
PREDGOVOR 


Godine 1958. postala sam asistentica na katedri za hrvatsku povijest Od- 
sjeka za povijest Filozofskoga fakulteta u Zagrebu. Moj šef, prof. dr. Jaroslav Ši- 
dak, dao mi je zadaću da istražujem politička zbivanja u Hrvatskoj na kraju 19.1 
na početku 20. stoljeća. To je razdoblje dotada bilo “bijela mrlja", tj. osnovne su 
činjenice još bile nepoznate. Mnogo sam radila pa sam već 1962. predložila prof. 
Šidaku da napišemo pregled povijesti hrvatskoga naroda od druge polovine 19. 
stoljeća do 1914. Ta knjiga grupe autora (u kojoj je moj dio najopsežniji) izašla 
je tek 1968.' No odmah na početku proučavanja spomenutoga razdoblja moje je 
zanimanje izazvao dotada neistraženi pravaški pokret.“ 


Tako su nastali moji radovi o izvornom pravaštvu i o različitim strujama 
koje se nazivaju “Stranka prava" uoči Prvoga svjetskog rata. Već 1962. objavila 
sam raspravu o osnovnim problemima pravaške politike 1878.—1887., tj. o raz- 
doblju pravaškoga pokreta utemeljenoga na učenju Ante Starčevića. Zatim sam 
se 1964. pozabavila genezom Frankove stranke, godine 1966.—67. nastao je pri- 
log o hrvatskoj politici u Bosni i Hercegovini, a 1969. o nacionalnim idejama stu- 
dentske omladine u Hrvatskoj uoči I. svjetskoga rata. Godinu dana poslije (1970.) 
pisala sam o hrvatskoj politici velikoaustrijskoga kruga oko prijestolonasljedni- 
ka Franje Ferdinanda, a 1971. o šibenskom pravaštvu i njegovoj ulozi u Dalmaciji 
i u općehrvatskoj politici. Objavila sam i neke manje priloge koji se dotiču pra- 
vaštva. Nakon toga, odlučila sam napisati knjigu o pravaškoj ideologiji i obuhva- 
titi i prvu fazu pravaštva, tj. nastanak ideološkoga sustava Starčevića i Kvaternika 
do 1871. 

Knjiga “Povijest pravaške ideologije" izašla je 1973. u izdanju “Monogra- 
fije", Instituta za hrvatsku povijest Sveučilišta u Zagrebu (osnovanoga 1971.), a 

Šidak, Gross, Karaman, Šepić, 1968. 

Josip Horvat (1936., 2. izd. 1992.) u svoju je “kulturno-povijesnu* sliku Ante Starčevića uklju- 
čio samo oskudne podatke nakon 1871. Blaž Jurišić (1943.) u izdanju Starčevićevih izabranih 
spisa (iekaviziranih i zabranjenih u NDH) s velikim je poznavanjem odabrao priloge koji ilus- 
triraju Starčevićev nauk 1 kasnijih godina, ali izdanje izvora ne može objasniti ulogu i značaj 
njegova utjecaja u političkomu i društvenom životu i mora se dopuniti literaturom nastalom na 
temelju sustavnoga istraživanja. 

obuhvaća moje istraživačke rezultate o pravaštvu od njegovih početaka do propa- 
sti Habsburške Monarhije. Iako je knjiga za tadašnje prilike obimna (451 strani- 
ca), ipak na tom prostoru nisam mogla obavijestiti o svim činjenicama 1 proble- 
mima o kojima sam pisala u navedenim radovima niti obraditi brojne podatke pri- 
kupljene iz izvora. 

Kada mi je 1998. izdavač “Golden marketing" ponudio da objavi drugo iz- 
danje, bilo mi je jasno da to nije moguće. U tih dvadeset i pet godina nakon izlas- 
ka spomenute knjige, intenzivno sam radila i prikupila znanje o povijesnim po- 
javama o kojima sam 1973. imala vrlo malo obavijesti. Nakon svojih istraživanja 
brojnih aspekata društveno-političkoga razvoja u banskoj Hrvatskoj, danas mogu 
bolje i opsežnije objasniti društvenu utemeljenost i funkciju pravaštva i njegove 
ideologije nego 1973. 

Kako sam već istakla, zbog ograničenoga prostora nisam u spomenutome 
izdanju mogla obuhvatiti sve probleme koje sam uočila 1 temeljitije prikazati me- 
đusobnu povezanost činjenica, a to sam željela uraditi u ovoj knjizi. Zato sam po- 
novno pregledala i analizirala već obrađene izvore, uključila nove 1 pozabavila se 
brojnim pojedinostima koje objašnjavaju opće kretanje te omogućavaju pouzda- 
niju interpretaciju. Ubrzo sam shvatila da na taj način ne mogu svladati probleme 
cijeloga razdoblja do 1918. s bogatim i raznolikim stranačkim životom, oprečnim 
opredjeljenjima i mijenjanjem ideologija, pa sam se ograničila na doba izvornoga 
pravaštva, tj. onoga koje se temelji na Starčevićevu i Kvaternikovu nauku, sve do 
preobrazbe pokreta u oportunističku političku stranku uoči Starčevićeve smrti. 

Ova knjiga preuzima iz knjige “Povijest pravaške ideologije" i spomenu- 
tih rasprava tekstove s onim prikazima i interpretetacijama kojima u skladu sa 
svojim današjim istraživačkim iskustvom nemam što dodati. Neki su mi se 
dijelovi činili površnima pa sam ih, uz pomoč brojnih novih obavijesti, temeljiti- 
je obradila tako da ova knjiga sadrži otprilike tri četvrtine novoga teksta. Mislim 
da je sada mnogo bolje objašnjena uvjetovanost izvornoga pravaštva društveno- 
političkim kretanjem u Habsburškoj Monarhiji i u Hrvatskoj te odnosima među 
velikim silama, a nastojala sam sustavnije izložiti ideološku strukturu. 

Budući da živim u sredini u kojoj mnogi pisci povijesnih tema radikalno 
mijenjaju svoja mišljenja prilagođavajući ih političkim preobrazbama, moram is- 
taknuti da to kod mene nije slučaj. Moja ocjena pravaštva prije dvadeset 1 pet go- 
dina i danas ostala je ista, samo sam sada pojedina pitanja obradila temeljitije 1 s 
mnogo više podataka. U izdanju iz 1973. 1u ovoj knjizi isti je idealni tip. Izvorno 
je pravaštvo u mojoj interpretaciji agitacija 1 pokret koji se temelje na Starčevi- 
ćevu i Kvaternikovu ideološkom sustavu. Jezgra mu je učenje o nužnosti samos- 
talne hrvatske države, a cijeli splet ideja 1 predodžbi, koje obuhvaćaju sva pod- 


3 
Gross, 1985., 1993.; Gross-Szabo, 1992. 

ručja ljudskoga života, u funkciji je te osnovne težnje. Sastavni dijelovi spomenu- 
toga ideološkoga sustava mijenjaju se u skladu s društveno-političkim razvojem, 
ali dok god središte učenja ostaje samostalna država, riječ je o izvornome pravaš- 
tvu. Zato sam se naposljetku nužno pozabavila uvjetima i značajem preobrazbi 
pravaškoga pokreta u oportunističku stranku s programom proširenja hrvatske 
autonomije “u okviru" Habsburške Monarhije, tj. napuštanjem bitnih sastavnica 
izvornoga Starčevićeva nauka o samostalnoj državi. 

Ova knjiga, kao 1 ona iz 1973., ima tri dijela: Razvoj Starčevićeva i Kva- 
ternikova ideološkoga sustava, značaj pokreta utemeljenoga na Starčevićevu uče- 
nju 1 problemi njegova napuštanja, tj. pretvaranja Stranke prava od “veleizdajnič- 
koga" pokreta u oportunističku stranku, odnosno poslije nastanak više političkih 
grupa pod nazivom “Stranka prava". Po mome se mišljenju povezanost i među- 
ovisnost povijesnih činjenica ne može sustavno i razmjerno cjelovito izložiti bez 
idealnoga tipa koji usmjeruje traženje odgovora na istraživačka pitanja te kompo- 
ziciju 1 interpretaciju obavijesti iz izvora. No idealni tip je ipak pojednostavnje- 
nje složene te često kaotične i proturječne zbilje. U ovom slučaju riječ je o pra- 
vaštvu u Dalmaciji i Istri, koje sam uključila u izvorno pravaštvo iako njegovi pr- 
vaci nisu zastupali tezu o nužnosti samostalne hrvatske države. No pravaštvo u 
Dalmaciji 1 Istri bilo je posljedica snažnoga utjecaja ideološkoga sustava i pokre- 
ta u banskoj Hrvatskoj prilagođenoga posebnim prilikama u tim hrvatskim po- 
krajinama, dakle očigledno varijanta izvornoga pravaštva. 


U ovoj sam knjizi prema tome pisala samo o izvornom pravaštvu do Star- 
čevićeve smrti (1896.) te o preobrazbi Stranke prava u oportunističku struju uoči 
i u vrijeme raskola. No kako bi čitatelji i čitateljice ipak dobili približnu sliku 
političkih grupa koje do propasti Habsburške Monarhije nose naziv “Stranka 
prava“, na kraju se nalazi shema tih stranaka preuzeta iz knjige o pravaškoj ide- 
ologiji iz 1973. U bilješkama sam citirala cjelovite bibliografske podatke izvor4 
jer mislim da čitatelji 1 čitateljice žele u samome poglavlju vidjeti potpunu oba- 
vijest, dok se navodi iz literature citiraju samo prezimenom autora ili autorice te 
godinom izdanja i razrješavaju u popisu. 

Tekst sadrži mnoge pojedinosti jer samo one jamče mogućnost razmjerno 
pouzdane interpretacije povijesne zbilje. Zato pretpostavljam da neki dijelovi 
rasprave neće biti zanimljivi onima koji žele jednostavnu, lako čitljivu, površnu 
priču, pregled, nešto kao “krimić. Pažljiviji čitatelji i čitateljice, zainteresirani za 
pojedine aspekte Starčevićeve ideologije i njezine posljedice, mogu se poslužiti 
kazalom pojmova, koje sam nastojala što preciznije sistematizirati. 

Kao profesionalnu povjesničarku zanima me povijesna zbilja. I u vezi s iz- 
vornim pravaštvom tragala sam za obavijestima o povijesnim činjenicama, nasto- 
jeći da što pouzdanije odgovorim na svoja istraživačka pitanja i čitatelju i čitate- 
ljici pružim interpretaciju blisku prošloj stvarnosti. Obavila sam istraživanja na 
temelju određenoga standarda svojega “zanata s ciljem sustavnoga izlaganja 

obavijesti o prošlim pojavama, a ne prikupljanja podataka koji bi se mogli aranži- 
rati radi opravdanja neke suvremene ideologije. Povijesna je zbilja izvanredno 
složena pa se ne mogu povezati svi njezini konci, čak niti onda kada postoje raz- 
mjerno brojna svjedočanstva. Mi povjesničari i povjesničarke znamo s jedne stra- 
ne više od prošlih generacija, jer je njima nepoznata budućnost naša prošlost, a s 
druge strane znamo manje, jer mnoge veze i odnosi u njihovim životima nisu 0s- 
tavili tragova. Teško je razumjeti držanje i usmjerenje ljudi velikim dijelom uvje- 
tovanih i ograničenih svojim vlastitim vremenom, pa je i moj pokušaj u tom prav- 
cu uzbudljiva pustolovina. Nadam se da će ju dio čitatelja i čitateljica sa mnom 
podijeliti. 


Zagreb, prosinca 1999. Ah i 2 era 

Kratice 


DAZ....Državni arhiv u Zagrebu 
Djela....Djela dr. Ante Starčevića I-VIII; preslik 1995. 
HS....Hrvatski sabor 


KORS....Korespondencija Rački=Strossmayer, uredio Ferdo Šišić, I-IV, Zagreb 
1928-1931. 


NSK....Nacionalna i sveučilišna knjižnica 


SO.... Arhiv Hrvatske akademije znanosti i umjetnosti, Strossmayerova ostavština 

SPOZNAJE I NADAHNUĆA 


Izvorno pravaštvo i njegov pokret temelje se na nauku Ante Starčevića i 
Eugena Kvaternika. Pod utjecajem duhovnoga ozračja nakon Francuske revoluci- 
je, povijesnoga iskustva hrvatskoga naroda i suvremenih potreba njegova društva, 
oni su izgradili sustav mišljenja i vrednovanja svih bitnih područja ljudskoga ži- 
vota. Njihova je ideologija imala zadaću da ubrza proces integracije hrvatske na- 
cije koji je, kako su se nadali, trebao završiti u samostalnoj hrvatskoj državi. Star- 
čeviću i Kvaterniku je ideal buduće države osnovni kriterij za vrednovanje svih 
pojava u njihovo doba i onoga što se moglo razabrati iz prošlosti. 


Starčević i Kvaternik su uočavali probleme, tražili odgovore, predlagali 
norme ponašanja pod pritiskom nepodnošljiva osjećaja nacionalne potlačenosti. 
Cilj im je apsolutno dobro u pravednom društvu samostalne hrvatske države kao 
opreci sa zbiljom u Hrvatskoj i Habsburškoj Monarhiji koju su doživljavali kao 
apsolutno zlo ne samo na političkom, kulturnom i gospodarskom području druš- 
tvenoga života nego i duboko u psihi pojedinaca, u njihovim izgubljenim etičkim 
vrednotama. Sramotnu sadašnjost uspoređivali su sa slavnom prošlosti 1 mogu- 
ćom sretnom budućnosti u želji da sustavnim odgojem probude u hrvatskoj inte- 
* ligenciji, a postupno i u cijelom narodu, izgubljeni duh gospodstva te ponosa i 
dostojanstva slobodnih Hrvata koji nisu mogli zamisliti tuđinsku vlast. Samostal- 
na hrvatska država bila bi posljedica procesa u kojemu bi težnja za slobodom, kao 
vrhunska moralna vrijednost i poticaj u borbi za oslobođenje od tuđinaca 1 njiho- 
vih pomagača, obuhvatila cijeli hrvatski narod. Izgradili su cjelovit stil mišljenja, 
uvjetovan stupnjem povijesnoga razvoja, društvene strukture i nacionalne integ- 
racije. Starčevićev i Kvaternikov sustav osjećaja, misli i namjera odnosio se na v1- 
đenje povijesti, političku doktrinu, predodžbu o pravednome društvu te moralnu 
životnu filozofiju. 


Starčevićeve i Kvaternikove vizije rađale su se iz povezivanja nadahnuća 
općeeuropskim kretanjima nakon Francuske revolucije pri stvaranju građanskoga 
društva, s posebno hrvatskim tradicijama, društvom i mentalitetom. Mislim da je 
za odgovor na istraživačko pitanje o značaju pravaške ideologije najprije potreb- 
no uočiti opće europske utjecaje. 

Europske nacionalno-integracijske, liberalne i demokratske ideologije 
imaju sličnosti koje djelomično potječu iz utjecaja najpoznatijih ideologa 1 misli- 

laca od antike do 19. stoljeća. Dakako, svatko preuzima elemente tih učenja kao 
ukras ili kao važan građevni materijal vlastite misaone zgrade pa je zato njihova 
primjena vrlo različita. Uostalom, suvremena sociološka, politološka i historijska 
literatura nailazi na teškoće pri interpretaciji proturječnosti u životnim djelima 
pojedinih istaknutih autora. Ono neizbježno pitanje, što je autor htio reci, javlja 
se, primjerice, u diskusiji o djelima Aristotela i Rousseaua koja su možda najvi- 
še utjecala na oblikovanje Starčevićeve ideologije. Razumije se dakle da se i on 
poslužio onim elementima njemu najvažnijih političkih doktrina koji su najbolje 
odgovarali konstrukciji njegove vlastite političke filozofije. 

Valja istaknuti da nije teško uočiti najvažnije Starčevićeve inspiracije. 
Nastojao je naime čitati originalna djela i nije se kao većina njegovih obrazova- 
nih suvremenika, kao i Kvaternik, zadovoljio uglavnom eklektičkim prikuplja- 
njem drugorazrednih obavijesti. Osim toga, Starčević se, zbog svoga odbijanja 
političke prakse u Habsburškoj Monarhiji kao nemorala, posvetio prije svega 
umovanju u vlastitoj sobi pa se u njegovim spisima ili novinskim člancima mogu 
zapaziti pojedini utjecaji, a mnoge je autore izričito spominjao. Sastavnice Star- 
čevićeva učenja jesu neke teze triju grupa autora. Najprije, riječ je o antičkoj baš- 
tini, zatim o pretečama Francuske revolucije i, naposljetku, o političkim doktri- 
nama koje postaju znamenite u njegovo doba, tj. uoči i nakon revolucije 1848. 


Starčević je bolje od svojih suvremenika poznavao antičke autore i nala- 
zio u nekim njihovim djelima trajne vrijednosti. No valja upozoriti da su antičke 
političke doktrine tijekom kasnijega razvoja europske kulture oplodile mnoge 
inovatore, pa tako i one koji su utjecali na duhovna strujanja u vezi s Francuskom . 
revolucijom. Očigledno Starčevićevo nadahnuće antikom proizlazi iz njezinih os- 
novnih ideala: pravednih političkih ustanova povezanih s osobnim vrlinama gra- 
dana. 


Svojim životom i smrću Sokrat je Starčeviću zacijelo simbolički lik. On je 
prema Platonu i drugim antičkim autorima pružio otpor pokvarenome polisu i ra- 
dije je izabrao mučeništvo nego pokoravanje zlu. (Godine 399. pr. Kr. osuđen je 
na smrt ispijanjem čaše otrova.) Optužen je zbog zločina protiv državnih bogova 
i kvarenja mladeži. I Starčević je sebe smatrao pravednikom, neprijateljem pok- 
varene tuđinske države i njezina društva, i njega su protivnici optuživali da huli 
vjeru i kvari mladež. 


Sokrat se zalagao za dobar i pravedan život uz pomoć razumnoga razmiš- 
ljanja kojim bi ljudi postigli znanje o sebi samima i o tome kako treba u životu 
postupati. Do pravoga samorazumijevanja dolazi se, prema Sokratu, dosljednim 
ispitivanjem pojava. Pri tome je bitan odgojni sustav koji će pomoći čovjeku da 
razlikuje dobro i zlo i da njegove vrline postanu jezgra “najboljega polisa". Ges- 
lo “Upoznaj sam sebe" vodilo je i Starčevića jer je držao da hrvatski narod mora 
sam sebe upoznati putem povijesti i oživljavanjem (preporodom) svoga urođeno- 
ga duha (genija) koji će ga osposobiti za stvaranje samostalne države. 

Platon je proširio osobnu etiku svoga učitelja Sokrata na politiku 1 druš- 
tvo. Njegova opća teorija znanja kulminira u učenju o idejama. On naime drži da 
se svi empirički predmeti mijenjaju i da se zato ne mogu spoznati pukim osjetil- 
nim opažanjem, te da su trajne samo ideje i stoga jedino one omogućuju sigurno 
znanje. Ideja dobroga je na čelu hijerarhije ideja i sprečava zloupotrebu znanja i 
sposobnosti. Ideja pravednosti koordinira vrline raznih grupa u društvu. Platonu 
je dakle najvažnije filozofsko shvaćanje života 1 građanska sloboda, a to se pos- 
tiže filozofskim obrazovanjem i vladanjem samim sobom, dakle odgojem 1stin- 
skoga čovjeka. Na taj način polis može svim građanima zajamčiti sreću te sklad 
ljudske duše i društva. Platon se dakle pouzdaje u dobroga čovjeka, tj. filozofa, 
koji je kadar odgajati građane i upravljati polisom. I Starčević drži da se sigurno 
znanje ne može steći promatranjem nego filozofskim razmišljanjem (umova- 
njem), a pokušava odgajati pravaše kao filozofe koji će se dobro snalaziti u po- 
jedinim situacijama jer će se voditi temeljnim idejama dobra 1 sreće. 


Kao i Sokrat, Platon je proglasio nužnost sklada između mišljenja, govore- 
nja i djelovanja pa se negativno odnosio prema sofistima, filozofskome smjeru 
skeptičnome prema apsolutnoj istini, neovisnoj o čovjeku. Platon se protivio etič- 
kome relativizmu, tvrdio je da se oni umjesto utemeljenoga znanja služe površnim 
retoričkim nagovaranjem. Pojam sofizam tako je dobio značenje domišljate sitni- 
čave pseudoznanosti, umješnosti elegantnoga stila ali preokretanja smisla.' Nema 
sumnje da je tako shvaćen sofizam služio kao predložak Starčevićevu učenju o 
“Magjarolcima" odnosno “Slavoserbima" koji sve preokreću, lažu 1 nemaju mo- 
ralnih normi a uz to su glupi protivnici slobode i samostalne hrvatske države. 


Uz Sokrata 1 Platona, Aristotel je utemeljitelj klasične filozofske tradicije 
zapadnoga svijeta ali, za razliku od Platonove teorije, on odjeljuje pojedina zna- 
nja od filozofije, dakle osamostaljuje znanje o politici 1 logici i predlaže organi- 
zirano i sustavno ispitivanje pojava. Aristotel drži da pravedne norme ljudske dje- 
latnosti u politici 1 etici ovise o društvenim uvjetima, o sposobnosti pojedinaca, 
o odgoju, podrijetlu i značaju političkih ustanova. Život može biti posvećen uži- 
vanju, državnik teži za postignućem časti ili vrline dok je filozofu životni cilj 
proučavanje istine. Starčević sebe zacijelo svrstava među ove posljednje. 


Prema Aristotelu, sreća, kao cilj djelovanja čovjeka 1 postojanja zajednice, 
nije u fizičkom užitku i ugodi, ona se naime postiže kada čovjek živi u skladu sa 
svojim sposobnostima i vrlinama, a taj “dobar život" prema moralnim zakonima 
može se postići samo u polisu. Čovjek je dakle političko biće pa izvan polisa ne 
može izgraditi svoje vrline i ostvariti smisao života. Cilj je ljudske zajednice 
spoznaja dobra i zla, a polis je prema tome etičko zajedništvo u kojemu je vrlina 
građana ovisna o njegovu uređenju i obratno. I prema Starčeviću, cilj političko- 


1 
Kuhn, 1998. 

ga sustava i upravljanja je ljudska sreća, shvaćena u Aristotelovu smislu, a vjeru- 
je da se ona može postići samo u nacionalnoj državi koja jedina jamči razvoj 
ljudskih vrlina svojih građana. Aristotel misli da se iracionalne strasti i požude 
ljudske duše mogu odgojem podvrgnuti nadzoru uma i da se tako postiže spoz- 
naja istine.“ Aristotelovo razmišljanje o ustavu postalo je temeljnom sastavnicom 
staroeuropskoga staleškoga nauka o državi i društvu. Tek u 17.1 18. stoljeću ug- 
lavnom ga zamjenjuju učenja o prirodnome pravu čovjeka i prosvjetiteljske teze. 


Za ocjenu Starčevićeva viđenja bitna je Aristotelova obrana robovlasnič- 
koga sustava na temelju uvjerenja o prirodnoj nejednakosti ljudi, prema kojemu 
po prirodi postoje gospodari 1 robovi, vladajući 1 vladani. Rob ne pripada sebi 
nego drugome čovjeku, posjeduje samo pasivan um a krepost mu je na niskoj ra- 
zini. Naprotiv gospodar, tj. onaj koji vlada, mora imati “savršenu ćudorednu kre- 
post". Kako robovi za rad rabe samo tijelo, bliski su životinjama i upitno je jesu 
li uopće ljudi. Prema tome, robovi po rođenju nesposobni su za postignuće racio- 
nalne ljudske prirode 1 ne mogu biti odgovorni građani “dobroga polisa“. No pre- 
ma Aristotelu ima i naroda ropskoga duha, tj. barbara, jer u njih ne postoji “po 
naravi vladajuće“, dakle ni oni ne mogu biti građani polisa. Za njih je zato oprav- 
dana autoritarna vlast grčkih robovlasnika,? 


Aristotelovo uvjerenje o prirođenim sužanjskim osobinama robova i “bar- 
barskih" naroda Starčević je upotrijebio za bitnu komponentu svoga ideološkoga 
sustava, naime za svoju “slavoserbsku' tezu. Pronašao je u svom vremenu pod- 
ljude i skupine nesposobne za čovjeku prirođenu potrebu za slobodom, koji žive 
posvuda, uvijek služe tuđinu, a svakom narodu nanose samo zlo. Oni su glavna 
zapreka preporodu gospodskoga duha hrvatskoga naroda. Zato Starčević uvijek 
pronalazi “prave“ Hrvate, “prave"“ Francuze, “prave“ Ruse koji bi trebali isklju- 
čiti “Slavoserbe" 1z svojih redova. Starčević na taj način bitno ograničava svoje 
shvaćanje o prirodnome pravu čovjeka, izraženom u francuskoj Deklaraciji o pra- 
vima čovjeka i građanina jer se ona, po njegovu mišljenju, ne bi smjela primije- 
niti na sve ljude.“ 

Starčević je posebno cijenio Cicerona, prvoga Rimljanina koji se bavio 
teorijom države. Prema tradiciji grčke filozofije shvaćao je državu kao ispunje- 
nje ljudske egzistencije 1 uvjet za sreću pojedinca, uvjeren u nužnost “republike", 


2 

Aristotel: Politika, Zagreb, 1988.; Weber-Schafer, 1998.; Posavec, 1988.; Barišić, 1996. (pre- 
tiskano 1997.) piše o utjecaju Sokrata, Platona i Aristotela te drugih mislilaca na Starčevićevu 
filozofiju prava. 

3 

Aristotel: Politika, 1988., 1252 b, 1254 ai b, 1260a; Posavec, 1988., XIX — XX. 

4 

Dakako, Deklaracija o pravima čovjeka i građanina u praksi 19. stoljeća nigdje se ne primje- 
njuje na sve ljude. Proglašena prava uživaju uglavnom samo bogatiji i obrazovani muškarci, a 
isključeni su oni iz širokih slojeva i sve žene. 

tj. političkoga sustava koji se temelji na zajedničkoj koristi pojedinaca. Vjerojat- 
no je na Starčevića utjecala i Ciceronova obrana političke i etičke vrijednosti tra- 
dicionalnoga republikanskog društva i njegov otpor protiv novih moćnika 1 raz- 
voja iz kojega će niknuti moralno iskvareno Rimsko Carstvo. Zato je bio ubijen. 
Starčeviću je bliska i Ciceronova želja da vladaju najbolji, a problem mu je treba 
li nezrelome narodu koji ih ne prepoznaje, dati mogućnost suodlučivanja. Cice- 
ron nadahnjuje Starčevića i kao filozofski školovan “odvjetnik istine", govornik 
koji sistematizira pravila retorike i sjajno brani svoje mišljenje argumentima i 
vještinom jezičnoga izražavanja. Cicerona u novome vijeku drže pretečom uče- 
nja o prirodnome pravu čovjeka kao temelju njegova ljudskoga dostojanstva.? 

Dio Starčevićeve karizme potječe zacijelo iz divljenja pristalica njegovu 
poznavanju grčke i rimske klasike. Tako se u nekrologu kaže da je u mladosti 
znao naizust Seneku, Tacita i Horacija. Seneka, pisac proznih dijela, pogotovo 
tragedija, bio je, kao i Sokrat, prisiljen na samoubojstvo. On je glavni zastupnik 
stoičke moralne, socijalne i političke filozofije u doba Rimskoga Carstva. Stoi- 
cizam je vrlo blizak Starčeviću jer zahtijeva da čovjek živi u skladu sa samim so- 
bom i s prirodom, da razumno nastoji pobiti svoje strasti. Slobodan je, prema 
tome, samo mudrac koji je ravnodušan prema vanjskim dobrima i ništa ga ne mo- 
že pokolebati. Uzor je, dakako, Sokrat. 


Starčević je zacijelo dobro poznavao Livijevo djelo, taj udžbenik rodoljub- 
lja za sinove elite od humanizma do 19. stoljeća. Vjerojatno se nadahnuo Livije- 
vim isticanjem vrlina i postignuća Rimske Republike, njegovim pričanjem o mo- 
ralnomu i političkom držanju istaknutih pojedinaca. Tacitova su djela najveći do- 
met historiografije za Rimskoga Carstva, a Starčevića je možda privukla Tacito- 
va kritika pokvarenosti u Rimskome Carstvu. Plutarhovi “Usporedni životopisi * 
pripovijedaju o vrlinama uvijek dvojice plemenitih pojedinaca, jednoga Grka i 
jednoga Rimljanina, upozoravajući na glavne etičke vrednote grčke i rimske kul- 
ture. Zato imaju iznimno odgojno značenje do kraja 19. stoljeća. 


Satire pjesnika Horacija u obliku razgovora (Sermones), koje nadmoćnom 
ironijom nastoje izraziti istinu o ljudskim slabostima, vjerojatno su utjecale na 
Starčevićevu sklonost za satiru. No po žestini, strasti i snazi bliže su mu Juvena- 
love satire u heksmetrima koje oštro žigošu opadanje morala i društveni razvrat 
u Rimskome Carstvu na početku 2. stoljeća i zacijelo su nadahnule njegovo sati- 
ričko pero pri ocrnjivanju političkih protivnika. 

U samome središtu Starčevićeva i Kvaternikova ideološkoga sustava jest 
učenje o ugovoru između kraljeva Habsburgovaca i hrvatskoga naroda koji, u slu- 
čaju da oni prekrše ugovor, ima pravo otkazati ga. Učenje o ugovoru utemeljeno 
je na tradicionalnom uvjerenju hrvatskoga plemstva ali je svoj politički naboj 


5 

steklo iz političkih doktrina nastalih između 16. 1 18. stoljeća. Kako je Starčević 
bio poštovatelj francuske kulture a zanimalo ga je sve što se odnosi na francuski 
narod, može se pretpostaviti da je poznavao aristotelovski utemeljenu science po- 
litique humanista 16. stoljeća Jeana Bodina. Njemu je država od Boga dano druš- 
tvo u kojemu se ljudi okupljaju da bi dobro i sretno živjeli. Monarh, kao suveren, 
i građani imaju u državi međusobne obveze i prava utemeljena ugovorom kojega 
se vladar mora bezuvjetno držati. U svim oblicima vlasti moguća je tiranija koja 
ne poštuje Božje i prirodne zakone, i zato je otpor pod određenim uvjetima pra- 
vo građana. U svakom slučaju država je sustav upravljanja u kojemu svaka naci- 
ja želi postići svoju individualnost. Ako je poznavao Bodinovo shvaćanje povi- 
jesti, Starčević je i u njemu mogao naći potvrdu za svoje uvjerenje da je povijest 
zakonit i logičan proces, a dodao je da ga ljudi zato ne mogu razumjeti.“ 

U Engleskoj 17. stoljeća začela se teorija 1 praksa liberalne države i parla- 
mentarne monarhije koja je postala uzor predvodnicima Američke 1 Francuske 
revolucije te kasnijim liberalima različitih boja. Kao svi pobornici predstavnič- 
koga sustava, Starčević je poznavao osnovne činjenice o engleskome ustavnom 
razvoju. Zacijelo je bio upućen u engleske srednjovjekovne nazore da svako pra- 
vo na vlast ima značenje ugovora. Magna charta libertatum (1215.), ugovor o 
međusobnim pravima i dužnostima, koji je s plemstvom sklopio kralj Ivan bez 
Zemlje, proglašava /ibertates, tj. životna 1 posjedovna područja zaštićena od kra- 
ljeve moći. Već se u drugoj polovini 13. stoljeća pojavila institucija parlamenta. 
Nakon dva građanska rata, između pristalica vladara i parlamenta došlo je do 
nekrvave 1 zato “slavne revolucije"? (1688.) kojom je maknut James II. Stuart, a 
novi vladar William Oranski i njegova žena Mary priznali su 1689. “Zakon o pra- 
vima" (Bill of Rights) kojim su regulirani odnosi kralja i parlamenta pa je En- 
gleska postala parlamentarna monarhija. Time je u praksi potvrđeno ustavno na- 
čelo da narod može oduzeti vlast nepravednome vladaru i osigurati institucijska 
jamstva svojim slobodama. Otpor protiv ugnjetavanja proglašen je sastavnim di- 
jelom prirodnoga prava čovjeka. 


U ozračju razdoblja “slavne revolucije" John Locke je formulirao svoju 
političku doktrinu koja se smatra prethodnicom liberalizma. Lockeu je smisao 
države osiguranje vlasništva i dobroga života slobodnih građana prema Aristote- 
lovu nauku ali, za razliku od Starčevića, odbacuje Aristotelove tvrdnje o prirod- 
noj nejednakosti ljudi; no smatra da postoji nejednakost na razini racionalnosti. 
Locke legitimira pravo građana na otpor protiv vlasti koja se ne drži ovih načela 
i umjesto općega dobra uvodi u društvo ropske uvjete. Građani imaju pravo rije- 
šiti se onih koji ne poštuju “fundamentalan, svet i nepromjenljiv zakon samooču- 
vanja“, zbog kojega su se udružili. Uz nauk o svrsi države i otpora protiv vlasti, 
Locke se zalaže i za toleranciju. Poriče vrhovnoj vlasti pravo da nadzire vjerske 


6 

osjećaje ljudi osim ako oni štete državnoj sigurnosti. To je mišljenje vjerojatno 
blisko Starčeviću jer i on drži da je vjera osobna stvar pojedinca.“ 

Na Starčevića je zacijelo utjecala racionalistička filozofija prosvjetiteljstva, 
a posebno njezino učenje o napretku kao slijedu uzroka i posljedica što ih ljudski 
razum može dokučiti. Čovjek se zato mora služiti umom kako bi postigao onaj nap- 
redak u društvu koji odgovara ljudskoj prirodi. Čovjek je sposoban da vlastitim 
snagama traži istinu, krepost, ljepotu i sreću. Prirođena mu je želja da bude sretan, 
a ima mogućnost da to postigne. Pri tome se sreća ne poistovjećuje s fizičkim užit- 
kom i materijalnim blagostanjem, nego se usklađuje s vrlinama koje se postižu u 
procesu usavršavanja pojedinca, društvene cjeline i nacionalne zajednice. Zato je 
stroga antička krepost ideal racionalističke filozofije. Izrastajući iz otpora protiv 
feudalnoga društva, nauk o napretku proglašava bezuvjetnu potrebu da čovjek raz- 
vije svoje prirodne osobine bez vanjskoga pritiska jer mu je na ovome svijetu cilj 
da usavrši svoje sposobnosti i vrline do njihova prirodnoga vrhunca, 


Od pobornika prosvjetiteljske političke teorije, na Starčevića i Kvaternika 
zacijelo je najviše utjecao Montesquieu s tezama o ograničenju kraljevske moći 
i diobi vlasti. Montesquieu je poučavao da se apsolutizam protivi ljudskoj priro- 
di kojoj iskonski pripada moralnost, pa inzistira na dostojanstvu, slobodi i jedna- 
kosti ljudi. U želji da ispita oblik vlasti koji bi najbolje odgovarao ljudskoj priro- 
di, nastoji naći zakone koji bi proizašli iz “skrivene? prirode pojava. Držao je da 
su zakoni izrazi prirodnoga duha naroda i nastojao je pobuditi zakonodavce da se 
drže prirodnih pojava koje utječu na sudbinu ljudi. Vjerovao je da je država glav- 
ni problem svjetske povijesti, pa je raspravljao o tipovima republike, monarhije i 
despocije. Ta posljednja mu je apsolutno zlo, a ideal mu je sloboda tobože zajam- 
čena engleskim ustavom. Njegova trodioba vlasti na zakonodavnu, izvršnu i sud- 
sku model je pravne države koja jamči slobodu građana pluralizmom i ravnote- 
žom društvenih snaga. Najbolji ustavni oblik Montesquieuu je ustavna monarhi- 
ja, a neovisnost sudstva postaje poslije uvjet funkcioniranju predstavničkoga sus- 
tava. (Načelo podjele vlasti ostvareno je prvi put u ustavu Sjedinjenih Američkih 
Država.) Montesquieu također zamišlja opći duh nacije koji je, doduše, posljedi- 
ca brojnih uzroka, ali je ipak postojana jezgra nacionalne kulture.“ 


Kada Starčević i Kvaternik šezdesetih godina oblikuju svoj ideološki sus- 
tav, egzekutiva i legislativa u banskoj Hrvatskoj još nisu odijeljene. Trodioba 

Euchner, 1998. Početak američke Deklaracije o nezavisnosti (1776.) temelji se na tim načeli- 
ma kada kaže da su svi ljudi jednaki te imaju neotuđiva prava kao što su sloboda i težnja za 
srećom, a osiguravaju ih vlade izabrane pristankom onih kojima vladaju, da se vlade moraju 
ukloniti ako škode tome cilju i da se mogu izabrati nove vlade, organizirane u interesu sigur- 
nosti i sreće naroda. 

vlasti uvedena za Mažuranićeva banovanja (1874.) nefunkcionalna je u sustavu 
Hrvatsko-ugarske nagodbe. Mađarska vlada nadzire Hrvatsku vladu, a ova opet 
Hrvatski sabor dok sudstvo ovisi o političkome interesu režima. Zato je Starče- 
viču trodioba vlasti ideal, ostvariv jedino u samostalnoj državi. Kao Monte- 
squicu, i Starčević je u pojavama vidio zakonitost koju ljudski um može uočiti, 
pa je držao da može otkriti ne uvijek vidljivu istinu o njima. 

Na pitanje “gdje da tražimo uporište našim težnjam?" odgovor u Starčevi- 
ćevu duhu poziva se na Rousseauovu izjavu da je sloboda i samostalnost u bitnom 
“neotudjivo dobro, jer imade svoj djelujući uzrok u čovječjoj naravi." Nadahnu- 
će Rousseauom ima zacijelo središnje mjesto u oblikovanju Starčevićeva, a uglav- 
nom i Kvaternikova, ideološkoga sustava. Kao i Starčević, Rousseau se u mlados- 
ti oduševio klasičnim piscima, postao je “Rimljanin? i bio je sklon slavljenju an- 
tičkih etičkih vrijednosti i kritici suvremene civilizacije. Želi raskid s dotadašnjom 
tradicijom, poziva na društvenu revoluciju, napada dvor, državu i Crkvu. Rous- 
seau se više ne zalaže za kulturu racionalizma, on je preteča romantične pobune 
pojedinca protiv društva. Osuđuje pravo jačega, tj. apsolutističku vladavinu kao fi- 
zičku silu koja se ne temelji ni na kakvome pravu. Pokoriti se sili čin je nužde, a 
ne volje, i nijedan se čovjek ne može dobrovoljno podložiti ropstvu. Narod koji bi 
to uradio bio bi narod luđaka, poučavao je Rousseau. Odreći se slobode znači od- 
reći se ljudskih osobina, prava i dužnosti, protiviti se ljudskoj prirodi. 


Prema tome, hrvatski narod ima, uza svoje povijesno državno pravo, prirod- 
no pravo i etičku dužnost zabaciti svako ropstvo i boriti se za slobođu. Rousseauo- 
vo učenje o prirodnome pravu čovjeka na slobodu moglo je, uz Aristotela, s jedne 
strane biti poticaj Starčevićevu odricanju ljudskoga značaja i pripadnosti hrvatsko- 
me narodu onima koji ne prihvaćaju nauk o neophodnosti samostalne hrvatske dr- 
žave u njegovu viđenju. No s druge strane, Starčevićeve tvrdnje o nejednakosti lju- 
di po rođenju u opreci su s Rousseauovim učenjem da su svi ljudi rođeni jednaki, 
odnosno da se društveni ugovor može sklopiti samo među jednakima. Starčević je 
zamišljao da protivnici slobode i pravednoga društva, koje je nalazio među svim 
narodima, čine manjinu pa je prema tome sklon primijeniti temeljne Rousseauove 
teze na većinu koja, kako misli, po svojoj prirodi teži za slobodom. 


Uvjeren u proturječnost između razvoja društva i ljudske prirode, Rous- 
scau je oštro kritizirao bitne nazore svojih suvremenika: vjerovanje u znanost i 
optimizam napretka. Činilo mu se da su se uz pomoć znanosti i umjetnosti izro- 
dile prirodne ljudske sklonosti i da je otuđenje čovjeka od samoga sebe posljedi- 
ca pogrešnoga razvoja ljudske prakse. Rousseau napada tezu SVojih prethodnika 
o preddržavnome prirodnom pravu, koje bi čovjek, kao razumno biće, morao sli- 
jediti. Uvjeren je naprotiv da je prirodno pravo proizvod dugoga povijesnoga raz- 


9 
Hrvatska Domovina, 3. II. 1896. 


22 


Spoznaje i nadahnuća 


voja. Čovjekova je ljudskost, doduše, bila potpunija u prirodnome stanju nego u 
društvu, no moguće je odgojem i odgovarajućim političkim uređenjem stvoriti 
novu čovjekovu prirodnost. 

I Starčeviću je velik problem neprirodnost i izopačenost društva, ne samo 
u Hrvata nego i u svih ostalih naroda o kojima piše u svojim vanjskopolitičkim 
člancima. Nada se da će se prirođeni ljudski moral obnoviti u sustavu europskih 
nacionalnih država. No iskustvo mu govori da pokvarenost i društvena nepravda 
nisu ništa manje u postojećim nacionalnim državama. 


U središtu je Rousseauove političke doktrine načelo slobode volje koje 
omogućava čovjeku da potisne svoje nagone. Ono obuhvaća njegovo shvaćanje 
društveno-političkoga uređenja i odgoja. Pojedinac i društvo nalaze se u neraz- 
dvojivu odnosu napetosti i zato su nazori o odgoju u romanu “Emile" i društve- 
no-političko učenje u “Društvenome ugovoru" povezani moralnim rasuđivanjem. 
Opća volja (la volontć gćnćrale) temeljno je načelo ostvarivo samo u moralno 
utemeljenoj nacionalnoj državi kao zajednici slobodnih građana s rimskim re- 
publikanskim vrlinama. Neograničeni suveren je narod kao moralno tijelo, a nje- 
gova volja ujedno je i osobna volja svakoga građanina. 


Prema Rousseauovu učenju “društveni ugovor" prestaje vrijediti ako se 
vladar ili vlada svojevoljnom djelatnosti izdvoje iz opće volje suverena. Kada 
vladar dakle uzurpira suverenitet, društveni se ugovor prekida i građani se vraća- 
ju u stanje svoje prirodne slobode. Vladar više nema pravo zahtijevati njihov pos- 
luh, on ih može na to samo prisiliti. Rousseau je tiraninom proglasio vladara koji 
prisvaja kraljevsku vlast a da za to nema pristanak naroda. Despotom je pak 
smatrao uzurpatora suvereniteta koji se sam stavio izvan zakona. Taj je nauk pos- 
lužio europskim građanskim revolucijama protiv apsolutističkih vladara, a Star- 
čeviću i Kvaterniku kao opravdanje za stvaranje samostalne države, ako treba i 
bez Habsburga, prekršitelja “ugovora?. U Rousseauovu smislu njima je Austrija 
despocija, utjelovljenje nezakonite moći kao opreke načelu narodnosti i legitimi- 
teta. To je nasilje kojim vladar prisvaja suverenu vlast samo za sebe, tj. poistov- 
jećuje svoju samovolju sa zakonom i nužnošću. 


Starčevićev politički odgoj hrvatskoga naroda ima osnovni smisao pripre- 
me istovjetnosti osobne i opće volje u samostalnoj hrvatskoj državi. Prema Rous- 
seauu /a volontć gćnćrale može se postići samo ako je narod prosvijećen, dobro 
obaviješten i sposoban spoznati cjelinu. Građane za to treba odgojem osposobiti 
da postanu nositelji suvereniteta, ispravljati njihove od društva pokvarene osobi- 
ne, usavršavati njihove vrline. Isticao je da je narod po prirodi dobar, da se ne mo- 
že pokvariti ali ga je dosta lako prevariti. On uvijek želi dobro ali ne zna kako da 
to postigne. Njegova je volja redovito ispravna ali se ne može izraziti ako ima lo- 
še vodstvo. 


Rousseau kaže da neiskusan narod mora slijediti pouke mudraca jer na- 
dahnuti pojedinac može vidjeti dalje nego društvo. On uočava načela pravoga i 

krivoga na temelju sustavnoga proučavanja stanja društva i ponašanja pojedina- 
ca. Takav mudrac, doduše, nema moć ali mu je zadaća da odgaja narod. Samo 
prosvjećenje, tj. naobrazba i znanje, može otkloniti štetne utjecaje i djelovati u 
skladu s ljubavi za domovinu. Rousseau je načistu da velika duša i misija zako- 
nodavca i učitelja mora doći u sukob s neupućenim narodom. Ponekad je nemo- 
guće prevesti misli mudraca na jezik razumljiv narodu. 


Iz toga učenja Starčević zacijelo crpi svoja osnovna uvjerenja. On sebe do- 
življava kao mudraca — filozofa koji odgojem uklanja slabosti hrvatskoga naroda 
nametnute od tuđinaca, obnavlja njegov prirorođeni gospodski duh, priprema ga 
prosvjećivanjem za spoznaju smisla života u samostalnoj hrvatskoj državi. Pos- 
tavlja dijagnozu bolesti hrvatskoga čovjeka koji još ne vidi vrijednost i važnost 
slobode i predlaže njegovo izlječenje u samostalnoj hrvatskoj državi. Hrvatski 
narod sa svojim iskonskim moralnim vrlinama ima uvijek volju da postigne dob- 
ro, ostvarivo samo u nacionalnoj državi ali to ne zna izraziti. Zato Starčević uvi- 
jek ističe da je njegovo učenje samo sustavna formulacija želja i nada hrvatsko- 
ga naroda. Stranka prava, prema tome, nije politička stranka nego jedini pravi iz- 
raz “opće volje" hrvatskoga naroda pa je svaki obrazovani Hrvat, koji ne stoji uz 
nju, izdajica hrvatskoga naroda. 


Starčević se dakle nada da će u samostalnoj hrvatskoj državi postojati 
društveno-politički poredak u kojemu će opća volja građana osigurati neotuđivo 
prirodno i povijesno pravo hrvatskoga naroda. Pod Rousseauovim utjecajem za- 
mišlja da hrvatska država, osnovana općom voljom, ne bi griješila jer cjelina ne 
može škoditi svojim dijelovima. U njoj čovjek ne bi bio podređen volji tuđinaca 
nego samo zakonu, stvorenu općom voljom. Bio bi dakle slobodan jer bi se po- 
našao u skladu s općom voljom koja obuhvaća i pojedinačnu. 


Prema Rousseauu, zakonom treba osigurati ne samo pravnu i političku 
nego i društveno-ekonomsku jednakost građana utemeljenu na malome posjedu. 
To je, u opreci s postojećim velikim društvenim razlikama, zacijelo i Starčeviće- 
va vizija pravednoga društva u samostalnoj državi. 

Starčeviću je blizak Rousseauov roman “Emile? u kojemu on pokušava 
dokučiti kako se ljudska priroda razvija prema društvenosti. Pri tome daje obra- 
zac odgoja mladoga čovjeka kako bi postigao kreposti koje mu omogućava nje- 
gova priroda jer će samo tako moći živjeti u društvu kao slobodno biće. Taj no- 
vootkriveni prirodni čovjek odgaja se u skladu s vlastitom voljom kako se ne bi 
pokoravao tuđoj volji. U tom se okviru kreću i Starčevićeve misli jer je uvjeren 
da postojeći odgojni sustav namjerno kvari mlade Hrvate, pokušavajući im usa- 
diti ropski duh pokoravanja tuđinu. 


Jean-Jacques Rousseau postao je za neke struje (pogotovo jakobince) u doba 
Francuske revolucije mit i simbol izgradnje građanskoga političkoga društva, ali su 
njegova izlaganja doživjela različite recepcije. Literatura o njemu obuhvaća raspon 
od njegova viđenja kao idealističkoga sanjara s utopijskim obilježjem do preteče to- 

talitarizma. Neki autori ističu unutrašnju proturječnost njegova djela, a drugi nas- 
toje dokazati jedinstvo njegova učenja. Osnovni je prigovor da nije znao pomiriti 
nezavisnost pojedinaca sa suverenošću naroda u državi te da postoji protuslovlje 1z- 
među njegova učenja o apsolutnoj vlasti suverenoga političkoga tijela, tj. opće vo- 
lje koja, kao moralno načelo, mora biti nedjeljiva, neotuđiva 1 nepogrešiva. Prema 
tome, građanin ne bi mogao zadržati svoje prirodno pravo, svoju osobnu volju na 
temelju svojih vlastitih sklonosti i morala. I Starčević ne tumači opću volju uvijek 
u skladu s parlamentarnim sustavom, te se priklanja totalitarnoj demokraciji, koja 
briše prava manjine i pojedinaca. To se zapaža u vezi s njegovim viđenjem referen- 
duma (plebiscita) koji potječe od jakobinaca. Oni su omogućili izbornome tijelu da 
aklamacijom prihvati ustav koji uopće nije stupio na snagu. U “Ustavima Francez- 
ke" Starčević uglavnom odobrava plebiscitarne manipulacije obaju Napoleona, tj. 


naknadno odobrenje njihovih osobnih odluka od “naroda?.'" 


Znameniti opat Sieyčs imao je izniman utjecaj na Starčevićev nauk o na- 
cionalnoj državi, o suverenosti naroda, o njegovu ustavotvorstvu, o ustavu koji se 
mora postići općim pravom glasa i temeljiti na ravnopravnosti građana (izuzevši 
onih koji po rođenju imaju ropski duh) i uopće o pravnoj državi. Siey&esov letak 
“Što je treći stalež? bio je najznamenitiji spis Francuske revolucije vrlo raširen po 
cijeloj Europi. Sieyčs odbija mogućnost reforme feudalnoga društva te izjedna- 
čuje treći stalež s nacijom ravnopravnih građana. Prva dva staleža svojim se pos- 
tupcima, povlasticama i malobrojnošću isključuju iz nacije. Zato se skupština tre- 
ćega staleža 17. lipnja 1789. proglašava Narodnom skupštinom, a Starčević je bio 
uvjeren da je to središnji čin Francuske revolucije. Njemu je to golema prekret- 
nica u nastajanju europskih nacionalnih država s predstavničkim sustavom, koji 
bi institucionalno osigurao slobodu građana od vanjskih utjecaja (u hrvatskome 
slučaju od austrijskoga i mađarskoga središta) i slobodu vlastitoga djelovanja. 
Sieyes je dakle razvio Rousseauovo učenje o nacionalnoj suverenosti na temelju 
“zajedničke" volje (volontć commune a ne volontće generale) izražene u parla- 
mentu; na taj je način demokratski legitimirao jedinstvo nacije, naime nacional- 
nu državu koja se temelji na građanskoj jednakosti pa u njoj pojedinci mogu os- 
tvariti svoju težnju za srećom. Predstavnički sustav je, dakako, glavni organiza- 
cijski oblik pravno-politički jedinstvene nacije i jamstvo općega dobra građana. 

Rousseau, Jean-Jacques: Du Contrat social, Pariz, 1966.; Isti: Rasprava o porijeklu i nejedna- 
kosti među ljudima, Društveni ugovor, Zagreb, 1978.; Isti: Politički spisi. Izbor, redakcija pri- 
jevoda i pogovor D. Lalović, Uvodna studija V. Goldschmidt, Zagreb, 1993. (izdanje sadrži 
djela: Rasprava o političkoj ekonomiji, O društvenom ugovoru ili ogled o obliku republike — 
prva verzija, Razmatranje o vladavini u Poljskoj.) Hrvatski pedagoško- književni zbor izdao je 
prve dvije knjige Emilea ali je zbog prosvjeda Katoličke crkve morao 1889. odustati od raspa- 
čavanja trećega i četvrtoga dijela u kojemu se nalazi od Crkve osuđena Vjeroispovjest savoj- 
skoga vikara. Emil ili ob uzgoju, knj. [, II, Zagreb 1887., knj. NI, IV b.g. 

O Rousseauu pišu: Goldschmidt, 1947.; Fetscher, 1975.; Maier, 1998.; Jean-Jacques Rous- 
seau, “Magazine littćraire", septembre 1997. (više autora). 

Francuski ustav 1791. nastao je pod utjecajem toga Sieyčsova učenja pa je i Star- 
čević držao da je on poželjan uzor ustavnoga uređenja. 

Međutim, Sieyčsovo je zagovaranje “zajedničke volje" omogučilo da se 
uspostavi vlast političke elite, koja se predstavljala kao predstavnica nacije, tj. 
bogate buržoazije u postrevolucionarnome razdoblju u Francuskoj. Nju je Star- 
čević žestoko mrzio i optužio za izopačavanje načelnih i moralnih postulata Ro- 
volucije. Sieyčs je možda bio simpatičan Starčeviću i zato što je, doduše u opre- 
ci s vlastitim sudjelovanjem u stvaranju republike, pomogao generalu Bonapar- 
teu pri njegovu državnom udaru 1799., koji je Starčević odobravao, i štoviše bio 
imenovan jednim od triju konzula. " 


Pisac jednoga uvodnika u Slobodi, vjerojatno Eugen Kumičić, kaže da je 
Francusku oplodila krv “koju su na potoke lievale dvie velike revolucije na izma- 
ku 18. stoljeća" (američka i francuska) i izazvale “život idealan i prevratan u zna- 
nostih, u liepoj knjizi i u politici". Pri tome se posebno poziva na pokoljenje iz 
“srpanjskih dnevih" (povezano s duhovnim ozračjem srpanjske revolucije 1830. 
u Francuskoj te liberalnim učenjem uoči 1848.) i spominje brojne velikane u 
Francuza, Engleza i Talijana. “Na suncu ovih idejah ogrijao se prvak Hrvatske, 
da baci iskru slobode medju svoj nepokvaren, čil i na veliko poslanstvo pozvan 
hrvatski narod.“ 


I doista, Starčevićevo duhovno stasanje temeljilo se na čitanju autora utje- 
cajnih uoči i nakon revolucije 1848. Dojmovi i nadahnuća iz mladosti nikada se 
sasvim ne gube. Mladi Starčević i Kvaternik uobličili su svoja znanja i iskustva 
pod utjecajem bujnoga predrevolucionarnoga duhovnoga kretanja. Unutar ro- 
mantičkoga ozračja tada se sukobljavalo liberalno i demokratsko s monarhijskim, 
feudalnim načelom. Ideja o slobodi suverene nacije i njezinih odgovornih grada- 
na s pravom da sami određuju svoju sudbinu, digla se protiv pobornika staleško- 
konzervativne predaje i učenja da je vladar Božjom milosti jedini suveren. 


I struje pobornice građanskoga liberalnoga društva i feudalna reakcija kre- 
ću se unutar romantičkoga ugođaja. Kao što je nekada humanizam oživio antiku, 
tako romantizam izaziva renesansu srednjega vijeka, a nositelji tradicionalne mo- 
ći i građanske snage tumače ga na različite načine. Povijest postaje opravdanje 

Sloboda 29. I. 1885. Ne spominju se utjecaji njemačkih idealističkih filozofa, koji su bitno op- 
lodili europska duhovna kretanja 19. stoljeća, jer je Starčević mrzio Nijemce i pripisivao im 
“glavoserbsku? prirodu, nedostatak razuma i kulturnih postignuća, pa se izražavao negativno 1 
o njemačkim filozofima. Međutim, i u njega nalazimo sličnosti s njihovim sustavima. Herder 
je, prije Mazzinija, poučavao da je Bog stvorio nacije i da su one posljedica prirodne podjele 
čovječanstva. Hegel je vidio u povijesti ozbiljenje ideje slobode u cjelini razvoja duha, država 
mu je božansko ozbiljenje uma i jedini prostor u kojemu čovjek može usavršiti svoje biće, a 
svi su njemački filozofi razmišljali o usavršavanju čovjeka putem uma i slobode. 

oprečnih suvremenih ciljeva i ideologija, jer se mitskim doživljajem srednjega vi- 
jeka moglo braniti i feudalno društvo i mobilizirati građanstvo da obnovi “slav- 
nu prošlost" u ruhu novoga društva. To je doba veličanja vlastite nacije, maštanja 
o njezinoj velikoj budućnosti. Tada nastaje učenje o duhu (geniju) koji je priro- 
den, odnosno od Boga dan svakoj naciji. To je doba oblikovanja svih varijanti na- 
cionalno-integracijskih ideologija i ranih liberalnih utopija o društvu. Može se 
reći da i Starčevićevo i Kvaternikovo učenje dobivaju pod utjecajem toga kreta- 
nja obilježja romantičke nacionalno-integracijske i rane liberalne ideologije 1 
zadržavaju ih u tijeku kasnijih promjena. 

Ne mogu se, dakako, utvrditi svi brojni poticaji koje je Starčević mogao 
uključiti u svoju ideološku zgradu jer ih je sve na svoj način prerađivao. No očig- 
ledno je s velikom pažnjom čitao francuske liberalne povjesničare (Guizota, 
Migneta, Thiersa) i odobravao njihovo viđenje europske civilizacije kao razvoja 
trećega staleža koji postiže ostvarenje svojih težnji u Francuskoj revoluciji. No 
jače od tih ideologa viših slojeva građanstva, Starčevića je zacijelo nadahnuo ro- 
mantički povjesničar Michelet, koji je doživljavao francusku naciju kao osobu, a 
nositeljicu njezinih vrlina vidio je u puku (Ze peuple), nipošto u višim slojevima. * 

Starčevićevu težnju da u samostalnoj hrvatskoj državi nastane pravedno 
društvo bez velikih razlika među pojedinim društvenim slojevima zacijelo su 
hranila učenja “utopijskih? socijalista, sigurnih da se takvo društvo može stvori- 
ti uvjeravanjem i moralnom poukom. Riječ je prije svega o Saint Simonu, koji je 
želio postići pravedno društvo za sve ljude poboljšanjem položaja “najsiromaš- 
nije i najbrojnije klase". Taj bi program mogao uspjeti, uz ostalo, i uz pomoć Ka- 
toličke crkve.“ 

Zacijelo su Starčević i Kvaternik vidjeli uzor i u djelu katoličkoga teolo- 
ga i pisca Lammenaisa. Nakon što se proslavio kao pobornik ultramontanske 1 ul- 
trarojalističke struje, on je pod dojmom srpanjske revolucije nastojao uskladiti li- 
beralne ideje s crkvenim učenjem. Branio je sve oblike slobode proglašene od li- 
berala, solidarizirao se s potlačenim katoličkim narodima, propovijedao suvere- 
nitet naroda u ime vjere, zalagao se za diobu Crkve od države i za slobodu svih 
vjera. Propovijedao je Evanđelje ali izvan učenja službene Crkve i u otporu pro- 
tiv Pape koji ga je osudio. * 


13 

Vidi poglavlje: Stogodišnjica Francuske revolucije. 

14 

Vidi poglavlja: Vjera, crkva, svećenstvo i Stogodišnjica Francuske revolucije. 

Lammenais, Felicitć Robert: Paroles d'un croyant; Le livre du peuple; Une voix de prison; Du 
passć et de l'avenir du peuple; De I'esclavage moderne, Pariz, 1860. Njegov spis Le livre du 
peuple (1838.) objavljen je 1889. u hrvatskome prijevodu kao Knjiga za puk. O katoličkome 
pokretu uoči 1848. piše Strecha 1997. U spisu Hervati Madjarom (1848.) Ivan Mažuranić ob- 

Poštovatelj i nastavljač Lammenaisova učenja bio je Giuseppe Mazzini. 
Prema izjavi već spomenutoga uvodničara u Slobodi, Starčevića su nadahnuli 
“preporoditelji Italije, vodje, državnici dvijuh velikih talijanskih revolucijah." Ra- 
zumije se da je borba za oslobođenje od austrijske vlasti i za ujedinjenje Italije bila 
bogato vrelo nadahnuća težnje za oslobođenjem, ujedinjenjem 1 osamostaljenjem 
Hrvatske. To se prije svega odnosi na Mazzinijevu ideologiju. Njegov kršćanski 
doživljaj povijesti na temelju jedinstvenoga razvoja čovječanstva kao Božjega pla- 
na, posebno je utjecao na Kvaternika. Mazzini je poučavao da put prema jedinstvu 
čovječanstva vodi preko procesa usavršavanja ljudskih vrlina koji je moguć samo 
unutar pojedinih nacija i njihovih država od kojih svaka ima posebnu misiju u 
Božjem planu. Zajednički se cilj čovječanstva ne može postići ako sve nacije ne 
ispune svoje poslanstvo. One to mogu izvesti samo u potpunoj slobodi u vlastitoj 
državi, bez koje nema morala jer izvan nje ne postoji kriterij za izbor između dob- 
ra kao privrženosti zajedničkom napretku te zla sebičnih interesa. 


Čovjek ima ne samo pravo na slobodu svoje nacije u samostalnoj državi 
nego i dužnost da se za nju žrtvuje i da se bori protiv svake sile koja to spreča- 
va. Ako ne postupa tako, izdaje svoju ljudsku narav i protivi se Božjemu planu. 
Bog je dao čovjeku sposobnost i zadaću da se sustavno usavršava 1 da se bez pre- 
daha trudi da sebe i druge sunarodnjake učini moralno boljima, poučavao je 
Mazzini. Njegov usklik “Bog to hoće, Bog to hoće," nadahnuo je cijelu Kvater- 
nikovu djelatnost. 


U vezi s vlastitim iskustvom u progonstvu, Kvaternika je zacijelo dirnula 
Mazzinijeva teška emigrantska sudbina. Starčević i Kvaternik, doduše, nisu prih- 
vaćali (neuspjelo) Mazzinijevo učenje o nužnosti jedinstvene talijanske republi- 
ke. Njima je ustavna monarhija mnogo bliža. Jedini republikanac među pravaši- 
ma bio je Erazmo Barčić. No u Starčevića nalazimo brojne sastavnice Mazzini- 
jeva učenja. Mazzinijeva je strastvena želja da odgaja Talijane usavršavanjem nji- 
hovih kršćanskih vrlina koje će ih osposobiti da stvore svoju samostalnu državu. 
Bez odgoja kojim se postiže snažna nacionalna svijest, građani ne mogu razliko- 
vati dobro i zlo, dužnost i sebičnost, i tek im sloboda pruža sposobnost da oda- 
beru putove koji vode prema dobru. Nacija mora izbaciti iz svoje sredine one koji 
vrijeđaju težnju za slobodom, usađenom u ljudsku narav, moral i domovinu. Jed- 
nako tako nacija ima pravo da najprije opomene, a onda zbaci vladu koja bi po- 
kušala ograničiti njezine slobode. 


razlaže svoje mišljenje “o jednakosti, slobodi 1 bratinstvu naroda ugarskijeh" koje bi trebalo 
obuhvatiti “sve pod krunom ugarskom živuće vjerozakone". Starčević poslije predbacuje tome 
spisu da nije potpun jer u njemu “neima ni traga duhu Lammenaisa ni Cormenina.... Mažu- 
ranić, Ivan: Izabrani politički spisi, Zagreb 1999., 186, 180; Starčević, Ante: Nekolike uspo- 
mene, Djela III, 318. Cormenin je pisao brojne pamflete i satire protiv srpanjske monarhije 1 
njezina “buržoaskoga? kralja Louisa-Philippea i pripremao je ozračje za 1848., kada je bio po- 
bornik republike i općega prava glasa ali je poslije služio carstvu Napoleona III. Zacijelo su i 
Cormeninove grube satire utjecale na Starčevićev način pisanja. 

Mazzini je, kao Starčević i Kvaternik, protivnik s jedne strane sustava li- 
beralnoga kapitalizma u kojemu se bogatstvo gomila u malom broju ruku, a s 
druge strane socijalističkih prijedloga o ukidanju privatnoga vlasništva. Želio bi 
da svatko ima onoliku svojinu kakvu može postići vlastitim radom. U tom smis- 
lu Mazzini vidi budućnost radnika, no kako zastupa i emancipaciju žena, njego- 
vo se učenje u tom pogledu razlikuje od Starčevića i Kvaternika. Međutim, ma- 
terijalno poboljšanje samo je sredstvo, a cilj je razvoj svih sposobnosti koje je 
Bog dao čovjeku. Ako nacija u tome ne uspije, njezini će pripadnici pasti na ra- 
zinu životinja. Prema Mazziniju, čovjek dakle postiže punu slobodu tek u nacio- 
nalnoj državi koju građani, kao i u Starčevića, stvaraju općim pravom glasa.“ 


Republikanac Mazzini je uvjeren da čovjek ne može imati drugoga gos- 
podara osim Boga na nebu, a naroda na zemlji. U tom je smisao njegove lozin- 
ke: Dio e popolo! — Bog i narod! (nadahnute, vjerojatno, Lammenaisovim mo- 
tom Dieu et libertć! — Bog i sloboda!) koju je Starčević preuzeo u obliku: Bog i 
Hrvati! 


Kao mladići, Starčević i Kvaternik nadahnuli su se dakle ideologijama na- 
cionalnih pokreta nakon Francuske revolucije i uoči revolucije 1848., njihovim 
romantičkim ugođajem pobune protiv pokvarenoga društva. U obojice je predod- 
žba o obnovi zagubljenoga genija hrvatskoga naroda usko povezana s učenjima 
ranoga liberalizma. Riječ je prije svega o nacionalnom i društvenom pokretu pro- 
tiv restauracije predrevolucionarnih društveno-političkih oblika moći s osnovnim 
načelima: slobodom savjesti i vjeroispovjesti, mišljenja, udruživanja, pravne zaš- 
tite pojedinca, njegove važne uloge u političkome procesu odlučivanja te njego- 
ve nesmetane i slobodne djelatnosti na gospodarskome polju. U svakom slučaju 
pojedinac ima neotuđiva prirodna prava. Klasične formulacije liberalnoga nauka 
nalazimo u engleskom Zakonu o pravima, u Ustavu Sjedinjenih Država Amerike 
i u francuskoj Deklaraciji o pravima čovjeka i građanina. 


Uz to, važno je obilježje liberalizma da ograničava državnu moć vezujući 
je zakonima, osigurava čovjekova temeljna prava neovisnim sudstvom 1 propisa- 
nim sudskim postupkom, zahtijeva dakle pravnu državu. Izborno pravo je, dodu- 
še, ograničeno i isključuje najveći dio stanovništva (muškarce koji ne pripadaju 
bogatim i obrazovanim slojevima i sve žene), no izabrani zastupnici su predstav- 
nici cijeloga naroda i podliježu nadzoru i kritici birača. U početku liberalizam 
zastupa model društva sastavljenog od samostalnih malih proizvođača, koji Star- 
čević i Kvaternik u potpunosti prihvaćaju. Međutim, u praksi se afirmira eko- 
nomsko učenje da prirođeni ljudski egoizam može biti koristan gospodarstvu ute- 
meljenu na slobodnoj konkurenciji, na potražnji i ponudi. No sustav golemih 
društvenih razlika kakav je nastao u zemljama razvijenoga liberalnoga kapitaliz- 


16 
Mazzini, Giuseppe: Dužnost čoveka, Zagreb, 1922. Starčeviću i Kvaterniku bili su dobro poz- 
nati podaci o procesu ujedinjenja Italije. 

ma, Starčević i Kvaternik su osudili kao mogućnost bogatih i pokva“enih da os- 
talima diktiraju zakone i ponašanje. 


Među europskim liberalnim strankama postojale su velike razlike u ustroj- 
stvu društva 1 programima. Mađarske 1 austrijsko-njemačke liberalne stranke 
predstavljale su bogate i moćne i bile su kočnice nacionalnim pokretima i djelo- 
mično modernizaciji izvan svoga područja. 


Glavni tumači dvaju krila europskoga liberalizma: konzervativnoga, tj. li- 
beralnoga ali ne 1 demokratskoga, 1 radikalnoga, tj. istodobno liberalnoga i de- 
mokratskoga, bili su Alexis de Tocqueville 1 John Stuart Mill. Prvi je naglasio li- 
beralni ideal osobne slobode, a odbio onaj egalitarnosti s opravdanjem da zaht- 
jev za društvom u svemu sličnih pojedinaca nosi u sebi klice despotizma. Opirao 
se općemu pravu glasa kao prijetnji slobodi, dok je Mill otvorio put demokrat- 
skom načelu: jedan čovjek — jedan glas. To se učenje nije poklapalo sa Starčevi- 
ćevim mišljenjem. No vjerojatno je odobravao Millova razmatranja o predstav- 
ničkoj demokraciji kao dosljednom nastavku liberalnih načela. Mill je začetnik 
teorije liberalne demokracije, uvjerenja da je pojedinac, doduše, jezgra društve- 
noga razvoja ali uz uvjet da postoji društvo koje svakome građaninu omogućava 
usavršavanje osobe 1 sposobnosti i pruža mu najbolju zaštitu. Cilj mu je da čov- 
jek ozbilji svoje sposobnosti čak i pod cijenu boli. 


Mill se zalagao za osobnu slobodu i slobodu mišljenja pojedinca i proti- 
vio se duhovnome izjednačavanju. Njegov spis “On Liberty? bio je općepoznat u 
hrvatskim obrazovanim krugovima. Cilj mu je ostvariti ljudsku sreću, koju niti 
on ne izjednačuje s materijalnim blagostanjem i fizičkom ugodom nego je to vi- 
še život slobodan od boli i bogat radostima. U predstavničkoj je demokraciji na- 
čelo da nadzorna moć pripada cijelome suverenom narodu, koji međutim nije 
sposoban za vlast jer potrebne osobine ima samo mala skupina obrazovanih. 
Radnici, doduše, imaju prirodno pravo sudjelovanja u političkome procesu ali 
samo putem prava glasa, te dok odgojem ne postignu višu razinu obrazovanja, 
moraju dopustiti da ih u parlamentu zastupa elita. 


Mill drži da demokracija nije vladanje samoga naroda, nego mogućnost 
dobre vladavine s “pravim', tj. moralnim 1 obrazovanim pojedincima, uz narod- 
nu kontrolu. Zastupnici parlamenta bili bi dakle elita, a birači bi mogli glasati za 
najbolje. Upravo to je Starčevićevo uvjerenje. I on drži da narod ne može sam 
vladati, ali mora odgojem postići moralnu razinu i naobrazbu koja će ga osposo- 
biti da razlikuje dobro od zla i da zato uzmogne izabrati najbolje, najpoštenije 
zastupnike, iznimnih intelektualnih osobina, koji dobro poznaju narodne potrebe 
i zalažu se za opće dobro a ne za svoje sebične prohtjeve. Prema tome, u demok- 
ratskom zastupničkom sustavu mnogi imaju pravo glasa (Mill ga želi dati i žena- 
ma) ali svatko nije sposoban za odlučivanje i upravljanje. 


Mill je htio spojiti liberalno učenje o društvu ekonomske konkurencije s 
demokratskim idealom jednakosti. Stoga ne vezuje slobodu za vlasništvo nego za 

mogućnost svakog pojedinca da usavrši svoje sposobnosti. U svakom slučaju, 
Starčević se mogao nadahnuti raznim elementima Millova učenja o liberalnoj de- 
mokraciji. I on je želio da narod (puk) postane zajednica razumnih državljana 
(građana) koji će se sustavno zalagati za opće dobro a ne samo za svoje osobne 
interese. Starčeviću je Mill mogao biti blizak i zbog uvjerenja da je nacija uvjet 
za stvaranje demokratskih zasada, jer demokratska vladavina zahtijeva homoge- 
no nacionalno društvo i demokratske institucije moraju se poklapati s granicama 
nacije. 

Starčeviću je vjerojatno bilo poznato da Mill nije u potpunosti prihvaćao 
društvo liberalne konkurencije jer je želio upletanje države u korist industrijskoga 
radništva. Razdioba bogatstva njemu nije posljedica veće prirodne i radne sposob- 
nosti ili većega obrazovanja, kako su tvrdili liberali, nego nepravednoga raspola- 
ganja privilegijama. Vidio je da je postojeći ekonomski poredak, s nepravednom 
podjelom bogatstva, u opreci sa željenom društvenom harmonijom i da osobna 
postignuća u gospodarstvu nipošto ne stvaraju sreću svih građana, nego strašnu 
bijedu industrijskih radnika. Zamišljao je da se to stanje može ublažiti postiza-. 
njem pravednijeg predstavničkoga sustava, ali očigledno na čelu s obrazovanom 
elitom. U još jednoj bitnoj sastavnici Millovo je učenje odgovaralo Starčevićevu 
viđenju. I Mill se naime pozivao na Aristotelove izjave o prirodno ropskim naro- 
dima pa je držao da takvima privremeno odgovara despotska vlast jer predstavnič- 
ka, participacijska demokracija ne može funkcionirati u zaostalim, zapravo malo- 
ljetnim, društvima. Držao je da je predstavnička demokracija najbolje uređenje za 
zemlje koje su postigle određen stupanj civilizacije, jer načelo slobode vrijedi 
samo za pojedince koji u potpunosti vladaju svojim sposobnostima. Zato on želi 
znatno proširenje prava glasa ali ne i jednako, opće pravo glasa. “ 


Brojni kritičari uočili su u Millovu učenju protuslovlje između načela de- 
mokratske participacije i liberalnoga elitizma, između vjerovanja u napredak svih 
državljana s jedne strane te vodstva intelektualno i politički nadmoćnih s druge 
strane. No unatoč paternalističkom shvaćanju elite i nepotpune i neegalitarne de- 
mokracije, riječ je o plodnom susretu liberalizma i demokracije. 


Pod utjecajem europskoga duhovnoga kretanja i hrvatskoga iskustva, Star- 
čević i Kvaternik formuliraju razmjerno čvrst ideološki sustav koji obuhvaća 
učenje o državi, pojedincu, društvu i naciji. Samostalna država im je prostor is- 
punjenja ljudskoga života, no ona nije sama sebi cilj nego sredstvo za usavršava- 
nje ljudskih osobina pa se mora temeljiti na pravednom društvu ljudskoga dosto- 
janstva koje odgovara ljudskoj prirodi i povezano je sa suverenitetom naroda. No 
prije toga mora se ukloniti svaki oblik paternalizma, naime držanje vladara koji 


I 

Mill, John Stuart: Izabrani politički spisi I, II, Zagreb, 1998. (Sadržaj: I. Civilizacija, Prilog 
načelima dobre vladavine, O slobodi, Načela političke ekonomije; TI. Razmatranja o predstav- 
ničkoj vladavini.); Ravlić, 1988., 1998.; Rausch, 1998.; Bobbio, 1992. 

misli da je postavljen Božjom milosti i postupa s podanicima kao vječnim malo- 
ljetnicima koji bez njega ne znaju kako će postići sreću. O tome govori Starčevi- 
ceva poruga “otčinskom i apoštolskom veličanstvu“ Franje Josipa. 


U Starčevića i Kvaternika nalazimo građansku antifeudalnu kritiku pa im 
je staleško društvo prije 1848. skroz naskroz nemoralno. Osnovne su im norme 
jednakost pred zakonom, isključenje diskriminacije utemeljene u staleškome 
društvu, tj. osiguranje prava zajamčenih ustavom za sve građane jednako. Među- 
tim, Starčević 1 Kvaternik odbijaju koncepciju društva liberalnoga kapitalizma 
jer ono ne uvažava načelo općega dobra i moralne vrijednosti zajednice nego 
samo sebične interese bogatih i njihove svite. Zato se žestoko protive normama 
ponašanja u građanskome društvu. Objavljuju viđenje jednoga protusvijeta i na- 
daju se da će se on provesti u život u samostalnoj državi. 


Njihovo učenje nije sasvim u skladu s opravdanjem liberalne države koja 
nastaje smanjenjem kraljevske moći. Ona je naime rezultat dogovora prvotno slo- 
bodnih pojedinaca koji udružuju svoje zasebne volje da bi stvorili opću. Među- 
tim, u Starčevića i Kvaternika država nastaje ugovorom kralja i naroda (a ne po- 
jedinaca) ali je, kao u liberalnom učenju, njezina vlast legitimna samo ako je ute- 
meljena na sporazumnoj volji ugovornih partnera i ako stvara pravedan poredak. 
Dakako, pri tome su prirodna prava čovjeka na slobodu uključena ali je zajedni- 
ca konstitutivna za identitet pojedinaca. Mislim da je riječ o Aristotelovu učenju 
da cjelina prethodi dijelovima, tj. polis pojedincu. Drugim riječima, poželjan 
identitet i moral većine Hrvata može se oblikovati tek u samostalnoj državi, koja 
će poštovati neotuđiva prava svojih građana na slobodu, sigurnost i sretan život. 
Samostalna, nacionalno homogena hrvatska država bit će pravna država izgrađe- 
na na načelu vlasti zakona na svim razinama, koji će onemogućiti nezakonitosti 
i zloupotrebe kao u Habsburškoj Monarhiji u kojoj vlast može proizvoljno mani- 
pulirati zakonima. U samostalnoj hrvatskoj državi ustavotvorna vlast nastat će 
kao posljedica narodnoga suvereniteta, tj. temeljit će se na volji naroda izraženoj 
općim pravom glasa. U sustavu predstavničke demokracije pojedinci i grupe ne- 
će moći steci vlast koja ne bi potjecala iz narodnoga suvereniteta. 


Sve su te misli projicirane u budućnost jer je, prema Starčeviću, politička 
akcija besmislena i krajnje nemoralna u despotskoj Austriji. Zato se za Starčevića 
i pravaški pokret u cjelini postavlja osnovno pitanje: kakav je odnos ideala i zbi- 
lje, može li filozof, kao istraživač istine, koji sustavno razmišlja o smislu pojava, 
uopće biti političar i kakav je zapravo odnos teorija filozofa i političke prakse? 

Pravaški je nauk nacionalno integracijska ideologija i sadrži sve osnovne 
elemente koje imaju slične ideologije europskih velikih i malih nacija, a u suvre- 
menoj se literaturi nazivaju nacionalizmom. * Cilj je dakle stvoriti jedinstvo i sna- 


18 
Mislim da teorije koje poznajem ne pružaju neku posebnu pomoć razumijevanju hrvatskoga 

gu vlastite nacije, članice europskoga sustava nacionalnih država kao jedino mo- 
gućega organizacijskoga oblika. Nekadašnju legitimaciju vlasti od Božje milosti 
sada zamjenjuje suverena volja nacije, koja želi biti jedinstvena u svojoj nacio- 
nalnoj državi jer je ona uvjet nacionalnoga opstanka. Prema tome nepresušna 
energija nacije-osobe pojačat će svoj identitet u državi s jedinstvenom državnom 
nacijom kao ispunjenjem svoje povijesne misije. 

Silna mobilizacijska snaga jest svijest o posebnome zvanju vlastite nacije 
utemeljenom na slavnoj i sjajnoj prošlosti koju valja obnoviti (preporoditi) i pos- 
tići jednako velebnu budućnost, dakako u drugim povijesnim uvjetima. Ideja vo- 
dilja je uvjerenje da je nacija zajednica koja mora premostiti sve ostale kolektiv- 
ne veze i sustave vrijednosti. Nacionalno-integracijska ideologija pretendira na 
nepogrešivo tumačenje svih aspekata ljudske egzistencije i ponašanja te čini neku 
vrstu sekularne religije. 


Nacionalističko usmjerenje želi likvidirati društvenu hijerarhiju naslijeđe- 
nu od feudalnoga sustava te stvoriti ustavnu državu. Nacionalizam je u svakome 
slučaju modernizacijska ideologija koja mobilizira za liberalno građansko druš- 
tvo u ustavnoj nacionalnoj državi s parlamentom i jedinstvenim ekonomskim 
područjem. Dominira trojstvo: država — nacija — teritorij. Građani se izjednačuju 
s pripadnicima nacije jer se drži da se prava čovjeka mogu provesti u život samo 
unutar nacionalne države. Drugim riječima, prava čovjeka ne pripadaju njemu 
kao takovome nego kao građaninu nacionalne države. Ako se ona ne ostvari, pri- 
padnici nacije gube mogućnost usvršavanja svoje ljudskosti pa i nju samu. 


Naposljetku, nacionalistička uvjerenja i njihovo strastveno zagovaranje 
upotpunjuju “slike neprijatelja nacije, naime drugih nacija i država te pretpos- 
tavljenih unutrašnjih neprijatelja nacionalnih ciljeva. Zato su oni predmet mržnje 
i prezira koji su važni činitelji nacionalne integracije. ? 

I Starčević i Kvaternik primjenjivali su na svoju naciju konstruktivno na- 
čelo Europe 19. stoljeća, tj. državne organizacije nacija, odnosno nacionalnih dr- 
žava kao jedinoga legitimnoga oblika političke organizacije, izvora svake zako- 
nitosti i etike. I hrvatska nacionalna država nastaje u smislu doktrine Francuske 
revolucije privolom i sudjelovanjem naroda. Prirodno pravo svake nacije da ima 
svoju državu je uz povijesno, državno pravo važan aspekt njihova razmišljanja. 


nacionalizma u 19. stoljeću. Koliko god su nacionalizmi slični, među njima postoje bitne razli- 


ke koje u dosadašnjim teorijama nisu obuhvaćene. Vidi Gross, 1971. Ipak, korisno je poznavati 
barem literaturu prevedenu na hrvatski: Seton-Watson, 1980.; Hobsbawm, 1993.; Gellner, 1998. 
19 

Valja istaknuti da u Starčevićevo doba ne postoji pojam “nacija, pa se pojam “narod upot- 
rebljava u dvostrukom značenju. Najprije, to je prirodno, državnopravno, povijesno i kulturno 
uvjetovana homogena zajednica s jedinstvenim duhom (la nation), a zatim je to puk (le peup- 
le) pravi nositelj vrijednosti i i osobina hrvatske nacije. Zato u interpretaciji pravaških viđenja 


nacije upotrebljavam pojam “narod". 

Pravaški ideolozi posebno su njegovali romantički doživljaj duha ili geni- 
ja naroda koji se izražava u tijeku njegove povijesti, u njegovim srednjovjekov- 
nim ustanovama, u državotvornim pokušajima, u narodnim običajima, u jeziku, 
književnosti i umjetnosti. Shvaćali su taj duh kao izraz mističnoga stvaralačkoga 
središta naroda — osobe s vlastitim životopisom. U Starčevićevu i Kvaternikovu 
ideologiju čvrsto je utkana sklonost za produbljeni doživljaj povijesne dimenzije 
radi spoznaje značaja duha naroda i vlastite djelatnosti u skladu s njime. Prema 
romantičnome doživljaju duh nacije može se razumjeti samo u njegovu organ- 
skom razvoju, u dugom lancu predaje. Čovjek-genij koji spozna duh svoje naci- 
je ima pravo i dužnost voditi ju prema ostvarenju njezine misije. Stoga su Star- 
čević i Kvaternik vjerovali da su njihove misli i nade sinteza duha hrvatskoga na- 
roda, a to je njihovoj doktrini omogućavalo poticanje volje, mašte, strastvenih os- 
jećaja, stvaranje mitova i nacionalnoga katekizma. 


Vjera u misiju vlastite nacije koja je, razumije se, u svim europskim ideo- 
logijama vrednija od svake druge, temelji se prije svega na pokušajima tumače- 
nja iznimne i slavne prošlosti. Zato je uvjeravanje u veličanstvenu misiju hrvat- 
skoga naroda bitna sastavnica Starčevićeva i Kvaternikova učenja. Ideologije u 
nacija koje su nekada ratovale s nekršćanskim neprijateljima imale su historijsku 
sliku o sebi kao “predziđu kršćanstva", spasitelju kršćanske Europe, preuzetu od 
plemstva kao što je slučaj u Mađara, Hrvata i Poljaka. Kvaternikovu uvjerenju 
slična je predodžba Adama Mickiewicza o Poljacima kao razapetom Kristu me- 
đu nacijama, koji će svojim uskrsnućem (oslobođenjem od ruske, pruske i aus- 
trijske vlasti) osloboditi čovječanstvo, tj. omogućiti pobjedu nacionalnoga nače- 
la u Europi. Kvaternik doživljava svoj hrvatski narod kao mučenika i spasitelja, 
prijeko potrebnoga kulturnoj Europi u prošlosti i sadašnjosti. 


Romantička nacionalno-integracijska ideologija izražavala je dakle težnju 
za duhovnim samoodređenjem, samopotvrđivanjem i samoopravdanjem pripadni- 
ka nacije u procesu integracije. U njezinim počecima, u doba slabosti društvenih 
grupa koje su se mogle latiti vodstva u tome kretanju kao za nastajanja pravaštva, 
nacionalna se ideologija posebno trudila da ubrza ritam integracije i homogeniza- 
cije nacije zaoštravanjem tumačenja, pojednostavnjenjem složenih pitanja, a po- 
gotovo snažnim isticanjem njezine misije. Stoga su Hrvati u Kvaternikovoj 1 Star- 
čevićevoj slici “izabrani narod", sveta zajednica dostojna poštovanja i obožavanja 
koja može pobuditi u svojih pripadnika najdublju odanost i potaknuti ih da se nje- 
govanjem svojih ljudskih vrlina, nesebičnim zalaganjem i žrtvama pripreme za vr- 
hunsko djelo izvršenja misije u obogotvorenoj samostalnoj državi. 


Poruke Starčevića, Kvaternika i najuglednijih sudionika pokreta prenose 
se u ideološkom obliku.“ Ideologije su zatvoreni, razmjerno jasno i autoritativno 


20 
U doba Francuske revolucije pojavio se u filozofskome jeziku pojam “ideologija? kao znanost 
koja se bavi idejama te sposobnošću mišljenja i zapažanja. Predstavnicima te doctrine ideolo- 

formulirani i proglašeni, sustavi i doktrine ideja, vrijednosti, uvjerenja i predod- 
žbi, a postoje u svakome društvu. Riječ je o sustavnoj, intenzivnoj koncentraciji 
na određene središnje težnje i predodžbe ali s namjerom da se obuhvati vrlo ši- 
rok raspon osnovnih životnih i društvenih pitanja. Pojednostavnjenim tumače- 
njem složenih situacija, ideologija omogućava LI anje pristalica na putu koji 
bi vodio do cilja zajedničkoga svima. 


Ideologije nastaju u razdoblju društvenih napetosti uglavnom uslijed zna- 
čajnih promjena koje kod adresata izazivaju snažnu potrebu za novim tumače- 
njem vlastitih iskustava jer ih postojeći nazori ne mogu zadovoljiti. Ideologije 
predlažu pristalicama fundamentalan etički doživljaj s jasnim kriterijem što je 
dobro a što zlo općenito i u pojedinim situacijama. Nositelji i pobornici ideolo- 
gija smatraju da posjeduju apsolutnu istinu i nepobitnu spoznaju pravde. Prema 
tome, svi oni “drugi? koji ne prihvaćaju taj sustav pripadaju lažnome svijetu, ne- 
maju ili ne upotrebljavaju um i zato ne mogu razlikovati dobro od zla. U tom 
smislu ideolozi napadaju institucije i njihove nositelje kao izopačitelje istine, kao 
pobornike nepravde, optužuju ih za izdaju načela i naroda, za spremnost na ne- 
moralne kompromise, za korupciju i licemjerje. Politički protivnici zato su pred- 
met mržnje i prezira. 

Ideologije poučavaju pristalice o smislu života, o njihovu identitetu, pruža- 
ju im “zemljovid" za snalaženje u suvremenim društveno-političkim odnosima, 
stvaraju strategije za opravdanje svoga sustava u nastojanju da zbilju usklade sa 
svojom jedinom i apsolutnom istinom. U 19. stoljeću najvažniji je autoritet zna- 
nost pa se većina ideologija služi znanstvenim opravdanjima. Kao u slučaju Star- 
čevića i Kvaternika, pri tome je bitna mlada historijska znanost pa mnogi ideolo- 
zi nastoje interpretacijom povijesnih izvora opravdati svoje unaprijed zamišljene 
ideje. Pri tome se ne osjećaju kao komentatori, koji vide prošlost iz vlastite povi- 
jesne perspektive, nego kao promatrači izvan povijesti koji su prvi kadri spoznati 
punu povijesnu istinu. Oni naime drže da je u sadašnjosti sadržana i prošlost, da 
većina postojećega zla nastaje zato što suvremenici ne poznaju svoju povijest. 


Ideologije ne priznaju nezavisnu spoznajnu snagu 1 težnju pojedinca. One 
zahtijevaju od pristalica da se u svom ponašanju intenzivno 1 trajno vode isklju- 


gique, koji su shvaćali ideju kao osjetilnu predodžbu i mislili da su našli temelje budućoj filo- 
zofiji, suprotstavio se Napoleon. Njemu je pojam “ideologija beznačajno rezoniranje i teore- 
tiziranje koje hoće nadomjestiti političku praksu apstraktnim, i zato sumnjivim, predodžbama. 
U tom smislu pojam se razvio sredinom 19. stoljeća, pogotovo u Marxovu pejorativnome tu- 
mačenju. Nakon socioloških teza Durkheima, Webera i Pareta, “ideologija? je u društvenim 
znanostima klasičan pojam, čije značenje više nitko ne poriče. Međutim, pojedini sociolozi i 
politolozi različito tumače taj pojam pri čemu je, čini se, glavno sporno pitanje odnos ideolo- 
gije prema znanosti i “istini?. Poslužila sam se knjigom profesora sociologije na Sorbonnei, 
Boudona (1988.), koji se bavi historijom, definicijama toga pojma, značenjem ideologija u 
društvenim procesima i njihovom spoznajnom vrijednošću. Vidi i Shils, 1968.; Johnston, 
1968. te Dierse, 1982. 

čivo njihovim učenjem, da budu svojim osjećajima i viđenjima čvrsto povezani 
međusobno i s ideološkim autoritetom. U različitim omjerima ideologije sadrže 
usporedno krive predodžbe i dobra zapažanja o zbilji. S jedne strane iskrivljuju 
spoznaju o stvarnosti interpretacijama koje ističu ili prešućuju činjenice kako im 
to odgovara, te agresivno zahtijevaju ostvarenje svojih ideala potpunom preob- 
razbom društva, tj. zbilja bi se morala uskladiti s njima a ne obratno. S druge 
strane one često dobro uočavaju nedostatke postojećega sustava i predlažu koris- 
ne promjene. | 


Ideologije nalaze svoj puni izraz u karizmatskome prvaku s nadmoćnom, 
neodoljivom intelektualnom i moralnom energijom, sa snažnom, maštovitom, ek- 
spanzivnom i pojednostavnjenom vizijom društva. No karizmatik ne konstruira 
svoj ideološki sustav bez okoline koja je spremna prihvatiti ga. Starčević je upra- 
vo klasičan primjer karizmatika, nepogrešivoga tvorca poruke.“ Pristalice mu sli- 
jepo vjeruju, bezuvjetno prihvaćaju njegovo učenje kao neupitnu istinu, iznimno 
su mu odani pa se stvara čvrsta osjećajna zajednica. Kao karizmatik, Starčević se 
opire postojećemu političkom i društvenom uređenju te pravilima ponašanja. On 
živi upravo onako kako se od karizmatskoga prvaka očekuje, naime asketskim ži- 
votom, odricanjem od radosti i ugoda koje građansko društvo pruža imućnijim i 
obrazovanijim grupama. Ostavlja dubok dojam svojim znanjem i “učenošću“, re- 
toričkim obratima, originalnim jezičnim kovanicama. Ima i sirov šarm koji očara- 
va posjetitelje. Pravaš koji sebi dopušta i najskromniju kritiku Starčevićevih teza 
odmah biva izbačen iz osjećajne zajednice njegovih sljedbenika. 

Dakako, recepcija Starčevićeva učenja nije jednoznačna. Širenje ideologi- 
ja nije mehanički proces nego posljedica agitacije različitih posrednika koji pre- 
nose izvornu poruku u skladu s očekivanjem, naobrazbom, društvenom dispozici- 
jom i mentalitetom njezinih primatelja. Znatnu ulogu ima i fenomen oponašanja 
jer su ljudi skloni konformizmu i ne žele biti isključeni iz osjećajne zajednice kao 
da su osobe bez identiteta. Ideologija, oblikovana od primarne grupe, nije stabil- 
na. Ona se pod pritiskom zbilje mijenja najprije na površini a zatim u dubini, a 
može se i sasvim preobraziti kao što je to bio slučaj s pravaškom ideologijom. Pri 
tome su u igri i međugeneracijski odnosi jer su mlađi skloni pružiti otpor određe- 
nim elementima sustava koje više ne drže pogodnima i funkcionalnima. 


Značenje i utjecaj ideologije ovise, dakako, o mentalitetu kao cjelini mis- 
li i osjećaja pripadnika određene društvene sredine.“ Važne su kolektivne pre- 
dodžbe o smislu života i o moralu te mitovi kojima određena zajednica zamišlja 
sebe pričama o svojoj individualnosti, o podrijetlu, o nadama za budućnost. Sve 


21 
Na njega se može primijeniti shvaćanje karizme u Maxa Webera. Blažević, 1998. 


22 
O suvremenoj, pogotovo francuskoj, historiji mentaliteta vidi Gross, 1996.; Schčttler, 1989., 
Raulff, 1987. 

se te predodžbe filtriraju kroz sito svakodnevice. Pravaška se ideologija javlja u 
doba dvostruke promjene mentaliteta u hrvatskoga puka. Unatoč polaganome 
razvoju komunikacija, dotad izolirane zajednice pučke kulture počinju se pribli- 
žavati i mogu postati prihvatljive za učenje o nacionalnome jedinstvu i o rješenju 
teških životnih pitanja u samostalnoj državi. Tome pogoduje rast broja muških, a 
i ženskih, polaznika pučkih škola. Elitna i pučka kultura približavaju se pa nas- 
taje mogućnost širenja utjecaja obrazovanijih grupa. Pritisak moćnih i privilegi- 
ranih, društvena prisila i društvena nejednakost ostavljaju duboke tragove u men- 
talitetu onih koji su time pogođeni i upravo ta činjenica olakšava širenje pravaš- 
ke ideologije “prevedene? na jezik maloga građanstva. Osim toga preobrazba tra- 
dicionalnih društvenih odnosa izaziva strah od nepoznatoga i sklonost za prihva- 
ćanje objašnjenja novih i nerazumljivih pojava koje nudi ideologija. Međutim, 
mentaliteti imaju “dugo trajanje" i mijenjaju se polaganijim ritmom od ekonom- 
skih i društvenih struktura, i to se odražava u teškoćama za širenje pravaške ideo- 
logije. U svakom slučaju, mentaliteti su plodno tlo za svijet slika, mitova, simbo- 
la, maštanja i snova koje im nudi pravaška ideologija. 

Starčević 1 hrvatski narodni preporod do 1848. 


Procesu integracije hrvatskoga naroda suprotstavljale su se povijesno uvje- 
tovane velike zapreke. Riječ je o stoljetnoj rascjepkanosti hrvatskih zemalja s raz- 
ličitim društvenim uređenjima. Stoga su u grupama elite postojali pokrajinski os- 
jećaji i opredjeljenja. Proces prožimanja triju hrvatskih narječja s prevladavanjem 
novoštokavštine tekao je doduše već od 17. stoljeća, ali je stvaranje jedinstvenoga 
hrvatskoga književnog jezika još uvijek nailazilo na znatne teškoće. Područje Hr- 
vatske nije bilo kompaktno i zbog migracije srpskoga stanovništva s ukorijenje- 
nom posebnom tradicijom, pri čemu je i vjerska razlika imala veliko značenje. 


U početnoj fazi hrvatske nacionalne integracije prevladavala je slavenska 
ideja, karakteristična za integracijske procese u slavenskih naroda Habsburške 
Monarhije. I u hrvatskom je slučaju ona služila stvaranju i učvršćenju nacional- 
noga identiteta kao obrane protiv mogućnosti da hrvatska kultura podlegne 
njemačkoj i da mađarska državna ideologija proguta hrvatsku državnopravnu tra- 
diciju. Ilirsko ime uključilo se između hrvatske i slavenske ideje kao sredstvo 
prevladavanja pokrajinskih partikularizama (kajkavskoga horvatstva, slavonstva 
i slavo-dalmatstva). Pri tome je ilirizam kao varijanta Kollarove jezično-nacio- 
nalne klasifikacije u Slavena predvidio zajednički jezik i kulturu za Južne Slave- 
ne. Na taj način prenesena su neke sastojine hrvatskoga nacionalnoga identiteta 
na slavensku razinu. 


Pod utjecajem duge predaje u iliraca se učvrstilo uvjerenje da su stari Ili- 
ri bili Slaveni. Držali su da se kultura Južnih Slavena na temelju jedinstvenoga 
književnog jezika može postići samo pod ilirskim imenom. Nisu, doduše, htjeli 
“ilirskom narodnosti" zamijeniti “genetička? ili “rodoslovna" imena: Hrvat, Sr- 
bin i Slovenac. Ilirski naziv shvaćali su kao zajedničko prezime. Nema sumnje da 
su ilirci bili načistu s posebnom hrvatskom nacionalnom individualnošću. No 
nisu isticali hrvatsko ime, koje je, stjecanjem okolnosti, označavalo prije svega 
kajkavsku “Horvatsku" i njezino narječje. 


Struktura hrvatskoga narodnog preporoda sastojala se od kulturnoga iliriz- 
ma 1 političkoga “kroatizma“. Trojednoj kraljevini trebalo je priskrbiti teritorijal- 

no jedinstvo, i to prema programu iz 1848. unutar federativno preuređene Hab- 
sburške Monarhije.' 


Iz društvenih i političkih razloga ilirski pokret nije obuhvatio seljaštvo, tj. 
ni kmetove ni seljačko plemstvo. U prvoj fazi nacionalne integracije, kada se na- 
cionalna svijest širila iz jedne jezgre rodoljuba, nije to bilo moguće ni u nacija u 
kojih proces konstituiranja nije nailazio na tako velike teškoće kao u Hrvata. Iliri- 
zam je osvojio građansku i svećeničku inteligenciju i njezinu mladež, dio mlada 
građanstva, i plemstva koje je, bez obzira na svoje podrijetlo, zajedno s neplemi- 
ćima otvaralo put građanskom društvu. Učinjeni su i prvi uspješni koraci prema 
prevladavanju pokrajinske rascjepkanosti. Osim u kajkavskoj Hrvatskoj ilirski je 


pokret naišao na odjek u građanskoj i svećeničkoj inteligenciji u Slavoniji, Vojnoj | 


krajini, Dalmaciji, u svećenstvu Istre i u franjevaca Bosne 1 Hercegovine. 


Uza sve zapreke i lutanja ilirizam je obavio svoju kulturnu i političku za- 
daću stvaranja podloge integracijskom procesu hrvatskoga naroda. U razmjerno 
kratko vrijeme potaknuo je razvoj moderne hrvatske kulture, povezao je historij- 
sku državnopravnu tradiciju hrvatskoga plemstva s građanskim političkim pokre- 
tom kao uvjetom za kasniju afirmaciju hrvatskoga naroda i njegove državnosti. 


Ante Starčević rodio se 1823. u seljačkoj zadruzi u ličkom selu Žitniku.! Po- 
hađao je gimnaziju u Zagrebu a dobio je stipendiju zaslugom profesora Kraljevske 
akademije Romualda Kvaternika, Eugenova oca. Studirao je filozofiju na Kraljev- 
skoj akademiji u Zagrebu, a teologiju najprije u Senju, zatim u Pešti, gdje je odus- 
tao od svećeničkoga poziva i postigao 1846. doktorat filozofije. Kako Starčević u 
svojim uspomenama sam kaže, “za Ilirstva" nije bilo druge nego biti “Tlir ili Mag- 
jaron. Reći da si Hervat, znamenova da si Magjaron.'* Drugim riječima, “Horvati- 
ma" su se smatrali mađaronski plemići koji su ograničili svoje interese na kajkav- 
sku Hrvatsku. Zato nam se mladi Starčević u pjesmi i prozi predstavlja kao vatreni 
ilirac. Među njegovim prvim pjesmama valja spomenuti prigodnicu spjevanu u ča- 
st kralja Ferdinanda V. koju je objavio u Danici 1845. Proglasivši vladara ocem “hr- 
vatskog roda, uvjeravao ga je da bi “Slavjan? dao i posljednju kap krvi za njegovo 
carstvo. Sličan ugođaj, iako samo usput, može se zapaziti u njegovu opisu ličkih pir- 
nih običaja u Danici. Prepun hvale za vrline ličkih momaka i djevojaka, spominje 
snagu i junaštvo mladića kao jamstvo da se Austrija ne treba ničega bojati." Prema 


1 

Šidak, 1973., 1988.; Stančić, 1985., 1989., 1995. 

2 

Majka Milica bila je iz pravoslavne obitelji i prešla je na katoličku vjeru. Horvat, 1990. (44- 
47) zamišlja veliku ljubav među Starčevičevim roditeljima. 

3 

Djela NI, 315. 

4 

Danica 35-37, 30.VIII., 6.IX., 16.I X.1845. (A. Rastevčić: Nešto o pirnih običajih u Lici) 

tome mladi se Starčević odgajao na uvjerenju iliraca da je vladar s njima, i na lojal- 
nosti krajišnika dinastiji. Tom se mentalitetu žestoko suprotstavio kada je prestao 
misliti “iz tude glave", a to se, čini se, desilo već krajem 1848. 


Kao 1 svaki ilirac, mladi je Starčević deklamirao o složnoj braći unutar sla- 
venstva. U svojoj pjesmi “Ličanin Zori dalmatinskoj" pozvao je “Dalmatina? da 
se podiči ilirskim mlijekom što ga je usisao i svojom majkom “Slaviom veli- 
kom." Dakako da je i on u starim Ilirima gledao Slavene i ponosio se njima. 

Nakon što je ostavio bogosloviju, Starčević je u veljači 1848. došao kao 
doktor filozofije u Zagreb. Prisustvovao je najvažnijim događajima te godine kao 
uvjereni ilirac i Jelačićev obožavatelj. Svom oduševljenju za bana dao je izraz u 
odi “Odziv od Velebita" spjevanoj u narodnom desetercu.“ Od općega ilirističkog 
ugođaja razlikovao se samo isticanjem ličkoga podrijetla obitelji Jelačić i POZI- 
vom banu da popravi težak položaj graničara. Zajedno s ostalim ilircima Starče- 
vić je doživio Jelačića kao kraljevskog namjesnika, koji je uskrisio starodavnu 
srednjovjekovnu bansku čast, pod kojom je Hrvatska samostalna i uj edinjena, a 
zajedno s tom časti i cjelokupnost hrvatskoga kraljevstva. Starčević je izrazio ili- 
ristički osjećaj tuge zbog rastrgane domovine i radosti što je Jelačić položio te- 
melje ujedinjenju Like i Krbave, Dalmacije do Dubrovnika, Hrvatske “bar? do 
Une, Slavonije “do Bosne", Kranjske do Ljubljane, a Štajerske do “Gradca? u 
jednu domovinu. Nadao se da ona više neće biti rastrgana na tri dijela: onaj pod 
ugarskom krunom, onaj od Karlovca do mora, koji se morao boriti protiv rođe- 
noga brata Hrvata i Bošnjaka (stanovnika Bosne) i onaj koji je pao pod Turčina. 
Iz pjesme zrači nada da će se “braća ponovno upoznati i međusobno ljubiti u 
sjedinjenoj domovini. Starčevićeva pjesma dobro pokazuje mentalitet koji je iz- 
rastao iz susreta plemićke tradicije i građanske inteligencije. U njoj još ima tra- 
gova ljubavi za domovinu plemićkih “domorodaca". Njegov stih 


Sve za Boga i dobroga kralja 
I za svoju liepu domovinu 


plemićka je lozinka. Istina je, to su još samo tragovi prošlosti. Očigledno je da 
ta “braća" koju treba složiti pripadaju hrvatskome narodu. Preokret koji će u 
Starčevića usklik “Bog i kralj" zamijeniti lozinkom “Bog i Hrvati" već se prib- 
ližavao. 

Proglasivši Jelačića spasiteljem svoga slavnog ali bijednog naroda, poseb- 
no ga je molio da se smiluje “na robove, biedne graničare? koji u njemu vide svo- 
ga oca i žale mu se da su “u nevolji težkoj".Taj je završetak toliko naglašen da se | 
čini da mu je to osnovna pobuda za sastavljanje hvalospjeva Jelačiću. Starčević 


5 
Zora Dalmatinska 1, 5. I. 1846. (Ličanin Zori Dalmatinskoj); 2, 12. I. 1846. (Podertini Solina) 


6 
Danica 20, 13. V. 1848. 

je očigledno duboko suosjećao s prostim graničarom i mrzio njegova njemačko- 
ga časnika, ali tada stanje Vojne krajine još nije vidio kao posljedicu djelatnosti 
zlokobne Austrije." Čini se da se to uvjerenje javilo u njega već ujesen 1848. U 
list Slavenski jug poslao je dopis “Iz Like" koji je objavljen 22. listopada 1848. 
U njemu se osjeća nov ton, koji je zacijelo u vezi s događajima u jeseni te godi- 
ne. Jelačić je sa svojom krajiškom vojskom krenuo 11. rujna preko Drave. Nakon 
neodlučne bitke s mađarskom revolucionarnom vojskom, pošao je skršiti bečku 
revoluciju koja je planula 6. listopada. Nalazio se od 16. listopada pod vrhovnom 
komandom kneza Windischgritza. Starčević je objavio svoj prilog prije poraza 
ustanika i mađarske vojske, koju su Jelačićevi krajišnici potukli 30. listopada kod 
Schwechata. Nema sumnje da je Starčevićevo oduševljenje za Jelačića već tada 
splasnulo jer je osjećao da je pokret za obnovu hrvatskoga kraljevstva postao pod 
njegovim vodstvom sredstvo za spašavanje Austrije. Još prije strašnoga kraja re- 
volucije u ponovnome apsolutizmu, izrazio je svoje razočaranje. To je prvi čla- 
nak pisan tonom strastvenoga prosvjeda i ogorčene žestine koji će, u pojačanu 
obliku, postati obilježje njegova pera. 

Prije svega, napao je Metternichov apsolutistički režim koji je srušila re- 
volucija. Podsjetio je kako je tada svatko morao pisati po želji režima da ga kr- 
vopije čovječanstva ne bi lišile kruha. Može biti da je Starčević već tada došao 
do zaključka da despocija nije svojstvena samo Metternichovu sustavu, nego da 
je ta pojava značajna za Austriju uopće. Tada se dakle nije moglo pisati niti o teš- 
kom stanju Vojne krajine. No nakon revolucije, Starčević nije našao opravdanje 
što se i dalje nije ništa uradilo za graničare. Ogorčeno je tvrdio da među zastupni- 
cima Hrvatskoga sabora gotovo nije bilo prostih graničara, nego su ih zastupali 
“gospoda oficiri", koji nisu nastojali naći lijeka njihovim ranama jer su navikli 
raspravljati s ljeskovačom u rukama. Starčević se žestio što u času kada se već i 
turskoj raji pokazuje “zraka slobode", njegovim graničarima još nije moguce 


33 8 


“prositi pravicu“, 


Usporedimo li taj prilog s odom Jelačiću, možemo naslutiti da Starčević 
zapravo optužuje samoga bana, koji se nije pokazao ocem graničara, kako se on na- 
dao, iako su oni upravo krvarili na bojnim poljima. Oštro je zamjerio 1 svećenstvu 
da se ne zauzima za graničare i pripisao mu, štoviše, želju da ih održi u gluposti 1 
siromaštvu kako bi njima moglo lakše gospodariti. Nadao se da će se na idućem sa- 
boru Krajini obratiti dolična pažnja. Dakako, idućega sabora više nije bilo. 


7 

Vjerojatno ima istine u priči, raširenoj među pravašima, da se Starčevića duboko dojmila nes- 
reća jednoga graničara kojemu su samovoljni oficiri dali odrezati obje ruke i da je taj doživ- 
ljaj imao važan utjecaj na njegovu mržnju protiv Austrije. 

8 

Starčević se doduše ograničio na Liku i izjavio je da ne zna kako stvari stoje drugdje. Ured- 
ništvo Slavenskoga juga smatralo je da je za krajišnike ipak dosta urađeno i požalilo je što 
Starčević nije iznio njihove stvarne tegobe. 

Jedan važan događaj u Starčevićevu životu desio se u vrijeme vladavine 
Banskoga vijeća koje je pokazalo veliku brigu za Kraljevsku akademiju kada je 
ona, nakon prekida 1848., ponovno počela s radom 1849./50. Raspisan je natje- 
čaj za profesora filozofije, a među kandidatima bili su Imbro Tkalac i Ante Star- 
čević. Prvi navodno nije pokazao dovoljno znanja na ispitu, a o Starčeviću su se 
mišljenja komisije razilazila. Bansko se vijeće izjasnilo upravo za njega, smatra- 
jući da su potrebni ljudi koji su dovoljno neovisni da mogu izlagati filozofiju (ko- 
ju su dotad predavali samo svećenici) u slobodoumnom duhu 19. stoljeća. Libe- 
rali u Banskom vijeću držali su da se svećenici moraju kretati u okviru dogme 
svoje Crkve i da se ne mogu uzdići do objektivnoga i slobodnog izlaganja filo- 
zofskih učenja. Bansko je vijeće svoje mišljenje opravdalo i time da na filozofi- 
ju dolaze i pravoslavni slušači i da bi nastava, isključivo u rukama katoličkih sve- 
ćenika, bila nepravednost prema njima. Dakako da je to mišljenje izazvalo ogor- 
čenje u svećenstvu pa je car postavio na mjesto profesora filozofije Đuru Šikića, 
svećenika senjske biskupije. No ti su problemi postali bespredmetni zbog rTeorga- 
nizacije Akademije. 

Ilirci su doživjeli slom u svom nastojanju da pod ilirskim imenom, a na te- 
melju jedinstvenoga književnog jezika kao glavnoga uvjeta zajedničkoj kulturi, 
obuhvate sve Južne Slavene. Dolazilo je vrijeme drugačijega odnosa prema in- 
tegraciji hrvatskoga naroda, njegovoj kulturi i samostalnome političkome životu. 
Na tom putu iskristalizirale su se dvije struje. Odričući se ilirizma 1 ističući hr- 
vatstvo, prva je u obliku jugoslavizma uključila u novi ideološki sustav kompo- 
nente preporodnoga nauka do 1848., stvarala je dakle kontinuitet. Druga, Starče- 
vićeva i Kvaternikova, osudila je preporodni pokret pod ilirskim imenom u cjeli- 
ni, zahtijevajući afirmaciju hrvatstva bez ikakve veze sa slavenstvom ili južnos- 
lavenskom kulturnom zajednicom. Objema je strujama zajedničko što su branile 
hrvatsko ime od presezanja slavistike i srpske nacionalne ideologije i što su se 
kretale na južnoslavenskom području, jedna zamišljajući kulturnu i državnu za- 
jednicu Južnih Slavena, a druga propovijedajući da na tom teritoriju postoji samo 
hrvatski narod. 


9 

Gross, 1985., 312. U svojoj opsežnoj kozeriji pisanoj s gledišta fosilne srpskohrvatske unita- 
rističke ideologije Novak (1967., 307-8, 319, 347) jednostrano pripisuje Starčevićev preokret 
od ilirca do pobornika velikohrvatske ideologije vjerojatnom odbijanju njegove molbe za nas- 
tavnika beogradskoga liceja 1851. Razumije se da Starčevićevo usmjerenje moramo objasniti 
cijelim spletom uzročnosti nastalih u društveno-političkom i gospodarskim preobrazbama na- 
kon 1848. 

Utjecaj apsolutizma na oblikovanje Starčevičeva nauka 


Starčevićevo i Kvaternikovo učenje dobivalo je svoje obrise za neoapsolu- 
tizma pedesetih godina a nosilo je i poslije, u sasvim različitim uvjetima, pečat 
iz vremena toga sustava nametnutoga od bečkoga središta moći' koji je onemo- 
gućio tekovine revolucije 1848., prije svega provedbu načela o suverenitetu na- 
roda kao jedinom nositelju državne moći iz kojega proizlaze i vladarska prava, te 
širenje učenja o prirodnome pravu čovjeka da sam određuje svoju sudbinu, slo- 
bodan od tutorstva vrhova apsolutističke države i staleških privilegija. Godine 
1848. pokazale su se snažne centrifugalne sile koje su prijetile opstanku Hab- 
sburške Monarhije, pogotovo zato što je njezina centralizacija i državna organi- 
zacija zapela nakon smrti Josipa Il. 


Vojnomonarhijska reakcija zato se suprotstavila uređenju ustavne monar- 
hije i željela je vojno-birokratsku državu kao vodeću silu u Njemačkoj 1 Italiji. 
Trebalo je dakle nastaviti modernizaciju financija, privrede, uprave i sudstva, kao 
uvjeta za funkcioniranje centralizirane apsolutističke države, tamo gdje je stao 
Josip II., uz pomoć vojske, policije i birokracije. Trebalo je uništiti građansku re- 
voluciju a ipak iskoristiti težnju građanstva za privređivanjem i bogaćenjem i dje- 
lomično prihvatiti ekonomski liberalizam. Riječ je o jedinoj mogućnosti da se 
stvori materijalna podloga neophodna skupim reformama jer su one imale osigu- 
rati jedinstvenu državu u kojoj bi car “po milosti Božjoj" i njegovi savjetnici nad- 
zirali, preko birokracije, sve društvene slojeve. ' 

Nakon skršenja listopadske revolucije u Beču, uz pomoć je vojnih vrhova 
postavljen na prijestolje osamnaestogodišnji Franjo Josip. Rastjeran je austrijski 
parlament, a 4. ožujka 1849. proglašen je od vladara oktroirani ustav kao privre- 
meni kompromis rezultata revolucije i tradicionalnoga monarhijskoga apsolutiz- 
ma. Prema oktroju nerazdjeljiva, jedinstvena austrijska carevina sastojala se od 
“krunovina? koje su trebale postati jednoobrazne pokrajine uz brisanje golemih 
razlika među dotadašnjim “historičkim osobnostima“. Oktroj je prema tome pre- 
šao i preko hrvatske autonomije, proglašene 1848. u Hrvatskom saboru, a ostva- 
rene u Banskom vijeću kao samostalnoj vladi, i odredio podvrgavanje civilne Hr- 
vatske i Slavonije jednoobraznoj upravi za cijelu Habsburšku Monarhiju. U tim 
su uvjetima bili bezuspješni prosvjedi koji su zahtijevali potvrdu zaključaka Hr- 
vatskoga sabora. Suočeno s mogućnošću oštre intervencije bečkoga središta na- 
kon poraza mađarske revolucionarne vojske kod Vilagosa, Bansko je vijeće mo- 
ralo pokleknuti pred zapovijedi bana Jelačića i proglasilo je oktroj 1 za Hrvatsku 
i Slavoniju 6. rujna 1849. Razumije se da je bečko središte u skladu s oktrojem 
nastojalo što prije likvidirati Bansko vijeće. Ono je raspušteno 17. lipnja 1850. 


l 
Prikaz elemenata neoapsolutističkoga sustava bitnih za nastanak Starčevićeve ideologije teme- 
lji se na mojoj knjizi o počecima moderne Hrvatske (Gross, 1985.). 

Oktroirani ustav formalno je ukinut carskim ručnim pismom od 31. prosinca 
1851., tzv. Silvestarskim patentom. Započela je reorganizacija dotadašnjih usta- 
nova na načelima otvorenoga apsolutizma. Tako je i Banska vlada (185 0.—-1854.) 
postala transmisija zapovijedi iz bečkoga središta, a ban je izgubio svaki utjecaj. 
Nova birokracija podvrgnuta je strogoj, gotovo vojnoj stezi, a činovnici su nosili 
uniforme. 


“Podajnici" (oni koji daju feudalcima) nisu dakle postali slobodni građani 
nego predmeti “očinske" carske skrbi putem birokracije koja je preuzela tutor- 
stvo nad stanovništvom. Činovnici su morali javno iskazati svoju “austriansku 
dobronamjernost" (gute Gesinnung), a to su najbolje mogli potiskivanjem hrvat- 
skoga jezika u službi i upotrebom isključivo njemačkoga. Činovništvo je imalo 
zadaću da prezreni hrvatski jezik nadomjesti njemačkim i da toj “divljoj"? zemlji 
posreduje njemačku kulturu. 


Banska čast pretvorena je u puko rutinsko prenošenje naredbi bečkoga sre- 
dišta; uvođenjem namjesništva (1854.—1860.) nestao je štoviše i banski naslov, a 
na čelu uprave bili su stranci. Zato su mnogi osuđivali Jelačića u kojemu je, kako 
se govorilo, austrijski vojnik ubio hrvatskoga rodoljuba. Uz takvu upravu i pro- 
dor germanizacije, slom hrvatske autonomije pokazao se i zabranom hrvatske 
trobojnice iako ona nije bila simbol otpora caru i carevini kao mađarska i talijan- 
ska. Pri organizaciji modernoga sudstva sudjelovao je i Ivan Mažuranić koji je 
1854. imenovan državnim nadodvjetnikom. 


“Moćnu Austriju" s novim jedinstvenim ustanovama morala je iznutra osi- 
gurati državna policija i žandarmerija. Da bi otklonila pogibelj od “cesara i cesar- 
ske" kuće, policija je vodila opsežnu evidenciju stanovništva. Pri tome su konfi- 
denti svojim prijavama mogli upropastiti pojedince jer oblasti nisu morale priop- 
čiti sudu ime “povjerenika? na čijim su obavijestima temeljile svoju prijavu. 

Bečko je središte samo njemački smatralo jezikom koji omogućava naob- 
razbu, a nevoljko je moralo to svojstvo priznati i talijanskom. Jedinstvo moćne 
Monarhije kao vodeće sile u Njemačkoj, s misijom nositelja kulture na istok, 
zahtijevalo je komunikaciju naobraženih podanika na njemačkom. Bečko središ- 
te nije htjelo uzeti u obzir da teče intenzivna izgradnja svih nacionalnih jezika 
prema osposobljavanju za znanstvenu naobrazbu i građansku kulturu uopće. Zato 


2 

Te uniformirane činovnike Mađari su zvali “Bachovim husarima*, a Hrvati “bachovcima?. Uv- 
riježio se naziv “Bachov apsolutizam" jer su organi ministra unutrašnjih poslova Bacha imali 
najviše dodira sa stanovništvom. No on nije bio tvorac apsolutizma niti najmoćniji čovjek u 
carstvu. Riječ je o sustavu “neoapsolutizma? (za razliku od apsolutizma Marije Terezije i Jo- 
sipa II.) kakav je nakon revolucije 1848. postojao i u Pruskoj te Francuskoj. 


3 
U Gross, 1985., pokušala sam prikazati Jelačićeve tragične i bolešću obilježene nemoćne po- 
kušaje otpora apsolutizmu. 

se germanizacija i u civilnoj Hrvatskoj i Slavoniji provodila na svim životnim 
područjima. 

Kao u upravi i sudstvu, germanizacija je obuhvatila i reformirane gimnazi- 
je pa je u više razrede uveden njemački nastavni jezik naredbom od 22. kolovoza 
1854., a hrvatski se jezik smio upotrebljavati samo za učenje hrvatskoga jezika i 
vjeronauka. To je zacijelo posebno težak udarac hrvatskoj kulturi jer je samo če- 
tiri godine (od školske godine 1849./50. do 1853./54.) hrvatski bio, nakon latin- 
skoga, isključivi nastavni jezik. Gimnazije dakle nisu izvršavale zadaću naobraz- 
be budućih intelektualaca nego su postale škole za učenje njemačkoga jezika. 


Za ostvarenje centralizacijskoga i germanizacijskoga programa bečkoga 
središta bila je nužna i germanizacija svećeničkoga podmlatka jer su katolički 
svećenici, velikim dijelom bivši ilirci, jednako sumnjivi zbog “slavenstva? i “so- 
paratizma" kao i svjetovnjaci. Odgoj klerika u zagrebačkom sj emeništu prepuš- 
ten je profesorima “Tirolcima", isusovcima iz biskupije Brixen.“ 

Uvjet za kapitalistički razvoj, nužan apsolutističkom središtu, jest zemljiš- 
no rasterećenje, tj. oslobođenje selišta od davanja gospoštijama, njihovo pretvara- 
nje u seljačko privatno vlasništvo, uz naknadu vlasteli za prihode s tih zemljišta i 
regulaciju posjedovnih odnosa u vezi s različitim vrstama izvanselišnih zemalja 1 
sa zajedničkim uživanjem bivše gospode i podložnika. U hrvatskim uvjetima to je 
dugotrajan i proturječan proces koji je izazivao previranja i brojne nedaće, poseb- 
no za seljake, ali i za bivšu feudalnu gospodu. Novi porezni sustav imao je cilj što 
prije namaknuti velika sredstva nužna policijsko-birokratskoj državi, pa je još po- 
goršao težak položaj maloga posjeda i povećao opće osiromašenje. 

Svojom modernizacijom “izvana", neoapsolutistički je režim u gospodar- 
ski zaostalim zemljama (osim Vojne krajine), doduše, sustavno otklanjao pred- 
moderne strukture ali je održavao i izazivao stagnaciju jer nije pomagao slabim 
unutrašnjim društvenim snagama da izvana nametnute nove oblike doista ispune 
modernim sadržajem. Štoviše, neodgovarajućim reformama i nasilnim metoda- 
ma vladanja bečko je središte postalo kočnica unutrašnjim modernizacijskim 
snagama koje su se počele oslobađati 1848./49. U civilnoj Hrvatskoj i Slavoniji 
neoapsolutistički režim je, doduše, omogućio oblike nužne kapitalističkom druš- 
tvu, ali su domaći nositelji modernizacije mogli prići njihovoj adaptaciji stvarnim 
unutrašnjim potrebama tek s velikim zakašnjenjem. 

Nakon euforije za ilirizma i pokreta 1848., apsolutizam je silno razočarao 
sve nositelje pokreta 1848. a pogotovo čovjeka Starčevićeva značaja. U tim je pri- 
likama buktio njegov gnjev. Iskustva s apsolutizmom bitno su utjecala na izgrad- 
nju strukture njegova nauka, na njegovu strastvenu mržnju protiv Austrije i Nije- 


4 
Koliko je Starčevića pogodila ova činjenica vidi se iz njegove kasnije kovanice “Magjarolci“, 
tj. Mađari i Tirolci, u smislu dvostrukih robova, Mađara i Nijemaca. 

maca uopće kao najveće opasnosti za opstanak hrvatskoga naroda. Ta cijela unut- 
rašnja organizacija Habsburške Monarhije za apsolutizma bila je prije svega 
podvrgnuta interesima dinastije da postigne prevlast u Njemačkoj. Starčevićeva 
težnja za ustavnim uređenjem na temelju hrvatske tradicije i modernih tekovina 
u samostalnoj hrvatskoj državi oblikovala se upravo iz uvjerenja da u Habsbur- 
škoj Monarhiji nema života za hrvatski narod. Njegova predodžba da su Mažura- 
nić 1 Jelačić najveći zlotvori hrvatskoga naroda nastala je također za apsolutizma 
kada su oni bili na visokim položajima. U doba apsolutističkog sustava koji je 
nastojao spriječiti nastavak hrvatskoga nacionalnog pokreta i, štoviše, germanizi- 
rati hrvatsku inteligenciju i svećenstvo i preko njih hrvatski narod, Starčević je 
počeo gledati prokletstvo u ilirskom pokretu. Držao je da se strašnoj opasnosti 
koja prijeti hrvatskome narodu mogu suprotstaviti samo žučna i žestoka opravda- 
nja koja bi snažno prodrmala hrvatsku inteligenciju i stvorila iz nje požrtvovnu i 
oduševljenu jezgru u borbi za pretvaranje hrvatskoga “puka" u naciju svjesnu 
svoga poslanstva da ostvari samostalnu hrvatsku državu. 


Starčević je kao publicist imao sposobnost i sklonost da točno i jasno iz- 
razi svoje misli. Razumije se da to nije mogao uraditi za apsolutizma pod pritis- 
kom sveobuhvatnoga policijskog nadzora. Očigledno je čeznuo za tim da izloži 
svoje nove spoznaje, pa se trudio da ih objavi makar više ili manje prikriveno. S 
gledišta Starčevićeva nauka koji je već 1851. dobio svoje obrise, moguće je pro- 
tumačiti mnoge njegove nagovještaje i polovične izjave. Apsolutizam je primo- 
ravao obrazovane Hrvate da u tišini razmišljaju o događajima koji su ih toliko ra- 
zočarali i pogodili. Bilo je to doba kao stvoreno za spekulacije o ljudskim i na- 
cionalnim problemima u vlastitoj sobi, pogotovo kada je riječ o Starčevićevoj 
sklonosti da se upusti u razmatranje “naravi? stvari. 

Svoja je razmišljanja Starčević objavio prvi put 1850. Pisao je o djetinj- 
stvu, muževnosti, mladosti i starosti. Nije to obično umovanje o fazama ljud- 
skoga života nego izraz činjenice što se Starčević intenzivno bavio pojmom i 
problemima naroda. Prema romantičkom učenju narod-osoba ima svoju biogra- 
fiju kao čovjek pojedinac, a dostiže zrelost kada postaje svjestan sam sebe i 
shvati svoju misiju.“ Starčević je htio spoznati u kojoj je životnoj dobi njegov 
vlastiti narod. Iako to ovom prilikom nije jasno rekao, može se naslutiti njego- 
vo uvjerenje da je hrvatski narod još daleko od zrelosti. Pripisujući cijelim kon- 
tinentima 1 nekim profesionalnim grupama i društvenim slojevima osobine od- 
ređene životne dobi, bio je uvjeren da “srednji stališ", tj. građanstvo, ima zna- 
čaj mladosti ili muževnosti. Seljaštvo “navlastito kod nas u vekovitom je detin- 
stvu", Čini se dakle da je Starčević htio objaviti svoj nauk najprije inteligenciji 


5 
Obći zagrebački kalendar za godinu 1850. (Detinstvo, muževnost, mladost, starost; Starost). 


6 
O životnoj dobi naroda pisali su i Rousseau (Du Contrat social 1966, 81-2) te antički filozofi. 

“srednjega stališa", koja bi zatim imala zadaću odgajati seljake kako bi cijeli na- 
rod postigao zrelost. 


Posebno ga se dojmila starost koja mu je dijelom simbolizirala feudalno 
društvo, mogućnost nasilnoga zaustavljanja razvoja. No mladi Starčević, koji je 
za svoje sljedbenike uskoro postao “Stari", dakle učitelj, pretpostavljao je ipak da 
iskustvo starosti može mladićima bolje pokazati put ako je usmjereno prema nap- 
retku, prema “svarsi obćeg blagostanja, tj. slobode, jednakosti i bratstva“. Zato 
isticanje lozinke Francuske revolucije valja razumjeti kao nagovještaj da i hrvat- 
skome narodu pripada pravo na slobodu u obitelji naroda. 


Filozofsku podlogu svoje ideologije Starčević je najbolje iskazao u svojoj 
“Poslanici pobratimu" objavljenoj u Nevenu na početku 1852.' U tom nizu člana- 
ka on je tonom dosta duhovitoga feljtonista moralno opravdavao svoju oštru kri- 
tiku apsolutizma i bivših iliraca, koji mu nisu pružali otpor, a neki su od njih pos- 
tali činovnici primorani da sudjeluju u kampanji germanizacije. U članku se os- 
jeća utjecaj Rousseauova učenja o deformaciji čovjeka u društvu koje ne odgo- 
vara njegovoj prirodi te uz njegovo pravo JA stvara u njemu još i fiktivno JA u 
sukobu morala i interesa, u nemogućnosti da se sreća spoji s vrlinom a ne samo 
s fizičkim zadovoljstvom.“ Starčevićeva moralna razmišljanja u tom okviru for- 
mulirana su s jasnim aluzijama na stanje hrvatske inteligencije. 


Ističući da se voli zabavljati “mudroslovljem", koje je usađeno u srcu i 
umu čovjeka, gorkom je ironijom požalio što njegovo tobože “prosvetleno" doba 
odbacuje učenje antičkih mislilaca o jedinstvu ljudskoga morala. Dok je Platonu 
bilo najteže naučiti ljude kako da žive u skladu s kreposti, Starčevićevim suvre- 
menicima to uopće nije problem, jer se slabiji jednostavno pokoravaju onome što 
jači proglase vrlinom. Oni odbacuju Sokratov nauk da je ljudska sreća u traženju 
kreposti i vrednota koje su uvijek iste za sve ljude. Starčević žali što se u njego- 
vo doba više cijeni Aleksandar Makedonski, koji je svijetu donio toliko zla, nego 
“božanski nauk? njegova učitelja Sokrata o kreposti građanina, vojnika, suca itd. 
Teško mu je što je njegovim suvremenicima glavna briga kako se dočepati nov- 
ca, a svejedno im je što djeluju protiv naravi stvari kada plešu kako im drugi na- 
ređuju. “Klasikuši" vrijede vrlo malo, nastavlja Starčević, a pogotovo učenje nje- 
gova ljubimca Cicerona da zakon koji bi usrećio čovječanstvo, mora biti svuda 
isti. Ističući da sreća nije istovjetna sa zadovoljstvom, Starčević je pisao kako lju- 
di često misle da nešto znaju iako to nije tako. Uvjereni su da nešto žele, ali se 
varaju “jer još ni sebe ne poznadu, a kamo li stvar izvan sebe..." Starčević govo- 
ri, doduše, o općeljudskome moralu ali očigledno misli na Hrvate. Oni još ne 
znaju tko su i što su, pa niti što žele, tj. što je misija njihova naroda i zadaća po- 


7 
Poslanica pobratimu D. M. u B. od A. S., Neven, 26. II., 4. III., 20. V,, 27. V., 17. VI. 


8 
Rousseau, 1966., 18 

jedinca unutar njega. Izražavajući prezir prema novcu kao tobožnjemu mjerilu 
svega, narugao se ljudima koji misle da doista imaju ono što im se može lako 
oduzeti kao novac, pa i glava. U podlozi tih razmatranja naslućuje se Starčeviće- 
vo uvjerenje da i narod mora postati vlasnik svoje sudbine, zacijelo u samostal- 
noj državi. Trci za novcem i službama, zatim bezidejnosti, Starčević suprotstav- 
lja kao životno pitanje svoga vremena “kako se može pribaviti ljubav narodah" i 
kako da se postigne njihovo međusobno prijateljstvo. Svoj pojam jedinstva čov- 
ječanstva izrazio je riječima: “Različiti narodi nisu drugo nego stališi, a ovi nisu 
drugo, nego različiti ljudi.? | 

Društvo je izopačilo ljudsku narav i stvorilo čovjeka koji je iznutra nešto 
drugo nego što pokazuje izvana, koji jedno misli, a drugo radi i ne razlikuje bitno 
od površnoga. U tom padu svih vrednota i premoći novca čovjek postiže ostvare- 
nje svojih želja mitom, silom ili glasnim odobravanjem onoga što mu jači naređu- 
je. Svoja razmatranja Starčević ilustrira primjerima iz svoga okruženja. Unutraš- 
nju proturječnost čovjekova otuđenja u društvu pokazuje scenom jedne predstave 
pantomime u Karlovcu. Umjesto da čovjek upotrijebi jezik da izrazi svoje misli, 
on mu služi da sakrije svoje srce. Pokoravanje jačemu ili prilagođavanje sredini 
ilustrira njemčarenjem na sve strane. Našao je, štoviše, načina da se naruga špiju- 
nima i žandarima koji su svakoga stalno motrili i pratili, tako da je imao osjećaj 
potpune “sigurnosti da ga neće napasti kalfe s kojima se tukao kao đak.“ 


Starčević je uvjeren da se ljudska narav ne oskvrnjuje niti u posljednjih 
divljaka kao u ovom društvu. Nekada su ljudi možda bili mučenici, a sada su bi- 
jedni nesretnici. On, dakako, ne misli na povratak u “naravsko stanje", prije skla- 
panja društvenoga ugovora u Rousseauovu smislu. Prirodno stanje još bi mogli 
izdržati on i drugi potomci “nevoljnika" seljaka, kojima je glavni životni pojam 
kaša, a prikazuje ih u suvremenim prilikama kao žrtve gladi. No za većinu osta- 
lih ljudi to je nemoguće. Kako prevladati iskrivljenje ljudske prirode 1 krenuti 
prema njezinu usavršavanju? 

Kada je pisao “Poslanicu, Starčević je, čini se, već bio načistu sa središ- 
njom predodžbom svoga ideološkoga sustava. Povezujući ideje Francuske revo- 
lucije s posebnim hrvatskim uvjetima, uvjeren je da deformacija ljudske naravi 
pripadnika hrvatskoga naroda, zapravo njegove inteligencije, izvire iz stoljetne 
tuđinske premoći, iz sprečavanja slobodnoga razvoja čovjeka i naroda. Prema 
tome stvaranje homogena naroda-osobe u samostalnoj hrvatskoj državi njemu je 
ona poluga koja jedina može potaknuti povratak Hrvata osnovnim etičkim vrijed- 
nostima. U pojedinaca proces prema moralnom usavršavanju mogao bi početi tek 
kada shvate plodove Starčevićeva razmišljanja, tj. kada nadvladaju izopačenje 
svoga JA i počnu se osjećati Hrvatima s misijom stvaranja samostalne države. 


9 
Koliko god je to bilo moguće, Starčević je izražavao svoje negodovanje u vezi s apsolutizmom. 
Narodne Novine, 3. X., 31. X. 1851. | 

Hrvat je Starčeviću čovjek s psihičkom konstitucijom koja odgovara ljudskoj pri- 
rodi u racionalnom, moralnom i emocionalnom pogledu. Svoju dogmu tek je pos- 
lije razradio, ali ju je navijestio već u “Poslanic1“. 

U sredini u kojoj svi njemčare i žive od danas do sutra bez ikakva ljudsko- 
ga i narodnoga cilja, izdvajaju se samo pojedinci. U zagrebačkim gostionicama 
Starčević nalazi samo jednoga čovjeka koji razgovara na hrvatskom. Da bi nag- 
lasio kako se on razlikuje od svoje sredine, Starčević ga prikazuje čudakom, 
“steklišem" (bijesnim psom), anticipirajući naziv koji su poslije dali pravašima, 
a Starčević ga je objeručke prihvatio. Taj je “stekliš" načistu sa strahotom pret- 
varanja hrvatskoga Zagreba u njemački, pa kaže da je prije bilo drukčije “jer je 
Hervatska bila o sebi, a sada je izjednačena, izravna“. Drugim riječima, kada je 
Hrvatska na temelju svoga državnoga prava uživala bar određene elemente sa- 
mostalnosti, moral je bio na višoj razini nego što je sada kada je Hrvatska samo 
dio Habsburške Monarhije. Pouka je jasna. Treba uskrsnuti povijesna prava Hr- 
vatske i tako vratiti krepost pojedincima, a dušu narodu-osobi. 


Vjerojatno je Starčević u “steklišu" doživio samoga sebe. Iz “Poslanice" 
naime proizlazi da je već mnogo razmišljao o svojoj mogućoj ulozi odgojitelja 
hrvatskoga naroda učeći iz “znanosti života". “Znamenito je pojavljenje u dogo- 
đajnici narodah, da su oni muževi vazda bili progonjeni, koji su ovu znanost uči- 
li onako kako valja," koji su dakle djelovali pošteno i načelno. Kada je Sokrat po- 
čeo izlagati istinu o različitim pojavama u društvu, zabranili su mu naposljetku 
da uopće govori. Očigledna je aluzija na šutnju koju je nametao apsolutistički 
sustav. Zacijelo se Starčević već osjećao kao prorok kojega nitko ne razumije. “Ja 
sam čovek, koi je prie živio u samoći, a sada žive u pustinji," pisao je. 


Starčevićevo traženje puta i prva izjava hrvatstva 


Hrvatsko ime i svoja jezična shvaćanja Starčević je prvi put istaknuo u 
predgovoru “Razvodu istarskom", glagoljskom izvoru iz 14. stoljeća. Dokument, 
koji je dobio od Gaja a objavio ga je u Kukuljevićevu “Arkivu“*, očigledno ga se 
duboko dojmio. “Spomenik ovaj nije samo zato zlamenit, što se iz njega jasno 
vidi, da je kod otacah naših, jezik hervatski bio sasvim služben, a ne samo služ- 
ben nego i diplomatički, — još onda, kad mnogi zapadni narodi nisu ni mislili, da 
bi svoj na to veličanstveno mesto uzneli, premda, velim, on dokažuje koliko je bio 
kod otacah naših hervatski (podcrtao Starčević) narodni ponos, kome kod nas ni 
traga neima; i tako, on je najzlamenitii s toga, što nas spominje na mnoga, još 
puno staria, diplomatička pisma, sastavljena u hervatskom jeziku, kako se iz ovo- 
ga vidi, puno čistiem, nego li su pisma mnogih naših današnjih pisacah.'" Starče- 


1 
Razvod istrianski, Arkiv za povestnicu jugoslavensku I, Zagreb, 1852. 

vić je dakle ilirskom imenu suprotstavio hrvatsku tradiciju, koja je, prema njemu, 
na višem stupnju nego što je književna prošlost drugih naroda, a mlakosti svojih 
suvremenika predočio je kao primjer čine 1 hrvatski narodni ponos njihovih pre- 
daka. Jasno je istaknuo svoju vlastitu polaznu točku upozorenjem da se u “Razvo- 
du' mješavina svih triju hrvatskih narječja i “krainskog" naziva hrvatskim jezi- 
kom. Htio je jačati duh hrvatskoga naroda čuvanjem riječi iz svih triju narječja. 


U svojim člancima u Gajevim Narodnim Novinama krajem 1851. nastupio 
je kao kritičar književnih izdanja. Tumačio je svoja shvaćanja o jeziku, povijesti 
— štoviše, i o pojmu naroda. Pokazao je da probija okvire ilirizma 1 da traži novi 
put. U svome prvom članku, prikazu jedne zbirke narodnih pjesama Vuka Kara- 
džića na njemačkom jeziku, osudio je srpsko ime za njih, a pretpostavio je da se 
takvu postupku njemačkoga izdavača čudi svaki “Ilir koji je zavirio u svoju 
“zgodovnicu*.“ U kritici osme knjige Kola Starčević prigovara uredniku Andriji 
Torkvatu Brliću na njegovu jeziku i površnom poznavanju povijesti. To je prvi na- 
pad na Karadžićev pravopis, na temelju “književnoga dogovora", koji je upravo 
prihvatila Matica ilirska. Tada je Starčević još uvijek upotrebljavao pojmove 
“slavjansk1" i “našk1i". Jednako tako on se u članku, u kojemu ocjenjuje zbornik 
Dubrovnik pod uredništvom Matije Bana, još uvijek kreće u okvirima ilirističkih 
termina. “Mi Iliri, Jugoslaveni, kako li ćemo se jednim imenom zvati..." pisao 
je.“ On govori i o ćudi “narodah ilirskih" i o tome da bi Dubrovnik još uvijek mo- 
gao biti učitelj i vođa “narodah ilirskih". “Svak zna, i dužan je znati što je, a du- 
ševnost se nikakvoj sili nepokorava, zgodovnica će pokazati tko smo i od kuda 
smo, pisao je.? 

Starčević je sada prvi put naglasio romantičko učenje o duhu naroda. Po- 
čeo je težnjom preteča Francuske revolucije za mudrim zakonodavcem i osniva- 
čem države. Iliri, Jugoslaveni, imaju na stotine junaka koji se mogu staviti uz bok 
klasičnih junaka, ali nemaju Likurga, Solona, Romula, pisao je. Zaključio je da 
je to korijen iz kojega raste “sva nesreća naša". Drugim riječima, narod nije or- 
ganiziran niti kao osoba niti kao država, a upravo to je cilj. “Ako uzmemo, da ono 
stoji o pojedinom narodu, što su stari deržali o pojedinom čovieku, t.j. da duh 
mora mnoga preobraženja podnieti, prije nego li postane duhom čoviečjim, ako, 
velim dopustimo, da narodi moraju puno podnositi, i učiti se, — ako kome nebi 
drugčia sreća poslužila, prie nego li narodima u pravom znamenovanju rieči pos- 


2 

Narodne Novine, 30. IX. 1851. Svoje članke u Narodnim Novinama Starčević piše pod pseu- 
donimom c (sigma). 

3 

O književnom dogovoru i ideologiji Vuka Karadžića vidi u idućem poglavlju. 

4 

Narodne Novine, 3. X. 1851. (Kolo, knj. VIII) 


5 
Isto, 7. X. 1851. (Dubrovnik) 

tanu: i onda moramo priznati, da smo mi kroz sve ove škole već prošli, i da da- 
lje ovako stati nemožemo. Ova viera, premda ju nitko neuči, zavladala je sa svim 
našim narodom. Ali tko kani čoviekom postati, mora čovieka u obće poznati, a 
narod, koi kani svoje ime dostojno nositi, mora poznati i ostale narode, mora poz- 
nati čoviečanstvo. Drugačie nije moguće ni jednome doći do svoje sverhe.** Ovi 
reci pokazuju kako je Starčević bio uvjeren da je došlo vrijeme da se i njegov na- 
rod dolično predstavi kao narod-osoba s vlastitom misijom. Stoga je pozdravljao 
svaku knjigu iz koje je mogao nešto naučiti o čovječanstvu i svom narodu. U vezi 
s Dubrovačkom Republikom Starčević kaže da ona nije bila “pravi zastupnik dr- 
žavnoga života našega naroda? ali da ipak predstavlja “naš narod pod svojim up- 
ravljanjem/'', dakle dio hrvatske državnosti. 


U jezičnoj polemici s Brlićem nakon svoga članka u Kolu, Starčević je 
suprotstavio ijekavskomu i ikavskom govoru ekavski govor, kojim se, po njego- 
vu mišljenju, mogu sačuvati vrijednosti svih triju hrvatskih narječja.“ Odbacio je 
autoritet Vuka Karadžića pripisujući mu da želi pisati onako kako se pravo ili kri- 
vo govori. Vulgarnim rječnikom posebno se oborio na izostavljanje samoglasni- 
ka ispred slova r.* Karadžićevu “govedarskom jeziku" htio se suprotstaviti vlas- 
titom “hervatskom rečeslovnicom? koju je namijenio “Slavjanima" na jugu u že- 
lji da ih “zasad? sjedini bar u književnome jeziku. I u toj prilici ističe jezik kao 
sredstvo za oblikovanje naroda-osobe. “Dosad su se pojedine osobe (tj. vladari, 
M. G.) smatrale za cele narode, a danas narodi nastoje, da postanu jedinom oso- 
bom. Neima družtva bez ljubavi, a za ljubav se hoće jednakost istinitih misli 1 čis- 
tih ćutjenjah", kazao je. No težak podvig izrade “rečoslovnice" Starčević nije ni- 
kada obavio. Više nego u filologiji i književnosti, njegov se talent izrazio u pub- 
licistici posvećenoj izlaganju njegova nauka." Do kraja života uporno je pisao 
ekavicom, koju je nametnuo pravaškom tisku 1867.—1871. Poslije to više nije 
bilo moguće. Starčevićeve su pristalice rado upotrebljavale njegove kovanice i 
oponašale njegov stil, ali su ipak manje-više slijedile razvoj književnoga jezika. 


6 
Isto 


3 
Jonke, 1964., 205; Vince, 1971., 556. U predgovoru zbirci Starčevićevih spisa, Ladan (1971.) 
iznosi svoje mišljenje o pozitivnim stranama njegovih jezičnih shvaćanja. 

Jonke, Lj.: Književni jezik u teoriji i praksi, Zagreb; 

Vince, Zlatko 1971.: Sudbina ikavice u jeziku hrvatske književnosti 19. stoljeća, Forum 3. 

Narodne Novine, 21. X. 1851. (Odgovor na poslanicu gospodina A. T. Brlića) 


9 
Isto 6. XII. 1851. (Poziv k predplati na “hervatsku rečoslovnicu') 


10 | 
O Starčevićevim književnim pokušajima vidi: A. Starčević, Književna djela, priredio D. Jelčić, 
Zagreb, 1995. 

UZ pristup jeziku Starčević je u polemici s Brlićem izložio 1 svoje mišljenje 
o hrvatskoj povijesti koje je poslije postalo središnji dio njegova učenja." Želio je 
crpiti iskustvo iz “događajnice" koju cijeni kao prikaz duhovnoga razvoja i čina po- 
jedinaca, naroda i čovječanstva. Drži da “povestnik"' mora znati “kako se treba do- 
gađajnicom zabavljati" i zahtijeva da se “iz ljubavi prema čovečanstvu i historii*? ne 
narivavaju budalaštine, nego istine. Povijest je do sada bila nerazumljiva jer joj sva- 
ki pisac prilazi s drugoga gledišta. Stoga netko može neku povijesnu ličnost prog- 
lasiti malom, a drugi velikom. Moralne mu norme ne dopuštaju da vjeruje u veli- 
činu Aleksandra Makedonskoga, Karla franačkoga i Friedricha pruskoga. Protivi se 
i Brlićevu “rhapsodičkom' proglašavanju hrvatskoga kralja Petra Krešimira IV. — 
Velikim. On ga, od svoje strane, osuđuje zbog pokoravanja Rimu 1 suprotstavlja mu 
kao nositelje morala “hervatske pope" i narod. Već u svojim prvim historijskim in- 
terpretacijama Starčević pokazuje da ne želi doživjeti niti stariju hrvatsku prošlost 
kao zlatno doba. Otpor protiv mrskoga tuđina u sadašnjosti zahtijeva oštro razliko- 
vanje između dobra, tj. djelatnosti u korist naroda, 1 zla, tj. pokoravanja tuđinu, iu 
prošlosti. Od toga se nisu mogli spasiti ni hrvatski kraljevi. 


Kao što odbija autoritete u filologiji, Starčević ih ne priznaje niti u inter- 
pretacijama povijesti. Želi doći do spoznaje vlastitim tumačenjem izvora. Name- 
tanje tuđega mišljenja proglašava tlačenjem ljudskoga dostojanstva. Ironički do- 
bacuje Brliću neka ne misli da oni koji ne idu u salone niti su “historiographi reg- 
norum? i članovi “historičkih družtvah' ne poznaju povijest bolje od njega.“ I 
tom izjavom pokazuje svoju osamljenost i svoj položaj izvan grupe nekadašnje 
ilirističke inteligencije. 

Starčević žali što se ne može intenzivnije baviti poviješću duha čovječan- 
stva i naroda. Uvjeren je da istiniti iskaz o “svetinji čovečanstva“ 1 “otajstvu his- 
torie? još ne postoji ni u jednoga naroda. U svojim prvim razmatranjima o povi- 
jesti pokazuje da je ona za nj još zavita tajnovitim velom. S obzirom na različite 
interpretacije čini se da još nije načistu kakve bi kriterije trebao primijeniti. No 
kada je stigao do spoznaje svoga apsoluta — samostalne hrvatske države, postala 
mu je jasna i povijest hrvatskoga naroda. Doživio ju je kao put naroda-osobe pre- 
ma samostalnoj državi, kao razvoj koji bi bio pravocrtan da ga uvijek opet nisu 
skretali tuđinci i njihovi pomagači među Hrvatima, kako bi hrvatski narod s pos- 
lanstvom pretvorili u besvjestan puk. U tom kalupu mijesi svaku povijesnu poja- 
vu i ličnost i određuje im mjesto u svojoj skali vrednovanja. Predodžba da je up- 
ravo on spoznao dublji smisao hrvatske povijesti i duh hrvatskoga naroda, pobu- 
đuje u njemu osjećaj da je usamljen prorok — učitelj. | 

Narodne Novine, 31. X. 1851. (Njekoje historičke istine A. T. Brlića; 7. XI., 12. XI. 1851. 
(Njekoje historičke neistine od g. A. T. Brlića, polag mnenja c (sigme) 

Očigledno su to aluzije na Kukuljevića i njegovo Društvo za povčstnicu jugoslavensku. 

Starčević je uvjeren da genijalni pojedinac utjelovljuje duh naroda i da 
zato snažno obilježava njegov značaj i pisanom riječi utječe na njegov razvoj 
Dojmio ga se posebno Kačić, taj ljubimac naroda koji izražava “celi narodni 
duh?'. No mnogi su već “u pradedu pokvareni" i ne zanose se Kačićem. Naobra- 
ženome dijelu naroda više se sviđa Gundulić iako se njegov jezik protivi jeziku i 
ćudi našeg naroda, pisao je Starčević. Značenje te dvojice književnika tako je ve- 
liko da svaki Hrvat mora biti učenik jednoga od njih." 


Polemička obrana hrvatstva 


Bivši ilirci i njihovi mlađi sljedbenici pedesetih su se godina složno odri- 
cali ilirskoga imena i njegova sadržaja: razmjerno krutoga izjednačenja pri us- 
mjerenju prema jedinstvenoj južnoslavenskoj kulturi (ali bez nametanja tradicije 
bilo kojega “rodoslovnog" imena) te upotrebe ilirskoga imena i onda kada se ra- 
dilo samo o hrvatskom području i hrvatskoj kulturi. Kukuljević, Šulek, Jagić, 
Rački, te autori u Katoličkom listu izjavljivali su da su Hrvati primili “jedino radi 
sloge ime “ilirsko'". Rački je držao da je “firma' ilirstva bila “neistinita" ali 
“hvale vriedna'* za određeno vrijeme. Među mladima, na koje je Starčevićevo 
mišljenje vjerojatno utjecalo, vidi se ogorčenje što “žrtva Hrvata radi sloge“, jer 
su upotrebljavali “mertvo ime ilirsko", nije kod Srba i Slovenaca ocijenjena kao 
zasluga nego je naišla na ironiju. Zato je “mladji sviet" želio književnost kojoj će 
pečat davati “slavno historično i staro ime hervatsko,"' No u klimi dubokoga 
razočaranja zbog propasti političkih težnji 1848. i pritiska bečkoga apsolutizma, 
nužno je niknulo isticanje hrvatstva uz oštar prijelom s predajom ilirizma, naime 
uz odbacivanje njegova južnoslavenskoga i slavenskoga okvira i s pretenzijama 
da se pod hrvatskim imenom obuhvate i ostali južnoslavenski narodi. To je miš- 
ljenje prvi put formulirano 1852. u člancima Ante Starčevića.“ 


Obje su struje, svaka na svoj način, branile hrvatstvo u polemici s njego- 
vim negatorima, prvacima slavistike i predstavnicima srpske nacionalne ideolo- 
gije Vuka Karadžića. Prema romantičkom učenju o duhu naroda jezik je glavni 
izraz toga duha pa bi se prema tome opseg i osobnost jednoga naroda morali od- 


13 

Narodne Novine, 30. I. 1852. (Odgovor na očitovanje). To je odgovor na izjavu Matice ilirske 
u Narodnim Novinama, 23.1. 1852. 

l 

Gross, 1985., 377-8 

2 

U svojim uspomenama iz 1870. Starčević tvrdi da je hrvatski narod prokleo ilirizam na koje- 
mu se temeljilo njegovo sužanjstvo, da je “Austrija" htjela ilirizam povratiti u život, no kako 
to nije mogla, ona ga je uz pomoć Jelačića i Strossmayera nadomjestila “Jugoslavizmom i Her- 
vato-Serbizmom''. Djela HI, 317. 

rediti prema teritoriju na kojemu se taj jezik govori. U Hrvata su postojala tri 
književna narječja, koja su se međusobno znatno razlikovala, pa je romantička je- 
zična dogma pobudila slaviste da raskomadaju hrvatski narod pribrajajući kaj- 
kavce Slovencima, a štokavce Srbima, dok su Hrvatima u najboljem slučaju pre- 
pustili čakavce. 


Do 1848. ilirci su se oduševljavali učenjem slavistike: Kollarovom podje- 
lom Slavena na četiri grane, među kojima je i “ilirska", te Šafarikovim uvjere- 
njem da su stari Slaveni bili Iliri, od kojega je poslije odstupio. Šafarik je tako- 
der tvrdio da je srpsko ime najstarije u Slavena. I od toga je mišljenja poslije 
odustao. U svojoj historiji slavenskih jezika i književnosti podijelio je južne Sla- 
vene u “Slavosrbe" grčke vjere (Srbe i Bugare) i katoličke vjere (Dalmatince, 
Bosance, Slavonce i Hrvate). Štokavske Hrvate uvrstio je među Srbe, a kajkavce 
među Slovence, ali je znao da se hrvatsko ime ne proteže samo na kajkavski pros- 
tor paje i u tom pogledu revidirao svoje prvotne stavove. Slovenski slavist Jernej 
Kopitar, koji je znatno utjecao na Karadžića, pribrojio je kajkavske Hrvate Slo- 
vencima i bio je, za razliku od Karadžića, žestok protivnik iliraca. Drugi sloven- 
ski slavist, začetnik slavenske komparativne gramatike, sveučilišni profesor u 
Beču Fran Miklošič, spominjao je među južnoslavenskim jezicima samo sloven- 
ski, bugarski i srpski jezik. Dok je među ilircima znatan broj Srba iz Krajine, voj- 
vođanski su Srbi bili njihovi protivnici. Već četrdesetih godina došlo je do pole- 
mika koje su tek poslije postale redovita pojava. Riječ je, primjerice, o proturječ- 
nim interpretacijama djela Konstantina Porfirogeneta te o nacionalnoj pripadnos- 
ti Dubrovnika i Bosne. 

No to nijekanje hrvatskoga jezika i nacije prijetilo je i težim posljedicama 
nego što su “znanstvene“ rasprave, jer su službeni krugovi crpili obavijesti od pr- 
vaka slavistike. Tako su se u demografskim statistikama Hrvati pojavili uglavnom 
kao varijanta Srba i Slovenaca (Srbo-Hrvati, Sloveno-Hrvati), a iz Slavonije i 
Dalmacije su nestali.“ 


Prodor i isticanje hrvatskoga imena pedesetih godina povezani su s po- 
lemikom protiv Karadžića i slavista. Odnos između nositelja ilirizma i Karadži- 
ća bio je složen jer su oni i saveznici i protivnici. Težnja iliraca za stvaranjem 
južnoslavenske kulture na temelju jedinstvenoga književnoga jezika nailazila je 
na zapreke u srpskoj književnosti na slavenosrpskom jeziku, mješavini staros- 
lavenskoga, srpskog i ruskog. U trećemu desetljeću 19. stoljeća javlja se, dodu- 
še, srpski književni jezik na osnovi narodnog jezika, ali još uvijek s ruskosla- 
venskim i ruskim riječima i oblicima koji se uporno održavaju još i pedesetih 


3 
Gross, 1985., 383 


4 
O značaju kombinacija s “narodnostima? statističara Czoerniga, Haina i Fickera te o njihovim 
tablicama vidi Gross, 1985., 48-53. 

godina. Dok su se dakle hrvatski književnici služili “mrtvim? ilirskim imenom, 
ali zato živim književnim jezikom, unatoč teškoćama sposobnom da utemelji 
modernu hrvatsku nacionalnu kulturu, u srpskoj se književnosti tek mora vodi- 
ti bitka za “ponarođenje“ književnoga jezika odstranjenjem slavenosrpskih 
primjesa. Ilirci do 1848. i bivši ilirci pedesetih su godina sa simpatijama prati- 
li Karadžićevu borbu za srpski književni jezik, što je za njega bila dragocjena 
pomoć. Bitne razlike u jezičnim shvaćanjima iliraca i Karadžića ostale su priv- 
remeno u pozadini. 


Nasuprot shvaćanju svojih protivnika o neraskidivoj vezi pravoslavlja sa 
srpstvom, Karadžić je želio uzeti srpstvu njegov pravoslavni sadržaj i proširiti ga 
na sve one koji govore štokavskim narječjem bez obzira na vjeru. Izuzevši počet- 
nu neodlučnost, srpski književnici u Vojvodini javno su se suprotstavili ilirskome 
imenu i predlagali njegovu zamjenu srpskim, mnogo prije nego što je to uradio 
Karadžić, koji je samo intimno žalio što ilirci neće priznati da su Srbi. On nije 
polemizirao s ilircima jer bi tada morao voditi bitku i s njima i sa srpskim pro- 
tivnicima svoje jezične reforme. No morao se sukobiti s bivšim ilircima kada je 
1849. prvi put javno izjednačio srpstvo sa štokavskim narječjem. Uradio je to 
dakle upravo u trenutku kada je počeo prodor hrvatskoga imena i nacionalne svi- 
jesti. Krajem travnja 1849. Karadžić je objavio svoj “Kovčežić" s prilogom “Srbi 
svi i svuda". Tu je spomenuo kriterije za rasprostranjenost srpstva na prostoru 
štokavskoga narječja, pribrajajući Hrvate kajkavce Slovencima, a smatrao je da 
su samo čakavci ostaci nekadašnjih Hrvata. Znao je da je “Srbima rimskog zako- 
na? još teško primiti srpsko ime, ali se nadao da će to oni postupno uraditi. Dok 
su se usporedno s prihvaćanjem Karadžićeve jezične reforme u srpske inteligen- 
cije širile te njegove tvrdnje, dotle je kod hrvatske inteligencije morao naići na 
odlučan otpor. 

Nedugo nakon objavljivanja “Kovčežića" došlo je 20. ožujka 1850. do 
“Književnog dogovora" u Beču u kojemu su uz Karadžića, Daničića i Miklošića 
sudjelovali i neki hrvatski pisci. Pravila te deklaracije o zajedničkomu književ- 
nom jeziku izradio je Karadžić. Gajeve Narodne Novine objavile su, doduše, 
tekst “Književnog dogovora? ali su pokazale veliku suzdržljivost. U komentaru 
uredništvo primjećuje da će vrijeme pokazati hoće li bečki prijedlog dovesti do 
željene sloge ili do još većega cijepanja i književnoga razdora.“ Gajevo držanje 
otvorilo je vrata Starčevićevu napadu na vukovce. 


5 

V. S. K., Kovčežić za istoriju, jezik i običaje Srba sva tri zakona, Beč 1849., 1-27; prilog “Srbi 
svi i svuda? objavljen je bez komentara u “Obćem zagrebačkom koledaru za godinu 1950", u 
kojemu su izašli i prvi Starčevićevi članci. Skupljeni gramatički i polemički spisi Vuka Stefa- 
novića Karadžića, Beograd 1896., 290-298. 

Narodne Novine, 3. IV. 1850. Vince, 1978., 275-281. 

Može se pretpostaviti da je Starčevićeva afirmacija hrvatstva negacijom 
srpstva proizlazila, uz ostalo, i iz nekih iskustava u Krajini. Tako je, primjerice, 
pukovnik Maroičić na početku 1850. oštro odgovorio episkopu Jovanoviću jer je 
on poistovjetio “grčke? vjernike sa Srbima koji govore srpskim jezikom, kao svi 
Hrvati, Bosanci, Dalmatinci i drugi, a tvrdio je da je to narod (Nation) koji čini 
pola stanovnoštva Krajine i ima pravo da se uzmu u obzir njegove narodne i os- 
tale posebnosti. Maroičić se čudio što episkop govori o drugoj, srpskoj “narod- 
nosti" odnosno “plemenu" (Volksstamm) i u Krajini i u Provincijalu. Izjavio je 
da od prastarih vremena hrvatskih kraljeva na tom području postoji samo jedno 
“slavensko pleme", a to su Hrvati, doduše s dvije vjere, ali s jednim jezikom, is- 
tim običajima i zakonima. Oni su do sada živjeli mirno kao jedan narod (Volk). 
Maroičić kaže da vjera ne uvjetuje narodnost no priznaje u novoj, od apsolutis- 
tičkog režima osnovanoj, Srpskoj Vojvodini (s Tamiškim Banatom) postojanje 
“istočnih" Srba, povijesno odijeljenih od “Slavonaca i Hrvata" kao kasnije poja- 
ve, dok Hrvati različitih vjera odavno postoje i pod tim imenom ratuju na bojnim 
poljima bez obzira jesu li “Grci? ili katolici." 

Tri godine nakon izlaska Karadžićeva “Kovčežića" rasplamsala se velika 
polemika.* Povod joj je pružio Ante Starčević. On je već ujesen 1851. osudio Ka- 
radžića što je jednom izdanju narodnih pjesama dao srpsko ime. No sada je prvi 
put pokazao da potpuno odbacuje predaju ilirizma i da želi oblikovati novi cjelo- 
vit pogled na hrvatstvo i njegovu povijest. Razumije se da za apsolutizma nije 
mogao spomenuti krajnju, logičnu konzekvenciju svoga učenja — samostalnu hr- 
vatsku državu. 


Tada je u Novom Sadu počeo izlaziti Srbski Dnevnik pod uredništvom Da- 
nila Medakovića, autora “Povestnice srbskoga naroda". Taj se list tužio što je Ma- 
tica ilirska na žalost sviju koji misle da Hrvati pišu srpskim jezikom, povjerila pri- 
jevod jedne njemačke knjige iz prirodnih znanosti Anti Kuzmaniću. Valja uzeti u 
obzir da je Kuzmanić bio Starčevićev preteča u isticanju hrvatstva. On se protivio 
Gajevoj jezičnoj reformi zbog ikavskoga govora većine Hrvata. Čini se da ga je u 
tom pogledu potakla i želja da Dalmacija bude kulturno središte Hrvata. Za razli- 
ku od Starčevića, isticao je hrvatstvo pod vodstvom svećenstva. Kada mu je Ma- 
tica povjerila spomenuti prijevod, on je već prihvatio Gajev pravopis. Iako je Star- 
čević imao drukčije jezično shvaćanje od Kuzmanića, može se pretpostaviti da je 

Gross, 1985., 376-7 

Prvi polemički val hrvatskoga i srpskoga tiska pojavio se već prije izlaska “Kovčežića" izme- 
đu Pozornika, organa patrijarha Rajačića, i Slavenskoga Juga u vezi s osnivanjem Srpske Voj- 
vodine s Tamiškim Banatom. Gross, 1985., 384. 

Zora Dalmatinska, 5. X. 1846. (Pridgovor) 

njegova odluka da izloži svoje mišljenje upravo tada, kada ga je napao srpski list, 
bila i posljedica solidarnosti s čovjekom koji je kao i on “mislio" hrvatski. 

Starčević je u Narodnim Novinama osudio one koji tvrde da “Hervati pi- 
šu ali da namieravaju pisati kojim drugim jezikom, izvan svoga materinskoga 
hervatskoga jezika" (podcrtao Starčević). Odbacio je upotrebu zemljopisnih re- 
gionalnih imena za jezik hrvatskoga naroda. Izjavio je da ne pozna nikakav sr- 
pski jezik, imajući zacijelo na umu da se još uvijek upotrebljavao slavenosrpski 
književni jezik. Starčević je negaciji hrvatskoga jezika 1 naroda suprotstavio “kla- 
sičnost" hrvatskoga jezika koji, po njegovu uvjerenju, ima starije spomenike 
nego bilo koji njegov “slavenski brat", a i zapadni narodi. Dopustio je samo Ta- 
lijanima da budu takmaci Hrvatima u književnoj kulturi. Smatrao je da bi i oni 
pisci “koji se za Serbe, ali za što drugo derže" morali pisati hrvatskim jezikom, 
što neki i čine, “a budi im prosto jezik svoj nazivati makar koptičkim. Došlo je 
vrieme za mnoge, a doći će i za ostale, da uzmognu vidieti, što je čije." Hrvati 
imaju tri narječja od kojih je svako na višem stupnju od onoga što ga neki zovu 
“serbskim'', tj. od slavenosrpskoga. Nije želio odbaciti niti jedno od ta tri narječ- 
ja. Osudivši pisca Serbskog dnevnika jer ne želi spomenuti ime Hrvata, nego go- 
vori samo o “provincialu, o katolicih, o graničarih", Starčević kaže da je pisao 
svoj članak kako bi “otačbenici' spoznali nesreću “u kojoj se znatna strana naše- 
ga naroda nalazi". Prema tome jasno je istaknuo vrijednost i povijesnost hrvat- 
stva, a iznio je i prve tvrdnje za negaciju srpstva. '“ 


Kako je Starčević objavio ove izjave u Gajevim službenim Narodnim No- 
vinama, srpska je strana mislila da iza tih tvrdnji stoje službeni austrijski krugo- 
vi. Beogradske Srbske Novine pod uredništvom Miloša Popovića žestoko su na- 
pale Gaja pozivajući se na Šafarikovo učenje da se na cijelomu štokavskom pod- 
ručju govori srpski, na veličinu srpskoga naroda kojim je vladao Stefan Dušan 
Silni, a imao je i svoju republiku, naime Dubrovnik. Upozorivši da ne može biti 
veće uvrede od one kada se jednom narodu kaže da on ne postoji, autor članka 
nadao se da će austrijska vlada pozvati Gaja na odgovornost i da neće dopustiti 
zavođenje naroda i vrijeđanje Srba." 


U svom odgovoru Starčević je proširio teze koje je u prvom članku navi- 
jestio, a pri tome je prvi put upotrijebio svoje bijesno “stekliško" pero.'* Politič- 
ka i kulturna strana njegove ideologije pri tome je već jasna. Okrenuo se “dogo- 
đajnici". Šafariku, koji je proglasio Južne Slavene “Slavosrbima", Starčević je 
suprotstavio svoju sliku Hrvata kao gospodujućeg, ratničkoga 1 državotvornog 


10 
Narodne Novine, 18. VIII. 1852. 


11 
Srbske Novine, 14. VIII. 1852. (Ljudevit Gaj 1 Srbi) 


12 
Narodne Novine, 17. EX. 1852.; Vince, 1978., 282-6. 

naroda, dok su Srbi za nj prosjački “puk. Proizvoljnom etimologizacijom izveo 
je srpsko ime iz pojma “servus" (sužanj, sluga), dok su se Hrvati “hervali? sa 
svojim protivnicima. Pozivajući se na Porfirogeneta, Starčević je izjavio da su 
Srbi jedini puk koji ne zna kako mu je ime i da su ostaci Porfirogenetovih “ser- 
va? On je dakle obrnuo Karadžićeve izjave da su samo čakavci ostaci Hrvata 
koje spominje Porfirogenet i da katolici štokavci moraju primiti srpsko ime jer u 
protivnom nemaju nikakvo narodno ime. Drugim riječima, Starčević je odgovo- 
rio na tvrdnje da su Hrvati štokavci Srbi, a kajkavci Slovenci, suprotnom izjavom 
kojom je i Srbe i Slovence obuhvatio u hrvatstvu. Odgovarajući na nijekanje hr- 
vatskoga jezika i književnosti te na isticanje srpstva Dalmacije, Starčević je na- 
vodio izvore i dalmatinske književnike koji su svoj jezik nazivali hrvatskim. Tvr- 
dio je ponovno da je hrvatska pismenost najstarija u Slavena 1 da je glagoljsko 
pismo nastalo u hrvatskome narodu. 


U spomenutom odgovoru Starčević se predstavio vlastitim imenom. Lju- 
devit Gaj se tek mjesec dana poslije oštro ogradio od Starčevićeve “nadri-theo- 
rie' objavljene u Narodnim Novinama dok on nije bio u Zagrebu. Izjavio je da se 
uvijek zalagao za bratsku slogu Srba i Hrvata te da on i veći dio rodoljubivih Hr- 
vata smatraju braću Srbe i srpstvo temeljem jugoslavenstva, odnosno “ilirske na- 
rodnosti." Gaj je otputovao u Beograd i čini se da je uspio uvjeriti tamošnje kru- 
gove da Hrvati ne odobravaju Starčevićev napad na Srbe pa je postojala tenden- 
cija da srpski tisak prekine svoje grdnje protiv Hrvata. Srbske Novine pretiskale 
su dopis jednoga Srbina iz Slavonije u Narodnim Novinama, koji je tvrdio da ug- 
ledni Hrvati ne dijele Starčevićevo mišljenje i zamolio je Hrvate da ne zamjere 
svim Srbima zato što su neki od njih pretjerali u žestini odgovora. Najopširniji 
odgovor dao je Starčeviću urednik Letopisa Matice Srbske Jovan Subotić. I on je 
vjerovao da su svi štokavci Srbi, pa je Srbima proglasio dalmatinske Hrvate te 
dalmatinske i slavonske književnike.“ 


Dok je Starčevićeva negacija srpstva izazvala ogorčenje srpske javnosti u 
Vojvodini 1 Srbiji, i Hrvati, bivši ilirci, bili su zaprepašteni. Put afirmacije hrvat- 
stva, kojim su krenuli, nije nipošto pretpostavljao negaciju srpstva jer su oni za- 
mišljali ravnopravnu suradnju južnoslavenskih “plemena*. Osuđujući Starčevića, 
oduprli su se međutim ponovljenim tvrdnjama sa srpske strane koje su nijekale 
postojanje hrvatskog naroda. U tisku pedesetih godina uglavnom jugoslavenski 
orijentirani pisci brane hrvatstvo. Starčević je morao zašutjeti 1 vjerojatno su nje- 
gove tvrdnje naišle na odjek samo kod malobrojnih mladih ljudi. Istina je da se 
neki pisci služe oštrim tonom, no prva nastojanja da se negira postojanje srpsko- 
ga 1 slovenskoga naroda njihovim uključivanjem u hrvatstvo, javljaju se tek kra- 


13 
Isto, 4. XI. 1852. 


14 
Vince, 1978., 287-8; Gross, 1985., 385; Serbski letopis II 1853., knj. 88, 116-168. 

jem apsolutizma. Možda su se neki slagali s Kukuljevićem koji je u pismu Safa- 
riku zapravo opravdao Starčevićevu žestinu time što različiti pisci, a među njima 


i Miklošič, žele Hrvatima “ime utamaniti?. 


Značaj i stil obrane hrvatstva u pobornika jugoslavizma najprije je izrazio 
Mirko Bogović, kada se, zacijelo u ime grupe bivših iliraca oko Nevena, ogradio 
od “jeke psovkah? u Starčevića i u srpskom tisku. Istaknuo je da se ne smije za- 
nijekati postojanje srodnoga srpskoga naroda i osudio je Starčevića za “celi na- 
rod serbski očito vredjajuće izraze". Požalio je što je srpski tisak odgovorio psov- 
kama i što je nasrnuo “na nas zatim na jezik i književnost našu". Pozivao je na 
slogu u ime zajedničke budućnosti.“ 


Najpoznatija i najcjelovitija obrana hrvatstva od tvrdnja sljedbenika sla- 
vistike i Karadžića potekla je iz pera bivšega ilirca Bogoslava Šuleka. Pisao je da 
Srbi nameću Hrvatima svoje ime, a da to Hrvati nisu nikada radili osim Starče- 
vića od kojega se hrvatska javnost zbog toga ogradila. Šulek je nastojao sustav- 
no pobiti sve Karadžićeve tvrdnje i poželio je da oba narodna imena budu rav- 
nopravna.'" Šulekov članak postao je obrazac za jugoslavenski orijentirane hrvat- 
ske autore koji su reagirali prije svega na izjave u srpskim književnim izdanjima 
da su samo čakavci Hrvati ili da su samo kajkavci “pravi Hrvati. Tako su Đuri 
Daničiću, najvažnijemu poborniku Karadžićeve jezične reforme i Miklošičevu 
učeniku, odgovorili Kukuljević i Rački. Kukuljević, koji je isticao hrvatsko ime 
renesansnih pjesnika i umjetnika, požalio je što se niječe “narod i historičko ime" 
Hrvata. Rački se, uz kritiku Daničićeve srpske isključivosti u sintaksi, odupro 
tvrdnji da su dalmatinski književnici “sami čisti serbski pisci!!!" i bunio se što se 
“cjela poviestnica istopravnoga naroda nogama gazi", a hrvatski narod ograniča- 


va na “provincialnu Hervatsku*.'? 


U Narodnim Novinama što ih je od 1856. uređivao bivši ilirac Dimitrije 
Demeter izlazile su polemike u obranu hrvatstva. U svom “Kovčežiću" Karadžić 
je samo “mimogred" (kako sam kaže god. 1861.) nabacio svoju tezu o 
štokavskom narječju kao kriteriju za srpstvo. Pogotovo nakon Šulekova odgovo- 
ra, želio je svoje teze potkrijepiti “dokazima". To je nastojao postići anketom, 
koja se djelomično odnosila na Istru, što je 1858. izazvalo nove polemike." 


15 

Šidak, 1973., 250-51 

16 | 
Neven, 1852., 7141-45; Vince, 1978., 286-7, 291; Gross, 1985., 386. 


17 
Šulek, 1952., 158-180 


18 
Gross, 1985., 388 


19 
Isto, 390-91 

Karadžić je još jednom pokušao opravdati svoje tvrdnje. U Vidovdanu je 
1861. ponovno izjavio da se samo čakavci “po pravdi" mogu zvati Hrvatima. 
Tvrdio je da u današnjoj “Hrvatskoj kraljevini" (kajkavskoj Hrvatskoj) “nema 
hrvata ni jednoga" nego samo Slovenaca i nešto Srba. Za nj to je politički i geog- 
rafski naziv i predlagao je da se stanovnici toga područja nazovu “Hrvaćani". To 
je ime naime postojalo u Srba u Hrvatskoj u značenju stanovnika toga područ- 
ja. Ponovno je inzistirao na tome da su štokavci svih vjera Srbi, no ako “hrvat- 
ski rodoljupci“ ne pristanu na tu “razumom osnovanu diobu", dopuštao je što- 
kavcima rimskoga zakona koji to žele da kažu kako su Hrvati. Štokavci grčko- 
ga zakona bili bi u svakom slučaju Srbi. Dodao je izjavu da bi se “inostranci? 
smijali takvu opredjeljenju katoličkih štokavaca. Nadao se da se Srbi neće ljuti- 
ti na njegov prijedlog i očekivao je da će pametni hrvatski rodoljubi biti time za- 
dovoljni. Još se jednom u doba polemike između hrvatskoga i srpskoga tiska ja- 
vio 1863. u povodu napada Josipa Miškatovića u Pozoru. Naslovom “Srbi svi i 
svuda" nije htio reći “da su svuda sve sami Srbi* nego da je htio pisati “o Srbi- 
ma svima makar gdje stanovali". Kaže da je tada izjavio da su štokavci bez raz- 
like vjere Srbi, a za čakavce i kajkavce nije rekao da su Srbi. Karadžić je dakle 
do svoje smrti ostao pri svom uvjerenju, a slijedili su ga autori novinskih člana- 
ka u polemikama protiv hrvatskih jugoslavenski orijentiranih pisaca šezdesetih 
godina.“ 


-Starčevićevi članci do kraja apsolutizma 


Na osude hrvatskih pisaca i bivših iliraca zbog njegova nijekanja srpsko- 
ga imena i naroda, Ante Starčević je želio odgovoriti spisom kojim je htio “do- 
kazati" svoje tvrdnje, no uradio je to tek 1868. brošurom “Ime Serb". Usprkos 
tom stavu i žestokim napadima na jezik “književnoga dogovora" koji je upot- 
rebljavala Matica ilirska, njegovo je vješto publicističko pero bilo potrebno u 
skučenim okvirima tadašnje kulturne djelatnosti i zbog maloga broja pisaca. 
Kao odbornik Matice ilirske vodio je 1853. besplatno Matičine tajničke poslo- 
ve, a prihvatio se i uređivanja časopisa Neven iako je bio bolestan. U Nevenu 
1853. naziremo još neke iskre u procesu oblikovanja pravaške ideologije. Du- 
boko razočaran hrvatskom inteligencijom, koja nije primila njegovu poruku, a 
optuživao ju je da je nezainteresirana za kulturu i da se pokorava germanizaci- 
ji, Starčević je ogorčeno pisao: “...težko da je izvan nas Hervatah koi puk, kome 
se dostojanstvo naroda temeljito zanekati može, težko će se naći onoliko stoti- 
nah dušah u drugoj Europi, koliko se nalazi milionah Hervatah, (stanovnika 
južnoslavenskih područja, M. G.) koji živu dan za danom bez obzira na prošlo- 


20 
Gross, 1992., 181-2, 183; Karadžić, 1896., 464-68. 

st, bez pogleda na sadašnjost, bez nazira u budućnost, rečju koji žive bez sver- 
he i zato nikako." 


Iz tih riječi vidi se Starčevićeva bol što svome još nesvjesnom narodu, 
dakle “puku, nije uspio otvoriti vrata spoznaji da mora postati narod-osoba s 
misijom koja izvire iz njegove povijesti. Karakteristično je za njegov nauk 
uopće uvjerenje da hrvatski narod u tom pogledu stoji lošije od svih drugih na- 
roda krivnjom “Austrije? i političkih prvaka “sužanjske naravi". Hrvatska in- 
teligencija prema tome ne može shvatiti duh naroda jer se odgaja u učenju 
tuđih jezika i plodova tuđega duha umjesto da se posveti “domaćoj dogođajni- 
ci". Ogorčen je na zagrebačko “bolje" društvo i njegovo njemčarenje. Poseb- 
no osuđuje žene, prema kojima i onako osjeća odbojnost. Zagrebačke ““gospo- 
de i gospođice" doista su čitale trećerazredne njemačke sladunjave romane 1 
uglavnom nisu sudjelovale u razvoju nacionalne kulture. Dakako, Starčević i 
ostali koji kritiziraju građanske žene zbog nedostatka nacionalne svijesti, ne 
vode računa o tome da u tu svrhu treba najprije promijeniti položaj žena u 
društvu, tj. priskrbiti im prije svega mogućnost jednake naobrazbe kakvu su 
imali muškarci. 

Starčević je već tada počeo upotrebljavati pojam “pravi Hervat".“ Očigled- 
no, to je samo onaj čovjek koji ima svijest o svom narodu-osobi, a ne svaki pri- 
padnik hrvatskoga naroda po podrijetlu. Tim svojim suvremenicima, koji žive 
bez višega cilja, samo kao skupina pojedinaca s različitim materijalnim interesi- 
ma, a ne kao pripadnici jedinstvene nacionalne zajednice, Starčević daje kao 
primjer čvrstu povezanost ciganske zajednice, njezin duboki osjećaj pripadnosti 
svojoj grupi kao zatvorenoj jedinici koja se suprotstavlja svijetu izvan nje. Zato 
ga se toliko dojmila izjava Ciganina da više voli da ga njegov Ciganin tuče nego 
da ga tuđinac ljubi. Starčević daje do znanja hrvatskoj inteligenciji da ona radi 
upravo obratno kada nastoji steći pohvalu tuđina, a iznevjerava se svome narodu. 
Stojeći kraj grada Modruša, toga “svetog spomenika" koji utječe na to da “uspo- 
mene obuzmu dušu otačbeničkome Hervatu", Starčević se sjeća hrvatskih juna- 
ka, a kaže da njegovi suvremenici bježe kao kukavice čim ugledaju neprijatelja 
(u ovom slučaju austrijski apsolutizam) jer ne ljube ono za što se bore, tj. svoj hr- 
vatski narod koji tuđinac zato može lako zavesti. 


Starčevićevo razočaranje inteligencijom pobuđuje u njega nadu da će ba- 
rem svećenstvo obaviti svoju tradicionalnu kulturnu ulogu i da se neće povesti za 
“protunarodnim" putem vrhova Crkve. Apelira na nj da sve vrline svoga poziva 
namijeni duhovnom preporodu naroda i da se radi toga sjeti brojnih svećenika — 


1 
Neven, 1853., Tobolac, 799 


2 
Isto, Prizor iz života, 695 

“klasika? i njihovih učenika koji su stvarali hrvatsku kulturu i podržavali uspo- 
menu na narodne junake. 


Starčevićevo uvjerenje da su Južni Slaveni Hrvati pobudila je u njemu i 
novi stav prema islamu, a pogotovo prema muslimanskom plemstvu u Bosni i 
Hercegovini. Prvi je napustio tradicionalno učenje o islamu kao neprijatelju kr- 
šćanstva, dakle i Hrvata. Uvjeren da je tristogodišnja austrijska vladavina pokva- 
rila hrvatski narod, on je njegov najčistiji duh tražio u Turskoj i želio je da ga hr- 
vatska inteligencija upozna kao bitnu pokretnu snagu pri ostvarenju misije hrvat- 
skoga naroda. “U Bosni žive strana našeg najčistiega, najnepokvareniega naroda, 
koi lakše može biti bez nas, nego li mi bez njega. Za nas je njegov život zname- 
nitii, nego li parižkih proletairah i niemačkih mudracah, njegovo je naravno sta- 
nje za nas koristinie i potrebitie, nego li zapadna civilizacija, koja smutjuje pa- 
met, truje serce, i ubija nam život.“ 

Nije slučajno što je Starčević pomišljao da djeluje pisanom riječi u Turskoj, 
gdje bi možda mogao jasno izraziti svoje mišljenje što pod apsolutizmom nije mo- 
gao. Time bi postigao dvostruk cilj: hrvatsko osvješćivanje muslimana i odvraća- 
nje katolika od Austrije. U krimskom ratu (1853.—1856.) francusko-britansko-tur- 
ski saveznici porazili su Rusiju, protiv koje su se okrenuli i vrhovi Habsburške 
Monarhije iako je ruska vojska 1849. spasila dinastiju od mađarske revolucije. 
Proces propadanja turske moći nešto se usporio pa je, čini se, postojala namjera 
da se u Sarajevu izdaju novine, čiji bi urednik možda bio Starčević. Taj pokušaj 
nije uspio, no Starčević je već tada razmišljao o reformama u Turskoj.“ 

U kalendaru za 1858. Starčević je prvi put nastojao upoznati hrvatsku jav- 
nost s islamom. Nakon uvoda, iz kojega proizlazi da je tuđinština prevladala u 
svim hrvatskim, tj. južnoslavenskim pokrajinama, kada je nestalo hrvatskoga 
kraljevstva, Starčević obavještava o Muhamedovu životu i Kuranu kao o povijes- 
nim pojavama, a ne kao utjelovljenja zla s kršćanskoga gledišta." 


Treba naglasiti da je Starčević već tada položio temelj pravaškomu mitu 
Petra Zrinskoga i Frana Krste Frankopana kao simbola uništavanja suverenoga hr- 
vatskog naroda od strane Habsburgovaca i svojoj osudi Nikole Šubića Zrinskoga 
kao njihovu oruđu. Dakako, nije riječ o obrazloženju toga pristupa. U doba apso- 
lutizma Starčević je mogao samo, unutar svojih razmatranja o ljudskim i narod- 


3 
Isto, Tobolac, 707 


4 
Narodne Novine, 30. XI. 1851. (Domaće knjižestvo), Ocjena drugoga sveska Bosanskog pri- 
jatelja I. F. Jukića 


5 
Hadžijahić 1966.—67., 87-102 


6 | 
Hervatski kalendar za prostu godinu 1858, I, ureditelj: Dr. Antun Starčević (Muhamed) 

nim pitanjima, ispričati anegdotu o Petru Zrinskom no pri tome se može naslutiti 
smisao njegovih aluzija. Kaže da je Petar Zrinski bio obdaren svim umnim i tje- 
lesnim darovima, ali mu je nedostajao jedan — njegov ga narod nije volio. Možda 
je htio reći da narod nije razumio njegovu poruku iz prošlosti i robovao je nasljed- 
nicima njegovih ubojica. Pri tome Starčević ponovno razmišlja o pojmu sreće i 
nesreće i o ljudskoj svijesti, o sklonosti da se čovjek ne zamjeri drugima.“ 


Uz razne aforizme, u kalendaru je objavio i članak pod naslovom “Upu- 
ta". Svrha mu je da upozori na varanje pripadnika njegova neslobodnoga naroda 
i na iznimnu ulogu intelektualne mladeži u “preporođenju našega naroda" ako 
ona krene pravim putem. Čini se da je Starčević već za apsolutizma okupljao 
neke mladiće. Pod dojmom uloge ilirističke mladeži, kojoj je i sam pripadao, 
Starčević je zacijelo već tada uvjeren da mladi moraju postati nositelji njegove 
poruke. On ju je mogao samo nagovijestiti. Izvan dohvata represivnih mjera ap- 
solutizma, pravaški je nauk prvi jasno formulirao Eugen Kvaternik. 


7 
Isto (Pomirenje); Nikolu Šubića Zrinskoga Starčević je spomenuo u kalendaru događaja hrvat- 
ske povijesti u 16. stoljeću. 

Kvaternikova emigracija i njegov doživljaj hrvatske povijesti 

Put Eugena Kvaternika od ilirizma do velikohrvatske ideologije drukčiji je 
od Starčevićeva. Može se pretpostaviti da su ga se dojmili Starčevićevi članci iz 
1852., no njegovo se traženje puta ne može pripisati samo Starčevićevu utjecaju. 
Historijska predaja, godina 1848., ilirizam, apsolutizam, bile su pojave koje su 
oblikovale i njegov ideološki okvir. Kvaternikov doprinos pravaškom učenju jed- 
nako je originalan i važan kao i Starčevićev. Štoviše, bez ocjene različitosti i is- 
tovjetnosti njihova nauka ne može se shvatiti uloga izvornoga pravaštva u proce- 
su hrvatske nacionalne integracije. | 


Eugen Kvaternik rodio se 1825. kao sin Romualda Kvaternika, profesora 
historije na Kraljevskoj akademiji znanosti u Zagrebu, na kojoj su se odgajali na- 
raštaji iliraca. Ljubav za povijest i traženje njezina smisla zacijelo je naslijedio 
od oca. Studij prava svršio je u Pešti. Kvaternik nije izrazio svoje ilirističko ro- 
doljublje perom kao Starčević, ali je zato aktivno sudjelovao u organizaciji na- 
rodne garde 1848. 1 bio je činovnik Banskoga vijeća. Nakon njegova ukidanja, 
nije želio biti u “njemačko-političkoj" službi pa je postao odvjetnik, pripadnik 
“jedinog slobodnog stališa" u Austriji. Međutim, kao odvjetnik, nije se mogao 
održati. Zbog uvođenja modernoga pravosuđa, a u vezi s njime i odvjetničkoga 
reda proglašenoga patentom od 24. srpnja 1852., dotadašnji su odvjetnici morali 
obnoviti dozvolu za svoju djelatnost i ispitom dokazati pred državnom komisi- 
jom svoje poznavanje modernoga prava. Dosta kandidata nije položilo ispit, a 
među njima bio je i Kvaternik. Zato mu je u jesen 1857. carskom odlukom odu- 
zeto odvjetništvo i ostao je bez sredstava za život. 

1 
Sidak 1969., 72 


2 

Kvaternik je dobio odvjetničku diplomu 1848. Djelovao je kao odvjetnik 1851.—53. kada mu 
je priznato pravo odvjetničke prakse pod uvjetom da položi propisani ispit. Nije se uspio os- 
loboditi ispita. Nakon Broda na Kupi, prakticirao je u Delnicama i bezuspješno je nastojao 
premjestiti se na Rijeku. God. 1855. dva puta je pao na odvjetničkom ispitu. Zato mu je 17. I. 
1856. oduzeto odvjetništvo. Obratio se s molbom caru da mu odobri praksu bez ispita. Na te- 

Može se pretpostaviti da je ta činjenica bila povod njegovu odlasku u Ru- 
siju, s kojom je, kao i svi bivši ilirci, zacijelo simpatizirao od Krimskoga rata, i 
njegova nastojanja da utječe na odlučne ruske i francuske činitelje da u svom su- 
kobu s Habsburškom Monarhijom vode računa o nužnosti stvaranja samostalne 
hrvatske države. 


Tako se Kvaternik našao 1858. u Petrogradu, gdje je stupio u dodir sa sla- 
venofilskim krugovima. Cilj mu je potaknuti ih da svoj interes za pravoslavne 
Slavene zamijene širim načelom “krvnoga srodstva", tj. pomaganja svih Južnih 
Slavena, a posebno Hrvata pri stvaranju hrvatske države. Dok je Starčević raskr- 
stio s ilirizmom i slavenstvom već 1852., Kvaternik je došao u Rusiju kao “Sla- 
vo-Hrvat" koji je želio dati svoj prinos borbi “Slavjanstva*' protiv tuđina, ali je 
već tada bio protivnik Srba. Apsolutizam uopće, a možda posebno činjenica da 
mu je oduzeto odvjetništvo carskim potpisom, ostavili su u njemu duboke trago- 
ve. Očigledno je već nosio u sebi misao hrvatstva u okviru pravaške historijske 
slike i želju da se ustankom i ratom sruši Habsburška Monarhija. Zato je poku- 
šao uvjeriti Ruse da bi se u svega četrnaest dana moglo dići do 30.000 
“graničarskih Hrvatah" koji bi mogli potaknuti “sav razjareni hrvatski narod" u 
Hrvatskoj i Turskoj da ustane protiv tuđina.“ Očigledno je da je plan, koji ga je 
doveo do Rakovice, živio u njemu od samoga početka njegove političke djelat- 
nosti 1 da nipošto nije bio plod trenutačne odluke. 


U jesen 1858. Kvaternik je primio rusko državljanstvo u želji da u ruskoj 
diplomatskoj službi pomogne ostvarenju svoga cilja samostalne hrvatske države, 
a želio je dati obavijesti i o mađarskoj politici. Kao 1 Starčeviću, njemu su prili- 
ke u Hrvatskoj vrhunac mogućega zla od kojega pati hrvatski narod “obiju vje- 
roispovijesti'. Posebno je naglasio da seljacima “austrijske Hrvatske nije ništa 
bolje nego onima “turske" Hrvatske. Za svoga kratkoga boravka u Hrvatskoj 
1858. bio je uvjeren da ga svi primaju s oduševljenjem kao ruskoga podanika, 


melju kolegijalne odluke Banskoga stola, njegov je predsjednik Rušnov predložio ministru 


pravosuđa da se Kvaterniku po treći put dopusti polaganje ispita. Ministar pravosuđa odobrio 
je taj prijedlog, no Kvaternik se u zakazano vrijeme nije pojavio pred ispitnom komisijom. Op- 
ravdao se očnom bolesti i ponovno molio da mu se oprosti polaganje ispita ili da to uradi kada 
mu to zdravlje bude dopustilo. Nakon toga Banski stol više nije štitio Kvaternika. Na temelju 
ministrova izvještaja, car je 9. IX. 1957. odlučio da se Kvaterniku oduzme advokatura. U mi- 
nistarskom izvještaju i drugim spisima ne govori se lijepo o Kvaternikovoj ličnosti. Uz sum- 
nju u njegovu bolest, ističe se i disciplinska istraga u vezi s jednim odvjetničkim postupkom 
(kojom njegova krivnja nije dokazana). Gross, 1985., 108. 

3 

Kuntić, 1961., temeljito je obradila Kvaternikov boravak u Rusiji. Sam je Kvaternik dva puta 
pisao autobiografiju: u svom pismu I. I. Sreznjevskom 1858. i u nizu članaka Gorke uspome- 
ne u listu Hervatska 1871. Očak, 1966.—67., 377-380. U ruskom prijevodu taj je izvor objavio 
Freidzon 1966., 139-42. 


4 
Očak, 1966.—67., 380 

dakle posrednika koji bi mogao potaknuti službenu Rusiju da pomogne pri oslo- 
bađanju Hrvatske. Valja istaknuti da je Kvaternik od samoga početka svoga dje- 
lovanja pokazao smisao za gospodarsku stranu oslobođenja Hrvatske. Zato je is- 
ticao potrebu ruske pomoći hrvatskome kapitalu i proizvodnji. 


Kvaternikove nade u rusku pomoć bile su bez temelja. Iako se Rusija zbli- 
žila s neprijateljicom Monarhije Francuskom, nije imala namjeru intervenirati ra- 
tom. Osim toga ruska je diplomacija stavljala težište na oslobođenje Srbije od 
Turske, pogotovo kada su se 1858. u Srbiju vratili Obrenovići. Ruska diplomaci- 
ja nije unutar svojih balkanskih interesa vidjela Hrvatsku i nastavila je politiku 
potpore samo pravoslavnom stanovništvu. Zato je Kvaternikova diplomatska dje- 
latnost u ruskoj službi izgubila smisao. Prekinuo je s Rusima krajem 1859. ali je 
još 1860. imao s njima neke dodire. Formalno pitanje njegova prijelaza s rusko- 
ga državljanstva na ugarsko riješeno je tek za vlade bana Levina Raucha. 


Na početku 1859. Kvaternik je u peštanskom muzeju 1 u knjižnicama sa- 
kupljao podatke iz hrvatske povijesti za svoju knjigu na francuskom jeziku, ko- 
jom je želio upoznati Europu s poviješću i značenjem hrvatskoga naroda. Zanim- 
ljiv rad u knjižnici i uzbuđenje zbog novih spoznaja zamijenio je grozničavim po- 
kušajem da se uključi u diplomatsku igru u vezi s interesima velikih sila na Sre- 
dozemlju i na Balkanu, obuzet strahom da bi nova rješenja na tom prostoru mog- 
la zanemariti probitke hrvatskoga naroda a ugroziti i njegov opstanak. Kvaterni- 
kove nade i želje upućene su “najslavnijem i najnaprednijem' narodu Europe, 
Francuzima, kojima je od 1851. vladao car Napoleon III. U težnji da Francuska 
postane prva europska sila i da se učvrsti na Sredozemlju, francuski je vladar po- 
magao Sardinskom Kraljevstvu (Pijemontu) u procesu ujedinjavanja Italije u ti- 
jeku kojega je trebalo Lombardiju i Veneciju osloboditi austrijskoga gospodstva. 
Prikazivao se braniteljem načela narodnosti protiv načela legitimiteta na kojemu 
je počivala apsolutistička Habsburška Monarhija. Zato je francuska diplomacija 
održavala veze s emigrantima, prije svega s Mađarima i Poljacima. Kvaternik je 
mogao s pravom pomišljati da će carev posrednik J6€rome Napolćon pokazati za- 
nimanje i za hrvatsko pitanje. 


Nakon kratka boravka u Italiji, Kvaternik je stigao u Pariz 7. travnja 1859., 
dva tjedna prije početka francusko-sardinskoga rata s Habsburškom Monarhijom. 
U toj je atmosferi dao svojoj knjizi “La Croatie" konačan oblik. Nakon poraza 
austrijske vojske kod Magente i Solferina u lipnju 1859., francuski 1 austrijski car 
sklopili su u srpnju mir u Vilafranchi. Austrija je predala Sardiniji Lombardiju, a 
Francuska joj je uzela Nicu i Savoju, odustavši od svoga obećanja sardinskoj dip- 
lomaciji da će se austrijskoga gospodstva osloboditi i Venecija.“ 


5 
Kuntić, 1961.; Freidzon, 1965., 44-47 


6 
O tom ratu vidi Gross, 1985., 436-37. O Kvaternikovu boravku u emigraciji sve do njegova 
povratka u Zagreb 1861. piše Kuntić, 1961.; Kuntić, 1971.; Freidzon, 1965. 

Dva tjedna nakon mira, izašla je iz tiska Kvaternikova knjiga “La Croatie 
et la confedćration italienne?. U tom času ona više nije mogla pobuditi zanimanje 
okoline francuskoga cara za Hrvatsku. Valja međutim istaknuti da svrha knjige 
“La Croatie? nije u tome da francusko-talijanska politika odmah uključi hrvatsko 
pitanje u svoju protuaustrijsku računicu. Kvaternik joj je namijenio znatno širu, 
trajniju zadaću. Želio je prikazati Europi značenje hrvatskoga naroda i njegovu 
težnju da se pridruži europskoj politici kako bi mogao oživotvoriti svoje povijes- 
no i prirodno pravo da kao suvereni narod postigne svoju samostalnu državu.“ 

Kvaternik je doista imao razloga da s gorčinom u srcu brani svoj narod 
pred Europom! Hrvatsko ime poznato je uglavnom samo preko krajišnika koji su 
na raznim bojištima Europe od 17. stoljeća ratovali za Habsburgovce. “Hrvati", 
tj. katolički i pravoslavni krajišnici, u očima su europske javnosti samo “hrabri 
sluge", mameluci svojih gospodara. Ta se predodžba o Hrvatima posebno ras- 
prostranila nakon 1848. Talijani nisu zaboravili da je krajiška vojska imala znat- 
nu ulogu u gušenju talijanske revolucije, a mađarska je emigracija bila sklona 
prikazati Hrvate kao slijepo protumađarsko oruđe Beča, i nije, razumije se, priz- 
navala njihovu borbu za nacionalni opstanak u događajima 1848. S tim se mišlje- 
njima Kvaternik sretao na svakom koraku pa i u samom Parizu, gdje se upravo 
dok je dovršavao svoju knjigu, tj. u tijeku rata, pripremao u jednom kazalištu pro- 
tuaustrijski komad pod naslovom Les Croates! Preko svojih znanaca postigao je 
promjenu toga naziva. Sjećanje na “sramotu poistovjećivanja Hrvata 1 njihovih 
“tlačitelja" snažno je utjecalo na Kvaternikov i Starčevićev ideološki sustav, po- 
gotovo na njihovo nastojanje da prikažu povijest Hrvata u najsjajnijim bojama. 

Pisac knjige “La Croatie" htio je uvjeriti francusku 1 zapadnoeuropsku 
javnost da Hrvati moraju postati važan faktor u rješavanju “istočnoga pitanja“ ne 
samo radi pravednosti te narodnoga i historijskoga načela, koja daju suverenom 
hrvatskom narodu pravo na vlastitu državu, nego i radi interesa samih zapadnih 
sila. Htio im je predočiti da jedino ostvarenje hrvatske državnosti, tj. oslon na Hr- 
vate, može osigurati njihove interese na Sredozemlju i Balkanu. No kako da uv- 
jeri moćnike Europe u važnost jednoga malog naroda čije im je postojanje goto- 
vo nepoznato? Vidio je samo jedan put: trebalo je prikazati ulogu Hrvata u obra- 
ni europske kulture u prošlosti, istaknuti da im Europa duguje neizmjernu zah- 
valnost i upozoriti na snagu i razvojne mogućnosti hrvatskoga naroda, kojega se 


7 


Kvaternik je pisao knjigu sa znanjem ruskoga poslanika u Beču V. P. Balabina, koji je odobrio 
njegovu težnju da upozna europsku javnost s Hrvatskom, nekada samostalnom slavenskom dr- 
žavom. Kada je knjiga dovršena, požalio je što joj je Kvaternik dao “karakter odveć specija- 
lan ili isključivo hrvatski", a ne “općeslavensku usmjerenost". Slično je mislio i ruski povjes- 
ničar Hilferding, koji je osudio frankofilsku i velikohrvatsku tendenciju knjige (tada još nije 
znao tko je pisac). Ipak je poželio da predstavnici drugih malih slavenskih naroda slijede 
“prekrasan primjer nepoznatoga hrvatskoga pisca, zaštitnika svoga naroda pred Europom. 
Freidzon, 1972., 145; Hilferding, 1868., 153 i d. 


67 


IZVORNO PRAVAŠTVO 


Europa, u interesu budućega procvata svoje kulture na načelima narodnosti, ne 
može odreći bez velike štete. 


“La Croatie" je dakle ideološka interpretacija povijesti hrvatskoga naroda 
pisana s posebnim ugođajem jer je namijenjena stranoj javnosti. Ona sadrži os- 
novne sastojke pravaškoga nauka, koji je Kvaternik produbljavao i dopunjavao 
kada se poslije mogao izravno obratiti hrvatskoj javnosti. “La Croatie" jasno po- 
kazuje kako se pravaška ideologija rađala iz slike o hrvatskoj povijesti, iz traže- 
nja njezina smisla, tj. “zvanja“ hrvatskoga naroda, i kako je samu sebe doživlja- 
vala kao logičnu, krajnju konzekvenciju tisućgodišnjega razvoja. 

Kvaternik je punio povijesne pojave sadržajima vlastitoga vremena, po- 
jednostavnio je bogatstvo prošloga života i sveo ga samo na one sastavne dijelo- 
Ve koji su bili kadri pobuđivati nacionalni ponos i pružiti opravdanja pravaškoj 
dogmi. U Kvaternika je bilo posve proizvoljnih pripovijesti koje je nametao ap- 
solutni kriterij njegova nauka, pa njegova historijska vizija ne može biti vrelo 
obavijesti o stvarnoj prošlosti hrvatskoga naroda. Međutim ta je historijska slika 
dragocjen izvor za Kvaternikovo vrijeme, za rađanje pojave pravaštva, za strast 
kojom se uz pomoć intenzivnoga doživljaja hrvatske povijesti nastoje opravdati 
suvremena uvjerenja. No Kvaternik je poznavao objavljene dokumente i historij- 
ska djela. 


Eugen Kvaternik preuzeo je interpretaciju povijesti svoga oca Romualda 
koja se temeljila na plemićkoj predaji, a kroz nju se provlačila ona crvena nit koju 
je prihvatio 1 njegov sin, ali ju je “preveo? iz ilirističkoga na pravaški nauk. Već 
je otac Kvaternik nastojao upoznati svoje učenike s junačkim precima i vitezovi- 
ma “roda našega Slavoilirskoga", već je on upozoravao da Europa mora biti “bla- 
godarna" “Slavo-Ilirima" koji su je spašavali svojim stoljetnim, borbama protiv 
europskih neprijatelja, od Tatara do Turaka kod Sigeta.* 


Kvaternikova 1 Starčevićeva vizija hrvatske povijesti imala je dvostruk ko- 
rijen. Oni su se, prije svega, nadahnuli plemićkim piscima uglavnom od 17. sto- 
ljeća pa sve do vlastita vremena. Gradili su na njihovim predodžbama, upotreb- 
ljavali su velikim dijelom njihove pojmove i način izražavanja, ali su tim tezama 
davali nov smisao pod utjecajem Francuske revolucije, europskih nacionalnih 
pokreta, početaka novoga građanskoga društva i, dakako, novoga hrvatskoga is- 
kustva. Feudalni amor patriae hrvatskoga plemstva koje je čuvalo svoja “prava, 
sloboštine i povlastice", svoj teritorij, pretvarao se u Kvaternika i Starčevića u hr- 
vatsku nacionalnu svijest, u želju da se u hrvatskoga naroda izazove volja za sa- 
mostalnošću pobuđivanjem ponosa na njegovu slavnu prošlost. Kvaternik je dob- 
ro znao da pojam “politički narod" obuhvaća samo feudalno plemstvo, kao nosi- 
telje hrvatske državnosti, i da isključuje ostale društvene slojeve. Ipak je on u tom 


8 
Šidak, 1969., 72 

pojmu doživljavao cijeli hrvatski narod, pa je u izjavama i zaključcima “staleža i 
redova", tj. hrvatskoga plemićkoga sabora, vidio suverenu volju hrvatskoga naro- 
da, koju je u “prosvijećenom? 19. stoljeću, razdoblju “načela narodnosti“, treba- 
lo proširiti i dosljedno ostvariti. 

Mnogi Kvaternikovi podaci iz hrvatske srednjovjekovne povijesti (do 15. 
stoljeća) osnivaju se na djelu Ivana Lučića.* Kao prvi hrvatski povjesničar koji se 
poslužio metodama erudicije 17. stoljeća, skupljao je originalne izvore u dalma- 
tinskim arhivima i u Rimu, provjeravao je njihovu autentičnost i vjerodostojnost 
te odbacivao fantastične priče svojih prethodnika. 


U pisaca 17. stoljeća mogu se naći prve iskre nacionalne svijesti, primje- 
rice u kanonika Jurja Rattkaya. 


Zacijelo su se pravaški ideolozi nadahnuli i stihovima Petra Zrinskoga: 


Ako se pak ufaš bane, u pomoć nimsku, 

da od nje prijmaš tvoju sriću Zrinsku 

veruj Nimcu, da znaš, kako suncu zimsku, 

od njega moć imaš, kad primeš smart tminsku. 


To upozorenje vjerojatno je naišlo na dubok odjek u srcima pravaških 
ideologa u koja je apsolutizam usadio duboku mržnju protiv Nijemaca i Habsbur- 
govaca, potomaka ubojica Zrinskoga i Frankopana.“ 


Može se pretpostaviti da su se Kvaternik i Starčević oduševili plemićkom 
“ljubavi za domovinu? i na temelju latinske pjesme protonotara Ivana Zakmardi- 
ja iz 1643., koja se nalazi na “škrinji privilegija" Kraljevina Hrvatske i Slavoni- 
je. U toj pjesmi govori Hrvatska. Ona se, uz ostalo, hvali da se sama, tj. dobro- 
voljno, združila s ugarskom krunom, da prva glasuje pri izboru novoga kralja i 
da, štoviše, ima prvo mjesto u ugarskom plemstvu. S gorčinom ona uzvikuje: 


Cesto su moji vitezovi neustrašivo srtali na careva neprijatelja 
ali što od toga imaju osim isprazna imena? 


Naposljetku, Hrvatska se ponosi time što su njezini ljudi naselili Češku i 
osnovali poljsko kraljevstvo (prema legendi o Čehu i Lehu), ali ju obuzima ža- 
lost zbog gubitka nekadašnje veličine. 


Ja, koja sam među razne narode slala brojne skupine ljudi, 
sada živim tek uz Kupu, Savu i Dravu. " 


9 
Lucius, J: De regno Dalmatiae et Croatiae libri sex, Amsterdam 1666. i Beč 1748.; Kurelac, 
1994, 

10 

Šidak, 1971., 67 

11 

Vidi latinski original u djelu Josipa Kuševića: De municipalibus iuribus et statutis regnorum 

U toj su pjesmi izraženi osjećaji koje su Kvaternik 1 Starčević vjerojatno 
sami doživljavali. Hrvatska 17. stoljeća predstavila im se svojim pravim imenom, 
isticala je svoj odlični položaj među plemstvom Ugarske, i to da se vlastitom vo- 
ljom združila s krunom Ugarske. To su mjesto možda mogli shvatiti kao izraz sa- 
mostalnosti Hrvatske, pogotovo zato što Hrvatska izjavljuje da prva glasuje pri 
izboru novih kraljeva. Pjesma također na svoj način prikazuje Hrvatsku kao 
“predziđe" kršćanstva, a očigledno je da je Hrvatska ogorčena što se njezine rat- 
ne zasluge za kralja uopće ne cijene. Možda je to bilo opravdanje mržnji protiv 
Habsburgovaca koja se rađala iz apsolutističkoga sustava. Pjesma je zacijelo 
mogla opravdati Kvaternikovo uvjerenje o Hrvatima kao najodličnijemu slaven- 
skom narodu i njegovu bol što je nekada slavna i velika domovina skučena u tako 
uske granice. Zakmardijeva je pjesma nadahnula i ilirističku ideologiju. Kao uv- 
jerljiv izraz plemićke državne predaje, ona je bila poznata svim strujama nacio- 
nalnoga pokreta koje su gradile na hrvatskom povijesnom pravu. 


Starčevićev i Kvaternikov nauk nadahnuo je još jedan pisac iz 17. stolje- 
ća koji je već snažno utjecao na ilirističke predodžbe — Pavao Ritter-Vitezović. 
Trebalo je njegov opus samo drugačije interpretirati. Pod dojmom legende o Če- 
hu, Lehu (Poljaku) i Rusu i njihovoj postojbini u Krapini, Vitezović je hrvatskim 
imenom obuhvatio sve Slavene, ali ga je posebno istaknuo za Južne Slavene, ko- 
Jima je želio omogućiti jedinstveni književni jezik. Kao ilircima ilirsko ime, tako 
je njemu hrvatsko ime zapravo prezime Južnih Slavena koje nije brisalo pokra- 
jinska i genetička imena. Vitezović nije prešao preko srpskoga imena nego je, 
štoviše, pred kraj svoga života učinio izvod o srpskim privilegijama u Ugarskoj, 
a napisao je i jednu historiju Srbije.“ Vitezovićeva uvjerenja bila su iznimno važ- 
na za Starčevića i Kvaternika jer ih je ilirizam naučio upirati oči na cijelo južnos- 
lavensko područje i jer su se javile snage koje su nijekale opstojnost hrvatskoga 
naroda. 

Na pravašku su ideologiju zacijelo utjecali plemićki pisci s kraja 18. i po- 
četka 19. stoljeća. Godine 1790. umro je car Josip II., nakon što je doživio pot- 
pun poraz svoje politike izgradnje jedinstvene Habsburške Monarhije centraliza- 
cijom, apsolutizmom i germanizacijom, u borbi protiv plemićkih povlastica. U 
svojoj osudi apsolutizma Josipa II. plemićki su krugovi isticali potrebu podjele 
zakonodavne vlasti između kralja i naroda, tj. plemstva kao “političkoga naroda". 
U alegorijama, u kojima je izrazio svoje političko mišljenje, Josip Keresturi zas- 
nivao je odnos vladara i “političkoga naroda" na ugovoru. U njegovoj viziji kralj 
se javno zaklinje pred narodom da će braniti ustav, a narod ga priznaje kraljem 


Dalmatiae, Croatiae et Slavoniae, Zagrabiae 1830., 88. Pjesmu mi je preveo pokojni prof. dr. 
Veljko Gortan. 

12 : 

Sidak, 1972., 134-147; Sidak, J., 1981.; Pavao Ritter Vitezović: Oživjela Hrvatska, Zagreb, 
1997.; Bratulić, 1997. 

nakon što je prihvatio njegovu zakletvu. “Mutua haec sunt inter regem et popu- 
lum pacta...? (ovo su uzajamni ugovori između kralja i naroda). Josipu II. na nebu 
su sudili njegovi prethodnici na prijestolju, ali je Keresturi priznavao pravo 1 “na- 
rodu? da sudi vladaru. Pravaško učenje da narod može svrgnuti vladara koji nije 
ispunio “ugovor" bilo je dakle na svoj način prisutno i u plemićkih pisaca." 
Iako je Keresturi prihvaćao ugarsku državnu ideju, oštro je ustao protiv 
nastojanja mađarskoga plemstva da se u Hrvatsku uvede mađarski j ezik umjesto 
latinskoga. U kasnijim desetljećima jačala su presezanja mađarskoga plemstva pa 
je hrvatsko plemstvo moralo ustati u obranu svojih municipalnih prava. Pokazala 
se potreba opravdanja njihove tradicionalne autonomije na autentičnom izvornom 
materijalu. Zato je staleški sabor 1832. i 1836. pokušao organizirati takav sakup- 
ljački posao, ali bez uspjeha, a onda 1847. povjerava Ivanu Kukuljeviću skuplja- 
nje i izdavanje povelja i listina, zadaću koju je ovaj izvršio svojim zbornikom iz- 
vora “Iura regni Croatiae, Dalmatiae et Slavoniae" (1861./62.) u rasponu od Trpi- 
mirove darovnice iz sredine 9. stoljeća do zaključaka Hrvatskoga sabora 1848. 


No već u doba pokušaja mađarizacije koju provodi mađarsko plemstvo 
dvadesetih godina 19. stoljeća izašla je knjižica koja se tome suprotstavila inter- 
pretacijom hrvatskoga državnoga prava u plemićkoj tradiciji. To je spis protonota- 
ra Josipa Kuševića koji je držao da su slavenski narodi starosjedioci u rimskim 
pokrajinama. Tu su misao prihvaćali ilirci a pravaši su je, dakako, odbijali. No 
očigledno da Kvaternikova “La Croatie" gradi dalje na Kuševićevoj historijskoj 
slici koja vjerojatno tumači opće shvaćanje plemstva. Kuševič je izvodio hrvatsko 
povijesno državno pravo iz ratne kreposti Hrvata koji su u 7. stoljeću svladali Ava- 
re, zauzeli Dalmaciju i Panoniju, a poslije i Srbiju. Zatim su se oslobodili bizan- 
tskoga i franačkoga jarma i utemeljili kraljevine Dalmaciju, Hrvatsku 1 Slavoniju 
i — Srbiju. Prema tome Starčević i Kvaternik već su imali prethodnika kada su u 
prvobitni hrvatski “posjed ubrajali i Srbiju. U borbi protiv moći mađarskoga 
plemstva, koje je gledalo u Hrvatskoj samo “pridružene" ili “podjarmljene" stra- 
ne (partes adnexae, subiugatae), i nastojalo pretvoriti Hrvate u “ugarski politički 
narod", koji se počeo poistovjećivati s mađarskim narodom, hrvatsko se plemstvo 
branilo dokazivanjem da je Hrvatska već prije veze s Ugarskom, još tamo od 7. 
stoljeća, bila samostalna, organizirana država. Kušević nabraja niz povelja i ističe 
posebno upravno i društveno uređenje Hrvatske, različito od ugarskoga. 

Težište plemićkoga otpora je, dakako, odbijanje mađarskih tvrdnji da su 
Arpadovići Ladislav i Koloman pokorili Hrvatsku oružjem. Kuševic prikazuje 
postanak hrvatsko-ugarske državne veze kao ugovor između hrvatskih plemića 1 
Kolomana koji je osiguravao kraljevinama Dalmaciji, Hrvatskoj i Slavoniji dr- 
žavnopravni kontinuitet. Hrvati kao hrabri ratnici i pobjednici nisu se nikada po- 


13 
Matić, 1941., 149-188 

korili Kolomanu, kaže Kušević, i nastavlja svoj prikaz popisom municipalnih 
prava sve do 1790.“ 


Za Kvaternikovu historijsku sliku najvažnije je Kuševićevo tumačenje pr- 
Vobitne državnosti Hrvatske i “ugovora? Kolomana s hrvatskim plemstvom, koje 
se temelji na interpretaciji starijih pisaca. Historijske predodžbe nisu samo imale 
važnu ulogu u širenju nacionalne svijesti. One su mogle prouzrokovati izravne, ne- 
dogledne političke posljedice. Postojala je dakle mogućnost da se to dogodi i s ma- 
darskim tvrdnjama o podjarmljivanju Hrvatske. Tijekom svoje ofenzive protiv hr- 
vatskoga plemstva i ilirskoga pokreta Ugarski je sabor zatražio od kustosa narod- 
noga muzeja Istvana HorvAtha da “objektivno? obrazloži državnopravni odnos 
Hrvatske i Dalmacije prema Kraljevini Ugarskoj kao “majci zemlji". Mađarski su 
plemići dobili ono što su željeli, naime historijsko tumačenje o Hrvatskoj kao po- 
korenom, sastavnom dijelu Ugarske. Glavni Horv&thov napad uperen je protiv ili- 
rizma i protiv stavova hrvatskoga plemstva izraženih u Kuševićevoj knjižici. Nje- 
gov prikaz Kolomanova razdoblja i kasnijih pojava sav se usredotočio u odricanju 
kontinuiteta hrvatske državnosti. Na tim su shvaćanjima prvaci mađarskoga nacio- 
nalnoga pokreta 1848. gradili svoj odnos prema Hrvatskoj. Otada polemika o “po- 
koravanju“ Hrvatske između mađarskih i hrvatskih pisaca više nije prestajala. 
Važno mjesto u toj polemici zauzeo je i Kvaternik. Uz ostalu mađarsku literaturu 
Kvaternik je, kada je pisao knjigu “La Croatie", očigledno imao pred očima Hor- 
vathov pamflet. Polet mu je davala i žarka želja da Horv&thovu historijsku sliku o 
pokorenim Hrvatima nadomjesti pred Europom svojom vizijom o slavnoj hrvat- 
skoj prošlosti koja visoko nadmašuje mađarsku. 


Na Kvaternika je zacijelo utjecao Ivan Kukuljević kada je u tamu apsolu- 
tizma unio malo svjetla “društvom za jugoslavensku povčstnicu i starine", a na- 
mijenio mu je zadaću da pomogne narodu spoznati sama sebe, svoju budućnost 
i stvoriti narodni ponos.“ 


Nema sumnje da Kvaternik velikim dijelom gradi na Starčevićevoj histo- 
rijskoj slici iz 1852., ali ne ulazi u jezično pitanje niti negira postojanje srpskoga 
naroda. No Starčevićevu viziju o hrvatskomu gospodujućem narodu još pojača- 
va vizijom o Božjem “izabranom? narodu, spasitelju kršćanske Europe. 


14 

Kušević, 1830.; Pretočki, Fr. X. Ž.,: O samosvojnih pravih i pravilih kraljevina Dalmacije, Hr- 
vatske i Slavonije, preveo s latinskog Fr. X. Ž. Pretočki, Zagreb. 1882. 

15 

Horvath, Stephan von,: Uber Croatien als eine durch Unterjochung erworbene ungarische 
Provinz, und des Konigreichs Ungarn wirklicher Teil, Leipzig 1844; Žigrović-Pretočki F., Das 
Verhdiltnis Croatiens zu Ungarn, Eine Erlćiuterung der Stephan v. Horvathschen Unterjochun- 
gsgeschichte Croatiens durch Ungarn, Leipzig 1846; Farkaš- Vukotinović, L.: Regni Slavoniae 
erga Hungariam legalis correlatio, Zagrabiae 1846. 

Šidak, 1981.; Gross, 1985., 426-429 

Nos Dei1 Gratia Natio Croatorum 


U knjizi “La Croatie" Kvaternik crta historijsku sliku u kojoj se hrvatski 
narod pojavljuje na europskoj pozornici kao “spasitelj, kao izabrani narod koje- 
mu je Providnost namijenila “zvanje" da spašava kršćansku kulturu već samim 
tim što se njegova stoljetna borba za slobodu i vlastitu državu potpuno poklapa s 
najsvetijim interesima kulturnoga čovječanstva. Prema Kvaterniku smisao povi- 
jesnoga opstanka hrvatskoga naroda valja tražiti u neprekinutu lancu događaja 
kroz 13 stoljeća koji pokazuju njegovu odanost dobru, istini i pravdi, mržnju pre- 
ma barbarstvu i ljubav za kršćanstvo. Iako su Hrvati mali narod, kaže Kvaternik, 
oni su ipak pozvani od Boga da prihvate veliku ulogu u općoj sudbini čovječan- 
stva. “Takvo je bilo uzvišeno zvanje hrvatskoga naroda što ga je Bog bacio na 
zemlju s providencijalnom svrhom davši mu sredstva da taj cilj postigne. Taj cilj, 
što ga je hrvatski narod predosjećao već vrlo rano i nikada nije prestao nastojati 
da ga dokuči, — sva njegova povijesna prošlost svjedoči o tome — nije ništa dru- 
go nego njegov vlastiti cilj kršćanskoga naroda koji je trebalo otkriti, utvrditi i 
postići, tako da bi njegova posebna kultura bitno pridonijela općemu cilju čovje- 
čanstva, tj. razvoju opće kulture." Kvaternik dakle vidi svoju ulogu Božjega 
odabranika u tome da pomogne hrvatskomu narodu razumjeti 1 postići zvanje 
koje mu je Providnost namijenila. 


Uvjerenje o povijesnoj misiji hrvatskoga naroda obuhvaća tradicionalnu mi- 
sao o Hrvatima kao “predziđu kršćanstva" koju je hrvatsko plemstvo, uz ostalu pre- 
daju, prenijelo na hrvatsku inteligenciju na čelu nacionalnoga pokreta. To je uvje- 
renje prihvaćala i Strossmayerova struja. “Svakomu narodu nametnut je providnoš- 
ću posebni posao, posebna radnja k zajedničkoj svrsi čovječanstva. Nu da tu rad- 
nju svaki pojedini narod uzmogne ovršiti, treba da raštrkane čestice, razmetana uda 
pribere, da svoje sile prikupi, tj. treba da se prije svega sam sobom sjedini (...) Pro- 
buditelji pako 1 voditelji pomisli ove kod pojedinih narodah, samo su oruđe promis- 
li 1 volje Božje", pisao je Pozor.“ Nije posebno pravaško niti Kvaternikovo isticanje 
da je Hrvatska nekada bila znatno prostranija nego što je sada, da su njezino povi- 
jesno pravo i njezin ustav baština od trinaest stoljeća, da hrvatski narod mora upoz- 
nati svoju povijest kako bi razumio da je nekada imao samostalnost na svim pod- 

ručjima društvenoga života i da zato niti danas ne smije biti ničija “prikrpina". 


1 

La Croatie et la confedćration italienne, avec une introduction par L. Leouzon Le Duc, Pariz 
1859., 2. Ovaj i ostale citate prevela je M. Gross. Lj. Kuntić (1971a, 67-78) prevela je odlom- 
ke iz te knjige. Kvaternikov sažetak knjige La Croatie objavila je Lj. Kuntić (1971b) u časopi- 
su Kamov 13, posvećenu E. Kvaterniku. 

2 

Pozor, 6. IV. 1861. (Jedinstvo narodno) 

3 

Te misli možemo naći i u raspravi Odlomci iz državnoga prava hrvatskoga za narodne dynas- 

Kvaternik je pokušao dočarati Europi, a i svom narodu, čete sjajnih 1 ple- 
menitih hrvatskih vitezova koji jašu kroz stoljeća pobjeđujući Avare, Franke, 
Mongole 1 Turke da bi naposljetku bili teško ugroženi kao narod-osoba od zlobe 
i izdajstva Nijemaca, Habsburške dinastije 1 Mađara. Oni po Kvaternikovu uvje- 
renju nose u sebi onaj nepromjenljivi duh koji zrači iz hrvatskoga naroda u 19. 
stoljeću, samo ga treba probuditi, dati mu volju 1 pravilno ju usmjeriti. 


| Težnja da uz pomoć povijesti objavi misiju Hrvata 1 svoj nauk odredila je 
težište u Kvaternikovu pregledu. Posebnu je pažnju posvetio razdoblju dolaska 
Hrvata, njihove početne državotvorne djelatnosti i prostoru koji su naselili, da bi 
na temelju predodžbe o “prvobitnoj stečevini" mogao tvrditi kako cijelo to pod- 
ručje pripada državi hrvatskoga naroda dok god on postoji. To je povijesno raz- 
doblje poslužilo Kvaterniku da zaokruži željeni opseg samostalne hrvatske drža- 
ve. Da bi dokazao kontinuitet hrvatske državnosti i suzbio mađarsku tvrdnju o 
podjarmljivanju Hrvatske, morao se pozabaviti prvobitnim odnosom Hrvatske 1 
Ugarske. Kako bi mogao dati argumente za pravo hrvatskoga naroda da prekine 
svoju “ugovornu" vezu s Habsburgovcima, Kvaternik je morao pažljivo obraditi 
i razdoblje od 16. do 18. stoljeća, kada su se Hrvati nalazili pod vlašću Habsbur- 
govaca. U tom je dijelu knjige crvena nit u postupnom sužavanju hrvatskoga po- 
vijesnoga državnog prava od Habsburgovaca i od mađarskoga plemstva. 


U prvome dijelu knjige Kvaternik prikazuje povijesno zvanje Hrvata kao 
“predziđa kršćanstva". Na poziv bizantskoga vladara Heraklija Hrvati se pojav- 
ljuju na jugu Europe i pobjeđuju Avare. Sami se oslobađaju Avara, ali ujedno 
spašavaju 1 druge narode pod avarskim gospodstvom. To je prvi put da se Hr- 
vati bore za kršćansku Europu, a ujedno i za svoju slobodu, protiv Azije. Oni 
na taj način postavljaju temelj za prijelaz iz naroda roba u stanje slobodna na- 
roda. Nakon uništenja neprijatelja kršćanstva, Hrvati se i sami pokrštavaju 1 
postaju sastavni dio kulturne Europe. Prema Kvaterniku Hrvati su zatim oslo- 
bodili Europu od “Nijemaca", tj. Franaka. Svoju mržnju protiv Nijemaca, izaz- 
vanu iskustvom s austrijskim neoapsolutizmom, Kvaternik je u punoj mjeri 
prenio na pretke tih “krštenih barbara". Dobro mu je došlo pričanje staroga lje- 
topisca o okrutnosti Franaka koji su hrvatsku dojenčad bacali psima za hranu. 
Slično kao Kvaternik, 1 Rački je pisao 1861. o sukobu Hrvata i Franaka kao o 
prvom primjeru “da se naš narod boraše za svoju neodvisnost i narodnost pro- 
ti Njemačtvu", a isticao je “Zug nach Osten? već u 9. stoljeću.“ Kako se suvre- 
meni Hrvat ne bio oduševio otporom protiv Nijemaca kada sazna da su to nje- 
govi preci uradili već prije tisuću godina? Hrvati su dakle ustali protiv općenje- 
mačkoga tlačenja i svojim su junačkim primjerom potakli borbu za oslobođe- 


tie koju je 1861. objavio Franjo Rački, ideolog jugoslavizma. On je također želio da se na te- 
melju povijesti “u čitavom Hrvatstvu probudi ova podpuna narodna sviest?. 

4 

Rački, 1861., 25 

nje i drugih naroda, proglasivši načelo slobode kao “ugaoni kamen kulture“. 
Kvaternik osobito ističe kako je duh hrvatskoga naroda proizveo njegovo oslo- 
bođenje i budio tadašnju i buduću slobodu svih europskih narodnosti. Nakon 
što je tako prebacio u rani srednji vijek romantičke nacionalne predodžbe svo- 
ga vlastitoga vremena, uzdigao je značenje Hrvata za Europu još za jednu stu- 
bu više. Pod dojmom legende o bitki Hrvata protiv Tatara na Grobničkom po- 
lju, Kvaternik priča kako je Bog dao Hrvatima snagu da odvrate užasnu sudbi- 
nu od civiliziranoga kontinenta i tako po treći put posvete svoj opstanak dobru 
ljudskoga roda. S gorčinom primjećuje da se u Europi slave mnogo manje važ- 
ne bitke, ali ne i najznačajniji događaj europske povijesti, tj. pobjeda Hrvata 
nad Mongolima. Žali se zbog nezahvalnosti Europe prema Hrvatima, “narodu 

spasitelju par excellence". 


Težnja da se hrvatska država stvori na ruševinama Habsburške Monarhije 
potakla je Kvaternika da Nijemce prikaže u turskim borbama kao kukavice i iz- 
dajnike na štetu Hrvata. Tako je austrijski vladar žrtvovao hrvatskoga Leonidu 
Nikolu Šubića Zrinskog kod Sigeta jer se više bojao jednoga samoga Hrvata nego 
vojske od tri tisuće Turaka! Uostalom, iz knjige “La Croatie" vidi se da je Kva- 
ternik već tada učinio prvi korak prema Rakovici. Ističući “besmrtna" imena 
Zrinskoga i Frankopana, tvrdi da će oni “jednoga dana postati barjak općeg us- 
tanka i uskrsnuća naše veličanstvene domovine.** 


Posebno je važan prikaz uloge Mađara u turskim ratovima. Mađarska 
emigracija bila je dobro poznata europskoj protuaustrijskoj javnosti. Mnogi ma- 
đarski pisci prikazivali su Mađare kao “predziđe kršćanstva? u borbi protiv Tura- 
ka. To je nailazilo na odjek jer o Hrvatima nije bilo gotovo ništa poznato osim iz 
takvih spisa kao što su Horvathove tvrdnje o njihovu podjarmljivanju. Zato su 
Mađari prošli u Kvaternika vrlo loše. Ne samo da nisu dosljedno branili europ- 
sko kršćanstvo kao Hrvati, nego su se, štoviše, često povezivali s Turcima ili su 
bježali s bojnoga polja. Čitatelj bi morao dobiti dojam da su se Hrvati zapravo 


5 

Legenda o bitki na Grobničkom polju imala je veliku ulogu u ilirskoj i jugoslavenskoj ideolo- 
giji. Njezin je smisao izrazio Petar Preradović svojom pjesmom “Na Grobniku. Pri tome nije 
samo važno uvjerenje da je “Zapad? bio strašno nezahvalan Hrvatima koji su ga na Grobniku 
spasili od Tatara. Preradović naime ističe da se Hrvati nalaze između “iztoka* i “zapada“: 


Pobit će se do dva svieta 

Po prilici svoj - 

na predstražah mi smo četa 

Prvi naš je boj! 
Ta se kitica vjerojatno dojmila Kvaternika, dok je Starčević iz položaja Hrvata između “isto- 
ka? i “zapada? izveo svoju predodžbu da su oni narod s “najveličanstvenijom" prošlosti u Eu- 
ropi. Kvaternik, La Croatie, 16; Kuntić, 1971., 79; Kvaternik, Politička razmatranja I, 3. 
O bitkama s Tatarima vidi: Soldo, 1968.—69., 371-388 

La Croatie, 52 

sami borili protiv Turaka i da su redovito pobjeđivali. Kvaternik priznaje samo tri 
poraza, a ističe i hrvatsku pomoć Srbima na Kosovu. 


Da bi uvjerio europsku javnost u istinitost svoga prikaza hrvatske povijes- 
ti, Kvaternik je napisao dodatak u kojemu je nastojao svoju interpretaciju potkri- 
jepiti dokazima iz izvora i literature. Upravo u tom dodatku nalazi se ono karak- 
teristično za pravaški pristup najstarijoj hrvatskoj povijesti. Bitno je, prije svega, 
Kvaternikovo izlaganje “prvobitne stečevine". Da bi posjedi država i naroda ima- 
li legitimnu podlogu, moraju se osnivati na prvobitnoj i prirodnoj stečevini. Samo 
tako može se dokazati neospornost posjeda i odbiti svaki pokušaj nasilja oslonom 
na “međunarodni moral". Prvobitno je pravo vlasništva vječno, i svaki narod, 
pozlijeđen u svojim pravima, može i mora ih tražiti natrag u bilo kojemu razdob- 
lju i protiv bilo koga dok god taj narod fizički postoji. Zakonitost prvobitne ste- 
čevine teritorijalnoga posjeda dokazuju povjesničari. Oni, doduše, mogu biti i 
krivi svjedoci, ali zato postoji “nepotkupljivi sudac", naime kritički razum. U 
knjizi “La Croatie" i u svojim kasnijim spisima Kvaternik je uvijek uvj eravao či- 
tatelje da se ne vodi strašću, nego razumom i znanstvenim metodama. 

Hrvati su, prema Kvaterniku, postigli svoje povijesno pravo “prvobitnom, 
prirodnom, pravednom i neospornom stečevinom? za svojih seoba u 6. i 7. sto- 
ljeću, tj. silom oružja i narodnim junaštvom. Kao pripadnik “prosvijećenoga* 19. 
stoljeća i sljedbenik humanih ideja Francuske revolucije, Kvaternik nije odušev- 
ljen brutalnom silom ranoga srednjeg vijeka. Učinio je stoga sve što je mogao da 
prikaže Hrvate ne kao spontane “divlje? osvajače nego kao pomoćnike kršćan- 
stva još dok su bili pogani. Iz te slike proizlazi historijsko pravo Hrvata u 19. 
stoljeću da samostalnom hrvatskom državom obuhvate sve zemlje koje su, pre- 
ma Kvaternikovoj predodžbi, osvojili u 6. i 7. stoljeću. 


Kvaternik je okvir za spomenute izjave našao još u plemićkih pisaca. No 
i većina europskih nacionalnih ideologija pozivala se na uvjete stečevine svoga 
postojećega teritorijalnoga posjeda ili zemalja koje je trebalo obuhvatiti, kao na 
“titulus acquisitionis" koji su dotični narodi stekli za seobe oružjem i junaštvom. 
I Rački piše 1861. “da ima i narod hrvatski za zakonito i neostarelo pravo svoji- 
ne na sav prostor od Bojane do Drine i Dunava?" koji je stekao za seoba." 


Jedini izvor za doba seobe Hrvata i Srba ostao je sve do danas bizantski 
car — pisac iz 10. stoljeća, Konstantin Porfirogenet. Baš u vezi s “prvobitnom ste- 
čevinom", kojom su se opravdavali zahtjevi na pojedina područja u 19. stoljeću, 
iz čega se onda izvodila narodnost tamošnjega stanovništva, bizantski je car pru- 
žao mogućnost mnogim srpskim i hrvatskim polemičarima za svojatanje područ- 
ja drugoga naroda. U ocjeni podataka Konstantina Porfirogeneta Kvaternik se 
poslužio Starčevićevim stavovima iz njegove polemike sa srpskim tiskom 1852. 


a 

Konstantin Porfirogenet mu je izvor za prvobitnu i prirodnu stečevinu i za 
podjelu “pokrštene Hrvatske" nakon pojave Srba, “naših pobratima na teritorijal- 
nim posjedima Hrvata". Prije svega Bosna i Hercegovina (“hrvatska Bosna" i 
“turska Hrvatska") pripadaju hrvatskim prvobitnim stečevinama i jedini narod 
koji tamo stanuje hrvatski je narod. Budući da su Hrvati došli prije Srba, Kvater- 
nik tumači podatke Konstantina Porfirogeneta tako da tvrdi da su Hrvati, uništiv- 
ši Avare, zauzeli sva područja što su ih ovi osvojili a to su, misli on, sve zemlje od 
turske Albanije do Dunava, i oni su jedini vlasnici svih tih zemalja. Možda su Hr- 
vati prešutno pristali, kombinira Kvaternik, da Srbi nasele dio tih zemalja jer su s 
njima bili u stalnim prijateljskim odnosima još kao susjedi u staroj domovini na 
sjeveru Europe. Čak da se car-pisac i prevario u značenju slavenskih imena “tih 
dvaju bratskih naroda", kaže Kvaternik, posve je sigurno da su oni imali različite 
političke uloge. Prema predaji Hrvati su se selili pod vodstvom petero braće i dvi- 
ju sestara, a Srbi samo pod vodstvom dva brata. Hrvati su dakle morali biti broj- 
niji i zaposjesti veće područje, tako da je bizantski car Heraklije mogao dati Srbi- 
ma posjede na teritoriju hrvatskoga vlasništva. Prema Kvaterniku povijest konti- 
nuirano potvrđuje da je hrvatski narod stalno bio vlasnik svih tih zemalja, izuzev- 
ši neka osvajanja srpskoga vladara Dušana koja nemaju značenje kao što niti Na- 
poleonova okupacija Moskve nije mogla ugroziti prvobitni ruski posjed. 


Uz hrvatstvo Bosne Kvaternik posebno ističe hrvatstvo Istre 1 “slavohrvat- 
ski" značaj Dubrovnika, koji je stalno budio staru ljubav Hrvata za prvobitnu slo- 
bodu, da bi jednoga dana dao signal za “nacionalno uskrsnuće cjelokupne Hrvat- 
ske". Naposljetku, Kvaternik nabraja slovenske zemlje, a po njegovu uvjerenju i 
one pripadaju hrvatskim posjedima. Kvaternik kategorički tvrdi da su “Alpska 
braća" Hrvati, a rastavljeni od svoje hrvatske braće, što znači i od ostalih Slavena, 
morali bi biti izbrisani s lica zemlje. Austrija zato sprečava “noričke Hrvate" u oči- 
tovanju njihove hrvatske svijesti, kao što nastoji i vjerom podijeliti hrvatski narod. 
“Koliko li je već bilo misija kod hrvatskog pravoslavnog stanovništva da bi se ono 
odvratilo od svoje hrvatske narodnosti i da bi im se utisnuo značaj Srba?" 


Prema Kvaterniku Hrvati imaju, na temelju svoje prvobitne stečevine, pra- 
vo “da proglase jedinstvo svojih teritorija i svoje narodnosti kao 1 svi drugi naro- 
di konstituirani u građanska društva", da zahtijevaju da im se vrate prava koja je 
Austrija bacila pod noge krivokletstvom i ilegalnošću. Hrvatski narod “također 
ima pravo zahtijevati da bude od Albanije do noričkih Alpa, od Dunava i Drine 
do Jadrana ponovno okupljen u jedno tijelo političke države, u jedno građansko 
društvo; i svaka sila koja bi ga u tome htjela odsada sprečavati moći će se osla- 
njati samo na nemoral i međunarodno nasilje." 


& 
La Croatie, 269 

Kvaternik ne priznaje srpski narod u hrvatskim zemljama i Bosni i Herce- 
govini, ali se njegova hrvatska država proteže samo do Drine. On govori o dva 
naroda: Hrvatima i Srbima. Istina je, doduše, da Srbi u njegovoj interpretaciji sto- 
je kao narod-osoba neusporedivo niže od Hrvata. Ta oni, prema njemu, žive na 
području hrvatskoga vlasništva! Kako Kvaternik u svojoj knjizi “La Croatie? još 
nije dostigao svoju kasniju protusrpsku oštrinu, naseljavanje Srba na “hrvatskom 
vlasništvu" ipak ostaje manje-više pretpostavka. I sam nesigurno kaže da su Hr- 
vati “možda“ prepustili Srbima svoje posjede. On dakle ne želi zahtijevati od Eu- 
rope da se u ime povijesnoga prava i narodnoga načela Srbija uključi u hrvatsku 
državu, kao što to odlučno traži za Bosnu i Hercegovinu i za slovenske zemlje.!“ 


Kvaternik je imao svijest koja je odgovarala građanstvu i njegovu smislu 
za gospodarske i društvene potrebe. U knjizi “La Croatie" jasno je izrazio svoj 
odbojni stav prema feudalnom uređenju i pokušao prikazati duh hrvatskoga na- 
roda kao izrazito demokratski, kao protivan svakomu apsolutizmu, a same vlada- 
re narodne dinastije kao monarhe s ograničenom vlasti, doduše uz glavni utj ecaj 
plemstva, koje se usredotočilo u narodnom saboru sa širokim zastupstvom gra- 
dova. Jednako je tako Kvaternik pokazao odbojnost prema feudalnim društvenim 
odnosima. Ističući da Hrvati pripadaju velikoj obitelji slavenskih naroda i da zato 
imaju demokratsku društvenu strukturu analognu drugim slavenskim narodima, 
i on tvrdi da značaj Slavena valja tražiti u njihovoj ljubavi za javni život na teme- 
lju načela slobode. Kvaternikove se misli u tom pogledu ne razlikuju bitno od in- 
terpretacije Račkoga, koji je ocijenio društvenu strukturu za narodne dinastije 
kao blisku “prvobitnom slovjenskodemokratičkom temelju? pa je čak odlučnije 
od Kvaternika tvrdio da “državna vlast ostade u cjelokupnom narodu?! 

Oslanjajući se na plemićku predaju i literaturu, a pod teškim dojmom ma- 
đarskih tvrdnji o “pokoravanju? Hrvata i njemačkoga apsolutizma, Kvaternik J6 
izrazio svoj doživljaj tragičnosti postupna sužavanja hrvatske državnosti. A upra- 
Vo u tome procesu krio se važan poticaj pravaškoj ideologiji. Osnovnu pažnju 
Kvaternik je obratio prekretnicama u razvoju državnosti Hrvatske; stvaranju veze 
između Hrvatske i Ugarske, izboru Habsburgovaca za hrvatske kraljeve i hrvat- 
skoj Pragmatičkoj sankciji. 

Pod dojmom mađarskih tvrdnji o “pokoravanju Hrvatske, utjecaja mađar- 
ske emigracije na mišljenje političkih krugova i inteligencije “Zapada? o Hab- 
sburškoj Monarhiji, odnosno Ugarskoj, Kvaternik prikazuje dolazak Kolomana 
Arpadovića na hrvatsko prijestolje u 12. stoljeću na temelju međunarodnoga, rav- 
nopravnog ugovora između njega i hrvatskoga plemstva koji je obvezivao Arpa- 
doviće na poštivanje javnoga i društvenoga prava Hrvata. On vidi u tom “UgOVO- 


10 
Možda je to Kvaternik uradio iz obzira prema ruskoj politici. 


11 

ru? samo ofenzivno-defenzivnu alijansu i personalnu uniju između Hrvatske i 
Ugarske. Oslanja se, doduše, na plemičku interpretaciju pacta conventa, ali je uz- 
diže na nov stupanj ugovora između suverenoga hrvatskog naroda i vladara, sre- 
dišnje točke pravaškoga nauka, koji je u knjizi “La Croatie" najviše došao do iz- 
ražaja u prikazu Cetinskoga sabora 1527. 

Kvaternik daje mnogo argumenata i primjera iz izvora za svoju tvrdnju da 
je s Arpadovićima došlo samo do promjene dinastije 1 da je Hrvatska zadržala sva 
prava nezavisne i suverene države. Taj “slavni ugovor" ostaje osnova slobode i 
političke neovisnosti Hrvatske, uzvikuje on, “jer sve što se poduzima protiv su- 
vereniteta jednog slobodnog naroda samo je po sebi nepobitno ništavno.??'* Kva- 
ternik želi dokazati da su svi Arpadovići priznavali “nezavisnost i apsolutnu su- 
verenost" Hrvatske, a činili su to i vladari drugih država koji su se obraćali Hr- 
vatima. Prema tome “Europa? je već tada imala neposredan dodir s Hrvatima. 
Kada su izumrli Arpadovići “izabrani suverenom voljom hrvatskog naroda", ovaj 
je manifestirao svoje pravo vanjskoga suvereniteta birajući kraljeve koji nisu bili 
ujedno i ugarski kraljevi i pokazujući na taj način da je za Arpadovića bio vezan 
uz Ugarsku samo personalnom unijom. I za ostalih hrvatsko-ugarskih vladara, 
sve do Habsburgovaca, Hrvatska je — uz najvažnija prava svakoga “građanskog 
društva": izbor vladara, autonomiju i unutarnju slobodu, diobu vrhovne vlasti iz- 
među naroda i vladara — imala svoj sabor i svoj stari “prirodni“ ustav, a ne ustav 
nametnut od vladara. Za Kvaternika je bitno da ustavodavna i zakonodavna ini- 
cijativa potječe od predstavnika naroda, a ne od vladara. I, na kraju, Hrvatska je 
uživala pravo izbora bana potvrđenoga od kralja i visokih činovnika upravnih us- 
tanova bez njegova odobrenja. 


Taj je suverenitet priznao i Ferdinand I. Habsburgovac kada je izabran za 
hrvatskoga kralja u Cetinu 1527. Ocjenjujući taj događaj Kvaternik u knjizi “La 
Croatie? prvi put formulira jezgru pravaškoga nauka. “Podvrgavajući se izboru 
naroda (tj. hrvatskoga političkog naroda, nositelja državnosti dakle plemstva, M. 
G.) da bi dobila u nasljedstvo hrvatsku monarhiju, obitelj je Habsburgovaca, uz 
vrhovno pravo toga građanskog društva, tj. izbor, svečano priznala i jedno drugo 
pravo, ne manje važno u svakom građanskom društvu, tj. ustavnost naroda, kon- 
centriranu u narodnom saboru, kojoj se legalno pokorila da bi postigla cilj vlas- 
titog izbora. Međusobne obaveze, prava i dužnosti, ugovoreni u tu svrhu, pred- 
stavljaju prirodne obaveze i dužnosti; oni prema tome imaju najsvetije porijeklo; 
oni su nepovredivi; oni naposljetku dijele vrhovnu vlast između naroda i prirod- 
nog i legitimnog vladara. 

3, Dakle čin izbora, kojem Austrijska kuća duguje nasljedno pravo na hr- 
vatsko prijestolje, jest Pactum fundamentalis bilateralis obligationis. 


12 

(...) Prema tome uzajamna prava i dužnosti bili su potpuno određeni: s jed- 
ne strane hrvatski narod trebao je ostati nepokolebivo vjeran izabranoj dinastiji u 
svoj svojoj nezavisnosti i slobodi; s druge strane dinastija je morala vjerno ispu- 
njavati i brinuti se da se ispunjava javno pravo hrvatskoga naroda, kao što je to 
Ferdinand I utvrdio i svečano priznao prije svog izbora. Onaj od dvojice koji bi 
prvi prekinuo taj pakt neopozivo bi oslobodio drugoga.??! 


Rousseauovo učenje o suverenom narodu koji ima puno pravo da upravlja 
svojom sudbinom i zato može odbaciti vladara koji ne djeluje u njegovu intere- 
su, iako se ugovorom na to obvezao, nailazi, eto, u Kvaternika na posebnu hrvat- 
sku primjenu. Njegova je želja da dokaže kako su Habsburgovci, a posebno 
Franjo Josip, svojim postupcima prekršili Cetinski ugovor, kojim su izabrani za 
hrvatske kraljeve, i da hrvatski narod zato ima puno pravo otkazati Habsburgov- 
cima i pokušati na drugi način stvoriti svoju samostalnu državu, na koju ima 
vječno povijesno pravo. 

Cetinski izbor, dakako, nije bio “ugovor? kako su to zamišljali Kvaternik 
i Starčević i mnogi drugi, nego čin feudalnoga plemstva stvoren u drugačijim 
društvenim i političkim uvjetima od onih u 19. stoljeću. Međutim hrvatski su 
“staleži i redovi" stajali na braniku prava i “povlastica? kraljevine Hrvatske i ču- 
vali njezinu državnu predaju i uspomenu na narodnu dinastiju. Upravo dokumen- 
ti o cetinskom izboru jasno pokazuju svijest hrvatskoga plemstva o njegovoj tra- 
dicionalnoj samostalnosti prema Ugarskoj. Zato su se morali duboko dojmiti hr- 
vatske inteligencije u 19. stoljeću, bez obzira na to je li ona u cetinskom izboru 
vidjela zakonitu podlogu za otkaz Habsburgovcima i za samostalnu hrvatsku dr- 
žavu kao pravaši ili je na njemu gradila zahtjev za maksimumom hrvatske držav- 
nosti unutar Habsburške Monarhije.“ 


Nakon pogibije ugarsko-hrvatskoga kralja Ludovika II., u bitki na Mohač- 
kom polju ljeti 1526., većina je ugarskih staleža izabrala za kralja Ivana Zapolju, 
a manjina Ferdinanda Habsburškog. Na njegovu molbu hrvatski su staleži 1. si- 
ječnja 1527. izabrali Ferdinanda i njegove nasljednike za hrvatske kraljeve, ali uz 
određene uvjete na koje je Ferdinand prije toga pristao. U samome izbornom či- 
nu poimence nabrojeni dostojanstvenici “i svikoliki ostali plemići, velikaši kao 
što i savkolik narod plemenitih županija, gradova i kotara kraljevine Hrvatske? 
odgovaraju Ferdinandovim izaslanicima koji “zamoliše, da priznamo njegovo ve- 
ličanstvo za našega zakonitoga i naravnoga kralja i gospodara...? 


13 
Isto, 83 

Cetinski izbor nestao je iz uspomene hrvatskoga plemstva sve do 1846. kada je austrijski pov- 
jesničar Josef Chmel objavio izvore iz bečkoga arhiva u knjizi: Aktenstiicke zur Geschichte 
Kroatiens und Slawoniens in den Jahren 1526. und 1527., Wien. Bila je to izvanredna nova 
spoznaja bitna u političkoj borbi za hrvatsko državno pravo. Zato je Chmel izabran za počas- 
noga člana Kukuljevićeva Društva za povčstnicu jugoslavensku. 

Zacijelo Kvaternik doživljava u pojmu “naroda" županija, kotareva 1 gra- 
dova kraljevine Hrvatske cijeli narod i sve njegove slojeve, a ne samo “hrvatski 
politički narod", tj. plemstvo i predstavnike gradova. Vjerojatno je naziv kralje- 
vina Hrvatska (regnum Croatiae) za nj prava slast nakon ilirizma (on već u “La 
Croatie? odbacuje naziv “Slavonija kao tuđinski) i može se pretpostaviti da je 
oduševljen formulacijom u kojoj Ferdinand moli staleže, prema Kvaterniku su- 
vereni hrvatski narod, da ga priznaju za kralja. U činjenici da se Ferdinand nije 
samo zadovoljio izborom za ugarskoga kralja i da je želio da ga Hrvatski sabor 
posebno izabere za hrvatskoga kralja, Kvaternik zacijelo vidi priznanje samos- 
talne hrvatske države od strane Habsburgovaca. Važan dokaz za samostalnost 
hrvatske države Kvaternik uočava i u tome što je Hrvatski sabor izabrao za kra- 
lja Ferdinanda i njegove nasljednike, a Ugarski sabor samo Ferdinanda. Hrvat- 
ski staleži proglašavaju dakle “prejasnoga gospodina kralja Ferdinanda za naše- 
ga i cijele ove slavne kraljevine Hrvatske pravoga, zakonitoga, nedvojbenoga i 
naravnoga kralja i gospodara? i obećavaju da će mu biti “uvijek vjerni i posluš- 
ni? a njemu i njegovim nasljednicima “za sve vijeke pravi, naravni, zakoniti i 
nedvojbeni podanici...??'? 

U Ferdinandovoj zavjernici, kojom se kralj obvezuje da će ispuniti uvjete 
koje je postavilo hrvatsko plemstvo (a i tu se kaže da je “zamolio" staleže da bi 
ga “primili (...) za svoga gospodara i kralja"), najvažnije je obećanje staležima i 
redovima “da će isto njegovo kraljevsko veličanstvo svekolike njihove povlasti- 
ce, pravice sloboštine i zakone, hrvatskoj kraljevini i njenim prebivaocem i žite- 
ljem od prvašnjih prejasnih kraljevah njekoč date i podieljene zajedno s njihovim 
starimi hvale vriednimi običaji i navadami nepovrieđene uzdržati, potvrditi 1 ob- 
držati, nit će za života svoga iste stališe i redove bez obrane ostaviti, nego će njih 
likuje najboljemu i najvećemu vladaocu.?“ Taj je tekst Kvaternik vjerojatno 
shvatio kao kraljevske obveze na temelju “ugovora, a u “prvašnjim'" kraljevima 
zacijelo je vidio ne samo ugarsko-hrvatske kraljeve nego i vladare narodne dinas- 
tije, jer je hrvatsko plemstvo jasno pokazalo da čuva uspomenu na nju. 


Međutim, Ferdinand nije poslao hrvatskome plemstvu pomoćnu vojsku 
protiv Turaka, kako je to obećao svojom zavjernicom. Zato mu je Hrvatski sabor 
koji se ponovno sastao u Cetinu 28. travnja 1527. poručio da ispuni svoju obve- 
zu. “Neka zna vaše veličanstvo kako se ne može naći da bi ikoji vladar silom zav- 
ladao Hrvatskom jer po smrti našega posljednjega kralja, sretne uspomene, Zvo- 
nimira, slobodne se volje pridružismo svetoj kruni kraljevstva ugarskoga, a pos- 

Šidak, 1952., 107-109; Šidak, J., (ur.) 1952.: Historijska čitanka za hrvatsku povijest I 

lije toga vašemu veličanstvu.?'" Očigledno je dakle da su izvori o Cetinskom sa- 
boru 1527. imali veliku ulogu u oblikovanju nacionalnih ideologija. Doista su 
djelovali kao izravna poruka iz prošlosti. 


Prema Kvaterniku, Habsburgovci su priznali sve ono što je bitno za hrvat- 
sko javno pravo: suverenost hrvatskoga naroda izgrađenu na Saboru, činjenicu da 
između Hrvatske i Ugarske postoji samo personalna unija. Prema tome, uvjere- 
nje je da je Hrvatska postupala na Cetinskom saboru kao slobodna i samostalna 
država. Ako dinastija ne ispuni uvjete na koje se obvezala ili ako izumre, Hrvat- 
ska će postati “monarhička izborna država i prema tome nezavisna i suverena?“ 


Kao i Cetinski sabor, tako je i hrvatska Pragmatička sankcija iz 1712. snaž- 
no utjecala na pravaše i na nositelje političke borbe za ostvarenje hrvatskoga dr- 
žavnoga prava u 19. stoljeću. Hrvatski je sabor 1712. priznao nasljedno pravo žen- 
ske loze Habsburgovaca i ponovno je izrazio svoje shvaćanje hrvatske državnosti. 
U spomenici koju je poslanstvo Hrvatskoga sabora predalo 15. ožujka 1712. kra- 
lju KarluVI. kao objašnjenje svoga zaključka stoji: “Neka nas od našeg probitka, 
što smo ga prvi prihvatili (Hrvatski je sabor prihvatio pragmatičku sankciju prije 
Ugarskoga sabora, M. G.) ne odvrati to, što smo dio Ugarske. Mi smo doduše, 
kako zakoni vele, strane Ugarskoj pridružene, ali joj nijesmo podanici. Nekada 
smo imali svoje rođene kraljeve, a ne ugarske. Nije nas pak Ugrima podala nikak- 
va sila, nikakvo ropstvo, nego smo se sami od svoje dobre volje pokorili i to ne 
kraljevstvu nego kralju njihovu! (podvukla M. G.) Njihova uopće kralja priznaje- 
mo još sada, dok bude gospodar austrijski. U protivnom pak slučaju nemojmo slu- 
šati izbor slobode, koji vuče na svoju stranu, ni slobodu izbora ni to, kao da se mo- 
ramo svagda povoditi za Ugarskom. Slobodni smo, ne robovi; promotrimo naše 
prilike, prođimo se pogibli s tiranima i kraljevima skitskim, pa dok smo predziđe 
austrijskih vladara, pokoravajmo se cijelomu preslavnomu koljenu njihovu bez 
razlike spola uvijek drage volje kao vjerni narod i kraljevstvo vjerno..." 


Valja spomenuti Kvaternikovu interpretaciju Pragmatičke sankcije u vezi 
sa Slovencima. U zaključcima Hrvatskoga sabora 1712. priznaje se ona ženska 
loza “od preuzvišene krvi austrijske, koja će imati ne samo Austriju nego i pok- 
rajine Štajersku, Korušku i Kranjsku...“ Taj je uvjet bio potreban hrvatskome 
plemstvu zbog zajedničkih interesa u obrani od Turaka jer su kranjski i štajerski 
staleži sudjelovali u financiranju Vojne krajine. Kvaternik, naprotiv, vidi u tom 


17 
Šišić, 1962., 271 
18 
La Croatie, 104 


19 
Šidak, 1952., 148 


20 
Isto, 37 

zahtjevu brigu hrvatskoga naroda da njegovi “prirodni? teritorijalni posjedi 1 oni 
“noričkih Hrvata*', tj. Slovenaca, ne budu nikada odijeljeni. On je svoje uvjere- 
nje da su Slovenci Hrvati pripisao i hrvatskome plemstvu u 18. stoljeću. 


Državnost Hrvatske nije se učvrstila Pragmatičkom sankcijom. Naprotiv, 
dogodilo se upravo obratno. Hrvatska Pragmatička sankcija kao izraz cjelokup- 
nosti Trojedne kraljevine i njezine povijesne državnosti nije potvrđena od kralja 
jer je nakon duga opiranja, Ugarski sabor god. 1723. primio Pragmatičku sankci- 
ju.“ Ova je isticala jedinstvo zemalja ugarske krune koje bi dakle Trojedna kra- 
ljevina bila samo sastavni dio bez autonomije. Ugarska pragmatička sankcija, do- 
duše, zahtijeva održanje sloboda i povlastica ugarskih staleža ali prvi put prihva- 
ća nedjeljivost Ugarske od austrijskih zemalja (osim Njemačke), dakle priznaje 
Habsburšku Monarhiju, koja je dotad bila samo skupina različitih zemalja, kao 
jedinstvenu državu. Habsburgovci su na taj način postigli izvanredan uspjeh. Ma- 
rija Terezija i Josip II. mogli su sada izgrađivati apsolutističku državu; a na ugar- 
skoj Pragmatičkoj sankciji naposljetku se pravno temeljila i Austro-ugarska na- 
godba 1867. | 


Doista, Hrvatska se tada prvi put našla “med vatrom 1 vodom", kako bi 
rekao Kvaternik. Njezina su municipalna prava sve više nestajala pod pritiskom 
centralizacijskih i apsolutističkih mjera Habsburgovaca i težnje mađarskoga 
plemstva da postigne potpuno jedinstvo zemalja “krune Sv. Stjepana", potkraj 
18. stoljeća već u okviru nacionalne ideologije. Sjećanje hrvatskog plemstva na 
taj za nj tako bolan proces postupna gubitka njegovih “sloboština i povlastica“ 
prenosilo se izravno na prvake hrvatskoga nacionalnoga pokreta koji su Žudili za 
obnovom hrvatske državnosti s novim, ne više feudalnim, sadržajem. Zato je ra- 
zumljiv Kvaternikov prikaz ugarske Pragmatičke sankcije kao početka svega zla, 
tj. zajedničkoga pokušaja Habsburgovaca i mađarskoga plemstva da unište slobo- 
du i političku neovisnost Hrvata. To im je, prema Kvaterniku, uspjelo samo for- 
malno jer je stvarna “prvobitna stečevina“, tj. prirodno i historijsko pravo hrvat- 
skoga naroda na svoju državu, neuništiva. Iako Habsburgovci već u prijašnjem 
razdoblju nisu prikazani u dobrom svjetlu, sada njihova despocija, nezahvalnost 
prema Hrvatima, izdaja dvaju svečanih ugovora s hrvatskim narodom (Cetinsko- 
ga ugovora i Pragmatičke sankcije), obilježava kao crvena nit svu njihovu djelat- 
nost do Franje Josipa i služi Kvaterniku kao opravdanje za pravo hrvatskoga na- 
roda da razvrgne “ugovor" s habsburškom dinastijom. 


Kvaternikov se narod dakle obraća Europi apelom, isprekidanim jecajima. 
Hrvati su uvijek ispunjavali sve svoje obveze prema dinastiji. Nisu oni revolucio- 
nari! Taj se epitet može pripisati Austriji koja ruši pozitivne zakone svojih naro- 
da, svoje obveze i samo dinastično načelo, uzvikuje Kvaternik. 


21 
Pragmatička je sankcija zakon koji kralj izdaje na temelju svojih kompetencija. U nasljednim 
zemljama on se samo proglašava. 

Nastojeći, prije svega, utjecati na mjerodavne krugove francuske carevine, 
on je, razumije se, morao odbiti od sebe svaku sumnju da njegova želja za preki- 
dom s Habsburgovcima znači i otpor protiv dinastičkoga načela uopće. Uosta- 
lom, nudio je hrvatsku krunu princu Jćromeu Napolćonu i knezu Czartoryskom! 
Kvaternik je dokazivao da je hrvatsko-ugarska veza razbijena 1848., a odnos s 
Habsburgovcima uvođenjem apsolutizma. Abdikacijom Ferdinanda V. 1848. go- 
dine Franjo Josip je postao austrijski car, a ne kralj Hrvatske jer ga Hrvatski sa- 
bor nije priznao. Oktroiranjem ustava 1849., a zatim apsolutizmom, on se zapra- 
vo pokazao kao krivokletnik i uzurpator koji je proigrao sva svoja prava na hr- 
vatsku krunu. Kao despot prešao je preko duha hrvatskoga i ostalih naroda, pre- 
ko njihovih povijesnih prava i tradicija. Čitav svoj autoritet upotrijebio je za uniš- 
tenje svih javnih prava. Franjo Josip, prema Kvaterniku, ne samo da tlači Hrvate 
nego ih želi denacionalizirati, a ubojstvo je naroda najveći mogući zločin. Uz os- 
talo Kvaternik strašno zamjera vladaru što je dopustio da Pariškim mirom 1856., 
nakon Krimskoga rata, Bosna i Hercegovina ostanu i dalje pod vlašću Turske. 
Zbog svega toga on može samo s nadom očekivati dan kada će narodi zaviknuti: 
Finis Austriae! 


S gorkom zluradošću Kvaternik ističe da su Mađari doživjeli s apsolutiz- 
mom kaznu za svoje nasrtaje na prava i slobodu hrvatskoga naroda. Postoji li 
možda ipak nada da će oni shvatiti kako postupak s Hrvatskom kao s podjarmlje- 
nom pokrajinom upropaštava i njih? 

Kvaternikova je namjera prikazati kao europski problem misiju hrvatskoga 
naroda-osobe da stvori svoju vlastitu državu. Zato je svojoj knjizi prvobitno dao 
naslov “La Croatie devant I1?Europe" (Hrvatska pred Europom) koji potpuno odgo- 
vara njezinu sadržaju. Tek ju je u vezi s ratnim događajima naknadno nazvao “La 
Croatie et la confe€deration italienne" (Hrvatska i talijanska konfederacija).? 


Kvaternik je očekivao da će se ostvariti zamisao Napoleona III. o rješava- 
nju pitanja uređenja Europe na temelju načela narodnosti, a pod vodstvom Fran- 
cuske, na kongresu. Bio je uvjeren da se francuski interesi na Sredozemlju, koji 
su izazvali miješanje francuske diplomacije u proces ujedinjavanja Italije čak i 
ratom, poklapaju s postojanjem hrvatske države na istočnoj obali Jadrana i da se 
talijanska konfederacija bez nje ne može učvrstiti. 


U svom apelu Kvaternik je sav prožet baštinom Francuske revolucije. Po- 
ziva se na pravo čovjeka da mu se omogući slobodan razvoj u smislu njegova bes- 
krajnoga usavršavanja kako bi mogao potpuno zadovoljiti svoje moralne i mate- 
rijalne potrebe koje drži najvećim dobrima na zemlji. Nazadovanju čovječanstva 
prema barbarstvu on se protivi pravom slobodnih građana da upotrijebe slobodu 
radi održanja svoga ljudskog i tradicionalnog prava i Božjih moralnih zakona. 


22 
Stančić, 1972.—73., 166 

Kvaternik nije uspio uvjeriti odlučne faktore i francusku javnost u važnost 
hrvatskoga pitanja, niti je pisao u interesu ruske diplomacije. Nakon mira u Vi- 
lafranchi, francuska diplomacija više nije željela surađivati s emigrantima iz 
Habsburške Monarhije. Osim toga je uloga mađarske emigracije i njezinih inter- 
pretacija u vezi s Hrvatskom te talijanskih pretenzija na Dalmaciju i Istru utjeca- 
la na prikaz knjige “La Croatie" u francuskom i talijanskom tisku. Možda su u 
diplomatskim i emigrantskim krugovima nekada ocjenjivali Kvaternika kao neu- 
ravnotežena čovjeka iza kojega ne stoji nikakva organizacija ni novac, pa ni pr- 
vaci hrvatskoga naroda zatvorenog u tvrđavi apsolutizma. Možda im se slika po- 
vijesti jednoga malog naroda, za koji su dotad jedva čuli, činila i suviše preuve- 
ličana. No ako Kvaternikovo djelo nije bilo zanimljivo Europi, kojoj se obraća- 
lo, ono ima iznimno značenje za hrvatsku nacionalno integracijsku ideologiju. 


Uz kolijevku pravaštva stoji dakle ta čudesna knjiga satkana od pređe tra- 
dicije hrvatskoga plemstva, ideja Francuske revolucije i europskoga romantizma, 
nacionalne ekskluzivnosti i solidarnosti s potlačenim narodima, ideološke usko- 
će, a i nekih dobrih zapažanja. Ta knjiga kojoj je svrha pobuditi poštovanje Eu- 
rope prema Hrvatima, jer su ih mnogi vidjeli samo kao vojnike austrijskoga vla- 
dara, au samih Hrvata ponos na vlastitu prošlost, samosvijest o njihovoj važnoj 
ulozi među europskim narodima i uvjerenje da imaju posebnu misiju, nije nika- 
da objavljena na hrvatskom jeziku. No svoje misli iz knjige “La Croatie" Kvater- 
nik je poslije ponavljao, tumačio i dopunjavao u mnogim svojim spisima. 

Gotovo u svakom kutku Europe buktala je nacionalna svijest koja više nije 
priznavala vladare “Božjom milošću", nego je nasuprot tome gledala Božju tvo- 
revinu i veličanstvo u suverenoj naciji i u njezinu prirodnom i povijesnom pravu 
da sama ravna svojom sudbinom. Kvaternik je svojim perom želio osoviti i hr- 
vatski narod, koji je ponosno, iako uz jecaj, objavio Europi i samome sebi: Nos 
Dei Gratia Natio Croatorum — Mi Božjom milošću hrvatski narod.“ 


23 
Taj je izraz Kvaternik upotrijebio u Političkim razmatranjima II, Zagreb 1862., 41. 

Razgrađivanje apsolutizma 


Ratnim proglasom protiv Sardinije 28. travnja 1859. Franjo Josip je pok- 
renuo lavinu koja je naposljetku izbrisala apsolutistički sustav.' Nakon krvavih 
poraza od sardinske i francuske vojske, car je bio primoran 11. srpnja sklopiti 
primirje i odreći se Lombardije. Tada su se pokazale porazne posljedice deseto- 
godišnje apsolutističke uprave državnim financijama. Na početku rata državne su 
blagajne bile prazne pa je bečko središte financiralo rat, uz ostalo, i izvanrednim 
porezima. To je bio težak udarac stanovništvu Hrvatske i Slavonije koje nije mog- 
lo izdržati niti dotadašnje porezno opterećenje. Bezobzirno utjerivanje nameta 
još se zaoštrilo, a ratni je porez ostao na snazi i nakon završetka rata. Regrutaci- 
ja je lišila brojne obitelji hranitelja, uzimali su se “predprezi", konji za vojsku, a 
stanovnici su morali svojim prilozima uzdržavati “dobrovoljački sbor?. Hrvatska 
i Slavonija doživjela je posebno težak kraj apsolutizma, naime glad koja je obuh- - 
vatila veći dio njezina područja. ' 

Da bi umirio “svoje narode", car je nakon primirja manifestom obećao po- 
boljšanje u zakonodavstvu i u upravi, ali nije namjeravao dopustiti ustavno uređe- 
nje. Javno mišljenje, potisnuto od birokracije i policije, sada se oglasilo. Pogotovo 
u mađarskoj javnosti postojao je žestok otpor koji je dvor pokušao umiriti reorga- 
nizacijom dosadašnje uprave Ugarske i drugim mjerama. Simpatije u Hrvatskoj i 
Slavoniji bile su na strani Mađara. Događaji i rat 1848./9. privremeno su zaborav- 
ljeni. Međutim, slom apsolutizma isprva nije stanovništvu donio olakšanje. Naime, 
nakon Jelačićeve smrti za novoga je namjesnika postavljen pobornik germanizaci- 
je i apsolutizma general Coronini, koji se služio raznim oblicima pritiska. 


U strahu od povezivanja mađarskoga i hrvatskoga otpora, bečko se središ- 
te odlučilo maknuti Coroninija kako bi ublažilo napetost. U lipnju 1860. na nje- 
gov je položaj postavljen podmaršal Šokčević, banski namjesnik na kraju Jelači- 
ćeva života. On je došao u trenutku kada se ođustalo od germanizacije u Ugar- 


] 
Ovaj prikaz opće situacije u Monarhiji i Hrvatskoj nakon sloma apsolutizma i uoči zasjedanja 
Hrvatskoga sabora 1861. sastavljen je prema mom tekstu u Gross-Szabo 1992., 117-128. 

skoj pa je Mađarima obećan mađarski jezik kao službeni, a zasjedalo je pojača- 
no Carevinsko vijeće koje je otvaralo prostor novoj pseudoustavnosti. Zato se 
Šokčević predstavio s programom “ponarođenja", prije svega uvođenja hrvat- 
skoga službenog jezika, uz uklanjanje svih oblika germanizacije i onih činovni- 
ka koji su je dotad provodili. Želio je postati “narodni? ban kao Jelačić 1848. pa 
je taj ugođaj oživljavanja “narodnih svetinja" pokazao i uskrsnućem dotada zab- 
ranjene hrvatske trobojnice i dozvolom nošenja narodnih odijela. No carskom je 
odlukom hrvatski jezik postao službeni samo na razini županija, kotareva i opći- 
na, dok je njemački ostao službeni jezik viših organa. Ipak su strani činovnici, 
koji nisu u određenu kratkom roku naučili hrvatski, morali otići. Šokčević je ta- 
kođer opozvao Coroninijeve naredbe koje su izazvale najveće ogorčenje. 


Godine 1859./60. teklo je razgrađivanje apsolutističkoga sustava i preob- 
razba njegovih modernizacijskih postignuća u interesu elita pojedinih zemalja. 
Radi sprečavanja potpunoga financijskog sloma bečko se središte moralo obrati- 
ti snagama izvan birokracije. Zato je car 5. ožujka 1860. pozvao u svoj savjeto- 
davni organ — Carevinsko vijeće — odabrane ličnosti iz pojedinih zemalja. To '“po- 
jačano" Carevinsko vijeće nije smjelo imati parlamentarni oblik i trebalo se og- 
raničiti na financijska pitanja. Međutim, ugledni pozvanici slagali su se u zahtje- 
vu da se ukloni apsolutistički sustav. 


Većina je predlagala federativno preuređenje Monarhije na temelju “histo- 
rijsko-političkih osobnosti“, tj. tradicionalnih, povijesno izraslih zemalja Hab- 
sburške Monarhije za koje ne može biti jednoobraznoga rješenja. Najbolje bi 
dakle odgovarala samouprava tradicionalnih teritorija, oživljavanje njihovih “mu- 
nicipalnih ustanova“, a jedinstvo Carevine osiguralo bi se zajedničkim zastup- 
stvom. Glavni su predstavnici toga programa mađarski starokonzervativci te aris- 
tokrati Austrije i Češke, a s uklanjanjem apsolutizma slagali su se i njemački cen- 
tralisti. To shvaćanje “historijsko-političkih osobnosti" isključivalo je nacionalno 
razgraničenje pokrajina prema jeziku, što je dijelom i zahtjev Hrvatskoga sabora 
1848. Car je morao prihvatiti odluku većine Carevinskoga vijeća pa je 20. listo- 
pada 1860. “darovao? svojim “podložnicima" drugi oktroirani ustav nakon 1849. 
— tzv. Listopadsku diplomu. 


Novi je ustavni pokus kompromis između starokonzervativnih i liberalnih 
načela te careva osobnoga autokratskoga stila. Svojom kombinacijom apsolutiz- 
ma i ustavnosti, federalističkih i centralističkih elemenata imao je zadaću pomi- 
riti vladara s mađarskim plemstvom. Pozivao se na Pragmatičku sankciju 1713., 
tj. na stalni nasljedni red i na nerazdjeljivost i nerazdruživost dijelova “austrijan- 
ske monarkije" 1 njezinu snagu. 


Listopadska je diploma priznavala povijesno-političke “razlikosti" te ze- 
maljske autonomije s težištem zakonodavstva u pokrajinskim saborima, dok bi 
Carevinsko vijeće, sastavljeno od predstavnika tih sabora, imalo određene kom- 
petencije u zajedničkim poslovima. Diplomom su potvrđena liberalna načela ok- 

troiranoga ustava 1849. Zakoni su jednaki za sve stanovnike ali su oni samo po- 
danici, a ne ravnopravni građani. Obećava se sloboda vjeroispovijesti i ukidanje 
tlake. Ugarski državni kancelar bio bi ravnopravan s novim državnim ministrom, 
kompetentnim za sve austrijsko-slavenske pokrajine. Samo u Ugarskoj, Erdelju 
te Hrvatskoj i Slavoniji ostvareno je načelo “historijsko-političkih osobnosti", 
dok bi austrijske zemlje bile podvrgnute jedinstvenoj upravi državnoga ministra. 
Sabori Ugarske, Erdelja te Hrvatske i Slavonije imali su slati predstavnike u Ca- 
revinsko vijeće, što je privremeno uspjelo samo s erdeljskim saborom. Uskrsnu- 
te su županije, nekada kule feudalnoga plemstva u Ugarskoj te civilnoj Hrvatskoj 
i Slavoniji, ali bez jamstva da će se apsolutističko sudstvo i uprava modernizira- 
ti u interesu domaćih elita. U županijama Ugarske mađarsko je plemstvo zadrža- 
lo moć, svi županijski odbori pozivali su se na zakone iz 1848., odbijali su plati- 
ti “austrijske" poreze, a mađarski suci nisu htjeli primjenjivati austrijsko pravo 
uvedeno za apsolutizma. 


Listopadska diploma nije doživjela neuspjeh samo kod mađarske elite 
nego i kod austrijsko-njemačkih viših slojeva koji su odbijali federalizam. Vladar 
je zato napustio načela te diplome, postavio je za državnoga ministra predstavni- 
ka njemačkoga centralizma Schmerlinga koji je namjeravao vladati pseudoustav- 
nim metodama i oslonom na njemačku liberalnu buržoaziju, ali bi monopol od- 
lučivanja ostao u rukama dvora i birokracije. Schmerlingova se vlada izjasnila za 
neograničenu carsku moć i jedinstvenu državu koja bi jamčila prevlast Nijemaca 
pa je njezino opredjeljenje umnogome sličilo sustavu uvedenu Silvestarskim pa- 
tentom 1851. Schmerling je namjeravao braniti “prava" naroda samo protiv ma- 
darskoga plemstva, a birokratska carska vlada imala je strogim mjerama držati na 
okupu predstavnike različitih naroda. 


Njemačka liberalna buržoazija, privilegirana Schmerlingovim sustavom, 
privremeno se sporazumjela s apsolutističkom birokracijom, poistovjetila se s nje- 
zinom dinastičkom, državnom ideologijom i izjasnila se protiv mađarskih nacio- 
nalnih zahtjeva. Izraz te strategije je centralistički patent od 26. veljače 1861. koji 
je javnosti cinički predstavljen kao dopuna, odnosno tumačenje Listopadske dip- 
lome, iako je u suprotnosti s njome. Patentom je osnovano Državno vijeće (carev 
savjetodavni organ) te Carevinsko vijeće (Reichsrat s gornjom i donjom kućom) 
kao parlamentarno zastupstvo cijele Monarhije. Car je zadržao svoje osnovne pre- 
rogative, a vlada je bila odgovorna samo njemu a ne parlamentu. Postojalo je 1 
“uže" Carevinsko vijeće za zemlje “zapadne? polovine Monarhije u koje je 17 sa- 
bora slalo svoje zastupnike. Temeljno zakonodavno pravo imalo je Carevinsko vi- 
jeće a ne sabori kako je to odredila Listopadska diploma. Sustavom interesnih zas- 
tupstava, kurijama u saborima, Carevinskom je vijeću osigurana njemačka većina. 
(U Dalmaciji i Istri kurije su u interesu austrijskih i talijanskih krugova). 


Dok su ustavne reforme u zapadnoeuropskim zemljama nastale na teme- 
lju novih društvenih struktura i potreba određenih društvenih slojeva, Franjo Jo- 

sip je nakon sloma apsolutizma bio spreman samo na to da uvede pseudoustavne 
oblike koji bi mogli koristiti Monarhiji kao velikoj sili, a da ne žrtvuje svoja au- 
tokratska načela i dinastička prava. | 

Hrvatska politička akcija i uopće svi napori koji su težili prema sjedinjenju 
hrvatskih zemalja unutar autonomije sa značajem državnosti, nalazila se, kako je 
rekao Kvaternik, između vatre i vode. Naime, hrvatsku je autonomiju s jedne stra- 
ne ugrožavao sustav Veljačkoga patenta a s druge strane mađarski travanjski ustav 
1848. koji je ustanovio prevagu moći parlamenta nad kraljem i načelo da je kra- 
ljevina Ugarska de iure neovisna o Habsburškom carstvu i da se veza s njime iser- 
pljuje u vladarevoj osobi. “Historijsko pravo" temeljilo se 1848. na nastojanju da 
se ugarska “zemlja" (orszag) pretvori u mađarsku državu (4llom), a njezin plemić- 
ki “politički narod? proširi na cijelo stanovništvo Ugarske pretvarajući ga u jednu 
jedinu mađarsku naciju. “Sveta kruna" sv. Stjepana shvaćala se kao simbol jedin- 
stvene mađarske države a obuhvaćala je neraskidivo mađarsko državno područje 
(prema Pragmatičkoj sankciji 1723.) koje se sastoji od središta (territorium met- 
ropolitanum) te pridruženih strana (partes adnexae), tj. kraljevina Dalmacije, Hr- 
vatske i Slavonije, a nakon Hrvatsko-ugarske nagodbe 1868. i Rijeke kao poseb- 
noga tijela te “svete krune". Zakonima 1848. ukinuta je hrvatska tradicionalna au- 
tonomija što je, dakako, bitno utjecalo na hrvatski pokret 1848. 1 na rat s Mađari- 
ma kao i na političko odlučivanje 1860./61. i poslije. 


Razumije se da je Franjo Josip odlučno odbijao zakone iz 1848. suprot- 
stavljajući interpretaciji da je Ugarska samo u personalnoj uniji s ostalim zemlja- 
ma pod njegovom vlašću, načelo da je riječ o realnoj uniji. O mogućnosti kom- 
promisa između autokratskoga vladara i interesa mađarskoga plemstva da postig- 
ne “jedinstvenu mađarsku državu? ovisila je dakle sudbina hrvatske autonomije. 


Nastojanje dinastije, birokracije i vojnih krugova da se Habsburška Mo- 
narhija održi kao velika sila, uspješna u borbi s Pruskom za prevlast u Njemač- 
koj, moralo se oštro sukobiti s težnjama predstavnika nenjemačkih naroda da na 
svom području izbore što širu autonomiju kako bi mogli usmjeravati moderniza- 
ciju u svomu vlastitom interesu. Borba za nacionalnu osobnost nužno se spajala 
s interesima domaćih elita da odlučuju na svom teritoriju i da zato ograniče moć 
središta Monarhije. Kao nastavak i dopuna proglašene ravnopravnosti naroda 1 li- 
beralnih načela o samoupravi iz 1848./9. sazrele su ideologije koje su narode ug- 
lavnom poistovjećivale s određenim teritorijem tamo gdje je postojala tradicija 
feudalnih “municipalnih'' prava, dakle određene autonomije ili posebnih povlas- 
tica. Ideologije historijskoga državnoga prava, koje su uključivale i prirodno, na- 
rodno pravo, postale su moćni pokretači političkih akcija, modernizacijskih nas- 
tojanja, društvenih promjena i kulturnih ostvarenja. U tom okviru valja objasniti 
i hrvatsku državnopravnu ideologiju i politička kretanja šezdesetih godina.“ 


2 
Izrazite sličnosti s historijskim, nacionalnim i pravnim opravdanjem hrvatske državnosti u šez- 

Hrvatska državnopravna ideologija izraz je osnovnih interesa hrvatske eli- 
te: izgradnje modernoga ustavnog uređenja preoblikovanjem tradicionalne muni- 
cipalne samouprave, i to tako da domaće snage na temelju što šire autonomije 
postignu glavnu riječ pri stvaranju odluka.To bi, dakako, bilo moguće samo kad 
bi se ograničila dotadašnja koncentracija moći u središtu Monarhije. Bitno je 
zato isticanje historijskoga prava na državnost a ne samo na pokrajinsku autono- 
miju. Zahtijeva se “podpuna državna samostalnost i neodvisnost" Trojedne kra- 
ljevine Dalmacije, Hrvatske i Slavonije. Moderno ustavno uređenje sa značajem 
državnosti ne bi, dakako, imalo izgleda kada bi Trojedna kraljevina ostala 1 dalje 
raskomadana. Zato je zahtjev za njezinom cjelokupnošću, koji se temelji na his- 
torijskom opravdanju, nužan sastavni dio tih zahtjeva. U političkoj se djelatnosti 
historijsko državno pravo na različite načine povezuje s prirodnim pravom naro- 
da na ostvarenje samostalnoga života kao jamstva za njegov materijalni i kultur- 
ni napredak. Ta se ideologija pojavila već 1848. Oblikovana je kao zamisao o sa- 
mostalnoj hrvatskoj državi u Kvaternikovoj francuskoj knjizi, a kao izraz držav- 
ne autonomije u pojačanom Carevinskom vijeću u istupima biskupa Strossmaye- 
ra i Ambroza Vranyczanyja. 


Prvu razmjerno cjelovitu formulaciju kao izraz interesa hrvatskih političkih 
snaga državnopravna je ideologija dobila u promemoriji Banske konferencije u stu- 
denome 1860. Razrađivana je zatim pogotovo u predstavkama Zagrebačke 1 Riječ- 
ke županije (u Starčevićevoj verziji) i ponavljana u izjavama brojnih municipija, te 
je naposljetku dobila svoj “nepomični" izraz u adresi Hrvatskoga sabora 1861. 

Banska je konferencija počela s radom 6. studenoga 1860., a vladar joj je 
namijenio ulogu umirenja javnosti nakon proglašenja Listopadske diplome. Ova 
je doduše izazvala osjećaj olakšanja jer se smatralo da je pseudoustavnost ipak 
bolja od apsolutizma, ali su je članovi Banske konferencije shvaćali samo kao 
prijelazni stadij prema ustavnom uređenju jer je nametnuta bez sudjelovanja zas- 
tupnika naroda i nije odgovarala njihovim težnjama za državnom autonomijom. 
Banska je konferencija u predstavci vladaru, što ju je sastavio Ivan Mažuranić, 
formulirala osnovne elemente hrvatske državnopravne ideologije. Odnos Trojed- 
ne kraljevine 1 dinastije temelji se, prema toj interpretaciji, na “dvostranim ugo- 
vorima" iz 1527. Hrvatska 1 Slavonija su nezavisne od bilo koje druge kraljevi- 
ne, a njezino zakonodavstvo počiva na zajedničkom odlučivanju kralja 1 naroda 


desetim godinama ima češka državnopravna ideologija, koja je 1861. postala osnova češke po- 
litičke akcije. Ona je propovijedala nerazdruživost triju zemalja češke krune: Češke, Morav- 
ske i Šleske koje bi imale suvereni državnopravni značaj prema ostalim zemljama Habsburške 
Monarhije. Iako se ta ideologija nije mogla provesti, ekonomski uspon češkoga građanstva, a 
i dijela seljaštva, te intenzivna nacionalno-kulturna djelatnost i među širim slojevima postali 
su uzor hrvatskome nacionalnom pokretu. 


3 
O proširenom Carevinskome vijeću 1 govorima Strossmayera i Vraniczanyja vidi u: Gross, 
1985., 447-454. 

(njegova zastupstva). Bitan je zahtjev da se Hrvatska i Slavonija sjedine s Dalma- 
cijom, Kvarnerskim otocima i s tri istarska kotara (Novigrad, Volosko, Labin).“ 


Izjavu Banske konferencije da tradicionalna državnost Trojedne kraljevine 
mora postati temeljem njezina budućega samostalnog položaja u Monarhiji, podu- 
pirala je okružnica Zagrebačke županije. Suprotstavio joj se mađarski prvak Fe- 
rencz De4k koji je municipalnim pravima Hrvatske i Slavonije poricao značaj dr- 
žavnosti jer su te zemlje imale s Ugarskom jedinstveni ustavni i zakonodavni okvir 
na temelju zaključaka Ugarskoga sabora. Odbacio je pozivanje na hrvatsku Prag- 
matičku sankciju jer ju je, kako kaže, poništila ugarska Pragmatička sankcija prih- 
vaćena i od prestavnika “pridruženih strana". Deak je odbio tvrdnje o mađarskoj 
krivnji pri postupnom sužavanju hrvatskih municipalnih prava u 18. i 19. stoljeću 
jer se Sabor Hrvatske i Slavonije sam odrekao svoga prava oporezivanja 1790. 


U svim hrvatskim izjavama bitno je isticanje prava Trojedne kraljevine na 
državnu samostalnost unutar Habsburške Monarhije, a razrada načela prepušta se 
Hrvatskom saboru. Jedino su predstavke Riječke županije što ih je sastavio veli- 
ki bilježnik Ante Starčević objavile zahtjev za samostalnom hrvatskom državom 
izvan Habsburške Monarhije. Vladar nije namjeravao pribaviti “ovoj kraljevini 
njezinu državno-pravnu i zakonitu cjelokupnost" nego je podupro dalmatinske 
autonomaše u sprečavanju eventualnoga sjedinjenja Dalmacije s banskom Hrvat- 
skom. U tom se smislu izrazila većina Dalmatinskoga sabora.“ Valja naglasiti da 
je već austrijskim travanjskim ustavom god. 1848. proglašena pripadnost Dalma- 
cije austrijskim zemljama. 


Dramatičan tijek dobilo je i Riječko pitanje. Mađarske su županijske skup- 
štine zahtijevale “povratak? Rijeke ugarskoj kruni jer da je ona posebno tijelo 1z- 
ravno pripojeno ugarskoj kruni na temelju diplome Marije Terezije od 23. travnja 
1779. i da se zato mora odcijepiti od Hrvatske.“ U nesigurnoj situaciji uoči i na po- 


4 
“Spisi Banske konferencije od gg. 1860. i 1861." objavljeni su u: Spisi saborski, VI-XLTV 


D 

Vidi mađarske reakcije na hrvatske državnopravne zahtjeve, pogotovo na “Pisma županije zag- 
rebačke od g. 1861? D. Kušlana i na pitanje Rijeke, u spisima: L. Szalay, A horvat kćrdeshez (K 
hrvatskom pitanju), Pest 1861. (Odgovor u Pozoru 16. III. 1861.) i Franz von Deak's Denkschri- 
ft iiber das Verhdiltnis zwischen Ungarn und Kroatien, Wien 1861 (Pozor 27. MI. 1861.). 


6 

U Gross-Szabo, 1992., 577, upozorila sam na zapisnike sjednica Ministarskoga vijeća u Držav- 
nom arhivu u Beču. Ministri su raspravljali o zahtjevima Banske konferencije i o najvažnijim 
pitanjima uoči otvaranja Hrvatskoga sabora, pogotovo o sjedinjenju Dalmacije i banske Hrvat- 
ske. 

7 

Ističući da su peštanski političari najmili “pera? da historijskim “znanstvenim argumentima obraz- 
lože pravo “Velike? Mađarske na ovo ili ono područje, Franjo Rački je pozivom na izvore već u Po- 
zoru (16. III., 27-28. III. 1861.), a zatim u Saboru (HS 645-648: 650-655) objasnio Riječko pitanje 
s hrvatskoga gledišta, a razradio ga je poslije za hrvatski Kraljevinski odbor 1866.; Gross, 1987. 


D1 


IZVORNO PRAVAŠTVO 


četku zasjedanja Ugarskoga i Hrvatskoga sabora Franjo Josip nije htio ništa odlu- 
čiti o Rijeci. No zbog olakšanja mogućega sporazuma s mađarskim plemstvom, 
morao mu je izaći ususret u pitanju cjelokupnosti Ugarske. Uradio je to svojim ruč- 
nim pismima o odcjepljenju Međimurja od Hrvatske (26. I. 1861.) 1 likvidacijom u 
apsolutizmu nastale Srpske Vojvodine s Tamiškim Banatom (27. XII. 1860.). 


U skladu s Listopadskom diplomom, vladar je odredio uspostavu tradicional- 
noga ugarskoga ustava te Ugarske 1 Erdeljske dvorske kancelarije, dok je Hrvatskom 
i Slavonijom trebao upravljati jedan odsjek Državnoga ministarstva. Kralj je nare- 
dio da Banska konferencija s obzirom na obnovu ustavnih institucija predloži sas- 
tav hrvatsko-slavonskoga “zastupstva, uz uključivanje “klasa" koje prije nisu ima- 
le politička prava. Taj je organ imao raspraviti pitanje odnosa Kraljevina Hrvatske i 
Slavonije prema Kraljevini Ugarskoj. Neugodno je odjeknuo izraz “zastupstvo 
umjesto “sabor? jer je to u prilog mađarskome tumačenju da je Hrvatski sabor samo 
nešto proširena županijska skupština. Vladareva taktika prema hrvatskim željama 
uvijek je ovisila o njegovu promjenljivu odnosu prema mađarskome plemstvu. 


Banska je konferencija dakle izložila svoje državnopravne i upravne zah- 
tjeve na temelju uvjerenja o državnosti Trojedne kraljevine. Trudila se da osigu- 
ra ustanove za provođenje što šire autonomije jer “javno pravo“ Trojedne kralje- 
vine nije dobilo Listopadskom diplomom zakonite temelje. Zato je Mažuraniće- 
va predstavka u ime Banske konferencije zahtijevala ustrojenje privremene hrvat- 
sko-slavonske Dvorske kancelarije (umjesto odsjeka u Državnome ministarstvu) 
koja će se brinuti za obnovu županijskoga sustava te “da jezik narodni hrvatsko- 
slavonski" postane isključivi službeni jezik. Vladar je, doduše, ponajprije vodio 
računa o mađarskim zahtjevima ali je naposljetku prihvatio kompromisnu takti- 
ku zadovoljavanja nekih hrvatskih zahtjeva. 


U svome ručnom pismu od 5. prosinca 1860. Franjo Josip je odobrio služ- 
beni “hrvatsko-slavonski" jezik za Namjesništvo 1 Banski stol ali još uvijek ne 1 
uvođenje “narodnoga jezika kao isključivo službenoga. Umjesto Dvorske kan- 
celarije odobrio je da se privremeno, dok se ne riješi pitanje odnosa između Hr- 
vatske i Slavonije s Ugarskom, izdvoji hrvatsko-slavonski odsjek iz Državnoga 
ministarstva kao dvorski dikasterij, a njegovim je predsjednikom imenovao Ma- 
Žuranića. Privremeni dikasterij počeo je djelovati 25. siječnja 1861. a definitivni 
organ pod nazivom “Kraljevsko hrvatsko-slavonska dvorska kancelarija" postao 
je 2. veljače 1862. Karakteristično je da je kralj tu ustanovu odobrio tek onda 
kada je, nakon raspuštanja Ugarskoga sabora, njegov sporazum s mađarskom eli- 
tom postao privremeno nemoguć.“ | 


Banska je konferencija izradila “naputak'', odobren od kralja, shvaćen kao 
“uzkrsnutje ustavnih municipalnih oblastih" koji je regulirao uređenje županija 1 


8 
Vladar je kraljevinama Dalmaciji, Hrvatskoj i Slavoniji “darovao i upravni organ “Namies- 
tničko vieće" koje je, kao 1 za apsolutizma, samo transmisija zapovijedi bečkih ministarstva 

nižih upravnih jedinica. Dopuna te staro-nove organizacije od strane Hrvatskoga 
sabora nije ozakonjena kao ni ostale modernizacijske namjere. Schmerlingov je 
režim sprečavao modernizaciju uskraćivanjem financijskih sredstava i izravnim 
pritiskom. 


Nije riječ samo o vanjskim oblicima razgrađivanja apsolutističkoga uprav- 
no-pravosudnoga sustava i njegovoj zamjeni pseudoustavnim uređenjem, budući 
da se nastavlja kočenje hrvatskih nacionalno-političkih i modernizacijskih snaga 
u interesu bečkoga središta. Bitan je i napor za kulturni razvoj jer je trebalo od- 
straniti teške posljedice pokušaja da se nenjemačke nacionalne kulture (osim ta- 
lijanske) ograniče na blijed odraz “više" njemačke kulture, zapravo na neku vrst 
prijevoda bez vlastite originalnosti i stvaralačkih postignuća. Zato je Hrvatskom 
saboru predstojao napor osiguranja nacionalnokulturnih institucija. 


Za razumijevanje Kvaternikova i Starčevićeva nauka na početku pseu- 
doustavnoga razdoblja, važno je upozoriti da se, uglernom istodobno s formula- 
cijom njegovih postulata u Kvaternikovoj francuskoj knjizi, oblikovala i jugosla- 
venska ideologija u interpretaciji Franje Račkoga. On je doduše predviđao u bu- 
dućnosti stvaranje zajedničke južnoslavenske kulture, ali tek dugotrajnim proce- 
som jezičnoga zbližavanja. Osuđivao je protezanje srpskoga imena na književ- 
nost u Dalmaciji, koju je smatrao hrvatskom, kao i negaciju hrvatske nacije. Zato 
je bio uvjeren da Hrvati i Srbi moraju za sada njegovati svaki svoju književnost, 
a ostalo će riješiti budućnost. Rački je dakle vidio svoju zadaću u unapređenju 
hrvatske književnosti (u smislu svega što se piše na području pouke, znanosti i li- 
jepe književnosti) u slavenskome duhu koji bi omogućio buduće kulturno sjedi- 
njenje Hrvata i Srba, a zatim Slovenaca i Bugara. Rački je formulirao misao vo- 
dilju koju će, zajedno sa Strossmayerom i većinom hrvatske inteligencije, dodu- 
še nimalo pravocrtno, slijediti u kulturnoj i političkoj akciji šezdesetih godina. To 
je poštovanje različitih povijesnih tradicija Hrvata i Srba, te izgradnje njihovih 
modernih kultura i političkoga života. Zato hrvatsko državno pravo koje Rački 
formulira u Saboru 1861. i u svojim prvim historijskim radovima o hrvatskoj na- 
rodnoj dinastiji, nije nipošto u suprotnosti s njegovom jugoslavenskom ideologi- 
jom. Trebalo je dakle graditi na zasebnim temeljima kulturnoga i političkoga ži- 
vota Hrvata i Srba uz nastojanje da se povijesne razlike postupno izglade u skla- 
du sa zajedničkim suvremenim interesima, da se dakle stvore pogodni uvjeti za 
proces zbližavanja, a ne da se s jedne ili s druge strane otežava prisvajanjem pos- 
tignuća ili negacijom drugoga naroda.“ 


preko Dvorske kancelarije. Novim su potrebama prilagođeni sud treće molbe — Banski stol, a 
vrhovni sud više nije u Beču jer je kraljevskim rješenjem 8. XI. 1861. odobren Stol sedmori- 
ce u Zagrebu. Time je dovršeno formalno razgrađivanje apsolutističkoga upravnoga i pravo- 
sudnoga sustava. 

9 

Gross, 1985., 391-400 

Prve poruke 


Nakon spomenutoga rata, francuska službena politika više nije bila sprem- 
na na sustavnu neprijateljsku djelatnost protiv Austrije. Stoga je i Kvaternikova 
želja da uz pomoć Francuske podigne u Hrvatskoj ustanak protiv Monarhije, mo- 
rala naići na odbijanje. Nije se čvrsto povezao s talijanskim konspiracijama pro- 
tiv Austrije jer su se u talijanskom tisku pojavili članci koji su svojatali Istru i 
Dalmaciju za buduću ujedinjenu Italiju. S mađarskom emigracijom imao je još 
manje dodira. Ogorčila ga je njezina propaganda za jedinstvenu mađarsku drža- 
vu i prikaz pojava u Hrvatskoj, posebno ilirskoga pokreta i godine 1848. kao is- 
ključive posljedice poticaja bečke “kamarile". Sam je Kossuth bio, doduše, sklon 
priznavanju posebnoga položaja Hrvatske u okviru Ugarske ali, razumije se, nije 
mogao prijeći granicu koja je dijelila pokrajinsku od državne autonomije. S ob- 
zirom na utjecaj što ga je mađarska emigracija imala u Francuskoj, Kvaternikov 
pokušaj da dobije pomoć od Napoleonida bez prethodna sporazuma s mađar- 
skom emigracijom bio je unaprijed osuđen na propast. Iza njega nije stajala ni- 
kakva organizacija, nikakav novac. Radio je sve na svoju ruku.! 


Duboko razočaran ruskom službenom politikom i mađarofilskom takti- 
kom francuske diplomacije, učinio je stopostotan zaokret, tj. obratio se onoj sili 
čiju je propast priželjkivao u svojoj “La Croatie", diplomaciji onoga vladara ko- 
jega je prikazao krivokletnikom i uzurpatorom — Austriji. Dok je dakle spomenu- 
ta knjiga uperena protiv Austrije, a ne protiv Mađara, sada je prihvatio suprotno 
mišljenje. Kvaternikova diplomatska nastojanja temelje se na širokoj skali od uo- 
čavanja međunarodnih odnosa do potpuno nerealnih predodžbi, tj.projiciranja 
vlastitih želja u stvarnost. Ne treba međutim ispustiti iz vida Kvaternikovu kon- 
stantu koja jasno izbija iz cijele njegove djelatnosti. Toliko željeni cilj — samos- 
talnu hrvatsku državu — mislio je postići pametnim iskorištavanjem odnosa me- 
đu velikim silama. Česta promjena taktike pri suradnji s diplomacijom ove ili one 
sile sastavni je dio njegove osnovne koncepcije. 


Okret prema Austriji Kvaterniku je prirodni postupak kada se više nije 
mogao nadati francuskoj pomoći, a u Habsburškoj su se Monarhiji spremale us- 
tavne preobrazbe. U tim sudbonosnim događajima htio je biti prisutan. Razumi- 
je se, svoju ideju o samostalnoj hrvatskoj državi morao je prilagoditi prilikama u 
Monarhiji. U podnescima ministru vanjskih poslova Rechbergu obrazložio je 
svoju političku koncepciju, tj. uvjete pod kojima bi želio surađivati sa službenim 
austrijskim činiteljima.“ 


1 
Kuntić, 1961. 1 1971., 15-20 
ž 


Kuntić, 1961.; Kvaternikovu francusku i njemačku predstavku iz Državnoga arhiva u Beču 
prevela je Kuntić 1971., 98-167. 

U pismu od 12. srpnja 1860. Kvaternik je predložio Rechbergu da Austri- 
ja otkupi rusku “tajnu knjigu", prijepis koje je dobio u Moskvi. Uvjeren da kato- 
licizam predstavlja zapadnu civilizaciju, on je zbog njezinih političko-religioznih 
i trgovačkih interesa želio prodati tu “tajnu?. Ona je govorila o ruskim pravoslav- 
nim i gospodarskim namjerama u Palestini, koje očigledno baš nisu bile velika taj- 
na. To pitanje vjerojatno duboko zasijeca u Kvaternikov religiozni osjećaj i u nje- 
govo uvjerenje da je možda odabranik Božji pri stvaranju hrvatske države. Mož- 
da je u tom dokumentu vidio prst Božji koji preko njega povezuje Svetu Zemlju i 
Hrvatsku i mogućnost da dođe do materijalnih sredstava za političku djelatnost. 
Njegov postupak s “tajnom knjigom? poslije mu je štetio u sukobu s protivnicima, 
pogotovo zato što ju je nakon Rechbergova odbijanja nudio Rusiji. 

Kvaternik uvjerava ministra da bi katolička vjera bila ugrožena kada bi se 
ispunile ruske namjere. Kaže da se želi vratiti politici pa se obraća vladajućoj ku- 
ći svoga naroda kao Hrvat, koji je na temelju svoga emigrantskog iskustva pos- 
tao od neprijatelja njezin prijatelj. Uvjeren je da habsburška dinastija, želi li osi- 
gurati svoj opstanak u sukobu velikih sila, mora poduprijeti težnje hrvatskoga na- 
roda a pri tome jedino njegovi vlastiti pogledi mogu “spasiti političku cjelinu i 
vladajuću kuću..." Kaže da ima u Hrvatskoj dobre veze i da može stvoriti pouz- 
dan blok u zajedničku korist dinastije i hrvatskoga naroda. Kvaternik je istaknuo 
da nema sklonosti za tada još apsolutističku Austriju, tu nasilnu i nezakonitu tvo- 
revinu koja ga je poslala u progonstvo. On će svoje snage i utjecaj staviti na ras- 
polaganje Austriji ako se ona ustavno preuredi, ali ne na temelju centralizma ili 
federalizma, nego ako postane “slobodna Austrija narodnosti, slobodnih i neza- 
visnih međusobno... “, pri čemu bi cjelinu Monarhije jamčile veze financija te 
vanjske i unutrašnje obrane. 


Hrvatski politički narod izabrao je Habsburgovce u Cetinu zapravo općim 
pravom glasa, kaže Kvaternik. Zato vladar mora zadovoljiti hrvatski narod, obja- 
viti da u Hrvatskoj vlada samo hrvatski kralj (tj. ne 1 austrijski car), a zatim os- 
lonom na 4,5 milijuna Hrvata ispuniti obećanje Ferdinanda I. te ujediniti hrvat- 
ske zemlje, Bosnu i Hercegovinu te Sloveniju. Iako je vrlo oštro odbacio moguc- 
nost postojanja srpskoga naroda u Hrvatskoj te Bosni i Hercegovini, Kvaternik je 
pribjegao prijetnji koju je često ponavljao. Ako Austrija ne želi stati na stranu Hr- 
vata, oni će se sjetiti da su Slaveni i priključiti se “srbizmu" i Rusiji. 

Prema Kvaterniku, Austrija ima dva glavna neprijatelja: francusko-mađar- 
sku i rusku politiku. Francuska je smrtni neprijatelj i Hrvata jer želi podložiti kra- 
ljevinu Hrvatsku mađarskome jarmu. Samo Hrvatska može spasiti Monarhiju jer 
svojim položajem na Jadranu razdvaja Francuze i Mađare. S druge strane Rusija 
ugrožava i Austriju i hrvatski narod uz pomoć fanatičkoga “srbizma" i zloupot- 


3 
Kuntic, 1861., 21 

rebe religije i želi stvoriti bosansko-srpsku državu na “posjedu* hrvatskoga naro- 
da. Kvaternik je dakle želio da dinastija najprije pomogne stvaranje hrvatske dr- 
žave ujedinjenjem njezinih dijelova, a Hrvati će zauzvrat žrtvovati nešto od svo- 
ga suvereniteta i osigurati učvršćenje Monarhije. Rechberg je odbio Kvaterniko- 
vu ponudu i političku koncepciju, ali je mislio da treba s njime računati kao sa 
sposobnim agitatorom. 


Drugo pismo Rechbergu Kvaternik je pisao 26. listopada 1860., dakle ne- 
posredno nakon diplome oktroirane od vladara koja svojom kombinacijom apsolu- 
tizma i ustavnosti, federalističkih i centralističkih elemenata baš nije u skladu s tež- 
njama izraženim u prvom pismu. No s obzirom na to što je vladar pokazao namje- 
ru da političko uređenje Hrvatske i Slavonije odvoji od Ugarske, nastojao je tuma- 
čiti diplomu kao prvi korak prema ostvarenju svojih prijedloga o neovisnosti Hr- 
vatske od ugarske krune i o sprečavanju Mađara da se učvrste na Jadranu, o nuž- 
nosti sjedinjenja Dalmacije s otocima i Istre sa sjevernom Hrvatskom te o pripre- 
mama za snažnu Hrvatsku kao obranu Austrije od latinizma (Francuske i Italije) i 
srbo-rusizma. Nadao se savezu Hrvatske, Srbije i Rumunjske protiv Mađara. Zbog 
svoga geografskoga i historijsko-političkoga položaja jedino hrvatski narod može, 
prema Kvaterniku, omogućiti habsburškoj dinastiji da sretno prebrodi skore prom- 
jene u odnosu velikih sila. Zato je hrvatski narod predstraža Austrije i trebao bi pos- 
tati u austrijskoj kruni prvi dragi kamen nakon njemačkoga naroda. Tada će i Srbi 
gravitirati prema Zagrebu, a ne prema Beogradu. No ako se kruna ipak odluči za 
Mađare, sve što je pošteno okrenut će se prema Beogradu i Rusiji. Listopadska je 
diploma doista dobila novo tumačenje, ali ne u skladu s Kvaternikovim nadama 
nego s Veljačkim patentom u smislu njemačkoga centralizma. To utječe i na karak- 
ter Kvaternikova ustavnoga prijedloga u Hrvatskome saboru 1861. 


Kvaternik je održavao veze s biskupom Strossmayerom koji mu je ishodio 
dozvolu za povratak u domovinu. Veleizdajnička “La Croatie" čini se, nije smeta- 
la Strossmayeru pogotovo zbog Kvaternikova napuštanja njezinih teza i okreta 
prema Austriji. Dobar dojam što ga je Kvaternik pobudio spomenutom knjigom, 
koja je kolala tajnim kanalima u hrvatskim intelektualnim krugovima, jer ju je 
austrijska cenzura zabranila, bio je poljuljan njegovim okretom Austriji u času 
kada se hrvatska javnost osjećala solidarnom sa žestokim otporom Mađara protiv 
bečkih mjera. Među onima koji su ga sumnjičili da se prodao Austriji bio je, čini 
se, i Starčević, koji je ustrajao u uvjerenju da je Austrija glavni neprijatelj Hrvata, 
a da su Mađari, kakvi god bili, njezina žrtva kao i Hrvati. Zato nije odobravao 
Kvaternikov žestoki antimađarizam i njegov “hrvatsko-austrijski' program. 


Starčević je u nizu članaka u listu Pozor objavio svoje mišljenje o diplo- 
maciji na način koji se može shvatiti kao osuda Kvaternikovih diplomatskih tak- 
tiziranja.“ Raspravljajući o diplomaciji kao spletkarenju s nerazumljivim jezi- 


4 
Pozor, 6. X. (Politika) i 19. X. (Diplomacija). Od uredništva iekavizirani Starčevićevi članci 

kom, kao sili koja svojevoljno raspolaže sudbinom naroda, Starčević je izrazio 
uvjerenje da je diplomacija izgubila svoje značenje, premda se nekima čini da je 
ona izvanredno važna čarolija: “U obće, kad se ljudi puste na krilih želje zanje- 
ti, pa počnu stvari za ovakove izdavati kakove da budu oni žele, i o diplomaciji 
se pojavljuju različiti sudovi, i u njoj nalazi svatko što mu je milo, kakono u mje- 
secu opazi zaljubljena udovica dvoje ljubavnikah zagerljenih, a star Župnik na 
mesto toga ugleda cerkvu na dva turnja.? Država mora propasti ako se pomiješa- 
ju diplomacija i politika! Treba ih bezuvjetno odijeliti. Samo jača i bogatija drža- 
va može, prema Starčeviću, postići uspjehe u diplomaciji. | 

Uz te izjave Starčević je Kvaternikovoj “hrvatsko-austrijskoj" i protufran- 
cuskoj politici suprostavio hvalospjev Napoleonu III., u kojemu je zacijelo vidio 
provoditelja demokratskih tekovina Francuske revolucije, i njihova širitelja na ci- 
jelu Europu. Prorokovao je da nikakav savez protiv Napoleona neće uspjeti. Nes- 
lobodni ga narodi trebaju kao što on treba njih. Drugim riječima, Starčević želi 
suradnju potlačenih naroda Austrije, dakle i Hrvata s Mađarima. 


U tom različitom držanju Starčevića i Kvaternika već se može nazrijeti ve- 
lik i stalan problem pravaštva: kako prilagoditi “sveto" načelo potpuno samostalne 
hrvatske države političkoj praksi? Da li samo “nepomično čuvati nauk kao izraz 
duha hrvatskoga naroda, snažno oruđe buđenja i širenja nacionalne svijesti ili sud- 
jelovati u politici, unutarnjoj i vanjskoj, koja nužno mora okrnjiti to načelo jer do- 
pušta samo određene manje i skromnije korake prema velikom cilju, a često niti to? 

Valja istaknuti da se Starčević dobro uključio u atmosferu koju je širio Po- 
zor u prvim mjesecima svoga izlaženja. Tada, neposredno prije i nakon objave 
Listopadske diplome, mišljenja još nisu bila iskristalizirana . Kasniji protivnici 
osjećali su se kao zajednica rodoljuba s istim ciljevima, i svi skupa su slavili na- 
čelo narodnosti i hrvatsko historijsko državno pravo. No vjerojatno je Starčević 
unio u svoje članke i dio teza koje je izlagao u predstavkama Riječke županije, 1 
da je uredništvo Pozora “osakatilo" njegov tekst kako to poslije tvrdi Kvaternik.* 
O toj mogućnost govori i Starčevićeva ocjena spisa “La voce di un patriota“, 
Erazma Barčića koji se zalagao za pripojenje Rijeke Hrvatskoj. Javljaju se naime 
neki Starčevićevi tonovi iz 1852. kojih u ostalim spomenutim člancima nema. 
Bavi se prije svega Barčićevom historijskom argumentacijom i poriče vjerodos- 
tojnost literature kojom se Barčić služio i tumačenje Konstantina Porfirogeneta 
od kupljenih tuđina i “hrvatskih Nehrvata*'. Pri tom je Starčević prvi put otvore- 


“Politika? i “Diplomacija? objavljeni su u Hrvatskoj, 18.—19.VII. 1887. u Starčevićevu pravo- 
pisu, vjerojatno na njegov zahtjev. Na suprotnosti između Starčevića i Kvaternika u vezi s tim 
člancima upozorila je Kuntić, 1961. 


5 
Pozor, 19. X. 1860. (Diplomacija) 


6 
Hervatska, 25. VI. 1871. (U laži su kratke noge) 

no izrazio svoje mišljenje o Petru Zrinskome i Franu Krsti Frankopanu (što nije 
mogao uraditi u svom kalendaru 1858.), smatrajući da je njihovo pogubljenje 
obično ubojstvo kako bi dvor prisvojio njihova imanja, što je uostalom ponovio 
u svomu saborskom govoru. Bio je to prvi znak da predstoji njegova žestoka osu- 
da dinastije Habsburg kao vjekovnih neprijatelja Hrvata." 


Člancima u Pozoru Starčević objavljuje svoje “vlastite neodvisne nazore" 
i predstavlja se kao pobornik nasljeđa Francuske revolucije. Popularizira njezine 
ideje u načelu, a konkretno govori o odnosima među velikim silama u profran- 
cuskome duhu i o pripadnosti Rijeke Hrvatskoj u vezi s Barčićevim spisom. 
“Zavlada vreme da svatko politizira. To je dobro i zlo, ono jer je politika znanost 
životna, ovo jer ju neznamo", kaže Starčević. Sreća naroda mu je svrha 1 cilj ljud- 
skoga razvoja pa vidi u državi ukupnost osoba i stvari pod jednom vrhovnom 
vlašću, dok je politika znanost koja uči kako treba sačuvati tu cjelinu, te stvara 
zakone i sredstva kojima se nastoji postići sreća naroda. Državu treba uzdržati 
ljubavlju, koja se stječe ostvarenjem narodne sreće, a bitni su joj elementi “pros- 
vetlenje i blagostanje". Ovamo pripada “javna ćudorednost, delenje pravice, si- 
gurnost osebe 1 stvarih.? 


Starčević je snažno naglasio solidarnost među mladim narodima. Što je 
štetno za jednu osobu, narod, državu, ne može biti korisno ni za druge, kaže on. 
“Mi mnijemo da ni jedan narod sam ne uživa svoju sreću, i da ih nijedan sam 
neterpi svoju nevolju, nego da u obih udioničtvuju i ostali narodi zato kako se 
radujemo nad srećom svoga naroda, tako i tugujemo nad nevoljom svakoga ih; 
od nijednoga ih ne pitamo više negoli smo mi pripravni njemu dati a pripravni | 
smo dati koliko i za nas zaderžati. Kako nam se Hervatom sveršuje izza posled- 
njega Hervata, tako nam medjunarodno bratinstvo prestaje izza poslednjega na- 
roda. Svačija nam je narodnost najvećom svetinjom. Pod imenom narodnosti ra- 
zumevamo neomedjašeno pravo razvijati duhovnu i telesnu snagu naroda, i to 
bez nepravedne štete drugih. Nepravedno nam je sve i samo ono, čime se vred- 
ja ugovor bilo sklopljen na korist stranakah, bilo sklopljiv na temelju obćenita 
razuma.'* Tako je Starčević krenuo na put da izvojšti sreću hrvatskome narodu, 
da probudi njegov duh i njegovu volju za ostvarenjem samostalne države, da pri- 
mora one koji se ne drže “ugovora, tj. dinastiju, da ga poštuje ili da s njome 
prekine. 

Kvaternik se uz Strossmayerovu pomoć vratio u studenom 1860. u Zag- 
reb. Prije otvaranja Hrvatskoga sabora izašao je njegov spis “Politička razmatra- 


7 

Pozor, 28. XII. 1860. (Rieč jednoga otačbenika). Valja napomenuti da je i Strossmayer 1861. 
izjavio da nijedan Jugoslaven ne može preboljeti tragediju Zrinskoga i Frankopana. Sidak, 
1972., 9; Barčić, Erasmo, La voce di un patriota, Fiume 1860. 


8 
Pozor, 19. X. 1960. 

nja na razkrižju hrvatskoga naroda" (1. svezak) koji je posvetio “svim mislećim 
domoljubnim Hrvatom, a neposredno nakon tog i spis “Das historisch-diploma- 
tische Verhiltnis des Kčnigreichs Kroatien zu der ungarischen St. Stephans-Kro- 
ne" (Historijsko-diplomatski odnos kraljevine Hrvatske prema ugarskoj kruni Sv. 
Stjepana). Oba spisa , koja je financirao Strossmayer, odražavaju “hrvatsku di- 
nastičku? politiku što ju je Kvaternik predlagao ljeti 1860. ministru Rechbergu. 


Kvaternik se oborio na Mađare kako bi osujetio promađarska raspolože- 
nja koja bi eventualno mogla potaknuti Sabor da se izjasni za Ugarsku. Nije oš- 
tro istupao protiv Austrije niti u onim okvirima u kojima bi to mogao uraditi bez 
opasnosti od progona. Pa ipak iz svake stranice zrači žarka želja za samostalnom 
hrvatskom državom iako je trebalo probijati se do nje vrlo zakučastim putovima. 
To pokazuju i brojne aluzije koje bi “misleći" Hrvati morali razumjeti i čitati iz- 
među redaka. Kvaternik je u “Razmatranjima" naglasio važnost historijskog op- 


ravdanja svojih prijedloga za suvremenu političku djelatnost. “Povjestnicom u . 


ruci govorimo; neka se pokloni pred njom strast, zanešenost, glupost i izdaja“, 
uzviknuo je. “Narodnja dakle minulost naša tješi nas u sadašnjosti, uči nas u 
primjerima za budućnost našu." Uvjeren je da “genij našeg naroda“, koji se snaž- 
no izražava u povijesti, “jošte nije usnuo". Isticao je da svi europski narodi cije- 
ne svoju prošlost kao moralni temelj za sadašnjost te da to mora uraditi i hrvat- 
ski narod kao europski narod ako ne želi da bude svrstan u “barbare". “Povjest 
dakle minulosti naše bit će i nami učiteljicom budućnosti; iz nje crpit čemo nau- 
ku narodne slave i oslobođenja; s toga ćemo i mi povjestnicu staviti za temelj raz- 
matranjima našim." Upozoravajući na ulogu povijesti “u državničtvu (politici)“, 
Kvaternik je uvjeren da “sud vrh budućnosti narodnje iz povjesti izveden, sači- 
njava logiku državničtva... Prošlost dakle nije no posrednica med sadašnjosti i 
budućnosti; jest putokaz buduće sreće narodnje.“ Bitno mu je što vidi “mnoge 
narode brojem male ipak u povjestnici čovječanstva veliku zadaću izvršivati.* 
Dakle mora uspjeti i njegova bitka za ostvarenje “zvanja" hrvatskog naroda! 


Isticanje povijesti ima u ovom trenutku poseban razlog. Opće je raspolo- 
ženje pod neposrednim dojmom godina apsolutizma. To nije podloga na kojoj bi 
hrvatski narod smio stvarati odluke na sudbonosnu raskršću na kojemu se nalazi 
jer bi posljedica bila solidarnost s Mađarima protiv Austrije. Samo pouka iz ci- 
jele “sjajne hrvatske prošlosti može pomoći pri stvaranju prave odluke, a ona, 
prema Kvaterniku, pokazuje odnos Mađara prema Hrvatima u najcrnjem svjetlu. 
(Starčevićeva interpretacija upravo je suprotna. Povijest naime upozorava da je 
Austrija glavno zlo, a Mađari su krivi uglavnom samo zato što su se dali od nje 
zavoditi i varati na štetu Hrvata.) 


9 
E. Kvaternik: Politička razmatranja na razkrižju hrvatskoga naroda I, Zagreb, 1861., 19, 20, 
30, 31. 

Kao u knjizi “La Croatie", Kvaternik želi da Hrvati postanu jedan “izme- 
đu glavnih djelateljah" europske politike. Uvjeren je da “životni pravac naše na- 
rodnje težnje“ ovisi o shvaćanju zadaće što ju je hrvatskom narodu namijenila 
vječna promisao. Realnu osnovu za povezivanje s europskom politikom Kvater- 
nik nalazi u tom što Hrvati drže istočnu jadransku obalu. “Jadransko dakle more 
čini nas predstražom europejskih gibanjah.'" Njemu je stoga osnovni problem 
kako djelovati da Hrvati ne postanu igračka u “tuđim rukama“, nego da se u svom 
interesu posluže odnosima među velikim silama. Želi voditi “pitanje budućnosti 
narodnje" tako da promjene ne iznenade hrvatsku politiku koja mora biti sprem- 
na za sve mogućnosti “a to će reći: da narodno naše pitanje uvjek europejski se 
S ironijom. Povjesnica koja pokazuje da se hrvatski narod održao u najtežim ča- 
sovima i učinio velika djela, daje Kvaterniku nadu da i slabiji narodi mogu “s naj- 
boljim uspjehom suzbiti posljedice obće nepravde". No osnovno je da “misleći" 
Hrvati shvate kako ne valja djelovati pod dojmom strasti, nego tek nakon razbo- 
rita prosuđivanja. Srce uvijek krijepi um, ali ga ne može zamijeniti, a narodi, za- 
vedeni strašću, politički su nezreli i moraju podleći. 

Kvaternik podučava čitatelje da se ne daju zavesti mržnjom protiv austrij- 
skoga apsolutizma koja bi ih mogla dovesti u ovisnost od Mađara. Odlučno od- 
bija neke “nepomične težnje" u politici, naime vezivanje ruku unijom s Ugar- 
skom. Obrambene narodne težnje moraju imati slobodan prostor za kretanje. Ako 
Hrvati ne budu umjeli “sebe i vanjska gibanja dostojno uvažiti", bit će “u najbo- 
ljem slučaju čorbine čorbe čorba!" Istina je, uzdiše Kvaternik, “obkoljeni smo od 
strašnih vragovah; nigdje brata, nigdje prijatelja!" Pa ipak, dobro zamišljena dje- 
latnost pruža velike nade u uspjeh. Pogotovo narodi u državama koje se mogu 
raspasti, tj. i Hrvati u Monarhiji, moraju postupati razborito i ne smiju sebi ničim 
vezati ruke “...jedino mudro vođena hrvatsko-europejska politika naša može nas 
k željenom cilju voditi, živili mi u svezi austrijskoj ili izvan nje". 

Kvaternik se uzdaje u slobodnu volju hrvatskoga naroda, koja oslonom na 
slobodnu prošlost može utemeljiti slobodnu i sretnu budućnost. Hrvatski narod 
mora uzdržati slobodnu i nezavisnu volju do časa kada bi mu kakav savez mogao 
biti koristan. “Ako ta politička nužda nikad ne udari, tim bolje; jer je probitačnie 
sam svoj biti, a svezivati se u svako doba je moći." Tko tvrdi da u ovom trenut- 
ku postoji nužda povezivanja Hrvatske i Ugarske, “taj neimade svih svojih pet 
ćutilah sabranih", ljuti se Kvaternik. Ustaje protiv “podlog stranstvovanja* i želi 
povratak “niti života“ koja je bila prekinuta apsolutizmom, a to će biti moguće 
samo okupljanjem svih narodnih snaga. Nastoji dokazati “pred licem mislećih 
domoljubah" da hrvatski narod može biti u “austrijskoj svezi ... neposredan sa- 
vezan i slobodan", a za slučaj njezina raspada “slobodan neposredno u družtvu 
europejskih državah pod vladajućim svojim kraljevskim domom." Kvaterniko- 

vo se opravdanje svodi na njegov osjećaj da je u ovom času riječ “o bivstvu ili 
nebivstvu naroda našeg" i prema tome o “razkršću narodnog života". Razumije 
se da je morao progovoriti i o sredstvima koja bi mogla osigurati uspjeh njegova 
načelnog povezivanja hrvatskoga nacionalnog pokreta s djelatnošću europske 
diplomacije. Pri tome valja imati na umu da je nastojao sprati sa sebe loš dojam 
što su ga izazvale njegove promjene taktike prema velikim silama. 


Kvaterniku je, prije svega, važno upozoriti na to da mu se djelatnost ne 
svodi na rješavanje uskih problema političke svakidašnjice. “... mi nepišemo za 
danas il sutra, mi prosto iz sadašnjosti zaključujemo za dublju budućnost, ali toga 
radi i posižemo iz davnije prošlosti koja je uzrok svestranomu današnjem pokre- 
tu. Samo tim načinom moći je izkopati se izpod udara svakdanjeg telegrafa, ko- 
jeg su vjesti samo onome ili neočekivane ili užasne mu se vide, koji politiku mo- 
menta tjera; zato i koleba se u zaključakah svojih od danas do sutra onaj, koj bi 
rado čitavomu narodu takovu politiku prikrojiti; takvom politikom “brzojava 
može se svjetina sliepiti ali ne narod upravljati." Nerazumnu politiku “momen- 
ta? Kvaternik vidi u svakom pokušaju određenoga saveza u koji bi Hrvatska uš- 
la, dok osnovni problemi uređenja Monarhije još nisu riješeni. Hrvatski narod 
mora postati praktičan i obračunati s “bezuvjetnjakovićima“. 

“Narod, kojeg državnici nisu se kadri popeti do onog stupnja poznavanja 
temeljnog zakona svakog državničtva, tj. politike, da ono, što danas u zvjezde ku- 
ješ, koristi narodnje radi sutra ćeš morat po blatu valjati, i obratno: nije narod, to 
je skup idiotah ili jato kretinah; samo izdajstvo domovine, i nje bolje budućnos- 
ti može zamjeniti tužnu tu alternativu." (Starčević, nasuprot tome, u svojim kas- 
nijim spisima grozno osuđuje takvo “vertoglavenje", strastveno napadajući zbog 
toga “Slavoserbe" Narodne stranke. U tome će ga podupirati i Kvaternik.) Smi- 
sao je narodne politike, prema Kvaterniku, u tome da se postigne narodno bla- 
gostanje bilo kojim sredstvom, pogotovo kada se i politika mijenja brzinom pare 
i elektriciteta. U politici se pita: što možemo a ne što hoćemo; a diplomacija dr- 
ži da je pošteno sve što je korisno. Kvaternik se poziva i na Machiavellija, a po- 
sebno ističe onu diplomatsku vještinu koja znade utjecati na druge narode i pos- 
lužiti se njima kao sredstvom. Hrvatski narod mora postati čekić, a ne nakovanj. 
Sve što mu smeta mora osjetiti “grozni udar bivstva našeg samostalnog“. Kaže 
da se hrvatska politika u “austrijskoj svezi" mora “istodobno s jednim protiv dru- 
gog boriti i braniti znati, a ne samo s jednim združivati." Zbog svega toga hrvat- 
ski narod ne može napredovati bez “tajne politike", koja ne bi bila istovjetna s 
“buntovnimi gibanji. 

Načela “hrvatsko-evropske" politike i njezinih sredstava služe Kvaterniku 
da u oba spomenuta spisa žestoko pobije svaku misao o realnoj uniji Hrvatske i 
Ugarske. Dopušta samo prijateljski savez države s državom, a odbija pokorava- 
nje Ugarskom saboru i kruni. Ako Austrija želi hrvatsko-ugarski savez, ona će ga 
nametnuti, ako ne želi, onda pogotovo nema smisla da se Hrvati guraju pod ma- 

darski jaram. Za Europu je, prema Kvaterniku, hrvatski narod važniji od mađar- 
skog jer živi između Jadrana i Dunava. Osim toga Mađari i onako ne bi prihvati- 
li uvjete Hrvata! Njima hrvatsko područje treba kao “prikrpina" jer teže k Jad- 
ranskome moru. Savez Hrvata s Mađarima bio bi glup i zato što su Mađari teško 
ugroženi od pokreta nemađarskih naroda. Pri tome su najvažniji Rumunji, pa bi 
sporazum s njima protiv Mađara bio vrlo potreban. “Dočim se mi danas po Zag- 
rebu itd. kao s uma sišavši proti Njemcu tlačitelju kostrušimo, kostrušimo bez 
repa i glave : tko nas ne opazuje jošte da smo mi već s te ludosti političke već 
jednomu drugomu opet na pol u džepu?! (tj. Mađarima, M. G.) Jeda li je to pos- 
tupak jednog naroda?" Umjesto toga želi da hrvatska politika gradi dalje na is- 
kustvu 1848. i da se uzdrži u europskoj važnosti. 


Pogotovu u spisu “Das Verhiiltnis", Kvaternik potkrepljuje svoje tvrdnje 
brojnim historijskim “dokazima" i proširuje podatke iz knjige “La Croatie". I ov- 
dje suprotstavlja historijsku sliku hrvatskoga naroda mađarskom. Dok su se Hr- 
vati borili za svoju slobodu protiv Mađara i davali teške žrtve za kršćansku kul- 
turu, dotle su Mađari uvijek očitovali težnje za podvrgavanjem Hrvatske i često 
su se protivili interesima kršćanske kulture. Pod devizom Filius ante patrem (sin 
prije oca) Kvaternik nastoji prikazati Mađare kao politički i kulturno zaostali na- 
rod koji želi pokoriti neusporedivo naprednije Hrvate. Kao i u knjizi “La Croa- 
tie", dokazuje da je hrvatska država znatno starija od Ugarske, da kruna Sv. Stje- 
pana nema prava na Hrvatsku, da je posljedica ugovora između kralja Kolomana 
i hrvatskoga naroda bila u tome što su se dvije krune, Zvonimirova i Stjepanova, 
našle na jednoj glavi, a nikako u pokoravanju Hrvatske Ugarskoj. Sedam stotina 
godina sav se narodni život u Hrvatskoj odvijao pokraj ugarske krune, i tek pos- 
ljednjih sto i pedeset godina Hrvatska je postupno gubila svoja povijesna prava. 

Posebnu pažnju Kvaternik posvećuje pobijanju pojma partes adnexae ili 
subiugatae za kraljevinu Hrvatsku, odbacujući ga kao suprotnost sa stvarnim dr- 
žavnopravnim stanjem. Negiranje hrvatske Pragmatičke sankcije drži veleizda- 
jom, a žestoko osuđuje ugarsku Pragmatičku sankciju koja je za vječna vremena 
proglasila “pridružene strane" sastavnim dijelom ugarske krune. Potezom pera 
uništena su stoljetna hrvatska prava. Taj čin mora zauvijek odbiti svakoga pošte- 
nog Hrvata od želje za savezom s jednim narodom koji se služi takvim sredstvi- 
ma protiv drugoga slobodoljubivoga naroda, povezujući se protiv njega još i s tre- 
ćim, tj. s Austrijom. Rascjepkanost kraljevine Hrvatske nije prekinula povijesno 
trajanje hrvatskoga naroda, kaže Kvaternik. Mogle su se samovoljno stvoriti po- 
sebne političke jedinice (Dalmacija, Hrvatska i Slavonija), ali time nisu ponište- 
na prava hrvatskoga naroda. Kvaternik odbija priznati da je svako stvarno stanje 
povijesno opravdano. “Pravo" nasilja mora se uništiti. “Nema prava protiv pra- 
va“, uzvikuje i kaže da je godine 1848. prekinut sav onaj razvoj koji je doveo do 

prevlasti ugarske krune nad Hrvatskom. Ona je slobodna kao nekada i njezini po- 
litičari moraju djelovati u skladu s tom činjenicom. 


Osnovna misao, oko koje se kreću svi Kvaternikovi argumenti, jest Jadran. 
Drži da su Mađari 700 godina nastojali pokoriti Hrvatsku zbog svoga “Dranga" 
na Jadran. “Mađari ne žele nas, naša srca i simpatije nego naše more i našu oba- 
lu. Budući da ga ne mogu imati bez nas, oni nastoje da nas predobiju nasiljem i 
lukavstvom.?'“ A upravo pametnom politikom na Jadranu hrvatski narod može 
postati bogat. Ispravno je uočio da je Hrvatska za mađarsku politiku samo pod- 
ručje preko kojega vodi njezin put na Jadran. | 


Kvaternik ipak ne želi navijestiti Mađarima rat. Izjašnjava se za trajan spo- 
razum naroda “Panonije? i “Ilirika"'. Međusobno poštovanje i suradnja krune Zvo- 
nimirove i Sv. Stjepana bili bi prema njemu mogući ako se narodima Ugarske priz- 
naju njihova prava. Pri tome hvali junačku i krvavu borbu vojvođanskih Srba pro- 
tiv Mađara 1848. i žali što je njihov narodni opstanak prepušten na milost i nemi- 
lost Mađarima. Zahtijeva ostvarenje prava vojvođanskih Srba “naše najbliže bra- 
će po rodu i savezu". Piše također: “...u našem nas narodnom kulturnom djelu iz- 
dašno pomaže naš bratski srpski narod s kojim govorimo jedan te isti jezik, s ko- 
jim imamo jednu te istu književnost, jednu te istu zadaću, jednu te istu budučno- 
st!" Govori i o “vatri domorodne sreće", koja će blještati “po svoj Jugoslaviji" 1 
“razsvjetliti umno budućnost trinaest miliunah dušah jednoga jezika, jedne 
krvi... Te su izjave, dakako, sušta suprotnost Starčevićevu nepriznavanju posto- 
janja srpskoga naroda uopće, odnosno njegovih tvrdnji da hrvatstvo obuhvaća ci- 
jeli južnoslavenski prostor. On je te teze prvi put formulirao 1852., a očigledno je 
da je isto shvaćanje zastupao i 1861. iako se o njemu nije izjašnjavao nego ga je 
tek poslije “znanstveno? razradio. Ta slavenska nota, koja je u Kvaternika posto- 
jala i prije, naglašena je tom prilikom slično kao u ideologa jugoslavizma. Može 
se pretpostavititi da je to uradio zbog biskupa Strossmayera koji mu je ne samo 
osigurao povratak u domovinu nego i financirao oba spomenuta spisa. 


Nema sumnje da težnja za samostalnom hrvatskom državom zrači iz Kva- 
ternikovih tvrdnji ali je ostala privremeno zatrpana pod njegovim isticanjem pot- 
reba političkoga trenutka i pod njegovim diplomatskim taktiziranjem. Bit pravaš- 
koga nauka mogla je jasno izbiti na vidjelo samo u svom protuaustrijskom i pro- 
tudinastičkom okviru, a to je odlično shvaćao Starčević. “Misleći domoljubi? 
mogli su Kvaternikovu taktiku, koja je zahtijevala da se Mađari prikažu neuspo- 
redivo lošije od Austrije (za razliku od “La Croatie"), razumjeti kao načelnu pro- 
tumađarsku a zapravo proaustrijsku politiku. U svakom slučaju hrvatska je jav- 


12 
E. Kvaternik, Das historisch-politische Verhdltniss des Konigreichs Kroatien zur ungarischen 
St. Stephans-Krone, 2. izd., Agram 1861., 20; prevela M. G. 

nost dobro primila Kvaternikove spise. “Politička razmatranja? izašla su štoviše 
u drugom izdanju već na početku saborskoga zasjedanja. Mnogima je zacijelo 
bio po volji euforičan prikaz samostalnosti Hrvatske kroz vjekove. 


Zanesenost obrazovanih Hrvata suradnjom s Mađarima protiv Austrije na- | 
kon sloma apsolutizma, sve je više nestajala pod dojmom mađarskih političkih 
izjava. Mađarski su liberali, doduše, pozivali Hrvate u zajedničku borbu za ustav, 
obećavajući svoju pomoć pri sjedinjenju Dalmacije i Vojne krajine s banskom 
Hrvatskom. No, razumije se da su zastupali mišljenje koje je poslije formulirao 
Ugarski sabor zahtjevom da se Hrvatska i Slavonija vrate u sastav zemalja krune 
Sv. Stjepana kao njezin integralni dio. Samo pod tim uvjetom i u tom okviru ma- 
darski su politički činitelji bili spremni na razgovor o granicama hrvatske pokra- 
Jinske autonomije. Veliko negodovanje izazvalo je priključenje Međumurja Ugar- 
skoj i napor mađarskih prvaka da se to isto dogodi i s Rijekom.“ U toj atmosfe- 
ri Kvaternikova protumađarska propaganda nailazila je na odobravanje. Mogao 
je u Pozoru odgovoriti na napade mađarskoga tiska u kojima je zbog svoga De 
“Das Verhaltnis" prikazan kao oruđe bečkoga apsolutizma. * 


Otpor protiv mađarske premoći bio je razumljiv, opravdan i nužan. No sta- 
nje Hrvatske između vatre i vode nametalo je i pitanje koje je Ante Starčević 
imao stalno na umu. Nije li se 1848. pokazalo da je hrvatska borba za opstanak 
protiv mađarske premoći mogla poslužiti interesima drugoga protivnika hrvatske 
slobode — Austriji? Razlika mišljenja između Kvaternika i Starčevića nije se od- 
nosila samo na politički položaj 1861. Suprotnosti su dublje iako je osnovna tež- 
nja za samostalnom hrvatskom državom u obojice ista. Postavljajući načelo i cilj 
Kvaternik je u isti mah razmišljao o svim mogućim sredstvima za njihovo ostva- 
renje. Kao ideolog i političar jednoga malog naroda, koji okružen jačim silama 
nije mogao računati da će prodrijeti metodama borbe izgrađenim isključivo na 
vlastitim interesima, zastupao je mišljenje “razumnoga" uključivanja u diplomat- 
ske poteze velikih sila. Čak da se Hrvatska i ne nalazi u procjepu između Austri- 
je i Ugarske, taj stav nužno pretpostavlja česte promjene u vanjskopolitičkoj i 
unutrašnjepolitičkoj taktici. No konzekventno proveden Kvaternikov politički stil 
razlikovao se od političke taktike Narodne stranke, čiji su se prvaci nastojali pri- 
lagoditi promjenama da bi učinili bar korak naprijed prema učvršćenju i širenju 
hrvatske autonomije. On je naime, uza sva taktiziranja s “tajnom politikom, uvi- 
jek mislio na samostalnu hrvatsku državu računajući zato i s mogučnošću ustan- 
ka protiv Habsburške Monarhije. 


14 

Na promjenu mišljenja posebno su djelovali De&kov spis i naručeni spis L. Szalaya spomenu- 
ti u bilj. 5 prethodnoga poglavlja. 

15 

Pozor, 26. NI. (Očitovanje političko); 26. VII. 1861. (Odziv uredništvu magjarskog časopisa 
Pesti Hirnok). 

Nasuprot tome Starčević zastupa “čisto' načelo! Bitno mu je da kristalno 
jasno objavi svoju poruku kako bi hrvatska inteligencija konačno imala pred so- 
bom jedino mogući pravac i bez kolebanja znala što želi. Odvažno, grčevito i 
strastveno branio je Načelo od skokova i prevrtanja svakodnevne politike, koji su 
ga mogli oslabiti, odgurnuti ili čak poništiti. Čuvanje i širenje svoga nauka kao 
sustavnoga izraza duha hrvatskoga naroda — to je bila njegova životna zadaća! U 
uvjetima kada hrvatski narod još nema dovoljno snažnu volju da djeluje samo za 
sebe i prestane biti igračka u tuđim rukama, osuđivao je svaku političku praksu 
kao nemoralnu i pogubnu. Tek kada hrvatski narod bude u svojoj većini potpuno 
nacionalno svjestan, tj. u duhu njegova nauka, shvatit će naposljetku kakva mu je 
užasna nepravda učinjena time što ne može provesti u život svoje povijesno i pri- 
rodno pravo na samostalnu državu u cijelom opsegu koji joj je Starčević pripisi- 
vao. Sredstvo ostvarenja svojih težnji vidio je u konstelaciji velikih sila, kojom će 
se Hrvati, osvješteni u duhu njegova nauka, znati poslužiti. No skoru propast Aus- 
trije neće ubrzati samo velike sile nego i sami Hrvati ako odbiju da vojno 1 poli- 
tički brane Austriju. Starčević nije dakle prihvaćao niti Kvaternikovo diplomatsko 
taktiziranje niti njegovo računanje s eventualnim ustankom. Starčevićeva dogma u 
svakom je slučaju jasnije izražena i razumljivija pristalicama nego Kvaternikova. 
Valja odmah reći da te razlike u mišljenju nisu 1861. niti poslije ometale njihovu 
suradnju. No mrtvoga Kvaternika Starčević je poslije prikazao kao žrtvu protuhr- 
vatskih spletki koje su ga 1871. natjerale na ustanak u tuđinskom interesu. 


Starčevićeve predstavke 


Dok se Kvaternikove prve borbe za afirmaciju pravaškoga nauka doimlju 
kao daleka munja, Starčevićevo prvo cjelovito obrazloženje sliči snažnoj grmljavi- 
ni. U siječnju 1861. obnovljene su županije, a Starčević je imenovan velikim biljež- 
nikom Riječke županije. Kao i druge županije koje su izložile svoje mišljenje o po- 
litičkom položaju uoči sazivanja Hrvatskoga sabora, tako je 1 Riječka županija ob- 
javila predstavke, prihvaćene od njezine skupštine, a sastavio ih je Starčević.' 

= Kratko, jasno i snažno Starčević u predstavkama prikazuje svojim krepkim 
i surovim stilom te za nj karakterističnom retorikom svoje viđenje slike položaja 
Hrvatske u Habsburškoj Monarhiji, iz koje izrasta pravaška ideologija sa svojim 
glavnim obilježjem: težnjom za samostalnom hrvatskom državom, dakle veleizda- 
jom prema središtu Monarhije koje nastoji održati 1 ojačati jedinstvenu državu. 


Prva je predstavka upućena kralju i tumači osnovnu Starčevićevu misao da 
je Kraljevina Hrvatska “od svake deržave podpuno nezavisna“ 1 ujedno upozora- 


1 


Starčevićeve su predstavke prvi put u cijelosti objavljene u pravaškom listu Hervatska, a za- 
tim u Djelima Dra. Ante Starčevića II, Zagreb, 1893. 

va vladara na njegove nezakonite postupke. Druga je predstavka zapisnik “o uka- 
zih austrianskih izišavših meseca veljače 1861' koja na drugi način ponavlja te- 
melje Starčevićeva nauka u svjetlu nezakonitih oktroja Listopadske diplome 1 Ve- 
ljačkoga patenta. Treća se predstavka obraća upravo osnovanome dikasteriju 1 
prosvjeduje protiv saziva nepotpunoga Hrvatskoga sabora “za sedam županiah 
ove kraljevine", tj. prije svega protiv prvobitne zabrane prisustvovanja zastupni- 
ka Vojne krajine. Četvrta predstavka ima naslov “Mila bratjo i prijatelji!" a upu- 
ćena je vjerojatno ostalim županijskim skupštinama. Glavni joj je sadržaj odnos 
Hrvatske prema Ugarskoj. | 

Najljući su neprijatelji hrvatskoga naroda Austrija i dinastija, a Mađari 
neka već jednom shvate da je tlačenje Hrvata 1 njihova propast. Stoga neka priz- 
naju hrvatsko državno pravo i zajednički s Hrvatima 1 ostalim narodima Ugarske 
pruže otpor Beču. Država je prema Starčeviću “božanstveno družtvo". Iznevjere 
li se države zadaći što im ju je Providnost namijenila (tj. da usreće narode), kao 
što se dogodilo s desetogodišnjim apsolutizmom u Monarhiji, onda takav poku- 
šaj mora nakon raznih poniženja svršiti sramotom, naime porazom u ratu koji po- 
kazuje “da sa slobodom i srećom narodah propada također sjajnost, veličanstvo 
i snaga prestoljah". Starčević nikada ne zauzima položaj obrane, svaka njegova 
izjava ima krajnje ofenzivan značaj. On ne dopušta da se u osjećaj gorčine i mr- 
žnje prema apsolutizmu što ga je dijelila cijela hrvatska inteligencija, uvuče 1 
nalni ponos. Zato je sramotu odmah pripisao prijestolju i jasno je za sve zlo ok- 
rivio kralja osobno! Ističući da je Kraljevina Hrvatska slobodnom voljom izabra- 
la Habsburgovce svojim ustavnim kraljevima, s bolom je ustvrdio da se hrvatski 
narod jedini u Austriji “s izdajstvom 1 tlačenjem natecao u vernosti i požertvova- 
nju za svoje vladare". Iz svake rečenice zrači strastvena želja da se hrvatski na- 
rod okrene od nedostojne 1 vjerolomne dinastije koja mu je odanost platila preko 
tristogodišnjim oskvrnjivanjem “onih svetih pravah, koja narod hervatski ni svo- 
jim domaćim, ni zakonitim kraljem nikada nije ustupio", tj. svoj starodavni ustav 
i samostalnost. “Obožavana majka Hrvatska" pronevjerena je Turčinu, rastrgana 
je “pokrajinskimi i zemljopisnimi imeni, narodnostmi', a hrvatski narod više “ne 
ima ništa za izgubiti, ništa za braniti", preostala mu je jedino vjera u Božju pra- 
vednost. Starčević jasno daje do znanja da je Franjo Josip najgori potomak te 
nesretne dinastije. Tlačenje svojih “svetih" prava mogao je hrvatski narod prije 
pripisivati raznim povlaštenim osobama, tuđem utjecaju i savjetnicima prijesto- 
lja. Hrvatski narod to više ne može misliti “kroz poslednjih deset godina, od kako 
niti tko bijaše vlastan ni voljan utecati u odluke vašega veličanstva..." Optužbu 
protiv vladara Starčević uzdiže do vrhunca kada govori tobože o “zlokobnim gla- 
sovima" koji se šire o nekim njegovim mjerama, a stvarno je riječ o postupcima 
dvora u vezi s Hrvatskom. Starčević dakle ne može tobože vjerovati glasovima 
“kao da je kraljevina hervatska na zapoved veličanstva vašega deržana udionič- 

tvovati u nekakovu Austriansko-deržavnom saboru li: (...) kao da usled zapovedi 
vašega veličanstva sabor hervatski ima odnošenje ove kraljevine naprama kralje- 
vini Ungarii ustanoviti." S prezirom i gorčinom Starčević u tim rečenicama osu- 
đuje vjerolomnoga kralja što se usudio zapovjediti suverenu hrvatskom narodu 
da sam prijeđe preko svojih vlastitih prava i pozabavi se pitanjem odnosa s Aus- 
trijom i Ugarskom, s kojima on nema ništa zajedničkoga osim istoga vladara. Taj 
vladar dopušta i agitaciju svojih službenika u Dalmaciji i Vojnoj krajini koji “on- 
dešnje pučanstvo proti njegovoj vlastitoj utrobi razjaruju, buduć ga proti sjedinje- 
nju sa samim sobom, bez razbora sredstvah i načinah uzbijaju*, a proganjaju 
“otačbenike" koji žele “sreću naroda s veličanstvom prestolja sljubiti..." Kada bi 
ti “zlokobni glasovi? bili istiniti, pretvara se Starčević, znajući dobro da je agita- 
cija protiv sjedinjenja Dalmacije i Vojne krajine s banskom Hrvatskom već pop- 
rimila šire razmjere, hrvatski bi narod morao pred Bogom i čovječanstvom pros- 
vjedovati protiv toga nasilja. 


Hrvatski narod nema nikakve veze s narodima Austrije, a mogao bi ih ima- 
ti tek ako se slobodna Kraljevina Hrvatska na to obveže međunarodnim ugovori- 
ma. Dužnost hrvatskoga naroda prema vladaru proizlazi isključivo iz ugovora što 
ga je vazda održavao, a učinit će to i ubuduće. Starčević jasno daje do znanja da 
vladar otežava vjernost hrvatskoga naroda. Međimurje, pronevjereno tuđincu, 
vratio je Jelačić, koji je zajedno s hrvatskim narodom obranio prijestolje u najo- 
pasnije vrijeme. Ponovno priključenje Međimurja Ugarskoj “kako i svaku drugu 
povredu pravah samostalnosti ove kraljevine, narod hervatski nemože nego smat- 
rati za dokaz da prestolje prejasne obitelji vašega veličanstva za naveke razkida 
onaj sveti i ugovorni savez, koi jedini ovu kraljevinu s njezinim zakonitim kra- 
ljem spaja." Starčević se usuđuje objaviti kralju da će hrvatski narod prekinuti 
vezu s njime ne bude li ubuduće izvršavao obveze koje proistječu iz njihova ugo- 
vora. Zato upozorava kralja na osnovni sadržaj hrvatske samostalnosti i na nje- 
gove dužnosti. Posebno ističe da Kraljevina Hrvatska nema s Kraljevinom Ugar- 
skom nikakve druge zakonite odnose “nego li naprama bilo kojoj drugoj deržavi 
pod suncem". Hrvatski narod pregovara o svemu samo s osobom svoga zakoni- 
toga kralja bez utjecaja njegovih drugih zemalja. Hrvatska je uvijek vojevala pro- 
tiv mađarskih protivnika Habsburgovaca “ne kao pokrajina ali prikerp bilo Aus- 
trie bilo ijedne druge zemlje ali krune, nego kao kraljevina od svake deržave pod- 
puno nezavisna". Starčević ne može vjerovati da bi kraljevo “otčinsko serdce" 
moglo izručiti hrvatski narod Ugarskoj, koju je on vazda mačem primoravao na 
dužnost prema prijestolju, pogotovo zato što se vladar poziva na Pragmatičku 
sankciju koju su Hrvati primili deset godina prije Ugarske. Svoju strastvenu mr- 
žnju i prezir prema vladaru, koga ironički naziva “otčinskim“, Starčević je zgus- 
nuo u izjavi kojom je htio pokazati i ovisnost Ugarske o Hrvatskoj: “...narod her- 
vatski sceni za sablazan i misao kao da je jedini uspeh njegovih tristogodišnjih 
slavodobitjah taj, da on bude nasilnim načinom po onome otčinskome prestolju, 

koje ponajviše ovome narodu ima zahvaliti svoj obstanak i svoje veličanstvo, žer- 
tvovan onoj kraljevini koju je on toliko putah podložio, da joj bude narod hervat- 
ski žertvovan samo zato jer je on nju kroz tri stoletja u zakonitoj podložnosti pre- 
jasnoga prestolja vašega veličanstva uzderžao.'“ 


Upozoravajući kralja na to da je samo Hrvatski sabor zajedno s njime vlas- 
tan imenovati visoke službenike i obavljati zakonodavni rad, te izražavajući nadu 
da će on prigodom svoga krunjenja u Zagrebu za hrvatskoga kralja položiti zak- 
letvu hrvatskome narodu kojom će konačno poništiti sve nagomilane nezakoni- 
tosti, Starčevič prelazi na svoje bitne zahtjeve. Vladareva je obveza, kaže on, 
“upodpuniti kraljevinu Hervatsku" kakva je bila kada je povj erila svoju sudbinu 
Habsburgovcima. Kralj mora vratiti ustav Vojnoj krajini, dati primjerenu odštetu 
za dio Kraljevine Hrvatske koja “još pod turskim gospodstvom čezne“, uključiti 
u Hrvatsku Dalmaciju s otocima “i sav južno — i severno zapadni kraj nekadaš- 
nje velike kraljevine Hervatske", tj. zemlje između Soče i Njemačke koje nisu 
sklopile državni ugovor s Habsburgovcima, ali uz privolu tamošnjega stanovniš- 
tva. Za razliku od Kvaternika, Starčević dakle želi prethodno odobrenje Slovena- 
ca (koje smatra Hrvatima) za njihovo uključenje u hrvatsku državu. 

Vladar bi morao ispuniti najsvetiju želju naroda koji je jedan po krvi, jezi- 
ku, prošlosti i budućnosti, a trebao bi početi sazivom sabora cijele kraljevine. Star- 
čević ne priznaje zakonitost sabora koji je sazvan za sedam županija i predstavlja 
samo jednu četvrtinu ukupnoga područja kraljevine. Prosvjeduje protiv saziva tak- 
voga sabora kao poruge hrvatskom narodu, a posebno Vojnoj krajini, i odbija sva- 
ku odgovornost za posljedice toga protuzakonitoga čina. Prijeti da će se Hrvatska 
obratiti velevlastima radi jamstva svoje nezavisnosti kao kraljevine, ako urotnici i 
ulizice kod vladara postignu da on narodima Austrije ne podijeli ustav na koji ima- 
ju pravo, tj. da ne vrati Hrvatskoj njezino povijesno državno pravo. 


Već u prvoj predstavci Starčević se služi taktikom koja poslije postaje ti- 
pična za pravaške izjave. Tvrdi da zahtjev za samostalnom hrvatskom državom 
nije antidinastičan, nego da je, naprotiv, u interesu vladara koji bi imao izvanred- 
nu potporu u zadovoljnu hrvatskom narodu. Upravo oni savjetnici koji kralja od- 
vraćaju od uspostave samostalne hrvatske države, pravi su veleizdajnici koji rade 
na njegovu štetu i za propast dinastije koja će uslijediti zbog nezadovoljstva 1 
ogorčenja hrvatskoga naroda. 


Starčević se dakle izjašnjava za samostalnu hrvatsku državu. Izjavljuje da 
Hrvatska pravno nije nikada bila u okviru Habsburške Monarhije, da ona nema 
nikakve druge veze s ostalim zemljama Monarhije osim vladareve osobe i osje- 
ćaja solidarnosti sa svakim narodom koji se bori za primjenu načela narodnosti. 
Kaže da bi Hrvatska nakon postignuća svojih povijesnih prava, tj. svoje državne 


2 
Svi citati su iz prve predstavke, upućene kralju. 

samostalnosti, eventualno mogla zaključiti međunarodne ugovore s ostalim zem- 
ljama Monarhije. 


| Svaki na svoj način — Kvaternik u knjizi “La Croatie" a Starčević u pred- 
stavkama i u svom saborskom govoru — otvorili su mogućnost stvaranja hrvatske 
države bez dinastije Habsburg i na ruševinama njihove carevine. Historijski legi- 
timizmi dinastije kao i Mađara, nužno su u teškom sukobu s pravaškim legitimiz- 
mom, i njegovom željom da se uskrsne davna hrvatska država koja je zračila iz 
magle prošlosti. Zato su najkonzekventniji hrvatski legitimisti u viđenju pobor- 
nika održanja jedinstvene Monarhije “veleizdajnici", “jakobinci" i pobunjenici. 
No postoji i druga mogućnost: približiti se političkoj praksi, priznati okvir Mo- 
narhije i za Hrvatsku te nastojati postići najveću moguću autonomiju. Drugim ri- 
ječima, prilagoditi hrvatski legitimizam jačemu legitimizmu Monarhije. To su 
dvije mogućnosti, prisutne već u prvim koracima pravaštva, ali veleizdajnička 
komponenta osnovno je obilježje izvorne pravaške ideologije sve do kraja osam- 
desetih godina. 


Jednu od predstavki Starčević posvećuje Mađarima. Apelira na njih da 
prihvate suradnju Hrvatske i mnogonacionalne Ugarske kao država protiv Aus- 
trije, koja im je glavni neprijatelj. Nada se da će se oni odreći svojih presezanja 
prema Hrvatskoj, pogotovo u vezi s Međimurjem i Rijekom. Uvjeren je da 
“smutnju* između hrvatskoga naroda i naroda Ugarske, pogotovo Mađara, siju 
izrodi “Ungarie" i Mađara kao oruđe “onoga izvanjskoga neprijatelja koji nam 
svima o glavi radi...", tj. Austrije. Hrvatska i Ugarska mogu samostalno sklapati 
međunarodne ugovore, kaže Starčević, ine moraju se obazirati ni na čiji poziv da 
urede međusobne odnose, dakle niti na kraljev poziv uoči saziva šabora. 


Starčevićeva argumentacija toga apela nije se doista mogla sviđati Mađa- 
rima. On je, kao i Kvaternik, morao odgovoriti mađarskim tvrdnjama o “pridru- 
ženim? ili “pokorenim stranama" i prikazati mađarsku prošlost ništavnom prema 
hrvatskoj. Svojim darom da pronađe precizan pojam za ono što želi istaknuti, 
proglasio je Mađare u ranomu srednjem vijeku jednim od “pučića“, tj. amorfnom 
masom koja se nije uzvisila do dostojanstva naroda-osobe, za razliku od Hrvata. 
Hunsko, avarsko i ugarsko ime stari su pisci davali raznim narodima, pa je tako 
pod ugarskim imenom pisana i povijest hrvatskoga naroda, koje za nj znači isto 
što i ime Gal za Francuze a German za Nijemce! Mađarskom imenu nigdje nema 
ni traga do 18. stoljeća. Nakon što je odrekao Mađarima svako značenje u stari- 
joj povijesti, on je i ugarsku državu za “takozvanih Arpadovića" proglasio sve do 
14. stoljeća despocijom, a i poslije se zadržala vladarska apsolutna vlast. Star- 
čević zapravo želi istaknuti da je samo Hrvatska imala po tradiciji monarhiju či- 
ju su vlast ograničavala prava hrvatskoga “političkoga naroda". Na protuhrvatske 
izjave Starčević uvijek vrlo žestoko reagira i prelazi u drugu krajnost: tvrdnjama 
o pokoravanju Hrvatske suprotstavlja izjavu da je zapravo Hrvatska na neki na- 
čin osvojila Ugarsku! Naime, hrvatsko kraljevstvo koje je izabralo ugarske vla- 

dare za svoje ustavne kraljeve zadržalo je svoju potpunu samostalnost. Dok su 
“Ungarci? bili bezuvjetno isključeni iz svih prava Hrvatske, dotle su Hrvati, tj. 
plemići, mogli nositi u Ugarskoj sva dostojanstva i službe te imati posjede. Nije- 
dan se ugarski zakon, misli Starčević, nije protezao na Hrvatsku. U određenim 
prilikama Hrvati su čak mogli postati gospodari Ugarske da su to htjeli! On dak- 
le s “povestnicom? u ruci želi uvjeriti Mađare da imaju posla sa, u najmanju 
ruku, ravnopravnim partnerom. 


Starčević ističe dva osnovna grijeha Ugarske. Dopustila je Austriji za kra- 
ljevanja Habsburgovaca da Hrvatsku raskomada, da time presiječe snagu hrvat- 
skoga naroda u obrani hrvatske i ugarske slobode 1 da ga učini oruđem “bečke se- 
bičnosti". Dopustila je Austriji da Hrvate silom podloži zakonima Ugarske i na 
taj način spriječi svaki sporazum i suradnju te da izazove mržnju i neprijateljstvo, 
koje je dovelo do teških posljedica 1848. I u obuhvaćanju cijele Ugarske pod ma- 
đarskim imenom Starčević vidi bečke spletke. Otkada se nastoje uzdignuti Ma- 
đari, koji su umnogome posljednje udo Ugarske “na grobu svih narodnosti u iz- 
toku Europe", mađarski je narod postao u očima tih naroda zlotvorom. Značajno 
je što Starčević drži da su pod zločinačkim utjecajem Austrije griješili 1 Hrvati 1 . 
Mađari protiv pravde, bratske ljubavi 1 vlastite “utrobe". 

Vrlo oštro pobija misao o realnoj uniji Hrvatske i Ugarske koja se temelji 
na uvjerenju da je Hrvatska znatno siromašnija od Ugarske. Hrvatska je osiroma- 
šena, kaže Starčević, zbog strašna gospodstva tuđe vladavine u posljednjih tri 
stotine godina. Priča o siromaštvu hrvatskoga naroda plod je tuđinske spletke sa 
svrhom da taj rastrgani narod izgubi pouzdanje i postane tuđinski plijen. Kada se 
“tamnica robova pretvori u domovinu slobodna naroda", onda će procvasti po- 
ljoprivreda, a Hrvatska će lakše plaćati milijune forinti nego danas desetke nov- 
čića. Starčević kuša odvratiti Mađare od želje da se učvrste na Jadranu. Tvrdi da 
more samo po sebi nije izvor bogatstva, kao uostalom niti druga sredstva “obče- 
nja" kao željeznice. Tek valjano političko uređenje Ugarske omogućit će Joj trgo- 
vinu s cijelim svijetom preko Hrvatske, Njemačke, Poljske 1 Rusije. Suprotstav- 
ljajući združenju zakonodavstva i uprave Ugarske i Hrvatske, koje bi moralo do- 
vesti do najtežih posljedica, zajednicu “serdacah" 1 “desnicah" slobodne Hrvat- 
ske i Ugarske, Starčević izjavljuje da se Ugarska kao mađarska država ne može 
ostvariti i da oni koji na tome rade žele uništiti mađarski narod. Poziva na trga- 
nje “paklene mreže" za koju nisu krivi Hrvati i narodi Ugarske. Ne želi osvetiti 
se neprijateljima. Dostojna osveta otaca smije biti samo “svih nas sloboda, jed- 


3 

Kao Starčević, i Kvaternik se trudi da porekne vrijednost i poslanstvo Mađara kao naroda-oso- 
be. Tvrdi da su jedino Hrvati bili branitelji kršćanske Europe (Das Verhćiltniss, 195, 212). S vi- 
sine povijesne misije mađarskoga naroda kao predziđa kršćanske Europe Lajos Kossuth je iz 
svoje emigracije ipak priznao Hrvatima da su imali “slavan udio" u toj misiji. (Ludwig Kos- 
suth, Meine Schriften aus der Emigration I, Pressburg-Leipzig, 1880., 151). 

nakost i bratinstvo?.* Starčević dakle poziva na slogu sve narode Ugarske, a Ma- 
đare upozorava da se zadovolje položajem jednoga od njih jer će inače propasti. 


Očigledna je razlika između Kvaternikove “diplomacije? i tih Starčevice- 
vih izjava. Kvaternik u dopisima Rechbergu i u svoja dva spisa želi prilagoditi 
načelo realnim odnosima snaga i računa s “razumnom taktikom prema glavnim 
činiteljima Monarhije, uključujući i mogućnost sporazuma s narodima Ugarske 
protiv Mađara. Starčević naprotiv želi prilagoditi stvarno stanje — u kojem se nije 
računalo s prirodnim pravom naroda Ugarske, nego samo s historij skim pravom 
Mađara — načelima hrvatske samostalnosti, pravde i idealima Francuske revolu- 
cije. Dok Starčević prikazuje politiku nositelja mađarskoga nacionalnog pokreta 
prema Hrvatima kao posljedicu paklenih bečkih spletki, spreman da im oprosti 
ako to Mađari uvide i okrenu se protiv Beča zajedno s Hrvatima, dotle Kvaterni- 
kov “antimađarizam" pretpostavlja sporazum s Austrijom. 


Za razliku od Kvaternika, koji hrvatstvo još uvijek ističe u slavenskom ok- 
viru, Starčević u predstavkama prvi put objavljuje svoj dosljedni protuslavenski 
stav. Osuđuje tobožnju “sveslavensku narodnost" kao plod bečkoga “nletiva" sa 
svrhom da se Hrvati, Poljaci i Česi odreknu svoje narodne povijesti, da se Euro- 
pa zastraši “sveslavenstvom" i pruži Austriji pomoć za njegovo pobijanje, da se 
zastraši rusko prijestolje “sveslavenskimi republikami" i tako dobije odobrenje 
za tlačenje spomenutih naroda, da se uzmogne progoniti “iztočna cerkva" kao to- 
božnja pomoćnica sveslavenstva, a s druge strane ta ista Crkva pomagati, ako 
njezini dostojanstvenici žele djelovati protiv napretka Hrvata i uopće da se na taj 
način spriječi razvoj u interesu Hrvata i Mađara. 


Starčevićeve konstrukcije imaju dakle težište u optužbi Austrije i dinasti- 
je kao groznoga zlotvora i krivca za sve nevolje u Hrvata i drugih naroda “Izto- 
ka". Pojednostavnjenje problema plastično zaokružuje osnovnu Starčevicevu tež- 
nju, upravo snažno izrečena mržnja protiv “tuđinca" rađa veliku, strastvenu Že- 
lju: van iz Habsburške Monarhije! 


Prema tome Starčević u predstavkama dosljedno ističe da je Hrvatska sa- 
mostalna država, da se ne nalazi u okviru Habsburške Monarhije i da zato ne mo- 
že imati nikakve zajedničke poslove s ostalim njezinim zemljama, te da je mije- 
šanje vladara u pitanje položaja Hrvatske u Monarhiji puko nasilje. Uz opravda- 
nja koja proizlaze iz “historičnosti", on zajedničkim poslovima Hrvatske s dru- 
gim zemljama Monarhije, tj. slanju hrvatskih zastupnika u Carevinsko vijeće, 
suprotstavlja i svoje viđenje gospodarskih interesa. U svakom zaj edničkom sabo- 
ru hrvatski bi narod postao rob, jer se može gospodarski podići samo ako je slo- 
bodan. Ne može se očekivati “vjeresija* od onih kojima je u interesu da hrvatski 
narod bude što siromašniji kako bi bio bezuvjetan kupac njihovih “plodina" i 

“tvorova". Upozorava da napredak hrvatskoga građanstva ovisi o mogućnosti 
njegove obrane protiv stranog, jakoga kapitala. “Kraljevina Hervatska, za uzdig- 
nuti svoju domaću tergovinu i obertnost, trebuje obrambu proti inostranim veli- 
kim glavničarom, a ta obramba, kako je nuždna i spasonosna za našu kraljevinu, 
tako je očito škodljiva za sve ostale narode Austrie." Kaže da bi tako nužno 
“prosvetlenje" hrvatskoga naroda lišilo “na tisuće tuđinacah obilata kruha, koga 
pod imenom prosvetljivateljah, učiteljah i upravljateljah, narod trujuć, siromašeć 
i na divljač nagoneć, u Hervatskoj imaju." Starčević ističe: “Jednom rečju korist 
naroda hervatskoga protivna je koristi ostalih narodah Austrie, i uzvratno; u bilo 
kakovu saboru Austrianskom kraljevina bi Hervatska sa svojimi najpravedniimi 
željami i predlozi vazda ostala u manjini; narod hervatski ostao bi samim pod- 
nožjem za veličinu Austrie.?*- 


Na temelju svoje historijske interpretacije i shvaćanja suvremenih potreba 
hrvatskoga naroda Starčević zaključuje: “S toga mi se svom snagom deržimo za- 
konite samostalnosti našega naroda, i celokupnosti naše kraljevine, a pouzdajemo 
se u svetost našega prava, u pravednost Europe, u pomoć Boga i našega naroda.?*“ 


5 
Isto, 15 

Osnovni problemi 


Suvremenici su Hrvatski sabor 1861. smatrali nastavkom prvoga moder- 
noga zakonodavnoga tijela iz 1848. koje je postavilo temelje državnopravnome i 
nacionalnom opredjeljenju i postfeudalnome uređenju. Zadaća je Sabora da for- 
mulira osnovna opravdanja za široku autonomiju Hrvatske sa značajem držav- 
nosti, zatim da modernizacijskim potrebama domaće elite prilagodi nezakonite 
apsolutističke reforme. Na dnevnome su redu dakle bitna državnopravna, uprav- 
na, društvena i kulturna pitanja. No zbog iznenadnoga raspusta Sabora, zakonske 
osnove u pripremi i u tijeku rasprave, a i one dovršene, nisu dobile kraljevu pot- 
vrdu. Kao i ustavni život, zakočen je zato i tijek modernizacije, a rezultat rada 
Sabora samo su državnopravni zaključci, neprihvatljivi 1 bečkom središtu i ma- 
đarskome plemstvu. 


Vladar je naredio Saboru da uzme u pretres “pitanje odnošenjah kraljevi- 
nah Naših Hrvatske i Slavonije naprama kraljevini Ugarskoj", da pošalje zastup- 
nike na njegovu krunidbu za kralja Ugarske te Dalmacije, Hrvatske i Slavonije 
koja se imala obaviti istom krunom i istim činom. Zapovjedio je u vezi s Veljač- 
kim patentom da Sabor izabere devet zastupnika u Carevinsko vijeće 1 da raspra- 
vi način budućega izbora u to središnje zakonodavno tijelo Monarhije. Udovoljio 
je Mažuranićevoj molbi da se na Saboru obavi tradicionalna svečana instalacija 
bana. Tim simboličkim činom započelo je zasjedanje 15. travnja 1861. Franjo Jo- 
sip je dakle priznao određenu ograničenu autonomiju Hrvatske 1 Slavonije. 


Narodni su zastupnici, najugledniji članovi inteligencije, svećenstva, 
aristokracije i nakon velikih teškoća, i predstavnici Vojne krajine, u početku da- 
vali dojam zajednice rodoljuba jer oprečni politički stavovi još nisu dolazili do 
izražaja. Prevladali su uglavnom zajednički osjećaji: radost što starodavni Hr- 
vatski sabor, simbol i izraz ustavnosti i državnosti ponovno zasjeda, uvjerenje da 
je taj Sabor “u povjestnici naše kraljevine" najvažniji “jer nijedan nije imao tako 
važnih i toliko životnih pitanjah riešiti". Bili su prožeti željom da postignu što 
veću samostalnost Hrvatske na temelju historijskoga državnog prava. “Tko u dr- 


l 
O osnovnim problemima Hrvatskoga sabora vidi moj tekst u: Gross-Szabo, 1992., 129-156. 

žavno pravo, koje se zrcali u poviesti dira, taj upravo nož u srce naroda riva", re- 
kao je biskup Strossmayer.“ I Ivan Kukuljević je dao izraza općemu uvjerenju da 
je “najsvetija zadaća" Sabora braniti državno pravo, provesti u život “svetinju 
ideje narodnosti" prije svega u borbi za cjelokupnost hrvatskih zemalja. Baš je 
zato saborsko ozračje prožeto mržnjom protiv onih koji to sprečavaju, tj. odluč- 
nih činitelja Austrije 1 Mađara. Taj je ugođaj potisnuo u pozadinu neke izjave lo- 
jalnosti prema dinastiji 1 povjerenja u “viteštvo“ Mađara. Neki su zastupnici 
naglasili da je hrvatski narod zaostao u ostvarenju svojih interesa upravo zato 
“jer je vazda prekomjerno lojalan bio", pa su, štoviše, optuživali austrijsku vla- 
du da je Hrvatima neprijateljska i da ih želi istrijebiti. Svi su se mučili u proc- 
jepu između Austrije i Ugarske i vidjeli u “Njemcu? i “Magjaru" dva “silovita"? 
naroda koji žele progutati i uništiti “slavjanske Hrvate''. I jedan je velikaš go- 
vorio o Scili i Haribdi.“ Očitovala se pojava tipična za kasnije sabore. Mnogi su 
zastupnici držali historijske govore kojima su željeli potkrijepiti pravo na ostva- 
renje hrvatske državnosti. 


Nakon prvotnoga zajedničkog zadovoljstva što je Hrvatski sabor uopće 
sazvan, sabornica je postala poprište žestokih sukoba zbog različitih gledišta pre- 
ma sudbonosnu pitanju položaja Hrvatske u Monarhiji. Te su razmirice, uz osta- 
lo, 1 odjek oblikovanja novoga društva u kojem je mlado liberalno građanstvo | 
imalo uglavnom druge interese nego konzervativni veleposjednici, bivši feudal- 
ci. Tako je, primjerice, barun Aurel Kušević optužio urednika Pozora Ivana Per- 
kovca zbog članaka pisanih, tobože, u komunističkom duhu! Barun Lazar Hel- 
lenbach odbacio je Kvaternikov prijedlog o državnopravnom položaju Hrvatske, 
između ostaloga i zbog “radikalnog duha", koji može samo u teoriji biti u pravu. 
Čini se da se bojao “zloporaba? ideja Francuske revolucije, a želio je “jednu do- 
movinu" od Karpata do Jadrana iako u njoj stanuju razni narodi.? Kao pobornici 
“svetog" načela narodnosti, predstavnici inteligencije 1 dijela svećenstva željeli 
su samo poslužiti se oblikom nekadašnjih institucija koje su se razvile iz poseb- 
ne hrvatske državnosti, a udahnuti im nov sadržaj građanskoga društva. U svomu 
velikom govoru i Strossmayer je, na temelju historijskih istraživanja Račkoga, 
tvrdio da je “naš narod" odmah po svom dolasku u sadašnju domovinu stvorio 
državno tijelo “prosto od svake smjese feudalizma" koja ne prija “slavjanskoj* 
naravi. “Krtog feudalizma, kog smo mi god. 1848, opet ne tuđom pomoći, kao 
što njeki misle, nego vlastitom našom snagom iz doma našeg izmeli, i još danas 

izmećemo, vjerujte mi, bilje je, iz tuđeg u naš domaći vrt presađeno“, rekao je 
Strossmayer.“ 


Hrvatska državnopravna ideologija sada se sustavno formulira. Ona se, 
je već i posljedica moderne historiografije. Upravo je izašao Kukuljevićev zbor- 
nik izvora “Iura regni, a kodifikacija osnovnih sastavnih dijelova toga opravda- 
nja, koje se nalazi u historijskom uvodu saborske adrese, potječe od Franje Rač- 
koga. Prema tom uvjerenju ustav Trojedne kraljevine ima pravni kontinuitet od 
vremena “narodnih kraljevah?, ali se prilagođavao “duhu vremena" putem vlas- 
titoga zakonodavstva na staleškom saboru. To je temeljno gledište u suprotnosti 
s koncepcijom mađarskoga državnopravnoga kontinuiteta koji proizlazi isključi- 
vo iz zaključaka Ugarskoga sabora. Dogma o neprekinutu hrvatskome državnom 
pravu imala je tri bitne točke, trajno prisutne u svim polemikama s pobornicima 
državnoga prava interpretiranoga u mađarskom smislu. Ponajprije to je tvrdnja da 
je hrvatski (politički) narod dobrovoljno pozvao na prijestolje Arpadoviće i da se 
zato povezao s Ugarskom samo personalnom unijom. O tome svjedoči posebna 
Zvonimirova kruna i nepostojanje zajedničkoga zakonodavstva i uprave. Taj je te- 
melj hrvatskoga historijskog prava bez obzira na kasnije promjene, zajamčen 
brojnim kraljevskim diplomama koje su se shvaćale kao izraz “ugovora? između 
kralja i “naroda?. Na prvom su mjestu, dakako, “dvostrani" 1 drugi ugovori pri 
izboru Habsburgovca za hrvatskoga kralja na Cetinskome saboru 1527. 1 u vezi 
s hrvatskom Pragmatičkom sankcijom 1712., koji su se tumačili kao jamstvo dr- 
žavne samostalnosti i cjelokupnosti Trojedne kraljevine. Pri tome valja imati na 
umu da se hrvatskoj Pragmatičkoj sankciji protivila ona iz 1713. koja je služila 
vladaru kao opravdanje jedinstvene “austrijske'' monarhije s carskom “svevlasti" 
kao njezinim temeljem. Za mađarske političare mjerodavna je isključivo ugarska 
Pragmatička sankcija 1723. kao izraz potpune državne samostalnosti Ugarske 
koje je integralni dio Hrvatska i Slavonija. “Državni život" Trojedne kraljevine 
dokazivao se tvrdnjama o širokoj ingerenciji staleškoga sabora, koja se doduše s 
vremenom suzila. Isticanjem ograda što ih je izrazio staleški sabor 1790., mogla 
se i njegova rezerva pri odricanju od bitnih funkcija tadašnje samouprave pred- 
staviti kao nastavak državnosti, za razliku od mađarske strane koja je zaključke 
toga sabora shvaćala u smislu napuštanja hrvatske “pokrajinske" autonomije. 
Osim unutrašnje uprave i zakonodavstva, za hrvatske interpretatore glavni su do- 
kaz državnosti porezni i vojni poslovi o kojima je odlučivao staleški sabor. U ča- 
su nastanka adrese 1861. to je isticanje imalo praktično značenje jer su se “neza- 
koniti? porezi, nametnuti za apsolutističkog režima, utjerivali vojnom silom. Fi- 
nancijska samostalnost istaknuta je u adresi kao osnovni atribut državnosti. Spo- 
minjanje samostalne djelatnosti hrvatskih staleža u vojnim poslovima Franjo Jo- 

sip je smatrao izazovom. Za nj je vojska osnovna prerogativa carske moći i tog 
se uvjerenja čvrsto držao i u tijeku popuštanja mađarskim zahtjevima. Adresa je 
štoviše tvrdila da Hrvatski sabor ima pravo utjecati na vanjsku politiku. 


S obzirom na to da na Saboru nije bilo predstavnika Dalmacije, Vojne kra- 
jine i Rijeke, a mađarski zakoni 1848. rascjepkali su i civilnu Hrvatsku i Slavo- 
niju, razumljivo je da su zastupnici željeli načelnu izjavu o tome koje sve zemlje 
pripadaju državnome teritoriju Trojedne kraljevine. Na temelju zahtjeva Banske 
konferencije za sjedinjenjem Hrvatske s Dalmacijom, Kvarnerskim otocima i is- 
točnim dijelom Istre, vladar je odredio da Dalmatinski sabor izabere svoje 
predstavnike koji će zajedno s “Hrvatsko-slavonskim'" saborom razmotriti pita- 
nje sjedinjenja. Međutim, autonomaška većina Dalmatinskoga sabora odbila je 
provesti taj izbor. Hrvatski je sabor dakle bio krnj. U Vojnoj krajini nisu uopće 
provedeni izbori. Srijemska je županija na početku poslala samo dva predstavni- 
ka, a iriječki su Talijani spriječili izbore za Hrvatski sabor. Stoga se Sabor obra- 
tio vladaru sa zahtjevom za cjelokupnošću hrvatskih zemalja. Ističući da Kralje- 
vina Dalmacija s Dubrovnikom, Kotorom i Kvarnerskim otocima sastavlja s Kra- 
ljevinom Hrvatskom i Slavonijom “jednu nerazdielivu državu“, nekada pod ime- 
nom “kraljevine ilirske", a sada “trojedne kraljevine", Sabor želi da vladar napos- 
ljetku ispuni svoje obećanje o združenju tih zemalja. Sabor jednako tako zahtije- 
va da se na Vojnu krajinu “kao cjelokupni dio matere domovine" protegnu ustav- 
ne uredbe, da se Senj izuzme ispod vojničke uprave i da Krajina bude zastupana 
na tom saboru. Osim na istočnu Istru, istaknuto je pravo Trojedne kraljevine na 
jedan dio slovenskih zemalja i na njezine pokrajine u Turskom carstvu, tj. na Bos- 
nu i Hercegovinu, koja bi se u tijeku rješavanja “istočnoga pitanja" morala po- 
novno pridružiti Trojednoj kraljevini.“ 

Kao uvjet za rješavanje dalmatinskoga pitanja vladar je zahtijevao odluku 
Hrvatskoga sabora da njegovi zastupnici budu zastupani u Carevinskome vijecu. 
Na opetovane Mažuranićeve molbe dopustio je međutim izbore u Vojnoj krajini, 
no saborsku je djelatnost izabranih zastupnika ograničio samo na raspravu o 0s- 
novnim državnopravnim pitanjima.“ Zbog mađarskih pretenzija na Rijeku i Hr- 
vatsko primorje, ta su područja posebnim zakonskim člankom proglašena neraz- 
druživim dijelom “kraljevine Hrvatske", a time i Trojedne kraljevine. 


Zacijelo su zastupnici poznavali Kvaternikove spise i Starčevićeve pred- 
stavke Riječke županije. No tek u živoj raspravi i borbi mišljenja njihov je nauk 
mogao pokazati svoje pravo značenje; a budući da su oči svih “mislećih" Hrva- 


7 

8 

U Gross-Szabo, 1992., 578, upozorila sam na to da je Ministarsko vijeće više puta raspravlja- 
lo o zahtjevima Hrvatskoga sabora kao što su pitanje Krajine i sjedinjenja s Dalmacijom i da 
o tome ima podataka i u ministarskim izvještajima vladaru. 


116 


U Hrvatskom saboru 1861. 


ta, kako bi rekao Kvaternik, bile uperene u Sabor, nastali su i uvjeti za njegovo 
postupno širenje. Pun dinamike, prožet težnjom da utječe na političko opredje- 
ljenje i da neumorno djeluje, Kvaternik se svim svojim žarom posvetio saborskoj 
djelatnosti. Bio je očigledno među nekolicinom najaktivnijih ličnosti. Starčeviće- 
vu značaju i načelima nije odgovarala živa politička borba. Bio je neusporedivo 
suzdržljiviji od Kvaternika. No njegov stil oštra, otvorena i potpuno precizna iz- 
ražavanja već je tada mnoge impresionirao. 


U prvom dijelu zasjedanja Kvaternik je više puta ustao da brani “čast? i 
pravo suverenoga hrvatskog naroda “zakonito skupljenog" na tom saboru. Bio je 
među pokretačima zahtjeva da vladar priopći abdikacijske isprave Saboru. Nai- 
me Sabor nije uopće službeno obaviješten o tome da se Ferdinand V. 1848. odre- 
kao prijestolja i da ga je naslijedio Franjo Josip. Pozivajući se na državnopravne 
ugovore između “naroda? i kraljeva Kolomana 1102., Ferdinanda I. 1527. i Kar- 
la VI. 1712., zatim na niz drugih kraljevskih zavjernica, Sabor je naglasio svoje 
ustavno pravo da mu se dostave abdikacijski spisi. Zahtjev je formuliran na pri- 
jedlog Ivana Kukuljevića. Već na prvoj saborskoj sjednici Kvaternik je u vezi s 
prisegom vjernosti banu Šokčeviću izjavio da ustavno pravo i “čast suverenog na- 
roda" zahtijevaju da se Saboru prije svega priopće abdikacijski spisi. Pitanje pri- 
jave novoga ustavnoga kralja Saboru, tj. narodu sakupljenome “suverenom vo- 
ljom", on je poslije u debati proglasio problemom “existencije" naroda i nije že- 
lio da Sabor sasluša kraljevske prijedloge dok nije ustavno obaviješten tko mu je 
vladar. Franjo Josip je udovoljio zahtjevu Sabora i na taj način priznao Hrvatskoj 
i Slavoniji određenu autonomiju u suprotnosti s mađarskim mišljenjem da abdi- 
kacijski spisi pred Ugarskim saborom vrijede i za Hrvatsku i Slavoniju.“ 


Kvaternik je živo reagirao na svaku pojavu s kojom se nije slagao. Tako je, 
primjerice, žestoko odgovorio jednome poslaniku koji je rekao da je ugarska kru- 
na ujedno i hrvatska i proglasio tu izjavu sramotnom za hrvatski narod. Kada su 
Saboru priopćene kraljevske pozivnice velikašima iz Hrvatske i Slavonije za 
Ugarski sabor pisane mađarskim jezikom, tj. prije nego što je Hrvatski sabor od- 
lučio o odnosu Hrvatske prema Ugarskoj, Kvaternik je prvi put istupio sa svojom 
osnovnom političkom tezom.'“ Kao i drugi govornici, on je u tom postupku vidio 
spletku i austrijske i mađarske strane. Hrvate biju i Beč i Budim, rekao je, “mi 
sjedimo med dvie vatre med dva stolca..." Velikaše zovu u Budim, a kraljevske 
propozicije zovu u Beč! “...kud ćemo? hoćemo li dvostruko robstvo?* Izjavio je 
da perfidija i nepoštenje bečke vlade mogu “prejasni dom" uskoro lišiti prijesto- 
lja i da Sabor zato mora vladara odlučno opomenuti da njegovi savjetnici mogu 

“dinastiju upravo baciti". Nakon Starčevićevih predstavki u toj se Kvaternikovoj 
izjavi pojavila tipična pravaška prijetnja koja je do kraja osamdesetih godina od- 
jekivala iz saborskih klupa. Na Kvaternikov prijedlog, Sabor je tada stvorio zak- 
ljučak da krivac “zločina izdaje domovine" postaje svatko tko bi nastojao odcije- 
piti neki dio “kraljevinah" Dalmacije, Hrvatske i Slavonije ili bi, bez saborske 
odluke, sudjelovao na saboru druge zemlje, tj. Ugarske. 


Kvaternik se izjasnio protiv adrese lojalnosti kralju na temelju njegovih 
= propozicija Saboru. Odluka o odnosu Trojedne kraljevine s Ugarskom može se 
temeljiti samo na slobodnoj volji naroda, zastupanoga u Saboru, a ne smije pro1- 
zići ni iz kakva kraljevskoga naloga, rekao je." 


Odbacujući poziv u Carevinsko vijeće, Kvaternik se nije protivio izaslan- 
stvu koje je trebalo stupiti pred kralja sa zahtjevima za cjelokupnost hrvatskih ze- 
malja. Nasuprot tome, Starčević je u svom prvome kratkom govoru žestoko osu- 
dio slanje deputacije u Beč. U vezi s “odpisom'" kojim je kralj odgovorio sabor- 
skom izaslanstvu i dopustio izbor zastupnika Vojne krajine, Starčević je požalio 
što nije bio nazočan sjednici na kojoj je zaključeno da se kralju pošalje deputa- 
cija jer bi se bio odlučno protivio. Tri stotine godina “narod hervatski proseć Aus- 
triu postade prosjakom, klanjajuć se Austrii on postade robom, koj se bude kroz 
duga vremena težkom mukom iz berloga potištenosti osoviti.?'* Tom gorkom iz- 
javom Starčević je izrazio shvaćanje koje je poslije stalno zastupao. Hrvatski su- 
vereni narod nije podanik, a vladar nije “apostolski kralj od Božje milosti. To su 
dva ravnopravna partnera. Nije dostojno narodnih zastupnika da pužu pred kra- 
ljem. S jetkim prezirom Starčević je izjavio da uopće nije vrijedno raspravljati o 
kraljevskom “odpisu*', koji kao i drugi brojni slični spisi ne daje Hrvatima ništa. 
Starčevićevo ogorčenje proizlazi između ostaloga i iz kraljeve odluke da se od- 
godi pitanje sjedinjenja Hrvatske i Slavonije s Dalmacijom, Kotorom, Dubrovni- 
kom i Kvarnerskim otocima. On je u “piskaranju" iz Beča vidio samo “hudob- 
nost i bezumje...čerčkara" iz najviših bečkih krugova , tj. kraljeve okoline, a upo- 
zorio je na ona “večna pojavlenja" koja pokazuju da se Austrija 1 nadalje želi pos- 
lužiti Hrvatima “za svoje nečiste sverhe*. Za Starčevićevu sumnjičavost i mržnju 
protiv vladara tipična je njegova pretpostavka da je krajišnicima dopušteno da 

dila s tekstom u saborskim stenografskim zapisnicima u kojima se ne uvažava njegova ekav- 
ština a gubi se i dio njegova osebujnoga, arhaičnoga stila. Osim toga zastupnici su morali go- 
voriti a ne čitati (ali to nisu uvijek radili). Pogotovo kada se Starčevićevi govori objavljuju u 
pravaškome tisku, mogu se zapaziti i određene razlike prema poslije objavljenu govoru u sa- 
borskom zapisniku. Osim toga uredništvo Djela ispustilo je iz Starčevićevih govora neke kra- 
će izjave i odlomke koji nisu odgovarali vodstvu Stranke prava kada su Djela 1893. izašla. Uz 
određene sumnje mislim da je spomenuti tekst ipak primaran izvor. 

dođu u Sabor samo zato da bi kočili ustavni život. Želio je ukoriti saborsko pos- 
lanstvo zbog glasina da je ono u Beču pregovaralo i s drugim krugovima, a ne 
samo s kraljem, i predlagao je izjavu da “naše pravedne želje nisu nimalo usliša- 
ne? i da odgovornost za posljedice padaju na začetnika. Starčević je dakle izre- 
kao prijetnju koju je već prije izrazio Kvaternik: da bi se naime hrvatski narod 
mogao okrenuti od dinastije ako ona nastavi djelovati u protuhrvatskome smislu. 
Strossmayer je odgovorio Starčeviću da poslanstvo nije u Beču vijećalo niti s 
kakvim službenim osobama iz ministarstva. I Kvaternik je prosvjedovao što vla- 
dar ne želi protegnuti ustav na Vojnu krajinu. Nastavak vojničke uprave može do- 
vesti samo do iskorjenjenja “mužkog poroda plemena našeg", izjavio je. 


Kvaternikov prijedlog i Starčevićev veliki govor 


U raspravi o državnopravnom odnosu između Trojedne kraljevine i Ugar- 
ske pojavile su se u Saboru tri političke struje. Predstavnici Narodne stranke u 
kojoj su najvažnije ličnosti biskup Strossmayer, Franjo Rački, Ivan Perkovac, 
urednik glasila te struje, Pozora, a sa srpske strane Makso Prica, nastojali su pos- 
tići što širu autonomiju snalaženjem između vladarevih centralističkih i autokrat- 
skih nastojanja i “jedinstvene mađarske države". Unionistička struja na čelu s 
grofom Julijem Jankovićem smatrala je da Trojedna kraljevina može postići au- 
tonomiju isključivo u što užem savezu s Ugarskom. 


Ante Starčević i Eugen Kvaternik izjašnjavali su se za ideal samostalne hr- 
vatske države ali je Kvaternik ovom prilikom bio spreman, u dogovoru s kraljem, 
odstupiti od “podpunog suvereniteta" hrvatskoga naroda. Državnopravno je us- 
mjerenje Sabora, doduše, posljedica njima neprihvatljivih shvaćanja Narodne i 
Unionističke stranke. No za konačne zaključke saborske većine, u smislu istica- 
nja hrvatske državnosti odbijanjem svake mogućnosti zajedničkih poslova s Aus- 
trijom, pravaška je strana uvijek tvrdila da su u skladu sa Starčevićevim učenjem. 


Najprije su prevladale ideje i težnje tada najistaknutijih predstavnika inte- 
ligencije u Narodnoj stranci. Saborski zaključak o mogućemu državnopravnom 
odnosu s Ugarskom uz određene uvjete njihovo je djelo u suprotnosti s unionis- 
tičkim željama. Međutim, kada su u situaciji razlaza između vladara i mađarske 
elite pokušali otvoriti vrata eventualnim zajedničkim poslovima s Austrijom, os- 
tali su u manjini. Narodna stranka kao svojevrsna alijansa između predstavnika 


13 

HS, 92; o krajiškom pitanju 1860./61. i o krajiškim zastupnicima u Hrvatskome saboru piše 
Valentic 1981. 

l 

Za prikaz političke i i modernizacijske djelatnosti u Hrvatskom saboru koristila sam se pojedi- 
nim pasusima iz: Gross-Szabo, 1992., 129-156. O hrvatskom pitanju 1860.—61. te o adresi Hr- 
vatskoga sabora 1861., piše Korunić, 1995. 

slaboga liberalnoga građanstva i dijela katoličkoga svećenstva, nije mogla naići 
na razumijevanje za svoju “praktičku" politiku. Spriječili su to unionisti, prije 
svega predstavnici zemljoposjedničkoga plemstva ali i bogatijega zagrebačkoga 
građanstva, gradeći na općoj strastvenoj mržnji protiv bečkoga središta nakon 
sloma apsolutizma. 

Kada je riječ o državnopravnom opredjeljenju, Sabor je većinom glasova, 
protiv otpora unionista, prihvatio prijedlog “osrednjeg odbora", tj. Narodne 
stranke, o odnosu Trojedne kraljevine i Ugarske. Taj znameniti članak 42. jedini 
je od svih državnopravnih i drugih odluka potvrđen od vladara, a iznimno je va- 
žan u kasnijoj borbi za državnu autonomiju te pri nastanku i značaju Hrvatsko- 
ugarske nagodbe. Izražava doduše sklonost saborske većine prema savezu s 
Ugarskom, ali odlučno odbija mađarske ponude uske “pokrajinske? autonomije 
na načelima zakona iz 1848. Članak, što ga je formulirao Mažuranić, s Perkov- 
čevim dodatkom, ističe državnost Trojedne kraljevine. To je odgovor na mađar- 
sku interpretaciju područja hrvatske “pokrajinske autonomije koja se kretala od 
isključivo civilne Hrvatske (bez Rijeke i Hrvatskoga primorja) do Hrvatske i Sla- 
vonije bez Rijeke i Međimurja. Razumije se zato da članak 42. određuje najpri- 
je opseg teritorija Trojedne kraljevine (nabrajajući poimence županije Provinci- 
jala i pukovnije Krajine, uz Rijeku i Međimurje) za koji je nakon rata s Ugarskom 
1848., pravno prestala svaka veza s Ugarskom osim zajedničkoga kralja i zajed- 
ničke krunidbe. Prema toj izjavi, Trojednoj kraljevini pripadaju i sva javna prava 
Kraljevine Ugarske do kraja 1847., ako se ne protive njezinoj samostalnosti, uz 
njezina vlastita “temeljna državna i ustavna prava". Radi “zajedinstva interesa še 
dakle osiguranja ustavnih sloboda protiv autokratskog vladara, Trojedna je 
kraljevina ipak spremna stupiti s Kraljevinom Ugarskom “u još užju državno- 
pravnu vezu" (nego što je personalna unija nakon 1848.) ako joj ova prizna sa- 
mostalnost te spomenuti teritorijalni opseg. U tom bi slučaju na temelju ““podpu- 
nog starodavnog ustava" te “državne ravnopravnosti" Trojedna kraljevina sklopi- 
la s Ugarskom “savezni ugovor", pripremljen od odbor4 obaju sabora i točno bi 
se utvrdili zajednički poslovi. “Politični" poslovi (unutrašnja uprava) te nastavni, 
vjerozakonski i pravosudni poslovi bezuvjetno bi bili u kompetenciji hrvatske au- 
tonomije. 

Neprihvaćeni unionistički prijedlog također je utvrdio faktički, ali ne i 
pravni, prestanak državne veze Trojedne kraljevine i Ugarske 1848. “osim jedne 
te iste krune", ali je nastojao opravdati želju da Trojedna kraljevina “uz naročito 
priuzdržanje svojih temeljnih pravah* sklopi uži državnopravni savez s Ugar- 
skom na temelju saveznog ugovora. Prema tome, unionisti nisu postavljali ma- 
darskim predstavnicima uvjete za početak pregovora. U vezi s raspravom o odno- 
su s Ugarskom došlo je do žestokih sukoba između pobornika ideja formuliranih 
u zakonskom članku 42. i unionista od kojih su mnogi privremeno napustili sa- 
bornicu, ali se većina vratila nakon izglasanja prijedloga Narodne stranke. 

Članak 42. za Ugarski je sabor potpuno neprihvatljiv i ta je činjenica argu- 
ment za Kvaternikove tvrdnje o njegovoj neizvedivosti. Ugarski je sabor naime in- 
zistirao na zakonima iz 1848. koji su Hrvatsku i Slavoniju proglasili integralnim di- 
jelom Ugarske i raskrstili s ostacima njezinih “municipalnih prava. Trebalo je dak- 
le raskomadati tradicionalni teritorij Hrvatske i Slavonije, onemogućiti njezinu po- 
litičku individualnost i nacionalni pokret. To je urađeno prije svega u $ 5 o izbor- 
nim kotarevima i broju zastupnika u parlamentu. Pritom bi hrvatsko-slavonske žŽu- 
panije i teritorijalne jedinice slale svoje predstavnike po istom principu kao i ugar- 
ske županije. Zato se poimence navode tri slavonske županije, kao da su integralni 
dio Ugarske, te Riječki kotar, Hrvatska krajina te Slavonska krajina. Jedino je ci- 
vilna Hrvatska (bez Primorja) iskazana kao cjelina, ali i ona bi svoje zastupnike bi- 
rala izravno u mađarski parlament. Ne bi dakle više bila “politička individualnost" 
predstavljena zasebnim zastupnicima. Njezina “pokrajinska skupština" (tartomany 
gyiiles) ima jedino pravo slati dva poslanika u gornju kuću. Hrvatski bi se sabor 
zapravo pretvorio u skupštinu kakvu ima svaka županija, a partes adnexae (kap- | 
csolt reszek, pridružene strane, Nebenlinder) svele bi se na Zagrebačku, Varaždin- 
sku i Križevačku županiju koje bi, uz mađarske boje i grbove, smjele upotrebljava- 
ti i svoje vlastite. Prema tome “duh' zakona iz 1848. potpuno je uništio toliko že- 
ljenu “državnu samostalnost i neodvisnost" i onemogućio pregovore. 


Ferencz Dešk držao se zakona iz 1848. ali je pokazao spremnost da ih po- 
nešto ublaži da ne bi oslabio položaj mađarskoga plemstva u sukobu s kraljem. 
No u svakom slučaju Hrvati bi morali doći na Ugarski sabor, priznati zakone iz 
1848. sve dok se ne izmijene na Ugarskom saboru, na kojemu bi se odlučivalo 1 
o tome koji poslovi pripadaju hrvatskoj autonomiji i kakva bi ona mogla biti. 


Gledište da su zakoni iz 1848. obvezatni i za predstavnike Hrvatske 1 Sla- 
vonije koji bi se morali pojaviti na Ugarskome saboru kao jedinomu mjestu gdje 
bi se odlučivalo o njihovim zahtjevima, bilo je neprihvatljivo za većinu u Hrvat- 


2 

Prema zakonima iz 1848. ban je bio podčinjen ugarskom palatinu i odgovarajućem ministar- 
stvu. Autonomija Hrvatske i Slavonije izjednačena je sa samoupravom ugarskih županija. 
“Materinski? jezik u “Združenim stranama" smio bi se upotrebljavati samo na županijskim 
skupštinama, a službeni bi jezik bio mađarski. Zakonski članci Ugarskoga ' državnog Sabora 
godine 1847./8., U Zagrebu 1860. 


3 

U prvoj adresi Ugarskoga sabora 1861. priznaje se Hrvatskoj i Slavoniji svojstvo “političkoga 
naroda", tj. nositeljice pokrajinske autonomije. Vladar je podržao hrvatsku stranu naredbom da 
se odnosi Ugarske s Hrvatskom i Slavonijom rješavaju sporazumom obaju sabora, a ne isklju- 
čivo na Ugarskome saboru prema zakonima iz 1848. Kao pritisak na Mađare prihvatio je miš- 
ljenje većine Hrvatskoga sabora da je zbog štetnih promjena u vezi sa zakonima 1848. preki- 
nut zakoniti savez Hrvatske i Slavonije s Ugarskom. U drugoj adresi De&k je nastojao pobiti 
mišljenje da su ti zakoni štetni za Hrvatsku i Slavoniju i da bi ih ona kao “pridružena zemlja? 
(T&rsorszag — dakle ne više kao pridružene ili pokorene strane — partes adnexae ili subiectae) 
morala po pravu i pravdi prihvatiti. Adresse Entwurf von Franz von Deak auf das kčnigliche 
Reskript vom 21. Juli 1861., Kronstadt 1861. 

skom saboru. To bi značilo unaprijed priznati da je Trojedna kraljevina integral- 
ni dio Ugarske i da joj pripada samo ograničena “pokrajinska samouprava. S 
druge strane Mađari nisu nikako mogli uzeti u obzir izjavu u zakonskom članku 
42. da je 1848. jednostrano prekinut svaki odnos s Hrvatskom i Slavonijom. 
Onda bi naime tvrdnje austrijskih ministara da je Ugarska 1848./9. “proigrala" 
svoje “ustavno? uređenje dobile veće opravdanje. Osim toga to bi značilo prizna- 
ti državnost Kraljevina Hrvatske i Slavonije, a time bi pala i jezgra mađarske na- 
cionalne ideologije o jedinstvenoj mađarskoj državi, koje su Hrvatska i Slavoni- 
ja integralni dio, tj. “zemlja“, s tradicionalno uskom pokrajinskom autonomijom. 
Dakako da mađarski zastupnici nisu mogli prihvatiti ni uvjet cj elokupnosti Tro- 
jedne kraljevine, prije svega zbog Rijeke i Međimurja. Takve suprotnosti između 
mađarskih i hrvatskih političkih činitelja nisu dakle dopuštale približavanje gle- 
dišta. Ugarski je sabor raspušten još prije Hrvatskoga. Iz procjepa mađarskih po- 
litičara između obrane zakon4 iz 1848. i nužnosti da se oni djelomično izmijene 
niklo je načelo, bitno na cijelom putu do Hrvatsko-ugarske nagodbe. Hrvati bi, 
prema mađarskomu mišljenju, doduše morali prihvatiti zakonski temelj iz 1848., 
ali budući da oni to ne žele, Mađari bi pristali da pregovaraju o “koncesijama" za 
ograničenu pokrajinsku autonomiju. 


Za razliku od “osrednjeg odbora? i unionista koji su objavili samo glavne 
točke svoga opredjeljenja, Kvaternik je izradio prijedlog “fundamentalnog drža- 
ve naše zakona? utemeljenoga na četiri osnovna načela pravaškoga nauka: 1. na 
temelju “legitimiteta, historije i naravnih pravah" hrvatskoga naroda Hrvatska je 
samostalna država s kojom se nezakonito postupa kao s dijelom Habsburške Mo- 
narhije jer ona s ostalim njezinim zemljama ima samo zajedničkoga vladara; 2. 
zato se suvereni hrvatski narod može pogađati samo sa svojim slobodno izabra- 
nim kraljem uz isključenje ostalih činitelja Austrije 1 Ugarske i na temelju tih pre- 
govora eventualno prihvatiti neke zajedničke poslove s Austrijom (ovo posljed- 
nje, dakako, nije u skladu sa Starčevićevim naukom); 3. cilj je sjedinjenje hrvat- 
skih zemalja u samostalnoj državi utemeljenoj na klasičnim postulatima parla- 
mentarizma, prema kojima su vladar i izvršni organi odgovorni narodu, tj. Sabo- 
ru, u kojemu se koncentrira sva vlast; 4. provedivost tih ciljeva ne ovisi o unut- 
rašnjim prilikama Habsburške Monarhije nego o odnosu među velikim europ- 
skim silama koji se razvija na njezinu štetu. 


Kvaternik je snažno naglasio inicijativu suverenoga hrvatskog naroda pri 
stvaranju temeljnoga ustavnoga zakona i njegov otpor vladarevu nametanju držav- 
nopravnoga uređenja. No odstupio je od “podpune suverenosti" hrvatskoga naroda 
prihvaćanjem minimuma zajedničkih poslova s Austrijom uz sustav čvrstoga nad- 
zora zakonodavnih i izvršnih organa hrvatske države i međunarodnoga jamstva. 


Kvaternikov prijedlog, doduše, izvire iz koncepcije u čiju je opravdanost 
nastojao uvjeriti već ministra Rechberga. No u tom prijedlogu, u obliku ustavno- 
ga zakona s paragrafima, zapaža se da su jasnije naglašene samostalnost hrvat- 

ske države i rezerve prema dinastiji. U dopisima Rechbergu morao je kao autor 
antidinastičke i antiaustrijske knjige “La Croatie" biti oprezniji nego kao sabor- 
ski zastupnik. Može se pretpostaviti da su na njegove formulacije utjecale dvije 
činjenice. Naime Franjo Josip nije ni pomišljao na to da proširi Listopadsku dip- 
lomu u smislu Kvaternikova prijedloga postupnoga ispunjenja plana za ostvare- 
nje hrvatske države pod habsburškom dinastijom, nego je, nasuprot tome, dao 
svomu listopadskom oktroju centralističko tumačenje Veljačkim patentom. Pret- 
postaviti je da su na Kvaternikove formulacije utjecale i Starčevićeve predstavke 
iako su se razlikovale od njegovih dopisa Rechbergu i shvaćanja izraženih u dva 
spomenuta spisa objavljena u Zagrebu. 


Kvaternik se u “predbježnim ustanovama" svoga prijedloga “temeljno dr- 
žavnoga zakona trojedne kraljevine hrvatsko-slavonsko-dalmatinske" najprije 
poziva na “medjunarodne ugovore" od 1102. do 1712. koji omogućuju da se “tro- 
jedne kraljevine državni sabor" upusti u dogovor s hrvatskim kraljem te se na taj 
način “nerazlučivost osobe vladara iz kuće habsburglothrinske za sva buduća 
vremena, dvostrano vežućim ugovorom, međunarodno ustanovljuje.“ No Kva- 
ternik odmah ima na umu mogućnost odstupanja od toga dogovora ako njegove 
posljedice ne bi bile povoljne. Taj “medjunarodni ugovor" stupio bi na snagu tek 
kada dinastija “cjelokupnost krune hrvatske neokrnjeno sastavi“, i to sjedinje- 
njem Dalmacije i otoka, Kotora, Dubrovnika, Kvarnera i otoka, i Istre “silovito 
od kraljevine Hrvatske odkinutih" te Kranjskoj i Štajerskoj utjelovljenih “kota- 
ra", Za slučaj raspada Njemačkog saveza (koji uz njemačke te njemačko-austrij- 
ske obuhvaća još češke i slovenske zemlje), Kvaternik predlaže priključenje hr- 
vatskoj kruni i “sloveno-hrvatskih" pokrajina ako bi one zaželjele da uživaju pra- 
va i slobode “s ostalim srodnim si narodom hrvatskim". 


Kvaternikov prijedlog zatim ističe “odnošaje medjunarodne" s obzirom na 
Austriju. Pritom je bitno da hrvatskom državom ne vlada austrijski car nego kralj 
“sveukupne kraljevine Hrvatske" na temelju državnih i “staro-ustavnih" prava. 
“Suvereno samostalna" hrvatska kruna, a prema tome i Kraljevina Hrvatska, 
nema veze ni s kakvim drugim naslovom ili zemljom dinastije Habsburg. U slu- 
čaju nestanka naslova austrijskoga cara, vladar bi morao ili stolovati u Hrvatskoj 
ili sklopiti novi međunarodni ugovor. Ističući samostalnost hrvatske krune i kra- 
ljevine prema svim posjedima Habsburgovaca, Kvaternik kaže da je 1848. “vo- 
đeni samostalnosti rat Hrvatah' prekinuo odnose hrvatske krune 1 drugih zema- 
lja austrijskoga carstva, a prije svega s ugarskom krunom. 


Kako bi se spriječilo nasilje apsolutizma i zlokoban utjecaj besavjesnih 1 
zlobnih savjetnika na kralja, Kvaternik predlaže čin koji bi i “povjestnica euro- 


4 

Govor Eugena Kvaternika, zastupnika ribničkog slavne županije zagrebačke, što ga je govorio 
na saboru Trojedne kraljevine 18. lipnja 1861., U Zagrebu 1861; Kvaternikov zakonski prijed- 
log objavljen je u Spisima II, br.144, 169-181. Tiskan je i posebno uz Govor. 

pejskih družtvah uvažiti mogla", naime svečanu krunidbu hrvatskoga kralja u 
Zagrebu ili u nekomu drugom “znamenitijem" gradu “trojedne kraljevine", s 
time da se eventualna krunidba u nekomu tuđem gradu ili pod tuđim naslovom 
ne bi od hrvatske strane priznavala. Kralj bi se morao zakleti da će čuvati “te- 
meljno-državna prava", tj. i ovaj ugovor. Svaki vladar morao bi se kruniti za hr- 
vatskoga kralja šest tjedana nakon stupanja na prijestolje, a Franjo Josip nakon 
potvrde ovoga zakona. Za svakoga prijestolonasljednika koji se ne bi držao spo- 
menutih točaka ugovora, smatra se da se odrekao prijestolja. Zato Kvaternik je- 
zikom Rousseaua izjavljuje: “Narod se tad hrvatski vratja u prvobitna svoja na- 
ravna prava koja mu na temelju naravnoga prava čovječanstva isto tako ko? 1 sva- 
kom drugom političkom družtvu i narodu neoskvrnjeno pripadaju." Hrvatska dr- 
žava imala bi diplomatski naslov “Trojedna kraljevina Hrvatska" ili “Kraljevina 
hrvatsko-slavonsko-dalmatinska". Ubuduće bi se uz ostale titule u kraljevu nas- 
lovu trebao uključiti i naslov “Kralj sveukupne Hrvatske kraljevine“. 


Prema ugarskoj kruni “trojedna kraljevina Hrvatska" potpuno je samostal- 
na, no ako bi Ugarski sabor priznao taj “medjunarodni ugovor", tada bi bio mo- 
guć “politički savez, koji se u medjusobnoj obrani i pobratimstvu s narodi ugar- 
ske krune i države usriedotočuje..." (podcrtao E. K.). Važno je uočiti da bi se taj 
savez između dviju samostalnih država sklopio s narodima Ugarske a ne samo s 
Mađarima, tj. Ugarska bi u tom slučaju morala postati država ravnopravnih naro- 
da a ne biti “jedinstvena mađarska država“. Ako sadašnji Ugarski sabor ne prih- 
vati taj prijedlog ili ga odbaci, onda ustanove toga zakona o političkom savezu 
postaju bespredmetne. 


U opsežnome paragrafu 18 Kvaternik pokušava konkretizirati ustavno 
uređenje Hrvatske i njezin odnos prema Austriji. Umjesto postojećega dikasteri- 
ja u Beču (od 1862. to je dvorska kancelarija), u Zagrebu bi se ustanovilo “Kralj. 
državno vieće za kraljevinu hrvatsko-slavonsko-dalmatinsku.*" Prvi predsjednik 
toga vijeća imao bi sjedište u Beču uz “ustavnog kralja hrvatskog" i bio bi pos- 
rednik između austrijskoga cara i ustavnoga kralja u austrijsko-hrvatskim odno- 
sima (uz isključenje svakoga tuđega utjecaja na kralja). Zajednički poslovi Hrvat- 
ske i Austrije “u predmetih izvanjskih dielah, rata, financijah i trgovine, posred- 
stvom ipak i jedino kroz državno vieće trojedne ove kraljevine" vodili bi se zato 
u skladu s hrvatskim interesima. Predsjednik državnoga vijeća bio bi ravnopra- 
van s austrijskim ministrima tih resora ali bi imao položaj zastupnika krune i Tro- 

jedne kraljevine, a ne rang austrijskoga ministra. Ne bi prisustvovao austrijsko- 
me ministarskom vijeću jer nije odgovoran austrijskoj državi osim “kao popeči- 
telj (ministar, M. G.) kralja hrvatskog" u pitanju “navještenja rata". Svi ostali 
poslovi u kompetenciji su hrvatskoga državnoga vijeća i Sabora. 


Za funkcioniranje eventualnoga “saveza obrane i pobratimstva med hrvat- 
skom i ugarskom državom", Kvaternik predlaže više odredbi uz oprez da se ne 
bi izvrgnuo u “podanost" hrvatske krune prema Ugarskoj, a zatim obiju prema 
Austriji. Zadaća toga “saveza? bila bi da Ugarski i Hrvatski sabor isposluju “'ga- 
rancije velevlastih Europe" za hrvatsku i ugarsku državu kad se bude “obće-eu- 
ropejska razmirica medjunarodnimi ugovori uredjivala..." Posebnim zahtjevima 
Kvaternik nastoji osigurati odgovornost hrvatskoga državnog vijeća i njegova 
predsjednika Saboru te jamstva tih ustanova kojima pripada i organizacija “na- 
rodne hrvatske vojske“. 


Prijedlog posebno ističe da se priznavanjem spomenutih zajedničkih pos- 
lova hrvatska država ne podčinjava austrijskom ministarstvu ili državi, nego 
samo slobodnom voljom suverenog naroda podjeljuje vladaru određen dio vlas- 
ti. Svako je sudjelovanje u tuđemu političkom tijelu nedopustivo. Kvaternikov 
međunarodni ugovor može međutim stupiti na snagu samo ako austrijska vlada 
bude odgovorna narodima Austrije, tj. njihovim zakonodavnim tijelima. 


Kvaternik je držao da se ne može ostvariti personalna unija između Aus- 
trije i Ugarske. Ipak je za svaki slučaj predvidio da bi Hrvatska zahtijevala ista 
prava ako Ugarska postigne “vlastito svoje u strogom smislu rieči uzeto popeči- 
teljstvo" vanjskih poslova, rata, financija i trgovine. Prema tome, autor je svoj 
prijedlog ogradio tolikim uvjetima, jamstvima i kondicionalima, i gorljivo je nag- 
lašavao državnu samostalnost Hrvatske tako da su zajednički poslovi na neki na- 
čin ostali u pozadini, a cjelina je ostavljala dojam kao da je doista riječ o prijed- 
logu za ostvarenje pune državne suverenosti hrvatskoga naroda. Vjerojatno je to 
tako shvaćao Ante Starčević jer inače ne bi podržao prijedlog. 


Velikim govorom 18. lipnja 1861. Kvaternik nije namjeravao cjelovito op- 
ravdati svoj temeljni ustavni zakon. Svrha mu je pobijanje prijedloga “osrednje- 
ga odbora? o mogućnosti “druženja s Ugarskom ako Mađari prihvate hrvatsko 
državno pravo. Šutnjom je Prošao | preko. prijedloga unionista o bezuvjetnomu 
realnom savezu s Ugarskom. Prijedlog “ “osrednjeg odbora" vodi prema Kvaterni- 
ku u opasno “dvoputje", tj. snalaženje između Beča i Pešte, “...jer jao onome, 
koji med vatrom samo i vodom birati mora!" On međutim drži da je hrvatski na- 
rod “na razkršću?, da dakle postoji treći put “ustavnosti i zakonitosti naše" koji 
nije oktroj niti kraljeva zapovijed nego “proizvod suverene naše volje“. To je us- 
tavni dogovor Sabora s hrvatskim kraljem na temelju “starodavnih ustavnih pra- 

vah kao i državo-temeljnih zakonah duhu i zahtjevanjima vriemena odgovaraju- 
ći...? (sve podcrtao E. K.), koji dogovor treba osigurati novim državno-temeljnim 
zakonom. Pri tome se mora ukloniti svaki bečki utjecaj na kralja. Slobodno ure- 
đenje odnosa hrvatske krune i države prema Austriji i savez obrane hrvatske i 
ugarske države jamstvo je bolje budućnosti. 


Kvaternik se posebno trudi dokazati neizvedivost realnoga saveza s Ugar- 
skom u smislu prijedloga “osrednjega odbora" pozivajući se, uz ostalo, na izjave 
mađarskih prvaka iz kojih se vidi da oni nipošto ne žele odustati od zakona iz 
1848. prema kojima bi Hrvatska bila integralni dio Ugarske. Svoj program pot- 
krijepio je veličanjem hrvatske povijesti kao u knjizi “La Croatie", uz žalbu na 
“nezrele experimentacie? jer: “Prošlost naša, ko? da je nikada bilo ne bi, nikako- 
va nam nije učiteljica!?'“ Uvjerenje da Bog bdije nad hrvatskim narodom i da mu 
je namijenio posebnu zadaću opravdava njegovim teškim položajem u ratovima 
s Avarima, Nijemcima (Francima) i Turcima koje je uvijek pobjeđivao. I na sa- 
dašnjem “razkršću? narodnoga života, Kvaternik se uzda u Boga ali ističe 1 nuž- 
nost “zdrave političke razboritosti?. 


No kako je moguće da Austrija, koja je, prema Starčeviću 1 Kvaterniku, 
dosad samo upropaštavala hrvatski narod, primi Kvaternikov prijedlog o samos- 
talnoj hrvatskoj državi? Kako je moguće da Mađari nikako ne bi mogli prihvati- 
ti hrvatsku državnost u okviru Ugarske a ne bi se protivili Kvaternikovoj samos- 
talnoj hrvatskoj državi koja je sušta protivnost njihovu brisanju hrvatske autono- 
mije zakonima iz 1848.2? Odgovor je u Kvaternikovu uvjerenju da sudbina Hab- 
sburške Monarhije ovisi isključivo o odnosu među velikim silama 1 o njihovu in- 
teresu za hrvatski narod kao čuvara Jadrana, i da je njegov prijedlog izvediv jer 
je u skladu s “pokretom europskih državah". Pri tome se ograđuje od optužbi da 
je njegov program “revolucionaran“. 


U svom govoru Kvaternik se opravdava što nije mogao “ignorirati Aus- 
triju iako ona neće prihvatiti njegov prijedlog niti onaj o realnom “sdruženju“ s 
Ugarskom. Austriju naime priznaju sve europske države dok za Hrvate i Mađare 
ne mare. Zato on nastoji prilagoditi faktičko postojanje Austrije “najstrožoj na- 
šoj hrvatskoj ustavnosti". Posebno ističe da njegov prijedlog potječe iz uvjerenja 
da Mađari neće postići personalnu uniju “s Bečom", no ako bi se to ipak dogo- 
dilo, on bi se založio zato da Hrvati postignu to isto. Kvaternik donekle ipak priz- 
naje neizvedivost svoga prijedloga, a ne samo onoga “osrednjega odbora“, ali tvr- 
di da njegov program spašava narodnu čast jer barem omogućava “muževno če- 
kanje dok nam se pravda nepodjeli". Treba čekati bolje vrijeme koje će nastati 

promjenama u međunarodnoj politici. “Stoga zdravi razum, razbor politički i ko- 
risti naše nam zapovjedaju da se u slobodi i samostalnosti uzdržimo, ko što se ju- 
načkomu slobodoumnomu narodu i pristoji." Kvaterniku su važne slobodne 
ruke u pogodnu času. Ne valja ući u borbu vezanim rukama, upozoravao je. 


Preporučavao je dakle taktiku “muževnog čekanja", koja je bila više sas- 
tavni dio Starčevićeva političkoga profila, a manje je odgovarala njegovoj želji za 
dinamičkom političkom i diplomatskom akcijom. Da doista nije mog čekati, 
najbolje je poslije pokazao svojim odlaskom u Rakovicu. 


Kvaternik navodi svoje “političke combinacie* kojima želi pokazati da bi 
habsburška dinastija uoči skorih europskih zapletaja dobro prošla samo kada bi 
prihvatila Kvaternikov prijedlog koji je “izvediv, praktičan i mogučan“, tj. kada 
bi Hrvate stavila “u prvobitnu slobodu spram sebe". Tada bi Austrija zadovoljila 
“hrvatsko pleme koje od Soče do Bojane rieke neprekidno se uz Jadransko more 
proteže" i po tome je za europske sile važnije od mađarskoga. “ Predviđa razne 
mogućnosti u odnosima Francuske, Rusije i Engleske, a hrvatski narod, kao ču- 
var Jadrana, bio bi u svakom slučaju “cjelim zapadom poduprt“. Čini se daje u 
središtu Kvaternikovih “kombinacija neposredno predstojeća “borba svieta". 
Naime “napoleonizam" (koji u ovom času mrzi) mogao bi prouzrokovati “pad 
Austrije? a ona to može spriječiti samo ako stekne “ljubav narodah pograničnih“. 
No u slučaju da “napoleonizam' propadne, tada će Francusku nadomjestiti Rusi- 
ja pa će svi “narodi slavenski jedino u Rusiji spasiteljicu" vidjeti ako se Austrija 
prije toga ne založi za njihovo zadovoljstvo i sreću. Nezadovoljni Hrvati bit će 
opstanku Austrije najopasniji kao “drugovi magjarizma i svih ugnjetenih naro- 
dah? i kao čuvari Jadrana. Zato neka Austrija pazi da ne bude prekasno i da ne 
propadne kao Niniva. Kvaternik doduše uporno ističe da je hrvatsko pitanje za 
Austriju važnije od mađarskoga jer je ono bitno i za druge europske države, ali 
upozorava na “vičuću nepravdu" europskoga tiska, diplomatskih spisa i knjiga 
koji ne znaju ništa o hrvatskome državnom pravu jer Europa poznaje samo Ugar- 
sko kraljevstvo. 


U svom govoru Kvaternik izričito kaže da želi obrazložiti samo pojedine 
“bitnije točke" svoga prijedloga i za nj je karakteristično da pri tome ističe upra- 
vo svoje gospodarsko i društveno shvaćanje. Osudivši propagandu unionista me- 
du seljacima, kaže da hrvatski seljak ne može zrelo prosuditi politička pitanja ko- 
jima se muče “i najsposobnije glave narodnjakah". Zato se seljak mora povjeriti 
onima koji će ga pravedno voditi i koji su i sami “iz koljena seljačkoga proizaš- 
li? pa najbolje znaju što im je potrebno, a to su dakako “čestiti ljudi? u Saboru. 
Zalažući se za političku pouku seljaka koji o tim pitanjima znaju isto koliko i “o 

lanjskom snijegu", on zapravo doživljava političku borbu kao djelatnost nekoli- 
cine “muževa" koji uživaju povjerenje “puka i vode “massu?. U nepismenu se- 
ljaku, donedavna kmetu, on još nije mogao gledati svjesna pokretača političkoga 
života 1 širitelja nacionalne svijesti, nego samo masu koju moraju voditi građan- 
ski političari, a koja će se jednoga dana osvijestiti. Izjavio je, štoviše: “s propas- 
tju narodnosti ne toliko kaputaši, koliko upravo tužni seljački puk krvavo trpi: jer 
ne samo da tuđinac zemljom zavlada, no što je gorje jošte, tužni seljak i u svo- 
jem čovjeku tuđinca vidi!" | 


Za gospodarska pitanja Kvaternik je pokazao interes još dok je bio u Ru- 
siji. Očigledno je boravak u Francuskoj, Švicarskoj i Italiji još proširio njegovo 
zanimanje u tom pogledu. Odmah je naglasio da priprema za hrvatsku državu 
zahtijeva i ekonomsku koncentraciju u Hrvatskoj. Realnu uniju s Ugarskom na- 
pao je i s gospodarskih gledišta. Predvidio je ono što se dogodilo nakon Hrvat- 
sko-ugarske nagodbe: “pol polag, pol mimo, ali k nam nikad ništa?.'* Uvjeren je 
da bi ostvarenje hrvatske državnosti izazvalo uspon poduzetništva i obrta, dok bi 
državno središte izvan Hrvatske prouzročilo odljev novca u tuđinu, gdje bi veli- 
kaši trošili proizvod hrvatske krvi i žuljeva. O slabosti hrvatskoga građanstva 
svjedoči i to što Kvaternik povezuje pojam bogatstva samo s velikašima. Predvi- 
đa povećanje poreza za seljake u okviru realne unije. Optužuje Austriju da samo 
izvlači kapital iz Hrvatske, a ništa ne investira, kad bi pak došlo do unije, “liepi 
čisti hrvatski miliuni" prelijevali bi se u Peštu umjesto u Beč. Dobro je predvidio 
i problem željeznica, koje bi se gradile u interesu Ugarske, a ne radi povezivanja 
“blagoslovljenih naših predieljah" s Jadranom. 


U Kvaternika je romantičko opajanje na izvorima povijesti u skladu s raz- 
boritim prosuđivanjem predstavnika građanstva. Za nj krunjenje hrvatskoga kra- 
lja u Zagrebu nije samo simbol samostalne hrvatske države nego i poluga za gos- 
podarski uspon. Uz europski interes što bi ga Hrvatska postigla tim činom, Kva- 
ternik je dočarao zastupnicima i znatan financijski efekt. Stranci bi dohrlili u 
Zagreb i potrošili ovdje svoj novac. Bilo bi zarade za obrtnike, trgovce, poduzet- 
nike. Nova važnost Hrvatske potakla bi “velikaše i boljare" da ipak zavole svoj 
zavičaj i da u njemu ostavljaju svoj novac i grade palače. Ukratko, oni bi trošili 
“žulje naroda svoga u sriedi tog naroda.? | 


U Kvaterniku još uvijek živi nešto od ilirskoga duha, naslijeđenoga od oca. 
Za razliku od Starčevića koji je u predstavkama prokleo slavenstvo kao plod pak- 
lenih bečkih spletki, Kvaternik se služi pojmovima “Hrvato-Slavi" ili “trojedne 
kraljevine hrvatske slavenski sin". On, štoviše, drži da je Hrvatska bedem protiv 
mađarizma, obrana i “svih Srbljah i svih Jugoslavenah?. O “narodni život hrvat- 

ski" uvijek su se razbijali valovi “dušmanah jugoslavenskih". Zato je “kleta tuđa 
politika" uvijek nastojala “da nas Hrvate po vjeri, po zemljama, po potocima itd. 
razdieli što bi nas razdjeljene laglje pod svoju kapu spremila".'* Nada se da će biti 
bolje “čim se jednom razcjepkani sinovi jedne mile majke bolje upoznadu'. Za 
razliku od Starčevića, Kvaternik vidi Hrvate u okviru Slavena i Jugoslavena, ali 
ubraja u hrvatski narod Slovence i Srbe u Hrvatskoj te Bosni i Hercegovini. Još 
nije prihvatio Starčevićevu koncepciju da su i Srbi u kneževini Srbiji Hrvati. 


Iako se s Kvaternikovim prijedlogom očigledno nije slagao, Starčević je 
velikim govorom 26. lipnja 1861. kao jedini zastupnik podupirao taj prijedlog. 
Vjerojatno je procijenio da mu je sadržaj ipak zalaganje za samostalnu hrvatsku 
državu i da su Kvaternikove teze o mogućnostima njezina ostvarenja s obzirom 
na odnose među velikim silama realne, a preko njemu neprihvatljiva pitanja 
zajedničkih poslova s Austrijom, prešao je šutke. 

Prije svega Starčević je želio ponoviti i dopuniti svoje izlaganje u pred- 
stavkama 1 zaokružiti temelje svoga učenja. Strastvena mržnja protiv Austrije i 
uvjerenje da su svi narodi Monarhije sužnji prevladavaju u njegovu govoru. Ne- 
podnošljivo mu je da se vladar, po ustavu ravnopravan partner hrvatskoga naro- 
da, usuđuje narediti Saboru da uzme u pretres pitanje odnosa s Ugarskom. Već u 
prvoj rečenici izražava svoje ogorčenje. “Austriansku zapoved kojom nam se na- 
laže da odnošenje naše domovine naprama Ungarii pretresujemo, razmatrao ja s 
koje komu drago strane, ja nikako nemogu razabrati, da-li nam je onom zapoved- 
ju bezobraznia poruga namenjena, ali je derzovitie i samovoljnie pogaženo pra- 
vo naše kraljevine, ali nam je hudobnie bačeno seme zavadje s narodi Ungarie, 
seme 1z koga se Austria našoj konačnoj propasti nada." “ Austria" je njemu “ona 
herpa bečkih licomeracah i ulagah, koji zavadjaju našega kralja s njegovimi na- 
rodi, koji su našega kralja 1 narode Austrie u strašno današnje stanje doveli, koji 
budu, ako stvari drugačie neokrenu, učiniti da kralj naš poveća broj onih žertvah, 
koje su slični zlikovci naveli, da na račun božje milosti na zemlji pakao stvarahu, 
a danas se one same dušom i telom u paklu ćute.?'" 


Starčević je, doduše, u svojoj predstavci osudio kralja osobno zbog apso- 
lutizma, no u sabornici to više tako ne radi. Kaže da zapovijed Saboru da se iz- 
javi o odnosu s Ugarskom ne potječe od “našega kralja" nego od “Austrie?. Ne 

samo “Austrii" nego i kralju Starčević poriče pravo da potvrđuje odnos Hrvatske 
prema bilo kojoj zemlji pod vlašću Habsburgovaca; on bi eventualne zaključke 
Hrvatskoga sabora u tom smislu mogao jedino uzeti na znanje. Dopušta kralju 
samo pravo zahtijevati izvršenje ugovornih dužnosti radi održanja njegova prijes- 
tolja “u sjajnosti i snagi". Napao je i podvrgao ironiji naziv “apostolski? vladar 
koji su, po njegovu uvjerenju, izmislili isusovci da bi se narodi Austrije lakše po- 
korili. Starčević nije mogao dopustiti Franji Josipu, koji je postao hrvatskim kra- 
ljem na temelju “ugovora svojih pređa s hrvatskim narodom, da se smatra vla- 
darem “od Božje milosti", a ne kraljem s odobrenjem hrvatskoga naroda. Dru- 
gim riječima, Hrvatska je po svomu historijskom i prirodnom pravu samostalna 
država koja se ne nalazi u okviru Habsburške Monarhije. U tom se pogledu sla- 
gao s Kvaternikom koji je, doduše, bio spreman prepustiti dio toga suvereniteta 
Austriji, dakako uz uvjet niza jamstava. U nastojanju da prikaže svrhu austrijske 
nezakonite zapovijedi da zavede a ne da pomiri narode Ugarske i Hrvatske, zaoš- 
trio je Kvaternikovo mišljenje da bi svaka veza s Ugarskom unutar Habsburške 
Monarhije bila pogubna. 


Pod dojmom činjenice da je mađarska emigracija programom koji je na te- 
melju zakona 1848. brisao hrvatsku državnost, nailazila na simpatije posebno u 
Francuskoj, Kvaternik je glavnu nesreću za Hrvatsku vidio u Mađarima. Austri- 
jaje dosad, doduše, upropaštavala hrvatski narod ali bi eventualno, prisiljena eu- 
ropskim pokretom, mogla postati zemlja slobodnih naroda, s kojom bi Hrvatska, 
uz nadzor svojih izvršnih i zakonodavnih organa, mogla imati najnužnije zajed- 
ničke poslove. Nasuprot tome Starčević je za sve zlo koje su Hrvati pretrpjeli ok- 
rivio isključivo “verolomnu' Austriju jer bez njezinih uputa Mađari ne bi mogli 
s Hrvatskom tako postupati. 


Njegov govor pokazuje da to uvjerenje niče iz iskustva 1848. Kako je 
samo žalio što Hrvati i “Ungarc1" (tj. narodi Ugarske a ne samo Mađari) nisu bili 
složni jer su mogli podići samostalne države na razvalinama Austrije! Tvrdio je 
“da je Austria hervatski rat proti Ungarii iz prave, iz zakonite brazde izvela, da je 
Austria svojim tlačenjem svu Ungariu pod oružje nagnala, hoću da rečem da su 
Hervati, po krivnji Austrie, ne samo proti zaslepljenim i nepravednim Magjarom, 
kao što bijaše namera Hervatah, nego proti svim narodom Ungarie vojevali'. Pre- 
ma Starčeviću Ugarska je nakon 1848. zapravo podložna Hrvatskoj, no “druga- 
čie postupa otčinska Austria sa svojimi vazda vernimi Hrvati", kaže on ironički. 
Austrija tobože ne zna spada li hrvatski narod “pod Austriu koju su Hervati iz 
ništa velikom učinili, ali pod Ungariu koju su oni oružjem nadvladali.? Iz dna du- 
še izražava nadu da su se Hrvati najzad osvijestili i da više neće ratovati “za svo- 
je sužanjstvo ni za despociu Austrie.?'* Godine 1861. Starčević još nije osuđivao 
Jelačića, ali je u Zrinskom 1 Frankopanu već vidio simbol otpora “Austri1". I tad 

je ponovio svoje, već prije izrečeno, uvjerenje da su oni proglašeni buntovnicima 
i “udavljeni zato jer su Nijemci htjeli njihova imanja. 

Poučen iskustvom 1848. Starčević se zalaže za suradnju s narodima Ugar- 
ske. Dok god Hrvati budu s njima zavađeni, Austrija će ih sve držati na uzdi. No 
postojao je još jedan razlog. Čini se da je želio savez malih naroda koji se pojedi- 
načno ne mogu suprotstaviti interesima velikih sila. Kada bi Hrvatskoj i Ugarskoj 
bio osiguran ustav uz jamstvo velevlasti, Hrvati bi se sporazumjeli s narodima 
Ugarske za 12 sati, tvrdio je. Osuđivao je ludost Mađara što. nisu priznali ravnop- 
ravnost naroda Ugarske i time izručili Austriji sebe 1 Hrvate. Želio je pravdu za 
Slovake, Rumunje, “Hervate iztočne cerkve" i za sve narode na istoku Europe. 


U dubini duše uvrijeđen zbog “najgorčie poruge" Austrije prema Hrvati- 
ma i narodima Ugarske, koje tjera na sklapanje ugovora kao “sirotčad stojeću pod 
skerbničtvom', a sama nema namjere pridržavati se njihove odluke, nego će pos- 
tupati isključivo u svom interesu, Starčević nepokolebljivo zastupa tezu da se 
Austrija ne smije nametati za “međunarodnoga sudca“, tj. za suca u eventualnim 
pregovorima između hrvatske i ugarske države. Habsburgovci dobro znaju što su 
Hrvati za njih uradili ne kao “prikerpa" Ugarske, nego kao samostalna država. 
Austrija dobro zna, tvrdi Starčević, da Habsburgovci kraljuju u Hrvatskoj samo 
na temelju ugovora. Austrija ne govori o tome kako je Hrvatska postala podlož- 
na Ugarskoj jer bi time priznala da su je Habsburgovci primili slobodnu 1 neza- 
visnu i da su je protiv ugovora podvrgli tuđoj zemlji. “...Austria zna da vladar, 
koj narod ali zemlju bez krivnje naroda izda ili zasužnji, prestaje biti vladarom, 
te postaje krvolokom“, ističe Starčević. I tom prigodom gleda u tristogodišnjoj 
vladavini Habsburgovaca samo niz strahota koje pokazuju da su Hrvati neuspo- 
redivo više nego od Turske stradali od Austrije, jer je ona njihove žrtve za vladar- 
ski dom nagrađivala tlačenjem, izdajom Hrvata Turcima, cjepkanjem i pronevje- 
ravanjem Hrvatske, groznim sužanjstvom u Vojnoj krajini. Posebno je zamjera- 
vao Habsburgovcima da je za njihova kraljevanja Hrvatski sabor uvijek bio krnj 
jer je obuhvaćao uglavnom samo jednu trećinu, a ovaj sabor čak jednu četvrtinu 
“naše domovine". Te Starčevićeve predodžbe valja imati na umu 1 u vezi s njego- 
vim kasnijim mišljenjem da je za Bosnu i Hercegovinu bolje ako ostane pod Tur- 
skom nego da pripadne Monarhiji. 


Starčević kaže da je “ludoria? da dva “nevoljnika", Ugarska 1 Hrvatska, 
pogibaju u državnopravnoj vezi pod Austrijom. Zato Hrvati moraju najprije zah- 
tijevati od kralja da im vrati njihova prava i cjelovitu hrvatsku državu. To je dje- 
lomično u skladu s Kvaternikovim prijedlogom koji inzistira na pregovoru s kra- 
ljem, ali ne i s njegovim predviđanjem mogućnosti zajedničkih poslova. Starče- 
vić prihvaća Kvaternikovo mišljenje o mogućem savezu Ugarske i Hrvatske kao 
samostalnih država i jamstvo “velevlasti" za njihove ustave, što bi ih Austrija bez 
toga uskoro pogazila. Ona je naime, prema Starčeviću, jača od kralja i zato jam- 
stvo velevlasti ne znači nepovjerenje nego upravo ljubav prema njemu, a nepov- 

jerenje u Austriju “koja nas upropastjujuć i njega upropastjuje." Kao i Kvaternik, 
Starčević misli da bi “despocia austrianska" možda mogla “dokončati tlačenje 
samo iz straha pred Europom." Poziva se na primjere ublažavanja te despocije 
kao posljedice inozemnih zbivanja, spominjući pri tome sve tri francuske revolu- 
cije (1789., 1830., 1848.). 


Starčević također prihvaća Kvaternikovu interpretaciju međunarodnih od- 
nosa na temelju njegova emigrantskoga iskustva. Kaže da Mađari uživaju naklo- 
nost Furope, no ona mora uvidjeti da bi oni samo naslijedili Austriju u tlačenju 
naroda, a svaki zasužnjeni narod na istoku Europe “za rusku knutu dozriava*. 
Zato žali što Ugarski sabor 1861. nije proglasio ravnopravnost naroda Ugarske. 
Pojačavajući Kvaternikove proturuske izjave, Starčević čak tvrdi kako je Austria 
samo sredstvo ruskoga pletiva. Kad bi prestala despocija Austrije, te nepraved- 
nost Mađara i Turaka koji “razširuju rusko rovanje" na istoku Europe, ono bi nuž- 
no prestalo. U suprotnom, reakcionarna će se Rusija, prema Starčeviću, proširiti 
do Jadrana 1 izazvati europski rat i užasne žrtve Hrvata i naroda Ugarske. Taj se 
rat može spriječiti samo ako se oslobode svi narodi na istoku Europe, tj. kada i 
Austrija odustane od despocije. U tom bi slučaju Hrvatska mogla sklopiti međud- 
ržavni savez s narodima na istoku Europe, jer se oni samo zajedničkim silama 
mogu othrvati ruskoj strahoti. U protivnom “će Evropa zakopati Austriu i despo- 
clu njezinu" 1 riješiti istočno pitanje na njezinu grobu. Starčević je uvjeren da će 
to biti pravedno, jer se Europa drugačije ne može osloboditi ruske prijetnje. 

Odgovorio je zastupnicima koji su upozoravali na neizvedivost Kvaterni- 
kova prijedloga jer ga Austrija neće prihvatiti, efektnim svršetkom svoga govora 
u kojemu je sažeta veleizdajnička bit njegova nauka, “Nu gospodo, mi znamo da 
je Austriu Evropa uredila u Italii, pa bi to isto moglo biti i kod ovoga našega pi- 
tanja; mi znamo da ima bivših vladarah koji bi danas nekadašnjim svojim naro- 
dom deset putah onoliko dali, koliko su oni narodi od njih zahtevali dan prie ne- 
go-li su se prestolja onih vladarah srušila; to, gospodo, sve mi znamo; a Austria 
zna da je od onoga stanja u komu narod prosi, zahteva, do onoga stanja u komu 
narod neprima milostinju nego si sam daje, ne korak nego samo stopa; Austria 
zna, da su nastala vremena u kojih je narodom do prestoljah samo toliko stalo, 
koliko prestolja pokažuju da im stoji do pravah narodah, i da narodi na poziv 
prestoljah onako odgovaraju, kako se prestolja odzivlju na poziv narodah. U 
tomu znanju našemu i Austrie, te u ozbiljnosti današnjih okolnostih ja nalazim 
jamstvo da će Austria ali ovaj naš zahtev, ali svoju propast potverditi.?'* 


Valja istaći da je Starčević u tom govoru prvi put izrekao lozinku koja je 
simbolički izražavala pravo suverenoga naroda da sam upravlja svojom sudbinom, 
tj. da nad sobom priznaje samo Boga. Kao član saborskoga imunitetnoga odbora, 
to je uvjerenje opširnije izložio u molbi kralju da potvrdi zakonski članak o ne- 

povredivosti i neodgovornosti narodnih zastupnika. Ističe načelo da je narod od- 
govoran jedino Bogu i samome sebi, a da je vladar “samo posvetjivateljem, izver- 
šivateljem i čuvarom zakona". U “deržavah zakona" vladar je “kao vidljiva pro- 
vidnost svet i neoskvernjiv* ako tu dužnost ispunjava. No “neima strašnie pogibe- 
li, neima pogibelnie nemani, nego-li je ona težnja, kojom se vladar protuzakonito 
diže nad narod, ili što je isto, nad zakon." Sam narod najbolje pozna svoje stanje 
i zna što treba raditi. “Zakonotvornom saboru" koji zastupa hrvatski narod pripa- 
da dakle ista “svetost kao narodu i vladaru te jamstvo nepovredivosti i neodgo- 
vornosti zastupnika za njihovu zakonodavnu djelatnost “na sreću" naroda.“ Zato 
Starčević izjavljuje da je hrvatski narod unatoč svemu zlu što mu ga je učinila 
Austrija, sačuvao vjeru u Boga i svoje desnice. “Narod hervatski veruje, bez da 
mu itko kaže, da je providnost njemu, koji je tristagodišnje sužanjstvo Austrie pre- 
živio, njemu, koji se je u duhu keršćanskom za druge vazda žertvovao, lepu bu- 
dućnost odredila; narod hervatski veruje, da tu budućnost, to poslanstvo, nebude 
odkaživati Austria, nego Bog i Hervati!" Kao i Starčeviću, i Kvaterniku usklik 
“Bog i Hrvati!" znači da iznad suverenoga naroda ne stoji vladar nego samo Bog. 
No on je, kako i Giuseppe Mazzini, duboko uvjeren da Bog izravno intervenira u 
povijest naroda a pogotovo svoga “izabranoga" hrvatskoga naroda. 


Istakla sam već da su svi zastupnici željeli primjenu tradicionalnoga hrvat- 
skoga državnog prava u novim uvjetima građanskoga društva i ustavne monarhi- 
je. No jedino su Starčević i Kvaternik pomišljali na samostalnu hrvatsku državu. 
Drugi su zastupnici upotrebljavali iste pojmove, izraze, historijske i druge argu- 
mente kao oni, ali su, s obzirom na realni politički okvir, uglavnom razmišljali u 
kategorijama što šire državne autonomije koju su opravdavali tradicijom stoljetne 
ugarsko-hrvatske državne zajednice. Budući da je u prošlosti bilo znatnih promje- 
na i diskontinuiteta, svatko je mogao naći argumente i za potpunu samostalnost i 
za usku autonomiju. Iz reakcija zastupnika na Kvaternikov prijedlog dobro se vidi 
da su mnogi osjećali kao Starčević i Kvaternik, ali su držali da je ostvarenje sa- 
mostalne države nemoguće i da pripada carstvu mašte. Pojedinci unutar triju gru- 
pa zastupnika, tj. narodnjaka, unionista i krajišnika, izrazili su različita mišljenja 
o Kvaternikovu prijedlogu u širokoj lepezi od oduševljenja do pogrda. 

Ističući potrebu obrane “starodavnog ustava", Strossmayer je uvjeren da 
nijedan “srdčani Hrvat" ne bi htio ni za dlaku popustiti od svojih svetih prava sa- 
mostalnosti i nezavisnosti, “jerbo to bi značilo ne hrvatsku, nego robsku dušu 
imati? i skučiti glavu pod “tuđ jaram". Zato je istaknuo da u tom pogledu vidi 
“podpunu logičku dosljednost" u Kvaternika, “komu na srdčanosti, odvažnosti i 
na trudu neka bude hvala! Sjeme, koje se u sabornici ovoj sije, nepada doista na 

kamen, pa ako danas neiznikne i neuzori, ono će izniknuti i uzoriti vremenom/'. 
Požalio je “tužne okolnosti" koje sprečavaju primanje toga prijedloga. Uz neke 
izmjene, on preporučuje prijedlog “osrednjeg odbora", između ostaloga i zato što 
se, prema njegovoj ocjeni, “najvećma približuje" Kvaternikovoj ideji.“ Srpskoga 
zastupnika Svetozara Kuševića, poslije velikog župana Srijemske županije, odu- 
ševljava Kvaternikova obrana narodnoga dostojanstva. On je glasao za prijedlog 
“osrednjega odbora", ali ako savez s Ugarskom na tome temelju ne pođe za ru- 
kom, želio je da se pokuša provesti u život Kvaternikov prijedlog. | 


Iz redova narodnjaka došla je međutim i najoštrija osuda Kvaternika. Ma- 
tija Mrazović je kazao da je njegov prijedlog “Galimathias, bez repa i glave? i da 
mu je pravac gori nego što bi bio odlazak u Carevinsko vijeće. Po njegovu miš- 
ljenju Kvaternik govori o svemu i svačemu, samo ne o dnevnom redu, tj. odnosu 
Trojedne kraljevine i Ugarske; optužio ga je da priznaje zajedničke poslove s 
Austrijom, i to na apsolutističkom temelju prije 1848. Austrijska bi vlada uprav- 
ljala tim poslovima bez odgovornosti “narodu trojedne kraljevine" jer on, prema 
Kvaternikovu ustavnom prijedlogu, ne bi imao zastupnika ni u kakvu zajednič- 
kom zakonodavnom tijelu (a predstavnik Hrvatske ne bi bio ni u Ministarskom 
vijeću). No Kvaternik je zajedničke poslove uvjetovao uvođenjem ustavnosti u 
Austriji. Kvaternik je oštro odbio Mrazovićevu interpretaciju i optužio njega i 
njegove drugove da potvrđuju faktičko nezakonito stanje sudjelovanjem u Care- 
vinskom vijeću, “...drugim riečima predlaže on (Mrazović, M. G.), da za ugnuti 
se tom bezzakonju, mi svu našu ustavnost utamanimo, te se sa Kranjci, Štajerci, 
Tirolci itd. na istu ustavnost postavimo." Svakako je na mjestu što je rekao Mra- 
zovićev drug Slavoljub Vrbančić, da se Kvaternikov program ne odnosi na pita- 
nje saveza s Ugarskom, koje je bilo na dnevnom redu, nego je poseban prijedlog 
“o budućem uređenju naše domovine".“ No Kvaternik nije sastavio svoj tekst 
kao odgovor na kraljev nalog, jer je poricao vladaru pravo zapovijediti Saboru da 
raspravlja o uniji s Ugarskom. Antun Stojanović, s kojim su Starčević i Kvater- 
nik naposljetku glasali protiv bilo kakvih pregovora s Austrijom, rekao je daje 
samo Kvaternikov prijedlog dosljedan. On je ipak želio ostati na pozitivnom te- 
melju pa je glasao za prijedlog “osrednjega odbora?. 

Grof Julije Janković, prvak unionista s kojim su Starčević i Kvaternik pos- 
lije održavali dobre veze, posebno je istakao Starčevićev govor, koji je “u mno- 
gima upravo žilicu pogodio". Složio se s mišljenjem da će se svako rješenje od- 
nosa s Ugarskom “vladajućoj bečkoj politiki pognuti morati", ali je odbacio Star- 
čevićev i Kvaternikov zaključak “da mi našu neodvisnost pred očima držeć, nit 
jednomu nit drugomu narodu se ne sklonimo, već da faktičnoj sili ustupljuć stu- 

pimo u pasivni odpor i dočekamo sretnija vremena."“ Janković je zapravo dao 
najbolju ocjenu toga mišljenja s gledišta političke prakse i držao je da bi takav 
postupak značio katastrofalno prepuštanje odluka o usmjerenju i položaju Hrvat- 
ske vanjskim činiteljima na potpuno neizvjesno vrijeme. Janković je suprotstavio 
muževnost, dosljednost i otvorenost Kvaternikove koncepcije prijedlogu “osred- 
njega odbora", u kojem je vidio “zagonetku" i zamke za hrvatski narod. Onje j OŠ 
prije Starčevića i Kvaternika podmetnuo pripadnicima Narodne stranke nečiste 
namjere. Tako se već na tome Saboru počela oblikovati buduća suradnja Kvater- 
nika i Starčevića s unionistima, s kojima su imali samo zajedničkoga neprijate- 
lja, ali ne i zajedničke ciljeve. Nije slučajno što je došlo do skandala i što su unio- 
nisti privremeno ostavili sabornicu. Starčević je stao na Jankovićevu stranu, koji 
je, kako se poslije pokazalo, denuncirao kralju Hrvatski sabor zbog nelojalna zas- 
tupanja ideje jugoslavenskoga carstva.“ 


Tipično unionistički stav suprotstavio je Kvaterniku Mirko Bogović. “Ho- 
ćemo li da budemo posve svoji i posve neodvisni? Duše mi, to bi najvoljeli, kad 
bi samo mogli!" Dodao je da “uz kriepku i muževnu volju" treba fizička i mate- 
rijalna sila. Kad bi se to moglo, ne bi bilo potrebno pozivati se na “historička na- 
ša prava". Uz ostalo i slabost Hrvata primorava dakle Bogovića da stane uz pri- 
jedlog za realnu uniju s Ugarskom. Jovan Živković, srpski zastupnik, predbacio 
je Kvaterniku nepraktičnost i posumnjao je u mogućnost bilo kakve pomoći Eu- 
rope hrvatskim zahtjevima. Prema njegovu mišljenju Kvaternik precjenjuje i SVO- 
je vlastite sile i mogućnosti Austrije, koja neće moći stati na put ako “mi i Ugri 
u želji za uniju budemo složni“. Živković također nije vjerovao u opasnost “Ca- 
marille?, jer ju koči narodna svijest. No ipak je rekao da je i on slušao Kvaterni- 
kov prijedlog s velikim oduševljenjem.“ 


Unionisti veleposjednici pobijali su Kvaternikove gospodarske argumente 
protiv združenja s Ugarskom. U nekih zastupnika Kvaternik je pobudio nostalgiju 
i pjesničku žicu. Za jednoga taj prijedlog sliči basni iz “tisuću i jedne noći“, na san 
o palačama punim dragocjenosti koje nestaju kada se čovjek probudi. U svakom 
slučaju prijedlog se pojavljuje sto godina prerano. Drugi se oduševio porukom cr- 
pljenom “iz slavne naše prošlosti (...) koju će naš narod u boljoj budućnosti do slov- 
ca izvršiti." Treći je izrazio nadu da će ipak jednom granuti sunce pravednosti, kada 
će se u smislu Kvaternikova prijedloga domovina podići do one slave “koja ju ide 
po bogu i pravici! - to da bog dao!" Neki su zastupnici žalili što ne mogu “obje- 

ručke" prihvatiti Kvaternikov prijedlog, koji odgovara njihovu rodoljublju, kao što 
je to rekao i pjesnik Luka Botić, i vjerovali su “što danas nije moguće, to možebi- 
ti sutra istinom postati hoće." Neki su Kvaternika uspoređivali sa smionim morna- 
rom koji se iz sigurne luke otisnuo malim čamcem na pobješnjelo more. Neki UuOp- 
će nisu shvatili srž Kvaternikova nauka pa su u prijedlogu vidjeli “pravo slavenski? 
put i “pravu slavjansku politiku, ali i pravi politički duh plemenite sebičnosti". Zas- 
tupnici Vojne krajine uglavnom su hvalili Kvaternika, ali je među njima bilo i tak- 
Vih koji su držali da je prijedlog “na vrbi svirala??? 

Kvaternik i Starčević pobudili su u mnogim zastupnicima čežnju za pot- 
punom samostalnošću. No samo jedan među njima, krajiški zastupnik Petar Vr- 
doljak, budući Kvaternikov suradnik, doista je prihvatio njihovo učenje. Njegov 
nam govor pokazuje kako su se mladi ljudi mogli oduševiti njihovim naukom ali 
su se nalazili u procjepu između “čiste? ideje i neophodne političke prakse. Vr- 
doljak je naime ipak glasao za prijedlog “osrednjega odbora". “Onoga g. Kvater- 
nika eto prenesoste na daleke godine", obratio se zbunjeno većini saborskih £0- 
vornika, “a da sam neostajem za uniju biti moram..." Nadao se, doduše, da Je 
smisao prijedloga “osrednjega odbora" ipak u personalnoj uniji. Vrdoljak je “iz 
dna duše “ žalio što je Kvaternik, poduprt Starčevićevim “kriepkim govorom", 
našao tako malo odziva. Taj prijedlog, rekao je, izveo je “narod hrvatski na ono 
polje, gdje taj narod već sada sam sebe bolje upoznaje, izveo ga je velju na ono 
polje, gdje mu narodi evropejski glasno viču: “eno naroda mladoga, naroda kriep- 
ke snage, bistra uma, nepokvarena srca; naroda, koji je nastupio stazu, s kojom 
da izbjegne tutorstvo njemačko i magjarsko, i dotrči u hram evropejske suvere- 
nosti". Vrdoljak se nada da će se Kvaternikov prijedlog uskoro “odzivati u dje- 
Ci hrvatskoj, da kamo li neće u narodu hrvatskom, da kamo li, velju, neće u zas- 
tupnicih toga naroda, kojim će sveta prinadležati dužnost, svoj narod tako zastu- 
pati, kao što to karakter i ponos njegov, kao što suverenstvo njegovo zahtievati 
bude." Tvrdio je da većina zastupnika “u duši svojoj" odobrava Kvaternikov pri- 
jedlog, ali ga ne podupire “zarad neke netemeljite nepraktičnosti istog predloga 
u ovo doba“. U njemu je progovorio krajišnik kada se suprotstavio onima koji su 
tvrdili da se želji mora pridružiti i fizička snaga. Naše su se bajunete “tude i tamo 
od nemila do nedraga turale" po cijeloj Europi, a “naš sviet" je prolijevao krvi za 
tuđe interese. “...zar da dvojimo onda za vlastite interese, za vlastiti dom i rod na- 
še, Evropi poznate vitezove upotriebiti?" Tako je Vrdoljak izrekao misao koju je 
u sebi nosio i Kvaternik, ali je odmah uvjeravao da ne želi prevrat i nemir, već će 
“kao pošteni Hrvat a napose graničar" sačuvati “vjeru caru, gorljivu ljubav do- 
movini, pak onda je sve moguće." Na svoj način Vrdoljak je ponovio Kvaterni- 
kov stav prema Mađarima i zamjerio im da jednom rukom hvataju “našu Adriju*, 
a drugom “slavjanski Balkan". Razumije se da je Vrdoljak govorio i o nevoljama 

“tužne? Granice, a predbacio je zastupnicima da se više bave združenjem s Ugar- 
skom nego što se brinu za svoju braću krajišnike, “krv od krvi svoje“, tj. za prik- 
ljučenje Krajine Hrvatskoj. Završio je svoj govor djetinjim apelom na bana Šok- 
čevića da postane “preporoditelj Krajine, da vodi krajišnike pred vladara kako 
bi njihovi vapaji mogli doprijeti do njega.“ U Vrdoljaku su se očigledno još uvi- 
jek borile dvije duše: ona “vazda viernog Hrvata" krajišnika i veleizdajnička koja 
je vodila u Rakovicu. 


Kvaterniku je na kraju rasprave o odnosu s Ugarskom dana mogućnost da 
odgovori svojim kritičarima.“ Svoj je prijedlog poistovjetio s čašću 1 “povjestnič- 
kim" ponosom hrvatskog imena i susprotstavio ga prijedlozima za združenje s 
Ugarskom kao sramotnoj težnji za tuđinstvom. Tvrdio je da samo njegov prijed- 
log može osigurati slogu s Mađarima i spriječiti miješanje Austrije u poslove Hr- 
vatske i Ugarske. Stidio se što Hrvati vijećaju o realnoj uniji s Ugarskom dok 
Mađari zahtijevaju od kralja povratak zakona iz 1848., koji zapečaćuju hrvatsko 
ropstvo. Ta potpuno suprotna mišljenja onemogućavaju realnu uniju. Posebno se 
trudio uvjeriti zastupnike u “praktičnost" svoga prijedloga, jer su ga svi govorni- 
ci odbacili zbog neizvedivosti koja im je izgledala tako očiglednom da se uopće 
nisu upuštali u temeljitu argumentaciju. Njegov se prijedlog osniva “na goloj 1 
pukoj našoj ustavnosti" prilagođenoj “duhu vremena". Na tom načelu grade se 1 
prijedlozi združenja s Ugarskom, ali s tom razlikom što Kvaternik zahtijeva hr- 
vatska prava neposredno od kralja, dok to protivnici čine posrednim putem pre- 
ko Pešte, s izgledom da svrše u Reichsratu! Uvjeravao je prisutne da bi kralj mo- 
rao u svom interesu prihvatiti njegov prijedlog. Isticanje te “praktičnosti? nije u 
skladu s “poštenim čekanjem" do časa kada će Europa rješavati istočno pitanje, 
po Starčevićevu očekivanju na razvalinama Austrije. No pojam “praktičnosti“ 
Kvaternik nije poistovjetio s brzim ostvarenjem. Priznao je da njegov prijedlog 
pretpostavlja “pasivno čekanje političko" u skladu s narodnom časti, ali je tvrdio 
da se ni prijedlozi realne unije ne mogu provesti u život zbog suprotnih interesa 
Austrije 1 Mađara, te da i oni uzrokuju čekanje, ali - nečasno! 

Kvaternika su napose ljutile izjave zastupnika koji su htjeli najprije poku- 
šati s realnom unijom, a ako ona ne uspije, prihvatiti Kvaternikov prijedlog. Dr- 
žao je da je to doista svjedočanstvo siromaštva političkoga uma. Osim toga hoće 
li poslije biti uopće moguće zakonito vijećati o tom prijedlogu? Neki su zastup- 
nici proglasili Kvaternikov prijedlog radikalnim, pa i buntovnim, jer su držali da 
je njegov politički savez Hrvatske i Ugarske uperen protiv vladara. Zato se po- 
sebno trudio da prikaže svoj prijedlog kao “umjeren", poričući da bi iz hrvatske 
ustavnosti i prava mogao proizaći “radikalizam'. Oštro se ogradio od protudinas- 

tičke optužbe i tvrdio je da njegov prijedlog nastoji spasiti vladajući dom. Kva- 
ternik odbija fizičku i materijalnu silu kao uvjet za rješenje hrvatskoga pitanja. 
Ponovio je da “praktičnost" njegova prijedloga, uz volju suverenoga naroda, jam- 
či 1 geopolitički položaj Hrvata na Jadranu, koji Europa mora uzeti u obzir. Dr- 
žao je da će se pri rješavanju istočnoga pitanja Bosna i Hercegovina pridružiti Hr- 
vatskoj ili Srbiji prema volji Europe, a ne Hrvata 1 Srba. Svakako će ta “naša hr- 
vatska braća“ ići tamo gdje će vidjeti više narodnog ponosa i muževnosti. Ako 
Hrvati nastave vijećati samo o tome kako će promijeniti gospodara, onda ni pos- 
ljednji crni rob neće htjeti združenje s njima. Drugim riječima, Kvaternik je u 
svom prijedlogu vidio 1 uvjet za rješenje istočnoga pitanja u korist Hrvatske. 

Iz toga se Kvaternikova govora prvi put razabire kakav su sadržaj on i 
Starčević davali pojmu “Stranka prava", koji se 1861. još ne spominje. Kvaternik 
je nešto kasnije govorio o “pravoj narodnoj stranci". Njih dvojica nisu namjera- 
vali osnovati političku stranku s kodificiranim programom. Nisu mogli zamisliti 
postojanje više političkih stranaka s različitim interesima i programima. Bili su 
uvjereni da samo njihov nauk izražava potrebe i ciljeve suverenoga hrvatskoga 
naroda, tako da njegovi protivnici mogu biti jedino izdajnici, podlaci, oruđe tu- 
dina 1 dvostruki robovi. Stoga je Kvaternik požalio neslogu Hrvata, koja se oči- 
tovala u Saboru, 1 svršio je svoj govor apelom za pomirenje. “Učinimo tako, da 
budu samo dvie stranke u ovoj sabornici prisutne, jedna koja će imati za svrhu 
braniti narodnju čast u sadanjih okolnostih; druga koja će biti stegnuta na nasto- 
janje ovu razoriti; čim stvar tamo privedemo, vidjet ćemo, da će se sva srdca 
samo k prvoj prisloniti, bit će jednodušnosti i sloge!" U svom prijedlogu vidio je 
temelj te sloge “s koje će nas slaviti i štovati svi čestiti narodi Evrope! 

Prije glasanja o prijedlogu odnosa između Hrvatske i Ugarske u načelu, 
Kvaternik je predložio da Sabor proglasi svoj zaključak ništetnim ako dođe do 
njegova raspusta u tijeku specijalne debate o tom zaključku. Sabor je prijedlog 
prihvatio. Većinom glasova, protiv otpora unionista, primljen je prijedlog “osred- 
njega odbora" u načelu 13. srpnja, a naposljetku je konačna redakcija o mogu- 
ćem odnosu s Ugarskom bila izglasana 23. srpnja, kao već spomenuti član 42. 
koji je jedini od svih državnopravnih i drugih odluka potvrđen od vladara. 


Na temelju kraljevskoga naloga Hrvatski je sabor morao zauzeti stav i pre- 
ma slanju predstavnika u Carevinsko vijeće i prema budućemu načinu zastupstva 
Trojedne kraljevine u tom tijelu. S tim u vezi postojala su četiri prijedloga. Veći- 
na “osrednjega odbora" željela je da se ta rasprava odgodi dok se ne urede odno- 
si s Ugarskom. Manjina toga odbora, kojoj su pripadali najugledniji narodnjaci 
na čelu sa Strossmayerom, stajala je iza tzv. Pricine izjave. On je predlagao da 
Hrvatski sabor odbije slati zastupnike u Carevinsko vijeće sazvano na temelju 
centralističkoga Veljačkoga patenta, mimo predstavnika naroda, ali da ipak izja- 

vi kako postoje “faktično zajednički interesi" između Trojedne kraljevine 1 osta- 
lih naroda i zemalja Monarhije, tj. prihvatila bi se Listopadska diploma. Te 
“skupne odnošaje" treba prema Pricinoj izjavi, urediti “putem slobodnoga među- 
sobnoga dogovora" 1 “konvencije", a bez štete za “državnopravne autonomije" 
pojedinih zemalja. Prijedlogu manjine “osrednjega odbora“ suprotstavio se Ante 
Stojanović, koji je zahtijevao da se Sabor ograniči na izjavu da ne može uzeti u 
pretres niti izbor za Carevinsko vijeće niti način budućega izbora “bez povriede 
starodavnog prisegom toli sjajnih kraljevah potvrđenog ustava. - 


Postojala su dakle dva prijedloga — manjine “osrednjega odbora? i Kvater- 
nikov — koja su prihvaćala mogućnost zajedničkih poslova s Austrijom, ali je me- 
đu njima postojala bitna razlika. Pricina je izjava proglasila mogućnost zajednič- 
kih poslova s Austrijom, tj. priznala je da se Hrvatska nalazi u okviru Habsbur- 
ške Monarhije. Zajednički poslovi s Austrijom, koje je predlagao Kvaternik, nisu 
proizlazili iz pravnoga 1 stvarnoga stanja kao Pricina izjava, nego samo iz dogo- 
vora s kraljem na temelju dobrovoljne privole hrvatskoga naroda da pod određe- 
nim uvjetima i jamstvima odustane od svoje potpune samostalnosti. S predstav- 
nicima austrijskih naroda Hrvati nisu imali što razgovarati. Zato se kao i Starče- 
vić suprotstavio načelnome proglašavanju mogućnosti zajedničkih poslova s Aus- 
trijom, pa je na kraju stao na Stojanovićevu stranu, iako nije odobravao njegovu 
“puku negaciju“, jer njegov vlastiti prijedlog nije imao izgleda da bude prihva- 
ćen. Zato su ga “Gesammt-interesisti" kako su protivnici nazivali pobornike Pri- 
cine izjave, proglasili prevrtljivcem koji je odustao od svoga vlastitoga prijedlo- 
ga o zajedničkim poslovima s Austrijom. 

No prije toga Kvaternik je napao i Pricinu i Stojanovićevu izjavu.“ Držao 
je da je člankom 42. o odnosu s Ugarskom Hrvatski sabor i nehotice primio ve- 
likim dijelom njegova gledišta u smislu “podpunog našeg ustava", iako ga je okr- 
njio u korist Ugarske. Odbijanjem njegova prijedloga o odnosu s Austrijom i 
Ugarskom, Sabor se, kako kaže, našao u škripcu jer mora raspravljati o Carevin- 
skom vijeću dok još nije jasno kako će Mađari odgovoriti na njegov zaključak. 
Predbacujući Saboru što nije kao on prihvatio načelo da ustavni narod ne smije 
raspravljati o svom odnosu prema susjedima ni po kakvu kraljevu nalogu, Kva- 
ternik je isticao da se njegov prijedlog protivi sudjelovanju predstavnika hrvat- 
skoga naroda na bilo kojemu tuđem savjetodavnom ili zakonodavnom tijelu ili u 
bilo kakvim pregovorima s narodima Austrije te da je narodnu sudbinu povjerio 
isključivo Saboru. Želio je da se kralju objave hrvatska prava i da mu se kaže “što 
mu odstupiti slobodnom voljom našom mislimo", ali samo uvjetno, ako Mađari 
odbiju zaključak Hrvatskog sabora ili ako postignu personalnu uniju s Austrijom. 

Izjasnio se protiv Pricine izjave jer želi “faktičnost" zajedničkih poslova, “koji se 
protuustavno tečajem viekovah podkradoše u naš državni život", ustavnim putem 
legitimirati, dok Kvaternik hoće da se temeljnim zakonom, ugovorom između 
kralja 1 Hrvata “ta faktičnost posvema izbriše' i da se vrati potpuna ustavnost. 
Uvjeren je da Pricin prijedlog zapravo vodi u Carevinsko vijeće. Stojanoviću je 
rekao: “Nije, gospodo moja, u sadanjih naših okolnostih dovoljno kazati: ja nei- 
dem u Beč; no se valja pobrinuti ozbiljno, što se imade učiniti za slučaj, da se 
neide u Beč! To je glavna zadaća sadanjeg sabora našeg." Zato se njegov prijed- 
log ne ograničava samo na odbijanje Carevinskoga vijeća, nego osigurava i sa- 
borski zaključak o odnosu s Ugarskom i, za svaki slučaj, “strogom ustavnom po- 
zitivnostju opredieljuje spram Austrije prava naša.? 


Starčević je nasuprot Kvaterniku stao na Stojanovićevu stranu “...pita bo 
se", rekao je, “hoćemo li dobrovoljno postati podnožjem slepe samovolje austrian- 
ske, ali ćemo prideržati prava naša narodne i deržavne neodvisnosti, prava, kojimi 
ćemo se u svoje vreme poslužiti onako, kako nas nadahne Bog i sreća našega na- 
roda..." Jednom zauvijek izjavljuje da ne želi “u nikakov zakonodavni sastanak s 
narodi Austrie." Osudi Pricine izjave dao je ton koji je poslije stalno pratio nje- 
gove strastvene napade na prvake Narodne stranke. Optužio ih je zbog neiskrenos- 
ti i prikrivanja njihove stvarne namjere da pođu u postojeće Carevinsko vijeće. Iz- 
jasnio se za Kvaternikov prijedlog “koga bi, da bi on primljen bio, želio pooštriti 
u onoj meri, u kojoj je despocia kroz ovo vreme glavu digla.“ Vladar je naime 
već bio raspustio Ugarski sabor, a svi ostali događaji pokazivali su da će se ustav- 
no uređenje Monarhije doista temeljiti na centralističkome duhu Veljačkoga pa- 
tenta. “Zaoštriti" Kvaternikov prijedlog moglo je značiti samo jedno — napustiti 
onaj njegov dio u kojemu hrvatski narod uz određene uvjete izražava spremnost 
da dio svoje suverenosti prepusti kralju. Budući da Kvaternik ionako nije imao ni- 
kakvih izgleda na uspjeh, Starčević je odlučio glasati za Stojanovićev prijedlog, 
iako je ovaj bio branitelj tradicionalnoga ugarsko-hrvatskoga ustava i pristaša real- 
ne unije s Ugarskom. No povezivala ih je mržnja protiv Austrije. 


Naposljetku se nije glasalo o spomenutim prijedlozima, nego samo o tome 
da li da Hrvatska i Slavonija sudjeluju u Carevinskom vijeću ili ne. Treći kolovo- 
za postavljeno je sudbonosno pitanje: “Pristaje li sabor na to, da Hrvatska i Sla- 
vonija neudioničtvuje na carstvenom vieću? (Digne se cieli sabor). Preuzv.(išeni) 
g. ban: To je sada zaključeno. (Dugotrajno pleskanje).* Tako je “vazda vierni? 
hrvatski narod odbio preko svojih zastupnika izvršiti kraljev nalog. Međutim to 
još nije bilo sve. Prijedlog manjine “osrednjeg odbora? sadržavao je dvije stav- 
ke: odbijanje ulaska u sadašnje Carevinsko vijeće ali ipak spremnost za pregovo- 

re o zajedničkim poslovima s Austrijom. Pobornici toga prijedloga zahtijevali su 
da se glasa i o njemu. Stojanović i Starčević odbili su da se o tome uopće ras- 
pravlja. U kraljevskom proglasu nema ni riječi o zajedničkim interesima, rekao 
je Starčević. Ako se s vremenom bude o tome govorilo, on će dokazati “da mi 
Hervati s narodi Austrie ne samo nikakova interesa neimamo, nego da su naši in- 
teresi onim narodom, a njihovi interesi nami, upravo protivni.?* 


Na Stojanovićev prijedlog javno se glasalo o tome hoće li Sabor upće ras- 
pravljati o prijedlogu manjine “osrednjega odbora" u vezi s pregovorima o even- 
talnim zajedničkim poslovima s Austrijom. Sa šezdeset i devet protiv četrdeset i 
šest glasova Sabor je 5. kolovoza odbio raspravljati o spomenutom prijedlogu. 
Stavu što ga je prije dva dana nazvao “pukom negacijom"', pridružio se uz Star- 
čevića i Kvaternik. Drugoga izlaza nije imao. Nije mogao odobriti prijedlog koji 
je imao na umu zajedničko zakonodavno tijelo s Austrijom (koje, doduše, ne bi 
bilo centralističko Carevinsko vijeće), a nije se mogao ni sustegnuti. Starčević je, 
čini se, utjecao na krajiške zastupnike i tako, po mišljenju pripadnika Narodne 
stranke, znatno pridonio ishodu glasanja. 

Odluku Hrvatskoga sabora od 5. kolovoza 1861. valja promatrati s glediš- 
ta hrvatske državnosti i političke prakse. Nema sumnje da je Sabor svojim zak- 
ljučcima o odnosu s Ugarskom (čl. 42.), o nesudjelovanju u Carevinskom vijeću 
i odbijanjem da pretrese pitanje zajedničkih poslova s Austrijom, izrazio pravo na 
državnost Hrvatske u okviru Habsurške Monarhije. Neposredno nakon raspusta 
Sabora Kvaternik je pisao da su na početku 1861. postojale dvije stranke koje su 
hrvatsku budućnost vidjele jedino u užoj ili široj vezi s Ugarskom. Na samom Sa- 
boru pojavila se u vezi sa stavovima prema Austriji i Ugarskoj “čisto narodna hr- 
vatska stranka" (tj. buduća Stranka prava ), kao svijetla zvijezda. Ona će pretvo- 
riti “dvoputje" u raskršće, a s njome se kao politički “djelatelj" pojavljuje hr- 
vatski narod. Poistovjetivši “narodnu stranku s hrvatskim narodom, Kvaternik 
ističe da je ona pokrenula narodnu politiku u smislu personalne unije kao jedine 
veze s ostalim narodima Monarhije. Sada je Stojanovićev prijedlog interpretirao 
drukčije nego u sabornici. Ponovio je, doduše, da je riječ o negaciji, ali ona os- 
tavlja otvorena vrata ostvarenju prava hrvatske krune prema Austriji. Tvrdio je da 
se saborska većina okupila oko “narodne stranke", tj. njegove i Starčevićeve, koja 
je znala što čini kada je predlagala kralju zakon i nije htjela čekati da ga sastavi 
kralj. Kvaternik je dakle vidio u svom prijedlogu izraz suvereniteta hrvatskog na- 
roda koji će se provesti u život u pogodnom času.“ 

Srpsko pitanje 1 raspust Sabora 


Od znamenitoga glasovanja 5. kolovoza 1861. do raspusta Sabora prošla 
su još tri mjeseca. U međuvremenu su Kvaternik i Starčević sudjelovali u sabor- 
skoj djelatnosti. Starčević je najviše radio u odboru za ukidanje i uređenje Vojne 
krajine. U ime odbora, obrazložio je zakonski prijedlog o njezinu ukidanju. Na 
svoj drastičan način prikazao je samo postojanje Krajine kao “bezzakonje". Op- 
tužio je Austriju da je iz toga cjelovitog dijela hrvatske kraljevine učinila “pakao? 
i “neplodnu pustinju", a iz onoga plemenitoga pučanstva “herpu robovah, razboj- 
nikah, prosjakah!" Isticao je teško gospodarsko stanje u Krajini, a nije propustio 
ni aluziju da je ukidanje Krajine u interesu “prestolja' ako se želi održati.! 


Starčević je govorio u vezi s nacrtom adrese Račkoga. Kao pripadnik ma- 
njine “osrednjega odbora" Rački nije želio sudjelovati u adresnom odboru čiji je 
izvjestitelj bio Stojanović, pa je predložio vlastiti nacrt. Obje su adrese zahtije- 
vale cjelokupnost hrvatskih zemalja, no Stojanovićeva je zastupala gledište real- 
ne unije s Ugarskom, dok je Rački naginjao federalizmu. Stojanović ga je, štovi- 
še, optužio da želi proturati mišljenje manjine “osrednjega odbora“, čija je poli- 
tika “narodnom političkom biću pogibeljna" jer je po volji ministru Schmerlin- 
gu. Starčević nije ulazio u pitanja načela adrese Račkoga. Držao je da je to više 
historijska rasprava nego adresa. Bilo bi bolje obavijestiti kralja o povijesnim i 
diplomatičkim pitanjima, tako da mu se pošalju Kvaternikovi radovi, rekao je. 
Zanovijetao je u vezi s nekim pojedinostima čak i u jezičnom pitanju. “Tko s 
Austriom govori, treba da na svaku rieč pazi." Prvi put je izrekao svoj načelni 
stav o adresi uopće. Ona bi imala biti odgovor Sabora na prijestolni govor koji bi 
morao iznijeti mišljenje vlade odgovorne Saboru. O adresi bi ovisio vladin “ob- 
stanak ili propast". Sarkastički je izjavio da su u nas vladar i vlada isto “...nam 
se nitko ne ćuti odgovornim". Tvrdio je da Sabor ne može odgovoriti prijestolju 
adresom jer nije dobio adresni govor. Usto je još izvrgao ruglu ona dva kraljev- 
ska pisma od kojih jedno zahtijeva da Sabor pretrese odnos “naše domovine? i 
Ugarske, a drugo zove u Carevinsko vijeće “gdje nas nikada nije bilo, gdje nas 
nikada neće ni biti". Dok god hrvatska ustavnost nije uspostavljena, adresa mo- 
že biti samo poniženje koje ne priliči suverenu narodu. 


U vezi s jednim nevažnim pasusom u adresi Račkoga, Starčević prvi put 
objavljuje svoje shvaćanje o bunama. “Od stotine bunah jedva da jedna izpadne 
dobro po narod, s toga ja bi rekao, da su one po narode ubitačnie, nego li po pres- 
tolja. Po mom mnenju veoma je pogibeljno ono načelo, koje uči, da narod kroz 
bunu ne gubi svoja prava. Jer ako taj nauk stoji, ako je svakom prosto, hoću da 
rečem bez straha zlih posledicah, slobodno buniti se, ja sudim, da bi lepše bilo 
među divjaci, lepše u paklu nego li u kerštenoj, u prosvetlenoj Europi." Prema 


l 
Djela I, 39-43. O pitanju Vojne krajine i djelovanju krajišnika u Saboru vidi: Valentić, 1981. 

Starčeviću “narod kroz bunu pravedno gubi svoj ustav, svoja prava.“ On zapra- 
vo nije odstupio od toga mišljenja kada je 1863./4. podupirao Kvaternikovu dje- 
latnost u emigraciji u vezi s pripremama ustanka protiv Austrije, ali u okviru rata 
na čelu s Francuskom. Nema sumnje da te riječi izražavaju njegovo načelo čuva- 
nja “čiste? misli o hrvatskoj državi sve do časa kada se povoljnom konstelacijom 
velikih sila u Europi bude rješavalo i hrvatsko pitanje. Nasuprot tome, Kvaternik 


nije prezao od bune. 


Među ostalim Starčevićevim i Kvaternikovim istupima u Saboru valja 
spomenuti njihov otpor protiv učenja njemačkoga jezika u gimnazijama 1 zahtje- 
va za uvođenjem francuskoga. Starčevićeva se mržnja protiv Austrije prenosila 
na sve Nijemce i njihovu kulturu.Treba piti iz vrela, tj. učiti francuski ili talijan- 
ski, a ne iz lokve njemačkoga jezika. On taj jezik uopće nije ubrajao među jezi- 
ke prosvijećenih naroda pa je tvrdio da se preko njega ne može stupiti u dodir s 
europskim znanstvenim postignućima. 


Očigledno je da se široka autonomija, zaželjena u izjavama saborskih zas- 
tupnika, mogla temeljiti samo na preuređenim tradicionalnim ustanovama kojima 
osnova više ne bi bila “u feudalnih načelih*, nego ih je trebalo izgraditi “razbori- 
tim zakonodavstvom, dakle nastaviti “započeto djelo reformah". Zastupnici su 
pomišljali na uređenje “svih granah javnoga života" uz naglašeno uvjerenje da 
“sreća domovine? ovisi o “narodnom zastupničtvu*. Ta su nastojanja podržavale 
županije, gradovi i trgovišta svojim predstavkama. Pri ocjeni modernizacijskih 
pokušaja u Saboru valja imati na umu da su cijela uprava i sam Sabor samo pro- 
visorissimum, a pogotovo da to nije pravi parlament te da ne postoji njemu odgo- 
vorna “narodno domaća vlada", da su zato svi pokušaji da se stvore zakonske os- 
nove nužne za modernizaciju, potjecali isključivo iz vlastite inicijative grupa i po- 
jedinaca iz redova zastupnika. Kada je Sabor raspušten, određene su zakonske os- 
nove već bile prihvaćene, o nekima se upravo raspravljalo, a brojni prijedlozi nisu 
ni dospjeli na dnevni red. Teškoće su bile goleme. Zato su zastupnici pokušavali 
rješavati najnužnija upravno-pravosudna, društveno- ekonomska i kulturna pita- 
nja, bitna za modernu autonomiju s karakterom državnosti. S obzirom na zaklju- 
čak da se ukinu svi apsolutistički patenti, vladala je želja da se novi zakoni prila- 
gode “duhu vremena i potrebam naroda". U saborskim se odborima radilo na broj- 
nim zakonskim osnovama. Nužno su se pojavila sva neriješena pitanja u vezi s 
preobrazbom posjedovnih odnosa na selu. Općenito se smatralo da je “najživotni- 
je pitanje" ono o zadrugama koje je bilo posebno akutno krajem apsolutizma.“ 

U vezi sa zakonskim nacrtom o uređenju zadruga govorio je Kvaternik, ali 
se može pretpostaviti da se Starčević s njime slagao. Zakonski prijedlog o zadru- 
gama što ga je Sabor primio u načelu većinom glasova, išao je srednjim putem 
između namjere da se zadruge očuvaju i shvaćanja da se mora dopustiti slobod- 
na dioba. Predviđao je diobe, ali je nastojao ublažiti njihove posljedice određiva- 
njem zemljišnoga minimuma za te diobe. U velikoj debati sukobljavala su se raz- 
ličita mišljenja. Neki pobornici slobodne diobe smatrali su da će seljaci koji ne 
budu mogli živjeti od svoga komada zemlje potražiti zaradu na imanjima ili u ob- 
rtu i trgovini. Mislili su da će se na taj način razviti različite gospodarske grane 
i da će se zemljišta bolje obrađivati jer će ih kupovati oni koji to dosad nisu mog- 
li zbog zabrane diobe. Kvaternik se izjasnio za opreznu diobu zadruga do zem- 
ljišnog minimuma. Odgovorio je zastupnicima spomenutoga mišljenja da hrvat- 
ski seljak još ne može napredovati s duhom vremena. I on bi želio blagostanje i 
“zapadnu civilizaciju", ali tako da se preuzmu samo njezine dobre strane. Dok 
francuski “proletarac" ide raditi u pariške “fabrike", hrvatski to ne može jer one 
ne postoje. “Kod nas proletarac mora biti prosjak, ili pako handžar uzeti u ruke i 
postati hajduk.'? Saborski je odbor bio upravo pri kraju izrade zakonske osnove 
kada je Sabor raspušten. 


Vidjeli smo kako je u doba apsolutizma došlo do napuštanja ilirizma i do 
prodora hrvatskoga imena i hrvatske nacionalne svijesti kod Starčevića i Kvater- 
nika, ali i kod pobornika jugoslavizma, te kako je učenje bečke slavistike da su 
svi štokavci Srbi postajalo posredovanjem Vuka Karadžića sastavni dio srpske 
nacionalne ideologije. S obzirom na propast apsolutizma i mogućnost političke 
akcije, suprotnost hrvatske i srpske nacionalne ideologije dospjela je na novu ra- 
zinu, koja se prvi put pokazala u Saboru 1861. Dok je Kvaternik sudjelovao u de- 
bati o tim pitanjima, Starčević je propustio priliku da iznese svoje mišljenje iz 
1852. o postojanju samo hrvatskoga naroda na južnoslavenskome prostoru. Os- 
novne teme rasprave u Saboru jesu priznanje srpskoga naroda u Hrvatskoj, služ- 
beni naziv hrvatskoga jezika i stav prema srpskim zahtjevima da se održi u apso- 
lutizmu stvorena Vojvodina Srpska, odnosno prema priključenju Srijema Hrvat- 
skoj i Slavoniji nakon ukidanja Vojvodine. 


U govoru kojim je opravdao svoj zahtjev da predstavnici Vojne krajine 
sudjeluju na Saboru, veliki župan Zagrebačke županije Ivan Kukuljević izjavio 
je, uz ostalo, da je Krajina “naseljena čistim narodom našim." Patrijarh Josif Ra- 
jačić, koji tom prilikom nije bio u sabornici, čitao je u novinama da je Kukulje- 
vić rekao kako u Krajini živi “žiteljstvo čisto hrvatsko" pa je pismom Saboru 
prosvjedovao protiv “pohrvaćenja" Srba. Tvrdio je da je stanovništvo Krajine 
bilo u početku “ovejano srpsko" i da je tek razdiobom na pukovnije u nju ušlo 
“nešto od hrvatskog naroda". Izrazio je uvjerenje da su Srbi i Hrvati dva naroda 

s različitom povijesti, pri čemu bi štokavci bili Srbi, a kajkavci Hrvati. Pravoslav- 
na vjera mu je temelj jedinstva srpskoga naroda, ali je, kako kaže, jedan njegov 
dio nasilno podvrgnut uniji s Katoličkom crkvom. Proglasio je velikom neprav- 
dom što je Srijem priključen Hrvatskoj i Slavoniji “protivu svakoga prava 1 isto- 
mo te izjavio da se Srbi neće KE PVoBa imena, narodnoga karaktera 1 poe 
ja “ni za ljubav ilirstva ni hrvatstva... 

Kukuljević je odgovorio patrijarhu da je izopačio njegovu izjavu jer on nije 
govorio o čisto hrvatskome narodu u Krajini nego o čistom narodu “našem. Nas- 
tojao je opovrgnuti Rajačićeve tvrdnje. Iako postoje dva imena, rekao je, Srbi i Hr- 
vati nisu dva naroda koji bi se dijelili prema jeziku na štokavce 1 kajkavce, niti se 
religija može smatrati kriterijem za narodnost, a Crkva (tj. pravoslavna) ne može 
imati vlast nad određenim dijelom zemlje kao u srednjem vijeku. Hrvati 1 Srbi bi 
dakle bili jedan narod jer govore istim jezikom koji Srbi s pravom zovu srpskim. 
Ni u zakonima ni u “historiji kritičnoj', kaže Kukuljević, nema traga Srbima kao 
“političkom narodu, tj. kao nositeljima posebne državnosti u Hrvatskoj. Predba- 
cujući patrijarhu zahtjev da Sabor zataji “čestno ime naše hrvatsko" rekao je: “Mi 
ljubimo našu braću Srblje kao braća i kao jedan narod s nama.*" Drugim riječima, 
Kukuljević je uključio srpski narod u hrvatski “politički? narod. 


Hrvatski je sabor 1861. postavio temelje hrvatskoj državnopravnoj ideolo- 
giji i politici i time otvorio raspravu o tome tko je zapravo nositelj državnosti Tro- 
jedne kraljevine ili, drugim riječima, koji je sadržaj pojma “hrvatski politički na- 
rod". Sigurno je da to više nije samo plemićki populus politicus kao nekada, kada 
su ostali slojevi pripadali plebsu, nego cijelo stanovništvo Trojedne kraljevine. 
Odmah se pojavio i problem razlikovanja između pojma “političkoga naroda" 
kao nositelja državnosti, dakle smisla povezanoga s teritorijem, 1 “naroda kao 
genetičke nacije s povijesno-kulturnim obilježjima i određenom tradicijom bez 
obzira na teritorij. Kada je Kukuljević izjavio u Saboru da u (užoj) Hrvatskoj 
nema srpskoga “političkoga naroda", tj. nositelja prava na posebni srpski terito- 
rij, on time nije želio negirati postojanje srpske nacije kao Starčević i Kvaternik. 
Drugačije od Kukuljevića, Rački je tada držao da su “Jugoslovjeni" u Trojednoj 
kraljevini jedan narod u smislu nacije, i to s dva “plemena", dakle ujedno 1 poli- 
tički narod. To se mišljenje pokazalo neodrživim. Širenjem hrvatske nacionalne 
svijesti i političke akcije, Trojedna je kraljevina postajala Hrvatska 1 nužno se ja- 
vilo pitanje odnosa srpskoga naroda 1 “hrvatskoga političkoga naroda" 1 za samo- 
ga Račkoga i njegovu Narodnu stranku. Vidjet ćemo kako se to pokazalo u pole- 
mici hrvatskih i srpskih listova 1862./3. 


6 

Spisi IL, 146-151. O srpskom pitanju u Saboru 1861. vidi: Gross-Szabo, 1992., 150-156; Ši- 
dak, 1973., 257-8; Pribić, 1980., 75-96. 

7 

HS, 164 


145 


IZVORNO PRAVAŠTVO 


U danim je prilikama mnogim obrazovanim Hrvatima bilo teško razli- 
kovati srpski narod-osobu sa svojim osebujnostima, od srpskoga “političkoga“ 
naroda, nositelja srpske državnosti čije bi priznanje značilo izdvajanje posebno- 
ga teritorija iz Hrvatske i njegovo eventualno priključenje srpskoj državi. Bis- 
trenje pojmova otežano je i zato što se srpska nacionalna svijest u Hrvatskoj raz- 
vila pod utjecajem ideologije iz Vojvodine i kneževine Srbije koja je težila za 
tim da se srpska država proširi 1 obuhvati sve Srbe. Nije se radilo samo o Bosni 
i Hercegovini, jer se širenjem Karadžićeva nauka da su svi štokavci Srbi, rađa- 
lo očekivanje da će se velik dio hrvatskoga područja uključiti u proširenu srpsku 
državu. 


Hrvatski sabor 1861. velikim je dijelom sastavljen od pobornika jugos- 
lavenske ideologije, koji su željeli cjelokupnost hrvatskih zemalja na temelju 
hrvatskoga državnoga prava, ali su uvjereni da bez sloge Hrvata i Srba jednima 
i drugima prijeti propast. Zato je bilo moguće da se prihvati prijedlog episko- 
pa Jovanovića da bi Sabor nakon Rajačićeva pisma trebao izjaviti “da u 
kraljevini Hrvatskoj pored hrvatskog naroda doista i sroskog naroda ima", kako 
bi se “narod Srbski uspokojio"?. Tada je jednoglasno zaključen članak XXXI 
“na umirenje i učvršćenje tako plemena hrvatskoga kao i srbskoga." Nakon iZ- 
jave da je Kukuljević izrazom “narod naški" obuhvatio i hrvatsko i srpsko “ple- 
me", u tom se članku ističe da ovaj sabor nikada nije nijekao, nego je uvijek 
priznavao da u Trojednoj kraljevini “ima i naroda srbskoga" a izražava se i že- 
lja da Srbi i Hrvati kao “najbližja i jednorodna braća jedan drugoga ime i ple- 
me kao narodnu svetinju ljube i počituje i kao dosada, tako i unapredak u brat- 
skoj slozi ostanu.“ 


Hrvatski je sabor dakle službeno priznao postojanje srpskoga naroda, da- 
kako ne i srpskoga “političkoga“ naroda, i to nejasnom formulacijom koja je ti- 
pična za tadašnju jugoslavensku ideologiju. Kaže se kako u Hrvatskoj ima “i na- 
roda srbskoga“, iz čega bi se moglo zaključiti da su Hrvati i Srbi dva naroda. No 
odmah zatim govori se o njima kao o “jednorodnoj" braći s dva imena i pleme- 
na. Može se to shvatiti da su Hrvati i Srbi ipak jedan narod-osoba s dva plemena 
i imena. Ovo posljednje proizlazi i iz upotrebe pojma “narod hrvatsko-srbski“", 
kao što je to, primjerice, u tekstu prijedloga zakonske osnove o ravnopravnosti 
Katoličke i Pravoslavne crkve, koja nije došla na dnevni red zbog raspuštanja Sa- 
bora. Uostalom, pojam “Hrvat" i “hrvatski narod" na tom se Saboru još uvijek 
manje upotrebljava od naziva: “Hrvati i Slavonci", “narod hrvatsko-slavonski", 
pa čak i narod «dalmatinsko-hrvatsko-slavonski". Drugim riječima, ime se naci- 
je donekle još uvijek poistovjećuje s političkim teritorijem Trojedne kraljevine. 
Neki su upotrebljavali pojam “hrvatski Slavjani". Jedan je zastupnik govorio o 
“gornjim i “donjim" Hrvatima, tj. onima iz banske Hrvatske i Dalmacije. Nije 

poznato jesu li Starčević i Kvaternik bili prisutni kada je jednoglasno prihvačen 
zaključak o priznanju srpskoga imena. Na svaki način nisu mu se suprotstavili, 
iako nije bio u skladu s njihovom identifikacijom hrvatskoga “političkog naro- 
da i hrvatske nacije. 


“4939 


Neosporni zadatak Sabora bio je da otkloni “babilonski metež" u upravi 
zbog uredovanja apsolutističkih činovnika od kojih mnogi nisu znali hrvatski, da 
osigura isključivost “materinskog? jezika kao službenog, jer je vladar dotad u toj 
namjeni dopuštao samo njegovu djelomičnu upotrebu. Trebalo je postići dosto- 
janstvo narodnoga jezika i njegovu ulogu u jačanju nacionalne svijesti i stvaranju 
nacionalne kulture, dakle iskorijeniti apsolutistički “tirolsko-njemački“ duh. U 
tome su se slagali svi zastupnici. Međutim, u povodu zakonske osnove pojavilo 
se “čudnovato i nečuveno?" pitanje koje ime mora imati lingua nationalis što ju 
je još staleški Sabor 1847. proglasio službenom, iako se pedesetih godina umjes- 
to ilirskoga probijalo hrvatsko ime za taj jezik. 

Pri odlučivanju o imenu jezika javila su se dva kriterija, “filološki" i “po- 
litički", tj. državnopravni i geografski, ali se nisu mogli sasvim razdvojiti. U pra- 
vilima predložene Jugoslavenske akademije znanosti i umjetnosti narodni se je- 
zik naziva “hrvatski ili srbski"? i u skladu s time u znanstvenom je programu “je- 
zikoslovje Hrvatsko ili Srbsko", uz slovensko i bugarsko. Većina hrvatskih zas- 
tupnika nije to prihvatila iz obzira prema slavonskom regionalizmu jer znatni dio 
obrazovanih katoličkih Slavonaca još nije shvaćao hrvatsko ime kao nacionalno 
nego kao regionalno na istoj razini kao i slavonsko. Prvobitni prijedlog da se je- 
ziku dade “hrvatsko-slavonsko" ime, tj. da se označi onim teritorijem na kojemu 
je materinski jezik većine stanovništva, bio je dvostruko nemoguć. Prema logici 
inzistiranja na “cjelokupnosti" Trojedne kraljevine, narodni bi se jezik morao 
zvati “dalmatinsko-hrvatsko-slavonski', a svatko je znao da Srbi žele svoj jezik 
nazivati samo srpskim imenom. 


U saborskoj raspravi nije se uopće razmatrao naziv “hrvatski ili sroski" je- 
zik (osim u jednom slučaju), nego “hrvatsko-srbski". Kukuljević je povukao svoj 
prijedlog da se “naš narodni jezik" ozakoni kao službeni pod imenom “hrvatsko- 
slavonski" nakon što je Sabor priznao postojanje srpskoga naroda u Trojednoj 
kraljevini i predložio naziv “hrvatsko-srbski". To je bilo prihvatljivo 1 za Srbe. 
Međutim, s obzirom na rasprostranjeno uvjerenje u naobraženih Srba da je što- 
kavsko narječje isključivo srpski jezik, postojala je mogućnost da se naziv “hr- 
vatsko-srbski" shvati kao veza između štokavskog, srpskoga jezika i kajkavsko- 
čakavskoga hrvatskog jezika, što se vidi iz izjave Jovana Obradovića u Saboru. 
Čini se da je s hrvatske strane postojala bojazan da bi srpsko ime na temelju te 
interpretacije s vremenom moglo istisnuti hrvatsko. Može se pretpostaviti da je 
to bio jedan od razloga što hrvatska većina nije prihvatila taj naziv. Naposljetku 
je zakonski članak kojim je “narodnom? jeziku dano “dostojanstvo“ službenoga 
jezika u svim oblastima te u školi i Crkvi, proglasio ime “jugoslavenski" jezik. U 

tom se članku također određuje da se svatko može u svim spisima služiti latini- 
com i ćirilicom? 

Otpor srpskih članova Sabora protiv naziva “jugoslavenski? jezik izrazio 
se i nakon izglasavanja spomenutoga zakonskog članka u prijedlozima da se je- 
zik nazove “hrvatsko-srpski", odnosno “srpsko-hrvatski. Možda je sklonost hr- 
vatske većine za jugoslavensko ime jezika uvjetovana i time što su na dnevnom 
redu bile ustanove kao Jugoslavenska akademija, jugoslavensko sveučilište, a i 
kazalište se naziva “narodnim? ili “jugoslavenskim". U svakom slučaju, “jugos- 
lavenski" je jezik izraz nemoći i nesigurnosti zbog još uvijek niske razine hrvat- 
ske nacionalne integracije, zakočene regionalizmima i nedostatkom komunikaci- 
ja. U neku ruku tu se ponavlja greška ilirizma koje su se bivši ilirci već pedese- 
tih godina odrekli, da se zbog “sloge" upotrijebi šire ime umjesto nacionalnog, a 
da se zapravo ne učini ni korak bliže toj slozi. Kao ni ostale zakonske osnove, ni 
ta o službenom jeziku nije dobila kraljevu potvrdu. Nefunkcionalno jugoslaven- 
sko ime nije se primjenjivalo tijekom širenja i učvršćenja službenoga “narodno- 
ga" jezika. Dvorski je kancelar Mažuranić tome pomogao svojom naredbom da 
se u školama upotrebljava naziv hrvatski umjesto dotadašnjih izraza kao hrvat- 
sko-srpski, ilirski, jugoslavenski, slavonski. Hrvatsko ime proširilo se i u oblas- 
tima u skladu s jačanjem hrvatske nacionalne svijesti. 


Tek mnogo poslije Kvaternik je reagirao na taj zaključak u vezi s izjavom 
episkopa Jovanovića da bi trebalo jezik u pučkim školama nazvati “srpskohrvat- 
ski" a ne “jugoslavenski". Rekao je tada da je Sabor prihvatio naziv “jugoslaven- 
ski" upravo da pokaže “ljubav i bratinstvo" prema Srbima sve do trenutka kada 
će “blaga znanost povjestnice? rasvijetliti tminu i pokazati kako se “narodni je- 
zik jugoslavenski" mora doista nazivati. Kvaternik je, dakako, bio načistu s time 
da će se jezik tada nazvati hrvatskim. Ta i pradjedovi kao zastupnici Hrvatske, 
Slavonije i Dalmacije rekli su vladaru: Gens nostra Croata. Jedino da se “prep- 
rieči šaranje" učinjena je koncesija Srbima pa se “naš* jezik nazvao “jugoslaven- 
skim". “Srblji ugarski" prozvali su svoj jezik srpskim iako u Vojvodini ima i ka- 
toličkih Hrvata, a ne “srpskohrvatskim', kako to žele u Srijemu. Hrvati bi se mo- 
rali u njih ugledati. No budući da je Sabor zaključio naziv “jugoslavenski", treba 
pri tome i ostati, a “braća Srblji neka nam ne mute sloge naše, koju smo mu up- 
ravo tim neutralnim imenom ustanoviti odlučili." Kvaterniku je odgovorio Mi- 
hajlo Polit. Rekao je da se jugoslavenskim nazivom ne čini koncesija Srbima, 
koji imaju pravo da svoj jezik zovu srpskim. Izraz “jugoslavenski jezik" nemo- 
guc je “jer se jezik nikada po geografičkih pojmovih nenaziva (...) Jezik se po na- 
rodu naziva, a ne po oblasti." Pod pojmom Gens Croata u poveljama Trojedne 

kraljevine, rekao je dalje Polit, razumijeva se “narodnost politička zemlje i po 
ovoj naravno, da svi stanovnici hrvatski narod sačinjavaju." Polit je tada bio me- 
đu rijetkim Srbima koji su prihvaćali termin “hrvatski politički narod" i za Srbe. 
Predbacio je Kvaterniku da miješa “političku narodnost s genetičkom", tj. pojam 
nositelja državnosti s nacijom-osobom."' 


Da bi stvorio pogodnije ozračje za sporazum s mađarskom elitom, vladar 
je reskriptom od 27. prosinca 1860. ukinuo Vojvodinu Srpsku priključivši je po- 
novno Ugarskoj, odnosno njezin srijemski dio Hrvatskoj i Slavoniji. Nije želio 
sasvim odbiti Srbe pa je dopustio srpski narodno-crkveni sabor koji se održavao 
u travnju 1861. u Srijemskim Karlovcima. Trebalo je raspravljati o zahtjevima 
stanovništva bivše Srpske Vojvodine u vezi s održanjem njegovih privilegija, a 
posebno o jamstvima za narodnost i jezik. Zaključci većine toga “Blagovešten- 
skoga sabora" zahtijevali su široku samoupravu, pozivajući se na historijsko pra- 
vo srpskoga naroda priznato privilegijama Habsburgovaca u 17. stoljeću. Pri 
tome bi Srbi bili “politički narod" na određenome središnjemu području u Hab- 
sburškoj Monarhiji. Zaključci su predani kralju 20. travnja 1861. u očekivanju da 
će ih on predložiti Ugarskom i Hrvatskom saboru. Nakon toga oni bi postali te- 
meljni zakon koji se ne bi mogao jednostavno mijenjati. No kralj to nije uradio.“ 


O Srpskoj Vojvodini raspravljalo se u Hrvatskom saboru tek ujesen, uoči 
njegova zatvaranja, kada je postalo očigledno da je vladar odgodio pitanje srpskih 
želja, a Ugarski je sabor već bio raspušten. No već je prije toga došlo do polemi- 
ka o povijesnoj pripadnosti Srijemske županije. Pred Hrvatskim se saborom nai- 
me pojavila predstavka Novosadske skupštine, poslane svim županijama Hrvatske 
i Slavonije, koja je još povećala zahtjeve Narodno-crkvenoga sabora jer je povi- 
jesna prava srpskoga naroda tumačila kao državno pravo, pa je privilegijama Leo- 
polda I. iz 17. stoljeća pripisala značaj međunarodnih ugovora. Zagrebačka župa- 
nija i poslije grad Zagreb dostavili su tu predstavku Saboru s preporukom da se 
srpske želje za obnovu Vojvodine podupru ako su u skladu s člankom VII. Sabo- 
ra Trojedne kraljevine iz 1848. U tom se dokumentu izjavljuje da Trojedna kralje- 
vina želi sklopiti sa Srpskom Vojvodinom savez na temelju “slobode i savršene 
jednakosti" unutar jednoga čvrstoga “državnoga tiela". Sabor je tada prepustio Sri- 
jem Vojvodini na temelju narodnoga, a ne povijesnoga prava pod uvjetom da Sr- 
pska Vojvodina bude u uskom državnopravnom savezu s Trojednom kraljevinom. 
Blagoveštenski sabor, doduše, ne izdvaja Srijem sasvim iz sastava Hrvatske i Sla- 
vonije jer priznaje njezino “zemaljsko zakonodavstvo", ali savez između ta dva te- 
ritorija, kao ideja koja je nastala u protumađarskim uvjetima 1848., više nije bio 
prihvatljiv većini srpskoga Narodno-crkvenoga sabora. Formalno bi dakle Srpska 

Vojvodina bila drugačija od one iz 1848., no interpretacija toga odnosa ovisila je 
O političkome oportunitetu. Zato se s hrvatske strane javlja struja koja želi podup- 
rijeti osnivanje Vojvodine pozivom na kontinuitet iz 1848., 1 suprotno mišljenje da 
je Srijem 1848. predan Vojvodini samo pod uvjetom njezina državnoga saveza s 
Hrvatskom i Slavonijom što ga Srbi više ne žele. 


Kvaternikovo se mišljenje uglavnom nije razlikovalo od shvaćanja onih 
zastupnika koji su isticali da je Srijem integralni dio Trojedne kraljevine.'* Zna- 
čajno je da je započeo svoj govor izjavom koja je zapravo u duhu jugoslavizma. 
“Neugodno mi je o tom predmetu progovoriti, neugodno tim većma, što sam iz 
dubljine srdca moga uvjeren, da samo najtjesniji savez srdacah i politički med hr- 
vatskim i srbskim narodom, jest najsigurnije jamstvo bolje budućnosti obih tih 
samo imenom različujućih se narodah."“ Kazao je da je Srijem bio “od davne 
davnine sve do danas cjelokupni dio kraljevine hrvatske", da želi uzdržati tijes- 
nu vezu između hrvatskoga i srpskoga naroda i da baš zato ne bi htio da “na te- 
melju Bachove Vojvodine išto od svoje svojine popušćamo.? Mislio je na uređe- 
nje Vojvodine za apsolutizma, koje dakako nije bilo u skladu sa srpskim željama. 
Tvrdio je da je ona bila “nož u srdce Ugarske i Hrvatske" jer je u zemlji gdje ži- 
ve Mađari, Rumunji, Hrvati i Srbi dana “pretežnost Srbljima*, tj. manjini, a time 
su se poremetili i međusobni odnosi, a Srbi su postali omraženi. U govoru u ko- 
jemu je branio svoj prijedlog ustavnoga zakona, Kvaternik je osudio Beč zbog 
bezobzirnoga postupka prema Srpskoj Vojvodini, zbog kršenja “krvlju kupljenih 
pravah istog onog puka". 

> Na dnevni se red postavilo i Pitanje potpore Hrvatskoga sabora zaključci- 
ma srpskoga Narodno-crkvenoga sabora o uspostavi Srpske Vojvodine. Saborski 
odbor ističe da je ustrojenje Vojvodine želja i hrvatskoga naroda na temelju sa- 
borskih zaključaka 1848. i predlaže predstavku kralju s molbom da sazove Ugar- 
ski sabor i ponovno srpski Narodno-crkveni sabor — oba su tada već bila raspuš- 
tena — kako bi izaslanici svih triju sabora mogli pretresati pitanje Vojvodine.! 
Kvaternik je uglavnom prihvaćao stav odbora. On se tri puta izjasnio za to da se 
želja “braće Srbah" rješava kada se ponovno sazove Ugarski sabor. Nije htio da 
se stvar Vojvodine raspravi putem bečke vlade, dakle predstavkom vladaru, jer bi 
to bilo u interesu “obćih zloželjateljah". Kazao je da Odbor pokazuje put kojim 
će se srpske želje najbrže ostvariti i koji će “ustavnost spasiti". Kada bi se Hrvat- 
ski sabor obratio Beču bez sporazuma s Ugarskom, tvrdio je, tada bi mu dao po- 

vod da “neustavne svoje, na razdruženje narodah smierajuće ukaze pod plaštom 
ustava našega i privolenja našega izvede.?'* Mnogi hrvatski zastupnici, a pogoto- 
vo srpski, zahtijevali su da se od vladara zatraži uspostava Vojvodine bez čeka- 
nja na saziv Ugarskoga sabora koji je bio potpuno neizvjestan. Mišljenje o odgo- 
di toga pitanja držali su zato odrazom raspoloženja protiv ustrojenja Vojvodine 
uopće." Naposljetku je saborska većina odlučila da se predmet uzme u pretres 
odmah po svršetku debate o zadrugama, tj. da se ne odgodi do saziva Ugarskoga 
sabora. No tada je vladar raspustio i Hrvatski sabor, tako da do zaključka nije 
uopće došlo. Srpski je tisak nakon toga napao Hrvatski sabor, a njegove žestoke 
polemike s Pozorom, koje se nisu zadržale samo na pitanju Vojvodine, djelovale 
su, između ostaloga, na zaoštrenje Kvaternikova stava prema Srbima. 


Svojim isticanjem hrvatske državnosti i odbijanjem zajedničkih poslova s 
Austrijom, “neposlušni“ je Hrvatski sabor izazvao u Ministarskom vijeću, koje 
je moralo pripremiti nacrt kraljeva odgovora na adresu, brojne nedoumice. Deli- 
katnost odgovora sastojala se u tome što se reskript nije mogao suprotstaviti isti- 
canju hrvatske državnosti istim argumentima kao protiv adrese Ugarskoga sabo- 
ra jer Hrvati nisu 1848. “proigrali" svoju ustavnost kao Mađari. Morale su se 
dakle uzeti u obzir neke čestice hrvatske autonomije, doduše uz ozbiljnu opome- 
nu. Predsjednik dikasterija, Mažuranić, uspio je da Ministarsko vijeće preporuči 
kraljevu potvrdu članka 42. o odnosu s Ugarskom i obećanje osnivanja dvorske 
kancelarije i vrhovnoga suda Stola sedmorice. Predlagao je da se Sabor nakon 
proglašenja kraljeva otpisa raspusti jer začetnici adrese neće odustati od zaključ- 
ka da ne šalju zastupnike u Carevinsko vijeće. S obzirom na različita mišljenja 
među ministrima (mađarski članovi Ministarskoga vijeća protivili su se osniva- 
nju dvorske kancelarije i vrhovnoga suda) nacrt je doživio više redakcija. Napos- 
ljetku ga je kralj odobrio 8. studenog 1861. 

Za Starčevića taj je kraljev “odpis" zacijelo još jedan dokaz više da je Aus- 
trija despocija koja se ne može promijeniti. Hrvatski se kralj predstavio kao car 
“od milosti Božje" koja mu je povjerila “vjerne podložnike" da njima vlada, a 
glavna mu je briga jedinstvena i snažna monarhija. Stoga je strogo zaprijetio da 
više ne želi čuti “bez temeljne posvema tvrdnje" da je Trojedna kraljevina pove- 
zana s ostalim njegovim zemljama “jedino sredstvom previšnje osobe naše“. Izgr- 
dio je Hrvatski sabor što nije prihvatio načela Listopadske diplome, tj. federacije, 
koja su u biti ista kao zaključci Hrvatskoga sabora 1848. Pri tome je prešao preko 
centralističkoga tumačenja Veljačkoga patenta. Kvaternik i Starčević bili su uvje- 
reni da je Franjo Josip izvrgnuo ruglu hrvatsko državno pravo. U reskriptu se nai- 

me tvrdi da je Sabor naroda “inače tako poštena" zbog svoje strasti i nerazumnos- 
ti zanemario prave interese Trojedne kraljevine, jer je postavio “suhoparno pitanje 
prava". Razumljivo je da je “odpis" ironički gledao na “publicistička istraživanja 
historije" i na pretjerivanja s time u vezi. Zahtjev da se vrati u život “starodavni 
ustav" žigosao je kao potpuno reakcionaran. Tvrdio je da je to nemoguće jer taj 
ustav “bijaše izključivo feudalan* i interpretirao je pozivanje Hrvatskoga sabora 
na hrvatsko državno pravo kao tendenciju povratka na feudalne terete seljaka i na 
staleški sustav, tj. razdoblje prije 1848., koje se protivi “duhu vremena.*'* Dakle, 
reskript cara Franje Josipa, vladara od “Božje milosti", koji je zemlje Monarhije 
smatrao “posjedima" svoje “prejasne obitelji", a do kraja se života oslanjao na 
aristokraciju, birokraciju i vojsku, učio je tobože reakcionarni Hrvatski sabor li- 
beralnim načelima. Tvorci saborske adrese nisu, dakako, pomišljali na povratak 
feudalizma. Uz ostalo kažu da narod Trojedne kraljevine nije 1848. prihvatio ma- 
đarske zakone “već je na temelju svojega pod blagim dahom sveobće slobode ev- 
ropejske uzkrsloga državnoga prava po slobodoumnijih još načelih ustrojio svoj 
državni život." Da su spomenute tvrdnje neutemeljene, pokazuje i rad Hrvatsko- 
ga sabora u vezi s reformama na svim područjima modernizacije. ? 


U ocjeni dojma reskripta na Starčevića i Kvaternika valja uzeti u obzir da 
ga je supotpisao predsjednik dikasterija Ivan Mažuranić, pa su bili uvjereni da je 
to njegovo djelo. Mažuranić je zacijelo sastavio prvobitni nacrt reskripta, dao 
razne obavijesti i podupirao potrebu slanja hrvatskih zastupnika u Carevinsko vi- 
jeće ali je konačni tekst formuliran prema interesu dinastije i odlukama Ministar- 
skoga vijeća. Kvaternik je ogorčeno pisao o tom reskriptu “...težnja za povratom 
starodavnog ustava identificira se s težnjom povrata mračnjačkog doba feudaliz- 
ma. Za toliku pogrdu narodu našemu pred licem Europe nanešenu, odgovarat će 
još dotični (Mažuranić) pred Bogom, savjestju i narodom svojim. 

Kada je riječ o cjelokupnosti Trojedne kraljevine, reskript priznaje da je 
Krajina njezin sastavni dio i kaže da će joj dati “povlastice", a s vremenom prib- 
ližiti njezine ustanove onima “matere kraljevine". Ne obećava dakle sjedinjenje 
Provincijala i Krajine. Reskript predviđa mogućnost sjedinjenja Dalmacije s Hr- 
vatskom i Slavonijom samo ako se ova posljednja uredi prema interesima Monar- 
hije, dakle nakon pristanka Sabora da šalje predstavnike u Carevinsko vijeće i 
prihvati Listopadsku diplomu 1 Veljački patent. 

Starčević je u svojim kasnijim izjavama tumačio konačne zaključke Hrvat- 
skoga sabora 1861. kao primjer kako bi trebalo postupati na svim saborskim zas- 
jedanjima i u svakoj političkoj akciji, umjesto da se većina nastoji snalaziti u da- 
nim uvjetima. To je držanje ocjenjivao kao nemoralno i izdajničko. Već je na idu- 
ćem saborskom zasjedanju, u govoru održanom 27. siječnja 1866., pohvalio dr- 
žanje saborske većine 1861. jer nije priznala “ukaze" nego je, kako kaže, zahti- 
jevala da se vrati “naš ugovorni ustav, naši zakoni" kako bi se tek nakon toga 
moglo pregovarati.“ | 


Pravaški je tisak poslije često ponavljao Starčevićevu tvrdnju da je zaklju- 
čak Hrvatskoga sabora “koj očituje da narod hervatski s Austriom nema nikako- 
vu skupnu korist (...) u duhu stranke prava..." Također kaže: “...taj zaključak ja 
smatrah i po Hervate i po Austriu znamenitijim dogodjajem od istoga Solferina", 
tj. većim političkim i moralnim porazom Austrije nego što je to bio poraz na boj- 
nom polju. Drugim riječima, da su hrvatski predstavnici išli dalje tim putem, 
Austrija bi propala.“ 


Kada su Starčević i Kvaternik za Rauchova režima dobili mogućnost izda- 
vati listove u kojima su mogli razmjerno sustavno izlagati svoje učenje, u središ- 
tu njihova pisanja bili su žestoki napadi na tada opozicijsku Narodnu stranku, 
protivnicu nametanja Hrvatsko-ugarske nagodbe. Istodobno je nastala 1 Starčevi- 
ćeva teza o Slavosrbima i Magjarolcima kao zakletim izdajicama Hrvatske. Oni 
su “štenci austrianski' i bezumnici, ljudi “koji ili neimaju ljudske moždjane ili 
ako ih koji imaju nisu im u redu?" Oni iz sebičnih razloga i zbog svoje životinj- 
ske naravi podupiru zločinačke namjere Austrije da pokori Hrvate i Mađare. Pri- 
padnici Narodne stranke, a ne mađaroni, glavna su zapreka što narod ne slijedi 
njegovo učenje.“ 

Starčević 1868. i 1870. interpretira 1 Sabor 1861., a prije svega sablazan" 
članka 42. Pri tome su “nekavci* Hrvati, tj. oni koji odbijaju bilo kakve odnose 
s Austrijom, a “dakavci" su Slavosrbi, tj. oni koji to čine.“ Ističe da članak 42. 

nije djelo mađarona nego samo “Magjarolacah", tj. članova Narodne stranke, kao 
dvostrukih robova Mađara i Tirolaca (Austrije) i tvrdi “da je sužanjstvo živalj 
Slavoserbah.'“* Prema naknadnoj Starčevićevoj interpretaciji članak 42. djelo je 
Beča koji 340 godina želi “saterti" Hrvate i Mađare, i zato mu odgovara bezu- 
man prikaz i vezanosti i nevezanosti Hrvatske s Ugarskom sa svrhom da izazove 
rat. Prema Starčeviću, Slavosrbi su od Beča dobili zadaću da utjeraju i Hrvate i 
Mađare u “rajsrat" (Carevinsko vijeće) i da ih tako liše suvereniteta, s namjerom 
da Hrvati opet budu oruđe protiv svoje vlastite slobode i one drugih naroda, tj. 
kao u doba kada su vojevali za Habsburgovce. Ti Slavosrbi imaju važnu ulogu u 
sprečavanju propasti Monarhije jer hrvatski narod ne mora “udarati na Austriju, 
“nego ju ruši i samim mirovanjem svojim, samo ako ju nebrani, on ju već time 
ruši...“ Vidio je i otpor Narodne stranke protiv Rauchova režima i nametanja Hr- 
vatsko-ugarske nagodbe kao djelo Austrije. 


Kada je 1868. nastojao prikazati članak 42. iz 1861. kao glavno zlo za Hr- 
vate, već su bili objavljeni spisi u kojima je tumačio svoje tvrdnje o prostoru hr- 
vatske države i hrvatskoga naroda iz 1852. koji se protezao na cijelo južnoslaven- 
sko područje. Zato je napao način kojim su “Slavosrbi" 1861. zastupali cjelokup- 
nost “Trojedne kraljevine“, izjavom da oni zapravo odobravaju tuđinsko otrgnu- 
će pojedinih pokrajina od tako zamišljene kraljevine Hrvatske. *' 

Spis “Bi-li k Slavstvu ili ka Hrvatstvu?" prvi put je objavljen u listu Zvekan 1867., a njegova 
dopuna i razrada “Ime Serb" 1868. Starčević nije uzeo u obzir da je i Kvaternik 1861. govorio 
u svom prijedlogu ustavnoga zakona o Trojednoj kraljevini koja mu je, dakako, bila Kraljevi- 
na Hrvatska. 

Nacionalno-političko i ideološko kretanje 


Sustav nametnut Veljačkim patentom pokazao se potpuno nedjelotvornim.' 
Mogao se oslanjati samo na njemačku Ustavnu stranku koja je, doduše, obnovila 
svoje liberalne zahtjeve iz 1848. ali je na početku podržavala ministra Schmerlin- 
ga u Carevinskom vijeću i pozivala predstavnike Ugarske, Hrvatske i Slavonije te 
Erdelja u to tijelo. Njemački se tisak žestoko oborio na Hrvatski sabor zbog nje- 
gova odbijanja da to uradi. Njemačkoj liberalnoj većini i centralističkom uređenju 
suprotstavili su se i federalisti: predstavnici Slavena i njemačke konzervativne 
struje s programom širokih zemaljskih autonomija, te hijerarhija Katoličke crkve. 


Njemački liberali još nisu shvaćali snagu nacionalnih pokreta Slavena pa 
su, kao i mađarsko plemstvo, vjerovali da bi ih liberalne reforme mogle zadovo- 
ljiti. Još je uvijek postojalo uvjerenje apsolutističkih provoditelja germanizacije 
da su slavenski jezici nerazvijeni i nepogodni za višu naobrazbu i upravu. No nje- 
mačka većina nije proglasila njemački jezik državnim kao što su to uradili Ma- 
đari sa svojim jezikom 1848. Prihvatila je tvrdnju iz doba apsolutizma da su Ma- 
đari 1848./9. “proigrali" svoje ustavno pravo i da zato Ugarska mora biti uklju- 
čena u jedinstvenu Carevinu. Schmerling je osuđivao mađarske zakone iz 1848. 
i zato što ne odgovaraju pravu Hrvatske 1 Slavonije te Erdelja. 


Zasjedalo je dakle krnje Carevinsko vijeće bez zastupnika Ugarske te Hr- 
vatske i Slavonije (pojavili su se samo zastupnici Erdelja), ali i bez onih Veneci- 
je i Istre. No njemačka je većina izglasala vladi budžet, a ministar financija je 1 
bez odobrenja parlamenta raspisao porez koji se u Ugarskoj te Hrvatskoj i Slavo- 
Niji utjerivao vojnom silom. Nakon toga povukli su se i češki i poljski zastupni- 
ci. Tako je propalo uređenje na temelju Veljačkoga patenta, a preostali zastupni- 
ci zapadne polovice Monarhije u krnjemu su parlamentu odlučivali o problemi- 
ma istočnoga dijela. Schmerling je nastojao spriječiti opoziciju progonima, a po- 
gotovo konfiskacijama novina 1 tiskovnim parnicama. Bez parlamenta, vlada je 
proglasila opsadno stanje u Galiciji 1 Krakovu (24. II. 1864.—18. IV. 1865.). 


1 
Ovo poglavlje pisano je prema tekstu: Gross-Szabo, 1992., 170-189. 

Kada se u studenome 1864. sastalo Carevinsko vijeće, Schmerling više nije 
uživao povjerenje njemačke većine. Centralistička unutrašnja politika uz apsoluti- 
zam u Ugarskoj nije pogodovala niti ustavnom uređenju u Austriji niti liberalnim 
interesima većine i njezinoj velikonjemačkoj vanjskoj politici. Zaključila je da se 
prevlast Austrije u Nj emačkoj može postići samo unutrašnjom sigurnošću putem 
sporazuma s mađarskom elitom te saziva Ugarskoga i Hrvatskoga sabora od kojih 
se očekivalo da će pristati na zajedničke poslove. Odgovor De&kova kruga novom 
usmjerenju njemačkih liberala bio je pozitivan. Počelo se ocrtavati nastojanje ma- 
đarskih i njemačkih liberala da postignu uređenje na temelju mađarsko-njemačke 
hegemonije u Habsburškoj Monarhiji. U tim je uvjetima Franjo J osip opet jednom 
promijenio sustav vladanja i načela o uređenju Monarhije. Carevinsko vijeće ras- 
pušteno je 24. srpnja 1865., a Schmerling je bio otpušten. 


Valja istaknuti da je težište dinastičke politike Franje Josipa prevlast Mo- 
narhije u Njemačkoj oslonom na južnonjemačke države protiv Pruske. Stvari su 
se pogoršale dolaskom na vlast pruskoga ministra predsj ednika Otta von Bismar- 
cka. Nacionalni pokreti velikonjemačkog ili malonjemačkog značaja, tj. za vod- | 
stvo Austrije ili Pruske, postali su, uz interese moći dviju konzervativnih dinas- 
tija, bitni činitelji velike drame ujedinjenja Njemačke. Bismarck je želio da hab- 
sburška dinastija napusti svoju dotadašnju politiku s težištem u Nj emačkoj 1 uv- 
jerenje da su nenjemački dijelovi Monarhije, pogotovo Ugarska, samo privjesak 
te da se okrene prema jugoistoku. To se naposljetku i desilo pobjedom Pruske 
kao hegemona u ujedinjenoj Njemačkoj. Činjenica da su najvažnije odluke beč- 
koga središta prije svega ovisile o dinastičkom interesu u Njemačkoj, bitno je ut- 
jecala na Starčevićevu mržnju protiv Habsburgovaca. 


Na Ugarskom saboru 1861. većinu je predstavljala struja Kalmana Tisze, 
koja je održavala vezu s emigrantskim vodstvom na čelu s L4josom Kossuthom. 
Ono se za slučaj novoga rata sporazumjelo s talijanskim ministrom predsj ednikom 
Cavourom, koji je držao da bi suradnjom s Mađarima mogao zadobiti istočnu oba- 
lu Jadrana. U očekivanju skoroga austrij sko-talijanskoga rata, Kossuth je želio 
spriječiti nagodbu mađarskoga plemstva s kraljem. Zasj edanje Ugarskoga sabora 
teklo je u sukobu De&kove i Tiszine struje, ali se ova posljednja sve više primica- 
la De&kovu gledištu o nužnosti minimuma zajedničkih poslova s Austrijom. No 
kako se Ugarski sabor nije htio pokoriti Listopadskoj diplomi i Veljačkom paten- 
tu, vladar ga je raspustio, a Ugarskoj je 5. studenog 1861. nametnut “provizorij“. 
Borbeni odbori municipija likvidirani su, uvedeni su vojni sudovi i ponovili su se 
progoni, slično kao za apsolutizma. No ta unutrašnja nesigurnost smetala je pla- 
novima Franje Josipa u Njemačkoj. Zato je potkraj 1862. odobrio djelomičnu am- 
nestiju, a Dećk je predložio program sanacije s dualističkim značajem. 

Mađarsko veleposjedničko plemstvo moralo se odlučiti za sukob ili za 
sporazum s kraljem. Pokazalo se da prvo ne dolazi u obzir jer je to plemstvo bilo 
u stalnim razmiricama sa svojim bivšim podložnicima i nije očekivalo da će pri- 

dobiti mađarske seljačke mase protiv kralja. Mađarsko plemstvo nije moglo ra- 
čunati niti na nemađarske “narodnosti? jer je odbilo njihove zahtjeve. Odbor za 
“narodnosti na čelu s Jozsefom Ečtvčsom formulirao je 1861. okvir toga pita- 
nja koji je poslije dobilo zakonsku podlogu u Saboru 1868. Riječ je o dogmi je- 
dinstvenoga, nedjeljivoga mađarskog naroda (nacije) na području mađarske drža- 
ve kojoj pripadaju građani svih jezika, ali imaju kao osobe pravo izraziti svoje 
nacionalne želje pa im se priznaje upotreba vlastitoga jezika na nižim razinama 
uprave i školstva. Nemađarski narodi, prema tome, nisu nacije (nemzet) nego et- 
ničke skupine na nižemu kulturnom stupnju za koje se uvriježio izraz “narod- 
nost" (nemzetsćg). U danim okolnostima mađarska se elita morala odlučiti da se 
nagodi s vladarom protiv nemađarskih naroda ili da se s njima sporazumije pro- 
tiv bečkoga središta, kako je to želio Kossuth. On je predviđao autonomiju Hr- 
vatske i Slavonije, dok bi se pripadnost Rijeke i Međimurja odredila plebiscitom. 
Postojao je i plan Podunavske konfederacije koja bi se protezala, prije svega, na 
Rumunjsku, Hrvatsku i Slavoniju te Srbiju. Uz velika kolebanja većina se mađar- 
skih činitelja odlučila za sporazum s kraljem zbog osiguranja prevlasti nad nema- 
đarskim narodima i interesa vlasnika imanja u sukobu s uvijek uzbuđenim seljaš- 
tvom. Osim toga veleposjednici su i u trgovačkim i kreditnim poslovima ovisili o 
austrijsko-njemačkom kapitalu. Početkom 1865. predstavnici dvora dogovarali su 
se na više tajnih sastanaka s De&kom. U proljeće 1865. pojavio se njegov prog- 
ram s bitnim elementima buduće nagodbe, a Franjo Josip je otpustom Schmer- 
linga stvorio uvjete za proces sporazumijevanja s mađarskom elitom. 


Nakon raspusta Hrvatskoga sabora 1861., Narodna je stranka imala dvije 
mogućnosti. Narodno-liberalna struja smatrala je da se od velikonjemačkog, rep- 
resivnog Schmerlingova sustava ne može očekivati sporazum o cjelokupnosti 
Trojedne kraljevine niti regulacija njezine autonomije. Zato bi svako dogovara- 
nje s neustavnim režimom značilo napuštanje osnovnih državnopravnih postula- 
ta i modernizacije u interesu domaćih snaga, s posljedicom ponovne potpune 
ovisnosti o bečkom središtu. Stoga se ta politička taktika koncentrirala na otpor 
protiv Veljačkoga patenta, kao temelja bečkoga pseudoustavnoga režima, a sva su 
ostala pitanja ostala otvorena. Bila je to politika “negacije" što ju je provodila 
struja koja je 1861. htjela zajedničke poslove s Austrijom. To se usmjerenje učvr- 
stilo kada su u lipnju 1863. češki zastupnici napustili Carevinsko vijeće . U otpo- 
ru protiv Schmerlingova centralizma Narodnoj su se stranci približili oni unionis- 
ti koji su poštivali načelo državnosti Trojedne kraljevine za razliku od slavonske 
aristokracije. Ova je naime željela bezuvjetno priključenje Ugarskoj i žestoko je 
agitirala protiv Strossmayera kao prvaka Narodne stranke. Ciljevi Narodne stran- 
ke i unionističke struje bili su, doduše, različiti jer je prva željela federalističko, 
a druga dualističko preuređenje Monarhije. 


Iz Narodne se stranke izdvojila struja koja se nazvala Samostalna narodna 
stranka i držala je da treba krenuti pravcem Pricine izjave u Saboru 1861., dakle 

pregovarati sa Schmerlingovim režimom. S obzirom na to da je vladar u reskrip- 
tu kojim je zatvorio Sabor ostavio otvorenom mogućnost sjedinj enja Dalmacije s 
Hrvatskom i Slavonijom (ali je Schmerling podupirao autonomašku birokraciju 
u Dalmaciji protiv Narodne stranke), ta je struja mislila da bi, uz pomoć dvorsko- 
ga kancelara Mažuranića i njegovih veza s najvišim krugovima Monarhije, mog- 
la učiniti korak prema cjelokupnosti Trojedne kraljevine. Pod uvjetom da pred- 
stavnici Hrvatske dođu u Carevinsko vijeće, Schmerling je obećavao takvu mo- 
gućnost i koncesije u vezi s unutrašnjom samoupravom koja je na temelju Listo- 
padske diplome postojala na papiru. Daljnju je motivaciju pružalo uvjerenje o 
nužnosti sporazuma s bečkim središtem prije nego što se ono nagodi s mađar- 
skim plemstvom protiv hrvatskih interesa. To se, dakako, nije dalo spriječiti. Da 
bi se Habsburška Monarhija učvrstila kao velika sila, vladar se morao nagoditi s 
moćnom mađarskom elitom koju nikakvim represivnim mjerama nije mogao slo- 
miti. No u procjepu između “negacije? i bilo kakve aktivnosti, samostalska se 
struja odlučila da uz Mažuranićevu pomoć pokuša utjecati na bečko središte u 
svom interesu. U tijeku svoje političke akcije ta je grupa uzalud nastojala uskla- 
diti nepomirljive suprotnosti između njemačkoga centralističkog sustava Veljač- 
koga patenta i težnje za državnopravnom autonomijom i cjelokupnošću Trojedne 
kraljevine, odnosno između centralizma i federalizma. 


Pravac narodno-liberalne struje u opoziciji protiv Schmerlinga tumačio je 
Pozor koji je imao znatan utjecaj na opredjeljenje hrvatske inteligencije za opo- 
zicijsku političku akciju. Kada se počela organizirati Mažuranićeva samostalska 
struja, Pozor je zato na početku 1864. zabranjen. 


Osnovna Pozorova zadaća bila je obrana hrvatske državnosti u smislu zak- 
ljučaka Sabora 1861., razobličavanjem represivnoga, apsolutističkog značaja 
Schmerlingova režima, odnosno nedorečenog uređenja na temelju Veljačkoga pa- 
tenta, usmjeravanje opozicijske političke akcije koja je imala institucionalnu os- 
novu jedino u županijskoj i gradskoj samoupravi i, naposljetku, nastavak propa- 
gande jugoslavizma u funkciji hrvatske nacionalnointegracijske ideologije. Pozo- 
ru je pravna neprekidnost Trojedne kraljevine u smislu državnosti središnje na- 
čelo koje se protivi mađarskom državnom pravu i njegovu obuhvaćanju Trojed- 
ne kraljevine kao partes adnexae. Iz toga proizlazi otpor i mađarskom i njemač- 
kom centralizmu te svakom nametanju tuđega državnoga prava kojim bi Hrvati 
ostali bez autonomije i više ne bi bili “politički narod". Pozorova se struja sup- 
rotstavljala mogućemu dualizmu i zastupala federalizam, upozoravajući na kaos 
što ga je stvorio sustav Veljačkoga patenta onemogućavanjem ustavnosti i zako- 
nodavne djelatnosti u Saboru te nametanjem isključivoga interesa njemačke vanj- 
ske politike bečkoga središta. Pozorovi su pisci upozoravali da hrvatsko i jugos- 
lavensko pitanje ovisi o ishodu borbe za prevlast u Njemačkoj. 


Nakon raspusta Sabora bečko je središte nastojalo stvoriti političke uvjete 
za novi Sabor koji bi se izjasnio za Veljački patent, gušenjem autonomije stvore- 

ne Listopadskom diplomom i jačanjem apsolutističkih elemenata u županijama 
putem uloge velikih župana u discipliniranju činovnika kao glavnih činitelja pri 
organiziranju proaustrijske struje. Zato su smijenjeni veliki župani, unionistički 
velikaši, a virovitički veliki župan biskup Strossmayer dao je ostavku uvjeren u 
neprovedivost županijske samouprave. Umjesto pokušaja da se barem donekle 
sredi uprava kako bi se mogli rješavati akutni problemi zemljišnoposjedovnih od- 
nosa, kao uvjet za kasniju modernizaciju, zaredali su politički sukobi. Dvorski 
kancelar Mažuranić već je u proljeće 1862. pozvao velike župane da svim silama 
podupru namj ere vlade pri rješavanju državnopravnih pitanja u smislu Veljačko- 
ga patenta. Širenje opozicije usprkos tom nalogu pripisao je nedovoljnoj politič- 
koj aktivnosti velikih župana. Umjesto domaćih zakona “za život jošte sposob- 
nih", dalje se održavala “absolutna sistema? sa svojim neustavnim patentima. Žaje 
panijska samouprava bila je neprovediva i zbog odbijanja regulacije financijskih 
izvora pa je ovisila o “milostinji? ministra financija i o odlukama financijskoga 
odbora Carevinskoga vijeća. Bila je to doista “anomalija? jer su seoske općine, a 
ne i županije, imale stalne dohotke i pravo razreza prireza za općinske potrebe. 
Neprekidno se obnavljao kaos zbog neriješenih urbarijalnih pitanja, nesnosnih 
poreza i načina njihova pobiranja. 

U borbi za vlast u županijama osnovno je pitanje hoće li Županijski činov- 
nici biti samo izvršitelji naredbi velikih župana, kao organa Namjesničkoga vije- 
6a, ili će ovisiti o županijskim skupštinama gdje je vrijedila riječ opozicije. Zato 
je na temelju naredbi dvorskoga kancelara Mažuranića, a u vezi s organizacijom 
režimske stranke, sva disciplinska vlast predana velikim županima, dok je djelat- 
nost županijskih skupština obustavljena. Političke pripreme za Sabor koji bi prih- 
vatio Listopadsku diplomu i Veljački patent mogle su uspjeti samo uz likvidaci- 
ju Pozora (u siječnju 1864.). Cijeli slavenski opozicijski tisak u Monarhiji iona- 
ko se nalazio na optuženičkoj klupi.“ 


Istodobno se pojavio program nove Samostalne narodne stranke koji osuđu- 
je Sabor 1861. zbog “puke negacije" državnoga jedinstva Austrije jer je to uvjet da 
nemađarski narodi ne propadnu pod mađarskim pritiskom. Uostalom, i sami Ma- 
đari pokazuju spremnost da odustanu od zakona 1848. Trojedna kraljevina mora 
pregovarati s kraljem te prijeći na “pozitivni program", prihvatiti Listopadsku dip- 
lomu i Veljački patent, ali uz uvjete za osiguranje obećane autonomije. “Transak- 
cijom" s kraljem i s Carevinskim vijećem trebalo je taj oktroj pretvoriti u “paktizi- 
rani" ustav.“ Uvjeti za takav sporazum bili bi da vladar prizna teritorijalni integritet 


2 

Imbro Tkalac, urednik lista Ost und West u Beču osuđen je u tiskovnoj parnici, uz ostalo i zbog 
objavljivanja članaka iz Pozora. On je, doduše, smatrao da su štokavci Srbi ali je ipak podupi- 
rao Pozorovu hrvatsku federalističku jugoslavensku koncepciju. Gross-Szabo, 1992., 178. 

3 

Iluzija Mažuranićeve struje da je moguće prekrojiti vladarev oktroj iako se protivi osnovnim 

Trojedne kraljevine i dopusti sjedinjenje civilne Hrvatske i Slavonije s Dalmacijom 
i, zasad, s jednim dijelom Krajine, da se budžet određuje autonomno (a ne u Care- 
vinskom vijeću). Mažuranić zacijelo nije vjerovao u trajnost Schmerlingova reži- 
ma pa program ima neke ograde u smislu osiguranja autonomije za slučaj da Ugar- 
ska postigne novi državnopravni položaj. Program je tipičan za Mažuranićevu 
oportunističku taktiku koju je poslije slijedio kao ban. Osuđivao je opoziciju koja 
se verbalno protivi nametnutom položaju ali svojom neaktivnošću zapravo prepuš- 
ta vanjskim snagama sve bitne odluke. Za nj je zacijelo manje zlo “pozitivna" dje- 
latnost, koja počinje od “obstojećih neodoljivih okolnosti', a zatim postupno nas- 
toji da se one izmijene u korist hrvatske autonomije. Taj je program zastupao organ 
Samostalne narodne stranke Domobran pod lozinkom: historijsko pravo, ustavnost, 
cjelokupnost Trojedne kraljevine i zajednički poslovi s Austrijom. Dakako da su 
protivnici Schmerlingova režima osuđivali Domobran kao organ “birokratičke" 
stranke. Tendencijama što ih je list zastupao protivila se pogotovo Narodna stranka 
u Dalmaciji. Kada su češki liberali odlučili u lipnju 1863. bojkotirati Carevinsko 
vijeće 1 prihvatiti taktiku “pasivne opozicije", podupirali su Narodno-liberalnu 
stranku protiv Mažuranićeve politike. Tako je češki federalistički list Politik objav- 
ljivao članke Matije Mrazovića i zapravo postao organ opozicije u Hrvatskoj i Sla- 
voniji. Suradnja je naglašena i jednim Strossmayerovim boravkom u Pragu i raz- 
mjerno čestim susretima čeških i hrvatskih prvaka. Budući da je narodno-liberalna 
opozicija održavala dobre veze s unionistima, a ovi opet s De&kovim krugom, češ- 
ko-mađarsko-hrvatska opozicija protiv Schmerlingova režima utjecala je na poraz 
Samostalne narodne stranke na izborima 1865. i na Schmerlingov pad. 


U spomenutim uvjetima Hrvatski se sabor više nije mogao sastati sve do 
1865. No neostvareni modernizacijski napori Sabora 1861. nužno su živjeli da- 
lje prije svega u Narodno-liberalnoj stranci na temelju liberalnih građanskih vri- 
jednosti (ideja francuskoga “prevrata"), kao popratna pojava nastojanja da se 
postigne državna autonomija i mobilizacija za nove proizvodne metode, organi- 
zacijske okvire te nacionalnu kulturu s građanskim sadržajem. U rječniku, moti- 
vacijama i opravdanjima, u psihičkim stanjima, u nastojanju da se priskrbe što 
brojnije obavijesti iz “napredne" liberalne Europe, u značaju stranačke akcije, 
prisutni su elementi liberalne ideologije. To na svojevrstan način vrijedi i za Eu- 
gena Kvaternika koji je dobro uočavao da treba učvrstiti političku i nacionalnu 
svijest građanstva i osposobiti šire slojeve za modernu proizvodnju i uključenje 
u građansko društvo. Ta ideologija Narodno-liberalne stranke nije dolazila u su- 
kob s katoličkim svećenstvom koje se, štoviše, većinom nalazilo u njezinim 
redovima. Ta bila je to Strossmayerova stranka.“ 


tendencijama hrvatske državnopravne politike, podsjeća na Kvaternikovo uvjeravanje ministra 
Rechberga 1860., da se Listopadska diploma može tumačiti u skladu s hrvatskim interesima. 


4 
Kada su na početku 1863. zaredali žestoki napadi službenih listova na Pozor, svoj je autoritet 

Liberali u civilnoj Hrvatskoj i Slavoniji bili su u sukobu s konzervativnom 
strujom. Dio maloga plemstva svrstao se doduše uz građansku inteligenciju, a 
neki od njih postali su istaknuti liberali. No većina malih plemićkih posjednika 
nije se mogla prilagoditi novoj, intenzivnoj poljoprivrednoj proizvodnji i prokli- 
njala je modernizaciju uopće. Moćna veleposjednička aristokracija zastupala je 
uglavnom liberalni konzervativizam, kao i mađarski velikaši, a njezini su se pred- 
stavnici služili ideologijom austrijske “feudalno-konzervativne" aristokracije. Ti 
su se unionisti, doduše, pozivali na liberalna načela, ali su ih htjeli primijeniti 
samo u granicama nužnim za modernizaciju imanja, za sporove sa seljacima u 
vlastitu korist i, naposljetku, za zadržavanje nekadašnje moći i u novim uvjetima. 
Konzervativna je propaganda propovijedala da poljoprivreda sa središtem na ima- 
njima mora ostati glavna grana narodne ekonomije. Protivila se kretanju koje bi, 
kao u zemljama industrijske revolucije, prije svega usmjerilo akumulaciju kapita- 
la prema podizanju gradske industrije, što je bila želja trgovaca, poduzetnika te in- 
teligencije i u Hrvatskoj. Zato se konzervativna ideologija suprotstavljala premo- 
ći “industrijalističke civilizacije" i njezine polarizacije na nove privilegirane slo- 
jeve — gradske kapitaliste, te nove robove — proletere. Ta je ideologija kritizirala 
dogme liberalnoga građanstva i suprotstavljala mu idiličnu sliku obnovljenoga tra- 
dicionalnog društva sa skladnim suživotom plemstva i ostalih društvenih slojeva. 


Riječ je zapravo o fiziokratskom učenju. Poljoprivreda kao osnovna grana 
narodnoga gospodarstva ne bi se smjela temeljiti na liberalnom načelu da je po- 
ljodjelstvo tvornica, a seljak trgovac. To “neprirodno" gledište uzrokovalo je 
prevlast pokretnoga nad nepokretnim imetkom. Zato su konzervativci željeli re- 
forme odnosa na selu koje bi seljaka vratile njegovu “pravom biću mimo robno- 
novčane privrede.“ U sporovima oko zemljišnoposjedovnih odnosa liberali su 
uglavnom branili interese seljaka. Napadi na “feudalno plemstvo?" bili su sastav- 
ni dio liberalnoga propagandnoga arsenala. Pritom je znatnu ulogu imala inter- 
pretacija Račkoga prema kojoj je “feudalizam" proizvod germanstva, suprotan 
demokratskomu karakteru slavenstva. Plemstvo se optuživalo da je u prošlosti 
sprečavalo napredak puka, a radi to 1 u sadašnjosti. 


> U prvoj polovini šezdesetih godina dalje se zaokruživala struktura jugos- 
lavenske ideologije u tumačenju Narodno-liberalne stranke. Propovijedala je da 


iskoristio i nekadašnji pobornik apsolutizma, zagrebački nadbiskup i kardinal Haulik. Sam je 
anonimno pisao u Agramer Zeitungu osuđujući Pozorovu opoziciju protiv režima kao nelojal- 
nost prema caru, revolucionarnost i antikatolicizam. Uz ostale pisce odgovorio mu je u Pozo- 
ru i Strossmayer, dakako anonimno. Gross-Szabo, 1992., 176-7. 


5 
Oslonom na koncepcije aristokracije u Austriji i Češkoj, konzervativnu je ideologiju najbolje 


..ve 


kom), Zagreb, 1862. Hellenbachovo se shvaćanje nužno odrazilo u njegovoj akciji za osniva- 
nje hipotekarne banke koja bi poslužila prije svega kreditiranju veleposjeda. Vidjet čemo kako 
se Kvaternik protivio tim zahtjevima, zalažući se za ekonomske interese obrtnika i trgovaca. 

prije budućega kulturnog i državnog sjedinjenja Južnih Slavena u samostalnoj fe- 
deralnoj državi treba stvoriti temelje za postignuće visoke kulturne razine 1 što 
veće političke samostalnosti u pojedinih “plemena". Zato su nositelji jugoslaviz- 
ma mobilizirali obrazovano hrvatsko građanstvo za nacionalno-politički pokret, 
kulturnu djelatnost i modernizacijske napore. Bili su pokretači akcije da se os- 
tvari što šira autonomija pozivanjem na hrvatsko državno pravo, i bili su tvorci 
hrvatske građanske kulture. S obzirom na svoj jugoslavenski i hrvatski sadržaj, 
struktura jugoslavizma mijenjala se u vezi s političkim kretanjima; pri tomu su 
znatnu ulogu imali odnosi između nositelja hrvatske jugoslavenske 1 srpske na- 
cionalne ideologije. Općenito se može reći da je hrvatski nacionalni osjećaj do 
sedamdesetih godina znatno ojačao — hrvatsko “pleme? sve je više postajalo “na- 
rod". No svojim složenim ustrojstvom jugoslavizam je davao povoda za različita 
opredjeljenja, nesnalaženja i iluzije. 

Kao nacionalnointegracijske ideologije, hrvatska jugoslavenska i srpska 
ideologija imale su svoje cjelovite sustave. Međutim, ovisilo je o političkoj situa- 
Ciji hoće li se isticati ove ili one komponente cjeline. Kada su se stekli uvjeti za 
političku suradnju, oni ideološki aspekti koji su najviše smetali drugu stranu os- 
tali su u pozadini i obratno: kada se novosadska ili beogradska srpska politika 
našla u protivnosti s hrvatskom jugoslavenskom političkom akcijom, porasla je 
sklonost za naglašavanje stavova neprihvatljivih za hrvatsku stranu. Već 1861., a 
pogotovo na početku 1863., nastali su politički uvjeti za oštro isticanje suprot- 
stavljenih gledišta i ideoloških zasada. Proizašla je ogorčena polemika hrvatskih 
i srpskih listova u kojoj su istaknuta sporna pitanja, a uredništva su objavljivala 
strastvene dopise pojedinaca koji su potpirivali vatru.“ 


Srpska propaganda gledala je dakle na pitanje sjedinjenja hrvatskih zema- 
lja kroz prizmu svojih aspiracija na Bosnu i Hercegovinu 1 osuđivala je uključi- 
vanje tih zemalja u područje hrvatskoga državnog prava te afirmaciju hrvatskoga 
imena i njegovo protezanje na cijelu ““Trojednicu" u tumačenju Narodno-liberal- 
ne stranke. Nositelji srpske nacionalne ideologije vidjeli su prije svega opasnost 
u nastanku jugoslavenske države sa sjedištem u Zagrebu, dakle pod austrijskom 
komandom. Vidovdanu, poluslužbenu organu kneževine Srbije, koji je već 1861. 
pisao u tom smislu, Pozor je odgovorio da ne postoji namjera da se sva jugosla- 
venska “plemena" okupe oko Zagreba, ali je tvrdio da bi država u kojoj bi glav- 
no “pleme" bilo hrvatsko bila znatna pomoć ostalim Južnim Slavenima. 


Vrhunac polemike izazvao je 1862. odbor za izložbu poljoprivrednih i ob- 
rtničkih proizvoda, koja se 1864. imala održati u Zagrebu. U svojoj predstavci 


6 

U Povijesti pravaške ideologije (103-106) obradila sam polemiku pobornika hrvatskoga jugos- 
lavizma i srpske nacionalne ideologije. Istom temom nužno sam se bavila u: Gross-Szabo, 
1992., 181-189. Taj je drugi tekst pregledniji 1 s više izvora, pa sam se ovdje oslonila prije sve- 
ga na nj. 

Namjesničkom vijeću predlagao je naime naziv izložba “hrvatske države“, tj. ci- 
jele Trojedne kraljevine." Prema interpretaciji srpskih autora koji su sudjelovali u 
polemici, malo hrvatsko “pleme? prisvojilo je jezik velikoga srpskog “plemena" 
što ga još i kvari, te želi da mu proguta ime i povijest. Umjesto da “hrvatska ško- 
la" budi nacionalnu svijest unutar hrvatskoga plemenskog narječja, tj. čakavskog, 
dok bi se viši slojevi približili u književnosti, ona na temelju prašnih pergamena 
konstruira hrvatsko “pleme prema staroj povijesti Trojednice, a ne prema glav- 
nu plemenskom obilježju — hrvatskom narječju (čakavskom), i želi u Hrvate uk- 
ljučiti i srpske štokavce i slovenske kajkavce. Hrvatski prvaci ne bi smjeli dizati 
iz groba mnogobrojne Hrvate što ih spominje Konstantin Porfirogenet i morali bi 
se ograničiti na one koji su preostali, tj. na čakavce. Pri tome se sa srpske strane 
smatralo apsurdom da bi stanovništvo koje govori tri narječja moglo pripadati 
jednomu (hrvatskom) narodu. 


Polemičari sa srpske strane osudili su hrvatsko državno pravo kao ostatak 
srednjega vijeka. Nisu mogli prihvatiti činjenicu da Trojedna kraljevina u tijeku 
hrvatske nacionalne integracije postaje Hrvatska. Isticali su da su kraljevine Dal- 
macija, Hrvatska i Slavonija tri ravnopravne “posestrime" te da Slavonci i Dal- 
matinci neće nikada prihvatiti hrvatsko ime. Srpski prvaci u Novom Sadu i Sri- 
jemu nisu bili načelni protivnici ujedinjenja Trojedne kraljevine niti njezine što 
šire autonomije kao podloge modernizacije, pod uvjetom da to ne bude “hrvat- 
ska država", tj. da ne smeta Srbiji u naporu za ujedinjenje svih Srba, da se uskla- 
di sa srpskom politikom u Ugarskoj i omogući afirmaciju nacionalno-političke 
osobnosti srpskoga naroda. Međutim, u žaru polemike 1863. prevladalo je miš- 
ljenje da Trojednica mora ostati i dalje rascjepkana. Zato se pojavio otpor protiv 
sjedinjenja Krajine i Provincijala, pa i Dalmacije s Hrvatskom i Slavonijom. Po- 
sebno je istaknuto srpstvo Slavonije. 


“Istočno pitanje", tj. oslobođenje Južnih Slavena i ostalih balkanskih naro- 
da od turskoga gospodstva, pogotovo je izazivalo suprotnosti između srpskih i hr- 
vatskih političkih prvaka.. Srpski liberali su odlučni protivnici bilo kakve uloge 
Austrije u rješavanju istočnoga pitanja, dok su srpski konzervativci upravo to oče- 
kivali, dakako uz pretpostavku da austrijska diplomacija promijeni svoje držanje i 
pomogne oslobođenju srpskoga naroda. Jedni i drugi željeli su da Srbija pri tome 
bude odlučna snaga, te su liberali osuđivali kneza Mihajla zbog kolebanja i odga- 
danja oružane borbe. Strossmayer je držao da bi federativna Monarhija preko svo- 
jih Južnih Slavena mogla imati važnu ulogu u istočnom pitanju i da bi u tom sluča- 


7 

U Gajevim službenim Narodnim Novinama to je žestoko napao A. T. Brlić tvrdeći da je “hr- 
vatska kraljevina? posestrima Slavonije i da ona zato nije u hrvatskoj državi, a u njoj žive Srbi 
rimske i grčke vjere. Jači od te struje bio je onaj slavonski regionalizam, koji doduše nije prih- 
vaćao hrvatsko ime kao nacionalno, ali je isticao povijest i interesnu povezanost kraljevina Hr- 
vatske i Slavonije na temelju starodavnoga ustava. Iveljić, 1987. 

ju autonomna Hrvatska s Krajinom postala središte napora za oslobođenje Južnih 
Slavena od Turaka. Vidjeli smo da je Hrvatski sabor 1861. u zemlje na koje Trojed- 
na kraljevina ima virtualno pravo ubrojio i Bosnu i Hercegovinu i da je srpska stra- 
na osudila želju za sjedinjenjem jugoslavenskih “plemena" oko Zagreba, a prema 
tome i ugrožavanje prava Kneževine Srbije na srpske zemlje Bosnu i Hercegovinu. 


Međutim već se 1861. pokazala osnovna koncepcija hrvatske jugoslaven- 
ske politike, trajna do okupacije 1878. Hrvati se ne bi protivili da Srbija oslobo- 
di “kršćansku braću" od Turaka te da Bosna i Hercegovina postane dio srpske dr- 
žave, no ako se to ne bi dogodilo pa bi Bosna i Hercegovina eventualno pripala 
Habsburškoj Monarhiji, imala bi se sjediniti s Trojednom kraljevinom." 


Uredništvo Pozora je u polemici 1863. otvorilo stranice lista raznim auto- 
rima među kojima je Miškatović bio najbliži sustavu jugoslavenske ideologije, 
dok je kod nekih hrvatstvo nadjačalo jugoslavenstvo. Prije svega, hrvatski su po- 
lemičari odbili zahtjeve da Hrvati zbog prihvaćanja štokavskoga narječja kao 
književnog jezika, a i zbog brojnoga katoličkoga štokavskog puka, prime srpsko 
ime za narod i jezik. Željeli su da Hrvatska uz Kneževinu Srbiju bude faktor pri 
rješavanju južnoslavenskog pitanja a ne da se ta uloga prepusti isključivo Srbiji 
koja je, uostalom, još uvijek pod turskom vlasti i zato se ne može primiti “načel- 
ničtva narodah jugoslavenskih". Ni srpska ni hrvatska strana ne bi se smjele pla- 
šiti hegemonije jednog od tih plemena jer su za sada oba pod utjecajem “moćnih 
faktorah", tj. Srbija ovisi o europskoj diplomaciji, a Hrvatska o Dvoru i Mađari- 
ma. Hrvatska država je, prema Pozoru, priprema za jugoslavensku zajednicu koja 
ne može nastati “nasilnim sabijanjem nerazvitih česticah". Odobrava se prošire- 
nje Srbije izvan granica Kneževine, ali ne i Dušanovo carstvo niti “jedna centra- 
lizirana jugoslavenska država". Zasad južnoslavenska zajednica još nije moguća 
a 1 hrvatska i srpska država morale bi se u međuvremenu pripremati za nju razli- 
čitim sredstvima, prema njihovoj političkoj prošlosti i geografskom položaju, a 
poželjno je da provedu u život dobro uređeno državno biće, prosvjetu i materijal- 
no blagostanje. Ne može se, prema Pozoru, stvoriti “zadruga južnih Slavenah? 
ako se potkopa hrvatsko državno pravo a time i cjelokupnost i “podpuna samoup- 
rava" Trojedne kraljevine. Historijsko pravo Trojedne kraljevine koje potječe iz 
hrvatske države srednjega vijeka nije separatizam jer se do jugoslavenskog jedin- 
stva može stići samo razvojem pojedinih “plemena", a hrvatski narod ima u juž- 
noslavenskoj zajednici ulogu koja nije suprotna interesima srpskoga naroda. Hr- 
vatska je zapreka težnjama Nijemaca i Talijana da unište jugoslavenstvo i može 
opću prosvjetu i liberalne ideje širiti preko Une. Neka dakle Srbija postane jaka 


& 

To je pitanje razradio Rački u Pozoru, dok je Mihajlo Polit u svom spisu zamišljao rješenje is- 
točnoga pitanja putem balkanske konfederacije, dakako uz isključenje okupacije Bosne i Her- 
cegovine od strane Habsburške Monarhije. Slično kao Polit pisao je i Svetozar Miletić. Gross- 
Szabo, 1992., 185-6. Sasvim drugačije viđenje istočnoga pitanja imao je Kvaternik u svom spi- 
su 1868. 


164 


Za Schmerlingova centralizma 


država, ali neka se ne očekuje da će se Hrvati odreći svoga imena i svoje držav- 
nosti, jedinog oružja protiv samovolje susjednih naroda. 


Pozorovi polemičari nastojali su opravdati svoju težnju da Trojedna kralje- 
vina postane Hrvatska, uvjeravanjima da Dalmatinci, Hrvati i Slavonci trebaju 
postati jedno narodno tijelo “u političkom smislu*, s jednim hrvatskim imenom 
koje je jedino “genetičko. Isticali su da se pokazalo kako srpska strana nije htje- 
la prihvatiti niti ilirsko niti jugoslavensko ime, da Hrvati neće zabaciti svoje ime 
i primiti srpsko, jer Srbi nisu sudjelovali pri stvaranju temelja za samostalni ži- 
vot Trojedne kraljevine. Zato se Hrvati žele ujediniti na temelju državnoga i na- 
rodnog prava i rasprostraniti svoje ime na cijeli hrvatski narod. Pozorovi autori 
nisu htjeli dopustiti da Trojedna kraljevina ostane podijeljena i da se mali hrvat- 
ski narod raspadne na tisuću dijelova. Na taj način jugoslavenstvo “sigurno ne bi 
bilo složnije i jače“. 

Pozor je zamjerio srpskim piscima što su suprotstavili rodoljube iz 1848., 
tj. ilirce, onima iz 1861. koji su nastupili pod hrvatskim imenom. TA to su isti lju- 
di, pisao je list. Tada su bili “najveći zatočenici Ilirstva' a danas “odlučni brani- 
telji Hrvatstva". “A svi skupa razlikujemo se samo u tom, što smo prije god. 
1848. gojili neizvjestne misli o narodnom jedinstvu, koje su nam napokon za ono 
vrieme i dovoljne bile, a sada tražimo stanovite forme narodnog razvitka. Može 
li nam tko pravedan zamjeriti, što u borbi proti magjarskoj supremaciji, njemač- 
koj centralizaciji tražimo 1 istražujemo čvrsti temelj narodnog obstanka, osnovan 
na historičkom pravu, to jest na hrvatskoj državi, kako je nekad obstojala, a nije 
nikad pravnim načinom zaniekana. Da su hrvatsku državu Hrvati osnovali, to 
valjda neće nitko tajiti; hrvatska je država sad s ove sad s one strane mienjala ime, 
nu temelj njezin bio je vazda jedan te isti, a hoteć mi na tom temelju sagraditi 
svoju narodnu sgradu, moramo da se služimo i starim svojim imenom.?? 


Dakako da su se Pozorovi pisci ljutili zbog izjava da je štokavsko narječje 
isključivo srpsko, 1 zbog tendencije što su je pripisivali srpskim polemičarima da 
oni tvrdnjom kako su čakavci i kajkavci preuzeli srpski jezik, žele izbrisati hrvat- 
sko ime. Budući da je srpska strana k tome zabacila 1 ilirsko 1 jugoslavensko ime, 
za Pozor je očigledno da se srpsko ime želi uzdignuti kao općenito. Hrvatski su 
se polemičari žalili da se pri ocjeni tko pripada kojemu narodu miješaju etnog- 
rafski i geografski kriteriji, a posebno su odbacivali razgraničenje naroda prema 
vjeri i Crkvi. Bilo je tu otpora protiv identifikacije srpstva 1 pravoslavlja. Srpska 
je pak strana sklona uvjerenju da se pod krinkom afirmacije hrvatskoga naroda 
krije katolički prozelitizam. 


U spletu pitanja o odnosu buduće proširene srpske države pri stvaranju sa- 
mostalne jugoslavenske državne “zadruge", o držanju jedne 1 druge strane prema 


9 
Pozor, 2. NI. (Hrvati i Srblji) 1863. 

ubrzanom tijeku hrvatske i srpske nacionalne integracije, o zajedničkim odnos- 
no suprotnim interesima Miletićeve struje u Ugarskoj i Srijemu i hrvatske elite u 
borbi za cjelokupnost i državnost Trojedne kraljevine, središnje je pitanje polo- 
žaj Srba u Hrvatskoj kao naroda. Na predbacivanja srpskih polemičara da je afir- 
macija hrvatskoga nacionalnog imena na kulturnom i političkom polju usmjere- 
na izravno protiv srpskoga naroda, Pozorovi su pisci odgovarali da Srbi u Hrvat- 
skoj nisu ničim ugroženi: niti kao građani, niti kao narod, niti kao pravoslavni 
vjernici. Posebno su isticali da je ćirilica u službenoj upotrebi. Omiljeno oprav- 
danje za ravnopravnost srpskoga naroda s hrvatskim jest upozorenje o razmjerno 
velikom broju srpskih činovnika uopće, a posebno visokih činovnika te gotovo 
isključivo srpskim činovnicima u Srijemu. Za hrvatsku stranu to je značajan ar- 
gument jer je u nerazvijenoj zemlji važno da na činovničkim položajima budu 
“domaći sinovi". Srpska je strana bila sklona da tu činjenicu ne uzme posebno u 
obzir, a žalila se i na položaj Pravoslavne crkve i konfesionalno osnovno škol- 
stvo. S hrvatske se strane često ponavlja da Srbi ne mogu biti ugroženi od Hrva- 
ta kao što jesu od Mađara jer je riječ o jednom narodu i jeziku i da, prema tome, 
Srbi ne trebaju jamstvo za očuvanje svoje narodnosti. Optužuju se srpski prvaci 
u Ugarskoj i u Srbiji da draže Srbe u Hrvatskoj, koji bi morali podupirati svoju 
novu domovinu što ih je gostoljubivo primila, tj. zalagati se za državnu autono- 
miju Trojedne kraljevine. S obzirom na to da se sa srpske strane predbacivalo Hr- 
vatima ugrožavanje srpskoga naroda kao takvog, Pozorovi pisci izjavljuju da je 
njihova oštrina uperena protiv srpskih autora koji vode protuhrvatsku politiku, a 
ne protiv srpskog naroda.!“ 


Polemike između hrvatskoga i srpskoga tiska jenjavale su u proljeće 1863. 
jer su se hrvatski i srpski liberali našli u opoziciji protiv Mažuranić-Schmerlingo- 
va režima. Umjesto isticanja suprotnosti sada je postalo važnije da se težište pos- 
tavi na zajedničke interese u sadašnjosti, a da se neriješena pitanja ostave za bu- | 
dućnost. Uostalom, takve promjene odnosa između hrvatske i srpske elite, ovisne. 
o političkim prilikama, karakteristične su za cijelu drugu polovinu 19. stoljeća. | 


Ta polemika pokazuje da Starčević i Kvaternik nisu bili u pravu kada su > 
pripisivali nositeljima jugoslavenske ideologije želju za uništenjem hrvatstva. No 
za njih je neprihvatljiva pretpostavka da bi hrvatski i srpski narod bili na istoj vri- 
jednosnoj razini, da u Hrvatskoj postoji srpski narod. Ta Starčević, a poslije 1 
Kvaternik, proglasili su cijeli južnoslavenski prostor hrvatskim. S toga gledišta i 
s obzirom na oportunističke političke poteze nositelja jugoslavizma, on im se 
morao činiti pogubnim. 


10 
Popis polemičkih članaka u: Gross-Szabo, 1992., 581-2. 

Kvaternikova “Politička razmatranja“ 


U uvjetima Schmerlingova centralizma Starčevićeva i Kvaternikova dje- 
latnost ostala je u pozadini. Starčević nije mogao ostati veliki bilježnik Riječke 
županije. Nakon izjave kojom je osudio austrijsku vladu kao krivca za nerede 
koje su riječki Talijani izazvali 1862. u povodu proslave pobjede nad Tatarima na 
Grobničkom polju, osuđen je zbog smetanja javnoga mira na mjesec dana zatvo- 
ra.! Kvaternikovi su spisi, doduše, pobudili veliku pozornost, no kao ruski poda- 
nik morao je ponovno napustiti domovinu. Prije svoga odlaska u inozemstvo, 
Kvaternik je objavio tri različita spisa. Prvi je odgovor jednome mađarskom pis- 
cu koji je napao njegovu knjižicu o odnosu Hrvatske prema kruni Sv. Stjepana. 
Zatim je u drugome dijelu “Političkih razmatranja“, razradio svoju cjelovitu kon- 
cepciju, ovaj put na temelju dojmova i iskustva iz Hrvatskoga sabora. Naposljet- 
ku je knjigom “Hrvatski glavničar? izrazio svoje uvjerenje o važnosti razvoja do- 
maćega kapitala za državnu samostalnost. 


Vidjeli smo da su još u proljeće 1861. mađarski prvak Ferencz De&k i pov- 
jesničar L4szlo Sz4l4y pobijali pismo Zagrebačke županije iz veljače 1861., koje 
je, kao što je to prije uradila već i Banska konferencija, proglasilo hrvatsko dr- 
žavno pravo osnovom za uređenje moderne Hrvatske.“ Sz4l4y je ustao protiv hr- 
vatskih plemićkih pisaca — počeo je, štoviše, s protonotarom Ivanom Zakmar- 
dyjem. Posebno je osudio razdoblje između 1830. i 1848., tj. obranu hrvatskoga 
plemstva od presezanja mađarskoga plemstva i ilirski pokret. Kako bi rekao Kva- 
ternik, Szalay je “povjestnicom u ruci", slično kao prije njega i Istvan Horvath, 
tvrdio da su Mađari osvojili hrvatske zemlje i da su one zato integralan dio Ugar- 
ske. Kao i De&k, priznao je Hrvatskoj određenu autonomiju jedino na temelju za- 
kona iz 1848. Razračunao se i s Kvaternikom koji je odgovorio na njegov “pam- 
flet" njemačkom knjižicom: “Was ist die Wahrheit?" financiranom od Stros- 
smayera. Izašla je tek pri kraju zasjedanja Hrvatskoga sabora. U njoj se obraća 
“naobraženoj klasi našeg naroda? i pripisuje upravo svom spisu o odnosu Hrvat- 
ske prema ugarskoj kruni, što ga napada Szalay, zaslugu za razvoj ideje o realnoj 
uniji s Ugarskom od 1860. do saborske adrese 1861., koja se u njegovu tumače- 
nju približila personalnoj uniji. Zanosio se iluzijom da će se “sretnija budučno- 
st" temeljiti na toj zdravoj odluci narodnih zastupnika koji su našli pravi put dr- 
žavnog napretka. Euforički je uzviknuo: “Da, naš narod je slobodan pred Bogom 


1 

Tijek parnice pratio je Pozor, 9.—12. VI. 1863. uz prosvjed protiv osude. Nakon njezina prog- 
lašenja, neki su mladi ljudi priredili Starčeviću ovacije zbog kojih je Valentin Lenac osuđen na 
tri mjeseca zatvora. Pozor doduše ne odobrava demonstraciju mladeži ali drži da je Lenac bez 
razloga uhvaćen i pretučen. Pozor, 21. VIII., 25. VIII., 2. IX. 1863. 

2 

Szal4y L4szlo, A horvat kćrdćshez, Budimpešta, 1861. Verzija mađarske povijesti za potrebe 
političke akcije jest njegova: Geschichte Ungarns, I - III, Leipzig, 1861.—1866. 

i poviješću." Slavio je taj trenutak svjetlosti koji je pokopao cijelo jedno stoljeće 
zlobe i narodne indolencije. To ga je raspoloženje brzo ostavilo, ali ne i njegova 
velika želja za postignućem slobode. Ponovno je naveo brojna historijska oprav- 
danja protiv mađarskoga gledišta o pravima “grumena zlata" (Goldklumpen) koji 
se zove kruna Sv. Stjepana. I tada je govorio o “Slavo-Hrvatima". Svoj je spis 
prvi put dovršio pravaškom lozinkom: Bog i Hrvati!? 


Sukob predstavnika Narodne stranke sa Starčevićem i Kvaternikom bio je 
neizbježan nakon njihova glasanja, 5. kolovoza 1861., za Stojanovićev prijedlog 
protiv rasprave o zajedničkim poslovima s Austrijom. Mato Mrazović koji se i u 
samoj sabornici oštro oborio na Kvaternikov prijedlog, žestoko ga je napao u Po- 
zoru kao prevrtljivca koji stalno mijenja svoje stavove, ne zna zrelo misliti, a že- 
li voditi hrvatski narod na njegovu raskršću. Predbacio mu je da može impresio- 
nirati samo galeriju koja ne ide dalje od neplodne mržnje protiv propaloga apso- 
lutizma. Za Kvaternikovu “hrvatsko-austrijsku politiku? u njegovim spisima i u 
saborskom prijedlogu izjavio je da je ona u suprotnosti s njegovim glasanjem 
protiv zajedničkih poslova s Austrijom. Nedosljednost i nesposobnost predbacio 
je Mrazović Kvaterniku i u srpskom pitanju. Tvrdio je da se Kvaternik najprije 
izrazio za solidarnost sa Srbima na temelju saborskih zaključaka 1848. o ustro- 
jenju Srpske Vojvodine, a zatim nije htio podržati taj isti srpski zahtjev 1861.“ 
Mrazovićev je članak jako utjecao na ton drugoga sveska Kvaternikovih “Politič- 
kih razmatranja". No znatno je gore bilo za Kvaternika kada se podgrijala afera 
s “ruskom tajnom" iz 1860.* Za to što je nudio “tajnu? i ministru Rechbergu i Ru- 
siji, nije mogao dati objašnjenje koje bi spralo optužbu nepoštenja koje su mu 
htjeli prišiti njegovi protivnici. 

Na početku 1862. izašao je drugi svezak Kvaternikovih “Političkih raz- 
matranja". Prišao je tomu “domorodnom poduzetju? svjestan da se u narodu po- 
javila iskra iz koje će planuti “vatra čisto narodnje starodavne hrvatske slobode". 
Njegov je zadatak da uzletu naroda dade “naravni pravac". Htio je postići “na- 
rodnu stranku Hrvatah" kojoj je temelj položen u Saboru 1861. Ona će kao “hr- 
vatsko-evropska" politika poraziti “dvoputnjake" i povesti sa sobom sve “razbo- 
rito misleće" Hrvate, tj. “iskrenu hrvatsku inteligenciju", iz čijih su mu redova 
vec stigla mnoga pisma odobravanja. Kvaternik je nastojao stvoriti uvjerenje da 
je ta “narodna stranka" lojalna i potrebna dinastiji te da je opreznija, liberalnija i 
korisnija od drugih grupa. Osnovnim načelom proglasio je obranu personalne 


3 
Was ist die Wahrheit? Eine Erwiederung auf das Szalay 'sche Pamphlet betitelt “Zur kroatis- 
chen Frage " (A horvat kćrdeshez), Agram, 1861. 


4 
Pozor, 23. IX., 25. IX. 1861. (Narodna slavenska politika pogibeljna je biću našega naroda) 


5 
Pozor, 10. V. 1862.; E. Kvaternik, Odgovor “Pozoru? na članak “Odziv? u 108. broju sadržan, 
Zagreb, 1862. 

unije dok se vladar bude držao hrvatske Pragmatičke sankcije i prava hrvatskoga 
naroda zajamčenih međunarodnim ugovorom. Hrvatska narodna stranka prizna- 
je samo hrvatski interes. Stoga joj je svrha “sakupiti sve pleme hrvatsko", a to je, 
kaže Kvaternik, mnogo praktičnije od nekakva “jugoslavenstva". “Narodna 
stranka" ne vodi politiku dana, ona temelji svoje odluke na predviđanjima, a rav- 
na se prema razvoju događaja u Europi. Nadao se da će se za godinu dana poli- 
tika “narodne stranke" pretvoriti u politiku hrvatskoga naroda. Iz raznih politič- 
kih stranaka razvit će se jedan narod kao jedinstveno tijelo koje će svoj cilj pos- 
tići europskom politikom. Starčević 1 Kvaternik nisu doživljavali tu stranku, koju 
će uskoro nazvati Strankom prava, kao političku stranku nego kao općehrvatski 
nacionalni pokret za buđenje 1 jačanje nacionalne volje Hrvata pod vodstvom ne- 
kolicine “muževah" koji su spoznali duh hrvatskoga naroda. Za njih postojanje 
više stranaka nije normalna pojava u neslobodnoj zemlji. Samo jedinstvena “na- 
rodna stranka" može stresti “faktičnost, tj. nasilje na zakonitost" 1 provesti u ži- 
vot povijesno zvanje hrvatskoga naroda. 


Prema Kvaterniku taj cilj pretpostavlja borbu protiv jugoslavenske struje 
u Hrvatskoj i protiv “srbizma'. Na Mrazovićeve napade u Pozoru, zbog svoje 
prevrtljivosti, Kvaternik je odgovorio da ne valja tražiti dosljednost u sredstvima 
nego u svrsi. U svojoj je knjizi još više nego prije isticao da je u politici “svako 
sredstvo dozvoljeno samo ako k svrsi vodi.'* Zaokupljen željom da brani “prak- 
tičnost" svojih stavova, optužio je protivnike ne samo zbog nepraktičnosti nego i 
zbog nepoštenja. Tvrdio je da se Strossmayerova struja protivi narodnoj politici 
jer drži da je hrvatski narod za to preslab. No s druge strane ona vodi politiku “ju- 
goslavenizma, slovenizma itd.', iako je politika zapada protivna svakomu “sla- 
venskom collectivitetu“. Preko njih “treća ruka", tj. Rusija, želi povesti hrvatski 
narod prema nemogućemu cilju da bi ga odvratila od mogućih postignuća — 
okupljanja Hrvata. Težnja za nedostižnim obara i ono što bi se praktičnom poli- 
tikom moglo ostvariti. Negodovao je ne samo protiv ilirskoga pokreta nego i pro- 
tiv tradicionalnoga ilirskoga imena. Da je hrvatski narod pokazao na početku sto- 
ljeća samo sjenu današnje samosvijesti, ne bi bilo “one nepraktične i narodima 
odurne idee ilirizma“, pisao je. U svom nešto kasnijem odgovoru Pozoru Kvater- 
nik je rekao da ne da ni šupljeg boba za ideju jugoslavenstva i ilirizma, koje je 
proglasio sanjarijama što uspavljuju narod. Austroslavizam smatrao je ludošću 
dok se ni pojedini slavenski narodi još nisu konstituirali. Najprije treba raditi za 
sebe, isticao je. 


Vidjeli smo da se Kvaternik trudio omalovažiti povijest Srba u svojoj “La 
Croatie", da su njegovi podnesci Rechbergu sadržavali dosta oštru protusrpsku 
notu, da je zatim u spisima koje je financirao Strossmayer ipak pisao u duhu 
“bratstva" s vojvođanskim Srbima. U sabornici je postupno napuštao “slogu* od- 


6 
Politička razmatranja II, 117 

bijajući potporu Srpskoj Vojvodini, a i u izjavama o upotrebi jugoslavenskog 
imena za hrvatski jezik. U drugom svesku “Političkih razmatranja" okrenuo se 1 
protiv vojvođanskih Srba. Aludirao je na već spomenuto pisanje srpskoga tiska 
kojim se želi dokazati “nemogućnost našeg samostalnog i nezavisnog političkog 
obstojanja''. Pisao je o smrtonosnu vjetru i o mračnim namjerama “vanjskih dje- 
lateljah"', tj. Rusije, koji žele “junački 1 čestiti hrvatski pravoslavni narod" pret- 
voriti u Srbe radi političke paralize hrvatskog “plemena. Proglasio je Srbe “ne- 
čistim oruđem tih inostranih namjerah koje smjeraju tamo, da napokon i glupog 
bratoubojicu progutaju!" Najtežim je izrazima osudio raspaljivanje “fanatizma 
religioznog u massama* zato da se “suplemeni jedan narod? liši svoje zemljišne 
svojine, umanji i razdijeli vjerom i na kraju izbriše s lica zemlje. Posljedica je 
toga “bogomrskog i bratomorstvenog nastojanja ... nesloga vjere radi med jednim 
te istim narodom hrvatskim kaznivriedno podpaljena.'" Nadao se da će Božjom 
pomoći nestati srpskog pitanja iz hrvatske države. Želio je, štoviše, da Hrvatski 
sabor izglasa zakon “koji će i najkasnije potomke naše obezbjediti na sva vrie- 
mena spljetkarenja političkog pod krinkom vjere na korist susjedne Srbije..." 
Obraćajući se zapravo nositeljima jugoslavizma u Hrvatskoj, koji propovijedaju 
“ludo bratinstvo"', preporučio im je da se ugledaju u praktičnost Srba koji ne te- 
že za fantazijama, nego priznaju samo svoj narod i njegovu budućnost. Mnogi 
koji je tek jučer zamijenio “opanak s papučom' pao je žrtvom “klete zamke“. Li- 
jep broj “intelligentnije klase ... pravoslavnih Hrvata" već se izjasnio protiv tuđe 
politike nedostojne devetnaestoga stojeća, pisao je. A bio je uvjeren da se pravos- 
lavni “seljački" narod Krajine i Dalmacije naziva svojim hrvatskim imenom. Re- 
kao je da zna razlog mnogoga “kaputaša" iz redova “pravoslavnih Hrvata" koji su 
se odlučili na “izdaju domovine“, Ističući da je već pripremio za tisak knjigu “Je- 
dinstvo države 1 narodnosti hrvatske" u kojoj je želio dokazati da su “planinski 
Hrvati" 1 Srbi u hrvatskoj državi Hrvati, on je svoju osnovnu tezu o hrvatsko-sr- 
pskim odnosima formulirao ovako: “A što je glavno, dokazati ćemo da je sloga 
med Srblji 1 Hrvati, sroskom i hrvatskom državom onda jedino moguća, ako unu- 
tar naravnih 1 historičnih granicah ovruh ostane svatko ono što je po povjesti, et- 
nographii 1 viečnoj istini; da se jedino tim putem može sloboda tih plemenah uz- 
držati; te će se uvjeriti svatko: da je onaj, koji pod maskom vjerozakona proti tim 
načelima postupa, izdajica sloge, slobode 1 bolje budućnosti Hrvatah i Srbaljah; 
jer ćemo dokazati da se tim postupanjem i srbizam Srbije ubija.?* 

Za razliku od Starčevića, koji uopće nije dopuštao postojanje srpskoga na- 
roda, Kvaternik ga je vidio izvan “zemalja hrvatskog državnog prava“, tj. u Ugar- 
skoj 1 Srbiji. Navijestio je 1 mogućnost suradnje između hrvatske i srpske države. 


ji 
Isto, 50, 52, 57 

Dakako, u njima nije vidio ravnopravne partnere. Znao je da je privlačna snaga 
koja djeluje na nacionalno osvješćivanje Srba u Bosni i Hercegovini te u Hrvat- 
skoj srpska država, a ne Rusija, koja, doduše, može odigrati važnu ulogu u nje- 
zinu jačanju. On ju je stoga nastojao omalovažiti i svojom historijskom slikom, a. 
i tvrdnjom što ju je izrazio u sabornici da je Hrvatska slobodnija od Srbije, koja 
je još uvijek pod turskom vlašću. Isticao je da je prednost hrvatske državne ide- 
je nad srpskom u višoj obrazovanosti i dodiru sa Zapadom. Da bi potaknuo sa- 
mosvijest jednoga maloga naroda, nastojao je, poput svih ideologa, uzdići ga nad 
sve susjedne narode kao “izabrani narod". Mađare je u svojoj historijskoj inter- 
pretaciji sveo na najnižu razinu u usporedbi sa slavnom prošlosti Hrvata. Nijem- 
ci su u Kvaternika i Starčevića uvijek utjelovljenje najgorih ljudskih osobina, 
moralni antipod plemenitosti i humanosti Hrvata, koji imaju uglavnom samo jed- 
nu lošu osobinu — naivnost. Kvaternik je pokušao i prema Srbima podići ogradu 
od osjećaja supremacije, kao odgovor srpskoj samosvijesti koja je izvirala iz pos- 
tojanja srpske države. 

Među ostalim argumentima protiv ruskoga “srbizma“, Kvaternik se poslu- 
žio i idejama Francuske revolucije, kojima je suprotstavio isključivo pravoslavnu 
religijsku politiku Rusije kao protivnu duhu vremena. Francuska djeluje po na- 
čelu “narodnostih i naravnih pravah čovječanstva", pisao je, a Rusija ugnjetava 
slavenske Poljake, želi podčiniti Hrvatsku Mađarima i otvoriti vrata “srbizmu“. 
Mjesto toga morala bi pomagati “živalj obrazovani" koji je trinaest stoljeća pred- 
njačio “jugoslavenstvu". Izgrađujući svoju koncepciju o suprotnim životnim in- 
teresima Rusije, koja se služi slavenstvom, i Zapada koji je ugrožen od Rusije, 
Kvaternik je isticao da se Zapad mora osloniti na Hrvate zbog njihove važnosti 
na istočnoj obali Jadrana. No i tad je izrazio svoju stalnu prijetnju. Ako se Hrva- 
ti razočaraju u Austriji ili u “zapadnoj obrazovanosti", tj. u Francuskoj, birat će 
između dva zla manje, “jer uvidiv jednom da im nije moguće sredstvom svoje 
slobodne i nezavisne narodnosti hrvatske k promicanju obrazovanosti obće- 
slavenske (što može razborito, kako stvari europejske sada stoje, jedina zdrava 
težnja slavenizma biti) doprinieti: da će se, velimo, tad Hrvati sjetiti da su i Sla- 
veni, te će znati dušom i tjelom podupirati slavensku politiku pa ma je ista Rusi- 
ja vodila; pa i neodgovarala ona duhu sadanjega vieka i njihovih narodnjih tež- 
njah.'* Tim je izjavama bio u potpunom neskladu sa Starčevićevom apsolutnom 
mržnjom protiv slavenstva. 


U središtu Kvaternikove pažnje su i “kršćani Turske. Mislio je da hrvat- 
ski narod i kralj imaju nezastarivo povijesno pravo da uzmu bilo kada zemlje koje 
su svojina Hrvata. Nadao se da bi francuska diplomacija mogla ponuditi Austri- 
ji Bosnu i Hercegovinu u zamjenu za Veneciju. Držao je da bi taj postupak odgo- 
varao načelu narodnosti i naravnih prava čovječanstva. Talijanski bi se narod os- 


9 

lobodio, a Hrvati bi se ujedinili pod jednim vladarem. Oba se naroda ne mogu os- 
loboditi vlastitom snagom; ta, i Srbija se oslobodila ruskom pomoći. Vjerovao je 
da bi taj put bio bolji nego prolijevanje krvi u Bosni i Hercegovini za tuđe, tj. sr- 
pske i ruske, političke svrhe. 

Kvaternik je pisao da u Hrvatskoj pustoše tri vjetra: mađarski, njemački i 
istočni. Tvrdio je da će upravo u Hrvatskoj početi borba dvaju svjetova: Zapada i 
Rusije, da se interesi Zapada i Hrvatske dotiču, a ona je sama izvanredno važna 
Zapadu, zato što su Hrvati čuvari Jadrana, a i zbog mogućnosti koje će Zapadu 
pružiti ujedinjenje hrvatskoga naroda. Kvaternik je uvjeren da se nijedan narod ne 
može potpuno sam osloboditi, ali da bezuvjetno mora imati krepku volju i sprem- 
nost da podnosi žrtve. “Sve ostalo djelo je vječnje pravde i tretjih rukuh.?'“ Euro- 
pa gleda u Hrvatskoj posebnu pojavu, a ne samo dio austrijskog ili ugarskog pita- 
nja. Hrvati moraju to stanje upotrijebiti u svoju korist i izbjeći da budu “samo 
prosto tuđe političko oruđe“, kao ona tri stoljeća pod Austrijom i 1848. Takvo tu- 
mačenje godine 1848. više nije u skladu s Kvaternikovom “hrvatsko-austrijskom? 
politikom iz 1860./61. Zvuči kao povratak na misli u knjizi “La Croatie". 


Da nema kraljevine Hrvatske, Europa bi ju morala stvoriti, kaže Kvater- 
nik u želji da istakne kako je “Zvanje" Hrvata da stvore svoju državu prijeko pot- 
rebno kulturnom napretku Europe. Prema tome Hrvati se mogu osloboditi “aus- 
trijskog nasilnog faktičnog stanja" samo ako se oslone na vlastitu političku sna- 
gu, prilagođenu europskoj politici. Važnost Hrvata Kvaternik vidi u otimanju 
Austrije i Mađara za njih. Čini mu se da je “otreznivši se hrvatizam" razbio ugar- 
sko-europsku politiku, prije svega francuske diplomacije koja uvažava isključivo 
mađarske interese, i odbacio Mađare od Jadrana, a tim i od neposredne granice 
sa Zapadom. Mislio je da predstoji borba na život i smrt između Rumunja i Ma- 
đara, koji će biti sretni ako im Hrvati budu dobri susjedi. Ako “hrvatski kralj" ne 
ispuni svoju dužnost prema Hrvatima, oni bi i nehotice mogli postati sredstvo 
neprijatelja Austrije. “Nagon fizički" primorava Hrvate da se nastoje osloboditi 
“nasilne faktičnosti" na taj način što se žele poslužiti neprijateljima Austrije kao 
svojim sredstvom. To nije buntovna politika, kaže Kvaternik, nego “zdrava kom- 
binacia politička". Taj bi sukob morao iskoristiti “inteligentniji i razboritiji raz- 
red naroda hrvatskoga" jer bi inače propao zajedno s Austrijom. Vladar dakle 
mora prihvatiti načelo hrvatske Pragmatičke sankcije kako bi se ustrojilo krepko 
politički-narodno tijelo na Jadranu i zadovoljiti Hrvate. U protivnom će morati 
Jadran braniti bajunetama. Kvaternik se predstavlja kao vjeran podanik hrvatsko- 
ga kralja, koji ga upozorava što ga može snaći na hrvatsko-jadranskoj obali ako 
bude i dalje slušao svoje loše savjetnike. Nastojanjem u emigraciji da se “hrvat- 
ska legija" zajedno s drugim neprijateljima Monarhije iskrca u Dalmaciji, Kva- 
ternik je dvije godine poslije pokazao što je mislio reći tim aluzijama. 

Razumije se da je u knjizi tvrdio da njegova politika nije “buntovna". Ne- 
lojalan je upravo onaj koji ne želi da hrvatski kralj prihvati načelo hrvatske Prag- 
matičke sankcije. On je, štoviše, mogućnost pobune “proste i do zdvojenja već 
razjarene masse našeg puka", ako se stanje ne promijeni, pripisao vanjskim nep- 
rijateljima Austrije — Talijanima i Srbima. Kad bi “kaputaši" iznevjerili narod u 
korist Austrije, pisao je Kvaternik, moglo bi se desiti da bi ti “inostrani življi“ uz 
pomoć “masse" ubili i Austriju “i našu slobodnu budućnost; uništili hrvatsku in- 
teligenciju. Dakako, nastavlja Kvaternik, ne smije se dogoditi da se narodna 
sudbina kroji “sredstvom pobunjenih, neukih massah?. Ona mora, naprotiv, biti 
povjerena “osobama najobrazovanijima, najučenijima i politički najoprezniji- 
ma?'. Kormilo narodne i državne budućnosti mora u svojim rukama držati “obra- 
zovana klasa", a postići će to obranom narodnih prava i od Austrije i od Ugarske. 
Neosporno je da Kvaternik sanja o ustanku protiv Monarhije pod vodstvom ob- 
razovanih slojeva. Uz ostalo kaže: “Raditi valja; perom ili mačem svejedno." 
Čini se dakle da se Kvaternik želi osloniti na građanstvo, na “inteligentnu klasu", 
brine se i za gospodarski razvoj građanstva kao “razreda, a nema povjerenje u 
šire slojeve. 


U tom okviru valja tražiti i psihološku podlogu Kvaternikove “tajne poli- 
tike" o kojoj govori u “Političkim razmatranjima* i na taj način daje javnom tu- 
žitelju u ruke opravdanje za vlastiti progon. Sam kaže da se tiskom ne može re- 
ći sve i poziva “misleće" Hrvate da čitaju “med prugama". Ipak drži da ga mno- 
gi neće razumjeti, pogotovo u vezi s “tajnom politikom". Njegova se koncepcija 
osniva na uvjerenju da su svi “susjedi" spletkari i da treba upoznati njihove tajne 
namjere. Tada će tuđa politika postati oruđe Hrvata, a neće biti obratno, kao što 
je bilo dosad. Kvaternik želi primijeniti zakulisne metode državnih diplomacija 
na postupke neslužbenih predstavnika jednoga malog neslobodnog naroda. Tko 
god je čitao “Politička razmatranja" između redaka, kako je to želio autor, morao 
je zaključiti da je smisao “tajne politike" konspiriranje s neprijateljima Austrije i 
dinastije radi rješenja hrvatskoga pitanja protiv njihova interesa. “...tajne bo tež- 
nje narodah ne pjevaju se po krovovih il tornjevah gradovah i selah!" kaže Kva- 
ternik. Svrha je “tajne? politike učvrstiti ono što je postignuto “javnom politi- 
kom. Samo ona može ostvariti cilj i svrhu trinaestostoljetnog puta Hrvata kroz 
povijest. Narodne težnje za koje radi “tajna? politika moraju ostati nepoznate ne 
samo inozemstvu “nu i pred massom domaćom i narodnim “poluvođama“. 
“Tajna? se politika mora stoga usredotočiti na jednu ili dvije osobe koje bi uži- 
vale potpuno narodno povjerenje. Zapravo bi samo one bile upućene u cijelu “taj- 
nu* jer se ostali “sudjelatelji i pomoćnici", koji bi imali svoje sektore djelatnos- 
ti, i ne bi se međusobno poznavali. Ti bi “muževi? bili stjecište svih plemenitih 
misli naroda, zapravo utjelovljenje njegova duha. 

Iz “Političkih razmatranja" postaje ponovno jasno da je Kvaternik vidio sebe 
u središtu “narodnje osi". Zacijelo se smatrao Božjim odabranikom koji će, nakon 
trinaest stoljeća, ispuniti zvanje hrvatskog naroda i postići njegovu slobodu i ujedi- 
njenje. Ipak ni tajna politika, ni sve druge Kvaternikove predodžbe ne mogu se 
svesti na njegov religijski fanatizam, koji im je, doduše, davao boju, a samom Kva- 
terniku snagu i nadu. “Tajna" je politika prije svega plod njegove težnje za praktič- 
nom djelatnosti, koja se bitno razlikuje od Starčevićeva “čistoga' nauka. No ideo- 
loški sustav obojice u biti je veleizdajnički prema Monarhiji, i može se provesti u 
život samo metodama konspiracije i povezivanja s neprijateljima Monarhije, kao 
što je to u slučaju Kvaternika, ili čekanjem na povoljnu konstelaciju velikih sila 
koja će dovesti do propasti Monarhije, kao što se uporno nadao Starčević. 

Dakle, o “tajnoj? se politici nije moglo govoriti pa Kvaternik tumači svr- 
hu “Političkih razmatranja“ u okviru “javne? politike a u duhu Starčevićevih na- 
čela. “Za da naš narod uspie nepokolebivo naprjed stupati narodnjom svojom po- 
litikom, da imade razborito osvjedočenje svog političkog ponašanja za buduće: 
za dužnost smo si držali domorodnu razmatrati njegovo stanje političko; česa svr- 
ha jest: da ako 1je prisiljen bolju budućnost izgledati čekajući daljnji razvitak ob- 
će-europejske politike — koja jedina kadra ga je spasiti — da on uzmogne čekati 
ne u zdvojenju i neizvjesnosti kao dosad, no u izvjestnom osvjedočenju i prava 
svoga neoborive bolje budućnosti... S toga, Hrvati, strpljivosti i ništa drugo; Aus- 
trija, ako neće propasti, mora nas zadovoljiti!?“ 


Razumije se da je u razdoblju Schmerlingova centralizma Kvaternikova 
knjiga morala postati žrtvom zapljene. Tiskovna je parnica bila u rujnu 1862." 
Državni odvjetnik i sudac napali su srž Kvaternikova i Starčevićeva učenja — 
nadu da će Austrija propasti ako ne ispuni zahtjeve Hrvata i držali su da je knji- 
ga antidinastična 1 da poziva na bunu. Državni je odvjetnik kvalificirao Kvater- 
nikovo djelo kao težak zločin i predlagao tamnicu od godinu dana i njegov izgon 
kao stranoga državljanina — ruskoga podanika. Kvaternik se grčevito i očajnički 
branio ne odstupajući od svojih shvaćanja. Pokušao je spasiti se na taj način što 
je pojedinim inkriminiranim dijelovima davao što umjerenije tumačenje. Tvrdio 
je da se u otporu protiv centralizma, federalizma i dualizma zalagao za — trijali- 
zam. Nije jasno što je pod tim zamišljao. 

Kvaternik, nadalje, prikazuje svoju knjigu kao napad na bečke Nijemce i 
hrvatske “Gesammtinteresiste' (tj. Narodnu stranku), a ne na vladu i vladara. 
Tvrdi da pod nazivom “Austrija" ne misli na državno tijelo, nego na bečke cen- 
tralističke državnike. Na temelju ustavne slobode htio je savjetovati kralja i raz- 
borite Hrvate. Nije želio prijetiti vladi upozorenjem na mogućnost iskrcavanja 

tuđih vojski na jadranskoj obali i tumačenjem politike stranih država neprijatelj- 
skih Austriji. Pri tome nije izrazio želju da se sve te opasnosti ostvare, nego je 
samo htio pokazati austrijskim ministrima kamo vodi njihova politika. 

Optužba je ipak ostala pri svojoj tvrdnji da je Kvaternik prešao granice 
mirna raspravljanja bez strasti te da je kriv za razdraživanje protiv načina vlada- 
nja i državne uprave. Sud je međutim držao da Kvaternik nije sijao mržnju pro- 
tiv vladara, nego samo protiv ustavno odgovorne vlade. Osudio ga je za zločin 
smetanja javnoga mira, ali uz olakotne okolnosti. Morao je provesti u tamnici 
samo jedan mjesec. Sudu doista ne bi bilo teško osuditi Kvaternika na dugogo- 
dišnju tamnicu zbog uvrede veličanstva. No možda politički činitelji nisu željeli 
da taj “norc", kako ga je nazvao Mrazović, postane mučenik. 

Kvaternik se odrekao ruskoga državljanstva još u ožujku 1860. No to pi- 
tanje nije bilo formalno riješeno. Mjerodavne vlasti nisu mu priznale austrijsko 
državljanstvo. Iz straha da ga ne predaju ruskim organima, Kvaternik je nakon 1z- 
držane kazne u srpnju 1863. ponovno krenuo u emigraciju. 


Kvaternikova gospodarska shvaćanja i druga emigracija 


Apsolutistički je režim u zaostalim zemljama Monarhije (osim Vojne kra- 
jine), doduše, sustavno uklanjao feudalne strukture ali je održavao i izazivao 
stagnaciju jer nije omogućio slabim unutrašnjim društvenim snagama da izvana 
propisane nove oblike doista ispune modernim sadržajem. U civilnoj Hrvatskoj 1 
Slavoniji uvedene su reforme nužne kapitalističkome uređenju, ali su domaći no- 
sitelji modernizacije mogli prići njihovu prilagođavanju stvarnim unutrašnjim 
potrebama s velikim zakašnjenjem. Dok su u razvijenim predjelima Monarhije 
industrijsku revoluciju pratile goleme društvene preobrazbe, u civilnoj Hrvatskoj 
i Slavoniji za apsolutizma nije moglo doći do brže likvidacije naturalne privrede 
i feudalnih posjedovnih odnosa. No obavijesti o “osnivačkoj groznici“ u područ- 
jima s razvijenom industrijom, nailaze na odjek u građanstvu jer ono priželjkuje 
industrijalizaciju i urbanizaciju, a na odbojnost zemljoposjedničkoga plemstva 
koje bi htjelo usmjeriti kapital isključivo u korist većih imanja. 

Sve su apsolutističke reforme suprotstavljale modernizaciju “izvana mo- 
dernizaciji “iznutra". Svaka od njih bila je naime nužna za odstranjenje feudal- 
noga kaosa ali uglavnom nije odgovarala prilikama u civilnoj Hrvatskoj i Slavo- 
niji. Samo seljačko plemstvo, koje do 1848. nije plaćalo porez, neobrazovana 
mala vlastela, koja je do 1848. živjela isključivo od seljačkih davanja, te cehov- 
ski obrtnici žalili su za feudalizmom. Najveći dio plemićkih zemljoposjednika 
imao je dovoljno obavijesti o značenju i mogućnosti racionalne poljoprivrede, a 
iz vlastitoga je iskustva znao da tehnička inovacija nije moguća na temelju tlake 
podložnika. Treba imati na umu da se vrijednost pretežnoga dijela imanja u užoj 

Hrvatskoj (za razliku od onih u Slavoniji) nije do 1848. cijenila prema visini i 
tehničkim mogućnostima proizvodnje za tržište nego prema razini iskorištavanja 
podložnika.' Dakako da su bivši podložnici, bivša gospoda i građanstvo sasvim 
različito zamišljali modernizaciju. 


Imovinska nesigurnost produljila se 1 na pseudoustavno razdoblje uz sla- 
be ili nikakve mogućnosti nabave kapitala. Zato je komercijalizacija poljoprivre- 
de imala vrlo polagani ritam. Naturalna se privreda još održavala jer se većina 
plemićkih 1 seljačkih posjednika nije mogla orijentirati prema signalima tržišta, 
a sve veća nužnost novca (prije svega za porez, a manje za investicije) primora- 
vala ih je na nesustavnu prodaju bez obzira na tržišne cijene. 


Rješavanje zemljoposjedničkih odnosa bilo je, doduše, u interesu vlastele 
ali nije ubrzalo njezino usmjerenje prema tržišnoj privredi. Odšteta za ukinuta 
davanja sa seljačkih selišnih zemljišta u najboljem ih je slučaju održavala nad vo- 
dom, ali uglavnom nije omogućavala investicije. Isplaćivala se u dugogodišnjim 
ratama, i to obveznicama koje su kotirale na bečkoj burzi, a zbog općega siro- 
maštva prodavale su se znatno ispod minimalne vrijednosti. Za manje plemičke 
posjednike, sa samo nekoliko selišta s kmetovima, odšteta je bila posve neefikas- 
na. Naknada feudalcima namirivala se iz fonda u koji je pritjecao posebni porez- 
ni namet, a plaćalo ga je cijelo stanovništvo opterećeno izravnim porezom. Riječ 
je o najvećemu nametu na državni porez. Oduzimao je sredstva ostalim potreba- 
ma i stvarao velike dugove.“ Stanovništvo pretežno nije proizvodilo za tržište, 
iscrpljivalo se nametima koji su jedva koristili bivšim gospoštijama, a upravo od 
njih trebao je doći poticaj za kapitalizaciju poljoprivrede i utjecaj na napredak 
drugih proizvodnih grana. Sustavnu komercijalizaciju sprečavao je i nedostatak 
prometnica, pa se produžavala izolacija uže Hrvatske od Slavonije te nije bilo ni 
zajedničkih gospodarskih interesa. 


U lošim uvjetima za akumulaciju kapitala te modernu proizvodnju i pos- 
lovanje u nepoljoprivrednim granama, predožujska se struktura trgovaca i obrtni- 
ka mijenjala vrlo polagano. U civilnoj Hrvatskoj i Slavoniji nedostajali su svi uv- 
jeti za razvoj industrije: razmjerno brza tehnička inovacija, poljoprivredna proiz- 
vodnja za tržište, razgranata mreža komunikacija, pomoć države pri industrijali- 
zaciji, ponuda kapitala i radne snage, potražnja industrijskih proizvoda. 


Trgovina je imala znatan utjecaj na širenje unutrašnjega tržišta, rast zapos- 
lenih i podjelu rada, na akumulaciju kapitala i raspodjelu proizvoda te na gospo- 
darsku strukturu uopće. Prevladavali su, doduše, prodavači na sajmovima te pu- 


1 

Opširno o tome vidi u: Gross, 1985., 155-173. 

2 

Komisija Carevinskoga vijeća za likvidaciju državnih dugova utvrdila je 1864. da likvidacija 
zemljišno-rasteretnoga duga u Hrvatskoj i Slavoniji, tj. za isplatu odštete bivšim feudalcima, 
znatno zaostaje za planom. Dug se nije smanjio nego povećao; Gross, 1985., 183-4. 

tujući pokućarci, ali se javio dio malobrojne trgovačke elite, pripadnice liberal- 
noga građanstva, koja je željela naobrazbu poduzetnika za kvalitetnu trgovinu i 
“poslovni promet" kao uvjet za uključivanje u šire kapitalističko tržište, tj. u “in- 
dustrijalni pokret" razvijenih europskih zemalja. Razumije se da su pobornici 
energične djelatnosti za stvaranje modernih ekonomskih odnosa bili načistu da 
ne mogu postići cilj bez pomoći države, ali su isticali da inicijativa mora biti u 
vlastitim snagama naroda, u njegovu duhu, u radinosti te spremnosti za učenje i 
udruživanje, u neprestanu natjecanju. Liberalna dogma da država samo stvara in- 
frastrukturu za “slobođu obrta?, nije funkcionirala u Hrvatskoj gdje je država slu- 
žila pretežno interesu “tuđinacah", a u trgovini je još trajala borba protiv njemač- 
koga poslovnoga jezika. 


U nastojanje da “narodni prometnici" i “građanski stališ“ uopće ovlada 
ekonomskim, političkim i kulturnim razvojem najagilnije su se uključili “veletr- 
žci" Antun Jakić, Milan Krešić i Gjuro Crnadak. Ta je trgovačka elita željela mo- 
bilizirati cijeli narod za modernizaciju ekonomskoga života kao bitnoga uvjeta za 
ostvarenje hrvatske državnosti bez koje nisu mogli zamisliti ekonomski uspon 
prema mjerilima razvijenijih zemalja Habsburške Monarhije, a i Europe. Nije 
zato slučaj da je upravo među trgovcima i drugim ekonomski zainteresiranim po- 
jedincima, koji su sudjelovali u modernizacijskim nastojanjima Narodne stranke, 
posebno isticano hrvatstvo. 


Građanstvu, okrenutom prema “industrijalizmu', suprotstavila se struja 
koja je zastupala interese većega posjeda uglavnom u užoj Hrvatskoj. U raspravi 
o tome treba li težištem modernizacije smatrati “obrtnost" ili ratarstvo, ona je po- 
bijala tvrdnje imućnih trgovaca da su industrija i trgovina glavne poluge na putu 
prema narodnome blagostanju. Držala je da je nužno usredotočiti napor 1 sred- 
stva na podizanje poljoprivrede jer je industriji nužan tuđi kapital, a među njezi- 
nim lošim stranama isticala je težak položaj radnika — robova.“ Predstavnici trgo- 


skladno povezati razvoj poljoprivrede s trgovinom 1 obrtom. 


Još od vremena svoga boravka u Rusiji, a i u Hrvatskom saboru 1861., 
Kvaternik je pokazivao znatan interes za gospodarska pitanja. U težnji da uoči 
sve uvjete za provođenje u život samostalne hrvatske države, bio je načistu da su 
ekonomski razvoj i akumulacija kapitala jedan od temelja u tom procesu 1 da tu- 
đinski utjecaj u gospodarstvu može biti jednako opasan kao 1 u politici. Zato se 
uključio u raspravu o bitnim ekonomskim pitanjima. I tu se vidi razlika između 


3 

Gross-Szabo, 295-300; opširnije Iveljic, 1997. 

4 

Oslonom na teze aristokracije u Austriji, tu je konzervativnu ideologiju formulirao barun La- 


.o.ve 


Gross, 1978.—79., 126. 


177 


IZVORNO PRAVAŠTVO 


Kvaternikove “praktičnosti i Starčevićeva “čistoga" načela. I Starčević je poka- 
zao određeni interes za gospodarska pitanja. No njegova koncentracija na aktiv- 
no čuvanje 1 širenje hrvatstva, a bez ulaženja u za nj nemoralnu i izdajničku po- 
litičku praksu, urodila je shvaćanjem da zahvati u gospodarske odnose pod tuđim 
gospodstvom koje radi na zator Hrvata, nemaju smisla. Kao i politička praksa, i 
gospodarska modernizacija doći će na red tek u samostalnoj državi. Nasuprot 
tome, Kvaternikovo je čekanje na te sudbonosne promjene nabijeno aktivnošću i 
zato želi opširne pripreme za samostalnu državu i na gospodarskom području. 
Prije odlaska u emigraciju održavao je dobre odnose s Jakićem i Krešićem, po- 
dupirući na svoj način njihovu djelatnost za jačanje “građanskog stališa", a i oni 
su držali da su Kvaternikova shvaćanja korisna.* Ne može se, dakako, ni zamis- 
liti Starčevićevu vezu s njima jer su oni kao poduzetnici i pripadnici Narodne 
stranke slijedili političku praksu koju je on gnjevno osuđivao. 


U drugom svesku “Političkih razmatranja" Kvaternik je u pripreme za 
“ogromnu zadaću našeg narodnjeg zvanja" uključio trgovce, obrtnike i druge po- 
duzetnike. Pisao je da u Hrvatskoj ima obrazovanih i domoljubnih trgovaca, ali 
ne i “narodnjih". “...nemože trgovina, dakle ni pojedini trgovci procvjetati dok se 
neustanovi narodnja trgovina i narodnja poduzetja koja ne samo pojedince trgov- 
ce, no 1 cjeli razred domaćih trgovacah i poduzetnikah obilovati čini. 


Kvaternik je također vidio da domaće građanstvo ne može napredovati bez 
pomoći tuđega kapitala. No želio je istaknuti “da ako i triebujemo tuđu pomoć, 
da nam zato nije potriebno odreći se samostalnosti." Znao je da se odnarođenje 
koje nisu mogle provesti Bachove bajunete, može postići “blažim sredstvima ma- 
terializma." Tvrdio je “da smo podrovani materialnimi tuđinacah poduzetji na 
vlastitoj našoj zemlji", pa je, štoviše, smatrao da nije najvažnije gdje se “željez- 
njače" grade, nego tko ih drži u svojim rukama. Očigledno je Kvaternik držao da 
su politička i gospodarska borba protiv “tuđinacah* bitno povezane. 


Nesumnjivo je ekonomska i kulturna modernizacija, kao i teritorijalna in- 
tegracija Hrvatske 1 Slavonije ovisila znatnim dijelom o željezničkoj mreži koja 
bi povezivala plodna područja uz Dunav s Jadranom. Banska konferencija za že- 
ljezničko pitanje 1862. sa zainteresiranim grupama, poduprta od kancelara Ma- 
žuranića i Namjesničkoga vijeća, prvi je put koncipirala željezničku mrežu u in- 
teresu ekonomskoga razvoja zemlje.“ Nije slučaj da je odbor te konferencije že- 


3 

Kvaternik očigledno nije zamjerio Jakiću što je kao zastupnik u Saboru 1861. pripadao onima 
koji su, doduše, hvalili Kvaternikov prijedlog ali su zbog njegove neizvedivosti glasovali za os- 
rednji odbor. No izjasnio se protiv raspravljanja o odnosu s Austrijom. Iveljić, 1997., 285. 

6 

Politička razmatranja II, 31-31 

7 

O borbi za željezničku mrežu vidi: Gross-Szabo, 1992., 350-58; Stulli, 1975. 

lio ublažiti nedostatak kapitala nastojanjem da se osnuje hrvatsko-slavonska 
“vjeresiona banka?.* Barun Lazar Hellenbach predlagao je hipotekarnu banku u 
interesu, prije svega, plemićkih vlasnika imanja u Zagorju, koji su nakon ukida- 
nja feudalnih posjedovnih odnosa imali velike teškoće pri nastojanju da svoja 
imanja privedu modernomu gospodarenju. Nasuprot tome, Antun Jakić je htio 
“iskreno i ozbiljno združene domaće sile" u korist svih privrednika: vlastele, ma- 
njih gospodara, obrtnika i osobito trgovaca. “Vjeresiona" ne bi davala zajmove | 
samo “velikim glavničarom? nego bi koristila “svim stališem?. Pozvao je “rodo- 
ljube Hrvatske i Slavonije" da ne hodočaste u Beč po kapital, nego da se oslone 
na vlastite sile. 


Hellenbach je po nalogu odbora Banske konferencije pošao u Budimpeštu 
da izvidi mogućnost pomoći mađarskoga kapitala. Taj je postupak odgovarao in- 
teresima unionističkoga plemstva koje je i svoju političku akciju (u Saboru 1861.) 
podredilo očekivanju da bi u suradnji s mađarskim plemstvom moglo privesti svo- 
ja imanja racionalnoj tržišnoj proizvodnji. Međutim, Hellenbach nije postigao niš- 
ta jer mađarsko plemstvo nije vidjelo svoj interes u kreditiranju hrvatskoga plem- 
stva, a slavonski su veleposjednici i onako sudjelovali pri osnivanju mađarske hi- 
potekarne banke. Sprečavali su to i politički interesi, pa su Hellenbacha odbili i u 
Beču." No neuspjeh pothvata može se pripisati i nedostatku početnoga kapitala te 
različitim interesima i unutrašnjim otporima od strane pripadnika pojedinih sloje- 
va koji se još nisu mogli uključiti u ekonomsku modernizaciju. Uvjeren da je os- 
nivanje “vjeresione" bitno za rješavanje državnopravnoga pitanja, Kvaternik se 
uključuje u raspravu zalažući se za tip banke kakvu je imao na umu Jakić. 


Već se u Hrvatskom saboru pokazalo da je Kvaternik u suprotnosti s Hel- 
lenbachovim konzervativnim pogledima. Oni su naime izrastali iz interesa bivših 
feudalnih veleposjednika koji su u modernim uvjetima nastojali održati što više 
od svoje nekadašnje moći. Hellenbach je u Saboru odbacio Kvaternikov prijed- 
log zbog “radikalnog? duha, pri čemu je zacijelo imao na umu njegova liberalna 
shvaćanja. I u zadružnom pitanju nalazio se na suprotnoj strani od Kvaternika. 
Ovaj se naime zalagao za ograničenje diobe zadruga zemljišnim minimumom jer 
još nema mogućnosti da seljaci počnu raditi u obrtnim poduzećima. Kao velepos- 
jednik, Hellenbach je naprotiv želio neograničenu diobu zadruga u očekivanju da 


8 

Neuspješna je bila prva inicijativa skupine veleposjednika da se osnuje Hipotekarna banka, 
kao i pokušaji zagrebačke Trgovačke komore u drugoj polovini 50-ih godina da postigne sus- 
tavno kreditiranje trgovine i obrta iz Beča; Gross, 1985., 243. 


9 
Proglas i poziv za potpis dionica za hrvatsko-slavonsku vjeresionu za pokretnine, Pozor, 20. I. 
1863. 


10 
O tome i daljnjim naporima za osnivanje banke piše Iveljić, 1997., 88-125; za razvoj novčanih 
zavoda od 1846. do 1880. vidi: Szabo, 1985. (s tablicama). 

će seljaci s patuljastim zemljištima ili bez njih biti primorani raditi na većim pos- 
jedima uz nisku nadnicu. 

Kvaternik se dakle u prosincu 1862. uključio u raspravu o vjeresionoj ban- 
ci u karlovačkom Glasonoši, urednika Abela Lukšića, nizom od sedam članaka 
pod naslovom: “Hoćemo li se u poslu “hrvatske vjeresione" povadjati za načeli g. 
A. Jakića ili pako za onimi g. baruna Hellenbacha?''* Smisao svoje “razprave" 
Kvaternik je poslije protumačio nastojanjem da se spriječi nakana dijela vlastele 
da hrvatsku “vjeresionu* stopi s ugarskom, od čega bi korist imala samo vlaste- 
la. Kaže da pojedini zemljoposjednik može posuditi kapital od koga želi, “nu kad 
se radi da se cieli jedan narod liši vlastite vjeresione da bude drugoj tudjoj pod- 
činjen...?, onda je to ubitačno i tko to ne uviđa nije “pošten rodoljub". Kvater- 
nik se dakle zalaže za hrvatsku “vjeresionu" bez sudjelovanja tuđega kapitala, a 
ona će biti na raspolaganju svima a ne samo vlasteli i omogućit će da se Hrvati 
podignu na europsku ekonomsku razinu. 


Zacijelo je pišući članke za Glasonošu stvorio odluku da cjelovitije 1s- 
takne potrebu sustavne materijalne podloge za buduću hrvatsku državu. Zato je 
1863. objavio spis pod naslovom: “Hrvatski glavničar ili putokaz k narodnjoj 
obrtnosti a kroz ovu k narodnjem blagostanju." Njegov glavničar, tj. kapitalist, 
mali je i veliki posjednik te poduzetnik — obrtnik i trgovac. Polazeći od druš- 
tvene strukture i ekonomskih problema, Kvaternik je pred sobom vidio gotovo 
nepremostive teškoće za uspješno gospodarenje sitnoga i srednjeg posjeda, tj. 
nekadašnjega kmeta i maloga plemića. Napredak maloga posjeda držao je os- 
novnom polugom za gospodarski razvoj cijeloga hrvatskog društva. Pokušao je 
poučiti hrvatski narod kako će u duhu vremena, a bez tuđega utjecaja, sačuva- 
ti svoju slobodu a sebe od materijalne propasti jer bi inače mogao postati “tud- 
jina svojemu". Zato mu je želio posredovati neka znanja s obzirom na “držav- 
no-ekonomično kretanje Europe", tj. Francuske i Engleske, ističući da njegov 
spis nije “naučna razprava? jer on piše za “gromadu puka". Čini se da je “Hr- 
vatski glavničar" nastao na temelju jednoga francuskoga priručnika političke 
ekonomije (ne navodi se ime autora) i djela liberalnoga pisca Baudrillarta, koji 
su slijedili učenje Adama Smitha, a on je, kako kaže Kvaternik, “otac dr- 
ž.(avne) ekonomije". 

Odabrao je neke teme iz “znanosti narodno(politično)-gospodarstvene“ 
koje se odnose na “novčanu struku" dok je pitanje ostalih “obrtih'" spomenuo 


11 

HS, 913-914; Pavličević, 1989., 179. 

12 

Kolar-Dimitrijević, 1991., 64-67; Iveljić, 1997., 103-105. 

13 

Hrvatski glavničar ili: Putokaz k narodnjoj obrtnosti a kroz ovu k narodnjem blagostanju, Spi- 
sao Eugen Kvaternik, U Zagrebu 1863., 86. 

samo “mimogred". No očigledno drži da su “poljodjelski obrti" temelj budućega 
hrvatskoga blagostanja i zato polemizira protiv shvaćanja i postupaka “boljara" 
koji su, kako kaže, štetni za hrvatski narod. Svojom poukom Kvaternik želi po- 
moći da se otkloni nezainteresiranost i neznanje s obzirom na privređivanje, koje 
dovodi do toga da veleposjednici umjesto podizanja svojih imanja, troše prihode 
na luksuz i na kraju mogu preživjeti samo kao činovnici. Time se kvari značaj na- 
roda a imanja kupuju tuđinci. 


Od klasične političke ekonomije, pogotovo od Adama Smitha, Kvaternik 
preuzima shvaćanje da je rad “izhodište" bogatstva. Zato misli da je prvi zadatak 
pri unapređivanju hrvatskoga kapitala dobra organizacija proizvodnje maloga 
posjeda i obrta. O tome ovisi opstanak i “zvanje" hrvatskoga naroda. Mali, a ne 
veliki, posjed osigurao je trajanje hrvatskoga naroda. Prije svega, imućnije je se- 
ljaštvo, prema Kvaterniku, ona snaga koja može učvrstiti cijelu nacionalnu zajed- 
nicu. Zato je uvjeren da je gospodarski uspon toga sloja uvjet za put prema “na- 
rodnom blagostanju" i samostalnoj hrvatskoj državi. Ne želi, dakako, da privre- 
da krene isključivo agrarnim putem. Zna da poljodjelstvo samo ne može stvoriti 
bogatstvo naroda. Ekonomski razvoj promatra u etapama; drži da ne bi bilo mo- 
guće stvoriti znatniju industriju dok se ne učvrsti seoska proizvodnja. No uvijek 
vodi računa o svim “razredima". U tom je i smisao njegova zalaganja za organi- 
zaciju “vjeresije" u interesu svih proizvodnih grana. Obraća se dakle svim rodo- 
ljubima i htio bi uputiti cijeli narod u suvremeni “obrtni duh". Smatra da je hr- 
vatski narod odlukama Sabora iz 1861. učinio korak prema političkoj nezavis- 
nosti ali mora svojim radom, na temelju poznavanja moderne proizvodnje, steći 
i materijalnu nezavisnost. Kvaternikova su nastojanja slična onima dijela privred- 
ne elite koja naobrazbom želi probuditi “gospodarsku energiju" u svim društve- 
nim slojevima, pri čemu iona grmi protiv luksuza, tj. trošenja privređenoga um- 
jesto investiranja. 


Kvaternik poučava čitatelje o različitim oblicima novčanoga prometa (šte- 
dionice, rente, dionička društva, banke i vjeresione), ali je zanimljivo da najviše 
prostora posvećuje burzi i drži da će se ona u budućnosti osnovati u jednom od 
hrvatskih gradova. Želi da hrvatski glavničar upozna njezin karakter i pogibelji 
ali se nada da će narod ulagati novac “u ozbiljnija i ćudorednija poduzetja“. 
Možda je razlog tome što su hrvatske zemljišno-rasteretne obveznice kotirale na 
bečkoj burzi i bile predmetom špekulacije te mnogih prevara i gubitaka. 


U razmatranju koje Kvaternik naziva “političko-socialni intermezzo“ jer 
pri tome iznosi vlastita iskustva izvan pouke preuzete iz liberalne političko-eko- 
nomske literature, nastavlja sa svojom polemikom protiv “boljarstva" iz Glasono- 
še. Dvostruka osuda toga najmoćnijega društvenoga “razreda" odnosi se na soci- 
jalno i nacionalno držanje aristokracije. U sukobu interesa velikih i malih posjed- 
nika vidi “borbu feudalizma spram slobode" i pripisuje “jedino demokratičnomu 
više nego aristokratičnomu geniju našega naroda" što se mogao oduprijeti štetnu 

nenarodnom djelovanju “višjega boljarstva? (osim iznimki).“ Drži da je riječ o 
borbi veleposjednika protiv malih posjednika u kojima vidi nositelje budućega 
blagostanja ako ne dođe do “mrvičanja zemljišta". Bivša feudalna aristokracija ali 
i srednje plemstvo njemu je “jalov pače štetan ... razred ljudih" s gledišta na- 
rodnoga blagostanja i narodne svijesti. Napada njihov “bezobrazni luksuz" i ten- 
denciju da napuste imanje i postanu činovnici. Osuđuje “viečne lamentacije o os- 
kudici novacah'' (Hellenbach je svoje obraćanje mađarskome kapitalu opravdao 
upravo time) te izjavljuje da je za gospodarski napredak prije svega nužno “poka- 
zati kriepku volju, muževnu postojanost i ustrajanje u radu... jer “mi Hrvati kao 
narod, imademo već ogromnu narodnju glavnicu, to jest liepu našu hrvatsku zem- 
lju..." Spoji li se ta glavnica s radom “nas narodnje bogatstvo i blagostanje minu- 
ti nemože.?'"“* I ovom se prilikom vidi da Kvaternik pripisuje narodnoj moralnoj 
volji gotovo čudotvornu moć (a to čini i Starčević), iako zna da gospodarski nap- 
redak ne ovisi samo o marljivosti pojedinaca i o okretu puka prema modernoj eko- 
nomiji, nego i o promjenljivim uvjetima kapitalističkoga sustava i njegova tržišta. 
Kvaternik se u budućnosti nada opstanku velikoga, srednjega i maloga 
posjeda na temelju zajedničkih interesa. Čini se da shvaća da se akumulacija ka- 
pitala ne može provesti samo preko maloga posjeda. Uvjeren je da se aristokra- 
cija neće dugo protiviti “duhu vremena? i “duhu naroda" pa se nada da će na če- 
lu naroda ponovno zablistati aristokratske obitelji, da će se pridružiti nacional- 
nom pokretu i gospodariti u njegovu korist, tj. da će se ponositi “hrvatskim svo- 
jim državljanstvom i kroz to i hrvatskim imenom?.'* Takva narodna aristokracija 
trošila bi svoj novac u Hrvatskoj a ne kao do sada u inozemstvu, i time bi napre- 
dovali i “obrt rukotvorstvena i tvornička (Fabrikindustrie)' te “obrt trgovačka“. 
Najveće mu je zlo prodaja “domorodne zemlje" tuđincima. “Glavnicu“ definira 
kao prišteđeni proizvod određen da se njime proizvodi i zato mora postojati “mi- 
sao proizvoditeljne radinosti". Zato narod koji se ne koristi glavnicom nužno si- 
romaši i nosi u sebi opasnost “narodnje smrti", dakle prevlasti tuđinaca.'“ 


Kvaternik, doduše, smatra uključivanje hrvatskoga gospodarstva u kapita- 
listička kretanja neophodno nužnim, ali kritizira “materijalizam“, tj. nemoralno 

Isto, 20; u Glavničaru Kvaternik polemizira protiv pisanja Pozora u vezi s njegovim člancima 
u Glasonoši, a i protiv Hellenbachova shvaćanja društvene strukture. On je naime u svom spi- 
su “Misli o socialnoj politiki" tvrdio da je “proletarac" gotovo svatko tko nije zemljoposjed- 
nik, pa pada društvu na teret. Kvaternik naprotiv kaže da Francuzi i Englezi vide “proletar- 
stvo* samo u neradu te “praktični državni ekonomi? u nj ne računaju niti “težačtvo“. Isto, 7. 

kapitalističko poslovanje i uređenje. Misli da se od kapitalizma mogu uzeti samo 
dobre strane pa, uz ostalo, drži da se može spriječiti proletarizacija seljaka. Vje- 
ruje da popratna pojava kapitalizma nije nužno bogatstvo s jedne, a bijeda s dru- 
ge strane. Vidjet ćemo poslije da se pogotovo Starčević nada društvenoj harmo- 
niji u samostalnoj hrvatskoj državi i osuđuje liberalni kapitalizam, naime jaz iz- 
među bogataša (“gospode") 1 širih slojeva. 

Ističući ratničke i kulturne sposobnosti hrvatskoga naroda, Kvaternik oče- 
kuje da će se on odazvati duhu vremena u materijalnom pogledu i sudjelovati u 
“uzajamnosti svih narodah svieta" izmjenom robe i da će-se tako uključiti u op- 
ći gospodarski napredak. * 


Istaknula sam dobre odnose između Kvaternika i predstavnika hrvatske 
privredne elite Jakića i Krešića. Naše gore list, Krešićevo glasilo, pisalo je o Kva- 
ternikovim književnim namjerama, objavilo njegovu biografiju te prikaz “Hrvat- 
skoga glavničara". Nakon odlaska u emigraciju, Kvaternik je u spomenutom lis- 
tu objavio odgovor Tkalčevu bečkom organu Ost und West koji ga je žestoko na- 
pao (Pozor mu to nije htio objaviti). Naposljetku je ipak uspjela bitka za novča- 
ni zavod s domaćim kapitalom koji je trebao davati zajmove i malim trgovcima i 
obrtnicima, naime osnovana je Hrvatska eskomptna banka. No mogla je početi s 
djelovanjem tek nakon Hrvatsko-ugarske nagodbe.“ Tada Kvaternikova suradnja 
s Jakićem i Krešićem više nije bila moguća jer je, nakon povratka iz emigracije, 
ovisio o Levinu Rauchu i zajedno sa Starčevićem koncentrirao je svoje napade na 
Narodnu stranku kojoj su i oni pripadali. Jakić je, štoviše, bio jedan od aktivnih 
provoditelja politike koju su Kvaternik i Starčević žestoko osuđivali. 


Kao što smo vidjeli, Kvaternik je morao ponovno napustiti Hrvatsku. U sr- 
pnju 1863. našao se u Parizu. Bilo je to za poljskoga ustanka protiv carske Rusi- 
je radi uspostave samostalne poljske države koja je 1795. prestala postojati pod- 
jelom njezina teritorija između Rusije, Pruske i Austrije. Isprva Kvaternik nije 
imao veze s poljskom emigracijom. Tom se prigodom obratio princu Jećromeu 
Napolćonu, ali se opet razočarao. Tada je pomišljao na politički savez naroda na 
ruševinama Habsburške Monarhije. No kada je vidio da od francuske pomoći 

O Glavničaru postoji opsežna literatura, počevši od Cesarca 1940. Odlomci su objavljeni kod 
Horvata, 1990., 253 i d. i kod Kuntić, 1971., 504-540. Vidi: Kolar-Dimitrijević, 1991., 68-71. 
Autorica kaže da je spis pao u zaborav i da su se kasniji nositelji hrvatske ekonomske misli nji- 
me koristili ne spominjući ga. Karaman, 1980., 499, čak drži da je pogotovo s Hrvatskim glav- 
ničarom Kvaternik “tvorac moderne građanske nacionalne ideologije" (podcrtao Karaman) i 
da je utjecao na kasniju političku djelatnost građanstva. Mislim da autor vidi u Kvaterniku sre- 
dišnju figuru “Preporoda*. 

nema ništa, pokušao je, kao i 1860., s “austrijsko-hrvatskom? politikom. Poslao 
je Starčeviću nacrt s mišljenjem o tome “pod kojim uvjetima bi još habsburški 
dom eklatantnu većinu za sebe zadobiti mogao usred hrvatskog naroda." Želio je 
krunjenje kralja u Zagrebu, “Kraljevinu Hrvatsku? sastavljenu od hrvatskih i slo- 
venskih zemalja, njezino protezanje na “tursko-hrvatske* krajeve između Save, 
Drine, Kosova polja, Skadarskog jezera i Bojane. Starčević je zabacio tu fantazi- 
ju zadržavajući odlučan profrancuski stav.“ 


Na početku 1864. Kvaternik se preko češkoga emigranta J. V. Friča uklju- 
čio u planove europske emigracije pod vodstvom poljske revolucionarne vlade i 
postao njezin agent. Još je trebalo osloboditi Veneciju od Austrije, pa se Garibal- 
di spremao iskrcati na istočnoj obali Jadrana. Uz Starčevićevu podršku Kvater- 
nik je pri tome predviđao i iskrcavanje hrvatske legije pod hrvatskom zastavom i 
nastojao osigurati Hrvatsku od opasnih posljedica dolaska talijanske i mađarske 
Vojske na hrvatsko tlo. Obvezao se poljskoj vladi da će u okviru saveza potlače- 
nih narod4 protiv austrijskoga gospodstva povezati Hrvatsku s Poljskom, Itali- 
jom, Ugarskom i Češkom. Sanjao je o tome da će uz Veliku Poljsku uskrsnuti i 
Velika Hrvatska. Poljska revolucionarna vlada nastojala je raspršiti Kvaterniko- 
ve bojazni u vezi s mađarskim držanjem prema Hrvatskoj. U njezin ugovor s ma- 
darskom emigracijom unesena je stavka u kojoj se Mađari obvezuju da neće spre- 
čavati autonomiju i slobodnu volju hrvatskoga naroda bilo da želi obnoviti fede- 
rativne veze s Ugarskom, bilo da nastoji osnovati posebnu, samostalnu državu. 
Značenje toga pasusa umanjeno je izrazitim inzistiranjem Mađara na teritorijal- 
nom integritetu uže Ugarske, unutar koje bi Slaveni mogli slobodno razvijati svo- 
ju narodnost. S obzirom na zakone iz 1848., postojala je opasnost da taj integri- 
tet obuhvati i Hrvatsku. 


Kvaternik je krenuo u Italiju. Pripremao je propagandni materijal 1 sve što 
je potrebno u vezi s iskrcavanjem hrvatske legije, između ostaloga i proglas “na- 
rodne vlade kraljevstva svih Hrvatah" koja se obraća narodu “u ime veličanstva 
narodnjega". Kvaternikova suradnja s Talijanima nije uspjela jer su garibaldinci 
željeli prisvojiti Dalmaciju i Istru za Italiju, iako je Kvaternik uz pomoć Poljaka 
ugovorio s Garibaldijem neke uvjete ako dođe do iskrcavanja na hrvatskoj obali. 
Preko jednoga poljskog agenta osnovana je u Zagrebu “narodna vlada" u kojoj je 
bio i Starčević, no ona nije mogla provesti nikakve pripreme. 


Za poljsku revolucionarnu vladu Kvaternik je sastavio promemoriju u ko- 
joj je razradio potrebu francusko-hrvatsko-polj skoga saveza koji bi uz koristi što 
bi ih Francuzi i Poljaci imali od Hrvata kao čuvara Jadrana, osigurao Hrvatsku 
od pretenzija njezinih neprijatelja Mađara, Nijemaca i Talijana. Kada ne bi bilo 
Hrvatske, pisao je, trebalo bi ju stvoriti u interesu Francuske i Poljske. Vidio je 
taj savez kao obranu katolicizma protiv rusko-srpskoga pravoslavlja i želio je da 


21 
Kuntić, 1961. 


184 


Za Schmerlingova centralizma 


Hrvati politički apsorbiraju Srbe. No uza svu svoju oštrinu protiv Srba, Kvater- 
nik je i tada ostavio otvorenom mogućnost da se Hrvati čak proglase Srbima, ako 
Europa ne prizna posebnu povijesnu hrvatsku narodnost, tj. suverenu i samostal- 
nu hrvatsku državu. Ako to Hrvati ne bi mogli postići, oni bi nastojali bar ostati 
Slaveni, odnosno postati Srbi i spasiti rusko slavenstvo koje bi napustilo svoj des- 
potizam. To je bila grožnja Poljacima, koji bi u tom slučaju bili najveće žrtve. 
Nadao se od Poljaka i Francuza da će odvratiti Talijane od Istre i Dalmacije 1 
omogućiti hrvatsku državu nezavisnu od Ugarske.“ U proljeće 1864., kada je 
Kvaternik sastavljao svoju promemoriju, poljski je ustanak već doživio slom. 
Ljeti iste godine francuska i talijanska diplomacija prestale su pomagati emigra- 
ciju protiv Austrije. Kvaternik je ponovno ostao sam. 


Očigledno su se Kvaternikove zamisli o dizanju ustanka protiv Habsburške 
Monarhije kretale na tri razine: prva je mogućnost da bi velike sile mogle izravno 
pomoći taj ustanak, zatim da bi neka od njih bila spremna da ga bar donekle pod- 
rži i, naposljetku, da bi on sam pristupio pripremi ustanka bez dodira s diploma- 
cijom jedne od velikih sila. Čini se da se u njega nakon iskustva 1863./64. učvr- 
stila misao o dizanju ustanka bez strane pomoći, koja će ga konačno dovesti u Ra- 
kovicu. Kvaternik je, doduše, i nakon sloma suradnje emigracije potlačenih naro- 
da održavao vezu s talijanskim državnim tajnikom. Nadao se da bi Italija mogla 
pomoći proširenju ustanka u Hrvatskoj radi Venecije. Bio je uvjeren da bi taj us- 
tanak morao ili brzo uspjeti ili biti poražen za vrlo kratko vrijeme. Držao je da bi 
Hrvati mogli uspjeti kao naoružan, vojnički izvježban narod kao što to, mislio je, 
nije bio nijedan drugi europski narod. Bunu je doživljavao kao pokret “koliba?, 
“pučkih masa" koje “kaput" ne bi vodio, nego bi njime rukovodio. Nadao se da bi 
zadruge, te čuvarice patrijarhalnih odnosa u obitelji, mogle osigurati disciplinu us- 
tanka. Držao je dakle da su u Hrvatskoj, posebno u Krajini, znatno bolji uvjeti za 
ustanak nego bilo gdje drugdje, posebno u Poljskoj, gdje on ovisi o gradovima, jer 
su seljaci tamo “robovi (veleposjednika). Kvaternik je zamišljao da je popularan 
u Dalmaciji i da može uspjeti u Krajini jer su 1861. on 1 Starčević utjecali na sa- 
borske zastupnike, krajišnike. Uz događaje koji su u Kvaternika poticali misao o 
ustanku bez strane pomoći, zacijelo ga je hrabrila njegova predodžba da je izab- 
ranik Božji koji će ostvariti stoljetno zvanje hrvatskoga naroda. 

Kvaternikov emisar, krajišnik 1 vojni bjegunac, Ante Rakijaš pošao je u 
Dalmaciju već 1865., no nije mogao uraditi ništa u vezi s dizanjem ustanka. Kva- 
ternik se tada vratio u Zagreb ali ga je, kao ruski podanik, morao odmah napus- 

E. Kvaternik, Promemorija princu Jćromeu Napolćonu. Preveo i predgovor napisao Franjo 
Bučar, Zagreb, 1936. Bučar je pogrešno pretpostavljao da je ta promemorija, namijenjena polj- 
skoj revolucionarnoj vladi, pisana za toga princa. 

titi. Njegova nada u slom Austrije porasla je ljeti 1866. kada je pruska vojska po- 
razila austrijsku kod Sadove, dok su pruski saveznici — Talijani — bili poraženi 
kod Custozze i Visa. Nakon toga, obratio se pruskoj vladi s ponudom “prusko- 
hrvatske" politike ali, čini se, nije dobio odgovor. Rakijaš je na početku 1867. po- 
novno krenuo u Dalmaciju, gdje je ubrzo uhvaćen, dok se Kvaternik ljeti 1867. 
mogao vratiti u Zagreb.“ 


24 

O drugoj emigraciji vidi prije svega: Kuntić, 1961.; za Kvaternikovu suradnju s češkim emig- 
rantom, radikalnim demokratom Fričom vidi: Šestak, 1965., 1972-73; Žaček, 1979.; Šidak, 
1983. 

Hrvatski sabor 1865.-1867. i Austro-ugarska nagodba 


Kada se stjecajem okolnosti Franjo Josip odlučio za kompromis s Mađa- 
rima, otpustio je u srpnju 1865. Schmerlinga i postavio je dotadašnjeg namjesni- 
ka Češke Belcredija za državnoga ministra i predsjednika Ministarskog vijeća. 
Ovaj je stvarao svoj sustav vlasti protiv njemačkih liberala oslonom na konzer- 
vativno-klerikalne snage pa je ubrzo proglasio amnestiju za tiskovne delikte nas- 
tale u Schmerlingovo doba i osnovao vlastiti režimski tisak. Predviđao je federa- 
tivnu organizaciju na temelju Listopadske diplome, prema kojoj je težište ustav- 
nog života u saborima. Vladar je s Belcredijem počeo pripremati uvjete za spo- 
razum s mađarskom elitom. Još jednim činom u svom autokratskom stilu, Franjo 
Josip je 20. rujna 1865. proglasio privremeno sistiranje Veljačkoga patenta jer ga 
odbija veći dio Carstva. Nagovijestio je pregovore s Ugarskim i Hrvatskim sabo- 
rom kojima će, međutim, ipak predložiti da prime Listopadsku diplomu i Veljač- 
ki patent. Ukinuo je “uže" Carevinsko vijeće, uz obećanje da će rezultate svojih 
pregovora s Mađarima predložiti saborima “zapadnih zemalja" prije svoje konač- 
ne odluke. U svom manifestu ističe jedinstvo Carevine (stvoreno oktroiranim us- 
tavom 1849.), ali se priznaje povijesno pravo i dopušta Ugarskom i Hrvatskom 
saboru da predlože izmjene. Car je dakle oduzeo predstavnicima austrijskih ze- 
malja pravo izravnih pregovora s Ugarskim saborom i zastupao je načelo da se 
zapadni dio Monarhije može staviti u vezu s Ugarskom samo preko njegove oso- 
be. Sistiranje “užega" Carevinskog vijeća s njemačkom većinom jest povratak na 
dualistički koncept Listopadske diplome, tj. na mogućnost federativnog uređenja 
austrijskih zemalja prema jedinstvu zemalja krune Sv. Stjepana.! 


U jeku izborne kampanje za Hrvatski sabor, u lipnju 1865., Franjo Josip 
je posjetio Budimpeštu. U toj su situaciji svi napori Mažuranićeve Samostalne 
narodne stranke da osigura većinu na izborima, osuđeni na propast. U opreci s bi- 


1 

Prikaz se temelji na Spisima i Dnevniku Sabora Trojedne kraljevine Dalmacije, Hrvatske i Sla- 
vonije od g. 1865./67., Zagreb, 1867., i na literaturi o događajima koji su doveli do Austro- 
ugarske nagodbe. Ta je literatura navedena u: Gross-Szabo, 1992., 583. Upotrijebljeni su i po- 
jedini odlomci sa stranica 191-200 spomenute knjige. 

rokracijom, katoličkom i pravoslavnom hijerarhijom (osim Strossmayera) te S 
krajišnicima, predstavnici opozicije dobili su većinu na izborima u drugoj polo- 
vini lipnja i na početku srpnja 1865. 

Uoči sastanka Sabora Starčević je bio pun optimizma. Vj erovao je da će se 
mađaroni složiti s pravašima protiv “Otčinske", tj. Austrije, na temelja njihova 
glasovanja protiv zajedničkih poslova S Austrijom 5. kolovoza 1861., i nadao se 
propasti Austrije u predstojećem ratu.“ Unatoč pritisku centralističkoga režima, 
izabrana su uz Starčevića još tri pravaša: Dragutin Accurti, koji ga je uskoro osta- 
vio, svećenik Venceslav Urpani i jedan od budućih pravaških prvaka, predstavnik 
riječkih Hrvata Erazmo Barčić. No njihova se prisutnost u Saboru nije osjećala. 
Izuzevši osnovna načelna pitanja, pravaška grupa nije čak ni jedinstveno glasova- 
la. Starčević je bio bolestan pa mu je njegov veliki govor 27. siječnja 1866. bio 
vrlo naporan. Osim toga prezirao je “«orovanje zagrebačko" pa je doista nedosta- 
jao agilni Kvaternik. Starčević je nastojao da on bude izabran i da se vrati kući mi- 
lošću naroda, a ne “apostolskog vitežkog veličanstva“; no to mu nije uspjelo. 


Kada je nastupio Belcredijev režim, Mažuranić je morao ponovno dopus-' 
titi županijske skupštine i opozvati naredbu o isključivoj disciplinskoj vlasti ve- 
likih župana nad činovnicima. Belcredijeva amnestija osuđenih za tiskovne delik- 
te omogućila je ponovno izlaženje Pozora. Mažuranić je već u srpnju ponudio os- 
tavku ali je ona uvažena tek u studenome 1865., uoči otvaranja Hrvatskoga sabo- 
ra, zbog opće mržnje protiv njega; a ta bi mržnja otežala usmjerenje političkih 
prilika u interesu nove strategije bečkoga središta. Za dvorskoga kancelara ime- 
novan je general barun Milan Kušević, umjereni unionist. 


Sistiranjem Veljačkoga patenta nastali su i u civilnoj Hrvatskoj 1 Slavoniji 
novi politički odnosi. Predstavnici Samostalne narodne stranke koji su se za 
Schmerlingova režima morali izjasniti za Veljački patent, sada su se približili fe- 
deralističkom smjeru Narodno-liberalne stranke koja je odbijala pregovore s cen- 
tralističkim režimom, ali ne i sporazum $S bečkim središtem kako je to pokazala 
na Saboru 1861. No nije odmah moglo doći do sporazuma. 


U međuvremenu je novi režim nastojao ukloniti zapreke nagodbi kralja s 
mađarskim plemstvom. Između ostalih mjera izašao je ususret mađarskim zahtje- 
vima za cjelokupnost zemalja ugarske krune. Zato je Erdelj odmah priključen 
Ugarskoj. Franjo J osip nije, doduše, pripremao Hrvatskoj i Slavoniji sudbinu Er- 
delja, nego usku pokrajinsku autonomiju koja ne bi smetala mađarskoj prevlasti, 
pa su hrvatske političke akcije u pravcu širenja autonomije s obilježjem državnos- 
ti osuđene na propast. Izbornim manipulacijama osigurana je pobjeda De&kove 
stranke, spremne na sporazum s kraljem, a pridružili su joj se konzervativci i “li- 


2 

Hrvatski državni arhiv, Akvizicija 1, 1938. Starčevićeva pisma Accurtiju uoči početka Sabora 
do bitke kod Sadove. Četiri od tih pisama (pisanih prije zasjedanja Sabora) objavio je Jurišić 
1943., 381-388. 

jevi centar" K&lmana Tisze. Uz obrazloženje da u Ugarskoj postoji samo mađar- 
ski “politički narod", Dećk je odbio raspravu o zahtjevima nemađarskih naroda. 


I hrvatsko pitanje uključeno je u vladareve pripreme za nagodbu s mađar- 
skom elitom. Koliko je to bilo važno, pokazuje činjenica da je Ministarsko vijeće 
od srpnja 1865. do ožujka 1866. osamnaest puta raspravljalo o hrvatskom pitanju 
i da se austrijska vlada poslužila izravnim pritiskom na Sabor, što nije bio slučaj 
1861. Početak saborskoga zasjedanja četiri je puta odgađan da bi se osigurala 
“dobra' adresa i “trijezno raspoloženje" s obzirom na novu političku situaciju. 


U svomu prijestolnom govoru pri otvaranju Ugarskoga sabora 14. prosin- 
ca 1865. Franjo Josip je pokazao da revizijom zakona iz 1848. koji, kako kaže, 
prelaze preko opravdanih zahtjeva “pridruženih zemalja" (Hrvatske i Slavonije), 
želi postići jedinstvo Monarhije kao velike sile, a unutar nje samostalnost i integ- 
ritet zemalja Ugarske krune. Dok je u svom reskriptu Hrvatskom saboru Franjo 
Josip prešutio članak 42., što bi značilo da se hrvatska strana mora odreći uvjeta 
za pregovore s Mađarima (a taj “odpis? u cjelini niječe državnost “kraljevina Dal- 
macije, Hrvatske i Slavonije"), u prijestolnoj besjedi on se nada da će se postići 
sporazum obostranim popuštanjem. Zapravo je vladar tom prilikom već formuli- 
rao osnovna načela Hrvatsko-ugarske nagodbe. Mađari bi se imali odreći namje- 
re potpune likvidacije autonomije Hrvatske i Slavonije prema zakonima iz 1848. 
i dopustiti pokrajinsku samoupravu, a hrvatski predstavnici morali bi odustati od 
zahtjeva za autonomijom sa značajem državnosti.“ 


Krajem 1865. suvremenicima nije nipošto bilo jasno hoće li uspjeti nagod- 
ba kralja s mađarskom elitom zbog njihovih suprotnih interesa, zbog snažnih pro- 
tivnika dualizma kao što su mađarska košutovska opozicija, njemačka liberalna 
buržoazija, katolička hijerarhija i konzervativno plemstvo, a što je posebno važ- 
no za hrvatsku politiku, obje češke političke struje. Belcredijev se režim oslanjao 
upravo na te protudualističke činitelje u Austriji iako je imao zadaću pripremati 
uvjete za vladarev sporazum s mađarskim plemstvom. 


U svjetlu potpune nesigurnosti s obzirom na buduće uređenje Monarhije, 
valja gledati komešanje, bespomoćnost i mijenjanje stavova stranaka u Hrvat- 
skom saboru 1865.—1867., koji je počeo zasjedati 12. studenoga 1865. Iako je 
propala na izborima i nakon Schmerlingova pada nije imala više nikakve šanse, 
Mažuranićeva je struja uz pomoć bana Šokčevića nastupala kao režimska. Poku- 
šala je manipulacijom pri verifikacijskom postupku i pri izboru saborskih časni- 


3 

O držanju Ministarskoga vijeća i vladara prema Hrvatskome saboru vidi: Die Protokolle des 
dsterreichischen Ministerrates 1848-1867. Das Ministerium Belcredi, sv. 1, obradio H. Bret- 
tner-Messler, Wien, 1971. (sjednice 9. i 19. IX., 2.XI., 2.—3.XIL, 6. 1 26. XII. 1865. te 20. 127. 
[., 21.11, 9. III. 1866.) 

ka osigurati svoj utjecaj. Zato je saborsko zasjedanje počelo sukobom samosta- 
laca s liberalima i unionističkom grupom u vezi s pravom zastupstva vijećnika 
Banskoga stola koje je postojalo do 1848. Ti bi vijećnici, dakako, podupirali Ma- 
žuranićevu struju. Tu se opet jednom pokazala austrijska “despocia?" pa je Star- 
čević dva puta ustao protiv tendencija nametanja interesa bečkoga središta Hrvat- 
skom saboru. Izjasnio se najprije protiv zastupstva vijećnika Banskoga stola a za- 
tim je, s obzirom na to da su “služeći oficiri" Granice imali u Saboru zadaću po- 
duprijeti interese bečkoga središta, želio da se to spriječi. Istaknuo je da “naš na- 
rod" u Turskoj ne trpi takvo “nevoljničtvo" kao onaj u Granici, i da njezini pred- 
stavnici ne mogu sudjelovati u stvaranju zakona koji se ne primjenjuju na njezi- 
nu području. Uvjeren da je u pitanju zakulisna makinacija sa zapisnikom u vezi 
S konstituiranjem Sabora i s njegovim prijedlogom da Sabor ne prizna “služeće | 
oficire" iz Granice narodnim zastupnicima. Uvrijedio je “čast i dostojanstvo" Sa- 
bora uzrujanom izjavom: “Ja iskreno izpoviedam, da ja neću niti hotimice, niti 
nehotimice medju koje kakve gaunere spadati, niti ću..." Inztistirajući na svom 
uvjerenju da se “zapisnici sakrivaju, Starčević je naposljetku bio primoran 
opozvati svoju psovku.? Slične neparlamentarne reakcije postale su poslije stil 
Davida Starčevića. 


Narodna liberalna stranka obratila se u vezi s Banskim stolom kralju pa je, 
na temelju zaključka Ministarskoga vijeća, došlo do izmirenja zavađenih struja 
sporazumom oko ličnosti predsjednika i dvojice potpredsjednika i kraljevim 
odobrenjem da vijećnici Banskoga stola nemaju sjedište u Saboru.“ 


No 1 dalje su prevladavali sukobi i strastvene izjave. Hrvatski je sabor nai- 
me prije Ugarskog sabora morao izreći svoj državnopravni program koji je, pre- 
ma vladarevoj želji, imao poslužiti kao važan poticaj Ugarskome saboru da pris- 
tane na kompromis s njime. Iako se samostalska struja nakon sistiranja Veljačko- 
ga patenta približila liberalima i zastupala federalizam, ipak su razlike s obzirom 
na Ugarsku bile značajne. Međutim, liberalna se struja našla u suprotnosti i sa 
svojim dotadašnjim saveznicima — unionistima, pobornicima dualizma. Tako su 
iz adresnoga odbora proizašle adresa većine, tj. narodno-liberalne struje, što ju je 
sastavio Rački, i adresa unionista Stojanovića s kojim je Starčević glasao 1861. 
U žestokim sukobima, a pod pritiskom Ministarskoga vijeća, naposljetku je iz- 
glasana adresa koja je velikim dijelom odgovarala usmjerenju prema sporazumu 
s mađarskom elitom. i 


Nacrt adrese Račkoga odbio je Listopadsku diplomu i Veljački patent ali 
je načelno odobrio zajedničke poslove za cijelu Monarhiju u federalističkom 


5 
Djela I, 49-52, 52-54. HS 65-6. Izjava o “gaunerima? nije u Djelima. 


6 
Razmjerno miran tijek zasjedanja imao je jamčiti zagrebački nadbiskup Haulik kao povjere- 
nik bečkoga središta. 

smislu. Tek nakon osiguranja cjelokupnosti Trojedne kraljevine, tj. sjedinjenja ci- 
vilne Hrvatske i Slavonije s Krajinom i Dalmacijom, prišlo bi se rješavanju dr- 
žavnopravnih pitanja, i to na temelju članka 42. što bi ga Ugarski sabor morao 
prije pregovora u cijelosti prihvatiti, tj. priznati prekid državnopravnih odnosa 
1848., cjelokupnost Trojedne kraljevine i minimum autonomije. Ostale dvije 
struje također su se pozivale na članak 42., ali samo na dio koji im je odgovarao. 
Predstavnici samostalske struje izjasnili su se za izravne pregovore s dvorom bez 
obzira na držanje Mađara, jer su 1848. prekinuti državnopravni odnosi s njima. 
Stojanovićev adresni nacrt predlagao je rješenje odnosa s Ugarskom na temelju 
izmijenjenih zakona iz 1848.' 


Iz Starčevićeva velikoga govora 27. siječnja 1866. protiv svih triju adresa 
vidi se da se već potpuno oblikovala njegova krepkost i sustavnost izlaganja te stil 
i retorika kao umješnost uvjeravanja. No može se pretpostaviti da njegov govor 
nije imao istu snagu kao napisana riječ jer je sam istaknuo da ga zbog bolesti 
mora skratiti. U prvom dijelu Starčević suprotstavlja austrijsku despociju država- 
ma u kojima je zakon izraz volje naroda izražene u saboru, dok je vlada samo 
njezin “odbor", a kralj “pervi deržavljan" (tj. građanin) koji se brine za izvršenje 
zakona. I ovom prilikom, kao i inače, on dakle uporno ponavlja da vlast mora biti 
koncentrirana u narodu, tj. Saboru, i da su u “deržavi slobodnoj" adrese čeda 
“javnoga mnenja". Nasuprot tome u Hrvatskoj “neima ništa osim pogažena zako- 
na i osim sužanjstva“, pa “neima političke stranke osim cela naroda" i “nekoliko 
čeljadi" koja se protivi tuđincu. Ovdje javno mišljenje zamjenjuju prodana piska- 
rala. Zato Sabor u tim uvjetima ne smije predlagati adrese nego mora prije sve- 
ga “braniti ugovorna sveta prava samostalnosti naše domovine“. 


Starčević nije mogao izravno optužiti vladara, pa je rekao da je siguran 
kako on ne zastupa nazore o hrvatskome javnom pravu u svojim “ukazima" o 
zatvaranju Sabora 1861. i sazivanju ovoga Sabora. Prije svega, osuđuje činjeni- 
cu da Franjo Josip drži da je on ne samo austrijski car nego i hrvatski kralj “po 
milosti božjoj" iako mu Hrvatsku nije povjerila Božja milost nego su “otci naši 
slobodnom voljom naroda? izabrali Habsburgovce za svoje vladare. Kada Star- 
čević ne bi bio “deržavljanin'' zemlje s ugovornim pravima prema prijestolju, 
tješio bi se istinom da milost Božja ostavlja vladare kada ih napusti ljubav nji- 
hovih naroda. Prikriveno prijeti vladaru aluzijama na dinastije Stuarta i Bourbo- 
na koje su zbog toga izgubile svoja prijestolja. Prema tome, kaže Starčević, s ob- 
zirom na despotizam koji “tlači i ubija" hrvatska ugovorna prava, Sabor mora 
svečano prosvjedovati protiv tih “ukaza". Ako to ne učini, odobrit će tu užasnu 
samovolju. Odbijajući “izmišljene zajedničke poslove" koje kraljevi reskripti 


gi : 

Taj prijedlog nisu prihvaćali oni unionisti koji su uglavnom držali da treba cjelokupnost zema- 
lja krune Sv. Stjepana uskladiti s “domaćom? autonomijom. O držanju srpskih zastupnika vi- 
di: Gross-Szabo, 1992., 196. 

žele nametnuti Saboru, ističe da je “duša" hrvatskoga ustava i slobode u sabor- 
skoj inicijativi koju je prvi izrazio francuski ustav 1791. “... ako odpustimo in1- 
cijativu, odpustili smo sve.? 


Starčević želi historijskom interpretacijom upozoriti na nepravde, tlačenja 
i grozote koje su Habsburgovci stoljećima nanosili Hrvatima. “Ja vam kažem, da 
izvan povestnice, izvan života, ništa nepriznajem za siguran, za stalan temelj po- 
litike." Zato on, kao i Kvaternik, opravdava svoje viđenje odnosa s Habsburgov- 
cima njihovim izborom 1527., hrvatskom Pragmatičkom sankcijom 1712. i hr- 
vatskim ratom protiv Mađara, a za Austriju, 1848. Pri tome se u njega javljaju 
drugačiji tonovi nego kod drugih pobornika hrvatskoga državnoga prava koji se 
pozivaju na povijest. Čini se, naime, da hrvatskim velikašima zamjerava što su 
uopće izabrali Habsburgovce za hrvatske kraljeve. Kaže da je u vezi s turskom 
opasnosti prihvatila taj izbor samo ona “stranka Hervatah" koja je (naivno) vje- 
rovala da će oni potjerati Turke “barem iz Bosne", 1 od “međah Hervatske". Um- 
jesto toga Habsburgovci su dopustili Turcima nova osvajanja i iznevjerili Hrvate, 
a obitelji koje su ih izabrale, tj. Zrinski 1 Frankopani, “podavljeni" su zbog svo- 
ga bogatstva 1 ljubavi za domovinu. 


Starčević tvrdi da je Austrija tako isisavala daće iz naroda da su ljudi bje- 
žali u Tursku, i da je to razlog uređenja “granice'. Ponavlja da je pučanstvo bilo 
tristo godina pod turskim jarmom koji je ipak bio znatno blaži nego onaj austrij- 
ski. Kaže da je Austrija na početku 18. stoljeća bila ponižena i gotovo srušena. 
(U ratu za španjolsku baštinu 1701.-1714. Habsburgovci nisu uspjeli osigurati 
španjolsko prijestolje za austrijskoga nadvojvodu Karla). I upravo kada Hrvati, 
prema Starčeviću, “imadiahu lepu i lahku priliku da se oslobode, u to vreme pri- 
miše otci naši tako zvanu sankciu pragmatičku" (1712.) ali nisu odustali od svo- 
ga javnoga prava. Dok se dakle velikašima iz 1527. mogla zbog turske opasnos- 
ti oprostiti njihova kobna zabluda u vezi s izborom Habsburgovaca, jer nisu zna- 
li da ovi uvijek gaze svoja obećanja, dotle su “otc1" iz 1712. prvi put pokazali 
sklonost Hrvata da ratuju za svoga najvećega neprijatelja, a za vlastitu propast. 
Vrhunac toga ludoga postupka jest djelatnost bana Jelačića i Franje Kulmera 
1848., jer su oni najviše učinili da obrane Austriju od propasti. Iz hrvatske povi- 
jesti nakon izbora Habsburgovaca, može se naučiti samo jedno: “Dakle s ovoga 
mojega stajališta u ime naše tristo četerdeset godišnje povestnice u Austrii, ja 
vam kažem: Austria je vazda jedna te ista, ona niti se menjala niti se menja; ja 
Vam kažem u ime povestnice, da se despocie nepopravljaju nego propadaju." U 
opasnosti austrijska vlada je janje, a poslije postaje vukodlak. “Dok je Austria iz- 
van pogibeli, u njoj gospodo, najteže onomu, tko joj je najviše dobra učinio“, tj. 
Hrvatima.“ 


8 
Djela I, 63. Cijeli govor Djela I, 54-71 

Starčević je još pojačao svoju mračnu sliku Austrije kao strašnoga zla neus- 
poredivoga s bilo čime na svijetu. Odgovarajući na neke primjedbe da on u svojoj 
“zasukanosti" ne bi htio ugovarati niti s jednom vladom, izjavljuje da bi pregova- 
rao s Rusijom, Pruskom, Francuskom i Turskom jer nijedna od njih ne sklapa ugo- 
vore samo da ih pogazi i nijedna zlodjelima tako ne oskvrnjuje vjeru i Boga kao 
Austrija. Predsjednik ga je nakon tih riječi opomenuo u ime monarhičnoga naro- 
da koji štuje vladarevu osobu kao svetinju. Drugim riječima, slušatelji su Starče- 
vićevu “Austriju? kao vrhunsko zlo poistovjetili s kraljem. Starčević je prkosno 
odgovorio da je njemu vladareva osoba “svetia nego ikomu", ali ne i vlada. Ta iz- 
java samo je napola istinita. Zacijelo mu je svetinja “hrvatski kralj“ ali ne i Franjo 
Josip koji se ponaša u punoj suprotnosti s dužnostima hrvatskoga kralja prema na- 
rodu. Uzmemo li još u obzir njegovu stalnu ironiju na račun “otčinske Austrie", 
moramo pretpostaviti da je kralja smatrao utjelovljenjem Austrije, ali nije mogao 
otvoreno ponoviti svoje izjave iz “Predstavki'" da Hrvati, zbog vladarova kršenja 
ugovora s njima, imaju pravo taj ugovor raskinuti. On dakle ne priznaje nikakvo 
jedinstvo Austrije, osim ljubavi prema vladaru, a misao o jedinstvu zemalja obi- 
telji Habsburg vladarima su ucijepili njihovi najveći neprijatelji. Kad bi naime 
svaki narod Austrije bio “srećan i zadovoljan", pa tako i Hrvati, oni bi branili di- 
nastiju od Rusije i Pruske, no oni ne žele ratovati za svoje današnje ropsko stanje. 


U posljednjem dijelu govora Starčević odbacuje sve tri adrese jer nijedna 
ne zahtijeva povratak “našega ugovorna ustava", a umjesto da prosvjeduju “pro- 
ti bezzakonju', prihvaćaju zajedničke poslove. Smatra dakle sve tri adrese be- 
zumnima, a bude li prihvaćena koja od njih, zastupnici će se kajati što nisu “pos- 
ve sledili sabor hervatski godine 1861.', tj. odbili raspravu o zajedničkim poslo- 
vima s Austrijom jer Sabor mora najprije zahtijevati povrat svoga ugovornoga us- 
tava i tek nakon toga može pregovarati s vladarom. Starčević osuđuje mišljenje 
pobornika političke prakse da je Sabor 1861. ostao u “negacii" zajedničkih pos- 
lova, da se to pokazalo lošom politikom i da se zato sada mora nešto učiniti da 
Hrvati ne budu isključeni iz mogućega vladareva sporazuma s mađarskim plem- 
stvom i prepušteni mađarskoj prevlasti. Zahtjev Hrvatskoga sabora 1861. za pov- 
ratom ustava, prema Starčeviću nije “negacia" nego “najpravilnia pozitivnost". 
Negacija bi bila kada bi Tirolci, koji nemaju ugovorno pravo, zabacili ono što im 
se nudi. Uostalom, kaže Starčević, Sabor je sazvan sa svrhom da priznavanjem 
zajedničkih interesa proglasi Hrvatsku austrijskom pokrajinom, tj. da prihvati 
status koji ima Tirol, umjesto da se vrati “u kraljevinu Hervatsku još danas pred 


Bogom i pred narodi zakonito slobodnu i samostalnu", a pri tome se želi sprije- | 


čiti svako pregovaranje s Mađarima. Kako se vidi iz njegovih kasnijih izjava, 
Starčević je uvjeren da je riječ samo o pletivu zlokobne Austrije da zavadi Hrva- 
te 1 Mađare koji su također njezina žrtva. 

Je li se Starčević doista nadao da bi Sabor “praktičnjakah"' mogao veći- 
nom glasova prihvatiti zaključak u smislu potpune državne samostalnosti Hrvat- 

ske i približiti se njegovu “čistom" načelu kao što se to desilo 1861.? Očekujući 
slom Austrije u predstojećemu austrijsko-pruskom ratu, on je vjerojatno držao da 
bi Hrvatski sabor takvom odlukom doista učinio bitan korak prema ostvarenju sa- 
mostalne hrvatske države. Njegov stav proizlazi iz iluzije da Austrija zahvaljuje 
svoj opstanak jedino Hrvatima koji su na bojnom polju, a i inače, pomagali Aus- 
triji umjesto sebi. Ne bi uopće bila potrebna posebna borba Hrvata protiv Austri- 
je jer bi ona bila osuđena na propast samim tim što bi je Hrvati prepustili njezi- 
noj sudbini. Nije želio vidjeti da su Mađari, koje je proglasio “Dučićem'", neus- 
poredivo jači od Hrvata i da dinastija gleda na Hrvatsku preko Budimpešte. Ako 
su dakle unutrašnje snage Hrvatske odlučan činitelj pri održanju Monarhije, onda 
se odluka Hrvatskoga sabora o zajedničkim poslovima s Austrijom, koja upro- 
paštava Hrvate, može tumačiti samo kao namjerna izdaja oživotvorenja hrvatske 
samostalnosti. U sklopu tih misli rađa se bitna komponenta njegova ideološkoga 
sustava, naime učenje o “Slavoserbima“. 


Starčević misli da se ponavlja situacija iz 1712. i 1848. kada bi, prema nje- 
govu uvjerenju, Austrija propala da je nisu spašavali Hrvati. Naime, Austrija je 
nekoliko mjeseci nakon zaključka Hrvatskoga sabora o zajedničkim poslovima 
doista doživjela u ratu s Pruskom težak poraz i Franjo Josip je bio primoran pre- 
kinuti svoje kolebanje i konačno se nagoditi s Mađarima. Da je Hrvatski sabor 
poslušao Starčevića i odbio zajedničke poslove uopće, bio bi smjesta raspušten 1 
možda bi se vladarevi pregovori s Mađarima obavljali bez ikakva obzira na tra- 
dicionalnu hrvatsku autonomiju. To se može pretpostaviti jer je već adresa Rač- 
koga bila zbog isticanja hrvatske državnosti, neprihvatljiva dvoru. 


Zastupnici Hrvatskoga sabora nisu se obazirali na Starčevićeva zaklinja- 
nja pa je adresa Račkoga dobila većinu. Unatoč tome što je strastveno osudio sva- 
ku adresu kao takvu, a pogotovo onu koja priznaje zajedničke poslove Hrvatske 
s Austrijom, Starčević je u specijalnoj debati govorio o pitanju koje mu je naro- 
čito ležalo na srcu. Protivio se uobičajenim vladarskim titulama u naslovu adre- 
se. Rekao je da je naslov “apoštolsko veličanstvo" i “premilostivi gospodar“ vri- 
jeđanje kralja, poniženje naroda i “neznanje povestničko". Pojam apostolskoga 
kralja za ugarskoga kralja Stjepana proglasio je izmišljotinom 18. stoljeća. Pojam 
“gospodar? poistovjetio je s despotom koji ima samo prava, a ne i dužnosti. Ri- 
ječ “premilostivi" je poniženje jer se odnos kralja i naroda ne temelji na među- 
sobnoj milosti nego na ugovoru. Taj je pojam postojao u nekadašnjem saboru, 
zastupniku staleža, “od kojih je svaki manji od naroda, a kralj biaše načelnik sve- 
ga naroda" a ne samo pojedinih “kastah" i zato viši od onoga sabora. Predložio 
je samo naziv “vaše veličanstvo“, i to malim početnim slovima, a toga se držao 
u svim kasnijim objavljenim govorima. 


9 
Djela I, 71-72 

Na početku generalne debate o adresi 20. siječnja 1866. vladar je zahtije- 
vao da ban energično postupi protiv adresnoga prijedloga Račkoga. Ipak je ovaj 
dobio znatnu većinu ali su u specijalnoj debati, pod pritiskom Ministarskoga vi- 
jeća, načela Račkoga doživjela potpuni poraz. Pod prijetnjom raspusta Sabora, a 
nakon tajne sjednice, došlo je do kompromisa narodno-liberalne i unionističke 
struje. Trebalo je napustiti načelo Račkoga da je cjelokupnost Trojedne kraljevi- 
ne uvjet rješenju odnosa s Ugarskom i Austrijom. Liberali su odustali od prego- 
vora s Austrijom i pristali na to da saborski odbor pregovara s odborom Ugarsko- 
ga sabora kako bi Trojedna kraljevina bila zastupana u tijelu koje će rješavati od- 
nos zemalja ugarske krune prema cijeloj Monarhiji. Time se odustalo od tumače- 
nja da su 1848. prekinuti svi odnosi između Ugarske 1 Hrvatske i da treba pre- 
govarati na sasvim novim temeljima. Pobijedili su zahtjevi unionista da se prego- 
vara s Mađarima bez prethodnoga postavljanja uvjeta za osiguranje hrvatske dr- 
žavnosti. Ishod glasovanja pokazuje da dvor ipak nije mogao računati s ““posluš- 
nim"? Saborom. No različitim manipulacijama proglašena je 10. veljače 1866. ad- 
resa koja zapravo nije bila većinska. U nadi da će kralj što prije učiniti potrebne 
korake za sjedinjenje Dalmacije i Krajine s civilnom Hrvatskom 1 Slavonijom, 
adresa prihvaća zajedničke poslove Monarhije, i to slobodnim sporazumom u 
granicama ugarsko-hrvatskoga državnog prava, tj. ne na temelju Listopadske dip- 
lome. Trojedna bi kraljevina sudjelovala u pregovorima o odnosu prema ukupnoj 
Monarhiji ako Ugarski sabor pristane na uređenje državnopravnoga odnosa izme- 
đu Trojedne kraljevine 1 Kraljevine Ugarske sporazumom obaju sabora kao rav- 
nopravnih činitelja. U tom bi slučaju odbori Hrvatskog i Ugarskog sabora rješa- 
vali ta pitanja. Ugovor o državnopravnom odnosu uvrstio bi se u krunidbenu zav- 
jernicu. Adresa je dakle izašla ususret vladarevim zahtjevima jer je olakšala mo- 
gučnost pregovora s mađarskim predstavnicima, ali nije bila “dobra? jer je nag- 
lašavala državnost i cjelokupnost Trojedne kraljevine.“ Ministarsko vijeće ipak je 
odustalo od odluke raspuštanja Hrvatskoga sabora. Franjo Josip izjavio je sabor- 
skoj delegaciji, koja mu je predala adresu, da sva pitanja koja se tiču Hrvatske 
moraju ustupiti mjesto nužnom uređenju uzajamnih odnosa zemalja krune Sv. 
Stjepana. Naredio je da Sabor pripremi sve što je nužno za sporazum sa zastup- 
stvom Kraljevine Ugarske. 


Međutim, adresa Ugarskoga sabora od 24. veljače 1866. u suprotnosti je s 
onom Hrvatskoga sabora jer se još uvijek drži zakona iz 1848. Na temelju njih bi 
se “pokrajinska" autonomija protezala samo na užu civilnu Hrvatsku. No pred- 
stavnici Hrvatske više se ne pozivaju da na Ugarskom saboru raspravljaju o dr- 


10 

Ministarsko je vijeće osudilo odgovorne za adresu, i to Strossmayera, za kojega se kaže da je 
stekao simpatije slavenskoga stanovništva izvan Hrvatske (tj. Čeha) i Račkoga. Sam je Franjo 
Josip naredio da ban diskretno skuplja podatke koji bi poslužili za “daljnje korake? protiv bis- 
kupa kod Vatikana. Vladar je zahtijevao obavijesti o Račkome koji se smatrao opasnim i zato 
što je tada bio školski nadzornik. 

žavnopravnim pitanjima, pa se otvara mogućnost pregovora putem kraljevinskih 
odbora. Nakon toga je Franjo Josip izrazio zadovoljstvo što je Hrvatski sabor 
napustio svoje “negativno" držanje iz 1861. i prihvatio zajedničke poslove. Na- 
redio je da se izabere odbor koji bi u pregovorima s odborom Ugarskoga sabora 
mogao braniti “na pravu osnovanu" autonomiju i narodne interese. Pri tome od- 
bija raspravu o Dalmaciji 1 ukidanje vojničkoga sustava u Krajini dok se ne Tije- 
še državnopravna pitanja. 

U reskriptu Ugarskom saboru Franjo Josip nije prihvatio zakone iz 1848. 
kao izraz mađarskoga državnopravnoga kontinuiteta i odbio je zahtjev da se 
Ugarski sabor dopuni zastupnicima Dalmacije, Rijeke i kotarevima nabrojenim u 
zakonima 1848., prije rješenje državnopravnih odnosa s Hrvatskom i Slavonijom. 
Oba otpisa pokazuju da državna autonomija Trojedne kraljevine ne dolazi u ob- 
zir, ali da dvor ne želi dopustiti Mađarima potpunu likvidaciju hrvatske autono- 
mije. Reskripti naime jamče “pokrajinsku" autonomiju (još nije jasno kojega di- 
jela Trojedne kraljevine) i nastoje privoljeti Mađare na kompromis jamstvom in- 
tegriteta zemalja krune Sv. Stjepana. | 


Dok je Deakovoj grupi bitna uspostava zakona iz 1848. i imenovanje ma- 
darskoga ministarstva, vladar je zahtijevao izmjenu tih zakona kao uvjet za odob- 
renje mađarske vlade. Zato je 1. ožujka u Ugarskom saboru izabran odbor šezde- 
setsedmorice čiji je pododbor od 15 članova pod predsjedništvom grofa Gyule 
Andr&ssyja izradio nacrt za definiciju “zajedničkih poslova". Elaborat je dovršen 
25. lipnja 1866., dan prije odgode Sabora, a osam dana nakon objave rata Prus- 
koj. Godinu dana poslije, “mišljenje“ pododbora je, uz izmjene na temelju dogo- 
vora s kraljem, postalo zakonom 12/1867, tj. ugarskim nagodbenim zakonom. 

Kraljev odgovor na adresu Hrvatskoga sabora svojim je odbijanjem da uk- 
loni zapreke sjedinjenju Dalmacije s civilnom Hrvatskom i Slavonijom (što je 
značilo potporu bečkoga središta autonomaškoj struji u Dalmaciji protiv Narod- 
ne stranke) i da ukine vojni sustav Krajine, izazvao silno ogorčenje liberala i sa- 
mostalaca, ali se zastupnici nisu usudili suprotstaviti kraljevoj zapovijedi da pre- 
govaraju s mađarskim predstavnicima. Protiv unionista stvorila se nova većina 
dotada zavađenog liberalnoga i samostalskog krila Narodne stranke, koja je na- 
kon strastvenih debata uspjela prodrijeti kombinacijom obrane državnosti i cje- 
lokupnosti Trojedne kraljevine i popuštanja vladarevoj zapovijedi da pregovara s 
Mađarima. U tom je smislu izrađen naputak hrvatskome Kraljevinskom odboru 
koji se temeljio na članku 42. a zahtijeva, uz ostalo, da Trojedna kraljevina bude 
“osobno i neposredno" zastupana u tijelu koje će raspravljati o zajedničkim pos- 
lovima Monarhije. Kraljevinski odbor je trebao postići posebnu krunidbenu zav- 
jernicu za Trojednu kraljevinu, što bi bila potvrda njezine državnosti. 


Dok je od 21. travnja do 22. lipnja u Budimpešti boravila delegacija Hr- 
vatskoga sabora, već spomenuti odbor Ugarskoga sabora pripremao je nacrt pri- 
jedloga za nagodbu s vladarom. Delegacija Ugarskoga sabora za pregovore s hr- 

vatskom delegacijom nije željela ništa odlučiti prije nego što vladar odgovori na 
nacrt nagodbe. Mađari su znali da će kralj u slučaju sporazuma s njima, dopusti- 
ti da se riješi državnopravni odnos između Ugarske i Hrvatske i Slavonije u ma- 
đarskom interesu i da je jedini njegov uvjet “pokrajinska" autonomija Hrvatske 1 
Slavonije. Neuspješni pregovori prekinuti su neposredno prije završenoga izvješ- 
taja komisije Ugarskoga sabora za nagodbu kada su (17. i 18. lipnja) već bili ob- 
javljeni austrijski i pruski ratni manifesti. 


U vezi s pregovorima može se ukratko reći da su se sukobile dvije koncep- 
cije: hrvatska strana na čelu sa Strossmayerom željela je ugovor između sabora 
dviju ravnopravnih država, a mađarska je delegacija pristala samo na sporazum 
parlamenta jedinstvene mađarske države i “pokrajinske skupštine sa statutar- 
nim, a ne i zakonodavnim pravom. Zato je mađarska delegacija odbila posebnu 
krunidbenu zavjernicu koja bi jamčila državnost Trojedne kraljevine. Posebna ja- 
buka razdora bila je Rijeka.'' Pregovori su naposljetku neuspješno prekinuti i čla- 
novi delegacije vratili su se u Zagreb očajni i poniženi u uvjerenju da Mađari vide 
u Trojednoj kraljevini samo “inkorporiranu* 1 “podređenu* stranu. | 


Dok je odbor Ugarskoga sabora dovršavao svoj elaborat o budućem uređe- 
nju Monarhije, a delegacija Hrvatskoga sabora boravila u Budimpešti, zaoštravao 
se austrijsko-pruski sukob za prevlast u Njemačkoj. Kancelar Bismarck se, štoviše, 
upustio u pregovore s mađarskom emigracijom radi osnivanja mađarske legije, a u 
doba rata obećao je Česima smostalnu kraljevinu. Nakon sukoba u vezi s Holstei- 
nom i reformom Njemačkoga saveza, Pruska je naposljetku istupila iz njega i oku- 
pirala tri njemačke države. Manifestom od 17. lipnja Franjo Josip je navijestio rat 
Pruskoj i Italiji, a pruski je ratni proglas objavljen 18. lipnja. Već 24. lipnja austrij- 
ska je vojska pobijedila talijansku kod Custozze, a 20. srpnja poražena je talijan- 
ska mornarica kod Visa. No o ishodu rata odlučio je katastrofalan poraz austrijske 
vojske 3. srpnja kod Sadove u Češkoj. Prusko osvajanje Austrije moglo se zausta- 
viti samo brzim primirjem. To je Bismarck i želio jer je Pruska ostvarila prevlast u 
sjevernoj Njemačkoj, a Njemački savez više nije postojao. Težnja habsburškoga 
dvora i austrijsko-njemačke liberalne buržoazije da postigne prevlast u Njemačkoj, 
konačno je propala. Mirom u Pragu 23. kolovoza 1866. Habsburška je Monarhija 
izgubila Veneciju, ali je inače zadržala svoj teritorijalni opseg, a 1 ratna odšteta bila 
je s obzirom na loše austrijske državne financije razmjerno umjerena.“ 

Dakle, Austrija je bila poražena i “ponižena", da se poslužim Starčeviće- 
vim rječnikom, ali nije propala jer to nije bilo u Bismarckovu interesu nakon što 


11 

O tom razdoru, mađarskim i hrvatskim argumentima (Račkoga) i zatim o događajima u vezi s 
de facto priključenjem Rijeke Ugarskoj, vidi: Gross, 1987. 

12 


O austrijsko-pruskom ratu i o borbi za premoć u Njemačkoj vidi: Gall, 1980.; Lutz, 1985.; 
Bridge, 1989. 

je Pruska osigurala svoju hegemoniju u Njemačkoj. No i ti događaji poslužili su 
kao opravdanje Starčevićevu uvjerenju da će Austrija kad-tad propasti 1 da hrvat- 
ska politika mora na to čekati uz odlučni zahtjev da joj se vrati od Habsburgova- 
ca pogaženo državno pravo, a ne pomagati Austriju prihvaćanjem bilo kakvih za- 
jedničkih poslova. 

Nakon rata se Franjo Josip zajedno s vojnim vrhovima više nije kolebao s 
obzirom na nagodbu s mađarskim plemstvom. Trebalo je učvrstiti Monarhiju iz- 
nutra kao uvjet za odmazdu Pruskoj na koju je Franjo Josip još neko vrijeme po- 
mišljao. Austrijsko-njemački liberali shvatili su kako je s propašću njihovih nas- 
tojanja da Monarhija postigne hegemoniju u Njemačkoj, postala nemoguća i nji- 
hova prevlast u pretežno nenjemačkoj austrijskoj carevini. Zato su dotadašnji nje- 
mački centralisti postali skloniji nagodbi s mađarskom elitom, jer bi im ova osi- 
gurala barem vladajući položaj u “zapadnom dijelu Monarhije. Njemačko-ma- 
darski državni dualizam odgovarao je i Bismarcku, uz ostalo i zato što bi novo 
državno uređenje onemogućilo slavenski utjecaj uz eventualnu rusku podršku i 
stvaralo uvjete za uključenje Austro-Ugarske u njegove europske planove. 


Protivnici pariteta Austrije i Ugarske bili su moćni i nakon rata kada je 
grof Gyula Andrassy stupio u vezu s nekim austrijsko-njemačkim liberalima, 
predlažući novo uređenje Monarhije na temelju mađarsko-njemačke hegemonije 
nad ostalim, prije svega slavenskim narodima. Slično kao i mađarsko plemstvo 
koje se u alternativi između sporazuma s vladarom ili s predstavnicima nemađar- 
skih “narodnosti" odlučilo za manje zlo, tj. za nagodbu s kraljem, i njemački su 
liberali mislili da je bolji sporazum s mađarskim plemstvom u dualističkom sus- 
tavu nego ostvarenje zahtjeva predstavnika slavenskih naroda. Ovi posljednji su, 
međutim, nakon poraza austrijske vojske još jednom pokušali zajednički izraditi 
federalistički program. Strossmayer se sastao s češkim prvacima, ali zbog razli- 
Čitih interesa nije došlo do sporazuma. 


Trideseti listopada imenovan je za ministra vanjskih poslova odlučni zago- 
vornik njemačko-mađarskoga dualizma Friedrich Beust. U reskriptu od 17. stude- 
nog 1866. kojim se saziva Ugarski sabor za 19. prosinca (istoga je dana Hrvatski 
sabor izglasao svoju adresu), Franjo Josip, doduše uz bitne prigovore, prihvaća na- 
godbeni prijedlog odbora Ugarskoga sabora kao osnovu za daljnju raspravu. 
“Zemlja (Ugarska, M. G.) stoji na pragu ispunjenja svojih želja", obećava kralj. 

Nakon izbora odbora za pregovore s mađarskim odborom, Hrvatski se sabor 
posljednji put sastao 17. ožujka 1866., a bio je sazvan tek za 19. studenog kralje- 
vim reskriptom od 21. listopada, potpisanim tjedan dana prije odluke Ministarskog 
vijeća o pregovorima na temelju mišljenja pododbora Ugarskoga sabora. Vladar 
poziva Hrvatski sabor da nastoji uspješno završiti započete rasprave s Mađarima. 


13 
O postupcima Franje Josipa i ostalim događajima uoči njegova sporazuma s mađarskim plem- 
stvom i reakcijama Hrvatskoga sabora vidi: Gross-Szabo, 1992., 200-213. 

Bilo je jasno da mađarska strana ne pristaje na hrvatsku autonomiju s obilježjem 
državnosti i da se vladar sve više priklanja sporazumu s mađarskim plemstvom. To 
je on doduše proglasio svojim ciljem već godinu dana prije, ali se nije znalo hoće 
li uspjeti s obzirom na velike suprotnosti interesa. Preostala je zapravo samo jedna, 
ali velika, zapreka. Franjo Josip je naime rujanskim manifestom 1865. obećao sa- 
borima “zapadnog" dijela Monarhije da će se moći izjasniti o njegovu sporazumu 
s Mađarima prije njegova definitivnog prihvaćanja. Zacijelo su pobornici adrese 
Hrvatskoga sabora računali sa snažnim otporom protiv njemačko-mađarskoga dr- 
žavnoga dualizma dijela njemačkih liberala, federalista, Slavena i katoličkog sve- 
ćenstva, kojim bi se ipak moglo postići federalističko uređenje. Nisu pretpostavlja- 
li da će vladar ponovno prekršiti svoju riječ, tj. oduzeti Carevinskom vijeću i pok- 
rajinskim saborima pravo da se izjasne o njegovoj odluci i postaviti njih, kao i Hr- 
vatski sabor, pred gotov čin. Narodno-liberalnoj stranci predbacivala se kolebljivost 
jer je surađivala čas sa strujom koja se bezuvjetno htjela nagoditi s Mađarima, a čas 
s onom koja je bila jednako tako odlučna s obzirom na vezu s Austrijom. No ta je 
nekonzekventnost posljedica njezina načela, da naime snalaženjem između austrij- 
sko-njemačke Scile i mađarske Haribde pokuša izboriti državnu autonomiju za Hr- 
vatsku. U tom je ona ipak, na određeni način, bila dosljednija od ostalih dviju stru- 
ja od kojih je jedna surađivala sa Schmerlingovim režimom, a druga je naposljet- 
ku pristala da se ostvari samo “pokrajinska? autonomija pod strogim nadzorom 
mađarske vlade. Mišljenje da je Narodno-liberalna stranka “prekasno" prihvatila 
Mažuranićev program suradnje s Austrijom i da je time skrivila nagodbu vladara i 
mađarskoga plemstva mimo i protiv hrvatskih interesa, također nije uvjerljivo. Fra- 
njo Josip se ni u kom slučaju nije mogao nagoditi sa slabijim protiv jačega i dopus- 
titi da snažna mađarska opozicija i dalje ugrožava konsolidaciju Monarhije. S ne- 
zadovoljstvom u Hrvatskoj i Slavoniji vladar je mogao neusporedivo lakše izaći na 
kraj. Zato je prepustio sudbinu ove zemlje mađarskim interesima, uz jedini uvjet da 
se ostvari određena “pokrajinska? autonomija. Bez obzira na opredjeljenje hrvat- 
ske politike, Franjo Josip je morao pristati na mađarsku supremaciju nad Hrvat- 
skom kao jedan od važnih uvjeta njegove nagodbe s mađarskim plemstvom. Tijek 
zbivanja, koji je doveo do Hrvatsko-ugarske nagodbe, nije dakle ovisio o “visokoj 
politici? Narodno-liberalne stranke, kako je to tvrdio Starčević. 


On je dobro shvatio da se vrhovi Monarhije okreću prema Istoku nakon što 
su izgubili utjecaj u Njemačkoj. Predviđao je da žele Bosnu pa je bio uvjeren da 
je Austrija potaknula proslavu tristogodišnjice bitke kod Sigeta kako bi pripremi- 
la Hrvate da se na svomu vlastitom zemljištu ponovno bore za nju, a protiv vlas- 
titoga interesa. Tvrdio je da bi to bio posljednji rat Austrije.“ Dok su se ostali Hr- 


14 

Na tu se izjavu svoga “vriednog prijatelja" pozvao Mihajlo Polit, jer je odobravao Starčeviće- 
vu osudu namjere priključenja Bosne i Hercegovine Austriji. HS 568. Mogao je to uraditi zato 
što Starčević, nakon svojih izjava 1852., nije javno zastupao svoju tezu da srpski narod ne pos- 
toji. Uradio je to tek poslije. 

vati ponosili svojim junakom Nikolom Šubićem Zrinskim, Starčević je mrzio nje- 
ga i Jelačića jer ih je odabrao da budu historijska pouka, simbol pokoravanja Aus- 
triji, izdajice svoga naroda. Starčević je opravdao svoju ocjenu Jelačića i Zrinsko- 
ga tvrdnjom da mnogi u Europi još poistovjećuju pojam “Hrvati s graničarima 
koji su se od 17. stoljeća na različitim bojištima borili za Habsburgovce. Kao i | 
Kvaternik, držao je to sramotom za hrabre i plemenite Hrvate koju je trebalo ot- 
kloniti. Kada se u Saboru govorilo o prisutnosti zastupnika na proslavi tristogodiš- 
njice bitke kod Sigeta, Starčević se žestoko oborio na Nikolu Šubića Zrinskog i na 
one koji ga slave. “Dok sam i ja iz tuđe glave mislio, smatrao sam tog čoveka her- 
vatskim Leonidom; ali je razlika očita: Leonida pade braneć, svoju domovinu, a 
taj Zrinski pogibe, braneć nepriatelje svoje domovine!" Žigosao je i Mađare koji 
su također slavili godišnjicu i kazao je da oni na taj način odobravaju što ih je on 
branio od Turaka, ali za Austriju, da dakle prihvaćaju svoju prošlost i budućnost u 
vezi s Austrijom. Razloga slaviti Zrinskoga imaju samo oni koji u njemu vide 
“svoje ogledalo, čoveka, kojega je Hervatska rodila i obogatila, a on ju je zato tu- 
dincem žertvovao." Proglasio je proslavu “pletivom" Austrije. ' 

Na isti način htio je Starčević govoriti i o Jelačiću kada je predsjednik Sa- 
bora pozvao zastupnike da prisustvuju otkrivanju spomenika. Budući da se radi- 
lo samo o obavijesti a ne o debati, predsjednik mu je oduzeo riječ.'“ 


Očigledno je kultu Šubića-Zrinskoga i Jelačića trebalo suprotstaviti mit 
koji bi odgovarao Starčevićevoj žestokoj mržnji protiv Austrije, a već ga je nago- 
vijestio u svojim govorima 1861. i 1866. Kult dvojice od Habsburgovaca pogub- 
ljenih hrvatskih velikaša — Zrinskoga i Frankopana — postaje postupno simbol i 
obilježje pravaštva. 

Nakon mučnih pregovora s Mađarima, na okupu su se našli liberali i sa- 
mostalci, pa je mišljenje saborskoga odbora s prijedlozima o odgovoru na izvješ- 
taj hrvatskoga Kraljevinskog odbora njihovo zajedničko djelo, izraženo u adresi 
od 19. prosinca 1866. Ta adresa upozorava najprije da su nakon rata s Pruskom 
otpali “tuđi ciljevi" zbog kojih su stradavali narodi Monarhije. Snažno je istak- 
nuta “državna osebnost" Trojedne kraljevine i zahtjev za priključenje Dalmacije 
i kvarnerskih otoka Hrvatskoj i Slavoniji, a ovaj put i za ukidanje Vojne krajine, 
a ne samo za pripremu njezina budućega sjedinjenja s Provincijalom. Ta bi se cje- 
lokupnost morala provesti prije krunidbe. Pod dojmom činjenice da su mađarski 
predstavnici, doduše u načelu, prihvatili postojanje autonomije ali ne i cjelokup- 
nost Trojedne kraljevine, a odbili su uopće razgovarati o njezinu sudjelovanju kao 
državne individualnosti u pregovorima o zajedničkim poslovima Monarhije, ad- 

Djela I, 72-74 

Polit je želio da Starčević govori, dok je Dragojlo Kušlan odbio slušati njegove “lekcije. Re- 
kao je da Starčević nije vrijedan banu “ni obuće odriešiti". HS 511. 

resa želi samostalne pregovore s krunom, i to uz ravnopravnost svih zemalja Mo- 
narhije 1 njihova utjecaja na zajedničke poslove preko odgovorne zajedničke vla- 
de. U tom okviru morala bi, dakako, postojati i odgovorna hrvatska vlada. Očig- 
ledno je riječ o očekivanju da će se većina Carevinskoga vijeća 1 austrijskih sa- 
bora protiviti dualizmu i da zato federalizam ima šansu. 


Većina unionista, sada Ustavno-narodne stranke, željela je pričekati odgo- 
vor Ugarskoga sabora na izvještaj svoga Kraljevinskoga odbora, a prihvaćala je 
ugarsku Pragmatičku sankciju (1723.) o jedinstvu zemalja ugarske krune tako da 
predstavnici Hrvatske i Slavonije ne bi mogli biti ravnopravni s onima Ugarske 
prema Austriji. Pretpostavljali su mogućnost usklađenja ugarske Pragmatičke 
sankcije i članka 42. Prema tome, unionisti ističu nužnost realne unije s Ugar- 
skom protiv personalne unije koju je zapravo želio hrvatski Kraljevinski odbor. 


Kralj je 23. prosinca vrlo hladno primio saborsku delegaciju koja mu je 
predala adresu iako još nije bilo nipošto sigurno da će prihvatiti prijedloge odbo- 
ra Ugarskoga sabora. On je naime 2. siječnja 1867. naredio sazivanje izvanred- 
noga Carevinskoga vijeća, sastavljenoga od predstavnika austrijskih sabora veći- 
nom federalista. Takvo tijelo vjerojatno ne bi prihvatilo nacrt odbora Ugarskoga 
sabora, a s time su podnositelji adrese Hrvatskoga sabora očigledno računali. U 
toj atmosferi odgođen je Hrvatski sabor a kralj je izjavio da će razmotriti adresu 
kada dovrši pregovore s Ugarskom i dobije izjave ostalih svojih zemalja. 


No položaj se naglo promijenio jer je Beust predložio vladaru da ne sazo- 
ve “izvanredno" Carevinsko vijeće. Ako Ugarski sabor primi elaborat svoga od- 
bora (uz izmjene koje su bile zakulisno dogovorene), onda je njegova nagodba s 
kraljem činjenica i treba odmah imenovati mađarsko ministarstvo. Beust zato 
predlaže “redovito" Carevinsko vijeće koje bi bez rasprave moralo prihvatiti spo- 
razum vladara i mađarskoga plemstva i na načelima izglasanim od Ugarskoga sa- 
bora izraditi temeljni državni zakon za austrijski dio Monarhije. Osnovni je argu- 
ment da se dinastija ne može osloniti na sve narode nego samo na one koji ima- 
ju “najviše životne snage", a to je njemački i mađarski “element. Franjo Josip je 
prihvatio Beustove sugestije a prešao je preko upozorenja da bi morao uzeti u ob- 
zir Slavene, “taj najbrojniji dio stanovništva Monarhije", jer će inače nastati “naj- 
veće opasnosti". Imenovao je Beusta 7. veljače 1867. državnim ministrom, a on 
je zatim vodio pregovore s De&kom i Andrassyjem. Oni su pristali da se održe 
neke kraljeve povlastice, prije svega njegovo neograničeno odlučivanje o ratu i 
njegov nadzor nad zaključcima mađarske vlade. Odrekli su se i jamstva da kralj 
neće nikada raspustiti Ugarski sabor. 


Gyula Andrassy je 17. veljače 1867. imenovan mađarskim ministrom 
predsjednikom. Krajem ožujka tekla je u Ugarskom saboru žestoka debata o ela- 
boratu odbora koji je prihvaćen jedva natpolovičnom većinom. Kossuthova kri- 
tika toga nacrta kao sporazuma konzervativne i reakcionarne, a samo na riječi- 
ma liberalne, struje s austrijskim Nijemcima radi tlačenja ostalih naroda, naišla 

je na odobrenje samo u krajnje ljevice. Zakonska osnova “o odnosima zajednič- 
kih interesa između zemalja ugarske krune 1 ostalih zemalja pod vlašću njegova 
veličanstva i o metodi postupanja" primljena je u donjoj kući 29. svibnja 1867., 
a sankcionirana je nakon krunidbe 12. lipnja 1867. kao zakonski članak 
12/1867. 


Nakon kratkoga kolebanja, Franjo Josip je popustio zahtjevima An- 
dr&ssyjeve vlade u vezi s “pridruženim stranama." Prihvatio je njezin program 
u smislu primoravanja hrvatskih političkih činitelja da se, uz obećanje određene 
autonomije, uklope u stanje stvoreno njegovim sporazumom s mađarskim plem- 
stvom i naredio dvorskom kancelaru Kuševiću da postupa u skladu s njegovim 
odlukama. Popustio je Andrassyju i u vezi s Rijekom, koju je zajedno s Bakar- 
skim kotarom i cijelom Riječkom županijom ručnim pismom od 6. travnja 1867. 
izdvojio iz Hrvatske i izručio mađarskoj vladi putem komesarijata. 


Andrassyjev dogovor s kraljem u vezi s Hrvatskom 1 Slavonijom Ugarski 
je sabor prihvatio 9. travnja 1867. uz veliki otpor, jer su brojni zastupnici smat- 
rali i najskromniju hrvatsku pokrajinsku autonomiju nedopustivim popuštanjem. 
Franjo Josip je zatim otpisom od 11. travnja sazvao Hrvatski sabor za 1. svibnja. 
Prema zaključku Ugarskoga sabora, Sabor Hrvatske, Slavonije i Dalmacije mora 
u nj poslati zastupnike koji će te zemlje predstavljati kod krunidbe 1 sastavljanja 
kraljeve zavjernice i pri konačnoj izradi zakona o zajedničkim poslovima Monar- 
hije. Ugarski sabor ima, doduše, drugačije mišljenje o budućoj hrvatskoj autono- 
miji od delegacije Hrvatskoga sabora ali se nada da će putem pregovora doći do 
sporazuma o “potankostima". U tom smislu Franjo Josip je 23. travnja 1867. od- 
govorio na adresu Hrvatskoga sabora od 19. prosinca 1866. izjavom da želi 
očuvati neokrnjena “historička prava“ kraljevina Hrvatske 1 Slavonije na temelju 
(ugarske) Pragmatičke sankcije s kojom ova adresa nije suglasna. U međuvreme- 
nu počele su mjere pritiska na činovnike. Otpušteni su i nepoćudni veliki župa- 
ni. Andrassy je uspio maknuti Strossmayera jer je Franjo Josip na njegov prijed- 
log zapovjedio biskupu u audijenciji da brani mađarski program uz prijetnje “pri- 
silnih mjera." Biskup se nije želio pokoriti pa je u vrijeme zasjedanja Sabora kre- 
nuo u Pariz. Otada više nije bio politički aktivan. Uostalom, Andrassy i Beust 
“inspirirali su zavisni tisak da napada “panslavizam'" i jugoslavenske težnje u 
Hrvatskoj pod utjecajem ruskih emisara 1 ruskoga novca, pogotovo u Vojnoj kra- 
Jimi. Tome je sličio način protujugoslavenskoga pisanja Starčevića i Kvaternika. 
Uglavnom, grof Andr4ssy počeo je postupati u skladu sa svojom izjavom da se 
prema Hrvatima mora primijeniti metoda zobi i biča! 


LA 

Već su se na prvim sjednicama mađarskoga Ministarskoga vijeća stvarale odluke o Hrvatskoj 
i Slavoniji. Haus-Hof und Staatsarchiv Wien, Kabinetskanzlei, Ungarische Ministerratsproto- 
kolle; to je njemački prijevod mađarskih zapisnika sjednica Ministarskoga vijeća urađen za 
kralja. 

Sabor se ponovno sastao 1. svibnja i prosvjedovao je protiv “nečuvenoga" 
pritiska nastojeći da se spriječe progoni zastupnika nepoćudnih Mađarima. Jed- 
noglasno je primljen zaključak da Sabor neće vijećati ni o kakvu prijedlogu dok 
vladar ne potvrdi zak. članak iz 1861. o “nepovrjedivosti i neodgovornosti" sa- 
borskih članova. Starčević je tada još jednom uzeo riječ. Ponovno je u ime svo- 
ga “čistoga" načela napao “praktičnjake". Izjavivši da kralj nije potvrdio starin- 
ske zakone hrvatske, ali da će on zato ipak raditi kako mu nalaže pravo domovi- 
ne “a onim, koji čekaju sveudilj to potvrdjenje, pak vuku nadnevice, ja im nebi 
savjetovao, da se drže za zastupnike naroda." Što se tiče imuniteta saborskih zas- 
tupnika, rekao je da za njega toga pitanja nema, pa i kada bi postojalo, ne bi se 
moglo rješavati “bez podpuna zakonita sabora" (onoga koji bi obuhvatio još ba- 
rem i Vojnu krajinu te Dalmaciju). Držao je dakle da njegova neodgovornost kao 
saborskoga zastupnika ne ovisi ni o kakvu zakonu. Nije ni tada propustio izjas- 
niti se protiv zajedničkih poslova.“ U dogovoru s Andrassyjem kralj je potvrdio 
spomenutu zakonsku osnovu. No ministar predsjednik nije se mogao osloniti niti 
na najuglednije unioniste iako su oni priznavali samo ugarsko, a ne i zasebno hr- 
vatsko državno pravo, tj. Hrvatska 1 Slavonija bila bi prema Austriji samo dio 
Ugarske. No niti oni nisu prihvatili sve mađarske zahtjeve. 


Adresa Hrvatskoga sabora 18. svibnja 1867. prihvaćena od većine, tj. li- 
beralnoga i samostalskoga krila Narodne stranke, odbija slanje zastupnika na 
Ugarski sabor i na krunidbu prije rješenja najvažnijih državnopravnih pitanja 1 
prosvjeduje što Ugarski sabor ne priznaje teritorijalnu cjelokupnost Trojedne kra- 
ljevine. Ponovno ističe da bi ona kao državna individualnost morala prema Ugar- 
skoj imati isti odnos kao Ugarska prema Austriji 1 zato zahtijeva posebnu kralje- 
vu zavjernicu. Hrvatski sabor odbija sudjelovanje na Ugarskom saboru jer se ovaj 
ponaša kao “gospodar 1 skrbnik" Trojedne kraljevine i zahtijeva da se krunidbe- 
nom diplomom jamči pridruženje Dalmacije i Krajine Hrvatskoj 1 Slavoniji. Od- 
bija se bilo kakav dogovor s Ugarskim saborom dok se ne povrati zakonito sta- 
nje Rijeci, Bakru i Riječkoj županiji. Bitno je pri tome tumačenje da se na Tro- 
jednu kraljevinu ne može protegnuti kraljev sporazum s Ugarskim saborom jer je 
ona ravnopravna s kraljevinom Ugarskom. 


Franjo Josip je odgovorio na adresu reskriptom od 25. svibnja kojim ras- 
pušta Sabor s izjavom da je Ugarski sabor maksimalno izašao ususret njegovim 
željama, a da se ta adresa ipak u svemu protivi kraljevim “otčinskim namjeram?. 
Poziva “vierno stanovničtvo' Hrvatske i Slavonije da se založi za izravnanje s 
Mađarima. U tom je smislu imao djelovati namjesnik banske časti barun Levin 
Rauch imenovan mjesec dana poslije. Tako je krunidba Franje Josipa za ugarsko- 
ga kralja 8. lipnja 1867. prošla bez zastupnika Hrvatske i Slavonije, ali nisu bili 
nazočni ni predstavnici nemađarskih “narodnosti" Ugarske. 


18 
HS 714. Govor se ne nalazi u Djelima. 

Uoči krunidbe Franje Josipa za ugarskoga kralja sastalo se Carevinsko vi- 
jeće da primi obavijest o vladarevoj nagodbi s Mađarima ali nije smjelo o njoj 
raspravljati. Beustova je vlada predlagala samo izmjenu Veljačkoga patenta radi 
usklađenja s mađarskim nagodbenim zakonom. No njemačka je većina kao uvjet 
svoga pokoravanja zahtijevala liberalne reforme koje bi se izglasale istodobno s 
nagodbenim zakonom. Franjo Josip je morao pristati na junctim između nagod- 
benog zakona i liberalnih reformi. Kada je u tom smislu izglasana adresa, parla- 
ment je odgođen. Veliki dio njemačkih liberala doživio je Nagodbu kao mađar- 
ski diktat i poniženje. Teško su primili mađarsku pobjedu nad njihovom dotadaš- 
njom idejom o jedinstvenoj, centraliziranoj, njemačkoj Habsburškoj Monarhiji. 
Poslušali su carevu zapovijed radi održanja svoje prevlasti nad slavenskim naro- 
dima čiji su se predstavnici protivili “austrijskoj državnoj" ideji i željeli potvrdi- 
ti vlastitu nacionalnu osobnost na temelju historijskoga i prirodnog prava. U tom 
pogledu Nagodba je odgovarala održanju njemačkoga značaja Austrije te intere- 
sima njemačke birokracije i buržoazije." 


Austrijski “temeljni državni zakoni" od 21. prosinca 1867. sastavljeni su 
od austrijskoga nagodbenog zakona i od pet zakona kojima se u praksi željelo 
provesti liberalna načela. Austro-ugarska nagodba dakle nije “ugovor“ dviju sa- 
mostalnih država. Njihovi predstavnici, štoviše, nisu uopće službeno raspravljali 
o njezinu sadržaju. To su dva ustavna zakona s istom materijom ali s različitim 
tekstovima koje su izglasala oba parlamenta a potvrdio ih je car i kralj. Dok se 
Ugarska u svom zakonu pojavljuje kao homogena jedinstvena država s povijes- 
nim ustavom, zapadni je dio Monarhije skup sedamnaest krunovina bez zajednič- 
ke tradicije, a službeni im je naziv “kraljevine i zemlje zastupane u Carevinskom 
vijeću". Naziv “Austrija" postoji de iure samo u naslovu državne zajednice “Aus- 
tro-Ugarska Monarhija" i vladara “car Austrije i apostolski kralj Ugarske". Za- 
jednički poslovi koji proizlaze iz Pragmatičke sankcije jesu, prema Nagodbi, 
vanjska politika, vojska i rat te njihovo financiranje. Tri zajednička ministarstva 
odgovorna su delegacijama obaju parlamenata, koje zasjedaju odvojeno, a među- 
sobno opće samo pismeno. Financijska se nagodba obnavlja svake desete godi- 
ne. Treba istaknuti da vladar u dualističkom sustavu zadržava nadzor nad svim 
upravnim područjima i nad provođenjem zakona. Njegova volja ostaje i dalje 
neovisan izvor javnopravnoga uređenja pa je Franjo Josip mogao nastaviti sa svo- 
jim dotadašnjim autokratskim postupcima.“ Vrhovna veza između dviju država 
bila je samo kruna koja je nastojala ublažiti suprotnosti između austro-njemačkih 


19 

O Austro-ugarskoj nagodbi vidi: Gross-Szabo, 1992., 213-219. Starija i novija literatura nave- 
dena je na istom mjestu, 584. 

20 

Neparlamentarna ustanova bez zakonskoga normiranja bila je “predsankcija“. Svaka zakonska 
osnova predložena obim parlamentima i svim saborima morala je imati vladarevo dopuštenje 
da se uopće postavi na dnevni red. Prihvaćene zakonske osnove postali bi zakoni nakon vlada- 

i mađarskih interesa otvorenim ili prikrivenim apsolutističkim metodama i spri- 
ječiti razbijanje sustava prigodom obnova financijske nagodbe.“ 


Austro-ugarska nagodba dakle proizlazi iz sporazuma vladara s “mađarskim 
političkim narodom" zemljoposjedničkoga plemstva i plemičke inteligencije koji 
im je osigurao prevlast nad ostalim društvenim slojevim i nemađarskim narodima. 
Nije uspjela vladareva namjera da se tim sporazumom državno pravo “zemalja 
ugarske krune" uskladi s opstankom Monarhije kao velike sile s dvije polovine. 
Mađarski prvaci nisu željeli da Kraljevina Ugarska bude povezana s “ostalim" kra- 
ljevim zemljama preciznim pravnim odredbama, nego samo mehanizmom za pre- 
govore prema potrebama. Ugarski nagodbeni zakon ne određuje potanko načela us- 
tava niti državnopravne veze Ugarske s ukupnom Monarhijom. Priznaje samo da 
postoje određena zajednička pitanja svih kraljevih zemalja, ali ih ne definira nego 
ih jedino nabraja i utvrđuje postupak pri njihovu rješavanju. Mađarima je glavno da 
oba nagodbena zakona jamče formalnu ravnopravnost pri provođenju zajedničkih 
poslova. Prema tome, Austro-ugarska nagodba nije međunarodni ugovor dviju dr- 
žava, nego sporazum mađarskoga plemstva s kraljem i s austrijsko-njemačkom li- 
beralnom buržoazijom (što su ga potajno postigli Andrassy i Beust) posredovanjem 
vladareve osobe. Sam je nagodbeni sustav toliko nejasan i nesiguran da njegova 
funkcija ovisi o mogućnostima sporazumijevanja triju vladajućih činitelja: cara i 
kralja te austrijske i mađarske vlade putem neutvrđenih uvjeta i nepredvidivih 
kombinacija. U svakom je slučaju to stanje omogućilo privredno slabijoj mađarskoj 
strani premoćnu ulogu u političkome mešetarenju. 


Nejasnoće, nesporazumi, suprotni interesi te neregularni postupci pri provo- 
đenju Austro-ugarske nagodbe bitno su utjecali na nastanak Hrvatsko-ugarske na- 
godbe. Obje nagodbe stvorila su zakonodavna tijela s većinom nastalom izbornim 
manipulacijama, a pri tome su Carevinsko vijeće i Hrvatski sabor morali primiti 
vladarev sporazum s Mađarima kao gotov čin. U pravnom je smislu velika razlika 
između Austro-ugarske i Hrvatsko-ugarske nagodbe. Dok je prva utvrđena u dva 
posebna zakona bez prethodnih službenih sporazuma, druga je nastala suradnjom 
većina Ugarskoga parlamenta i Hrvatskoga sabora putem kraljevinskih odbora, a 
oba su zakonodavna tijela prihvatila dogovoreni tekst. Zato je hrvatska strana ima- 
la opravdanje za svoju tvrdnju da je riječ o međunarodnom ugovoru, dok je mađar- 
ska interpretacija vidjela u Nagodbi samo zakon Ugarskoga parlamenta koji, na te- 
melju priznate pokrajinske autonomije, proglašava i Hrvatski sabor. 


reve sankcije. Hrvatski sabori 1861. i 1865./67. imali su na dnevnom redu zakonske osnove bez 
prethodnoga kraljeva odobrenja, no nakon Hrvatsko-ugarske nagodbe postaju ovisni o prijedlo- 
gu mađarske vlade kralju da li da odobri ili ne dopusti raspravu o nekomu zakonskom nacrtu. 
21 

Nepremostive proturječnosti dualističkoga sustava izražene su već u potpuno različitim formu- 
lacijama austrijskoga i ugarskoga nagodbenoga zakona. Mađarski tekst ističe državno jedin- 
stvo zemalja ugarske krune prema “ostalim zemljama, a austrijski zakon vidi Monarhiju kao 
cjelinu. Žolger, 1911. 

Hrvatsko-ugarska nagodba i Zvekan 


Barun Levin Rauch imenovan je 27. lipnja 1867. namjesnikom banske 
časti sa zadatkom da pod svaku cijenu provede Nagodbu.' Kao feudalac bio je 
poznat po svojim nasilnim postupcima prema seljacima. Njegova se vladavina te- 
meljila na tim iskustvima. Rauch je bio sposoban da nametne Nagodbu, ali ne da 
osigura kakvu-takvu upravu. Zato se mađarska vlada mogla samo privremeno 
njime poslužiti. Otpušteni su nepodobni činovnici, profesori i učitelji. Veliki žu- 
pani su imali svu vlast nad činovnicima i županijske skupštine ponovno su zab- 
ranjene. Pozor je obustavljen, njegov urednik Mrazović zatvoren.“ Rauch je imao 
pred sobom i hrvatsku i srpsku opoziciju, a i njegove neprilike s protudualistič- 
kom vojnom komandom u Krajini bile su neko vrijeme znatne. 


Rauchova je zadaća osigurati Sabor koji će izglasati Nagodbu što može 
uspjeti samo oktroiranim izbornim redom jer bi on sveo šanse opozicije na naj- 
manju moguću mjeru. Austrijsko Ministarsko vijeće nije početkom 1866. prihva- 
tilo nacrte izbornoga reda i uređenja Sabora izglasane od većine jer bi s njima Hr- 
vatski sabor dobio značaj parlamenta, predstavnika hrvatske državnosti, i oslobo- 
dio bi se pritiska Dvorske kancelarije kojoj je zapovijedala austrijska vlada. Mi- 
nistarsko je vijeće dakle odbacilo sve one kompetencije koje bi Hrvatskoj 1 Sla- 
voniji dale značaj “suverene države", pogotovo je proglasilo apsurdom ministar- 
stvo odgovorno Saboru. Kraljevim reskriptom od 20. listopada 1866. austrijska 
je vlada osigurala svoj potpuni nadzor nad izborima visokim izbornim cenzusom 
i javnim glasanjem, te nad djelatnošću Sabora zadržavanjem virilnih mjesta veli- 
kodostojnika do 1848. Saborska je većina odgovorila “svetčanim' prosvjedom 
protiv nametnutoga izbornog reda jer na promjene Dvorske kancelarije “nijedan 
slobodni narod pristati ne bi mogao". Sabor je 2. listopada zaključio da neče priz- 
nati zakonitost zastupstva izabranog na temelju nametnutoga izbornoga reda. Ve- 
ćina se dakle zalagala za “samosvojni državni život" Trojedne kraljevine te zato 
i za parlamentarni karakter zakonodavnoga tijela, no oktroirano uređenje Sabora 
nužno ga je srozavalo na razinu ovisne pokrajinske skupštine. 


Izbori od 19. studenoga do 23. prosinca 1867. na temelju toga nametnuto- 
ga “privremenoga“ izbornoga reda osigurali su većinu od 52 unionista prema 
samo 14 zastupnika Narodne stranke. Rauch je postigao taj uspjeh uz “silovanje 
odozgor" 1 “sredstva koruptivna*', naime premještanjem činovnika na svim razi- 


1 

O Rauchovu režimu te o nastanku i značaju Hrvatsko-ugarske nagodbe pisala sam opširnije u: 
Gross-Szabo, 1992., 221-243. 

2 

Nadbiskup Haulik nastojao je pomoći Rauchu pastirskom poslanicom u kojoj se izjasnio za 
dualizam i osudio “panslavističke" agitatore, tj. pripadnike Narodne stranke, kao neprijatelje 
Katoličke crkve. 

nama i namještanjem osoba izvršitelja svojih naloga, okružnicama činovnicima 
da djeluju za postizanje uspjeha unionističkoga kandidata, otvorenim prijetnja- 
ma, kaznenim istragama protiv nekih opozicijskih simpatizera, novčanom potpo- 
rom mađarske vlade, manipulacijom glasovima, grožnjom vojnom silom. 

Kraljevu reskriptu od 20. listopada 1867., kojim se određuje otvaranje sa- 
borskoga zasjedanja za 8. siječnja 1868., dodan je nalog za proglašenje spome- 
nutoga oktroiranoga izbornoga reda i uređenja Sabora. Većina je odbila prijedlog 
opozicije da se ova “skupština" raspusti a Sabor da se sazove na temelju na ko- 
jemu je radio 1865./67. ili prema osnovi koju je izglasao 1866. Opozicija od 12 
zastupnika (uključujući i neke srpske zastupnike) pismeno je prosvjedovala pro- 
tiv toga što kruna jednostrano prekoračuje svoja ustavna prava s najavom polaga- 
nja mandata. Većina je to prihvatila, a poslije su u vezi s pitanjem Rijeke istupi- 
la još četvorica zastupnika s izjavom da je ovo samo “spravište“, nenadležno da 
vijeća o državnopravnim pitanjima. Prema tome nagodbeni Sabor djelovao je bez 
Narodne stranke. 


Postojale su dvije unionističke struje. Jedna, predvođena grofovima Ladis- 
lavom Pejačevićem i Kolomanom Bedekovićem, zastupala je interese velikaša 
koji su željeli užu vezu s Ugarskom i nisu namjeravali potruditi se da postignu 
što širu autonomiju Hrvatske i Slavonije. Druga struja, na čelu sa srpskim zas- 
tupnikom Jovanom Živkovićem kojoj su pripadali grof Julije Janković te Ignjat 
Brlić, priznavala je doduše “zajedinstvo" zemalja ugarske krune na temelju ugar- 
ske Pragmatičke sankcije 1723., ali je držala da je pri tome moguća razmjerno ŠI- 
roka hrvatska državnopravna autonomija. Većina je međutim izglasala adresu 
koja sadrži pojam “državno jedinstvo svih kraljevinah i zemaljah krune Sv. Stje- 
pana? i odbila je prijedlog da se zamijeni izrazom “državno zajedinstvo“. 


Osnovno je pitanje može li “državno jedinstvo" zemalja ugarske krune 
uopće biti okvir za stvarnu autonomiju Hrvatske i Slavonije ili ne. Adresa naime 
želi da bez štete “za državno jedinstvo" pribavi jamstva za “podpunu zemaljsku 
samoupravu" te zahtijeva sjedinjenje Dalmacije s Hrvatskom i Slavonijom 1 pos- 
tupno ukidanje krajiškoga sustava. Privremeno prihvaća nametnuti izborni red i 
uređenje Sabora. Izuzevši “državno jedinstvo", to su ipak načela unionističke 
manjine pa su njihovi predstavnici prihvatili izbor u hrvatski Kraljevinski odbor 
za pregovore s ugarskim odborom. Ovi su trajali od kraja travnja do kraja srpnja 
1868., a tekli su u atmosferi opreka između spomenutih unionističkih struja. Ve- 
ćina se pokazala spremnom da u svemu prihvati mađarske interese, a manjina je 
željela mnogo širu samoupravu, uključujući i djelomično samostalnu financijsku 
upravu. Iz konačne redakcije Nagodbe uklonjeni su, naposljetku, svi elementi 
nacrta manjine koji bi omogućili određenu autonomiju s karakterom državnosti. 
Zajednički poslovi, doduše, izviru iz “državne zajednice" (a ne kao u adresi iz 
“državnog jedinstva") ali nema nikakva jamstva za političku individualnost Tro- 
jedne kraljevine jer legislativu i egzekutivu zajedničkih poslova provode organi 

mađarske vlade. Ona odlučuje i o svim financijskim poslovima jer su oni, prema 
Andrassyjevoj koncepciji temelj “državne ideje Ugarske", dok bi makar i djelo- 
mična financijska uprava bila “duša i jezgra autonomiji", kako se izrazila unio- 
nistička opozicija, pa bi ugrožavala tu jedinstvenu državu. Većina Kraljevinsko- 
ga odbora sporazumjela se u svemu s Mađarima, osim o priključenju Rijeke 
Ugarskoj. Na posljednjoj zajedničkoj sjednici kraljevinskih odbora primljen je 
tekst nagodbenoga zakona od 70 paragrafa a u $ 66 izričito se kaže da sporazum 
o Rijeci nije postignut. 

Hrvatski se sabor ponovno našao na okupu 12. rujna 1868. sa zadaćom da 
odobri postupak svoga Kraljevinskoga odbora i izglasa nagodbenu zakonsku os- 
novu. Većina ju je prihvatila iako je riječko pitanje ostalo otvoreno, a s obzirom 
na značaj Nagodbe i snagu mađarske strane moglo je biti riješeno samo u mađar- 
skom interesu. Nakon četverodnevne rasprave, zastupnici su, izuzevši unionistič- 
ku opoziciju, prihvatili nagodbeni operat 24. rujna 1868. “dugotrajnim odušev- 
ljenim klicanjem i pleskanjem". 

Uz adresu od 26. rujna predložena je i molba kralju da potvrdi “neobori- 
vo“ pravo Hrvatske na Rijeku. No Ugarski je sabor zaključio 28. rujna da će Na- 
godbu izglasati samo uz priznanje da Rijeka pripada neposredno Ugarskoj i ako 
joj se odmah utjelovi. Kralj je svojim reskriptima Ugarskom i Hrvatskom sabo- 
ru 7. i 8. studenog dosudio Rijeku Ugarskoj pozivom na povelju Marije Terezije 
prema kojoj je Rijeka posebno tijelo ugarske krune. U interpretaciji riječke i ma- 
darske elite ona nema i nikada nije imala vezu s Hrvatskom. Ipak su predviđeni 
kraljevinski odbori koji će još vijećati o Rijeci. Nakon što je vladar odobrio ko- 
mesarijat na Rijeci, Andrassy je i onako imao u ruci svu vlast, no morao je nas- 
tojati da se Rijeka kao corpus separatum ugarske krune ozakoni Nagodbom. Oba 
doma Ugarskoga sabora prihvatila su 14. studenoga Nagodbu s izmijenjenim tek- 
stom . 66. Naime, umjesto zaključka ugarskoga i hrvatskoga kraljevinskoga od- 
bora da riječko pitanje nije riješeno, sada je izglasan novi pasus kojim se Rijeka 
proglašava posebnim tijelom ugarske krune. 

Međutim, vladar je već 12. studenog sankcionirao nagodbenu zakonsku 
osnovu Hrvatskoga sabora u kojoj stoji da riječko pitanje nije riješeno i doku- 
ment je odmah poslan u Zagreb. Andrassy je 15. studenog uputio telegram Rauc- 
hu u kojemu ga opunomoćuje da na temelju “previšnjeg odobrenja" u već san- 
kcionirani nagodbeni tekst “naknadno uklopi" izmijenjeni 66, tj. prijevod ma- 
darskoga teksta izglasanoga od Ugarskoga sabora. Tada je bez znanja zastupnika 
preko prvobitnoga teksta $ 66 nalijepljen papir s novim tekstom koji je 1881., 
kada je javnost saznala za taj nezakoniti čin, postao čuven kao “Riječka krpica". 


Prema Andrassyjevu nalogu Saboru je prvo predložen kraljev reskript ko- 
jim se Rijeka de facto predaje Ugarskoj, a njegovo prihvaćanje bilo je uvjet za 


3 
O pitanju Rijeke u vezi s Hrvatsko-ugarskom nagodbom vidi: Gross, 1987. 

proglašenje nagodbenoga zakona. Saborska je većina prihvatila taj reskript vje- 
rojatno zato jer bi nakon odbijanja zacijelo uslijedio komesarijat. Zatim je Na- 
godba proglašena u Ugarskom i Hrvatskom saboru. “Krpica “ pokazuje da moć- 
nici Monarhije nisu smatrali Hrvatski sabor parlamentom i da su namjeravali ma- 
nipulirati autonomijom po svom nahođenju. No čini se da većina nije znala za 
krivotvorinu “krpice". 

Ugarsko-hrvatskoj nagodbi (mađarski zakonski članak 30/1868, a hrvatski 
1/1868) glavno je načelo nerazdruživost zemalja krune Sv. Stjepana kao “jedne 
te iste državne zajednice" prema “ostalim" zemljama.“ Zato se kralj kruni jednom 
krunom i izdaje se jedna krunidbena zavjernica (prevedena na hrvatski jezik), a 
njome će se kraljevinama Dalmaciji, Hrvatskoj i Slavoniji zajamčiti cjelokupnost 
i zemaljski ustav. Zatim se navode poslovi u kojima Ugarska s Dalmacijom, Hr- 
vatskom i Slavonijom istupa kao cjelina prema “ostalim" kraljevim zemljama. 
Prvom financijskom nagodbom (ona se obnavlja svake desete godine) određen je 
doprinos Hrvatske i Slavonije zajedničkim poslovima zemalja ugarske krune 1 
ostalih kraljevih zemalja (6,44%) i tangenta za autonomne poslove od 45%, a za 
zajedničke poslove od 55% prihoda. Prema prvoj financijskoj nagodbi tangenta 
se pokriva paušalom od 2,200.000 forinti. 


Daljnji paragrafi određuju značaj zastupstva na Ugarskom saboru, te zas- 
tupstva Hrvatske i Slavonije u Ugarskoj delegaciji. Sve zajedničke poslove vodi 
“središnja? vlada, kojoj pripada i dalmatinsko-hrvatsko-slavonski ministar odgo- 
voran “zajedničkom državnom saboru", tj. ne Hrvatskom saboru. Jamči se sa- 
mouprava u zakonodavstvu i u upravi unutrašnjih poslova, pravosuđa te bogoš- 
tovlja i nastave. Službeni jezik autonomnih organa i onih zajedničke vlade jest 
“jezik hrvatski". Bitna odredba za karakter hrvatske autonomije spomenuta je 
samo usput u vezi s jezikom u & 59. S obzirom na to da su kraljevine Hrvatska i 
Slavonija “politički narod" (Dalmacija je izostavljena) te imaju poseban teritorij 
i autonomne poslove, mogu se njegovi predstavnici u zajedničkom saboru služi- 
ti hrvatskim jezikom. 


đ 

B. Šulek: Hrvatski ustav ili konstitucija godine 1882, Zagreb, 1883., 269-291, i I. Bojničić: Za- 
koni o ugarsko-hrvatskoj nagodbi, Zagreb 1907. Spomenuti autori objavili su hrvatski tekst 
Nagodbe upozorivši na njegove razlike prema mađarskom tekstu. Vidi moju analizu Hrvatsko- 
ugarske nagodbe u: Gross-Szabo, 1992., 232-238. 

5 

Nerealnost kvote što je daje Hrvatska i Slavonija za zajedničke poslove Ugarske 1 Monarhije 
već je utemeljena prvom financijskom nagodbom i omogućava neprekidne tvrdnje s mađarske 
strane da ona izdržava Hrvatsku. Nagodbom je hrvatskim ustavnim činiteljima oduzet svaki ut- 
jecaj na financije do te mjere da nisu znali ni odnos između tereta i prave skromne porezne 
snage stanovništva. Gross, 1988. Tu činjenicu valja imati na umu jer se politička karijera dr. 
Josipa Franka prije njegova ulaska u Stranku prava temeljila na pokušaju tumačenja toga sta- 
nja radi opravdanja zahtjeva financijske samostalnosti. 

Paragrafi 65 1 66 odnose se na zemljišnu cjelokupnost kraljevina Hrvatske 
i Slavonije s obvezom mađarske strane da će se založiti za njihovo sjedinjenje s 
Hrvatsko-slavonskom krajinom. Na temelju prava “svete" ugarske krune zahtije- 
vat će se da im se pridruži i Dalmacija, uz njezino saslušanje. U $ 66 priznaju se 
kao teritorij kraljevina Hrvatske, Slavonije 1 Dalmacije Riječka županija, osim 
grada Rijeke i njezina kotara, zatim se nabrajaju sve županije i krajiške pukovni- 
je i naposljetku “sadašnja Dalmacija“. Međimurje se ne spominje. Načelni zna- 
čaj ima posljednji, $ 70 prema kojemu ta nagodba ne može biti predmet zakono- 
davstva “nagadjajućih se kraljevinah", a mijenja se samo istim putem kojim je i 
sklopljena, tj. sporazumom kraljevinskih odbora te odobrenjem obiju sabora 1 
vladara. Mađarski i hrvatski tekst nagodbe nisu istovjetni. Original je zacijelo re- 
dakcija izvjestitelja mađarskoga Kraljevinskoga odbora Antala Csengeryja. No 
odstupanja u hrvatskom prijevodu odnose se i na neka pitanja važna za kasnije 
tumačenje. 


Činjenica je da Hrvatska i Slavonija dobiva ovom nagodbom autonomiju 
kakvu nije imala u vrijeme “provizorija". Vidjeli smo da karakter te autonomije 
Ovisi o primjeni članka 42. Hrvatskog sabora iz 1861. Naime, da je mađarska 
strana priznala da je 1848. formalno prekinuta državna zajednica između Ugar- 
ske 1 Trojedne kraljevine, ova druga imala bi značaj države koja bi s ugarskom 
državom sklopila nagodbu 1 tako osigurala državnu autonomiju. Nasuprot tome, 
Hrvatsko-ugarska nagodba temelji se na ugarskoj Pragmatičkoj sankciji i na iz 
nje izvedenoj interpretaciji zakona iz 1848., a to znači na koncepciji o nepreki- 
nutu postojanju jedinstvene, nerazdjeljive ugarske države, koja se smatra 
mađarskom i daje koncesiju jednome svom dijelu jer mu dopušta pokrajinsku au- 
tonomiju. Nagodba dakle ne priznaje nikakvo hrvatsko državno pravo pa će, što- 
više, zahtijevati i Dalmaciju na temelju prava “svete" ugarske krune. Ustavni za- 
kon prema tome osigurava potpuni nadzor mađarske vlade koja se brine o tome 
da ova uska pokrajinska autonomija ne postane opasna jedinstvenoj ugarskoj dr- 
žavi koja se naziva Mađarskom (Magyarorszag), jer pojam “Ugarska" u mađar- 
skom jeziku ne postoji. Odredbama Nagodbe osigurana je mađarska hegemonija 
posebno time što bana imenuje kralj na prijedlog mađarskoga ministra predsjed- 
nika, pa je ban, kako kaže Ignjat Brlić, “najžalostnije zvanje u cieloj žalostnoj 
Trojednoj kraljevini". Potpuni nadzor mađarske vlade nad hrvatskom autonomi- 
jom jamči i držanje Franje Josipa koji bez iznimke odobrava sve njezine poteze 
prema Hrvatskoj jer bi mu svako odbijanje moglo stvoriti velike neprilike. 


No Nagodba sadrži i odredbe koje su temelj za neumorne tvrdnje s hrvat- 
ske strane da nagodbena samouprava ima značaj realne unije dviju država na te- 


6 

Funkciju nagodbenoga sustava analizirala sam na temelju zapisnika mađarske ministarske 
konferencije (u njemačkom prijevodu za Franju Josipa) u: Haus-Hof und Staatsarchiv, Kabi- 
netskanzlei, Ungarische Ministerratsprotokolle. Gross, 1985. 

melju njezine ugovorne prirode." Prema mađarskoj interpretaciji provođenoj u 
praksi, nagodba nije ugovor nego samo temeljni ustavni zakon kojim jedinstvena 
mađarska država odstupa neke svoje kompetencije jednomu svome dijelu. 


Kada je Hrvatski sabor prihvatio Nagodbu, dotadašnji namjesnik banske 
časti barun Levin Rauch imenovan je 8. prosinca 1868. banom, a dualistički se 
sustav počeo uvoditi početkom 1869. U tijeku njegova uhodavanja mnogi su do- 
tadašnji pobornici Nagodbe uvidjeli da mađarska vlada sebi pridržava isključivo 
pravo odlučivanja o nagodbenoj praksi i da, štoviše, počinje kršiti njezine odred- 
be. Zato je u Saboru ojačala unionistička opozicija pa je, dapače, izabran odbor 
da ispita koje se točke Nagodbe ne ispunjavaju, i da predloži mjere za obranu dr- 
žavne i narodne individualnosti Trojedne kraljevine te građanskih sloboda “proti 
absorbciji kraljevine Ugarske". Dakako da se nije pojavio nikakav izvještaj toga 
odbora, a Rauch je naišao na žestoku osudu što dopušta “pogubne težnje naše 
braće Magjarah napram našem narodu". Međutim, nadzor nad hrvatskom auto- 
nomijom ostao je na snazi i nakon Rauchova pada u siječnju 1871. i preživio je 
sve vlade. O tome svjedoči i uspjeh mađarske vlade pri osiguranju svoje vlasti 
nad Rijekom. Nakon neuspješnih pregovora kraljevinskih odbora, došlo je 1870. 
do “konačnoga riešenja“ potpunim odvajanjem Rijeke od Hrvatske na temelju 
“provizorija“ kojim Rijeka, doduše, nije de iure utjelovljena Ugarskoj ali je ma- 
darska vlada uzela vlast de facto. 

U ožujku 1869. Franjo Josip je zajedno s najzaslužnijim čovjekom za rea- 
lizaciju Nagodbe, ministrom predsjednikom Andr4ssyjem, posjetio “glavni grad? 
Zagreb kako bi dao izraza svom zadovoljstvu. Vladarsko odobrenje za osnivanje 
Sveučilišta tom prilikom trebalo je pokazati da su unutar nagodbene autonomije 
moguća kulturna postignuća. Usto se očekivalo uklanjanje dugogodišnje stagna- 
cije na svim područjima uprave i zakonodavstva. Rauchova je vlada obećavala 
određenu modernizaciju i olakšanje brojnih nedaća kao što je ublažavanje nači- 
na utjerivanja poreza. Sam Rauch umio je “s brutalnošću srednjeg vieka spojiti 
špekulativni duh današnje dobe", ali on i njegova ekipa nisu bili u stanju stvoriti 
i održavati normalnu upravu. Naprotiv, izazivali su sve veći kaos koji ni kasnije 
vlade do 1873. nisu mogle spriječiti. Bez obzira na žestok otpor Narodne stran- 
ke, mađarska je vlada, dođuše uz velika kolebanja, uvidjela da s rauchovcima ne 
može srediti prilike. Rauchova se klika naime mogla održati na vlasti samo oslo- 
nom na mađarsku državnu silu. Tvrdila je, štoviše, da je nagodbena autonomija 
prevelika i željela je odlučno potisnuti one društvene grupe iz kojih su se regru- 
tirale pristalice Narodne stranke, tj. građanstvo, inteliganciju, činovnike, sveće- 


Ej 

Najpoznatija ocjena Nagodbe kao izraza hrvatske državnosti potječe od Josipa Pliverića (Beit- 
rčige zum ungarisch-kroatischen Bundesrechte, Agram 1886.) 

8 

Gross, 1987.; Gross-Szabo, 1992., 241-2 

nike i časnike, bojala se sjedinjenja Krajine i Dalmacije s civilnom Hrvatskom i 
Slavonijom. Željela je privredno onemogućiti hrvatsko i srpsko građanstvo i ras- 
piriti nacionalnu mržnju među njima kako bi spriječila zajedničku opoziciju. 
Predlagala je mađarizaciju željeznica. Rauchovcima je opasna i upravna moder- 
nizacija te kultura i školstvo. Ukratko, svaka je modernizacija koristila Narodnoj 
stranci i zato su oni od nje zazirali. Postali su mađarskiji od Mađara. 


No mađarska se vlada morala odlučiti na napuštanje “starih prijateljah" 
rauchovaca — “starounionista", tj. bivših feudalaca (koji su, doduše, zadržali zna- 
tan utjecaj i nakon Rauchova pada) jer su se oni pokazali nesposobni za sređenu 
vladavinu. Na otezanje mađarske vlade pri napuštanju rauchovaca utjecale su 
uporne optužbe protiv Narodne stranke zbog “jugoslavenske urote" i “panslaviz- 
ma, zbog veza s dalmatinskim, srpskim i češkim prvacima, zbog primanja “ru- 
balja? od Rusije, ali i zbog suradnje s bečkom “kamarilom*. 

U tijeku godine 1870. Narodna se stranka unatoč progonima oporavila. U 
njezinu vodstvu postojala su različita mišljenja o političkoj taktici s obzirom na 
skretanje Franje Josipa prema federalizmu. Za držanje Narodne stranke iznimnu 
je važnost imala češka državnopravna deklaracija (22. kolovoza 1868.) da su 
zemlje češke krune samo u personalnoj uniji s ostalim zemljama Habsburške 
Monarhije te zato Česi ne priznaju pravnu moć oktroiranih ustavnih promjena 
nastalih Austro-ugarskom nagodbom. Nekoliko dana nakon izglasavanja Nagod- 
be u Hrvatskom saboru, proglašeno je izvanredno stanje u Pragu.* Nakon katas- 
trofalnoga poraza Francuske od Sjeverno-njemačkoga saveza, Franjo Josip je 
obećao Česima da će se kruniti za češkoga kralja i revidirati položaj Kraljevine 
Češke prema Monarhiji. 


Unutrašnji uvjeti za političko opredjeljenje Narodne stranke proizlazili su 
velikim dijelom iz započetoga procesa razvojačenja Krajine. Vojni krugovi, pro- 
tivnici dualizma, željeli su je održati pod upravom Ministarstva rata iako je Hr- 
vatsko-ugarskom nagodbom najavljeno njezino sjedinjenje s civilnom Hrvat- 
skom i Slavonijom. Moćni vojni činitelji ugrožavali su mađarske interese zbog 
svojih planova izgradnje pruge od Zemuna do Splita, odnosno Carigrada. Pri 
tome je nakon 1866. znatnu ulogu imala orijentacija austrijske diplomacije pre- 
ma Balkanu. Novi austrijski “Drang'' namjeravao je sada provoditi modernizaci- 
ju Krajine, koju je vojna uprava dotad sustavno kočila, ali bez ukidanja vojnoga 
sustava. Reakcija mađarskih političkih činitelja na namjere koje bi ugrozile 
ekonomsku i političku podlogu mlade mađarske države bila je žestoka. Sporovi 
su trajali od 1867. do 1871. a završili su pobjedom mađarske vlade. Dio Krajine 
(Varaždinski generalat, te Sisak i Senj) priključen je kraljevim reskriptima od 19. 
kolovoza 1869. i 8. lipnja 1871. civilnoj Hrvatskoj, a punktacijama od 28. pro- 


9 
Pokret “tabora*', narodnih skupština pod vedrim nebom, proširio se na sva područja s češkim 
stanovništvom, a i na Sloveniju i Istru i trajao je do jeseni 1871. 

sinca 1869. podijeljene su krajiške šume između mađarske vlade i vojske. Godi- 
ne 1871. naposljetku je postignut kompromis prema kojemu Krajina načelno pri- 
pada Ugarskoj, ali su vojni krugovi zadržali upravu i obvezali se da će razvoja- 
čenu Krajinu modernizacijskim reformama pripremiti za sjedinjenje s civilnom 
Hrvatskom i Slavonijom.“ U tim uvjetima Narodna je stranka mogla računati na 
podršku vojnih krugova u svom sporu s Rauchom i mađarskom vladom, a Star- 
čevićev i Kvaternikov tisak dobro je došao Rauchu zbog psovanja Austrije i Na- 
rodne stranke. 


U Beču je 13. svibnja 1869. prestao izlaziti Novi Pozor jer mu je oduzet 
postdebit za Hrvatsku. Na temelju liberalnoga austrijskog tiskovnog zakona uve- 
denog i u Krajinu, u vojnom se Sisku 1. rujna 1869. pojavio Zatočnik. Uređivao 
ga je Josip Miškatović, vlasnik mu je Ivan Vončina, dok je Matija Mrazović 1z 
Zagreba utjecao na usmjerenje lista. Neposredno nakon vladareve sankcije Na- 
godbe, proglašen je 19. studenoga 1868. i zakon o isušenju Lonjskoga polja koji 
su Zatočnikovi ljudi iskoristili u borbi protiv Raucha. Mrazović je u nizu članaka 
optužio Raucha da je za taj posao osnovao konzorcij kojemu formalno nije član, 
da bi pribavio sebi i udruženju materijalnu korist. Rauchu se predbacivala i zlou- 
potreba banske vlasti. Ban je u veljači 1870. podigao tužbu ali se afera odugov- 
lačila. Tek 8. siječnja 1871., a zatim još u svibnju 1871., vojni je sud u Sisku 
proglasio optužene izdavače i pisce Zatočnika nevinima. Rauch je maknut 26. si- 
ječnja 1871. a za novoga bana imenovan je dotadašnji hrvatsko-slavonski minis- 
tar Koloman Bedeković koji je donekle ublažio Rauchovo nasilje. 


Narodna je stranka nakon uspjeha u sukobu s Rauchom stjecala sve veći 
ugled, a njezino je glasilo pod imenom Obzor smjelo od 1. kolovoza 1871. po- 
novno izlaziti u Zagrebu. No političko kretanje u proljeće 1871. može se pripisa- 
ti federalističkom okretu Franje Josipa. On je 7. veljače imenovao austrijsku fe- 
deralističku vladu Carla Hohenwarta koja je obećavala veće kompetencije aus- 
trijskim zemaljskim saborima i nagodbu s Česima; bila je dakle opasna za Aus- 
tro-ugarsku nagodbu. U tim je uvjetima Narodna stranka na izborima u svibnju 
1871. izvojevala veliku pobjedu. No Andrassyjeva vlada nije prihvaćala poraz 
starounionista pa je odgodila saziv Sabora. 


Bitnu ulogu za opredjeljenje Narodne stranke imao je vladarev reskript od 
12. rujna 1871. kojim on priznaje češko državno pravo i obećava krunidbenu zak- 
letvu u tom smislu. Prvaci Narodne stranke vjerovali su da će, ako Česi postignu 
svoje državno pravo, postojati povoljni uvjeti i za uređenje na temelju hrvatsko- 
ga državnog prava. Zato su se izabrani zastupnici Narodne stranke, nakon spome- 
nutoga reskripta, obratili svojim “izbornikom i biračem" proglasom od 20. rujna 
1871. u kojemu su osudili “takozvanu nagodbu, djelatnost unionističkog sabora 


99 


i neustavnu odgodu Sabora nakon izbora, i uopće “metež kojim je urodio apso- 


10 
Valentić, 1981. 

lutistički režim mađarske vlade. Rujanski manifest ne izjašnjava se načelno pro- 
tiv Nagodbe kao takve, ali stanje, stvoreno na njezinu temelju, smatra nezakoni- 
tim. Ostaju dakle otvorene dvije mogućnosti koje ovise o tome hoće li se u Aus- 
triji i na koji način probiti federalističko uređenje ili neće. Proglas naime dopuš- 
ta i odbacivanje Nagodbe i njezinu reviziju. 

Ta se dilema brzo raspršila. Češki je sabor (u odsutnosti njemačkih zastup- 
nika) izglasao 10. listopada 1871. “fundamentalne članke" kojima proglašava dr- 
žavno pravo Češkoga kraljevstva, ali prihvaća zajedničke poslove utvrđene Aus- 
tro-ugarskom nagodbom (što je prije odbijao). Taj je potez izazvao žestok otpor 
austrijsko-njemačkih liberala, uz potporu službenih krugova ujedinjene Njemač- 
ke, koja je pokazivala da će se neprijateljstvo Habsburške Monarhije i ujedinje- 
ne Njemačke zamijeniti savezništvom, i dakako ogorčeno negodovanje mađarske 
javnosti i Andrassyjeva ministarstva. Zato se Franjo Josip vratio na svoju odluku 
iz 1866./67., tj. na uređenje Monarhije na temelju njemačko-mađarske prevlasti. 
Prekinuo je akciju za dogovor s Česima, Hohenwart je 26. listopada predao os- 
tavku, a dualistički se sustav konačno učvrstio. To je uvidjela i protudualistička 
struja u Narodnoj stranci. Značilo je to: ili ostati u opoziciji, tj. ne utjecati na mo- 
dernizaciju bitnu za građanstvo, i uz to podnositi pritisak režima koji je svaku 
opoziciju proglašavao veleizdajom, ili krenuti putem sporazuma s mađarskom 
vladom uz reviziju Nagodbe. Većina Narodne stranke izabrala je ovaj drugi put. 


Iako pobornici samostalne hrvatske države, Starčević i Kvaternik našli su 
zajedničke interese s Rauchovim represivnim režimom. U Starčevića je riječ o 
njegovoj svojevrsnoj dosljednosti. Za nj je Austrija najveće moguće zlo, kakvo 
nigdje na svijetu ne postoji, i protiv nje valja surađivati i s crnim vragom." Uos- 
talom, već je 1861. bio blizak unionistima. Zato mu najveći neprijatelji nisu iz- 
vršitelji interesa Andrassyjeve vlade, koji su priznavali samo ugarsko a ne i hr- 
vatsko državno pravo, a htjeli su svesti hrvatsku autonomiju na mjere jedinstve- 
ne mađarske države, nego “Magjarolci" pripadnici Narodne stranke koji su se 
1861. izjasnili za zajedničke poslove s Austrijom, a u Saboru 1865./67. pokazali 
su pod pritiskom bečkoga središta znatno kolebanje. Adresama od 10. veljače i 
19. prosinca 1866. prihvatili su zajedničke poslove najprije u duhu nagodbe s 
Mađarima, a zatim u federalističkome smislu. U Starčevićevu viđenju, to su pra- 
vi krivci za Nagodbu jer su tek oni, prihvaćajući zajedničke poslove s Monarhi- 
jom i Ugarskom, omogućili njezino ostvarenje. Pri tome mu je zloduh Stros- 
smayer, koji je bio na čelu Kraljevinskoga odbora 1866., a nije ga zanimalo da taj 
odbor nije utanačio nikakav sporazum s Mađarima, da se Strossmayer povukao 
iz Sabora, te da nije utjecao ni na kakve odluke i da je bio ogorčeni protivnik Na- 


11 

Iz sličnoga razmišljanja potekao je i njegov kasniji okret prema Rusiji kao austrijskoj neprija- 
teljici, iako ju je prije toga prikazivao kao grozno zlo za narode balkanskoga prostora i Euro- 
pu uopće. | 

godbe i njezine kasnije revizije. Dakle zbog žestoke mržnje protiv Narodne stran- 
ke i zajedničke želje da se ona uništi, Rauch i Starčević našli su se na istoj stra- 
ni. I Kvaternik nije podnosio prvake Narodne stranke, velikim dijelom zbog 
osobnih razloga jer ga je Pozor 1861. izvrgao ruglu i prikazao kao prevrtljivca 1 
nepoštenjaka, a uradio je to i Novi Pozor 1868. Kvaternik se vratio iz emigracije 
u Zagreb kao ruski državljanin, koji je mogao svakoga trenutka biti ponovno 
izagnan, pa je ovisio o Rauchovu interesu da mu priskrbi ugarsko državljanstvo 1 
zato je s njime održavao kontakte uz Starčevićevo odobravanje. “ 


Starčević je imao veze s mađaronima još prije Kvaternikova povratka u 
uvjerenju da se Mađari svakako žele nagoditi s Hrvatima i da zato “među nami i 
dosadanji Magjaroni nema nikakve razlike."'* Nejasno je odakle Starčeviću oba- 
vijesti da će Mađari surađivati s Hrvatima protiv Austrije. No zacijelo je, kao 1 u 
Narodne stranke, i u mađarona postojala sumnja u realizaciju Austro-ugarske na- 
godbe prije nego što ju je Carevinsko vijeće konačno prihvatilo u prosincu 1867. 
Starčević je svakako duboko uvjeren da se dualističko preuređenje Monarhije ne 
može provesti. Sporazum između mađarskih predstavnika i Franje Josipa, koji bi 
osigurao mađarske interese, nije se mogao uklopiti u njegovu sliku zlokobne 
Austrije koja samo prividno pristaje na kompromise i uvijek gazi ugovore i obe- 
ćanja. (Uostalom, nije imao tako krivo. Franjo Josip pogazio je čak svoju zadanu 
riječ Carevinskom vijeću da će ono raspravljati o njegovu dogovoru s Mađarima, 
a poslije je bio na putu da federalizmom poništi i svoj sporazum s Mađarima). 
Kada mađarski političari uvide da su se dali prevariti, oni će se sigurno približi- 
ti Hrvatima, tj. pravašima, vjerovao je Starčević. U toj ga je nadi podržavala nje- 
gova bezgranična vjera u skoru pobjedu Napoleona III. nad Pruskom, a dualizam 
bi zapravo bio, to je dobro shvaćao, “čedo" pruskoga kancelara Bismarcka.'* Te 
su predodžbe određivale Starčevićevo držanje prema Rauchovu režimu i mađa- 
ronskoj politici uopće. Mislio je da “magjarenje" u Hrvatskoj može poslužiti 
samo “otčinskoj" Austriji, koja će protumađarskom agitacijom nastojati da Hrva- 
ti kao i Tirolci nađu “utočište? pod “otčinskim krilom". Nadao se da vanjski do- 
gađaji, prije svega francuska politika, neće ostaviti dovoljno vremena za tu “ko- 
mediju" i da će se narod naposljetku ipak osvjedočiti da mu zlo dolazi i od Ma- 
dara i od Austrije, a tada “naša bi politika bila obćenita svih Hervatah". Svoje os- 
novno mišljenje izrazio je ovim riječima: “Kazasmo mu (Vjekoslavu Bachu, M. 
G.) da danas udarati na magjarone znamenuje ojačivati magjarolce (N arodnu 
stranku, M. G.), braniti aktivno Magjarone znamenuje odstupiti od našega prog- 


IŽ 

Kvaternik je u Dnevnik bilježio svoje razgovore s Rauchom. Nehajev, 1932.; Kuntić, 1959. 
13 

Kuntić, 1959., 86 

To se vidi iz Starčevićevih pisama Accurtiju u tijeku 1867. 


215 


IZVORNO PRAVAŠTVO 


rama, ergo ništa bolje nego gledati mirno kako se oni među se dave, ter propali 
koji mu drago, mi gubimo jednoga neprijatelja, i bez dvojbe, Magjaroni dok raz- 
biju nos, doći će k nami." 

Da bi se mogao vratiti u Zagreb, Kvaternik je najprije išao u audij enciju 
državnome ministru Beustu koji mu je rekao da tome nema zapreke, ali kad se 
vratio u Zagreb, dočekao ga je Rauchov nalog o izgonu. No nakon prvoga razgo- 
vora među njima, Rauch je povukao tu odluku, uvjerivši se zacijelo da će Kva- 
ternik djelovati u interesu njegova režima. Zato je predlagao bečkome ministar- 
stvu da isposluje Kvaternikovo odrješenje od ruskoga državljanstva i u tome je 
uspio. Međutim, Ministarstvo dvije godine nije izručilo Kvaterniku taj dokume- 
nt, zacijelo zbog nepovjerenja prema njemu. On dakle nije znao da je već dobio 
otpust od ruskoga državljanstva pa je živio u stalnomu strahu. Sam kaže da je do- 
bio “politički reverz" za boravak u domovini pod uvjetom “da se neće upuštati u 
nikakve političke odnošaje ili saveze. "'* Moćnici nisu vjerovali tako žestoku nep- 
rijatelju Mađara, kakvim se pokazao u Saboru 1861. i u obj avljenim spisima, da 
će zastupati uniju s Ugarskom. Tek nakon što je vladar potvrdio Hrvatsko-ugar- 
sku nagodbu, Rauch je isposlovao Kvaterniku ugarsko državljanstvo, a početkom 
1870. i pravo odvjetništva. Razgovori Raucha i Kvaternika vrtjeli su se dakle oko 
njegova otpusta iz ruskoga državljanstva i njegove suradnje s režimom, prije sve- 
ga protiv “pozoraša" i “strossmayerovaca“ te o mogućem Kvaternikovu pisanju u 
mađaronskim novinama. Izgleda da je Rauch nudio Kvaterniku i Starčeviću neke 
službe ako se otvoreno izjasne za njegov režim. Kvaternik je, čini se, predlagao 
da postane Rauchov tajnik, no nije se ni na što obvezao dok se ne liši ruskoga dr- 
žavljanstva. Kada je to postigao, i dalje je razgovarao s Rauchom pa mu je uje- 
sen 1869. čak izložio program “trijalizma?.'" 


Starčević je međutim napustio svoju prvotnu spremnost za zajedničku jav- 
nu djelatnost s mađaronima, čini se već u doba kad su započeli pregovori kralje- 
vinskih odbora za Hrvatsko-ugarsku nagodbu, a pogotovo nakon njezina prihva- 
ćanja, jer je držao da je Nagodbom “sve prodano i zaigrano"." Dakako da je po- 
magao Rauchov režim potpunom šutnjom o njegovu djelovanju u svojim glasili- 
ma, a grubim ocrnjivanjem isključivo prvaka Narodne stranke. Nositelje mađa- 
ronstva s pravom je vidio u hrvatskome plemstvu uz “ponešto domaćega, starie- 


15 

Starčevićevo pismo Accurtiju 15.VI. i 17. VIII. 1867. 

16 

E. Kvaternik, Istočno pitanje i Hrvati, Zagreb 1868., 36. Možda je Kvaternik bio pod dojmom 
svoga dolaska u Zagreb u siječnju 1866., kada mu nije dopušteno niti da prenoči pa je morao 
odmah otići. Pozor, 3. [. i 12. I. 1866. 

17 

Kuntić, 1859., 89 

ga gradjanstva hervatskoga", dok je mađarone, izvršitelje interesa Rauchova re- 
žima, doduše proglasio “magjarolcima', dakle zlotvorima, ali nije protiv njih na- 
pisao nijednoga retka. Mađaronima je izdao svjedodžbu poštenja ne pripisujući 
im, kao prvacima Narodne stranke, “živinsku sebičnost"? i mržnju protiv slobode. 
No ipak je držao da nisu “muži na svojemu mestu" jer su se okrenuli Mađarima 
umjesto da unište “nečistu sduhu* i urotu “iliro-slavo-serbstva?.'* Naveo je argu- 
mente protiv “pogodbe" s Mađarima uvjeren da “dualizam nije osiguran 1 oče- 
kivao je da Nagodba uopće neće biti uvedena ili da će poslije biti zabačena, Va- 
žan je Starčevićev zaključak da je “magjaronština zastarila bolest" bivšega feu- 
dalnoga plemstva koja niti koristi niti šteti, i da će nestati kada pomru njezini 
suvremeni nositelji.“ Uvijek se nadao da će na kraju preostati samo Stranka pra- 
va, kao utjelovljenje cijeloga hrvatskoga naroda koji će postupno izgraditi snaž- 
nu volju i likvidirati “Slavoserbe". Razumije se da Starčevićevo podržavanje 
unionista i Kvaternikovi dodiri s Rauchom, nisu ostali nepoznati bečkom glasilu 
Narodne stranke Novom Pozoru. Zato je list u svoje napade na Raucha i njegov 
režim upleo prije svega i Kvaternika, zbog vrludanja u stavovima, pa mu se i ru- 
gao kao “Genčeku" (imenu od milja kojim ga je zvao i Starčević), a o listu Fer- 
vat pisao je kao o mađaronskom glasilu. Kvaternik je time bio silno pogođen, za 
razliku od Starčevića koji je stvari promatrao sa svoje proročke visine s prezirom 
i gnušanjem, a Pozor (Obzor) nije htio čitati do kraja svoga života. Nastojeći uz- 
vratiti udarce Narodnoj stranci, Kvaternik se branio protiv optužbi da je mađa- 
ronski suradnik upozoravajući da je još uvijek prognanik, što znači da mu se ne 
ukazuje povjerenje. Tvrdi da nije prešao mađaronima, ali kad bi to uradio, bilo bi 
to samo opravdano bježanje iz većega zla, koje predstavlja Narodna stranka, u 
manje — mađaronsko, “Možete li nam na zlo uzeti da mi, u takih obstojnostih, 
blaže sudimo nje, nego li vas, koji se još dičite, da ste mudrost zemlje pozobali? 
Njih svatko razumije; vas i vaše namjere nitko. Oni iz osvjedočenja teže za uni- 
jom; vi proti vašemu boljemu osvjedočenju nastojite.??“' 


Dotad su Starčević i Kvaternik pisali svoje tekstove kao pojedinci, no u 
vezi s pripremom za politički list Hervat, pojam “Stranka prava ima sve veću 
ulogu. Zato Novi Pozor napada tu “strančicu* u mađaronskoj službi za koju se pri- 
je nije čulo. Kvaternik odgovara da spomenuti list želi omraziti Hervata još prije 
njegova izlaženja iz straha da će raskrinkavati djelatnost Narodne stranke. Kaže da 
se “Stranka prava" pojavila sa svojim programom već 1861., da ga je preinačila 

Međutim, “starounionisti'—rauchovci provodili su žestoku kampanju protiv Narodne stranke 
upravo s optužbama da je ona plaćena za pripremu prevrata u Habsburškoj Monarhiji, radi 
stvaranja jugoslavenske države. 

Stranke u Hervatskoj (Iz Hervata sv. I i II), Djela III, 91, 98 

Istočno pitanje, 34. Kvaternik reagira na članke u Novom Pozoru, 7. IX., 14. XL, 5. XII. 1867. 

samo u nebitnostima. Po svom značaju to je “Stranka, koja nosi na sebi obilježje 
neizbrisivo duha XIX. vjeka; zabacujuć ipak odlučno od tog duha sve, što može 
dostojanstvo čovjeka oskvrnuti: nemoralnost, nevjeru, grubi materializam.?“ 


Već prije raspusta Hrvatskoga sabora 25. svibnja 1867., u doba kada je An- 
drassyjeva vlada počela pripremati mjere da prisili hrvatske političke činitelje na 
pokoravanje sporazumu vladara i mađarskoga plemstva, Starčević je držao u svo- 
jim rukama sustavno sredstvo da Narodnu stranku potpuno ocrni i izvrgne ruglu. 
Marko Manasteriotti, poslije urednik Rauchova službenoga lista Hrvatske sloge, 
pokrenuo je kao vlasnik i odgovorni urednik prvo pravaško glasilo, humorističko- 
satirički list Zvekan, koji je izlazio dva puta na mjesec, a duša i glavni autor bio mu 
je Starčević. Na njegove namjere upozorava crtež uz naslov Zvekana s prikazom 
muškoga lika sa svjetiljkom, tj. Starčevića-Diogenesa koji traži čovjeka-Hrvata. 

Humorističko-satirički list nije zacijelo bio uspješno sredstvo za širenje 
Starčevićeva nauka kada još nije izlazilo političko glasilo. Međutim, dočekao je 
prvu fazu kulta svoje ličnosti. Njegov osobni utjecaj na pojedince bio je znatan, 
a pogotovo je njegova često duhovita satira oduševljavala mlade ljude koji su se 
pomalo okupljali oko “Staroga". Već su se 1866. dijelile njegove fotografije, a u 
ožujku 1867. (tj. prije raspusta Hrvatskoga sabora) skupina studenata Pravoslov- 
ne akademije predala mu je adresu kao “hrvatskoga prava zatočniku".? Starčević 
je zahvalio studentskoj delegaciji ističući svoje osnovno načelo “negacije? ... 
“dok se podpun naš ustav na celu našu domovinu neprotegne, dotle u današnjih 
obstojnostih za nas nema zakonita, nema ni pametna koraka." Oni koji u sadaš- 
njemu stanju ulaze u praktičnu političku akciju izdaju i ocrnjuju Hrvate, pa to, 
prema njegovim često opetovanim izjavama, i nisu Hrvati nego “Slavoserbi“, 


Studenti i đaci htjeli su upriličiti bakljadu Starčeviću kao protudemonstra- 
ciju slavljenju Strossmayera i Jelačića (kojemu je 1866. podignut spomenik). On 
se mlako protivio namjeri “besne dečurlie", kako ih nježno naziva. Demonstraci- 
ju je zabranio ban Šokčević.“ Iste godine već se održavao banket u povodu Star- 
čevićeva imendana, koji je prethodio brojnim pravaškim nazdravičarskim prosla- 
vama. Starčević je bio sretan u nadi da broj njegovih pristaša raste, ali 1 ogorčen 
jer je vidio da njegove poruke u Zvekanu ne doživljavaju uspjeh kakav je očeki- 

Istočno pitanje, 38 

Među potpisnicima su kasniji prvaci Stranke prava: Fran Folnegović, Joso Gržanić, Ivan Ba- 
njavčić te suradnici pri uređivanju Hervata i Hervatske Fran Matasić i Vjekoslav Bach, Djela 
1,439. 

vao. Mnogi su pretplatnici vraćali list zbog surova ocrnjivanja Narodne stranke, 
a nada da će se povećati broj pretplatnika, simpatizera “stekliša", pokazala se 1s- 
praznom. Jedva se uspjelo održati Zvekana do kraja 1867. Nisu se mogli nači su- 
radnici za satirički list iako je u njemu trebalo objavljivati 1 ozbiljne političke 
članke. Stoga je Starčević naposljetku morao napustiti svoj otpor protiv izdava- 
nja političkoga glasila. 

Namjerno prihvaćajući naziv “stekliš" (bijesni pas), da bi naglasio kako su 
bijesni napadi na protivnike uvjet uspjehu njegova nauka, Starčević u Zvekanu 
pokazuje širok raspon svoga satiričkoga pera — od duhovite persiflaže, preko plit- 
kih viceva, pjesmica i moralnih pouka do vulgarnih psovki.“ Meta su mu prvaci 
Narodne stranke na čelu s biskupom Strossmayerom, koje je želio žigosati kao 
živinu spremnu da prodaje Hrvatsku i Mađaru i “Tirolcu*', tj. Nijemcu. Njihove 
političke pokušaje osuđivao je isključivo kao odraz potrebe trbuha, pokornosti 
Austriji i “okrinkane" neiskrenosti. Njihovu Jugoslavensku akademiju, koja je 
upravo bila osnovana, prozvao je “zvekano-slavenskom" i žarko je želio narodu 
pokazati da su njegovi “dobrotvori samo “praktičnici" i “mameluci" koji plaze 
pred “Mihelom*, tj. Nijemcem, i Pištom, tj. Mađarom. Zvekan tvrdi da je prona- 
šao čudotvoran lijek da ispere Hrvatima, koji sve to ne vide, prašinu 1z očiju. 


Za ilustraciju Starčevićeva stila i tona neka posluži jedna pjesma uz kari- 
katuru “praktičnika*' u cilindru kao obilježju “gospode" koju je Starčević često 
napadao. Njome želi reći da pripadnici Narodne stranke svojim plaženjem pred 
tuđincima i krajnjim nemoralom neprekidno održavaju hrvatski narod u položa- 
ju potlačenosti. 


Od koljevke sve do sada, 
Praktično se uvjek vlada: 
Hvali, kudi, javljaj, plazi, 
Slušaj više, nižje gazi, 

Evo pera, duše, pleća. 

Pa čim rodi sve to sjeme? 
Nosi breme, breme, breme! 


Uz psovanje Narodne stranke i osude općih ljudskih slabosti našli su 
mjesto i tonovi optimizma. Zvekan se nadao “da će pravo postat jače da će trpit, 
koji tlače“. 

“...Ja se nadam da Hrvati 


Na svoju će nogu stati " 


Iz lista se može razabrati da se Starčević osjećao kao hrvatski “don 
Quixotte". 


26 
Opširno o Zvekanu piše Turkalj, 1998. 

Starčević o hrvatstvu prema slavenstvu i srpstvu: 


U Zvekanu je Starčević objavio “dva razgovora" pod naslovom “Stekliš i 
prostodušnik" koji su ključna točka za razumijevanje njegova ideološkoga susta- 
va. Posebno su objavljeni 1867. pod naslovom “Bi-li k slavstvu ili ka hrvatstvu, 
a dopunio ih je spis “Ime Serb". Iste godine pojavilo se i Kvaternikovo “Istočno 
pitanje i Hrvati" kojim su, unatoč nekim nepodudarnostima u shvaćanju, izbrisa- 
ne razlike između njega i Starčevića. Ti spisi dakle čine cjelinu u zaokruživanju 
sustava izvorne pravaške ideologije. | 

“Stekliš", tj. učitelj Starčević razgovara s “prostodušnikom', obrazovanim 
Hrvatom, koji je prije oduševljenoga prihvaćanja Starčevićeve poruke bio pod ut- 
jecajem zlokobnih “magjarolaca", ali je obdaren zdravim razumom te urođenim 
osjećajem za dobro i zlo pa može brzo razumjeti učiteljev nauk i dopuniti ga 
vlastitim razmišljanjem. U liku “protodušnika" Starčević pokazuje kako zamiš- 
lja 1 želi prodor svoga nauka kao “neoborive istine" među obrazovane Hrvate čim 
oni uzmognu razlikovati “čaverlanje, čerčkanje" “magjarolacah" od pravoga zna- 
nja utemeljenoga na Starčevićevoj nepobitnoj “stekliškoj" logici. On je te misli 
zastupao od 1861. ali ih sada, kako sam kaže, zaoštrava. 

U prvome razgovoru Starčević niječe postojanje Slavena uopće i nastoji 
obezvrijediti svaki oblik slavenske solidarnosti da bi joj u drugom razgovoru sup- 
rotstavio hrvatstvo kao duh i ime naroda s najveličanstvenijom prošlosti u cijeloj 
Europi. Ovi “razgovori" nisu samo izvor za ocjenu sustava Starčevićeve ideolo- 
gije nego 1 za njegov način stvaranja zaključaka. On ustaje protiv “Slavjana* i 
“Slavjanstva" “jer su to prazne reči, jer za te sanjarie bez svakoga saderžaja, nei- 
ma temelja u prošlosti, neima razloga u sadašnjosti, a ni izgleda u budućnosti: mi 
smo proti tomu ludovanju zato, jer to celo pletivo smatramo golim vertoglave- 
njem, koje razbija napredak i pripravlja nam očitu propast." Odbija nazvati raz- 
ne slavenske narode imenom koje je “samo znanosti čedo, samo po nekoj način, 
izmišljotina, 1li, kako rekoste, prazna rieč, sanjaria." Umujući “nad poviestnički- 
mi podatci“, on tvrdi da nisu postojali stari Slaveni, nego samo smjesa naroda 
kod kojih se postupno javljalo narodno ime.* Izrazom “pučanstvo? ili “puk? Star- 
čević obilježava grupe koje još nemaju narodno ime i drži da je “po razmjeru naj- 
veličanstvenii onaj čin koj mu (pučanstvu, M. G.) dade i posveti narodno ime", a 
još je teži proces koji vodi do narodnog jezika. Ističući da se mnogim narodima 
daju različita imena, on misli da su Hrvate nazivali Hunima, Avarima, Ugrima, 


1 

Bi-li k Slavstvu ili ka Hrvatstvu, Djela III, 5-47; Ime Serb, Djela III, 51-88; Eugen Kvaternik: 
Istočno pitanje i Hrvati, Zagreb 1868. Drugom je izdanju 1997. predgovor, u kojem piše op- 
ćenito o Kvaternikovoj djelatnosti, objavio N. Stančić. 

2 

Bi-li k Slavstvu 6, 9 

Turcima. No pravo je narodno ime samo ono “kojim se sam narod u svojem je- 
ziku zove". Nekadašnji Slaveni bili su, prema Starčeviću, samo “herpa pučan- 
stva" kojima su drugi davali ime “Slavjanin", koje u svim europskim jezicima 
“znamenuje sužnja" (Sclavus). On, štoviše, tvrdi “da su se tog imena starinski 
Hervati, Poljaci, plašili..." i ne priznaje nikakvo “rodbinstvo" među Hrvatima, 
Poljacima, Rusima itd. Slavensko je ime, prema Starčeviću, izmišljotina i “pleti- 
vo... nekoliko čerčkarah i žugarah" kojima je stalo samo do njihove taštine i kese. 
Prikazujući “Slavjane"? kao oruđe ruskoga mračnjaštva, koje nasuprot prosvijet- 
ljenoj slobodoumnoj Europi može donijeti samo sužanjstvo, Starčeviću je argu- 
ment progon Bakunjina i Hercena, Kvaternika i Friča, tj. “muževah* koji djeluju 
za sreću i slobodu domovine.* Uvjeren je da slavenstvo ima zadaću pomagati pro- 
širenje ruske države ili savez država koje bi se smatrale “ruskimi ađutanturami i 
kapuraliami" i značile bi propast Hrvata. Zato, kaže na kraju Starčević, nikakva 
pogrdna imena nisu preoštra za “lupeže" protiv prirode, Boga, naroda i domovi- 
ne koji, prema njegovoj konstrukciji, pripremaju Hrvatima takvu sudbinu. Misli, 
dakako, na Narodnu stranku. | 


Razumije se da ne stoji Starčevićeva historijska interpretacija da Slaveni 
uopće ne postoje niti je Strossmayerova ideologija težila za brisanjem hrvatsko- 
ga nacionalnog značaja u nekakvoj ruskoj guberniji. No Strossmayer i Rački su 
držali da je opstanak hrvatskoga naroda ugrožen od snažnih susjeda (Nijemaca, 
Mađara, Talijana) i da se može uzdržati samo suradnjom s ostalim južnim Slave- 
nima i Česima. Starčević žestoko osuđuje upravo shvaćanje da su Hrvati mali na- 
rod, nemoćan da sam rješava svoju sudbinu. Njegov i Kvaternikov ideološki sus- 
tav postaje neuvjerljiv ako se ne prihvate izjave o veličini i izvanrednoj duhovnoj 
snazi hrvatskoga naroda te o krivnji tuđinaca, a pogotovo Austrije i domaćih iz- 
dajnika koji su ga u povijesti nastojali učiniti slabim i malim, a čine to i sada. 
Zato mu nije dovoljna tvrdnja da cijeli južnoslavenski prostor (osim bugarskoga) 
pripada hrvatskome narodu, nego želi uvjeriti čitatelje da “povest pokazuje kako 
je fizička i duhovna snaga Hrvata bila neusporediva u Europi. Učenje o veličini 
hrvatskoga naroda potkrepljuje Starčevićevo uvjeravanje da će taj “veličanstve- 
ni" narod, kada se osvijesti u duhu njegova nauka, i u najgorim uvjetima imati 
snagu da stvori svoju samostalnu državu. Kad bi naime bio malen i slab, ne bi 
mogao izboriti taj cilj i nestao bi s povijesne pozornice. 

Kao i uvijek, Starčević je svoja razmatranja o ciljevima hrvatskoga naro- 
da povezao s naukom Francuske revolucije. Izjasnio se, prije svega, “za sjedinje- 


3 

Aleksandar I. Hercen (1813.—1877.) poznati je ruski revolucionarni demokrat, pobornik uki- 
danja kmetstva. Mihajlo A. Bakunjin (1814.—1870.), suosnivač I. internacionale, ali kao anar- 
hist ne pripada Marxovu smjeru. Starčević ga vjerojatno cijeni kao protivnika ruskoga samod- 
ržavlja. Josef Vaclav Frič (1829.—1890.), češki revolucionar, protivnik Habsburške Monarhije 
i pobornik češkoga državnoga prava, surađivao je s Kvaternikom u vrijeme njegova drugoga 
progonstva. 

nje svih narodah, za jedinstvo celoga čovečanstva". Veliki napredak naroda i čov- 
ječanstva nakon sloma feudalnoga društva poticao ga je da povjeru,e u usavrša- 
vanja čovječanstva kao cjeline, ali u tu svrhu treba postići prosvjetljenje i sreću 
svih naroda i, dakako, hrvatskog. Pritom veliku ulogu pripisuje Napoleonu III. 
Starčevićev “prostodušnik" izražava osjećaj slabosti u pripadnika jednoga malo- 
ga naroda. “Ali kako je to — kaže on — te nevidite da je pretežko, za nereći nemo- 
guće, da se narod malešan i slab i siromašan prosvetli i usreći?" “Stekliš" Star- 
čević želi prije svega pobiti misao da su mali narodi sami po sebi slabi, pa ističe 
primjer Grka i Rimljana koji su na početku svoga uspona bili “glupi siromašni 1 
slabi", a zatim i jakost Holandeza i Šveđana. Uvjeren je da snaga naroda ne leži 
u njihovu broju. On gleda samo na to “jesu li one sve duše srećne, da ih koja nep- 
ravedno neterpi.? Misli da su Francuzi i Englezi najprosvjećeniji narodi jer nji- 
hova društva osiguravaju pojedincima najveću moguću sigurnost i slobodu, a i 
“naravu su, bi reći, upravo na svoju prekrojili". Oni su uspješno svladali sve ve- 
like teškoće u svom razvoju. Uvjeren je da se od svakoga naroda može ponešto 
naučiti. No podražavanje velikih naroda od malih naroda može postati opasno. 
Od njih treba učiti samo kako su svladali svoje teškoće i postali veliki narodi. 
Drugim riječima, i Hrvati moraju učiti kako da postanu velik narod. 


Razumije se da je Starčević tom prigodom izrazio svoj prezir prema Ni- 
jemcima, koje broji “među najneznatnie narode" s kukavnom književnosti. “Vo- 
lio bi buhe lovit nego-li učiti se iz nemačkoga knjižtva", kaže na svoj podrugljiv 
način. Prema tome, Hrvati se mogu poslužiti iskustvima svih naroda, ali najviše 
i najsigurnije mogu učiti iz vlastite povijesti. “Ona bo je život, u njoj nema sanja- 
riah"', ali zato ima ljudi koji narodima podmeću sanjarije kao povijest, a to je pre- 
ma Starčeviću izvanredno opasno. Kao i Kvaternik, on je uvjeren da njegove 
konstrukcije odražavaju zbiljsku prošlost. “Prava domaća povest daje narodu naj- 
čverstju podlogu za velike čine. Jer čim nas se bližje tiče onaj, koj je što budi 
dobro budi zlo učinio, tim nas se njegova prilika većma hvata.“ Prošlost mu je 


“Prostodušnikovim' primjedbama da Hrvati ne mogu iz svoje povijesti 
ništa naučiti jer u njoj nema “ništa veličanstvena", učitelj Starčević odgovara: 
“ja se evo uslobodjujem, bez taštine kazati, da nijedan, pamtite nijedan danas 
živući narod Europe neima u svojoj prošlosti većje veličanstvo nego-li ga ima na- 
rod hervatski.“ Pritom mu je rani srednji vijek glavni argument. Hrvatski je na- 
rod “zauzeo ovu blagoslovljenu zemlju, i za na veke raztergnuo pravu žilu obće- 
nja među kerštenim Iztokom i kerštenim Zapadom. Pokažite mi takav čin kod 
jednoga drugoga današnjega naroda." Hrvati su kao nekršćanski narod stvorili, 


4 
Bi li k Slavstvu, 28 


5 
Isto 

kako se tada govorilo, svoju barbarsku državu u srcu kršćanstva. Oni nisu kao os- 
tali narodi osvajali komad po komad svog područja, nego su zapravo rastavili 
“dve pole" srca kršćanstva. Oni su pohrvatili Rimljane, nisu uopće prihvatili rim- 
ske zakone i ustanove, uveli su svoj jezik u Crkvu i njime nadahnuli sav sjever 
Europe. Starčević je naime tvrdio da je crkveni jezik “skovan" u Hrvatskoj, a ne 
od Ćirila i Metoda. I hrvatske su crkvene knjige prenesene u sjevernu Europu. 
Svojom interpretacijom obavijesti Konstantina Porfirogeneta “Stekliš" izaziva u 

“prostodušnika" oduševljenje i uvjerenje da bi “početak Hervatske bio znameni- 
tii nego li ijedne druge deržave" jer Hrvati “nadhervaše" Avare, “ “najmogućnii" 
narod u vrijeme seobe. “Hervati su narod gospodujući, oni su svoju, hervatsku 
narodnost, protegnuli na sve narode koji nekada stanovahu po našoj domovini." 
Ta je domovina, dakako, cijeli južnoslavenski prostor (osim bugarskoga). 


Starčevićevoj interpretaciji nije smetnja što Konstantin Porfirogenet vidi 
Hrvate samo u nekoliko županija. To ne može shvatiti samo “slavska i nemačka 
učenost", kaže on. Naime, petero braće i dvije sestre koji zauzeše zemlju, podi- 
jeliše je između sebe, a Konstantin opisuje samo jedan njezin dio, po svoj prilici 
onaj koji je pripadao nekadanjem bratu koji se “zvao Hervat ili bolje reći Her- 
vač". Vidi se dakle da Starčević izvodi hrvatsko ime od pojma “hrvati se“. 


U težnji da podigne i učvrsti hrvatsku nacionalnu samosvijest, Starčević je 
naročito nastojao uvjeriti Hrvate da su oni po svom podrijetlu gospodujući narod 
i da je njihovo suvremeno sužanjstvo pod Austrijom u punoj suprotnost s “duhom" 
hrvatskoga naroda kakav se pokazao u njegovoj povijesti. “Na narod koj je toliko 
učinio, koj je iztoku i zapadu perkosio, na taj narod nije moguće da je povest za- 
boravila." Pritom je Starčević osobito naglasio da je svaki narod “smesa različnih 
narodah, različne kervi". Svaki Hrvat možda ima u sebi rimske, grčke i barbarske 
krvi. Ne postoje Hrvati “same i čiste kervi" iz 7. stoljeća. Najčistiju hrvatsku krv 
nalazi u “plemstvu Turske", tj. Bosne jer se ono u prošlih 400 godina najmanje mi- 
ješalo s tuđom krvi. Jednako tako nema iz 7. stoljeća ni po jeziku “čistih" Hrvata. 
No budući da se danas većina hrvatskoga naroda služi štokavštinom, treba je po- 
dupirati i “kititi* uresima njezinih obiju sestara — čakavštine i kajkavštine. Prema 
tome “narodnost hervatska, gospodivšega naroda, nadahnula je celo pučanstvo na- 
še domovine, premda ove narodnosti čiste danas nigde nema“. 


“Stekliš'" Starčević potpuno uspijeva osvijestiti “prostodušnika". “Tako je 
kada čovek k sebi dojde", uzvikuje “prostodušnik" oduševljeno i usvaja sve ono 
što je Starčeviću bitno: pripadnost hrvatskom narodu koji se potpuno razlikuje od 
svakoga drugoga naroda, a u povijesti je izveo veličanstvena djela kao nijedan 
drugi europski narod. On prihvaća opseg teritorija hrvatskoga naroda kako ga za- 


6 
Isto, 34 


7 
Isto, 37 

mišlja Starčević, da naime “celo pučanstvo među Macedoniom i Nemačkom, 
među Dunajem i adriatičkim morem, ima samo jednu narodnost, samo jednu do- 
movinu, samo jedan život hervatski... 


Budući da je vidio hrvatsku domovinu na cijelomu južnoslavenskom pros- 
toru, Starčević je ogorčeno osuđivao izmišljotinu “trojedne kraljevine" i Narod- 
nu stranku koja je na temelju tradicionalne autonomije toga prostora zahtijevala 
državnu autonomiju Hrvatske, Slavonije i Dalmacije, doduše unutar Haburške 
Monarhije. Starčević je nasuprot tome želio da dinastija najprije vrati Hrvatima 
njihovo javno pravo i cjelokupnost domovine i isticao je da jedno bez drugoga ne 
može biti. Tek nakon toga Hrvati bi mogli pregovarati s vladarem. Međutim, ni- 
kada nije rekao kako bi to kralj mogao vratiti hrvatskom narodu cijelu njegovu 
domovinu od slovenskih zemalja do Makedonije (koju je Starčević smatrao bu- 
garskom) i protegnuti na nju hrvatsko državno pravo. 


Jasno je, dakako, da Starčević prepušta rješenje hrvatskoga pitanja volji 
osvještenoga hrvatskoga naroda, zacijelo u času propasti Austrije. Glavni je uv- 
jet za taj cilj odbacivanje političke prakse dok se gazi hrvatsko državno pravo, a 
to znači uništenje “Magjarolaca" koji provode politiku prilagođavanja danim uv- 
jetima. Starčević dakle želi prije svega ucijepiti u hrvatski narod svoju steklišku 
mržnju protiv njih pa stavlja “prostodušniku" u usta niz prijetnji protiv “Slavja- 
na" 1 “Magjarolaca", čak i izjavu da ih učitelj Starčević premalo psuje jer oni 
svjesno i sustavno rade “za osramotiti, poniziti, zasužnjiti svoj narod“, a to je “lu- 
pežtina...koju još na ovom svetu čeka sekira.* Nižu se psovke kao “kerštena ži- 
vina“, “nečisti nakot" koji stoji “duboko pod običnom nemom živinom? jer je 
Hrvatsku izdao svakom tko je to poželio. 

Starčević izvodi svoje osnovne teze iz umovanja o povijesnim podacima, 
kako sam kaže. Više puta ističe da “netrebamo nikakva povestnika? jer je uvje- 
ren da samo on, na temelju svojih načela, može ispravno interpretirati izvore. 
Treba dakle znati “osobito starinsku povest čitati, i čine ocjenjivat", a o pojava- 
ma, za koje nema izvora, izvesti sigurne zaključke logičkim rasuđivanjem. 


Starčević je siguran da upravo logika i razmišljanje na temelju zdravoga 
razuma odlikuju “stekliše* pred ostalim Hrvatima jer oni još nisu svjesni duha 
hrvatskoga naroda koji se očituje u njegovoj povijesti. “...tko neima logiku kako- 
VU i vi, taj ju nema nikakovu", kaže “prostodušnik" svom učitelju. “Od učina na 
uzrok zaključivati, to je najsigurnie, tu se ne može sanjarie ni sofizma uvući.“ 


Starčević nam se predstavlja kao sljedbenik filozofije racionalizma koja se pozi- 


8 
Isto, 42 


9 
Isto, 41 


10 
Isto, 30 

va na pravocrtni slijed uzroka i posljedica koje ljudski razum može dokučiti špe- 
kulacijom, pa mudri vladari i obrazovani pripadnici, prije svega građanstva, 
mogu stvoriti razumno društvo koje odgovara ljudskoj prirodi. Kada je riječ o Hr- 
vatskoj, takvo bi društvo, prema Starčeviću, moglo nastati jedino u samostalnoj 
hrvatskoj državi. U njegovu ideološku sustavu taj pravac skreće samo ono što se 
protivi ljudskoj prirodi i duhu njegova naroda, naime apsolutno zlo u liku Austri- 
je i njezinih sužnjeva među Hrvatima. Ono što mu se činilo razumnim i najbo- 
ljim u njegovu vremenu, a o čemu je želio uvjeriti hrvatski narod kako bi se ovaj 
potpuno osvijestio, Starčević je prenosio u svoju viziju prošlosti tako da mu je 
ona mogla poslužiti kao bitna motivacija za jačanje volje Hrvata da stvore svoju 
samostalnu državu. To je želio postići isticanjem opreke između svoga zasužnje- 
ga naroda u sadašnjosti i njegove povijesti, koja pokazuje da je on bio gospodu- 
jući narod na cijelome južnoslavenskom prostoru (osim bugarskoga). Postupao je 
jednako kao i Kvaternik, ali bez njegova uvjerenja u izravnu Božju intervenciju 
u povijest hrvatskoga naroda. 


Iz toga “umovanja" proizlazi i Starčevićevo učenje o njegovu vlastitu vre- 
menu. “Ako-li želite poznati pravo stanje naroda, poznajte čoveka, naravu der- 
žavnih i gospodarskih načelah, i ništa više, nego sednite, primerujte ona načela 
Hervatom i Hervatskoj, pak, bez-da i vidite a kamo da pitate seljaka, ili zanatni- 
ka, ili vlastelina, vi ćete bolje i točnie doznati njihovo stanje nego-li ga poznadu 
oni sami, ili naše tergovačke komore, ako neznadu ili ne paze na ona načela. Tako 
ćete doznati, ne samo kakovo im je stanje , nego ćete se osvedočiti, da ono mora 
biti takovo, da niti drugačie nemože biti." Starčević savjetuje “prostodušniku* da 
razmišlja o uzrocima i njihovim “naravskim" posljedicama u svojoj sobi. “Gle- 
danjem i slušanjem dolazi se do opažanjah; do znanja dolazi se samo razmišlja- 
njem nad sigurnimi opažanji, zaključivanjem od uzroka na posljedicu ili povrat- 
no." Tko tako ne postupa taj ništa ne razumije i može postati “smradna živina 
Magjarolska". Starčeviću je dakle “čisto" načelo apsolut kojemu želi prilagoditi 
stvarnost. Težište i izvor njegovih misli su razmišljanja u njegovoj sobi, a manje 
su važne obavijesti iz zbiljskoga života. Tako usmjerena, logična šablona odgo- 
vara njegovoj “zasukanosti" i pogodna je za integracijsku ideologiju koja crta 
idealnu sliku prošlosti i budućnosti hrvatskoga naroda, suprotstavljajući je mrač- 
noj sadašnjosti. Pri tome su moguće one procjene koje su mladi pravaši kasnije 
odbacivali. “Stekliš", primjerice, tvrdi da “železna cesta? i sloboda obrta nisu do- 
nijeli Hrvatskoj nikakva dobra i osuđuje “šarlatane" koji su se zato zalagali jer su 
čuli da je to drugdje korisno. 


Apsolutno načelo izaziva u Starčevića odbijanje da se bavi političkom 
praksom i da dade svojim pristašama upute za političku djelatnost. “Sto dakle 
mislite, kako ima narod hervatski raditi za-da od sebe odtisne tu sramotu 1 pogi- 

belj koju su mu Magjarolci pripravili?" pita “prostodušnik" učitelja. Starčević 
odgovara: “Zeva mi se. To pitanje zaseca u politiku, a meni ovde nije do nje. Što 
ima narod hervatski raditi, to, ako hoće, neka pazi narod hervatski. Ja nisam dik- 
tator Hervatah, ter, u njihovo ime, sve kad bi i hteo, nemogu govoriti. A što se 
mojih osobnih nazorah dotiče, znate, da spadam među Stekliše, u stranku prava. 
Neznam koliko nas ima ovakovih. Nikada nisam gledao koliko nas je kojega 
mnenja, nego sam nastojao da ostanem na pravnu, zakonitu temelju. Makar sam 
samcat ostao, tako ću i (u) buduće raditi." Starčevićevo “deržanstvo" je dakle 
samo propovijedanje načela koje vodi hrvatski narod prema sreći u svetoj samos- 
talnoj hrvatskoj državi, a njegova je stvar kako će to provesti u život. Bitno mu je 
upozoriti da put u samostalnu državu ne vodi preko svakodnevne političke dje- 
latnosti ovisne o danim prilikama, jer je ova upravo u opreci sa spomenutim ci- 
ljem. Jasno je dakle da “Stranka prava" ne može biti politička stranka s progra- 
mom političke akcije kojom bi se postigli neki privremeni ciljevi. Ona je izraz 
velikim dijelom izgubljenoga duha hrvatskoga naroda, a zadaća joj je da, izvan 
političke prakse u uvjetima sramotnoga ropstva, prosvjetljavanjem povrati hrvat- 
skome narodu njegov nekada “gospodujući' duh koji će imati takvu snagu da će 
u pogodnu trenutku moći izvojevati samostalnu državu. Zato su svi “programi" 
Stranke prava (sve do onoga iz 1894.) jedino “naputci" koji nastoje osigurati mo- 
ralnu podlogu za postignuće uzvišenoga cilja. 


“Prostodušnik" izgovara ono što je Starčeviću bitno. Ističući da je “politi- 
ka svih Hervatah, i ona Steklišah, jedna i ista", on uzvikuje: “Ja sam sada osve- 
dočen da sami Stekliši imaju pravan temelj, da sami oni znadu što hoće, da sami 
oni rade o dobru domovine, da oni ovaj čas neimaju snage, nego znam da ta sna- 
ga stoji samo od volje, i da će narod hervatski u tu sverhu dati svu svoju volju, 
svu snagu. Dok se to sbude, druge će nam tice pevati.'“ Starčević je siguran da 
pravda mora pobijediti makar ne zna hoće li se to dogoditi za njegova života, u 
vrijeme djece ili unuka. Za razliku od Kvaternika, filozof Starčević može čeka- 
ti, siguran da je ispunio svoje “deržanstvo“. 

Vidjeli smo da je Starčević još 1852. tvrdio da Srbi kao narod uopće ne 
postoje. No nakon toga, zašutio je i nije na saborima 1861., 1866. 1 1867. sud- 
jelovao u raspravama o hrvatsko-srpskim odnosima. U svom spisu “Ime Serb", 
djelomično sastavljenom 1852., konačno je oblikovao svoje učenje, zacijelo i pod 
dojmom tih saborskih rasprava. U spomenutom nacrtu adrese Račkoga (Narod- 
no-liberalne stranke) iz 1866. nalazio se izraz “naš narod" kako bi se, s obzirom 
na delikatno pitanje “političkoga naroda", spriječio sukob sa srpskim zastupnici- 
ma. (U adresi unionista Stojanovića, s kojim je Starčević surađivao 1861., spo- 
menut je “hrvatsko-srbski" narod.) To nije uspjelo jer su srpski zastupnici držali 
da se narod ne naziva po državi “nego genetički po plemenu" (Miletić) i zahtije- 

vali su da se ne postupa kao da su Srbi “sporadični naselnici* nego narod koje- 
mu treba priznati srpsko “diplomatičko" ime (Polit). 

Prijedlog Jovana Subotića u specijalnoj debati o adresi Račkoga da se une- 
se izraz “hrvatsko-srpski narod, s hrvatske je strane odbijen. Iz razmjerno oštre 
polemike protiv srpskih shvaćanja vidi se bojazan velikoga dijela hrvatskih zas- 
tupnika da bi u slučaju priznanja srpskoga naroda kao “diplomatičnog" u Trojed- 
noj kraljevini, srpski predstavnici mogli zahtijevati administrativno zaokruženje 
teritorija sa srpskom većinom, njegovo izdvajanje iz područja hrvatske državnos- 
ti s ciljem da se jednom pridruži srpskoj državi kao eventualno i krajevi sa sta- 
novništvom koje govori štokavskim narječjem. Većina se napokon izjasnila za iz- 
raz “naš narod"." Zacijelo je to za Starčevića izrazito “slavoserbski" postupak, 
naime zatajivanje hrvatskoga imena u korist, prema njemu, izmišljenoga srpskog. 


Drugo je pitanje znatno delikatnije. Srijemska je županija poslala Saboru 
zahtjev da se izjasni o ravnopravnosti srpskoga i hrvatskoga naroda. Prijedlog je 
trebao rješavati posebni odbor. Postojalo je mišljenje da bi taj odbor mogao ko- 
načno utvrditi pojam srpstva, ali i protivno mišljenje da o tome može “učeno" 
raspravljati samo Jugoslavenska akademija te da su Srbi ionako ravnopravni s 
Hrvatima. U svakom slučaju, zanimljivo je ovom prilikom, a i inače, izraženo uv- 
jerenje da se znanstvenim putem može utvrditi položaj i odnos hrvatskoga i sr- 
pskoga naroda. To je zacijelo liberalna iluzija da znanost može riješiti sva Život- 
na pitanja te da su nacionalni postulati znanstveno utemeljeni. Upravo to je i 
Starčevićevo mišljenje jer je on držao da se njegove tvrdnje o Srbima u spisu 
“Ime Serb" mogu znanstveno dokazati budući da se za njihovo opravdanje pos- 
lužio povijesnim izvorima. I Kvaternik je, dakako, tvrdio da njegova interpreta- 
cija hrvatske povijesti izvire iz znanstvenih postulata. 


Ogorčenje na hrvatskoj strani, osim u unionista, izazvao je Polit sa svoja 
dva govora u Hrvatskom saboru i s istupom u Ugarskom saboru. On je naime 
proširio svoju koncepciju o balkanskoj konfederaciji iz 1862./63. tako što je 
Ugarskoj pripisao “prvu rolu? u rješavanju istočnoga pitanja pod uvjetom da pro- 
vede u život personalnu uniju s Austrijom na temelju zakona iz 1848. Drugim ri- 
ječima, želio je da se Sabor odrekne vladareva jamstva za hrvatsku autonomiju i 
prihvati dualizam. 


Nova srpska politička snaga postalo je liberalno glasilo Svetozara Mileti- 
ća Zastava, koje je počelo izlaziti u veljači 1866. u Pešti, a zalagalo se za priz- 
nanje naroda Ugarske kao političko-pravnih osobnosti, za “federalni dualizam" 
u kojemu bi se osigurala i povijesna autonomija Trojedne kraljevine i Erdelja. 
Zastava je nastavila s propagandom Srpskoga Dnevnika iz 1863. protiv kojega je 
tada polemizirao hrvatski tisak. Miletić je naime formulirao program Srba u 

Hrvatskoj i Slavoniji. U vezi s razgraničenjem između srpstva i hrvatstva držao 
je da su, dakako, svi pravoslavci Srbi ali da srpstvo treba tražiti i u štokavskome 
narječju kao srpskome jeziku. Bio je načistu da se većina štokavaca katolika ne 
osjeća Srbima, ali je isticao da se naziva regionalnim imenom a da ima i onih 
koji se smatraju Hrvatima. No za nj je apsurd da govornici štokavskog i “kajkav- 
sko-slovenskog" najrječja mogu biti jedan te isti hrvatski narod. Zato je očeki- 
vao buduće srpsko nacionalno osvješćenje katoličkih štokavaca i osudio je širen- 
je hrvatskoga imena iz kajkavske Hrvatske na Slavoniju i Dalmaciju, tj. “hrvaće- 
nje Trojednice". U vezi s time Miletić je zahtijevao da Hrvati podijele sa Srbima 
“tako zvano javno državno pravo", tj. politički bi narod bio srpsko-hrvatski. 


Rački je u Pozoru odgovorio Miletiću da se Srbi ne bi smjeli služiti svojim 
imenom protiv državnoga opstanka Trojedne kraljevine i jedinstva Hrvata i Srba. 
Odbija Miletićevu tezu da su svi pravoslavni Srbi, ali da svi katolici nisu Hrvati 1 
uopće ne prihvaća diobu naroda po vjeri. Miletić je optužio Strossmayerovu stran- 
ku da je najprije jugoslavenskom idejom željela oslabiti srpsku svijest, a od 1861. 
to pokušava hrvatstvom kako bi pohrvatila ne samo Slavoniju i Dalmaciju nego i 
cijelo južno Slavenstvo i stvorila katoličku Veliku Hrvatsku. Očigledno je Miletić 
držao da je hrvatski jugoslavizam znatna smetnja za ostvarenje srpske državne ide- 
je. Odbijajući njegovu optužbu za “velikohrvatsku politiku", Rački piše da se taj 
pojam ne može primijeniti na obranu hrvatskoga državnoga prava i na napor da se 
Trojedna kraljevina sjedini u jedno državnopravno tijelo kojemu treba sačuvati ti- 
sućgodišnji “karakter hrvatski". S ove strane hrvatstvo, a u Kneževini srpstvo, 
mogli bi jamčiti bolju budućnost oba naroda. Rački je držao da Miletić želi zaseb- 
ni politički suverenitet za srpski narod u Trojednoj kraljevini jer hoće raskomada- 
ti državni teritorij Trojedne kraljevine što bi onemogućilo njezin opstanak.“ 


Srpska strana nije prihvaćala postojanje dviju država: hrvatske i srpske, 
jer je držala da samo Srbija može biti Pijemont južnoga slavenstva. Nije se za- 
dovoljila time da se srpsko ime ističe samo uz “genetičku" kulturnu narodnost i 
uz ravnopravnost građana. Polit je u Zastavi pisao da je u djelatnosti Crne Gore 
i u širenju Srbije pravo jugoslavenstvo kojemu bi se hrvatska jugoslavenska po- 
litika morala prikloniti, tj. napustiti ideju o više središta na putu prema južnos- 
lavenskoj državnoj zajednici. 

Ideološke strukture hrvatske jugoslavenske i srpske nacionalne ideologije 
imale su dakle svoje oprečne konstante, ali su političke situacije odredivale koje će 
komponente biti u prvom planu. Nakon spomenutih sukoba, nailazio je val “sloge", 
izazvan vanjskopolitičkim i unutrašnjepolitičkim položajem uoči Austro-ugarske 
nagodbe i privremenom suradnjom Narodne stranke s vladom Mihajla Obrenovića. ? 

U vezi sa zahtjevom Hrvatskoga sabora da kralj sankcionira njegov zak- 
ljučak iz 1861. o nazivu službenoga jezika, sa srpske je strane predloženo da se 
izmijeni naziv “jugoslavenski jezik" u “hrvatsko-srbski". I hrvatska i srpska stra- 
na željele su izbjeći raspravu koja je mogla raspaliti strasti. Zato je administra- 
tivni odbor za “srpsko pitanje" izabran prije odgode Sabora, imao “polag moder- 
nih naših nazorah? preformulirati zaključak iz 1861. Predložio je 4. siječnja 
1867. da se narodni jezik nazove “hrvatski ili srpski". “Tim je izrečena istoviet- 
nost ovih jezikah, te nijedan ni drugi nije izrečen kao prvi, kao vladajući, nego 
je izrečeno, da je to jezik jedan te isti.?'* Dotad su neki srpski i hrvatski zastup- 
nici upotrebljavali pojam “srbsko-hrvatski", odnosno “hrvatsko-srbski" jezik. 
Smisao novoga naziva ovisio je o interpretaciji odnosa naroda i jezika. Hrvatska 
je strana zacijelo imala na umu prošireno mišljenje u obrazovanih Srba da što- 
kavsko narječje pripada srpskome jeziku, pa bi se spomenuti pojam mogao shva- 
titi i kao srpski (štokavski) plus hrvatski (čakavski i eventualno kajkavski). “Ve- 
lika većina? primila je naziv “hrvatski ili srbski jezik", a “svakomu je prosto" 
služiti se latinicom ili ćirilicom. 

Sabor je uskoro raspušten i vladar nije potvrdio tu zakonsku osnovu. Na- 
ziv jezika zapravo i nije bio tako velik problem jer se s hrvatske strane isticalo 
da je to isti jezik koji Hrvati i Srbi nazivaju svojim imenom. Nešto drugo je ime 
naroda jer je vladala bojazan da bi posljedica priznanja srpskoga naroda na tlu 
Hrvatske kao posebne političke “individualnosti", tj. nositelja određene pokra- 
jinske autonomije pa čak i državnosti, bilo daljnje cijepanje Trojedne kraljevine 
i naposljetku nestanak njezine državne autonomije. Već spomenute izjave srpskih 
prvaka da Slavonija i Dalmacija nisu Hrvatska, odnosno njihova osuda širenja 
hrvatskoga imena, pokazivala je težnju da se Dalmacija i Slavonija kao pokraji- 
ne sa štokavskim stanovništvom pridruže budućoj proširenoj srpskoj državi. No 
u tajnim pregovorima između predstavnika Narodne stranke i srpske vlade, ta se 
vlada izjasnila za buduću saveznu jugoslavensku državu, a ne za proširenje Sr- 
bije, pa je ta bojazan, čini se, privremeno potisnuta. Kada je sa srpske strane po- 
novljen zahtjev iz proljeća 1866. da se Sabor izjasni o ravnopravnosti srpskoga 
naroda s hrvatskim, predstavnici Narodne stranke kao da su prešli preko svojih 
prijašnjih izjava da Srbi već jesu ravnopravni s Hrvatima jer imaju svoje škole 1 
Crkvu, upotrebu ćirilice, a pogotovo nerazmjerno visok broj činovnika. Na sjed- 
nici 11. svibnja 1867. (dakle uoči raspuštanja Sabora) jednoglasno je uz “burno 
i opetovano" odobravanje primljen ovaj zaključak: “Sabor trojedne kraljevine iz- 
javljuje svečano da trojedna kraljevina priznaje narod srbski, koji u njoj stanuje, 
kao narod sa narodom hrvatskim istovjetan i ravnopravan." Zato je poslije, na- 
kon nametnute Hrvatsko-ugarske nagodbe, privremeno postala moguća suradnja 
Narodne stranke i Miletićeve struje. 

Ova se svečana izjava dakle bitno razlikuje od formulacije iz 1861. da u 
Trojednoj kraljevini “ima i naroda srbskoga'. Dakako, jedna, makar značajna, 
izjava nije mogla ukloniti različite interese hrvatske i srpske politike. Formula- 
cija sadrži i nejasnoće uvijek prisutne u tom pitanju. Ako je naime srpski narod 
istovjetan s hrvatskim, onda je to jedan narod (s dva plemena i imena); ako je 
ravnopravan, onda su to dva naroda koja mogu imati dvije različite političke in- 
dividualnosti. Osim toga srpska se strana nije zadovoljila tom izjavom. Željela je 
konkretni izraz te “ravnopravnosti zakonodavnim putem. Bez obzira na mišlje- 
nje da su Hrvati i Srbi jedan narod ili dva naroda, na nejasnu upotrebu pojmova 
“narod? i “pleme? koje se jednom shvaća kao “dio naroda", a drugi put je istov- 
jetno s “narodom, jedno je sasvim sigurno. I hrvatska jugoslavenska 1 srpska 
nacionalna ideologija mobiliziraju prije svega obrazovane pojedince za sudjelo- 
vanje pri integracijskim pokretima dvaju naroda: hrvatskoga i srpskoga. 


Spisom “Ime Serb" Starčević je želio potkrijepiti svoju tvrdnju da su Hr- 
vati kao gospodujući narod hrvatizirali pučanstvo na području južnih Slavena 
(osim Bugara), a da srpsko i slavensko ime označava samo sužnja, da dakle Srbi 
kao narod ne postoje i zato je nastojao do krajnosti poniziti srpsko ime nasuprot 
“veličanstvu? hrvatskoga.'" Starčevićeva je knjižica prije svega gnjevan obračun 
sa Šafarikom (kojega naziva “slavljeni Čeho", ali on je Slovak) i njegovom in- 
terpretacijom da je ime “Serb" staro zajedničko ime većega dijela Slavena koju 
su prihvatili neki slavisti, ali su je znanost 1 sam Šafarik uskoro napustili kao 
neopravdanu. (No ostala je trajno u srpskoj nacionalnoj ideologiji). 


Dok je spis “Bi-li k Slavstvu ili ka Hrvatstvu?' samo “umovanje" nad po- 
vijesnim podacima, “Ime Serb" je “razprava iz povestnice" koju Starčević daru- 
je “otačbeničtvu i znanosti, a ima dvanaest poglavlja, opskrbljena je “obilatimi 
svedočanstvi", naime pozivanjem na antičke i neke srednjovjekovne te dubrovač- 
ke autore. “Starino-pisje', prema Starčeviću, nedvojbeno pokazuje da je ime 
“Serbi' identično s pojmom “Servi, a rimski “servus" znači isto što na hrvat- 
skome “zarob". Zatim govori o brojnosti “sužanjčadi" u starinskih naroda 1 raz- 
likuje suvremene sužnje “i u najčistjoj europejskoj despocii" gdje je “nas svaki 
oseba? od sužanja u staro doba koji su bili stvari. Napada Šafarika što je iz rim- 
ske riječi “servitia? i “servitium'" “skovao i usudio se štiocem prikazati narod“. 
Kaže ironično da se Šafarik nije morao truditi da dokaže istovjetnost imena 
“Slav"? 1 “Serb" jer oba imena znače sužnja. 


Nakon što je ime Srba poistovjetio s onim sužnja, Starčević mu samovolj- 
nim etimologiziranjem određuje krajnje ponižavajuće značenje u hrvatskom je- 
ziku. Tvrdi naime “da je Serb čist i pravilan koren glagolja serbit". Odbija mo- 
gući prigovor da se kaže “sverbit" a ne “serbit", te “srab" (svrab) a ne “sarb", 
“gverbež" a ne “serbež" jer u hrvatskom jeziku postoji “više ovako razmešanih 

rečih". Tvrdi da je “serb", odnosnio “serbež", nekada bio gora bolest od gube pa 
se, uz ostalo, poziva i na Josipa Flavija koji priča da se smatralo kako su Židovi 
u Egiptu bili “serbivi". Starčević kaže da je on jedini “koj od imena nezaključu- 
je na narod" kao što to rade drugi pisci. Oni “zovu množinu hervatskoga pučan- 
stva Serbi, zovu komad hervatske zemlje Serbiom, ito sve na temelju imena koje 
niti razume, niti znadu kako je u Hervatskoj postalo?“ 


Argumente za svoje tvrdnje da Srbi nisu narod nego potomci raznih sku- 
pina sužanja, Starčević nalazi i u svom viđenju teksta bizantskoga cara Konstan- 
tina Porfirogeneta." Bitno mu je pokazati da imo “Serbia'' ne potječe od Srba 
koji su došli na Balkan za cara Heraklija. “ ime Serb, i Serbia, zemljopisna su 
imena u Hervatskoj? (tj. na južnoslavenskome prostoru) jer su te zemlje nekada 
bile “naterpane rimskimi sužnji" pa su dobile “zemljopisnu znamenitost". Sre- 
dišnja je tvrdnja: “Ovo sužnjevanje traja dok se Hervati ne kerstiše, i dok se sve 
pasmine u jednu narodnost hervatsku, svi zakoni vere u jedno kerstjanstvo nes- 
topiše. Tako biaše u svih zemljah koje su oružjem dobivene.“ Prema Starčevi- 
ću, u srednjemu vijeku nije dakle postojala nikakva srpska država nego je riječ 
uvijek samo o prostorima s naseljima sužanja, o “herpi pučanstva". Hrvati su od 
Heraklija dobili “...Dalmaciu, tj. zemlju medju Dunajem i hervatskim morem, 
medju Macedoniom i Bavariom, ako oni tu zemlju otmu od Oboracah'" (od Ava- 
ra). Prema Starčeviću, Heraklije je dao Hrvatima “sav svet: dade im sve što 
otmu, sve što izhervu? od silno jakih Avara." Hrvati su dakle izvoj evali svoju do- 
movinu dok su Srbi svoju isprosili od Bizanta. Iste teze za opravdanje suvreme- 
noga prava Hrvata na prvenstvo na južnoslavenskom prostoru zastupao je mno- 
go opširnije Kvaternik u svom “Istočnom pitanju“. 


Sve u svemu, prema Starčeviću, Srbi dakle nisu narod “u deržavnu razum- 
ku? nego “šaka pravih Bizantinskih sužanjah“, a obitavali su na raznim područ- 
jima pod nazivom “Serbia" , Primali su narodnost od onoga naroda po čijoj su 
se zemlji “skitali", dakle Grka, Skipetara (Albanaca), Bugara i Hrvata. 
Naposljetku Starčević tvrdi da rimsku sužanjsku obuću “servulu?, koju spomi- 
nje Konstantin Porfirogenet, “tudjinac metnu a ludost uzderža gerbom Serbie", 
tj. jedne “Serbie? a ne zna koje jer ih je bilo više. Tako on tumači grb kneževine 
Srbije sa četiri “ognjila" (ocila). Srbi su mu dakle starinsko pučanstvo različitih 
predjela “naše iztočno-severne domovine“. 


18 

Isto, 71 

Usput napada Ivana Lucića koji kaže da srpsko ime nije rimsko nego slavensko, a Starčević 
mu predbacuje da svoje mišljenje nije obrazložio. 

20 | 

Starčević se poziva i na dubrovačke pisce i zaključuje da se Dubrovčani 
nisu smatrali Srbima, da Srbe nisu držali niti za “Slovince? pa su im i “Samoje- 
di" bili bliži. Gundulićevu izjavu da Troja leži “pored “serbskih stranah" razu- 
mio je kao da je riječ o Traciji gdje postoji temelj za srpsko ime “hoćeš od ser- 
beža ili ćeš od sužanjstva..." Usput je osudio pisce koji se služe “kerpljačinom 
hervatskih i gerčkih slovah, (ćirilicom, M. G.) pa kazaše da pišu serbski. Ta slo- 
va smotri gerčka vera hervatske narodnosti.“ To je kao kad bi se oni koji su pi- 
sali glagoljicom nazvali “narod glagolski". 


Starčević je bio vrlo zadovoljan svojom “razpravom'?. Uvjeren da je do- 
kazao ponizujuće značenje srpskoga imena, očekivao je da Hrvati više neće priz- 
navati postojanje srpskoga naroda, a da će se Srbi postidjeti ropskoga imena koje 
nije narodno i prihvatiti hrvatsko ime s veličanstvenom prošlosti. To mogu spri- 
ječiti samo “Slavoserbi“, grupe “sužanjske naravi", koji žele ostati u sužanjstvu 
i druge u njemu održati. Vjerovao je dakle da je “ta malenkost (spis “Ime Serb", 
M. G.) pokosila bratimstvo i rođačtvo" i potpuno razbistrila “pojam". Držao je 
da je njegovo tumačenje srpskoga imena uglavnom prihvaćeno i da je osnovni 
argument kritike zapravo u tome da “za to danas nije vreme". Kaže da je sam Gaj 
bio kod njega i ispričao se što se mora oboriti na njegov spis.“ 

No Starčević je ipak mislio da nije dovoljno rekao. Nije mogao zanijeka- 
ti postojanje srpskih vladara i drugih ličnosti iz srpske povijesti pa ih je poslije 
proglasio Hrvatima. Pod dojmom početka bosansko-hercegovačkoga ustanka 
proširio je 1876. svoje izjave spisom “Pasmina slavoserbska po Hervatskoj .??“ 


Kvaternikovo “Istočno pitanje? 


U veličanju prošlosti hrvatskoga naroda, kojom su se trebali nadahnuti 
suvremeni Hrvati i tako osposobiti u borbi za hrvatsku državu, Starčeviću se 
pridružio i Kvaternik svojim spisom “Istočno pitanje i Hrvati". Uostalom, on se 
na taj način počeo baviti hrvatskom povijesti još u svojoj knjizi “La Croatie", 
1859. “Istočno pitanje“ nastalo je zacijelo pod dojmom novih događaja u suko- 
bima velikih sila, ali je Kvaternik izložio samo svoje viđenje hrvatske povijesti 
“na Istoku" u ranomu srednjem vijeku, uglavnom do tatarskih provala, kao op- 
ravdanje za rješavanje suvremenoga “istočno-hrvatskoga pitanja". 


Nakon poraza Austrije u ratu s Pruskom, za Franju Josipa nije dolazila u 
obzir aktivna politika osvete ali ni izmirenja s Pruskom. Odnosi među velikim 


22 
Isto, 87 


23 
Starčevićevo pismo Accurtiju, 17. VI. 1868. 


24 
V. str. 340 1d. 

silama također nisu dopuštali austrijskoj diplomaciji da pokuša ratom obnoviti 
svoj položaj u Njemačkoj. Pri posjetu Napoleona III. Franji Josipu u Salzburgu 
u kolovozu 1867. pokazali su se suprotni interesi u vezi s Njemačkom. Osim toga 
Napoleon III. nije pristao na prijedlog austrijskoga ministra vanjskih poslova 
Beusta da se sklopi savez radi spašavanja Otomanskoga Carstva od ruskih pla- 
nova da ovlada Balkanom. Austrijska se diplomacija tada aktivirala taktikom 
srednjega puta: nije u svemu podupirala Portu, jer bi time vjerojatno izazvala 
Rusiju da “zaštiti kršćanske narode na Balkanu, pa ju je nagovarala da u nekim 
nebitnim pitanjima popusti. Čini se da se djelomično može pripisati utjecaju mi- 
nistra Beusta što se ispunio zahtjev Mihajla Obrenovića da Turska preda Srbiji 
preostale tvrđave s turskom posadom. Beust se, dakako, protivio težnjama srpske 
vlade da se teritorij kneževine Srbije proširi na Bosnu i Hercegovinu, na koju je 
gledao kao na zaleđe dalmatinske obale 1 zato je držao da sigurnost Monarhije 
zahtijeva da Bosna i Hercegovina budu ili turske ili austrijske.' 


Knez Mihajlo nastojao je da ugovorima s Crnom Gorom, Grčkom, Ru- 
munjskom i bugarskim revolucionarnim odborom pripremi rat protiv Turske, a 
njegov ministar vanjskih poslova Ilija Garašanin još se u srpnju 1866. obratio pr- 
vacima Narodne stranke preko svojih povjerenika. Strossmayerova je struja dr- 
žala da bi se Bosna i Hercegovina prema prilikama mogle priključiti Srbiji ili Hr- 
vatskoj. Nakon trećega poziva srpske vlade na suradnju, kada je bilo sigurno da 
je Franjo Josip prepustio Hrvatsku mađarskoj premoći, Strossmayer je dao svo- 
ju načelnu spremnost za sporazum sa Srbijom u stvaranju samostalne jugosla- 
venske države. Urednik Pozora postao je Matija Mrazović koji je odigrao važnu 
ulogu pri usmjeravanju političke taktike tada već spojene Narodno-liberalne 1 
Samostalne stranke. List je napustio federalistički program adrese od 19. prosin- 
ca 1866. 1 pisao o nužnosti da Srbija, uz pomoć Rusije, oslobodi 1 ujedini južne 
Slavene u Turskoj i da se, prema tome, Monarhija ne smije miješati u rješavanje 
istočnoga pitanja. U ožujku 1867. nastao je tajni program za zajedničku djelat- 
nost Kneževine Srbije 1 Narodne stranke u vezi s oslobođenjem Bosne 1 Herce- 
govine. Osim plana za odbore, koji bi pomagali ustanike, u programu su izreče- 
na načela koja su u skladu s hrvatskom jugoslavenskom ideologijom a ne s onom 
proširenja Srbije koja se ovoj prvoj uvijek oštro protivila. Sjedinjenje svih jugos- 
lavenskih “plemena ostvarilo bi se u “saveznoj državi", značaj koje će ustano- 
viti sva jugoslavenska plemena, a na čelu pokreta bili bi Beograd i Zagreb. Hr- 
vatska i srpska narodnost jedna je jugoslavenska, a vjera se ne smije miješati s 
narodnosti. Oslobođena Bosna i Hercegovina priključila bi se Srbiji. Do određe- 
ne mjere srpska je vlada pristala da podupire široku autonomiju Trojedne kralje- 
vine u Monarhiji prije stvaranja savezne jugoslavenske države pri čemu bi savez 
s Mađarima bio bolji od onoga s bečkim središtem. 


1 
Bridge, 1989., 237-240 

U svibnju 1867. osnovan je u Zagrebu glavni odbor na čelu s Mrazovićem 
koji je obavio i neke radove za osnivanje pokrajinskih odbora. Pripreme Mihaj- 
love vlade za oružani ustanak u Bosni i Hercegovini nisu imale uvjeta za uspjeh 
zbog držanja austrijske diplomacije i ruske nespremnosti da u vezi s tim pruži 
potporu. Ruska se diplomacija uopće protivila sporazumu srpske vlade i Narod- 
ne stranke. Smirivanju stanja pomogla je odluka Porte da Srbiji preda tvrđave, a 
i srpska je vojska bila preslaba da u ratu pobijedi Tursku. Zato je Mihajlo pomiš- 
ljao na to da dobije Bosnu i Hercegovinu diplomatskim putem pa se obratio ma- 
đarskim predstavnicima da mu u tome pomognu. U kolovozu 1867. sastao se s 
mađarskim ministrom predsjednikom Andrassyjem koji ga je odvraćao od rata 
protiv Turske, od oslona na Rusiju i od sporazuma s Hrvatima. Ovo posljednje 
bilo mu je zacijelo nepoćudno u času kada je Hrvatima trebalo nametnuti Na- 
godbu. Zato je Andr4ssy obećao Mihajlu da će se potruditi da Srbija dobije Bos- 
nu i Hercegovinu diplomatskim putem. Osim toga, ministar je želio da službena 
Srbija utječe na smirivanje otpora Miletićeve struje u Ugarskoj protiv mađarske 
vlade. Na početku 1868. bilo je očigledno da je srpska vlada “iznevjerila? spo- 
razum s Narodnom strankom pa je Mrazović držao da treba pomagati oslobođe- 
nje “braće? od turskoga jarma uz pomoć Austro-Ugarske.“ 


Kvaternik nije mogao znati za odnos Narodne stranke sa srpskom vladom 
ali je imao obavijesti o tome da je ona neko vrijeme zastupala priključenje Bosne 
i Hercegovine Srbiji. Osim reakcije na Pozorove napade na Kvaternika iz 1861. 
i njegova priklanjanja Rauchovu režimu, to je zacijelo važan povod za njegovo 
strasno ocrnjivanje Narodne stranke, ali još nije primijenio Starčevićevo psova- 
nje “Slavoserba" kao podljudi životinjske naravi. Rauchu su, dakako, odgovara- 
li njegovi napadi na Narodnu stranku pa je “istočno pitanje" izašlo pod “njego- 
vimi auspiciji", kako kaže Kvaternik u svom dnevniku, a troškovi spisa pokrive- 
ni su nekim prilozima, od Raucha a i od nadbiskupa Haulika.* Kvaternik je o 
Strossmayeru razgovarao s Rauchom, koji mu je rekao da je Mrazović bio u 
Beogradu, i da su “virtualna prava“ Hrvata na Bosnu i Hercegovinu opravdana 
pa im se Mađari zato neće protiviti. Rauch je, štoviše, obećavao da će se uskoro 
zbiti “nešto izvanrednoga" i da se Hrvati “moraju arondirati" kako bi bili jači 
prema Austriji i Ugarskoj. Kvaternik mu je rekao da su to i “naši“, tj. Starčevi- 
ćevi i njegovi nazori.“ 


2 

O tom “sporazumu? i dijelu srpskoga pitanja važnog za Hrvatsku do 1871. vidi: Gross-Szabo, 
1992., 172-273, te literaturu na str. 587. Pojedinosti o srpskom pitanju 1866./69. mogu se na- 
ći kod Korunića, 1982., 1986. 


3 

Haulik je više puta istupao kao žestok protivnik Strossmayerove Narodne stranke i nastojao 
odvratiti od nje svećenstvo. 

4 

Nehajev, 1932., 151-153 


234 


Nagodbeno razdoblje 


“Istočno pitanje" je nastavak i pomnija razrada Kvaternikova uvjeravanja 
iz njegove francuske knjige i iz “Političkih razmatranja" da je hrvatski narod ti- 
jekom trinaest stoljeća pokazao svoju izvanrednu veličinu u junaštvu i kršćan- 
skome moralu i da po volji Providnosti ima veliko značenje za čovječanstvo. Već 
je u spomenutim spisima posvetio posebnu pažnju razdoblju dolaska Hrvata na 
poziv bizantskoga cara Heraklija, kao bitnoga opravdanja za zahtjev suvremeno- 
ga primata Hrvata pri rješavanju istočnoga pitanja. Dakako, morao se, zbog svo- 
je ovisnosti o Rauchu, poslužiti nekim drugačijim naglascima. U uvodu Kvater- 
nik je navijestio djelo “Povijest Hrvatah" u više svezaka, na temelju svojih du- 
gogodišnjih ispisa iz izvora. Nadao se da će njime “jednom za uviek" dragocje- 
ne događaje iz prošlosti prikazati u svjetlu istine. Odatle je uzeo podatke za ovaj 
spis ali samo s obzirom na “istočnu? a ne i na “zapadnu" povijest Hrvata. Zato 
se njegovo viđenje temelji na interpretaciji bizantskih autora. 

U prvom dijelu Kvaternik je nastojao ući u sve pojedinosti najvažnijega 
doba za Hrvate, naime onoga nakon njihova dolaska u domovinu, pa je zato 
obuhvatio samo nekoliko desetljeća. U drugom dijelu prikazao je četiri stoljeća 
hrvatske “istočne" povijesti do tatarskoga upada. Namjeravao je, doduše, produ- 
žiti priču do 1856., ali znajući “da se plemenita hrvatska srdca baš nasladjuju či- 
tajući velika i slavna diela otacah i predjah svojih", odlučio je tatarsko-tursko 
razdoblje prikazatiti u posebnom svesku, ali to poslije nije uradio. 

Svoje izlaganje Kvaternik počinje s vremenom “rimskoga svieta" koji je 
gospodovao gotovo cijelom civiliziranom Europom i zato je istočno pitanje uvijek 
bilo i ostalo istočno-europejsko, tj. ne samo balkansko. Svoju osnovnu tendenciju 
izlaže ovako: “što više, narod, koji može pokazati na takovu povjest, viekovi, a ne 
godinami razsvjetljenu; iz vlastite narodnje snage, a ne iz slučajnih obstojnos- 
tih, vanjskimi uplivi na nj djelajućih, pronikavšu: takovi narod mora imati 1 veli- 
ku budućnost! Da to postigne, netreba mu drugo, nego da svi oni življi, koji su tu 
povjest stvarali upoznaju ovu svoju prošlost; upoznav ju pako, da ju prigrle. A tko 
da ne prigrli ono, što je liepo, veliko, slavno i pošteno?" Uvjerava čitatelje da ni u 
čemu ne pretjeruje. Dokazuje da su Hrvati bili prvi koji su oružjem na Balkanu os- 
novali “zmožnu i veliku državu slavensku, da su spasili kršćanstvo i naobrazbu jer 
su spasili Rimsko Carstvo, tada predstavnika obrazovane Europe; da je već doba 
dolaska Hrvata “slavu našega plemena nad svimi slavenskimi na uviek ustanovila“ 
i očuvala narodno ime hrvatskom narodu, koji je činio “čudesa junačtvah""“. Ove se 


5 
Istočno pitanje, 381; Pavličević, 1995., piše o Kvaternikovim stavovima u Istočnom pitanju od 
1859. do 1868., a Turkalj 1998. o samom spisu. 


6 
Istočno pitanje, 307. U ovom i ostalim citatima podcrtavanja su Kvaternikova. 

Kvaternikove izjave temeljito razlikuju od Starčevićevih jer je on poricao da su Sla- 
veni skupine naroda i sveo taj pojam isključivo na ropstvo, dok su kod Kvaternika 


ew... 


Cijelu tu “istinu? Kvaternik istražuje “nepristrano? i “nožicem kritike" 
za razliku od “romana", tj. neistina koje drugi pisci navode na štetu Hrvata. 
Svojim djelom želi postići da hrvatski narod dođe “u posjed istine" i da je upot- 
rijebi protiv spletkara. I u ovom spisu Kvaternik žali što Europa ne zna ništa o 
golemim, neusporedivim zaslugama Hrvata za njezinu civilizaciju. Može ra- 
zumjeti taj tuđi svijet ali gnjevno osuđuje slavenske “autoritete", prije svega Ša- 
farika, koji vređaju Hrvate jer pišu “proti sjajnoj našoj poviesti". Suvremene in- 
terpretacije izvora, a i njih same, dijeli na one koji su na štetu ili na korist Hr- 
vata. Dakako, ima dosta bizantskih i drugih autora u čijim djelima postoje pa- 
susi i na korist i na štetu Hrvata. Izvore koji odgovaraju njegovu viđenju nazi- 
va krasnim spomenicima “hrvatske dike?, a za ostale nalazi argumente da ih po- 

bije. Ponekad poziva čitatelje da se ponose određenim svjedočanstvima o sjaj- 
nom geniju hrvatskoga naroda. | 


Prije svega s djelima bizantskih pisaca u rukama, Kvaternik je “povjestno 
uztvrdio? događaje koji pokazuju veličinu i slavu hrvatskoga naroda i stalnu in- 
tervenciju Providnosti u povijest uopće, a posebno u onu Hrvata. U ime hrvat- 
skoga naroda Kvaternik kaže da je njegova “krasna i velika (a čim drevnija, tim 
slavnija) poviest: plemićka listina, izdana po samomu Bogu, savkolikom na- 
rodu. S obzirom na to da vječna pravda uvijek intervenira u povijesti, Kvater- 
nik izražava nadu da će sva nasilja protiv pojedinaca i naroda biti jednom osve- 
ćena. “Bože, obrani Tvoje Hrvate, koje si ne jednom odredio biti branitelji sve- 
ga, što je liepo i uzvišeno: hristjanstva, obće slobode i civilizacije!" I u Kon- 
stantinu Porfirogenetu Kvaternik vidi “orudje Promisla? koja ga je odabrala “da 
bude otcem poviesti naše", jer bi bez toga bizantskoga cara, prvobitna povijest 
Hrvata u njihovoj svetoj domovini ostala nepoznata. Više puta Kvaternik hvali 
Konstantina što, prema njegovu uvjerenju, uvijek daje prednost Hrvatima nad 
Srbima, tj. ne prikazuje ih kao ravnopravne narode. Međutim, on, zbog nekih 
Konstantinovih podataka koji mu ne odgovaraju, ipak optužuje cara da je “na 
štetu našu pristrani svjedok" u korist Srba. Čak kaže da Konstantin laže, piska- 
ra, prešućuje i šara.“ Valja spomenuti da su obavijesti toga izvora upotrijebljene 
u brojnim hrvatsko-srpskim polemikama za dokazivanje opravdanosti suprot- 
stavljenih nacionalnih ideologija. 


8 
Isto, 384 

Već je istaknuto da Kvaternik posebnu pažnju posvećuje 7. stoljeću kao 
ishodištu povijesti Hrvata na jugoistoku Europe. Naime, Avari i Perzijanci zau- 
zeli bi Carigrad da nije Providnost potakla smjeli hrvatski narod da spasi Bizant 
i kršćanstvo jer je, prema Kvaterniku, car Heraklije bio preslab da to učini sam. 
Car je naime bio prisiljen pozvati Hrvate u pomoć protiv Avara koji su tada bili 
najmoćniji europski narod, a Hrvati su ih pobijedili i tako spasili Rimsko Car- 
stvo i riješili tadašnje istočno pitanje. Spasavanjem Bizanta i dolaskom u doba 
Heraklija u svoju “svetu zemlju" na jugu Europe, Hrvati su jednom zauvijek 
kroz sva stoljeća stekli pravo da odlučno utječu na istočno pitanje." 


Kvaternik dokazuje s “historijom u ruci"? da su Hrvati svoju veličinu, sna- 
gu i moć pokazali svojim odlučnim utjecajem na istočno pitanje i u drugom “bu- 
garsko-saracenskom? razdoblju. Da bi uvjerio čitatelje kako Srbi, na temelju svo- 
je bijedne povijesti, nemaju nikakvo pravo u suvremenosti sudjelovati u rješava- 
nju istočnoga pitanja (to smiju samo Hrvati i Bugari), Kvaternik pripisuje Srbima 
ropsku povijest. Kaže da je životno pitanje “po sve slovenstvo" koji je od tih “dva- 
juh narodah? prvi došao na jug i bio “provodić ili putokaz" u istočnom pitanju. 
“Hrvate ide neumrla dika? da su ratovanjem s dušmanima Europe proslavili “slo- 
venstvo? na jugu i “prvi slovensku državu na jugu ustanovili". Oni su, prema Kva- 
terniku, “izključivi povod? što su Srbi za Hrvatima došli na jug. Među Hrvatima 
i Srbima u 9. stoljeću u pitanju je “narodnje i državne moći i povjestne slave, raz- 
lika kano danom i noći". Zato i njihove uloge “diametralno su si protivne u upli- 
vanju u istočno pitanje...“ Kvaternik kaže da su Srbi uvijek živjeli kao ropski na- 
rod pod bizantskim i bugarskim gospodstvom, ponavljajući da su Hrvati bili Sr- 
bima putokaz dolaska na jug i da su im izvojevali domovinu, što je razlog da “ime 
serbsko" još uopće postoji. Zapravo su se Srbi već od 9. do 11. stoljeća pretočili 
po jeziku u Hrvate i Bugare. Predbacuje suvremenim “pseudo-Srbom" “nakaznu 
nezahvalnost?" i zato što su ih Hrvati primili kada su bježali od Turaka u slobod- 
nu hrvatsku zemlju. Kvaternikov bijes je velikim dijelom odgovor na srpske tvr- 


l1 

U suvremenoj historiografiji postoje različite interpretacije djela Konstantina Porfirogeneta 
“De Administrando Imperio? s obzirom na dvije redakcije: Konstantinovu u poglavlju 29 i 31 
te nepoznatoga autora u poglavlju 30. One su nastale u različito vrijeme i razlikuju se po oba- 
vijestima. Postoji mišljenje da Konstantin u svom interesu nije želio priznati “hrvatskim osva- 
jačima stvarnu historijsku ulogu pri zamjeni avarske vlasti" i da je zato umetnuta vijest kako 
su se Hrvati kao izbjeglice obratili Herakliju i na njegovu zapovijed istjerali Avare i naselili 
“svoju novu postojbinu". (Kvaternik ne prihvaća tu “zapovijed i tvrdi da je Heraklije sasvim 
sigurno molio Hrvate za pomoć.) Neki autori opet drže da je “nemoguće dokazati da je He- 
raklijeva uloga u potpunosti izmišljena ili iskonstruirana? ili da je sve bilo tako kako piše u iz- 
voru. U nedostatku drugih izvora, doseljenje se Hrvata datira Heraklijevim vremenom. Kon- 
stantin Porfirogenet o upravljanju carstvom, priredio M. Švab, preveo N. Tomašić, Zagreb 
1994.; Klaić, 1971., 133-137; Goldstein, 1995., 96. 

dnje da su Hrvati napustili glavno obilježje naroda — svoj jezik i primili srpski. 
Naziva to buncanjem “pučića... robske historije..." Ljuti se što se Hrvati Istočne 
crkve zbog vjerozakonskoga fanatizma odriču svoga slavnoga hrvatskoga imena 1 
prihvaćaju tuđe — ropsko, a sve je to pakleni plod “iliro - i jugoslavenizma“, a 1 
djelatnosti “sjeverne braće? (Šafarika i ostalih slavista) koji potamnjuju i izopa- 
čuju povijest Hrvata kako bi “na našem grobu" digli povijest Srba. 

Kvaternik ističe Konstantinove rečenice da se Srbi jezikom Rimljana zovu 
“gervi", tj. robovi, međutim njegova se interpretacija razlikuje od Starčevićeve. 
Dok ova odbacuje postojanje srpskoga naroda uopće i tvrdi da pod srpskim ime- 
nom koje se pojavljuje u izvorima valja razumjeti samo naselja i skupine robo- 
va, Kvaternik Srbe još uvijek naziva narodom i ne poriče njihovo postojanje u 
Srbiji i južnoj Ugarskoj. Suvremenu Srbiju proglašava svetom baštinom Porfiro- 
genetovih Hrvata pa granicu prostora hrvatskoga državnoga prava sada proteže 
do Timoka, a ne više do Drine kao u knjizi “La Croatie". S obzirom na ulogu Du- 
šanova carstva u srpskoj nacionalnoj ideologiji, posebno kod Ujedinjene omla- 
dine srpske, Kvaternik se trudi omalovažiti Dušana, dok je Starčević poslije vi- 
dio u njemu hrvatskoga vladara. Na čelu ropskoga naroda Dušan se, prema Kva- 
terniku, pomamio za carskom krunom. Stoga je ruka Božja kaznila Srbe, ali 1 
Bugare, tako da su njihove države nestale kroz vjekove. Srpskoj vladi, između 
ostaloga, predbacuje da želi posrbiti “Bugare Maćedonije". 


U uvodu Kvaternik kaže da mu je zadaća potisnuti “brata 1li ne-brata...za 
njegovu liniu poviesti i faktah" i samo u tom slučaju može doći do bratinstva, 
sloge, ljubavi i prijateljstva.“ Njega se ne tiče koliko je prostora ostalo iza te li- 
nije. Neka svatko optužuje sebe što nema “veličajnije povjesti" ili neka “se pre- 
pire, volja ga, s Providnostju“ što ga nije stvorila većim i moćnijim. Očigledno 
iza te linije razgraničenja Srbima ne bi ostalo ništa. Čak i kada bi priznali da u 
Hrvatskoj te Bosni i Hercegovini ne postoje kao narod, to ne bi Kvaterniku bilo 
dovoljno. Zacijelo bi morali prihvatiti njegova “fakta" da im zapravo ne pripada 
ni Srbija. Zato krajnja konzekvencija Kvaternikovih tvrdnji, koju ovdje još nije 
izrekao, vodi ravno prema Starčevićevoj negaciji postojanja srpskoga naroda 
uopće. U ovom tekstu Kvaternik već upotrebljava njegovu psovku “srbež". 


Na srednjovjekovnu Bugarsku Kvaternik je gledao iz kuta suvremenih in- 
teresa, oprečnih interesima Srba. Bugari su mu narod vrijedan poštovanja zbog 
svojih pobjeda nad Bizantom, ali ipak nemaju tako sjajnu povijest kao Hrvati, jer 
su ovi i nakon dolaska Bugara bili odlučni činitelji u istočnom pitanju. Kvater- 
nik ističe “intimno prijateljevanje' Hrvata i Bugara “kroz viekove" jer želi uvje- 
riti čitatelje da su Hrvati sudjelovali u sjajnim bugarskim pobjedama nad Bizan- 
tom. Posljedica velikoga utjecaja što su ga Hrvati imali na Bugare kao susjedi 1 
prijatelji bilo je “poslovenčenje toga življa uralskoga" i slom bugarske države 

kada su im Hrvati uskratili prijateljstvo. Naime, “silna hrvatska ruka" porazila je 
u 10. stoljeću bugarskoga vladara Simeona, u čemu nisu uspjeli Bizant, Mađari 
ni Srbi. U novomu razdoblju neprijateljskih odnosa Hrvata i Bugara, Hrvati 
“prednjače i opet" drugim narodima i pomažu im da se oslobode “jarma i vu- 
kodlačtva bugarskoga". 


Kvaternik je dakle isticao da su Hrvati do 10. stoljeća bili glavni činitelji 
pri rješavanju istočnoga pitanja (to su, dakako, bili i poslije, u doba borbi s Tata- 
rima i Turcima) kako bi dao historijsku podlogu i opravdanje pravu Hrvata da to 
budu i u suvremenosti. “Obnovljenje srbske državice", dakako i opet ropske, ima 
se zahvaliti isključivo “nečuvenoj sili hrvatskoj, koja je ponizila bezprimjernu 
silu i gordost bulgarsku!?“* 

Razumije se da je Kvaternik svoju mržnju protiv Rusije prenio i na sred- 
njovjekovne Ruse koji su se urotili s Bizantincima protiv slobode “slovenskih na- 
rodah" što je, kako kaže, “početak slastih onodobnog ruskog panslavizma." Va- 
lja spomenuti da Kvaternik u svojoj “La Croatie" 1859. još nije imao interesa na- 
valjivati na Ruse. Najveća razlika između francuske knjige kao i “Političkih raz- 
matranja" te “Istočnoga pitanja" jest u prikazu Mađara. Dok prije nije mogao na- 
ći dovoljno riječi da opiše bijednu mađarsku povijest, sada, kao Rauchov štiće- 
nik, nije mogao pisati protiv Mađara. Kaže da se “na pozorištu istočnoga pita- 
nja? pojavio “znameniti taj puk sjevero-istoka europejskoga" kojemu je Provid- 
nost namijenila značajnu ulogu. Hrvati su, prema Kvaterniku, bili oni koji su ot- 
vorili Mađarima vrata u prostor istočnoga pitanja. Oni im nisu bili samo susjedi 
nego su zajednički s njima ratovali. No kao narod Hrvati se nikada nisu miješa- 
li s Mađarima. Za razliku od svoje prijašnje strastvene polemike protiv mađar- 
skih pisaca, pogotovo Szalaya, Kvaternik sada samo kaže da rijetki pisci mute 
pojmove, nekad i “na naš uštrb? ali i na svoju štetu, no oni to čine iz neznanja. 


Kvaternik je samo usput uključio u svoj tekst i pobjede Hrvata nad Franci- 
ma, njihovo sudjelovanje u borbama kršćanstva protiv Saracena i njihovu prevlast 
nad Venecijom, jer to pripada “zapadnoj? povijesti Hrvata. No ipak se vidi da smi- 
sao spisa nije samo u veličanju uloge hrvatskoga naroda u istočnom pitanju nego i 
u europskim razmjerima uopće. “Tako dakle, nijedan se nije veliki 1 plemeniti čin 
u Europi dogodio, kod kojega nebi bili i predji naši koristno 1 dično sudjelovali!“ 

Razumije se da svrha “Istočnoga pitanja" nije samo u prikazu sjajne po- 
vijesti hrvatskoga naroda nego je i u ocrnjivanju Narodne stranke, prije svega 
zbog njezina jugoslavizma, prema kojemu bi u rješavanju istočnoga pitanja sud- 

jelovali ne samo Hrvati nego i Srbi. Isticanjem “sloge bratinstva, uzajemnosti itd. 
slovenske" ti su se “protivnici i izopačitelji istine" odrekli “vlastite svoje slavne 
hrvatske povjesti". Kvaternik polemizira s komentarima Novoga Pozora u vezi s 
predstojećim izlaženjem Hervata uz Rauchovu pomoć, i s kritikom prvoga dije- 
la “Istočnoga pitanja" kao mađaronskoga te njegova maštanja da bi najranija hr- 
vatska povijest mogla utjecati na suvremeno rješavanje istočnoga pitanja, i to is- 
ključivo na korist Hrvata. No Kvaternik kaže da stalna prevlast zla nad dobrim 
kod hrvatskoga naroda nije više moguća. Dosta mu je da je izložio “pravo i isti- 
nu", a “pobjeda jest i ostaje tajna samoga Boga!..?'" 

Kvaternik, dakako, prije svega psuje “fixu ideju" i sanje Šafarika, koji 
uvijek interpretira povijest u korist Srba, te slaviste i Čehe uopće. Međutim, 
strastveno napada i one hrvatske pisce koji u ime “bratinstva" oskvrnjuju hrvat- 
sku povijest, vrijeđajući hrvatski narod tvrdnjama da su hrvatska i srpska povi- 
jest jednako slavne. Riječ je zacijelo o analizi izvora Franje Račkoga.'“ Napada 
domaće “povjestnike" kao “diletante historičke" jer dosad nitko od njih nije po- 
kušao “ma kakvu bilo, kamo li kritičnu i podpunu povjest svojega naroda napi- 
sati!" Pisci su se dosad bavili samo pojedinostima i skupljanjem materijala, zato 
su dosad iz “tudje glave mislili" (to je Starčevićev izraz) i prihvaćali sramote 
uperene protiv Hrvata što pokazuju njihova najbolja djela. Kvaternik crpi, da- 
kako, samo “iz samih vrelah i spomenikah", tj. ne od neprijatelja Hrvata. 


Također upozorava na pitanje koje mu osobito leži na srcu, a to su “pla- 
ninski Hrvati", Obećava da će cijelu drugu knjigu “Poviesti Hrvatah" posvetiti 
njihovoj drevnoj povijesti i “proti platjenim povjestnikom" na neoborivim teme- 
ljima povijesne istine dokazati da su oni “cjelokupni dio i sučlan hrvatskoga na- 
roda i narodnosti". Budućnost “planinskih Hrvatah" je na život i smrt povezana 
s hrvatstvom, “a samo kroz ovo s prej.(asnim) habsburg.(skim) domom. 

Matica Ilirska već je 1854., a zatim 1860., raspisala natječaj za pregled hrvatske povijesti na 
koji se nitko nije javio. Kukuljević to nije želio uraditi, a Rački je držao da je pisanje “narod- 
ne poviestnice" moguće tek nakon prikupljenih izvora i rasprava o pojedinim važnim pitanji- 
ma i da će tek onda jedan “narodan čoviek" moći svome narodu cjelovito prikazati njegovu 
prošlost. Poslije su nastali pregledi 1. Tkalčića i S. Balenovića, a knjiga nad knjigama bila j je 
Smičiklasova Poviest hrvatska (1879., 1882.) kojom su se oduševili i pravaši iako je autor bio 
“Slavoserb". Gross, 1985., 429, Gross- Szabo, 1992., 535. U vrijeme objavljivanja Istočnoga 
pitanja Kvaternik je mogao zamišljati da će HPIave on ispuniti tu prazninu svojim naj javlj enim 
djelom iz hrvatske povijesti pisanim, dakako, “na korist"? Hrvata. 

S obzirom na jednom zauvijek utvrđenu “povijesnu istinu" na temelju 
spomenika, Kvaternik zaključuje da nitko nema pravo sumnjati u prvenstvo hr- 
vatskoga naroda pri rješavanju istočnoga pitanja “i negledeć na to, u kojem se 
odnošaju ili svezi političkoj on (hrvatski narod, M. G.) nalazio bude u onaj od- 
lučni hip, kada će udariti svečani po Europu sat riešavanju tomu.? Izdaja ili “glu- 
pi vjerozakonski fanatizam? ne smije ugroziti hrvatsku svojinu “u tursko-hrvat- 
skih predjelih" i nitko nema pravo Habsburgovcu “kao kralju svih Hrvatah" i 
kao kralju “Ungarije" dok to odgovara temeljnom uvjetu hrvatske Pragmatičke 
sankcije, zanijekati pravo da u odlučnom času rješava istočno pitanje. Tri godi- 
ne prije Rakovice, Kvaternik je pri tome istaknuo “uzvišenu misao" (koju je, na- 
vodno, izrazilo hrvatsko prijestolje) “missije, to jest zvanja hrvatske Krajine.*“ 

Josip Miškatović, urednik Novoga Pozora osvrnuo se na Kvaternikov 
spis.“ Rugao se njegovim pretenzijama da je otkrio i dokazao apsolutnu povijes- 
nu istinu i istinu svoga vremena jednom zauvijek. Miškatović je držao da iz Kva- 
ternikovih historijskih tvrdnji govori “vrijuća strastvenost dnevne prepirke stra- 
načke". On odobrava nastojanje da se uz pomoć povijesti probudi ponos hrvatsko- 
ga naroda. Zdrav će razum i onako znati zadržati jezgru, i odbaciti ljusku pretje- 
ranosti. No Kvaternik u svojoj jednostranosti “neistražuje historičku istinu, nego 
pretvara u pamflet historiju“, kaže Miškatović, i naglašava da je slava, pravo 1 
“liepa zadaća" hrvatskoga naroda u rješavanju istočnoga pitanja osigurana isti- 
nom, neiskrivljenom “strastvenom pristranosti", a pogotovo u budnoj nacionalnoj 
svijesti. Suprotstavljajući goloj želji realnu mogućnost njezina ostvarenja, Miška- 
tović kaže: “Nije dakle glavno pitanje u tom, jesi li bio trinaest vjekovah velik i 
moguć, nego se pita, jesi li danas sposoban, jesu li tvoje okolnosti danas sgodne, 
da veliku budućnost snuješ.? Po njegovu mišljenju nijedno od jugoslavenskih 
“plemena" ne može samo odoljeti opasnosti od drugih jačih naroda niti rješavati 
istočno pitanje bez međusobna sporazuma. “Iz ovoga uvjerenja potiče ne samo 
naša odsuđivana uzajemnost jugoslavenska, nego zajedno i ona utjeha, da su niš- 
tetne i jalove sve hegemonične želje, makar se gdje pojavljuju." Drugim riječima, 
Miškatović osuđuje i velikosrpske pretenzije i negiranje postojanja srpskoga i slo- 
venskoga naroda u Starčevića i Kvaternika. Novi Pozor odobrava želju za ostva- 
renjem hrvatske državnosti na temelju hrvatskoga državnog prava, ali vodi raču- 
na o tome da mađarska i njemačka vlada “kralja svih Hrvatah" (kako ga naziva 
Kvaternik) ne dopuštaju ni minimum hrvatske državnosti. Osuđuje Kvaternikovu 
i Starčevićevu mržnju protiv Rusije dok je u tijeku ujedinjavanje Njemačke. Upo- 

zorava na njemačku hegemoniju u austrijskom dijelu sada već dvojne Monarhije 
i na njemački gospodarski pritisak. Uvjeren je da ne treba polagati nade u Fran- 
cusku koja ne pomaže Kvaternikovim težnjama nego naprotiv vrhovima Monar- 
hije. Ona bi, prema Miškatoviću, samo onda podupirala Hrvatsku, a ne Ugarsku, 
kada bi imala jamstvo u slozi jugoslavenskih “plemena". Tek nakon postignute 
sloge, vidjelo bi se što može uraditi hrvatski narod, a što srpski u rješavanju istoč- 
noga pitanja. Prije toga nijedan od njih ne može ništa. Razumije se da se Novi Po- 
zor žestoko obara na Kvaternikovo i Starčevićevo nastojanje da u Rauchovu ko- 
rist pomognu uništavanju Narodne stranke. 

Program Stranke prava i slavoserbska konstrukcija 


Nakon humorističko-satiričkoga lista Zvekan, posljednji broj kojeg je 
izašao u prosincu 1867., pojavio se, s prekidom od gotovo jedne godine, mjeseč- 
nik Hervat. Izdavač i financijer je uspješni mladi odvjetnik dr. Ivan Matok. List 
je počeo izlaziti upravo za ozakonjenja Hrvatsko-ugarske nagodbe; program u pr- 
vom broju nosi datum 30. rujna 1868. Bilo je to nekoliko dana nakon što je Rauc- 
hov sabor usvojio osnovu Nagodbe. Prvi broj izašao je neposredno nakon prog- 
lašenja kraljeve sankcije Nagodbe u Hrvatskom saboru 18. studenoga. Starčević 
nije promijenio mišljenje koje je zastupao za izlaženja Zvekana, kada je mogao 
pretpostaviti da se dualizam neće ostvariti. Stoga zadatak Hervata nije da uđe u 
političku borbu protiv dualističkog režima kao “nezakonite faktičnosti?. Vidjeli 
smo da je Starčević odbijao svakodnevnu političku borbu kao nemoralnu i da je 
držao svojom dužnošću isključivo objašnjavanje načela Stranke prava. 

Program Hervata, što ga je potpisao njegov izdavač Matok, mora se sva- 
kako pripisati Starčeviću, Poput svih njegovih i Kvaternikovih izjava i ova se pri- 
je svega poziva na znamenitu prošlost hrvatskoga naroda koji “biaše kroz veko- 
ve osobom", a sada stoji pod skrbništvom. “Ovaj narod ćuti i oslon ili nagon, i 
potrebu, i pravo, i volju; on ćuti sve osim, kako nekoji kažu, snage i načina, za 
stupiti opet na ono svoje mesto." Dakle duh hrvatskoga naroda, tvorac slavne 
prošlosti živi, ali se još nije snažnije očitovao jer narod zna što neće, a zapravo 
ne zna kako da ostvari svoje težnje. Tu misao Starčević opravdava tvrdnjom da 
narod ne slijedi one dvije stranke koje su u punoj slobodi radile na tome da on 
promijeni skrbništvo, tj. Narodnu i Unionističku. Pokazao se duh hrvatskoga na- 
roda koji na taj način, zapravo, daje pohvalnicu Stranci prava za njezinu dosadaš- 
nju djelatnost, kao temelja za sadašnjost i jamstva za budučnost. 


Na prvom mjestu “poslovanja Stranke prava nalazi se dužnost skidanja 
krinki onima koji su narod gurnuli u poniženje i žele ga u tom stanju održati, tj. 
prvacima i pristalicama Narodne stranke. Na drugom se mjestu Stranka prava ob- 
vezuje da će na zakonitu temelju, pravnim načinom i “pravičnimi sredstvi" zah- 
tijevati sveta prava hrvatskoga naroda. Ostale točke programa izraz su uporne 
Starčevićeve želje da se narod pouči o svojim pravima i potrebama na povijes- 

nom i općeljudskom temelju. Hervat će raspravljati o društvenim, državnim i me- 
đunarodnim načelima, objašnjavat će uvjete 1 posljedice duševnoga 1 tjelesnog 
napretka te pojave u životu naroda, zatim sredstva kojima će se postići narodna 
prava i potrebe. Prije svega, želja je Hervata da narod shvati kako svoju sretnu 
budućnost može postići samo “na svojoj povestničkoj ili, što je isto, današnjoj 
pravnoj narodnosti." Ako hrvatski narod napreduje, a da ne uvrijedi “valjana? 
prava drugih naroda, oni će veselo primiti svojega druga “na polju radnje o pros- 
vetlenju?'. Osnovni je zadatak Hervata: “Pravu i volji naroda hervatskoga poka- 
zati snagu i sredstva, za da se njegovo preporodjenje kako zakonito tako i uspeš- 
no obavi." Prema tome, program ne daje upute za političku praksu, on samo 1s- 
tiče da Stranka prava utjelovljuje duh hrvatskoga naroda, da ga želi prosvijetliti, 
tj. probuditi njegovu volju na putu prema ostvarenju njegovih povijesnih 1 prirod- 
nih prava.! 

Starčević je u Hervatu nastojao razraditi i objasniti taj “program" kao nep- 
romjenljivi temelj Stranke prava, predstavnice cijeloga hrvatskoga naroda. Ura- 
dio je to u člancima pod nazivom “Stranke u Hervatskoj'', istaknuvši da je osno- 
va programa formulirana 1861. u njegovim “Predstavkama* 1z kojih citira poje- 
dine veće odlomke. Za razliku od “Istočnog pitanja", u kojemu Kvaternik ne raz- 
matra suvremeno razdoblje, Starčević želi objasniti svoja načela njihovim uspo- 
ređivanjem sa stanjem naroda na “Iztoku''. Vidio je tamo osam naroda. To su Ru- 
munji, Mađari, Slovaci, Rusini, Grci, Bugari, Skipetari i Hrvati. (Srbi, dakako, 
prema Starčeviću ne postoje kao narod.) Njima je, kako god neznatni bili, priz- 
navao pravo na opstanak i razvoj. “Svaki je narod čedo božje, i sam Bog zna što 
je on kojemu svojemu detetu odredio.'* Međutim, tuđinci ne dopuštaju mir i slo- 
gu na tom području pa se nijedan od tih naroda ne može slobodno razvijati. Pre- 
ma Starčeviću, Miloš “veliki? (Obrenović) protjeran je “iz Serbie" jer nije želio 
da se tuđinci miješaju u njegovo vladanje, a Mihajlo je ubijen zato što je to do- 
pustio. Zlokobna tuđa sila — Rusija želi se primaknuti Sredozemnom 1 Jadran- 
skom moru u protivnosti s interesima Zapada. Eventualnim nestankom Turske 1z 
Europe zacijelo ne bi nestale “izvanjske spletke", misli Starčević. Od oprečnih 
interesa velikih sila pati tih osam naroda istoka i mogli bi im možda stati na kraj 
kada bi se “na temelju podpune jednakosti? složili u jednu snažnu državu koja bi 
se mogla obraniti od velikih sila. “Koji narodi, koje zemlje, koja mora, koje reke! 
Lepše domovine na svetu neima.'* To bi, kaže Starčević, bilo pravo rješenje is- 

točnoga pitanja. Zacijelo je zamišljao da bi udo takve države bila njegova Hrvat- 
ska, koja bi obuhvaćala cijeli južnoslavenski prostor osim bugarskoga. 


No nijedan od spomenutih naroda “nemari" za takvo rješenje, pa to “je- 
dinstvo" ne može postati sastavni dio programa Stranke prava. Ne preostaje dak- 
le drugo nego da Zapad s toga područja potjera Rusiju kao glavno zlo. Posebno 
predbacuje Rusiji da razjaruje kršćane protiv Turske i time pogoršava njihov po- 
ložaj. Drži da bi nakon nestanka ruskoga utjecaja, a i Turske, suprotni interesi 
balkanskih naroda stvorili “gotov pakao na zemlji" i da je zato njegova vizija 
stvar daleke budućnosti. Zatim Starčević upozorava na interese zapadnih i južnih 
susjeda Nijemaca i Talijana da se šire preko hrvatskoga teritorija i kaže da im 
“orosvetlenje" nije na stupnju na kojemu bi Hrvatima mogli biti “verstnim vod- 
jom ili učiteljem?. Ako dakle Hrvati ne žele “vertoglavat? 1 uništiti svoj opstanak, 
nego “kao narod živeti i srećni biti: što nam drugo ostaje nego deržati se naše 
stalne povesti, stalne narodnosti, stalne domovine, stalnih pravah; — jednom reč- 
ju što možemo drugo nego raditi kao Hervati u Hervatskoj?*, tj. na južnoslaven- 
skom prostoru. | 

S obzirom na različite mogućnosti rješenja istočnoga pitanja, a i konstela- 
cije velikih sila, Starčević ističe da je njegov program “bezuvjetan" a sastoji se u 
tome da hrvatski narod bude slobodan i sretan i da radi za sebe, bez obzira na zbi- 
vanja u Europi ili na Istoku koja ne ovise o Hrvatima. Program se ne smije pro- 
mijeniti “dok je naroda koj za se mari, dok je naroda hervatskoga..." Tako je svr- 
ha programa očuvanje “narodne osebnosti Hervatah", Starčević može razumjeti 
one koji misle da je to nemoguće i da se Hrvati moraju “pomagjarit ili ponemčit, 
ili potaliančit, ili poskipetariti itd." Protiv takvih on će se boriti “pristojnim nači- 
nom". “Nu, govoriti o narodu i narodnosti, o narodnoj sreći, pa neraditi po naše- 
mu programu, to niti razumimo mi, ni itko razuman.'? To se tiče “Slavoserba" jer 
oni varaju “prostotu?? izjavama da se zalažu za hrvatstvo dok im je glavni cilj po 
zapovijedi Austrije uništiti Hrvate kao narod. Zato im se Starčević očigledno ne 
želi suprotstaviti “pristojnim načinom“. 

Objašnjenje programa Stranke prava u “Strankama u Hervatskoj" zapravo 
je Starčevićev odgovor na kritike “Slavoserba“, ali se može pretpostaviti da je 
prije svega riječ o uvjeravanju mogućih obrazovanih pristalica, vjerojatno iz re- 
dova mladih, koji se nisu bez prigovora priklonili njegovu ideološkom sustavu. 
Tu on odgovara na pet pitanja od kojih je, dakako, glavno njegovo uključenje 
Srba i Slovenaca u hrvatski narod, Kaže da je manje od sto godina što “Slavoser- 
bi", ljudi Rusije i Austrije, nastoje srpsko ime prikazati narodnim i nameću ga i 
Crnogorcima. “U našem narodu, medju Macedoniom (koju smatra bugarskom, 


4 
Isto, 115 


5 
Isto, 130 


245 


bp 
4 
p 
I 
p 
ži 
2 

. 


o A 


IZVORNO PRAVAŠTVO 


M. G.) i Nemačkom, osim Slavoserbah nitko nesmatra to ime narodnim." Dok 
hrvatska književnost postoji već osam stoljeća, nigdje nema traga srpskoj narod- 
nosti, književnosti i narodnoj povijesti, a “iztočno pravoslavnu" vjeru uveo je tek 
ruski car Petar I. 


Starčević kaže da se od 14. stoljeća “nekakvo nestalno pučanstvo" Tursko- 
ga Carstva “povlačilo" po hrvatskim pokrajinama Turske, da nije bilo kršćanske 
vjere i nije imalo srpsko ime, te da je primilo kršćanstvo od “domaćega pučanstva 
hervatskoga"', da se s njime pomiješalo ženidbama i “pohervatilo". Zato “po onih 
krajih ima plemenah jedne i druge vere". Hrvatski jezik koji se u 16. stoljeću udo- 
maćio na carigradskom dvoru bio je crkveni jezik, ali su isusovci nastojali izbaci- 
ti ga iz Crkve, pa je ostao samo u Senjskoj biskupiji. No car Petar 1. učinio je vje- 
ru oruđem države i taj je “duh provalio u iztočnu cerkvu Hervatske i Turske" uz 
pomoć “'Slavoserba" koji rade po nalogu Rusije i Austrije s ciljem da se “Hervati 
cepaju' jer “pučanstvo iztočne cerkve, većinom je starinsko pučanstvo hervatsko, 
a i ostalo pretočilo se je u Hervate... Dakle ovo, čisto hervatsko pučanstvo, hoće 
Slavoserbi da učine serbskom narodnostju!?" U “kneževini Serbii" isti je slučaj 
“izuzev upliva Isusovacah". “Tuđa pasmina" koja se nije pomiješala “sa hervat- 
skom pasminom" nema narodnosti. Zato Starčević prorokuje: “ako serbština (u 
kneževini Srbiji, M. G.) i nadalje ostane ovako osamljena, ako se Serbi nezauzmu 
za Hervaštinu, ter se iz nje neokrepe, za kakovih sto godinah slušati će se u Beog- 
radu ovaj isti jezik, koji se danas sluša u Bukureštu. Serbi nemaju snage uzderža- 
ti svoju narodnost, na toj narodnosti neda se graditi." Dok, prema Starčeviću, bra- 
kovi “tuđe pasmine" nemaju poroda, oni miješani uživaju “plodnost i blagoslov 
božji. To će reći ona tudja pasmina neima budućnost."* Nijemcima, Rusima i Sla- 
voserbima Starčević pripisuje krivnju što se Slovenci ne osjećaju Hrvatima iako 
su “udo hrvatskoga naroda. Ako to ne prihvate, oni će propasti od protestantizma 
te od “Nemštine i Talianštine". (Ostaje nejasno gdje je Starčević vidio protestan- 
tizam u sasvim katoličkoj slovenskoj i austrijskoj okolini.) 

Starčević odgovara na prigovor kako će Srbe 1 Slovence koji se smatraju 
posebnim narodima primorati da se osjećaju Hrvatima. Kaže da ih tome ne želi 
prisiliti. “Kod nas vredi samo razumno osvjedočenje, slobodna volja, prava vera 
na zajedničku korist. Dok nebude toga, neka ostaje svatko kod sebe.** No da 
nema “Slavoserbah i njihovih meštarah'' koji razjaruju te narode protiv Hrvat- 

stva, njihovo “rogoborenje* ne bi trajalo niti jednu godinu, tj. oni bi ubrzo htjeli 


postati Hrvati. Dotle ih smatra “za tudjince i neprijatelje". No ako “Serbianci 1 
Krajinci" sude da mogu bez Hrvata, iako nemaju narodne povijesti i književnos- 
ti, zašto onda, pita Starčević, “Slavoserbi" izdaju hrvatsku književnost i povijest 
te oskvrnjuju hrvatsku narodnost “nečistimi primesami" i žele podložiti Hrvate 
ovim pucima (tj. priznaju postojanje slovenske i srpske kulture i žele postići zbli- 
ženje hrvatske kulture s njima)? 

“Slavoserbi? optužuju Starčevića da ne priznaje “faktičnost", Ako se pro- 
tuzakonita “obstojnost" ne može zamijeniti zakonitim stanjem, odgovara on, mora 
se protiv nje bar prosvjedovati, a ne priznati ju zakonitom (kao što je to učinila Na- 
rodna stranka ulazeći u političku praksu). Dalje “Slavoserbi"“ kažu da prevladava 
pravo jačega. I zato su, prema Starčeviću, krivi isključivo oni. Da Narodna stran- 
ka nije prihvatila zajedničke poslove, Austrija i Mađari popustili bi Hrvatima. Oni 
to ne čine jer im “Slavoserbi"? sami, bez prisile, daju sve i odriču se svoga prava 
budući da im je stalo samo do službi. Da bi pobio prigovor o nerealnosti svojih 
zahtjeva, Starčević ističe primjer golemih teškoća ujedinjavanja Italije ili nastan- 
ka Rumunjske i zato vjeruje u ostvarenje svojih težnja. “Biaše-li manje posla i po- 
gibeli onde gde se je moralo više prestoljah srušiti; ili ovde gde se neruši ni jedno 
nego prestolje samo ako hoće razširuje se i to — veličanstveniim postaje? Bude li 
se ikada što učinit, ako se nepočne, ili ako se o protivnu radi?“ 


Prigovor je zatim da se pravaške težnje ocjenjuju u vrhovima Monarhije 
kao poticaj na bunu. Starčević odgovara da Habsburgovci ostaju hrvatski kralje- 
vi makar su izgubili Njemačku i Italiju, a bit će to i ako izgube Austriju. Optužu- 
je “Slavoserbe" da se ne drže “našega kralja" nego uvlače Hrvatsku u zajednič- 
ke poslove s Austrijom. (No vidjeli smo da je upravo “naš kralj“ prisilio Hrvat- 
ski sabor da se izjasni za zajedničke poslove.) “Ako je buna: braniti svoja prava, 
osim Slavoserbah sav je svet jedan veliki buntovnik. Mi spadamo u te buntovni- 
ke, i želimo u njih ostati." 

Naposljetku Starčević pobija mišljenje da se mora uzeti bar nešto, ako se 
ne može dobiti sve, jer priznavanje zajedničkih poslova jest gubitak “souveren- 
stva? i time je izgubljeno sve. Zato zaključuje da su “Slavoserbi“ samo “mešine 
koje muču i revu, kao što ih Austria, Rusia, ili tko drugi napuhne...", da rade 1S- 
ključivo za svoju korist i da stoje “ispod najniže prostote". “ 


Što je dakle Stranka prava? U svakom slučaju nije politička stranka 1 nema 
program za političku akciju. Kada je riječ o “souverenstvu naroda, tu nemože biti 

nego braniteljah i izdajicah naroda." Starčević kaže da bi Stranci prava moralo pri- 
padati sedam do osam milijuna “složnih Hrvata“, tj. uključujući Srbe, Slovence i 
“Muhamedovce", s time da se odbije jedno desetak tisuća “Slavoserbah? jer više 
ih nema u cijeloj Hrvatskoj, dakle na južnoslavenskom prostoru. Prema tome, 
osim njih “u svemu narodu hervatskomu, brojeć amo i Magjarone, neka nam naši 
čitatelji pokažu koju herdju, koja bi želila i htjela biti tudjim slugom radije nego 
svojim gospodarom." Tko god “svojimi žulji služi i svojimi zubi jide svoj kruh*, 
(dakle ne gospoda, oni su uglavnom “Slavoserbi“), te svi Hrvati koji imaju moral- 
ne osobine suprotne sebičnosti, teže za veličanstvom i srećom naroda i imaju “u 
duhu božanstvenu iskru uma", pripadaju Stranci prava. “Eto, naš je program očit 
izraz povesti, narodnosti, prava, duševnosti, koristi i potrebe svega naroda hervat- 
skoga, on je jemstvo čverste i sigurne pomoći za sve narode, koji rade o prosvet- 
lenju; on je zakonit tumač zakonitu vladaru naroda hervatskoga.?" 


Prema tome, Stranka prava ne može biti politička stranka jer ne smije sud- 
jelovati u političkoj praksi koja je moralna jedino u samostalnoj državi i jer ne 
želi drugim političkim strankama priznati opravdanje. Njezini prvaci imaju samo 
jednu zadaću, naime da osvijeste hrvatski narod — ali i hrvatskoga kralja — da u 
Hrvata razviju snažnu volju i želju za samostalnom državom kako bi se oni os- 
posobili za njezino stvaranje u pogodnom času. No uvjet za takvu budućnost i srž 
pouke hrvatskoga naroda od prvaka Stranke prava jest da se “Slavoserbima" 
“krinka skine, pa narod vidi i pozna onu herpu onakovu kakova je. Mi smo onu 
krinku skidali, skidati ćemo, i skinuti ćemo.?'“ Treba dakle pokazati da su “Sla- 
voserbi“", svojim varanjem “prostote? da se oni zalažu za hrvatsko državno pravo 
dok su stvarno sluge Austrije i Mađara, jedina zapreka ostvarenju samostalne hr- 
vatske države. 


Starčevićeve teze o “Slavoserbima" rađale su se postupno od 1861. ali su 
svoj značaj dobile na temelju njegova iskustva sa Saborom 1865./67. S obzirom 
na to da je Šafarik sve Južne Slavene proglasio “Slavosrbima", Starčević je u svo- 
mu bijesnom, stekliškom odgovoru upotrijebio taj pojam da bi označio najveće 
moguće narodno i moralno zlo i bit sužanjstva, pa mu je zato prišio podljudsko, 
životinjsko značenje. Nositelji toga pojma njemu su pripadnici obaju krila Na- 
rodne stranke: “liberali-mameluci" protivnici Schmerlingova režima i “samostal- 
ci-janičari“, koji su se nadali nagodbi s tim režimom. Starčević ih je grubo osu- 
đivao jer su nastojali političkom akcijom izboriti što je moguće veću autonomiju 
u danim okolnostima. Vidjeli smo da je kolebanje Narodne stranke izraz “provi- 
zorija" u kojemu je pitanje budućega uređenja Monarhije, a time i sudbine hrvat- 
skih zemalja, ostalo nejasno, a vladar je pri tome mijenjao svoje odluke sve do 

1867. kada je prihvatio kompromis s mađarskim plemstvom. Starčević je u svo- 
jim spisima uporno uvjeravao čitatelje da su za Hrvatsko-ugarsku nagodbu krivi 
isključivo predstavnici Narodne stranke jer, da oni nisu priznali zajedničke pos- 
love, Austrija 1 Mađari pristali bi na hrvatsku samostalnost. Mađaroni, provodi- 
telji Nagodbe, samo su dovršili ono što su “Slavoserb1' započeli. 


Pri tome su Starčević 1 Kvaternik pripisivali hrvatskome narodu veliku 
snagu, o kojoj bi ovisio opstanak Habsburške Monarhije, kada bi bio svjestan 
svoga “veličanstva 1 “radio za sebe", a u tome ga sprečavaju “Slavoserbi" koji 
su zapravo kao izvršitelji svih austrijskih zapovijedi krivi 1 za sve što je zlo u 
Habsburškoj Monarhiji. Starčević nije vodio računa o tome da je Austro-ugarska 
nagodba posljedica zajedničkih interesa dvaju moćnih partnera: dinastije 1 ma- 
darskoga plemstva, koji su prešli preko interesa svih ostalih naroda Monarhije, a 
ne samo Hrvata. Nije uzeo u obzir da je Austro-ugarska nagodba zapravo pobje- 
da Mađara nad oslabljenim vladarom, nakon poraza kod Sadove, 1 da se temelji 
na mađarskim prijedlozima koje je vladar prihvatio uz neka kompromisna rješe- 
nja. On misli da je zlokobna Austrija prevarila Mađare, da je i Hrvatsko-ugarska 
nagodba djelo Austrije 1 njezinih slugu “Slavoserba“, a ne nametanje mađarskih 
interesa. Kada to Mađari shvate, oni će se, prema Starčeviću, složiti s Hrvatima 
protiv Austrije, tj. priznat će hrvatsku državu. No zbilja je drugačija jer su Mađa- 
ri nastojali provesti zakone iz 1848. kojima bi izbrisali hrvatsku povijesnu auto- 
nomiju bez ostataka, i upravo je vladar zahtijevao hrvatsku autonomiju kako bi 
oslabio Mađare, dakako s time da ona ne probije “jedinstvo mađarske države". 
Prema tome, donekle je opravdana Starčevićeva tvrdnja da Austriji ne odgovara 
dobra suradnja mađarskih i hrvatskih političkih činitelja. No tako je bilo samo na 
početku nagodbenoga razdoblja jer je Franjo Josip u tijeku provođenja sustava 
Hrvatsko-ugarske nagodbe, isključivo podupirao interese mađarske vlade. 


Činjenica da Starčević psuje isključivo Narodnu stranku i da šuti o name- 
tanju Nagodbe 1 postupcima Raucha i rauchovaca, nije samo posljedica nužnosti 
da se tisku Stranke prava očuva Rauchova naklonost. Riječ je 1 o svojevrsnoj Star- 
čevićevoj logici koja u Mađarima vidi buduće suborce protiv zlokobne Austrije, a 
mađarone ubraja u Stranku prava i očekuje da će se oni protiviti Austriji. Iako su 
svi “Slavoserb1" jednaki, pisao je, jer “sužanjstvo im je svima živalj i oni su živalj 
sužanjstva“, dijelio ih je u pet kategorija. U prvoj su ljudi “sužanjske naravi" koje 
je Aristotel nalazio u Traciji. “Mora da od te nečiste pasmine" potječu “Slavoser- 
bi" koji se ponašaju isključivo kao sužnji 1 žele da to svi oni, koji to još nisu, pos- 
tanu. U drugoj kategoriji je “nekoliko čovečuljakah" koje su prije svega novcem 
stvorili tuđinci u svrhu obmane naroda. Takvih je ljudi bilo u posljednjih 400 go- 
dina hrvatske povijesti, tj. za vladanja Habsburgovaca. Posljedice nemoralnoga 
odgoja vide se u trećoj grupi “Slavoserba" koji se za službe i privilegije pokora- 
vaju svakom tuđincu. “U tu verstu Slavoserbah spada naša inteligencia'', ona nai- 
me najvećim dijelom podržava Narodnu stranku. Ti “Slavoserbi'' danas ocrnjuju 

onoga pred kojim će sutra padati na koljena i služe svakom tko ih plaća. “Da bi ih 
platjali Hervati, oni bi bili 1 Hervati." Četvrta su kategorija doseljenici koji nika- 
da ne nauče hrvatski a “Slavoserbi" im se prilagođavaju. Posljednjoj grupi pripa- 
daju oni koji ljube narod i slobodu “pak i tako oboje izdavaju", a drže se “bezum- 
ne sloge i većine", tj. što god im netko kaže, oni će to potvrditi i prihvatiti. ? 

Starčević je cijeli život bio pobornik ideoloških teza Rousseaua i Francus- 
ke revolucije. Osnovne nacionalno-političke i društvene teškoće i neuspjehe u eu- 
ropskim zemljama pripisivao je činjenici da te ideje nisu nigdje potpuno prove- 
dene u život. No da bi opravdao svoj slavosrpski nauk, sklon je djelomično na- 
pustiti temeljne zasade spomenutoga demokratskoga učenja. Drži da je “načelo 
velikoga prevrata francezkoga" o suverenitetu naroda i jednakosti ljudi pred za- 
konom postojalo i u “klasičnosti", ali je bilo “ljudi koji ne biahu smatrani za lju- 
de". To su “sužnji naravski i zarobi". Sa svoga gledišta da su svi ljudi rođeni jed- 
naki ali ih prilike u kasnijem životu čine sužnjima, Rousseau je pobijao Aristote- 
lovo mišljenje o ljudima sužanjske naravi, tj. o onima koji su rođeni s duhom su- 
žanjstva i u njemu ostaju cijeli život. Starčević komentira Rousseauovo mušlje- 
nje: “Tako dakle čovek bi postajao, a ne bi se radjao sužnjem, sužanjstvo bi bilo 
majka, uzrok sužnjem, a ne sužnji sužanjstvu.'" Da je Rousseau poznavao “Sla- 
voserbe', kaže dalje, on bi se složio s Aristotelom jer sužanjstvo ponizuje čovje- 
ka i čini ga “skotom, ali se narava ljudska ne može na to priviknuti. Postoji dak- 
le razlika između sužnja koji svoj položaj podnosi ali ga se nastoji osloboditi i 
“čoveka sužanjske naravi", tj. onoga koji ne zna drugo nego postupati kao sužanj, 
želi to biti i ne može se promijeniti. U tome je dakle opravdanje njegovih nepre- 
kidnih tvrdnji da su pripadnici Narodne stranke i dio stanovništva u njegovoj Hr- 
vatskoj, tj. na južnoslavenskom prostoru, podljudi životinjske naravi." 

O “sužanjskoj pasmini" Starčević je ponajprije pisao u svomu satiričkom 
tekstu “Pisma Magjarolacah'. U čovjeku vidi “tri stupnja saveršenstva: stupanj 
životinje, stupanj razbora, i stupanj uma, duševnosti. Slavoserbi nisu podpuno 
dostignuli ni najnižji stupanj, a iz njega ne mogu se dignuti." Oni su kadri raditi 
samo ono što im “njihovi pastiri odredjuju“. Zato, kaže Starčević, “iz Slavoserba 
nebude ni najherdjavijega čoveka." Svi su oni za sužanjstvo kao “n. pr. sve svi- 
nje za blato" i svi zločinci Lepoglave zajedno ne mogu izvesti ni tri postotka 
“opačinah"? koliko “najbolji, najpošteniji Slavoserb". Pitanje prve kategorije 
Aristotelovih ljudi i naroda “sužanjske naravi" Starčević proširuje 1876. u svom 
spisu “Pasmina slavoserbska po Hervatskoj", potaknut bosansko-hercegovačkim 

Bečki ugovori godine 1815. i Napoleon III., Hervatska, 1869., 105-118. 

ustankom koji je izazvala ta “nečista pasmina“. To mu je opravdanje za činjeni- 
cu što se svi stanovnici njegove Hrvatske, tj. južnoslavenskoga područja osim bu- 
garskog, ne osjećaju Hrvatima. 


U “Pismima Magjarolacah"? koja su povremeno izlazila u pravaškom tisku 
do uoči Rakovice, Starčević je prikazao pripadnike Narodne stranke kao izdajice- | 
podljude, a svojom je žučnom, grubom “stekliškom'" satirom želio šibati zlo u Hr- 
vatskoj, pri čemu je, zapravo, žigosao ljudski nemoral uopće. Upravo satirom, dak- 
le baratanjem izmišljenim situacijama koje su trebale predočiti bit ropskoga polo- 
žaja hrvatskoga naroda kako ga je shvaćao Starčević, njegova se osobnost nameta- 
la čitateljima snažnije nego u ozbiljnim spisima, u kojima je također bilo mnogo 
satire. U uvodnom dijelu “Pisama" Starčević je u prikazu svojih razgovora s Kva- 
ternikom i Matokom uoči izlaženja Hervata pokazao svoje ogorčenje zbog Zveka- 
nova neuspjeha. Njegov se bijes nije izlio samo protiv “Magjarolaca-Slavoserba“ 
nego dijelom i protiv hrvatskoga naroda koji, kako on misli, nije kadar odbaciti 
svoje zlotvore i djelovati u svomu vlastitom interesu. Osnovni pesimistički ugođaj 
iz uvoda postupno se gubio jer su Hervat, a zatim 1 Hervatska imali uspjeha, pa je 
Starčević, štoviše, tvrdio da predstoji uništenje Narodne stranke. 


Kada je pala odluka da Fervat ne izlazi kao politički tjednik, zbog nepri- 
lika koje bi mogao imati s režimom, nego povremeno u svescima, njegovi su pok- 
retači raspravljali o liku lista. Starčević je držao da na raznim društvenim pod- 
-ručjima ne postoji ništa vrijedno o čemu bi valjalo pisati a što bi veći dio čitate- 
lja mogao prihvatiti. “Znanstvene rasprave jedva tko razumije, pripovijetke u 
nastavcima ne dolaze u obzir zbog neredovita izlaženja lista, o “bljutavim/“ držav- 
nim prepirkama i društvenom životu ne vrijedi pisati. “Glumnica" je Starčeviću 
ruglo, a “knjižtvo? samo “plaćena sramota". O pitanjima gospodarstva “nitko ni 
nesanja". U tom mrtvilu mogu se pisati samo “pisma Slavoserbah', toga “kerda“, 
i “herđe" kojima zapovijedaju “gončin1i" i “ravnateljstvo". Kvaternik je i sam mr- 
zio pripadnike Narodne stranke zbog njihova prezira prema njemu 1 osude njego- 
vih postupaka kao nepoštenih. No, očigledno, i on i Matok kolebali su se da prih- 
vate Starčevićevu “grubost" i “neotesanost", ali su mu naposljetku popustili. 


Starčević je uvjeren da “prostota bo zabacuje što je najrazumljivie, 1 hoče 
joj se čudesnih lažih? i da toj njezinoj potrebi svuda udovoljavaju “praktičnici“ 
koji rade isključivo za svoje sebične svrhe. Držao je svojom dužnosti da to osu- 
di na “stekliški", strastven način sve dok se ne osvjedoči da nitko za njegov 
“nauk? ne mari. Želio je čitatelju pokazati istinu i neistinu, dobro i zlo, plemeni- 
to i sramotno. Postupiti drugačije značilo bi samo kvariti papir. Rekao je da zna 
kako za svoja načela ne može pridobiti velik broj čitatelja. No više mu vrijedi pet 
razumnih i poštenih čitatelja nego pet milijuna “Slavoserbah*. Uostalom, 1 unu- 
tar znatnijega broja čitatelja bilo bi malo onih koji bi se doista zauzeli za dobro 
koje on zastupa. Dužnost mu je prije svega pisati o “sužanjskoj pasmini", o 
“gnjusnom skotu? “Slavoserbima" koji nisu dostigli ni stupanj životinje te iz njih 

“nebude ni najherđaviega čoveka". Svi su oni jednaki. Među njima ima razlike 
kao među engleskom i turopoljskom svinjom. Između ostaloga Starčević im 
predbacuje da “rokću" i “bleje" jer se služe ijekavštinom i ne stavljaju e ispred 7; 
jer žele “nagerditi i time omraziti hervatski jezik". 


“Svagdje drugde narod se u pogledu svoje narodne osobnosti osvestio, on 
zna da skupa spada i da prema inorodnikom stoji kao jedinac." Svi drugi narodi 
imaju svoju glavnu misao, tvrdio je, 1 priznao da se ni drugdje narod ne bavi po- 
litikom, no poznaje svoje vođe, koji mogu biti sebični, ali ipak djeluju za opće 
dobro, “...nu osim kod nas neima ljudih koji bi svoj narod, svoju domovinu, i sebe 
iste, svakomu podložili, izdali." Hrvatski je narod bio vjekovima varan i tlačen 
od svojih vlastitih sinova i on više ne razlikuje dobro od zla, pa “štuje one koji 
su njemu škodili a tuđincem koristili." Drugim riječima, hrvatski narod ima lo- 
šije vođe od bilo kojega drugoga naroda na svijetu, no on to ne shvaća i zato nje- 
govo osvješćivanje mora početi upravo otvaranjem očiju o pokvarenom značaju 
njegovih predvodnika. Starčevićevo pojednostavnjenje izvodi dakle položaj hr- 
vatskoga naroda i sve zlo što ga tišti isključivo iz izdajničko-životinjske naravi 
njegovih vođa. Zlokobna Austrija ne bi mogla tako silno nauditi Hrvatima da 
nema takve sužanjske pomoćnike. 


Starčević daje poraznu ocjenu svih društvenih slojeva. Plemstvu i građan- 
stvu pripisuje sve moguće loše strane da bi ustvrdio kako inteligencija nadmašuje 
sve u zloći i jedino seljacima priznaje prijemljivost za dobro i uzvišeno, koju para- 
lizira neukost i potlačenost. Dokle god u tom općinstvu budu vladali “Slavoserbi“, 
narod se ne može promijeniti, tvrdio je Starčević. Izrazio je skeptičnost prema mo- 
ći pisane riječi u narodu, koji “gine u neznanju, u nemarnosti, u herđi". Dok pros- 
vjećivanje pisanom riječi uspije osvijestiti narod, dotle on može “sto i sto putah 
nestati" jer više drži do tuđinca nego do svoj ih sinova, jer ne zna pokazati svoju vo- 
lju. Za to on ne okrivljuje narod, ali se ne želi “na-nj zanašati", nego upoznati “sta- 
nje njega stvarih" i ravnati se prema tome. Ako za praunuka “u ovome narodu bude 
petdeset muževah osvedočenih o svetosti slobode i zauzetih za svoj narod", Starče- 
vić i njegovi drugovi uradili su više “nego-li su agitatori ikada učinili." 

U Zvekanu je Starčević nazvao svoje satiričke priloge “Pisma Magjarola- 
cah", tj. sužanja Mađara i Tirolaca, sjećajući se zacijelo isusovaca iz Tirola koji su 
za apsolutizma imali zadaću germanizirati hrvatski svećenički podmladak. U 
ovom kontekstu “Tirolac" dakako znači Nijemac. Starčević je ostao u Hervatu iu 
Hervatskoj pri tomu pojmu za naslov, iako mu je, nakon spisa “Ime Serb", termin 
“Slavoserb" mnogo bolje odgovarao za oznaku nepromjenljive sužanjske naravi. 
U samom tekstu “Pisama" uglavnom se služi pojmom “Slavosero" ili “Serboslav", 

U uvodu Starčević je vještim retoričkim obratima izrekao svoju osnovnu 
pouku. Naime njegov “prijatelj razgovara sa “Slavoserbom*" pa mu kaže jedno, 
a zatim sasvim suprotno; “Slavoserb" sve te besmislene proturječnosti prihvaća 1 
tvrdi da su to upravo njegove misli, a zatim ih odmah zabacuje. Starčevićev “Sla- 
voserb" je dakle za Austriju, za Mađare i za to da Hrvatska dođe pod Tursku, Ru- 
siju, Francusku, Englesku, Italiju i Prusku ali i protiv svega toga, on je za duali- 
zam, centralizam i federalizam i protiv njih. Starčević sam sebe prikazuje kao 
“vragova brata? “Staroga", kojemu “Slavoserbi" pripisuju čudesne i bezumne 
podvige. No njegov je vrhunski obrat u tome što “Slavoserb" nakon psovanja 
“stekliš4"' naposljetku odobrava njihovu djelatnost. Pouka je dakle očigledna: Hr- 
vati ne smiju vjerovati ni jednu jedinu riječ pripadnicima Narodne stranke kao 
budalama i prevrtljivcima i podlacima bez vlastitih misli. Moraju dakle osuditi 
njihovu djelatnost protiv Rauchova režima kao pakleno “pletivo*“ Austrije. U 
svim “pismima? Starčević varira svoju osnovnu pouku da “Slavoserb1i" ne pripa- 
daju hrvatskome narodu. Kad bi to i htjeli, ne mogu po svojoj naravi biti “pravi 
Hervati", tj. “Stekliš1", jer žele podložiti Hrvatsku svakom tko hoće biti njezin 
gospodar, zato su oni “samo za kotce a ne za družtva ljudska.“ 


U dva dijela i 28 pisama Starčević u ruhu satire razlaže osnovne teze svo- 
ga ideološkoga sustava s naglaskom na pitanjima koja su mu bila najvažnija 
1869.—1871. Tu “Serboslav* priča o razgovorima sa “Steklišima“ u gostionici ili 
u vlaku ili piše svom “ravnateljstvu", uglavnom žaleći se na “Stekliše", pri čemu 
Starčević uvijek nalazi mogućnost da vješto izloži svoj nauk. “Stekliš1" 1 “Slavo- 
serbi'* razgovaraju uglavnom u gostionicama kao što su “Slavenski dvor", “Ju- 
goslavenski car", “Srbska kruna", “Crnogorac, “Švabica" ili imaju imena koji- 
ma se Starčević ruga hrvatskome regionalizmu: “Turopoljski kralj", “Slavonski 
kralj". Scenu gostionice zacijelo je izabrao da pokaže kako sve više Hrvata pr1- 
lazi “Steklišima", naime svi prisutni uvijek odobravaju njihove izjave a rugaju 1 
“smeju" se “Slavoserbu*. 


Starčević uvjerava čitatelje da su Zvekan 1 Hervat uništili “Slavoserbe", 
da sve više ljudi čita njegove i Kvaternikove spise, da se “Slavoserbi“ silno boje 
“Stekliša" jer razotkrivaju njihovu zloću i potisnuli su ih (šuti, dakako, o repre- 
Siji Rauchova režima), jednom riječju: “Stekliši na svojoj stazi orijaški koraca- 
ju.“ “Stekliši" u gostionicama su razumni, mnogo čitaju i razmišljaju, ulaze u 
“naravu stvarih", ljube istinu. Jedan pismeni “Stekliš" vrijedi više nego tisuću 
“našinacah“, tj. “Slavoserba" koji upotrebljavaju izraz “naš" samo da ne bi rek- 
li hrvatski. Starčević je dakle želio izazvati dojam da će se hrvatski narod brzo 
“postekliš1t1". 

Nasuprot “Steklišima" stoje “Slavoserbi' kao budale koje ni o čemu ne 
razmišljaju, ne razumiju što im ovi kažu, prihvaćaju svako gledište i mijenjaju ga 
iz minute u minutu. Bili “učeni? ili neuki, oni se ni po čemu ne razlikuju. Jedna- 
ko slušaju svoje “ravnateljstvo", tj. vodstvo Narodne stranke, i “otčinsko i maj- 
činsko ravnateljstvo ravnateljstva“, tj. Austriju, koja želi uništiti hrvatski narod. 
Zato im je hrvatsko ime gnjusno, oni samo žele raširiti “slavjansko serbsku uče- 
nost" i podići Dušanovo carstvo. Oni će biti protiv svakoga samo ne protiv naj- 
većega neprijatelja Hrvata — Austrije. Bijesan je što je vlast dopustila rad Jugos- 
lavenske akademije (1867.), pa iz pisma u pismo ironizira “akademike jugosla- 
venske" kao budale od kojih je pametnija svaka zagrebačka “baba. Oni su, ka- 
že, “učenici i sateliti" Vuka St. Karadžića. 


Sva pisma počinju pozdravom: “Poklon do cerne zemlje i još dublji", a 
završavaju zakletvom: “Il u vatru, il u vodu", tj. uvijek pod ropstvo Austrije ili 
Mađara, odnosno usklikom “Na zapoved" kojim se pokoravaju “ravnateljstvu 
ravnateljstva". Starčević je uvjeren “da narod samo tumara, nikako mu se neće 
otčinske Austrie, a nezna ni na drugu koju stranu? jer ga u tome sprečavaju “Sla- 
voserbi",? Zato: “Životinji, koja je stvorena za berlog, a hoće da se upustja u pos- 
le ljudih, treba dati po gubici uz rebra, u tu sverhu govore i pišu Stekliši."“* Sas- 
tavio je 1 pjesme rugalice, koje su đaci možda pjevali, primjerice: 


Slavoserba udri pljus 
U narodu on je gnjus 


Dok on može, puku brus!* 


Iako stalno ističe velik uspjeh “stekliša", Starčević se žali da “prosti puk 
najradje veruje ono što veru najmanje zaslužuje" i zato “samo kod Hervatah ne- 
može biti govora o dobru obćenitu, o otačbeničtvu, o slogi", osim dakako kod 
“stekliša'. * 

Među “Slavoserbe" i “našince" te “praktičnu gospodu* Starčević ubraja i 
svećenstvo koje u većini slijedi Strossmayerov smjer i protivi se Rauchovu reži- 
mu. Kaže da Isus nije bio “praktičnik" i predbacuje svećenicima da nisu učitelji 
1 branitelji naroda, nego naprotiv, oruđe protiv njega. “Vlastničtvo je svetinja na 
kojoj stoji cela deržava, celo družtvo ljudsko. A vera vam je stvar koja praktične 
glave gospodski uzderžava u ovom životu, ter će prostotu uzderžavat poslie smer- 

ti.“ Od svećenstva je “prozvan bezbožcem'? posebno zbog 24. pisma u kojemu 
se ruga fratru jer daje “slavoserbske" izjave a pri tome se zaklanja iza Boga. Đa- 
ci “steklišići" optužuju svećenstvo da radi protiv naroda i smiju se fratru. Osuđu- 
jući pijančevanje i žderanje u Hrvata, Starčević kaže “popi većinom" kao i dru- 
ga gospoda prednjače “u onih praktičnih krepostih? i stavlja u usta “Slavoserbu" 
ovu izjavu: “Bog nam biaše meka za obsenjivati prostotu, vera plaštem pod ko- 
jim radismo štogod htedosmo.? Pri tome želi “da se svaka vera pusti u podpunoj 
slobodi" i kaže da “Stekliši'?* osuđuju “sve našince bez obzira na cerkvu 1 veru, 
ovu bo ostavljaju kao svetinju, samo bogu i duševnosti.“ Drugim riječima, vje- 
ra je osobna stvar pojedinca. 

Na Starčevićevoj meti je prije svega “Joza naški", tj. Strossmayer, kojega 
nakon Nikole Šubića Zrinskoga i Jelačića proglašava trećim najvećim zlotvorom 
hrvatskoga naroda. Nepodnošljivo mu je da se on svuda slavi kao “pervi sin do- 
movine", a za njim slijedi “Ivša naški", tj. Mažuranić. Starčević nastoji što više 
ocrniti Strossmayerovo mecenatstvo. Jedino se u Hrvatskoj može dogoditi da pr- 
vak “Slavoserba", Strossmayer, troši novac “samo na nesreću 1 za sramotu naro- 
da" (za narodne zavode i kulturne te političke akcije koje financijski pomaže), a 
izdaje se za “dobročinitelja naroda". Kaže da je Strossmayer trošio svoj prihod 
“na svoje osebne praktične sverhe", da posljednjih godina više nema toliki ime- 
tak i da se zapravo s narodnim glavnicama plaća zlokobna djelatnost “Slavoser- 
ba? injihovi spisi. Starčević je posebno bijesan što se nakon smrti kardinala Hau- 
lika pojavila iluzorna nada, pogotovo u zagrebačkoga građanstva, da bi Stros- 
smayer mogao postati zagrebački nadbiskup. Zato kaže da Zagrebčani “nisu ni 
ljudi, a kamo gradjani glavna grada Hervatske" i da “gnezdo zagrebačko...ne vre- 
di ni pogleda, a kamo razgovor".* On, dakako, grubo osuđuje Strossmayerov ot- 
por protiv papinske nepogrešivosti na Vatikanskom koncilu i pripisuje mu da je 
tako želio steći “zaslugah" kod protestanata, tj. nastoji ga opisati ne samo kao iz- 
dajnika domovine nego i katoličke vjere. 


Zacijelo su Starčevićevi surovi napadi na osobe “Jože* 1 “Ivše" izazivali 
kritike i njegovih pristalica. Zato on tvrdi da piše samo o javnoj djelatnosti “Sla- 
voserba" i da nikada nije spomenuo da je netko od njih pijanac ili bludnik itd. 
Prema tome izjave da su “Slavoserbi? sličniji životinjama nego ljudima, da su iz- 
dajice, da neprekidno varaju narod i rade isključivo na njegovu štetu, ne bi bile 
osobni napadi. 

Nadalje Starčević tvrdi kako “Slavoserbi" razjaruju katolike protiv “vlahah", 
tj. sljedbenike jedne Crkve protiv druge, da su uveli imena “Šokac" i “Serbalj" kako 
bi razdijelili narod po vjeri. Ponavlja tvrdnje iz spisa “Ime Serb" da su Hrvati “iz- 
točne cerkve" uzeli sramotno srpsko ime koje će propasti pod pritiskom Mađara 1 
Rumunja i u samoj “Serbii". Kada Hrvati Zapadne i Istočne crkve ne bi bili razdvo- 
jeni imenom i težnjama, i kad bi ovi posljednji radili za hrvatstvo: “kako bi tada od- 
jeknulo i napredovalo hervatstvo od Nemačke do Soluna, od mora do Budima i do 
Erdelja!" Zato ponovno osuđuje “slavoserbsku" politiku koja se kreće samo u “da- 
našnja tri pernjka...trojedne kraljevine". Razumije se da se stalno ruga “Jugoslave- 
nima? i “Sveslavjanima" koji će se sjediniti kada muškarci budu rađali. 


Iz “Pisama? viče Starčevićeva iskonska seljačka mržnja protiv “kaputaša". 
Posebno se trudi pridobiti čitatelje za svoj društveni nauk koji izvire iz položaja 
maloga građanstva, ugroženog od proletarizacije, bez gospodarskih uvjeta za pris- 
tojnu egzistenciju. Zato on osjeća mržnju protiv bogatijega građanstva i većih pos- 
jednika i emocionalno se poistovjećuje sa širim slojevima naroda pa želi moralno 
preporoditi građansko društvo. Zahtijeva pravedan odnos između pojedinih druš- 
tvenih slojeva, patrijarhalno društvo na visokome moralnom stupnju, u kojemu bi 
životna svrha naobraženih i bogatih bila da djeluju za dobro širih slojeva. U svo- 
joj žučnoj satiri Starčević tvrdi da je “Joza naški" dao “praktično" tumačenje Bož- 
je zapovijedi. “Na svetu su samo dve stranke: gospoda i negospoda, praktičnici i 
luđaci." Po Božjemu naređenju negospoda moraju davati gospodi i zato između 
njih ne može vladati ljubav. “A Stekliši hoće da svatko svoju torbu napunjiva plo- 
dom samo svojih žuljah. Dakle da i gospoda rade." Oni žele “da se i seljani, i gra- 
đani, da se svi ljudi izuče, prosvetle, podignu, uzprave!?*' Oni viču “na sve stale- 
že, na svu gospodu" što ljude ne uče riječju i djelom radu, štednji i ljubavi prema 
bližnjem i narodu, što ne pobijaju neznanje, predrasude, praznovjerje, zavist i svu 
ostalu “herđu". “Svatko praktičan voli kravicu nego pravicu“, žali se Starčević. “.., 
sinovi seljanah, zanatnikah, građanah: sinovi negospode, dok dobiju službe, od- 
mah zabace, prezru, merze, psuju svoje rođake i iste roditelje, i stide ih se." Na- 
suprot tome “Stekliši" uče “da srećna gospoda mogu biti samo uz srećnu negos- 
podu; pače da neima gospodina van svatko pod svojom kapom; da višji — gospo- 
da — moraju služiti, ne zapovedati puku; ...da detca negospode, čim većjom gos- 
podom postanu, tim većma moraju raditi za negospodu, za narod, i tim manje za 
gospodu." Po “stekliškom" nauku moralo bi se dakle “najvećim siromahom naj- 
većma, najvišoj gospodi najmanje na ruku ići" jer su “prosti puk* i drugi “neprak- 
tičnici samo oruđe za sebičnu djelatnost “praktične gospode.“ 

Starčević se mnogo trudio da njegove izmišljene situacije pogodne za per- 
siflažu i grube poruge budu što jasnije i da ne prekriju njegovu pouku. Iz pisma 
u pismo ponavljaju se njegovi napadi na ideju slavenske i južnoslavenske solidar- 
nosti; na rusko “slavensko carstvo"; njegovi argumenti da Hrvatska ima sve uv- 
jete za samostalnu državu; nada u Napoleona III.; njegovo žigosanje Austrije i 
Nijemaca sve do pojedinosti, primjerice upozorenje Hrvatima da ne piju njemač- 
ko piće — pivo. Samo iznimno kaže nešto i o dualizmu koji mu je “šupalj dronjak, 
zakerpan razparanim pernjkom". | 

Starčević je dakako neumoran u nabrajanju zlodjela paklene Austrije 1 nje- 
zinih slugu protiv Hrvata od 1527., a to je kratko, pojednostavnjeno 1 zato snaž- 
no izrazio u devetom pismu, zatim u prikazivanju “Slavoserba" kao životinjskih 
budala. Tako u desetom pismu jedna zagrebačka “baba" izlaže njegove poglede, 
pa se vidi da su žene “stekliša" iako nemaju naobrazbu (žene nisu smjele poha- 
dati gimnaziju) neusporedivo pametnije od “akademikah jugoslavenskih". Inače, 
žene su važna karika u općem razvratu, u kojemu su “Slavoserbi' odgojili hrvat- 
ski narod. “Žene nisu za drugo van za naslade svakojake. Tako je žena najtežje 
breme, najvećje zlo na vratu, a moći ju je imati i bez ženitbe."“ I kada se žena 
udaje, želi ljubavnika a djeca su joj prokletstvo 1 teret. Na udaru su, dakako, “Na- 
šinke" kao “praktične dame" sa svim nemoralnim osebinama “Našinacah". 


Iz okvira surove satire, ocrnjivanja i psovanja Strossmayera 1 Narodne 
stranke, osuda ljudskih slabosti, iz cijele te mješavine slijepih strasti 1 želje za 
slobodom i ljudskim dostojanstvom, mnogi su mladi čitatelji mogli izdvojiti ono 
što ih je privuklo Starčevićevu nauku. Možda su doživjeli važnu misao Starčevi- 
ćeva “čistog nauka i njegova otpora protiv “praktične" politike izražene u izja- 
vi: “Makar Hervatska bila samo uru dugačka 1 uru široka, makar bilo samo pet 
Hervatah: neka ih to pet bude slobodno 1 srećno." Mladi su čitatelji možda mog- 
li prihvatiti “prorokov" apel da se moralno usavrše 1 žrtvuju sve svoje snage za 
najplemenitiji cilj, iako je Starčevićevo načelo sadržavalo dah mučeništva i nije 
im sa sigurnošću obećavalo ispunjenje ideala. “A Stekliši hoće da uživajuc što 
imamo, stojeć gde moramo, upotrebljivajuć što možemo, svom snagom radimo o 
napredku Hervatske, pa makar bili sigurni, da od toga napredka nebudemo ni kus 
doživeti a kamo dobiti.?* 


Starčevićevi dvostruki robovi s karakterističnim nazivom “Magjarolci" od- 
nosno “Slavoserbi" ideološki su izraz položaja hrvatskoga naroda “med vatrom 1 
vodom, odgovor na izravni dvostruki pritisak vladajućih činitelja njemačke Aus- 
trije i Mađara. U težnji da utječe na to teško stanje mobilizacijom nacionalne svi- 
jesti i ponosa, poslužio se ekstremno pojednostavnjenim tumačenjima složenih 

prilika u Habsburškoj Monarhiji i u Hrvatskoj nakon 1861. Tražio je tumačenje za 
izniman položaj hrvatskoga naroda, kojim se razlikovao od većine ostalih potlače- 
nih naroda. Ta, drugi su ipak imali samo jednoga gospodara! Nepodnošljiv osje- 
ćaj zbog sužanjstva njegova nekada slavnoga naroda izazivao je u Starčeviću pot- 
rebu da nađe krivca kojega bi mogao poistovjetiti s utjelovljenjem zla kao takvog. 
Nesreće koje je Austrija od izbora Habsburgovaca za hrvatske kraljeve namjerno 
i sustavno nametala hrvatskome narodu, ne bi bile dostatno objašnjenje. Postoja- 
lo je dakle jedno drugo, u ostalom svijetu uglavnom nepoznato zlo kojega se hr- 
vatski narod, ako bude slijedio Starčevićeve pouke, može otresti vlastitom voljom. 
Tako su “Slavoserbi"? Narodne stranke i njihovi prethodnici postali krivci za apso- 
lutno sva zbivanja koja je Starčević ocijenio kao katastrofalna: od ilirizma preko 
mađarskih zakona 1848. do Hrvatsko-ugarske nagodbe koju su tobože omogućili 
svojim priznanjem zajedničkih poslova s Austrijom. Starčević je na svoj “stekliš- 
ki" način morao sadržaj sužanjstva oblikovati kao predmet najveće moguće mr- 
žnje, prezira i odvratnosti da bi pobudio i rasplamsao osjećaj sramote i poniženja, 
a samim tim i strastvenu želju za slobodom, srećom i ljudskim dostojanstvom koje 
je poistovjetio s idealom samostalne hrvatske države. 


Vidjeli smo da je Starčević razmjerno široko definirao pojam “Slavoser- 
ba? kao nositelja najgorih ljudskih slabosti koje bi se mogle naći i izvan Hrvat- 
ske. No u “Pismima? su “Slavoserbi" isključivo pripadnici Narodne stranke i ka- 
že da takvih spletkara i zavoditelja drugdje nema.“ No uskoro pronalazi ruske 
“Slavoserbe" kao oruđe tuđinaca protiv naroda. Oni podupiru “slavjanstvo? i 
“sveslavjanstvo" i braća su onima koji rade za “Jugoslaviu? i “Serbiu“, za sve 
samo ne za Hrvatstvo. Kaže da Rusija pomaže kod sebe i na “Iztoku" “apoštole 
nemštine Slavoserbe", tj. protivnike Turske. I ruska mu je vlada “slavoserbska" 
jer je u francusko-njemačkom ratu učinila izdaju prema Francuskoj koja se mo- 
že usporediti samo s izdajom “Slavoserba" prema Hrvatskoj. Kaže da su Rusi za- 
dojeni “bizantinštinom" koja je “slavoserbština“, a oni sami uvijek rade za su- 
žanjstvo i za glupost. Kao što postoje “pravi Hervati? i “Slavoserbi", tako Star- 


čević nalazi i “prave Ruse" i ruske “Slavoserbe".“ 


Starčevića je posebno smetala “agramerska" sredina. Vidio je pred sobom 
bitku inteligencije za činovnička mjesta jer “domaći sinovi? u nerazvijenim gos- 
podarskim uvjetima i neizdiferenciranom društvu uglavnom nisu mogli na drugi 
način steći osiguranu materijalnu egzistenciju. Seljačkom sinu i fanatiku “čistog“ 
skromnoga života gadili su se “luksuz" i često tragikomično oponašanje tuđe 
mode i servilnost prema višima po položaju i novcu. Sve je to pripisao “slavoser- 
bskoj zduhi" koja uništava nekada ponosan i slavan hrvatski narod. Pretvorio je 

ljudske slabosti i njihov oblik u nerazvijenu građanskom društvu u gotovo isklju- 
čivo hrvatsku pojavu. A gdje bi zapravo bila zemlja u kojoj ne bi bilo borbe za 
činovnička mjesta sa svim nemoralnim popratnim pojavama? Koje malo građan- 
stvo ne oponaša više slojeve građanstva, oni opet nasljednu i novčanu aristokra- 
ciju, a svi zajedno još bogatije i još moćnije u kakvoj drugoj zemlji, čak 1 u doba 
najveće nacionalne isključivosti? 

Razumljivo je da Starčević, iako govori o općim ljudskim slabostima, pri- 
kazuje najgore nemoralne pojave kao posebno hrvatske, odnosno nametnute hr- 
vatskomu narodu od hrvatskih nehrvata, i poistovjećuje ih s “praktičnom poli- 
tičkom djelatnošću. Njegov se ideološki sustav kreće po crno-bijeloj shemi pre- 
ma kojoj je nacionalna potlačenost osnovna podloga za propadanje ljudskoga 
dostojanstva, dakle za širenje općega nemorala, dok će, nasuprot tome, buduć- 
nost slobodnoga naroda u vlastitoj državi jamčiti usavršenje ljudskih vrlina. Za- 
cijelo je ta perspektiva motivirala dio daka, studenata i mladih učitelja da se prik- 
ljuče Starčeviću i Kvaterniku. Zato je Starčeviću najveća nada u mladoj, društve- 
nim nemoralom “nezaraženoj" inteligenciji, koja je glavni adresat “Pisama"'. 


Vidjet ćemo da se značenje pojma “Slavoserb1" sve više širi. Kako je Fran- 
cuska za republikanske vlade izgubila međunarodnu ulogu kakvu je imala za Na- 
poleona, a francusko kapitalističko društvo nipošto nije postalo harmonično, 
Starčević psuje francuske republikance kao “Slavoserbe". U svojim vanjskopoli- 
tičkim člancima on nalazi to zlo među svim narodima kada osuđuje njihove vla- 
de ili diplomacije. Nijemci su mu učitelji “Slavoserbah'. To je, zapravo, jedini 
narod koji u cjelini nosi “slavoserbsko" obilježje jer svi ostali imaju među sobom 
“prave" ljude, odnosno “prave" pripadnike dotičnoga naroda. Oni su uvijek u ve- 
ćini ali se ne mogu oduprijeti moćnoj manjini koja ih upropaštava. “Slavoserbi" 
su, dakako, svi obrazovani Hrvati koji ne podupiru Stranku prava, a ima ih i u 
njoj samoj. Naposljetku, za raskola, to su onda 1 najugledniji prvaci Stranke u 
banskoj Hrvatskoj, Dalmaciji i Istri koji se ne žele pridružiti novom klubu “Čis- 
te", tj. Frankove, stranke prava. 


Oblikovanje klasičnoga stila propagande Stranke prava 


Vidjeli smo da su se već na početku izlaženja Zvekana oko Starčevića po- 
čeli skupljati đaci i studenti. Pravaška je mladež tada bila u manjini prema onoj 
Narodne stranke ali se već za izlaženja Flervata može zapaziti da su mladi “stek- 
liši postali nešto utjecajniji i glasniji. Pravaška je ideologija počela prodirati me- 
đu hrvatske studente u Beču, Grazu i Pragu. Budući da je sveučilište u Zagrebu 
osnovano tek 1874., u tim su se središtima sretali mladi ljudi iz svih hrvatskih 
pokrajina. Iako su dolazili iz gimnazija u kojima su ih uglavnom odgajali u duhu 
Strossmayerove ideologije, mnogi među njima priklonili su se pravaštvu. Mladi 
zagrebački pravaši pojavljaju se 1867. pa Starčevićev 1 Kvaternikov nauk nalazi 

odjeka i među studentima u Beču i Grazu. U Beču je tada već postojalo hrvatsko 
studentsko društvo “Velebit", rasadište narodnjačkih ideja. Ono se početkom 
1868. povezalo sa slovenskim društvom “Sava" u zajedničko hrvatsko-slovensko 
društvo “Jug“. Nije im se priključila srpska “Zora" koja je imala znatnu ulogu u 
ekspanziji “Ujedinjene omladine srpske" osnovane 1866. Predsjednik “Juga 
postao je povjesničar Tadija Smičiklas, jedan od budućih prvaka Neodvisne na- 
rodne stranke. Zadatak “Juga" da se hrvatska i slovenska mladež što bolje upoz- 
na, nije se ostvario. Društvo zapravo nije čestito ni krenulo, njegova je djelatnost 
gotovo potpuno zamrla već u zimskom semestru školske godine 1868./69.; pres- 
talo je postojati obnovom “Velebita" u studenom 1869. i osnivanjem društva 


951 


“Slovenija". 


Predstavnici su “Juga na početku 1869. reagirali protiv pravaških stavova 
izjavom kojom su osudili Matoka i njegov list Fervat u duhu ideologije Narod- 
ne stranke. Ističući želju da Trojedna kraljevina postane suverena hrvatska drža- 
va, mladi se narodnjaci protive svakoj djelatnosti koja se ne temelji na slobodnoj 
volji i pravima Trojedne kraljevine. Oni prije svega osuđuju mađarone, ali i Ma- 
toka zato što, prema njihovu mišljenju, sije “plemenski" razdor u narodu “istov- | 
jetnoga poriekla". U svojoj izjavi mladići naglašavaju da oni ljube svoje hrvatsko 
ime, ali da jednako tako svoje ime ljube i Srbi i Slovenci. Pravaškim protezanjem 
hrvatskog imena i na njih dira se u njihovu narodnu svetinju. Potrebna je zajed- 
nica hrvatskog i slovenskog plemena, kaže izjava, ali ona mora nastati dobrovolj- 
nim bratskim dogovorom, a ne nasilnim nametanjem hrvatskoga imena? 


Toj su izjavi u Zlervatu odgovorili hrvatski “mladenci" na “visokih učiliš- 
tah" u Zagrebu, Grazu, Pešti i Beču “iz raznih krajevah deržave Hervatske". Pre- 
ma Hervatu odgovor je potpisao 51 omladinac, ali im imena nisu objavljena. 
Mladi pravaši štuju u Stranci prava jedine branitelje suverene hrvatske države i 
osuđuju izraz “Trojednica" kao izmišljotinu najnovijega vremena. Po Starčeviće- 
vu učenju to je samo “kus" stare hrvatske kraljevine jer ne obuhvaća Bosnu i 
Hercegovinu 1 slovenske zemlje. Mladići su uvjereni da su Starčević i Kvaternik 
dokazali na temelju povijesti kako su Slovenci i Srbi od starine Hrvati. Oni slije- 
de često ponavljano Kvaternikovo uvjerenje da se “historijskim'' dokazima ne 
mogu oboriti pravaške teze. Stoga pozivaju protivnike neka iznesu svoje historij- 
ske argumente koji bi dokazali pravu istinu, a nju bi onda svi morali prihvatiti. 
Razumije se da su očekivali da će pobijediti pravaška “istina? jer su držali da su 
Starčevićeva i Kvaternikova izlaganja utemeljena na znanosti. Kao i Starčević, 

Prijatelj, 1961., IV, 41, 61-74 

Novi Pozor, 21. 1. 1869; Ciliga, 1970.—71., 103-105, misli da je izjava nastala u društvu “Jug" 
a da nije potaknuta od vodstva Narodne stranke. U vezi s problemima hrvatsko-slovenskih od- 
nosa Korunić, 1986., piše o “Jugu. 

ogradili su se od optužbe da nasilno nameću hrvatsko ime Slovencima i Srbima. 
Izjasnili su se za savez sa Srbijom i “Kranjskom tek kada one budu slobodnom 
voljom prihvatile to “razumno osviedočenje", uvjerene da se tako postiže zajed- 
nička korist. 


Dva mjeseca nakon spomenute izjave hrvatske i slovenske mladeži u No- 
vom Pozoru, počela je izlaziti serija članaka Petra Tomića “Što hoće hrvatska om- 
ladina i kako?" Na smušen način pisac je zapravo napustio smjer Narodne stran- 
ke.“ Između ostaloga žestoko se oborio na velikosrpsku politiku, što je izazvalo 
reakciju srpskoga tiska. Prekidajući seriju članaka i ograđujući se od nje, urednik 
Josip Miškatović i sam je osudio službenu srpsku politiku i ozbiljno je upozorio 
srpsku nezavisnu javnost: “Ali srpskom narodu izjavljujemo, da naš list nema to- 
liko auktoriteta u narodu hrvatskom, da bi za dugo mogao uspješno propovieda- 
ti bratinsku ljubav i uzajamnost, bude li srbska politika išla za dugo putem, ko- 
jim sada ide: s vana prijateljstvo s Alipašom i grofom Andrašijem, s nutra pako 
dan na dan očevidnije nagibanje na reakciju." Pozivajući se na Mihajla Polita koji 
je u Zastavi, organu Miletićeve Srpske liberalne stranke u Ugarskoj, pisao o pre- 
govorima kneza Mihajla i mađarskih predstavnika radi predaje Srijema Srbiji, a 
Hrvatske i Slavonije neposredno Ugarskoj, Miškatović je s gorčinom napisao: 
“Ovo kockanje na krvavu haljinu hrvatskog naroda, kada u njem sudjeluje Srbi- 
ja, nemože uzbuđivati bratinstva i sloge.?* 


U hrvatskomu bečkom studentskom društvu “Velebit", koje je obnovljeno 
krajem 1869. (kada se raspalo zajedničko hrvatsko-slovensko društvo “Jug"), bilo 
je svakako i pravaša. U drugom broju Zervata izašla je bilješka o osnivanju “Hr- 
vatske Danice" u Grazu. Bio je to prvi pokušaj organizacije pravaške mladeži u 
vlastitom društvu. Pokazala se potreba određene programatske formulacije radi 
okupljanja studenata. U tom se času već vidi sukob između mladića koji slijede 
progonjenu Narodnu stranku i pravaša koji napadima na nju zapravo pomažu 
Rauchovu režimu. Prema Starčevićevoj izjavi, tada je na zagrebačkoj Akademiji 
bilo oko 70 mladića, a njih 12 sudjelovalo je pri izradi nacrta programa koji je ob- 
javljen u Hervatu.“ Kao što i u svim kasnijim studentskim programima, na prvom 
se mjestu isticala potreba da se mladež čestito pripremi za zadatak što će ga pos- 
lije izvršavati na korist hrvatskoga naroda. Ona teži za istinom, “a do istine, do | 
prave znanosti dohodi se naukom". Poistovjetivši tumačenje Starčevića i Kvater- | | 

Hervat, 4, 194 (Gospodine uredniče) 

Serija članaka izlazila je u Novom Pozoru od 16. III. do 8. V. 1869. 

nika sa znanstvenom istinom, nacrt programa stavlja na prvo mjesto povijest, sve- 
ta narodna prava, stalnu narodnost. “Prava domaća povest daje narodu najčversti- 
Ji stup za velike čine", kaže program interpretirajući polaznu točku Starčevićeva i 
Kvaternikova nauka. Povijest potiče razumno osvjedočenje i slobodnu volju mla- 
dih za rad na oživotvorenju jedinstva hrvatskoga naroda i hrvatske države prema 
povijesnom opsegu, tj. između Makedonije i Njemačke, Dunava i Jadrana. Preu- 
zimajući Starčevićeve tvrdnje da je Austrija nasilno podložila Hrvatsku Ugarskoj, 
izjava osuđuje “praktične" ljude, tj. Narodnu stranku, a ne mađarone. Ona poziva 
hrvatske “mladence? da se pripreme za obranu hrvatskoga državnog prava i da se 
pri tome ugledaju na “muževe oko Hervata. Nacrt programa svršava karakteris- 
tičnim pravaškim pozivom na napuštanje slovenskoga, jugoslavenskog, sveslaven- 
skog, srpskohrvatskog imena, koja sva imaju cilj upropastiti hrvatstvo. Zato se iz- 
jašnjava protiv jugoslavenske federacije, za koju se Hrvati ne smiju založiti jer os- 
tali to ne žele, a okrivljuje “braću" Srbe da rade samo za Veliku Srbiju." 


Vjerojatno pod dojmom malobrojnosti mladih pravaša u usporedbi sa 
“Slavoserbima" koji su se divili Strossmayeru, Starčević je objavio u FHervatu 
“Razjasnjenje", zapravo apel mladima da napuste “Slavoserbe?. Trebala je to biti 
moralna potpora pravaškim studentima uz njegovu, često ponavljanu, izjavu da 
broj njegovih sljedbenika nije važan za čuvanje načela Stranke prava. U članku 
je ponovio optužbe protiv “Slavoserba" kao “sužanjske pasmine". Uvjeren je da 
školski sustav otupljuje mlade i stvara iz njih poslušno oruđe za svakoga koji im 
baca kruha. Tvrdio je da Austrija postavlja 98% učitelja “Slavoserba". Bio je za- 
dovoljan što ipak ima mladića koji su rastrgali tu mrežu i pokazali volju da s na- 
rodom rade i trpe. Nije važno ima li ih na tisuće ili samo jedan, jer se u ovom ča- 
su ne može učiniti odlučan korak. Starčević je u članku s posebnom jasnoćom iz- 
razio svoj dosljedni stav da se u okviru Monarhije ne može ništa uraditi sve dok 
se hrvatski narod potpuno ne osvijesti. Na drugim mjestima u Hervatu i poslije 
u Hervatskoj, može se naći dopuna tome mišljenju u njegovoj i Kvaternikovoj 
nadi da će Monarhija propasti nakon pobjede nacionalnog načela u Europi, koju 
će u život provesti Napoleon III. Dakle konstelacija velikih sila i osvještenje hr- 
vatskoga naroda, koji mora samo “dahnuti" da skine s očiju paučinu satkanu od 
vanjskih i unutrašnjih neprijatelja, nužno će dovesti do ostvarenja ideala Stranke 
prava. A dotle se on pouzdaje u mlade pravaše. Jedan ili njih na tisuće “može uz- 
deržati i razširiti svetu vatru narodnoga veličanstva, vatru koja je samo jedna, ter 
kojoj tko se ukloni jednoj ukloniti će se i tisućam. Dakle sva je razlika samo u 
pogledu na vreme. Više mladićah može onu vatru u isto vreme razpiriti na 
mnogih mestih domovine; a jedan bi to mogao samo nakon dugljega vremena. 

Iz tih se Starčevićevih riječi dobro razabire uvjerenje da je njegov nauk 
najčistiji izraz duha hrvatskoga naroda. Tko ne prihvati učenje prvi put kada ga 
čuje, neće to učiniti ni poslije jer u sebi nema hrvatski duh. “Pokazasmo da nam 
do broja naših drugovah, ovaj čas ne stoji. Imamo prijatno testo, narod, imamo u 
njem čverst kvas, veličanstvo naroda. Dok kvas ne obuzme celo testo, za nas, u 
tom pogledu neima posla. 


Obraćajući se mladima, Starčević ističe smisao svoga nauka. “Mi sudismo 
već davno, da je najvećja potreba, u pogledu na deržavničtvo, razdeliti pučanstvo 
Hervatske na Hervate i Nehervate. To učiniti, smatrasmo neposrednom sverhom 
naše radnje." Zato poziva mladiće da se ubroje u Hrvate, tj. pravaše, spoznaju iZ- 
dajice hrvatskoga naroda, tj. pripadnike Narodne stranke, i sredstva da se hrvat- 
skom narodu izliječe rane. “Za ispuniti to zvanje, dosta vas je dok vas je jedan“, 
pisao je." Otvarajući svoje srce mladima, koje je poslije branio čak i protiv sa- 
moga Kvaternika, Starčević nije slutio da će se uskoro pokazati značenje maloga 
broja mladeži spremne da “uzderži" njegovu “svetu vatru", doduše ne onako 
kako je to zamišljao. Mladi su naime nakon rakovičke katastrofe održali na živo- 
tu načela Stranke prava sve do trenutka kada su nastali povoljni uvjeti za njiho- 
vo naglo širenje. 

U Starčevićevu isticanju da broj onih koji nose “svetu vatru“ nije presu- 
dan za čuvanje njegovih načela, dakle duha hrvatskoga naroda, jasno je izražena 
njegova bojazan koja će osamdesetih godina, a pogotovo uoči njegove smrti, zau- 
zeti velike razmjere. Bio je naprosto razapet između želje da se njegov nauk širi 
u cijelome hrvatskom narodu i straha da omasovljenjem njegove pouke prijeti 
opasnost od gubitka njezine načelne i moralne čistoće. Nije mogao očekivati da 
će svi biti Hrvati, tj. pravaši, kao njegovi idealizirani “stekliši" iz “Pisama Mag- 
jarolacah? ili njegov “prostodušnik" iz spisa “Bi-li k Slavstvu ili ka Hervatstvu?“ 
Vjerovao je da obrazovani pojedinci, sposobni da na temelju njegovih vlastitih, 
nesumnjivo istinitih otkrića o smislu i trajanju hrvatskoga naroda, mogu zrelo 
razmišljati te željeznom logikom povezati uzroke i posljedice i tako postati kad- 
ri da na čelu osviještenoga hrvatskog naroda uskrsnu staru hrvatsku državu u no- 
vome ruhu i na njezinu cijelom (južnoslavenskom) prostoru. 


Starčević misli da njegova načela nisu toliko ugrožena u hrvatskom seljaš- 
tvu, kojemu pripisuje izvanredne vrline, doduše potisnute od tuđinaca. Od selja- 
ka očekuje da će više osjećajno nego razumski prihvatiti njegovu “vatru" čim mu 
se s grbače skinu “Slavoserbi" i tuđinci. Zar njegovo učenje nije izraz narodne 
duše? Upravo ga seljaštvo mora zato prepoznati kao svoje kada pravaška inteli- 
gencija uspije da “tijesto" hrvatskoga naroda podigne “kvasom" njegova prošlo- 

ga “veličanstva" na stupanj svjesne suverene nacije. Starčević zapravo strahuje 
od širenja pravaštva među građanstvom u kojemu prevladava “praktičnost? nad 
idealima. Zato upozorava mlade da će uskoro “rojev1" izdajnika i neprijatelja ići 
za njihovom zastavom i poziva ih da takve ne primaju za “braću i drugove", 


Na omotu šestoga broja Hervata Matok je bez Starčevićeva i Kvaterniko- 
va znanja objavio da zasad obustavlja list i javno ih je napao u zagrebačkom re- 
žimskom tisku." To je prvo u nizu razočaranja što ih je Starčević doživljavao 
kada su ga napuštali njegovi sljedbenici da bi postali “praktičnici". Držao je da 
su Matoka potkupili “Slavoserbi". No vjerojatno je da vlasnik uspješne odvjet- 
ničke kancelarije nije mogao trajno podupirati načelo apsolutne negacije bilo 
kakva rješenja hrvatskoga pitanja u okviru Monarhije. Iako je barun Levin Rau- 
ch ostavljao pravašima slobodne ruke kao svojim saveznicima protiv Narodne 
stranke, Matok je vjerojatno slutio da neće uvijek postojati političke prilike po- 
godne za veleizdajničko učenje Stranke prava, pa se na vrijeme povukao. 

Uz materijalnu pomoć vlastelina Ede Halpera nastavili su Starčević i Kva- 
ternik s izdavanjem Zervata pod nazivom Hervatska. Mladi Vjekoslav Bach ure- 
đivao je list koji je prestao izlaziti na početku 1870. Ne postoji prekid sadržaja 
između spomenutih listova jer se Kvaternikove serije članaka nastavljaju, a Star- 
čević dopunjuje svoje misli izrečene u Hervatu. Već sam istakla da Starčević i 
Kvaternik očekuju provođenje u život samostalne hrvatske države od dvaju me- 
dusobno povezanih procesa: od osvještenja hrvatskoga naroda i povoljne europ- 
ske “konštelacije". S obzirom na zaoštrenje odnosa između Pruske i Francuske, 
oni u Hervatu i Hervatskoj izražavaju svoju žarku nadu da će se ratom između te 
dvije sile stvoriti podloga za provedbu nacionalnoga načela u cijeloj Europi. Raz- 
matrajući na svoj način položaj nakon bitke kod Sadove 1866., kada je pruska 
vojska pobijedila austrijsku, Starčević ponovno ističe da je njemština satrla hr- 
vatski narod, koji nekada nije imao premca u Europi, i da su “Slavoserbi" pravi 
učenici “Nemacah". Vjerovao je da će Nijemce, kao tlačitelje naroda i nositelje 
najgorih ljudskih mana, uništiti tobožnji provoditelj najplemenitijih ideala 
Francuske revolucije — Napoleon III. 

Louis Napolćon, sinovac Napoleona I., izabran je 10. prosinca 1848. zna- 
čajnom većinom glasova, a protiv radikala i republikanaca, za predsjednika fran- 
cuske republike. Zatim je 2. prosinca 1851. proveo državni udar ukinuvši repub- 
likanski ustav (Starčević je opravdavao njegov čin negativnom ocjenom toga us- 
tava) i produžio trajanje predsjedničkoga mandata na deset godina uz proširenje 
svojih ovlasti. Napokon se 2. prosinca 1852. proglasio carem, Napoleonom III. 
Bio je dakle diktator a nipošto predstavnik demokratskih ideala Francuske revo- 
lucije kojih se Starčević želio držati. Međutim, Napoleon III. nije bio vladar “od 
Božje milosti", a u diplomatskoj igri protivio se savezu “kraljeva protiv naroda, 

tj. svetoj alijansi nastaloj na Bečkom kongresu 1815. nakon pada Napoleona I., 
koja je prestala postojati uoči Krimskoga rata. Sve do 1870. trajalo je doba pr- 
venstva francuske carevine među velikim silama pa Starčevićeve i Kvaternikove 
nade nisu bile savim neopravdane. Već smo vidjeli držanje Napoleona III. prema 
emigraciji iz Habsburške Monarhije, te Kvaternikovo razočaranje što se s fran- 
cuske strane računalo samo s interesima Mađara. No u doba izlaženja fTervata 1 
Hervatske vratio se na svoje prvobitno oduševljenje za Francusku, dok je u Star- 
čevića profrancusko raspoloženje trajno. 


Osuđujući u Hervatskoj “svetu aliansu? despocija “po milosti božjoj", tj. 
Rusije, Pruske 1 Austrije 1 njihovu “urotu proti narodom" koji su nastojali ujedi- 
niti se i postići ustavno uređenje, Starčević je držao da će se na njezinim razva- 
linama Europa preurediti u francuskom “duhu' pod vodstvom Napoleona III. S 
prezirom spominje “Bourbončad 1 Habsburžčad" 1 nada se da će sve više naroda 
nakon rata pod vodstvom Francuske, pravedno urediti svoje unutrašnje i vanjske 
odnose. Očekuje da napredak oslobođenih naroda neće biti praćen ratovima jer 
njih izazivaju oni koji ne prolijevaju svoju krv, a kada se oni maknu 1 na njihovo 
mjesto stupi narodna volja, narodi više neće međusobno ratovati. No, prema Star- 
Čeviću, ovisi o samim narodima “koje tudjinci još drže zasužnjenima" hoće li 
postići slobodu jer je to moguće samo ako budu radili za sebe 1 prestali biti tuđe 
oruđe. Srušivši savez despocija (tj. Sv. alijansu), Napoleon III. “oslobodi mnoge 
narode, slobodnim i oslobodjenim narodom osigura slobodu, a narodom zasuž- 
njenim pruži priliku da se oslobode". Sjeme slobode niče i u Hrvatskoj, kaže 
Starčević, i treba nastojati da ga “kerv nečista ne satare, nego da se plodom nje- 
govim okrepe barem deca naša.?"“ 


Starčević očekuje “prosvetlenje“* 1 bratstvo naroda 1 njihovu “prelepu zadru- 
gu" jer vjeruje da je prošlo vrijeme kada su vladari mogli djelovati protiv životnih 
interesa naroda, koji danas razlikuju dobro od zla, slobodu od sužanjstva. Iz njego- 
vih članaka izvire žarka nada da će svi “puc1i" Europe nakon predstojećega oslobo- 
dilačkoga rata postati svjesni 1 suvereni narodi. Siguran je da će u francusko-prus- 
kom ratu pobijediti Napoleon III. makar se protiv njega urotile sve despocije “mi- 
lošću božjom?. I tom prigodom ističe da tiranski vladari moraju propasti./ 


Vizija općega europskog rata u kojemu bi nestala Habsburška Monarhija, a 
Hrvatska bi provela u život svoju samostalnost, nije potakla Starčevića da potpu- 
no zatvori oči pred zbiljom u Francuskoj. Načistu je s tim da njegov idol Napo- 
leon III. ne dopušta političke slobode u vlastitoj državi. Tješi se nadom da bi bor- 
ba protiv europskih apsolutističkih vlada za “pravno stanje“ cijele Europe morala 

riješiti i unutrašnja pitanja Francuske, i tek bi tada Napoleon III. ispunio svoje 
“poslanstvo".“ U životu Ante Starčevića stalno su se izmjenjivala razdoblja očaja 
i depresivna stanja bez vjere u mogućnost ostvarenja ideala, s trenucima sretna 
očekivanja. Spomenuti članci pokazuju da se opet jednom nadao. U povodu svo- 
ga imendana u lipnju 1869. pisao je Edi Halperu vrlo optimističko pismo ne samo 
u vezi s Francuskom. Bio je uvjeren da su prilozi o “čistom hrvatstvu u pravaš- 
kom tisku vrlo mnogo postigli. Što bi tek bilo da je Hrvatski sabor postupio kao 
1861.7? “A na mesto da se cepamo izmišljenimi narodnostmi i imeni, što bi bilo da 
od skrajne Koruške do skrajne Rašie i Albanie sav narod pristane uz ime i pravo 
hervatsko?''* Naposljetku je izrazio nadu da će do toga doći. 

Starčevićevu optimizmu pridružio se i Kvaternik, koji je više od njega po- 
tencirao kult “ideje napoleoničke" unoseći u ta razmatranja svoj religijski osje- 
ćaj. Napoleonizam, prema njemu, mora pobijediti jer djeluje u interesu “glasa 
puka, glasa sina božjega". Prst Božji raščistio mu je putove, pa je francuski na- 
rod kao “vojnik božji" pripremio napoleonizam 1848. Koliko god je branio i hva- 
lio Napoleona III., Kvaternik ipak nije želio staviti težište na njegovu osobu, 
nego na duh Napoleonida. 


Za razliku od Starčevića, koji je imao stanovite rezerve prema unutrašnjoj 
politici Napoleona III., Kvaternik se žestoko oborio na njegove protivnike — gra- 
danske demokrate i republikance. Pripisao im je namjeru da bace čovječanstvo u 
“divljaštvo" i proglasio ih francuskim “Slavoserbima"! Izjasnio se protiv republi- 
ke uopće. Tvrdio je da su svi narodi sposobni za slobodu, ali ne i za republiku. Po- 
novio je svoje ideje iz “Političkih razmatranja", prema kojima se velike misli ra- 
daju u glavama pojedinaca, a mase ih samo “overšuju".“ I Starčević je gledao u 
masi samo “testo? koje slijedi malobrojnu elitu. Njegovo se mišljenje o širokim 
slojevima hrvatskoga naroda razlikovalo od Kvaternikova bar u nijansama. Ipak 
im je u većoj mjeri nego Kvaternik pripisivao mogućnost da budu svjesni sljedbe- 
nici Stranke prava. No i Starčević je u biti bio za monarhiju, a protiv republike. 
Raspravljajući u Hervatu o položaju Španjolske, pisao je da republika ima smisla 
tek onda kada su svi državljani (tj. građani) prosvijećeni i rade za opće dobro. Da 
bi se uzdržala monarhija u korist naroda, potrebno je samo da je kralj prosvijećen 
i zauzet za narod." U Hervatskoj je Starčević razradio to mišljenje 1 bolje ga pri- 
lagodio svom načelu. Pisao je da su monarhija i republika samo oblici, a da je 

glavno da su državljani slobodni i sretni. U republici svatko može postići najveće 
dostojanstvo, tj. položaj “vladara? i narodnog zastupnika. Zato je ona savršenstvo 
države. Do toga vrhunca može se stići samo postupno. Zaboravljajući na svoje re- 
zerve prema unutrašnjoj politici Napoleona III., Starčević tvrdi da nema bitne raz- 
like između demokratske republike i sadašnjega francuskoga carstva. Ipak se na- 
posljetku odlučno izjašnjava za monarhiju i drži da je taj oblik državnoga urede- 
nja bolji za Europu dok svi državljani još nisu izjednačeni u prosvijećenosti i dok 
su pojedine države u neprijateljskim odnosima.“ Zacijelo Starčević misli da bi 
proces stvaranja republika mogao početi tek nakon pobjede nacionalnog načela u 
Europi, kojom će se ujedno otvoriti put i eventualnoj “zadruzi" naroda. 


Nakon svoga povratka u domovinu, Kvaternik je jedva dočekao izlaženje 
lista u kojemu bi mogao nesmetano razraditi svoje misli. Učinio je to u vrlo du- 
gim člancima, u kojima je za razliku od sažeta i odsječena Starčevićeva stila pri- 
lično nesustavno ponavljao stavove iz svojih spisa. Starčević je zacijelo bio mno- 
go bolji publicist od Kvaternika. Spisateljske mu je kvalitete priznavalo čak gla- 
silo Narodne stranke Zatočnik, koji je u Kvaterniku vidio samo brbljavca. Može 
se međutim pretpostaviti da je Starčevićeva suha satira, koja je donekle prikriva- 
la dubinu njegovih osjećaja, a krcata je imenima, pojmovima i događajima, sna- 
ga njegove riječi, sposobnost da nađe najbolji pojam kako bi mogao izraziti bit 
svojih misli, mogla samo u čitatelja s dovoljno širokom naobrazbom ostaviti du- 
bok dojam. Ostalima su njegova izlaganja bila manje pristupačna. Možda je 1 to 
jedan od razloga što su se poslije pod Starčevičevim imenom mogle proturati tvr- 
dnje suprotne njegovu učenju, a da to oni koji nisu mogli s razumijevanjem čita- 
ti njegove spise ili ih uopće nisu čitali, i ne opaze. 

Dok je u Starčevića sve podređeno crvenoj niti izlaganja smisla njegova 
nauka, u Kvaternika prevladava egzaltirana sentimentalnost nad redoslijedom 
misli. No njegov je tekst popularniji od Starčevićeva i bolje odgovara psihičkoj 
strukturi prosječnoga malograđanskoga pristalice. Starčević je čitatelju stavljao 
velike zahtjeve. Htio je da on bude aktivan sudionik logičnoga razvoja misli “uči- 
telja, da ih popunjuje vlastitim razmišljanjem. Kvaternik je samo želio pozorna 
čitatelja koji će prihvatiti njegove poticaje. No zacijelo je svaki od njih na svoj 
način imao ulogu u širenju načela Stranke prava. 

U seriji članaka “Javno ili deržavno pravo Hervatah" Kvaternik je obuh- 
vatio raspon pouka o kojima je počeo pisati još 1859. Pozivajući se na povijest i 
nezastarivost prava na prvobitni posjed stečen oružjem u ranomu srednjem vije- 
ku — argument koji je prvi put formulirao u knjizi “La Croatie" — bodrio je hrvat- 
ski narod da ustraje u svojim opravdanim zahtjevima, koje naposljetku mora os- 
tvariti. Bolja budućnost može proizaći samo iz djevičanski sačuvanog hrvatsko- 
ga državnog prava kao prava jednoga monarhičnog naroda koje ima tri osnovna 

sastojka: narodnost, krunu i državu. I tada razlikuje pravo hrvatskoga naroda 1 ne- 
zakonitu “faktičnost", i ističe da je zakonitost iznad zakona. Kao i Starčević, neu- 
morno ponavlja da jedino Stranka prava brani prava slobodu i nezavisnost naro- 
da. Kao i dotad, posebnu važnost pripisuje zemljopisnom položaju Hrvata, koji 
im prema Božjoj namjeri daje prednost među narodima Europe. Za razliku od 
Starčevića koji drži da zapravo više nema mnogo “čiste hrvatske krvi, jer su 
gospodujući Hrvati u ranomu srednjem vijeku integrirali u svoju narodnost pu- 
čanstvo različita podrijetla, Kvaternik tvrdi da na hrvatsko ime ima pravo samo 
onaj u čijim žilama teče krv petero braće i dviju sestara koji su doveli Hrvate u 
domovinu i položili temelj njihovoj narodnosti i državi. 

Napadajući Karadžića 1 Šafarika, opširnije se pozabavio svojom tezom da 
se “Planinci? ne mogu održati pod slovenskim imenom, koje je tobože izmislila 
rusko-češka učenost da oslabi hrvatski i katolički živalj u korist rusko-srpskoga 
bizantinizma. Kvaternik želi skinuti krinku “slovenizmu?, ali ne bi htio izvršiti 
nasilje nad Slovencima. Kao i pravaški studenti, i on poziva na “učeni dvoboj", 
koji bi očigledno morao pokazati da su “Planinci" Hrvati. Da bi se sačuvali od 
narodne smrti germanizacijom, “Planinci" moraju stati pod okrilje hrvatskoga dr- 
žavnog prava i Sabora. “...ovdje ste gazde i u svojem, u tuđih rajsratih (Reichsrat, 
tj. Carevinsko vijeće, M. G.) vi ste čorbine čorbe čorba!“ 


U dugom članku “Istočno pitanje razmatrano s hervatskoga stanovišta“ 
Kvaternik je navijestio treći svezak svoje knjige “Istočno pitanje i Hervati" koji 
nije ugledao svjetlo dana. Osnovni je sadržaj članka oštar napad na Rusiju, koja 
“slavjanstvom"', zapravo “ruštinom", i “ilirojugoslavenstvom", zapravo “serbšti- 
nom», prijeti opstanku “zapadnih? ali i “istočnih" Hrvata, sijući razdor među nji- 
ma. Ilirizam prikazuje kao rusku mrežu za uništenje Hrvata, koji su se spasili 
samo oslonom na hrvatsko državno pravo. Preporuča “učeni dvoboj" koji bi do- 
nio konačnu odluku o hrvatskome i srpskom pitanju. Vjeruje da bi se Hrvati i Srbi 
izgubili u moru “ruštine? kada bi Rusija ojačala. Ona bi se tada poslužila praved- 
nim gnjevom Hrvata protiv Srba, i rekla Hrvatima da ih ne može primorati da 
budu Srbi; “a budući da čista znanost dokazuje, da po kervi Serbah više nigdje 
neima", pozvala bi ih da budu Rusi. Od samog početka njegova djelovanja Kva- 
ternika je pratila opsesija da bi se Hrvati mogli porusiti. Time je, uostalom, prije- 
tio i zapadnim silama, opominjući ih da se založe za hrvatsku stvar. Osnovni smi- 
sao toga članka razabire se u Kvaternikovoj želji da prikaže hrvatstvo i srpstvo kao 
dva oprečna načela, dvije civilizacije i težnje. Hrvatstvo mu simbolizira svjetlost 
i slobodu, a srpstvo mrak i ropstvo. U malomu hrvatstvo i srpstvo imaju, prema 
Kvaterniku, isti značaj kao Francuska i Rusija u europskim razmjerima. 


Kvaternik apelira na “istočne? Hrvate u Hrvatskoj da se odreknu srpstva. 
Ističe da među seljacima Istočne crkve u hrvatskoj Krajini i u Dalmaciji nema 

Srba. Vjerojatno je i to uvjerenje imalo ulogu u njegovoj odluci da podigne bunu 
u Krajini. Kvaternik se dakle obraća “istočnim" Hrvatima s molbom da zbog vje- 
re i tuđih spletki ne izdaju svoju hrvatsku narodnost. Apelira na svećenstvo hr- 
vatske Istočne crkve da se ne da iskoristiti u protuhrvatske svrhe. Predlaže da se 
osnuje “n. pr. synoda ili patriarchat “pravoslavne hervatske cerkve*".“ Siguran je 
vala? tuđa ruka. Njih je naime baš vjera spasila od latinštine i njemštine, koja je 
zatrovala ““zapadnjake*. | 

U seriji članaka “Sustav naših Slavoserbah" Kvaternik je dao svoju verzi- 
ju djelatnosti prvaka Narodne stranke, na propast hrvatskoga naroda. Vjerojatno 
se htio osvetiti jer ga je njihova propaganda prikazivala kao plaćenika bana Rauc- 
ha. Između ostaloga raspravlja o srpstvu i jugoslavenstvu i zaključuje da Stranka 
prava “na jugu neznade za drugi “narod? — kamo li za “brata' — do Hervatah i Bu- 
garah, koji posljednji jedini su nam prava bratja, susjedi i prijatelji 1 historijom 
takovimi posvećeni", što je tvrdio već u “Istočnom pitanju".“ Kvaternik, prema 
tome, potpuno prihvaća Starčevićevu apsolutnu negaciju postojanja srpskoga na- 
roda za razliku od svojih prijašnjih spisa u kojima je govorio o srpskom narodu 
u Srbiji, ali se od početka trudio prikazati ga kao sužanjski narod u suprotnosti 
sa slavnim hrvatskim narodom. 


Sam je Starčević u Hervatskoj zaokružio svoju negaciju srpskoga naroda. 
Pišući o krivošijskom ustanku protiv Austrije, spominje i Popa Dukljanina, koji 
je svoj jezik nazivao hrvatskim, pa nastavlja: “Vladajuća obitelj u Dukljanskom 
biaše prastara i presjajna obitelj hervatska, obitelj Nemanićah." Kako je volio di- 
letantski etimologizirati izveo je ime Kačića od kače, Gušića od guše, a “Nema- 


nićah od nemani." 


Veliku branu Starčevićevu i Kvaternikovu uspjehu s Hervatom među in- 
teligencijom činile su njihove vulgarne psovke protiv Narodne stranke te Stros- 
smayera i šutnja o Rauchovu režimu. Primjer za to je Mihovil Pavlinović koji se 
zgražao nad tim “surovim načinom pisanja i pretpostavio je da se zato “inače 
prostodušni Hervati plaše"? pravaša (podcrtao Kvaternik). Rabeći svoje i Starče- 
vićeve argumente i psovke iz Hervata protiv Narodne stranke i Strossmayera, 
kojega je Austrija “odhranila...za tobožnjeg pervog patriotu" kako bi zagluplji- 
vao narod i zavodio svećenstvo, Kvaternik ga u svojim pismima uporno, ali 
neuspješno, uvjerava u ispravnost načina pisanja Hervata i uopće propagandno- 
ga stila Stranke prava. Na Pavlinovićevo pitanje: “ali za Boga gdje je vaše hrvat- 

sko serdce, da nema vriska mržnje i grožnje proti Rauchovoj tiranidi", Kvater- 
nik odgovara da pravaši ne mogu kao Zatočnik pod tuđom zaštitom (u Krajini) 
grmiti protiv Raucha, a u svom tisku moraju paziti da ih ne dohvati državni od- 
vjetnik. No odmah zatim daje izjavu koja pokazuje da to nije jedini uzrok šut- 
nje o Rauchovu režimu. Odgovara mu naime da je sada prvi put dopušteno da 
se piše “proti opačini Austrije? i pravaši bi bili izdajice naroda da tu priliku ne 
iskoriste protiv “pseta", tj. Mažuranić-Strossmayerove vlade zbog koje je on 
morao u emigraciju, a Starčević je nastradao zbog svojih predstavki Riječke žu- 
panije.* Kako bi pokazao da mu Rauchov režim baš nije prijateljski naklonjen, 
spominje da je predao molbu za izdavanje političkoga lista ali da nije dobio od- 
govor. Riječ je o tjedniku Hervatska za koji je nakon stanovitoga Rauchova ko- 
lebanja dobio koncesiju. Valja spomenuti da se Kvaternik ljuti na dalmatinsku 
Narodnu stranku koja podupire onu u banskoj Hrvatskoj i slavi Strossmayera. 
Pavlinović je, dakako, pobornik hrvatskoga prava ali je protivnik mrzitelja, om- 
razitelja, vikača i psovača. On hvali Starčevićev značaj i Kvaternikovu ustrajno- 
st ali im zamjerava “pakleno" psovanje biskupa Strossmayera zbog njegove dje- 
latnosti na Vatikanskom saboru, iako je i on sam ne odobrava (vjerojatno je pris- 
talica dogme o papinoj nepogrešivosti), no misli da rodoljublje zahtijeva da se o 
tome šuti.“ | 


Žestina i grubost Starčevićeva i Kvaternikova pisanja uz ostalo je i odgo- 
vor na to što je veći dio hrvatske javnosti stajao uz opoziciju protiv dualističko- 
ga uređenja i da je zato vjerojatno držao da njihov način propagande odgovara 
Rauchovu režimu. Pogotovo kada je bečki Novi Pozor (koji je prestao izlaziti 13. 
svibnja 1869.) zamijenio 1. rujna 1869. Zatočnik u vojnom Sisku i optužio Rauc- 
ha zbog zloupotrebe vlasti u vezi s konzorcijem za isušenje Lonjskoga polja, po- 
rasla je popularnost Narodne stranke. Zato se Starčević čvrsto drži svoje “slavo- 
serbske' teze i nastavlja s objavljivanjem “Pisama Magjarolacah" sve do uoči 
Rakovice. 


Već je u Hervatu bijesno napao Jugoslavensku akademiju, koja je upravo 
započela s radom, kao “slavoserbsku" tvorevinu Austrije na zator hrvatskoga na- 
roda. Izrekao je i svoju osudu osnivanja znanstvene ustanove kao takve u narodu 
bez čestita školskoga sustava, bez učenjaka i “učenog obćinstva" koje bi moglo 


čitati “oštro znanstvenu razpravu". “Za neznanstvo neće nam nitko razuman za- 


23 

Nije postojala Strossmayer-Mažuranićeva vlada jer su oni bili politički protivnici, a Starčević 
nije bio zatvoren zbog “Predstavki" nego zbog svoje kasnije izjave u vezi s proslavom na Grob- 
ničkom polju. 

24 

Palavršić-Zelić, 1962., Kvaternikova pisma od 10. IX. 1968. (92-95); 23. II. 1969. (101-107); 
22. VI. 1869. (108-124); 29. IX. 1870. (159-165). Pavlinovićevo pismo od 25. I. 1870. citira 
Zelić-Bučan, 1992., 170. Vidi o tome: Stančić, 1972.—73. 


270 


Hervat i prva Hervatska 


meriti, nu svatko će nas razuman i merziti, kada nas gleda neznalice, a hoćemo 
da smo učenjaci", pisao je.“ 


U članku pod karakterističnim naslovom “Nove starine" Starčević se tru- 
di uvjeriti čitatelje da “Slavoserbi? ne vode načelnu opoziciju, nego da su ostali 
ono što su bili prije — “prodana pseta Austrie". Tvrdi da oni nemaju prava tužiti 
se na Mađare jer su sami stvorili podlogu za dualističko uređenje. Jedino Stran- 
ka prava ima načelan program, pisao je, a “slavoserbska" opozicija se kiti perjem 
“stekliša" (tj. zalaže se za hrvatsko državno pravo) da bi zavela narod. Drži nai- 
me da se jedino pravaši mogu doista suprotstaviti režimu, iako su ga u tom času 
posredno pomagali, a ono što radi Narodna stranka samo je “vertoglavenje“. 
Starčević priznaje: “mi biasmo vatren delnik svega ludovanja do god. 1848. Jim 
biasmo fanatičan Ilir. Tvrdi da su ilirci mrzili svakoga koga se Austrija bojala, a 
da su branili svaki korak Austrije prema dualizmu. Ipak kaže da nikada nije bio 
“Slavjanin". “To nam se je ime vazda grustilo." (No kao ilirac i Starčević je ne- 
kada bio pod dojmom “Slavije velike".) Ponovio je da ima i “nepravih Slavoser- 
bah, zaslepljenikah kakov-no i mi biasmo", ali je odlučno ustrajao u tvrdnji da su 
svi jednako štetni domovini.“ 


U posljednjem broju Hervatske Starčević objavljuje odgovor na anonimno 
pismo koje kritizira njegov stav prema Narodnoj stranci i njegovu taktiku uopce. 
Vjerojatno se na to odlučio jer je pretpostavljao da to shvaćanje nije usamljeno. U 
pismu se kaže da pravaši ne bi postigli ništa i da su im pripadali svi saborski zas- 
tupnici. Dva su zakleta neprijatelja, tj. Austrija i Mađari, jači od njih. Iz aluzije 
anonimna pisca može se pretpostaviti da osuđuje postupak pravaša koji, kako sam 
kaže, bez dokaza viču na Narodnu stranku a ne na izdajice naroda, tj. na mađaro- 
ne i Raucha, upravo optuženog u Zatočniku zbog zloupotrebe položaja. Starčević 
odgovara da je dužnost Stranke prava olakšati prokletstvo u koje su Strossmayer 1 
Mažuranić bacili hrvatski narod. Prkosno dovikuje anonimnome piscu i svima 
koji misle kao on, da ga ne moraju slijediti. Ponovno jasno pokazuje svoju odvrat- 
nost prema političkoj praksi kojoj bi on bio na čelu i daje jasno do znanja da je 
njemu sam pojam političara nešto nemoralno. “Ako trebate gončina, tražite si ga 
drugde: ja niti koga vodim niti gonim.? Tvrdi da je glavna nesreća Hrvata što se 
drže ljudi, a ne programa. “Nas će jedan za drugim u zemlju, a program, kako 1 
narod, ima živeti.“" Razumije se da Starčević pod pojmom “program? ne shvaća 
upute za smjer političke djelatnosti, nego cjelinu svoga nauka. Formulaciju uputa 
za praktičnu politiku on zacijelo smatra djelom “gončinah“. 

Tvrdnje da je život Hrvata u Monarhiji nesnosan Starčević je ponekad 
znao opravdati gospodarskim razlozima. Ustajući u Hervatskoj protiv snaga koje 
su težile federalizaciji Monarhije, prikazao je “povest našeg osiromašenja" izme- 
du ostaloga i kao posljedicu pada vrijednosti novca pod austrijskim gospod- 
stvom. Kao i Kvaternik, bio je uvjeren da je privredni napredak u Hrvatskoj ne- 
moguć pod tuđim skrbništvom, prije svega zato što se u uvjetima koji odgovara- 
ju isključivo tuđemu kapitalu ne može dobiti vjeresija. Osim toga se hrvatski ka- 
pital ne bi mogao oduprijeti jačemu austrijskom i češkom dok je vezan obrtnič- 
kim i trgovačkim zakonima koji sprečavaju razvoj tih grana i brz obrt kapitala. 
Samo slobodnim sklapanjem trgovačkih ugovora moglo bi hrvatsko gospodarstvo 
jeftinije kupovati, a skuplje prodavati. Suprotni interesi hrvatskoga i austrij skoga 
kapitala moraju se izraziti u svakomu zajedničkom zakonodavnom tijelu. Gdje su 
onda ti skupni interesi o kojima su govorili Strossmayer i Mažuranić, pitao se 
Starčević s ogorčenjem. 

Iz Starčevićeva pisanja može se već pedesetih godina naslutiti mišljenje o 
Turskoj i o Bosni i Hercegovini koje se potpuno razlikuje od tradicionalnih gle- 
danja u hrvatskome društvu, prema kojemu je Turska glavni neprijatelj Hrvata i 
Južnih Slavena. Uvjeren je da su Južni Slaveni Hrvati i da je upravo musliman- 
sko plemstvo u Bosni i Hercegovini najponosnije i najdostojanstvenije hrvatsko 
plemstvo, za razliku od onog u Hrvatskoj koje je uglavnom prezirao unatoč tome 
što je upravo ono održalo predaju hrvatskoga državnog prava. Osim toga apsolut- 
no zlo moralo je biti iskonsko u Austriji, pa je u Starčevića snažno uvj erenje da 
je položaj naroda bilo gdje drugdje na svijetu neusporedivo bolji. Logika njego- 
ve ideologije izazvala je uglavnom pozitivnu ocjenu unutrašnjega stanja u Tur- 
skoj i uvjerenje da se Bosna i Hercegovina ne smiju priključiti Hrvatskoj dok ona 
stenje pod Austrijom. Osudio je i sve pokušaje ustanka za oslobođenje Bosne i 
Hercegovine od turske vlasti kao djelo “slavoserbske" zavjere. U njegovim raz- 
matranjima o Turskoj ima mnogo elemenata za realniju ocjenu muslimanskoga 
društva nego što je tada bilo uobičajeno u hrvatske inteligencije. No bijelo-crna 
podloga njegove ideologije vodi ga do pretjerivanja i krajnosti. Prvi je put cjelo- 
vito predočio to mišljenje u jednom od svojih najboljih članaka u Hervatskoj, 
pod naslovom “Turska?. 


U uvodu Starčević tvrdi da “Slavoserbi" varaju “prostotu" o stanju u Tur- 
skoj da bi udovoljili Austriji koja nastoji sakriti svome “glupu pučanstvu? nevo- 
lju u kojoj ono živi i okrenuti njegovu mržnju prema tuđim vladama. Osim Aus- 
trije na djelu su i “čerčkari" Rusije, koji također žele prikazati Tursku kao vrhu- 
nac barbarstva i sužanjstva. Stoga Starčević nastoji i u tom pogledu otvoriti Hr- 
vatima oči, jer u Turskoj živi “kakav milion dušah najčistie i najplemenitie kervi 
hervatske, i uz to kakova dva miliona pasminah pohervatjenih, dakle dušah koje 

su po narodnosti i domovini pravi Hervati." Priznaje da je Turska “versta teok- 
racie" te daje Kuranu novu interpretaciju ističući da on ne sadržava utemeljenje 
za progone kršćana. Ne može poreći da takav progon u Turskoj postoji pa tvrdi 
da se to ne događa zbog vjere “nego poradi stvarih deržavnih", koje kršćani vole 
zaogrnuti plaštem vjere. Ističe da Rusija, a ne Turska, progoni (katolike) zbog 
vjere. Uopće nalazi opravdanje za sve loše pojave u Turskoj u usporedbi s mrač- 
nim pojavama u kršćanskim zemljama. Česta ubojstva turskih vladara, “koji ne- 
biahu dostojni prestolja", opravdava organiziranim ubojstvima ili progonima u 
starih Grka, u Rimljana, u Mlečana. Starčevićevo seljačko srce, doduše, ne mo- 
že braniti kmetstvo u Bosni i Hercegovini. No nalazi izlaz u tvrdnji da je krajiš- 
niku lošije od kršćanskoga kmeta, a da “Slavoserbi' zbog toga ne viču na Austri- 
ju. Tako je i u tomu najtežem pitanju pravo zlo ostalo ograničeno na Austriju. 


Starčević se zapravo divi turskim osvajanjima i društvu koje je nastalo na 
tom temelju a počelo se kvariti tek kada su ta osvajanja prestala. Sviđa mu se 
što su svi muslimani pred zakonom jednaki i što mogu napredovati prema osob- 
nim zaslugama, što nije slučaj u europskome feudalnom društvu. No mora priz- 
nati da to stanje više ne postoji. Starčeviću nije drago što se Kuran ne smije pre- 
voditi s arapskoga pa ga neobrazovani “Muhamedovci" ne mogu razumjeti. No 
odmah to uspoređuje s latinskim jezikom u Europi koji je, po njegovu mišljenju, 
bio činitelj “zla i nazadka" u općoj upotrebi i u Crkvi, gdje mnogi svećenici ne 
znaju što čitaju na misi i ne mogu prenositi narodu vjerske pouke na njegovu 
materinskom jeziku. 


Starčević se nada da će Turska svladati svoje unutrašnje neprilike. Ne želi 
priznati da one imaju razmjere koji bi mogli ugroziti njezin opstanak. Tvrdi da je 
ona zapravo jača od svojih neprijatelja Rusije 1 Austrije 1 da vjerojatno može staja- 
ti do sudnjega dana ako vanjske sile ne budu u nju dirale, za razliku od Austrije koja 
bi propala kada bi velike sile proglasile da se za nju ne zanimaju. Užasno se ljuti 
što Austrija “petlja oko Bosne? 1 zamišlja na koji bi ju način mogla prisvojiti. U Hr- 
vatskoj (na južnoslavenskom prostoru) svi su protiv Austrije “osim nekolike tisuće 
smetja slavoserbskoga", pisao je, a u Bosni ne bi pogotovo nikoga pridobila osim 
“kojega nimalovredna fratra" (tj. franjevca), nekoliko Cincara 1 zločinaca “1 štogod 
slepe prostote". No teškoća za Austriju je i činjenica što se “Muhamedovc1", “Vla- 
Sl" 1 “Katolici međusobno preziru. Misli da bi u vezi s Bosnom moglo doći do 
“pravoga evropejskoga rata". Budući da 1 “najzdravii muževi" nekad pogibaju nag- 
lom smrću, može se to dogoditi i Turskoj u ratu. Nada se da bi korist u tom sluča- 
ju bila na strani kršćana i “Muhamedovacah' Turske, a ne na strani Austrije. Star- 
čević daje visoku moralnu ocjenu “Muhamedovcima" Bosne jer među njima nema 
“Slavoserbah". Zato poziva bosanske kršćane “jedne i druge cerkve" neka se klo- 
ne Austrije i Rusije jer će izgubiti sve kao Arsenije Crnojević 1 njegovi drugovi, koji 

su se teško pokajali što su utekli iz Turske u “ovu Hervatsku (u bansku Hrvatsku i 
Krajinu) i Ungariu*. Bošnjacima svih triju vjera spas može biti samo u svijesti da 
su braća jednoga naroda i jedne domovine, te u želji da Bosna i Dalmacija postanu 
ognjište hrvatske slave kao nekoć. Poziva ih da ne budu ničije sredstvo, da trijezno 
i marljivo žive pa će napredovati čak i pod Turčinom. Naposljetku se odlučno iz- 
jašnjava protiv toga da Bosna i Hercegovina dođu pod austrijsku vlast. Bez obzira 
na sve patnje koje bi rat izazvao u Krajini i banskoj Hrvatskoj, Bosna bi pod Aus- 
trijom trpjela sva ona zla što ih podnose Hrvati koji su je stvorili i uzdržali. Ističe 
gospodarsko propadanje, zla “zapadne civilizacije", slom morala na svim pod- 
ručjima ljudskoga života. “Bio u tamnici ti sam, bio s drugovi, ti si svejedno su- 
žanj.?“ Posljedica bi bila samo da bi se upropastio “onaj naprama nami nepokva- 
reni devičanski narod" i da bi pod utjecajem “Slavoserbah" pripisao svu krivnju 
Hrvatima. Ujedinjenje Hrvatske s Bosnom i Hercegovinom pod Austrijom mogu, 
prema Starčeviću, željeti samo “Slavoserbi", jer bi to bilo pravo prokletstvo. 

U svom prilogu “Ukinutje granice", u Hervatskoj, Starčević je do najveće 
moguće mjere zaoštrio svoje “zasukano" i “stekliško" pero. Reagirao je na Spor 
između vojnih krugova, protivnika dualizma, i mađarske vlade zbog Krajine, koji 
je, kako smo već vidjeli, trajao od 1867. do 1871. a svršio je pobjedom mađar- 
ske vlade, tj. sporazumom po kojemu će se Krajina priključiti Ugarskoj, ali je još 
deset godina ostala pod upravom vojnih vrhova. Krajiške općine i gradovi pros- 
vjedovali su protiv ukidanja Vojne krajine iz straha pred promjenama koje bi uvo- 
dila nova “mađarska vlast. Starčević im je stoga htio otvoriti oči i upozoriti ih 
da su žrtve “austrianskoga nakota", tj. “Slavoserbah"'. Zacijelo ga je potakla 1 vi- 
jest da se u vojnom Sisku pokreće glasilo Narodne stranke Zatočnik. Međutim, u 
tom članku nije riječ samo o Granici nego i o Starčevićevu mišljenju o dualizmu. 
Kreće od svoje stare teze da je Austrija od Ferdinanda I. do 1848. uvijek imala 
isti cilj: podložiti Hrvate Mađarima, razjariti ih protiv Mađara u težnji da pokori 
jedne i druge. “Vi ste varani već tristo i toliko godinah; ako se pustite još varati, 
niste vredni da vas zemlja nosi, barbar tudjinac ima pravo da vas davi i zadavi." * 
Opisuje stanje u Krajini kao vrhunac zla koje neprekidno izazivaju Austrija i nje- 
zini “Slavoserbi? s ciljem da unište Hrvate, uz ostalo i zato što oni svojom krvlju 
tove “smetje austriansko", tj. oficire, složeno “iz Pemacah, Slovenacah, Nema- 
cah itd. ... i što je “barbarski jezik nemački? službeni jezik. On drži da bi prik- 
ljučenje Granice Civilu poboljšalo položaj graničara prije svega zato jer bi pos- 
tali vlasnici zemlje, a službeni bi jezik bio hrvatski. No upozorava ih da će osta- 
ti u zlu sve dok ne budu sa zakonitim kraljem u zakonitu saboru (tj. njegove ci- 
jele Hrvatske a ne samo Trojedne kraljevine) uređivali poslove svoje domovine. 

Reagirajući zacijelo na mišljenje Narodne stranke da o razvojačenju Kraji- 
ne i njezinu priključenju banskoj Hrvatskoj smije odlučivati samo Hrvatski sabor 
neovisan o mađarskom pritisku, Starčević kaže da “razumni i pošteni ljudi, Her- 
vati" žele priključenje civilnoj Hrvatskoj bez Sabora. Granica je ionako bespravno 
odcjepljena od hrvatske kraljevine i njezinim povratkom samo se ukida to beza- 
konje. Jedino samostalna država i suveren narod smiju odlučivati o sebi u zakoni- 
tu saboru (tj. ne u ovome koji obuhvaća samo bansku Hrvatsku), 1 to “občenitim 
glasovanjem". Granica i Provincijal samo su udovi te države. Strahu krajišnika od 
“mađarskog štibra? odgovara uvjeravanjem da su za velike poreze krivi Mažura- 
nić i Strossmayer i ostali “Slavoserbi" koji su Hrvatsku u Saboru 1866. učinili 
“krunovinom Tirolacah i Magjarah" i time naprtili Hrvatima njihove dugove. 


Starčević vrlo jasno izlaže uvjerenje da dualizam mora propasti. Počinje, 
dakako, opet sa Saborom 1866. kojemu je, kako kaže, bio jedini cilj da Hrvatsku 
proglasi austrijskom krunovinom. Podsjeća da je u svom govoru pozvao “muže“, 
koji nisu bili “slavoserbske pasmine" nego samo zavedeni od njezinih “gonči- 
nah", da se osvijeste i da uoče koja opasnost prijeti Austriji od predstoječega rata 
s Pruskom i da “u tih prelepih okolnostih ištu od despocie austrianske svoju do- 
movinu i svoja prava.'* Priznaje doduše da Austrija vjerojatno ne bi udovoljila 
tim zahtjevima, ali bi hrvatski narod drugačije stajao “pred pravednom Euro- 
pom, naime kao narod koji trpi “na štetu napredka i prosvetlenja na Iztoku", a 
nakon odluke Sabora iz 1866. predstavio se kao narod “koji hoče da ostane suž- 
njem najveće herdje po kojoj sunce sjaje." Starčević dalje kaže da su 1 Mađari 
iskoristili ovaj rat i da im je Austrija popustila kako ne bi ustali na oružje, ali je 
pomoću Hrvata nastojala ipak osigurati svoju vlast nad njima. Zato je, kaže, pos- 
lala “Slavoserbe" (tj. Kraljevinski odbor) u Peštu da u opreci s člankom 42/1861. 
proglase Hrvatsku još i mađarskom krunovinom pa je mogla birati hoče li ju ba- 
citi pod Mađare ili pod Tirol. 


Istaknuo je da Kossuthova stranka nije željela vezu s Austrijom nego slogu 
i savez “s narodi Iztoka" (vjerojatno se ta izjava odnosi na Kossuthov program po- 
dunavske konfederacije). Deakova je stranka međutim htjela dualizam kao privre- 
meno rješenje sve dok Austrija ne propadne. Austrija je, prema Starčeviću, prista- 
la na dualizam s namjerom da ga sruši kada to bude moguće. Zato je podložila Hr- 
vate Mađarima u nakani da ih dovede u sukob, a da zatim pokori jedne 1 druge. 
Zato “dualizam niti jest, niti može biti sustavna politička osnova, nego je samo ob- 
sena do koje nijedna ugovarajuća stranka ništa nederži...* Austrija će svakako 

srušiti dualizam i zato želi Granicu dignuti protiv Mađara. Ako ona svlada Mađa- 
re, uvest će “centraliziran despotizam', no ako joj to ne uspije, “sledi razpadnut- 
je Austrie" i to “na uveke". To se mora dogoditi zbog nezadovoljstva naroda u 
Austriji koje bi moglo izazvati vanjsko upletanje. Time bi se postiglo “sasvim 
novo preuredjenje narodah Austrie. Tu boriti se za Austriu, znamenuje sama sebe 
ubijati." Starčević kaže da je Austrija s dualizmom kao zmija u procjepu i da hr- 
vatski narod ne smije osloboditi tu zmiju koja bi mu nanijela “smertnu ranu. 
Nada se da svi Hrvati sada poznaju Austriju i njezine “Slavoserbe? i da će joj “up- 
ravo graničari zadati zadnji udarac. Ovim i samo ovim putem, današnjih okolnos- 
tih, Hervati će primorati Austriu ili da propadne, ili da Hervatom povrati prava i 
domovinu, koju će Hervati dobiti i bez Austrie, makar i proti Austriji. 


Ta izjava ne može se tumačiti kao izraz eventualne Starčevićeve želje za 
dizanjem ustanka protiv Austrije u Vojnoj krajini. Mora se pretpostaviti da nije 
odustao od svoga mišljenja da bi Hrvati zasad morali samo odlučno odbiti da 
svojom političkom akcijom pomažu Austriji i da se za nju bore na bojnom polju. 
Kada dođe do europskoga rata pod vodstvom Francuske, tek tada će doći vrije- 
me da možda i oružjem ustanu protiv svoga tlačitelja. 


Rauch je dotada dopuštao pisanje pravaškoga tiska u duhu “programa 
Stranke prava jer mu je odgovaralo psovanje “Slavoserbah?, a i Austrije. Dualis- 
tičko uređenje Habsburške Monarhije doista još nije bilo učvršćeno, a postojala 
je bojazan da bi protudualističke federativne snage mogle nadvladati. S obzirom 
na sukob mađarske vlade i vojnih vrhova oko Granice, odgovarala mu je i Star- 
čevićeva osuda tamošnje vojne uprave. No vjerojatno su mađarska vlada i Rauch 
držali da im Starčevićev članak o Granici ne odgovara u vrijeme kada je na vidi- 
ku kompromis s vojnim vrhovima, a pogotovo im je zazorna njegova osuda dua- 
lizma. Zato je pala odluka o zapljeni toga članka i sudskoj parnici pa je Hervat- 
ska prestala izlaziti. 


U listovima Hervat i Hervatska ima još mnogo članaka koji ovdje nisu 
spomenuti.“ Kvaternik nastavlja sa svojim vanjskopolitičkim kombinacijama. 
Kao pisac javlja se i Vjekoslav Bach varirajući pravaške teme, primjerice u seri- 
ji članaka “Austrianske diple". S tim listovima ideološki sustav Stranke prava do- 
bio je svoj klasičan oblik i stil agitacije. Kvaternikov doprinos nije se pri tome 
mogao trajnije afirmirati zbog njegove pogibije i zato što njegov način pisanja i 
rječnik nije bio prikladan za oponašanje. No Starčevićeve kovanice, njegovi ori- 
ginalni, kao iz kamena isklesani, izrazi i satirički obrati postali su podloga pro- 

pagandnoga jezika Stranke prava. Starčevićeve izreke ponavljale su se i onda 
kada su izgubile svoj prvobitni smisao i kada im se namjerno ili nesvjesno dava- 
lo drukčije tumačenje od Starčevićeva. Njegovi su članci već za izlaženja Her- 
vatske dobili značenje biblije koju je, zasad još dosta uzak, krug mladih gutao i 
ponavljalo. Oko Starčevića počelo se stvarati ozračje neupitnoga proroka. 

Tjednik Hervatska 


U proljeće 1870. na pravaškoj su se sceni prvi put pojavili bučni izgredi | 
mladića tipični za kasniji pokret. Prvu akciju u tom smislu organizirao je David 
Starčević, Antin sinovac, tada student prava i suplent na zagrebačkoj gimnaziji. 
Razumije se da su se pravaški mladići potukli s onima koje su Hervat i Hervat- 
ska proglašavali životinjama i izrodima hrvatskoga naroda. Prema riječima Vat- 
roslava Jagića “starčevićanci? su bili “za vladu kao bat ili topuz, kojim će udara- 
ti narodnjake po glavama"! Vidjeli smo da je Starčević držao da je ban Jelačić 
kao spasitelj zlokobne Austrije 1848. jedan od najgorih “Slavoserbah", i da je 
postavljanje njegova spomenika 1866. samo kleta spletka Austrije, dok je prista- 
licama Narodne stranke njegov spomenik znamen protiv mrske Rauchove vlade 
i mađarske premoći. U travnju 1870. članovi dvaju pjevačkih društava: karlovač- 
ke “Zore? i zagrebačkoga “Kola dali su oduška svojim rodoljubnim osjećajima 
demonstrirajući pred banovim spomenikom. Dočekali su ih zviždanjem pravaški 
mladići na čelu s Davidom Starčevićem. Nakon toga došlo je do tučnjave u koju 
se umiješala policija. U atmosferi ogorčenja protiv oskvrnitelja Jelačićeve uspo- 
mene i još više protiv Rauchova režima koji je to dopuštao, a pod utjecajem Za- 
točnika, koji je raspaljivao strasti, skupina od deset profesora zahtijevala je da se 
David Starčević makne s gimnazije. Bio je ionako samo privremeno suplent da 
bi skupio sredstva za studij. Profesori, na čelu s Vatroslavom Jagićem, najavili su 
štrajk ako se ne udovolji njihovoj želji. Rauch je, doduše, otpustio Davida Star- 
čevića, ali se poslužio profesorskim “ultimatumom" da makne i Jagića 1 još jed- 
noga profesora. Poslije su još šestorica iz te skupine profesora dala otkaz, a s nji- 
ma je iz gimnazije istupilo 125 đaka-narodnjaka.“ 

U letku pod naslovom “Slaviteljem Jelačića bana dao je David Starčević 
vlastiti prikaz tučnjave podno spomenika, odbijajući Zatočnikova sumnjičenja da 

je Rauchov plaćenik. Kudio je Jelačića načinom koji je poslije postao znamenit 
i prihvatljiv široj publici. Psovkama svoga strica protiv J elačića i Narodne stran- 
ke, koje je ovaj izlagao u “učenom" okviru, on je dao jednostavniju i popularni- 
ju podlogu, okitio ih pristupačnim frazama i narodnim izrekama poznatim svima. 
U tančine je shvaćao i doživljavao smisao Antina nauka. Nakon što je proizvolj- 
no protumačio Jelačićev prijelaz preko “Rubikona", tj. preko Drave, bujicom ri- 
ječi okrivio je toga “podpunog austrijanskog dobrijana" koji je, kako kaže, imao 
pred očima isključivo “jedinstvo i veličinu austrijske carevine", za sve ono bes- 
krajno zlo, za sve “lance jadikovce" hrvatskoga naroda nakon 1848. Iz toga mora 
muka uzdizala se pravaška pouka. “Čisto hrvatsko domoljublje" prikazano je kao 
protivnost “austrijanštini i generaliji". Trebalo je dakle birati između hrvatskoga 
ili austrijskog rodoljublja. Spojiti jedno i drugo za pravaše je nemoguće. Kao 
“sluga despotizma" Jelačić je simbol izdaje domovine. Stoga su Zatočnik i narod- 
njaci, koji se klanjaju tom “kumiru", izdajnici. Potpuno u Antinu duhu i David 


poziva Hrvate da nauče gledati svojim očima i misliti “iz vlastitoga uma.“ 


Opširnije viđenje toga sukoba sastavio je Kvaternik. Njegovu značaju i 
temperamentu upravo je odgovaralo da oko “četveronožca“, tj. Jelačićeva spome- 
nika, kao polazne točke još jednom izloži svoju koncepciju prilagođenu politič- 
kima događajima 1870. U lipnju, tj. 15 mjeseci prije Rakovice, izašla je njegova 
knjižica “Rieč u sgodno vrieme". Kvaternikova “Rieč" pisana je prije francusko- 
pruskog rata, kada se još mogao nadati da će doći do velikoga oslobodilačkog 
rata. Baš zato je ona sva nabijena aluzijama o mogućemu otporu Vojne krajine 1 
nadama da su vremena krajiškoga oficira Jelačića jednom zauvijek prošla. I ona 
objašnjava zašto je Kvaternik morao poći u Rakovicu. Pripisao je fizičkom suko- 
bu narodnjaka i pravaša veliko značenje. Mogao se nadati da će buka i senzacija 
oko tučnjave kod spomenika pripomoći širenju pravaštva. Zato je nastojao objas- 
niti ono bitno, naime da je “bečki, austro-švabski patriotizam" opreka “hervat- 
skom rodoljublju" i da su “blaga po njih (Bečlije, M. G.) vremena “der dummen 
Krobothen? na uvjek minula!" Baratanjem odlomcima iz bečkih vojnih novina on 
je, još oštrije od Davida Starčevića, isticao da dobar Austrijanac isključuje dob- 
ra Hrvata, da jedinstvo i moć Austrije sprečava postojanje hrvatske države i da 
svaki austrijski general mora biti protivnik hrvatstva bez obzira na to svršava li 
mu prezime s “ić? ili ne. 

Kada je ispražnjen položaj zagrebačkoga nadbiskupa, a narodnjaci su Že- 
ljeli da ga zauzme Strossmayer, Kvaternik je i tu funkciju poistovjetio s oficir- 

skom jer se od svećenika zahtijevalo da bezuvjetno budu dobri Austrijanci. Uos- 
talom, Kvaterniku nisu važni malobrojni Hrvati — austrijski generali. Bitno mu je 
samo uvjeriti čitatelje da ne smiju “zatajiti kralja hervatskoga, na korist cara aus- 
trijskoga" i da se 1870. više ne može postupati kao 1848. s “nezrelim pukom? 
Vojne krajine, koji nije znao što je po narodnosti, a bio je spreman da vojujući u 
Italiji kao roblje Nijemaca uništi tuđu slobodu, a da svoju i ne zahtijeva. Nasto- 
janja da se ponovi strašna igra iz 1848. u vezi sa suprotnim interesima Austrije i 
Mađara u razvojačenju Krajine, Kvaternik proglašava uvredom “koju će taj prog- 
ledavši i prenuvši se narod pedepsati!" (osvetiti, M. G.). Ponovno očekuje da će 
Krajina biti središte za opći ustanak Hrvata. Vojna spremnost tamošnjega puka za 
nj je kvasac koji će pokrenuti dalmatinske, istarske i slavonske Hrvate, među ko- 
Jima napreduje proces nacionalnoga osvješćenja. U svojoj mašti vidio je “kaputa- 
še" “istočne" vjere kako stresaju sa sebe “sramotu serbeža" (za seljake je ionako 
tvrdio da nemaju srpski osjećaj), a “Planince" kako počinju shvaćati važnost i is- 
tinitost hrvaštine. Likovao je što se “jedinstvo narodnosti naše s možnostju Pro- 
vidnosti učverstuje" i izrazio svoje uvjerenje da se nacionalna volja Hrvata zato 
mora uvažiti. 

I Starčević je držao da je središte otpora u Vojnoj krajini. No on je želio 
samo da se Hrvati prestanu boriti za Austriju, koja će samim tim propasti ili is- 
puniti hrvatske zahtjeve. Kao načelan protivnik svake bune, zamišljao je samo 
eventualni rat Hrvata protiv Austrije u okviru europskoga rata. Smatrao je borbu 
Hrvata na strani austrijskoga neprijatelja potpuno legitimnom jer Hrvatska kao 
samostalna država ima pravo da se, ako je potrebno, i oružjem suprotstavi Aus- 
triji 1 kralju koji se ne drži “ugovora" s hrvatskim narodom. Starčeviću nije mog- 
lo pasti na pamet da se postavi na čelo ustanka, ta nije se želio upustiti čak niti u 
političku praksu. Bio je dosljedan u svom uvjerenju da se njegova misija iscrplju- 
je u tome da bude učitelj hrvatskoga naroda jer je upravo on, jedini od svih Hr- 
vata, spoznao pravac uzroka i posljedica koji vodi prema samostalnoj hrvatskoj 
državi i da zato njegovo učenje izražava bit duha hrvatskoga naroda. 


Kvaternik je temeljio svoje odluke na istoj misaonoj podlozi kao Starče- 
vić. Obojica su uvjerena da Krajina može i mora biti ishodište procesa ostvare- 
nja hrvatske države u europskom ratu protiv Austrije. No Kvaternik je mogao po- 
kušati dići ustanak i nakon poraza Francuske i sloma nade u europski oslobodi- 
lački rat zbog svoga voluntarizma, svoga uvjerenja da će mu Bog pomoći, svoje 
koncepcije o masama koje će ga slijediti i zato što se nije ustručavao, kao Star- 
čević, stati na čelo političke akcije. U “Rieči" Kvaternik piše da unutrašnja sna- 
ga naroda ovisi o njegovoj volji, koja se mora usmjeriti prema postignuću samos- 
talnosti. “Dakle verhovno načelo sve politike stranke prava jest sveto, neoskver- 
njivo; — zato i jest ono označeno i posvetjeno našom ustavnostju devizom: “Sac- 
rosanctae libertates nostrae' po hervatski: “Presvete slobode naše!? A razum čo- 
Veči mogao bi to načelo samo onda zabaciti, kada bi bilo absolutno nemoguće 

oživotvoriti samosvojnost i nezavisnost narodnju. Ali što takova ustverditi pog- 
ledom na Hervate, jest u svakom smislu nesmisao: jer ništa čovečega nije nemo- 
guće, samo kad je volje čoveče k tomu.?* 


Prema Kvaterniku sveto načelo Stranke prava vodi prema izvršenju “zva- 
nja" koje je Providnost namijenila Hrvatima kao svom izabranom narodu. Za 
provođenje u život misije hrvatskoga naroda potrebna je snažna volja koja može 
srušiti sve zapreke. Ta volja, bar zasad, ne obuhvaća cijeli narod. Ipak Kvaternik 
ne želi, kao Starčević, čekati s oružanom ili političkom borbom dotle dok hrvat- 
ski narod ili njegova većina svjesno prihvati ueenje Stranke prava. Vjeruje da je 
dovoljno ako ta volja bude snažno izražena u “muževah? koji stoje u “narodnjoj 
osi", kako je to rekao u “Političkim razmatranjima". “Masse" ionako mogu samo 
“izveršiti? ideje tih osoba koje su postigle moralni vrhunac jer su nositelji duha 
naroda, kojega širi slojevi još nisu svjesni. Kada ta elita pokrene ustanak izvrša- 
vajući “zvanje hrvatskoga naroda, onda ona s Božjom pomoći mora uspjeti, za- 
cijelo je mislio Kvaternik. Složna volja Hrvata imponirat će inozemnim snaga- 
ma, koje će im možda pomoći i shvatiti da uspjeh borbe jamči njihova slavna po- 
vijest. Uz stanje u Vojnoj krajini 1871. i Kvaternikovih osobnih doživljaja zaci- 
jelo je spomenuta predodžba imala odsudnu važnost pri nastajanju njegove odlu- 
ke o dizanju ustanka. 


Kvaternikova “Rieč" obuhvaća sve tipične sastojke pravaškoga učenja pri- 
lagođenoga razdoblju Rauchova režima i opravdanju potpore mađaronstvu. Tako 
tvrdi da su narodnjaci protivnici dualizma samo zato da bi mađarski jaram zami- 
jenili njemačkim. Ističe da Hrvati nisu protivnici Mađara kojima ih je izručila 
Austrija. Proglašava Mađare zrelim narodom i pruža im ruke za savez protiv Aus- 
trije. “Ugovaranja? s Ugarskom ili Austrijom drži istim zlom. Posljedica može 
biti samo livreja koju gospodar daje sluzi. Hvali unioniste zbog njihove iskrenos- 
ti i uvjeren je da će razboriti među njima prići “u logor čisto hervatski". Zato ih 
pravaši poučavaju a ne napadaju. Kvaternik, razumije se, prikazuje Narodnu 
stranku kao služavku Austrije koja želi strpati cijelo stanovništvo do Timoka, pa 
i Mađare, pod Austriju. Federalističku koncepciju narodnjaka drži austrijskom. 
Za razliku od Starčevića, koji sve “Slavoserbe' proglašava nepromjenljivom 
“herđom'', Kvaternik ih nadmeno podrugljivo i svisoka poziva da priznaju svoje 
zablude “zadovoljiv se mi ubuduće spram vas i djelovanja vašega vođenja kon- 
trole, da opet gdje nezabasate, jer ste odviše raztreseni...? ili da otvoreno prizna- 
ju da im je miliji austrijski jaram od mađarskoga. 


Starčević je uporno ponavljao da su Strossmayer 1 Mardianić“ *vodje, gon- 
čine, zvonari" čije zapovijedi, dobivene iz Austrije, slušaju “višji 1 nižji Slavoser- 

bi". Kao u Hervatu i Hervatskoj, nastavlja u spisu “Nekolike uspomene" na svoj 
karakteristični “stekliški" način s njihovim ocrnjivanjem. Kaže da “samo obraz, 
značaj" Strossmayera može podnositi neprekinutu zakletu izdaju Hrvata jer njega i 
Mažuranića “vodi najblatnia sebičnost, najnižji ostan životinje“, pa nanose Hrvati- 
ma još više zla nego što bi to morali po nalogu Austrije. Glavna je nesreća, daka- 
ko, u tome što oni uče Hrvate da “nemogu o sebi biti" nego da se moraju pokoriti 
ili Mađarima ili Austriji. Starčeviću je nepodnošljivo što se Strossmayer, iako je 
glavni izdajica domovine, slavi kao mecena i dobrotvor hrvatskoga naroda i da ima 
onih “koji samo što neližu prašinu stopa njegovih". Prema Starčeviću on naime 
svoj novac daje “čerčkarom koji imaju sramotiti i otupljivati Hervate". Pri tome je 
glavno zlo “jugoslavstvo, jugoslavenska akademia, jugoslavsko sveučilište“. 

Razumije se da je Starčević bijesan zbog pojedinačnih Strossmayerovih 
čina koje uvijek tumači kao zlo i sramotu za Hrvate. U “Uspomenama" ne napa- 
da njegovo držanje na Vatikanskom koncilu ali zato napada njegove razmirice s 
nadbiskupom Haulikom. Kaže, doduše, da “Haulik biaše najpouzdanii i najpro- 
sukanii udvorica. On biaše najprije Austrianac, onda stopervo kerstjanin'". No on, 
prema Starčeviću, “niti občinja svoje svetjeničtvo, niti muti po narodu" kao 
Strossmayer. Zato Starčević psuje Strossmayera kao “govnovalja“ koji u polemi- 
ci (1863.) “starca' Haulika “gerdi i vredja?,* 

Razumije se da Starčević ne želi prihvatiti opću ocjenu da je njegov prvak 
“Slavoserbah'', Ivan Mažuranić, dobar pjesnik. Za njegovu dopunu Gundulićeva 
“Osmana'" kaže da je uspjela iako je bio vezan “tudjom Gundulićevom osnovom, 
tudjim, njegovim duhom". Pri tomu valja spomenuti da je Starčević imao nega- 
tivno mišljenje i o Gunduliću. No “Čengićkinja"? mu je “sablazan? jer Mažuranić 
slavi ubojstvo Čengić-age iz potaje, što je za Starčevića “gnjusno delo". Obara se 
i na spis “Hervati Magjarom' iz 1848. kojim Mažuranić zahtijeva jednakost, slo- 
bodu i bratinstvo za sve narode pod ugarskom krunom. Čini se da mu taj spis nije 
dovoljno demokratičan, a psuje ga i zbog jezika koji se može “hvatati' samo 
“možda pohervatjenih Ciganah i drugih barbarah po Hervatskoj?.' Starčević nas- 
toji izbrisati političke opreke između Strossmayerove i Mažuranićeve struje izja- 
vom da su Mažuranićevi “janičari“ 1 Strossmayerovi “mameluci" složni u mržnji 
protiv Hrvata 1 da su se te dve “herpe" svađale samo radi službi. Podloga njego- 
ve konstrukcije uvijek je iluzija “da su Hervati narod koj nemara udarati na Aus- 
triu, nego ju ruši i samim mirovanjem svojim: samo ako ju nebrani, on ju već 
time ruši", I ovom prigodom tvrdi da su Hrvati mogli “postati svojim narodom" 

već u vezi s ratovima u 18. stoljeću sve do 1848., i nakon sloma 1859., da su 
mogli “upropastiti Austriu" samo da su imali volju, da su oni jedini narod koji 
već 350 godina, tj. pod Habsburzima, tako neizmjerno trpi da zaviđa “bratji" pod 
Turčinom. Uvjerava čitatelje da duh Hrvatskoga sabora 1861., koji je odbio priz- 
nati zajedničke poslove s Austrijom, “Žive u svemu narodu hervatskomu“ kao 
program Stranke prava. Kaže da njemu nije stalo do slabljenja ili propasti Aus- 
trije ako se Hrvatska time ne “pokoristi". Volju hrvatskoga naroda upropastili su 
“Slavoserbi"? pod Strossmayerom i Mažuranićem svojim “vertoglavenjem?" i pret- 
varanjem naroda u “kopile", jer pokušavaju “zaterti“ njegovo ime i slavnu proš- 
lost jugoslavenskim imenom. Starčeviću je važno uvjeriti čitatelje da u “Slavo- 
serbah" nije riječ o tome da hrvatski narod popusti vladaru nešto od svojih pra- 
va, nego da se preda tuđemu narodu i učini sužnjem. Nisu dakle tuđinci pokorili 
Hrvate nego njihov domaći “izmet". Tješio se da je hrvatski narod ipak upoznao 
“nečistu kerv", koja ga je osramotila, kao “tuđu, slavoserbsku" i da neće dopus- 
titi “sužanjskoj pasmini" da i dalje “oskvernjuje svetu zemlju Hervatah". Završa- 
va svojom velikom nadom u “novo pokolenje", koje će obnoviti sreću, slavu 1 ve- 
ličinu hrvatskog naroda, i u sunce “koje se rađa za unesrećene narode". Spis nai- 
me nosi datum 23. srpnja 1870. Starčević je dakle morao znati da je Francuska 
19. srpnja objavila rat Pruskoj. Njegov oslobodilački rat bio je na pragu. Grozno 
razočaranje — slom Francuske Carevine — doživio je mjesec dana poslije. 


U veljači 1870. prestala je izlaziti Fervatska pa Starčević i Kvaternik nisu 
imali u rukama oruđe za širenje svoga nauka u doba kada je politički život bio u 
znaku parnice kod petrinjskoga pukovnijskog suda na tužbu baruna Raucha pro- 
tiv Zatočnika. Vidjeli smo već da je tužba odbijena i da su zato ugled i značenje 
Narodne stranke znatno porasli. 


Neusporedivo jače od toga neuspjeha njihova ocrnjivanja Narodne stranke, 
Starčevića i Kvaternika morao je pogoditi ishod francusko-pruskoga rata. Ta, uv- 
jeravanje čitatelja da je samostalna hrvatska država moguća u bližoj budućnosti, 
temeljilo se na viziji sigurne pobjede Francuske, koja će skršiti mrske despocije 
Prusku i Austriju i pomoći svim potlačenim narodima da se oslobode, pa će tako 
i Hrvati dobiti priliku da na ruševinama Austrije ostvare svoju državu. Dogodilo 
se, međutim, upravo suprotno. Rat je svršio katastrofalnim porazom francuske 
vojske kod Sedana 2. rujna 1870. Napoleon III., kojega su Starčević i Kvaternik 
proglasili provoditeljem ideja Francuske revolucije, zarobljen je, a Francuska je 
postala republika. I ne samo to. Vidjeli smo da Starčević nije priznavao njemač- 
kome narodu nikakvu kulturu i da je njegovo glavno obilježje vidio u krajnjoj pok- 
varenosti, pa ga je proglasio učiteljima “Slavoserba". I sada se, prema Starčeviću, 
najgori europski despot, pruski kralj Wilhelm, proglasio njemačkim carem, i to u 
Versaillesu, na tlu “velike nacije". Nije se moglo zamisliti veće poniženje za Fran- 
cuze, a i za Starčevića i Kvaternika. Njihov “napoleonički" san ležao je u prahu i 
maštanje o općeeuropskom ratu za pobjedu nacionalnih i demokratskih načela, 

proglašenih Francuskom revolucijom, završeno je. Starčević je mogao čekati. Dok 
je njegov nauk živio u srcima mladih, bilo je i nade. No Kvaternik je izgubio str- 
pljenje. U njemu je počela dozrijevati odluka o djelu o kojemu je sanjao od počet- 
ka svoga političkoga rada. Približavao se trenutak Rakovice! 

Obnova Zervatske, ovaj put kao političkoga tjednika, bila je nužna zbog 
nastavka napada na Narodnu stranku 1 ispunjenja praznine koja je nastala pora- 
zom Francuske. Starčević i Kvaternik su naime od početka svoje djelatnosti iz- 
javljivali ili dali do znanja da je srž njihova nastojanja postignuće samostalne hr- 
vatske države uz pomoć zapleta među velikim silama, pri čemu je “gospodarica 
položaja Francuska. (Kvaternik se samo nakratko odrekao Francuske jer je nje- 
zina diplomacija pomagala Mađare.) Starčević i Kvaternik nisu se htjeli približi- 
ti cilju samostalne države političkom praksom pa su, štoviše, dnevnu politiku kao 
snalaženje u danim prilikama proglasili nemoralnom — “slavoserbskom''. Nada 
da će se uskoro stvoriti neka konstelacija velikih sila korisna njihovu cilju, priv- 
remeno je nestala. No oni se nisu odrekli uvjerenja da Austrija mora propasti. 
Opstanak dualizma još je bio nesiguran zbog mogućega okreta Franje Josipa pre- 
ma federalizmu, a neposredno nakon ujedinjenja Njemačke još nisu bile jasne 
Bismarckove namjere u vezi s održanjem Habsburške Monarhije i njegovom pot- 
porom dualističkome uređenju. 

Za širenje pravaškoga nauka u tim je uvjetima bio nužan periodički poli- 
tički list. Molba za izdavanje tjednika Hervatska predana je 29. srpnja 1870. (fj. 
nakon početka francusko-pruskoga rata), no priprema za izdavanje počela je u 
novim uvjetima nakon francuskoga poraza. Ban Rauch dopustio je izlaženje Her- 
vatske nakon kolebanja od tri mjeseca. (Valja spomenuti da je bilo i drugih mol- 
bi za izdavanje listova koje je odbio.) Dotadašnji se pravaški tisak, doduše, nije 
bavio njegovim režimom ali je zastupajući svoje teze davao više ili manje prikri- 
veno do znanja da se nikako ne slaže s mađarskom prevlasti koju je prikazao kao 
zlodjelo Austrije ne samo prema Hrvatskoj nego i prema Mađarima. No čini se 
da je psovanje “Slavoserba" kao dopuna hajke njegova režima protiv Narodne 
stranke bilo Rauchu (a vjerojatno i mađarskoj vladi s kojom se zacijelo posavje- 
tovao) najvažniji kriterij. 

Nakon dopuštenja izlaženja Fervatske, razaslano je “Otvoreno pismo" 
potpisano 25. studenoga 1870. od “odvetnika' Kvaternika kao vlasnika lista i 
Vjekoslava Bacha kao urednika. Ono nosi sve značajke osnovnih uvjerenja 
Stranke prava prikazanih Kvaternikovim stilom." Kvaternik prije svega pobija 
mišljenje da pad Napoleona III. znači ujedno i slom Stranke prava i uvjerava či- 
tatelje da taj “obrat europejske politike...nedeluje baš ni najmanje na politiku i 
osećanja stranke prava". No kaže da je ona dužna, s obzirom na najnovije europ- 
ske događaje, prikazati narodu i “razloge sadanjega svojega nepokolebivoga po- 

litičkoga deržanja". Drugim riječima, Stranka prava ne odustaje od svoga cilja 
iako je propala glavna nada u njegovo razmjerno brzo ostvarenje. Napadajući Na- 
rodnu stranku već uobičajenim grubim rječnikom, Kvaternik se brani od optuž- 
bi njezinih pripadnika da su pravaši mađaroni i buntovnici i tvrdi da hrvatsko dr- 
žavno pravo štiti hrvatsku krunu, dinastiju te Austriju i Ugarsku, jer ako Austrija 
ne dopusti to pravo, nastradat će u bilo kojoj konstelaciji velikih sila. Očigledno 
je zadaća Hervatske da pripremi čitatelje za izbore 1871. ali i za velike ustavne i 
državnopravne borbe kojima su “povod vanjski uplivi“. 


Kvaternik napada Narodnu stranku kao “ruso-slavofile" koji rade za aus- 
trijsko-njemačke svrhe i za “serbež? i obećava da će u listu pratiti pitanja “slo- 
venskih narodah". (Dakle još uvijek nije preuzeo Starčevićevo učenje da Slaveni 
kao skupine naroda ne postoje.) Kako bi opravdao tvrdnje da jedino Stranka pra- 
va zastupa pravi narodni pravac, Kvaternik kaže da unionisti slijede mađarsku, 
dakle tuđu, politiku i da će Hervatska bilježiti “dobre kao i neopravdive čine? 
vlade. No ističe da vladu ne poistovjećuje s njezinom politikom i da će u tom 
pogledu imati posla samo sa strankom koja ju podržava. Kaže također da bi us- 
tavna vlada morala prepustiti mjesto vladi koju podupire javno mišljenje. Ako to 
ne učini, ona je “tudja služica", a “ustavoljubnu vladu" javno će mišljenje brzo 
opet pozvati na kormilo, dok se vlada koja bi se služila nasilnim i nepoštenim 
sredstvima, ne bi održala. Te smušene izjave pokazuju zacijelo blagu kritičnost 
prema Rauchovu režimu. U nejasnoj situaciji s obzirom na vanjske i unutrašnje 
političke prilike, Stranka prava nalazi jakost i utjehu u devizi: “Neima prava pro- 
ti prava, ni zakona proti neoborivu zakonu!" Pri tome Kvaternik prihvaća Starče- 
vićevu tezu izraženu u njegovu razgovoru s “prostodušnikom". Od pristaša se 
očekuje “najskrupuloznije političko pravoslavije" prema načelima Stranke prava, 
ali pri upotrebi tih “istinah"? oni su slobodni djelovati prema svom vlastitom 
duhu, dakako uz isključenje “oportuniteta" i “praktičnosti“. 


Odgovarajući na porugu predstavnika Narodne stranke da Stranka prava 
ima vrlo malo pristalica, Kvaternik tvrdi da uz nju pristaju svećenici, slavna lica, 
neprodani učenjaci, činovnici, građani, mladost i, naravno, “miliuni nepokvarena 
još hervatskoga puka? koji nije hranjen “trovilom otrovane književnosti“ 1 nije 
pod utjecajem “bezsvestne herpe tobožnje inteligencije". Prema Kvaterniku je u 
redovima Stranke prava mjesto svim “razredom", “stališem? i “verozakonom". I 
ovom se dakle prilikom ponavlja stalno uvjeravanje: dok Hrvatska nije slobodna 
i samostalna država, ne može imati više stranaka koje bi zastupale različite inte- 
rese, nego samo jedan pokret svih Hrvata, Stranku prava — a tko nije s njome, iz- 
dajnik je. “Obranimo-li jednom, izvojujemo-li si jednom sva prava svoja: tada se 
može u ime božje, ta velika “narodna* stranka gledeć na sredstva, kako da se iz- 
vojevana sloboda čim uspešnije i uzderži, porazdjeliti i razići po razredih, tež- 
njah, osvedočenjih, duhu i pravcu živaljah, iz kojih je sastavljena bila u uzvišeni 
cilj. Aristokracija i demokracija; klerikalizam i slobodnjačtvo; buržoasija, kon- 

servatizam, liberalizam, sve to može 1 opet u društvu deržavnom preuzeti svoju 
zadaću, da svaki po svojem geniju 1 osvedočenju svoju k obćemu dcbru doprine- 
se: nastojeći čim mnogobrojniju herpu oko svojih načelah prisakupiti si.?'“ 

Sam “program Stranke prava pod geslom: Bog i Hervati! u ovom “Otvo- 
renom pismu već je poznat iz brojnih izjava — Hervatska će pozorno pratiti raz- 
voj vanjskih događaja i tome prilagoditi svoju vanjsku i unutrašnju politiku, nas- 
tojat će “oko ujedinjenja našega hervatskoga plemena u jedno, i to prije svega na- 
rodno, zatim i političko-deržavno telo", ali samo na temelju znanosti i razuma (tj. 
ne bunom) i uz borbu protiv “bolestne ili sužanjske pasmine". Stranka prava pri- 
kupit će uz hrvatstvo Dalmaciju, Krajinu 1 Istru, borit će se za uspostavu hrvat- 
skoga ustava, za unutrašnju slobodu, moral i gospodarstvo. Uz ovako napredne 
Hrvate pod žezlom Habsburgovaca, zacijelo će se okupiti i “suplemenic1", tj. svi 
Hrvati “drevnoga Ilirika, Dalmacije, Panonije, Norika, stranom i Maćedonije, u 
jedno narodno-političko nerazdeljivo telo". U skladu sa svojim “Istočnim pita- 
njem" kaže da bi Hrvati u tom slučaju mogli postati odlučan činitelj na istoku Eu- 
rope, kao što su to bili u prvih pet stoljeća “svojega bivstvovanja na jugu", te ug- 
ledni na zapadu, a održavali bi dobre odnose s “pobratimskim'' bugarskim naro- 
dom. Na južnoslavenskom prostoru dakle nema ni Slovenaca niti Srba. 


Prvi broj tjednika Hervatska pojavio se 1. siječnja 1871., tj. uoči Raucho- 
va pada. No list je mogao nesmetano izlaziti i za novoga bana Bedekovića. Za- 
točnik, sisačko glasilo Narodne stranke, oborilo se uoči i na početku izlaženja 
Hervatske na Starčevića i Kvaternika iz pera Josipa Miškatovića. Kaže da Rauch 
šalje u borbu protiv Narodne stranke one ljude “kojih načelo ako je istinito, ima- 
lo bi biti načelu njegova sistema mnogo ljući neprijatelj nego smo mi'. Zagrebač- 
ka cenzura propušta Starčevićeve i Kvaternikove spise kao Rauchovo oružje pro- 
tiv Narodne stranke. Istaknuvši Rauchov neuspjeh jer ima iza sebe samo činov- 
nike i denuncijante, Miškatović kaže da je ban postao Starčevićev i Kvaternikov 
patron jer mu pomaže njihovo “ludo bjesnilo". No Narodnoj stranci sigurno ne 
šteti ideja “podpune hervatske neodvislosti" i “suverene hrvatske države, niti 


neosnovani ukori koje “bezumje izmišljava i prosipa. 


Nakon pojave Hervatske, Zatočnik se opširnije pozabavio “prorokom 
Starčevićem koji “prostačkim svojim vladanjem i neotesanim govorom i pismom 
hoće da si pribavi neku važnost u javnom životu". Ti “muževi prava" mnogo su 
napisali u posljednje dvije godine ali su to i jedino oni pročitali, “jer doista treba 
ugladjenu čovjeku jakih živacah, priviklih i rakiji klipari i bielu luku, koji bi se 
osim za kaznu, htio baviti proizvodi njihova pera." Zatočnik kaže da “patentira- 
ni“ Hrvati, Starčević i Kvaternik, pišu svoje “smrdeljike" kako bi se razlikovali 

Zatočnik, 21. LX. (Poslje godinu danah); 22. X. 1870. (Mlada stranka) 

od ljudi “okuženih" društvenom uglađenošću, čednošću i pristojnošću i da ističu 
kako ne pripadaju “boljem društvu". Misli da nisu ništa postigli jer su im čitate- 
lji okrenuli leđa “kao pijanu čeljadetu". No čini se da to nisu uradili svi jer Za- 
točnik drži da je nužno, nakon što se pojavila Hervatska kao tjednik tih “muže- 
va", poučiti mlade o njihovu značaju. List kaže da su neki publicisti uzalud tra- 
žili dozvolu za izdavanje hrvatskoga i njemačkoga političkog lista, a neki odvjet- 
nici za pravničko glasilo. U Rauchovu režimu samo “muževi mogu izdavati svo- 
je spise i novine. 

Zatočnik se osvrće na stekliške optužbe da je Narodna stranka kriva za 
Hrvatsko-ugarsku nagodbu. Starčević i Kvaternik bili su do pred kraj zasjedanja 
Hrvatskoga sabora 1861. uz Narodnu stranku ali su zastupali radikalniju politi- 
ku. Iako ocjenjuje njihovo odbijanje zajedničkih poslova s Austrijom nezrelim i 
opasnim, ne odriče “niekateljima" patriotske namjere kako bi se postigla što ve- 
ća hrvatska samostalnost. Ali Hrvati nisu Mađari koji su postigli svoju državnost 
uz priznanje zajedničkih poslova s Austrijom. Pri tome Hrvatska uopće nije bila 
pitana ali je morala plaćati porez i davati vojnike. To “muževi" ne žele vidjeti. 
Oni se ne usuđuju progovoriti o Rauchu i mađaronskom Saboru koji je pristao na 
sve što su Mađari u ime Hrvatske dogovorili s Austrijom, a bijesne na Narodnu 
stranku koja nema veze s ugovorom Austrije i Ugarske. Zatočnik kaže da Starče- 
vić i Kvaternik ne udaraju na vladinu stranku koja je zajedno s njima 1861. nije- 
kala zajedničke poslove s Austrijom, a sada je naprtila domovini sve terete koji 
izviru iz zajedništa Austrije i Ugarske. 


List stavlja Rauchu u usta izjavu koja možda odgovara njegovu mišljenju 
o pravašima. Kad su ga pitali zašto dopušta djelatnost “muževa" iako se oni iz- 
jašnjavaju protiv svake veze i s Ugarskom i s Austrijom, on je navodno odgovo- 
rio: “To su im smešni i nedužni norci, ti Starčevićianci. Oni nebudu uniji s Vu- 
gerskom nikakve spačke delali, i dobro je da se grizu s opozicijom, i zato nam 
nemogu biti nego od koristi ako opoziciju slabe." Zatočnik drži da se Rauch slu- 
ži Starčevićem i Kvaternikom kako bi oni pridobili “neizkusnu mladež" koja se 
zanosi nedostižnim idealima, a u svojoj slijepoj bjesnoći, preuzetoj od “muževa“, 
mogla bi postati Rauchovo besvjesno oruđe protiv Narodne stranke. Starčević i 
Kvaternik neizravno podupiru sadašnje stanje, što je kukavnije i grešnije od pos- 
tupka onih koji taj režim otvoreno podržavaju. 


Zatočnik se, razumije se, posebno obara na “uspomene" “derviša" Starče- 
vića. Kaže da on, doduše, piše prostački i surovo ali razgovjetno, dok Kvaterniko- 
vo pisanje zvuči kao govor “ludjaka u ludnici", on je brbljav, dosadan i “upravo 
ogavan". No obojica su mnogima “psihologična zagonetka". Čudi se kako u obra- 
zovanim ljudima može biti “toliko surovosti i zlobe, toliko podivljale ćudi i bez- 
dušnosti..." Zatočnik piše da Starčević nije kao dak u Zagrebu izgubio svoju lič- 
ku “oštrinu planinske prostote"? i da se nije oplemenio jer je bio pod nadzorom 
“najsiromašnije vrsti zagrebačkih babah". (Ta je izjava vjerojatno u vezi s desetim 

“Pismom Magjarolacah' u kojemu je “baba" kao “doktor iz svega steklištva?? 
neusporedivo pametnija od jugoslavenskih akademika.) Starčević se, prema Za- 
točniku, nije oteo “tamnu i neplodnu životu? jer je prostota i surovost u njegovu 
biću, pa je ostao izvan društva umjesto da koristi domovini. Predbacuje Starčevi- 
ću i Kvaterniku da bijesne protiv Strossmayera jer ga narod ljubi, a izobraženi svi- 
jet poštuje. Uopće drži da Starčević želi raditi sve obratno nego drugi svijet. Tako 
su mu Kuran 1 Turska uzor jer ih ostali osuđuju. Pripisuje mu da je protivnik bra- 
ka (bio je neoženjen) jer drugi ljudi sretno žive u braku, da se klanja Rauchu jer 
ga drugi mrze, da huli rodoljube koji su žrtvovali službe (Rauch je otpustio čino- 
vnike povezane s Narodnom strankom) da su kruhoborci. Zatočnik drži da prava- 
ši nisu pogibeljni jer svoju “Veliku Hrvatsku" grade pod zaštitom “velikoga Hrva- 
ta" Raucha a uz potporu mladića od petnaest do dvadeset godina, pa će zato nes- 
tati s Rauchovim režimom. No opasni su za moral, pobožnost i ponašanje mlade- 
ži koju uče surovosti i preziranju svega “što je boljim ljudem pristojno, častno i 
sveto". Starčević 1 Kvaternik “izobćeni su 1z boljih i plemenitih krugovah, i zato 
im je sva njihova radnja udešena prema divljačtvu ćudi i ogorčenosti srdca.?'* Za- 
točnikov odgovor Starčevićevim i Kvaternikovim psovkama pokazuje da je riječ o 
izjavama “gospode, tj. predstavnika viših slojeva društva, koji svoj način života 
drže civiliziranim, dok Starčević i Kvaternik ne mogu naći dovoljno riječi da osu- 
de nemoral “gospode" kao najžalosniji izraz života hrvatskoga naroda u ropstvu. 


Zatočnik je, doduše, prikazao Starčevića kao neotesanog, ciničkog i bez- 
dušnog “derviša“, luđaka i posredno Rauchovo oruđe, ali nije mu porekao dos- 
ljednost i smisleno pisanje. No drugačije je bilo s Kvaternikom zbog njegove 
emigracije u Rusiju, pa okreta Francuskoj uz žestoko neprijateljstvo protiv Hab- 
sburgovaca, zatim još jednoga okreta prema “hrvatsko-austrijskoj" politici 
1860./61. 1 tadašnjega kontakta s austrijskim ministrom Rechbergom, pogotovo 
zbog “ruske tajne". Jednako su tako bile dobro poznate Kvaternikove veze s 
Rauchom i drugim mađaronima. Stoga je Zatočnik mogao prikazati Kvaternika 
kao hrđavijega čovjeka od Starčevića i nizati njegove tobožnje nepoštene postup- 
ke, sve tamo od gubitka odvjetništva za apsolutizma. Bio je to težak udarac za 
Kvaternika jer je težio za tim da narod u njemu gleda uzor kreposti kako bi ga 
slijedio pri provedbi njegove misije. Zato je odgovorio serijom članaka “Gorke 
uspomene“, u kojoj je grčevito 1 mukotrpno još jednom proživljavao pojedinosti 
svojega života kako bi obranio svoju čast. Zacijelo ga je to silno iscrpilo. S obzi- 
rom na ozračje zagrebačkih tračeva, u kojemu su se uvijek prepričavali razni 
skandali i izmišljali novi obrati, jedva da je mogao očekivati da je sprao ljagu sa 
sebe. Nije li ga možda i to usmjerilo prema odluci o skorom dizanju ustanka? Za 
nj nije moglo biti većega dokaza o poštenju jednoga čovjeka nego njegov uspjeh 
na čelu narodnoga ustanka ili njegova žrtva. | 


14 
Zatočnik, 3.—5. I. 1871. (“Muževi) 

U novim uvjetima Hervatska više nije nastavila s prezirom svojih prethod- 
nika prema svakodnevnoj politici u stilu Ante Starčevića. Izdavač Kvaternik i od- 
govorni urednik Vjekoslav Bach morali su promijeniti uređivačku tehniku u 
svom novome tjedniku. Kvaternik je želio brzo odgovoriti na događaje svakod- 
nevne unutrašnje i međunarodne politike i na propagandu protivnika. U tom po- 
gledu list je nosio njegov pečat. Čak je obavijestio svoje čitatelje da će politika 
biti na prvome mjestu, dok će se tumačenja povijesne “istine i pravaških načela 
razlagati prema potrebi. Pri tomu veliku važnost ima razmatranje ustrojstva i zna- 
čaja hrvatskoga društva. No nacionalna i moralna filozofija Ante Starčevića ipak 
prevladava. Kao Hervat, i Hervatska objavljuje program isključivo načelnoga ka- 
raktera, bez ulaženja u pitanja političke prakse. 


Vidjeli smo da su Starčević i Kvaternik zamišljali ostvarenje samostalne 
hrvatske države i nacionalnoga načela općeeuropskim ratom koji bi predvodila 
Francuska. Oni su svoju nadu izrekli kategorički i prikazali je, uz ostalo, kao raz- 
mjerno sigurnu budućnost i logičnu posljedicu međunarodnoga razvoja. Ako ta 
čvrsta načelna točka nestaje, nije li onda ugrožen i sam ideal? Zato su Starčević 
i Kvaternik isticali da u Francuskoj još uvijek gledaju osloboditeljicu.'“ Provodi- 
telj načela Francuske revolucije nije više Napoleon III. nego francuski narod. Is- 
tina, morali su svaki na svoj način priznati da međunarodni događaji koje su že- 
ljeli ne mogu uslijediti tako brzo kako su to tvrdili prije Sedana. No nepokoleb- 
ljivo je njihovo uvjerenje da u procesu usavršavanja čovječanstva mora pobijedi- 
ti pravda i sloboda nad despocijom. Inače i njihova težnja za samostalnom hrvat- 
skom državom, kao okvirom za moralni uspon pojedinaca — Hrvata, ne bi imala 
smisla. Očekivali su zato da francuski narod s vrhovnom misijom nositelja slo- 
bode i drugim narodima mora kad-tad svladati njemačku “despotičku pasminu“. 
Hervatska je zato isticala da Hrvati moraju i kao ljudi i kao narod ostati najveći 
prijatelji Francuza. Proglasila je francusku kulturu pravim blagoslovom čovje- 
čanstva i žalila što se rijetki Hrvati mogu otresti svog “poživinčenja“ i upoznati 
francuski napredak. Svejedno je li u Francuskoj monarhija ili republika, samo 
ako Francuzi ne napuste svoje “poslanstvo. Starčević je prilično neuvjerljiv 
kada izjavljuje da Njemačka nakon francusko-pruskoga rata stoji “mnogo kukav- 
nie" nego prije, da Francuska nije oslabljena “nego je strašno razjarena" 1 trebat 
će nešto dulje vremena “za udariti po svoju''. Uvjerava da postoje uvjeti na teme- 
lju kojih će Francuska ovladati Rajnom.'* Starčević je dakle bio spreman prihva- 
titi spas i od Republike, a izrazio se vrlo kritički i o Napoleonu III. Za Kvaterni- 


15 

Hervatska, 1. I. (Francezko-prajzki rat, narav i posledice mu); 8. I. (Naša priklonost, Narav i 
posledice sadanjega rata); 12. II. (Stara želja, Francezka nekad, a danas): 12. HI. 1 9. IV (Na- 
ša pred-Sedanska politika); 2. VII. 1871. (Našim prijateljem). 

ka se to ne može reći. Iz njegovih se članaka vidi kako u francuskim događajima 
stalno traži one elemente koji bi mogli uputiti na skori povratak Napoleona III. 

Hervatska plamti od mržnje protiv Nijemaca koji su pobijedili veliki fran- 
cuski narod. “Herdja? Nijemaca, koju Starčević vidi u 2000 godina njihove povi- 
jesti, pokazala se i u ovom ratu kao nezahvalnost njemačkoga prema francuskom 
narodu, “svojemu dobročinitelju i zaštitniku kroz vekove“. Starčević proglašava ci- 
jelu “švabsku pasminu" barbarskom i izdajničkom. “Pasmina nečista može se op- 
lemeniti i za prosvetlenje prirediti samo mešanjem kervi...? Dakle samo one “Šva- 
be" koji se ženidbom pomiješaju s “čistom ljudskom kervju? mogu roditi “prava 
pokolenja ljudska". Nijemci se uspoređuju s “pasminom iztočnom' u Hrvatskoj 
(na južnoslavenskom prostoru), koja je ostala kakva je i bila, “a gde se pomešala s 
pravom hervatskom kervju, ona daje prave, najbolje Hervate". “,.švabski su mož- 
đani tako protivni umu i naravi, da u njihovu jeziku nije ni konj mužkoga, ni ista 
žena, ni devojka nije ženskoga spola? (das Pferd, das Weib, das Madchen — M. G.), 
žesti se autor prelazeći u svom mahnitom bijesu svaku mj eru“ 


Posebno mjesto u Starčevićevu učenju ima “Naputak Stranke prava“. To je 
uz “Pisma Magjarolacah" zacijelo Starčevićev najpoznatiji spis. “Naputak" nije 
objavljen kao program u prvome broju Hervatske. Nastao je tek pod pritiskom 
pravaških simpatizera, kojima nije bilo jasno koji bi stav imali zauzeti nakon 
francuske katastrofe i kakva bi trebala biti njihova propaganda uoči izbora. Ob- 
raća se “Našim prijateljem? da ih pouči o unutrašnjoj i vanjskoj politici te o 
neophodnim moralnim načelima.“ U razmatranju prvoga pitanja sažeto ponavlja 
svoje toliko puta izrečene tvrdnje da je položaj Hrvatske posljedica nezakonito- 
ga sabora 1865./67. Prema tome glavni zadatak pravaša u Saboru bio bi da to do- 
kažu. Načistu je s time da na taj način ne bi prestala “faktičnost obstojeća u na- 
šoj domovini". Mađari i Austrija popustili bi Hrvatima samo u određenim unut- 
rašnjim i vanjskim uvjetima. Kada bi Stranka prava “zauzela svoje dostojno 
mesto" u narodu i u Saboru, Mađari bi se uvjerili da im ona nije protivnica ako 
prestanu gospodovati nad Hrvatima. Starčević uvjerava svoje pristalice da bi Ma- 
đari u tom slučaju dali Hrvatima slobodu kako u njima ne bi imali jake neprija- 
telje, dok Austriji tada ne bi preostalo ništa drugo nego da se sporazumije s “pra- 
vim" Hrvatima. No kako bi se sve to postiglo? Starčević ni tada ne nudi neki ak- 
cijski program. Čini se da mu je najvažnije naglasiti kako su i nakon Sedana me- 
đunarodne prilike za Hrvate “posve dobre". U tu svrhu izrađuje cijelu konstruk- 
ciju kojom nastoji dokazati da Hrvate očekuje još sjajnija budučnost nakon pada 
Napoleona III., koji je ionako imao previše obzira prema dinastijama. Uvjerava 


17 
Hervatska, 22. I. 1871. (Zadnji rat Napoleona III.) 


18 
Hervatska, 2. VII. 1871. (Našim prijateljem), Djela III, 459-462; “Naputak? je objavljen više 
puta, primjerice: Naputak za pristaše stranke prava, Zagreb, 1900. 

pravaše da će Francuska kao monarhija ili kao republika ipak preurediti Europu 
i osigurati Hrvatima život i dobru mogućnost napretka. Ako Francuska postavi 
makar samo temelj preuređenju Europe, Hrvati će postići oslabljenje Austrije 1 
Mađara. “Svakim bo korakom Francezke napreduje stvar slobode i načelo narod- 
nosti", uskliknuo je u svojoj velikoj ljubavi prema francuskom narodu. Morao je 
ipak prihvatiti mogućnost da Francuska ne bude prva u Europi, ali se ni time nije 
dao zbuniti. Tvrdi da bi se u tom slučaju natjecale Rusija i Njemačka “i obim bi 
najvećma stajalo do Hervata". Nijemci bi tada satrli Mađare, a vanjske bi sile 
smekšale Austriju. | 


Starčevićevo umovanje obavijeno je njegovim dubokim ogorčenjem 1 na 
samu hrvatsku povijest koju je ujedno volio i mrzio. Kako je to više puta rekao, 
uvjeren je da su i prije njega postojali pogodni uvjeti da se hrvatski narod oslo- 
bodi. To se nije desilo jer vodeće ličnosti nisu iskoristile priliku. Tek on, tj. Stran- 
ka prava, može hrvatskome narodu osigurati mogućnost da više ne propusti po- 
voljne prilike. Što dakle treba raditi da se postigne taj cilj? Za postizanje slobo- 
de nije u “Naputku? preporučio političku i gospodarsku djelatnost. To će doći 
poslije! Nije njegova briga razraditi sam način oslobađanja. On je mogao i znao 
upozoriti samo na jedno — na moralno usavršavanje pojedinaca radi širenja svo- 
ga nauka u narodu jer su krepost i razum, dakle “prosvetlenje“, bitni uvjeti za na- 
cionalno osvještenje i oslobođenje. Taj njegov osnovni stav vidi se u brojnim 
člancima a pogotovo u “Pismima Magjarolacah'. No u “Naputku" Starčević je 
sastavio pravi pravcati katekizam u 30 točaka. Izraz je to njegove ideologije koja 
se nadahnjuje učenjem prosvjetitelja, a pogotovo Rousseaua koji u nacionalnoj 
državi vidi okvir za slobodan izraz najplemenitijih osobina čovjeka. Što je viši 
moral u jednoga naroda, to je bliže i ostvarenje ideala samostalne države. Takav 
slijed misli određuje značaj “Naputka" koji baš nije neko agitacijsko sredstvo za 
izbore. No Starčeviću to zacijelo nije važno. On želi da “Naputak", koji je sam 
nazvao “obćenitim', bude još jedna iskra koja održava “vatru* njegova nauka. 


Starčević i u “Naputku* ostaje dosljedan pouci koja se obraća isključivo 
inteligenciji. Ne govori “pravim Hrvatima, tj. pravašima u cjelini kako to inače 
čini. Sastavio je “obćenit naputak, koji pravim (podcrtala M. G.) članovom stran- 
ke za porabu služi.? Uvjerio se naime da povlađivanje njegovim načelima nije 
jamstvo da netko bude “pravi'' Hrvat. Zar ga u interesu svojih karijera već nisu 
napustili Matok, Accurti i drugi? To se može dogoditi i s onima koji se sada zak- 
linju na pravaška načela. “Naputak" je prema tome namijenjen usku krugu pra- 
vaške elite, koja mora služiti narodu kao uzor kreposti. Starčević zapravo upuću- 
je nositelje svoje “vatre? kako će oni dalje poučavati narod. Razumije se da vrli- 
ne, koje Starčević očekuje od pravaške elite, nisu samo izraz općih ljudskih vred- 
nota. Njih treba uskladiti s potrebama hrvatskoga naroda i s njegovom misijom. 


19 
“Naputak? se dijelio kao letak uoči izbora. U Hervatskoj je objavljen tek nakon izbora. 

Pojedine točke Starčevićeva katekizma odnose se zapravo na tri područja, 
koja su i inače u središtu njegovih razmišljanja. To su opće moralne zasade, od- 
nos vođa i naroda i želja za homogenizacijom hrvatskoga društva. Stranka prava 
mora raditi “upućivanjem, podučavanjem“. Preporuča strpljivo poučavanje i 
upotrebu “izkustvenih dokaza". Starčević je uvjeren da je hrvatski narod zane- 
maren u “duhovnom obrazovanju', donekle i pokvaren ili “zasukan" i da zato 
najviše “derži do dobra telesnoga". Stoga ga prije svega treba poučiti da tjelesno 
dobro može postići samo duhovnim putem, slobodom 1 prosvjećenjem. Ipak je 
uvjeren da u hrvatskom narodu “ima serdca neraztrovana i uma nesmućena? i da 
se ljubeznim poučavanjem u njega mogu učvrstiti općeljudske vrline: rad, šted- 
nja, sloga, “pravica", nepodmitljivost, štoviše 1 uljudnost 1 prijaznost. Ovo pos- 
ljednje baš nije osobina Starčevićeva gruboga, “stekliškoga" pisanja ali je on 
mlade pristaše ipak upozoravao neka ne prijete i ne viču jer time ne služe dobroj 
stvari. Najvažnija pouka pravaškoj eliti krila se u upozorenju da se trudi spozna- 
ti “naravu“" stvari kako bi mogla narodu otkriti njegove prijatelje 1 neprijatelje. I 
iz “Naputka" se vidi da Starčević ne želi slijepe sljedbenike, iako sebe smatra 
prorokom koji je najdublje proniknuo u bit pojava, nego pristalice koji razmišlja- 
ju o istini koju je on otkrio 1 sami je dopunjuju u pojedinostima. 

Budući da je Starčević tvrdio da su vođe naroda, tj. pripadnici Narodne 
stranke, izdajice i da uopće nisu Hrvati, morao je u “Naputku" istaknuti kako za- 
mišlja likove pravih narodnih prvaka, tj. pripremiti pravaše za tu funkciju. Želio 
je, prije svega, da svaki pravaš zadrži položaj koji ima ako time može koristiti na- 
rodu. Poučavao je da se ne smiju primiti u stranku oni koji “traže samo svoju ko- 
rist ili razkoš“, da treba upoznati ljude koje puk cijeni. Ako je to samo zbog bo- 
gatstva 1 vlasti, onda ih puk zapravo potajno mrzi, 1 pravaši se ne smiju za njih 
brinuti, ali moraju drugovati s onima koji zavređuju poštovanje puka i poučavati 
ih. Upozoravao je pravašku elitu da ne okrivljuje pojedince, nego sustav i one 
koji su ga uveli ili ga brane. I tad ističe načelo svjesnoga suverenog naroda koji 
se od pojedinih vođa ne smije ničemu nadati nego mora sam upravljati svojim 
“velikim stvarima". Nikakav mu sabor ne može pomoći sve dok u njemu ne budu 
zastupnici koji će raditi za njegovu sreću, tj. pripadnici Stranke prava. Dakako, 
pravi narodni zastupnici ne smiju obećavati narodu ono što mu ne mogu dati. 

Težište Starčevićeva nauka je u isticanju potrebe za povezivanjem i homo- 
genizacijom nacionalne zajednice kao preduvjetom za oživotvorenje samostalne 
hrvatske države. Zato je poučavao pravaše da moraju odgajati narod za slogu, 
učiti da se narod prema narodu odnosi kao obitelj prema obitelji, iščupati mu iz 
srca zloću koja uzrokuje da se jedni vesele nesreći drugih i upozoravati ga da sva- 
ko “domaće zlo" postaje i nesreća za pojedinca. Pravaši moraju vratiti narodu 
njegovu izgubljenu vjeru, otvoriti mu oči za neistinu i teške posljedice tvrdnji da 
su Hrvati “narod malešan i preslab", a to mogu najbolje učiniti usporedbom po- 
vijesti i narodnosti današnje Hrvatske s drugim državama. Starčević dakle pozi- 

va pravaše da pouče hrvatski narod o njegovu prošlom “veličanstvu" i budućoj 
snazi ako se cijelo stanovništvo južnoslavenskoga prostora (osim Bugara) prog- 
lasi hrvatskim. 

Svoje mišljenje o homogenizaciji hrvatskoga društva najjasnije je izrazio 
u “Naputku". “Seljanstvo i najniže građanstvo na jednoj a svi ostali staleži na 
drugoj strani, u Hervatskoj su dva neprijateljna življa. Nijedan taj živalj o sebi ne 
može ništa; oba složna svemoguća su. Stranka će prava sljubit i ta dva velika živ- 
lja i njihove sve dele, ako se svojski zauzme, da odbaciv iz svih staležah nečiste 
ljude, iz pravih muževah svih staležah splete jedan venac na slavu, složi jednu 
vojsku prosvetlenja i napredka na obranu domovine." Starčević dakle zamišlja 
homogenizaciju hrvatskoga društva čišćenjem pojedinih društvenih slojeva od 
“nečiste kervi"?. Misli dakle da je moguć moralni napredak pa želi da “viši" dru- 
guju s “nižima? i da na taj način uzvise sebe i pokažu svoju plemenitost. Svi bi 
društveni slojevi morali postići moralnu visinu, koja bi omogućila društveni 
sklad potreban za oživotvorenje ideala cijeloga hrvatskoga društva. Te su zamis- 
li logična posljedica učenja da Stranka prava mora obuhvatiti cijeli hrvatski na- 
rod, a to može postići samo jedinstvenim moralnim zasadama u svim društvenim 
slojevima. U Starčevića je trajna nada u mogućnost takva utopijskoga društva u 
samostalnoj hrvatskoj državi koja bi izgubila svoj smisao kada bi joj društvo bilo 
jednako pokvareno kao u vrijeme vladavine tuđinaca. 


Starčević nije u “Naputku? rekao nijedne riječi o potrebi građanskih slo- 
boda i demokratizacije političkoga života, dakle o bitnim pitanjima pseudoustav- 
noga dualističkoga uređenja, što je moglo dobro poslužiti u izbornoj agitaciji. No 
moramo imati na umu da Starčevića uvijek zanima samo priprema hrvatskoga 
društva za konačno oslobođenje, a tek nakon toga on, kao i Kvaternik, zamišlja 
građansko društvo na temelju demokratskih sloboda i više stranaka. Borba za 
građanske slobode u uvjetima ropstva za nj bi bila samo “petljania". Htio je sve 
snage usredotočiti na pouku hrvatskoga naroda kako bi se obnovio njegov neka- 
da “veličanstveni duh u smislu moralnih zasada svoga nauka. 


Sredstvo nacionalne integracije Starčeviću je i vjerska tolerancija koja se 
temelji na predodžbi da su Južni Slaveni triju vjera Hrvati. Zato upozorava da je 
“vera stvar duševnosti“, da se narod ne smije dijeliti po vjeri, da se svakome mora 
dopustiti vjerska sloboda i da dosadašnje vjerske razmirice u tomu jednom naro- 
du služe samo njegovim neprijateljima. 


Ocjeni problema harmonije hrvatskoga društva u pravaša može poslužiti i 
članak — program za djelatnost Stranke prava u Saboru koji je vjerojatno pisao 
Kvaternik."' Njezin bi zadatak bio da i u Saboru objavi kako da narod stekne što 

mu pripada 1 kako da se preporodi za plemenitiji život. U tu svrhu hrvatski narod 
mora upoznati sam sebe, uz ostalo 1 tako da mu pravaši govore o stvarnim uvje- 
tima života hrvatskoga društva i njegovih “razreda'. Stranka prava zato navješću- 
je da će proučavati ove “razrede' hrvatskoga društva: “boljare", tj. nekadašnje 
feudalno plemstvo, svećenstvo, građanstvo, seljaštvo, proletarijat i “našu mla- 
dost". Hervatska u društvenoj strukturi traži ključ koji bi odgovarao duhu vreme- 
na i potrebi naroda, a omogućio bi da se odnosi raznih društvenih slojeva blagot- 
vorno usklade radi sreće cijeloga naroda. U tu svrhu pomišlja na preuređenje pos- 
tojećih institucija, a i društva. ' 

Psovanje “Slavoserba" nije postiglo cilj kojemu su se izdavači Hervatske 
nadali. Naime, na svibanjskim izborima 1871. Narodna je stranka doživjela iz- 
vanredan uspjeh unatoč skučenu izbornom redu i pritiscima. Dobila je naime 51 
mandat, a Unionistička svega 13. Dakako da mađarska vlada nije dopustila dje- 
lovanje Sabora s narodnjačkom većinom. Zasjedanje je tri puta odgođeno i na- 
posljetku je Sabor raspušten zimi 1872. Na svibanjskim izborima Kvaternik je 
propao, 1 to je vjerojatno ubrzalo njegovu odluku da digne bunu u Vojnoj krajini. 
Zaslugom Eduarda Halpera u krapinskom je izbornom kotaru izabran Ante Star- 
čević 1 objavio je program svoje saborske djelatnosti.“ Pri tome se pokazalo da 
nije do kraja “nekavac". Koliko god je prezirao Sabor, to “zagrebačko torovanje?, 
bio je spreman iskoristiti ga za svoje pouke, a i zahvatiti neke društvene proble- 
me iako je tvrdio da se oni ne mogu rješavati dok traje “nezakonita faktičnost". 
Zanimao ga je prije svega nov zakon o zadrugama kako bi njihovi članovi pretr- 
pjeli što manje štete pri diobama. On i Kvaternik protivili su se zakonu Raucho- 
va sabora koji je nastojao ubrzati prijelaz iz zadružnoga u individualno gospodar- 
stvo. Ustali su protiv neograničene diobe seljačkoga posjeda u interesu velepos- 
jeda očekujući da će to ubrzati pauperizaciju seljaštva. Isticali su da je seljački 
“stalež" najvažniji. Držali su da je gospodarski napredak moguć samo ako se uz 
veliki posjed razvija srednji i mali posjed, što je Kvaternik istaknuo još u svomu 
“Hrvatskom glavničaru". Bilo bi potrebno da svaki “radnik* ima kućicu i posjed 
a ne da bezgraničnom diobom zadruga dođe do ugnjetavanja radnika “po gospo- 
daru radnje" 1 do ugrožavanja mirnih posjednika od “beskućnika". Spriječi li se 
dioba i omogući povoljno ustrojstvo zemljišnoga posjeda, “neće biti socialistič- 
kih ni communističkih nesgodah, neće biti radničkoga pitanja, koje neda spavati 
posedniku ni deržavniku mnoge zemlje." Starčević i Kvaternik željeli su što po- 
laganiji proces diobe zadruga, za razliku od poslodavaca, veleposjednika i vlas- 
nika poduzeća, koji su bili zainteresirani za ubrzanje diobe zadruga kako bi do- 

bili jeftinu radnu snagu. Vjerovali su da se održanjem maloga posjeda može spri- 
ječiti polarizacija društva koja bi, dakako, bila u opreci s njihovom težnjom za 
njegovom homogenizacijom. 


Druga točka u programu Starčevićeve saborske djelatnosti jest pitanje mo- 
dernizacije i reorganizacije uprave. Težište je stavio na preustrojstvo općina; htio 
je da se stvore velike općine jer bi one mogle preuzeti niz poslova koje obavlja- 
ju županije i vlada. U programu se nalazi i jedan od bitnih zahtjeva njegova nau- 
ka, naime da pravo izbora ima “svaki sin domovine ako je pune dobe“. To načel- 
no mišljenje tumače i drugi članci u Hervatskoj, koji osuđuju izborni red Rauc- 
hova sabora iz 1870. Taj zakon određuje između ostaloga vrlo visok cenzus kako 
bi osigurao pravo glasa samo usku sloju bogatijih poduzetnika, ovisnih činovni- 
ka, inteligencije i svećenstva. Pripadnici maloga građanstva bili su dakle isklju- 
čeni iz prava glasa pa je zato Hervatska napala izborni cenzus kao takav i izjavi- 
la da je nasilje reći kako “bogatci" imaju veće državne interese od “prosjaka". 
Zalaganje za harmonizaciju društva u interesu maloga građanstva, a ne bogatijih 
slojeva, nužno je izazvalo pouku da “sreća ili nesreća celoga naroda stoji o tomu, 
na koliko se verši ili ne verši volja ukupnosti deržavljanah. (...) Mi sudimo da u 
poslih deržave nema čversta temelja osim samih deržavljanah, da nema pravoga 
sudca izvan slobodne i skupne volje deržavljanah. Naše je stanovište: obćenito 
glasovanje." Hervatska ne ostavlja sumnju da želi opće, jednako, izravno i taj- 
no pravo glasa (dakako, za muškarce). 


Starčevićev stav nije samo izveden iz nadahnuća liberalnim i demokrat- 
skim načelima Francuske revolucije nego i iz njegova tumačenja hrvatske držav- 
nopravne tradicije. Stalno je isticao da cijeli hrvatski narod mora postati suveren, 
dakle partner hrvatskome kralju, i pri tomu izgraditi snažnu volju kako bi mogao 
odlučivati o svojim interesima. Ta bi se volja izrazila prije svega općim pravom 
glasa, kojim bi hrvatski narod postao subjekt, poistovjetio se sa saborskim zas- 
tupnicima jer bi u tom slučaju izabrao samo “prave" Hrvate. Jedino bi Sabor na 
temelju općega prava glasa smio odlučivati o životnim pitanjima ujedinjenja Hr- 
vatske i stvaranja države. Dakako, to su samo načela. Zasad pravaši nisu imali 
povjerenja u neosviješteni hrvatski narod, pa je Hervatska pisala: “...za izlečiti 
prostotu neima drugoga leka nego pustiti ju da si nos razbije!?? 


Posebnu pažnju Starčević posvećuje svećenstvu. Želi da ono prima plaću 
a ne da uzima davanja od naroda. Osuđuje nejednakost između bogatih i siromaš- 
nih svećenika. Želi da puk izabire “pope", da zajedno s njima upravlja imetkom 
Crkve i izabire crkvene poglavare. Dok bude kako je sada, svećenici će i dalje biti 
nenarodni i ovisni o onima koji ih postavljaju. Starčevićevo je mišljenje zacijelo 

posljedica njegova gnjeva protiv svećenstva koje slijedi Strossmayerovu struju ili 
pristaje uz režim. 

Iz Hervatske se također vidi želja da se sabornica iskoristi kao agitacijska 
tribina. Ako bude moguće da narod prati rad Sabora u procesu svoga postupnoga 
osvješćenja, pravaši će za šest godina imati većinu u Saboru, pisao je list. No Sa- 
bor se uopće nije sastao pa Starčević nije dobio mogućnost da razlaže svoja shva- 
ćanja. Saborski govori pravaša postali su važno sredstvo agitacije tek osamdese- 
tih godina za “velikoga doba" pravaškoga pokreta. 


Kvaternik je navijestio “proučavanje hrvatskoga društva, što je uradio 
svojim poznatim žarom pišući duge uvodne članke u kojima je kompilirao tadaš- 
nju pravnu i politološku literaturu o općim problemima države i društva. Do dru- 
ge faze, naime do tumačenja hrvatskoga društva, nije stigao. Iz tih se načelnih 
članaka vidi da Kvaternik ne zastupa dosljedno građansko-demokratska shvaća- 
nja kao Starčević, a pogotovo ne kao mladi pravaši oko Hervatske koji su već po- 
čeli utjecati na razvoj pravaške ideologije. Budući da je te članke pisao u ime 
Stranke, može se pretpostaviti da do razmirica između Kvaternika i mladih pra- 
vaša nije došlo samo zbog njegova religijskoga fanatizma i vjerojatnih simpatija 
mladih prema Pariškoj komuni, nego uopće zbog konzervativnih elemenata u 
Kvaternikovu pristupu osnovnim društvenim pitanjima. 


Ustvari, Kvaternik je u seriji “Deržavno-družtvena načela" ponovio os- 
novne ideje iz svojih knjiga, ali ih je taj put sažeo u okviru “družtvenoga (social- 
noga) života u obće" kao pouku manje obrazovanim čitateljima. Ističući ponov- 
no da je sloboda prvi uvjet za društveni razvoj, Kvaternik želi udržati “genij, to 
jest duh naroda svojega, u granicah zdravih načelah družtvenosti". On svim sr- 
cem usvaja ideale građanske slobode u duhu Francuske revolucije, ali im stavlja 
granice koje pokazuju da osnovni utjecaj u društvenome životu pripada isključi- 
vo dosta uskome sloju, a ne cijelom društvu. Stoga se ponovno izjasnio za ustav- 
nu monarhiju kao najbolje uređenje. Pod dojmom Pariške komune, koju je najoš- 
trije osudio, poslužio se događajima u Francuskoj kao opomenom mladim prava- 
šima. “Hvatajući nesmišljeno za nepoznatim duh mu se narodni (francuskog na- 
roda, M. G.) skoro i izgubi u moru neizvestnostih i nepoznatoga!? pisao je.“ Da- 
kako, Kvaternikova želja da se hrvatsko društvo uredi bez građanske demokraci- 
je, a kamoli ideja bliskih socijalizmu, kao opasnost od neizvjesnog, nije se rodi- 
la s Pariškom komunom. Sjetimo se da je i prije pisao o pojedincima i slijepoj 
“massi" koja ih slijedi. Komuna i mladi pravaši, koji su zacijelo željeli demok- 
ratski sustav, a možda simpatizirali s elementima socijalizma, izazvali su u njega 
zaoštrenje toga mišljenja. 

Kvaternik prije svega kaže da je sloboda i nezavisnost uvjet za napredak 
svakog “družtva deržavna", i želi čitateljima predočiti načela s kojima su obrazo- 


26 
Hervatska, 30.VII. 1871. (Deržavno-družtvena načela) 


296 


Uoči Rakovice 


vani narodi postigli svoju slobodu. Pritom se najviše nadahnuo talijanskim kato- 
ličkim autorima. I tu se jasno vidi da mu je snažno izražena volja jednoga naro- 
da za slobodom, jamstvo uspjeha. 


U svojoj seriji najprije se bavi osnovama države i društva, a zatim socijal- 
nim načelima u užem smislu. O temeljnim principima Kvaternik piše u okviru li- 
beralnih ideja koje su tada bile poznate svakom pravniku. Osobitu pažnju obraća 
odnosu slobode, volje čovjeka i zakona, kojemu je dao sadržaj “večnih pravilah is- 
tine i pravice". Odstupi li zakon ili oblast od moralnih normi, građani ih više ne 
moraju priznati, piše Kvaternik. Ta mu načela služe da opet jednom istakne kako 
je istina jedino u pouci Stranke prava, pa bi dakle zakoni u Hrvatskoj morali biti u 
skladu s njezinim idealom. Piše o jednakosti svih ljudi po naravi koje veže viša sila 
— Bog. (Ovom prilikom ne spominje “Slavoserbe" o kojima inače, po Starčevićevu 
uzoru, piše kao o ljudima bolesne podljudske naravi.) Ističe da čovjek ne može biti 
sam sebi svrha, nego pomagač u borbi za konačni cilj — sreću čovječanstva. 


Na početku svojih članaka o socijalnom načelu u užem smislu, Kvaternik, 
čini se, posebno naglašava da etičke norme ljudskoga društva, bez kojih ono ne mo- 
že postojati, izviru iz ideala koji “zovemo Bogom. Upravo u vezi s tim on je zaoš- 
trio nesuglasice s mladima., koji nisu izvodili društvena načela iz “rukovodećeg in- 
teligentnog bitja"', nego iz općeljudskog, nacionalnog i građanskog interesa.“ 


U “Načelima* Kvaternik sustavno razrađuje glavne principe svoje nacio- 
nalne ideologije. Narodi su pokrajine velikoga kraljevstva — čovječanstva, pisao 
je. Svaki od njih ima “svoju osobitu ličnost, osobitu značajnost umnu i moralnu, 
svoj estetični otis (typus); svoj jezik, književnost, povest (...) Svaki dakle narod, 
obzirom na njegove različnosti, nazirane prema drugih narodah, morao bi imati, 
kao što u istinu i ima, stanovito, povestju jasno opredeljeno zvanje po kojem, ka- 
noti član velikoga tela čovečanstva, izveršivat mu je svoje osobite umne 1 moral- 
ne sile, u koristonosne sverhe u prilog celog čovečega družtva. U tom se i sasto- 
ji veća ili manja znamenitost narodah pred sudom povesti čovečanstva.“ Ističu- 
ći zajednički krajnji cilj čovječanstva, Kvaternik se ograđuje od kozmopolitizma 
kao izlike despocije. 

Nastavlja s prikazom načela međunarodnoga prava. Dopušta upletanje 
jednoga naroda u poslove drugih u vezi s oslobađanjem od nasilja. Tumači odnos 
pojedinca i društva i ističe da je udruživanje uvjet za diobu rada, bez koje ne mo- 
že biti napretka gospodarskih grana ni znanosti. Logičan izvor vlada za nj je u 
dobrovoljnoj ovisnosti razumnih ljudi o središnjoj upravi radi organizacije druš- 
tva. Ipak zna da to nije povijesni put nastanka vlasti, nego ideal. Ograničava ulo- 

gu vlade na one poslove koje su joj građani dobrovoljno prepustili, odričući joj 
utjecaj na unutrašnji život čovjeka. 

Vlade moraju pridonositi svrsi građanskoga društva, a to je “neograničeni 
tvarni, umni i moralni napredak deržavljanah uzporedno s napredovanjem čove- 
čanstva'. Među zadacima vlada naglašava održavanje “ćudoredja' na temelju vje- 
re na svim područjima ljudskoga života, u trgovini i vjeresiji i među svim “zvanič- 
nicima" koji bi morali biti uzor. Izjašnjava se za ograničenje slobode tiska, uglav- 
nom i za cenzuru kazališta kako bi se spriječilo da ono ne bude učiona “gnjusobe 
infamnih ljubavi uzorah". Vlade moraju imati nadzor kako bi onemogućile “blud- 
njake" i kolanje bestidnih slika te “kužnih" knjiga. Sva ta ograničenja koja mogu 
ugroziti slobodu tiska i kulturnoga razvoja (iako se Kvaternik u načelu izjašnjava 
za slobodu savjesti), zacijelo nisu naišla na odobrenje mladih pravaša. Uostalom, 
Kvaternik jasno kaže da kompetencije vlada moraju biti velike sve dok se društvo 
naobrazbom i napredovanjem morala ne osposobi za sve veće slobode. Zasad se 
vlade odnose prema svojim građanima kao prema djeci, koja će biti slobodna tek 
kada odrastu. Dobiva se dojam da je jedina sloboda, koja bi prema Kvaterniku od- 
mah stupila na snagu, sloboda trgovine u interesu privatnog “probitka", koji više 
pomaže napredak obrta i trgovine nego vladini propisi.“ 


I Kvaternik u načelu prihvaća “sveobće glasovanje" kao izraz suverenite- 
ta naroda, ali ga u praksi odbacuje. Drži da glasati može samo onaj koji ima do- 
voljno svijesti da prosudi ono o čemu glasa. Želi “da se pozove na obće glasova- 
nje samo u onom slučaju, gde se radi o pitanju tako jednostavnom, da je dovoljan 
obično zdrav razum puka, da se na pravedno odluči." Ustaje protiv sile broja i že- 
li pobjedu “kraljevstva znanosti" i razuma. U slučaju “glupih herpah" opće pra- 
vo glasa pomaže samo interese onih koji umiju na stotine načina pridobiti za sebe 
“ane herpe?. “Samo su dva pitanja, na koja može i najneobraženiji puk obćim 
glasovanjem odgovoriti, a ova jesu: Tko si? i želiš li biti svoj u svojem, ili tuđi 
sluga?" Prema tome pravo glasa širilo bi se s napretkom obrazovanja. Kvater- 
nik tu upotrebljava tipična opravdanja protivnika općega prava glasa širom Euro- 
pe, on dakle nije demokrat. 

I ta nam shvaćanja Eugena Kvaternika mogu poslužiti kao tumačenja nje- 
gove odluke o dizanju bune. Makar je Ante Starčević držao da u hrvatskom na- 
rodu postoji “zloća? jer je osiromašen, progonjen, prevaren, iskvaren, on je ipak 
vjerovao u njegovo “veličanstvo? i u mogućnost da puk, moralnim usavršavanjem 
spozna da je nauk Stranke prava izraz njegova duha. Stoga je mogao pretpostavi- 


29 

Kvaternik ovdje ponavlja svoje mišljenje iz Hrvatskoga glavničara. Vjerojatno iz njegova pera 
potječe i članak “Tergovina hervatska? (Hervatska, 17. IX. 1871.). O gospodarskim pitanjima 
u Hervatskoj piše Turkalj, 1996. 

Hervatska, 20. VIII. 1871. (Načela socialna) 

ti da bi puk i u doglednoj budućnosti poslao u Sabor zastupnike svojih interesa, 
tj. pravaše. Nije vidio potrebu odgode općega prava glasa do nekoga dalekoga 
vremena kada bi puk postigao razmjerno visok stupanj naobrazbe. Nasuprot 
tome Kvaternik drži da bi sudbonosna promjena u smislu afirmacije hrvatskoga 
državnoga prava na temelju općega prava glasa mogla biti samo djelo dalje bu- 
dućnosti. I on želi pouku naroda radi širenja naobrazbe i morala, ali misli da je 
to dugotrajan proces, na čiji kraj ne želi čekati. Gorio je od nestrpljenja. Postoji 
i drugi način da se postigne ideal još dok je “massa" u zaostalu i zapuštenu sta- 
nju. Ako je Božja volja, puk bi slijedio Njegova odabranika i u ustanak. 


Od ožujka do kraja svibnja 1871. europsko je građanstvo sa zaprepašte- 
njem pratilo dramu Pariške komune. Nakon kapitulacije francuske vojske kod 
Sedana (2. rujna 1870.), Francuska postaje republika, južnonjemačke države 
pridružuju se Sjevernonjemačkom savezu te tako nastaje Njemačko Carstvo, a 
pruski kralj Wilhelm proglasio se 18. siječnja 1871. u Versaillesu njemačkim ca- 
rem. U tim prilikama dolazi do previranja i okupljanja različitih naoružanih rad- 
ničkih struja iz narodne garde u Parizu. Kada ih je vlada ministra predsjednika 
Thiersa pokušala razoružati oduzimanjem topova, oduprli su se i 27. ožujka prog- 
lasili Parišku komunu, tj. radničku vladu koja se organizirala i najavila neke od- 
redbe u korist radnika. Komunari su se terorom oduprli represalijama francuske 
vlade sa sjedištem u Versaillesu, a pronosio se glas da su palili neke zgrade po- 
livši ih petrolejem. Zato su predstavnici građanstva širom Europe poslije pogr- 
dno nazivali članove radničkih organizacija “petrolercima" a taj epitet je, pogo- 
tovo nakon Rakovice, ponekad davan i pripadnicima Stranke prava. Vojska iz 
Versaillesa prodrla je u Pariz i svladala komunare u teškim borbama (21. do 28. 
svibnja), a zatim su slijedila masovna pogubljenja i deportacije. 


U vrijeme događaja oko Komune javnost u Hrvatskoj zaokupljena je žes- 
tokom predizbornom borbom ali je interes za događaje u Parizu ipak bio velik, 
iako još nisu postojali uvjeti za radnički pokret. No već su se javili prvi pokuša- 
ji organizacije, štrajkovi, a i prvi elementi socijalističke ideologije. U osudi Ko- 
mune tisak se režimske Unionističke i Narodne stranke nije mnogo razlikovao. 
Hervatska je prema Komuni pokazala dvostruko lice. S jedne strane vidimo Kva- 
ternika kao njezina ogorčenoga protivnika jer ju drži strahovitom zabludom, pos- 
ljedicom pada Napoleona III. S druge strane stoje mladi pravaši Fran Matasić i 
Adolf Jakšić koji simpatiziraju s Komunom. Dok se Kvaternik u svom “Razgle- 
du politike" žestoko obara na nju, dotle je pisac “Vesti", vjerojatno Matasić, bra- 
ni. Neki pasusi zvuče kao odgovor Kvaterniku. 


Kada je još bilo nejasno što se zapravo događa, Kvaternik je sa strahom 
gledao u Pariz, tu “dušu Europe. No shvatio je da pariški “prevrat nosi “komu- 


31 
Drugo mišljenje imao je samo Milan Makanec koji je 1872. pomagao pri osnivanju radničko- 
ga društva. Vidi: Gross, 1955. i Gross-Szabo, 1992., 338-344. 

nističko" obilježje, pa je izrazio nadu da će Napoleonov general MacMahon biti 
“osloboditelj družtva" i da će ti događaji zapravo utjecati na Napoleonov povra- 
tak. Uskoro je već pisao da je “postupanje sadanjih gospodarah" Pariza pretvori- 
lo grad u “najopačije razbojničtvo razvratnih i kervoločnih bezsvestnikah, koji iz 
najmilijega grada sveta učiniše špilju svoju.“ Osnovnu je krivnju pripisao Na- 
poleonovim protivnicima republikancima, tim francuskim “Slavoserbima". Nije 
smogao dovoljno pogrdnih izraza za komunare. Istina, nakon propasti Komune 
nije odabravao užasnu osvetu versailleske vlade. Tvrdio je da ona ne može isko- 
rijeniti “komuniste", tu “bagru' koja postoji u Francuskoj i drugim zemljama. 
Želio je da se događaji smire kako bi se svi mogli okrenuti protiv vanjskih nep- 
rijatelja, tj. Nijemaca. Naposljetku je zaključio da je Komuna “sa svimi strahota- 
mi" posljedica promašene granice razbora. “No vrativ se, svladavanjem komune, 
ali ne bez groznih žertvah, u granice zdrava napredovanja, francezko se družtvo 
vratilo k vrelu života svojega!" 


Pisac “Vesti postupao je drugačije. Počeo je s obavijestima o glavnim do- 
gađajima, a zatim je birao i sređivao vijesti s izrazitom namjerom da prikaže Ko- 
munu u što boljemu svjetlu. Posljednje bitke komunara protiv versailleske vojske 
opisao je s mnogo osjećaja za patnje poraženih boraca. U cijelosti je citirao pis- 
mo Victora Hugoa u kojem Hugo ustaje protiv grozne osvete nad komunarima i 
protiv belgijske vlade koja je bjeguncima uskratila utočište. Svakako, navođenje 
takva pisma nije uobičajeno u rubrici posvećenoj samo kratkim “vestima". U nji- 
ma se citira i dio proglasa Komune kojim se njezini predstavnici brane od optuž- 
be da su obični zločinci i izlažu načelo “socialne" republike. Pisac “Vesti navo- 
di i odlomke proglasa Internacionale pa komentira: “Mnogi svet prestrogo osu- 
đuje ove najnovije pojave, koje da groze upropastiti sve što postoji. No bilo kako 
mu drago, sigurno je samo toliko, da svi veliki pokreti, imati moraju i velike uz- 
roke.** Sam Ante Starčević nije pisao o Komuni, a izjasnio se kao njezin protiv- 
nik tek u spisu o ustavima Francuske 1889. 


Naposljetku možemo zaključiti da su u pravaškoj “sekti? oko Hervatske, 
kako su pravaše nazivali narodnjaci, postojala dva mišljenja o društvenim pita- 
njima. Kvaternik je vodstvo i organizaciju društva htio prepustiti samo njegovim 
višim, obrazovanim slojevima. S druge je strane stajao Starčević s grupom mla- 
dih koji su zastupali načelo građanske demokracije, a neki su, štoviše, mogli ima- 
ti neke simpatije za socijalizam. No to je posljednje samo epizoda, izazvana im- 

Hervatska, 9. i 16. TV. 1871. (Razgled politike) 

Hervatska, 11. VI. (Razgled politike); 30. VII. 1871. (Deržavno-družtvena načela) 

34 

Hervatska, 23. i 30. IV, 14. V,, 4. 111. VI. 1871. (Vesti). Na moguće simpatije mladih prava- 


ša za Komunu prvi je upozorio August Cesarec, 1951. s predgovorom J. Šidaka. Vidi: i Šidak, 
1966.—67., 346-352. 

presivnom pojavom Pariške komune, a vjerojatno i činjenicom da u tadašnjoj fazi 
razvoja socijalizma granica između proleterskoga socijalizma i radikalne građan- 
ske demokracije još nije bila povučena do kraja. Očigledno je objema spomenu- 
tim shvaćanjima među pravašima zajednička težnja za homogenizacijom hrvat- 
skoga društva. Hervatska nije mogla ispuniti svoje obećanje da će razmatrati bit- 
na pitanja pojedinih slojeva i grupa hrvatskoga društva. No jasno je izraženo miš- 
ljenje o katoličkom svećenstvu. Izuzevši vrhove crkvene hijerarhije, ono je tada 
stajalo uz Strossmayerovu ideologiju, i to u svim hrvatskim zemljama: u banskoj 
Hrvatskoj, Dalmaciji i Istri. I franjevci u Bosni i Hercegovini bili su najprije ilir- 
ci a zatim Strossmayerovi sljedbenici. S obzirom na veliku ulogu katoličkoga 
svećenstva u hrvatskome narodnom preporodu, na njegov utjecaj na seljaštvo i na 
kulturni život uopće, ono je bilo snažna, nepremostiva brana širenju nauka Stran- 
ke prava. Zato su svećenstvo mrzili i Starčević i mladi pravaši i sam duboko 
religiozni Kvaternik. Starčević nije htio priznati utjecaj i mogućnosti svećenstva 
pišući Halperu da su ti “izgubljeni ljudi (...) tako omraženi da će narod biti sa 
svakim tko nije s njimi...?* Mogao se uvjeriti o protivnom u vezi s Kvaterniko- 
vim neuspjehom na izborima 1871., za koji je velikim dijelom bila odgovorna 
agitacija svećenika. | 
Kvaternik je oštro osudio Strossmayerovu opoziciju dogmi o nepogreši- 
vosti pape na Vatikanskom koncilu kao “sablazan" tobože proizašlu iz njegova 
protestantskoga shvaćanja. Tvrdio je da on nema pojma o vjeri i da je radio 1s- 
ključivo prema nalogu Austrije! Pogodila ga je pogotovo podrška javnosti 1 sve- 
ćenstva iskazana biskupu nakon njegova povratka iz Rima. Dobro su mu došle 
različite fantastične vijesti koje su se pronosile o Strossmayeru.*“* On je držao na 
Koncilu četiri zapažena govora iz kojih se vidi njegova koncepcija o univerzalnoj 
Crkvi prilagođenoj suvremenim društvenim prilikama, dakle 1 pokretima za os- 
lobođenje pojedinih naroda. Crkva ne bi smjela tražiti svoju sigurnost u vladar- 
skom patronatu nego u pomaganju građanskih prava i sloboda. Ta je izjava iznim- 
no aktualna jer je stolica zagrebačke nadbiskupije bila ispražnjena Haulikovom 
smrću i već se znalo da će mađarska vlada dobiti privolu Franje Josipa i Vatika- 
na da se na taj položaj dovede Mađar. Prije svega zato, Strossmayer je naišao na 
velik odjek u domovini kao što to pokazuje adresa grada Zagreba i drugih grado- 
Va i potpora svećenstva. | 


U skladu sa svojom temeljnom idejom o budućemu sjedinjenju kršćanskih 
crkava, Strossmayer se protivio predloženoj koncilskoj izjavi koja sve zablude i 
zla modernoga društva pripisuje protestantizmu kao herezi i upozorio je da su 
najgore materijalističke i ateističke doktrine, kao one u Voltairea i enciklopedis- 

Starčevićevo pismo Halperu, 24. III. 1870. 

Hervatska, 26. HI. 1871. (Sablazan) 

ta, potekle iz katoličke sredine. Taj je govor izazvao žestoke reakcije većinske 
grupe prelata, 1 to je “sablazan" zbog koje Kvaternik psuje Strossmayera." 


Hervatska se sustavno obarala na svećenike, optužujući ih da dobivaju ve- 
like svote od naroda za svoje ustanove, a da ne mare za njegova prava. List piše 
u skladu sa Starčevićevim načelom da je vjera osobna stvar pojedinaca i s njego- 
vim zahtjevom da svećenike bira puk kao nekada u srednjem vijeku.* 


Reagirajući na napade Hervatske, a pogotovo na psovke protiv Stros- 
smayerova držanja na Vatikanskom koncilu, Katolički list je pripisao pravašima 
želju za likvidacijom svećenstva uopće. Kvaternik je odgovorio da je Stranka 
prava osudila na moralnu, a ne na fizičku, propast samo ono “popovstvo" koje 
gazi prava hrvatskog naroda. Prikazao je svećenike kao oruđe austrijske despoci- 
je. “Pop na čelu političkom naroda, to je prava sablazan i poruga na vek u kojem 
živimo.“ Držao je da se svećenstvo ne bi smjelo baviti politikom, a svatko tko se 
dade upotrijebiti u te svrhe prestaje biti pop, “to je oskvernitelj vere, to je pope- 
sina". Ne može se pretpostaviti da je Kvaternik doista imao načelan stav da se 
svećenici moraju baviti isključivo svojim vjerskim pozivom. Njegova je izjava 
samo odraz stanja u kojemu je svećenstvo na strani protivnika. Kvaternik je po- 
novno osudio tobožnju Strossmayerovu djelatnost u korist protestantizma i poz- 
vao je narod da se otrese njega i njegova svećenstva. “...hoće li narod hrvatski 
plodom svojih žuljah toviti herpu otrovnjakah, koji ga kod kuće samo izdavaju, 
kvare, otupljuju, a vani samo sramote, samo ruže??? 


Žestoka navala na “pope? štetna je širenju pravaškoga nauka. Kao što je to 
uočio i sam Starčević, struktura svećenstva je po društvenom i materijalnom statu- 
su različita. Takav postupak onemogućio je pravašima da steknu pristalice među ni- 
žim svećenstvom. (Možda su imali simpatije nekih mladića u sjemeništu.) Ipak je 
Hervatska još zaoštrila svoj ton. Kada je Katolički list sa svoje strane navalio na 
Kvaternika, on mu je, između ostaloga, odgovorio možda najvećom uvredom. Tvr- 
dio je naime da je i posljednji Židov pošteniji od svih Strossmayerovih popova i kr- 
šćana skupa.“ Tada je na poprište stupio i Starčević. Ponovio je na svoj način sve 
Kvaternikove optužbe 1 još ih je začinio svojim karakterističnim seljačkim otporom 
protiv viših slojeva društva i moraliziranjem. “Duhovni stališ, lepo ime, još lepše 
dužnosti. Ali ih je malo duhovnikah", pisao je, predbacujući svećenicima da im je 
prva briga naslada 1 da što više strpaju u torbu, a posljednja im je briga Isusov nauk. 


37 
Više o tome u: Gross-Szabo, 1992., 515-517 

Hervatska, 4. VI. (Nesporazumljenje); 9. TV. 1871. (Placetum regium) 

Hervatska, 4. VI. (Nesporazmljenje); 8. I. 1871. (Rim i Taliani) 

Hervatska, 16.VIIL. 1871. (Još jednom “nesporazumljenje") 

Optužio ih je da su gulikože i krvnici puka s kojim postupaju “kao ni s pašćetom 
svojim". Poslužio se patosom koji inače za nj nije karakterističan. “Čoveče koj ne- 
ćutiš duh nauka Christova, tko te verže u duhovni stališ? Nikada li ti nezatrepti du- 
ša umiljena iskrom božanstvenom, nad gorkostju sudbine naroda svoga? Nikada li 
neutonu duh tvoj u svoju dubljinu, pa ojačan krepostju svojom ponese te iznad tro- 
ma tela u velike zamisli, u daleki kraj sretna čovečanstva, mira i ljubavi?!" Kao 
Kvaternik, i Starčević psuje svećenike jer se bave dnevnom politikom natežući “štit 
svetosti vere". Dovikuje im ogorčeno: “Pop u politiki nije pop, on je političar kao 
i svaki svetovnjak." Optužuje ih kao glavne krivce za sve postupke Narodne stran- 
ke koje je i inače osuđivao. Njegova je mržnja dosegnula usijan vrhunac tvrdnjom 
da su “popi “vatreni Jugoslovini" koji žele “Jugoslaviju popovah" u granicama 
“austrijanskog nevoljničtva" i da tu “sužanjsku" misao njeguju na svim kulturnim 
područjima. Crkvenu disciplinu proglašava oruđem Austrije da uništi slobodu hr- 
vatskoga naroda “na sve veke'. Napada svećeničke škole kao “prava pravcata mu- 
čilišta"', iz kojih mladić izađe “gingav i smeten?". Prijeti naposljetku da će i Austri- 
ju i “pope" proći volja da muče hrvatski narod “jer je nas hervatskih sinovah naro- 
da mučenika". Starčević ne propušta priliku da napadne i pravoslavno svećenstvo, 
doduše ne kao narodne krvopije, nego kao pobornike srpstva. Ponovio je da izme- 
du Makedonije, Dunava, Albanije i Jadrana živi samo hrvatski narod. Kada bi se 
on udružio u jednu državu koju bi uredio po svojoj volji i potrebi, “on bi doskora 
stupio među najsretnije, najslavnije narode". Da bi to spriječila, Austrija je, prema 
Starčeviću, stvorila srpsku narodnost (isto tvrde pobornici srpske nacionalne ideo- 
logije za hrvatsku narodnost), a dioba naroda po vjeri najveće je “glupačtvo pod 
suncem. “Popi, iztočnjaci", kaže on, nesretno su oruđe “toga silnoga lupežtva, po- 
deliti narod u dva velika tabora da se kolju i zataru''. Ogorčen katoličkim 1 pravos- 
lavnim svećenstvom, koje ne želi slijediti njegov nauk, Starčević zaključuje: “Od 
pamtiveka despocie žive pomoću popovah.'“ 


A 


Prikazivanje “pop4" kao glavnih krivaca za sve nesreće i izdaje hrvatskoga 
naroda moglo je naći odjeka u dijela mladih učitelja koji su radili pod nadzorom 
upravitelja svećenika. Naime tek su Mažuranićevom reformom osnovne škole odu- 
zete isključivoj ingerenciji svećenstva i prilagođene su zahtjevima modernoga gra- 
đanskoga društva. Otporu mladih školovanih učitelja protiv te nestručne svećenič- 
ke uprave pogodovali su napadi Hervatske protiv svećenstva i protiv “švabskoga? i 
“slavoserbskoga" pučkoga školstva uopće. To je dakle sredina koja je mogla prih- 
vatiti učenje Stranke prava, kako se pokazalo i u vezi sa skupštinom hrvatskih uči- 
telja 1871., kada su planule mnoge opreke.“ Razumije se da su pravaši i ovdje os- 

Hervatska, 23. VII. 1871. (Naši popi) 

Hervatska, 30. VII. (Uoči skupštine hervatskih učiteljah); 3. IX. (Učitelji proti popom); 1. X. 
1871. (Osvert na hervatsku učiteljsku skupštinu) 

tali u manjini prema strossmayerovcima. Međutim, mladi su učitelji, uz đake 1 stu- 
dente, postali nosioci Starčevićeve “vatre nakon rakovičke katastrofe. 

Čini se da svi potencijalni pravaški simpatizeri nisu mogli prihvatiti Star- 
čevićevo “slavoserbsko" učenje. Neki su uvjereni da je potrebna sloga s opozici- 
jom i misle da nema smisla progoniti “Slavoserbe" jer bi se oni vjerojatno mog- 
li pridobiti za Stranku prava. Drugi su opet tvrdili da za “svestne slavoserbe nema 
leka osim sekire" pa su se slagali sa “stekliškim" napadajima Hervatske na Na- 
rodnu stranku.“ | 

Sam Starčević žigosao je “Slavoserbe" i s jezične strane u želji da pokaže 
kako ne odstupa od svojih jezičnih stavova iz pedesetih godina. Optužio ih je da 
ijekavštinom uništavaju hrvatski jezik. Pisao je da u hrvatskom jeziku ima više 
riječi za isti pojam, i to mu je dokaz da su se mnoge narodnosti raspale u “her- 
vaštini“. Snagu hrvatskoga jezika vidio je u tome što se on uspio othrvati njem- 
čenju 1 talijančenju. Tvrdio je i tada da je rumunjski jezik velikim dijelom potis- 
nuo hrvatski jezik u Srbiji u sljedbenika “iztočne“ Crkve “koji se od nekojega 
vremena za Serbe izdavaju". Ponavljajući svoje tvrdnje iz spisa “Ime Serb", ka- 
že da je “Tribalia', prava “Serbia", “Rašia" bila uvijek najneznatnija hrvatska 
pokrajina. Tamo je bilo malo Hrvata, a više “pučanstva klatežna". Ta “rukovet' 
Hrvata održala se 12 stoljeća 1 bjegunci, doseljenici i “klatež", koji su došli u Hr- 
vatsku “pod imenom zemljopisnim Serbaljah", bili su zapravo u većini “učenici, 
pohervatjenici one rukoveti Hervatah Tribalie'. Uvjeravao je da je hrvatski jezik 
jak u veličanstvenoj hrvatskoj krvi, dok u “herđavoj" krvi lako propada. Među 
Hrvatima, nastavio je, ima najviše ikavaca, a najmanje “blekavacah", tj. ijekava- 
ca. Oni napreduju samo s barbarstvom, žesti se Starčević, i žali što čuje “blejati? 
unuke Kačića i Kanižlića. Napada ćirilicu kao posljedicu želje da se razdvoje Hr- 
vati Istočne i Zapadne crkve i tvrdi da “Slavoserbi" dižu “blekavštinu" na grobu 
prebogate hrvatske književnosti. Obara se na njihovo “rokćanje" jer ne pišu e 
pred vokalnim r, što on drži jedino pravilnim i zahtijeva da se piše ekavštinom.“ 
Svoje pravopisne nazore Starčević je uspio nametnuti i pravaškom tisku a poko- 
rio im se, doduše nedosljedno, i Kvaternik. 


Bijesne napade Hervatske na “Slavoserbe" i jugoslavensku ideologiju 
izazvala je jugoslavenska konferencija u Ljubljani (1.—2. prosinca 1870.), održa- 
na neposredno prije početka izlaženja lista. I u Narodnoj stranci postojalo je po- 
četkom šezdesetih godina svojatanje nekih slovenskih područja, odnosno prote- 
zanje hrvatskoga državnoga prava na neke slovenske zemlje, uz mišljenje da bi 
Slovenci zbog “kulturnoga jedinstva" Južnih Slavena morali postupno prihvatiti 
“hrvatski ili srpski" jezik kao svoj književni jezik. No 1870. Narodna je stranka 

Hervatska, 4. VI. 1871. (Naše obćinstvo) 


44 
Hervatska, 1. I. 1871. (Jezik i pismo Hervatah), pretiskala Hrvatska, 27. VIII. 1892. 

napustila to mišljenje. Vidjeli smo da je jedan od središnjih sastavnih dijelova hr- 
vatske jugoslavenske ideologije mišljenje o više središta južnoslavenskog okup- 
ljanja i o njihovoj političkoj i kulturnoj izgradnji prije sjedinjenja u zajedničku 
federativnu državu. Zato je Narodna stranka mogla prihvatiti političko 1 kulturno 
učenje “Sjedinjene Slovenije", koje su slovenski prvaci formulirali 1848., a istak- 
nuli ga u Kranjskom saboru ljeti 1870. na temelju prirodnoga narodnoga prava. 
Moglo se pretpostaviti da bi se “Sjedinjena Slovenija" povezala s Trojednom kra- 
ljevinom u jedinicu federalizirane Habsburške Monarhije uz narodnu ravnoprav- 
nost. Kada je Francuska poražena u ratu s Pruskom, a u studenom 1870. došlo do 
ujedinjenja Njemačke, pojavila se bojazan da će to izazvati raspad Monarhije i 
priključenje zemalja bivšega Njemačkoga saveza, dakle i čeških 1 slovenskih ze- 
malja, novomu Njemačkom Carstvu. 

Ljubljanska je konferencija izraz uvjerenja da se Južni Slaveni moraju 
okupiti kako ih sudbonosni događaji pri federalizaciji Monarhije ili pri njezinu 
slomu ne bi zatekli nespremne. Na spomenutoj konferenciji sudjelovali su staros- 
lovenci i mladoslovenci, Hrvati iz banske Hrvatske i Dalmacije (no bez Stros- 
smayera i Račkoga te dalmatinskih prvaka Klaića i Pavlinovića) te nekoliko Srba 
iz Trojedne kraljevine i predsjednik Ujedinjene omladine srpske Laza Kostić. No 
jedinstven program nije bio moguć. Izjava je samo naglasila zajedničke interese 
Južnih Slavena Monarhije kao političkih činitelja, s kojima treba računati, i nji- 
hovu solidarnost s Južnim Slavenima “preko granice" s kojima su “jedan narod". 
Nije riječ o zajedničkoj organizaciji Južnih Slavena Monarhije, nego o tome da 
će svatko na svom području raditi za zajednički cilj ali uz međusobno dogovara- 
nje. Ljubljanska izjava dakle ne prejudicira nikakvo rješenje jugoslavenskoga pi- 
tanja u Monarhiji ili izvan nje, odnosno postupno okupljanje u Monarhiji ili 1z- 
van nje u svrhu kasnijeg ujedinjenja. 

Reakcije Miletića i Polita na tu izjavu temeljile su se na njihovu načelu da 
ne smije doći ni do kakva okupljanja Južnih Slavena Monarhije koje bi podržalo 
njezin opstanak jer Srbija mora biti isključivo središte za ujedinjenje Južnih Sla- 
vena. Zato su oštro napali izjavu koja, bez obzira na to kako se shvaća, pretendi- 
ra na to da i u Monarhiji, a ne samo izvan nje, bude jedno od središta okupljanja. 
Miletić je pisao svoje komentare u zatvoru gdje se nalazio nakon osude zbog svo- 
ga pisanja protiv Raucha. On je zapravo želio da Velika Njemačka raskomada 
Habsburšku Monarhiju i držao je da bi se slovenske zemlje trebale ujediniti unu- 
tar Austrije i da obrana Slovenaca od Velike Njemačke nije stvar Srba i Hrvata 
nego svih Slavena Monarhije. I Polit je odbacio svaku misao da bi i Zagreb 1 
Ljubljana mogli biti središta za ujedinjenje Južnih Slavena. 

Slovenski i hrvatski tisak osudio je Miletića i Polita jer isključuju Sloven- 
ce iz jugoslavenske zajednice i prepuštaju ih Nijemcima. Istaknuto je da je ljub- 


45 

ljanska izjava važna za slučaj katastrofe Monarhije jer objavljuje da Slovenci pri- 
padaju jugoslavenskoj skupini, odnosno utvrđuju granice jugoslavenstva. Sloven- 
ci ne bi bili teret jer se Njemačka ne bi zaustavila na slovensko-hrvatskoj grani- 
ci, tj. ona bi ugrozila i Hrvate i Srbe. Namjera ljubljanske konferencije ne bi bila 
niti bezuvjetno rješenje pitanja svih Jugoslavena Monarhije u njoj samoj, a još 
manje okupljanje “braće? iz Turske u Monarhiji.“ 

Ljubljanska je izjava dakle nastala u doba kada dualizam još nije bio učvr- 
šćen niti se znalo kako će se prema Monarhiji držati moćnici ujedinjene Njemač- 
ke. Dva mjeseca nakon konferencije, vladar je imenovao Hohenwartovo minis- 
tarstvo s federativnim programom. Međutim, njegovim padom u listopadu 1871. 
sva su očekivanja o propasti dualizma postala bespredmetna. Osim toga ubrzo se 
pokazalo da Bismarck ne namjerava priključiti Njemačkoj austrijske dijelove 
bivšega Njemačkog saveza. Nestala je dakle najveća opasnost za opstanak slo- 
venskoga naroda, a Narodna je stranka poslije prihvatila dualizam iako nije na- 
puštala nadu u etapno sjedinjenje Južnih Slavena. Zato ljubljanski zaključci nisu 
primijenjeni u nekim zajedničkim akcijama, a preostale su samo sporadične izja- 
ve o zajedničkim hrvatsko-slovenskim interesima. U svakom slučaju, ta prva za- 
jednička objava jedinstva Južnih Slavena u Monarhiji i izvan nje ostala je značaj- 
na činjenica unatoč promjenljivim odnosima pojedinih političkih grupacija. 

Razumije se da se Starčević bijesno oborio na najnoviju “austriadu* “Ju- 
goslavacah". Optužio ih je da žele pretvoriti Hrvate u Kranjce i da šuruju s “po- 
litički još nezrelimi Planinci" kako bi spasili Austriju. Bijesno je osudio to što iz- 
java ističe dvije oprečne stvari, naime jedinstvo Južnih Slavena i nacionalnu in- 
dividualnost Slovenaca, Srba i Hrvata. Na svoj sarkastičan način nudio je onome 
tko odgonetne tu zagonetku “jugoslavensko Dušanovo carstvo". Proglasio je zlo- 
činom cijepanje, po njemu, jedinstvenoga hrvatskoga naroda na tri naroda. S ob- 
zirom na to da se Ljubljanska izjava nije mogla izjasniti o načinu ujedinjenja Juž- 
nih Slavena, Starčević podrugljivo pita kako će to vuk biti sit, a koza cijela, tj. 
kako će se ostvariti Jugoslavija, a da Monarhija ne prestane postojati. Parafrazi- 
rajući ljubljanski sporazum, Hervatska objavljuje svoju izjavu na temelju učenja 
o jedinstvenomu hrvatskom narodu na južnoslavenskom prostoru. Posebno osu- 
đuje misao o književnom jedinstvu Južnih Slavena prije nego što hrvatsko “ple- 
me" ne steče “bistro i živo spoznanje svojega povestničkoga jedinstva narodno- 
ga, hervatskoga..." Osvješćenje Južnih Slavena u pravaškom, hrvatskom smislu, 
preduvjet je za kulturno i političko jedinstvo.“ 


Zatočnik se prije konferencije ogradio od Starčevićeva 1 Kvaternikova 
pretvaranja Slovenaca u “planinske Hervate" i osudio ih je zbog psovanja svih 

Gross-Szabo, 1992., 278-284; literaturu o toj konferenciji vidi na str. 588. 

Hrvata i Slovenaca, koji to ne prihvaćaju, kao izdajnik4 i tuđega oruđa. Četrde- 
setogodišnje iskustvo pokazuje da zadjevice među “braćom o jeziku i imenu na- 
nose veliku štetu jer ih ne spajaju u narodnosti, a dovode u sukob u politici.“ 


Hervatska se u nizu članaka poslužila polemikom između Zatočnika i sr- 
pskoga tiska nakon Ljubljanske konferencije, da bi ponovno istakla kako su jugos- 
lavenske “sanjarije" svojstvene samo “Slavoserbima" u Hrvatskoj, dok ih Srbi od- 
bijaju i žele protegnuti svoje ime na cijelo južnoslavensko područje. Pogotovo 
Kvaternik još zaoštrava negaciju srpskoga naroda, uz ruganje “Šumadincima? i 
uvjeravanje da su Srbi u Hrvatskoj pravoslavni Hrvati. Između ostaloga Fervatska 
piše da se stanovništvo Srbije pohrvatilo za vlade hrvatskih Nemanjića.“ 


Starčevićev članak “Kneževina Serbia" ima posebno mjesto jer u njemu 
ne spominje svoje tvrdnje iz spisa “Ime Serb* niti ponavlja svoje sada već broj- 
ne izjave da je Srbija dio Hrvatske 1 da su Srbi pripadnici hrvatskoga naroda. 
Svrha mu je samo prikazati svoje viđenje unutrašnjega stanja Srbije 1 njezine 
budućnosti. Najprije je izrazio svoje mišljenje o vladarima Srbije. Miloša Obre- 
novića, koji bi po njegovim kriterijima trebao biti vrhunski praktičnik, proglasio 
je “velikim" jer “ako je ikada muž oružjem zaslužio prestolje“, onda je to on. 
“Knez Miloš ne samo da izvojeva samoupravu svojemu narodu, nego učini 1 naj- 
težji korak za prosvetlenje 1 napredak Serbianacah. On dade Serbiancem domo- 
vinu, ognjište i tim postavi temelj njihovu obstanku.?* On je zabranio “cincare- 
nje i rojenje pučanstva“ koje se zato udomilo i postalo “družtvom'. Za Milošev 
monopol nad trgovinom 1 dobitkom kaže da je bio na korist Srbijanaca. Misli da 
je Miloš doduše bio “svoje glave" ali tuđincima nije dopuštao “ni reč u svoje 
posle“ pa su ga poštovali 1 Turci. Da je Miloš ostao na prijestolju, narod bi se 
preporodio. Aleksandru Karađorđeviću nije priznavao nikakvih zasluga ali je 
pohvalio “otačbeničtvo“ ministra Ilije Garašanina koji je, kako kaže, spasio Sr- 
biju od propasti jer je postojala mogućnost da se ona u Krimskom ratu upusti u 
“demonstracie" za Rusiju. Njegovom je zaslugom Pariški mir bio za Srbiju ko- 
ristan. Mihajla Obrenovića nije cijenio i pripisao mu je u grijeh da je pustio Tur- 
ke 1z beogradske tvrđave. (Tek kada su turske posade napustile tvrđave, Srbija 
je postala stvarno ali ne i formalno samostalna država.) No prema Starčeviću, 
Srbija je bila najsigurnija s Turcima u beogradskoj tvrđavi jer bi u nju mogao ući 
netko drugi (Austrija), a osim toga bi Turci lako mogli srušiti Beograd i ponov- 
no zauzeti tvrđavu. 


48 

Zatočnik, 24. X. 1870. M(razović) 

49 
Hervatska, 26. II. (Serbia); 16. TV. (Beogradska poruka Hervatom); 17. IX. 1871. (Ili Serbstvo 
ili Hervatstvo) 

50 

Kneževina Serbia, Djela III, 413-414 


307 


IZVORNO PRAVAŠTVO 


Starčević je zadovoljan što Srbija sada ima “redovitu skupštinu" iako to nije 
pravi parlament. Najveća je nesreća “beamteria' i “birokracia" s posljedicom da 
mladići studiraju u inozemstvu pa postaju “tudjinčad'', ne vole svoju domovinu i 
nisu ni s čime zadovoljni. Takvi ljudi smatraju činovničku službu i gospodstvo nad 
pukom najvišim dobrom. Osuđuje sve političke stranke jer ne misle na dobro do- 
movine nego samo žele doći na vlast. Starčević ističe da država gospoduje Crkvi, 
a to je zlo, kao što bi bilo 1 u obratnom slučaju. “To je zlo sraslo s bizantinštinom 
koja, po svojoj naravi nemože biti van tlačitelj ili sužanj, potlačenik.? 

Budućnost Srbije Starčević vidi u “domaćem preporodjenju" neprosvije- 
ćenoga i neradinog puka, u “preuređenju domovine" a ne u aktivnoj vanjskoj po- 
litici. Prijeti joj opasnost od proširenja Rumunja te od Bugara koji su narod “već- 
Ji 1 radinii, i jačji i sjajnie prošlosti nego-li Serbianci.?*' Uostalom, zlo čeka Srbi- 
ju i ako ojača Mađar i ako se “Švaba ... na Iztok protegne". Prema tome, sa svih 
strana “preti Serbiancem osamljenim ista propast". To je u članku “Kneževina 
Serbia" jedina aluzija na Starčevićevo učenje da Srbi kao narod ne postoje i da 
moraju uvidjeti da im opstanak ovisi o prihvaćanju hrvatstva. | 


Svoje osnovno mišljenje jasno je ponovio u članku “Rusia'. Spomenuvši 
da postoje narodi “koji bez svakoga razloga dolaze pod sramotnim, pod sužanj- 
skim imenom slavskim ili serbskim? i da nikada nijedan razuman čovjek “nije se 
zvao i ne bude se zvati" tim imenima. Ona se naime održavaju samo zbog nez- 
nanja i zanešenosti pa s “prosvetlenjem'' moraju “one obe bolesti" nestati i pre- 
pustiti mjesto za “prava, povestnička narodna imena". Tvrdi da će se to dogoditi 
“kroz nadtecanje u napredku" u slobodi, tj. ne silom. Siguran je da će u tom nat- 
jecanju prirodno pobijediti Hrvati i Bugari. U članku “Rusia" Starčević zato ka- 
že da budućnost “Iztoka" i Rusije “stoji od ovih dvajuh narodah i samo od njih. 


Razumije se da se Starčević odlučno protivi priključenju Bosne i Hercego- 
vine Srbiji. Drži da bi taj čin bio nemoguć zbog otpora “muhamedovaca?. “U Bos- 
ni je najoholie plemstvo što ga je Europa ikada imala. To plemstvo, muhamedovci, 
takovu ima ćud za gospodovati, da je ono u XV. veku istu veru žertvovalo svojemu 
gospodstvu. Ovaj duh žive i danas u tom plemstvu: i najsiromašnii balia Bosne der- 
ži do sebe barem koliko i najpervi lord engleski." Ludost je i pomisliti “da bi da- 
našnji Serbianci, kakovi su, to plemstvo mogli nadvladati i deržati", bio bi to i gri- 
jeh protiv pučanstva Srbije.“ Ta izjava ostavlja dojam pohvale tom plemstvu što je 
radije napustilo svoju vjeru nego gospodstvo pa se čini kao da je Starčeviću održa- 
nje i usavršavanje gospodskoga duha u Hrvata važnije od vjernosti kršćanstvu. 

Isto, 418-419 

Uostalom, Starčević je ponovio svoju osudu eventualnoga ustanka bosan- 
sko-hercegovačke raje protiv Turske. Vrenje u Bosni i Hercegovini proglasio je 
isključivo “petljaniom? Austrije, “Slavoserba" i “ponešto Rusie". Optužio je 1 Sr- 
biju što tamo “muti i tvrdio da je ona slabija od Crne Gore. Priznao je da “Iztok 
tinja" ali “švabskom vatrom". Shvatio je da su vrhovi Habsburške Monarhije na- 
kon poraza u ratu s Pruskom 1866., koji ih je izbacio iz Njemačke, pojačali svoj 
interes za Balkan. Uočio je i težnje mađarskih vladajućih činitelja za ekspanzi- 
jom na Balkan. Zato se ponovno izjasnio za održanje Turske. Nije htio vidjeti nje- 
zine unutrašnje teške prilike koje su uzrokovale stalan nemir kršćanskoga stanov- 
ništva. Sveo je sve probleme isključivo na interese vanjskih sila. “Međutim, neka 
plemeniti muževi Iztoka paze na one, koji danas proti Turčinu bune. Ti su bunto- 
vnici sami Slavoserbi — prodani Švabi i Magjaru."* Neumorno ponavlja da su 
glavni neprijatelji potlačenih naroda na Istoku Nijemci i njihovi prijatelji. Protiv- 
nici Turaka i Mađara samo su “Slavoserbi", a razumni ljudi “smatraju te narode 
za komare' prema njima.? 


Rakovica 


Plan o dizanju ustanka u Krajini protiv Habsburške Monarhije, a za sa- 
mostalnu hrvatsku državu, zaokupljao je Kvaternika od početka njegove djelat- 
nosti. Za emigracije u Rusiji, on je u pismu petrogradskom sveučilišnom profe- 
soru I. I. Sreznjevskom (7. lipnja 1858.) tvrdio da bi se u roku od 14 dana mog- 
lo skupiti na oružje 30 000 graničarskih Hrvata, a siguran je da bi se uz tu “mas- 
su? digao “sav razjareni' hrvatski narod u Austriji i Turskoj.' U knjizi "La Croa- 
tie" (1859.) pisao je da će “besmrtna' imena od Habsburgovaca ubijenih Zrin- 
skoga i Frankopana postati barjak općega ustanka za uskrsnuće samostalne hrvat- 
ske države.“ Oba ta svoja početna uvjerenja o kojima je stalno razmišljao, nasto- 
jao je ostvariti 1871. u nadi da će se dići krajišnici, “razjareni" teškim prilikama 
u vezi s početkom procesa razvojačenja Krajine, a proslava 200. godišnjice po- 
gubljenja Zrinskoga i Frankopana postala mu je doista “barjak" ustanka. 

Kvaternik je, s obzirom na razmjerno brze promjene odnosa među velikim 
silama te političkih prilika u Habsburškoj Monarhiji, često mijenjao svoje stavo- 
ve, no njegovo maštanje o mogućem ustanku trajno je prisutno. Nadahnuti svo- 

jom povijesnom veličinom Hrvati se moraju osloniti na vlastite snage, prilagođe- 
ne europskim zbivanjima, i pri provođenju svoga cilja raditi “perom? i “mačem". 
Iz Kvaternikovih je izjava jasno da je pri tome vidio sebe u središtu “narodnje 
0si*, da se, uz javnu politiku, želio baviti i “tajnom politikom", odnosno konspi- 
racijama s diplomacijama velikih sila, protivnica Habsburške Monarhije, odnos- 
no pripremanjem ustanka, da je bio uvjeren kako širi slojevi naroda nisu u stanju 
utjecati na svoje oslobođenje i da će slijediti obrazovanoga predvodnika, koji je 
proniknuo u duh naroda, ako je to Božja volja. Kada je riječ o dizanju ustanka, 
vidio je tri mogućnosti: da ga jedna od velikih sila izravno ili neizravno podrži, 
odnosno da pripremi ustanak i bez njih. Nakon njegove druge emigracije vjero- 
jatno je počela prevladavati misao o dizanju ustanka u očekivanju da će europski 
oslobodilački rat pod vodstvom Francuske stvoriti mogućnost za njegov uspjeh. 
Na posljednjoj dionici Kvaternikova dugog puta u Rakovicu stvorio se splet uv- 
jeta za konačnu odluku. 


Jelačićevu kultu Starčević i Kvaternik suprotstavili su mit Zrinskoga i 
Frankopana kao simbol oslobođenja od ropstva. Dvjestogodišnjica pogibije: hr- 
vatskih velikaša bila je prava prilika da se oni uzdignu kao uzor osnovnih vred- 
nota hrvatskoga naroda. Njihova prolivena krv poistovjetila se sa sudbinom hr- 
vatskoga naroda-mučenika i vikala je za osvetom prokletoj Austriji. U pravaškoj 
interpretaciji oni su iz groba poručivali da će njihovi potomci biti mučenici dok 
god ne budu imali svoju državu izvan Habsburške Monarhije. Stoga je Hervat- 
ska pozivala Hrvate da sklope savez nad njihovim grobovima, da prestanu s me- 
dusobnim sukobima i mržnjom. “Neverni" Hrvati koji se tome ne odazovu bit će 
“sukrivci krvnika naših!?* 

lako je bilo jasno da je riječ o antidinastičkoj manifestaciji, zagrebačko je 
gradsko poglavarstvo dopustilo održavanje svečanosti. U znaku Frankopanove 
pjesme “Na vojsku, na vojsku vitezi zibrani" Hervatska je pozivala mladi naraš- 
taj u cijeloj Hrvatskoj da krene pod pravom zastavom u nov život. Apelirala je na 
Hrvate “svih razredah našega društva" da se odazovu svojim pređima, pogotovo 
zato što “mesto poveljenih (povlaštenih, M. G.) slojevah naroda, kako onda, da- 
nas čute milioni naroda uzvišenost zamisli" Frankopanove pjesme. Težnja muče- 
nika za slobodom mora se ostvariti ljetos ili bilo kada. Pisac članka, Kvaternik ili 
Bach, pretvorio je Frankopanovu pjesmu, taj izraz moralnih normi plemića-voj- 
nika u obrani kršćanstva protiv Turaka, u borbeni zov protiv Austrije. Frankopa- 
novo zazivanje preda i Boga on je doživio kao pravašku lozinku “Bog i Hrvati", 
koja bi morala naći odziv “u kolibah i dvorovih". “Prava, prava nam naša hervat- 
ska povratite podpunoma!?*“ 


3 
Hervatska, 2. TV. 1871. (Naši mučenici) 


4 
Isto, 30. IV. 1871. (Hervati, Odziv Hervatah, Hervati “sub rosa?) 

Zagreb se nije odazvao na proslavu zbog njezina protuaustrijskoga znača- 
ja“ Kaptol nije dopustio da se misa održi u katedrali. Služba Božja bila je u cr- 
kvi Sv. Marka i u pravoslavnoj crkvi. Na banketu u Maksimiru trojica su pravos- 
lavnih graničara u serežanskoj uniformi imala počasno mjesto. Jedan od njih u 
svojoj je zdravici istaknuo da su krajišnici, ako treba, pripravni “za pravicu i do- 
movinu svoje glave gubiti". Banketu, na kojemu su se pile zdravice “svim stali- 
šem", predsjedao je Kvaternik kao stoloravnatelj. Povučenom Starčeviću tako 
nešto nije odgovaralo. Na čelu s graničarem, koji je nosio zastavu, iz Maksimira 
je krenula povorka od koje se na kraju oprostio Kvaternik.“ Bio je to izvanredan 
doživljaj za nj. Frankopanova se pjesma pretvorila u luč, koju je želio nositi u uz- 
dignutoj ruci pri ostvarenju misije svoga naroda. Ne uspije li, imao je utjehu u 
slavnom Frankopanovu stihu: “Navik on živi ki zgine pošteno." 


Ne može se sa sigurnošću reći je li točan podatak da je navečer nakon 
proslave održan sastanak na kojemu je Kvaternik, uz podršku većine prisutnih, 
predložio pripreme za ustanak, ali se Starčević tome protivio." Vjerojatno je da 
su Starčević i njegov krug znali da Kvaternik ozbiljno razmišlja o ustanku, ali za- 
cijelo nisu imali obavijesti o konkretnim pripremama i početku akcije. Prema sje- 
ćanju nećaka Ante Starčevića i njegova imenjaka, u to doba gimnazijalca, o mo- 
gućem se ustanku raspravljalo među mladima. Oni su znali da je Starčević pro- 
tivnik toga pokušaja i govorili su “da je stric doktrinarac dok je Kvaternik sasvim 
drugi čovjek i da njega moramo slijediti". Kaže da je Kvaternik, uz ostale, prido- 

bio mladež “tako da je stric ostao prilično osamljen“. 


Kvaternik je, dakako, želio da bude izabran u Sabor. Htio je ponoviti svo- 
ju neumornu saborsku aktivnost iz 1861. Nije više bilo bana Raucha koji mu je 
pomagao i omogućio izlaženje Hervatske. Bedekovićev režim je radije “propus- 
tio" manje pokretljivoga i povučenog Starčevića, koji je sam priznavao da je Kva- 
ternikov izbor u Sabor važniji od njegova. Kada je Kvaternik propao na izbori- 
ma, svoga se mandata odrekao Edo Halper, a na njegovo se mjesto kandidirao 
Kvaternik. Iako je dobio neka uvjeravanja od mjerodavnih mađarona da neće ra- 
diti protiv njega, on je ponovno propao, prije svega zbog agitacije svećenika. Bio 


5 

Čini se da su i neke pristaše zamjeravale vodstvu Narodne stranke što nije organiziralo prosla- 
vu. Mladi narodnjak, a budući istaknuti pravaš, Vjekoslav Spinčić, branio je to opredjeljenje i 
izrazio se kritički o Zrinskom i Frankopanu. U njima nije vidio “narodne junake" nego samo 
svece mučenike. Strčić, 1972.—73. 

6 

Hervatska, 7. V. 1871. (Svetkovina Zrinjsko-Frankopanska); Nehajev, 1932., 279-282; Šidak, 
1972.—73., 289 

7 

Isto; Stančić, 1992., 51 

: s. 

Šidak, 1972.—73., 289 

je to strašan udarac za nj! Nadao se da će ga Bog koji “ravna sudbinom ne toli- 
ko ili samo ljudih, koliko odlično i prije svega narodah? dovesti u skup “razboj- 
nikah“, tj. u Sabor. No kada se to nije dogodilo, počeo je svoj neuspjeh na izbo- 
rima tumačiti kao znak Božji da treba djelovati drugačije, a ne preko Sabora. Ne- 
posredno prije Rakovice pisao je Halperu da sada razumije zašto nije bila Božja 
volja da dođe u Sabor. “Eh, saborovati ćemo i saborovati kako već hervatski na- 
rod nije ni 350 godinah saborovao!" Očigledno je mislio na sabor slobodne Hr- 
vatske koju će izvojevati ustankom. 


Čini se da su se traume Kvaternikova teškoga života počele sve više opa- 
žati u njegovu zdravstvenom stanju. Taj ljubezni, društveni ali preosjetljivi čov- 
jek sve je teže uspostavljao dodir sa svojom okolinom. Različita religijska i druš- 
tvena shvaćanja nisu se više mogla rješavati mirnim putem. Starčević kaže da je 
Kvaternik posebno “ćutljiv" u pitanju religije. Cjelinu njegovih nacionalnih i 
društvenih shvaćanja određivala je duboka vjera u Providnost koja stoji uz Hrva- 
te kao izabrani narod, a možda će biti uz njega kada bude poveo ustanak za sa- 
mostalnu hrvatsku državu. Želio je da značaj Hervatske bude vjerski utemeljen. 
Tome su se protivili mladi pravaši koji su pomagali pri uređivanju lista. Držali su 
naime da se Kvaternikovo nastojanje protivi učenju Stranke prava da su svi sta- 
novnici triju vjera na južnoslavenskom prostoru (osim Bugara) Hrvati i da ih zato 
treba okupiti maksimalnom vjerskom tolerancijom, i proglasiti vjeru osobnom 
stvari pojedinaca. Mladi su osim toga bili “radikali", neki i simpatizeri Pariške 
komune, i pobornici demokratizacije društva, ako je moguće i prije ostvarenja sa- 
mostalne države, što je Kvaternik držao pogubnim. 


Fran Folnegović, tada tajnik “kluba" Stranke prava, kaže u svojim uspo- 
menama da je u proljeće 1871. vladao “neviđeni nesklad? i da Kvaternik “dos- 
pieva u sve to izrazitiju opreku sa strankom". Sjeća se sastanka s tridesetak pri- 
sutnih, među njima i mlađih ljudi koji su bili “potpuni radikalci". Njima se nika- 
ko nije sviđalo Kvaternikovo “vjersko katoličko političko pisanje“. Na Kvaterni- 
kovu stranu nije stao nitko. Starčević “nije ni pisnuo". 


Spomenute su razmirice, čini se, bile nekako izglađene, a sukob se obno- 
vio u kolovozu 1871., kada je urednika Vjekoslava Bacha zamjenjivao Fran Ma- 
tasič. On je, kako kaže Folnegović, “najodlučnije između nas naklanjao svoje 
simpatije parižkoj komuni." 

Sukob je izbio oko nekih izmjena i priloga koje je trebalo objaviti u Her- 
vatskoj, a Kvaternik ih je držao “bezbožnima". Prosvjedujući protiv jedne Kva- 
= 
Vidi Starčevićeva i Kvaternikova pisma Halperu o izborima, a posebno Kvaternikovo posljed- 


nje pismo prije Rakovice (12. IX. 1871.). 


10 
Šidak, 1966.—67., 347-348; Folnegovićeve uspomene o tome objavljene su u Hrvatskoj, 29. III. 
i 6.—9. X. 1902. ' 

ternikove intervencije u napisani tekst za Hervatsku, “neotesani balavac“ Fran 
Matasić mu je poručio: “Jednostrane komande nema", i zaprijetio je da će on i 
njegovi “drugovi istomišljenici" odstupiti od uredništva ako Kvaternik ne povu- 
če svoj umetak koji je protivan pravcu lista i programu Stranke prava.“ 


Kvaternik je tada pozvao Halpera da kao davatelj kaucije za izlaženje Her- 
vatske presudi u sporu koji je prijetio da se Stranka prava “razpolovi u dva tabo- 
ra". Ističe prije svega da je cilj Stranke prava narodna i državna nezavisnost i da 
ga “promašuju" oni “koji osim oslobođenja našega naroda i prije toga oslobođe- 
nja, teže za kakovimi drugimi sverhami i namerami". “Dajte najprije slobodan i 
nezavisan narod hervatski, pa onda eksperimentirajte na njem.? To je mišljenje 
Kvaternik izrazio i u “Otvorenom pismu?, tj. proglasu na početku izlaženja Her- 
vatske, kada je rekao da će tek u samostalnoj državi biti moguće interesne i na- 
čelne struje s različitim društvenim shvaćanjima, da će, dakle, tek tada biti op- 
ravdana djelatnost više političkih stranaka. No u tom “pismu? nije naglasio svo- 
je religijsko shvaćanje koje je tek nekoliko mjeseci poslije izazvalo sukob u gru- 
pi oko Hervatske. | 


U pismu Halperu Kvaternik predbacuje mladima da svoja osobna društve- 
na i vjerska shvaćanja “podmitju celomu hervatskomu družtvu“. Njegovo je os- 
novno uvjerenje da je utemeljenje hrvatskoga društva u njegovoj vjeri “u inteli- 
gentno, sudbinu čovečanstva ravnajuće bivstvo i bilje..." Vjera u Boga izražava se 
“na dva velika načina, ali u načelu ista, to jest keršćanstvom zapadne 1 istočne cr- 
kve". (Kvaterniku je, razumije se, neprihvatljivo što Starčević uz bok kršćanstva 
stavlja i islam.) Političko oslobođenje bez uvažavanja tih najsvetijih osvjedoče- 
nja cijeloga hrvatskoga društva jest protupravno i nemoguće, zato, prema K vater- 
niku, treba nastojati da Hervatska ne usvoji “pogubna i merzka načela" mladih. 
Za sebe Kvaternik kaže da je “theističko i keršćansko osvedočenje" glavni pok- 
retač njegove djelatnosti pod devizom “Bog i Hervati". Već u jednom prijašnjem 
pismu Halperu, vjerojatno pod dojmom prvoga sukoba, Kvaternik kaže: “Neka 
budu pojedinci osvedočenja kojega i kakova hote ali, po Bogu, neka neruše ug- 
led vere i Boga u massah.? Nije držao da pojedinac, tj. intelektualac, bez vjere 
mora u svakom slučaju biti nemoralan, no “massa? bez vjere postat će živina. * 


U spomenutom pismu u kojemu želi Halperovo opredjeljenje u sukobu, 
Kvaternik ponavlja da ne bi htio dirati ni u čije vjersko osvjedočenje, ali zahtije- 


11 

Šidak, 1966.—67., 360-368, objavljuje Kvaternikovo pismo Halperu, od 6.VIII. 1871., s dodat- 
kom u kojem obrazlaže svoj stav prema sukobu. 

12 

Nije jasno što Kvaternik očekuje od Halpera koji je, prema Folnegovićevim uspomenama, bio 
“volterovac*. F. Folnegović: Doživljaji i dojmovi, Zagreb 1902., 86. 

13 

Kvaternikovo pismo Halperu, 29. VI. 1871. 

va od svakoga da se drži moralnih načela svoje religije. Dopušta, štoviše, i atel- 
zam pojedinaca ali ne i njegovo širenje. Odbijajući svaku mogućnost “bezbožja" 
na stranicama Hervatske, poziva se na Mazzinijevu osudu “zabljudjelih umom ili 
zlotvora 'komune'...? Kao i Mazziniju, i njemu je “nijekanje boga" logična pos- 
ljedica “zatajenja narodnosti i deržave, s toga i vlasnosti, odtud i obitelji“. Pripi- 
suje mladima da ta načela Komune žele krišom ubaciti u list. Kaže da su se mla- 
di okrenuli protiv vjere i Boga, a da su “i u socialnih pitanjah svoje glave i mis- 
li.* Ocjenjuje njihove stavove kao “sektarstvo“. 

Žali što je despocija okaljala vjeru i poslužila se njome protiv naroda. Ka- 
že da je despocija iskvarila “svoje popovstvo" i da će oslobođeni narod oslobo- 
diti i svoju vjeru i “odhraniti popovstvo" koje će biti “ugled narodu pred bogom 
i svetom". Kvaternik zato vidi dva velika zla: s jedne strane zloupotrebu vjere u 
prilog ropstva, a s druge strane one koji “zabacujuć veru, naumiše voditi narod u 
živinstvo i grabež, tuđe zloće radi!" U dopisima, vijestima i bilješkama koje su 
mladi pisali u Hervatskoj može se naći “stekliška" žestina ali ne i “bezbožje" 
koje je u njima doživljavao Kvaternik. 

Vidjeli smo da su Starčević i Kvaternik zastupali u pojedinim pitanjima pri- 
lično različita mišljenja i da je Kvaternik često mijenjao svoje stavove; no Starče- 
vić u njemu ipak nije vidio “Slavoserba", očigledno zato jer su njihove zajednič- 
ke težnje bile okrenute prema cilju samostalne hrvatske države. Zacijelo ih je 
vezalo srdačno prijateljstvo, koje se prekinulo uoči Rakovice. Starčević se u spo- 
ru Kvaternika i mladih nije jasno opredijelio ni za jednu stranu, no u želji da zad- 
rži mlade uz Hervatsku, nije izričito podupirao Kvaternika koji mu je to jako zam- 
jerio. U konceptu spomenutoga pisma Halperu Kvaternik je, doduše, precrtao re- 
čenicu u kojoj ga optužuje da se “mladost? na njega “upire, te je to i porodilo, što 
se izrodilo!" ali je tom izjavom pokazao svoje ogorčenje. U post scriptumu kaže 
da je pročitao ovo pismo Starčeviću i da on nije ništa prigovorio sadržaju, ali je re- 
kao da mladići rade za list bez plaće i da im se zato mora popustiti. To je, uzviku- 
je Kvaternik gnjevno, “ne samo nečuveno, nego i pogubno načelo.“ 


Sukob je naposljetku izglađen kompromisom. Izabran je odbor koji je 
imao nadzirati sve važnije članke i zaključeno je da se zasad ne piše o pitanjima 
vjere. No Kvaternik se više nije potpisivao kao vlasnik lista. Razlog je, prema 
Starčeviću, u tome što su “tminari* navaljivali upravo na Kvaternika kao vlasni- 


14 

U pravaškoj tradiciji zadržalo se mišljenje kako je Kvaternik želio da se svećenstvu zabrani 
svako političko dj elovanje i i da on s tim uvjerenjem nije prošao, jer su Starčević i mladići zas- 
tupali mišljenje da se svećenici mogu baviti politikom, dakako u duhu Stranke prava, ali da ne 
smiju u politiku unositi svoje vjersko osvjedočenje. No teško je vjerovati da se Kvaternik pro- 
tivio tome da se svećenici bave politikom kao pristalice Stranke prava. Oni su uglavnom Spri- 
ječili njegov izbor u Sabor kao pripadnici Narodne ili režimske stranke. J. Radošević: Životo- 
pis Eugena Kvaternika, Zagreb 1880., 34; K. Šegvić: Dr. Ante Starčević, Njegov život i njego- 
vo djelo, Zagreb 1911., 249-250. 

ka lista, pa je on stoga bio tako osjetljiv. Na sastanku oko dvadesetak pripadnika 
pravaške grupe Starčević je nastojao smiriti oštrinu s obje strane. U pismu Hal- 
peru izvještava o tome. “Genčeka sam nastojao već davno uputiti, da ni njemu ni 
meni ni drugomu nikome neostaje ino nego ili da radimo u slozi, ili da neradimo 
nikako. Mi padamo i do koj čas neima nas, treba da mladići napreduju. Da što 
mladići imaju svoje muhe kako i mi starci naše; ali one muhe moći je i prie i lak- 
še s dobra nego kako drugčie razterati. U zadnja dva broja opazi Genček svu tež- 
koću uredničtva. Bez mladićah neima ništa, dakle sami ne možemo, dakle u slo- 
gu." Starčević je, doduše, bio blizak mladima jer je držao da je vjera stvar “du- 
ševnosti", ali vjerojatno nije prihvaćao njihova “radikalna mišljenja. Nastojao je 
dakle da svojom neutralnošću spasi Hervatsku. 

Kvaternik je ipak mogao obračunati sa svojim protivnicima , ali ne u ime 
Stranke, nego u svoje vlastito i Bachovo. U članku “K smeru stranke prava“, koji 
je objavljen mjesec dana prije Rakovice, on ponavlja svoje načelo homogeniza- 
cije hrvatskoga društva radi borbe za konačno oslobođenje. Žestoko osuđuje po- 
jedince koji bi htjeli rastvoriti to društvo religiozno-filozofskim pitanjima protiv- 
nim “nagonu ili geniju? hrvatskoga naroda. Branio je Stranku od optužbi da je 
sekta “petrolaša", i prosvjedovao je protiv toga da se “izvan-politička" osvjedo- 
čenja pripisuju cijeloj Stranci. Karakteristično je za Kvaternika da je pozivao u 
stranku i “konzervativne življe? i da im je ostavio otvorenom mogućnost da “up- 


ravo zapreme tabor stranke prava". 


Zacijelo je Kvaternik bio duboko pozlijeđen tim događajima, a pogotovo 
Starčevićevim držanjem. Iz cijele grupe oko Hervatske priključio mu se jedino 
Bach. No tragično je da je Kvaternikov protivnik Fran Matasić koji, dakako, nije 
imao nikakve veze s ustankom u Krajini, osuđen kao izdavač 1 urednik posljed- 
njega broja Hervatske na sedam godina robije. Sudeći prema Radoševićevu “ži- 
votopisu' Eugena Kvaternika (1880.), čini se da je u pravaškim krugovima vla- 
dalo uvjerenje da je Kvaternikova “pobožnost... već svako obično mjerilo prela- 
zila? i stvorila u njega “podpunu religioznu mističnost" i uvjerenje da će “Bog 
makar i po najmanjem svom slugi dopustiti, da se izvede uzvišeno djelo oslo- 
bodjenja Hrvatske", kao što je Jeanne d'Arc (Djevica Orleanska) spasila Fran- 
cusku. “Kod ovakova duševna raspoloženja nije bilo mučno dovesti Eugena u 
Rakovicu...?'" Riječ je naime o općem uvjerenju da Kvaternik nije sam od sebe 
krenuo dizati bunu bez sustavne pripreme i bez znanja Stranke prava nego da je 
bio zaveden. 


15 

Starčevićevo pismo Halperu, 20. VIII. 1871. 

16 

Hervatska, 10. TX. 1871. (K smeru stranke prava) 

Radošević, 34 

Zacijelo je na Kvaternikovu odluku o dizanju ustanka bitno utj ecalo vre- 
nje u Krajini u povodu početka njezina razvojačenja s ciljem priključenja Ugar- 
skoj, tj. Provincijalu. Brojne različite pojave izraza velikoga nezadovoljstva i 
ogorčenja krajišnika pobudile su u Kvaternika nadu da će ga puk slijediti u bor- 
bu za slobodu, a protiv “švabsko-magj arskoga' gospodstva. Već sam istakla da je 
riječ o razdoblju žestokih sporova između vojnoga vrha i mađarske vlade. Carska 
odluka od 19. VIII. 1869. o djelomičnom razvojačenju (samo dviju pukovnija te 
Senja i vojnoga Siska) naišla je na ogorčen otpor u ostalim pukovnijama i na pok- 
ret kojim se različitim zahtjevima htjelo utjecati na rješenje krajiškoga pitanja. 
Saziv novoga Sabora u kojemu bi zastupnici Provincijala 1 Krajine postigli raz- 
vojačenje i priključenje Provincijalu zastupala je Narodna stranka, a Starčević 
mu se, u svomu zaplijenjenom članku “Ukinutje granice", protivio želeći priklju- 
čenje bez ikakvih drugih odluka. Uz program, koji je predviđao poseban krajiš- 
ki sabor radi osiguranja gorećih gospodarskih pitanja, prije svega šuma i izgrad- 
nje željeznica, pristajalo je Ministarstvo rata. Svi su gajili zajedničku mržnju pro- 
tiv Mađara, a krajiški su seljaci bili uvjereni da će im se stanje pod njihovom : 
vlašću pogoršati prije svega uvođenjem novih poreza i oduzimanjem šuma. (U 
tome su imali pravo kao što pokazuje buna 1883.) Razumije se da se krajiškom 
pokretu najviše protivio mađarski ministar predsjednik Andrassy. Naposljetku se 
vojni vrh odlučio na sporazum s mađarskom vladom radi predaje cijele Krajine 
Ugarskoj. Pregovori su trajali od 26. siječnja do 14. svibnja 1871. a svršili su vla- 
darevom odlukom od 8. lipnja 1871. o razvojačenju cijele Krajine i njezinoj bu- 
đućoj predaji Ugarskoj. Sve do razvojačenja Krajina, kao jedino područje u Mo- 


4 


narhiji, nije bila uključena u tijek društveno-ekonomske modernizacije. 


Vjerojatno bi Kvaternikova buna doživjela određeni uspjeh na putu prema 
samostalnoj državi da su joj se pridružili časnici 1 građanstvo Krajine 1 Provinci- 
jala. No oni su pristajali uz Narodnu stranku, odnosno ako su bili Srbi, uz srpsku 
nacionalnu ideologiju. Zacijelo je Kvaternik znao da ga može slijediti samo puk 
ogorčen na Mađare a i na cara, spreman prihvatiti poziv na ustanak s ciljem os- 
tvarenja svojih egzistencijalnih interesa. Rakovički je kraj bio posebno uznemi- 
ren zbog mjerenja zemljišnoga posjeda za katastar i zbog krčenja šuma oko Ra- 
kovice i Drežnika. No očigledno krajiški seljaci nisu mogli shvatiti smisao Kva- 
ternikova cilja bune — ostvarenja samostalne hrvatske države kao što je to bilo 
moguće nacionalno svjesnom svećenstvu i građanstvu. U katoličkom i pravoslav- 
nom seljaštvu još je slabo proširena nacionalna svijest. Pravoslavni su seljaci još 
uvijek poistovjećivali srpsko ime sa svojom vjerom i mogli su se, u svom ogor- 
čenju, u prvi mah odazvati Kvaternikovu pozivu. No prvi protunapad svećenstva 
i građanstva odmah je uspio. Bili su mogući slični argumenti kod katoličkih i pra- 
voslavnih krajišnika. Kolikogod su oni osuđivali cara, njihova stoljetna “vjer- 
nost" još nije nestala, a Mađare su doista mrzili. Moglo im se reći da je Kvater- 
nik neprijatelj cara i da je bio u dobrim odnosima s Levinom Rauchom, glavnim 

mađarskim predstavnikom u Hrvatskoj. Pravoslavne krajišnike trebalo je obavi- 
jestiti o Kvaternikovoj negaciji srpskoga imena, a katoličke o njegovim napadi- 
ma na katoličko svećenstvo. 

Kvaternik je pošao u Rakovicu nakon sporazuma o razvojačenju cijele 
Krajine, zapečaćenog kraljevom odlukom u lipnju 1871., kada se nezadovoljstvo 
seljaka počelo postupno smirivati, pa je moguće da bi naišao na veći odjek da je 
krenuo prije toga." Zacijelo je agitacija Kvaternikovih povjerenika počela već 
1870. ali je očigledno pojačana nakon Zrinsko-Frankopanske proslave kada je 
“vojskovođa" Rade Čuić, prema vlastitoj izjavi, sve otvorenije “predkazivao re- 
voluziju? i pozivao puk da ne dopusti “da nas Švabo prodaje Magyarima kao go- 
veda".' Na sastanku Kvaternika s nekolicinom krajišnika odlučeno je da početak 
ustanka bude 10. listopada, no Kvaternik i Bach došli su prije toga roka. Starče- 
vić o tome nije znao ništa. Kada je u Zagreb stigla vijest da je Bach uzeo sav no- 
vac iz pošte u Munjavi, Kvaternik je u dogovoru sa Starčevićem krenuo u Karlo- 
vac “za da se razpita? o stvari i obećao je da će se vratiti i izvijestiti “što je kako 
li je. Nije dakle rekao Starčeviću da je Bachov čin dio ustaničkoga plana ida 
ne odlazi da se “razpita"' nego da se postavi na čelo ustanka. Uvjerenje da je Kva- 
ternik uništio mogućnost da Stranka prava razmjerno brzo zadobije većinu u Sa- 
boru, i taj postupak, vjerojatno su izazvali Starčevićev strašan bijes protiv njego- 
va druga kao tobožnjeg, iako nevinog, oruđa neprijatelja Hrvatske. 

Kvaternik je imao svoj program: želio je najprije proglasiti privremenu hr- 
vatsku vladu u Krajini, zatim okupiti naoružane krajišnike u slunjskoj, ogulinskoj 
i otočkoj regimenti. S njima bi pošao u Zagreb, proglasio vladu slobodne Hrvat- 
ske i obratio se europskim velesilama radi zaštite i priznanja. Vjerovao je da je 
austrijska vojska preslaba da bi se suprotstavila krajišnicima. U subotu 7. listo- 
pada Kvaternik je došao u Broćanac svom “vojskovođi Radi Čuiću. Proglasio je 
privremenu vladu kao njezin predsjednik. U nedjelju 8. listopada Kvaternik i 
Bach krenuli su s četom krajišnika u Rakovicu, gdje je trebalo biti sjedište vlade. 
Sela oko Rakovice doista su se pridružila ustanku, ali je Rakijaš naišao na odbi- 
janje u Drežniku, gdje su katolički župnik i jedan krajiški kapetan odvratili puk 
od Kvaternika. Ustanici nisu uspjeli ni u Plaškom. 


18 

Valentić (1972., 1981., 1991.) opisuje stanje u Vojnoj krajini i krajiški pokret. Odbija ocjene o 
Kvaterniku “kao navodnom fantastu i mistiku? i drži da je njegov pokušaj ustanka bio “realan 
čin", a neuspjeh zapravo pripisuje tome što je Kvaternik započeo s ustankom nakon smiriva- 
nja duhova. Na tu je tezu reagirao Stančić (1972.—73., 588-89) u svojoj recenziji s mišljenjem 
da Kvaternikova ideja o buni nije bila realna “s obzirom na socijalne i nacionalne prilike u Kra- 
jini. Vidi i: Stančić, 1992. 

V. Vojvodić, Izveštaji Rade Čuića o Rakovičkoj buni (1871.), Historijski zbornik 1961., 218 

Starčevićevo pismo Halperu, 10. X. 1871. 

Istoga dana Kvaternik je izdao proglas narodne hrvatske vlade u kojemu je 
istaknuo da sve “žive sile" naroda moraju djelovati za oslobođenje “ispod švab- 
sko-madžarskoga gospodstva". Objavio je jednakost pred zakonom, pravedno 
sudstvo, odgovornost općina za sigurnost osoba 1 imetka te njihovu samoupravu, 
ukinuo je regimente te uveo “slobodne" županije. Naposljetku je pozvao svećeni- 
ke obiju vjera da poučavaju narod “u ljubavi i slozi kršćanskoj". Izmišljene su gla- 


sine, koje su se poslije širile, da se Kvaternik proglasio hrvatskim kraljem.“ 

Kvaternik je, doduše, okupio najviše 1700 vojnika, ali se većina razbježa- 
la već na prvi glas o dolasku ogulinske regimente, a 11. listopada već je počeo 
djelovati prijeki sud. Istoga dana vlastite pristaše iz zasjede su ubile Kvaternika, 
Bacha i Rakijaša u Močilima. Zakopani su uz cestu koja vodi iz Rakovice u Drež- 
nik, a 1921. preneseni su u zagrebačku katedralu. 


Na vijest o buni sastali su se neki gimnazijalci i pravnici. Prijedlog da se 
južno od Save poruše telefonski i telegrafski stupovi, kako iz Krajine ne bi mog- 
le stizati vijesti, nije prihvaćen. No neki su sastavili proglas kojim zagrebačke 
građane pozivaju na ustanak i nalijepili ih po uglovima zagrebačkih ulica u noći 
od 11. na 12. listopada s tvrdnjom da je Hrvatska krajina “već jučer potukla duš- 
mane naše slobode." Policija je tražila začetnike ustanka u uredništvu Hervat- 
ske i odvela Antuna i Davida Starčevića 1 druge u istražni zatvor. No istraga nije 
mogla utvrditi nikakvu vezu vodstva Stranke prava s ustankom; ipak je Matasić, 
kao urednik posljednjega broja lista, osuđen. Čini se da je Starčević u istrazi zas- 
tupao svoja uvijek naglašena shvaćanja da Stranka prava obuhvaća cijeli hrvatski 
narod, da se 1861. odijelila od tobožnjih hrvatskih stranaka, od kojih su se ma- 
daroni pokorili Pešti, a “Slavoserbi" Pešti i Beču. Starčević se odrekao Kvaterni- 
ka 1 drugih ustanika izjavom kako oni zapravo nikada nisu ni bili pristaše tako 
shvaćene Stranke prava.“ Vojna odmazda u Krajini bila je teška. Neki su sudio- 
nici ustanka pogubljeni a drugi osuđeni, ali istraga nije utvrdila ustaničke plano- 
ve ni tko su intelektualni začetnici.“ 


Rakovička je buna, dakako, izazvala silnu uzbunu u hrvatskoj javnosti i 
zanimanje u cijeloj Monarhiji. U tisku su se javljali razni fantastični glasovi 1 
mnogi su s obzirom na to da je Kvaternik krenuo u ustanak tako neorganizirano 
i bez znanja vodstva Stranke prava gledali u buni “zagonetku" i nagađali tko su 
stvarni krivci, odnosno začetnici. Neke su vanjske novine povezale pravašku 


ži 
Šišić, 1926.; Šidak, 1973. analizirao je dotadašnju historiografiju o Kvaterniku. 

“petrolersku sektu"? s Komunom. No režimski tisak našao je krivce u Narodnoj 
stranci pozivajući se pri tome na Ljubljansku jugoslavensku konferenciju, a po- 
gotovo na Rujanski manifest, proglas objavljen neposredno prije Rakovice (20. 
IX.), kojim je Narodna stranka, računajući na ostvarenje češkoga državnoga pra- 
va, tj. na eventualnu federativnu reorganizaciju Monarhije, osudila Nagodbu.? 
Prenosila se, štoviše, vijest da je Franjo Josip namjeravao narediti da se zatvore 
potpisnici Rujanskoga manifesta kao uzročnici bune. No s druge strane pojavile 
su se glasine da se u vođa ustanka našao popis narodnih zastupnika koje su že- 
ljeli povješati kada osvoje Zagreb. Tim “ludorijama tako zvane “Stranke prava?“ 
povjerovao je i Rački, što ne iznenađuje s obzirom na psovački značaj “stekliš- 
koga" pisanja protiv “Slavoserba" i kaže: “To su naši petrolejci uzgojeni madža- 
ronskom vladom.?*“* 

Zacijelo iz pera Josipa Miškatovića, zagrebački Obzor (nasljednik sisač- 
koga Zatočnika i Branika) pripisao je hajci protiv Narodne stranke motiv da se 
uvede iznimno stanje i upozorio da Rujanski manifest nije pozivao na bunu nego 
da je ona posljedica novinarskoga rada Kvaternika i Starčevića, podupiranoga od 
režima. Mađaronska vlada je, štoviše, dopustila objavljivanje pamfleta protiv Je- 
lačića te cara, Austrije i vojske. Kako se može tvrditi da je Kvaternik želio jugos- 
lavenski ili čak panslavistički ustanak u Dalmaciji, Bosni, Srbiji, Crnoj Gori i 
Krajini, kada Stranka prava nije protivnica Turske i Mađara nego Austrije. Obzor 
pita režimske listove zašto sada tvrde da je “Zvekanova sekta" bila protivnica za- 
konitosti i društvenoga poretka, kada je stvorena pod okriljem mađaronske vlade 
sa zadaćom da njezini listovi i “ostali sramotni i prevratni spisi" napadaju Narod- 
nu stranku. Autor pripisuje pravaškome tisku zločin bunjenja, a i uvrede veličan- 
stva, i kaže da je režim štoviše dopustio da “petrolerska sekta" svojim otrovom 
zadobije simpatije mlađih pučkih učitelja, a i u zagrebačkom sjemeništu. Napos- 
ljetku se Obzor zalaže za strogi sud mađaronima a za oprost zavedenima.“ 

Slično je Miškatović svjedočio i na sudu ističući, čini se, Kvaternikovo 
nepoštenje. U Starčeviću je vidio čovjeka “više prkosa i protivuriječja“ nego 
politike koji se nadahnuo knjigama o Francuskoj revoluciji 1 o francuskim so- 
cijalističkim teorijama. Za Kvaternika je rekao da je sebe zamišljao kao veli- 
koga državnika koji s Napoleonom III. ravna europskom politikom i koji će 
uskrsnuti neodvisnu kraljevinu Hrvatsku od Alpa do Balkana. To je, kaže Miš- 
katović, privuklo mladež, koja je postala “divlja i cinična, krvožedna, puna mr- 

žnje, onakova žali bože mladež, kakova se pokazala franceska u posljednoj pa- 
riškoj komuni.?** 


Rakovička je buna pokrenuta upravo u vrijeme kada je trebalo doći do ko- 
načnoga rješenja nagodbe s Česima obećane od vladara. Kako je Franjo Josip 
odustao od toga čina i otpustio federalističku Hohenwartovu vladu, raširilo se 
mišljenje da je buna utjecala na taj ishod, dakle na konačno učvršćenje dualizma. 
Držalo se da je bunu potaknuo Andr4ssy kako bi uvjerio Franju Josipa da su Če- 
si i Hrvati nelojalni i odvratio vladara od svakoga oslona na Slavene te ga privo- 
lio da ostane kod njemačko-mađarskoga dualizma. To se ne može dokazati ali su 
vjerojatni podaci da se Andr4ssy poveselio kada je čuo vijest o Rakovici. Možda 
je dakle Rakovica doista iskorištena kao argument u pregovorima, ali ona zacije- 
lo nije imala neku odlučnu ulogu u konačnom učvršćenju dualizma. Taj je ishod 
nastao pod pritiskom austro-njemačkih liberala, podržanih od službenih krugova 
ujedinjenje Njemačke i, dakako, od Mađara." 


Uvjerenje da su iza Kvaternika stajali neki drugi začetnici javlja se i u Na- 
rodnoj stranci i u Stranci prava. U vezi sa svojim prijedlogom da se pomiluju osu- 
đeni sudionici bune, Josip Miškatović je 1872. rekao u Saboru: “Kojim je pomu- 
ćenim tečajem mislih (Kvaternika, M. G.) onaj događaj proizveden, ili možda po- 
tajnom rukom potaknut, još je danas psihologična i historička tajna." Vidjeli 
smo da je Radošević u svom “životopisu"? dao do znanja da je netko iskoristio 
Kvaternikovo duševno stanje da bi ga doveo u Rakovicu i da će se o tome više 
znati kada budu “pristupni spisi“ o tome događaju. Pri tome je slijedio uvjerenje 
Ante Starčevića koji je nakon sjedinjenja Provincijala i Krajine, u svojoj interpe- 
laciji 25. lipnja 1884. zahtijevao mogućnost javnoga uvida u sudske spise o “ra- 
kovičkoj smutnji?.' 


No dobro je da je pravaštvo imalo svoga Kvaternika iako je njegova pus- 
tolovina završila tako tragično. U ideološkoj šumi predodžbi, zabluda, poluistina 
i naknadnih tumačenja njegov je čin jarko osvijetlio ono što je najvrednije u pra- 
vaštvu: težnju za suverenošću i slobodom hrvatskoga naroda. Kvaternik je svo- 
jom krvlju zapečatio osnovnu misao Stranke prava da su interesi Hrvata i Hab- 
sburške Monarhije, odnosno Hrvata i svake tuđe premoći, nespojivi. 

Nije točno Starčevićevo i opće mišljenje da bi se pravaštvo brzo širilo da 
ga nije upropastila Rakovica. Dakako, bio je to težak udarac za Stranku prava, ali 

se Starčevićeva “vatra? nije ugasila. No buknuti je mogla tek u političkim i gos- 
podarskim uvjetima koji su nastali kao posljedica prvoga desetljeća primjene Hr- 
vatsko-ugarske nagodbe. 


Kvaternikova uspomena uglavnom se održala, ali su tek uoči propasti Mo- 
narhije nastali uvjeti da on i njegova buna postanu mit. Mislim da su pristalice 
Stranke prava čitali prije svega njegovo “Istočno pitanje" jer je njegov način ve- 
ličanja hrvatskoga srednjega vijeka izvrsno odgovarao poticanju zanosa mladih u 
smislu tipično pravaške nacionalne i historijske svijesti. No čitali su se i drugi 
njegovi spisi. Radoševićeva biografija nije pogodovala stvaranju mita o Kvater- 
niku jer nije govorila o Rakovici. Dok je pravaški tisak osamdesetih godina u 
banskoj Hrvatskoj šutio o Kvaterniku (ta, i bez toga su pravaši bili optuživani 
zbog “veleizdaje a Starčević je držao da je on bio oruđe tuđinaca), o njemu i ne- 
kim njegovim spisima pojavili su se članci u dalmatinskom pravaškom tisku, naj- 
prije u listovima Stekliš i Pravaš (1883.—84.). Poslije je don Ivo Prodan objavio 
u svojoj Hrvatskoj kruni hrvatski prijevod Kvaternikova njemačkog spisa o od- 
nosu Hrvatske i krune Sv. Stjepana, koja je izraz njegove “hrvatsko-austrijske" 
politike uoči zasjedanja Hrvatskoga sabora 1861. i nije u skladu s njegovom bu- 
nom.“ 


Pod dojmom apsolutističkoga režima uoči propasti Monarhije, stida zbog 
“služničtva' frankovačkih “očeva" dinastiji, sve veće krize Monarhije i beziz- 
glednosti da se hrvatska državnost ostvari u njezinu okviru, nastali su uvjeti da 
simbol toga raspoloženja postane čovjek koji se u Rakovici hrabro žrtvovao za 
svoj narod. Nastupilo je doba atentata i Kvaternikova mita, za koji je bio zaslu- 
žan i A. G. Matoš. Kvaternikov kult dobio je isto značenje kao onaj Zrinskoga 1 
Frankopana. U komesara Cuvaja pucao je 1912. “kvaternikovac" Luka Jukić. 
Među “mladohrvatima* javila se u vrijeme prvoga balkanskoga rata želja da se 
Kvaternikova Hrvatska digne protiv Monarhije. No s Kvaternikovim kultom de- 
silo se ono što se događa svakom mitu kada postaje sastavni dio određene ideo- 
logije koja se ne obazire na povij esnu zbilju. Davanjem drugačijega i suprotnoga 
smisla Kvaternikovu i Starčevićevu učenju o tome da su svi Južni Slaveni (osim 
Bugara) Hrvati, Kvaternikov hvaljeni čin mogao je postati uzor i mladim jugos- 
lavenskim nacionalistima.“ | 

Teške posljedice nagodbenoga sustava 


Već smo vidjeli da se nakon pada Hohenwartove vlade u listopadu 1871. 
dualistički sustav konačno učvrstio i da su prvaci Narodne stranke morali napus- 
titi svoju federalističku politiku.' Njihovu odluku olakšalo je Andrassyjevo ime- 
novanje za ministra vanjskih poslova u studenom 1871. Novi ministar predsjed- 
nik Melchior L6nyay počeo je, doduše vrlo nedosljedno, stvarati uvjete za ukla- 
njanje kaosa i nasilja u Hrvatskoj i za pregovore s Narodnom strankom. Pri tome 
je naišao na veliki otpor mađarskoga ministarstva koje je još jednom pokušalo 
poduprijeti unionističku vladu. Hrvatski je sabor raspušten pozivom kraljeva res- 
kripta na rujanski manifest Narodne stranke, a Lonyay je pooštrio kurs otpustom 
“mlakoga" Bedekovića i imenovanjem Antuna Vakanovića, predstavnika raucho- 
vaca, u veljači 1872. za namjesnika banske časti, i novim pritiscima koji bi omo- 
gućili uspjeh unionista na izborima. Pomišljalo se na hapšenje prvaka Narodne 
stranke zbog rujanskoga manifesta, a potaknuta je i velika afera s obzirom na kri- 
votvorine kojima se Narodna stranka optužuje za veleizdajničku suradnju s Če- 
sima, Rusima, Srbima pa i s košutovcima. No velik dio unionista vidio je moguć- 
nost sređivanja prilika i poboljšanja materijalnih uvjeta u sporazumu s Narodnom 
strankom i njezinim modernizacijskim težnjama, a ne sa starounionistima, osta- 
cima feudalnoga društva, nesposobnima za modernu upravu, a kamoli za tako 
nužnu modernizaciji. Uz Narodnu stranku pristalo je i zagrebačko građanstvo. 


Na izborima krajem svibnja 1872. unionisti su, unatoč pritisku režima, do- 
živjeli poraz, no L6nyay više nije mogao udovoljiti njihovim zahtjevima da vla- 
daju “željeznom rukom" pa i uz pomoć vojske. U Saboru su unionisti imali um- 
jetnu većinu jer je vlada uspjela dovesti viriliste iz redova velikaša i crkvenih dos- 
tojanstvenika. Pred prijetnjom kraljevom intervencijom i raspustom Sabora, 
predstavnici Narodne stranke pokleknuli su i pristali da izaslanstvo za Ugarski 
sabor i Kraljevinski odbor, koji je s Ugarskim kralj evinskim odborom trebao pre- 
govarati o reviziji Nagodbe, bude sastavljen od jednakoga broja pripadnika unio- 


1 
Politički razvoj od 1871. do Mažuranićeve ostavke 1879. prikazan je prema mom tekstu u: 
Gross-Szabo, 1992., 239-256, 369-418. 

nista i Narodne stranke. Došlo je zapravo do njihove “fuzije", a mađarska je vla- 
da ishodila kraljevu izjavu da Nagodba dopušta široku autonomiju, drugim rije- 
čima da upravo ono što je Narodna stranka htjela postići, naime proširenje hrvat- 
ske autonomije, ne dolazi u obzir. No odobren je postupak revizije. 


U vezi s adresom Sabora kao izrazom “robskoga duha" prvi put se javila 
opozicijska grupa u Narodnoj stranci pod vodstvom Milana Makanca. Ona je us- 
trajala na dosadanjim pozicijama Narodne stranke o nezakonitosti Sabora koji je 
izglasao Nagodbu i predlagala je zaključak da samo Sabor cjelokupne Kraljevi- 
ne Dalmacije, Hrvatske i Slavonije može, uz kraljevo odobrenje, meritorno odlu- 
čivati i da ne ovisi o mađarskoj privoli. 


Pregovori kraljevinskih odbora o reviziji Nagodbe svršili su kapitulacijom 
Hrvatskoga kraljevinskoga odbora. Struja koju su podržavali Strossmayer, kao 
njezin član, i Rački nije željela nagodbu “pošto poto" ali nije prodrla sa svojim 
prijedlogom.“ 

Sastavljačima elaborata za reviziju, objavljenog u studenom 1872., bio je 
cilj da unutar nagodbenoga sustava osiguraju stvarnu autonomiju s elementima 
hrvatske državnosti. Ugarski kraljevinski odbor odgovorio je službeno tek u lip- 
nju 1873. i odbio je u načelu cijeli elaborat jer predlaže bitne izmjene zakona ut- 
vrđenog između Ugarske i “združenih zemaljah". Nagodbom su financije potpu- 
no prepuštene “zajedničkim", a stvarno mađarskim, organima i zato je Hrvatski 
kraljevinski odbor zahtijevao financijsku samostalnost. No Ugarski kraljevinski 
odbor to je odbio jer je jedinstveni financijski i porezni sustav jedan od glavnih 
temelja državne zajednice stvorene Nagodbom, pa bi ju financijska samostalnost 
Hrvatske i Slavonije ugrozila. Ugarski je kraljevinski odbor, doduše, držao da do- 
tadašnji paušal (koji je obračunat kao prihod u autonomne svrhe) ne vrijeđa “na- 
rodnu samosvijest" Hrvata ali je pristao na veliku “materijalnu žrtvu“: da Hrvat- 
skoj umjesto paušala dodijeli 45% njezina prihoda, kako je to načelno već utvr- 
đeno Nagodbom, dok 55% prihoda Hrvatske pripada državnoj blagajni. Stros- 
smayer je to komentirao riječima: “Mi pred Madžarom moramo ostati vječiti 
dužnici, da razloga imaju konfiscirati svu našu autonomiju.?* 


Paragraf 5 revizije Nagodbe određivao je da banove predstavke moraju pre- 
ko hrvatsko-slavonskoga ministra, člana mađarske vlade, stići neizmijenjene do 
kralja kako bi on mogao pravedno prosuditi o eventualnim oprečnim interesima 
Ministarskoga vijeća i bana. No Franjo Josip je morao u svim slučajevima prihva- 
titi mišljenje mađarskoga ministarstva kada je ono tvrdilo da određena zakonska 
osnova nije u skladu s interesima državne zajednice. Zbog relativno nevažne Hr- 
vatske, Franjo Josip nije smio riskirati sukob s Ministarskim vijećem. Zato je be- 


2 

Vidi korespondenciju Rački-Strossmayer od prosinca 1871. do rujna 1873. KORS I. 
3 

Isto, 216 

ziznimno postupao prema njegovim sugestijama i protiv interesa hrvatskih ustav- 
nih činitelja. Pa i kada je predsjedao sjednicama Ministarskih vijeća u kojima bi 
ban Mažuranić izrazio svoje neslaganje s mađarskim ministrima, uvijek je na kra- 
ju stao na njihovu stranu. Sve su se autonomne zakonske osnove morale predloži- 
ti Ministarskom vijeću i vladar je samo na temelju njegovih komentara odlučivao 
o predsankciji ili sankciji. Prema tome, Ministarsko je vijeće nadziralo autonom- 
no zakonodavstvo i sve banove postupke koje je kralj trebao odobriti.“ 


Ovim i ostalim preinakama i nadopunama Nagodbe nije se zapravo ništa 
promijenilo. Očekivalo se da će ukidanje paušala i uvođenje postotnoga obraču- 
na popraviti financijsko stanje. No to se nije dogodilo jer je mađarska vlada bra- 
nila hrvatskim vlastima uvid u financijske poslove. Rački je imao pravo kada je 
u debati o toj zakonskoj osnovi rekao da je ona u interesu “centralizacije i hege- 
monije magjarske", a ne u korist “samostalnosti i autonomije tako narodne kao i 
državne trojedne kraljevine", dok je Makanec osudio Nagodbu uopće. 


Većina Narodne stranke i s njome fuzionirane nekadašnje unionističke 
opozicije povele su se za načelom “manjega zla", bar donekle sređenoga stanja 
koje bi omogućilo razmjerno normalnu zakonodavnu djelatnost, a spriječilo nas- 
tavak kaosa koji je uzrokovala Rauch-Vakanovićeva klika. Saborska je većina 
primila reviziju, a vladar ju je potvrdio 30. studenoga 1873. Na prijedlog mađar- 
ske vlade tek je nakon izglasane revizije imenovao za bana Ivana Mažuranića. S 
obzirom na njegovu političku prošlost Mađari ga nisu držali pogodnim kandida- 
tom za taj položaj, no drugoga nisu mogli naći. On je zacijelo bio najkompeten- 
tniji za provođenje toliko nužnih, zakašnjelih liberalnih reformi. Zato je velikim 
dijelom zaboravljena mržnja protiv nekadašnjega dvorskoga kancelara, Schmer- 
lingova suradnika, a građanska javnost, te prvaci Narodne stranke, očekivali su 
da će se stvoriti “moderna? i “pravna" država po uzoru na “liberalnu" Europu. 


Mažuranić se Saboru predstavio kao tvorac saborskoga članka 42 koji je 
vladar 1861. sankcionirao po njegovu savjetu. Pripisao je dakle sebi u zaslugu na- 
godbenu autonomiju koja se temeljila na minimumu navedenom u članku 42 (ali 
bez njegovih jamstava) što je moglo biti opravdanje Starčeviću kada je “Slavoser- 
be", a ne mađarone, optuživao za Nagodbu. Mažuranić je korak po korak, uz nas- 
tojanje da ne iritira Mađare, želio provoditi reforme kao uvjet za kasnije povoljni- 
je prilike u kojima bi se mogla ostvariti široka, državna autonomija. No pri tome 
je naišao na goleme zapreke. U nastoj anju da osigura autonomiju ozakonjenu Na- 
godbom, našao se na dvostrukom udaru — zastupnika opozicije a i same Narodne 
stranke te javnosti — dakle želje za stvarnom autonomijom u državnom smislu, 1 
“zajedničke" vlade s njezinom skučenom interpretacijom Nagodbe u interesu ma- 
darske prevlasti. To ga je naposljetku slomilo. Zalagao se za parlamentarnu vladu 
u kojoj bi odjeli prerasli u ministarstva. No u mađarskom interesu “zemaljska vla- 


4 
Gross, 1985. 

da" morala je ostati “dikasterij"", naime administrativna ustanova pod upravom 
najvišega činovnika — bana, odgovornoga ministru predsjedniku. 

Mažuranić je dakle provodio reforme uz odobravanje inteligencije te gra- 
danske javnosti. Hrvatski sabor 1872.—75. izglasao je 36 reformnih zakonskih os- 
nova koje su obuhvaćale većinu pitanja mogućih unutar nagodbene autonomije: 
odvajanje uprave od sudstva i preobrazbu obiju grana, ustavni sustav, građansko 
i krivično pravo, tisak, pravo sakupljanja, zatim različita društveno-ekonomska 
pitanja od kojih su najvažnija seljačke zadruge te urbarijalni odnosi, pa pučko 
školstvo i zdravstvo. No reformni zahvati završili su uglavnom s tom saborskom 
periodom. Vlada K4Imana Tisze nije dopustila daljnju djelatnost u tom smjeru jer 
su reforme koristile učvršćenju hrvatske autonomije i stvarale podlogu za njezi- 
no eventualno proširenje, što je i bio Mažuranićev cilj. Zato je Hrvatski sabor u 
prvim godinama vladavine Khuena-Hedervaryja morao suziti djelokrug nekih 
važnih Mažuranićevih reformi. 


Previranje u mađarskim političkim strankama svršilo je imenovanjem 
K4lmana Tisze (21. listopada 1875.) za ministra predsjednika, a Liberalna stran- 
ka postala je režimska. Kao što je Andrassy imao moć da nametne Hrvatsko-u- 
garsku nagodbu, tako je sada Tisza mogao u interesu obrane i jačanja “prirodne 
supremacije"" Mađara nad “narodnostima? i hrvatskom autonomijom, zaoštriti 
kurs. Držanje Narodne stranke izazivalo je mađarske osude jer njezini pripadni- 
ci nisu imali niti jedne “srdačne riječi" za nagodbu i za mađarsku “majku zem- 
lju. Mađarski je tisak i prije bosansko-hercegovačkoga ustanka proglašavao “ju- 
goslavensku ideju? ludilom i dolijevao je ulje na vatru polemika između hrvat- 
skoga i srpskoga tiska. Mađarske su novine s jedne strane hvalile reformnu dje- 
latnost Mažuranićeve vlade i Narodne stranke kao izraz “blagodati" što su je Ma- 
đari nagodbom “poklonili? Hrvatima. No s druge strane su, s obzirom na brojne 
intervencije mađarske vlade u tekstove zakonskih osnova, osuđivale “radikalne“ 
reformne planove te namjeru da se hrvatski zakoni ne usklađuju s mađarskima. 


Unatoč zadovoljstvu reformama koje su, uza sve teškoće u njihovu provo- 
đenju, ipak obećavale “normalnu? upravu i napredak u društvenom životu, prev- 
ladavao je na kraju reformnoga saborskoga zasjedanja 1875. gorak okus razoča- 
ranja. Makanec je zaključio da revidirana Nagodba ne omogućava napredak, us- 
tavnost i cjelokupnost. Osudio je Mažuranića zbog udvornosti prema mađarskoj 
vladi i dopuštanja njezinih brojnih nezakonitih intervencija, prije svega razmat- 
ranja autonomnih zakonskih osnova prije nego što se one dostave kruni na san- 
kciju. Mažuranićeva iscrpljujuća borba s mađarskim ministrima nije nailazila na 
priznanje jer je on u svim bitnim pitanjima morao popustiti udruženoj snazi ma- 
đarske vlade 1 kralja. | 

No nagodbeni sustav je uopće slabo funkcionirao jer su se povrede Nagod- 
be od strane Tiszine vlade i njezinih organa redale jedna za drugom i izazivale 
veliko ogorčenje. Mađarska je vlada prelazila preko odredbi Nagodbe prema ko- 

jima je službeni jezik “zajedničkih" oblasti hrvatski. Zatim je ministar pred- 
sjednik prisvojio neke ingerencije koje, prema Nagodbi, pripadaju banu. Uprav- 
nim putem provodili su se postupci u opreci s odredbama Nagodbe. Ne samo da 
je mađarska vlada onemogućavala bilo kakav napredak prema cjelokupnosti 
“Trojedne kraljevine" nego je, štoviše, nastojala skučiti nagodbenu autonomiju 
do krajnjih granica. Godine 1875. postavilo se na dnevni red pitanje krajiških že- 
ljeznica; mađarska je vlada namjeravala izgraditi pojedine međusobno nepoveza- 
ne dijelove umjesto potpune pruge istok-zapad toliko važne za hrvatsko gospo- 
darstvo. Vladar je, kao i uvijek, pristao uz mađarske zahtjeve. Odobrio je da ma- 
đarska vlada izradi zakonsku osnovu, bez obzira na interese Krajine, pri čemu 
pruga, financirana iz krajiškoga investicijskoga fonda, ne bi pripadala Krajini 
nego mađarskoj državi. Nakon protumađarskih skupština u Krajini 1877., u Hr- 
vatskom je saboru najprije izglasana adresa o cjelokupnosti Kraljevine Dalmaci- 
je, Hrvatske 1 Slavonije s težištem na sjedinjenju Krajine i Provincijala. Osuđena 
je krajiška uprava jer nije obavila svoju zadaću da pripremi uvjete za to sjedinje- 
nje pa je, štoviše, dopustila da joj mađarska vlada otme krajiški imetak. 

Na početku 1878. pred Saborom se našao kraljev reskript kojim on zasad 
zabranjuje pretresanje pitanja Dalmacije, a o Rijeci će odlučiti “u zgodno vrie- 
me". Za Krajinu kaže da je ona doduše dio kraljevina Hrvatske 1 Slavonije ali od- 
bija molbu Sabora da se sjedinjenje provede odmah ili da se bar utvrdi rok za taj 
čin. Kraljev “niečan" odgovor izazvao je dakako negodovanje koje se poslije još 
pojačalo jer sljedeći kraljev reskript pri otvaranju saborske periode 1878.—1881. 
nije ni jednom riječju spomenuo Krajinu, a kamoli Dalmaciju i Rijeku. Mađar- 
ska je vlada zastupala mišljenje da je krajiška investicijska zaklada vlasništvo 
mađarske države iako se upotrebljava samo za Krajinu. Ova se mora pokoriti “vi- 
šim“ interesima jedinstvene mađarske države. To je značilo da se raspolaganje 
vladarevim “darom'" (zakladom) Krajini ne oduzima samo krajiškoj upravi nego 
i vladi Hrvatske i Slavonije nakon sjedinjenja tih područja i da mađarska vlada 
može graditi željeznice u svom interesu bez ikakve ingerencije hrvatske vlade. 


Ekonomski 1 egzistencijalni udar nagodbenoga sustava osjećalo je cijelo 
stanovništvo, a pogotovo širi slojevi. Financijske teškoće primorale su mađarsku 
Liberalnu stranku na čelu s Tiszom na strategiju povećanja poreza i njegova stro- 
goga utjerivanja. U Hrvatskoj stanovništvo nije moglo podnositi niti dotadašnje 
terete, a kamoli znatno povećane poreze ozakonjene 1876., jer nisu postojali uv- 
jeti za širenje proizvodnje za tržište 1 trgovine, uz ostalo i zbog nedostatka komu- 
nikacija i tehničkih inovacija. Povećanje poreza jednim je mahom onemogućilo 
predviđene investicije nužne za realizaciju Mažuranićevih reformi. U velikoga 
dijela seljaštva još je prevladavala naturalna privreda i ono nije sustavno proiz- 
vodilo za tržište. S primjenom nove manipulacije porezom povećalo se njegovo 


5 

šikaniranje od samovoljnih činovnika. U Hrvatskoj to je prešlo sve granice jer je 
autonomnim oblastima oduzeto pravo nadzora nad postupcima pri utjerivanju po- 
reza iako su upravo općine opterećene poreznim poslovima. Porezna snaga sta- 
novništva civilne Hrvatske i Slavonije bila je doista bijedna, a nagodbeni je sus- 
tav onemogućavao njezino jačanje. Zato su uvjeti za uključivanje malih proizvo- 
đača u tržišnu privredu bili krajnje nepovoljni. Godišnje, porezni su zaostaci iz- 
nosili preko 60% od propisanoga iznosa. 

Prema $ 24 Hrvatsko-ugarske nagodbe autonomna vlada i oblasti moraju 
pri skupljanju državnoga poreza podupirati zajedničke financijske organe 1 slu- 
šati naloge ministarstva financija. Ne spominje se da bi općine imale obvezu 
skupljanja poreza. To im je naloženo tek 1872. naredbama poreznih ureda! Tada 
je i počelo nemilosrdno utjerivanje državnoga poreza uz brojne zloupotrebe. Za- 
jedničkim zakonom iz 1876. (te još i iz 1883.) općine su opterećene ukupnim 
poslovanjem porezne manipulacije, što je u suprotnosti s Nagodbom jer je neza- 
konito da općine nadomještavaju zajedničke porezne urede i da na vlastiti trošak 
preuzimaju poreznu manipulaciju, iako Hrvatska i Slavonija plaća 55% svojih 
prihoda za zajedničke poslove. Općinske uprave morale su posvetiti svu brigu dr- 
žavnome porezu a ne unapređivanju svojih općina. Pri tome podžupanijske ob- 
lasti nisu imale pravo nadzirati vođenje tih poslova jer su oni “zajednički". Zapo- 
vijedali su porezni nadzornici koji nisu bili odgovorni autonomnim oblastima pa 
je postojala neusporedivo veća mogućnost za zloupotrebe nego u Ugarskoj. Sve 
Mažuranićeve i Pejačevićeve intervencije u vezi s tim katastrofalnim stanjem os- 
tale su uzaludne. 


Neprekidnene sporove izazivale su oprečne interpretacije mađarske 1 hr- 
vatske strane jer Nagodbom nije normirano kako će se utvrditi prihodi 1 koji su 
državni izdaci “zajednički" pa terete i Hrvatsku. Hrvatski ustavni činitelji nisu 
imali uvid u obračun prihoda niti su mogli biti sigurni da se financijska nagodba 
ispravno izvršava. Proračun za autonomni budžet izrađivao se u Ministarstsvu fi- 
nancija, a nadzirao ga je računarski dvor. Zatim ga je Ministarsko vijeće predla- 
galo parlamentu unutar jedinstvenoga budžeta. Izglasana preliminarna svota 
priopćavala se banu i Saboru i on bi tada mogao njome raspolagati, ali najčešće 
uz ograničenja koje je zahtijevala mađarska vlada. Hrvatskoj vladi nije dopušten 
niti uvid u nastanak zaključnih računa. Mažuraničeve pokušaje provjere neus- 
pješno je nastavio Pejačević. Predstavnici “pokrajinske autonomije nisu smjeli 
kontrolirati financijske manipulacije jer bi to pretpostavilo određenu ravnoprav- 
nost obiju vlada i mogućnost obilježavanja hrvatske nagodbene autonomije kao 
državne. Mađarska vlada raspolagala je hrvatskim imetkom kao svojim vlasniš- 
tvom, od kojega je Hrvatskoj dodjeljivala dogovoreni postotak. 


Nakon obnove austro-ugarske financijske nagodbe došao je red i na ugar- 
Sko-hrvatsku financijsku nagodbu, a pregovori su tekli u ozračju tvrdnji u mađar- 
skoj javnosti da Mađari zapravo uzdržavaju Hrvatsku. Na financijskom područ- 

ju desila se jedna od drastičnih povreda Nagodbe. Naime, 45% krajiških “proven- 
ta", određenih neizravnih poreza, pripadalo je autonomnome budžetu. Pri obra- 
čunu 1876. računarski je dvor najednom zaključio da su ti porezi “zabunom" ura- 
čunati u tangentu i da bi trebalo svotu koja je zbog “greške u računu" dana hrvat- 
skoj autonomiji, vratiti u državnu blagajnu. Svota je odmah isključena iz auto- 
nomnoga proračuna, i to je dovelo hrvatsku vladu u nepredviđene i u početku 
neobjašnjive financijske teškoće. Riječ je o flagrantnoj povredi Nagodbe prema 
kojoj su za odluku o tome koji su prihodi zajednički, a koji podliježu percentua- 
lizaciji (45% : 55%), ovlašteni samo kraljevinski odbori uz potvrdu obaju sabo- 
ra. No mađarska je vlada stala iza svoga računarskoga dvora, pa su pregovori kra- 
ljevinskih odbora za financijsku nagodbu prekinuti. Na kraju je intervencijom 
Pejačevića i Tisze došlo do “kompromisa? kojim su se obje strane odrekle svojih 
potraživanja za prošlost. Financijskom nagodbom, prihvaćenom u Hrvatskom sa- 
boru 22. lipnja 1880., bitna su financijska pitanja ostala otvorena.“ 


Iz tih razloga rasla je težnja za financijskom samostalnosti jer bi jedino 
ona mogla osigurati da se trošenje prihoda uskladi s gospodarskom snagom sta- 
novništva i uvjetovati stvarnu autonomiju koja ne bi potpuno ovisila o promjen- 
ljivim ćudima mađarske vlade. Na temelju tumačenja tih financijskih odnosa u 
duhu financijske samostalnosti, koju je željelo cijelo građanstvo, počeo je poli- 
tički uspon dr. Josipa Franka. 

Mažuranić je nastojao postupno i oprezno postići svoje ciljeve, no rezul- 
tati njegove djelatnosti činili su se javnosti suviše skromnima a potezi mađarske 
vlade izazivali su mržnju koja se okrenula i protiv Mažuranića i Narodne stran- 
ke. Nesuglasice u klubu Narodne stranke javile su se kod svakoga popuštanja ma- 
đarskoj vladi, pa su već 1879. pojedinci istupili iz kluba. Međutim, alternative 
Narodnoj stranci nije bilo pa je ona i na izborima 1878. postigla većinu. 


Otvoreni raskol u Narodnoj stranci dogodio se krajem 1879. u jeku veli- 
kih sporova između Mađarskoga i Hrvatskoga kraljevinskoga odbora za obnovu 
financijske nagodbe. U saborskoj su debati neki zastupnici Narodne stranke na- 
pali Mažuranića da ne pruža otpor mađarskim interesima koji onemogućavaju 
napredak svakome “od kolibice prostoga seljaka do stana izobražena građana“. 
Narodna je stranka dakle napustila Mažuranića, koji je uza svu svoju nemoć ipak 
bio “narodni“ ban, jer ga, prema Folnegovićevim riječima, “nije znala uzdržati a 
nije htjela srušiti“. No i mađarski režimski tisak napadao je Mažuranića i zahti- 
jevao njegov odstup i prekid ponašanja hrvatske vlade kao da je parlamentarna. 
Pisao je da je nužan “pravi ban iznad stranaka koji bi vladao čvrstom rukom kao 
predstavnik ministra predsjednika. 

Mažuranić je očigledno dostigao krajnju granicu svoga popuštanja mađar- 
skoj vladi. Nije više bio spreman prihvatiti mađarski diktat u financijskoj nagod- 


6 
Gross, 1988. 

bi kao uvjet za sjedinjenje vojne i civilne Hrvatske i Slavonije. No stari mađaron 
grof Ladislav Pejačević, imenovan nakon Mažuranićeve ostavke 21. veljače 
1880., razočarao je mađarsku vladu jer joj ni on nije bio bezuvjetno poslušan. 


Nezadovoljstvo je dakle ključalo u svim društvenim slojevima ali nije bilo 
opozicije koja bi mogla dati izraz tomu općem ogorčenju. Mladim je pravašima 
postalo jasno da se stvorio idealan temelj za njihovu sustavnu agitaciju, najprije 
putem novina, i s pravom su držali da bi se u danim uvjetima velik dio javnosti 
mogao “posteklišiti". Ante Starčević se nakon Rakovice pun ogorčenja povukao 
svome sinovcu Davidu, koji je 1873. otvorio odvjetničku kancelariju u Jastrebar- 
skom, i čini se da je odustao od pomisli da se pokuša politički angažirati. Ante 
Starčević mlađi, koji ga je posjećivao, kaže da se “stric' odlučio povući iz poli- 
tičkoga života. “Govorio je da narod koji je u stanju učiniti ono što je učinjeno u 
rakovičkoj buni, da nije vrijedno uopće za takav narod raditi i za nj se boriti." I 
Folnegović kaže da mu je ogorčeni Starčević rekao: “I za to velim vam, kada bi 
mogao jednim pogledom oka svoga spasiti taj narod, ja ga ne bi ni toga pogleda 
udostojao.??* | 

Ne začuđuje dakle što je Starčević odbio kandidirati se na saborskim iz- 
borima 1875. Umjesto sebe preporučio je Frana Folnegovića koji je bio izabran 
u sesvetskom kotaru. Ta saborska djelatnost udarila je pečat Folnegovićevu poli- 
tičkom liku. Bez komande “Staroga", koji se potpuno dezinteresirao za politički 
život, Folnegović se kao jedini pravaš u Saboru snalazio kako je znao. Iako ga je 
Starčević desetak godina prije toga nazivao “radikalcem', on je odmah pokazao 
da se ne bavi samo širenjem “čistoga" načela nego da je spreman uroniti u sva- 
kodnevnu politiku i služiti se oportunističkim sredstvima. Priključio se nehomo- 
genoj opoziciji Milana Makanca protiv Narodne stranke. Pripadao joj je 1 Rački, 
protivnik revizije Nagodbe i kritičar Mažuranićeve vlade. Tako je mislio i Stros- 
smayer za kojega su članovi Narodne stranke “škopci". Folnegović je dakle kao 
pripadnik Makančeve grupe mogao doći u dodir sa Strossmayerom. Kada su pro- 
tivnici osudili Makanca da je starčevićanac, on se izričito ogradio od pravaštva 
ako se pod tim pojmom razumije mržnja na sve što nije isključivo hrvatsko, “so- 
cialni razvrat", potajna djelatnost, nejasnoća u vezi sa sredstvima kojima bi se os- 
tvario cilj, i djelatnost na temelju krajnjega osobnog oportuniteta. (Vjerojatno je 
aludirao na Starčevićevu mržnju protiv Strossmayera.) Makanec je osobito nag- 
lasio da, za razliku od pravaša, priznaje da u Hrvatskoj ima “naroda serbskog", 
ali je ujedno osudio fanatičnu propagandu pravoslavnoga svećenstva.? 


7 

Šidak, 1972.—73., 292 

8. 

F. Folnegović, Doživljaji i dojmovi II (Hrvatska, 17. X. 1902.). 
9 


HS, 1875.—78., 515 

Folnegović je, čini se, od početka svoga političkoga rada nastojao da se 
stvori politička grupacija od svih elemenata koji prihvaćaju hrvatsko državno 
pravo kao temelj političke djelatnosti." Zato je uz vjernost Starčeviću želio i vezu 
sa Strossmayerom u kojemu je veliki dio “hrvatske patriotičke inteligencije gle- 
dao svoga prvaka, a čitavi prosvietleni sviet najglasovitiega živućega Hrvata." 
Prvi Folnegovićev dodir sa Strossmayerom zbio se 1876. No već prije toga 
(1875.) “Starac? ga je žigosao kao “Slavoserba in folio", a nesuglasice među nji- 
ma ponovile su se više puta. | 


Vidjeli smo da su se mladići počeli okupljati oko Starčevića i Kvaternika 
u doba izlaženja pravaškoga tiska do 1871. Nakon Rakovice, bili su prvi koji su 
se ponovno javili. Spomenuto ogorčenje protiv mađarske prevlasti i nemoći Na- 
rodne stranke zacijelo je pogodovalo priljevu novih pristalica Stranci prava. 
Omogućilo je to prije svega otvaranje Sveučilišta u Zagrebu 1874. Glas mladih 
mogao se sada snažnije čuti i u samom središtu Hrvatske. No već prije toga, go- 
dine 1872., pojavili su se znaci da mladež želi dati od sebe “znak života“. To je 
prvi put uradila 1873. kada je akademik dr. Petar Matković izradio spomenicu za 
Svjetsku izložbu u Beču. U svom prikazu Hrvatske i Slavonije “u svojih fizičnih 
i duševnih odnošajih" Matković je, između ostaloga, govorio i o “hrvatskom ili 
srpskom" jeziku i o “slovenštini". Pravaška omladina Pravoslovne akademije u 
Zagrebu, sveučilišta u Grazu, Pragu i Beču te bogoslovije u Gorici prosvjedova- 
la je posebnim proglasom što Matković cijepa jedinstveni hrvatski narod na hr- 
vatski, srpski i slovenski, dok Srbi odgovaraju na hrvatsko jugoslavenstvo samo 
srpskim imenom. Želja je sastavljača proglasa da pokažu hrvatskoj javnosti da je 
mladež doduše zamuknula i zamrla, ali nije onijemila i umrla. Proglas dakle nav- 
ješćuje da se pravaši spremaju na ponovnu akciju.“ 

Već na Pravoslovnoj akademiji počele su pripreme za studentsko društvo 
“Hrvatski dom", koje je stupilo u život tek 1875. nakon osnivanja Sveučilišta. 
Pravila toga “naučno-zabavnoga" društva sa zadatkom “duševne naobrazbe" 1s- 
ključivala su svaku političku aktivnost. Prvi svezak zabavnika “Hrvatskoga do- 
ma? pojavio se 1876. u povodu 800-godišnjice krunjenja kralja Zvonimira. U 
vezi s nekim osudama prvoga sveska zbog “suvišna (7!) hrvatskog duha", može 
se pretpostaviti da su mladi pravaši bili na djelu iako nisu mogli otvoreno nastu- 
piti. Među mladim piscima isticao se Ante Kovačić. Godine 1877. predsjednik 
Društva bio je Jakov Radošević. On je uspio objaviti u zabavniku članak o ideji 


10 

Folnegović, Doživljaji i dojmovi II (Hrvatska, listopad-studeni 1902.). 
11 

E. Folnegović, Mrtvilo u banovini, Zagreb, 1899., 4 


12 
P Matković, Hrvatska i Slavonija u svojih fizičnih i duševnih odnošajih, Zagreb, 1873.; Des- 
pot, 1967.—8.; Sidak, 1972.—73., 282, 293, 296-7 

narodnosti, koji očigledno nosi pravaška obilježja. Suprotstavio je hrvatstvo ju- 
goslavenstvu, upozorio na zasluge hrvatskoga naroda za svjetsku kulturu i držao 
da narodnost kao zajednica duha i osjećaja mora biti obuhvaćena u jedinstvenoj 
državi. U jesen 1877. došlo je u Društvu do prvih trzavica između pravaša i stros- 
smayerovaca. Sve do početka izlaženja pravaške Slobode u jesen 1878. mnogi se 
mladići nisu mogli opredijeliti. Na vanjskim je sveučilištima tada bilo više hrvat- 
skih studentskih društava u kojima su djelovali i mladi pravaši.“ 

Već krajem 1875. objavljena je studentska izjava da je Bosna i Hercegovi- 
na pozadina Dalmacije i da pripada zemljama Zvonimirove krune. Iako se ona 
spominjala već 1861., tek je sada, u interpretaciji mladih pravaša, postala simbol 
koji se suprotstavio “Dušanovu carstvu". Zemljopisna karta pod naslovom: “Hr- 
vatska država, izdana prigodom 800godišnjice krunidbe Zvonimira, kralja svih 
Hrvata", obuhvaćala je osim tadašnje kraljevine Dalmacije, Hrvatske 1 Slavonije 
još i Istru, Korušku, Kranjsku, veći dio Štajerske, Bosnu i Hercegovinu do Drine 
aidio koji je 1878. priključen Crnoj Gori.“ Karta, prema tome, ne odgovara Star- 
čevićevoj viziji koji u hrvatsko državno područje uključuje zemlje do bugarske 
granice, pri čemu Makedoniju pribraja Bugarskoj. 

Kako je izgledala ideološka propaganda “Dušanova carstva" i koji joj je 
bio smisao, pokazuje knjiga M. S. Milojevića o povijesti Srba 1 “srpskih-jugos- 
lovenskih zemalja u Turskoj i Austriji? (1872.) te njegova etnografsko-geograf- 
ska karta Srbije (1873.) i “srpskih (jugoslovenskih) zemalja u Turskoj i Austriji. 
U “Dušanovoj imperiji'" koja se proteže od Crnoga mora do zapadno od Trsta, 
prikazana su područja gdje žive Srboslovenci, Srbohrvati (samo u kajkavskoj Hr- 
vatskoj) te Srbobugari, ostali su Srbi. “Opštenarodni grb sviju Srba i Srpskih (ju- 
goslovenskih) plemena" jest onaj s četiri ocila pod grbom i zastavom “kraljeva 1 
imperatora loze Nemanjića" te patrijarha u Peći. Oko kompozicije poredano je 
tridest i osam grbova povijesnih pokrajina na tom prostoru. ? 


13 
Gross, 1969., 454 


14 
Karta se nalazi u Hrvatskome školskom muzeju. 


15 

M. S. Milojević, Odlomci istorije Srba i srpskih-jugoslovenskih zemalja u Turskoj i Austriji I, 
Beograd, 1872.; “Istoričesko, etnografičesko-geografičeska mapa Srbije 1 srpskih (jugosloven- 
skih) zemalja u Turskoj i Austriji od Miloša St. Milojevića". Izdao K. Atanackov-Šumenković, 
Beograd 1873. Karta je poslije doživjela više izdanja. Nalazi se u kartografskoj zbirci Hrvat- 
skoga državnoga arhiva. 

Pravaši i bosansko-hercegovački ustanak 


Kada je grof Gyula Andrassy 1871. postao ministar vanjskih poslova, dr- 
žao se tradicionalnoga mađarskoga uvjerenja da je Rusija glavna opasnost za 
Habsburšku Monarhiju.' Uz savez s velikim silama protiv Rusije, želio je održa- 
nje Turskoga Carstva i ekonomski utjecaj Austro-Ugarske na Balkanu prije sve- 
ga preko željeznica. No Bismarck, kancelar ujedinjenoga njemačkoga carstva, či- 
ji je diplomatski program obuhvaćao bezuvjetan sporazum s Habsburškom Mo- 
narhijom, uspio je provesti drukčije planove. Postigao je 1873. neformalni Tro- 
carski savez — njemačkoga, austrijskoga i ruskoga cara — koji je kao nekada Sve- 
ta alijansa zastupao status quo u Europi, a Franjo Josip napustio je svoje namje- 
re osvete za izgubljeni utjecaj u Njemačkoj. Postojale su različite mogućnosti rje- 
šenja “istočnoga pitanja" u slučaju raspada Turske. Podjela turskoga teritorija iz- 
među Monarhije i Rusije, uz okupaciju ili još bolje aneksiju Bosne i Hercegovi- 
ne, bila je za Franju Josipa stvar osobne časti i dostojanstva dinastije kojom bi 
nadoknadio gubitak Lombardije i Venecije. Međutim, tome su se rješenju opira- 
li austrijsko-njemački i mađarski nositelji dualizma koji su željeli bezuvjetno od- 
ržati Tursko Carstvo. Zamršenim diplomatskim putovima težnje Franje Josipa 
ipak su se nametnule u tijeku dramatičnih događaja 1875.—1878. 


Ustanak je počeo u Hercegovini 19. lipnja 1875. među hrvatskim stanov- 
ništvom oko Gabele, a zatim 9. srpnja među srpskim stanovništvom oko Nevesi- 
nja, i počeo se širiti u raznim dijelovima Bosne. Počeo je bijeg u Dalmaciju, Crnu 
Goru i Krajinu pa se nastojalo pružiti izbjeglicama organiziranu pomoć u smješ- 
taju i ishrani skupljanjem priloga.“ Pokazalo se da nije riječ samo o jednoj od 
brojnih buna nego o pokretu širih razmjera. Trocarski savez nije uspio stišati 
bunu s prijedlogom reformi u Turskoj. Izazvao je ogorčenje među Srbima 1 Hr- 
vatima (bunu su podržavali i Česi te Slovenci) jer je bilo jasno da vrhovi Monar- 
hije žele ugušiti ustanak 1 spriječiti oslobođenje kršćana europske Turske. 


Mađarska je javnost oštro osuđivala ustanak kao “panslavističku“ opas- 
nost. Uostalom, mađarski je tisak proglašavao ““panslavizmom'" 1 “separatiz- 
mom" čak i zahtjeve s hrvatske strane za sjedinjenjem Dalmacije 1 Krajine s ci- 
vilnom Hrvatskom 1 Slavonijom ili prosvjede protiv kršenja Nagodbe. U ozračju 
čvrste moralne podrške Turskoj i strastvene agitacije protiv Rusije 1 Srbije, Ma- 
đari su držali da su ugroženi oduševljenjem za ustanak kod Srba i Hrvata. Stari 
strah od “jugoslavenske opasnosti" poprimio je neviđene razmjere i svaki neop- 


l 
Stanje na Balkanu i posebno u vezi s Bosnom i Hercegovinom prikazano je na temelju moga 
teksta u: Gross-Szabo, 1992., 437-464. 


2 
O odjeku bosansko-hercegovačkoga ustanka u Hrvatskoj, D. Pavličević je napisao više radova. 
Vidi njihov popis u: Gross-Szabo, 1992., 596. 

rezan korak većine Hrvatskoga sabora mogao je potaknuti mađarsku vladu da ga 
raspusti. Mažuranić je ipak uspio izboriti otvaranje nove saborske periode u ko- 
lovozu 1875. (dva mjeseca nakon izbijanja ustanka), ali pod prijetnjom da će se 
Sabor odgoditi ili raspustiti bude li raspravljao o Bosni i Hercegovini. Mađarski 
je poluslužbeni tisak očekivao od Sabora da se osloni na mađarsku “majku zem- 
lju". No većina adresnoga odbora izrazila je solidarnost s ustanicima i zahtijeva- 
la je izravni utjecaj Monarhije za oslobođenje bosansko-hercegovačkih kršćana. 
Takva bi izjava, dakako, ugrozila opstanak Sabora, pa je zaplašena većina prih- 
vatila ispravak kojim se ona izbrisala a ostalo je samo povj erenje u kralja i nada 
da će on osigurati mir u Europi. To “umno" držanje većine omogućilo je djelat- 
nost Sabora za vrijeme “istočne krize". Adresa nije imala druge posljedice osim 
žestokih napada mađarskoga tiska na njezin “separatistički značaj uz prijetnje 
ukidanja hrvatske autonomije. 


U bosansko-hercegovačkom pitanju postojalo je u hrvatskoj javnosti više 
struja, a i pojedina su se gledišta mijenjala u vezi s događajima na Balkanu i od- 
nosima među velikim silama. Mažuranić se, dakako, trudio obraniti hrvatsku au- 
tonomiju i spriječiti opću euforiju koja bi mogla izazvati ministra predsjednika 
Tiszu na poteze usmjerene prema njezinu ukidanju. Narodna stranka je u Obzo- 
ru zastupala, čini se, najraširenije shvaćanje u hrvatskoj javnosti da je bitno da se 
kršćani Turske oslobode i da zato treba u skladu s političkom situacijom na Bal- 
kanu pomagati napore Srbije u tom pogledu, ali mora se prihvatiti i eventualna 
okupacija Bosne i Hercegovine od Austro-Ugarske. Makanec, a i drugi opozicio- 
nalci, imali su slično mišljenje. Mladi su pravaši željeli bezuvjetno priključenje 
Bosne i Hercegovine Hrvatskoj, a takvu je izjavu dao u Saboru i Fran Folnego- 
vić, dok je Starčević ostao osamljen sa svojom tezom da Tursku treba održati re- 
formama. Uostalom, i Strossmayer i Rački protivili su se okupaciji ali svoje miš- 
ljenje nisu javno izlagali. Događaje u vezi s Bosnom i Hercegovinom od početka 
je pratila polemika hrvatskoga i srpskoga tiska. 


Proglas kneza Milana o ratu protiv Turske objavljen je 30. lipnja 1876., a u 
Crnoj Gori započele su ratne operacije. Ustanici su na više mjesta proglasili sjedi- 
njenje Bosne sa Srbijom a Hercegovine s Crnom Gorom. No srpska vojska bila je 
suviše slaba i doživjela je poraz, dok su Crnogorci doduše dvaput potukli tursku 
vojsku, ali je uništenje srpskih i crnogorskih snaga spriječio samo ruski ultimatum 
Turskoj. U mađarskoj javnosti vladala je bučna i strastvena mržnja ne samo protiv 
ustanika, Srbije i Rusije nego i protiv Slavena Monarhije koji su, s iznimkom Po- 
ljaka, izražavali svoje simpatije za te balkanske zemlje. I austrijsko-njemačka jav- 
nost željela je održanje Turske i vjerovala je propagandi o mogućemu sukobu nje- 
mačkoga i slavenskoga svijeta. Austrijski Nijemci i Mađari napadali su tobožnju 
Andr4ssyjevu politiku “od slučaja do slučaja? a stvarno je, u skladu s vladarevim 
željama, riječ o usmjerenju prema okupaciji Bosne i Hercegovine koju je Andrassy 
zbog silnoga otpora a i zbog diplomatskih razloga držao u tajnosti. 

Ulazak Srbije i Crne Gore u rat izazavao je, dakako, beskrajno oduševlje- 
nje srpskoga stanovništva ali je i većina hrvatske javnosti željela pobjedu srpskoj 
vojsci. Zbog takva je pisanja Mažuranić, po nalogu Franje Josipa, pozvao na od- 
govornost urednika Obzora Miškatovića. Tako ratni proglas kneza Milana nije 
dobro primljen jer se obraća isključivo srpskom narodu, svi su hrvatski listovi 
(Obzor, službene Narodne Novine, opozicijski Primorac i dalmatinski Narodni 
list) simpatizirali sa srpskom vojskom, a Obzor je osuđivao njezine protivnike u 
pravaškoj mladeži. | 

Nakon ulaska srpske vojske u rat, sudski su se gonili srpski simpatizeri 
Srbije zbog “samoobrane mađarske državne ideje" i smetnje dobrim odnosima 
Mađara i Turske. Iako je bio zastupnik s imunitetom u Ugarskom saboru, Sve- 
tozar Miletić je osuđen zbog veleizdaje. (To je bio kraj njegove političke karije- 
re.) No i u “pridruženim zemljama" provedena su neka hapšenja i premetačine. 
Mažuranić je preuzeo odgovornost samo za situaciju u Pakracu, a ogradio se od 
drugih izjavom da su sudovi nezavisni. U Pakracu su uhapšeni neki nastavnici 
srpsko-pravoslavne preparandije i građani. Taj se čin opravdavao agitacijom me- 
đu srpskim izbjeglicama iz Bosne koji su upravo bili preseljeni iz Krajine da ne 
budu na granici u vrijeme srpsko-turskoga rata. Tvrdilo se da agitatori prijete 
Hrvatima da će nakon pobjede Srbije loše proći. Događaji s nekim premetačina- 
ma i zatvaranjima našli su izraza u interpelacijama srpskih zastupnika u Sabo- 
ru. Mažuranića je srpska strana optužila zbog progona Srba pa se, i s obzirom 
na njegovu reformu pučkoga školstva, proglašavao najgorim neprijateljem Srba. 
(To je bio jedan od argumenata za kasnije priklanjanje srpske većine Khuenu- 
Hederv&ryju.) Na kraju se sve zataškalo. Srbija je poražena i više se nije moglo 
očekivati da bi se prijetnje protiv Hrvatske, ako su doista bile tako ozbiljne, 
mogle provesti u život. Zatvorenici su pušteni ali je preparandija u Pakracu zat- 
vorena. 


Prije ulaska u rat s Turskom, ruska se diplomacija na početku 1877. nas- 
tojala osigurati sporazumom s Austro-Ugarskom. Ova posljednja ostala bi neut- 
ralna u ratu, okupirala bi Bosnu i Hercegovinu, dok bi se ruska interesna sfera 
ograničila na Bugarsku uz širenje prema Makedoniji. Time je pripremljeno tlo za 
priključenje Srbije austro-ugarskoj interesnoj sferi. Ratje počeo 24. travnja 1877. 
No ruska je vojska doživjela krvav poraz kod Plevne u Bugarskoj. Tada su se ma- 
darske manifestacije za Tursku još pojačale. Poraz ruske vojske kod Plevne sla- 
vio se u mađarskim gradovima velebnim iluminacijama i narodnim veseljem pod 
lozinkom “Za Vilagos — Plevna? (kod Vilagosa ruska je vojska 1849. porazila 
mađarsku revolucionarnu vojsku). “Bratstvo Mađara i Turaka opravdavalo se 
zajedničkim hunskim podrijetlom i činjenicom da su mađarske izbjeglice nakon 
propasti revolucije 1849. našle utočište u Turskoj. Podržavana od mađarske jav- 
nosti te je manifestacije vodila mađarska studentska mladež uz izjave o “kultur- 
noj misiji" Turske u ratu protiv “panslavizma. Mađarska euforija za Tursku bila 

je potpuno oprečna Andrassyjevoj politici neutralnosti i tajnom dogovoru s Rusi- 
jom o podjeli Turske. Mađarska se javnost žestoko protivila austrougarskoj 
okupaciji Bosne i Hercegovine i prihvaćala je agitaciju da će se Turska održati re- 
formama i da su Mađari pri tome pozvani da među zaostalim balkanskim naro- 
dima šire naobrazbu i građanske slobode. Pokazalo se ipak da je liberalno preu- 
ređenje Turske nemoguće, teokratski je sustav ostao netaknut. No mađarska vla- 
da nije mogla spriječiti iskazivanja oduševljenja za održanje Turske. 

Ogorčenje u Srba, Hrvata, Slovenaca 1 Čeha zbog takva slavljenja Turske 
prešlo je sve granice, ali se nije moglo izraziti jer su manifestacije za Rusiju bile 
zabranjene. Dotad uplašen prijetnjama da će se uvesti izvanredno stanje, Mažu- 
ranić je naposljetku popustio zahtjevima prvaka Narodne stranke i dopustio reak- 
ciju na mađarski pokret. Mađarski ministar predsjednik nije mogao zabraniti 
hrvatske skupštine jer su one bile više u skladu sa službenom vanjskom politi- 
kom nego one mađarske. Želio je dakako spriječiti da one budu borbeno protu- 
mađarske i zaoštrio je svoje prijetnje. U vezi s tim skupštinama može se zapazi- 
ti da se utjecaj pravaša znatno proširio. Tako se zagrebačka skupština 5. kolovo- 
za 1877. održala u znaku suradnje Narodne stranke i opozicije. Osim govora pra- 
vaša Hinka Hinkovića koji, prema službenome izvještaju, “zapliće zadjevice 
medju kršćanske izpoviesti", tj. među Hrvate i Srbe, a morao je navodno preki- 
nuti govor zbog negodovanja prisutnih, jedino je istaknuti pripadnik Narodne 
stranke Kosta Vojnović izazvao vladarevu sumnjičavost. Umjerena rezolucija 
koju su sastavili pripadnik Narodne stranke Ivan Vončina i jedini pravaški zastup- 
nik u Saboru Fran Folnegović, služila je kao obrazac ostalim skupštinama. Hrvat- 
ski narod koji se stoljećima borio protiv turskoga jarma, a za “sveobcu civiliza- 
ciju kršćansku", izražava svoje simpatije balkanskim narodima i Rusiji, savezni- 
ci Austro-Ugarske. Nada se da Monarhija neće stati na stranu Turske nego da će 
u svome interesu, koji je isti kao onaj Hrvatske, omogućiti cjelokupnost Hrvat- 
ske Kraljevine sjedinjenjem Krajine i Dalmacije s civilnom Hrvatskom 1 Slavo- 
nijom i zaposjednućem Bosne i Hercegovine. 


Neposredno prije tih događaja mađarski je ministar prometa objavio pro- 
jekt krajiških željeznica koji je izazvao žestoku osudu u Provincijalu 1 Krajini. 
Zato su spomenute skupštine u gradovima i trgovištima civilne Hrvatske 1 Slavo- 
nije u svoje izjave o istočnom pitanju uključile i prosvjed protiv projekta krajiš- 
ke željeznice. Na nekim se skupštinama opaža pomak prema pravaškoj interpre- 
taciji. Primjerice, rezolucija pučke skupštine u Crikvenici, koju su vodili budući 
zastupnici Stranke prava, izrazila je sućut za borbu “slavenskog naroda" u Tur- 
skoj, najbolje želje za rusko oružje i žaljenje zbog jednostranog stava mađarsko- 
ga naroda, a zahtijevala je od Franje Josipa da ujedini Hrvatsku 1 da joj priključi 
one predjele Turske na koje hrvatski narod i kruna imaju povijesno pravo. Izrazi- 
la je i želju da Bosna i Hercegovina te Hrvatska budu jedna federalna zajednica. 
Bilo je i izjava koje su u Starčevićevu duhu podsjećale “hrvatskoga kralja" na 

njegovu obvezu prema Hrvatskoj utemeljenu na vlastitoj zakletvi i zakletvama 
njegovih preda. 

U listopadu 1877. ruska je vojska potukla tursku u Aziji, a u prosincu je 
Konačno zauzela Plevnu i uskoro stigla pred Carigrad. Činilo se da je s europ- 
skom Turskom svršeno. Nakon prvih vijesti o padu Plevne, u Zagrebu i u drugim 
gradovima ljudi su spontano izašli na ulice i izvjesili trobojnice, a sve su zgrade, 
osim službenih, bile osvijetljene. Nakon primirja u Drenopolju (Jedrene) 31. 
siječnja 1878., sklopljen je 3. ožujka rusko-turski mir u San Stefanu prema koje- 
mu bi Bugarska s egejskom 1 crnomorskom obalom, s Pirotskim, Vranjskim i Tr- 
nskim okrugom, Makedonijom (osim Soluna) te dijelom Albanije 1 Trakije bila 
najjača država na Balkanu. Srbija bi dobila samo Niš, a Bosna i Hercegovina os- 
tala bi pod suverenitetom sultana s unutrašnjom samoupravom koju bi nadzirala 
Austro-Ugarska. Ruska je diplomacija dakle nastojala sebi osigurati snažno upo- 
rište na Balkanu pa je prešla preko svojih obećanja da će odobriti austrougarsku 
okupaciju Bosne i Hercegovine. Uz austrougarsku diplomaciju, tom se miru pro- 
tivila i britanska vlada. Berlinski je kongres (13. lipnja do 13. srpnja 1878.) rije- 
šio istočno pitanje protiv ruskih interesa, Umjesto velike Bugarske stvorene su tri 
samostalne države: Bugarska (bez istočne Rumelije koja je ostala pod turskom 
vlašću), Srbija koja je dobila niški, pirotski, toplički i vranjski okrug te Crna 
Gora kojoj su priključeni Plav, Gusinje, Podgorica i Bar. Zaključeno je da Aus- 
tro-Ugarska okupira Bosnu i Hercegovinu, a i Sandžak, dok je Spič priključen 
Dalmaciji. Podjelom Balkana na zapadnu austrougarsku i umanjenu istočnu Tus- 
ku interesnu sferu, zaoštrile su se suprotnosti između tih dviju sila.“ Interesna sfe- 
ra Austro-Ugarske protegla se dakle na kneževinu Srbiju, a posljedice toga stanja 
bitno su utjecale na političke odnose u Hrvatskoj. 


Okupacija je počela 29. srpnja 1878. prelaskom vojske generala J osipa Fi- 
lipovića preko Save. Mislilo se da će ona “ušetati? u Bosnu i Hercegovinu ali je 
naišla na otpor muslimanskoga stanovništva. Sarajevo je uz ulične bitke zauzeto 
19. kolovoza, ali su se krvavi okršaji nastavili do listopada. U pojedinim grado- 
vima Hrvatske održane su svečanosti u povodu ulaska okupacijske vojske u Bos- 
nu i Hercegovinu, odnosno pada Sarajeva, i osnovani su odbori za pomoć ranje- 
nim vojnicima. Mađarska je javnost dočekala okupaciju strastvenim negodova- 
njem. No dok se mađarska vlada, unatoč poremećenju političkih odnosa, ipak od- 
ržala, austrijska je pala. To je bio kraj režima njemačkih liberala koji su se, kao 1 
Mađari, bojali “slavizacije" i nisu se htjeli pokoriti svršenome činu. Uoči okupa- 
cije Folnegović je u Saboru prosvjedovao protiv toga što su na Berlinskom kon- 


3 
Hrvatski državni arhiv, Predsjedništvo zemaljske vlade, kutija 106/VI 


4 
Trocarski je savez, doduše, obnovljen ali ga je stvarno 1879. zamijenio dvojni savez Njemač- 
ke i Austro-Ugarske uperen protiv Rusije. 

gresu saslušani predstavnici svih balkanskih naroda, pa čak i Židova, a da hrvat- 
ski narod nije tamo ni imenom spomenut. Pitao je bana je li svrha opsežne mo- 
bilizacije u Hrvatskoj da kralj zadovolji virtualna prava krune Sv. Stjepana, tj. da 
pripoji Bosnu i Hercegovinu Hrvatskoj. Mažuranić mu je odgovorio da to pitanje 
ne pripada saborskome djelokrugu i da on ima obavijesti o Bosni i Hercegovini 
samo iz novina. 


Kada je Sabor novoga saziva 1878.—1881. počeo krajem rujna djelovati, 
bilo je neminovno da se u adresi istakne pitanje Bosne i Hercegovine. Sama je 
adresa reakcija na brojne povrede Nagodbe, na sukobe s mađarskom vladom oko 
krajiške željeznice i krajiškoga imetka i, naposljetku, zbog financijske nagodbe. 
Adresa “zanosno pozdravlja hrabru okupacijsku vojsku sa sinovima Hrvatske i 
Dalmacije, tvrdi da je njezina “sjajna pobjeda" temelj boljoj budućnosti srodnih 
krajeva jer će ih ugarsko-hrvatski kralj primiti pod svoju krunu. Zahvaljujući vla- 
daru, adresa ističe da se zadaća preuzeta okupacijom može trajno osigurati samo 
ako se “ustroj zadobivene pokrajine malo po malo tako udesi" kako bi se s vre- 
menom mogao spojiti s Kraljevinom Dalmacijom, Hrvatskom i Slavonijom u 
njezinu državnopravnu odnosu prema Kraljevini Ugarskoj. Uvjet za to bilo bi, 
dakako, prethodno ujedinjenje Krajine i Dalmacije s civilnom Hrvatskom i Sla- 
vonijom i uređenje riječkoga pitanja.“ Mažuranić je, razumije se, upozorio zas- 
tupnike da je takva adresa opasna, no nije mogao odvratiti većinu od nje. Izjavi 
o okupaciji protivio se samo Ante Starčević i jedan srpski zastupnik. Mađarsko 
je ministarsko vijeće, uz ostalo, zaključilo da je Hrvatski sabor ovom izjavom 
prešao svoje kompetencije. No mađarska vlada, i sama u teškom položaju, nije 
smjela riskirati nove neprilike u Hrvatskoj. Zato je odlučila da kralj doduše pri- 
mi delegaciju Sabora koja će mu predati adresu, ali da je oštro ukori. Kao i uvi- 
jek, Franjo Josip je poslušao prijedlog mađarske vlade i tako je postupio. 

Mađarski strah da će okupacija ugroziti dualizam bio je neumjestan. Ze- 
maljska vlada u Sarajevu osnovana je 29. listopada 1878., a 26. veljače 1879. pre- 
dana je vrhovna civilna uprava zajedničkome ministru financija koji je redovito 
bio Mađar. Godinu dana poslije oba su parlamenta izglasala zakon o upravljanju 
Bosnom i Hercegovinom. Nada zastupnika Hrvatskoga sabora da bi se okupira- 
ne pokrajine mogle urediti tako da se olakša pridruženje Hrvatskoj, pokazala se 
pukom iluzijom. Okupacija nije ublažila polemike hrvatskoga i srpskoga tiska, 
samo što sada više nije središnje pitanje kome Bosna i Hercegovina pripada, nego 
jesu li “muhamedovci" Hrvati ili Srbi. 

Razumije se da je bosansko-hercegovački ustanak bitno utjecao na aktiv- 
nost zagrebačke pravaške mladeži. Njezini su pripadnici na sastanku 25. listopa- 


3 

HS, 1875.—78., 12.VIII. 1878. 

6 

HS, 1878.—81., 4., 14., 15. X. 1878. 

da 1876. sastavili izjavu kojom prosvjeduju protiv mađarske “akademičke mla- 
deži" jer podržava Tursku. Oni se, nasuprot tome, solidariziraju sa “svetom bor- 
bom'' hrvatskoga naroda u Bosni i Hercegovini protiv njegova osmanskoga mu- 
čitelja i pozivaju “hrvatskoga kralja" da oslobodi hrvatski narod Bosne 1 Herce- 
govine “ter ujediniv opet viernu hrvatsku kraljevinu" omogući njezinu državnu 
nezavisnost, blagostanje i sreću. Prema obavijesti Ante Starčevića mlađega, stu- 
denti su u proljeće 1877. predali taj tekst nadvojvodi Albrechtu prigodom njego- 
va boravka u Zagrebu." Mladići su na taj način izrazili mišljenje sasvim oprečno 
onome Ante Starčevića, koji je želio održanje reformirane Turske jer nije htio da 
narod Bosne i Hercegovine bude pokoren od Austrije, despotske tvorevine neus- 
poredivo gore od Turske. No prihvatili su Starčevićevo učenje da su Mađari ma- 
nje zlo od Austrije pa su ih podsjetili na nekadašnju zajedničku borbu protiv Tu- 
raka i na pokušaje te iste Austrije da onemogući ustav i slobodu i Hrvata i Mađa- 
ra. Dakako da su poželjeli i uspjeh u ustanku “bratinskomu plemenitomu narodu 
bugarskomu*. Izjava je objavljena u Obzoru uz kritiku njegova urednika Miška- 
tovića koji je upozorio na nužnost razumnoga uvažavanja hrvatskoga “historičko- 
ga" prava. Oprezno je napomenuo da je Franjo Josip doduše hrvatski kralj ali je 
ujedno i nositelj sasvim drugih interesa koje realna hrvatska politika mora uzi- 
mati u obzir, tj. snalaziti se u okviru Habsburške Monarhije a ne samo, bez real- 
ne političke akcije, zahtij evati da hrvatski kralj, bez obzira na svoje bitne intere- 
se kao vladar Habsburške Monarhije, ostvari hrvatsko državno pravo. Miškatović 
također osuđuje ignoriranje srpskoga naroda u Bosni i Hercegovini. 


U prijevodu Đure Daničića izašla je 1876. “Istorija srpskoga naroda“, rus- 
koga slavista A. A. Majkova, koji je uz ostalo odgovorio na spomenuti proglas 
pravaških studenata. Prije svega proglasio je misiju Rusije da unese ravnotežu 
među europske narode i afirmira slavenstvo kada bude sredila svoje unutrašnje 
odnose. Istaknuo je da u Bosni i Hercegovini nema hrvatskoga naroda i da on, 
štoviše, ne postoji ni u provincijalnoj Hrvatskoj, koju su, kako kaže, nakon tur- 
skoga pustošenja naselili “čisti“ Slovenci. U Vojnoj pak krajini žive sami Srbi. 
Prema Majkovu, Austrija je stvorila umjetnu pokrajinu Hrvatsku, dok je stara Hr- 
vatska bila u sjevernom dijelu Dalmacije i u primorju između Neretve i Kupe. 
Tvrdio je da je Gaj dobro postupio što je uzeo ilirsko ime i jezik dubrovačkih pi- 
saca koji je označio jezikom srpskoga primorja. Majkov je poistovjetio srpstvo s 
pravoslavljem. Tvrdio je da je katolička vjera posljedica kasnijega nametanja kao 
što su i izrazi hrvatstva djelo katoličke propagande.* Majkov je dakle ideologiju 


idak, 1972.—73., 283, 294. 

9 
Dva pisma A. A. Majkova hrvatskoj akademičkoj omladini, Novi Sad, 1877. (pretiskano iz 
Zastave 195-96, 1876. i 32 iz 1877.), Obzor, 12.1 16. I. 1877.; Šidak, 1972.—73., 284, 285. 

Vuka Karadžića proširio stavovima koji su postali standardan inventar pisanja ve- 
likoga dijela srpske štampe. 


Jako se zacijelo nije slagao s proglasom mladih pravaša u pitanju Bosne i 
Hercegovine, Starčević je anonimno sastavio otvoreno pismo Majkovu kao odgo- 
vor “hrvatske akademičke mladeži". Svojim karakterističnim sarkazmom suprot- 
stavio je Majkovljevoj tvrdnji da nema više od 800 000 Hrvata svoju predodžbu 
o tome da je cijelo južnoslavensko područje hrvatsko. Ponovno je naglasio da su 
“Muhamedovci" najčistija i možda najstarija vlastela u Europi. U svom je bijesu 
čak tvrdio da bi se oni radije proglasili onom životinjom koju su Mojsije i Mu- 
hamed zabranili jesti svojim vjernicima nego da budu Srbi. Napisao je da je “Ste- 
fan-Dušan Nemanić" bio “prejasan dinasta hrvatski", kralj dijela Hrvatske i gos- 
podar Srbima, o kojima je, prema Starčeviću, mislio jednako prezirno kao “Mu- 
hamedanci Hrvati". Kako se dakle Majkov usuđuje Stefana Dušana Nemanića 
“pomiešati sa Srbi? koji su u njegovoj “kraljevini" bili stranci i skitnice. Starče-. 
vić kaže da štuje knezove Karađorđeviće, Obrenoviće i Petrović-Njegoše, no 
muslimanski hrvatski velikaši toliko su “zasukani* da ih ne bi uzeli ni za kozare. 
Odbijajući srpsko ime kao posljedicu njegova nametanja od Rusije, Starčević je 
ponovno naglasio da nema Hrvata “čiste hrvatske krvi“, tj. da je riječ o stanov- 
ništvu različita podrijetla što su ga stari Hrvati pohrvatili. Na Majkovljevu inter- 
pretaciju da katolička propaganda stvara Hrvate, odgovorio je da štuje Katoličku 
crkvu, iako u njoj ima mnogo nevrijednih učitelja, a Ruse je proglasio liliputan- 
cima. Rusija ne može popraviti stanje kršćana Turske. Kada bi to mogla, uradila 
bi to kod sebe. Između Rusije i slobodne zemlje golema je razlika. No već godi- 
nu poslije promijenio je svoje mišljenje o Rusiji.“ 

Za bosansko-hercegovačkoga ustanka Starčević je dalje razrađivao već 
prije izloženo učenje o prostoru hrvatskoga naroda. U “Pasmini slavoserbskoj po 
Hervatskoj" (tj. na južnoslavenskom prostoru) dopunio je 1876. svoj spis “Ime 
Serb" iz 1868., a i kasnije izjave u želji da što snažnije osudi bosansko-hercego- 
vački ustanak kao djelo “Slavoserbah". Godine 1876. pisao je o svom viđenju 
toga ustanka i rješenju istočnoga pitanja jednome znancu u Pariz. Ta je pisma re- 
digirao 1892. a izašla su pod naslovom “Iztočno pitanje" tek 1899. u frankovač- 
kom listu Hrvatsko Pravo. Uoči Berlinskoga kongresa ponovio je u spisu “Na če- 
mu smo? svoje mišljenje o “iztočnome pitanju“, ali je sada bitno promijenio svo- 
je dotadašnje tvrdnje o Rusiji kao najvećemu zlu zbog bunjenja balkanskih naro- 
da i zbog despocije suprotne europskoj civilizaciji." | 


10 | 

Šidak, 1972.—73., 298-303. Majkovu je odgovorio i Gj. Stj. Deželić spisom: Hrvatska narod- 
nost iliti duša hrvatskoga naroda, Zagreb, 1879. On se nadahnuo Kvaternikovim Istočnim pi- 
tanjem i Pavlinovićevim Hrvatskim razgovorima, o kojima će biti riječi poslije. 

Pasmina slavoserbska po Hervatskoj, Djela III, 139-216; Na čemu smo, Djela III, 393-409; Iz- 
točno pitanje, Djela VII. 

Spomenute spise Starčević je sastavio u svome uobičajenome stilu. Birao 
je podatke iz pojedinih izvora i pisaca da bi, kako kaže, mogao “na njihovu te- 
melju umovati". Imao je unaprijed određeno mišljenje, a pojedine povijesne po- 
datke slagao je tako da bi mu mogli poslužiti kao “znanstveni dokaz". Svoje je 
povijesne interpretacije podređivao vlastitim temeljnim predodžbama: učenju o 
“Slavoserbima? i o Austriji kao vrhunskome zlu pa se zato žestoko protivio da se 
Bosna i Hercegovina nađu u austrijskoj tamnici. Njegova pravocrtna logika do- 
vela ga je do jedino mogućega zaključka, nagoviještenoga već 1869., da su usta- 
nak digli “Slavoserbi", koji ne mogu drugo nego činiti zlo, te da u času kada još 
nije moguće stvoriti hrvatsku državu na južnoslavenskom prostoru, Bosna i Her- 
cegovina moraju ostati u reformiranoj Turskoj. Nazivajući “Slavoserbe" Turske 
“ogbestnimi ustalci"? koji se bune, a za barbarstvo optužuju “muhamedovce", že- 
lio je pokazati da oni “zametjuć smutnje pa bežeć drugim na vrat, od nekada ra- 
diše kako danas rade.?'" Genezu “pasmine slavoserbske", koja je po njegovu miš- 
ljenju korijen nesreće hrvatskoga naroda, izvodio je iz suprotnosti grčkoga i rim- 
skoga duha. Prema toj bijelo-crnoj shemi, on je u grčkoj kulturi vidio samo kraj- 
nju pokvarenost vrijednu prezira, dok su mu Rimljani uzor ljudskih kreposti. Nji- 
hova se propast ima pripisati jedino utjecaju grčkoga duha i kršćanstva, koji su 
rušili stoljetne rimske vrline. “Supornost rimštine i gerštine traje 1 u kerstjan- 
stvu", kaže Starčević. Ta je suprotnost na razne načine uzrokovala da u Hrvata 
(Južnih Slavena osim Bugara) ne može biti sloge i jedinstva. U njih se dogodilo 
nešto što je “nečuveno? u povijesti drugih naroda. Oni naime imaju “samo jedin- 
stvo svojega hervatskoga jezika." Tuđinska “rimština" i “gerština" su stožer oko 
kojega “se verti povest i život Hervatah."?" Starčević se nije postavio na stranu 
moderne “rimštine". Ona mu nije uzor kreposti kao stari Rim. U načelu vjerske 
tolerancije bio je nepokolebljiv i u njemu je vidio uvjet za okupljanje Hrvata u 
pravaškom smislu. Imao je bolje mišljenje o Rimskoj crkvi kao instituciji nego o 
grčkoj, ali je ipak držao da među svećenicima Grčke crkve ima više onih koji su 
privrženi puku. Osnovno zlo Hrvata (tj. Južnih Slavena) vidio je između Scile 
ruskoga utjecaja, koji djeluje preko “iztočne" crkve u pravcu rusizacije pod sla- 
venskim imenom, i Haribde “zapadne crkve, koja je pod utjecajem isusovaca 
odijelila svećenstvo od puka i podvrgla ga zlokobnoj Austriji. Pišući o turskim 
osvajanjima kaže da je u “iztočnih i iztočno severnih krajih Hervatske" bilo slje- 
ditelja obiju kršćanskih crkava, nekršćana i “herpa Slavoserbah“, i tako nesložni 
nisu se mogli suprotstaviti Turcima. Bogumili, koji su se obranili od obiju Crka- 


va “lahko primiše muhamedovštinu, mnogo čistiu od kerstjanstva koje gledaše".“ 

Svoju je “Pasminu" zaključio u kreščendu gnjeva: “Duhovničtvo iztočne 
cerkve po Hervatskoj i Ungarii zauze se za puk od kojega žive, i derži ga se. Biš- 
kupi, osobito metropolite, do Stratimirovića, pristoje u venac apoštolskih muževah. 
Bez dvojbe, grešili su oni kako i naslednici njihovi u deržavničtvu, u radnji bez te- 
melja i zato bez uspeha, i nada sve u tome što su svoj puk uzderžali osamljen, tud, 
bez domovine, merzitelja omražena i urotnika proti narodom u kojih zemlji žive. 
Ljudi gerčtinom opojeni, nemogu drugačie. Kasnie, u stvarih protivnih slobodi, 
puku i domovini, biškupi skoro dostignuše bratju si zapadne cerkve, a nižje duhov- 
ničtvo, većinom barem nekvari puk. A u puku zapadne cerkve, gdje potiče štogod 
dobra i poštena, to prečesto dolazi samo odtuda, što on ne sluša 1 ne sledi popa. Da 
ovaj puk ne bi bio poživinčen, on bi uz redke iznimke, u popu smatrao najpervoga 
svojega neprijatelja. U istinu, narod hervatski ima svu svoju nesreću najvećma po- 
pom pripisati. Ako se pokaže pravi ili bolji svetjenik, on postaje mučenikom. Do 
kada bude tako?"'* Među svećenicima ovaj je citat postao glavni argument za osu- 
đivanje Starčevića kao tobožnjega protivnika katoličke vjere. 


U tom općem okviru Starčević je dao svoje viđenje života “pasmine sla- 
voserbske", te “nečiste kervi" zadojene “gerčtinom''. Iz njegova izlaganja posta- 
je jasno da je prvu kategoriju “Slavoserba" iz spisa “Stranke u Hervatskoj" pois- 
tovjetio sa srpskim narodom i nomadskim balkanskim stanovništvom. Na svoj je 
način govorio o srpskim seobama, pri čemu je prikazao “pasminu" sposobnom 
samo za krađu i razbojstvo, uvijek spremnu za svako zlo, ali je krivnju bacala na 
druge. Umjesto da se bori protiv Turaka, ona je od njih bježala. Bitka na Kosovu 
izgubljena je izdajom “nečiste kervi", a zbog nje, a ne zbog turskoga osvajanja, 
pala je i Bosna. Starčević je odvojio od “pasmine" one srpske ličnosti kojima je 
pripisao gospodujući duh i cijenio ih kao Hrvate. “U Stefanu-Dušanu ugasi se 
poslednji trak prejasne hervatske dinastije Nemanićah, koji kroz vekove, i kao 
kralji, vladahu (u) iztočno-severnih pokrajinah Hervatske", tj. južnoslavenskoga 
područja, pisao je Starčević i tvrdio da je patrijarh Arsenije Crnojević bio “iz vid- 
jenije obitelji hervatske". I “Miloš Kobilić pokaza se Hervatom...?'“ Vjerojatnim 
mu se čini mišljenje da je “sv. Sava Nemanić, iztočnu cerkvu hervatsku, odcepio 
od patriarke carigradskoga.?'" Kod nekih nije bio siguran kamo da ih ubroji. Tako 
je Lazar Branković bio “pohervatjenik, nu po svoj prilici nečiste kervi". Srbi su 
mu, uz neke iznimke, “pasmina nestalna boravišta" koja je neprekidno mijenjala 
ime i jezik, već prema području u koje se “doklatila", a Hrvati svjestan narod 
“koj je premnogo sagrešio proti drugim a najviše proti samu sebi“, ali nije nika- 

da ukaljao hrvatsko ime.'* Starčevićev je cilj pokazati da “pasmina" rođena za su- 
žanjstvo, koja se posljednjih stotinu godina nije “prosvetila i počovečila“, ne mo- 
že dići ustanak za slobodu Bosne i Hercegovine i da, naprotiv, nastoji baciti na- 
rod iz snošljiva stanja u Turskoj u najgore ropstvo Austrije. 


Starčević je 1876. pisao Ivanu Krajaču u Pariz o svome viđenju kršćanskih 
buna u Turskoj i kako bi im se stalo na put. Ta pisma nije objavio ali je mišljenje iz- 
loženo u njima velikim dijelom ponovio u tekstu “Na čemu smo", objavljenom 
1878. Kako sam kaže, on je 1892. pregledao ta pisma i izveo je samo tehničke is- 
pravke kojima je oblik pisama prilagodio objavljivanju u novinama. No nije jasno 
zašto taj spis pod nazivom “Iztočno pitanje" nije odmah izašao. Može se pretposta- 
viti da njegova “slavoserbska? teza nije pogodovala tadašnjim pregovorima vodstva 
Stranke prava i Neodvisne narodne stranke za “sjedinjenje' koje je proglašeno na 
Silvestrovo 1892. Spis je objavljen 1899. u Hrvatskom Pravu. Zacijelo je frankovač- 
kom vodstvu tada odgovarala idealizacija “muhamedovskoga* plemstva, a i njego- 
va “slavoserbska" teza. Starčevićevoj izjavi da nije sadržajno mijenjao tekst može 
se vjerovati, ali eventualna rijetka intervencija vodstva Frankove stranke nakon nje- 
gove smrti nije sasvim isključena. U svakom slučaju, spis “Na čemu smo?" iz 1878. 
svjedoči da je riječ o Starčevićevim shvaćanjima u doba bosansko-hercegovačkoga 
ustanka pa sam zato analizu “Iztočnoga pitanja' uključila u ovo poglavlje. 


U tom spisu Starčević obrazlaže svoje teze iz Hervatske 1, dakako, 1z spi- 
sa “Pasmine slavoserbske po Hervatskoj". Čini se da drži kako on više zna o “iz- 
točnom pitanju" nego diplomati, državnici i publicisti jer je mnogo čitao 1 raz- 
mišljao o njemu budući da se “tiče polovice Hervatske a i na drugu će nje polo- 
vicu uplivati?." “Uz ocenivanje iz naravi stvari', on izvodi stanje u Turskoj 1s- 
ključivo iz potpunoga nemorala velikoga dijela balkanskoga stanovništva, koje je 
samo krivo svome položaju i od njega ovisi hoće li u Turskoj, koja bi morala do- 
pustiti reforme, postići veću prosvjetu i blagostanje. Osim “Arbanasah, ponešto 
Bulgarah i katolikah Bosne i Hercegovine" svi kršćani Turske spadaju, prema 
Starčeviću, “u onu smesu ili, recimo pasminu" koja je bez domovine i prihvaća 
jezik naroda među kojim živi, tj. “hervatski, gerčki, itd." Ponavlja da ime “serb? 
znači sužnja, da se nijedan narod nije na svom jeziku zvao slavenskim i da je ma- 
nje od sto godina što “se nekoji pohervatjenici, na tudje poticanje, zovu Serbi, ter 
hervatski jezik serbskim kerste.?* 


Srbi su, prema Starčeviću, pasmina koja poprima narodnost od naroda u 
kojemu živi: od Rumunja, Bugara, Turaka ili Grka pa su “...u hervatskih pokraji- 

nah hervatske narodnosti ili jezika". Ističe da je kneževina Srbija nekadašnji dio 
Hrvatske. “Po formacii glave, po celu obličju i po značaju lakše razaznati čete Ser- 
bina od Hervata nego n.p. Rusa od Španjolca." Tvrdi da su Turci prodavali srpske 
robove i ropkinje u bescjenje. Kaže da patnje kršćana ne potječu iz njihove vjere 
nego naprotiv iz pomanjkanja vjere i zato puk bez ikakva morala ne može biti sre- 
tan ni pod kakvom vladom. Turci vide da mu nema lijeka “osim toljage". Da njima 
vlada netko drugi, bio bi im još gori gospodar nego “Muhamedovci". Prema Štar- 
čeviću kršćani Turske uživaju razne blagodati pa njihova nesreća izvire iz “njiho- 
va nepoštenja, neverja i bezdušja" te “nije moguće ovako pokvaren, izrodjen puk 
izjednačiti Muhamedovcem" koji su neusporedivo moralniji od njih.“ 


Ta pokvarenost je prije svega usidrena u “gerčkoj" vjeri jer je ona nosite- 
ljica pokvarenosti antičke Grčke i poslije Bizanta. Citirajući jednoga autora iz 18. 
stoljeća, kaže da su običaji i obredi te vjere bliži “Židovštini nego kerstjanstvu", 
da je u njih, uz ostalo, dopuštena krađa i preljub. To i nije prava vjera pa je čes- 
to ne poznaje ni svećenik. Kako nema “glavu ni sigurna tumačitelja“ (kao što ka- 
tolici imaju papu), sastoji se “u praznih rečih i u šupljih obredih“, u odgoju bar- 
bara i robova. Tvrdi da su u toj vjeri jednako nemoralni fakultetski obrazovani 
ljudi i pastiri. Uzrok što su Turci došli u Europu i u njoj se održali jest što ta vje- 
ra podržava “...večnje prepiranje i uznemirivanje..."“ Narav “gerčke vere" 1 
“€ud" njezinih sljedbenika uzrok je što je ta pasmina u svakom pogledu “nečis- 
tia" i nemoralnija od katolika. Ona se tuži na svakoga iako je uvijek sama kriva, 
uvijek se buni i “zagriza"? kada se usudi u “muhamedovce, a kada nema katolika 
čak i u Židove." “Duhovničtvo iztočne cerkve? je, prema Starčeviću, korumpira- 
no i neuko te “razjaruje mržnju proti Muhamedovcem", koji su mnogo moralni- 
ji od njih. “Dok ti kerstjani šizmatici neprimu štogod morala“ Starčević odobra- 
va što Turci ne dopuštaju njihove prisege i svjedočanstva kod suda. Za nj je dakle 
srž “Iztočnoga pitanja" u uklanjanju nemorala “pasmine“. 


| Prema tome sljedbenici “gerčke vere" su Starčeviću “neizmerno“ gorji od 
katolika ali ni za njih nema dobre riječi. Negoduje zbog toga što katoličko sve- 
ćenstvo svoju obrazovanost ne koristi za dobro naroda, što je djelomično poslje- 
dica nenarodnoga odgoja i nedostatka praktičkoga znanja nužnoga za pouku 
puka. Starčević kaže da su zato mnogi “seljani? razumniji i plemenitiji od duhov- 
nika, no on ima vlast i odlučuje. Iako priznaje zasluge bosanskim franjevcima, 
njegova je kritika uperena protiv njih i kaže da su dalmatinski franjevci bili na 
njihovu mjestu, katolici bi se već pretvorili u najprosvjetljeniji, najbogatiji i naj- 

plemenitiji puk. Jukiću pripisuje u svemu krivu politiku. “Sa Fra Ivanom Juki- 
ćem prepirasmo se kad se god sastadosmo.**“ U spisu “Na čemu smo" naziva ga 
“elavnim hodkarom", tj. Austrije. No Starčević misli da su katolici ipak moralni 
i da bi oni, kada bi htjeli, izveli dobru stvar “serdčanie" nego drugi. Tvrdi da su 
svi “nevredni duhovnici" protivnici promjena na bolje, jer bi njima tada bilo lo- 
šije, pa se tako drže i franjevci koji se ne bune i ne podjaruju puk. Može se pret- 
postaviti da Starčević zamjera franjevcima njihovo pristajanje uz Strossmayera 1 
želju da se Bosna i Hercegovina priključi Austro-Ugarskoj. 


U “Iztočnom pitanju" Starčević je svoju tezu o bosanskom plemstvu još 
jasnije ponovio. Odgovarajući Jukiću, koji je to plemstvo navodno nazvao Turci- 
ma, on se ljuti: “Kakovi Turci, vlastelini u Bosni? Ono je hervatsko, najstarie 1 
najčistie plemstvo sablje u svoj Europi.“ Kaže da “Muhamedovce" rese odlike 
koje kršćani nemaju, oni nisu skloni luksuzu, a pedest “muhamedovskih gospod- 
jah" potroši na “dronjke" manje nego jedna kršćanska “ženska". “Muhamedo- 
vac" vjeruje u Boga i dušu i zato je uglavnom pošten. “Drugdje su takovi ljudi 
redki."? Njihovo postupanje s kršćanima u svakom je pogledu opravdano, ie oni 
imaju “sigurnost i pravicu" koje inače ima malo. Priznaje da kršćanima nije “pre- 
dobro", ali da bi im uz njihovu “ćud" moglo biti još lošije. “Sada kakovi ste, dob- 
ro vam je", kaže on Jukiću.“ 


Starčević pripisuje maršalu Marmontu izjavu da je dubrovačko plemstvo 
najstarije u Europi i kaže da je ono poteklo od starijega, bosanskoga plemstva 
koje je “kod sablje ostalo i ženilo se medju se, dakle kerv je sačuvana u čistoći*.“ 
Prema njegovu uvjerenju bosansko plemstvo nije nikada bilo “ “gerčke vere" nego 
katoličke, ali ova mu se nije svidjela pa je potajno “deržalo veru Bogumilah*. 
Misli da je iz njih “potekao kvas" iz kojega je poslije nastala “reformacia". Star- 
čević još kaže “...o plemstvu muhamedanskom po hervatskih pokrajinah" da ono 
“zna samo svoje tradicije, ima duševnost, poštenje, zdrav um i ponos, zauzeto je 
za slobodu.? Tvrdi štoviše da je to plemstvo “prava i jedina žertva Turčina koj 
sam neće, a njemu neda urediti kerstjane. Ovo plemstvo i danas najviše terpi od 
turske vojske i od ustavših kerstjanah."* Pripisuje mu dakle osobine koje podsje- 
ćaju na rimske ideale vrlina. pr 

Starčević drži da se istočno pitanje ne može riješiti “nijednom današnjom 
kombinaciom?. Žali što Turska nije pošla “pravim putem? koji “u bitnosti biaše: 
nastojati da se najprie kerstjani poprave, pa za tim uvadjati popravke".“ Vidi pred 
sobom circulus vitiosus jer kršćanima ne može biti bolje dok su tako nemoralni, 
a moraju biti takvi dok im ne bude bolje. Zato misli da je najbolje dati svakoj kr- 
šćanskoj obitelji zemljište u vlasništvo, a onu koja to ne bi htjela, treba istjerati 
iz carstva. Zemlja se ne bi smjela prodavati, a za nju bi seljaci davali težake ili 
novac, dok obitelj ne isplati određenu svotu i postane vlasnica zemlje. Onoga koji 
izgubi zemlju trebalo bi potjerati “bar? iz općine. Tvrdi da “u hervatskih pokra- 
jinah? ima u tu svrhu “podosta? zemlje na raspolaganje. Kršćani Turske “osobi- 
to serbska pasmina od vekovah su klateži, a svijest o vlasništvu zemlje omogu- 
ćila bi im ljudsko dostojanstvo, ljubav za dom i za “pravicu". Znali bi da je drug- 
dje gorje i branili bi svoje te bi uglavnom usvojili osnovne moralne zasade. 

Zatim je preporučio da se ukinu kapitulacije (državni ugovori o trgovini i 
konzularnim poslovima s europskim silama koji su Tursku doveli u ovisno eko- 
nomsko stanje) jer one ubijaju ugled turske vlasti i služe tuđincima da bune kr- 
šćane; ali unatoč svemu, kaže da je “pravica? u Turskoj mnogo veća nego, prim- 
jerice, u Rusiji. Starčević također želi uvođenje pučkih škola na materinjim jezi- 
cima “u kojih se ne bi učilo o nikakvoj veri". Nju bi se moralo “slobodnu" proe- 
pustiti duhovnicima džamija i crkava. Upozorava na nužnost praktične nastave u 
gospodarstvenim granama i da se uči “čist moral“, a i turski jezik. S vremenom 
bi se uvele srednje škole, tehnike, sveučilišta, a javne službe ne bi se smjele da- 
vati onima koji nisu svršili nauke u Turskoj. Važna promjena sastojala bi se u 0s- 
lobođenju “Negerka? Istočne crkve od grčkih biskupa i kaluđera, uz zapovijed da 
dosad neuki duhovnici ove vjere “štogod uče? pa bi se za njih i za “fratre uvela 
učilišta, a primali bi stalnu plaću. Starčević predviđa i autonomiju općina te pos- 
lije i Županija i pokrajina, a zastupnici, bez obzira na vjeru i narodnost, birali bi 
se kockom, uz nastojanje “da ta služba puku omili", a novine bi smjele pisati “o 
javnih činih službenikah". Misli da “kroz prosvetlenje moraju nastati ženidbe 
medju kerstjani i muhamedovci i tako moraju se obe pasmine približiti." 


Starčević, čini se, pretpostavlja da bi se u Turskom Carstvu mogla postići 
ravnopravnost kršćana i muslimana. Njegovo je mišljenje slično onome mađar- 
ske javnosti koja bezuvjetno želi održanje Turske reformama. Budući ministar za 
Bosnu i Hercegovinu, Benjamin Kallay, upozorio je u Ugarskom saboru da to 
očekivanje nije realno jer se turski teokratski sustav ne može promijeniti u smis- 
lu ustavnoga uređenja. U svojim pismima britanskom premijeru Gladstoneu, 
Strossmayer je uz ostalo držao da su reforme u korist kršćanskih naroda neostvar- 

ljive zbog teokratskoga značaja islama koji ne dopušta ravnopravnost muslimana 
i kršćana! No ni sam Starčević ne vjeruje da će se moćnici koji rješavaju istoč- 
no pitanje držati njegovih načela, a čini se niti u svoj vlastiti prijedlog reformi. 
Kaže naime da postoje dvije mogućnosti: ili da kršćani pristanu uz Tursku i pos- 
tanu, kao i muslimani, nositelji državnih službi, čime bi se uglavnom riješilo is- 
točno pitanje. No ako je “turska pasmina preslaba za život, nju treba žertvovati, 
a na njezino mesto postaviti narode koji su za život." To su dakako Bugari 1 Hr- 
vati, koji bi se u kratko vrijeme “prosvetili" i mogli bi imati države “dosta jake 
za živeti u slogi bez štete drugih narodah". * Dakle, u oba slučaja bilo bi riješe- 
no istočno pitanje i to bolje za Rusiju nego što bi to mogla ona sama. 


Već sam spomenula da je adresa novoga sabora 1878.—81. pozdravila oku- 
paciju u nadi da će se stvoriti uvjeti za priključenje Bosne i Hercegovine Kralje- 
vini Dalmaciji, Hrvatskoj i Slavoniji unutar dualističkoga uređenja. Starčević je 
sastavio posebni nacrt adrese, u kojemu je sustavno formulirao osnovne elemen- 
te svoga učenja, no u popratnome govoru 14. listopada 1878. (nešto preko mje- 
sec dana nakon početka izlaženja Slobode) zadržao se prije svega na pitanju Bos- 
ne i Hercegovine.“ U adresi je istaknuo pojavu dviju samostalnih država, tj. Sr- 
bije i Crne Gore, na temelju Berlinskoga ugovora, na “današnjih međah državne 
Hervatske" i pretpostavio da će one “napredovati proti toj monarhii?. Tvrdio je 
da su kraljevi savjetnici ovlastili, pa čak i primorali, Rusiju na rat protiv Turske, 
da je njihov stav prema Turskoj, a i prema Rusiji, bio kolebljiv i da je okupacija 
vrlo opasna za opstanak Monarhije. Napao je isključivo “Austriu-Magjariu" kao 
buniteljicu kršćana dok je svoju nekadašnju osudu Rusije, kao zlotvora Balkana, 
zamijenio razmjerno pozitivnom ocjenom ruske politike, pogotovo u usporedbi s 
austrougarskom diplomacijom. Uz ostalo je rekao da je “tako zvana sebična Ru- 
sia" otvorila pristup Crnome moru svim narodima umjesto da ga dijeli samo s 
Turskom. Žestoko je osudio djelatnost vladarevih zastupnika na Berlinskome 
kongresu. Tvrdio je da je Kongres zaključio da se austrougarska vlada mora spo- 
razumjeti s Turskom prije nego uđe u Bosnu i Hercegovinu jer joj je dopušteno 
samo da upravlja, a ne da vlada, u ovim pokrajinama, ali da ta klauzula nije stav- 
ljena u ugovor. Kaže da je Marija Terezija plakala jer je pristala na diobu Poljske, 
ali će “svi Habsburgi još groznie plakati nad zauzećem Bosne i Hercegovine". 
Prema Starčeviću samo kraljevina Hrvatska ima pravo na te pokrajine, no kako 
nje u međunarodnome praviti nema, “zato neima osobna kralja Hervatske" pa ih 
Hrvatska ne može zahtijevati. “Ja sam siguran, da će za to biti još žalije dinastii 

nego Hervatom i meni." Izvjestitelj saborskoga adresnoga odbora Kosta Vojno- 
vić izrazio je svoje čuđenje što Starčević, za razliku od svih saborskih zastupni- 
ka, a zajedno s banom Mažuranićem i srpskim zastupnikom Milanom Đorđevi- 
ćem, ne želi ostvarenje staroga programa hrvatskoga naroda, naime utjelovljenje 
Bosne i Hercegovine Trojednoj kraljevini nego zagovara pravo Turske na nju.? 


Sloboda je, dakako, prihvaćala Starčevićevo načelo da Monarhija nema 
pravnoga naslova da sebi priključi Bosnu i Hercegovinu i da bi to bilo moguće 
jedino na temelju povijesnoga prava hrvatske kraljevine. No pisac članka nije že- 
lio da stanovništvo Bosne i Hercegovine čeka na pravni naslov možda još jedno 
stoljeće, tj. kada Hrvatska bude samostalna država. Čini se dakle da je uredniš- 
tvo Slobode ipak odobravalo okupaciju, s time da se Bosna i Hercegovina nak- 
nadno priključe Hrvatskoj.“ Nije mi poznata nijedna izjava s pravaške strane koja 
bi bila u duhu Starčevićeva shvaćanja o ostanku kršćana u reformiranoj Turskoj. 


Starčević je izlagao svoju “slavoserbsku" konstrukciju od Zvekana 1867. 
te u vezi s događajima na Balkanu 1875.—78. do razdoblja okupacije Bosne 1 Her- 
cegovine kada ju je zaokružio. Ona je zato važna komponenta njegova ideološ- 
koga sustava i valja pokušati s ocjenom njezina značaja. Može se pretpostaviti da 
je preuzeo pojam “pasmina? iz francuskoga u kojem “race* znači zbir preda i po- 
tomaka obitelji i naroda. I danas se on ponekad upotrebljava kao sinonim za na- 
rod. U Starčevića je “pasmina" skupina koja nije doprla do razine naroda jer 
nema duhovne vrednote i homogenost koji jesu ili bi morale biti osobina naroda 
(tj. nacije). Ali i on pojam “pasmina" ponekad upotrebljava u smislu naroda ali, 
dakako, nikada za Hrvate. Termin “rasa? u antropološkom smislu počeo se jav- 
ljati u nekih pisaca od kraja 17. stoljeća. Prvu formulaciju modernoga rasizma 
dao je Francuz Gobineau svojim esejem o nejednakosti ljudskih rasa 
(1853.—1855.), ističući arijske rase kao najviše ljudske rase unutar kojih je “čis- 
toću" priznavao samo Germanima. Njegova predodžba postala je poznata tek de- 
vedesetih godina kada ju je popularizirao Svenjemački savez. Očigledno je da 
Starčević nema veze s time. Njemu je neprihvatljivo uzdizanje Germana iznad 
ostalih rasa. Ta, za nj je “švabska pasmina" despotička, barbarska, izdajnička. Ni- 
jemci su mu glavni nositelji nemorala, učitelji hrvatskih “Slavoserba“, najgori od 
svih naroda koje spominje. 


Kontinuitet hrvatskoga naroda u Starčevića nije biološki nego duhovni. 
Njegov ideološki sustav počiva na romantičkome učenju da svaki narod ima svoj 
vječni “duh? koji obilježava njegova pokoljenja ali se može djelomično izgubiti, 

kako se to desilo u Hrvata pod pritiskom tuđinaca i njihovih izdajničkih pomaga- 
ča među Hrvatima. Isticao je da uopće više nema Hrvata, izravnih potomaka sta- 
rih Hrvata koji su se doselili na Balkan, ali da su oni, stvorivši veličanstveno dje- 
lo razdvajanja Istoka i Zapada i uopće svojim visokim moralom, ljudskim 
dostojanstvom, ponosom i hrabrošću, ucijepili svoj duh ostalom stanovništvu 
koje se kretalo po Hrvatskoj, tj. na južnoslavenskom prostoru. Osnovno obiljež- 
je toga duha u hrvatskoga naroda, gospodara toga prostora, jest težnja za gospod- 
stvom, za stvaranjem i održavanjem vlastite države. 


Prema Starčeviću Hrvat je svaki “pohervatjenik" koji nije izravni potomak 
starih Hrvata ali je zato prožet njihovim duhom. Tvrdio je da su muslimanski ple- 
mići u Bosni i Hercegovini “najčistie i najplemenitie kervi hervatske" jer su 
“gospodari? i stoga najbliži iskonskom duhu starih Hrvata. Nasuprot tome, Star- 
čević ne priznaje hrvatstvo ljudima koji su generacijama potomci Hrvata i osje- 
ćaju se Hrvatima, ako nemaju u sebi duh hrvatskoga naroda koji izražava pravaš- 
tvo. Zato su i oni “Slavoserbi". Prema tome, pojam “rasno čistoga" Hrvata ili pri- 
padnika bilo kojega naroda Starčeviću je nepoznat. Polazeći od aksioma da je sta- 
novništvo slavenskoga juga (izuzevši Bugare), koje se stoljećima selilo i miješa- 
lo, velikim dijelom hrvatsko, on je hrvatsvo proglasio duhovnom kategorijom, a 
ne posljedicom podrijetla. 


No velik dio balkanskoga stanovništva, a i onoga u “ovoj Hervatskoj“, os- 
tao je izvan procesa primanja hrvatskoga gospodujućega duha. To je “slavoser- 
bska pasmina" koja je kroz generacije imala sužanjski značaj, s podrijetlom u 
kobnoj grčkoj kulturi, i zato je uvijek proizvodila krajnji nemoral i upropaštava- 
la svoju okolinu. Na temelju svoga duhovnoga kriterija on je od “slavoserbske 
pasmine" odvojio Nemanjiće i druge srpske povijesne ličnosti kao Hrvate, nosi- 
telje gospodujućega duha. Česta upotreba pojma “pasmina" te “nečista kerv“", 
koju nalazi i u drugim narodima, nije u Starčevića biološki pojam, tj. ne znači 
“nižu rasu s osobinama koje su nasljeđivanjem i rođenjem dane i ne mogu se 
promijeniti. On prije svega ima na umu nomadsko stanovništvo koje se “klatilo? 
i služilo razne gospodare. Kada bi se ono u Turskoj stalno naselilo i dobilo zem- 
lju u vlasništvo, sužanjski duh i njegov nemoralni sadržaj postupno bi nestao 1 
ono bi se, uz ostalo i ženidbama, pretvorilo u Hrvate. Samo jednom, u “Iztočnom 
pitanju", spominje tobožnje razlike u obliku glave između Srba i Hrvata. 


Starčević nije krio da je i sam nekada bio “Slavoserb“, tj. ilirac. Prema 
tome, i njegovo vlastito hrvatstvo nastalo je kada je počeo misliti “iz svoje gla- 
ve", tj. na temelju spoznaje pravoga duha hrvatskoga naroda, a ne kao posljedica 
podrijetla. Uvjeren je da bi odbacivanje “nečistih ljudi“, iz raznih društvenih slo- 
jeva, imalo kao posljedicu harmoničko društvo. No ta “nečista kerv" mogla se 
prepoznati samo po njezinu duhovnome sužanjskom i time protuhrvatskom izra- 
zu, a ne po podrijetlu. Držao je da miješanje krvi između “iztočne pasmine" 1 
“pravih Hervatah" pogoduje hrvatskomu gospodujućem duhu. Ne znam je li pri- 

tom pomišljao na svoje podrijetlo od oca katolika i majke iz pravoslavne obitelji 
jer je tvrdio da je stanovništvo “iztočne cerkve" hrvatsko i da mu se tek odnedav- 
na nameće srpsko ime. 


Starčević je dakle uoči početka pravaškoga pokreta razradio svoju “slavo- 
serbsku* tezu s obzirom na balkansko stanovništvo. No značajno je da su njego- 
va “Pisma Magjarolacah" iz pravaškoga tiska prije Rakovice, objavljena 1879. na 
Sušaku, a u njima se “slavoserbski“ pojam primjenjuje isključivo na Narodnu 
stranku. U novim političkim uvjetima čitanje “Pisama* više se nije u svemu sla- 
galo sa Starčevićevim naglascima u doba Rauchova režima. Nasljednica starih 
“Slavoserba" postala je nova Neodvisna narodna stranka s kojom su pravaši u od- 
ređenim uvjetima surađivali, a u razdobljima političkih sukoba mogli su ih napa- 
dati Starčevićevim “stekliškim" rječnikom. Zbog širenja “Pisama Magjarolacah" 
i različitih mišljenja o njima, među protivnicima, a 1 u redovima Stranke prava ja- 
vila se potreba da im se dade sustavni komentar u skladu s novim prilikama. 

U nizu članaka o “Pismima u “listku" “Hrvatske? iz 1886. kaže se da nije 
riječ o političkom djelu niti o “crtanju? određenih stranaka nego o etičkim pou- 
kama za mladost. Ovo drugo je točno, ali “Pisma uz to imaju izrazito politički 
značaj jer im je, kao i Rauchovu režimu, cilj da se uništi Narodna stranka. Dalje 
se u Hrvatskoj kaže da je “izopačavanje" kada se pojam “Slavoserbi' “prenosi na 
koji poseban narod ili vjeru" jer oni su “vrsta nepoštenih ciganah, rasijanih po 
svietu". U “Pismima" su “Slavoserbi", doduše, hrvatski nehrvati ali se taj pojam 
u spisu “Pasmina slavoserbska*' velikim dijelom prenosi na Srbe. Vjerojatno su 
spomenuti članci 1 reakcija na nazivanje Srba “Slavoserbima' od strane nekih 
pravaša. Zatim je argument da se Starčević služi tim pojmom i za druge narode. 
To je uglavnom točno. On je naime već u Hervatskoj 1871., a zatim u tijeku svo- 
ga rusofilskoga okreta, tvrdio da “Slavoserbi" i “nečista kerv" (uz ostale Nijem- 
c1) snose krivnju da “pravi Rusi" ne mogu postići ustavno uređenje. Poslije je na- 
lazio “Slavoserbe" i u Francuskoj iako je samo francuskome narodu, kao nosite- 
lju ideja Francuske revolucije, dao jednako visoku duhovnu ocjenu kao hrvatsko- 
me narodu. Tamo su “Slavoserbi* političari i struje koji se, prema Starčeviću, ne 
zalažu za provođenje ideja Francuske revolucije, odnosno ne suprotstavljaju se 
aktivno Njemačkoj. U svojim vanjsko-političkim člancima koje je osamdesetih 
godina redovito pisao u Slobodi-Hrvatskej;-u raznim državama nalazi pojave i 
grupe slične “Slavoserbima" ali ih ne poistovjećuje s njima. Osuđuje ih zato jer 
vidi da njihova djelatnost ne odgovara stvaranju konstelacije velikih sila koja bi 
bila povoljna za oslobođenje Hrvatske. Prema spomenutim člancima u Hrvat- 
skoj, Starčevićevi se “Slavoserbi" nalaze “u svih razredah pučanstva, u svih sta- 
liših, u svih strankah*. Istina je, doduše, da Starčević u svim društvenim slojevi- 
ma vidi nemoral i pokvarenost, da u svom “Naputku ističe kako treba preporo- 
diti sve društvene slojeve uklanjanjem “nečiste kervi*. No glavni krivci su Aus- 
trija i njezini pomagači, tj. preteče Narodne stranke i njezini pripadnici, utjelov- 

ljeni u Strossmayeru koji je Starčeviću i osamdesetih godina glavni “slavoser- 
bski? zlotvor. Od toga nije nikada odustao, iako se 1892. s njime sastao. Pri tome 
Starčević nije odgovorio na pitanje: kako to da se čak “slavoserbska pasmina“ na 
Balkanu može pretvoriti u Hrvate vlasništvom zemljišta i ženidbom s “pravim? 
Hrvatima, dok je “sužanjska narav? hrvatskih “Slavoserba", sada onih u Neod- 
visnoj narodnoj stranci i onih koji slave Strossmayera, jednom za uvijek dana? 
Čini se da je pojam unutar promj enljivih događanja u pravaškome pokretu izgu- 
bio svoje prvobitno značenje i postao samo psovka za političke protivnike. 

Dakako, Starčević nije imao sreće sa svojom borbom protiv “slavoser- 
bskoga" duha političkoga oportunizma i snalaženja u danim prilikama kao ma- 
njemu zlu. Kako kaže Hrvatska, “Slavoserbi" se u vrijeme jačanja pravaškoga 
pokreta pojavljuju i kao “tobožnji stekliši" koji iz određenoga “blatnog uzroka? 
privremeno prilaze pravašima, pa se naposljetku i najugledniji prvaci Stranke 
prava, Frankovi protivnici, psuju kao “Slavoserbi“. 


U svakom slučaju komentar spomenute serije članaka u Hrvatskoj odraža- 
va važnu ulogu “Pisama" u pouci simpatizera Stranke prava i u kultu Ante Starče- 
vića. Naime, “kratčinom i jasnoćom izrečene su silne istine, riešena do temelja 
mnoga i mnoga pitanja u socijalnom životu." Pisma “lieče dušu od bolesti koja je 
napala naobraženu klasu čovječanstva (...) u ogavno-sebičnom svietu.“ Mladi ov- 
dje mogu naći “najjednostavnijim načinom izraženu volju Božju, i što on od nas 
zahtieva na ovome svietu.? Riječi “u tom epohalnom djelu za Hrvate (...) imaju 
silnu snagu, a nepobjedivim čini ih ta pomisao da se sve istine, sve plemenitosti 
zrcale u životu divnoga autora? koji je, u cjelini, “jedna žrtva za njegov narod.?*“ 

možda Gjuro Deželić. 

Širenje pravaštva u Istru i Starčevićeva adresa 


Vidjeli smo da obustava Hervatske 1871. nije zaustavila rast simpatizera, 
velikim dijelom zbog teških prilika uzrokovanih nagodbenim sustavom. No prije 
nego što je obnovljen pravaški tisak, javili su se i uvjeti za širenje pravaštva 1z- 
van banske Hrvatske. U Dalmaciji ono sedamdesetih godina nije imalo šanse. 
Narodna je stranka vodila tešku borbu za ponarođenje općina. Razlaz dotad za- 
jedničke hrvatske i srpske politike u Narodnoj stranci bio je, doduše, već na po- 
molu. No tek nakon konačnoga uspjeha narodnoga preporoda osvajanjem Splita 
od narodnjaka i opreka između hrvatskih i srpskih prvaka u Dalmaciji, nastali su 
u drugoj polovini osamdesetih godina uvjeti za pojavu pravaštva. 


Prve iskre pravaške ideologije izvan banske Hrvatske pojavile su se u Is- 
tri. Društvena struktura u Istri temeljito se razlikovala od one u banskoj Hrvat- 
skoj i Dalmaciji, gdje su na čelu procesa nacionalnoga osvješćenja stajali pred- 
stavnici građanske i svećeničke inteligencije. U Istri je šezdesetih a 1 sedamdese- 
tih godina postojala građanska jezgra samo u susjedstvu Rijeke. Hrvatsko druš- 
tvo u Istri bilo je isključivo seljačko, a narodni su preporod započeli međusobno 
slabo povezani svećenici, uglavnom na poticaj biskupa Jurja Dobrile. Student, 
budući intelektualac, imao je drugačiju ulogu u Istri nego u banskoj Hrvatskoj ili 
Dalmaciji, gdje je bio samo važan činitelj pri stvaranju pogodnoga ozračja za š1- 
renje nacionalno-integracijske ideologije. U Istri je on zapravo sve do osamdese- 
tih godina preuzeo zadatak predstavnika građanstva. Strossmayerovsko svećen- 
stvo jedva je čekalo pomoć mlade laičke i svećeničke inteligencije. Uvjeti za na- 
rodni preporod bili su tako loši da je nužno došlo do kompromisa između narod- 
njaka i pravaša, iako je među njima bilo dosta suprotnosti. 


Starčevićevo učenje nije se u istarskim prilikama moglo učvrstiti u svojoj 
cjelini. Negacija postojanja slovenskoga naroda nije bila moguća zbog potrebe 
zajedničke obrane za opstanak hrvatskoga i slovenskoga naroda pod pritiskom ta- 
lijanskoga građanstva. Time je pala i Starčevićeva predožba da su svi Južni Sla- 
veni, osim Bugara, Hrvati. Istarski pravaši nisu propovijedali niti temelj Starče- 
vićeva nauka da Hrvatska mora ostvariti svoje povijesno pravo kao samostalna 
država. U tom bi se slučaju slabe preporodne snage izložile još i sustavnome pro- 

gonu austrijskih vlasti. I bez bitnih sastojaka Starčevićeva nauka pravaška je 
ideologija znatno pomogla jačanju narodnoga preporoda u Istri. Prekinula je s ne- 
jasnom “slavenskom? ili “slavjanskom" narodnosti (pojam “Slaven? ostao je još 
samo kao izraz za obuhvaćanje Hrvata i Slovenaca), naglasila potrebu sjedinje- 
nja Istre s Hrvatskom, zaoštrila otpor protiv talijanske premoći na koji su se sve- 
ćenici, kao dušobrižnici i talijanskoga stanovništva, teško odlučivali. Jednom ri- 
ječju, pravaška je ideologija pomogla da se narodni preporod održi u prijelaznom 
razdoblju do pojave građanstva. 


Mladi su Istrani zacijelo bili odgojeni u strossmayerovskome duhu, prije 
svega u riječkoj gimnaziji i u bogosloviji u Gorici. No krajem šezdesetih godina 
susreli su se u Zagrebu, Beču i Grazu s pravaškim studentima. Vjerojatno su se 
istarski mladići posebno zagrijali za Starčevića čitajući njegovo izdanje srednjov- 
jekovnoga hrvatskoga glagoljskoga izvora “Razvoda istarskog". Spoznaja o hr- 
vatstvu Istre u srednjemu vijeku zacijelo ih je poticala da ga pokušaju očuvati uz 
pomoć načela Stranke prava. Već na samom početku publicističke djelatnosti u 
vezi s narodnim preporodom javljaju se mladi pravaši. Dok je prvi broj kalenda- 
ra Istran godine 1869. uredila strossmayerovska grupa, drugi svezak 1870. djelo 
je mladih pravaša. Među prvim pravašima isticao se Matko Laginja, a Vjekoslav 
Spinčić vjerojatno se zagrijao za Starčevićev nauk uoči Rakovice. Laginja je, što- 
više, branio rakovički ustanak koji je, po njegovu mišljenju, propao jer je počeo 
“u nevrieme i ničim" i uvjeren je da će cijela Stranka prava “goriti za osvetom? 
te “da drugi ustanak nije daleko".! 

U prvim godištima Vaše sloge, koja je počela izlaziti 1870., nema ni tra- 
ga pravaškome duhu. Djelomično se to može pripisati i stagnaciji pravaštva na- 
kon Rakovice. No već 1874., kada su mladi pravaši nastojali pokazati da su samo 
"zamrli" a ne i umrli, mlada se pravaška inteligencija javlja u Našoj slozi s oš- 
trim prosvjedom protiv talijanske gimnazije u Pazinu. “Narode slavni!" obraćaju 
se pravaški mladići istarskim seljacima i govore im o sebi ovako: “Mi mlađi va- 
ši, koji smo doprli do visokih školah, a nismo dosad zatajili materinoga mleka, 
niti ga ikada zatajismo, mi koji se nedamo više slepiti, jer su nam knjige oči ot- 


vorile." Napuštajući apel Talijanima da budu pravedni u dotadašnjem stilu Naše 


sloge, mladići su se oštro suprotstavili svemu što je na zator “naše hrvatske na- 
rodnosti i našega moralnoga razvitka." Proglas je potpisalo 18 teologa i 17 laika, 
među kojima i Matko Laginja, Vjekoslav Spinčić te Eugen Kumičić. 

Iste je godine osnovana “Bratovšćina hrvatskih ljudi u Istri". Proglas, koji 
su zacijelo sastavili mladi pravaši, ističe da hrvatski narod u Istri ne živi životom 
dostojnim naroda, jer u gradovima, gdje postoje škole, ima malo Hrvata i jer se 
hrvatski narod sastoji od seljaka i težaka koje ubijaju slabe ljetine i protunarod- 
na djelatnost. Zato bi zadatak “Bratovšćine" bio da pomaže kmetu školovati svo- 


1 | 
P. Strčić, 1969.; 1976.—7., 358 

ju djecu. “Pomozite svi pomalo, pak ćete dobit ljudi, koji će svetu pokazati da 
niste ščavi, nego slobodni Hrvati!" Proglas završava pravaškom lozinkom: Bog i 
Hrvati! Između sedam potpisnika nalaze se Spinčić i Laginja. Na prvoj skupšti- 
ni “Bratovšćine" također su se istakli pravaši. Laginja je obrazlagao naziv “hrvat- 
ski ljudi u Istri? potrebom što se “ljudi Hrvati ne zovu a jezik, običaji, nošnja jim 
je hrvatska". Istina, predsjednik je postao strossmayerovac Dinko Vitezić, no pra- 
vaški je duh ostao vidljiv na stranicama Naše sloge. Nakon prebrođene krize lis- 
ta, javlja se 1877. i treće ime pravaške elite - Matko Mandić, predsjednik studen- 
tskoga društva “Hrvat? u Pragu. Naša sloga pozivala je mlade Istrane u “našu hr- 
vatsku Meku", na hrvatsko sveučilište u Zagrebu. Godine 1877. stranice Naše 
sloge već je prožimao snažan hrvatski duh. Dakle još prije obnove Stranke prava 
pokretanjem lista Sloboda na Sušaku, pravaštvo je udarilo svoj pečat hrvatskomu 
narodnome preporodu u Istri. 


Teškom su mukom mladi pravaši uspjeli nagovoriti Antu Starčevića da po- 
mogne rad na obnovi Stranke prava i pravaškoga lista. Prvoga rujna 1878., tj. ne- 
posredno nakon okupacije Bosne i Hercegovine, pojavila se na Sušaku Sloboda, 
koja je izlazila tri puta tjedno. Pravaški je pokret izrastao iz same biti Starčevice- 
va i Kvaternikova nauka. Na svojoj je zastavi ispisao načelo da Hrvati na teme- 
lju svoga povijesnoga i prirodnoga prava moraju postići samostalnu državu; da 
Hrvatska po svom državnome pravu nije u okviru Monarhije; da s Ugarskom i 
Austrijom nema ništa zajedničko osim kraljeve osobe; da je položaj Hrvatske u 
Ugarskoj drsko, golo nasilje; da bi hrvatski narod morao prekinuti s vjerolom- 
nom dinastijom koja bezobzirno krši “ugovor" s hrvatskim “političkim" naro- 
podar svoje sudbine. Pravaški je pokret zadržao obilježje što su mu ga, svaki na 
svoj način, dali Starčević i Kvaternik, naime veleizdaju prema Habsburškoj Mo- 
narhiji. Međutim, sve ostale komponente Starčevićeve ideologije morale su se 
postupno mijenjati. 

Stranka prava sada postaje prvi masovni pokret u hrvatskome političkom 
životu, predstavnica općega nezadovoljstva, ali bez stranačke organizacije i prog- 
rama. Postupno privlači simpatije i potporu dijela maloga građanstva, a 1 širih 
slojeva teško pogođenih prilikama u nagodbenoj Hrvatskoj i Slavoniji. To pravaš- 
kim prvacima daje moralno pravo da govore u ime hrvatskoga naroda i snagu za 
prosvjed protiv Pejačevićeva, a posebno protiv Khuenova, režima. Široki je pok- 
ret razvio nove sadržaje koje nije mogla stvoriti pravaška “sekta oko Hervatske. 
Nije više bilo moguće negirati sve što postoji i samo čuvati “čistu Starčevićevu 


2 
Gross, 1971. 


3 
E. Barčić, Bistrimo. Nešto na obranu i odgovor Frankovcem u Zagrebu, Trst, 1895., 19; DAZ, 
Ostavština I. Peršić, sv.26a 

poruku. Trebalo je širiti je i ući u politički život. Mladi pravaši koji su vodili pok- 
ret nisu mogli biti isključivo ideolozi. Pomalo su postali političari 1 “praktičnic1". 
Pri tome je bilo jasno da, želi li pravaštvo uspjeti, mora baciti sve svoje snage u 
otpor protiv dualizma, dok su Starčević i Kvaternik prije Rakovice usredotočili 
svoj napad na “Slavoserbe" tadašnje Narodne stranke, a o nositeljima dualizma 
uglavnom su šutjeli. Pojavila se mogućnost suradnje s opozicijom u Narodnoj 
stranci iz koje je izrasla Neodvisna narodna stranka. Sam je Starčević potakao ru- 
sofilski smjer koji je onda izazvao promjene u držanju prema Srbima. Predstav- 
nici Stranke prava nisu mogli nastaviti sa Starčevićevim podcjenjivanjem svih 
kulturnih postignuća u Hrvata od ilirizma dalje. Sada, kada su i oni počeli sudje- 
lovati u kulturnom stvaralaštvu, nisu više prihvaćali mišljenje da sve to nema 
smisla prije oslobođenja Hrvatske. Dok su se Starčević i Kvaternik nadahnuli pri- 
je svega zapadnoeuropskom pravnom, sociološkom, politološkom i ekonomskom 
literaturom, njihove je nasljednike uz to zaokupila književnost, a i prirodne su im 
znanosti bile zanimljive. Stoga su unijeli svjež dah ne samo u pravaštvo nego u 
hrvatsku kulturu uopće. Otklon od izvorne Starčevićeve ideologije vidi se i po 
tome što pravaški tisak više ne slijedi njegov pravopis, kako je to bilo prije Ra- 
kovice. No on ga se i dalje uporno držao. 

Jednom riječju, pravaški prvaci osamdesetih godina nisu kao Starčević 
“umovali" u svojim sobama o prošlosti i sadašnjosti da bi stvorili jednom za uvi- 
jek dane dogme koje bi prije ili poslije vodile prema apsolutnome idealu. Oni su 
se, nasuprot tome, osjećali kao političari i agitatori, tražili su putove za približa- 
vanje ostvarenju samostalne države sudjelovanjem u političkoj praksi, dolazili u 
dodir s pristalicama, računali s određenim interesima. Kao što je to Starčević uvi- 
jek želio, pravaški ga prvaci nisu slijepo slijedili, nego su samostalno razmišlja- 
li, ali su pri tome dolazili do zaključaka s kojima se njihov prvak nije slagao. Ne- 
kad ih je puštao da rade po svojemu, ali je nekada upotrijebio sav svoj autoritet 
da ih spriječi. Razmirice su prodirale i u javnost. 


U svakom slučaju ne samo retorika nego i okosnica pravaške ideologije os- 
tala je, unatoč značajnim promjenama, još uvijek ona koju joj je dao Starčević. Nje- 
gova osoba simbolizirala je pravaški pokret. Njegov je kult počeo zauzimati sve ši- 
re razmjere, iako se on sam izjašnjavao protiv obožavanja živih “kumira'. No za- 
cijelo je mislio jedino na slavljenje Strossmayera. Iznimno rijetko pojavljivao se u 
javnosti, što je upravo poticalo strahopoštovanje i tajanstveno, proročko ozračje 
oko njega. Njegova duhovitost i svojevrsna logika osvajala je pravaše iz svih kraje- 
va zemlje koji su hodočastili u njegovu sobu. No nespokojstvo mu se povećalo. Bo- 
jao se skretanja mase simpatizera od njegovih ideala. Njegova tvrdnja da Hrvati 
vole slijediti poznato ime, a da ustvari ne shvaćaju poruku, pokazala se točnom. 
Već je davno prije slutio da samo malen broj pristalica može primiti njegovu “čis- 
tu vatru". S porastom Starčevićeve sumnjičavosti i širenjem kruga oko njega stva- 
ralo se ozračje spletki i sukoba kojim se naposljetku poslužio Josip Frank. 

Složeni karakter Stranke prava kao pokreta pokazuje već činjenica da su 
za pojavu Slobode i obnovu sustavne djelatnosti najzaslužniji Fran Folnegović 1 
riječki odvjetnik Erazmo Barčić koji se nisu slagali sa Starčevićevom osudom - 
svake “praktične? akcije, prije svega suradnje s umjerenom opozicijom i mišlje- 
njem da se u uvjetima porobljene Hrvatske ne može ništa uraditi. Pokušati to bilo 
bi nemoralno i izdajnički i zato valja čekati na povoljnu konstelaciju velikih sila, 
s nadom da će ruski interesi na Balkanu omogućiti stvaranje samostalne hrvatske 
države. U međuvremnu valja prosvjedima protiv nametnutoga stanja održavati i 
jačati “duh hrvatskoga naroda, tj. njegovu volju za samostalnom hrvatskom dr- 
žavom i njegove moralne osobine, nužne da se to postigne. Nasuprot tome, Fol- 
negović je obraćao pažnju prije svega na pozitivnu svakodnevnu politiku. Kao 
zastupnik Hrvatskoga sabora 1875.—78. nije dobivao upute od Starčevića koji se 
potpuno povukao. Tadašnje prilike udarile su pečat njegovim kasnijim političkim 
shvaćanjima. Čini se da je od početka svoje djelatnosti želio da se stvori politič- 
ka grupacija od svih elemenata koji prihvaćaju hrvatsko državno pravo. Zato su 
njegovi kontakti sa Strossmayerom, Starčevićevim glavnim “Slavoserbom*, bili 
česti.“ Osamdesetih godina on je, uz neke prekide i kolebanja, želio surađivati s 
umjerenom opozicijom, s Neodvisnom narodnom strankom, a očigledno je bio 
spreman na razne oportunističke poteze. 


Erazmo Barčić, prvak riječkih i primorskih Hrvata, imao je bitnu ulogu u 
obnovi Stranke prava. Uspon Rijeke kao luke mađarskoga kapitala, pritisak na 
Hrvate u Rijeci, nastojanje da se Rijeka i de iure potpuno odvoji od Hrvatske, na- 
zadak nekada razmjerno razvijene privrede u Hrvatskom primorju, sve je to iza- 
zivalo golemo nezadovoljstvo i afinitet prema pravaštvu. Barčić se već prije Ra- 
kovice nije kretao pravcem zacrtanim od Starčevića. Sudjelovao je, štoviše, na 
Jugoslavenskoj konferenciji u Ljubljani 1870., zbog čega ga je Hervatska oštro 
osudila." I Barčić je želio pozitivnu političku akciju i suradnju s opozicijom. No 
on je na to gledao kao na privremenu taktiku kojom bi se Neodvisna narodna 
stranka odrekla nagodbene politike. Njegov se krajnji cilj poklapao sa Starčevi- 
ćevim, i on je želio rušenje Habsburške Monarhije uz pomoć Rusije ali je odbi- 
jao njegovu “nekavštinu". Ostao je dosljedan protivnik Monarhije i devedesetih 
godina kada je Starčević potpisao program kojim je Stranka prava prihvatila rje- 
šenje hrvatskoga pitanja u okviru Monarhije. Treći prvak, Hinko Hinković, na- 
pustio je Stranku prava već 1886. 


Pravaška je Sloboda na početku svoga izlaženja pokazala brojna koleba- 
nja. Nestalo je jasnoga pravca Hervatske. Pojavili su se proturječni članci o po- 
jedinim pojavama. Ponekad se uredništvo ograđivalo od određenoga članka no 


4 
F. Folnegović, Doživljaji i dojmovi IL, Hrvatska 13., 15., 17.,31. X., 3. XI. 1902. 

Hervatska, 15. I. 1871. (Dopisi) 

poslije bi se opet tiskali prilozi u duhu koji je bio osuđen. Iz Slobode se lijepo 
vidi da je riječ o traženju puta i da se onda u određenome trenutku javlja osnov- 
ni stranački pravac koji ipak ne obuhvaća sva različita mišljenja. Dakako, bilo je 
neizmjerno teško izdavati list tri puta tjedno. Stoga su nekada promakli prilozi 
koji nisu načelan izraz određene struje, nego slučajan proizvod pojedinaca. 


Pri samoj svojoj pojavi Sloboda pokazuje da su postojale nesuglasice 1z- 
među Starčevića i pokretača lista, odnosno nesigurnost u stavovima. Nije objav- 
ljen konkretan program. Usred rodoljubnih fraza nalazimo u programatskom 
članku “Što hoćemo? izjavu o potrebi prijateljstva “prema srodnikom našim u 
slovjenskom svietu?, ali se uz to žigoše “zabluda koja “brata nesretnika navede 
u tabor našim interesom protivan". Očigledno te izjave ne odgovaraju Starčevi- 
ćevu izjednačenju imena Slaven i Serb s pojmom sužanj. Zatim slijedi niz člana- 
ka kojima Starčević ne bi imao ništa prigovoriti. Ipak se razabire neka nova ten- 
dencija. Kaže se da se hrvatske zemlje nalaze među Jadranom, Dunavom 1 Dri- 
nom i u njima se ne dopušta “religiozni srbizam' ali se, za razliku od Starčevića, 
priznaje postojanje srpskoga naroda u Srbiji. | 

Uz manje-više sitna zanovijetanja na Starčevićev račun, Sloboda je obja- 
vila i pravi napad na njegovo učenje. Pisac članka osudio je Starčevićevu Veliku 
Hrvatsku, koja obuhvaća sve južnoslavenske zemlje osim bugarskih, a u kojoj ži- 
vi samo hrvatski narod i “pasmina slavoserbska''. Posebno se ogradio od Starče- 
vićevih napada na Strossmayera. Njegove utopijske tvrdnje i grdnje služe jedino 
Nijemcima i Mađarima, držao je pisac i pozivao Starčevića da vodi računa o te- 
meljito promijenjenim prilikama u usporedbi s 1861., da prijeđe na polje praktič- 
ne politike, u kojoj nema naglih skokova, nego samo polaganih ali sigurnih pri- 
jelaza iz jedne faze u drugu. U članku se zahtijeva da Starčević napusti svoj se- 
paratizam i da ne dopusti da Hrvati zaziru od Slavena jer su oni bedem protiv 
germanstva. “...na Drini neka Hrvat pruži Srbima ruku", želio je autor članka. 
Uredništvo je Slobode, doduše, izjavilo da se ne slaže u svemu s člankom koji je 
objavljen u obliku dopisa. No ipak ga je tiskalo kao uvodnik 1 nije istaklo da su 
to shvaćanja tuđa pravaštvu. Članak je dakle imao svoju težinu iako je izazvao 
vrlo oštar odgovor pripadnika Starčevićeve struje.“ Već na početku 1879. članci u 
Slobodi bolje su usklađeni ali se razlike u mišljenju nisu izgubile. Čini se da se 
Starčević tek tada počeo ozbiljnije brinuti za uređivanje lista. 


Na saborskim izborima 1878. izabrano je pet pravaških zastupnika. Prvi . 
znak obnove i uspona Stranke prava bila je djelatnost predstavnika Hrvatskoga 
primorja na čelu s Barčićem. U proglasu riječkoga pravaškog odbora, koji je kan- 
didirao Starčevića, Folnegovića i druge za zastupnike Sabora, žestoko se napada 
Mažuranićeva Narodna stranka. S obzirom na opće nezadovoljstvo, odjek toga 
proglasa razmjerno je velik. Samoga Starčevića nije se moglo nagovoriti da se 

uključi u predizbornu agitaciju. No u uvjetima pri kraju Mažuranićeve vlade 
izabran je u kraljevičkom i đurmanečkom kotaru, a zadržao je kraljevički. 


Čini se da su Starčević i Kvaternik ipak bili u pravu kada su 1868.—71. 
tvrdili da će im se unionisti pridružiti. Veći njihov dio, čiji se interes nije bitnije 
razlikovao od viših slojeva građanstva, priključio se doduše Narodnoj stranci. No 
drugi, a pogotovo neki zemljoposjednici, to nisu uradili nego su se pridružili pra- 
vašima. Neki bivši starounionisti postali su žestoki pristaše pravaštva, primjerice 
zagrebački gradski senator Gjuro Deželić. No najvažniji novi pripadnik iz njiho- 
vih redova je barun Gjuro Rukavina koji je poslije izabran za predsjednika kluba 
Stranke prava. On u Saboru kaže da nije bezuvjetni protivnik zajednice Ugarske 
i Hrvatske i da ga je do 1866. s Mađarima vezala zajednička borba protiv Beča. 
No razočarala ga je nezakonita nagodba i zato pristupa Stranci prava koja bor- 
bom za hrvatska prava želi “pobuditi hrvatsku sviest i ćud za narodno dostojan- 
stvo". Čudi se što Pejačevićeva vlada izvrgava tu stranku ruglu i što joj ne pris- 
tupaju svi koji se osjećaju Hrvatima. Odmah zatim Rukavina interpelira zbog 
zapljena Slobode i sasvim u Starčevićevu duhu tvrdi da vlastiti sinovi pomažu za- 
bosti nož u srce Hrvatske, da Jugoslavenska akademija radi protiv hrvatstva i da 
je zato oštro pisanje Slobode opravdano.“ 


Već je rečeno da je na izborima pobijedila Narodna stranka i da je izgla- 
sala adresu u kojoj je zahtijevala da se Bosna i Hercegovina s vremenom pridru- 
že Hrvatskoj, spojenoj s Krajinom i Dalmacijom i da se riješi riječko pitanje. 
Spomenut je i Starčevićev govor od 14. lipnja 1878. kojim je prije svega osudio 
okupaciju Bosne i Hercegovine, a adresi većine suprotstavio se posebnim nacr- 
tom. Njegov je smisao poslije objasnio riječima: “Dakle ja smatrah najpervim 
deržanstvom: da u obliku adrese na kralja nacertam, kako je onaj odnošaj (nagod- 
beni sustav, M. G.) nastao, kakovim je plodom dosada rodio, i kakve mora imati 
posledice po narod i po dinastiu, posledice, na koliko ih um ljudski može iz sta- 
nja stvarih nagadjati.?* 


Budući da u Saboru nije bilo dovoljno pravaša, tj. potpisnika, nisu posto- 
jali formalni uvjeti da se nacrt objavi kao adresa opozicije. Stoga ju je Starčević 
morao čitati u dijelovima. U specijalnoj je debati uz svaki odlomak većinske ad- 
rese čitao “izpravak' praćen pljeskom galerije. Miškatović je prosvjedovao što 
Starčević ne ispravlja pojedinosti u adresi nego pripovijeda “od Kulina bana“. | 
Kaže da to nije adresa nego rasprava i pamflet protiv Sabora. U diskusiji o tome 
mogu li se ti “izpravci* uopće dopustiti, Folnegović je branio Starčevića. Iako je 
to bilo protiv saborskoga pravilnika, većina je na kraju iznimno odobrila da Star- 


7 ' 

HS, 1878.—81., 17.1 19. VI. 1880. 

Predizborni govor na Krasici 4. IX. 1881., Djela I, 182; Govor o adresi većine i nacert adrese 
posebne, Zagreb, 1878.; Djela I, 81-92; Djela II, 35-71. 

čević čita svoje “izpravke" ali je držala da to nije adresa pa je uopće nije uzela 
u obzir. 

Taj je tekst u cjelini objavljen i odigrao je važnu ulogu pri usponu pravaš- 
tva. U adresi je naime u punu sjaju zablistala Starčevićeva snažna 1 strastvena ri- 
ječ. Svaki pojedinac koji dotada nije bio upoznat s pravaškim tiskom te Kvater- 
nikovim i Starčevićevim spisima, sada je imao pred sobom Starčevićevu jasnu 
poruku. Mnoge kolebljive nezadovoljnike, pogotovo među mladima, ona je mo- 
rala potresti, a nisu je mogli samo tako odbaciti ni mnogi “praktičnici", kao što 
to nisu uradili ni 1861. s Kvaternikovim prijedlogom. Adresa je sustavna formu- 
lacija pravaške ideologije kao i nekoć predstavke 1861., te plod zrela i iskusna 
publicista. Njezinu prihvatljivost povećala je činjenica što Starčević u njoj nije 
spominjao one svoje teze koje su odbijale mnoge potencijalne simpatizere, pogo- 
tovo tvrdnje o “pasmini slavoserbskoj", i što je sada, za razliku od razdoblja 
1867.—71., udario frontalno na dualizam i što su njegove ocjene velikim dijelom 
odgovarale osjećaju nezadovoljnika. Dakako da Starčević nije ni u toj adresi po- 
nudio politički program. No za širenje pravaštva to nije bilo potrebno. Stil i ton 
adrese, sadržaj njezine poruke obavili su zadaću kojoj se Makančeva opozicija 
nije mogla ni približiti. 

Adresa je prosvjed u ime suverenoga hrvatskog naroda s kojim njegov 
stvarno apsolutistički vladar i njegovi pomagači postupaju kao s posljednjim po- 
danikom. Crvena je nit polemika s kraljevim otpisom od 8. studenoga 1861., ko- 
jim je raspustio Hrvatski sabor zato što je, inzistirajući na hrvatskoj državnoprav- 
noj predaji, odbio priznanje zajedničkih poslova s Austrijom. Pri tome je važno 
da je supotpisnik toga otpisa bio tadašnji kancelar, a sada ban Mažuranić. Star- 
čević je, prije svega, proglasio nezakonitim svaki Hrvatski sabor od 1865.—67. 
dalje. Nagodbu je izglasao nezakoniti Sabor 1868., koji je sazvan na temelju na- 
metnutoga izbornoga reda, javnim glasanjem, a zastupao je samo sedam župani- 
ja kraljevine Hrvatske (civilnu Hrvatsku i Slavoniju). Žestoko je osudio kraljev 
postupak sa Saborom izabranim 1871., koji je bio raspušten a da se uopće nije 
sastao. Žigosao je osnovna opravdanja toga postupka a pogotovo “svevlast vaše- 
ga veličanstva“. Suprotstavio im je načelo “deržavah zakona" u kojima je “svev- 
last" jedino “u samom narodu". Narugao se kraljevu stavu da Sabor može zasje- 
dati samo onda ako mu je većina pokorna. Ako je “saboru dopušteno raditi samo 
kad mu je većina pogodna obstojnostim, vladi i vladaru: sabor je suvišan, i pros- 
ta nu predraga igra.?'“ 

U svojoj mržnji protiv “Slavoserba" Mažuranića, Starčević proglašava nje- 
gov cijeli reformni zahvat pogubnim. Napada ga čak i zato što “zasnova početne 

učionice kakove zatiru svaku klicu prosvetlenja, i u svakom pogledu nemogu nego 
narodu škodljive biti? i što “uvede sveučilište, zlo osnovano, bez uvetah što ih pita 
hram znanosti i potreba naroda". Prema Starčeviću jedino zakonit može biti Sa- 
bor sazvan “na temelju obćenita glasovanja" te sastavljen i od predstavnika Dal- 
macije i Vojne krajine. Zato on “pred bogom i pred narodi" prosvjeduje protiv 
“bezzakonjah" Sabora i vlade, koji se hrvatskome narodu nameću kao zakon. 


Svoje je tumačenje opravdao osvjedočenjem da je Hrvatska samostalna 
država koja nema zajedničkih poslova s ostalim zemljama Monarhije i da zato ne 
smije popustiti od svojih prava. Jedina veza između Hrvatske i zemalja kojima 
vlada dinastija Habsburg jest “u osebi skupnih vladarah". Otvorenom porugom 
Starčević žigoše dinastičnu predodžbu Habsburgovaca da su carevi “milosti bož- 
jom? i da im je “promisao" povjerila sreću naroda. Podsjetio je Franju Josipa da 
je njegova dinastija došla na prijestolje Hrvatske slobodnim izborom naroda “1 da 
milost božja i promisao samo s narodi brane pravedne a ruše nepravedne vlada- 
re." Ponovio je svoju tezu o “ugovoru? između hrvatskoga naroda i Habsburgo- 
vaca 1527., kojeg su se Hrvati stoljećima držali uz teške žrtve, dok ga je dinasti- 
ja sustavno kršila. Osudio je kraljevo načelo da narod ovisi od “volje jednoga 
čoveka? i suprotstavio mu zahtjev da se sva pitanja rješavaju “skladnom voljom" 
vladara i naroda. Narod je ipak stavljao iznad vladara, pogotovo zato što nakon 
1848. “kraljevinom? više nisu “povlastjeni staleži“, nego “sav narod" postaje hr- 
vatski “politički narod. Osuđujući kraljevu izjavu 1861. “kojim se polje izklju- 
čiva postavna (državna, M. G.) prava neplodnim smatra", on to pravo poistovje- 
ćuje s prirodnim. Kao učenik Rousseaua uvjeren je da je pravo “narave" sveto 
kao i ona sama, iako većina ljudi to ne može dokučiti “krivnjom odgojenja". “Tih 
je pravah i zakonah glavno, najvišje načelo: da čovek i narod imaju tražiti svoju 
sreću dok je najsaveršenie nenajdu bilo pod kojim vladarom. Od ovoga deržan- 
stva (dužnosti, M. G.) nitko ih nemože odrešiti kao ni od ljudske narave, i zato su 
bez temelja i bez svake vrednosti sve ustanove i obveze koje su protivne onomu 
načelu. — A postavna prava koja to ime zaslužuju nisu van predočena prava nara- 
ve, ter ovih pravah čversta, nedvojbena posveta i tumač." Prema tome, gazeći 
ugovor s hrvatskim narodom, Habsburgovci prelaze preko državnoga i preko pri- 
rodnoga prava. “Nepriznati da sam narod najbolje zna svoje prave koristi, nego 
tverditi da to znanje ima netko izvan njega, znamenuje u slepoći primati na se 
preveliku odgovornost kojoj se razumni vladari uklanjaju, znamenuje k prezira- 
nju narodah, od kojih vladari stoje, još i porugu pridati", pisao je Starčević. “Ka- 
ko pokazuje i sama narava stvarih, i prošlost i sadašnjost utverdjuju, uz te nazo- 
re nije moguće narode upokojiti ni deržave upravljati, ter nije čudo što dinastie 

zadojene timi nazori, koje propadoše, koje toliko da nisu potonule", prijetio je 
Starčević Franji Josipu. ? 

Slobode bez zakona ne može biti, poučava on. Zato odbija tuđinski zakon 
Listopadske diplome ili “iskrenog nasilja", a priznaje samo zakon što ga suvere- 
ni narod u dogovoru s vladarom daje sam sebi. Ističući prošlu “samosvojnost? 
Hrvatske u pitanju vojske, financija i trgovine te banovih kompetencija, Starče- 
vić poziva vladara da stane na kraj povredama prava hrvatskoga naroda, a ne da 
zahtijeva “da Hervati to ubitačno bezzakonje proglase zakonom“. Poriče Hab- 
sburgovcima nasljedno pravo na prijestolje Hrvatske i Ugarske. Svaki od njih 
postaje kraljem tek obnovom “ugovora". 


Starčević ima svoje tumačenje kako su Habsburgovci postali tlačitelji hr- 
vatskog i ostalih naroda kojima vladaju. On se naime poziva na činjenicu da su oni 
s vremenom stekli vrlo različite posjede po tradiciji i uređenju i da su onda od 17. 
a pogotovo od 18. stoljeća nastojali od njih stvoriti jedinstvenu državu. Dok je “di- 
nastia vladala različne narode po različnih zakonih" ona je bila “prejaka". No po- 
gibeljnom joj je postala težnja “da se iz sastavinah bitno različnih, pače medju se 
protivnih, složi jedna celost deržavna"', pri čemu je “za moždac jedinstva uzeta na- 
rodnost nemačka". Pravi prijatelji dinastije zabacaju tu težnju i žele učvrstiti 
prijestolje time “da svi narodi u svem ostalom na svoju različni, oko njega jedno 
budu''. Treba dakle stvarati različite sustave, a svakome bi bila svrha “stanovit na- 
rod bilo uz kakove zakone i uprave pod dinastiom uzderžati" jer kada taj narod 
vidi da drugdje može biti “srećnii", on je za dinastiju izgubljen.“ No zacijelo Star- 
čević uviđa da je retrogradno kretanje prema strukturama predmodernoga vreme- 
na nemoguće, tj. da hrvatski narod neće postići svoje pravo ako Habsburška Mo- 
narhija ponovno bude skupina različitih nepovezanih zemalja. U tijeku svojih do- 
tadašnjih preuređenja Monarhija je klizila samo iz zla u gore, uvjerava Starčević. 
Narodi Monarhije žive samo “ili gospodujuć ili podlagajuć se", a “duha, otačbe- 
ničtva austrianskoga nema". Dualizmom je hrvatska “samosvojnost" stegnuta “na 
posle koje u deržavi dobro uređenoj svaka obćina mora neodvisno imati". “Mo- 
narkia je po imenu razdeljena u dve umišljotine, i podložena dvem pasminam, 
koje među se protivne, složne samo u tlačenju narodah, preče ugled i svaki nap- 
redak monarkie, i budu svoju povestničku zakonitost naprama dinastii pervom 
sgodom konačno zapečatiti."'* Starčević je htio ironički reći da su Nijemci i Ma- 
đari, za razliku od Hrvata, uvijek bili nelojalni prema dinastiji i da Monarhija 
mora propasti zbog otpora svojih potlačenih ali i vladajućih naroda. 

Ostaje dosljedan mišljenju da svaki napad na Mađare mora poslužiti Aus- 
triji. Zato ne osuđuje izričito mađarsku vladu nego “povlastjenu manjinu"? u Mo- 
narhiji koja je povećala “štibre za tudje i za domaću narodu samo škodljive sver- 
he", “obterpala' zemlju “herpami" skupih službenika, navalila na narode množi- 
nu dugova. Ona djeluje samo u korist “pojedincem, pojedinim obiteljim, 1 ako 
najviše pojedinim družbam', a lišila je javnih prava sve koji su “njezinom kriv- 
njom siromašni“, tj. većinu “najzaslužniega i najuredniega domaćega puka". I hr- 
vatski narod koji je ratovao za Austriju protiv svoga vlastitog interesa, s jedinom 
svrhom “da se pomoćju tisućah oboružanih nesrećnikah plene milioni golorukih 
nevoljnikah'', mora sada plaćati dugove i troškove Austrije. Pri tome on ne može 
podignuti trgovinu, obrt i “težačtvo“. 


Osiromašeni se puk za “štibre" nezakonito lišava svoje zemlje jer se po- 
rez ne može utjerati ni vojnom silom. Starčević je žigosao službenike, koji se od- 
likuju samo podilaženjem višima i tlačenjem nižih, i svećenstvo koje se upotreb- 
ljava u svrhe “protivne njegovu uzvišenu zvanju''. Srce mu se lomi nad pukom 
jer je istrgnut iz svoga patrijarhalnoga života i izložen moralnom i materijalnom 
propadanju “na mesto da se prosvetli i osvesti"'. Posebno se žali na položaj puka 
u Krajini. “Ovaj je narod došao u stanje u kojemu neima ništa za braniti ni za 1z- 
gubiti, a izvan njega neima se ničesa bojati", piše Starčević s gorčinom.“ Ug- 
lavnom, ne prikazuje vladavinu dinastije Habsburg samo kao sustav kojemu je 
cilj održati hrvatski narod u sužanjstvu, nego i kao nastojanje da mu se ekonom- 
skim mjerama uništi i fizička egzistencija. 

Završava iskonskom pravaškom željom da se ukine ugovor s vjerolomnom 
dinastijom. “Međutim narod hervatski postupanjem drugih (vladara, M. G.) nap- 
rama njemu rešen dužnosti i odgovornosti, s pouzdanjem gleda ususret dogodja- 
jem koji nemogu dugo izostati, i koje da prežive ta monarkia kakova je, može iz- 
raziti želju samo Hervat neiskren, ili nepoznavalac obstojnostih.?'" Starčević do- 
duše ne kaže kakvi se to događaji spremaju. Tek u proljeće 1879. daje jasno do 
znanja da očekuje sukob Rusije i “Austro-Magjarie" na Balkanu. No nikakav us- 
tanak ne dolazi u međuvremenu u obzir. Tada je, kao i 1884., osudio Rakovički 
ustanak kao “smutnju' što su je zasnovali “negovatelji sustava“, tj. dualizma, da 
prikriju “ništetnost monarkie", ali 1 “neprijatelji sustava“, koji sadašnju samovo- 
lju žele zamijeniti svojom vlastitom. Jedni i drugi digli su bunu da bi je mogli 
utišati “na najvećju krivicu najvećjih nedužnikah'", tj. Kvaternika. 


U govoru kojim je popratio svoj nacrt Starčević je osudio adresu Narodne 
stranke kao izraz poniznosti i potištenosti, tj. kao spis podanika, a ne predstavni- 

ka suverenoga hrvatskoga naroda. Zacijelo je značenje njegova nacrta došlo do 
puna izražaja kada je saborska delegacija uručila adresu većine Franji Josipu. On 
je postupio upravo onako kako ga je prikazao Starčević, kao apsolutist koji svo- 
Jim podanicima ne dopušta da raspravljaju o svojim vlastitim najvažnijim potre- 
bama. Na zahtjev mađarske vlade ukorio je Sabor što je prešao svoje kompeten- 
cije jer je raspravljao o Bosni i Hercegovini, što je upotrebio izraz “ugarsko-hr- 
vatska kruna" umjesto “zakonskoga'" termina (ugarska kruna) i što je Kraljevin- 
skom odboru za pregovore o financijskoj nagodbi dao upute koje on u svom ot- 
pisu nije naveo. | 


Iz adrese se stječe dojam da Starčević okrivljuje Franju Josipa osobno za 
nezakonite i nasilne čine protiv hrvatskoga naroda. Prilikom pojave Slobode an- 
tidinastička je nota prikrivena, list, štoviše, izražava nadu da će kralj nakon oku- 
pacije omogućiti sjedinjenje Bosne i Hercegovine s hrvatskim zemljama. Među- 
tim, 1879. kada Stranka prava prihvaća prorusku orijentaciju, na stranicama Slo- 
bode nalazimo otvorene protumonarhijske i protudinastičke izjave. “Od države, 
koja je kroz stoletja nastojala 1 nastoji da Hrvatsku upropasti i zasužnji, koja je 
sklapala ugovore da ih prvom prilikom pogazi, od takove se države mora narod 
hrvatski, ako neće da počini narodno samoubojstvo, najvećom odlučnostju od- 
vratiti, pak jer u njoj budućnosti neima, tražiti će da si unatoč njoj svoj obstanak 
obezbjedi i osigura." “Beč znači za nas duševnu i materijalnu smrt, a Rusija os- 
lobodila je Balkan.*'" Pravaški se pokret dakle odnosi izrazito “veleizdajnički? 
prema Habsburškoj Monarhiji. 


Sloboda je na početku izlaženja odapinjala svoje strijele protiv Stros- 
smayera, Račkoga i Jugoslavenske akademije kao krivaca što nije stvorena Hrvat- 
ska “od Tirola do Maćedonije', kako to ironički kaže Rački. No Folnegović i 
“umjeren1" pravaši, koji su se poslije pridružili Neodvisnoj narodnoj stranci, već 
su početkom 1879. održavali veze s nezadovoljnicima u Narodnoj stranci, s ci- 
ljem da pokrenu zajednički opozicijski list kojemu bi urednik, vjerojatno, bio 
Milan Makanec. Šime Mazzura sastavio je program novoga lista, koji stoji u sre- 
dini između temeljite revizije Nagodbe s ciljem financijske i gospodarske samos- 
talnosti Hrvatske 1 tendencija koje se okreću protiv dualističkoga sustava uopće. 
Radi se o smjeru koji, u različitim varijantama, postaje karakterističan za kasni- 
ju Neodvisnu narodnu stranku sve do njezina zajedničkoga programa sa Stran- 
kom prava 1894. Program ističe nužnost sloge slavenskih “plemena? na Jugu i 
njihovo duševno i literarno jedinstvo, pozdravlja nove nezavisne države (Srbiju, 
Crnu Goru 1 Bugarsku) i izražava svoje simpatije prema okupljanju tih “pleme- 
na“ u “veću državnu zajednicu", dok bi se oko sjedinjene banske Hrvatske, Kra- 
jine i Dalmacije okupili oni Južni Slaveni Austro-Ugarske koji to žele (dakle Slo- 
venci 1 stanovnici Bosne i Hercegovine). Rački zato kaže da su se potpisnici toga 

programa “bivši umjereni Starčevićijanci od starčevićijanizma posvema odijeli- 
li. Oni su doista napustili Starčevićevo protuslavensko i protusrpsko učenje, ali 
nešto poslije to je učinilo i vodstvo Stranke. 


I Strossmayer je odobravao organizaciju nove opozicije. Pisao je Račko- 
me da Hrvatstvo treba gojiti i spriječiti da ga Srpstvo “nesvijesnim'" načinom ne 
potkopa, no drži da su Hrvatstvo i Srpstvo “samo sredstvo" jer cilj mora biti “je- 
dinstvo narodno". Hrvati ne smiju dopustiti da ih se upotrebi kao oruđe protiv 
“brata'. (Pri tome misli na zatvaranje nekih Srba za bosansko-hercegovačkoga 
ustanaka.) Želi lojalnu opoziciju ali mu se čini da opozicija slijedi Starčevićeve 
“inspiracije". Kaže da je on prava budala koja kvari mladež. To piše pod doj- 
mom izgreda na bugarskoj studentskoj zabavi u povodu otvaranja Bugarskoga 
sabora. Tada su naime mladi pravaši zviždanjem prosvjedovali protiv zdravice 
inspektora pučkih škola Ivana Filipovića jer je uz Hrvate i Bugare spomenuo 1 
Srbe. Organizacija opozicije uz izdavanje vlastitoga glasila ili preuzimanja Ob- 
zora privremeno je propala. Folnegović je ostao u Stranci prava a Sloboda je 
žestoko napadala pokušaj stvaranja nove opozicije, koja je onda nastala godinu 
dana poslije.“ 


Starčevićeva djelatnost u Hrvatskom saboru kreće se potpuno u duhu nje- 
gove adrese a svaki njegov govor ili interpelaciju prate izjave “da je današnje sta- 
nje u našoj domovini protuzakonito". Daje do znanja da je tome kriva dinastija i 
da Monarhiju čeka propast. No Starčevićevi istupi odnose se isključivo na poje- 
dina pitanja koja nisu izravno povezana sa sustavom Hrvatsko-ugarske nagodbe 
koju on ne priznaje. Kada je riječ o indemnitetu (ovlašćenju vlade da pokrije pot- 
rebe unutrašnje samouprave na određeno vrijeme iako Sabor još nije izglasao 
budžet) o produženju postojeće financijske nagodbe, odnosno poslije o prihvaća- 
nju nove, o obračunu autonomnih troškova, on uvijek samo izjavljuje da za nj 
toga predmeta nema jer ne priznaje “vašu nagodbu.“ Protivnici su često pitali 
zašto se Starčević i ostali daju birati u Sabor koji smatraju nezakonitom “skup- 
štinom osam županijah" čije je “torovanje" besmisleno i nepošteno prema hrvat- 
skome narodu, kada ne žele sudjelovati u raspravama o bitnim pitanjima. No 
samo Sabor mogao je biti temelj pravaške agitacije. Zaštićeni imunitetom (sve do 
Khuenova razdoblja) zastupnici su izlagali načela Stranke prava uz pljesak gale- 
rija, a svaki govor Starčevića, ali i ostalih, izazivao je u javnosti veliku pažnju. 
Prema tadašnjem izrazu, govorili su “kroz prozor". Ograničenje agitacije samo 
na tisak bilo bi riskantno jer su prijetile zapljene i sudske tužbe, iako su porotni- 
ci redovito urednike Slobode oslabađali krivnje. | 

Nakon svoga izlaganja o adresi, Starčević je prvi put progovorio u povodu 
svoje interpelacije, prosvjedujući protiv toga što nekompetentni rijećki sud vodi 
istragu zbog uvrede poštenja protiv osoblja primorske tiskarnice i lista Sloboda 
koji izlazi na Sušaku. Pri tome se žestoko oborio na Mađare, što inače nije radio 
jer je, kako je već spomenuto, držao da su i oni zapravo žrtve najvećega zla — 
Austrije.“ Na sjednici 14. lipnja 1879. Saboru je predloženo izvješće delegacije 
koja je čestitala kralju dvadeset i pet godišnjicu “srećnoga braka", a Franjo Josip 
je na njemačkom jeziku izrazio nadu da će se stoljetna “nerazrješiva" veza vjer- 
nih Hrvata i Slavonaca s njegovom dinastijom i krunom i s njegovom ugarskom 
krunom još učvrstiti. To je, dakako, jedna od izjava Franje Josipa od kojih se 
Starčević užasavao. Optužio je delegaciju da nije ostala kod puke čestitke. Kada 
bi se dalo “političko izjavlenje", moralo bi se kralja podsjetiti kako je “preko 30 
hiljadah hervatskih dobrovoljacah" ratovalo za Mariju Tereziju a za njezina prau- 
nuka njih oko stotinu tisuća. Hrvatski vojnici obranili su prijestolje i Monarhiju 
dok nije stigla ruska pomoć (1849.), a njome je Austrija, prema Starčeviću, pres- 
tala biti nezavisna država i došla je pod rusko “skerbničtvo". No za ratova 1859. 
i 1866. Hrvati nisu više željeli ratovati za Habsburgovce kao dotada i zato je Aus- 
trija bila poražena i došla pod “skerbničtvo" Pruske. 

Starčeviću je bitno upozoriti kralja da gdje god Hrvati “htedoše biti pa- 
metni, gde god pokazaše da im do kralja stoji kao i kralju do njih, svagde je kralj 
izgubio, jer nije pazio na njihove pravedne želje." Uvjeren je da Franjo Josip ne- 
će povratiti izgubljeno i moguće je da će njegova monarhija tako nastaviti dok ne 
izgubi sve. Tvrdi da je stanje Monarhije lošije nego što je bilo za poraza kod Sol- 
ferina i kod Sadove i “da će se narodi ove monarkije novoj nesreći njezinoj još 
više radovati, nego li su se onim radovali." Zato se razumni ljudi ne nadaju u bo- 
lju budućnost “ne samo u Austrii-Magjarii ili pod njom, nego ne ni s njom." 
Predsjednik je opomenuo Starčevića da ne govori o kraljevoj osobi. No on je nas- 
tavio u istom tonu tvrdnjom da će hrvatske desnice ubuduće braniti samo Hrvat- 
sku a ne tuđe krunovine i, spomenuvši laži udvorica, čak je izjavio da “ni kralj 
nije sveznajući“. Predsjednik je doduše zaprijetio da će mu oduzeti riječ i pred- 
ložiti Saboru da mu se ona uskrati za cijelo zasjedanje, ali je ipak mogao završi- 
ti svoj govor čak i pojačanjem svojih prijetnji kralju. Delegacija Hrvatskoga sa- 
bora je dakle trebala pozvati kralja da Hrvatima povrati pravo i domovinu. Ako 
to kralj ne bi mogao ili htio, što je narodu isto, onda neka zna da će Hrvati radi- 
ti samo za Hrvatsku i da bi se moglo dogoditi “da će kralj od Hervatah dočekati 

ono, što su Hervati od Nj. Veličanstva i od njegovih stariih dočekali."* Takvu go- 
voru galerija je, dakako, burno pljeskala. 


Osim malobrojnih starijih pojedinaca, pristaše Stranke prava regrutirale su 
se do Rakovice iz studentskih i đačkih redova. Mnogi su se nakon diplome odrek- 
li svoga mladenačkoga oduševljenja za pravaštvo, ali neki su ostali pravaši pa su 
kao zreliji, obrazovani “muževi? davali Stranci prava njezinu prodornu snagu. Da- 
kako, studenti zagrebačkoga sveučilišta i onih u Beču i Grazu ostali su i dalje bit- 
na karika pravaškoga okupljanja. U već spomenutomu studentskom društvu “Hr- 
vatski dom, osnovanom 1875. na zagrebačkom sveučilištu, došlo je prije pojave 
Slobode do trzavica između pravaša i njihovih protivnika. Nakon toga, pravaški su 
mladići pokušali dobiti društvo u svoje ruke. Onemogućili su nekoliko skupština 
i izazivali sukobe tako da je društveni odbor morao privremeno obustaviti rad. 
Ljeti 1879. “Hrvatski dom" je odlukom Mažuranićeve vlade stavljen pod nadzor 
zagrebačkoga gradskog poglavarstva, sa stalnim povjerenikom. Pravaši su na taj 
način bili isključeni, a uprava društva izjasnila se protiv političkih agitacija “koje 
moraju pogubnim posljedicami po svako akademsko društvo roditi". Uprava je, 
doduše, držala da članovi “Hrvatskoga doma? moraju biti “svećenici svete ideje 
Hrvatstva? i jedinstva Hrvatske, ali ne smiju unositi u društvo političku agitaciju. 
Strossmayerovu lozinku: “Prosvjetom k slobodi", društvena je uprava zacijelo tu- 
mačila kao obvezu studenata da se posvete isključivo svojoj naobrazbi, a tek će se 
po svršetku studija politički aktivirati. Pravaši koji su se odcijepili od “Hrvatsko- 
ga doma? uspjeli su izdati dva broja almanaha Hrvatska, a nadzor oblasti nije spri- 
ječio napredak pravaškoga usmjerenja među studentima. U jeku uspona pokreta 
1881. pravaši su ovladali društvom “Hrvatski dom" pa je ono iste godine raspuš- 
teno. Glazbeno društvo “Hrvatska lira" održalo se do 1887.“ 


Zacijelo zbog potrebe da podrži pravaške studente na zagrebačkom sveuči- 
lištu, Starčević je predložio saborskom odboru za bogoštovlje i nastavu da se uki- 
ne “naukovina" na sveučilištu, tj. da studij bude besplatan. Izvjestitelj odbora, 
sveučilišni profesor dr. Spevec, odbio je taj prijedlog s obrazloženjem da se viso- 
ka znanstvena razina sveučilišta može održati samo školarinom koja je ionako ma- 
nja nego drugdje. Pri tome se pozvao na njemačka sveučilišta. Starčević je, daka- 
ko, imao vrlo loše mišljenje o zagrebačkim sveučilišnim profesorima jer među nji- 
ma nije bilo pravaša. U svom je opširnom odgovoru najprije rekao da je osnovna 
odlika sveučilišnih profesora u razmišljanju a ne u čitanju, da su oni zapravo dob- 
ro plaćeni i bez “naukovine" koja u tako siromašnoj zemlji izaziva neprijateljstvo 

studenata prema profesorima. Pobija mišljenje da su siromašni studenti ionako op- 
rošteni školarine izjavom da su siromasi “seljani", “nižji obertnici", “javni službe- 
nici i ostala tako zvana inteligencia". Osim velikih posjednika, većih obrtnika i tr- 
govaca, nitko ne može platiti “naukovinu", a i ovim posljednjima to je često teško. 
Nepravedno je da se siromah ne može “prosvetliti" i svršiti studij. I ovaj put Star- 


čević je dakle iskoristio priliku da kaže nešto o siromaštvu hrvatskoga društva. 


Opširno je izložio francuski obrazovni sustav kao primjer hrvatskome, a 
pohvalio je čak i stanje u Rusiji. Razumije se da je u skladu sa svojim tvrdnjama 
da Nijemci nemaju kulture i da su barbari, ocrnio njemački sveučilišni sustav pa 
je čak rekao da su njemački profesori pijanice i da školarina služi za njihovo “lo- 
kanje"? i “pijančevanje". U debati je nekadašnji pravaš, sveučilišni profesor dr. 
Fran Vrbanić, osudio Starčevićevu navalu na njemačke sveučilišne profesore i 
odbio njegov nagovještaj da su i zagrebački profesori pijanice. No i on se zala- 
gao za reformu školarine.“ 


Kada je na Starčevića došao red da odgovori zastupnicima koji su rasprav- 
ljali o tom pitanju, zamolio je da se rasprava odgodi na drugi dan jer ne može go0- 
voriti. I u drugim se prilikama vidi da je bio boležljiv i da se zato slabo osjećao. 
Drugi dan Starčević je odgovorio prije svega predstojniku za bogoštovlje i nasta- 
vu Pavlu Muhiću koji se izjasnio za slobodu učenja i nastave po uzoru na njemač- 
ka sveučilišta, što bez školarine nije moguće. Pobijao je njegovu izjavu da u 
Francuskoj nema slobode nastave i učenja jer su “upravo iz Francezke u kopnu 
Europu slobode sve potekle! Tvrdio je da u njemačkom “sistemu sveučilištah" 
odlučuje samovolja i milost i da se ne cijeni znanje i poštenje. Tvrdi da narodi ne 
mogu dobrovoljno prihvatiti taj pogubni sustav i da će ga morati promijeniti i 
sami Nijemci i vratiti se na temelj “uz koji može ljudsko družtvo obstojati u sre- 
ći i slobodi". Ponavlja svoje uvjerenje da u Hrvatskoj prevladava “siromaštvo, 
sužanjstvo i pokvarenje" i drži da mladići ni u gimnaziji ne mogu ništa naučiti. 
Profesor Spevec prosvjedovao je protiv Starčevićeve osude njemačkih sveučiliš- 
ta te tvrdnji o neznanju i neradu hrvatskih profesora. Rekao je da je na Pravnom 
fakultetu oproštena od školarine četvrtina studenata, a još je veći udio na Filo- 
zofskom fakultetu. Dalje od toga se nije moglo poći jer se hrvatsko sveučilište 
moralo boriti “s neredi i izgredi“, vjerojatno neki nisu oprošteni zbog “nećudo- 
redja? ili jer nisu kolokvirali. Čini se da Spevec pri tome misli na pravaše. Veći- 
na je zatim preko Starčevićeva prijedloga prešla na dnevni red.“ 

Posljednji Starčevićev nastup prije Pejačevićeva režima pokazuje da je bio 
neumoran i u korištenju nevažnih događaja kako bi objavio svoje učenje, upozo- 
rio na značenje Sabora 1861. jer se izjasnio protiv zajedničkih poslova s Austri- 
jom, i prosvjedovao protiv postojećega “bezzakonja". Riječ je o njegovoj inter- 
pelaciji u povodu odreknuća nadvojvotkinje Marije Kristine od prava nasljedstva 
i baštine u obitelji Habsburg. Kada je nadvojvoda Maksimilijan, prije nego što je 
postao meksički car, obavio istu formalnost, kaže Starčević, pojavili su se kao 
svjedoci kancelar Hrvatske kao i onaj “Ungarie". Pretpostavlja da je kod ovoga 
posljednjeg odreknuća bio ministar za Hrvatsku, kojega Starčević ne priznaje 
zastupnikom Hrvatske jer je član mađarskoga ministarstva. Pripisuje dinastiji 
različite postupke. Naime, u prvome slučaju kralj se držao prema kraljevini Hr- 
vatskoj jednako kao i prema kraljevini Ugarskoj jer je Hrvatski sabor 1861. uz- 
držao samostalnost Hrvatske, a za odreknuća Marije Kristine on za nju ne zna, 
što je posljedica “vaših nagodbah". 

Ovom prilikom došlo je do jedine konfrontacije između Starčevića i bana 
Mažuranića, njegova glavnoga “Slavoserba" uz Strossmayera. Na Starčevićev 
upit zašto kod ovoga posljednjega odreknuća nije sudjelovao nitko od strane Hr- 
vatske, Mažuranić je odgovorio da je on kao kancelar bio prisutan u slučaju Mak- 
similijana, pa ako je hrvatsko-slavonski ministar bio kod odreknuća Marije Kris- 
tine, on je “nekim načinom? bio zastupnik i “naše kraljevine" jer se svaki služ- 
beni čin obavlja na temelju postojećega zakona. Kaže dakle da ni prvi ni drugi 
put nije bio prisutan ban. Starčević se dakako nije zadovoljio tim odgovorom jer 
on nije pitao zašto tamo nije bio ban nego zašto tamo nije sudjelovao nitko od 
strane Hrvatske. Kaže da je u prvom slučaju prisutnost kancelara opravdana jer 
je on tada bio glavni dostojanstvenik kraljevine, dok je danas ban glava ove zem- 
lje, a ne hrvatski ministar, član mađarskoga ministarstva koji nema zakonito vlas- 
ti u Hrvatskoj i djeluje samo kao poštar između domaće vlade i mađarskoga mi- 
nistarstva. Držeći se zakona, Mažuranić je još jednom rekao da danas pravo zas- 
tupstva Hrvatske ima taj ministar.“ Bio je to, naravno, razgovor među gluhima: 
jer Starčević ne priznaje postojeće zakone i najvišega hrvatskoga činovnika pos- 
tavljenoga na temelju tih zakona. 

Pravaški pokret navijestila je i skupštinska akcija 1879. U skladu s Mažu- 
ranićevim zakonom o pravu skupljanja postalo je moguće održavanje skupština. 
Zbog policijske paske, nije se doduše mogao otvoreno propovijedati ideal Stran- 
ke prava, ali se zato govorilo o konkretnim zatjevima: o povratku Rijeke Hrvat- 
skoj, o demokratskim slobodama, prije svega o općemu pravu glasa i o slobodi 
tiska. Na veliku skupštinu u Bakru 1. lipnja 1879., koju je organizirao Erazmo 
Barčić, iznimno im je uspjelo dovesti kao govornika i Starčevića. U okviru svo- 
ga moralnoga učenja založio se da se sloboda tiska “u podpunoj meri bez grani- 

ce uvede, jer bez različnih mnenjah nema prispodobljenja ni napredka.?* Poziva 
prisutne na rasuđivanje u skladu s prirođenom ljudskom željom za znanjem i nap- 
retkom i žali što se Hrvati, iako imaju četiri puta više uma nego primjerice Ni- 
jemci, time manje služe nego oni. Zato ljudi koji ne žele prihvatiti nove misli 
nego ostaju “neznalice, magarc1'', mogu očekivati da će se pametniji od njih pos- 
lužiti njihovom “ludostju? i iskorištavati ih. 

Čini se da duhovnike kritizira što svoje pouke puka opravdavaju samo 
Božjim zabranama, umjesto da razjasne tu “nedvojbenu istinu i drugimi razlozi*, 
primjerice da ih uče kako prisvajanje “tudje muke? i drugi zločini čine potreb- 
nim suce, žandare i drugu gospodu, koju onda narod mora plaćati. Takvim nači- 
nom postupno bi se postigao napredak. U vezi s pitanjem smije li se i o Bogu slo- 
bodno pisati, kaže da “sve naše družtveno stanje osniva se na veri u Boga i du- 
šu*, a ljudi koji ne vjeruju ne bi smjeli biti svjedoci pod prisegom i uopće nev- 
jernik, “omražen i osramoćen kao nečovjek"', teško bi živio među ljudima. Kada 
bi se to uvidjelo, ti bi ljudi drugačije postupali nego danas kada se prikazuju kao 
“sluge božje" ali ne priznaju ništa osim svoje vlastite koristi. Osuđuje stalno po- 
zivanje na Boga, zacijelo u politici, 1 kaže da oni koji upleću Boga u stvari koje 
je On “prepustio slobodnoj volji ljudih, ubijaju poverenje, veru, poštenje i slogu 
naroda.'“* Pozivajući se na križarske ratove kaže da je i onda bilo pametnih mu- 
ževa koji su znali da je Bog stvorio ljude da ga štuju dobrim djelima a ne “da se 
medjusobno kolju i dave, jer svaki je rat proti volji božjoj, a kada ga ljudi započ- 
nu, koji hoće, da se kolju neka se kolju, Bog ih nebude branio.?** Kaže da su ti 
muževi govorili da se u križarskome ratu ne treba zanositi na Boga nego na sab- 
lju i srce, ali su ih proglasili buntovnicima i neznabošcima. “Sada na svu sreću 
slobodne misli prodiru svom Europom.?? 


Okret prema Rusiji i srpsko pitanje 


Agitacija Stranke prava na čelu širokoga pokreta temeljito se razlikovala od 
one u pravaškome tisku do Rakovice, prije svega u odnosu prema Rusiji i srpskome 
imenu.' Starčević i Kvaternik gledali su u Rusiji i Austriji snage koje nastoje uniš- 

titi hrvatski narod, tvrdili su da ih podupiru samo “Slavoserbi", a očekivali su da će 
Francuska spasiti Hrvate od tih strašnih despocija. Nakon propasti Napoleona III. 
nestala je i ta nada. Starčevićev preokret prema Rusiji, koju je dotada proklinjao, 
vidi se iz njegova već spomenuta spisa “Na čemu smo", objavljenoga uoči Berlin- 
skoga kongresa. Iako su se ruska i austrougarska diplomacija pogađale oko podjele 
Balkana, Starčeviću je zacijelo jasno da te dvije sile imaju sasvim oprečne interese. 


Nikada nije ostavljao sumnju u to da bi prihvatio kao saveznika svakoga 
neprijatelja Austrije. Ona mu je bila i ostala vrhovno zlo. Opravdao je postupke rus- 
ke diplomacije, koji mu se nisu sviđali, time što je pronašao u Rusiji brojnu “sla- 
voserbsku pasminu? kojoj ruski vladari tobože moraju popustiti u svojoj politici 
prema Turskoj. Uzroke ruske intervencije u Turskoj vidio je i u skretanju pažnje 
ruskoga naroda od unutrašnjih prilika. Kaže da ruski vladari ne gaze zadanu riječ 
narodu i “neće da narod obsenjuju? obećanjem “pravoga ustava" koji mu ne mogu 
dati, ali da mnogi Rusi “vapiju za slobodom". (Godinu dana poslije ipak je očeki- 
vao da će plemeniti ruski car, na molbu “slobodnikah" dopustiti ustav.) Osim toga 
i trgovački razlozi uvjetuju ruske napade na Tursku. Tvrdio je da je Rusija jedina 
zemlja koja ima “svest o svojemu poslanstvu: o razširenju svoje vere i narodnosti“, 
a da ne misli braniti “Slave i Slavstvo? jer je to čedo Austrije. Rusi se neće odreći 
svoga imena da bi primili “gnjusno ime slavsko ili što je isto, srosko". Prema Star- 
čeviću, Rusi neće štititi Poljake, Hrvate, Bugare, Čehe i Srbe, nego ih žele “s vre- 
menom upiti? i u tu svrhu rade. Rusija zato nastoji da se njihovo stanje “čim već- 
ma otežča, za da narodi čeznu za Rusi." Zato su Austrija i Mađari više učinili za 
Rusiju nego ona sama i Turska joj je “nehajstvom i neumjem' izravnala put. Kaže 
da “slavoserbstvo bilo kojeg oblika, po naravi vodi u Ruštinu i u njoj se razpada.'* 


U ukinuću ruskoga “nevoljničtva* (kmetstva 1861.) vidio je “najznameni- 
tii prevrat za kerstjanskih vremenah? obavljen mirnim putem. Sviđalo mu se što 
“orosvetleni" Rusi u “seljaninu traže budućnost, snagu, veličanstvo..." Cijeni 
rusku kulturu i kaže da valja čitati ruske književnike koji nipošto nisu “barbari“", 
kako se misli na Zapadu, te da i u ruskom “despotizmu" ima plemenita bilja za 
koje se ne zna u mnogih “ustavnih deržavah*'. Vjeruje da će nakon rata “biti pot- 
rebitih polakšicah". Posebno mu je važno to što se Rusija jedina opire njemstvu, 
jer kao što je nekada “gerčtina" rastrovala Rimsko Carstvo, tako “nemačka sdu- 
ha raztače Europu i Ameriku". U svakom slučaju “Rusia je zaslužila 1 dobila 
priklonost u Iztoku i u susedstvu.? Naposljetku pretpostavlja da će Poljaci napus- 
titi svoj otpor protiv Rusa i “sljubiti se s narodom kojemu se nemože oteti i ko- 
jega je budućnost" i da je “Hervatom, katolikom namenjena dosadanja zaneše- 
nost Poljakah", tj. Hrvati ne smiju biti protivnici Rusije.“ 

Dakako da mladi pravaši odgojeni na strastvenome neprijateljstvu protiv 
Rusije, nisu odmah zapazili da se sprema potpuna preobrazba Starčevićeva stava 
prema toj zemlji. Na javnoj skupštini, sazvanoj od pripadnika Narodne stranke 5. 
kolovoza 1877., kako bi izrazila svoj stav prema događajima na Balkanu, mladi 
pravaš Hinko Hinković udara na Rusiju u skladu s dotadašnjim Starčevićevim | 
pravcem. No Folnegović prihvaća zaključak skupštine koja pozdravlja “narode 
Istoka? i Rusiju, ali kao saveznicu Monarhije. Taj je zaključak u duhu kasnije 
Neodvisne narodne stranke a ne Stranke prava, koja se osamdesetih godina prik- 


lanja Rusiji jer očekuje da će ona u budućemu ratu poraziti “Austro-Magjariju".“ 


Od kraja 1877. do proljeća 1879. pravaši se kolebaju između proruskoga i 
proturuskoga pravca, što se razabire iz Slobode. Tek nizom članaka u tome listu 
u travnju i svibnju 1879. Starčević naposljetku udara temelj rusofilskome usmje- 
renju. Poslije sam kaže: “...mi smo Rusiu merzili svom snagom našega serdca, od 
onda mi ju ljubimo onom snagom i nadamo se u nju." Ili još jasnije: “Ali kad 
sama Rusia svojom kervju i svojim troškom oslobodi narodah i time oslobodje- 
njem, kako je pravo, i ona se koristi: pametni Hervati, mladi i stari, dadoše se što- 
vati i ljubiti Rusiu kako-no su štovali i ljubili Francezku Napoleona III, i kako će 
štovat i ljubiti bez razlike svaku deržavu koja pomogne potlačenim narodom slo- 
bodi, čovečanstvu.?? 


Okret prema Rusiji Starčević je dovršio spomenutom serijom članaka, ob- 
javljenom u spisu “Ruski odnošaji". Nakon toga je proruska agitacija postala va- 
žan sastavni dio ideologije Stranke prava. Zato su Starčević i drugi autori uvjera- 
vali svoje pristaše u Slobodi da će sigurno izbiti rat između Rusije i Habsburške 
Monarhije u kojemu će potonja, ta tlačiteljica naroda, propasti, pljeskali su sva- 
komu ruskom uspjehu od Balkana do Afganistana, a napadali su “Europu*, nai- 
me sve ruske protivnice od Njemačke i Austro-Ugarske do Velike Britanije 1 sr- 
pske vlade koja je bila u interesnoj sferi Austro-Ugarske, a naposljetku 1 Bugar- 
ske, te dakako Poljake za koje Starčević tvrdi da im je Rusija “još najvećji prija- 
telj", tj. da im je u Rusiji bolje nego pod Njemačkom 1 Austrijom. 

Hinko Hinković (urednik Slobode od ljeta 1879. do proljeća 1880.) posje- 
tio je u Italiji onoga Lajosa Kossutha, koji 1848. navodno nije našao Hrvatsku na 
zemljopisnoj karti, no zato je bio neprijatelj Habsburgovaca ali i Rusije. Ovu pos- 
ljednju Hinković je pred njim branio. “Kraj toga, u Rusiji neima onoga što drug- 
dje — i tu spomenuh primjerice jednu državu — nalazimo: da bi dinastija naime 
smjerala upravo na zator naroda,'* Nije teško pogoditi da Hinković misli na Hab- 


4 
Folnegović, Doživljaji i dojmovi II (Hrvatska, 5.—6. XI. 1902.) 


5 
Sloboda, 9. 1., 21. II. 1886. 

Sloboda, 11. VII. 1880. 

sburgovce. Državni odvjetnik podizao je tužbe protiv urednika Slobode Griinhu- 
ta zbog članaka pisanih u istome duhu. U jednome od njih Sloboda se solidarizi- 
ra s izjavama britanskoga premijera Gladstonea, nimalo laskavim za austrijskoga 
cara. Državni odvjetnik također inkriminira tvrdnje da su Hrvati balkanski narod 
i “pribrajati nas med narode zapada znači nam biti neprijateljem, lišavati nas one 
baštine, koja nas po pravu ide". Dvije godine prije toga Sloboda je još pisala da 
Hrvati pripadaju Zapadu dok je Rusija na istoku.“ 

Pod pritiskom revolucionarne situacije ruski je car Aleksandar II. proglasio 
ukidanje kmetstva 19. veljače 1861. Preko 22 milijuna seljaka dobilo je osobnu 
slobodu i vlasništvo zemljišta, no preostale su mnoge uredbe iz feudalnoga vre- 
mena, pa je šezdesetih i sedamdesetih godina buknulo mnogo seljačkih nemira. 
Aleksandar II. je u razdoblju 1862.—1874. proveo niz reformi kako bi djelomično 
zadovoljio građansku opoziciju. One su obuhvaćale financije, pravosuđe, škol- 
stvo, sveučilište, gradsku upravu, a zemstva postaju 1864. samoupravna pokrajin- 
ska tijela pod vodstvom plemstva. Od 1862. javljaju se različite grupe koje se pro- 
tive samodržavlju ili, štoviše, spremaju ustanke. To su “Zemlja i sloboda“, revolu- 
cionarni demokrati, među kojima je najpoznatiji A. Hercen (kojega je Starčević, 
uz anarhista Bakunjina, u svojoj proturuskoj fazi jednom prilikom pohvalio). No 
istodobno se javlja nihilizam i terorizam. Oko 1870. nastaje građansko-demokrat- 
ska grupa “Narodnika? i nekoliko anarhističkih struja. Godine 1879. javlja se gru- 
pa “Narodna sloboda" koja je izvršila nekoliko terorističkih čina. Njezini su pri- 
padnici 1. ožujka 1881. ubili Aleksandra II. nakon dva neuspjela atentata (1868. 1 
1880.). Njegov nasljednik Aleksandar III. prekinuo je s reformama odozgo. 

Starčević je sada slavio Rusiju, koju je prije optuživao kao despociju u op- 
reci s europskom civilizacijom. Morao je naći neki izlaz jer kao pobornik ideja 
Francuske revolucije nije želio odobriti samodržavlje ali nije se mogao postaviti 
niti na stranu njegovih ruskih neprijatelja jer je od te i takve Rusije očekivao za hr- 
vatski narod oslobodilački rat protiv “Austrie-Magjarie". Već je u svojoj prvoj pro- 
ruskoj izjavi, u spisu “Na čemu smo", napisao da su glavni nezadovoljnici “urotni- 
nje mora prestati, a postati najčistiim i najzakonitiim otačbeničtvom“, kada im car 
bude dopustio da se bave javnim poslovima.* Misli da to vrijeme nije daleko. 

U članku “Rusia u Iztoku? u Slobodi 1879. Starčević kaže da se u Euro- 
pi “gladni nevoljnici urotjuju i bune? dok su nihilisti u Rusiji najbogatiji i naj- 
prosvjetljeniji “muži“. Tvrdi da Rusi imaju svega “samo trebaju više političke 
slobode", i da je Rusija u posljednjih trideset godina više napredovala nego bilo 
koja druga država. Misli da nihilisti u slučaju rata neće ustati protiv vlasti nego 

da će “sveserdno vojevati za veličanstvo svoje domovine, za slavu i korist svoje- 
ga naroda". Uvjeren je naime da će im vladar popustiti “jer dosada vazda vlada- 
ri Rusie za vremena davahu narodu što je narod u istinu trebao.** Drugim riječi- 
ma Starčević slijedi mit o ruskom caru koji ljubi svoj narod, kao suprotnost Fra- 
nji Josipu čija je djelatnost usmjerena na štetu hrvatskoga naroda. Istina, baš nije 
siguran hoće li se ruski car pokazati tako dobrim i pravednim. 


Starčević, doduše, kaže da ne može izreći temeljni sud o Rusiji jer ne poz- 
na pravo stanje stvari zbog nepouzdana izvještavanja novina, ali nastoji upozori- 
ti na ono što mu se čini jasnim u borbi “autoriteta" 1 “slobode. Riječ je o suko- 
bu između onih Rusa koji nisu odobravali ukidanje “nevoljničtva“ a danas su pro- 
tivnici napretka cijeloga naroda, te onih koji žele slobodu i jednakost pred zako- 
nom. Očigledno su njegove simpatije na strani ovih drugih, no kaže da je nesre- 
ća “pravih slobodnikah* što su se među njih uvukli “Slavoserb1i", domaći Nijem- 
ci koje možda podupire Njemačka, te “internacionalci svih dlakah itd. itd." (Za- 
cijelo misli na I. internacionalu osnovanu 1864., a raspuštenu 1876.) Ruska vla- 
da i Nijemci nazivaju te različite struje nihilistima i pripisuju svima “strahovite 
težnje. Zato bi Starčević htio da se Rusi koji zahtijevaju političku slobodu “raz- 
stave od nečistih živaljah", a onima koji se među njih “mešaju, želimo stan u Si- 
berii?.'" Posebno osuđuje sredstvo “umaranja" (ubojstva) državnih službenika, 
poglavito pokušaje atentata na Aleksandra II. Od cara je, prema Starčeviću, pre- 
ko 40 milijuna Rusa dobilo društvenu slobodu kakve, osim u Francuskoj, nigdje 
u Europi nema. U svojoj idealizaciji cara ide tako daleko da tvrdi kako je njego- 
vom zaslugom bivšim ruskim nevoljnicima bolje nego bivšim francuskim pod- 
ložnicima, tj. sadašnjemu proletarijatu. 

Starčević kaže kako je neistinita tvrdnja “slobodnikah", tj. onih Rusa koji 
se ne žele poslužiti krajnjim sredstvima, da im prilike u Rusiji onemogućuju jav- 
ni rad pa ih osuđuje što takvim izjavama tobože sramote vladara i ponizuju svoj 
narod. Poučava ih da bi morali djelovati preko zemstava, kojima pripisuje veću 
vlast nego samoupravnim tijelima u nekim ustavnim zemljama koja su “prazna 
obsena" (tj. u Austro-Ugarskoj). Očigledno traži rješenje u moralu “slobodnja- 
kah? i cara te slijedi iluziju da se zemstva mogu suprotstaviti sustavu samodržav- 
lja. Kada bi se ona mogla riješiti onih koji pod izlikom slobode rade u svoje se- 
bične svrhe, zemstva bi s umnim i poštenim muževima trebala, prema Starčevi- 
ću, iskreno izložiti caru stanje i potrebe naroda, a on bi se zacijelo odazvao. 


On čak sastavlja nacrt adrese kakvu bi zemstva mogla uputiti caru s pri- 
jedlogom “da u Rusiji diktatura prestane, pa da ruski narod sa svojim vladarem 
raspravlja i odlučuje sve posle svoje domovine", a on će to učiniti jer se ukida- 

njem kmetstva pokazao kao plemeniti “usrećitelj“ naroda. Car zacijelo shvaća da 
više nije vrijeme “za neomedjašenu vlast bilo čiju" i da mora nestati “bezglavja, 
urotah i zasedah" kada ruski narod dobije zakonitu vlast u javnim poslovima.“ 
Ponovno ističe da ruski pokret nema ništa zajedničkoga “sa terzanjem nesrećnih 
izbaštinjenikah Europe", tj. s proletarijatom, jer potječe od “najplemenitiih otač- 
benikah"'. To “europsko terzanje" neće, prema Starčeviću, prestati jer “nepraved- 
nici i zasleplenici" ne žele pristati na korjenite državne i društvene “pretvorbe. 
No ruski će pokret prestati čim obožavani vladar vrati Rusima njihova prava po- 
čevši sa sazivom “zastupstva naroda ruskoga". “Složite sve življe Rusie, da sa 
svojim vladarem u skladu svom snagom rade o veličanstvu naroda ruskoga i nje- 
govih vladarah.?'“ | 


Starčević dakle misli da bi se patetičnim apelima zemstava caru moglo 
postići ustavno uređenje i da bi bilo vrijedno pokušati makar stvar i propala. 
Kada bi muži zemstava otkrili svoj program, agitacija bi postala javna 1 zakonita 
jer se dosad ne zna što oni doista žele i pripisuju im se pogubne težnje “nihilis- 
tah" i “internacionalacah". Tako bi se uklonili “nečisti življi“ jer bi se “muži 
zakonitosti" ogradili od njih adresama zemstava. Dok se to ne desi, Aleksandar 
II. bio bi na krivom putu kada bi im popustio, “kako bi sagrešio i onda kada na 
zahtev otačbenikah ruskih nebi narodu dao više političke slobode." * Starčevićev 
osnovni kriterij za Rusiju isti je kao i onaj za Hrvatsku; drži naime da njezinu 
preobrazbu valja postići moralnim preporodom cijeloga naroda. Međutim, posto- 
ji jedna velika razlika. Dok za Hrvatsku uvijek ističe da je narod iznad vladara 
od kojega ponosno zahtijeva svoja nezakonito oduzeta prava, dotle bi predstavni- 
ci ruskoga naroda, tj. uglavnom plemstvo u zemstvima, morali moliti i apelirati 
na svoga cara, koji je u ovom slučaju očigledno iznad naroda, 


U prvoj godini svoga izlaženja Sloboda je vodila rat protiv srpskoga ime- 
na i narodnosti u Starčevićevu duhu. List se ljutio što je Sabor (1867.) “na vječ- 
nu sramotu? okrstio “pravoslavne Hrvate (..) imenom “Srbi? “ i što mu je pred 
očima lebdjela misao o slozi, “bolje rekuć o samoubojstvu hrvatskoga naroda". 
Srijem je leglo “drskim zatočnikom" “srpske" misli. Protiv onih koji izlaze na iz- 
bore pod srpskom zastavom 1 viču: Živjela Srbija, poziva se u pomoć državni od- 
vjetnik. Jedan od pisaca ne prezire Srbe u Srbiji, ali ne trpi u Hrvatskoj “religioz- 
ni srbizam", koji priječi “hrvatski element na putu u hrvatsku Bosnu". Drugi pi- 
sac, naprotiv, tvrdi da povijest poznaje samo hrvatsku pokrajinu Srbiju, ali ne i 
srpski narod. Stalno se napadaju Srbi koji ne žele prepustiti Bosnu i Hercegovi- 

nu Hrvatima, iako znaju da Srbija ne može postići svoju “umišljenju cielokup- 
nost". Ako doseljenici već ne žele biti zahvalni Hrvatima što su ih primili, neka 
im bar ne “skvrnu? ime. Za Hrvatsku vojuje ime i državno pravo, a srpsko ime i 
narodnost izmišljotina je plaćena novcem Austrije, Rusije i kneževine Srbije. Da- 
kako da Sloboda odbacuje i ćirilicu. Svi ti protusrpski članci i dopisi pisani su i 
u proturuskom duhu.“ 


Već je istaknuto da je Starčević svojim člancima u travnju 1 svibnju 1879. 
najavio prorusko usmjerenje Stranke prava. Mjesec dana poslije žestoka kampa- 
nja protiv srpskoga imena ustupa mjesto šutnji. Pola godine nakon najave prorus- 
koga smjera, Sloboda prvi put navješćuje i njegovu važnu posljedicu — preokret 
učenja o srpskome narodu i imenu. Tome je pogodovao i položaj Srbije nakon 
Berlinskoga kongresa, tj. podjele Balkana na istočni dio (Bugarsku) pod prevlaš- 
ću Rusije i na zapadni dio (Srbiju) u interesnoj sferi Austro-Ugarske. Austrofil- 
skoj politici kneza Milana Obrenovića protivila se snažna opozicija u Srbiji i Voj- 
vodini s kojom se Stranka prava srela u zajedničkoj mržnji protiv Habsburške 
Monarhije. Pri tome valja spomenuti da se službena ruska politika, doduše, drža- 
la Trocarskoga saveza s Austro-Ugarskom i Njemačkom (obnovljenoga 1881.) ali 
je dopuštala ruskome tisku da izražava svoje nezadovoljstvo zbog prepuštanja za- 
padnoga Balkana Austro-Ugarskoj i da propovijeda misiju Rusije za oslobođenje 
slavenskih naroda Balkana i Habsburške Monarhije. | 


No srpska politika u Hrvatskoj kretala se drugim pravcem. Upravo 1879. 
završen je proces razdvajanja hrvatskoga i srpskoga dijela dalmatinske Narodne 
stranke. Srpski birači u Bukovici glasali su protiv kandidata Narodne stranke 
Miha Klaića, a za jednoga autonomaša. Osnovana je Srpska narodna stranka s gla- 
silom Srpski list, a srpska se politika u Dalmaciji izjasnila protiv programa sjedi- 
njenja Dalmacije i banske Hrvatske koji je zastupala dok je djelovala unutar Na- 
rodne stranke. Ti događaji, a i cijelo ozračje, bili su kočnica suradnji hrvatske i sr- 
pske politike u banskoj Hrvatskoj, iako 1879. još nije bilo jasno kako će se srpski 
političari držati uoči i nakon sjedinjenja vojne i civilne Hrvatske i Slavonije. 

Preokret u držanju prema srpskome narodu i imenu najavljen je u uvodno- 
mu, programatskom članku “Fiat lux" (Neka bude svjetlo) koji je u studenom 
1879. napisao tadašnji urednik Slobode Hinko Hinković. Najprije je požalio raz- 
dor u “našem narodu" kao posljedicu “otrovnog sjemena" koje je posijao nepri- 
jatelj. Hinković je u izbacivanju narodnoga jezika iz “rimske crkve" vidio uzrok 
prijelazu velikoga dijela hrvatskoga puka na pravoslavlje. Tvrdio je, kao i Starče- 
vić, da je Austrija počela uvoditi srpsko ime kao narodno kako bi izazvala raz- 
dor. Otkad je hrvatska kruna povjerena Habsburgovcima, Austrija je sustavno 
nastojala uništiti hrvatski narod zemljopisnim cijepanjem te srpskim i sloven- 
skim imenom, a sada u Bosni i Hercegovini bošnjačkim imenom. Pojam “Srbi? 

pisao je u navodnicima i tvrdio je da su oni dijelom pohrvaćeni doseljenici. Slu- 
žeći se Starčevićevim argumentima, Hinković je smatrao da Srbi ne mogu održa- 
ti svoju narodnost, a ipak se okreću protiv Hrvata. No dok je Starčević uporno 
tvrdio da srpski narod ne postoji i da će se osvijestiti u hrvatskom duhu kada se 
riješi “Slavoserba", Hinković je postupio drugačije. Priznao je da i Srbi i Hrvati 
zapravo rade u korist Austrije, a protiv sebe. Pozvao je Srbe da ne budu tuđinci u 
Hrvatskoj i da se ne protive sjedinjenju Dalmacije i Vojne krajine s banskom Hr- 
vatskom. Izrazio je želju da prestane međusobno trvenje. Uvjeravao je čitatelje 
da postoje svi uvjeti za slogu, mir i zajedničku budućnost, “...zar da nas zbilja 
samo nesretno ime razdvaja!" Pozvao je i Srbe i Hrvate da bez obzira na ime 
buđu graditelji jedne budućnosti; “...ma se i gdjekoj smatrao još članom druge 
narodnosti", neka ipak svi budu “sviestni državljani hrvatski". 


Očigledno, taj članak nema unutrašnje logike. Dok se u prvom dijelu negira 
postojanje srpskoga naroda, u drugom su odškrinuta vrata za mogućnost toga priz- 
nanja ako Srbi budu zajedno s Hrvatima radili za hrvatsku državu protiv Habsbur- 
ške Monarhije. Članak je zacijelo posljedica kompromisa između staroga učenja i 
novih potreba. No srpskim krugovima, a i nekima u Monarhiji, bilo je odmah pri- 
lično jasno da je težište na drugom dijelu članka. Da u tom pogledu ne bi bilo sum- 
nje, u istom je broju Slobode objavljen još jedan prilog, koji zapravo tumači spome- 
nuti članak. U “listku? je izašla ocjena spisa Gjure Deželića o “duši" hrvatskoga na- 
roda u kojemu on polemizira s Majkovim, kao što je to uradio Starčević 1876. De- 
želić je pobijao Majkovljevu negaciju hrvatskoga naroda na temelju “učene razpra- 
ve Ime Serb". Proglasio je područje od Tirola do Ibra i Timoka Velikom Hrvatskom 
i tvrdio je da nije austrijska policija stvorila hrvatstvo, kako je to pisao Majkov, nego 
naprotiv srpstvo. Pozivao je “grkoistočne Hrvate" da prionu uz hrvatstvo. 


U ocjeni se ta interpretacija ne pobija analogno prvome dijelu članka “Fiat 
lux"', koja ostaje u okvirima Starčevićeva nauka. Naprotiv, Deželićev spis se hva- 
li, ali se u komentaru izražava žaljenje što pisac nije došao do zaključka koji obi- 
lježava Hinkovićev članak. Šteta, kaže se u ocjeni, da pisac nije pozvao na slogu 
protiv Austrije jer Hrvati bez Srba, i obratno, ne mogu ništa postići. Hrvati ne že- 
le ni u kome gledati tuđinca, “nu ako nekoji vole biti tuđe, srbske, narodnosti, tad 
neka imaju bar na umu da imademo jednu domovinu, jednoga neprijatelja, Aus- 
triju (...) Krstimo se, pišimo, zovimo se kako nas je volja. Tu neka vlada slobod- 
no uvjerenje, a vrieme će već samo premnoge zablude izliečiti. Samo se priznaj- 
mo državljani jedne hrvatske kraljevine, graditelji jedne državne budućnosti." 
Opstanak Hrvata i Srba ovisi o njihovoj “razboritoj slozi", koju će Rusija zacije- 
lo podupirati. Još jasnije nego u članku “Fiat lux", ta izjava pokazuje spremnost 
vodstva da eventualno prizna postojanje srpskoga naroda, ako drugačije ne ide, 
uz jamstvo zajedničke borbe za hrvatsku državnost. 

U polemici s jednim katoličkim raspopom koji je u Miletićevu glasilu Zas- 
tavi pozivao dalmatinsku mladost u srpski nacionalni pokret, Hinković je s jedne 

strane još uvijek inzistirao na hrvatskoj narodnosti Srba i Slovenaca, dok je s dru- 
go strane krenuo putem njihova priznanja. Nije želio da im silom nameće hrvat- 
stvo. “To je stvar osvjedočenja. Svako bi se osvjedočenje moralo doduše osnivati 
na činjenicah; nu nauka će s vremenom razbistriti što je zloba i strast zamrsila (e) 
Mi nećemo podpirivati, već gasiti plamen naših protimbah.?“ Čini se dakle da je 
Sloboda iz potrebe zajedničke borbe sa Srbima protiv Monarhije, dala poticaj za 
probijanje okvira Starčevićeva nauka. No urađeno je to na način koji je pojedinci- 
ma ostavljao širok raspon za opredjeljenje: od klasičnoga Starčevićeva stava, pre- 
ko priznanja srpskoga naroda samo u Srbiji, do njegova priznanja i u hrvatskim 
zemljama; od uvjerenja da je riječ samo o privremenoj nužnosti jer će znanost ko- 
načno pokazati da samo hrvatstvo ima povijesni opstanak i budućnost, do stalno- 
ga usmjerenja. Vodstvo se preko tih članaka samo obvezalo da će se založiti za 
slogu (koju su Starčević i Kvaternik nazivali “bezumnom"), dok bi se otvorena na- 
cionalna pitanja zacijelo rješavala nakon propasti Habsburške Monarhije. 


Koliko god su izjave Hinkovića i drugih pisaca u Slobodi bile oprezne, nes- 
pretne, nedorečene, očigledno je da napuštaju Starčevićev pojam naroda vezano- 
ga isključivo za državu, a pogotovo učenje o krivnji “Slavoserba? i “slavoserbske 
pasmine" što Srbi još uvijek prihvaćaju nedostojno srpsko ime umjesto svoga pra- 
voga hrvatskoga imena. Uza svu kolebljivost, smisao je Hinkovićeva članka u želji 
da se Srbi u hrvatskim zemljama u genetičkom i kulturnom smislu smatraju naro- 
dom, ali da u političkom pogledu budu Hrvati, tj. nositelji hrvatske državnosti za- 
jedno s Hrvatima, a ne pomagači širenja srpske države na hrvatskome području. 


Zacijelo se Hinković nadahnuo i učenjem Mihovila Pavlinovića. On je nai- 
me krajem šezdesetih godina, kada je počeo napuštati svoje prvobitno shvaćanje 
o mogučnosti nastanka jednoga naroda na slavenskom jugu, postavio težište na 
hrvatsku naciju i državu. Taj proces oblikovanja Pavlinovićeve ideologije završio 
je njegovim “Hrvatskim razgovorima" objavljenim dvije godine prije članka 
“Fiat lux". U prilogu pod naslovom “O Slavenstvu, Jugoslavenstvu, Srbo-hrvat- 
stvu, Srbstvu i Hrvatstvu", Pavlinović uz ostalo kaže: “Priznavajuć cjelokupnoj 
jedinstvenoj Hrvatskoj, jedinstveni narod hrvatski, hoćemo li se srditi sroskomu 
imenu? Nipošto." Ako se “braća hrišćani" u Hrvatskoj ne žele zvati Hrvatima “po 
plemenu“, morali bi priznati “da su Hrvati po hrvatskoj zemlji i po hrvatskoj dr- 
žavi. Nam je dovoljno da Srbi razume, da Hrvati nisu im dužni stvarati srbstva u 
Hrvatskoj." U hrvatskoj državi “...jedno-kervna braća hrišćani" ne smiju se odri- 
cati “narodno-državnoga imena hrvatskoga". Pri tome je svoje nekadašnje učenje 
o južnoslavenskom jedinstvu sveo na “uzajemnost?"!s 


— 


15 

Sloboda, 21. XI. (Fiat lux, Mahnitost, Listak); 26. XI. 1879. (Bratska rieč); Gj. Stj. Deželić, 
Hrvatska narodnost iliti duša hrvatskoga naroda, Zagreb, 1879. 

16 

M. Pavlinović, Hrvatski razgovori, Zagreb, 1994. (pretisak iz 1877.), 274; Stančić, 1970.—71.; 

Unatoč nejasnoćama Hinkovićeva je izjava odjeknula kao iznenađenje 
među pravašima 1 izvan njih. Novosadska Zastava osudila je prvi dio članka “Fiat 
lux*', pisan u Starčevićevu duhu, ali je ipak utvrdila da se pisac uzdigao “do zre- 
le političke misli, koju mi od svoje strane rado prihvaćamo*. Tu je izjavu Slobo- 
da radosno pozdravila “jer je to znamenit korak sporazumku koj se na svaki na- 
čin polučiti mora". Čini se da je i beogradski list Istok vidio u novom stavu po- 
voljan znak za srpsko i hrvatsko zbliženje.'" 


Na početku 1880. Hinković je upozorio na uzbuđenje u Beču i Pešti zbog 
novih pravaških tendencija. Ističući sustavnu taktiku “Divide et impera", kojom 
se služe vrhovi Monarhije, pisao je: “Kada je naše geslo upozorilo na žalostne 
posliedice paklenih po Hervate osnovah naših neprijateljah, ter pokazalo nuždu 
da se, na obćoj i svestranoj koristi osnivajućom se, pomirbom umjetno razdraže- 
nih elementah sa slogom 1 snaga poluči, kad se je iztaklo da samo ovim putom, 
suprotiveć se osnovom naših neprijateljah, možemo uharno raditi za Hrvatsku i 
njenu budućnost: uzrujaše se silno visoki bečki i peštanski krugovi koji imadu u 
Zagrebu vjerna tumača našega lista u osobi visoka austrijanskoga dostojanstve- 
nika. Tu se je posve dobro osjećalo da Hrvati postaju onim časom “pogibeljni', 
čim se prestaju međusobno klati." Hinković je ustao protiv “kleveta da je Slo- 
boda napustila pravaška načela priznanjem srpskoga i slovenskoga naroda i pri- 
pisao je te tvrdnje “okorjelom Austrijancu" Strossmayeru. Požalio je, doduše, što 
se mnogi Hrvati “u dobroj vjeri" nazivaju Srbi i Slovenci ali se nadao da će oni 1 
po osjećaju “spoznati" da su Hrvati, kao što to jesu po domovini i jeziku. Pono- 
vio je da se pravaši na svaki način žele ukloniti razdoru i da će u hrvatskoj drža- 
vi biti mjesta za svakoga tko želi biti “državljanom države Hrvatske". 


Članak pokazuje da pravaši nisu odustali od svoga načela da su Srbi i Slo- 
venci Hrvati, ali ne žele zbog toga izazivati razdor. Ta je izjava određen korak nat- 
rag jer baš ne ostavlja mnogo mjesta za priznanje srpskoga naroda u Hrvatskoj 
kao “genetičkoga". Osim toga sam je Starčević 1 dalje inzistirao na svom načelu 
ali se nije koristio svojim autoritetom da spriječi izjave koje pokazuju promjene 
u shvaćanju srpskoga pitanja. U jednom članku ponovno je porekao budućnost 
srpskoga naroda u Srbiji, tvrdeći da će ga uništiti Rumunji i Bugari. Želio je do- 
kazati “da je tako zvano srbstvo živalj bez života, kako bez prošlosti i sadašnjos- 
ti tako i bez budućnosti" i da “Serbež, i u Serbii većma treba hervatstva nego her- 


1994., 1996. I sam je Pavlinović potvrdio da Fiat lux odgovara njegovu shvaćanju jer je svoj 
spis Misao hrvatska i misao srbska u Dalmaciji završio citatom iz toga članka. V. str. 674. 

17 

Sloboda, 2. I., 25. VII. 1880.; Zastava, 16. (28.) XI. 1879. Ostali srpski krugovi odbacili su 
stav izložen člankom Fiat lux. Primjerice: Sava Bjelanović, Don Miho na braniku, Zadar 
1883., 113; L. G. Dubrovčanin, JAN ap pitanje u Dalmaciji, Nekoliko iskrenih riječi 
narođu, Split 1888. 

18 

Sloboda, 28. I. 1880. (Et lux facta est) 

vatstvo Serbeža igde.?' Upotrijebio je dakle psovku koja potječe iz njegovih tvr- 
dnja da “ime Serb" dolazi od glagola svrbiti. Prema tome tendencija započeta s 
člankom “Fiat lux? nije nimalo izvjesna. No u tijeku 1880., kada je pod udarci- 
ma bana Pejačevića bio ugrožen opstanak Slobode, a pojavila se i mogućnost su- 
radnje s novom Neodvisnom narodnom strankom, naposljetku je među prvacima 
prevladala želja da se krene dalje na putu pokušaja sloge sa Srbima. 


Čini se da je i Starčević dao do znanja da taj pravac neće ometati. U svo- 
joj izjavi u Slobodi osuđuje kolebljivce koji napuštaju Stranku prava u času nje- 
zinih velikih kušnja. Kaže da postoji mišljenje kako je Sloboda, tražeći različite 
saveznike, napustila program Stranke prava. No dok je taj program u slobodi i 
sreći Hrvatske, dotle je moguće prevariti se u saveznicima i sredstvima, ali to nije 
grijeh protiv načela; dotle je dobrodošao svatko tko pomogne Hrvatskoj ili škodi 
njezinim neprijateljima." Može se pretpostaviti da je Starčević tom izjavom že- 
lio opravdati svoj okret prema Rusiji. No s obzirom na nedoumicu među prista- 
licama što on misli o tendenciji članka “Fiat lux", ta se izjava može shvatiti i kao 
nagovještaj da se on, uza sve svoje rezerve, neće protiviti novome kretanju. Toga 
se poslije i držao sve dok je trajao mir između srpskoga tiska, koji je žestoko osu- 
đivao službenu politiku kneževine Srbije zbog njezine potpune ovisnosti o vrho- 
vima Austro-Ugarske, i Slobode koja je simpatizirala s tom srpskom opozicijom, 


19 
Sloboda, 3. III. 1880. (Budućnost Serbah) 


20 
Sloboda, 15. VIII. 1880. (G. uredniče!) 


378 


ZA PEJAČEVICEVE VLADAVINE 


Jačanje pritiska mađarske vlade 


Početkom ožujka 1880. Pejačević je preuzeo bansku dužnost.“ Hrvatski je 
sabor ponovno zasjedao tek u lipnju 1880. nakon svršetka već spomenutih pre- 
govora hrvatskoga i ugarskoga kraljevinskoga odbora o financijskoj nagodbi. Sa- 
bor ju je u rujnu prihvatio pod pritiskom mađarske vlade jer je to bio uvjet da se 
uopće pokrene postupak sjedinjenja vojne i civilne Hrvatske i Slavonije. Pejače- 
vić je tada jasno dao do znanja da je Nagodba nepromjenljivi temelj koji će on 
braniti od svakoga napada (opozicije) ali i od povreda (od strane mađarske vla- 
de). Obećao je skoro sjedinjenje Krajine s Provincijalom, nakon kojega će se 
pobrinuti za neophodne investicije. Zaprijetio je čvrstom rukom protiv onih koji 
bi zahtijevali proširenje nagodbene autonomije i protiv politički neposlušnih 
činovnika. S druge je strane “ugodno iznenadio?" jer je obećao nastavak i pobolj- 
šanje Mažuranićevih reformi, ali uz uvjet potpune poslušnosti saborske većine u 
kojem slučaju bi mađarska vlada obustavila svoje kršenje Nagodbe.“ Dakako da 
ova posljednja nije namjeravala odstupiti od svoje prakse ali je tolerirala Pejače- 
vićeva obećanja radi već famoznoga “smirivanja duhova". 


Bez obzira na Pejačevićevu mađaronsku prošlost i njegovu djelatnost kao 
hrvatsko-slavonskoga ministra, mađarska vlada nije imala povjerenja u njega i 
sumnjala je da nastavlja Mažuranićeve pokušaje obrane hrvatskih interesa. Na- 
posljetku je Pejačević ipak zaslužio pohvalu da je unaprijedio “mađarsku držav- 
nu misao". Naime, oni zastupnici Narodne stranke koji su ostali uz režim, držali 
su da jedino Pejačević može jamčiti kakvu-takvu nagodbenu autonomiju i uklo- 
niti opasnost za njezin opstanak. Narodna je stranka dakle krenula putem na ko- 
jemu je sve manje bila politička stranka s vlastitim programom i postajala sve vi- 
še režimska struja. Morala je “poslušno" braniti interese mađarske vlade, a to je, 
prema slikovitom govoru opozicije, značilo dopustiti da Hrvatska bude “politič- 
ko diete" pod skrbništvom. Kako su srpski zastupnici, s jednom iznimkom, tako- 


1 
Opširno o vladavini bana Pejačevića vidi u: Gross-Szabo, 1992., 465-507. 


2 
Pejačević je dao svoju programatsku izjavu na saborskoj sjednici 15. IX. 1880. 

đer podupirali Pejačevića, stvarali su se uvjeti za režimsku struju kakva se 1884. 
konstituirala pod vodstvom bana Khuena-Hedervaryja. No unatoč takvu Pejače- 
vićevom “uspjehu, mađarska se javnost mogla uvjeriti da mržnja protiv Mađara 
u Hrvatskoj nije samo umjetna tvorevina Mažuranićeve Narodne stranke. Zato se 
i Pejačevićeva Narodna stranka optuživala da se nedovoljno zalaže za nagodbeni 
sustav i da je kriva za uspjehe opozicije, poglavito Stranke prava, uz ostalo, i na 
izborima 1881. 


Na početku 1880. Starčević je u Slobodi objavio niz članaka pod naslovom 
“Nagodbe". Riječ je zapravo o dopuni i razradi njegova shvaćanja o posljedica- 
ma “slavoserbske skupštine" 1865.—1867. i Austro-ugarske nagodbe. U tom je 
smislu govorio i u Saboru. Pomoću statistike htio je dokazati da Austro-ugarska 
nagodba “po svojoj naravi moradiaše nove terete narodom napertiti" da je ta “ob- 
sena ustavnosti" gorja “od iskrena despotizma".* Drži da je Nagodba i na štetu 
Mađara koji su je zloupotrijebili za svoju prevlast i zato su se predali Austriji, pa 
“saterše sve narode (...) učiniše strašne dugove, pokvariše puk, ubiše ponos 1 
otačbeničtvo..." Uz to se protiv Hrvata oslanjaju na “pasminu slavoserbsku i 
Magjarone". “Podložiti dvem pasminam (Mađarima i Nijemcima, M. G.) 5-6 
pasminah, dve tretjine puka jednoj tretjini (Mađarima u Ugarskoj, M. G.), to je 
gorje od najgorjega despotizma.?“ Osuđuje Mađare jer odbijaju da budu slobod- 
ni i jednaki s narodima “Ungarie" nego žele nad njima vladati. Zbog “zasukanos- 
ti'* Mađara, Kossuth i ostali razumni protivnici Nagodbe nisu je uspjeli spriječiti 
pa ona nije ništa drugo “van okrinkan, izkerpan, pokvaren Šmerlingov rajsrat".* 
Posebno osuđujući zatvaranje slovačke gimnazije i agresivnu mađarizaciju u 
Ugarskoj, Starčević prorokuje Mađarima “da će se njihovi nagli Pomagjarenici 
pervom sgodom još beržje razmagjariti."* Cijeni mađarske starokonzervativce i 
“levičare", tj. Nezavisnu stranku, grdi nekadašnju Deakovu a sada režimsku Li- 
beralnu stranku da je složena od “najkukavnijih ljudih" 1 da se oslanja “na najne- 
čistie življe Ungarie". 

Starčević i ovdje hvali Hrvatski sabor 1861. koji nije dopustio da se Hr- 
vatska “utopi u metafizičko bitje koje se zove Austria" i želi pokazati Mađarima 
nužnost prijateljstva protiv zajedničkoga neprijatelja. No koliko god on osuđuje 
Mađare, ipak tvrdi da se oni u svojoj zloći ne mogu usporediti sa “Slavoserbima“. 
Naime, svaki i najgori Mađar voli slobodu i veličanstvo svoje domovine, a “Sla- 


3 
Nagodbe, Djela III, 305, 282 


4 
Isto, 310, 304 


5 
Isto, 305 


6 . 
lsto, 308 

voserbi su pasmina posebna, smetje naroda" koji čak i bez svoje koristi izdaju 
Hrvatsku jer su po svojoj naravi neumni, nepošteni i protivnici slobode i svako- 
ga dobra. Pri tome obilno prosipa svoju mržnju protiv Strossmayera kao vođe 
“Slavoserba" koji je tobože proglasio Hrvatsku mađarskom krunovinom. Bijesan 
je što je dobio ime “pervog sina domovine" i “dobročinitelja naroda“. “Nije se 
bojati naroda koj se veseli svojemu sužanjstvu, i uveliča svoje izdajice.“" Mađa- 
ri su, prema Starčeviću, krivi svojoj nesreći ali ne i onoj Hrvata. Tko naime priz- 
naje nezakonitu “slavoserbsku skupštinu" 1865.—1867., ne smije se žaliti na pos- 
tupke Mađara koji su zapravo posljedica onoga “očitovanja Slavoserbah". No uv- 
jeren je da će nagodba s Hrvatskom više naškoditi Mađarima nego njihov poraz 
kod Mohacsa i Vilagosa. 


Starčević uvijek nalazi argumente za svoje učenje u stanju društva. Njego- 
va je ocjena hrvatskoga društva i ovom prilikom porazna. Kaže da se naglim uki- 
danjem “kmetie" poremetilo “gospodarstveno stanje". Zaduženi veliki posjednici 
nisu mogli valjano upravljati svojim imanjima, a odštetu su dobili prekasno 1 “u 
slabu novcu. “Seljani, većinom navikli udobniemu življenju, nemarni, osiro- 
mašeni*, nisu čestito obrađivali svoje zemlje. “Oberti i tergovanje ili biahu u ša- 
kah tudjinacah, ili možda samo u zametku koj se nemogaše razvijati." Sve ove teš- 
koće pojačala je “tudja samovolja? koja je bez obzira i potrebe nametnula velike 
poreze. Starčević izražava i strah maloga građanstva od proletarizacije 1 pripisuje 
“nagodbama? krivnju za taj proces. Obrtništvo ga najviše zanima jer je ono “glav- 
no semenište proletariata pred kojim Europa derhće". Krivnjom nagodaba taj se 
“razred naroda? nazire i u Hrvatskoj jer se nisu mogle poduzeti mjere da se to spri- 
ječi. Uz dobre uredbe ne bi se možda nikada pojavio, a sigurno se ne bi mogao 
“razkopititi" ni za sto godina. Misli da se u Hrvatskoj moglo spriječiti da se on 
prekomjerno poveća, uz ostalo i nastojanjem “da veliki glavničari netaru siromaš- 
ne rukodelce". Trebalo je dakle ograničiti broj samostalnih obrtnika, a glavničare 
opteretiti “pravednom, razmernom štibrom'. Kaže da: “Prekomerni javni službe- 
nici takodjer su vrelo proletariata, i ovaj je mnogo gorji od obertničkoga.?* 


Uz realne ocjene gospodarskih posljedica nagodbi i izgradnje tobožnje 
“moderne deržave" Starčević je imao svojevrsne poglede na gospodarske proble- 
me, neprihvatljive za njegove “praktičnie" sljedbenike. Zauzimajući se za grad- 
nju cesta i čišćenje riječnih korita, zahtijeva: “Železne ceste negraditi ni stopu, 
nego ako je moguće, zapustiti one koje stajahu." Misli da je gradnja željeznica u 
zemljama bez glavnice i uz zaduživanje iznimno štetna za gospodarstvo. Zato Hr- 
vatska, Ugarska i Erdelj ne trebaju u idućih sto godina “ni korak železne ceste" 
jer s njima samo “kvarivaju". Argument mu je pri tome da nijedna okolica uz 


i 

Isto, 299, 304 

8 

Isto, 283, 296, 297 

postojeće željezničke pruge nije napredovala nego je izgubila tegleću marvu i na- 
zadovala u općem blagostanju. Poziva se prije svega na prugu od Kariovca do Ri- 
jeke, koja je onemogućila glavnu zaradu tamošnjega stanovništva: prijevoz koli- 
ma i time uništila njegov opstanak. 


Mađarska je elita držala da je hrvatska autonomija opasna za “jedinstvenu 
mađarsku državu?. To uvjerenje nije ublažila činjenica da zastupnici Hrvatske u 
Ugarskom saboru nisu podupirali nemađarske narode jer su, radi održanja hrvat- 
ske autonomije, morali glasati u interesu mađarske vlade. Za Pejačevića mađari- 
zatorski se pritisak pojačao u Ugarskoj i u Hrvatskoj, a povrede Nagodbe pratilo 
je i prelaženje preko ugarskoga zakona o “narodnostima" iz 1868. S obzirom na 
usmjerenje prema sustavnoj mađarizaciji, pojačala se agitacija za asimilaciju ne- 
mađarskih naroda u Ugarskoj i za ukidanje autonomije Hrvatske i Slavonije 1 nje- 
zino pretvaranje u pokrajine homogene države “superiorne mađarske rase" kao 
bitnoga činitelja civilizacije u ovome dijelu Europe. 


U vrijeme pregovora za financijsku nagodbu nastala je opasnost od ukida- 
nja financijskog dijela Nagodbe, a to znači i same autonomije, te pritiska da se 
već postojeća inkorporacija Rijeke Ugarskoj i zakonski provede. O krajnjim mo- 
gućim posljedicama tih namjera mogla se hrvatska javnost obavijestiti iz člana- 
ka i spisa povjesničara Frigyesa Pestyja, nastavljača teza Istvana Horvatha, pro- 
tiv kojih je nekada polemizirao Kvaternik. Pesty se nadahnuo mađarskim nasto- 
janjima iz godine 1847./48. da se ukine tradicionalna autonomija Hrvatske 1 Sla- 
vonije. Tvrdio je da je Nagodba poklonila Hrvatima “ekstravagantnu količinu 
slobode", nespojivu s “jedinstvom i sigurnosti" mađarske države, nametnula Ma- 
darima “nepravedne materijalne žrtve" koje u Hrvatskoj izazivaju samo “nezah- 
valnost i mržnju*'. Zahtijevao je ponovno priključenje Ugarskoj Srijemske, Viro- 
vitičke i Požeške županije, koje se krivo nazivaju Slavonijom, zatim ne samo Ri- 
jeku nego i dio teritorija uže Hrvatske koji bi izravno povezao mađarski teritorij 
s Rijekom. Pri tome bi Zagrebačka, Križevačka, Bjelovarska i Varaždinska župa- 
nija bile u svemu podvrgnute mađarskim zakonima. “Pokrajinska autonomija" 
tih županija dopustila bi se eventualno pod nadzorom kraljevskoga komesara koji 
bi vodio upravu na hrvatskom jeziku, a Sabor bi dakako bio nepotreban." 


Tiszina vlada, suočena sa snažnom opozicijom te financijskim brigama, 
nije mogla riskirati potres koji bi izazvalo ukidanje hrvatske autonomije. To bi 
zacijelo motiviralo snažne austrijsko-njemačke protivnike Austro-ugarske na- 
godbe, a i mađarsku Nezavisnu stranku da teško ugroze i onako krhak dualistič- 


S 
Isto, 293-294 

Friedrich Pesty, Die Entstehung Croatiens, Budapest, 1882.; Szaz politikai es torteneti level 
Horvdtorszagrol (Sto političkih i historijskih pisama iz Hrvatske), Budapest, 1885.; Obzor, 27. 
I.-14. II. 1882. (Buncanje Fridrika Pestyja). 

ki sustav. No spomenuta je agitacija odgovarala mađarskoj vladi i pomogla joj 
da do krajnjih granica smekša Hrvatski kraljevinski odbor za financijsku nagod- 
bu i da osigura svoje interese stalnim izazivanjem straha od ukidanja hrvatske 
autonomije. Mađarska je vlada dakle nastojala provoditi mađarizaciju ne ukida- 
njem Nagodbe nego njezinim povredama. To je pokazala pogotovo imenova- 
njem Ant4la Davida za direktora financijskoga ravnateljstva u Zagrebu i njego- 
vom djelatnošću. 


Unatoč odredbi Nagodbe o hrvatskome službenom jeziku u organima “za- 
jedničke" vlade u Hrvatskoj, mađarska je javnost smatrala političkom nužnošću ne 
samo upotrebu mađarskoga jezika u administraciji nego i njegovo širenje u inteli- 
genciji. Tada je već postojalo iskustvo o znatnim uspjesima pri mađarizaciji “na- 
rodnosti" putem jezika. Davidov tečaj mađarskoga jezika za financijske činovnike 
imao je započeti višu fazu postupne mađarizacije jer se dotada mađarski jezik io- 
nako već upotrebljavao u željezničkom, poštanskom i telegrafskom prometu. 


Po nalogu ministra financija Szap&ryja, David je 21. svibnja 1880. izdao 
okružnicu o otvaranju besplatnoga tečaja mađarskoga jezika za financijske Či- 
novnike uz obećanje da će oni koji taj tečaj uspješno svrše biti promaknuti, a mo- 
ći će se namjestiti i u Ugarskoj. Ogorčenje zbog iznimno nepovoljne financijske 
nagodbe pojačalo se upravo postupkom ministra financija. U više konferencija 
saborskih zastupnika raspravljalo se o Davidovoj okružnici, a Pejačević je uspio 
postići da ministar Szap4ry donekle ublaži izjavu da je tečaj mađarskoga jezika 
uvjet za unapređenje financijskih činovnika." 

Taj skroman rezultat nije mogao zadovoljiti opoziciju u Narodnoj stran- 
ci. Zato su ti zastupnici na čelu s Matijom Mrazovićem izašli u Saboru s “preš- 
nim predlogom" da se opozove ministrova naredba i Davidova okružnica ili da 
hrvatska vlada kao vrhovni autonomni organ obustavi tečaj. Mrazovićev prijed- 
log potpisali su i pravaši, uključujući i samoga Starčevića, iako je potekao od 
“Slavoserba". To je bio prvi čin, doduše kolebljive i često prekidane, suradnje s 
grupom koja sada osniva Neodvisnu narodnu stranku.“ U žestokoj debati o Mra- 
zovićevu prijedlogu većina se izjasnila za to da spomenutim tečajem nije povri- 
jeđena nagodba nego jedino formulacijom u okružnici da će se njime uvjetova- 
ti unapređenje činovnika, a ta je opasnost tobože nestala naknadnom izjavom 
ministra financija. Kako to kaže Mrazović, potpisnici spomenutoga prijedloga 
gledali su u “Davidovoj školi" polugu da se “sistemiziraju'" povrede Nagodbe u 
vezi sa “silovitim narivanjem'? mađarskoga jezika. Prema riječima Koste Vojno- 
vića smatrali su da je krajnji čas da “napokon na ovom sklizkom putu popušta- 
nja, koji s najboljom intencijom vodi ovu zemlju na gubitak njezine samostal- 

O “Davidovoj školi? vidi: Gross-Szabo, 1992., 467-469 
12 

Sloboda, 30. VI. 1880. 


383 


IZVORNO PRAVAŠTVO 


nosti, sustanemo.?'* Zato disidenti Narodne stranke zahtijevaju energičnu izjavu 
Hrvatskoga sabora. 

Unatoč svome potpisu na prijedlogu o “Davidovoj školi", Starčević slije- 
di svoje uvjerenje da je svaka saborska odluka u danim uvjetima besmislena. Bu- 
dući da ne priznaje “vašu nagodbu", on drži da nikakva saborska odluka o spo- 
menutom prijedlogu neće utjecati na Mađare da promijene svoj postupak. Ako 
prijedlog bude primljen, narod će uvidjeti da je riječ o “ništetnostih" i potražiti 
će pomoć drugdje, kada mu se bude pružila prilika. Ako prijedlog bude zabačen, 
narod će znati da to rade oni koji su mađarsku vlast “uvukli u Hrvatsku a viču 
na Mađare “za obseniti prostotu' i “razjaruju'* narod protiv Mađara iako su oni 
sami gori od njih. Što se tiče tečaja, Starčević kaže da hrvatski činovnici ne mogu 
napredovati niti ako nauče mađarski jer je premalo službi i za same Mađare. Tvr- 
di zato da ministar financija dobro zna da je njegova naredba o učenju mađarsko- 
ga jezika bezumna i da je to samo “zagrizanje... zasukanih i zlo svetovanih" Ma- 
dara u Hrvate koje “pravi Magjari" osuđuju, jer to jednima i drugima priprema 
novo zlo a Mađarima izvanredne fatalne događaje. Uostalom, Starčević tvrdi da 
“vaša nagodba" zapravo dopušta sve mađarske nezakonitosti i svršava izjavom o 
potpunoj nemoći bana kao činovnika kojega postavlja ministar predsjednik. Sa- 
borski zapisnik bilježi takvo oduševljenje na galerijama da je predsjednik zapri- 
jetio njihovim ispražnjenjem. “ 

Josip Miškatović, kao istaknuti član većine, pobija Mrazovićev prijedlog i 
čudi se Starčeviću koji ga je potpisao iako kaže da je beskoristan. Ističe da Star- 
čević već 15 do 20 godina predviđa izvanredne događaje i upućuje narod da ih 
čeka i da se zato ne upušta u politiku. No Napoleon III. je pao i Starčević sada 
koketira s državom i Crkvom koja je najveći barbar ovoga svijeta i najveći tlači- 
telj slobode 1 narodne sreće (Rusija). To, prema Miškatoviću, nije nikakva politi- 
ka 1 narod se ne bi smio zanositi Starčevićevim tobožnjim izvanrednim događa- 
jima. Naposljetku je većina zaključila da prijeđe preko Mrazovićeva prijedloga 
na dnevi red. 

Vidjeli smo da je opozicija u Narodnoj stranci počela rasti kada je posta- 
lo očigledno da se sustavne reforme ne mogu nastaviti, da nagodbena autonomi- 
ja ne dopušta prostor za njihovu realizaciju niti za modernizaciju u interesu do- 
mače elite 1 da mađarska vlada pokazuje namjere da što više skuči nagodbenu au- 
tonomiju, a 1 da ju ukine. Zato je “Davidova škola" raskrsnica za konačno opred- 
jeljenje zastupnika Narodne stranke za režimsku struju ili za opoziciju. Nesugla- 

sice se više nisu mogle ograničiti na zakulisne sukobe u klubu Narodne stranke. 
Rodila se Neodvisna narodna stranka kao umjerena opozicija koja najprije želi 
“čistoću nagodbe, tj. htjela bi otkloniti povrede, što je zahtjev i režimske struje. 
U tom pogledu razlika je samo u “odrešitosti", u odlučnijem inzistiranju opo- 
zicije na tome pitanju. Međutim, Neodvisna narodna stranka ne vidi u Nagodbi 
jednom zauvijek dani ustavni temelj jer je Hrvatska imala državno pravo i prije 
1868., nego zahtijeva njezinu izmjenu zakonitim putem, proširenjem autonomije 
i ostvarenjem cjelokupnosti hrvatskih zemalja. 


Suprotnost između nove opozicije i režimske struje pokazala se prvi put u 
jesen 1880. kada je Fran Vrbanić u ime Neodvisne narodne stranke sustavno nab- 
rojio povrede Nagodbe kao “medjunarodnog ugovora“ koji nijedna strana ne smi- 
je “svojevoljno tumačiti". Vlada i prvaci režimske struje oštro su odgovorili i po- 
čelo se stvarati ozračje ne samo za pritisak na Stranku prava nego i na Neodvis- 
nu narodnu stranku, iako se ova u početku nije namjeravala odlučno suprotstavi- 
ti Pejačeviću.'“ Spektakularan je bio razlaz Josipa Miškatovića, urednika Obzora 
od 1867. do srpnja 1880., dakle čovjeka koji je najviše utjecao na javno mišlje- 
nje a sada je postao stup režima, i Matije Mrazovića, sada prvaka opozicije proi- 
zašle iz Narodne stranke. Uz režim pristao je i Ivan Vončina, treći član trojke koja 
se proslavila u borbi protiv Rauchova režima. U žestokim sukobima u sabornici 
između nekadašnjih sumišljenika, pripadnici režimske struje napadali su i Neod- 
visnu narodnu stranku i Stranku prava. Na primjeru izjave Josipa Vončine vidi se 
koje su stalne optužbe protiv Stranke prava. On joj spočitava “alijansu? s Rauc- 
hovim režimom, zatim da privlači mladež i zavodi ju na prezir prema učiteljima 
i starijima, da se oslanja na neuku čeljad koja nema znanja i iskustva, da žigoše 
svakoga uglednoga čovjeka jer tvrdi da izvan Stranke prava nema poštenja, da 
truje društveni život i potkopava red i disciplinu. Režim redovito optužuje Stran- 
ku prava za Rakovicu iako se zna da je ona djelo Kvaternika i uskoga kruga. I 
Miškatović u svom napadu na Mrazovića spominje Rakovicu, gdje je ludo pogi- 
nulo nekoliko plemenitih fantasta.'' | 

Unatoč svomu nesigurnom položaju pod pritiskom režima koji je postajao 
sve represivniji, Neodvisna narodna stranka je utjecala na građansku javnost jer 
se u agitaciji mogla poslužiti Obzorom (Pozor) pa se njezini pristalice poslije na- 
zivaju “obzorašima". Za razliku od Račkoga, Strossmayer nije imao ulogu u vo- 
đenju nove stranke, ali je umjerena opozicija uglavnom u skladu s njegovim po- 
litičkim uvjerenjem. Sam Strossmayer simpatizira, štoviše, s “umjerenim* prava- 
šima, a prije svega s Folnegovićem, i nastoji preko Barčića materijalno pomoći 


16 
Isto, 21. IX. 1880. Stav Neodvisne narodne stranke obrazložio je Kosta Vojnović na sjednici 3. 
XI. 1880. 

Hrvatima na Rijeci. Kaže: “Samo kad bi Starčevići (tj. starčevićanci, M. G.) po- 
lag svojih načela znali umjereniji, uglađeniji i pravedniji biti!"'* U jednom sabor- 
skom govoru Barčić je čak prosvjedovao što je hrvatskom svećenstvu “narinut na 
čelo opskuran madžarski pop", tj. nadbiskup Mihalović, umjesto prvoga govor- 
nika kršćanstva (tj. Strossmayera na Vatikanskom saboru). Zbog te je uvrede kaž- 
njen ukorom ali je prihvaćen zaključak koji je trebao izbrisati dojam da je taj 
ukor uperen protiv Strossmayera." 

Vidjeli smo da je Strossmayer, prema brojnim Starčevićevim izjavama, iz- 
dajnički vođa “Slavoserba" vrijedan prezira, pa i ova epizoda svjedoči kako Star- 
čević nije mogao spriječiti prvake Stranke prava da kreću putem kojemu se on 
žestoko protivio. Međutim, potezi vodstva Stranke prava slijedili su i Starčevićev 
pravac. To se vidi iz činjenice da nije došlo do suradnje Stranke prava i Neodvis- 
ne narodne stranke iako su se obje našle na udaru režima. Razlog valja tražiti u 
programu Neodvisne narodne stranke koja ostaje na temelju Nagodbe i želi samo 
njezinu reviziju. Sam pobornik suradnje, Folnegović, žigoše neodvisnjake u Sa- 
boru, a klub Stranke prava odgovara im izjavom kojom osuđuje njihovu nagod- 
benjačku politiku i, štoviše, konstatira da oni revizijom zahtijevaju od Mađara 
nešto što ovi ni sami nemaju, naime financijsku samostalnost.?“" 


Kao najistaknutiji govornik Stranke prava u Saboru, Folnegović nije poka- 
zao otklon od Starčevićeva učenja.“ Valja istaknuti da su represivne mjere Peja- 
čevićeve vlade bile od samog početka njegova režima vrlo oštre. Zapljene Slobo- 
de su na dnevnom redu, ali je porota (uvedena Mažuranićevim zakonom) redovi- 
to urednike oslobađala krivnje. Pogotovo nakon prvoga akta suradnje s novom 
Neodvisnom narodnom strankom, uredništvo Slobode je zapalo u velike teškoće, 
tako da list nije izlazio mjesec dana. Kada je ban Pejačević ujesen 1880. izložio 
svoj “program s prikrivenom prijetnjom opoziciji, odgovorio mu je Folnegović 
u ime Stranke prava. Nije slijedio Starčevićev “stekliški" način obraćanja Sabo- 
ru. Njegove su izjave mnogo umjerenije ali ne bez ironije. Kaže da ga je ban 
“ugodno iznenadio" izjavom koja je, doduše, uperena protiv Stranke prava jer 
ona ne drži da je sadašnji državnopravni položaj zakonit. No banova obećanja su 
neizvediva jer su sva ekonomska poboljšanja izvan njegove kompetencije. Kaže 
da je Pejačević zaprijetio “iskrenoj opoziciji", tj. Stranci prava, a i “lojalnoj opo- 

KORS III, Strossmayer Račkome, 30. IV. 1882.; Arhiv HAZU, Strossmayerova ostavština, Bar- 
čićeva pisma Strossmayeru. 

386 


Za Pejačevićeve vladavine 


ziciji", tj. Neodvisnoj narodnoj stranci, koja ustavnim i zakonitim sredstvima že- 
li proširiti ovlasti Sabora i vlade. No Folnegović to pozdravlja i raduje se borbi 
jer se Stranka prava ne zalaže za časovit program nego za ideju, za narodnu sve- 
tinju, za “državnu neodvisnost!" Za razliku od prijašnje, ova će vlada svojim pri- 
tiskom trgnuti narod iz mrtvila. Kao i Starčević, Folnegović kaže da je samo 
Stranka prava nasljednica većine Sabora iz 1861. Vladini ljudi žigošu Stranku 
prava kao da ona stoji izvan zakona iako joj je provedba zakona glavno načelo 1 
zato će ona odoljeti novim kušnjama.“ | 


Borba za sjedinj enje vojne i civilne Hrvatske 
i Slavonije i Riječka krpica 


U vrijeme potresa izazvanih okupacijom Bosne i Hercegovine, Mađarska 
vlada nije htjela ni čuti o pripremama za sjedinjenje Krajine 1 Provincijala.' No 
nije joj bilo u interesu da Krajina bude i dalje pod vojnom upravom jer se bojala 
da bi ona u određenim uvjetima postala poligon za protumađarske interese vojnih 
vrhova. Na opredjeljenje mađarske vlade za priključenje Krajine civilnoj Hrvat- 
skoj i Slavoniji utjecala je i promjena političkih snaga u Austriji, gdje je, nakon 
sloma njemačkih liberala, Taaffeov konzervativni režim surađivao s određenim 
slavenskim krugovima. U pripremama za sjedinjenje krajiško stanovništvo nije 
imalo nikakve mogućnosti izraziti svoje interese, a ustavni činitelji Provincijala 
morali su se pokoriti svim nalozima mađarske vlade koja je već raspolagala kra- 
jiškim fondom te isključivo odlučivala o trasama krajiških željeznica. Ona je pri- 
silila Hrvatski kraljevinski odbor i Sabor da pristane ne samo na katastrofalnu fi- 
nancijsku nagodbu nego i na smanjenje broja zastupnika ujedinjene vojne i civil- 
ne Hrvatske i Slavonije u Ugarskome saboru, uz grožnju da u protivnom ne raču- 
naju sa sjedinjenjem. Ipak nije prihvatila zahtjev opozicije da se to sjedinjenje uv- 
jetuje još i potpunim odreknućem hrvatskih ustavnih činitelja od Rijeke. 

Pritiješnjena tim diktatom, većina Hrvatskoga sabora primila je financij- 
sku nagodbu. No slijedio je još jedan uvjet. Prema paragrafima 32 i 33 Nagod- 
be, Hrvatska i Slavonija imala je biti zastupana u zajedničkom saboru prema raz- 
mjerju stanovništva, s time da se u slučaju sjedinjenja s Krajinom odnosno s Dal- 
macijom povisi broj zastupnika po tom istom razmjeru. No u tom slučaju hrvat- 
ska bi delegacija u Ugarskom saboru bila jezičac na vagi u sukobima među stran- 
kama. Niti režimska Liberalna stranka, koja je imala vrlo skromnu većinu, niti 

opozicija nisu mogle pristati na mogućnost da opstanak vlade postane ovisan o 
onima koji nisu nipošto oduševljeni za “mađarsku državnu ideju". Zato je mađar- 
ska vlada uvjetovala sjedinjenje Krajine i Provincijala još i izmjenom spomenu- 
tih paragrafa Nagodbe, dakako putem kraljevinskih odbora. Tako je 16. siječnja 
1881., kada je kralj potvrdio financijsku nagodbu, u Hrvatskome saboru pročitan 
njegov reskript koji objavljuje “kraljevsku našu volju“ da se izvrši to sjedinjenje 
uz uvjet promjene broja zastupnika na Državnome saboru kako bi se osigurala 
“bratinska sloga". Pri izboru Kraljevinskoga odbora 17. siječnja 1881. barun Ru- 
kavina izjavio je u ime kluba Stranke prava da ne pozna zakon na temelju koje- 
ga bi njezini zastupnici sudjelovali u izboru članova Kraljevinskoga odbora. 
Osim toga zastupnici Stranke prava ne pristaju da se raspravlja o Krajini bez sud- 
jelovanja njezinih zastupnika? 

Kraljevinski odbor obavio je svoj posao i izvijestio Sabor da broj zastup- 
nika ujedinjene Hrvatske i Slavonije na Ugarskom saboru mora biti 40 (umjesto 
55, a dotle ih je bilo 34) jer inače mađarska vlada i Sabor neće dopustiti sjedinje- 
nje. Slijedila je najduža saborska debata toga razdoblja sa žestokim sukobima iz- 
među nekadašnjih stranačkih drugova. “Disidenti, tj. pripadnici Neodvisne na- 
rodne stranke, željeli su da se o tome raspravlja tek nakon dolaska krajiških zas- 
tupnika u Hrvatski sabor. Držali su da bi prihvaćanje odborova izvještaja znači- 
lo nezaustavljivo kretanje nizbrdicom prema propasti nagodbene autonomije, jer 
bi Mađari nakon toga mogli izmijeniti i druge paragrafe Nagodbe pa bi ona pos- 
tala potpuna fikcija. Tako su stvari zapravo postavljene naglavce. Zastupnici 
Neodvisne narodne stranke branili su “Rauchovu nagodbu? i činilo se kao da su 
posljednji “bedem poštene unije", a zastupnici režimske Narodne stranke, koji bi 
morali načelno zastupati njezinu neizmjenjivost, podupirali su izvještaj Kralje- 
vinskoga odbora s prijedlogom o izmjeni Nagodbe. 

U ime Stranke prava govorili su Rukavina i Folnegović. Optužujući veći- 
nu za novo državnopravno “pazarenje' s Mađarima, Rukavina se nadao da narod 
nije “robske pasmine" i da neće ljubiti ruke onome tko ga bičuje.“ U debati su 
neki hrvatski i srpski govornici napali Stranku prava, a predstavnici Neodvisne 
narodne stranke predstavili su se kao brana njezinu radikalizmu u privlačenju ne- 
zadovoljnika zbog nezaustavljiva posrtanja Narodne stranke. U obrani prijedloga 
Kraljevinskoga odbora, podban Jovan Živković osuđuje i Neodvisnu narodnu 
stranku i Stranku prava što šire krive pojmove o Nagodbi. Kaže da Sloboda na- 
ziva današnju Hrvatsku banovinom od osam županija, kao što to čini i Pesty, jer 


2 
HS, 1878.—81., 16. 1. 117.1. 1881. 


3 
Isto, 8. II. 1881. 


4 
Isto 


388 


Za Pejačevićeve vladavine 


za nju je kraljevina Hrvatska samo ona koja obuhvaća Kranjsku, Korušku, Šta- 
jersku, Bosnu i Hercegovinu i drugo. Stranka prava odbacuje sve što postoji, pa- 
sivna je i spava te zavodi mladež sanjama.? 


Kao dvadeset i treći govornik u toj dugoj debati, Folnegović je odgovorio 
Živkoviću i drugim braniteljima izvještaja Kraljevinskoga odbora. Drži da Na- 
godba nije hrvatska magna charta nego hrvatski Vilagos. Odbija optužbe protiv 
Stranke prava zbog nelojalnosti jer ona govori kralju o “neodvisnoj kraljevini hr- 
vatskoj" koju nijedan narod nije podjarmio makar ju je okrvavio. Ona se nije 
pravno odrekla svojih državnih atributa i ako joj se ovi vrate, Hrvati će biti naj- 
sretniji i najvjerniji narod Monarhije. No nagodbenjaci su, prema Folnegoviću, 
napustili te hrvatske državne osebine radi svojih osobnih materijalnih interesa. 
Zato su oni nelojalni prema svome narodu pa ne mogu biti lojalni ni prema kra- 
lju. Folnegović odbija Živkovićevu optužbu da Stranka prava zavodi i kvari mla- 
dež. Tvrdi da ih upravo Živković nastoji pretvoriti “u skupinu kruhoboraca" dok 
ih Stranka prava želi odgojiti za vlastito mišljenje, moralnu istinu i rodoljublje. 
Odbija i izjave Neodvisne narodne stranke. U Starčevićevu duhu poziva se na Sa- 
bor 1861. na čijem je zaključku trebalo ustrajati. Da se naime zahtijevala neod- 
visna kraljevina Hrvatska uz neodvisne kraljevine Ugarsku, Češku, Galiciju itd., 
Hrvatska bi danas drugačije izgledala. Kaže da narodi mrze osiromašenu 1 potiš- 
tenu Hrvatsku jer je glavna potpora strašnoga državnoga sustava koji sprečava za- 
jedničke interese naroda. Njih spaja samo ljubav i štovanje prema zajedničkome 
vladaru. Zapisnik pri tome bilježi burno odobravanje “s lieva", tj. od zastupnika 


*996 


Stranke prava i Neodvisne narodne stranke i “senzaciju u cieloj kući“. 

Odgovarajući Folnegoviću, Jovan Subotić je optužio pravaše da ne rade niš- 
ta nego samo protestiraju i negiraju, dok će Narodna stranka izvesti sjedinjenje 
Krajine i Provincijala. Kaže da je političko pravo, koje propovijedaju pravaši, ro- 
đeno u 11.—13. stoljeću u doba socijalno-političke 1 vjerske netolerancije. Tu su 
tradiciju poprimili pravaši, dok sve što je bilo poslije, za njih ne postoji. Ne priz- 
naju “osebnosti narodu Srbalja" niti crkvenu osobnost i vjersku toleranciju. To što 
je pisano o “pasmini Srbalja" i o njihovu imenu (tj. u Starčevićevim spisima) slu- 
ži kao predložak agitacije u školi, a pravaški “agenti pjevaju po cijeloj zemlji 
“Slavo-Srbom štrik za vrat"? i napadaju najzaslužnije građane srpskoga imena i 
Pravoslavnu crkvu. (Subotić je, čini se, poistovjetio pojam “Slavosrb1" sa srpskim 
imenom, što ne odgovara Starčevićevu učenju, ali je lako moguće da su ga tako 
shvaćali i brojni pristalice.) Tvrdi da je u Mađarskoj priznato srpsko ime dok je 
pravaška politika “puni čisti šovinizam". Poziva se na duh 19. stoljeća, na načelo 
narodnosti i na zaključak Hrvatskoga sabora 1867. o jednakosti i ravnopravnosti 


5 
Isto, 11.1. 1881. 


6 
Isto, 12. 11. 1881. 

Hrvata 1 Srba, hvali Jugoslavensku akademiju, Sveučilište te Strossmayera što dje- 
luju u tom pravcu. Subotić je naposljetku rekao da je Folnegovićev govor za kaza- 
lište a ne za Sabor, a ovaj mu je dobacio da Sabor jest kazalište. Zatim je Nikola 
Krestić predložio da se Folnegović ukori jer je uvrijedio Sabor. No odustao je od 
svoga prijedloga kada je Folnegović izjavio da nije želio poniziti Sabor.“ Valja spo- 
menuti da su svi srpski zastupnici, osim jednoga, stajali uz Pejačevića i glasali za 
smanjenje broja zastupnika Hrvatske i Slavonije u Ugarskom saboru. Izvještaj 
Kraljevinskoga odbora primljen je većinom glasova i više nije bilo zapreka za doz- 
volu sjedinjenja vojne i civilne Hrvatske i Slavonije. 


No ako je debata o smanjenju broja zastupnika Hrvatske i Slavonije u 
Ugarskome saboru bila velika kazališna predstava, ona o Riječkoj krpici još ju je 
nadmašila. Budući da je otkrila pravo lice Hrvatsko-ugarske nagodbe, ta je sabor- 
ska debata bila najdramatičnije zbivanje uoči “pacifikacije Hrvatske od strane 
bana Khuena-Hedervaryja. Kada je 1871. mađarska vlada nametnula riječki 
“provizorij“, Rijeka je de facto priključena Ugarskoj, ali de iure njezin položaj 
nije bio reguliran. Rijeka je ostala u žarištu interesa hrvatske javnosti uz ostalo i 
zbog čestih protuhrvatskih izgreda i zato što riječka talijanska representanza, 
koja je u svojim rukama držala sve ekonomske i političke niti, nije htjela obavi- 
ti izbore za Hrvatski sabor. Dakako da su obje državnopravne adrese Hrvatskoga 
sabora, iz 1877.1 1878., uključile u svoje zahtjeve i pitanje Rijeke. Ono je dobi- 
lo nove dimenzije kada su riječka oligarhija i snažna mađarska opozicija zahtije- 
vale u vezi s uvjetima za sjedinjenje vojne i civilne Hrvatske i Slavonije još i for- 
malno odreknuće hrvatskih ustavnih činitelja od Rijeke. Pritisak riječkoga magis- 
trata i mađarske opozicije da se Rijeka de iure priključi Ugarskoj, i to bez prego- 
vora s Hrvatskim kraljevinskim odborom, počeo je 1879. u povodu stogodišnji- 
ce diplome Marije Terezije kojom se Rijeka proglašava posebnim tijelom priklju- 
čenim ugarskoj kruni. I Tisza je nastojao ukloniti preostale slabašne veze Rijeke 
s Hrvatskom, samo što je to htio postići korak po korak, najprije u okviru “pro- 
vizorija", sve do pogodnoga trenutka za zakonsku potvrdu isključive mađarske 
vlasti. Na taj način uveden je u Rijeku mađarski kazneni zakon, a i u vezi s ime- 
novanjima u Katoličkoj crkvi mađarska je vlada provodila svoje namjere iako je 
to pitanje hrvatske autonomije. Međutim, formalno priključenje Rijeke Ugarskoj 
bez pregovora kraljevinskih odbora više ne bi bilo kršenje Nagodbe već njezino 
stvarno ukidanje (1 smanjenje broja zastupnika Hrvatske i Slavonije u Ugarskom 
saboru provedeno je putem kraljevinskih odbora). Od ignoriranja Nagodbe u vezi 
s Rijekom do napuštanja njezinih ostalih točaka bio bi samo korak na koji se ma- 
darska vlada ipak nije mogla odvažiti. 


7 
Isto, 14.1. 1881. 


8 
Opširno o pitanju Rijeke vidi: Gross, 1987., 183-225 

Kao zastupnik Kraljevičkoga kotara Starčević je 1880.—81. više puta pros- 
vjedovao protiv postupka s Rijekom. U vezi s jednostranim uvođenjem mađar- 
skoga kaznenoga zakona u Rijeku kaže da “vaša nagodba? nije za nj zakon ali bi 
to morala biti za bana, jer dok traje “izmišljeni prepor" o položaju Rijeke, dotle 
bi se sve promjene morale izvršavati sporazumom između “zagrebačke i peštan- 
ske uprave". Misli da “po naravi obstojećega bezzakonja hervatski grad Reka na 
moru? i njezin kotar ne stoji u nužnom odnosu prema Hrvatskoj, iako je stanje 
trebalo ostati kakvo je bilo 1866. ili promijeniti se sporazumom između tih dvi- 
ju “uprava. Pita bana je li se “karni zakon Ungarie? uvodi na Rijeku sporazum- 
no s banom, ako je tako zašto je pristao na tu “novotariu", ako se zakonik uvodi 
bez njegova sudjelovanja, kako ban “spaja taj korak Magjarah s pravom Hervat- 
ske i sa svojom častju?'* Ban nije ništa odgovorio i Starčević poslije kaže da je i 
takav odgovor svakome Hrvatu “razgovetan“. 

Unatoč činjenici što je Rijeka postala mađarsko “mezimče“, riječka se oli- 
garhija osjećala nesigurnom zbog porasta hrvatskoga nacionalnog pokreta, a po- 
gotovo pravaštva, koji je zapljuskivao Rijeku iz Hrvatskoga primorja, a i iz Istre. 
Zato je zajedno s mađarskom opozicijom nastojala iz Rijeke ukloniti sjedište Ri- 
ječke županije i hrvatsku gimnaziju. Mađarska je vlada obećala da će postupiti u 
tom smislu. Pripadnost Rijeke mađarskoj “majci zemlji“ iskazivala se peticijama 
županija, susretima pjevačkih društava, kolektivnim putovanjima Riječana u Bu- 
dimpeštu sa svečanim dočecima na svim željezničkim postajama. 


Olujni valovi uzbuđenja u Hrvatskoj u vezi s financijskim i krajiškim pita- 
njem te mađarizacijom doživjeli su vrhunac u vezi sa spomenutom mađarskom 
ofenzivom. Hrvatski je tisak odgovarao teškim oružjem. Municipiji i općine obra- 
ćali su se banu i Saboru da spriječe mađarsko “otimanje" Rijeke. Pri tome je ma- 
đarska vlada doživjela razočaranje što se režimska većina u Saboru nije pokazala 
poslušnom jer je i ona zastupala mišljenje da Hrvatska ima pravo na Rijeku. 


Prvaci Neodvisne narodne stranke odlučili su da u povodu mađarskih pe- 
ticija o Rijeci prisile Sabor na raspravljanje o “Krpici". Riječ je o papiru s tek- 
stom izglasanim u Ugarskome saboru, kojim se Rijeka proglašava posebnim ti- 
jelom Ugarske krune, prilijepljenim preko $ 66 Nagodbe s tekstom izglasanim u 
Hrvatskome saboru i potvrđenim od kralja, a u njemu piše da se kraljevinski od- 
bori nisu dogovorili o pitanju Rijeke.“ Javnost o tome dotada nije ništa znala, a 
oni zastupnici koji su bili donekle upućeni, radije su šutjeli jer bi se dokaziva- 
njem nezakonitosti Nagodbe povećala opasnost da se ona posve ukine. No s ma- 
đarske se strane sada zahtijevalo ignoriranje te iste Nagodbe, i to pozivanjem up- 
ravo na onaj nezakonito umetnut tekst na Krpici. Kada se dakle s mađarske strane 


9 
Djela I, 135-6; 11. LX. 1880. 

V. str. 208-209. 

pojavila snažna tendencija prema jednostranome ukidanju Nagodbe, hrvatska 
umjerena opozicija više nije imala razloga da i dalje šuti o Krpici. 
Riječko je pitanje stavljeno na dnevni red Sabora nakon odobrenja prom- 

jene Nagodbe u vezi sa smanjenjem broja zastupnika Hrvatske i Slavonije u 
Ugarskome saboru. To je prosvjed zbog nastojanja riječkoga magistrata da mak- 
ne iz Rijeke sjedište županije i hrvatsku gimnaziju i oduzme izborno pravo za op- 
ćinsko zastupstvo županijskim činovnicima i profesorima gimnazije. O ovom 
posljednjem pitanju interpelirao je Starčević uoči početka velike debate. Povezao 
je taj problem s pisanjem mađarskih novina da se Hrvatska odrekla Rijeke. Kaže 
da se “takozvanom" nagodbom, koja je zakon dakako ne za njega nego za veći- 
nu i “načelnika uprave" (bana), određuje da se riječki odnosi uređuju sporazum- 
no sa zagrebačkom i peštanskom “skupštinom" i odborom grada Rijeke, dok zap- 
ravo stvari rješavaju peštanska i zagrebačka “skupština? i “uprava", “Pravi Her- 
vati", prema Starčeviću, neće nikada priznati “da je Reka preporna? i ne postoji 
nikakva naredba prema kojoj bi Rijeka bila izuzeta iz autonomnih poslova Hrvat- 
ske i “posve podložena Magjarom". Kaže da je “vredni načelnik uprave" izjavio 
da će se držati zakona ali to očigledno nije učinio.!! 

 Natuje izjavu reagirao podban Živković izjavom kojom odbija Starčeviće- 
vo nazivanje vlade Njegova Veličanstva i bana zagrebačkom upravom 1 načelni- 
kom, jer zagrebačka je uprava gradski magistrat a njezin načelnik je Mrazović, 
Budući da je zemaljska vlada odgovorna Njegovu Veličanstvu samo na temelju 
nagodbenoga zakona, nije obvezna odgovoriti na interpelaciju koja stoji izvan 
toga zakona. Vlada se na taj način izvukla od priznanja da o riječkom pitanju od- 
lučuje isključivo mađarska vlada. Kada je predsjednik pitao interpelanta je li za- 
dovoljan odgovorom, nastao je dugotrajan smijeh. Starčević je odgovorio da je 
ban bio nekada kraljev namjesnik i da se do “prejasne dinastie Habsburgah" nije 
znalo za kralja nego prije svega za bana. Zato on “današnjega muža" ne drži za 
bana, iako ga obično tako naziva. U velikoj gužvi i vici nakon te izjave, Starčević 
nije mogao govoriti iako mu, čini se, nije oduzeta riječ. Uz prosvjede Folnegovi- 
ća i Rukavine, predsjednik je ponovno prijetio ispražnjenjem galerija.“ Ocrtavalo 
se stanje buke i izgreda koje je poslije svojim upadicama i psovanjem do krajnos- 
ti zaoštrio David Starčević. Ne priznajući nagodbeni sustav, pravaški su zastupni- 
ci mogli samo prosvjedovati i s uspjehom govoriti “kroz prozor" jer su upravo tak- 
Vi neredi i takve izjave u Saboru dopirali u javnost i izazivali širenje pravaštva. 


Veliku debatu o Rijeci započeo je jedan od prvaka Neodvisne narodne 
stranke, dr. Kosta Vojnović. Tvrdio je da se riječko pitanje “primiče nekome fak- 
tičnome riešenju? kojemu vlada i Sabor moraju stati “odlučno i složno na put" 


11 
Djela I, 150-154; 3. II. 1881. 

Isto, 154-156; HS, 1878.—81., 9. II. 1881. 

jer mađarska vlada i riječki magistrat nastoje raskinuti i one slabe niti koje Rije- 
ku još vežu s “materom zemljom. Optužio je Pejačevićevu vladu da nije ništa 
poduzela s obzirom na vijesti da se od Hrvatske zahtijeva da plati još jednu uc- 
jenu za Krajinu, naime odreknuće od Rijeke." 


Kako je Sabor odgođen, riječko se pitanje postavilo na dnevni red tek če- 
tiri mjeseci poslije, na sjednici 20. lipnja 1881. Bilo je to uoči kraljeva manifes- 
ta o sjedinjenju vojne i civilne Hrvatske i Slavonije, pa se još uvijek nije znalo 
neće li odreknuće od Rijeke ipak biti uvjet za to sjedinjenje. Pred Saborom su se 
našle predstavke brojnih municipija “za obranu i očuvanje prava kraljevine Hr- 
vatske na grad Rijeku", kao što su: Bakar, Senj, Zagreb, Karlovac, Križevci, S1- 
sak, više podžupanija a i nekih općina. Užareno ozračje izazvala je činjenica što 
su riječki magistrat i mađarska vlada spriječili zasjedanje Riječke županijske 
skupštine, sazvane za 18. lipnja, pa se ona trebala održati 23. lipnja u Delnicama. 
U vezi s time, Starčević je predlagao da Sabor pozove vladu da i dalje održava 
županijske skupštine u Rijeci kao sjedištu županije. Uz odobrenje vlade većina 
je prihvatila “prešnost" toga prijedloga.“ 


Intonaciju debati dao je Folnegović istaknuvši da su je izazvali protivnici 
hrvatskoga prava na Rijeku svojim pokušajem izbacivanja hrvatskih ustanova. Iz- 
javio je kako postoji opravdana sumnja da će se pitanje sjedinjenja s Krajinom do- 
vesti u vezu s Rijekom. Iako se “sa neke strane" (tj. od mađarske vlade) tvrdi da 
to nije istina, toliko se toga dogodilo u suprotnome smislu da se takva ucjena ipak 
može očekivati. Zatim je Folnegović postavio na dnevni red pitanje Krpice, zahti- 
jevajući da posebni odbor istraži stoji li temeljita sumnja, koja se pojavila u Sabo- 
ru, da je i sama Nagodba u vezi s Rijekom “patvorena*. Zahtijevao je zato da se 
stvar razbistri kako bi se “ovakova strašna osvada“ uklonila i kako bi se vidjelo na 
kojemu zakonskom temelju počiva riječki “provizorij". Budući da je “pokret u hr- | 
vatskom narodu* dostigao takve razmjere da je napetost na vrhuncu, predstavke 
županija i municipija u vezi s Rijekom ne mogu se jednostavno predati peticional- 
nom odboru. Zato je predlagao da se s njima pozabavi odbor ad hoc.? 


Podban Živković izjavio je da je “sva ova halabuka bezpredmetna? i da se 
hrvatske institucije neće izbaciti iz Rijeke. Da je “halabuka" bila 1 te kako oprav- 
dana, pokazalo se poslije kada su svi mađarski zahtjevi (osim ukidanja provizo- 
rija) doista i provedeni. To su dakako pretpostavili zastupnici opozicije pa je doš- 
lo do žestokih okršaja između Živkovića i glavnih govornika Neodvisne narodne 
stranke, dr. Koste Vojnovića i dr. Frana Vrbanića, zagrebačkih sveučilišnih pro- 


13 
HS, 1878.—81., 16. II. 1881. 

Isto, 20. VI. 1881.; taj prijedlog nije objavljen u Djelima. 

Isto, 23. VI. 1881. 

fesora. Kako je Živković izjavio da je vladi mjerodavan paragraf Nagodbe u koji 
se sumnja da je “patvoren", Vojnović je zahtijevao da vlada razjasni to “škaklji- 
vo“ pitanje pred Saborom. Vrbanić je još više podigao temperaturu, odgovaraju- 
ći podbanu koji je njegovu stranku pozvao “na megdan". Odbio je kao neistinite 
službene tvrdnje da se bez hrvatske vlade ne može ništa mijenjati u vezi s Rije- 
kom, jer se to već dogodilo s Krpicom. Rekao je da se Mađari, kada tvrde da im 
Rijeka pripada, pozivaju na “prikrpanu točku", tj. na $ 66 koji nije prihvaćen niti 
od Hrvatskoga sabora niti od njegova kraljevinskoga odbora. 

Živković je sada bio prisiljen nešto kazati o tom pitanju ali se nastojao iz- 
vući potpuno nejasnom izjavom. U arenu je tada ušao Folnegović. Rekao je da je 
Vrbanić dokazao kako je zakon, koji većina sa Živkovićem smatra “magnam 
chartam hrvatskom (...) krpan, da je falsificiran". Istaknuo je da tu “strahotu, ko- 
joj u nijednom zakonodavnom tielu primjera nema", zastupnik vlade nije deman- 
tirao “nego ju indirekte potvrđuje“.'“* Nakon toga izabran je odbor ad hoc s pet 
članova većine i dva opozicionalca, među kojima je i Starčević. 

Riječki je veliki župan morao sazvati sjednicu županijske skupštine u Del- 
nicama. Osim toga vlada je općinama zabranila slanje prosvjednih predstavki, a 
dopustila je to samo županijama i gradovima (municipijima sa samoupravom). U 
vezi sa svojim prijedlogom da vlada osigura održanje županijske skupštine u Ri- 
jeci, Starčević je na burnoj sjednici 23. lipnja 1881. govorio dva puta. Rekao je 
da je u načelu protivnik predstavki kojima se ne može riješiti “skovano rečko pi- 
tanje“. No zbog predstavke riječkoga gradskoga poglavarstva peštanskoj saborni- 
ci kojim se zahtijeva odcjepljenje Rijeke od Hrvatske i uklanjanje hrvatskih ob- 
lasti iz Rijeke, “sveto je deržanstvo" hrvatskih općina da brane prava Hrvatske. 
Dok je peštanski sabor odobrio predstavku riječke općine, hrvatska vlada je 
neopravdano zabranila seoskim općinama da prosvjeduju protiv nastojanja za od- 
cjepljenjem Rijeke od Hrvatske. Dakle “nas može napadati svatko, a mi se nes- 
mimo braniti". S premještenjem županijske skupštine u Delnice vlada je, prema 
Starčeviću, prepustila Rijeku Mađarima, pa je hotice pogazila svoj vlastiti zakon 
i nije izvršila dužnost prema domovini. Ona dakle nema moć ni u onim stvarima 
u kojima joj ga zakon daje. Narod ne drži ništa do oblasti “koje tako sjajno do- 
kazuju da neznadu danas što budu sutra hteti ili moći po svojih zakonih; da su 
prosta igračka svojih ili tudjih stvarih", da ne izvršavaju zakone nego slijede 
“često nečiste sebičnosti stranjske ili svoje...? i ne štite narod." Kada bi u sabo- | 
ru sjedili pravi narodni zastupnici, stavili bi vladu pod optužbu. No budući da “u 
našoj domovini, pod imenom zakona i javnih oblastih, od dna do verha neima 
ništa osim obsene..", to nije moguće. Stranka prava svojim prijedlogom pokazu- 

je da je ona za narod a protiv vlade “Njegova apoštolskoga Veličanstva“. No on 
zna da ovaj prijedlog ne može imati uspjeha, zato je njemu svejedno hoće li ga 
Sabor jednoglasno primiti ili zabaciti. | 


Starčević dakle i ovom prilikom nastoji pokazati besmislenost toga Sabora 
jer ne postoje nikakvi uvjeti da njegovi zaključci budu uvaženi od krune i od ma- 
darske vlade. Podban Živković mu je odgovorio da samo municipiji, a ne i obične 
općine, imaju po zakonu pravo na predstavke jer bi u protivnom nastao “kaos 1 
anarhija". Kaže da je, doduše, po zakonu sjedište Riječke županije u Rijeci ali da 
zakon nije “povrijeđen? ako se županijska skupština ne sazove u to sjedište. Pred- 
bacio je Slobodi “razdraživanje" u Rijeci zbog polemika protiv lista Bilancia. Zato 
je talijansko-mađarska propaganda proglasila sazivanje županijske skupštine u Ri- 
jeci provokacijom na koju treba odgovoriti, tj. navijestila je izgrede. Ministar 
predsjednik Tisza, tada i ministar unutrašnjih poslova, tvrdio je da bi konflikti bili 
neizbježivi kada bi se županijska skupština održala na Rijeci. Pejačević ga je uv- 
jeravao da bi to morao dopustiti, ali je naposljetku pristao na održavanje skupšti- 
ne u Delnicama uz ogradu da to ne smije biti praecedens za budućnost. | 


Nekadašnji prvak opozicijske Narodne stranke, a sada istaknuti član re- 
žimske većine, Josip Miškatović, predložio je da se preko Starčevićeva prijedlo- 
ga prijeđe na dnevni red. Nakon debate u kojoj je sudjelovao i Folnegović, Star- 
čević je kao predlagatelj dobio završnu riječ. Izjavio je da “burkanje" na Rijeci 
dolazi izvana i da je riječko poglavarstvo odgovorno što se “odlični, mirni der- 
žavljani"? ne mogu sastati da raspravljaju javne poslove prema zakonu, da zato u 
Hrvatskoj nema sigurnosti, toga temelja “svakoga družtvenoga života". Nije pro- 
pustio ponovno istaknuti da se “anarhija, bezglavje, bezzakonje' pokazuje samo 
“u oči propasti dinastiah i sustavah". U vezi sa Živkovićevom izjavom kaže da je 
to “iskreno priznanje", tj. da je hrvatska vlada posve nemoćna u pitanju Rijeke, 
da će narod zapamtiti tu pouku i da će “ju rabit proti svojim tlačiteljem, koje 
samo za tlačenje plaća." Naposljetku je primljen Miškatovićev prijedlog da se 
preko toga prijeđe na dnevni red, no s razmjerno malom većinom (41:23), a to 
znači da je i dio većine glasao protiv. Tako Sabor nije prosvjedovao protiv prvo- 
ga koraka prema izbacivanju sjedišta Riječke županije iz Rijeke, što je onda do 
kraja provedeno reorganizacijom uprave za bana Khuena-Hedervaryja. 

Županijska se skupština, doduše, održala u Delnicama ali su se protuhr- 
vatski izgredi na Rijeci nastavili. No režimska stranka odbila je Folnegovićev 
“prešni predlog" da se zaštite osobe i imetak Hrvata u Rijeci iako je sam veliki 
župan, Ljudevit Reizner, izjavio da se “sistematičk1" radi na tome “da se bivstvo- 
vanje Hrvata na Rijeci dovede ad absurdum". Pri glasanju o tome hoće li se Fol- 
negovićev prijedlog za raspravu o riječkim izgredima staviti hitno na dnevni red, 

kako to kaže većina, onda on ne zna kako “stoji sa častju krune". Naposljetku 1z- 
javljuje da se “visoka vlada? svojim postupcima odrekla Rijeke.“ 

Nakon užarene rasprave, Pejačević je uspio osigurati većinu pri glasanju o 1z- 
vještaju odbora ad hoc, pa je Sabor na taj način dao legitimaciju Krpici iako su go- 
vornici Neodvisne narodne stranke dokazali da je to krivotvorina koja “nesadržaje i 
to zakonskim načinom izraženu volju zakonodavnog tiela Hrvatskog". Uzrujanost i 
bijes javnosti zbog toga “poniženja Sabora i hrvatskoga naroda, mađarska vlada i 
kruna nastojali su ublažiti kraljevim manifestom o sjedinjenju vojne i civilne Hrvat- 
ske i Slavonije, koji je objavljen neposredno nakon spomenute saborske rasprave. 


Kao i sve mađarske zahtjeve, Franjo Josip je podržao i usmjerenje mađar- 
ske vlade prema formalnom uključenju Rijeke u Ugarsku. U prijestolnom govo- 
ru pri otvaranju nove periode Ugarskoga sabora 1881.—84. izjavio je da je držav- 
nopravni položaj Rijeke riješen na temelju diplome Marije Terezije i da samo po- 
jedinosti nisu do kraja uređene Nagodbom. Zato će mađarska vlada poduzeti 
nužne korake da se te dopune izvedu zakonitim putem na “svestrano zadovolj- 
stvo". Hrvatska se ovom prilikom uopće ne spominje, a i vladarski reskript pri ot- 
varanju nove periode Hrvatskoga sabora šuti o Rijeci. Zbog rješenja tih “poje- 
dinosti", kraljevinski odbori i riječki predstavnici sastali su se u svibnju 1883. i 
razišli se bez ikakva sporazuma.“ Mađarska je vlada bezuvjetno inzistirala da se 
Rijeka potpuno odijeli od Hrvatske izbacivanjem riječke županijske uprave iz 
grada. Provela je to naposljetku u vezi s novim ustrojem županija i kotara sjedi- 
njene vojne i civilne Hrvatske i Slavonije, zakonom od 6. veljače 1886., kada je 
Riječka županija preimenovana u Modruško-riječku sa sjedištem u Ogulinu. 


Značaj Starčevićevih istupa u Saboru 


Godine 1880.—81. Starčević je održao više govora kojima je popratio svo- 
je interpelacije. Najprije, riječ je o problemima Hrvatskoga primorja, a zatim o 
teškom životu i nevoljama širih slojeva, prije svega seljaštva. U svakom svome 
govoru za određeno je teško stanje okrivio Austriju, odnosno dinastiju. U vezi sa 
zahtjevom stanovnika Trsata da se odcijepe od sušačke općine, on se opet koris- 
ti prilikom da istakne kako narod pogiba pod “Austriom-Magjariom? i mora biti 
pripravan na još gore stvari. Rekao je da se hrvatske općine razlikuju od onih u 
državama “u kojih vladom i vladarom ikoliko stoji do sreće narodah?" jer troše na 
beskorisne stvari i plaćaju službenike koji obično rade za neprijatelje. 

U prosvjedu protiv nasilnoga utjerivanja poreza od pomoraca, iako im bro- 
dovi ne plove, Starčević kaže da je Austrija “što zaterla, što dala zaterti šume u 
našem primorju". Daje do znanja da su vladar i vlada “urotjeni" protiv naroda. 
Tvrdi da je austrijska pomorska zastava, kao znak neprijatelja naroda i slobode, 
omražena i prezrena, da je “dvojedno metafizičko biće" “Austria-Magjaria" up- 
ropastilo brodarstvo. Razumije se da je podban Živković prosvjedovao protiv 
Starčevićevih izjava da je sramotno živjeti pod zastavom Austro-Ugarske.“ 


Valja upozoriti na jedinu interpelaciju u Saboru kojom se izražava briga za 
radništvo i, što je još neobičajnije, za žene. Starčević naime pita vladu što će ura- 
diti s obzirom na to da u tvornici papira na Sušaku “mnogo ženskih (...) pobiru i 
čehaju cunju? u krajnje nehigijenskim uvjetima i da zato među njima vlada veli- 
ki pomor. 

U povodu svoje interpelacije o epidemiji goveđe kuge, on opet daje do 
znanja da su se vladar i vlada “urotili? protiv naroda, što opravdava tvrdnjom da 
je “Austria-Magjaria i ono prokletsvo (kugu, M. G.) navlaš navalila na Hervat- 
sku". Zahtijevajući pomoć vlade puku koji je nastradao od tuče i poplave, kaže 
da narod unatoč te nesreće mora platiti “štibru? i da se te “blagodati ne može ri- 
ješiti dok bude pod “Austriom-Magjariom". Kaže da naš narod troši za uzdrža- 
vanje “naručenih zločinacah' Bosne i Hercegovine te “kojekakovih pripuzah Un- 
garie i Austrie", a krivci što se tuđincima daje “hervatski imutak" jesu članovi 
vlade “i njihovi vredni drugovi", i oni bi morali pomoći narodu u nevolji.“ 


U jednom govoru u kojemu komentira pitanje preseljenja stanovništva 
prenapučenoga Zagorja u donju Posavinu, uz ostalo kaže da hrvatski 1 ostale na- 
rode “samo njihova ludost drži pod Austrijom-Magjarijom'". Uz pljesak galerije 
završio je izjavom da se preseljenjem ne može pomoći narodu jer će mu biti bo- 
lje “samo na grobu toga sustava, ili, ako toga nebude, na grobu Austrije-Magja- 
rije.'* Već sam spomenula da je Starčević bio često bolestan, pa i ovom prilikom 
kaže da se “napinje" govoriti jer je prehlađen. U vezi sa svojom interpelacijom o 
patvorenju jela i pića, kaže da je Turska “blažena" prema Hrvatskoj, da se vlada- 
ri svuda brinu za sigurnost osobe i imetka osim u Hrvatskoj, da narod zahvalju- 
jući “vašoj nagodbi? troši milijune “samo na svoj zator*. Zahtijevajući da se ka- 
pital zaklada uloži korisnije, optužuje Mađare da samo žele “naterpati svoje 


2 
Isto, 139-146, 6. XI. 1880. 


3 
Isto, 164-5, 23. VI. 1881. 


4 | 
Isto, 123-125, 135-6, 16. VI. 1880. i 11. IX. 1880. 


5 
HS, 1878.—81., 21. IX. 1880. Govor nije objavljen u Djelima, zato su citati u jednoobraznom 
pravopisu, koji su saborski stenografi primjenjivali na sve govore, a ne u Starčevićevoj ekavici. 

osobne torbe? i “slaboumne namamiti" da se zauzmu za “odsudjenu i metafizič- 
ku deržavnu ideu magjarsku". Protivi se ulaganju zakladnoga novca u “javnu ob- 
veznicu Austrie-Magjarie" jer sumnja u njezinu sigurnost i platežnu snagu." 


Na kraju saborske periode 1878.—81. Pejačevićeva vlada je, s obzirom na 
veliki otpor u zemlji, nastojala osigurati poslušnu većinu preinakom Mažurani- 
ćeva izbornoga zakona. Naime, Rauchov izborni zakon iz 1870. omogućio je 
maksimalni utjecaj vlade na izbore, dok je Mažuranićev zakon od 6. srpnja 1875. 
bitno ograničio mogućnost izborne manipulacije u korist režima. Zato je Pejače- 
vić nastojao osigurati svoj nadzor, pa je vlada iznenada stavila na dnevni red 
Sabora preinake i dopune u svom interesu. Prvaci Neodvisne narodne stranke dr- 
žali su da je zakon iz 1875. liberalan i “velika stečevina" u smislu političkih slo- 
boda i zato su željeli da se ne mijenja, dok se Folnegović izjasnio za njegovu re- 
viziju u smislu daljnje liberalizacije." Predmet je skinut s dnevnoga reda da bi se 
ponovno pojavio neposredno prije svršetka saborske periode i izazvao “burne 
prizore", koji su u Saboru postajali sve češći. Prijedlog vlade, prihvaćen od veći- 
ne, uveo je ustanove koje su, slično kao u izbornome zakonu iz 1870., osigurale 
temeljni utjecaj vlade na izbore. 

Starčević nije iskoristio priliku da izloži svoje često ponovljeno mišljenje 
o nužnosti uvođenja općega prava glasa i o nezakonitosti ovoga sabora osam žu- 
panija. Izjasnio se samo protiv načela “prekopolovične" većine jer su, prema nje- 
mu, zastupnici zapravo izabrani manjinom glasova, što je “obsena zastupstva“. 
Želio je zakon na temelju kojega bi “znatne manjine" mogle osigurati svoja pra- 
va, a svaka bi stranka bila zastupana prema svojoj brojnoj snazi. Zaštita manjine 
bila je dakako nužna Stranci prava koja bi, čini se, i unutar tako skučenoga izbor- 
noga reda s visokim izbornim cenzusom te javnim, posrednim i neposrednim gla- 
sanjem, mogla u tom slučaju izboriti veći broj mandata.“ Valja spomenuti da su 
se neki zastupnici Neodvisne narodne stranke doduše izrazili protiv općega pra- 
va glasa (koje je zastupao Starčević), ali za sniženje izbornoga cenzusa kako bi i 
hrvatsko seljaštvo dobilo izborno pravo. Folnegović je rekao da prijedlog u inte- 
resu vlade nema niti “onu sienku liberalizma" koju ima ugarski izborni red 1 1z- 
jasnio se za tajno glasovanje. 

Izborni proglas Stranke prava zahtijeva samoupravu hrvatskih zemalja pod 
dinastijom Habsburga.“ U tom smislu Starčević je održao svoj predizborni govor 
na Krasici u kojemu je ponovno izrekao svoja osnovna načela i nastojao ih op- 
ravdati. Govorilo se kako bi vlada i kralj mnogo učinili za narod da nije bilo “žes- 
tokih predstavkah' koje je on sastavio kao veliki bilježnik riječke županije, kaže 
Starčević. No unatoč kasnijim “pitomim županijskim skupštinama, nije ništa 
postignuto. Pozivajući se na svoju adresu iz 1878., izjavio je da ne očekuje nika- 
kav uspjeh rada ako ju Sabor ne prihvati. U sadašnjem okviru sve je besmisleno 
jer nema slobode govora a “sablazan izbornoga zakona onemogućava pravedne 
izbore, pa u Sabor dolaze ljudi, pogotovo virilisti koji, osim jednoga, ne rade za 
narod, (vjerojatno misli na Rukavinu). Ne bi pomoglo ni kada bi se većina sasto- 
jala od “pravih muževah naroda i napredka". Opravdava to tvrdnjom da je ban 
Mažuranić rekao kako “nekomu njegovu“ neće ni predložiti neke neugodne zak- 
ljučke za potvrdu krune, ali da Pejačević ima pameti i poštenja i da neće namije- 
niti Saboru takvu sramotu. U nagodbenomu sustavu i najneznatniji zaključci Sa- 
bora nailaze na velike teškoće prije nego što dođu pred kralja (tj. moraju proći 
kontrolu mađarske vlade). Ponovio je svoj osnovni stav o Mađarima. Oni i Hrva- 
ti upućeni su na međusobno “priateljstvo 1 upravo bratimstvo" (tj. protiv Austri- 
je), a umjesto toga Mađari “samo na svoju korist gospoduju'. Stranka prava nas- 
toji “da mi radje budemo noga nego podnožje noge koja je nevrednia od naše?" 
Program Starčevića i njegovih prijatelja sastoji se u želji da nestanu svi posred- 
nici između hrvatskoga naroda i kralja i da onda sve javne poslove rješavaju Sa- 
bor i kralj “kako za dobro najdu', i kaže da će kralj “potverditi' ono što Sabor 
“ustanov1". Drugim riječima, kralj se neće protiviti suverenome narodu kao sada. 


Kao branitelji ovoga načela, pravaši su, prema Starčeviću, torijevci, kon- 
zervativci, oprezni u mijenjanju zakona, a ipak ih nazivaju buntovnicima “koji 
hoce, da sve na svetu sruše*.“ Drugim riječima, hrvatski se legitimizam protivi 
onome Habsburške Monarhije, koji pravaši ne smatraju valjanim nego nasiljem. 
Prema tome Stranka prava mora postati “jedina zastupnica Hervatske" jer se ne 
može ništa postići bez trajnoga i ustrajnoga rada, dok se zasad samo “nekoji si- 
novi“ brinu za narod. “Razvijati program o pojedinih predmetih" u tim uvjetima 
znači “obsenjivati“ sebe i druge jer “popravakah' u današnjem stanju ne može 
biti. Pozvao se pri tome na činjenicu da “ (njijedno životno pitanje? nije'u kom- 
petenciji Hrvatskoga sabora. U tom je dakle govoru vrlo jasno nacrtao osnovne 
teze svoje “nekavštine". 


10. 
Sloboda, 21. VII., 11. IX. 1881. 

Djela I, 184, govor 4. XI. 1881. na Krasici. 

Na kraju govora Starčević je ipak izrazio svoje “mnenje o stanovitih stva- 
rih* koje bi želio uvesti u život ali, dakako, tek kada narod “dobije svoja prava?. 
Značajno je za njega da na prvome mjestu spominje zahtjev da narod i duhovniš- 
tvo izabire sve svoje “duhovne poglavare" osim biskupa i da duhovnici dobiju pla- 
ću kako bi mogli “svojemu uzvišenu staležu primereno živeti'. Time bi se uklo- 
nio “ubitačni sukob medju pukom i medju duhovničtvom? koje je sada primora- 
no zahtijevati daće od osiromašenoga puka. Dalje bi želio da se u školama obra- 
ća veća pažnja odgoju, zdravlju i naobrazbi za gospodarstvo. Težište bi trebalo po- 
ložiti na samoupravu puka i zato smanjiti broj javnih službenika, a preostalima 
dati pristojnu plaću. Općine bi se bavile samo općinskim poslovima (dok sada um- 
jesto “zajedničkih' organa moraju skupljati porez), a i inače bi se reorganizirale. 


Na izborima 1881., doduše, pokazalo se da Stranka prava uživa masovne 
simpatije. No Pejačevićeva je vlada pokrenula sav svoj aparat prisile protiv njih, 
pa su postigli samo devet mandata. Primjerice, vlada i Davidovo financijsko rav- 
nateljstvo provjeravali su nije li među činovnicima koji simpatizer Stranke pra- 
va.“ Zbog brojnih Starčevićevih i Kvaternikovih napada na svećenike, među nji- 
ma nije bilo pristalica Stranke prava, osim možda u sjemeništima. U izborima 
1881. prvi put se može zapaziti agitacija za Stranku prava i među svećenicima. 


Posljednja svečana sjednica saborske periode 1878.—81. održana je 12. sr- 
pnja 1881., a 15. srpnja objavljen je kraljevski proglas o sjedinjenju vojne i civil- 
ne Hrvatske i Slavonije s četiri ručna pisma i još tri naredbe. Uz tehnička pitanja 
ti su spisi sadržavali sve elemente kojima je mađarska vlada u tijeku priprema za 
taj čin sebi osigurala potpuni nadzor nad sjedinjenim područjem. To sjedinjenje 
nije samo državno-pravni akt nego dugogodišnji proces “stapanja" vojnoga i ci- 
vilnoga područja. Pri tome je Tiszina vlada od samoga početka nastojala usugla- 
siti značaj ujedinjenja s interesima zaštite svoje hegemonije od eventualnoga ja- 
čanja hrvatske autonomije na sjedinjenom teritoriju Hrvatske i Slavonije. Radost 
zbog dugo očekivanoga i toliko željenoga sjedinjenja zagorčilo je potpuno isklju- 
čenje hrvatskih ustavnih činitelja od bilo kakva utjecaja na tijek i probleme sje- 
dinjenja. Administrativne poslove nije naime vodila hrvatska vlada, nego ban kao 
komesar, dakle primjenom izvanustavnih mjera, a Hrvatskom je saboru zabranje- 
no da suodlučuje o bilo kojemu aspektu procesa sjedinjenja. 


U razvojačenoj Krajini već su bile provedene civilne upravne reforme, i to 
apsolutističkim putem bez sudjelovanja predstavnika stanovništva. Nije se dakle 


13 

Isto, 187, 188 

14 

Hrvatski državni arhiv, Predsjedništvo zemaljske vlade sv. 149 i d. 
15 


Opširnije o procesu sjedinjenja vojne i civilne Hrvatske i Slavonije vidi u: Gross-Szabo, 1992., 
501-507. 

radilo o prijelazu vojnoga u građanski sustav nego je riječ o sjedinjenju dviju slič- 
nih uprava, pa je imenovanje bana komesarom potpuno neopravdano. No komesa- 
rijat je, uz ostalo, pružao mađarskoj vladi mogućnost otezanja s uvođenjem ustav- 
noga uređenja u slučaju “nepovoljnih" rezultata izbora u Provincij alu 1881. Tada 
bi se naime odgodili izbori u Krajini. Prema tome, osnovni je zahtjev da Hrvatski 
sabor prihvati sve mjere apsolutističke krajiške uprave i interese mađarske vlade 1 
da se ni u čemu ne miješa u način utjelovljenja Krajine. Mađarska je vlada još 
1877. osigurala svoj nadzor nad državnim šumama a u vezi sa sjedinjenjem išla je, 
uz kraljevo odobrenje, još korak dalje, naime oduzela je banu upravu i nad auto- 
nomnim dijelom krajiškoga investicijskog fonda koju je dotad obavljao šef krajiš- 
ke uprave. Vidjeli smo da su hrvatski ustavni činitelji bili prisiljeni pristati na 
nepovoljnu financijsku nagodbu koja se odnosila samo na civilni dio, kao uvjet za 
utjelovljenje Krajine. Tako je mađarska vlada imala mogućnost odlučivati izvan za- 
konskih normi o budžetu bivše Krajine. Prihodi Krajine slijevali su se u državnu 
blagajnu iz koje je ban dobivao “paušal", a Hrvatskom je saboru zabranjeno ras- 
pravljati o budžetu. Zato je Pejačević morao voditi iscrpljujuću i, dakako, neuspješ- 
nu borbu protiv ograničavanja autonomnoga budžeta i krajiškoga paušala. 


Nakon spomenutoga kraljevoga manifesta o sjedinjenju 15. srpnja 1881., 
djelatnost bana kao komesara počela je 1. kolovoza. Uznemirenje javnosti nakon 
saborske rasprave o Riječkoj krpici još se pogoršalo načinom sjedinjenja kao da 
je krajiško područje pokrajina jedinstvene mađarske države pa nema izgleda niti 
za najnužnije financijske temelje hrvatske autonomije niti za upotrebu investicij- 
skoga fonda u interesu Krajine. 


U izborima 1881. većinu je, dakako, postigla Narodna stranka, no ni ona 
nije bila spremna bez prigovora primiti karakter sjedinjenja diktiran od mađarske 
vlade, kao što to, uostalom, nije uradio ni Pejačević. Kada je Hrvatskom saboru 
početkom 1882. predložena zakonska osnova o inartikulaciji kraljevih naredbi od 
15. srpnja 1881., učinjene su takve izmjene da je mađarska vlada predložila kra- 
lju da ih ne sankcionira. Vladar je zato vratio zakonsku osnovu Saboru s nalogom 
da se ona ispravi prema zahtjevima Ministarskoga vijeća. Pejačević se kolebao da 
to učini. Ako se naime održi zabrana da Hrvatski sabor ne smije raspravljati o 
krajiškom budžetu, onda bi došlo do apsurdne situacije da krajiški zastupnici od- 
lučuju u Saboru o budžetu bivšega civilnoga dijela, a ne i teritorija na kojemu su 
izabrani. No mađarska vlada odustala je od spomenutoga nezakonitoga postupka 
tek kada je poslušna saborska većina osigurana čvrstom rukom bana Khuena- 
Hedervaryja. Režimska je Narodna stranka doduše nabrojila sve povrede Nagod- 
be koje su već postojale ili su se pojavile u tijeku sjedinjenja, ali je naposljetku 
pokleknula i izglasala nacrt zakona o inartikulaciji vladarevih mjera od 15. sr- 
pnja 1881. prema nalozima mađarske vlade.“ 


16 
Osnova zakona o uzakonjenju kraljevih naredbi od 15. VII. 1881. te povraćena zakonska os- 
nova bile su na dnevnome redu na sjednicama 1.-4. V. 1882. te 23.—25. X. 1882. 

U svome govoru tom prilikom Starčević je naglasio da je “Magjar s vašim 
privolenjem i odobrenjem, od Hervatske dobio sve što je hteo uzeti" i da su svi 
dosadašnji zaključci o Granici protupravni i temelje se na neistinitim podacima i 
krivim nazorima. Budući da Stranka prava smatra “javne obstojnosti (...) samo 
obsenami ubitačnimi*, nevažno joj je raspravlja li se o krajiškom proračunu u Sa- 
boru ili ne. Odbijajući nelogičan i neustavan postupak s tim budžetom, Starčević 
kaže da se on ne može “sljubiti s našom osebnom častju, ni s našim pravnim os- 
vedočenjem i pod ništa nećemo ih slediti."" Osim toga mu “duševnost" nalaže da 
ne raspravlja o stvarima Granice bez njezinih zakonitih predstavnika." 


Pejačević je u rujnu 1882. predložio Ministarskom vijeću nacrt oktroirano- 
ga izbornoga reda za Krajinu, ali broj zastupnika nije smio odgovarati omjeru sta- 
novnika nego je morao biti smanjen. Mađarska je vlada naposljetku pristala na 35 
zastupnika. Kralj je rješenjem od 12. listopada 1882. dopustio izbore u bivšoj Kra- 
jini i potvrdio privremeni izborni red predložen 22. prosinca 1882. od bana kao 
komesara. Izbori u bivšoj Krajini održani su u travnju 1883.; vladina Narodna 
stranka dobila je 25 od 35 mandata. Režimu se priključilo 17 od 18 srpskih zas- 
tupnika. Neodvisna narodna stranka doživjela je neuspjeh, pa ju je po broju zas- 
tupnika pretekla Stranka prava. No mađarska vlada nije dopustila da se krajiški 
zastupnici pozovu u Sabor. Još je u jesen 1882. odlučila da oni smiju doći u Sa- 
bor najranije krajem 1883. Vjerojatno je očekivala da će Pejačević pritiskom na 
pravaše i pridobivanjem srpskih zastupnika do toga vremena postići smirivanje u 
interesu režima. Dogodilo se upravo obratno zbog narodnoga pokreta u kolovozu 
i rujnu 1883. No kada se, nakon imenovanja Khuena-He&dervaryja za bana, Hrvat- 
ski sabor sastao 17. prosinca 1883. već su bili nazočni i zastupnici bivše Krajine. 


U tijeku nove saborske periode 1881.—1884. Starčević je prije Narodnoga 
pokreta održao nekoliko govora u debatama i uz svoje interpelacije. Nakon Fol- 
negovića, on se na početku otvaranja Sabora protivio verifikaciji izbora i onih 
zastupnika protiv kojih su uloženi prosvjedi, a da se nije ispitala njihova oprav- 
danost. I tom je prigodom tvrdio da vlada svojim postupcima potvrđuje javno 
mišljenje da je sve što ona radi “škodljivo i sramotno za naš narod". U povodu 
izvješća proračunskoga odbora, došao je u otvoreni sukob s većinom. Rekao je 
da je Sabor u pogledu proračuna tijelo neznatnije od svake općine 1 glasati za nj 
ili protiv njega znači “detinjit ili šarlatanit". Uz opomene predsjednika zbog “ne- 
dostojna izraza", izjavio je da se neprekidno događaju otimačine s okrutnim ut- 
jerivanjem poreza jer se seljacima uzima “poslednji zalogaj kruha i poslednji 
dronjak i poslednje živinče". Sve to dopušta Pejačevićeva vlada, koja je najgora 
vlada do sada (prije je prema Starčevićevim izjavama to bila Mažuranićeva) i on 
taj vladin postupak naziva “infamia". Razumije se da mu je oduzeta riječ.“ 


b) 
Djela I, 216-218, 23. X. 1882. 


18 
Isto, 188-190, 29. IX. 1881.; 195-198, 8. XI. 1881. 

U vezi s Rijekom Starčević je interpelirao jer se tamo nije ni prišlo izbo- 
ru zastupnika za Hrvatski sabor. Vladin odgovor odražava potpunu banovu bes- 
pomoćnost da utječe na održavanje izbora na Rijeci i spriječi isključenje hrvat- 
skih ustavnih činitelja iz svih odlučivanja o Rijeci. Starčevićeva taktika izaziva- 
nja odgovora koji pokazuju da ban nema uopće nikakav utjecaj na provođenje 
Nagodbe, zacijelo je važno sredstvo pravaške agitacije. Zato je Starčević izjavio 
da je banska čast ništetna, za razliku od onoga bana (Jelačića) “koj je na rtu svo- 
je sablje? držao sudbinu prijestolja i cara Austrije te kralja “Ungarie", ali to nije 
želio iskoristiti. No Starčević nije optuživao samo bana nego i kralja te kaže: “Da 
kralj gazi svoju prisegu i dužnost, jer niti izveršuje niti daje izveršavati svoje za- 
kone.? Banov odgovor mu je dokaz o stanju “naše domovine“ pa ironički zahva- 
ljuje i kralju i “njegovoj vrednoj vladi" što su tako jasno pokazali narodu “kako 
mu se treba ponašati napram onim, koji se tako napram njemu ponašaju." 


Uski djelokrug i nemoć vlade Starčević je nastojao pokazati i interpelaci- 
jama o pitanjima koja su očigledno izvan njezine kompetencije, a u tim je prilika- 
ma uvijek davao do znanja da kruna ne izvršava svoje dužnosti. Tako je prosvje- 
dovao što se vojnici otpuštaju iz vojske zimi, iako su većinom poljodjelci. Rekao 
je da “bolji sinovi naroda" koje vojska nije uspjela pokvariti, razmišljaju o tome 
hoće li se ubuduće “boriti za tudjinca, a na svoju nesreću". Kada mu je vlada od- 
govorila da o vojnim pitanjima mogu odlučivati samo delegacije (austrijskoga 1 
ugarskoga parlamenta koje se bave zajedničkim pitanjima Monarhije), Starčević 
je tvrdio da je otpust vojnika stvar izvršne vlasti na čelu s krunom. Vlada bi zato 
morala izložiti kruni pogubnost spomenutoga postupka. “Možda vis.(oka) vlada 
misli, da kruna nemari za svoje dužnosti, za svoju čast, za svoj obstanak: da se već 
i ona spremila na put za svojim rodjakinjami Talie? (Žamor).?? 

Samo jednom Starčević je prosvjedovao protiv progona pravaša od strane 
Pejačevićeve vlade. Naime, odvjetnici koji su potpisali proglas Stranke prava za sa- 
borske izbore 1881., suspendirani su na neko vrijeme od obavljanja svoga posla. 
Ban i Banski stol su naime smatrali da taj proglas izaziva narod protiv postojećega 
državnoga i zemaljskoga sustava, što su vlasti pripisivale svakoj važnijoj pravaškoj 
izjavi. Prema tome, odvjetnici se okrivljuju da rade protiv svoje prisege. Starčević 
kaže da je ban zapovjedio Banskome stolu “neka drugove naše pedepsa" (kazni), a 
to ““zaudara po divljoj strasti, po neljudskoj osveti". Pri tome je napao i potpisnike 
- Rujanskoga manifesta (iz 1871., tj. pripadnike Narodne stranke) koji, ne samo da 
nisu progonjeni, nego dvojica od njih sjede u vladi (odjelni predstojnici Derenčin 
i Vončina). Predstojnik za pravosuđe dr. Marijan Derenčin odgovorio je da ban nije 


19 

Isto, 194, 195, 3. X. 1881. U jednoj interpelaciji Starčević je prosvjedovao što se umjesto 
stručnih lučkih službenika na Rijeci namještaju nesposobni tudinci. ]sto, 233-238, 8. XI. 1882. 
20 

Isto, 216, 20. X. 1882. 

naložio Banskome stolu suspendiranje odvjetnika nego mu je samo dostavio pra- 
vaški izborni proglas kako bi Banski stol postupio onako kako želi. Ovaj je zatim, 
tobože, primijenio disciplinsku osudu na temelju zakona a ne banove zapovijedi. 
Starčević se dakako nije zadovoljio tim odgovorom. Ako je proglas Stranke prava 
kriminalni čin, rekao je, onda je kompetentan sud, a tuženi bi morali biti svi pot- 
pisnici a ne samo odvjetnici. Ako se ovima predbacuje da se nisu držali svoje pri- 
sege, onda to važi i za bana koji se ne drži postojećih zakona.“ U vezi s progonom 
pravaških odvjetnika dobro se vidi zašto su brojni simpatizeri Stranke prava nakon 
svršenih studija napuštali njezine redove. Pristajanje uz taj “veleizdajnički" pokret 
onemogućavalo bi im osamdesetih godina profesionalnu karijeru, 


U velikoj debati o promjeni saborskoga poslovnika sudjelovali su “vrlo 
učenimi govori" svi glavni predstavnici opozicije jer je svrha toga čina bila ogra- 
ničenje njihovih govornika, mjera koju je većina naposljetku prihvatila. Pri tome 
je Starčević izjavio da ovaj put želi ući u meritum stvari iako inače samo ukrat- 
ko upozorava na svoje “mnenje o predmetu", tj. odbija raspravljati o “vašoj na- 
godbi" u smislu svoje taktike “negacije. I ovom je prilikom istaknuo da Sabor 
nema niti onakva prava kakva su nekada imale sve Županije 1 sva municipija. 
Reagirajući na jedan govor s režimske strane, izložio je svoje shvaćanje pojma 
“Hungaria? i “Hungari" koji je i Hrvatima “narodno i domaće" ime kao što je En- 
glezu “Britanac, a Francuzu “Gal". Dok su se velikaši i narodi držali toga ime- 
na bili su “slobodni i srećni", a kada su se pojmovi “Ungarac" i “Magjar" poče- 
li poistovjećivati, onda su Hrvati, Mađari i ostali narodi upali u sadašnje nesret- 
no stanje. Ta izjava, kao i slične, pokazuju zašto Starčević nikada ne kaže “Aus- 
tro-Ugarska* nego uvijek samo “Austria-Magjaria", što je za nj pojam koji naj- 
bolje izražava smisao nagodbenoga sustava, tj. prevlasti dviju “pasminah". Uz 
ostalo, sasvim jasno izjavljuje da sva zla koja su Hrvati pretrpjeli i koja podnose 
u sadašnjasti, a vjerojatno i u budućnosti, “dolaze iz onoga nesretnog čina, kojim 
otci naši tudjinca Ferdinanda za kralja si izabraše. (Žamor)." Pozivajući se na 
francuski sabor, on kaže da i ondje manjina zastupa narod, ali da je ona stvarna 
većina jer je predstavnica pravih probitaka naroda i kralja. U Saboru se, prema 
Starčeviću, drže lijepi govori ali se ne može ozbiljno raspravljati jer poslovnik ne 
jamči slobodu govora, pa prevladavaju “razjarene strasti" i “strančarenje". Svršio 
je svojim čestim refrenom “da je ovde svaka pametna i dobra reč izgubljena". Na 
kraju njegova govora predsjednik je dao isprazniti galerije i pozvao je stražare da 
u njegovo ime uhite one koji pljeskaju i viču.“ 


21 

Isto, 198-207, 27. III. 1882. Starčević je također interpelirao zbog štete koju novi trgovački cje- 
nik nanosi hrvatskome izvozu i uvozu; isto, 207-212, 29. IV. 1882. 

22 

Isto, 223, 27. X. 1882. 

Isto, 233 

Starčević je dakle govorio “stekliški" (još uvijek kaže “mi stekliši“), po- 
navljao je da njegovi govori i interpelacije u postojećemu nezakonitom stanju ne- 
maju nikakvu svrhu. Cilj mu je zacijelo da se njegovi prosvjedi čuju “kroz pro- 
zor". Prema velikome pljesku galerija, koji je pratio sve njegove govore, može se 
pretpostaviti da su oni našli odjeka u ogorčenome stanovništvu i znatno pomog- 
li povećanju broja pravaških simpatizera. Valja istaknuti da su i govori zastupni- 
ka Neodvisne narodne stranke oštro obračunavali s postupcima vlade i većine. 
No to nije bila taktika “negacije" kao u Starčevića, jer su oni svojom kritikom od- 
ređenih problema i nacrta zakona nastojali obrazložiti bit problema, što prosječ- 
ne promatrače nije zanimalo. Oni su željeli strastvene prosvjede koji su odgova- 
rali njihovu ogorčenju i bijesu na mađarsku nadmoć, a to su im pružali Ante Star- 
čević a poslije, pogotovo, David Starčević. Osim toga, pripadnici Neodvisne na- 
rodne stranke uglavnom se nisu odrekli omražene Nagodbe. 

jom je naredio da financijski uredi zamijene pečate s hrvatskim natpisom dvo- 
jezičnim mađarsko-hrvatskim natpisima. U demonstracijama 1 nasilnom skida- 
nju dvojezičnih ploča sudjelovali su mali obrtnici, trgovački i obrtnički pomoć- 
nici i šegrti, radnici tipografi, studenti i đaci, a među njima je zacijelo bilo raz- 
mjerno mnogo pravaških simpatizera. Pozor i Sloboda opravdavali su i podupi- 
rali te demonstracije. Do skidanja dvojezičnih grbova došlo je i u nekim drugim 
hrvatskim gradovima. 


Devet zastupnika Narodne stranke, kojima se poslije pridružilo još 24, 
dalo je 17. kolovoza izjavu da se doduše protive uličnim izgredima ali da osuđu- 
ju financijske oblasti koje su ih izazvale. Ne žele dati potporu vladi ako bi ona 
naredila upotrebu nezakonitih grbova i pečata. Službene Narodne Novine i polus- 
lužbeni Agramer Zeitung žestoko su odgovarali na napade mađarskoga tiska, po- 
gotovo glasila mađarske vlade Pester Lloyda. Pisale su protiv neovlaštenoga i 
jednostranoga tumačenja Nagodbe od strane mađarske vlade i Sabora, isticale su 
da je Nagodba dvostrani, međunarodni ugovor i uopće štitile su na različite nači- 
ne državnu i političku individualnost kraljevine Hrvatske i upozoravale pogotovo 
na demoralizaciju poreznih organa koji su izazvali agitaciju “razvratnih elemena- 
ta" 1 seljačke nemire. 


Na ministarskoj konferenciji 21. kolovoza i u daljnjim pregovorima, vla- 
dar je prihvatio Tiszin zahtjev da se uspostave zbačeni dvojezični grbovi i da se 
štite vojskom, a tu je zadaću trebao preuzeti Pejačević koji je to odbio. Kada je 
29. kolovoza dao ostavku, a u međuvremenu su počeli i seljački nemiri, Franjo 
Josip je prihvatio Tiszin prijedlog da se ukine ustav i postavi komesar. Kraljevim 
ručnim pismom od 4. rujna 1883. na tu je dužnost postavljen general Herman 
Ramberg. Vladar mu naređuje da se primi privremenoga rukovođenja upravom i 
zemaljskom vladom sve do časa kada se opet bude moglo popuniti mjesto bana. 
Zato ga imenuje kraljevskim povjerenikom na prijedlog ministra predsjednika od 
kojega će dobiti daljnje upute. U svom proglasu od 6. rujna Ramberg kaže da mu 
je zadaća uvesti mir i red i ponovno izvjesiti na uredske zgrade dvojezične grbo- 
ve uklonjene uličnim izgredima. Prema tome, nezakoniti grbovi izvješeni su dva 
puta, prvo od Davida a zatim od Ramberga, samo što je ovaj to uradio obzirnije. 


Ručno pismo Franje Josipa zacijelo je dotad najgora povreda Nagodbe 
koja hrvatsku autonomiju dovodi do apsurda. Njime se zapravo priznaje pravo 
mađarskome ministru predsjedniku da po svome nahođenju može ukinuti ustav 
te naređivati komesaru, tj. da opstanak hrvatske autonomije ovisi o njegovoj dob- 
roj volji bez ikakva obzira na hrvatske ustavne činitelje i na odredbe Nagodbe. 
Drugim riječima, Tisza sebi uzima pravo da i ubuduće ukine ustav ako to bude 
potrebno. Upravo u tom smislu on se izjasnio u Ugarskom saboru. 


1 
Opširno o Narodnom pokretu sa svim pojedinostima piše Pavličević, 1980. 

Isti dan s Rambergovim proglasom, 6. rujna, Narodna stranka je iz Miška- 
tovićeva pera dala još jednu izjavu kojom je istaknula da je imenovanjem kome- 
sara “u svojih stožerih' povrijeđen značaj ustava kao dvostranoga ugovora te zah- 
tijeva da se on što prije vrati, a onda će se rješavati pitanje opreka. Riječ je o uz- 
micanju predstavnika Narodne stranke jer se predlaže samo to da zastupnici u 
Ugarskome saboru postupaju u suglasnosti s tom izjavom, a ne da poduzmu i 
druge mjere otpora. Na putu popuštanja, zastupnici Narodne stranke su, nakon 
kolebanja i različitih mišljenja, naposljetku prihvatili Tiszin “kompromisni pri- 
jedlog" da će se skinuti grbovi s mađarsko-hrvatskim natpisima i zamijeniti “ni- 
jemima*, tj. onima bez natpisa. Rasprava o grbovima u Ugarskom saboru trajala 
je tri dana. Pri tome je ministar financija Szap4ry opravdao svoj nalog Davidu za 
postavljanje dvojezičnih grbova već od prije poznatim argumentom da je, dodu- 
še, po Nagodbi službeni jezik hrvatski i za urede mađarske vlade u Hrvatskoj ali 
da u $ 57 ne piše da se ne bi smio rabiti i mađarski jezik. Riječ je dakako o prav- 
nom apsurdu jer po zakonu vrijedi ono što u njemu piše, a ne ono čega tamo 
nema. To je mišljenje, uz jednu iznimku, Ugarski sabor primio s velikim odobra- 
vanjem. Jednako tako složio se s uvođenjem komesarijata i Tiszinom izjavom da 
će vratiti ustav kada mu to bude odgovaralo i da će ga, ako bude nužno, opet 
obustaviti. No odluka o postavljanju “nijemih' grbova naišla je na žestok otpor 
jer su mađarska opozicija i javno mišljenje zahtijevali da ostanu mađarsko-hrvat- 
ski natpisi. Naposljetku je Tisza 10. listopada uspio postići saborsku većinu za 
svoj prijedlog. Ugarski je sabor dakle odobrio jednostranu obustavu ustava.“ Zas- 
tupnici Narodne stranke koji su, doduše, dali izjavu da neće podupirati vladu ako 
ne bi branila Nagodbom zajamčena prava, nisu položili svoje mandate u Ugar- 
skom saboru, osim nekoliko njih, nakon Tiszine izjave i odobrenja jednostrano- 
ga ukidanja Nagodbe od strane Ugarskoga sabora. Tako se stvorila podloga za 
struju pod vodstvom Khuena-Hederv&ryja koja više ne nastoji braniti hrvatsku 
autonomiju kao za Mažuranića i Pejačevića, nego tumači njezin značaj prema na- 
ređenju ministra predsjednika. 


Nakon vijesti o skidanju grbova, izbili su spontani i neorganizirani nemi- 
ri seljaštva u Hrvatskom zagorju, Prigorju, Banskoj krajini i oko Ogulina, a tra- 
jali su od kraja kolovoza do sredine rujna. Opće je mišljenje da je “onu provalu 
potlačene i uznemirene pučke duše" izazvala “razvraćenost" nagodbenoga susta- 
va," Jako su postojale lokalne razlike u redoslijedu i važnosti seljačkih tužbi koje 
pokazuju uzroke pobune, one u cjelini imaju slična obilježja. Riječ je prije sve- 
ga o visokim porezima, njihovu nesmiljenu utjerivanju, o brojnim zloupotrebama 


2 

HS, 1881.—84., 14. I. 1884. Vidi interpretaciju tih događaja saborskoga odbora koji je predla- 
gao postupak u vezi s povredom ustava komesarijatom i K. Vojnovića u ime Neodvisne narod- 
ne stranke. 

3 

To je Vojnovićeva izjava u Saboru 14. I. 1884. O seljačkim nemirima vidi: Pavličević, 1980. 

i prevarama poreznih egzekutora a i općinskih činovnika, postavljenih s kriteri- 
jem odanosti režimu a ne na temelju sposobnosti. Zatim se kao uzroci spominju 
tajno razdijeljene zadruge koje su pružale posebne mogućnosti za porezne zlopo- 
rabe i lihvarstvo.“ 


Vijesti o skidanju grbova izazvale su u seljaka poseban odgovor. Oni su 
već prije okrivljavali Mađare za svoje očajno egzistencijalno stanje. Dvojezičnim 
grbovima dali su posebno tumačenje kao znakovima da će se, tamo gdje se oni 
postave, porezi povećati do fantastičnih razmjera. Zato su u uznemirenim pod- 
ručjima krenuli skinuti postojeće ploče ili su ih tražili u javnim zgradama kako 
bi spriječili da se one postave. Seljaci su željeli steći sigurnost da ih “gospoda? 
neće “prodati? Mađarima pa su zahtijevali od općinskih načelnika, podžupana te 
istaknutijih pojedinaca da se potpišu i “podkrižaju" pod izjavu da su Hrvati ili 
“pravi" odnosno “dobri" Hrvati i da se neće pokoriti Mađarima. Svakoga tko je 
izvršavao naloge vlasti, podupirao ih ili glasao za Narodnu stranku, držali su 
“Mađarom".* U širenju raznih glasina određenu ulogu ima učenje Stranke prava 
koje su seljaci i neobrazovani agitatori uglavnom na sajmovima i u krčmama 
“prevodili na njima razumljivi jezik. 

Vodstvo Stranke prava nije poticalo nemire, a pogotovo im se nije stavilo 
na čelo. Dotadašnje Starčevićeve izjave pokazuju da je osuđivao bilo kakve bune. 
Osim toga nemiri su u njega zacijelo izazivali gorku uspomenu na Rakovicu. Vid- 
jeli smo da je Folnegović bio sklon pregovorima s opozicijom i “umjerenom 
postupku uopće, pa doista nije podupirao nemire. Međutim, “stekliško" pisanje 
Slobode i Starčevićevi govori u Saboru isticali su grubim riječima nasilje “Aus- 
tro-Magjarie" nad Hrvatskom pa se time kod pristalica vjerojatno pobuđivala 
sklonost da na nepodnošljiv pritisak odgovore otporom i nasiljem i da u tom 
smislu djeluju na puk. Valja pri tome imati na umu da se simpatizeri Stranke vi- 
še ne regrutiraju samo iz redova đaka, studenata, sitnih obrtnika i trgovaca na 
rubu propasti, te pomoćnika i šegrta nego i iz pripadnika lokalnoga maloga gra- 
danstva, a i ponekog činovnika, koji su bili agitatori pogotovo u Banskoj krajini. 
Taktika Slobode sastojala se dakle s jedne strane u iskazivanju simpatija za su- 
dionike nemira i redovitom izvještavanju o njima, što je činio i Pozor, a s druge 
strane u određenoj rezervi. To držanje nije samo posljedica straha od zapljene lis- 
ta nego proizlazi i iz Starčevićeva načela. 


U mađarsko-hrvatskim grbovima on ne vidi kršenje Nagodbe nego izravnu 
posljedicu nezakonitosti nagodbenoga sustava uopće. Zato su mu dvojezični nat- 
pisi samo povod a ne i uzrok nemira. Kaže da zagrebački demonstranti — obrtni- 
ci, trgovci, radnici i mladi svih slojeva — znaju da čim više rade, tim manje imaju. 


4 
Bilo je i protužidovskih izgreda; Pavličević, 1980., 193-196, 309-312. 


5 
Isto, 192, 215, 223, 264-267 

Ističući na taj način društveni značaj nemira, Starčević misli da se tu radi “o ne- 
volji koja narodu oči izkapa, o bezzakonjih koja su narod nagnala u skrajnost".“ 
Nema dakle smisla niti odgovarati demonstrante niti poticati ih. Ipak, Starčević ne 
odbacuje mogućnost da se Stranka prava jednom postavi na čelo pokreta. “Samo 
kad uztreba mi ćemo Magjarom u toj njihovoj radnji pomoći, u radnji kojoj bi pos- 
ledak mogao biti da takodjer iz Ungarie nestane madjarskih nadpisah. Mi se toj 
budućnosti neveselimo, nismo ju želili, ali u njoj Hervatska nemože ništa izgubi- 
ti, pa kad Magjari tako hoće, budi volja njihova." Osnovna je Starčevićeva briga 
da se ne ponovi 1848., tj. da Austrija ne iskoristi te nemire u svom interesu. Tvr- 
di, štoviše, da je ona namjerno gurnula Mađare da izvjese nezakonite natpise. I 
Austrija i Mađari hrvatski su neprijatelji, pa “ako se njih dva pograbe neka se na- 
ganjaju", a Hrvati moraju biti pametni i čuvati svoje interese. “Ali demonstranti 
neka paze, otačbenici koji mogu neka ih opominju, za-da strast neprevlada hladan 
razum: za-da se demonstraciami sam neprijatelj nepokoristi.'" 


Izjavu Narodne stranke od 17. kolovoza Starčević dakako ocjenjuje nega- 
tivno, drži da je nelogična, da “samo razjaruje proti Magjarom“ i da je prouzro- 
kovana strahom te struje da će odgovarati za svoja zlodjela.“ No Folnegović u toj 
izjavi i općem otporu protiv mađarskih nezakonitosti nalazi uvjete za suradnju 
stranaka. Bez dopuštenja vodstva odlazi na “dobrovoljni razgovor" s predstavni- 
cima Narodne stranke. Samo suradnjom stranaka mogu se ukloniti teške poslje- 
dice koje prijete od seljačkih nemira, izjavljuje on na sastanku. Predstavnici Na- 
rodne stranke odgovaraju Folnegoviću da ne žele imati posla s pravašima dok oni 
ne prihvate Nagodbu. U međuvremenu zahtijevaju da prestanu buniti narod. Kao 
i Starčević, Folnegović tvrdi da je nemire izazvao nagodbeni sustav a ne Stranka 
prava. Unatoč rezerviranu držanju predstavnika Narodne stranke, Folnegović 
misli da joj Stranka prava ne bi smjela smetati u njezinu “poštenu radu". Starče- 
vić dakako osuđuje Folnegovićevu inicijativu i izjavljuje da Stranka prava nije 
dosad imala priliku ni da čini dobro ni da čini zlo, ali je odlučno ustajala protiv 
nagodbenoga sustava. Kada bi se pravaši povodom nemira povezali s drugim 
strankama, uzeli bi na sebe tuđe grijehe. Uostalom, držao je da je svaka suradnja 
među strankama besmislena dok se ne ukloni nagodbeni sustav. Folnegović je iz- 
vijestio o svom sastanku s prvacima Narodne stranke kao o osobnoj inicijativi, a 
i Starčević je dao spomenutu izjavu u svoje ime.* Nije dakle riječ o kolektivnom 


6 
Sloboda, 7. IX. 83. 


: | | 
Sloboda, 22, 24, 26, 29. VIII. 1883. 

zaključku vodstva. Dakako, Folnegovićev je pokušaj postao bespredmetan nakon 
izjave Narodne stranke 6. rujna u kojoj je ona odustala od svoje oštre osude ne- 
zakonitoga postupka mađarske vlade. Nije uspjela ni suradnja Stranke prava s 
Neodvisnom narodnom strankom. Sam Folnegović bio je dva puta kod komesa- 
ra Ramberga kojega je, čini se, uvjeravao da je program Stranke prava dinastičan. 
Zagrebački politički krugovi držali su da on jedva čeka da se riješi “tih prosta- 
kah'', Ante i Davida Starčevića.“ 

Režimski i mađarski tisak okrivljavali su za nemire “buntovničku" pa čak i 
“socijalističku" Stranku prava. Tvrdili su da su pravaši potakli seljake na iznuđiva- 
nje izjava od ljudi, osumnjičenih za prijateljstvo prema Mađarima, da su dobri Hr- 
vati. Stranci je prava prijetila ista sudbina kao nakon Rakovice. Progoni “stekliša* 
počeli su već za Mažuranića, a pogotovo za Pejačevićeva režima. Pazilo se, prim- 
jerice, da njihova agitacija ne obuhvati mlade učitelje, koji su im od javnih službe- 
nika bili najviše skloni. Čitanje Slobode moglo je izazvati oštre kazne." U tijeku 
1882. gotovo svaki drugi broj bio je zaplijenjen uz nekada opasne optužbe za ve- 
leizdaju i uvredu veličanstva. Režimske tvrdnje o pravaškom izazivanju nemira 
bile su samo djelomično opravdane jer je teško stanje seljaka stvaralo glavne uvje- 
te za eksploziju. No očigledno je da su pravaši bili važni akteri pri skidanju grbo- 
va s dvojezičnim natpisom u Zagrebu, što je s ponosom isticala i sama Sloboda. 
Nema podataka o ulozi pravaša prigodom nemira u Hrvatskom zagorju i u Prigor- 
ju. No pokret je imao značajnijega odjeka tamo gdje su postojale jače pravaške 
grupe: u Senju i Karlovcu, a zatim u Banskoj krajini, u Kostajnici i Petrinji. Tamo 
su naime nemiri izbili prije svega u onim kotarevima gdje je izborna borba u trav- 
nju 1883. bila posebno žestoka i gdje su pobijedili vladini kandidati. Kao organi- 
zatori nemira istakli su se pravaši iz Kostajnice koji su, čini se, imali vezu sa sr- 
pskim protivnicima režimske stranke. Držalo se da je Kostajničane podupirao 
urednik Slobode Gavro Griinhut.'* Očigledno su pravaši svojom propagandom pro- 
tiv nagodbenoga sustava uznemirivali puk ali se optuženicima u parnicama nije 
moglo dokazati poticanje na bunu pa su dobili male kazne ili su oslobođeni. Ni 
kasnije istrage po naređenju Khuena-Hederv&ryja nisu dale rezultate. 


Imenovanjem komesara Franjo Josip je prihvatio tvrdnju Mađarskoga mi- 
nistarskoga vijeća da je ono s Ugarskim saborom jedini tumač Nagodbe, da dak- 


10 
SO Brlić-Strossmayeru, 30. XI. 1883. 

Dva mlada bjelovarska učitelja maknuta su iz škole a corpus delicti je fotografija koja ih pri- 
kazuje kako čitaju Slobodu. Hrvatski državni arhiv, Predsjedništvo zemaljske vlade 110/VI. 

le ustavni sustav ovisi o njima i da ga mogu ukinuti kada to žele te da Hrvatski sa- 
bor i ban nemaju pri tome nikakva posla. Ipak nije sasvim uvažio mađarske želje 
jer je za komesara postavio austrijskoga generala Ramberga, očigledno s nalogom 
da pacifikaciju u interesu mađarske vlade obavi na što blaži način. Obje opozici- 
je hvalile su ga što je u tijeku svoje tromjesečne vlasti uklonio mnoge zloporabe 
mađarskih i hrvatskih organa i pokušao materijalno pomoći puku. Uklonio je neke 
posljedice progona opozicije od strane Pejačevićeve vlade. Tako je ukinuo zabra- 
nu prakse odvjetnicima koji su potpisali izborni proglas Stranke prava 1881. Poh- 
valio ga je štoviše i sam Ante Starčević koji je inače u svakom Austrijancu vidio 
iskonsko i nepopravljivo zlo, da je kao tuđinac u kratko vrijeme uradio više dob- 
ra od banova i tobožnjih rodoljuba.“ Zbog takve “oduševljene apoteoze" komesa- 
ru, pripadnici režimske stranke predbacivali su opozicijama krajnju nedoslj ednost. 
No mađarska je vlada nastojala što prije postaviti bana na kojega bi se mogla pot- 
puno osloniti. Takvoga je našla u osobi mladoga slavonskoga velikaša, grofa Karo- 
lya Khuen-Hederv4ryja (u Hrvatskoj se službeno zvao Dragutin), koji je pr 
ljen za bana kraljevim ručnim pismom od 1. prosinca 1883. 


Istodobno je došlo do značajne prekretnice u djelatnosti Stranke prava. 
Naime, unatoč velikoj opasnosti za njezin opstanak zbog uvjerenja režimskih či- 
nitelja, a i javnoga mišljenja, da su pravaši glavni začetnici nemira, Sloboda se iZ 
Sušaka preselila u Zagreb gdje je od 2. siječnja 1884. počela izlaziti kao dnevnik, 
pa je već samim tim mogla proširiti svoju agitaciju. Novi urednik, Fran Folnego- 
vić, u uvodniku prvoga broja jasno je dao do znanja da će slijediti Starčevićev pra- 
vac i hrabro zastupati ideju hrvatske državne neodvisnosti i da neće zlorabiti list 
za sitnice, osobne zadjevice ili lokalne prepirke. Drugim riječima, nastojat će 
učvrstiti jednoobrazni smjer lista, tj. neće zaoštravati postojeće razlike između 
Starčevićeva i svoga mišljenja, odnosno između pojedinih pripadnika vodstva. 
Prazninu koja je nastala selidbom Slobode u Zagreb, djelomično je popunila po- 
java Kvarnera u Bakru. List je neko vrijeme zastupao Barčićev pravac. Tako se 
ipak otvorila mogućnost da nesuglasice unutar vodstva prodru u javnost. Među- 
tim, utjecaj Stranke prava ojačao je u Saboru dolaskom zastupnika bivše Krajine, 
a prevladao je Starčevićev duh. Tumačenje ideja Stranke prava Starčević je prije 
svega prepustio Folnegoviću, Barčiću, Tuškanu i Davidu Starčeviću dok se on naj- 
više bavio pisanjem često zaplijenjenih vanjskopolitičkih članaka u Slobodi. 

Čin imenovanja Khuena-Hćdervaryja za bana nije, dakako, značio vraća- 
nje nagodbene ustavnosti jer su na snazi ostali kraljevo ručno pismo od 4. rujna 
1883. o uvođenju komesarijata i zaključak Ugarskoga sabora od 10. listopada 
koji to odobrava. Zato je zadaća Hrvatskoga sabora, sazvanoga za 17. prosinca 
1883., da raščisti pitanje je li nagodbeni sustav kao skup pravnih ustanova uopće 
moguć kada mađarska vlada drži da ovisi o njezinoj dobroj volji hoće li ga se dr- 

žati ili neće. Saziv Sabora dakle nije značio povratak ustava nego koncesiju mi- 
nistra predsjednika koju je u svako doba mogao povući. Zato je Nsodvisna na- 
rodna stranka zahtijevala odlučan postupak u vezi s tim pitanjem i odbijanje zas- 
tupnika Hrvatskoga sabora da sudjeluju u Ugarskom saboru dok ovaj ne opozo- 
Ve svoju odluku od 10. listopada 1883. Režimska Narodna stranka nije mogla pri- 
jeći preko svoje bivše osude nezakonitosti komesarijata i ostalih povreda Nagod- 
be, ali ju je u dogovoru s novim banom do krajnosti razvodnila i zatim prepusti- 
la Hrvatskom kraljevinskom odboru. Držeći se Starčevićeva pravca, zastupnici 
Stranke prava uvjereni su da nagodbeni sustav kao takav izaziva sve ono što se 
naziva “povredama Nagodbe i da je zato besmisleno nastojati da se on održi u 
svojoj čistoći ili “popravi". U svim su govorima ponavljali da ga treba bezuvjet- 
no ukloniti. Međutim, našli su se ponekad na strani Neodvisne narodne stranke 
jer su željeli da njihovi pristalice shvate pogubnost nagodbenoga sustava, a to se 
najbolje moglo postići upravo saborskim raspravama o tim povredama. 

Već na prvoj sjednici pravaška je struja pokazala stil i značaj svojih istu- 
pa. Nakon što je pročitana Khuenova obavijest Saboru da ga je kralj ručnim pis- 
mom imenovao banom i povjerenikom za Krajinu, Folnegović je zahtijevao da se 
čita i njegova zakletva kao hrvatskoga bana. Kada mu je predsjednik odgovorio 
da ban polaže kralju zakletvu koju ne može priopćiti Saboru, počeli su prvi iz- 
gredi Davida Starčevića koji postaju osnovno obilježje i sadržaj njegove sabor- 
ske djelatnosti. Običaj je bio da zastupnici stoje kod čitanja “previšnjeg" ručno- 
ga pisma, no saborski zapisnik bilježi da “skrajnja ljevica sjeda", što je dakako 
poslužilo kao dokaz “antidinastičkih" tendencija Stranke prava. No, kako su pra- 
vaši poslije izjavili, oni sjede zato da bi pokazali kako je Hrvatski sabor ravnop- 
ravan partner hrvatskoga kralja, a ne skup podanika. U ime Stranke barun Ruka- 
vina se suprotstavio prijedlogu da saborska delegacija svečano uvede u saborni- 
cu novoga bana, tj. da iskaže onu počast “javnomu magjarskomu činovniku" koju 
su Hrvati nekada davali svojim banovima i velikodostojnicima kao namjesnicima 
hrvatskoga kralja. 


Svečano uvedeni Khuen-Hedervary u svojoj je izjavi zahtijevao od Sabo- 
ra “čuvstvo za cjelokupnost kraljevinah" krune Sv. Stjepana i obećao je da će se, 
u tom slučaju, založiti za poboljšanje gospodarskoga stanja u granicama samoup- 
rave, odnosno da će zamoliti “zajedničku ugarsku"? vladu da pomogne u pitanji- 
ma koja pripadaju njezinu djelokrugu, što će ona najpripravnije učiniti. Khuen iz- 
javljuje da je vjeran kralju, državi (tj. Ugarskoj), narodu i zakonu, a ljubi domo- 
vinu svoga djetinjstva (Slavoniju).“ Jasno je dakle da se on drži isključivo inte- 
resa ministra predsjednika, da ne uzima u obzir odgovornost bana prema Hrvat- 
skome saboru i da bi, štoviše, mogao vladati bez njega kada ga većina ne bi po- 
dupirala. Prema tome, Khuenova izjava potpuno odgovara namjerama mađarske 

vlade da novi ban bude isključivo izvršitelj njezine volje a ne i predstavnik hrvat- 
ske autonomije. Khuenova je zadaća da mađarske interese osigura djelomičnim 
ukidanjem onih Mažuranićevih upravnih i sudbenih zakona koji su, uz moderni- 
zaciju, jačali hrvatsku autonomiju. U tome je, uz pomoć Narodne stranke, već na 
kraju saborske periode 1881.—84. postigao prve rezultate, a svoj Cilj je ostvario 
do kraja saborske periode 1884.—87.'* Valja naglasiti da je Khuen prvi ban “vo- 
đa" većine. On je u Saboru često i sam izravno reagirao na istupe opozicijskih 
zastupnika ili na vješt način opravdavao svoje poteze, tako da su ga govornici ve- 
ćine samo slijedili ili oponašali. Dakako, zastupnicima opozicije Khuen je samo 
mađarski činovnik a ne ban. Zato su ga saborski govornici često nazivali “tudi- 
ncem* koji izvršava peštanske naloge, pa im je saborski predsjednik dijelio uko- 
re ili im oduzimao riječ. 

Već na prvoj saborskoj sjednici Kosta Vojnović je u ime Neodvisne narod- 
ne stranke predložio da se hitno postavi na dnevni red izbor odbora jedanaestori- 
ce koji će ispitati povredu ustava učinjenu kraljevim imenovanjem komesara 4. 
rujna 1883. te odobrenjem Ugarskoga sabora 10. listopada 1883. svih postupaka 
vlade u Hrvatskoj, a pogotovo izjavom Tisze da ima i ubuduće pravo obustaviti 
ustav. Pravaški zastupnici nisu potpisali Vojnovićev prijedlog jer nisu priznavali 
Nagodbu kao zakon pa nisu niti mogli zahtijevati da se ona u potpunosti održa- 
va. Bit Vojnovićeva prijedloga sastojala se u mišljenju da Sabor mora obustaviti 
svoj rad (osim verifikacije krajiških zastupnika) dok se ne riješi životno pitanje 
hrvatske autonomije: ovisi li ustav samo o dobroj volji ministra predsjednika ili 
je to dvostrani ugovor ravnopravnih partnera. Khuen nije onemogućio izbor od- 
bora prema Vojnovićevu prijedlogu. Njegova taktika je da najprije postigne odu- 
govlačenje rasprave o odborovu izvještaju, a poslije zaključak koji bi mađarskoj 
vladi bio prihvatljiv. Za provođenje te zamisli izabrao je srpskoga zastupnika 
Svetozara Kuševića koji je predložio da izvještaj dođe na dnevni red tek nakon 
rasprave o indemnitetu (o odobrenju vladi da može šest mjeseci raspolagati nov- 
čanim sredstvima iako nije sastavljen budžet). Vojnovićev prijedlog prihvaćen je 


od većine s Kuševićevim “ispravkom".'“ 


Interpelacijama pripadnika Neodvisne narodne stranke pita se jesu li ne- 
zakoniti dvojezični grbovi izvješeni s Pejačevićevim znanjem, zahtijeva se od 
Khuena da se izjasni kako shvaća odgovornost bana i hoće li ponovno izvjesiti 
zakonite grbove s hrvatskim natpisom. Izjavivši da Stranka prava kao “demokra- 
tička stranka? ističe pogubnost “dualističnoga sustava", i to ne iz želje “za popu- 


16 

Tada je jasno pokazao kakav je njegov položaj jer je u vezi s potpuno oprečnim izvještajima 
Hrvatskoga i Ugarskoga kraljevinskoga odbora ostao “neutralan“, tj. postavio se na mađarsku 
stranu, pri čemu ga je Narodna stranka, iako je prihvatila izvještaj hrvatskoga kraljevinskoga 
odbora, i dalje podupirala. V. str. 517. 

larnost" nego zato što to mora činiti u interesu naroda, Barčić s pravom kaže da 
će vlada ignorirati spomenute interpelacije. Što može drugo uraditi “taj čovjek? 
kojemu je zadaća da utopi hrvatsku kraljevinu “u magjarskoj domovini".“ Među- 
tim Stranka prava nije mogla prijeći preko Vojnovićeva prijedloga iako se prema 
riječima novoga zastupnika iz Krajine, dr. Grge Tuškana, nije nadala njegovu us- 
pjehu jer se Nagodba uvijek tumači kako to Tisza želi. Povratak ustava treba zah- 
tijevati samo od “našega “ kralja, a Nagodba se ne može sanirati jer u njoj samoj 
leži propast. No kako narod ima pravo da nešto sazna o tim događajima, Stranka 
prava ipak glasuje za Vojnovićev prijedlog da se izabere odbor, ali ne vjeruje da 
će njegovi zaključci izazvati rješavanje tih životnih problema. ? 

Nakon žestokih rasprava o indemnitetu, te o osnovi zakona o opskrbi 
“oružničtva', došao je na dnevni red izvještaj odbora jedanaestorice. Njegova je 
većina predložila da se Sabor svečano ogradi od protuustavnoga i protuzakonito- 
ga čina ministra predsjednika u vezi s komesarijatom, da izjavi kako Ugarski sa- 
bor nije ovlašten na tumačenje nagodbenoga zakona jer Hrvatski sabor ima u tom 
pogledu jednako pravo. Zatim se nabrajaju ostale povrede Nagodbe 1 predlaže se 
vijećanje kraljevinskih odbora, pri čemu bi se Hrvatski kraljevinski odbor morao 
pobrinuti za “svestrano' održanje Nagodbe kao dvostranoga obvezatnoga ugovo- 
ra. Nabrojene su i neke povrede Nagodbe koje bi se mogle riješiti u sporazumu 
vlada kraljevina Dalmacije, Hrvatske i Slavonije i zajedničke vlade. Kosta Vojno- 
vić nije prošao u odboru s prijedlogom adrese koja je predstavljena kao novi prog- 
ram Neodvisne narodne stranke. Vojnović tumači neprekidne povrede Nagodbe, a 
pogotovo komesarijat, kao odreknuće mađarske vlade i sabora od nagodbenoga 
ugovora i drži da zato hrvatska strana, na temelju svoga državnoga prava, ima pra- 
vo zahtijevati preinaku odnosa s Ugarskom. Prema tome prijedlogu kraljevina Hr- 
vatska i kraljevina Ugarska sklopile bi kao dva ravnopravna kontrahenta novi ugo- 
vor. U njemu bi bili priznati kao zajednički samo oni poslovi koji su nužni za oču- 
vanje “zajedinstva" Austro-Ugarske. Time bi se, prema Vojnoviću, zakonitim pu- 
tem stvorili državnopravni odnosi koji bi osigurali narodnu i državnu individual- 
nost kraljevine Hrvatske (uključujući Dalmaciju i Rijeku) i “samosvojni život" hr- 
vatskoga naroda. Kada se dakle povrati “podpuna samouprava našoj skupnoj do- 
movini* u sklopu “raznolike? Habsburške Monarhije, onda će joj hrvatsko držav- 
no tijelo biti “naravnim izhodištem na iztok? jer će steći “privrženost tamošnjih 
narodah, koji će u samostalnosti ove srodne jim kraljevine nalaziti jamstvo svojoj 
narodnoj i državnoj neodvisnosti."*“ U dugom govoru Vojnović je obrazložio svo- 
ju “adresu? prije svega pokušajem analize katastrofalnoga financijskoga stanja 


18 
Isto, 22. XII. 1883. Barčićeva interpelacija zbog protuhrvatskih demonstracija na Rijeci. 


19 
Isto, 28. XII. 1883. 


20 
Isto, oba prijedloga na sjednici 14. I. 1884. 


416 


Narodni pokret 1883. i početak Khuenove vladavine. 


koje je već unaprijed odredio “nepravedan i ubitačan ključ? financijske nagodbe 
iz 1868. Posebno je osudio zabranu da hrvatski ustavni faktori dobiju uvid u pro- 
račun za tangentu (tj. za 45% svojih prihoda koje Hrvatska dobiva za autonomne 
poslove). Rekao je da program “ljevice, ovako u obćenitih linijah jest program cie- 
le Hrvatske, o tom nema dvojbe". Pozvao je “desnicu? da ne stavi na vagu poje- 
dine riječi koje “čuvstvo i ogorčeno rodoljublje' izazivaju “kod naše skrajnje opo- 
zicije“, tj. Stranke prava, za koju kaže da nije nelojalna prema dinastiji jer nema 
nijedne stranke “koja se neklanja duboko svome kralju hrvatskomu". Vojnović ne 
poriče Stranci prava “plemenitost ideje" zajedničke hrvatskome narodu ali ističe 
da njezini predstavnici nisu nikada izjavili kojim konkretnim sredstvima kane pos- 
tići svoj cilj. Vojnović se poziva na krunsku zavjernicu iz 1867. pa se vjerojatno 
nada da bi vladar mogao upotrijebiti svoju moć u korist Hrvatske. U svakom slu- 
čaju, uvjeren je da njegov program ima više izgleda nego onaj “desnice i skrajnje 
ljevice" jer je državnopravno i financijski izvediv, bio bi u interesu Monarhije i 
Ugarske i olakšao bi sjedinjenje Dalmacije i Rijeke s banskom Hrvatskom.“ 


Pravaški zastupnici nisu sudjelovali u raspravi o odborovu izvješću u skla- 
du sa Starčevićevim načelom nepriznavanja Nagodbe. No to je trebalo naglasiti i 
odgovoriti Vojnoviću i drugim govornicima koji su napali Stranku prava. Za tu je 
zadaću odabran Folnegović koji je već prije, u vezi s indemnitetom, održao go- 
Vor u pravovjernomu starčevićanskom duhu, dok je stvarno bio blizak novomu 
programu Neodvisne narodne stranke i uopće pokušajima rješavanja hrvatskoga 
pitanja unutar Monarhije. U ime Stranke prava on izjavljuje da će se njezini zas- 
tupnici ustegnti od glasanja o prijedlogu odbora i o protuprijedlogu. Najprije je 
odgovorio kritičarima Stranke prava. Režimski govornik dr. Lavoslav Šram nag- 
lasio je “političko-socijalnu narav" Stranke prava i povećanje njezinih pristalica 
među slojevima koje bije materijalna nevolja jer je u “odnošaju družtva i države 
nastala silna kriza“. Misli, štoviše, da i u Narodnoj stranci ima pojedinaca koji bi 
prihvatili pravaški program kada bi vjerovali da je on moguć. Kaže da nije do- 
voljno samo izražavati želje i zato pita Stranku prava kako misli ostvariti svoj 
program. Folnegović prije svega ističe da Stranka prava nije “socialistična" i da 
bi se sve stranke morale brinuti da narod ima kruha i zato biti “socijalno-politič- 
ke". Kaže da se opaža približenje Stranke prava i Neodvisne narodne stranke i da 
svi pitaju kada će gospoda neodvišnjaci stupiti u Stranku prava jer nitko ne pret- 


postavlja obratnu mogućnost. Vojnovićev program otkaza Nagodbe drži nemogu- 


ćim jer nije riječ o ugovoru ravnopravnih činitelja. Uostalom, Tisza je tu Nagod- 
bu već otkazao pa Stranka prava želi da se već jednom dokrajče opsjene i iluzije 
u vezi s njome. Žestoko je odgovorio srpskome zastupniku Đuri Đurkoviću koji 
je optužio pravaše da su šovinisti, da su izveli politiku “na sokak i u krčmu? i da 
govore “kroz sve prozore" sabornice. 


21 
Isto, Vojnovićev govor 15. I. 1884. 

U Starčevićevu duhu Folnegović je odgovorio na kritike da Stranka pra- 
va, doduše, zahtijeva da se dokine nagodbeni sustav ali da uopće nema prog- 
ram za budući odnos Hrvatske prema ostalim zemljama Monarhije. Kaže da 
protivnici pretpostavljaju da će kralj i Mađari priznati da Hrvatska ima pravo . 
na cjelokupnost i državnu neovisnost. No Stranka prava drži da se za to prizna- 
nje tek mora boriti. Poziva se na Starčevićev nacrt adrese 1878. prema kojemu 
će Stranka prava doista vjerovati da se želi uskrisiti narodno pravo kraljevine 
Hrvatske tek kada se bude sastao Sabor sastavljen na temelju općega prava gla- 
sa, a sa zastupnicima Banske Hrvatske, Krajine i Dalmacije. Tada će se, prema 
Folnegoviću, moći brzo i lako izraditi modus realizacije programa Stranke pra- 
va. Dok postoji sadašnja saborska većina, to nije moguće pa Stranka prava os- 
taje kod spomenute Starčevićeve adrese, drugim riječima ona samo kontinuira- 
no prosvjeduje i očekuje rješenje izvana.“ Od strane Neodvisne narodne stran- 
ke Mato Ivić je rekao Folnegoviću da se, doduše, ne može ništa djelotvorno 
učiniti ali da se ipak ne smije napustiti rad na ustavnome polju. Pravaši svojom 
taktikom negacije ne koriste narodu nego postaju sukrivci njegova propadanja. 
Zato poziva Stranku prava na slogu i drži da je njezin ideal zapravo prihvaćen 
od “nas svih" ali suradnja nije moguća jer ona ne želi sudjelovati u suzbijanju 
neprijateljskih napada, dok Neodvisna narodna stranka nastoji postupno posti- 
ći poboljšanja.“ 

Izvještaj saborskoga odbora koji osuđuje ministra predsjednika i navo- 
di brojne povrede Nagodbe protivan je interesu mađarske vlade. Zato se 20. si- 
ječnja 1884. rasprava prekida kraljevim reskriptom kojim se odgađaju sabor- 
ske sjednice da bi onda u lipnju Khuen postigao rješenje koje je odgovaralo 
Tiszi. 

Uvod u verifikacije mandata zastupnika iz bivše Krajine dala je izjava 
krajiških zastupnika Stranke prava, jedinog zastupnika Neodvisne narodne 
stranke dr. Gjure Pilara i nekih drugih kojom oni odbijaju priznati pravovalja- 
nost Nagodbe i državnopravnih promjena štetnih za narod a urađenih bez sud- 
jelovanja zastupnika Krajine, pa će nastojati da se one izmijene ustavnim pu- 
tem. Potpredsjednik Sabora Mirko Hrvat odbio je primiti izjavu uperenu protiv 
državnopravnoga temelja, a pozvao je na red Grgu Tuškana zbog neparlamen- 
tarnih izraza, kada je ovaj, uz pljesak “ljevice? 1 galerija, izjavio da oni krajiš- 
ki zastupnici koji nisu potpisali spomenutu izjavu, nisu predstavnici krajiškoga 
naroda.“ U tom užarenom ozračju Starčević je interpelirao vladu pitanjem što 


22 
Isto, 16.1. 1884. 


23 
Isto, 20. [. 1884. 


24 
Isto, 19. XN. 1883. 

će poduzeti protiv nastojanja da “Šumbreg" (Žumberak) “bude od naše kralje- 


vine odcepljen?.? 


Na spomenutu pravašku izjavu odgovorilo je dvadeset krajiških zastupni- 
ka, prije svega Srba i pripadnika režimske stranke, ali i “divljaka" kao što je bio 
Ivan Kukuljević. Oni prihvaćaju postojeći državnopravni temelj, a zahtijevaju da 
se ukine institucija kraljevskoga povjerenika za Krajinu, da se neki štetni zakoni, 
stvoreni bez sudjelovanja Krajine, izmijene ustavnim putem i da se posebna pra- 
va i pogodnosti u Krajini i unaprijed sačuvaju. Dr. Bogdan Medaković odbija pri- 
jedlog verifikacijskoga odbora jer ne vodi računa o posebnu položaju krajiških 
zastupnika, tj. o činjenici da je Sabor radio bez privole Krajine. Gdje narod ne 
odlučuje, ne može biti riječ o “representativnoj sistemi“. Kaže da je “fikcija" sli- 
jepo se držati historijskoga prava (što čini izjava opozicijskih krajiških zastupni- 
ka). Poziva “gospodu s one strane, koja se tako rado s narodom identifikuju" da 
nos “s imenom svojim srbskim (podcrtao Medaković) koje će proti svakom nasr- 
taju očuvati znati.“ | 


Nakon napete rasprave o verifikaciji krajiških mandata zbog nametnutoga 
izbornoga reda, “parlamentarnoga absolutizma* i brojnih zloupotreba, većina je 
odobrila verifikaciju uz zahtjev da vlada predloži Saboru zakonsku osnovu o iz- 
bornome redu za cijelo sjedinjeno područje i da se ukine komesarijat. Ovo prvo 
nije se dogodilo jer je većina prije raspusta Sabora morala odobriti nametnuti iz- 
borni red za Krajinu i za buduće izbore. No Tisza više nije imao razloga ne udo- 
voljiti želji za ukinućem komesarijata za Krajinu jer je sada imao jamstvo da će 
Khuen kao ban zajedno s većinom postupati u skladu s njegovim zahtjevima. 
Zato je kralj u svom ručnom pismu od 25. prosinca 1883. na Tiszin prijedlog li- 
šio bana časti povjerenika za bivšu Krajinu. Mogao je dakle upravljati krajiškim 
poslovima kao ban. 

Vidjeli smo da se djelatnost zastupnika Stranke prava svodila na prosvje- 
de protiv nezakonitoga stanja i štetnih postupaka u svrhu pouke naroda. To je po- 
kazao Ante Starčević svojim istupima prije dolaska krajiških zastupnika 1 Davi- 
da Starčevića u Sabor. Oštrim riječima, sarkazmom i grubim izrazima žigosao je 
postojeće stanje, izložio se ukorima predsjedništva ali je uvijek pokazao dosto- 
janstveno držanje. Međutim, David Starčević je načelo negacije svoga strica sveo 
na psovke bez ulaženja u probleme na dnevnome redu, na izgrede, stalne upadi- 
ce pri govorima drugih zastupnika, pa je uz odobravanje pravaških zastupnika i 

Djela I, 19. XII. 1883., 239-240. Riječ je o predstavci za utjelovljenje Žumberka Kranjskoj 
koja je spriječila tamošnje izbore. Kraljevskim reskriptom od 25. XII. 1883. privremene od- 
redbe u vezi sa žumberačkim kotarom i općinom Marindol ostale su i dalje na snazi. 

pljesak galerija stvarao ozračje neprekidne graje i galame, te razbuktalih strasti. 
Mora se pretpostaviti da je Ante Starčević to odobravao jer bi ga mogao lako 
zaustaviti da je htio. Vjerojatno to nije uradio zato jer je David zbog svojih pros- 
tih izraza, koje je svatko u svom ogorčenju želio upraviti na račun mrskih madđar- 
skih eksponenata, i svoje borbenosti postao najpopularniji zastupnik Stranke 
prava, gotovo idol među njezinim simpatizerima u malome građanstvu i u širim 
slojevima. No s druge strane ometanje saborskoga rada moglo je dati povoda Tis- 
zi da od kralja zahtijeva raspust Sabora. Međutim, ipak se nije u to upustio nego 
se zadovoljio Khuenovim pokušajima da likvidira Davidovu političku ulogu naj- 
prije njegovim izbacivanjem s određenoga broja sjednica. Režim je Davida na taj 
način pretvorio u pučkoga junaka ali je već na početku idućega saborskoga zas- 
jedanja novim pravilnikom onemogućio pravašku agitaciju bučnom taktikom ne- 
gacije koja se nije mogla provoditi niti u tisku zbog stalnih zapljena. 


Prvi Davidov ispad desio se 19. prosinca 1883. u debati o verifikaciji kra- 
jiških zastupnika, kada je kritizirao predsjednikov postupak sa saborskim pos- 
lovnikom a odgovorio je na uznemirenje u povodu svojih izjava povikom: “Mo- 
lim posluh, jer ja neću nijednoga slušati i prije ćemo se potući i krv će teći." Na 
predsjednikov postupak s poslovnikom reagirali su u ime Neodvisne narodne 
stranke dr. Marijan Derenčin te Folnegović, a predsjednik sjednice Mirko Hrvat 
dao je zbog buke i “povladjivanja" isprazniti jednu galeriju, a onda je prekinuo 
sjednicu. Zagrebački kanonik dr. Marko Lončarić predložio je na sjednici 21. 
prosinca 1883. da se Davidu Starčeviću i Franji Pilepiću dade ukor jer su povri- 
jedili dostojanstvo Sabora i predsjedništva te da se isključe na osam sjednica. Na- 
kon toga održana je tajna sjednica. Pilepić je drugi dan u dugom govoru nastojao 
opravdati uzroke zbog kojih se “razžestio", a David je u svojoj obrani okrivio vla- 
du za grozno stanje u zemlji jer ona, uz ostalo, štiti krađu 1 otimačinu, a većinu 
je optužio da se u Pešti klanja i liže pete Mađarima. Tvrdi da su ga denuncirali 
kod kralja ali kad bi svi državljani radili za istinu, pravo, narod i prijestolje, Aus- 
trija ne bi bila u položaju u koji “ste je doveli kroz vaš švindel". Uz ostalo je osu- 
dio Srbe (“Vi Srbi") da podupiru vladu iako im je na čelo postavljen patrijarh 
gori od svakoga Mađara (German Anđelić eksponent mađarske vlade). No 1 za 
zagrebačkoga nadbiskupa, kardinala Mihalovića, rekao je da je po imenu naš 
čovjek (bio je Mađar) ali da je veći “zlotvor"? nego ijedan Mađar. Davidov je bi- 
jes na zagrebačkoga nadbiskupa razumljiv jer ga je za isključenje predložio pri- 
padnik njegova užega kruga, kanonik Lončarić. I poslije je optužio Mihalovića 
da od svoga bogatstva ne daje dovoljno za narod i da je “korteš magjarski"." S 
glasovima većine primljen je prijedlog da se David Starčević 1 Pilepić isključe na 


27 

Isto, 22. XII. 1883. i 4. VII. 1884. I neodvišnjački zastupnik Mato Ivić osuđivao je politiku 
nadbiskupa Mihalovića (isto, 30. XII. 1883.), a u kardinalovu je obranu ustao kanonik dr. Stje- 
pan Vučetić, istaknuti pripadnik režimske stranke (isto, 4. VII. 1884.). 

osam sjednica. Jedini velikaš u Stranci prava, barun Rukavina, kaže da je David 
upravo nakon toga izbacivanja postao najpopularniji “medju svimi nami u naro- 
du? kojemu pripisuje izjavu: “...samo David zna istinu kazati, vi ste svi mlitavci 
i ništa ne znate.“ 


Kada se David Starčević nakon isključenja vratio u sabornicu, svojim je 
ponašanjem, vikom i ispadima protiv pojedinih govornika opet izazvao prekid 
sjednice. U debati o indemnitetu ponovno je govorio o lupežima, otimačini 1 pri- 
jevari ne samo naroda nego i kralja te Mađara, o teškom stanju siromaha kojima 
bogataši otimlju sve. Prijetio je većini da će loše proći kada je narod pozove na 
odgovornost. U debati u povodu zakonske osnove o opskrbi oružništva kojom se 
želi pripremiti tlo da se oružništvo podvrgne mađarskome ministarstvu domob- 
ranstva, ponovno je došlo do velike buke i “gungule". Predsjednik sjednice i pot- 
predsjednik Sabora Mirko Hrvat optužio je pravaše za “despotizam" jer žele za 
sebe uzurpirati slobodu govora. Zbog vike pravaša, nije mogao proglasiti rezultat 
glasovanja pa je prekinuo sjednicu. Saborski zapisnik pri tome bilježi: “Na triemu 
gospojinskom i na trećem burni pljesak i povladjivanje" pravašima. S obzirom na 
druge slične obavijesti, čini se da je Stranka prava imala simpatizere među žena- 
ma. Ponovno je Lončarić predložio da se David i još šest pravaških zastupnika 1s- 
ključi s osam sjednica. U tajnoj su sjednici ovi izgredi “sveobće osudjen1" kao na- 
silje, a većina je primila izjavu Mirka Hrvata da će upotrij ebiti iznimna sredstva 
kako bi se očuvala “sloboda saborskih razprava i glasovanja" ako se to ponovi. 
Lončarić je zatim povukao svoj prijedlog osim za Davida Starčevića. “Dovoljna 
većina" (tj. sumnjiva većina) ustaje za prijedlog da se on isključi na osam sjedni- 
ca, pa je predsjednik uz “silnu buku" zahtijevao da ustanu oni koji su protiv toga 
prijedloga, ali se digla “manjina. Komentar Davida bio je da je ponosan što nije 
“dionik izdajah vaših". Saborski izgredi imali su posljedicu i na ulici. Skupina 
mladića fizički je napala saborskoga predsjednika Mirka Hrvata, a i drugi zastup- 
nici doživjeli su na ulici pogrde. Nakon toga su pred Sabor postavljeni vojnici.“ 

Najvažnije načelne govore za Stranku prava održali su Barčić i Folnegović 


u raspravi o indemnitetu“' Osuđujući Khuenovo imenovanje “kao posebnoga 
osobnoga pouzdanika" ministra predsjednika s “ubitačnim programom“ da u Hr- 


28 

Isto, 23. VI. 1884. 

Isto, 10. [., 13. [., 14. I. 1884. 
30 


Isto, 17. 1. 1884. Khuen se na početku svoje vladavine kolebao u upotrebi nezakonitih mjera u 
Saboru. Kada ga je predsjedništvo zamolilo da odobri prisutnost oružnika u sabornici, najpri- 
je je odbio, ali je nakon konzultacije s Tiszom na to pristao. Hrvatski državni arhiv, Predsjed- 
ništvo zemaljske vlade sv. 159/5507, 5525, 5563. 

vatskoj ostvari “državnu magjarsku ideu", Barčić prosvjeduje u ime “našega na- 
roda“, tj. onoga “od Marice do Bojane, od Balkana do Egejskoga mora". Na tom 
prostoru, prema Barčiću, stanuje jedan te isti narod s jednim jezikom, koji je bit- 
no obilježje naroda “muhamedanskoga'', pravoslavnoga i katoličkoga vjerozako- 
na. Kaže, štoviše, da samo onaj načelnik vlade zaslužuje povjerenje koji će u ok- 
viru svoje vlasti izvesti “jedinstvo 1 oslobodjenje našega naroda". Spomenuta 
ideja postoji u narodu i samo čeka “da ustane genij koji će iznaći oblik njezina 
ostvarenja“. Tu “veličanstvenu ideu" već su htjeli provesti u život bugarski car Si- 
meon, srpski Dušan “veliki? i hrvatski kralj Krešimir “veliki. “Kraljevina Ilirija 
Napoleona I., ilirska pokrajina, jugoslavenska, velika Hrvatska, velika Srbska, 
nisu drugo nego pojavi, kao pokusi, kojimi naš narod dokazuje, da u njem živi 
težnja svoga oslobodjenja i jedinstva." Taj je cilj, uz različita sredstva, Barčić pri- 
pisao srpskim i bugarskim političarima, a od Hrvata Strossmayeru, Mihi Klaiću 
i Starčeviću. Razumljivi su mu zato zahtjevi kao što su “veliko srbstvo“, trijali- 
zam u Habsburškoj Monarhiji te personalna unija zemalja pod habsburškim žez- 
lom. No dok je, za razliku od Starčevića, Barčić dopuštao srpsko ime na Balka- 
nu, odbio ga je u samoj Hrvatskoj. Osudio je zastupnike “pravoslavne vjere koji 
se Srbi grade" što su putem svoga nezavisnoga kluba izjavili da će podupirati vla- 
du, tj. što žele Mađarima žrtvovati hrvatsko državno pravo. No ako “zavirimo u 
dogodovštinu', vidimo da su vjekovni neprijatelji Srbije, “toga Piemonta balkan- 
skih težnjah'', Mađari i Austrija. Austro-mađarska politika je “učinila mladjahnu 
kraljevinu Srbiju vazalom' (tj. Srbija je Berlinskim ugovorom došla pod interes- 
nu sferu Austro-Ugarske). Barčić poručuje “braći pravoslavnoj" da na području 
od Bojane do Marice doduše živi jedan narod “s etnografičkoga gledišta". “Ali u 
Hrvatskoj specifično-politički narod je za sada izključivo hrvatski, kao u srbskoj 
kraljevini specifično-politički narod je za sada izključivo srbski. Samo neprija- 
telj naše zajedničke srećne budućnosti može tomu prigovoriti i proti tomu raditi, 
te nas ovdje u dva politička naroda razdieliti. Boje naše zastave su istovjetne sa 
bojami srbske zastave, samo su različito razporedane. Držeći u hrvatskoj kralje- 
vini visoko hrvatsku zastavu, koracajmo složno putem našega ujedinjenja i oslo- | 
bodjenja pa kada se sastanemo sa našom braćom iz Srbije, lahko ćemo odlučiti, 
kako će se imati razporediti boje naše zajedničke zastave.?? 


Barčiću je odgovorio najvažniji glasnogovornik Khuenove struje s hrvat- 
ske strane — Josip Miškatović.* Kada su on i njegovi prijatelji (u nekadašnjoj Na- 
rodnoj stranci) gojili simpatije prema “slavenskim narodom'', Barčićeva stranka 
im je prišila “ime slavosrbske pasmine". Pita zato je li Barčić još uvijek član te 
stranke. Ako, prema Barčiću, svi velikani prošlosti nisu uspjeli, kojim bi oruđem 
sadašnja generacija mogla podići “tu veličanstvenu sgradu jedinstva.' Kako to da 
se Barčić klanja spomenutim bugarskim, srpskim i hrvatskim političarima kada 

zna da svaki od njih traži prvenstvo za svoj vlastiti politički narod. No Miškato- 
vić kaže da Barčićevi drugovi imaju drugo sredstvo da postignu svoje ciljeve, 
naime “toljagu? koju je hrvatski seljak već uzeo u svoje ruke. No upravo ova one- 
mogućava ustavno uređenje i može dovesti do uprave tuđina. On je dakle, kao 1 
režimski i mađarski tisak, proglasio pravaše začetnicima izgreda seljaka u Narod- 
nom pokretu. 


Barčiću je sa srpske strane odgovorio Stevo Popović.“ Tvrdio je da opozi- 
cija, a pogotovo pravaši, debatom nedostojnom obrazovanih ljudi, odugovlače 
raspravu i denunciraju stranke i osobe. Barčić je prikazao Srbe kao janjičare ma- 
đarske državne ideje jer stoje na zakonu i zakonitosti. Uzrok što Srbi ne mogu 
biti sa Strankom prava leži u “bratskom srdcu? Barčića koji ih ne naziva narod- 
nim imenom nego prema konfesionalnoj razlici, “kao da smo na koncilu". Ruga 
se Barčiću koji ne želi votirati indemnitet vladi dok se ova ne založi za uje- 
dinjenje naroda koji živi između Egejskoga mora i Balkana, Marice i Jadrana. Po- 
pović kaže da to nije jedan narod nego da su to Bugari, Srbi i Hrvati, narodi sa 
zasebnom individualnosti i povijesti, a spomenuti vladari zalagali su se za svoje 
vlastite narodne ideje. Ako Barčić ne može izgovoriti srpsko ime, a ne odriče se 
svoje narodne individualnosti, kako on zamišlja to tobožnje jedinstvo? Zato Po- 
pović kaže da je taj program nebulozan i neizvediv. Valja spomenuti da su 1 zas- 
tupnici Neodvisne narodne stranke oštro osuđivali srpski klub zbog njegova po- 
dupiranja režima. Sveučilišni profesor dr. Franjo Marković optužio ih je da pris- 
taju uz Mađare, iako ovi u Ugarskoj istiskuju srpski jezik i čine nasilja protiv sr- 
pskoga naroda, da negiraju “prirodno i historično pravo hrvatskoga naroda...", da 
nikada ne nazivaju hrvatski narod i sabor njegovim imenom, da zahtijevaju za 
sebe poseban položaj i da, zapravo, nastavljaju s nekadašnjim tvrdnjama iz Ka- 
radžićeva spisa “Srbi svi i svuda" da hrvatski narod ne postoji.“ 


Barčićeve teze o narodu na južnoslavenskom prostoru zacijelo nisu u skla- 
du sa Starčevićevim učenjem. Barčić drži razumljivim i legitimnim pojmove “ju- 
goslavenski?" i “velikosrpski", ne osuđuje ilirsko ime, priznaje postojanje politič- 
koga naroda u Srbiji i čak kaže da je ona “Piemont balkanskih težnja“, ali srpsko 
ime ne priznaje u Hrvatskoj jer ga izjednačuje s pojmom “političkoga naroda“, 
tj. stanovništva određenoga teritorija, nositelja državnoga prava i nacionalne in- 
diviđualnosti. Nasuprot tome Starčević drži da su stanovnici južnoslavenskoga 
teritorija, osim Bugara i “Slavoserba", Hrvati, da Srbi kao narod ne postoje, da 
im je ime robovsko, da su “jugoslavenstvo? i “ilirstvo“ velika zla izazvana od 

Isto, 11. 1. 1884. Slično su govorili i srpski zastupnici Vaso Đurđević i Đuro Đurković (11. I. 
i 15.1. 1884.). 

Isto, 9. i 11.1. (Markovic); 10. I. Medo 11.1. 1884. (Popović), Pozor je pisao protiv sr- 
pskoga kluba jer je uz njegovu pomoć propala Vojnovićeva adresa ali nije nijekao srpsko ime 
kao Barčić. 

Austrije i “Slavoserba", a za nj je očigledno velika uvreda da ga se uspoređuje sa 
Strossmayerom. No valja također uzeti u obzir da Starčević nakon 1879. više nije 
ratovao protiv srpskoga imena. Barčić je tek poslije pokušao prikazati svoje shva- 
ćanje kao starčevićanski iskaz. Izjavio je naime u Kvarneru da bi se oko samos- 
talne Hrvatske trebala okupiti sva “plemena? između Balkana i Egeja; vjerojatno 
time želi reći da bi se ona trebala pretopiti u hrvatski narod. U svakom slučaju 
Sloboda je pokazala suzdržanost prema srpskome pitanju i nije sudjelovala u po- 
lemikama između Pozora te režimskoga tiska i nije pisala protiv srpskoga imena 
u Hrvatskoj u Barčićevu smislu. Komentirajući napuštanje srpske opozicijske po- 
litike i okret prema podupiranju vladajućega sustava, ona kaže: “Naši hrvatski 
Srbi mogli su doći do uvidjavnosti, da nije ni plemenito ni koristno, da se sdru- 
žuju sa svojimi i našimi protivnici proti Hrvatom, u mjesto da se slože s nami 
proti zajedničkom neprijatelju. * 

Folnegovićevu govoru protiv indemniteta Starčević zacijelo nije imao što 
prigovoriti. Izjavivši da Nagodbu ne priznaje ustavnim zakonom, Folnegović dr- 
ži da je zadaća Stranke prava “faktične obstojnosti narodu razgaljivati“ i objasni- 
ti mu kako je dospio u to “zdvojno stanje". Žigoše Khuena kao Tiszina “pouzda- 
nika“ i kao predstavnika “podložničtva" Hrvata. Ipak podsjeća da su Hrvati 1848. 
doduše satrli “Ungariju", ali su za nagradu dobili germanizaciju, opasniju od ma- 
darizacije. Tvrdi da među različitim protivnicima Stranke prava nema “ni cigle 
nuance" jer su svi bili u vladama i eksperimentirali s nesretnim hrvatskim naro- 
dom. Među ostalim, napao je i neiskrenu stranku koja se naziva “neodvisnom'? 
iako ovisi od privole onih protiv kojih vojuje. Kaže da srpska stranka podržava 
mađarsku vlast koja mrzi Srbe više nego Hrvate, a po vjeri ih zove Grcima, a po 
narodnosti “Racima". Odgovarajući Miškatoviću, Folnegović kaže da se nije 
Stranka prava uhvatila “toljage" nego narod, a u ruku mu ju je dala Miškatoviće- 
va “zlosretna družba". Žigoše “totalnu nemoć" saborske većine jer je nagodbeni 
“parlamentarizam postao faktično fikcijom". Izlaže program Stranke prava, nal1- 
me uklanjanje Nagodbe i složan zajednički “koncentričan" rad za postignuće sa- 
mostalne i cjelokupne kraljevine Hrvatske, tj. za izvršenje prava “historičnoga i 
prirodnoga", zajamčenoga svečanim kraljevskim zakletvama. Samo u parlamen- 
tu upotpunjenu zastupnicima Dalmacije, sazvanom na temelju “liberalna izborna 
reda", može se postići “zdravo grupiranje" stranaka. Dotle neka neprijatelji vla- 
daju bez parlamentarne potpore, do koje im ionako nije stalo, a stranke neka ne 
budu tuđinske sluge jer će postati krvnici, što neki već jesu. Folnegović svršava 
svoj govor “s najljepšom devizom: Bog i Hrvati!?" o 

V. str. 437. 

Sloboda, 31. III. 1884. 

HS, 1881.-84., 11. I. 1884. Protiv indemniteta govorili su Tuškan, David Starčević i Pilepić. 

Pobjeda Starčevićeva pravca 


Vidjeli smo da je odgodom saborskoga zasjedanja 20. siječnja 1884. pre- 
kinuta rasprava o izvještaju odbora jedanaestorice koji se ogradio od nezakonitih 
postupaka ministra predsjednika u vezi s komesarijatom, nabrojio ostale povrede 
Nagodbe i zahtijevao sazivanje kraljevinskih odbora. Osim toga Kosta Vojnović 
je u ime Neodvisne narodne stranke istupio s protuprijedlogom za proširenje hr- 
vatske autonomije u pravcu trijalizma.' Kada se Sabor ponovno sastao, Khuen je 
dopustio većini da primi izvještaj odbora. Pravaši pri tome nisu glasali.“ Osnov- 
ne teze i smisao izvještaja trebalo je likvidirati u specijalnoj debati. Tu je zadaću 
dobio Svetozar Kušević koji je već prije prekida saborskih sjednica uspio odgo- 
diti debatu o odborovu izvještaju. U ispravku kaže da je komesarijatom povrije- 
đen ustav u svom “stožernom biću? i prihvaća ogradu Sabora u tom smislu. Izos- 
tavlja odborovu osudu ministra predsjednika i Ugarskoga sabora i predlaže samo 
ogradu protiv svakoga jednostranog tumačenja nagodbenoga dvostranog ugovo- 
ra. Kušević također želi da se izostavi nabrajanje pojedinih povreda Nagodbe 1 
kratko formulira poziv Sabora vladi da se pobrine za saziv kraljevinskih odbora. 
Kušević tvrdi da je dao samo “prijateljski izpravak", tj. da je razlika između nje- 
gova prijedloga i odborova izvještaja neznatna. No, ustvari, on oduzima smisao i 
svrhu odborovu izvještaju. Izostavljanjem osude nezakonitoga čina ministra 
predsjednika i njegove potvrde od Ugarskoga sabora, prešutno dopušta moguć- 
nost da ministar predsjednik manipulira Nagodbom bez obzira na hrvatske ustav- 
ne činitelje. To još potencira odustajanjem od navođenja svih povreda Nagodbe 
koje bi trebalo sanirati. Opće je mišljenje da je Kuševićev ispravak poguban jer 
učvršćuje postupak s Hrvatskom kao pukom “provincijom Ugarske 1 da je ta 
preinaka nametnuta Saboru od “druguda", tj. od mađarske vlade. 


S obzirom na veći broj pravaških zastupnika koji su se uključili u raspra- 
ve isticanjem i obranom Starčevićevih načela, on sam zacijelo nije držao potreb- 
nim da sudjeluje u tom nedostojnom “torovanju". No kako je bio izabran u od- 
bor jedanaestorice, a protivio se i prijedlogu većine i Vojnovićevoj adresi, mora 
istupiti sa svojim mišljenjem. Osuđuje dakako sve preokrete u raspravi o izvješ- 
taju odbora, tj. da je većina spremna napustiti svoj izvještaj i prihvatiti Kuševiće- 
ve “izpravke", a da zastupnici Neodvisne narodne stranke sada glasuju za izvješ- 
taj kojemu su se protivili (kako bi pokušali spriječiti da većina prihvati Kuševi- 
ćeve prijedloge). Starčević kaže da do adrese kruni, za koju se zapravo zalažu sve 

V. str. 416. 

Isto, 11. VL; vidi Markovićevu ocjenu Kuševićeva čina u HS, 13. VI. 1884. 

struje, “nitko pametan ne derži“ jer joj sadržaj daje isključivo većina koja samo 
izvršava naloge ministra predsjednika. Ovo dakle nije niti autonomija niti zako- 
nodavna djelatnost. Upozorava da je slanje Kraljevinskoga odbora za rješavanje 
pitanja povreda Nagodbe besmisleno jer samo onaj koji ju je činom povrijedio, 
tj. mađarska vlada, može to i ispraviti. Osim toga “magjarski sabor" je odobrio 
postupak svoje vlade za prošlost i za budućnost. Drugim riječima, njegov Kralje- 
vinski odbor neće nikada pristati na saniranje spomenutih povreda. Osim obraća- 
nja kruni i Kraljevinskih odbora Starčević drži besmislenim i prijedlog o dogo- 
voru obiju vlada koji do sada nije nikada urodio plodom. Dalje Starčević kaže da 
su za nj “absolutizam, konstitucionalizam, konzervatizam, liberalizam (...) praz- 
ne reči? jer prosuđuje svaki sustav “po znanstvenih načelih", po povijesti te ćudi 
i “obstojnostih" naroda kojemu je namijenjen. U svakom slučaju postojeći je sus- 
tav “ubitačan', a ostale ga struje brane i nastoje izliječiti. Starčević bi u suprot- 
nosti s njima tražio “i zadao bi mu smert, i nadam se, da će mu ju tko drugi za- 
dati, a ja ću ga po mogučnosti u tom pomagati.“ Kako se dakle ne može učiniti 
ništa dobro, Starčević će se zadovoljiti time da ne učini nikakvo zlo. 


Vojnović je osudio većinu što ignorira “malu četu poštenih samostalaca“ 
koja se zaustavila pred ponorom uništenja hrvatskoga ustava. Kaže, štoviše, da se 
u djelatnosti Stranke prava nazire “skepticizam“" kao donekle opravdana crvena 
nit, “osobito u govorih i pismih velevriednog" Ante Starčevića. On naime drži da 
se od ljudi koji rukovode udesom zemlje ne može ništa očekivati u pitanju usta- 
va, sprečavanja mađarskoga nasilja i čuvanja hrvatskoga imena. Vojnović žali što 
je zastupnik Kušević, kao član srpskoga kluba, predložio sudbonosni ispravak u 
interesu mađarske vlade. Učinio je “ne najbolju uslugu sroskomu narodu? jer se 
tako Srbi odvajaju od Hrvata u pitanju samostalnosti i budućnosti Hrvatske. “...u 
ime bratske sloge, nemojte braća Srbi toga učiniti!" Dakle Vojnović, a ne Star- 
čević, osudio je držanje srpskoga kluba, dok je Barčić ponovio svoju izjavu da u 
Hrvatskoj, prema $ 59 Nagodbe, postoji samo jedan — hrvatski — politički narod. 
Rekao je da srpski klub kao “filijalka" Narodne stranke želi da se “hrvatski pra- 
voslavni vjeroizpovjednici priznadu zakonom nekakvim narodom srbskim" 1 da 
su u Narodnoj stranci pristaše mađarske državne ideje i “jugoslavenizma".“ 


4 

Djela I, Govor 14.VI. 1884. (240-245); Starčević se nije suzdržao od svakoga glasovanja. Za 
prijedlog Mate Ivića iz Neodvisne narodne stranke da se službeni spisi o grbovima stave na. 
uvid Saboru, ipak je glasovao. No većina je to odbila (10. VI. 1884.). 


3 

HIS, 1881.—84., 14. VI. 1884. Slično je 16. VI. govorio Mate Ivić. Dr. Stevan Dimitrijević je od- 
govorio da Kuševićev prijedlog ne potječe iz srpskoga kluba nego od većine (16. VI.). Jovan 
Subotić odbio je Vojnovićeve izjave da su Kuševićevi ispravci pogibeljni za prava Trojedne 
kraljevine i da pokazuju usmjerenje srpskoga kluba. On nasuprot tome kaže da taj klub želi za- 
jedno s “braćom hrvatskom" raditi za dobro “ove domovine i naroda? (16. VI.). 


6 
Isto, 14. VI. 1884.; v. str. 422 

Nakon svršetka specijalne debate o izvještaju odbora, “skrajnja ljevica? 
izašla je iz dvorane, a zastupnici Neodvisne narodne stranke glasovali su za taj 
izvještaj dok ga je većina zabacila. Za izvještaj s Kuševićevim “izpravcima" (da 
se ne osudi nezakoniti čin ministra predsjednika i da se taksativno ne nabrajaju 
povrede nagodbe) glasovali su samo pripadnici režimske Narodne stranke, a zas- 
tupnici Neodvisne narodne stranke izašli su iz sabornice. Tako je nastala apsur- 
dna situacija da se ban poziva na “zakon" kojega se mađarska vlada ne drži, i da 
upravo oni krugovi koji se zalažu za “čistoću? Nagodbe postaju opozicija, kao što 
je to slučaj sa “Centrumom' grofova Draškovića, 

Predstavnici Neodvisne narodne stranke suprotstavili su se dakle djelo- 
mičnoj likvidaciji temeljnoga zakona, kojim se kraljevini Hrvatskoj i Slavoniji 
kao političkoj individualnosti jamči državnopravni položaj i autonomija, novim 
programom o proširenju hrvatske autonomije u pravcu trijalizma. Vojnovičeva 
adresa ima veliko značenje i za Neodvisnu narodnu stranku i za Stranku prava. 
Po svojim je načelima prethodnica njihova zajedničkoga programa iz 1894. No u 
ovom času vodstvo Stranke prava još nije spremno odbaciti bit Starčevićeva uče- 
nja, tj. bezuvjetno inzistiranje na samostalnoj hrvatskoj državi kao neotuđivu pra- 
vu hrvatskoga naroda. Ipak Folnegovićeva struja pokazuje pravac koji zamršenim 
putovima dovodi Stranku prava “u okvir? Monarhije, nastojanjem da se usklade 
hrvatski interesi s onima dinastije, zainteresirane prije svega za snagu i veličinu 
Monarhije. S obzirom na taj razvoj treba obratiti pažnju pojavi trijalističkoga 
programa 1883.—84., odnosu Stranke prava i Neodvisne narodne stranke i razmi- 
ricama unutar Stranke prava između Starčevićeva načela “sve ili ništa" i tenden- 
cija da se ipak prihvati određeno pozitivno djelovanje u pravcu postupnoga rješa- 
vanja hrvatskoga pitanja. 


Početkom osamdesetih godina bečki protumađarski krugovi već uočavaju 
značenje Stranke prava. Još prije Narodnoga pokreta 1883. pojavljuje se spis koji 
nastoji iskoristiti hrvatski otpor protiv mađarske premoći, a pri tome poziva 
Stranku prava da se u borbi protiv Mađara poveže s dinastijom koja će ostvariti 
svoj prodor na Balkan ujedinjenjem hrvatskih zemalja pod Austrijom. Pisac na 
svoj način postavlja na dnevni red trijalizam, tj. moguću treću državnu jedinicu 
uz Austriju i Ugarsku. Starčević dobro shvaća značenje toga prijedloga i ne okli- 
jeva odgovoriti. Ne želi “pravan položaj Hervatske ni u Austrii ni u Magjarii, 
nego samo uz Austriu i uz Ungariu. Osvedočeni smo da se to moglo i imalo uči- 
niti, a neznamo da li bi se još sada učiniti dalo. Što se nas osobno tiče, ne mili 
nam se posla imati ni nove odnošaje uvađati s onimi koji se ni najsvetčaniimi 
ugovori nesmatraju vezani. A jer se u danih obstojnostih ne možemo od njih raz- 
staviti, mi ne učverstjujemo s njimi odnošaje, nego ih po mogućnosti oslabljuje- 
mo i drugim to preporučujemo, pa sve domaće i izvanjske koji tako rade, smat- 
ramo našimi i dobre stvari prijatelji. Tako radeć, sudimo da radimo sve što se 
sada raditi može i što raditi treba. A kad stvari dozrijaju, ako narod hervatski 

bude hteo pametan biti, od njega bude stajati da se okolnostmi posluži na svoju 
korist, a da za druge (za kralja, M. G.) učini ovo što su oni za nj učinili." 


Starčevićevi argumenti u obrani načela samostalne hrvatske države ne 
odgovaraju, dakako, prvacima Neodvisne narodne stranke koji se drže okvira 
Monarhije i misle da je nemoguće postići samostalnu hrvatsku državu iako bi 
je 1 oni željeli. Zato su skloni prihvatiti sugestije bečkih protumađarskih krugo- 
va jer se one poklapaju s njihovim iskustvom da se mađarska vlada ne kani dr- 
žati Nagodbe, da je zato zalaganje za njezinu “čistoću? iluzorno i da bi samo 
proširenje hrvatske autonomije moglo stvoriti normalne ustavne i političke pri- 
like i mogućnost za sjedinjenje s Dalmacijom. No krećući tim putem, prvaci 
Neodvisne narodne stranke su za Rambergova komesarijata pokazali izrazitu 
želju da se sporazumiju sa Strankom prava u očekivanju da bi njezini “umjere- 
ni“ predstavnici mogli prihvatiti takvo usmjerenje. Pri tome ih ponešto smeta- 
ju optužbe protiv pravaških “revolucionara i “veleizdajnika". Osnovni im je 
Cilj iskoristiti popularnost Stranke prava i sporazumjeti se s njome na temelju 
umjerenoga programa uz odbacivanje “radikalnih' Starčevićevih stavova u na- 
cionalnome i društvenom pogledu. Strossmayer već na početku komesarijata 
piše Račkome, koji je aktivan u vodstvu Stranke, o mogućnosti sporazuma sa 
Strankom prava na temelju programa financijske i ekonomske samostalnosti, 
zaista parlamentarne hrvatske vlade, rješenja riječkoga pitanja i sjedinjenja s 
Dalmacijom. Nada se da sporazum ne bi priječio Neodvisnoj narodnoj stranci 
da ostane na temelju Nagodbe, a Stranci prava da ustraje na svojoj negaciji. 
Mislio je da bi takav sporazum mogao provesti Folnegović. No Rački ga upo- 
zorava da je Folnegovićev utjecaj u Stranci prava slabiji od Starčevićeva i da su 
zato izgledi za takav sporazum vrlo upitni.“ Prije ozbiljnoga razmatranja prego- 
vora s pravašima, klub Neodvisne narodne stranke pokušava još jednom bi li se 
mogao složiti s predstavnicima Narodne stranke na programu revizije Nagod- 
be, ali u tome ne uspijeva. 


Početkom listopada 1883. u klubu Neodvisne narodne stranke počinju raz- 
govori o promjeni programa. Rački drži da bi trebalo proširiti dotadašnji program 
revizije Nagodbe 1 izjaviti da “između Hrvatske i Ugarske, osim zajedničke kru- 
ne i zajedništva naprama Austriji, ne može biti ni jedne druge državnopravne 
veze niti u zakonarstvu niti u upravi.“ Strossmayer misli da bi takav program uk- 
lonio bitne razlike između Neodvisne narodne stranke i umjerenoga dijela Stran- 


7 
Osterreich und die kroatische Frage, Triest, 1883.; Sloboda, 25. III. 1883. Protiv trijalizma pi- 
sala je već Sloboda, 6.VII. 1879. 


8 
KORS III, Strossmayerovo pismo 30. IX. 1883.; odgovor Račkoga 11. X. 1883. 


9 
SO Vojnović-Strossmayeru, 6. X. 1883. 

ke prava. Rački također spominje mogućnost trijalizma kao prvoga stupnja u 


pravcu pretvaranja Monarhije u “federativnu državnu zajednicu". “ 


Istodobno iz Beča dolazi poticaj za raspravu o trijalizmu preko lista Vater- 
land, organa visokih crkvenih krugova i aristokracije, grupe utjecajne na dvoru 1 
povezane s konzervativnom vladom grofa Taaffea. Valja spomenuti da je njegov 
program striktno dinastičan pa austrijska vlada izravno ne podržava nijednu od 
suprotstavljenih stranaka u Carevinskom vijeću, nego se snalazi među nj ima pod- 
ržavajući na taj način status quo. U nizu članaka pod naslovom “Sed quid nunc?" 
iz pera A. Helferta, predlaže se trijalistička reorganizacija Monarhije. " Helfert 
podilazi Hrvatima te očekuje od njih spas Carevine kao godine 1848., dok Star- 
čević osuđuje te događaje kao pogubne za Hrvate. Helfert misli da je protuma- 
darski pokret u Hrvata sam po sebi crnožuta proaustrijska manifestacija. Hrvat- 
ska bi se morala odijeliti od Ugarske, ali bi zadržala neke formalne državnoprav- 
ne veze sa zemljama krune Sv. Stjepana. U upravnom pogledu banska bi Hrvat- 
ska zajedno s Dalmacijom te Bosnom i Hercegovinom osnovala treću jedinicu 
koja bi, po Helfertu, bila bliža Austriji nego Ugarskoj. Dakako, trijalizam ne bi 
nipošto bio prvi korak prema federalizmu, kako je to zamišljao Rački, nego nap- 
rotiv, povratak Listopadskoj diplomi, tj. jedinstvenoj Monarhiji sa središnjom 
vladom i parlamentom u Beču. Helfert time prvi put jasno izražava osnovne ten- 
dencije svojstvene kasnijim velikoaustrijskim planovima.“ 


Iako se ne mogu oduševiti za trijalizam u okviru bečkoga centralizma, Stros- 
smayer i neodvišnjaci impresionirani su Helfertovim člancima kao znakom mogu- 
će promjene. Strossmayer bi želio da neodvišnjaci napuste Nagodbu i povrate se 
hrvatskoj Pragmatičkoj sankciji. “Starčevićijanci su razvratni, koji samo rušiti a 
ništ sagraditi ne znadu", a Helfertovi članci pokazuju “dokle bi dospjeti mogli, da 
znamo složno i energično današnje okolnosti upotrijebiti." Uostalom, Stros- 
smayer i njegovi povjerenici imali su veze s grupom oko Vaterlanda i s Helfertom 
koji je intervenirao za Strossmayera u carskoj dvorskoj kancelariji, primjerice pri- 
godom uskrate potvrde Račkoga za predsjednika Jugoslavenske akademije.“ 


10 

KORS III. Vidi uz već spomenuta dva pisma još i Strossmayerova pisma 15. i 25. X. i ona Rač- 
koga 25. 1 28. X. 1883. 

11 

Helfert von, Freiherr, Trias, Wien, 1884. O Helfertovu nastojanju u vrijeme apsolutizma da se 
stvori “nacionalna historija Velike Austrije", vidi: Gross, 1985., 425. 

12 

Riječ je o krugu oko prijestolonasljednika Franje Ferdinanda. Gross, 1970. 

13 

KORS III, Strossmayer-Račkome. 9. XI. 1883.; Narodni list, 1912., Jubilarni broj, 88, Stros- 
smayerovo pismo M. Klaiću 12. XII. 1884. 

14 

O tome vidi korespondenciju: Vojnović-Strossmayer i Amruš-Strossmayer u SO te Narodni 

Starčević, razumije se, odlučno odbacuje Helfertove prijedloge kao “taštu 
umišljotinu", koju mogu prihvatiti samo “dobriani' neodvišnjaci. S pravom kaže 
da je Helfertovu “mythusu" o Hrvatskoj cilj povratak na bečki centralizam “a 
Trializam je samo sredstvo što-li bi rekli.??'* 


Neki neodvišnjaci, prije svega Vojnović, boje se otkaza Nagodbe jer to 
znači zauzeti nezakonit stav. Čini se da on još naivno vjeruje da kralj nije upućen 
u teško stanje u zemlji. Kada bi bilo moguće da ga se upozna s povredama Na- 
godbe, pritekao bi Hrvatskoj u pomoć.“ No vidjeli smo da se Franjo Josip uvijek 
striktno držao odluka mađarskoga Ministarskoga vijeća. Rački izrađuje nacrt 
programa koji zahtijeva temeljnu izmjenu državnopravnih odnosa između Hrvat- 
ske 1 Ugarske prema potpunoj hrvatskoj samoupravi, s jedinim ograničenjem da 
bi Hrvatska s Ugarskom i dalje činila državnu zajednicu prema austrijskom dije- 
lu Monarhije. Želi i sjedinjenje banske Hrvatske s Rijekom 1 Dalmacijom. Ako 
pregovori s Ugarskim kraljevinskim odborom ne bi bili mogući ili ne bi uspjeli, 
Hrvati bi izjavili da prekidaju vezu s Ugarskom i da će izravno s kraljem prego- 
varati o svom položaju u Monarhiji. Predlaže dakle isto što pravaši neprekidno 
ponavljaju. Taj bi prijedlog opozicija iznijela pred Sabor, koji to zacijelo neće 
prihvatiti, ali bi to ostao program opozicije oko kojega bi se okupljala “inteligen- 
cija". Prema tome, osnova Račkoga ostaje u okviru subdualizma ali ostavlja ot- 
vorena vrata trijalizmu.“ 


Nakon dulje debate, klub Neodvisne narodne stranke prima prijedlog Rač- 
koga i odobrava pregovore za sporazum s pravašima. Neposredno prije imenova- 
nja Khuena-Hedervaryja banom, Vojnović razgovara s Folnegovićem u smislu 
prijedloga Račkoga. Misli da je on izvediv samo ako ga primi Stranka prava. 
Time bi se naime politički život oslobodio “negativne sve i svašta podkapajuće 
struje naših lievičara", tako da bi na poprištu ostala samo umjerena opozicija. 
Folnegović u načelu prihvaća program Račkoga. Kad bi se pridružila dalmatin- 
ska Narodna stranka, on bi bio spreman izvesti raskol u svojoj stranci — ako to 
bude potrebno. U pregovorima sudjeluje i David Starčević i zajedno s Folnego- 
vićem pobuđuje u Vojnovića “najtvrde nade" u uspjeh sporazuma.'* Davidova pri- 


list, 1912., Jubilarni broj, 99. Strossmayer je zamolio Mihu Klaića da razgovora s Helfertom. 
Prije toga je posjetio baruna Ljudevita Ožegovića koji je zastupao ista shvaćanja. Razočaran 
sastankom s Helfertom, Klaić je odgovorio Strossmayeru da “Trias" nema nikakve osnove. 
Macan, 1980. (313-4) i 1968.—69., 480. 

15 

Sloboda, 12. XII. 1884. 

16 

SO Vojnović Strossmayeru, 5. i 19. XI. 1883. 

17 

KORS III, Rački Strossmayeru, 18. XI. 1883. 

18 

SO Vojnovič Strossmayeru, 2. XII. 1883. i 9. IV 1884. 

sutnost pokazuje da se ti pregovori nisu vodili iza leđa Ante Starčevića, ali je on 
zacijelo nametnuo svoju volju pa do sporazuma nije došlo. Međutim, u dalmatin- 
skoj Narodnoj stranci ima pristalica toga sporazuma a prvi pravaši u Dalmaciji 
također prihvaćaju trijalistički program." Folnegović se privremeno priklonio 
smjeru Ante Starčevića pa je uređivao Slobodu u njegovu duhu od kojega nije od- 
stupio ni u svojim saborskim govorima. No već je krajem ožujka napustio uređi- 
vanje lista, a uskoro zatim ponovno je pokazao sklonost za rješavanje hrvatsko- 
ga pitanja u okviru Habsburške Monarhije i izazvao oštar Starčevićev prigovor.“ 


Prvaci Neodvisne narodne stranke dakle izlaze sami s programom koji je 
imao okupiti sve opozicijske elemente. Pozor objavljuje 4. siječnja 1884. “Prog- 
ram Neodvisne narodne stranke", a Kosta Vojnović, koji mu se najviše opirao, 
predstavlja ga 14. siječnja u Saboru kao protuprijedlog izvještaju odbora koji iz- 
nosi stav prema obustavi ustava.“ Svojim odustajanjem od zahtjeva za potpunom 
reorganizacijom Monarhije u smislu trijalizma i isticanjem koristi ovoga progra- 
ma za Monarhiju u njezinoj istočnoj politici, Neodvisna narodna stranka pokuša- 
va uvjeriti dinastiju da ima iste interese kao Hrvatska, a upravo to tvrde i protu- 
mađarski bečki krugovi. 


Vojnovićeva adresa izaziva buru negodovanja u mađarskom i režimskom 
tisku kao djelo bečke reakcije, koja potkopava dualističko uređenje, te veleizdaj- 
nika i panslavista. Pri tome se mogu naći i ocjene da je ta adresa kopija Starče- 
vićeva programa.“ Saborska većina predbacuje joj prije svega da slijedi Helfer- 
tov “trias? i interese “kamarile", da je nelogična jer miješa federalističke, dualis- 
tičke i trijalističke elemente.“ 


Suradnja neodvišnjaka i pravaša u Saboru bila je moguća samo kada je tre- 
balo razotkriti nezakonitost komesarstva i Khuenove vlade. Barčićev prijedlog da 
vlada i njezine oblasti ne surađuju s organima zajedničke vlade dok se ne uklone 
pečati s mađarskim i hrvatskim natpisom, potpisali su i zastupnici Neodvisne na- 
rodne stranke. Prijedlog u ime Stranke prava da se Saboru dostavi ručno pismo o 


19 

Mihovil Pavlinović je oštro napao Starčevića, zahtijevajući da pravaši odbace njegovo “doktri- 
narstvo? i da se sporazume s neodvišnjacima na temelju Vojnovićeve adrese. M. Pavlinović, 
Hrvatski razmišljaji, Zadar, 1884. I. Prodan, koji tada prihvaća pravaštvo, zalaže se za trijali- 
zam u programatskim člancima Katoličke Dalmacije 1884. I. Prodan, Uspomene I, 2. izd., Za- 
dar, 1895. 

V str. 434-435. 

Što hoće Neodvisna narodna stranka, Zagreb, 1884.; Obzor, 1910., Jubilarni broj, 106; v. str. 416 


22 
Narodne Novine, 24. [. 1884. 


23 
Vidi govor Jovana Živkovića, 17. 1. 1884. 

imenovanju Khuena-Hederv&ryja za bana i njegova prisega, podržali su i neod- 
višnjaci jer, kako je rekao pravaški krajiški zastupnik Milan Pavlović, došao je 
nepoznat čovjek i rekao predsjedniku Sabora da je imenovan hrvatskim banom. 
Neodvišnjak Mato Ivić držao je da predaja kraljeva ručnoga pisma Saboru i pri- 
sega novoga bana nije samo formalnost nego i važan čin za individualnost Hrvat- 
ske.“ Svi su ti prijedlozi, dakako, bili odbijeni. 


Kao što sam već upozorila, neodvišnjaci u Saboru i u Pozoru predbacuju 
pravašima što se ne izjašnjavaju o konkretnim sredstvima kojima bi promijenili 
položaj Hrvatske. Oni tvrde da je taktika negacije štetna, češće ističu da je cilj 
Stranke prava — oslobođenje i ujedinjenje Hrvatske — i u njihovu programu, ali ih 
razdvaja činjenica što pravaši ne žele sudjelovati u suzbijanju napada na hrvatsku 
autonomiju u postupnoj borbi za njezino proširenje.“ Na optužbe većine da je po- 
ložaj Neodvisne narodne stranke između Narodne stranke i Stranke prava bes- 
mislica, svećenik Josip Zorić odgovorio je da bi bila sreća kada bi neodvišnjaci 
osokolili većinu na ozbiljan rad i kad bi pomogli Stranci prava provesti u život 
svoj cilj “podpune nezavisnosti". Zorić bi bio zadovoljan da na ruševinama nje- 
gove Neodvisne narodne stranke “uzkrsne nezavisna i slobodna Hrvatska, sretna 
i zadovoljna. 


U govoru u kojemu je branio program Neodvisne narodne stranke, Kosta 
Vojnović se osvrnuo na Folnegovićev odgovor na pitanje kako misli provesti 
program Stranke prava. Vidjeli smo da se on pozvao na Starčevićevu adresu 
1878. i da je izjavio da Stranka prava ne želi izaći s pojedinostima svoga progra- 
ma dok Mađari ne priznaju hrvatsku državnopravnu individualnost, David Star- 
čević je rekao da se temeljna hrvatska prava mogu pretresati samo u Saboru uje- 
dinjene banske Hrvatske i Dalmacije sazvanom na temelju općega prava glasa, i 
onda će tek biti moguć konkretan program Stranke prava. Vojnović im odgovara 
da se ništa ne može najednom stvoriti, da će pravaši dugo čekati na Dalmaciju i 
opće pravo glasa, a u međuvremenu će biti situacija kojima se može doskočiti 
samo pozitivnim radom. Vojnović kaže da Stranka prava svojom nadom u izvan- 
redne događaje sliči čovjeku koji je sav svoj novac uložio u lutriju pa čeka glav- 
ni zgoditak. Zato želi da se Stranka prava okani politike negacije u kojoj se sas- 
toji sav njezin program. Ograđujući se od optužbi režima da je Stranka prava ne- 
lojalna, kaže da ona hoće samo vezu s krunom ali se ponaša kao da su Hrvati 
sami u Monarhiji i ne vodi računa o drugim narodima. Tome bi se moglo dodati 
da Stranka prava ne uzima u obzir niti interese dinastije koji zahtijevaju održanje 

njemačko-mađarskoga dualizma radi osiguranja položaja Monarhije kao velike 
sile. Vojnović predbacuje Narodnoj stranci da od 1879. svojom nezakonitom dje- 
latnošću pomaže širenju Stranke prava. Uspoređuje krajnju desnicu (turopoljsko- 
ga komeša Josipovića) i “lievicu" jer obje strane žele prijeći spužvom preko sus- 
penzije ustava. (Zastupnici Stranke prava ne glasuju o izvještaju odbora jeda- 
naestorice.) Naposljetku, Vojnović kaže da stanje nije tako crno kako ga slika 
David Starčević, jer je Hrvatska važna za budućnost Monarhije na istoku pa zato 
mora doći do zadovoljenja Hrvata i Srba." Ima dakle slične iluzije kao pravaši 
koji ponavljaju da je zadovoljenje Hrvatske nužno za opstanak dinastije. 


Sv1 su se govornici Stranke prava izjasnili protiv Vojnovićeve adrese, a u 
tisku su te opreke dobile oblik žučne polemike u predizbornome nadmetanju. 
Kako smo već vidjeli, u saborskim govorničkim bitkama u vezi s programom 
Neodvisne narodne stranke isticali su se upravo pravaški “opozicionalci" Folne- 
gović i Barčić. Kao urednik, Folnegović je u Slobodi pisao da se Neodvisna na- 
rodna stranka svojim programom približila Stranci prava jer je zapravo otkazala 
Nagodbu, ali joj zamjerava kolebanje između nagodbene i protunagodbene poli- 
tike iako je jasno da se Nagodba ne može promijeniti. U Saboru joj je predbacio 
da je neiskrena, da bi se zapravo trebala priključiti Stranci prava. Nagodba je 
“ugovor između države i pokrajine koje nisu ravnopravne 1 zato se ne može ot- 
kazati. Uostalom, taj je “ugovor' već otkazao Tisza. Zato Stranka prava želi da 
se prekine s opsjenama i iluzijama s tim u vezi.“ 


Uoči glasovanja o spomenutome odborovu izvještaju, Barčić je u ime 
Stranke prava na svoj način ponovio osnovne teze koje je već obrazložio Folne- 
gović. Istaknuvši da je hrvatska državna samostalnost program cijeloga naroda, 
odgovorio je na prigovore neodvišnjaka da je idealan, negativan i poguban za na- 
rod jer ne precizira položaj Hrvatske u Monarhiji niti sredstva da se taj cilj pos- 
tigne. Stranka prava ne želi se upustiti u pregovore kao Neodvisna narodna stran- 
ka jer rob ne može razgovarati s gospodarem. Prije pregovora drugi “pasciscent" 
mora priznati hrvatsku samosvojnost. “Dakle složno i mi Hrvati, stojeći na teme- 
lju našega državnoga prava, odvratimo Austro-Magjarskoj: Priznajte nam to pra- 
vo, pak onda ćemo ugovarati i ustupiti od istoga koliko jedinstvo i obranbena sila 
monarkije zahtieva.'" Barčić dakako ne kaže kako se može očekivati od Austrije 
i Mađara da priznaju hrvatsko državno pravo u Starčevićevoj interpretaciji, kada 
ne žele održavati niti postojeću skromnu hrvatsku autonomiju, a kamoli pristati 
na njezino proširenje. No s obzirom na egzaltirano pravaško rusofilstvo toga vre- 
mena, može se pretpostaviti da očekuje rješenje u sukobu Rusije s Habsbuškom 
Monarhijom. Adresom i prijedlozima ne može se u sadašnjim prilikama ništa 

postići, naprotiv, ruši se bedem hrvatskoga prava, kaže Barčić i uzvikuje: 
“...budite uvjereni, ako nenastupe izvanredne okolnosti za hrvatski narod, tada 
spasa neima." Barčić misli da je Neodvisnu narodnu stranku nadahnuo Stros- 
smayer, da ju je podupirala gotovo sva inteligencija, ali ipak je kriva za sadašnje 
nevolje jer je prihvatila reviziju Nagodbe i time dala domovinu u ruke onima koji 
su je strmoglavili. Kao i Folnegović, drži da su neodvišnjaci svojom adresom uči- 
nili korak prema zbliženju sa Strankom prava i patetično apelira na njih da uz 
odobrenje naroda pristupe Stranci prava.“ 


Barčić, dakle, kao i Folnegović, zastupa Starčevićev stav da treba odbiti 
program Neodvisne narodne stranke ali ostavlja otvorenom mogućnost njezine 
suradnje sa Strankom prava. Time stoji u opreci sa Starčevićevim izjavama. On 
je naime u Slobodi napisao niz članaka, iznimno važnih za obranu svojih načela 
protiv razvodnjavanja različitim mišljenjima u samoj Stranci prava koje je veli- 
kim dijelom izazvala kritika izvana. Barun Ljudevit Ožegović poslao je bečkom 
listu Die Presse pismo s izjavom da se povukao iz politike jer je razočaran sta- 
njem i strankom koja podupire politiku vlade.“ No ne namjerava se priključiti 
Stranci prava, kako mu se to pripisuje, jer ona “treba radikalne reforme, da se 
može i na pol smatrati strankom, koja je sposobna za vladu". Folnegović je u S/o- 
bodi pozdravio činjenicu što je Ožegović raskrstio sa svim nagodbenim stranka- 
ma i pozvao ga da se pobliže izjasni na kakve reforme Stranke prava misli." U 
idućem broju se uredništvo, na čelu s Ivanom Krajačom, ogradilo od Folnegovi- 
ća, zacijelo na zahtjev Ante Starčevića koji ga je zatim u nizu članaka oštro osu- 
dio. Starčevićev bijes nije uperen samo protiv Folnegovićeva poticanja diskusije 
s Ožegovićem. Glavni Starčevićev adresat je Neodvisna narodna stranka jer su 
njezini predstavnici još od vremena komesarijata nagovarali na sporazum one 
elemente u Stranci prava koji su bili skloni zajedničkoj akciji opozicije i napuš- 
tanju Starčevićeve taktike isključive negacije. Razumije se da Starčević mora 
nastojati da se u rastućemu pravaškom pokretu ne izgube njegova načela i da za 
tu opasnost okrivljuje “Slavoserbe". 

Starčević osuđuje Folnegovića što je uopće pripisao važnost Ožegoviće- 
VOj izjavi, 1 to ne samo u svoje ime. Rekao je naime da svaki član Stranke pra- 
va pozdravlja njegovu “muževnu reč" pa je time ponizio ne samo sebe nego i 
Stranku. Folnegović poziva Ožegovića da predoči svoje mišljenje o korjenitim 
reformama koje bi Stranku prava učinile sposobnom za vladu i kaže da bi se 

time pročistili pojmovi. Taj je poziv, prema Starčeviću, neumjestan a pogotovo 
kada je upućen nekome izvan Stranke. “...nikada i nikako stranka prava nemo- 
že svoj program složiti tako da postane sposobnom za vladu obstojećega susta- 
va." Folnegović je dakle “posernuo" kada je protegnuo svoje mišljenje na sve 
pripadnike Stranke i zato Starčević, kao njezin član, obrazlaže zašto mu se pro- 
tivi. Ako obojica imaju krivo, onda je to njihovo pitanje, a ne ono Stranke. Star- 
čević se veseli “različnosti nazorah dok ih stranka nesredi; nu neveselimo se da 
itko bez znanja, bez upute, bez punomoći, govori u naše ime, gde mi sami mo- 
žemo govoriti ili mučati.? | | 

Osuđujući dotadašnje Ožegovićevo služenje nagodbenom sustavu i njego- 
ve, prema Starčeviću, najnovije nelogične izjave, kaže da se Stranka prava proti- 
vila toj “deržavnoj svezi" još prije nego je ona uvedena jer je poznavala ljude i 
stvari i zalagala se za “debro obćenito" Hrvata i Mađara, a odbacivala je “strasti 
nečiste" i “gnjusnu sebičnost". Što je dakle prema toj stranci jedan Ožegović! 
Reagirajući na njegovu izjavu da bi se Stranka prava trebala promijeniti, Starče- 
vić kaže: “A političke, vjerozakonske, itd. stranke razlučuju se bitnimi, svoje ver- 
ste korenitimi težnjami i načeli što ih slede, ter ako ih ostave ili u korenu prome- 
ne, one prestaju biti strankami koje biahu. Moći je, pače treba čistit, obrezivati, 
upravljati biljke, ali tko im korenje preinači, taj ih uništjuje. Upravo je tako i sa 
strankami, i s njihovi temelji." Kada Ožegović kaže da bi se Stranka prava treba- 
la “u korenu promeniti", on možda misli da “stekliški koren" može ostati ali da 
na nj treba nacijepiti biljku “koje plod nekomu, samo ne Hervatom, bolje godi". 
To pravaši ne žele jer je između programa Stranke prava i postojećega sustava ve- 
ća “razlika i protimba nego medju kerstjanstvom pa medju muhamedanstvom*. 
Budući da Stranka prava drži da je ovaj sustav poguban za Hrvatsku, kako se uop- 
će može pomisliti da bi ona prihvatila vladu ili da bi joj je Mađari povjerili! No 
pravaši bi se mogli složiti s Mađarima kada bi se dualizam nadomjestio sustavom 
koji odgovara programu Stranke prava. “Dakle stvari budu slediti današnji tečaj, 
dok nepropadne sustav, i još nešto i još netko (Monarhija i vladar, M. G.). A Her- 
vatska bude ostati i napredovati." 

Starčević dalje kaže: “ “Neodvišnjaci?(...) koji po svojoj navadi priznava- 
ju i zabacuju što i kada im se svidi, zabacili su svoju nagodbu i sve što iz nje sle- 
di (...) Oni deržeć se zubi za vetar, po običaju vertoglavaju vičuć na svoje delo.“ 
Stekliši dakle ne mogu biti drugovi Ožegoviću, Mađarima, Mađaronima 1 “Sla- 
voserbima". Oni koji su u svojim načelima dosljedni ne mogu dopustiti da se u 
Stranku prime nove pristalice koje nisu stekle zasluge za stvar. Kada bi se radilo 
o tome da stranka “nedirajuć u bitni saderžaj programa, preuredi način, red, sred- 
stva, mere itd. postupanja, mi bi deržali da je to posao samo naših drugovah i nas, 
i nikoga drugoga." Kršćanin ne može moliti budistu ili “muhamedanca" da ga 
pouči o temeljima kršćanstva ili obratno. Isto vrijedi za odnose republikanaca i 
monarhista. Zato politička stranka, prema Starčeviću, može slušati svačije miš- 

ljenje, ali ne smije pozivati protivnike da se upleću u njezine poslove. U tom pog- 
ledu Stranka prava je zdravija i jača od drugih. 


Bez obzira na razlike u značaju stranaka na vlasti i u opoziciji, Starčević is- 
tiče da svaki “muž? koji se bavi javnim poslovima mora biti načistu s “korenitim 
programom" određene stranke prije nego što joj se priključi. Program nastaje na 
temelju raščišćavanja različitih shvaćanja jer ljudi neovisno razmišljaju i imaju 
različite nazore. “Drugačije, oni ne bi bili strankom nego kerdom pred gonči- 
nom." No, tko nije osvjedočen u ispravnost konačno dogovorenoga programa, nije 
za tu stranku te “mora basati" i mijenjati stranke. Starčević ponavlja: “što je prog- 
ram stranke prava? Da narod hervatski sa svojim kraljem rešava sve svoje javne 
posle, dakle ustavna monarkia. Za glavnu sverhu deržave uzimlje se: sreća deržav- 
ljanah." Tu sreću neki žele postići republikom, drugi neograničenom, a treći us- 
tavnom monarhijom. Prvi je posao stranke da izvede glavni program, a tek zatim 
treba pripravljati “podčinjene programe (konkretnu razradu osnovnoga uvjere- 
nja), jer prije sijanja treba imati zemljište i ostale uvjete. Zacijelo je riječ o oprav- 
danju načela, koje Folnegović i Barčić poslije zagovaraju u Saboru, da je besmis- 
leno formulirati program o konkretnim sredstvima za ostvarenje cilja samostalne 
hrvatske države dok vrhovi Monarhije ne priznaju hrvatsko državno pravo. 


Zatim Starčević navodi da se neki ne žale na program nego na postupak 
članova Stranke prava. Vjerojatno je riječ o kritičarima izgreda Davida Starčevi- 
ća. To mu je nelogično kao kada bi netko zabacio kršćanstvo jer u crkvi ima greš- 
nika. S prezirom odbacuje optužbe koje nastoje ocrniti i oslabiti Stranku prava 
jer brani probitke naroda. Kako se uopće krivci za nazadak naroda usuđuju ocje- 
njivati program i postupak Stranke prava! Njih nitko ne pita i nitko do njih ne dr- 
ži. Ima takvih koji kažu da bi se pridružili Stranci da ona nema određene greške, 
a neki pravaši ih žele dočekati raskriljenih ruku ili “mudruju" da treba ukloniti 
greške kojih nema ili nisu zapreke načelu. Uz ostalo, Starčević ironički odbija 
tvrdnje protivnika o neslozi među “steklišima" koje za nj nema. Ima mnogo tak- 
vih koji bi tobože pristali uz “stekliše" da su oni drugačiji, a ovako ne žele dru- 
govati “s timi neotesanimi, prostačkimi, besnimi ljudi". Ljuti se da im neki pra- 
Vaši vjeruju “pa na mesto prezirati kukavce uznemiruju sebe i druge, tražeć bo- 
lest u zdravu telu." Starčević dakle zahtijeva od “stekliša" da se strogo drže nje- 
govih načela, “a u svemu što se programa netiče svaki član ima slobodne ruke i 
slobodni sud." U povodu izjave Ljudevita Ožegovića i Folnegovićeve reakcije, 
Starčević dakle vrlo energično zastupa svoja načela, ali kada u Stranku prava ula- 
zi Frank, on to više ne čini. | 

U vezi sa Starčevićevim napadom na Folnegovića javio se i Barčić u listu 
Kvarner, koji je počeo izlaziti u ožujku 1884. nakon što je Sloboda preselila u 
Zagreb. U članku “što ne odobravamo" napisao je da nije trebalo dezavuirati Fol- 
negovića nego odvratiti ga od njegove poslanice, ako se vodstvo s njome nije sla- 
galo. Osim toga je kao uvjereni republikanac osudio Slobodu, tj. Starčevića, zbog: 
ocrnjivanja francuskih republikanaca, Strossmayera i nabacivanja blatom na hr- 
vatsku književnost. Pozor je, dakako, odmah objavio taj članak s komentarom o | 
bitnim razlikama u shvaćanju Barčića i vodstva Stranke prava. Sloboda je odgo- 
vorila Barčiću i nastojala je tu razmiricu prikazati kao nebitnu. Sud pojedinih čla- 
nova Stranke prava “tičući se tudjih muževah" može biti različit. Ako za Slobo- 
du prvak francuskih republikanaca Gambetta “nije patriota", a za Kvarner on to 
jest, onda to ne znači da ti listovi zastupaju različite programe. Sloboda prizna- 
je da je Strossmayer dao mnogo novaca u dobrotvorne svrhe, ali još više za Na- 
rodnu stranku koja je Hrvate predala Beču, a time neposredno Pešti. Osim toga 
Sloboda ostaje pri svojim tvrdnjama da je hrvatska književnost s “preriedkim iz- 
nimkama švabska? jer crpi svoje ideje iz “švabskih" škola i literature. Na kraju 


poziva Pozor da se ne miješa “u naše lih obiteljske razmirice.“ 


No očekivanje neodvišnjaka da će surađivati s umjerenim pravašima, koji 
bi možda istupili iz Stranke prava, pokazalo se kao “jalova nada“, kako glasi nas- 
lov Barčićeva odgovora Pozoru u Kvarneru. Posve u duhu spomenutih Starčevi- 
ćevih članaka izjavio je “da uz jedinstvo programa može stajati različnost, pače 
i protimba nazorah" i da zato neće doći do razdora u stranci. Taj program Barčić 
formulira u smislu svoga saborskoga govora koji je izazvao tako veliku pažnju. 
“Da neodvisna, slobodna i cielokupna Hrvatska na temelju svoga državnoga pra- 
va bude točka okolo koje bi se imala prikupljati sva plemena živuća izmedju Bal- 
kana i Egeja, je program stranke prava, koja svojom glavom priznaje dičnoga An- 
tuna Starčevića, čijem nesebičnom patriotizmu, obsežnom znanju i zlatnoj zna- 
čajnosti svatko se mora klanjati." Svoje odbijanje Neodvisne narodne stranke 
Barčić je isticao i poslije.“ 

Vodstvo Stranke prava nastojalo je dakle uvjeriti pristalice i protivnike da 
je unatoč nevažnih razlika u mišljenju pojedinaca jedinstvo potpuno. Tobožnju 
jednodušnost između Starčevića i Folnegovića demonstrirao je ritual svečanoga 
čestitanja Starčeviću u povodu proslave njegova imendana. Folnegović je naime 
na čelu čestitara održao govor u kojemu je, uz nabrajanje svih odlika slavljenika, 

istaknuo da ga krasi “neslomljiva odlučnost, vazda skladna sa kolegialnošću i 
stranačkom disciplinom" i da svečar ne želi nikakvo “prvačtvo" jer su u radu za 
domovinu svi pravaši jednaki." Uostalom, prigodom bučnih proslava Starčeviće- 
va imendana, sudionici su često imali neprilike s vlastima. Prosvjedujući protiv 
jednoga takva slučaja, Tuškan je u Saboru izjavio da će se Starčević u Hrvatskoj 
slaviti kada se ime Khuena-H€derva4ryja više ne bude spominjalo. Predsjednik je 
tada opomenuo govornika i rekao da pravaši mogu “odavati svoj kultus" kome 
žele, ali ne smiju rabiti takve izraze protiv bana," 


Starčevićev je smjer dakle pobijedio, što se pokazalo i u saborskim govo- 
rima Folnegovića i Barčića. No obje su opozicije stajale pred zajedničkim nepri- 
jateljem — režimskom strujom — pa su izjave pravaša u Saboru protiv neodvišnja- 
ka razmjerno umjerene. Žestina i žuč prelila se u predizbornim polemikama u tis- 
ku iako su Sloboda i Pozor stalno stradavali od zapljena. Sloboda je odlučno od- 
bila glasine o mogućnosti izbornoga sporazuma obiju opozicija. Grubo je vrije- 
đala “neodvišnjačku pulcinellu" koja prodaje svoju pokrpanu i prekrojenu robu, 
ismijala je njezin trijalizam u Helfertovu smislu i izjavila posve u Starčevićevu 
duhu da su “neodvišnjačke krabulje" opasnije od “nezakrinkanih službenih na- 
godbenjakah".* Pozor je držao apsurdnim nastojanje Stranke prava da postigne 
hrvatsko državno pravo bez obzira na ustrojstvo Monarhije, tj. da Hrvatska dobi- 
je više od Ugarske (potpunu samostalnost) dok je smisao programa Neodvisne 
narodne stranke u tome da ona postigne ono što ima Ugarska. Umjerena se opo- 
zicija našla između lomača na kojima Narodna stranka pali prava naroda i bari- 
kada s kojih Stranka prava puca po njima “topovima historije". Pozor tvrdi da je 
režimskoj stranci lakše s pravašima koji se ne bave “sitnicama? povreda Nagod- 
be nego s prvacima Neodvisne narodne stranke koji ih temeljito analiziraju i neo- 
borivo dokazuju njihovu nezakonitost.? 


Polemika dostiže vrhunac nakon pisma Šime Mazzure uredništvu Pozora, 
jer je on još jednom pokušao upozoriti na nužnost sporazuma s pravašima. Tvr- 
dio je da za Rakovicu nije kriva Stranka prava, koju je nakon bune uskrisio Fol- 
negović, tj. umjereni pravaš. Izjavio je da ne vjeruje da je Starčević odobravao 
Rakovičku bunu i da je šurovao s mađaronima. Osuđuje Slobodu što psuje Neod- 
visnu narodnu stranku jer su neki njezini pripadnici bili nekada članovi Narodne 
stranke. Opovrgava uporno pisanje Slobode da su za progon tiska krivi Mažura- 

Sloboda, 13. VI. 1884. 

HS, 1881.—84., 23. VIII. 1884. 

Sloboda, 12. V. 1884. i daljnji članci. 

nićev zakon iz 1875. (prema Starčevićevu uvjerenju svi su modernizacijski zako- 
ni iz vremena bana “Slavoserba? pogubni) i današnji neodvišnjaci jer je riječ o 
krivoj Khuenovoj primjeni dobroga kaznenoga zakona. Kaže da bi zdrav razum 
morao uputiti Stranku prava da ne napada Neodvisnu narodnu stranku. Sloboda 
u polemikama i dalje psuje hrvatsku književnost “stanovite literarne klike" (oko 
Vijenca), a pogotovo Mažuranićevu “Čengićkinju" te povjesničare, jezikoslovce 
i “naravoslovce" oko Jugoslavenske akademije.“ 

Starčević odgovara na prigovore neodvišnjaka isticanjem svoga “slavoser- 
bskoga? učenja. Ponavlja da Austriju čine “svi oni pripuzi, bilo nemačke pasmi- 
ne, bilo duha nemačkoga, koji su kroz vekove najnečistiimi, najgrešniimi načini 
različne narode kvarili, barbarili i globili." Oni su se u Hrvatskoj poslužili “Sla- 
voserbima", a u “Ungarii* Mađarima. Kaže da se Austrija ne želi zamjeriti Ma- 
đarima zbog Hrvata i da su zato “slavoserbske" adrese besmislene, no oni ih ša- 
lju “za obsenjivati obćinstvo, za zaklanjati svoje mešine koje su Hervatsku pod- 
ložile Magjarom". Misli, dakako, na Vojnovićevu adresu.“ 

Starčevića je, čini se, razbjesnila Mazzurina izjava da ne vjeruje kako je 
on imao veze s Rakovicom i mađaronima, što se moglo razumjeti i tako da sum- 
nja ipak postoji. Možda ga je to motiviralo da u Saboru istupi s interpelacijom 
kojom je jasno dao do znanja da su “smutnju“ u Rakovici izazvali u interesu Aus- 
trije pripadnici Narodne stranke, prethodnici Neodvisne narodne stranke. Tvrdio 
je da su sudionike te “smutnje" umorili ili dali umoriti njezini pravi začetnici 
Kako se ne bi doznalo tko su oni, a povezao je to s onima kojima je bio u intere- 
su pad bečkoga federalističkoga ministarstva (tj. pobornicima dualizma). Zahti- 
jevao je da se sudbeni spisi u vezi s Rakovicom predaju “javnoj pismarnici zag- 
rebačkoj za obćenitu porabu". Ako se to ne učini, javnost će znati da Starčević 
ima pravo i bit će joj jasno zašto ljudi koji su tada uznemirivali Granicu, odmah 
nakon toga “nadjoše kupce u Pešti, spriateljiše se ne samo sa sustavom, na koji 
su vikali, nego su ga i pokvarili na koji su Magjari pristali", tj. sporazumjeli su 
se s Mađarima o reviziji Nagodbe.“ 

Na kraju saborske periode 1881.—84. postalo je jasno da je nakon kome- 
sarijata nastupilo razdoblje sustavne suspenzije hrvatske autonomije putem ad- 
ministrativne reorganizacije, uglavnom s izjednačavanjem zakona Krajine 1 Pro- 
vincijala. Osim toga Khuen je novim zakonskim osnovama nastojao brisati teme- 
lje Mažuranićevih liberalnih reformi jer su osiguravale najnužnije elemente us- 
tavnosti i tako učiniti “iluzornom svaku slobodnu instituciju". U tom je ozračju 

Pozor, 17. V:; Sloboda, 19., 23., 26., 27., 31. V. 1884. 

Sloboda, 5. VI. 1884. 

Djela I, Govor 25. VI. 1884., 245-7 

debata o proračunu autonomnoga budžeta protekla burno i pokazala neka važna 
obilježja Khuenove vladavine. S režimske strane istaknuta je nužnost “prišted- 
nje", koja će omogućiti potrebne investicije i oslon na vlastite materijalne mo- 
gučnosti. Kao u Khuenovu nastupnom govoru, poruka opozicijskim strujama 
glasila je: neka se ne bave protumađarskom politikom nego unapređenjem gos- 
podarskih uvjeta pa će im mađarska vlada izaći ususret. Iluzornost očekivanja 
pomoći mađarske vlade gospodarskom napretku Hrvatske pokazuje njezin ukor 
Khuenu (kao nekada Mažuraniću) da u sastavljanju toga budžeta nije dovoljno 
štedio s investicijama i kreditom.“ i 


Oštar je prosvjed izazvala zabrana rasprave o krajiškom budžetu koji je u 
proračun uključen tek 1885. Pravaši su, doduše, kritizirali stanje na terenu, ali se 
njihova saborska djelatnost svodila na Starčevićevu taktiku negacije. Tako je Fol- 
negović rekao da je pravašima glavna zadaća svim zakonitim sredstvima prosvje- 
dovati protiv sustava “dok bude nas, dok bude u obće Hrvatske". Rukavina je iz- 
javio da Sabor nije zakonodavno tijelo i da su pravaši nazočni samo zato što na- 
rod želi da njegovi zastupnici “manje više govore. Samo radi toga se ustajem.“ 


Uznemirenost je pobudila osnova zakona o izjednačenju razlika u ustroj- 
stvu i nadležnosti sudova bivše Krajine i Provincijala. Godine 1871. došlo je do 
diobe krajiških šuma između “krajiškog naroda" (imovnih općina) i “državnoga 
erara" kojom je mađarska vlada prisvojila isključivo odlučivanje u raspolaganju 
tim šumama. Zakonskom je osnovom trebalo riješiti formalnosti oko uknjiženja 
šuma u gruntovnicu, no opozicijski govornici to su shvatili kao pitanje vlasništva 
šuma, tj. njihove konačne predaje mađarskoj vladi. Mišljenje je zastupnika Neod- 
visne narodne stranke da vlasništvo nepokretnih dobara nije Nagodbom ustuplje- 
no “zajedničkim" organima nego da su oni samo mandatari hrvatskoga erara, pa 
su zastupnici Neodvisne narodne stranke zahtijevali izjavu vlade da je Hrvatska 
njegova vlasnica. Opozicija je još više prosvjedovala i bučala u vezi s pozivom 
vlade da Sabor privoli na prodaju nekih državnih nekretnina u bivšoj Krajini. Fol- 
negović je upozorio na konfuziju u interpretaciji pojma “državni erar" i tvrdio JE 
da je svaka prodaja gubitak narodnoga imetka. Baš zbog različitih interpretacija 
vlasništva tih državnih dobara, David Starčević je nastupio svojim optužbama da 
vlada i većina trpaju hrvatsku muku u mađarsku kesu pa mu je oduzeta riječ.“ 


Sustavna suspenzija Mažuranićevih zakona, koji su osiguravali kakvu-tak- 
vu hrvatsku autonomiju, počela je osnovom o privremenom ukidanju nekih usta- 
nova zakona o sudačkoj vlasti i uspostavom apsolutističkih patenata od 3. svibnja 

Hrvatski državni arhiv, Hrvatsko-slavonsko-dalmatinsko ministarstvo, sv. 87, 750/8 — 1884. 

1853. i 3. kolovoza 1854. Time je mađarska vlada ukinula neodgovornost sudaca 
i osigurala strogi nadzor nad njihovom djelatnosti. Obustava zakona naišla je na 
velik otpor jer se držalo da se vladi dopušta “odviše velika ingerencija u pogledu 
disciplinskog postupka proti sudačkom osoblju, i da bi se time poremetilo, za jav- 
ni poredak važno ravnovjesje izmedju vlasti političke i sudstvene.“ Prisvajanjem 
disciplinske vlasti nad sucima vlada želi pogaziti “jedno od stožernih načela na 
kojih počiva ustavna država? i srušiti ogradu podignutu protiv nasilja vlasti, tj. 
uvesti suspenziju “liberalnih zakona o sudačkoj vlasti i neodgovorosti". Posebno 
se “perhorescira" uvođenje patenta “iz dobe absolutističke, koji nekako ne prista- 
je dobro u današnju ustavnu eru?. Svi upozoravaju na “užasnu nakaznost vladine 
osnove" koja mora izazvati porugu “jurističkoga svieta". Većina pravosudnoga od- 
bora otklonila je tu zakonsku osnovu pa se povela duga i ogorčena debata smije li 
se ona uopće postaviti na dnevni red. To je vlada, dakako, provela no ni jedan zas- 
tupnik saborske većine nije za nju govorio ali su svi za nju glasovali.“ 


Ante Starčević koji se držao u pozadini i prepuštao prosvjede ostalim ra- 
tobornim i glasnim zastupnicima Stranke prava, sada je držao da mora uzeti ri- 
ječ. Kao i inače, nastojao je pokazati ne samo nepoštenje i nemoral vlade 1 veći- 
ne nego i nelogičnost njihovih postupaka. Naime, na dnevnom su redu bile i vla- 
dina osnova i odborovo izvješće koje ju odbija ali ne daje svoj prijedlog, a bez 
njega se uopće ne može raspravljati. Starčević zato tvrdi da je ta osnova došla na 
dnevni red samovoljom. Vlada ju opravdava nužnošću premještenja sudaca pri 
preustroju Granice te tužbama zbog lošega stanja u sudstvu, čime, prema Starče- 
viću, optužuje sama sebe. On se, dakako, požurio upozoriti da administrativno 1 
= školsko područje izgleda još lošije od sudstva. S ovom zakonskom osnovom ban 
se postavlja nad disciplinarni zakon i oblast, te može progoniti svakoga. Taj je 
“despotički ukaz" Starčeviću zato * too diktatura, koja j je despotizmom 
nastala' i njome se žele upropastiti suci.“ 


Starčević je još uzeo riječ u specijalnoj debati zagovarajući Folnegovićev 
prijedlog kojim je želio jednu grupu sudaca izvući “izpod dosega neograničene 
samovolje, koju je većina dala načelniku vlade..." (Starčević izbjegava upotrije- 
biti pojam “ban"). Zapravo je cijeli govor posvetio “mitenju" kojemu se uz pos- 
tojeće zakone ne može stati na put. Svuda se kažnjavaju oni koji primaju mito. 
“A kod nas upravo javne oblasti svom snagom brane i sakrivaju zločine 1 zločin- 
ce" kao nigdje drugdje, i to je najveća nesreća za narod. Vlade, prema Starčevi- 
ću, ne smiju imati disciplinarnu vlast jer svaki “razred? ili “stališ“ (profesija) naj- 
bolje zna pravila svoje discipline i nitko izvana nema pravo “upletati" se u to. 

Isto, 4., 10., 11., 12. VII. 1884. 

Djela I, Govor 10. VII. 1884. (248. 254). Od pravaša o tome je 12. VII. govorio dr. sao Pi- 

“Disciplina obuzimlje ne samo moralne i karne zakone, nego se proteže i na 
družtveno ponašanje i na privatan život." Tu se, prema Starčeviću, ne radi o dis- 
ciplini nego o samovolji jednoga čovjeka (bana) kojemu većina povjerava neog- 
raničenu vlast nad sucima.“ 

Starčević je rijetko govorio u Saboru. Otkad se Sloboda preselila u Zagreb, 
posvetio se pisanju uvodnika iz vanjske politike, a riječ je prepustio pravaškim zas- 
tupnicima koji su se javljali u duhu njegove taktike negacije. Glavna je zvijezda bio 
David Starčević. Nastavio je s psovkama i izgredima zbog kojih je već na početku 
zasjedanja bio izbačen s osam sjednica. U lipnju je već na drugoj sjednici govorio 
protiv izvještaja odbora jedanaestorice i Vojnovićeve adrese i protiv svega o čemu 
se raspravljalo. Optužio je neodvišnjake “vi samo svoje mešine na pazar nosite, 
bilo vam slobodno (...) se i ustreliti“" Rugao se “divljacima", grupi izvan stranaka, 
koje je izabrala “srednja klasa", a većinu je optužio da podupire krađe, prevare | 
otimačine. On je najprije čovjek, a zatim kršćanin i protivi se podupiranju lopov- 
štine. Narod diže bunu jer se ne može uteći vladi koja odobrava lopovluk. On vidi 
“slobodu na jugu? i očekuje da će Mađari sami sebe uništiti. Takvi istupi Davida 
Starčevića služili su kao opravdanje za izjave režimskih govornika da nemira go- 
dine 1883. ne bi bilo da ih nisu izazvali pravaši svojim bezdušnim i nezakonitim 
postupcima. Pravaški zastupnici odobravali su što se narod, tj. puk, pobunio protiv 
“Kkaputaša" jer se više ne da varati. Prema tome, rekao je Grga Tuškan, gospoda kri- 
vo kažu da su nemire potakli “Starčevićianci". Kao zastupnik bivše Krajine, on je 
štoviše tvrdio da je hrvatski narod lio krv za tuđinca u Italiji, Španjolskoj i Njemač- 
koj, pa neka to sada radi na svoju vlastitu korist. Stranci prava je . da je na- 
rod počeo misliti sam i da mu “kaputaši" više ne mogu zapovijedati.“ 


No nije riječ samo o Narodnom pokretu. Vidjeli smo da je Starčević bra- 
nio malo građanstvo i puk i da je gotovo svu “gospodu proglasio “Slavoserbi- 
ma". Zato nije slučajno da su konzervativci gledali u pravašima “subverzivni ele- 
ment". To je najjasnije iskazao grof Rikard Sermage, poslije jedan od prvaka 
“centruma? grofova Draškovića.“ Izričito je osudio “Starčevićiance" zbog bunje- 
nja puka protiv “gospode? i tvrdio je da se pod njihovim barjakom “najkrupniji 
socializam širi". Prije toga taj je element “socijalna stanja, pitanja o vlasničtvu i 
o pravednosti vlasničtva“ bio nepoznat. Sermage žali da se agitatori koji su iza- 
zivali nemire nisu mogli ukloniti ustavnim putem nego komesarijatom.?' 


48 

Djela I, Govor 14. VII. 1884. (255-262) 

Kao revan član vladine stranke oštro je istupio protiv Vojnovićeve adrese kao pokušaja unište- 
nja nagodbe i uvođenja federalizma. /sto, 10. VI. 1884. 

Sermageovo uvjerenje da pravaši bune puk potvrdio je David Starčević 
koji je u svom govoru protiv proračuna osudio način rješavanja zemljišno-posje- 
dovnih odnosa između seljačkih podanika i gospoštija u korist ovih posljednjih. 
Napao je veleposjednike zbog otimačkoga postupka prema seljacima. Ponovno je 
ispsovao većinu. Pita je li to “visoki sabor? ili “najniže družtvo na svietu“. Po- 
navlja da su pripadnici većine izdali narod i pomažu Khuenu da briše bansku čast 
i ime hrvatskoga naroda. Oni će biti grešnici dok od naroda ne dobiju lopatom po 
glavi! Kada desnica govori, samo laže! Većina je uvela u Hrvatsku otimačinu i 
razbojstvo. “Pitam vas je li ste spremni okaniti se vražjega puta i okrenuti se 
Bogu i svom narodu? Ako nećete onda ćete to svojimi mješinami plaćati..." U 
jednome drugom govoru izjavio je kako Mađari vide da mađaroni trebaju korbač 
pa su im poslali “magjarskoga pandura", tj. Khuena.“ Dr. Lavoslav Šram, drugi 
saborski potpredsjednik, odrekao se svoje časti jer mu je predbačeno da nije bio 
dovoljno energičan u sprečavanju Davidovih psovki i meteža koji je izazivao. Re- 
kao je da se David služio tonom koji je uobičajen “na Fidži-otocih ali u il 
skomu družtvu nigdje, niti u najprostijoj krčmi... 


U svom odgovoru Davidu Starčeviću Sermage je ponovno pokazao svoj 
značaj bivšega feudalca. Nije, doduše, pobijao ukidanje feudalnoga sustava ali je 
držao da se rješenje zemljišno-posjedovnih odnosa između veleposjednika i se- 
ljaka, bivših podanika, provodilo u suprotnosti s interesima gospoštija, a s “više 
darežljivosti“ prema “nesretnom? seljaštvu iako je ono trideset godina nanosilo 
šumske štete imanjima. Posebno se ljutio što je David Starčević uoči izbora “kroz 
prozor" Sabora govorio “zabludjenomu" seljaštvu. Naposljetku je Sermage poz- 
vao vladu da energično zaštiti veleposjed jer će imati više pristalica ako ga 
sačuva od “tudjeg koristoljublja, navale i surovih izgreda svjetinje“. 


David Starčević je odgovorio da je temelj Stranke prava, kako joj kaže 
ime, “da bude u družtvu, koje krstimo državom svakomu pravice, bio on gospo- 
din ili seljak". Odbio je optužbe Sermagea i službenih novina da Stranka prava 
potiče na bunu i širi socijalističke ideje jer ona, nasuprot tome, nastoji da se uk- 
lone “bezakonje i krivice". Kaže još da zastupnici Stranke prava moraju sve re- 
ći u Saboru “jer drugdje mjesta neimamo". Naime, ako se u Slobodi ili Pozoru 
navede kakva nepravda, novine se odmah zaplijene a o svakom saborskom go- 
voru koji se osvrće na bezakonja (pogotovo u vezi sa segregacijom), većina tvr- 
di da je riječ o bunjenju naroda, potvori i kleveti. Izražava želju Stranke prava 


jim gaženjem zakona tjera najsiromašniji narod u socijalizam. I Tuškan je izjavio da pravaši 
nisu socijalisti, komunisti i nihilisti nego da se puk digao jer više ne vjeruje oblastima. /sto, 
21. VI. 1884. 

da se postupa u interesu i gospode i naroda (puka) te “da budemo svi sretni i za- 


dovoljni u otačbini?.* 


Dakako da “Starčevićianci“ nisu širili socijalizam koji je Starčević odbi- 
jao kao proizvod “švabskih moždjanah". Nisu držali da je privatno vlasništvo 
nepravedno niti su zahtijevali društvene reforme čak niti za buduću samostalnu 
hrvatsku državu. Starčević se samo nadao da će to biti pravedno i moralno druš- 
tvo u kojemu će skladno zajedno živjeti gospoda i negospoda. No u svojim 
vanjskopolitičkim člancima on na razne načine, pa i citatima, pokazuje da osu- 
đuje bijedu “radećeg, priradjujućeg 1 sticajućega razreda" koja ga tjera u soci- 
jalizam, a to stanje izazivaju “glavničarstvo“ te “povlaštjeni staleži" 1 lažni li- 
beralizam.“ Pišući o prilikama u velikim europskim zemljama, dosljedno je 
osuđivao s jedne strane liberalni kapitalizam viših slojeva građanstva 1 društve- 
no uređenje u njihovu interesu, a s druge strane socijalističke pokrete, ali je 
ipak suosjećao s nevoljama radništva kao što to pokazuje i njegova interpelaci- 
ja o teškom stanju radnica u sušačkoj tvornici papira. U svakom slučaju prava- 
ši su uvijek branili malo građanstvo, a pogotovo seljake, kao glavne stradalni- 
ke u rješavanju zemljišno-posjedovnih odnosa i osuđivali mogućnost da bivše 
gospoštije steknu koristi koje im po zakonu ne pripadaju. U tom pogledu naj- 
više se zalagao David Starčević pa mu je, uz njegove izgrede u sabornici, up- 
ravo takvo držanje priskrbilo veliku obljubljenost u puku. Zato su se njegovi 
govori širili u obliku letaka. 

Opći pravaški ugođaj otpora protiv “gospode" na selu i u gradu ilustrira 
Harambašićeva pjesma “Robovi koja se nadahnjuje Victorom Hugoom. 


Io angjeli sad poju 
A plaču vragovi; 

Ah' divno je i grozno, 
Kad planu robovi!* 


Davidove optužbe i prijetnje izrečene u sabornici ponekad imaju izravne 
posljedice na ulici. U nekoliko su slučajeva mladi “stekliši" psovali viđenije re- 

Sloboda, 29. VII. 1884. To je vrijeme zakona protiv socijalista u Njemačkoj i raspada austrij- 
skoga radničkoga pokreta na “umjerene? i “radikalne". Ovi posljednji željeli su smjesta uklo- 
niti kapitalizam revolucionarnim ustankom. Bilo je i terorističkih pokušaja, a 1884. u Beču i 
okolici proglašeno je izvanredno stanje. Takva grupa otkrivena je i u Zagrebu i bila je osuđe- 
na. U parnici su dvojicu od njih branili pravaški odvjetnici Hinko Hinković i Mijo Tkalčić. Slo- 
boda, 16. V. 1884. 

žimske ljude kao izdajice ili su im pjevali pogrdne pjesme i vikali pod prozori- 
ma što je, prema Tuškanu, opravdan izljev ogorčenja.“ 

Pravaši su dakle, a pogotovo David, vikom i “riečmi bombastičnimi" ome- 
tali saborske rasprave. Dr. Stjepan Spevec osudio je Davida da nikada ne kaže 
ništa konkretno o predmetu koji je na dnevnome redu, nego da ga samo “gene- 
ralno odsudi" i odmah prelazi na zahvalnija pitanja “u kojih se može preporuči- 
ti svojim izbornikom". Neki su režimski zastupnici nastojali pokazati nelogičnost 
pravaških izjava. Tako je Miškatović rekao da pravaši ističu korumpiranost sud- 
stva, a oduševljavaju se za Ruse koje su donedavna nazivali Tatarima i najdivlji- 
jim čoporom na svijetu, iako je u apsolutističkoj Rusiji sudstvo u neusporedivo 
lošijem stanju nego ovdje.“ 

Uoči raspuštanja Sabora predsjednik Nikola Krestić uzeo je Davidu riječ 
jer je s omalovažavanjem nazvao Sabor “sobom. Htio je naime karikirati izjavu 
glasila mađarske vlade Pester Lloyda koji Hrvatskom saboru ne priznaje osebine 
parlamenta i naziva ga “Landstube". No kako je David i dalje vikao, predsjednik 
je predložio da se isključi na šest sjednica. David se branio da se, primjerice, u 
Carevinskom vijeću toleriraju još krupnije riječi a pri tome se pozvao na Schčne- 
rera." Uza svoje redovite psovke čak je rekao da ga možda žele ubiti, ali da će on 
nastojati da prije toga ubije deset protivnika. U nepodnošljivoj buci i metežu 
predsjednik Krestić ponovno je uzeo Davidu riječ, a kada je ovaj, čini se, počeo 
gurati baruna Zmajića (pravaši su tvrdili da su ga neki zastupnici htjeli tući), poz- 
vani su saborski stražari koji su ispraznili galerije i htjeli ukloniti Davida iz sa- 
bornice. No on nije htio izaći pa je, na zahtjev predsjednika, intervenirao jedan 
satnik s dvanaest oružnika. Predsjednik Krestić opravdao je taj nezakoniti postu- 
pak obranom saborskoga dostojanstva i uopće s nemogućnosti rada zbog tučnja- 
ve i hrvanja u sabornici. 


Marijan Derenčin je, u ime Neodvisne narodne stranke, osudio Davidovo 
ponašanje ali je porekao pravo predsjedniku da s oružnicima dade ukloniti sabor- 
skoga zastupnika iako se ovaj nije dolično ponašao. Zato je predložio izbor od- 
bora koji će ispitati može li predsjednik u nekim uvjetima silom odstraniti jedno- 
ga člana Sabora. Predsjednik je na to položio svoju čast ali je većina odobrila nje- 
gov postupak. Zbog vike, predsjednik predlaže još i isključenje Mije Tkalčića 1 
Grge Tuškana na šest sjednica, a ovog posljednjeg su također oružnici maknuli iz 

Osobito se pjevala pjesma: “Udri, udri in der Stadt, izdajicam štrik za vrat." Varijanta je bila 
“Slavosrbom štrik za vrat". To se dogodilo Jovanu Živkoviću, a neke su velikaše “stekliški" bu- 
kači psovali na ulici. S, 1881.—84., 14. VII. 1884. 

Isto, 3. VII. i 24. VI. 1884. 

Georg Schčnerer, jedan od vođa svenjemačkoga pokreta, u brojnim je ispadima u Carevinskom 
vijeću psovao njemačke liberale uglavnom zbog nedostatka “nacionalne svijesti“. 

sabornice. Zatim su izašli svi pravaši, a za njima i neodvišnjaci. D>renčin je to 
komentirao: “Mi živimo na razvalinah hrvatskoga ustavnoga života, oskvrnuta s 
jedne strane psovkami, s kojih me stid oblieva, a s druge strane nasiljem!" Po- 
zor je pisao da se Khuen zapravo htio poslužiti vojskom i da izgredi služe mađar- 
skoj vladi kako bi pokazala svijetu da se u Hrvatskoj ne može ustavno vladati.“ 


Ti su događaji izazvali dvostruke posljedice. Khuen je imao opravdanje da 
pokuša uništiti opoziciju i da je uopće proglasi nezakonitom, a izlazak opozicije 
iz sabornice uoči rasprave o srpskoj crkveno-školskoj autonomiji poslužio mu je 
da srpske zastupnike još više priveže uza se.* Zakonska osnova o srpskoj crkve- 
no-školskoj autonomiji primljena je u Saboru već 10. lipnja 1875. ali nije dobila 
vladarevu sankciju jer se to pitanje imalo rješavati unutar hrvatske autonomije 
kojoj pripadaju poslovi bogoštovlja. Ministarsko vijeće je nasuprot tome zahtije- 
valo da poslovi “grčko-istočne" Crkve budu centralizirani u rukama ministra 
predsjednika. Kralj je i ovoga puta prihvatio zahtjeve mađarskih ministara i vra- 
tio je ispravljenu zakonsku osnovu bez sankcije na ponovnu raspravu. No Mažu- 
ranić nije htio staviti na dnevni red Sabora zakonsku osnovu koja krši hrvatsku 
autonomiju.“ Da bi osigurao podršku srpskih “notabiliteta", Khuen je dopustio 
da se izglasa nova verzija zakonske osnove kojom bi se osigurala autonomija “Sr- 
ba grčko-iztočne vjere u kraljevinah Hrvatskoj i Slavoniji" i ozakonila upotreba 
čirilice, no ona nije bila sasvim u skladu sa zahtjevima srpskih zastupnika. Me- 
đutim, niti ta osnova nije dobila kraljevu sankciju jer se provedba zakona povje- 
rava banu. “Srpski zakon" bilo je moguće provesti tek 1887. samo uz povredu 
Nagodbe, tj. prepuštanjem ingerencija na tom području isključivo ministru pred- 
sjedniku.“ 

Sabor je raspušten 31. kolovoza 1884. kraljevim reskriptom s frazama o 
njegovim “otčinskim" namjerama i o njegovu “otčinskom srdcu? pa nije čudo da 
se Starčević u svojim sarkastičnim primjedbama na račun kralja i njegove vlade 
često služio tim izrazom. 


Iako su uz pravaše sabornicu napustili i neodvišnjaci, nije moglo biti niti 
govora o njihovoj suradnji na izborima. Pozor je u nizu članaka odbio pravašku 
agitaciju da su napori Neodvisne narodne stranke za postupno postignuće “viših 

HS, 1881.—84., 27. VIII. 1884. 

Pozor, 29. VIII. (Zašto?); u tom je smislu pisao i Pester Lloyd, Pozor, 30. VIII. 1884. 

dao ban kao povjerenik 1882. HS, 1881.—84., 29. VIII. 1884. 

narodnih ciljeva najgnjusnija sebičnost", da su učitelji hrvatske omladine, tj. sveu- 
čilišni profesori pripadnici Neodvisne narodne stranke, neznalice i izdajice, da je 
svatko tko nije Starčevićev pristalica, nepošten. List predbacuje pravašima da im 
ideal nisu “muževi akcije" nego oni koji samo psuju i grde. Pozor brani svoju ide- 
ju “federativna zajedinstva" koju želi uskladiti s Nagodbom. Odbacuje prigovor 
pravaša da su neodvišnjaci izdajice jer priznaju zajedničke poslove. Ističe nelogič- 
nost pravaških izjava o nepostojanju zajedničkih poslova s ostalim zemljama Mo- 
narhije. Samostalna hrvatska država uz ostale države pod vlašću Habsburgovaca 
apsurd je jer ne može postojati personalna unija između više država. Pozor dalje 
piše da Stranka prava ne želi nasilni prevrat, da je Starčević osudio Kvaternika i 
da stalno ističe legitimitet, želi ga međutim postići “jedino i izključivo negacijom 
zakonitosti onoga što postoji". Pozor predbacuje pravašima “komoditet", naime 
strah od odgovornosti za pozitivna djela.“ Kada je vlada zbog jedne izjave dala 1s- 
ključiti devet pravaških studenata sa sveučilišta, Sloboda ih je pozvala da odu u 
Rusiju, jer mi Hrvati imamo “našega bogatoga i svemožnoga sjevernoga strica, 
koji će primiti Hrvate u svoju kuću, kao što prima mnoge Bugare i Srbe.." Tamo 
će oni postići više znanja nego od ovdašnjih “jugoslavenskih i neodvišnjačkih 
sveučilišnih profesorah kojima su Švabe pravi bogovi mudrosti." Pozor na to od- 
govara svojim redovitim propagandnim tezama protiv pravaša, upozoravajući na 
fatalnu nedosljednost između njihova današnjega rusofilskoga fanatizma i neka- 
dašnjega psovanja svakoga prijatelja Rusije kao prodane mj ešine.“ 

Vodstvo Stranke prava temeljilo je svoju predizbornu agitaciju na obljub- 
ljenosti Davida Starčevića ali i na snažnoj riječi Ante Starčevića. On je u svome 
izbornom proglasu sažeo mnogo puta ponovljene osnovne elemente svoga uče- 
nja, a jasno je pokazao da traži pristalice prije svega među seljaštvom i malim 
građanstvom. Istaknuo je da zbog skučenoga izbornoga prava i ostalih pritisaka, 
većinu dobivaju ljudi koji rade samo u tuđem interesu a za vlastitu osobnu korist 
i da manjina sinova naroda svojim znanjem i riječju ne može ništa postići. No 1 
kada bi Sabor bio složen “na temelju obćenita slobodna glasovanja" s većinom 
zauzetom za svoj narod, ne bi se moglo ništa uraditi osim prosvjedovati jer je Sa- 
bor u vlasti tuđinaca “samo obsena koja pod himbom zakonitosti svakakova zla 
u našu domovinu uvadja i u njoj derži.? Ističe teško stanje širih slojeva u tom sus- 
tavu. “Pravicu dobiva samo tko ju drago kupi; siromah nemože ju niti tražiti. Od 
ploda težke radnje ostaje radniku samo ono što mu, bez svakoga straha, jedni 
neizmame, drugi neukradu, tretji neotmu. Poslie onih koji zlo rade, obično stoje 
najbolje koji nerade ništa. Onomu tko neće ili nemože biti zlotvorom, redovito 
neostaje druga van da bude prosjakom." Opisujući teško gospodarsko stanje na 


65 
Pozor, 23. i 24. VIII. 1884. 


66 
Sloboda, 30. VII. i Pozor, 1. VIII. 1884. 


447 


IZVORNO PRAVAŠTVO 


selu, kaže da se bez “cvatućega poljodjelstva" ne mogu razvijati ostali “oberti?, 
“...bez seljanah dobro stojećih slabo stoje svi ostali razredi družtva', a domaći 
“oberti i tergovanje" ne mogu se obraniti “proti izvanjskim takmacem". Ističe da 
se željeznice grade hrvatskim novcem na hrvatsku štetu a u korist tuđinaca, da se 
obrtnici ne mogu usporediti sa “stranjskimi ni znanjem ni glavnicami", a da su 
obrtnički i trgovački zakoni samo “na zator malih glavničarah i radnikah i služe 
zloj veri“. Obrtnici zato propadaju u “nadtecanju* s vanjskom konkurencijom. 


“Tuđa samovolja* može se, prema Starčeviću, ukloniti samo “ako se naro- 
du povrati vlast da sa svojim kraljem rešava sve svoje posle. O tom je radila i radi 
stranka prava proti svim domaćim i vanjskim neprijateljem." Poziva pristalice da 
vjeruju svome zdravom razumu i poštenu srcu a ne nevrijednim, ludim i opakim 
ljudima. Ponovno ističe da u drugim zemljama postoje stranke s različitim miš- 
ljenjima ali sve su zauzete za dobro naroda. Međutim u Hrvatskoj su sve one, 
osim Stranke prava, “u uroti proti narodu i proti svakoj njegovoj svetinji. S timi, 
pravom otačbeniku nije ni drugovati, kamo prijateljevati, kamo slušati ih.? 

Kao i inače, Starčević ističe pitanje vjere jer se snažni protivnici Stranke 
prava nalaze u krugu oko zagrebačkoga nadbiskupa Mihalovića i podupiru režim, 
dok većina svećenika još uvijek simpatizira s Neodvisnom narodnom strankom 
za koju se smatra da slijedi Strossmayerove ideje. Starčević ponavlja da je vjera 
stvar “duševnosti" koju ljudska vlast ne može dati, uzeti ili promijeniti i zato bi 
Stranka prava “stala na put onim koji bi u bilo čiju veru dirali. (...) Pod izlikom 
vere, samo za sakriti svoju izdajničku radnju, nekoji će obetjivati stvarih koje na- 
rod ili netreba, ili mu one ne bi koristile, ili bi mu škodile. Odbijte takove ljude: 
kad bez razlike vere svi terpite, treba da se bez razlike vere svi složite za ukloni- 
ti skupnu nevolju. Tko nije zato, neprijatelj je i veri, jer i ona se može pravo raz- 
vijati samo u slobodi i blagostanju." Starčević zatim poziva pristalice da ne slu- 
šaju javne službenike. Ako budu progonjeni, neka znaju da trpe za svetu stvar, a 
pogotovo neka budu svjesni da jakost moćnika leži samo u neznanju i nemarnos- 
ti onih koji ih slijepo slušaju." 

U izbornom proglasu središnji odbor Stranke prava kaže da nije sklopljen 
izborni sporazum s Neodvisnom narodnom strankom ali da ne želi “trvenje iz- 
medju obih opozicijah na izbornom bojištu". Zato se tamo, gdje nema vlastitih 
kandidata, dopušta glasovanje za drugu opoziciju. Proglas je potpisao Folnego- 
vić. On je čak trebao predsjedavati zagrebačkoj izbornoj skupštini sazvanoj od 
neodvišnjaka, kojom se htjelo agitirati među zagrebačkim obrtnicima i trgovci- 
ma da podupru opoziciju. Međutim, ta se skupština morala raspustiti zbog pra- 
Vaških vikača, što je zacijelo utjecalo na pobjedu režimskoga kandidata. Vod- 

stvo Stranke prava imalo je velike teškoće zbog stalnih zapljena Slobode i sklo- 
nosti pristalica za izgrede. Središnji je odbor Stranke zato upozoravao povjereni- 
ke da nastoje spriječiti smutnje. Prije svega u bivšoj Krajini zatvoreni su i neki 
pravaški kandidati i privrženici. Pravaši su se morali braniti da nisu “anarhisti, 
protivnici svake vlade i poretka. “Spočitavaju nam socijalizam i komunizam, tj. 
da ne priznajemo svetost vlasničtva, i da hoćemo razbojničkim načinom oteti 
imetak svim onim, koji ga imadu." Režimski su “korteši" također uvjeravali male 
posjednike i poduzetnike da Stranku prava slijede samo “bezkućnici". “Još nas 
podlo objedjuju sa antidinastičkih čuvstvah. A tko očekuje željnije čas, da uzklik- 
nemo: Živio naš kralj u slobodnoj i ujedinjenoj Hrvatskoj!" 

Kao kandidat obrtnika i “neodvisnoga građanstva" Ante Starčević poražen 
je u trećemu zagrebačkom izbornom kotaru od režimskoga kanonika Franje Gaš- 
parovića s vrlo malom razlikom glasova, a David Starčević u drugome zagrebač- 
kom izbornom kotaru; inače je, unatoč pritisku Khuenovih organa, Stranka pra- 
va postigla izvanredan uspjeh i osvojila 24 mandata, dok ih je Neodvisna narod- 
na stranka postigla samo 13. Stranka prava izvojevala je većinu u izbornim kota- 
revima Hrvatskoga primorja, Gorskoga kotara, Hrvatskoga zagorja, u Kostajnici, 
Slunju i Koprivnici. No dobila je znatni broj glasova i u Zagrebu. Na širenje “po- 
litičkoga radikalizma" osobito je utjecala izborna kampanja Davida Starčevića 
“..uzprkos svim vladinim makinacijam i svim koruptivnim sredstvima i uzprkos 
svim vladinim i od vlade ovisnim glasovom bijaše izabran u tri izborna kotara, i 
odluči izbornu borbu u deset izbornih kotara u prilog stranci prava, a da se je mo- 
gao potrideseterostručiti i prisustvovati suvremeno u trideset biralištih, narod bi 
ga izabrao još u trideset kotara", kaže Davidov drug Barčić u Saboru. On još is- 
tiče da je zagrebačko stanovništvo na dan otvaranja novoga saborskoga zasjeda- 
nja priredilo manifestacije Davidu i Anti Starčeviću dok je Khuena dočekalo 


“grobnom tišinom." 

“Veleizdajnička" adresa Stranke prava 


Vrenje u Hrvatskoj te politički položaj nakon dolaska Khuena-Heder- 
v&ryja na vlast, nailaze na izniman interes u “Cislajtaniji". Protumađarskim aus- 
trijsko-njemačkim konzervativnim krugovima odgovara otpor protiv dualizma. 
Hrvatskom se bavi i glasilo njemačkih liberala naklonjenih dualizmu, Neue freie 
Presse i, dakako, pozdravlja Khuenov režim. Za hrvatsku opoziciju važna je pri- 
je svega potpora mladočeškoga glasila Narodni Listy koje je najrašireniji češki 
list, a za razliku od staročeha podupirao je Narodni pokret 1883. Njegov bečki 
dopisnik Gustav Eim dolazi u Zagreb da se kod Khuena i stranačkih prvaka oba- 
vijesti o političkoj situaciji na početku saborske periode. 

Vidjeli smo da je šezdesetih godina formulirano češko državno pravo i da 
je vrhunac državnopravne borbe bio između 1867. i 1871., ali je doživio neus- 
pjeh. Nezadovoljna politikom pasivne rezistencije, tj. nesudjelovanja čeških zas- 
tupnika u Češkom saboru i u Carevinskom vijeću, grupa mladočeha izlazi 1874. 
iz Narodne stranke i osniva Liberalnu narodnu stranku. Njezin je program de- 
mokratsko uređenje države, aktivan otpor, samostalnost i samouprava na temelju 
češkoga državnoga prava te reforma izbornoga prava. Mladočesi su dakle htjeli 
dopuniti češki, uglavnom konzervativni nacionalni program, liberalno demokrat- 
skim. Međutim, nakon žestokoga sukoba staročeha i mladočeha dolazi do njiho- 
va sporazuma i oni nakon dugogodišnjega bojkota ulaze 1878. u Češki sabor gdje 
osnivaju zajednički državnopravni zastupnički klub, a 1879. za vlade ministra 
predsjednika Taaffea vraćaju se, nakon 16 godina rezistencije, i u Carevinsko vi- 
ječe gdje provode oportunističku taktiku. Historijsko državno pravo ostaje i dalje 
jezgra političkoga programa češkoga liberalnoga građanstva, ali se ono pokuša- 
va postići postupnom politikom, najprije nastojanjem da se ostvari minimalni 
program “jezičnoga federalizma", tj. ravnopravnoga položaja češkoga i njemač- 
koga jezika u Češkoj. Velike nade i maksimalni državnopravni program zamje- 
njuju se traženjem ravnoteže u okviru sustava Austro-Ugarske i građanskoga 
društva, a većina čeških političara Češke i Moravske pripada cislajtanskim fede- 
ralistima. Sredinom sedamdesetih godina prestali su žestoki sukobi staročeha i 

mladočeha, a početkom osamdesetih godina mladočeška je politika gubila svoju 
energiju. Njezini su predstavnici postali “staročeški mladočesi". Kada je dakle 
početkom 1884. Gustav Eim došao u Zagreb, mladočeška je politika doživljava- 
la krizu iz koje je izašla tek 1887. obnovljenom borbom za obrat češke politike, 
a tada su staročesi nestali s političke pozornice.“ 


U doba velikih čeških državnopravnih borbi, 1867.—1871., tadašnji su pr- 
vaci Narodne stranke održavali veze sa staročesima zbog zajedničkih težnji za fe- 
deralističkim uređenjem Monarhije. Što se tiče pravaša, oni bi mladočehe morali 
proglasiti “Slavoserbima" zbog njihove oportunističke taktike. No podupirali su ih 
prije svega zbog spora s Nijemcima. Uostalom, Ndrodni Listy uređivan je u opo- 
zicijskom duhu kritike postojećega stanja u Monarhiji a i nekih poteza staročeha 
koji su se prilagodili dualizmu. Zato su članci protiv mađarofilskoga držanja Po- 
litika, lista pod utjecajem staročeškoga prvaka L. Riegera, izazvali veliku pozor- 
nost u Hrvatskoj. Prema tome, Eim je mogao simpatizirati s pravašima, a oni su 
opet hvalili Čehe. Pravaši su već ljeti 1884. sudjelovali u posjetu hrvatskih pjevač- 
kih društava Pragu, a Sloboda je pisala o potrebi sloge Slavena, uključivši i Ruse, 
proglasila je Prag “slavenskom Mekom", radovala se što češki narod mrzi i prezi- 
re slavenskoga “dušmanina Niemca*, ali je pisac osudio jugoslavenstvo i ilirstvo.* 


U svojim izjavama Gustavu Eimu, Khuen je dotada najsustavnije formuli- 
rao svoj program i taktiku.“ U pogledu Stranke prava pokazao se neobično blag. 
Zacijelo je imao na umu da je Stranka prava unatoč velikim pritiscima izborila 
na izborima dvadeset i pet mandata pa je pokušao s njome se nagoditi. Vjerojat- 
no je računao s njezinom umjerenom strujom ali se osvrnuo i na Starčevićevo 
učenje da je Austrija uvijek veće zlo od Mađara. Možda je Khuen mislio da bi se 
mogla ponoviti Rauchova vremena pa bi se uz pomoć Stranke prava mogla likvi- 
dirati Neodvisna narodna stranka. Znao je da bi svaka sklonost pravaša prema su- 
radnji s vladom uništila njezinu popularnost pa bi time oslabila i njihova stranka. 
No uskoro zatim pravaši su svojom adresom uzdigli svoj otpor do veleizdajni- 
čkoga vrhunca i oduzeli Khuenovoj ponudi svaki temelj. 


1 

Urban, 1994. O češkoj državnopravnoj politici do 1871. vidi str. 212-214. 

Ž 

Sloboda, 9. i 29. IX. 1884. Strossmayer i Rački koji su do 1871. surađivali s Riegerom, oštro 
su osuđivali pisanje njegova lista Politik. KORS III, Rački Strossmayeru 21. X. 1883.; Stros- 
smayer Račkome 21. VII. 1884.; vidjeti još i korespondenciju od 26. i 29. VIII. 1887. S Rie- 
gerom je polemizirao i Pozor u prosincu 1884. 

3 

Sloboda, 8., 11., 28. i 30. VIII. 1884. Pisac N. K. (Nikola Kokotović) hvali rodoljublje “Češ- 
kinja? i kaže da su “Zagrebkinje? trebale doći u Prag da to vide “ne bi li i one stale već jedan- 
put cieniti hrvaštinu*. 

4 

Pozor, 1.,3., 8. X. 1884.; Sloboda, 4. X. 1884. 

Eim je započeo intervju izjavom da veći dio Čeha simpatizira sa Starče- 
vićem, a Khuen je na kraju rekao da ne vjeruje kako Starčević dobiva pomoć i 
nadahnuće iz Češke. Najprije je istaknuo da je nakon 1883. imao tešku zadaću 
sačuvati parlamentarnu vladu jer je 1 Narodna stranka bila u rasulu, no uspio je 
stvoriti od nje stabilnu većinu. Odbija optužbe da želi odnarođenje ali mu je 
“mučno gledati, da Hrvati, svi Hrvati magjarski jezik, dakle jezik države, pos- 
tavljaju kao crvenu suknju, koju pogledajući i najhladniji gube razbor". Khuen 
želi vladati parlamentarno i kaže da Hrvatska nije na rubu revolucije (kako to 
piše mađarski tisak) i da Starčević i njegovi drugovi nisu u izbornoj agitaciji 
poticali narod na bunu. Uostalom, on je u razgovorima sa Starčevićem 1 drugi- 
ma stekao uvjerenje da oni ne teže za razvrgnućem “vjekovnog saveza" Ugar- 
ske i Hrvatske. Samostalna Hrvatska ne bi se, prema Khuenu, mogla financij- 
ski uzdržavati jer Mađari svake godine doplaćuju četiri do pet milijuna forinti 
za potrebe Hrvatske i građenje željeznica. Daje dakle do znanja da Mađari uz- 
državaju Hrvatsku što je stalni refren mađarskoga tiska kao opravdanje za uki- 
nuće Nagodbe. U spoju s Bosnom Hrvate bi stigli jadi manjine prema srpskoj 
većini. Pripisuje Starčeviću da želi za Hrvatsku položaj kakav ima Ugarska pre- 
ma Austriji. (To je, dakako, program Neodvisne narodne stranke, a ne Stranke 
prava.) Upozorava na iluzornost takve težnje i nada se da će se Starčević vrati- 
ti na svoje prvobitno mišljenje, naime “k savezu s Magjari“, (tj. kako je to bilo 
za Rauchova režima). Priznaje Starčevićevoj stranci ljubav prema domovini i 
narodu. Drži da je ona ozbiljna stranka ali da teži za nedostižnim idealom. Ona 
će to spoznati pa će biti moguće “da ćemo se napokon jednom sastati", a u me- 
đuvremenu Khuen se ne da prevariti od “ekscentričnosti" i neparlamentarnih 
prizora. 


Ban dalje izjavljuje da će neodgodivi posao Sabora biti izbor zastupnika 
za Ugarski sabor, a obećava da će većina kod verifikacije mandata izbjegavati 
nove sukobe, što očekuje i od Starčevićeve stranke. U svakom se slučaju nada da 
će biti manje strasnih bitaka nego dosad. No dešava se upravo suprotno. Khuen 
ističe i bitnu komponentu svoje vladavine, naime politiku divide et impera. “U 
Srbah ima poredak u zemlji i parlamentarni rad pouzdane prijatelje. Srbi se odu- 
čavaju gledati preko granice, pristupaju k praktičkom riešavanju poslova politič- 
kih. Zato je većina Hrvata užgana ideami samostalnosti.? 

U drugom dijelu intervjua nestaje početne “blagosti. Khuen kaže da ne 
vidi načelne razlike između Mrazovića (jednoga od prvaka Neodvisne narod- 
ne stranke) te Strossmayera i Starčevića. (Tipično je za Khuenov režim da uz 
pravaše želi onemogućiti cijelu opoziciju.) Krajina i Slavonija glasale su, uz 
iznimke, za vladu, dok je “stara Hrvatska civilna' glasala uglavnom za opozi- 


5 
Rekao je da nije htio da izgredi priskrbe starčevićancima vid mučeništva i da zato nije želio 
upotrijebiti protiv njih oštre mjere, ali je naposljetku morao dati privolu za njih. Vidi str. 445. 

ciju kojoj je ognjište Zagreb. Vidi se da ipak očekuje nove pobune. Zato prije- 
ti da ima sredstava za njihovo brzo gušenje. Kada bi u njega postojale neprija- 
teljske misli prema hrvatskome narodu, on bi želio bunu i tajno bi punio arse- 
nale s oružjem. Uvjeren je da neprijateljstvo Hrvata protiv Mađara neće nes- 
tati ni za deset godina. No siguran je u povratak starih prijateljskih odnosa jer 
Hrvatskoj može biti dobro samo ako se oslanja na “možne' Mađare. Za zla u 
administraciji nisu krivi Mađari nego činovnici postavljeni od zemaljske vla- 
de. Sasvim u Tiszinu duhu kaže: “Zakon je taj (Nagodba, M. G.) meni nedo- 
dirljiv, na njegovu osnovu vladati ću zemlju sa saborom a kad ne bude drugač 
moguće bez sabora." Nada se da će narod dozrijeti do parlamentarnih formi i 
da će se D. Starčević naučiti umjerenom tonu kakvim se služio pred biračima. 
Drži da se starčevićanska opozicija samo “surovom formom" razlikuje od ne- 
kadašnje opozicije Narodne stranke Rauchu. Naposljetku najavljuje ograniče- 
nje slobode tiska zbog “razuzdanog" pisanja koje podsjeća “na divlju dobu ve- 
like revolucije“. 

Pozor, koji je najprije bio zaplijenjen zbog objavljivanja toga intervjua, 
obratio se banu otvorenim pismom da dopusti komentar. Naposljetku je list ipak 
mogao napisati: “sabor po mnenju bana i njegove stranke, saboruje da dokumen- 
tira pokornost Hrvatske, a ne da daje izraz volji naroda." Kaže da je Khuen izvu- 
kao “staro zahrđalo oruđe" mađarske politike u Hrvatskoj, naime pohvalu lojal- 
nosti Srba i njihova prikazivanja “kao strašila Hrvatom". Pozor se još uvijek nada 
da će “braća" uvidjeti da ne smiju pomagati mađarske ciljeve u Hrvatskoj. Ako 
to ne bude slučaj, Hrvati će sami obraniti svoje državno pravo.“ 


U mladočeškom glasilu Eim objavljuje niz članaka na temelju razgovora s 
političkim prvacima i toplo brani Stranku prava. Glavna mu je briga uvjeriti češku 
javnost da ona nije veleizdajnička. “Stranka prava jest tek u širem dapače u najši- 
rem smislu strankom, koja tjera veliku politiku; ona je ponajprije strankom gospo- 
darskom, strankom socialnom, nipošto socijalističnom strankom." Eimovo je uvje- 
renje da je Stranka prava prije svega odraz prilika u kojima hrvatski narod naglo 
materijalno propada, da zato u nje nije riječ o “visokoj politici" i državnopravnim 
pitanjima ili buntovnim principima. Pravaši nisu hrpa urotnika niti su opasni vladi 
kada pobuđuju “pouzdanu nadu? da će materijalne nevolje minuti. Oni štoviše, pre- 
ma Eimu, ne žele srušiti jedinstvo zemalja krune Sv. Stjepana! Zato mu se čini ra- 
zumljivom Khuenova izjava da bi mogao vladati sa Strankom prava. Ovu dezinter- 
pretaciju pravaških tendencija Eim predstavlja kao rezultat svojih razgovora s An- 
tom i Davidom Starčevićem, dakle ne s Folnegovićem! Jesu li se oni doista prika- 
zali u svjetlu koje je sušta suprotnost nauku Ante Starčevića? Jedva desetak dana 


6 

Prema Pozoru, u Hrvatskoj sjedinjenoj s Bosnom Hrvati ne bi bili u manjini. List naime ubra- 
ja i muslimane među Hrvate. No kako god bilo, bolje je biti u manjini prema Srbima nego pre- 
ma Mađarima. Pozor, 8. X. 1884. 

poslije pravaši svojom adresom pokazuju da odbijaju jedinstvo zemalja krune Sv. 
Stjepana, a pogotovo suradnju s Khuenom i da su pravi veleizdajnici.! 


Adrese svih triju stranaka predložene su Saboru 17. listopada 1884. Adre- 
sa režimske stranke, sastavljena od J. Miškatovića, temelji se na “pravilnom", tj. 
Khuenovu, shvaćanju “realnih? prilika i zato na očekivanju bolje budućnosti unu- 
tar vjekovima posvećenoga saveza s Ugarskom. Većina žali povrede Nagodbe, ali 
ističe da one nisu — namjerne! Unatoč tome one u narodnoj svijesti izazivaju 
sumnju u javno stanje i nepovredivost zakona. Adresa zato moli odašiljanje kra- 
ljevinskih odbora zbog događaja 1883. koji su našli “najneugodniji svršetak" u 
imenovanju kraljeva povjerenika, čime je bitno ugrožena sigurnost državnoprav- 
noga položaja “kraljevinah" Hrvatske, Slavonije i Dalmacije. Očekuje da će kra- 
ljevinski odbori ukloniti opreke prijateljskim susretanjem (to je izraz preuzet iz 
kraljeva reskripta). Khuen je dotad već više puta obznanio da je opozicija kriva 
što kod mađarske vlade postoji odbojnost prema investicijama u Hrvatskoj i obe- 
ćao je da će, kada svi prihvate njegov režim, mađarska vlada dopustiti uvjete za 
materijalni napredak. Parafrazirajući te izjave adresa Narodne stranke polaže “ra- 
dostne nade" u zajedničku vladu i očekuje da će ona omogućiti “gospodarski 
procvat" i tako učvrstiti postojeći državnopravni odnos. 


Adresa Neodvisne narodne stranke želi uvjeriti kraljevo “otčinsko srce? da 
je nemoguć duševni i materijalni napredak ako se državnopravni položaj “bitno 
na bolje ne promieni“. Sadašnje stanje naime izvire iz činjenice što Mađari žele 
državnu zajednicu, nastalu na temelju dvostranoga ugovora, preobraziti u jedin- 
stvenu državu s premoći mađarskoga plemena. Glavna je banova zadaća dosljed- 
no podrediti tuđoj mađarskoj misli sve narodne i materijalne interese i zbog toga 
su pravca mađarske vlade povrijeđene gotovo sve ustanove Nagodbe. Adresa 
prosvjeduje protiv kraljeva reskripta u kojemu se kaže da su to samo “prelazna 
nesporazumljenja“ jer je u istinu riječ o “opriečnom političnom sustavu". Kao i 
u Vojnovićevoj adresi, Neodvisna narodna stranka i sada zahtijeva da se poslovi, 
preneseni Nagodbom na zajedničke oblasti, vrate Hrvatskoj, da ona dobije sa- 
mostalan državnopravni položaj kojim se Monarhija ne bi izvrgnula državnoj 
pretvorbi. Zahtijeva se povratak Rijeke i sjedinjenje banske Hrvatske s Dalmaci- 
jom. Zastupnici “prepokorno mole" saziv kraljevinskih odbora radi vijećanja o 
promjeni državnopravnih odnosa. 


Dan prije čitanja adrese Stranke prava, Ante Starčević je predložio da se 
preko zahtjeva za izbor zastupnika “u peštanski sabor" prijeđe na dnevni red. Uz 
ostale argumente, on se osvrnuo na govor kojim je “Nj. otčinsko i apoštolsko ve- 
ličanstvo* otvorilo taj sabor naglasivši dobar odnos Monarhije prema Njemačkoj 
i ostalim silama. Starčević u to temeljito sumnja jer drži da Monarhija u vanjskoj 


7 
Sloboda, 6. X. 1884. (Zagrebački dojmovi). Niz Eimovih članaka pod gornjim naslovom ob- 
javljen je u Slobodi i Pozoru tijekom listopada. 

politici nema nikakva utjecaja. Kaže da je u Hrvatskoj najgore, ali da “nije dob- 
ro ni srednje u nijednoj zemlji, koju dosiže žezlo Nj. otčinskoga i apoštolskoga 
Veličanstva". Zato je uvjeren da država bez vjere u Boga, u poštenje, krepost i “u 
ljubav iskernjega"', država bez “pravice" kod kuće i ugleda vani, država bezako- 
nja i sablazni, mora propasti, dok većina takvu državu prokletstva želi braniti i 
izborom u “peštanski" sabor. To Starčevićevo uobičajeno prikazivanje Monarhi- 
je kao paklene sile dolazi do posebnoga izražaja u adresi. 


Hinko Hinković predložio je Saboru adresu Stranke prava sastavljenu 
očigledno na temelju Starčevićevih osnovnih načela i zacijelo pod njegovim nad- 
zorom. Ona dakle ne objavljuje ništa nova. Slična joj je i Starčevićeva adresa iz 
1878. No prisjetimo se da ju je on tada pročitao u odlomcima, i to u specijalnoj 
debati o adresi Narodne stranke jer nije bilo dovoljno zastupnika koji bi je potpi- 
sali. Uspon pravaškoga pokreta tada još nije bio tako očigledan pa je Starčevićev 
“veleizdajnički" duh doduše registriran kao određeno pojačanje njegovih dota- 
dašnjih izjava i kao razmjerno opasna pojava ali je pritisak na Stranku prava po- 
čeo tek za Pejačevićeve vladavine. 


S “veleizdajničkom" adresom 1884. stvar je sasvim drukčija. Pravaški je 
pokret, sa Starčevićem kao idolom, postao važna snaga s kojom su morali raču- 
nati svi politički činitelji. Ta je adresa dokazivala da se Stranka prava ne može 
skrenuti prema oportunističkoj politici a pogotovo ne prema suradnji s vladom, 
na koju ju je mamio Khuen. Ona je morala pojačati banovo nastojanje da uništi 
pravaški pokret što je, s obzirom na moć kojom je raspolagao, mogao učiniti. 
Zato ta adresa sliči na samoubojstvo i pitanje je kako to da vodstvo Stranke nije 
predvidjelo njezine posljedice i nije pokušalo poslužiti se umjerenijim formula- 
cijama pri iznošenju svojih načela u dokumentu koji se izravno obraća vladaru. 
Nije li to možda bio strastveni starčevićanski “stekliški" odgovor na Khuenovo 
ponižavajuću ponudu “da ćemo se napokon jednom sastati"? 


Kao i adresa 1878., i ova adresa sadrži sve osnovne elemente Starčeviće- 
ve ideologije: suverenitet naroda izražen u Saboru uz odbijanje “svevlasti kralje- 
ve"; isticanje nezakonitosti položaja Hrvatske u Monarhiji jer je Cetinskim ugo- 
vorom Hrvatska uvjetovala samo jedinstvo u kraljevoj osobi, a nipošto s Austri- 
jom ili “Ungarijom''. Zato “u državnom jedinstvu zemalja krune ugarske ne bija- 
še, po pravu nije ni neće nikad biti Hrvatske." Ponavlja se pohvala adrese Hrvat- 
skoga sabora 1861., pogubna predaja Hrvatske Ugarskoj od Sabora 1865.—67. 
koji je priznao zajedničke poslove, a nije smio zaključivati o “stožernim" pravi- 
ma kraljevine Hrvatske jer nije sazvan na temelju općega prava glasa i nije uk- 
ljučivao predstavnike Dalmacije i Krajine. (Starčević nije nikada optuživao Sa- 
bor 1868. za Nagodbu jer je tvrdio da je on zajedno s Mađarima samo dovršio što 


8 
Djela I, 16. X. 1884., 264-7. Izbor je zastupnika za Ugarski sabor (u kojemu nisu sudjelovali 
ni neodvišnjaci) dakako obavljen, a zastupnici Stranke prava pri tome su izašli iz sabornice. 

je njegov prethodnik zaključio.) Adresa dalje prosvjeduje protiv izjave u kralje- 
vu reskriptu da je Nagodba temeljni zakon i tvrdi da ona vodi “do podpuna gos- 
podarska i družtvena razsula". Ističe štetnost dualizma i za Ugarsku i zato mo- 
gućnost prijateljstva s “narodi Ungarije", dakle ne samo s Mađarima. 


Ponovno podsjeća vladara da je za njegovih predaka Turčinu pronevjeren 
“veliki komad naše domovine", da Hrvatskoj nije povraćen od Turaka osvojen 
dio do Vrbasa, da su hrvatske pokrajine Dalmacija, Štajerska, Kranjska, Koruš- 
ka i Istra odcijepljene od Hrvatske i da su uslijed “poremećenih" granica otuđe- 
ne okolice Čabra, Celja, Metlike, Kastva, da je vladar dopustio da “austrijanski 
rajhsrat" pretresa pitanje pripada li Žumberak Hrvatskoj ili Kranjskoj, da je kralj 
jednako tako odobrio da se Rijeka proglasi prijepornom “krunovinom" između 
Hrvatske i Ugarske i da se Međimurje pripoji Ugarskoj. 


Adresa upozorava da “narod pogiba pod užasnim teretom javnih daća, 
koje se, rastući bezprimjerno u doba duboka mira, ne mogu više ni oružjem ut- 
jerati..." Osvrće se na niz osnovnih ekonomskih nevolja kao što su krajiške šume 
(koje je prisvojila mađarska vlada), vozne tarife na željeznicama, financijske ma- 
nipulacije bez znanja i nadzora hrvatskih činitelja. Upozorava na demoralizaciju 
sudstva i uprave, koja je činovnike pretvorila u slijepe agitatore vlade, i kaže: 
“Umjesto da se brinu za javni poredak siju upravni organi sjeme krvna razdora 
medju pučanstvo", vjerojatno misli među Hrvate i Srbe. 

Ono što adresi prije svega daje “veleizdajnički" i “antidinastički? pečat 
nisu samo izjave u vezi s Monarhijom i dinastijom nego upravni govor koji vla- 
daru pripisuje odgovornost za strašna zla nanesena Hrvatskoj. “Dok je austrijan- 
ska politika ubrazdila bezpravjem nikla je, razvila i učvrstila se je u potlačenih 
narodih vjera koja je i povjestnicom posvećena da im samo iz nesreće monarki- 
je sviće bolja budućnost. Samo u nesreći od nužde popuštala je Austrija naro- 
dom, a čim prođe pogibelj, uklonjena od samih ovih narodih, padoše isti u to ve- 
će sužanjstvo. Ova vjera je danas čvršća no ikada prije, 1 ništa ju ne bi moglo na- 
rušiti, do li pravednost vladara koju dosada uzalud izčekujemo... Kako će Hrva- 
ti braniti monarkiju, koja im je otela sve i koja im ne ostavi ništa što bi bilo vried- 
no, da se brani? Ne pripravlja li se time sustavno prevrat i neće li narod radostno 
prihvatiti svaku zgodu da se otrese sužanjstva?...Dok se ovomu bezzakonju ne 
učini konac, mi se ne nadamo nikakovu uspješnu razvoju javnoga stanja zemlje, 
već smo duboko osvjedočeni, da se iz današnjega stanja mora razviti samo pro- 
past monarkije 1 jedino se tješimo tim, da će hrvatski narod preživjeti ovu pro- 
past... Osvjedočeni, da kralj stoji od naroda, ter da si viernost i privrženost stiče, 
ukoliko štuje sveta prava naroda, mi ćemo, nadahnuti ljubavlju za svoju otačbinu 
mjeriti drugim onom mjerom, kojom drugi nam mjere." Posebno je efektan kraj 
adrese: “Kraljevina Hrvatska je raztrgana, naša prava su pogažena, naša je narod- 
na čast oskvrnjena, sveta baština naših otaca, naš ustav, je uništen. Ovo je stanje 
hrvatskog naroda. Od Vašeg Veličanstva stoji, hoće li, izpunivši mu njegovu pra- 

vednu želju ter povrativši mu domovinu i ustav, i njegovom pomoćju osigurati 
svoje prestolje. 


Na idućoj sjednici, 20. listopada, saborski predsjednik Mirko Hrvat izjav- 
ljuje da Hinkovićeva adresa ima stavke koje se mogu shvatiti kao “odkaz poda- 
ničke vjernosti i lojalnosti" Sabora i naroda prema posvećenoj osobi “Njegova c. 
i kr. apoštolskoga veličanstva i njegove sjajne porodice". Zato on kao tumač os- 
jećaja Sabora i naroda prosvjeduje protiv adrese “koja se u slogu, sadržaju i smje- 
ru, odazivlje neobičnim i nečuvenim u monarhičnoj zemlji načinom? i izjavljuje 
da takvu adresu neće podastrijeti vladaru. (U njegovu kabinetsku kancelariju sla- 
le su se adrese većine i manjina.) Hinković i ostali pravaši dakako bučno prosvje- 
duju. Barun Rukavina uzvikuje da pravaši predstavljaju narod a ne ovaj “Magjar- 
tirolec*", tj. M. Hrvat, koji zbog buke prekida sjednicu. 

Drugi dan, 21. listopada, pravaši zahtijevaju da predsjednik opozove izja- 
vu da je njihova adresa “veleizdajnička" i tvrde da su 1 oni lojalni. Vodstvo Stran- 
ke prava sastavilo je izjavu u povodu predsjednikove optužbe ali on nije dao riječ 
Barčiću koji ju je trebao pročitati. Ta se izjava dakako nije mogla objaviti niti u 
Slobodi. Poslije sastavljena spomenica koja odbija optužbe zbog antidinastičnos- 
ti adrese, navodno je poslana carskoj kabinetskoj kancelariji s potpisom svih pra- 
vaških zastupnika." (Bilo ih je dvadeset i pet.) Na temelju dotadašnjih izjava mo- 
že se naslutiti da je glavni argument mogao biti u tvrdnji da je Stranka prava zap- 
ravo najdinastičnija jer jedina govori kralju istinu i time brani njegovo prijestolje 
od grupa koje unesrećuju narode Monarhije i time opstanak dinastije." 

No da se vratimo saborskim sjednicama. U silnoj buci, predsjednik je 23. 
listopada isključio na osam sjednica gotovo sve zastupnike Stranke prava, a idući 
je dan priznao da se tim postupkom nije držao poslovnika ali da “mužev1" koji su 
ga sastavili nisu mogli predvidjeti da će u Sabor doći zastupnici koji če bukom, 
“dapače urlikanjem'', priječiti njegov rad. Većina je primila predsjednikov prijed- 
log o isključenju pravaša bez diskusije, a Khuen je odmah odgovorio “prešnim" 
prijedlogom kanonika dr. Marka Lončarića o promjeni saborskoga poslovnika, ko- 
jim se pravaši mogu praktički isključiti iz saborskoga zasjedanja. Lončarić je svoj 
prijedlog obrazložio kao nužnost zbog obečašćenja visoke kuće “u koju naš narod 
srbsko-hrvatski šalje cviet svoj?.'* Prvaci Neodvisne narodne stranke bili su izvan 

HS, 1884.—87., 17. X. 1884. 

Pozor, 16. [. 1885. 

11 

Ta je pretpostavka moguća i na temelju komentara Slobode (25. X. 1884.) u povodu zabrane da 
se pravaška izjava pročita u Saboru (24. X. 1884.). Nije uspio niti pokušaj Hinkoviča 1 drugo- 
va da izjava uđe u zapisnik (2. 1. 1885.). 

12 

HS, 1884.—87., 24. X. 1884. 


457 


IZVORNO PRAVAŠTVO 


sebe jer je Khuenov udarac protiv Stranke prava pogađao i njih. Pozor piše da “ne- 
čuvene sablazni' pretvaraju Sabor u grob parlamentarizma 1 boji se gušenja svih 
elemenata ustavnosti, od slobode saborskih rasprava do slobode tiska i prava sas- 
tajanja. Pester Lloyd se već grozi bajunetama. Čini se da Pozor za nastalo stanje 
optužuje Antu Starčevića jer su adresa i njezine posljedice rezultat njegove dos- 
ljedno provođene taktike negacije svake praktične politike. ? 


U ime režimske stranke pravašku je adresu osudio srpski zastupnik Đuro 
Đurković izjavom da je to adresa “na nekakvo zanzibarsko Veličanstvo". Zar se 
može govoriti s krunom kao “s fakinim primorskima ili kozarima krševite 
Like?" Reagira na interpelaciju Ante Starčevića zbog nepopunjavanja gradsko- 
ga zastupstva u Bakru. On je naime rekao da su prilike pod oblastima “Njeg. ot- 
činskoga Veličanstva" gore nego u Zanzibaru jer se “zanzibarsko veličanstvo 
doduše ne naziva “otčinsko* i ustavno ali izvršava zakone i zacijelo nijedna zan- 
zibarska općina ne bi mogla biti tako dugo bez “propisane vlasti" kao grad Ba- 
kar. Izjavom da je i usred Afrike bolje nego pod Habsburgovcem, Starčević je 
očigledno počinio “uvredu veličanstva? ali predsjednik tom prilikom nije ništa 
poduzeo.'* Đurković je zatim izjavio da pravaška adresa predbacuje kralju krivu 
zakletvu i da poziva narod na otkaz lojalnosti vladaru. Čudi se da su tu adresu 
kao “smieha i sažaljenja vriedan izljev fanatizma" potpisali odvjetnici i sveće- 
nici. Kaže da Stranka prava podmeće hrvatskoj povijesti “ideje radikalno-de- 
mokratičke 1 republikanske" 19. stoljeća i da želi dokazati neki izvanredni kon- 
tinuitet hrvatskoga državnoga prava. Uz ostalo pobija i postojanje “Zvonimiro- 
ve krune". Pravaši pripisuju cijelom narodu izjave i postupke nekadašnjih stale- 
ža koje oni danas toliko grde. Đurković dalje kaže kako u Europi prevladavaju 
konzervativna struja 1 težnja za mirom dok Stranka prava govori o ratu, prevra- 
tu i “najradikalnijem napredku". Čak i Rusija, kojoj se Stranka prava bez uspje- 
ha klanja, pristaje uz europski mir (to je vrijeme saveza careva Njemačke, Hab- 
sbuške Monarhije i Rusije) i progoni “socialističke i političke" jednomišljenike 
pravaša. Odbijajuči opće pravo glasa, Đurković pripisuje Stranci prava zahtjev 
za najvećom slobodom “u radikalno republikanskom smislu". Kaže da adresa ne 
govori o Rakovici, možda zato što je narod tada ostavio Stranku prava, a to će 1 
sada učiniti. Ako Stranka prava bude nastavila učiti narod pobuni i “veleizdaj- 
stvu", doživjet će sudbinu Kvaternika i Bacha. Naposljetku Đurković izjavljuje 
da je Nagodba najbolje “što u današnjih okolnostih možemo imati" 1 da ju tre- 


ba čuvati od pritiska “ozgora ili ozdola*.' 

Taj je govor tipičan za propagandu režimskih i mađarskih krugova i tiska 
po tome što se ne zadovoljava samo isticanjem pravaške veleizdaje 1 antidinastič- 
nosti te potkopavanjem Nagodbe kao glavnoga uzroka što se mađarski moćnici 
ne drže Nagodbe, nego upozorava i na pripadnost Stranke prava radikalno-de- 
mokratskim i socijalističkim strujama. Nema zacijelo sumnje da je pravaška ad- 
resa doista “veleizdajnička" i “antidinastička". U njoj se zrcali Starčevićevo dos- 
ljedno uvjerenje koje je izrazio 1 godinu dana poslije u pismu Gustavu Eimu. 
Strastvenim ogorčenjem optužio je osobno Franju Josipa kao krivca za sve hrvat- 
ske nedaće. U Hrvatskoj “nitko nemari agitirati i razjarivati narod proti Austriji; 
to najbolje čini dinastija 1 njezini javni službenici. Dobro jim je pošlo za rukom: 
gospodujuća dinastija danas stoji u Hrvatskoj, kako su napuljski Bourboni staja- 
li u oči Marsale", tj. prije njihova pada. I ovom je prilikom njegov caeterum cen- 
seo: “koliko dinastija pokazuje da joj je do pravah Hrvatske, toliko je 1 Hrvatom 
do dinastije.“ 


Nakon isključenja gotovo svih zastupnika Stranke prava na dnevnom je 
redu izmjena poslovnika. Š. Mazzura obrazložio je zahtjev Neodvisne narodne 
stranke da se preko Lončarićeva prijedloga prijeđe na dnevni red jer se novim 
poslovnikom želi uništiti cijela opozicija. Izjavio je da je predsjednik trebao 
predbaciti “skrajnjoj ljevici" nelojalnost u svoje ime, a ne kao predstavnik Sabo- 
ra jer je time izjednačio većinu i Sabor. Osudio je predsjednika što je izrekao tvr- 
dnju da je Stranka prava nelojalna i što nije dopustio da se čita njezino opravda- 
nje. Prosvjedovao je protiv “diktature predsjednika." 


U vezi s poslovnikom progovorila su 1 dva nova zastupnika: dr. Josip 
Frank, budući predsjednik “Čiste? stranke prava i dr. Iso Kršnjavi, poslije ideo- 
log Frankove stranke. No zasad, oni su na suprotnim pozicijama jer je Frank “div- 
ljak"', tj. ne pripada nijednoj stranci, dok je Kršnjavi istaknuti zastupnik režimske 
stranke, vrlo aktivan u njezinoj obrani od prosvjeda opozicije. Sudjelujući u go- 
vorničkim bitkama oko novoga poslovnika, Frank pobija Živkovićevo mišljenje 
da je to lijek parlamentarizmu, te kaže da središte “erupcije" nije na površini par- 
lamentarnoga života nego mnogo dublje. Priznaje “znamenite stečevine" većine 
ali drži da one nisu urodile plodom jer prevladava neprekidno “zadirkivanje? i 
upletanje “prekodravske" politike u hrvatsku autonomiju uz teški jaram namet- 
nut našemu narodu “nespretnom poreznom manipulacijom". Kao posljedicu 
upotrebe oružništva protiv Davida Starčevića u vrijeme izbora vidi rast njegova 
ugleda u narodu i širenje “starčevićianizma". Frank kaže da će predsjednik s no- 
vim poslovnikom imati apsolutnu vlast i drži, kao i Starčević, da je apsolutizam 
jedne stranke gori od autokratskoga apsolutizma jer pretvara parlament “u niemu 

Ratković, 1938. Pismo A. Starčevića Gustavu Eimu 18. X. 1885. 

mahineriju?. Očekuje od predsjednika da će unatoč tim promjenama 1 dalje vo- 
diti rasprave u liberalnom duhu i da će dopustiti slobodan dolazak slušatelja na 
tribine. 


U obrani novoga poslovnika Kršnjavi je rekao da se može mnogo toga ka- 
zati ali u “europejskoj formi" i da poslovnik neće spriječiti izjave protiv vlade 
nego samo “gungule" i povrede dostojanstva Sabora i članova vlade. Pripadnike 
režimske stranke koji su tvrdili da se bez novoga poslovnika ne može spriječiti 
zasljepljivanje masa agitacijom Davida Starčevića, Šime Mazzura je upozorio da 
ruske novine pišu kako on skida krinku pseudoustavu i pseudoparlamentarizmu, 
i da njegovu djelatnost odobravaju i neke francuske i talijanske novine. !? 


Većina je izglasala ove odredbe novoga poslovnika: u slučaju “gungule" 
predsjednik može prekinuti sjednicu i poduzeti sve mjere da osigura red; ako je- 
dan član Sabora povrijedi “pristojnost", podjeljuje mu se bez debate ukor, i to 
samo ustajanjem zastupnika; začetniku “gungule' može se prvi put izreći kazna 
isključenja od osam do trideset sjednica, a ako se to ponovi, od trideset do šezde- 
set sjednica uz gubitak dnevnica; ako se isključeni član Sabora ne pokori, mora 
se kazniti s pet stotina forinti globe i ne smije ući u sabornicu dok to ne plati, pa 
makar mu je prošlo vrijeme isključenja. Važna je još jedna odredba kojom se 
mogu spriječiti govori opozicijskih zastupnika. Naime, kada se rasprava o jed- 
nom predmetu vodi tri dana, svaki zastupnik, poduprt s deset potpisa, može pred- 
ložiti da se rasprava zaključi, a o tome se odlučuje odmah bez debate ustajanjem 
ili sjedenjem.'* Prema tome taj poslovnik omogućava Khuenu da potpuno sprije- 
či svaki istup opozicije u Saboru. Međutim, njegovu je režimu važan privid us- 
tavnosti pa se on time ne služi do maksimuma. No česti su ukori 1 isključenja po- 
jedinih zastupnika Stranke prava i Neodvisne narodne stranke, oduzimanje riječi 
čak i velikašima Centruma i prekidanje rasprave o pojedinim točkama dnevnoga 
reda. Zastupnici opozicije morali su biti načistu da ih se svaki čas može izbaciti 
ili bar prekinuti, pa je i pravašima nametnut veliki oprez, a neodvišnjaci našli su 
se pred neprekinutim optužbama režimskih govornika da oni zapravo zastupaju 
program Stranke prava ali da to nastoje prikriti. 


Kada je Khuen osigurao poslovnik kojim je mogao u svakom trenutku one- 
mogućiti opoziciju, dopustio je naposljetku debatu o adresi režimske stranke. Pri 
tome je i sam uzeo riječ i obrazložio načela svoje vladavine. Najprije se 1 on og- 
radio od Hinkovićeve adrese koja pod plaštem imuniteta širi prevratna načela. 
Zato je dužnost vlade i Sabora da razmišlja o zakonskim mjerama protiv tih zlou- 
potreba. Zatim je odbacio Mazzurinu kritiku teksta kraljeva reskripta pri otvara- 
nju novoga saborskoga zasjedanja, u kojemu se nalazi izraz “državno jedinstvo 

zemalja krune Ugarske", izjavom da je taj pojam sinonim za “državnu zajednicu“! 
Odbija optužbu da se ministar predsjednik ne drži Nagodbe jer on savjetuje kruni 
ono što nalaže interes dinastije i državne zajednice. S obzirom na silnu agitaciju 
opozicije kod izbora, vlada je morala poduzeti mjere za održanje mira i odvratiti 
narod od izgreda. Kaže, doduše, da su lažne tvrdnje da se vlada služila nasiljem, 
da je kršila izborni zakon, primoravala činovnike da se angažiraju na izborima i 
da se služila demoralizacijom. No ipak daje jasno do znanja da je njemu svaka 
opozicija nezakonita pa je zato dužnost činovnika da spriječe njezin uspjeh na iz- 
borima. Postupak opozicije je za osudu jer Nagodba, prema Khuenu, pruža širo- 
ke okvire za materijalni i duševni napredak. On želi iskoristiti taj povoljan polo- 
žaj ali mu smeta što opozicija neprestano ističe državnopravna pitanja i napada 
Nagodbu. Zato će on “svom snagom i cielim srdcem" podupirati Stranku koja ju 
brani i cijeni njezinu potporu svojoj vlasti kao izraz povjerenja naroda. 


Šime Mazzura odgovara Khuenu uz grožnje predsjednika da će mu odu- 
zeti riječ; pobija banovu izjavu da je državno jedinstvo i državna zajednica jedno 
te isto, jer ovo prvo je Bundesstaat a ono drugo je Staatenbund. U slučaju Hrvat- 
ske i Ugarske riječ je o državnoj zajednici jer svaka ima svoju državnu indivi- 
dualnost. Optužuje Khuena da želi provesti državno jedinstvo što se, uz ostalo, 
vidi i iz njegove izjave da zajednička vlada ne krši Nagodbu, dok je ona stvarno 
“kao raztrganu haljinu baca na stran". Osuđuje većinu koja je 1883. izjavila da je 
mađarska vlada povrijedila ustav, a danas aplaudira banu kada ovaj kaže da ta 
vlada postupa prema zakonu. Naposljetku izjavljuje da je Sabor zbog izbacivanja 
zastupnika dvadeset i pet izbornih kotareva (Stranke prava) nepotpun i da prema 
tome ne može stvarati zakonite odluke. Zato Mazzura u ime neodvišnjaka povla- 
či njihovu adresu i izjavljuje da oni odlaze iz Sabora i da se vraćaju tek kada ovaj 
bude potpun. Većina, dakako, prima adresu.“ 


Po ustaljenom ritualu saborska je delegacija u audijenciji dala tu adresu 
kralju. Prema pisanju raznih novina Franjo Josip je tada izričito osudio Stranku 
prava, a posebno Davida Starčevića. Na njegov upit što je od toga istina, Đuro 
Đurković, član delegacije, izjavio je, karikirajući Antu Starčevića, da je možda u 
zanzibarskom saboru običaj objaviti vladareve izjave ali ne i ovdje. No želi dati 
do znanja da vladar strogo osuđuje Stranku prava pa kaže da riječ Njegova Veli- 
čanstva “abscheuliches Treiben' (odvratna hajka) nije bila najgora koju je izus- 
tio.“ U suprotnosti sa zastupničkim imunitetom Jakov Radošević je kao rezervni 
časnik pozvan pred oficirski zbor sedmoga domobranskoga okružja, a ovaj je 

Isto, 26. XI. 1884. Frank glasa za adresu većine ali u specijalnoj debati predlaže da se u nju 
uvrsti zahtjev za promjenom financijskih odnosa, v. str. 479-481. 

Isto, 9. 1. 1885. Na pravaške optužbe da ih je delegacija ili režimska stranka denuncirala kra- 
lju, Đurković je odgovorio da to nije točno i da bi to, uostalom, bilo nepotrebno jer ponašanje 
pravaša u Saboru, posebno nakon adrese, govori samo za sebe. 

zaključio da je on potpisivanjem pravaške adrese povrijedio domobransko dosto- 
janstvo pa mu je zatim sud časti izrekao kaznu.“ 


Odmah nakon prihvaćanja adrese slijedio je novi udarac u smislu Khueno- 
vih najavljenih mjera protiv “zloporaba? opozicije. Riječ je o osnovi zakona o 
privremenoj obustavi porotnoga suda (tj. zakona od 17. svibnja 1875.) kojim se 
želi zakonitim sredstvima stati na put najbezobzirnijim nasrtajima na vladu i nje- 
zine oblasti i uopće “razuzdanosti štampe". Naime, porota je redovito oslobađa- 
la okrivljenike u tiskovnim deliktima, pa se vlada morala poslužiti zapljenama, 
ali su se inkriminirani brojevi ipak širili. Zato nova zakonska osnova obustavlja 
porotu na tri godine, a tada se mogu očekivati “normalni odnošaji". (No takvi se, 
prema Khuenovoj ocjeni, nisu pojavili jer je važenje toga zakona 1887. produlje- 
no.) Khuen kaže da se zalaže samo za pravi liberalizam koji omogućava slobodu 
i zaštitu svakome. On predlaže tu zakonsku osnovu iz nužde i u interesu javnoga 
mira i obrane poštenja javnih činovnika. Kako je opozicija napustila sabornicu, 
jedini je Frank izjavio da ne postoje razlozi za ukidanje porote jer liberalizam u 
Hrvatskoj nije prešao u radikalizam i terorizam. Kazao je da su nakon ukidanja 
neodgovornosti sudaca te novoga poslovnika, a sada i uklanjanjem porote, likvi- 
dirana sva obrambena sredstva naroda." 


Valja reći da su se neki prilozi Slobode, po uzoru na Davida Starčevića, 
svodili na puko psovanje. Međutim, Pozor je doživljavao istu sudbinu brojnih 
zapljena iako je pisao uglađenije. Posljednji put porota je oslobodila krivnje 
urednika Slobode Ivana Krajača neposredno prije kraljeve sankcije spomenute 
zakonske osnove. Riječ je o članku od 18. rujna 1884. koji se bavi kupnjom gla- 
sova na izborima s izjavama da je “glavar zemlje" tuđinac i “neizkusan dečko, 
skup prnja kraljevskim dekretom odjet". Prema Barčićevoj izjavi, porota je, kao 
savjest naroda, priznala da su te tvrdnje istinite.“ 


Po statistici Slobode godine 1884. zaplijenjeno je od 297 brojeva njih 
200, i to prema sadržaju: uvodnih članaka 91 (velikim dijelom Starčevićevih), 
ostalih članaka 133, dopisa 93, vijesti (domaćih, svaštica, brzojava) 333, lista- 
ka (feuilletona) 14, ukupno 664. Slobodi je u srpnju 1884. uskraćen postdebit 
(zabrana da se određene novine šalju poštom) za Cislajtaniju, što se Pozoru do- 


22 
Isto, 10. 1. 1885. 


23 
Isto, 29. X. 1884. Za Khuenovo obrazloženje obustave porote vidi: Hrvatski državni arhiv, Hr- 
vatsko-slavonsko ministarstvo sv. 1959/10, 1884. 


24 

HS, 1884.—87., 28. IV. 1885. O parnici protiv Krajača pišu Sloboda, 6. i 9. XII. te Pozor, 8. i 
9. XII. 1884. U sudnici je odvjetnik Hinković izjavio da je Makso Štern (vjerojatno židovski 
poduzetnik) primio za kupnju glasova novac od kardinala Mihalovića. Izašla je i knjižica: Po- 
rotna razprava proti g. I. Krajaču, uredniku Slobode. Vidi i Hinkovićevu interpelaciju 8. X. 
1884. 1 odgovor odjelnoga predstojnika Kleina 14. I. 1885. 

godilo već 1883. Postdebit za Bosnu i Hercegovinu tim je listovima oduzet već 
1879., a ljeti 1884. zabranjeno je trafikama i knjižarama prodavati Slobodu.“ 
Nakon obustave porote, zaplijenjeno je 1885. svega šezdeset i pet priloga. Kako 
i Khuen primjećuje, uredništvo Slobode postalo je opreznije. Stoga Pozor pred- 
bacuje Slobodi da više piše o Afganistanu nego o Hrvatskoj. Time cilja na Star- 
čevićeve uvodnike koji se bave isključivo vanjskom politikom.“ Zabranom 
ulaska Slobode i Pozora u Cislajtaniju, a to znači prije svega u Dalmaciju, želi 
se spriječiti “duševno obćenje kroz slobodnu štampu“, a to ne dolikuje “prav- 


noj državi.“ 


Krajem prosinca 1886. Šime Mazzura je pitanje gušenja tiska postavio na 
dnevni red Sabora prijedlogom da vlada priredi zakonsku osnovu koja će zajam- 
čiti nužnu slobodu štampe. Istodobno je prosvjedovao protiv toga što egzekutiv- 
na vlast priječi nezavisnost sudaca unutar granica njihova zvanja. Prema njego- 
voj statistici Pozor je od dolaska Khuena na vlast do kraja 1886. zaplijenjen 129 
puta, i to: radi zločina smetanja javnoga mira osamdeset i tri puta, radi prestup- 
ka bunjenja trideset osam puta, radi draženja proti narodnostim dva puta (tj. zbog 
pisanja o Srbima), radi vrijeđanja priznatih družba dva puta. U obrazloženju svo- 
ga prijedloga Mazzura je ponovio opće mišljenje da je “propagacija magjarske 
državne ideje? ključ progona štampe i da zato Khuen nastoji utisnuti pečat sra- 
mote patriotskom djelovanju obavještavanja javnosti. Braneći režim, Josip Miš- 
katović je odgovorio da s obzirom na značaj članaka u Hrvatskoj (Sloboda je pro- 
mijenila naziv u siječnju 1886.), ovdje postoji veća sloboda tiska nego u “izobra- 
ženim" zemljama. Khuen je izjavio da on samo daje pravac nadležnim oblastima 
od kojih neke možda postupaju preoštro. Tvrdi da ne uvodi mađarsku državnu 
ideju ali da radi po zakonu, naime u skladu s onom “ugarskom" državnom ide- 
jom “koja nam je zajamčila autonomiju". Odbija Mazzurine tvrdnje da on sudu 
daje naredbe telefonom ali kaže da takvu vezu održava s državnim odvjetnikom 
te uporno ponavlja da ne utječe na slobodu odluka sudaca. Priznaje da ukidanjem 
porote nije stekao slavu u liberalnom svijetu, ali je morao štititi “istinu" od ispa- 
da opozicijske gospode kojoj je samo stalo do “populariteta". Mazzurini su pri- 
jedlozi, dakako, otklonjeni.“ 


25 

Sloboda, 2. I. 1885. 

26 

Afganistan se spominje jer se Starčević u svojim vanjskopolitičkim člancima zanima za sukob 
Rusije i Velike Britanije za nove kolonije na Bliskom i Srednjem istoku, pri kojemu je jedva 
izbjegnut rat. 

24 

Sloboda, 23. 1. 1885. 

28 

HS, 1884.—87., 16. XII. 1886. 

Među pokušajima ograničavanja uloge Stranke prava u Saboru valja spo- 
menuti i pitanje izbora Eugena Kumičića. Kao Istranin bio je austrijski državlja- 
nin i primljen je 1881. za suplenta na zagrebačkoj realki (predavao je povijest 1 
francuski). Tada je morao položiti prisegu na zakone zemalja krune Sv. Stjepa- 
na i vladaru kao kralju Ugarske i Hrvatske. Međutim, režimska mu je stranka 
priznala aktivno pravo glasa ali ne i pasivno pravo da bude izabran za zastupni- 
ka jer nema ugarsko državljanstvo i zavičajnost u Zagrebu. To je, uz predstojni- 
ka za unutrašnje poslove D. Stankovića, obrazložio Iso Kršnjavi, a Nikola Czer- 
nkovicz je štoviše izjavio da Kumičić nije “domaći sin? i da svaki Mađar (kao 
državljanin Ugarske) ima u tom pogledu veća prava nego on! Nije pomoglo ni 
Frankovo sasvim drugačije pravno tumačenje pa je većina proglasila Kumičićev 
izbor nevaljanim.“ 

Neposredno nakon izbora Kosta Vojnović izražava slabost neodvišnjaka 
tužaljkom da među “ludilom radikala" i “kukavštinom mameluka" nema mjesta 
“srednjem razboritom političkom pravcu." U međuvremenu, pod dojmom bure 
nakon ““veleizdajničke" adrese, u vodstvu Stranke prava ponovno jača tendencija 
za sporazumom s neodvišnjacima u suprotnosti s Antom Starčevićem koji o su- 
radnji sa “Slavoserbima" ne želi ni čuti. Zato je režimski tisak odmah pokušao 
sijati razdor među opozicijama tvrdnjama da su neodvišnjaci napustili krnji sa- 
bor (iz kojega su pravaši isključeni nakon adrese), jer su se bojali da bi pravaši 
prigodom otvaranja galerije slika Jugoslavenske akademije mogli demonstrirati 
protiv Strossmayera koji je te slike darovao." U komentaru Mazzurinoj izjavi u 
povodu izlaska neodvišnjaka iz Sabora, Pozor piše da vlada neće uspjeti izazva- 
ti sukob opozicijskih stranaka. Kako god velike bile njihove opreke, obje se 
stranke slažu u osudi režima. Stoga Pozor doduše kritizira pravaše ali želi spora- 
zum s njima.“ “Sloga" neodvišnjaka i pravaša pokazuje se pri otvaranju galerije 
slika na dotad neviđen način. Zaboravivši na Starčevićeve surove napade na 
Strossmayera, pravaši sudjeluju u “veličanstvenoj svečanosti kojom se slavi 
Strossmayer kao mecena i dobrotvor hrvatskoga naroda.“ Pozor čak želi “savez 
srdaca" protiv prevlasti “mađarskog plemena, a Sloboda ističe slogu sudionika 


29 

Isto, 17.1 19.1. 1885. Kumičić je poslije ponovno izabran za zastupnika. 

30 

SO Vojnović Strossmayeru, 26. IX. 1984. 

31 

Narodne Novine, 27. X. 1884.; Sloboda 29. X. 1884. 

32 

Pozor, 28. X. 1884. 

39 

Strossmayer se u početku bojao demonstracije protiv sebe koje bi mogli upriličiti predsjednik 


Sabora Mirko Hrvat s većinom te “Starčevićijanci". KORS III, Strossmayer Račkome, 16. X. 
1884. 

kulturne svečanosti i predlaže savez opozicije, ali bez pismenoga sporazuma, 
kako to želi Neodvisna narodna stranka,*“ 

Zajednički istup opozicija protiv mađarske hegemenije pobuđuje snažan 
odjek u tisku Monarhije i početak velike kampanje protiv Strossmayera. Bečka 
dualistička štampa zapaža da je Strossmayeru i Starčeviću klicala ista svjetina i 
prikazuje Strossmayera kao najvećega agitatora za premoć Slavena u Monarhiji, 
osuđujući pri tome težnje za sjedinjenjem banske Hrvatske i Dalmacije. Hrvat- 
ska je uvijek bila samo pars adnexa. Uz ostalo, protumađarska demonstracija hr- 
vatske opozicije prikazana je kao čin katoličkoga ekskluzivizma i hrvatskoga šo- 
vinizma, kome se protivi srpska vladina grupa. Te su izjave karakteristične za 
tendencije bečkih liberalnih dualističkih krugova.“ 


Starčević ne može spriječiti razgovore prvaka Stranke prava, prije svega 
neizbježivoga Folnegovića, s prvacima Neodvisne narodne stranke. Klub ove 
posljednje prima Folnegovićev prijedlog u vezi s kraljevinskim odborima koji će 
se sastati na temelju molbe adrese režimske stranke i kraljeva odobrenja sa svr- 
hom saniranja nagodbenih povreda. Predstavnici obiju stranaka s pravom su uv- 
jereni da kraljevinski odbori neće ništa riješiti. Čini se da oni sve do očekivano- 
ga sloma tih pregovora žele sporazumni rad, a na kraju toga “ćoravog posla? nas- 
tojat će postići potpuno sjedinjenje svojih stranaka. Ako naime mađarski kralje- 
vinski odbor odbije saniranje Nagodbe, može se to s hrvatske strane tumačiti kao 
njezino napuštanje. Neodvišnjaci su spremni da u tom slučaju prime dosljedno 
protunagodbeni pravaški program, ali uz priznanje zajedničkih poslova s ostalim 
zemljama Monarhije, što je dakako u suprotnosti sa Starčevićevim naukom. 
Bude li Nagodba ipak sanirana, u što nitko ne vjeruje, ona će time biti učvršće- 
na 1 obje opozicije će izgubiti svoj smisao — drži Vojnović. Tako, dakako, nisu 
mogli misliti pravaši. | 

Klub Stranke prava odbacuje fiksni sporazum s Neodvisnom narodnom 
strankom s pet protiv četiri glasa. Po Vojnovićevu svjedočanstvu za suradnju s 
neodvišnjacima zalagali su se Primorci (Barčićevi sumišljenici), a “radikalci", tj. 
Starčevićevi sljedbenici, dobili su većinu samo zbog odsutnosti članova Zagoraca 
(baruna Rukavine).“* Očigledno je dakle kolebanje vodstva Stranke prava s obzi- 
rom na Neodvisnu narodnu stranku i “pozitivnu? političku akciju, odnosno na na- 


34 

Pozor, 8., 18., 20., 21. XI. 1884.; Sloboda, 10., 15. XI. 1884. Strossmayer ne vjeruje u spora- 
zum opozicija “dok Ante živi". KORS III, Strossmayer Račkome, 26. XI. 1884. 

35 

Pozor, 20.121. XI. 1884. 

36 

SO Vojnović Strossmayeru, 25. XI. 1884. i 12. I. 1885. Nije jasno zašto Vojnović misli da bi 
Rukavina glasovao za sporazum jer se on dotada pokazao kao Starčevićev sljedbenik. Iz Voj- 
novićeva pisma stječe se dojam da je i Folnegović naposljetku glasovao za odbijanje ponude 
neodvišnjaka. 

puštanje Starčevićeve potpune negacije političke djelatnosti. U svakom slučaju, 
Khuenov pritisak nameće “slogu opozicije. Sam David Starčević hvali neodviš- 
njačke govore u Saboru nazivajući ih “novim kršćanima" Stranke prava. “Mi vam 
čestitamo; pristupite, da idemo skupa makar u grob za slobodu naroda hrvatsko- 
ga, da ovim lopovštinam koje su se uvukle u narod na kraj stanemo." Mazzura je 
na to izjavio da su se obje stranke našle zbog hajke protiv opozicije 1 pohvalio je 
pravaše što sada žele prigrliti “ideju slavenske uzajamnosti" koju neodvišnjaci od 
početka zastupaju. Svaka će stranka raditi na svome programu, a sastat će se na 
točki “Hrvatska Hrvatom!"'* Khuen je, dakako, odgovorio prijetnjama, a Mazzu- 
rina izjava služila mu je kao dokaz “da obje stranke tjeraju jednu politiku", ali mu 
se čini da sklad među njima baš nije čvrst. Ipak ironički očekuje da će Mazzurina 
stranka prijeći u Stranku prava. Khuen, razumije se, odbija Mazzurinu izjavu da 
će se Hrvatska održati Hrvatima uz pomoć slavenske ideje. * 


Barčić, uz Folnegovića, glavni pobornik za suradnju s Neodvisnom narod- 
nom strankom izrekao je Strossmayeru pravi panegirik. Na Balkanu, gdje se “vi- 
še plemena" bori za prvenstvo, uspjeh je siguran onome koji postigne višu kultur- 
nu razinu. Hrvatski narod zna da je njegov kulturni napredak trn u oku njegovih 
neprijatelja. Zato je zagrebačko građanstvo Strossmayeru “koji želi da u kolu bal- 
kanskih zemalja bude grad Zagreb ono, što je Italiji Florenca, ova prva postaja ta- 
lijanskog jedinstva, a što je Toskana da bude Hrvatska, tomu mužu priredilo takav 
veličanstven doček, kakav nijednom monarku nije u Hrvatskoj u dio pao.“ Kako 
je Barčić već prije izjavio da je program “proroka naše budućnosti" Ante Starče- 
vića okupljanje tih balkanskih “plemena oko Hrvatske, očigledno je da je želio 
uvjeriti slušatelje u sličnost njegova i Strossmayerova nastojanja. Sam Starčević 
takve izjave zacijelo drži za uvredu i najgorje “vertoglavenje", kao što pokazuje 
pet mjeseci poslije svojom bijesnom osudom događaja u vezi s otvaranjem gale- 
rije slika 1 s proslavom pedesetogodišnjice “preporoda hrvatske književnosti“. 
Prema toj proslavi Sloboda nema jasan stav zbog osude ilirizma te “jugoslaven- 
stva" čiji se lažni proroci u najnovije doba “odvrgoše u “srbo-hrvatstvo* i u “sr- 
bstvo ili hrvatstvo? “(vjerojatno misli na rječnik Jugoslavenske akademije). 

U vezi sa spomenutom proslavom Jugoslavenska je akademija željela saz- 
vati u Zagreb kongres jugoslavenskih književnika. Khuen se u vezi s molbom za 


37 
HS, 1884.—87., 3.1. 1885. Predsjednik je Davidu uzeo riječ jer je Khuena nazvao “dečkom. 


38 
Isto, 9. I. 1885. 


39 
Isto, 12. 1. 1885. 


40 
Isto, 28. ITV. 1885. 


41 
Sloboda, 12. HI. 1885. 

održanje toga kongresa obratio Tiszi koji je, zajedno s ministrom vanjskih poslo- 
va Kalnokyjem, držao da je ta namjera opasna za Monarhiju jer se želi postići je- 
dinstven razvoj onih grana literature i znanosti koje se “sada njeguju u divergen- 
tnim smjerovima" i u posebnim znanstvenim udruženjima Hrvata, Srba, Slove- 
naca i Bugara. Tisza je držao da se radi o stvaranju stalne organizacije “za trajno 
druženje jugoslavenskih plemena" Austro-Ugarske i Balkana, dakle o “programu 
panslavizma“. Khuen je zato zabranio kongres jugoslavenskih književnika uz 
obrazloženje u Saboru da to čini radi — zaštite hrvatstva!“ Miškatović je denun- 
cirao Jugoslavensku akademiju da su joj namjere s kongresom političke a ne 
književne. Nikola Czernkovicz grubo ju je osudio zbog izazivanja stalne razdra- 
ženosti s teškim posljedicama. Izjavio je da je otvaranje galerije slika politička a 
ne kulturna manifestacija. Tko pozna smjer pokrovitelja, predsjednika (Stros- 
smayera i Račkoga) i većine članova Jugoslavenske akademije mora odobriti vla- 
dinu zabranu “literarnog" kongresa jer “učevni zavod" ne smije biti “bureau po- 
litičkih agitacija" protiv sistema. Optužio je Jugoslavensku akademiju da u povo- 
du pedesetogodišnjice preporoda hrvatske književnosti želi pozvati sva jugosla- 
venska literarna društva i tako mimoići banovu zabranu. Želio je da vlada očuva 
zakonitost banove naredbe. Khuen je na tu naručenu izjavu odmah odgovorio da 
će po potrebi poduzeti “shodne mjere" protiv Jugoslavenske akademije. Nije se 
izjasnio protiv priprema za spomenutu proslavu, ali je ona, zbog njegovih prijet- 
nji, na kraju održana u vrlo skromnom obliku.“ 

Hajci režimskoga i mađarskoga tiska protiv Jugoslavenske akademije 
priključila se i Sloboda osudama njezinih “jugoslavenskih zabluda" i s očekiva- 
njem da će se pretvoriti u Hrvatsku akademiju. Napala je Akademijino zalaganje 
za “jugoslavenski jezik, uz ostalo i tvrdnjama da slovenski jezik ne postoji jer je 
to samo “dijalekat" koji Hrvati i Srbi razumiju ali ne upotrebljavaju u svojoj knji- 
ževnosti.“ Izjava je, dakako, u skladu sa Starčevićevim učenjem da su Slovenci 
dio hrvatskoga naroda. Taj bi “jugoslavenski jezik dakle bio “hrvatski ili sr- 
bski?', a sve je to “nesmisao, utopija? jer što je onda bugarski jezik?“ Pozor je od- 

KORS III, 274. HS, 1884.—87., 28. IV. 1885. Pozor mu je odgovorio da su Mađari uvijek na taj 
način “Štitili hrvatstvo, no ono im se ne može dugo opirati bez oslona na Južno Slavenstvo. 
Pozor, 29. IV. 1885. Dokumente o kongresu vidi u KORS III, u dodatku. 

HS, 1884.—87., 13. V. 1885. Rački je Miškatoviću i Czernkoviczu odgovorio u Pozoru (16. V.) 
izjavom da na Akademiju bacaju nedokazane potvore oni koji nisu uradili ništa za prosvjetu, 
a nisu ni domoljubi. Czernkovicz je tužio Račkoga zbog uvrede poštenja i, dakako, dobio pro- 
ces. KORS III. objavljuje dokumente u dodatku. 

Sloboda, 8.111. VI. 1885. 

45 

Sloboda, 15. VI. 1885. Pisac je vjerojatno Kumičić. 

govorio na napade da Strossmayer nije stvorio Akademiju za “ličke učenjake" (tj. 
za Starčevića) nego se zalagao za jezik svih Južnih Slavena. Predbacuje Slobodi 
nedostatak logike jer je za nju jugoslavenstvo fantom a i zločin, dok istodobno 
svojim “koketiranjem" s Rusijom podupire panslavizam. Kaže da Hrvat ne mo- 
že biti jugoslavenski orijentiran ako najprije ne ljubi svoju domovinu. Na pravaš- 
ki zahtjev hrvatskoga imena za Akademiju kaže da je to stara pjesma kojom se 


želi “horvatskim' (mađaronskim) imenom utamaniti “ilirsko?.“ 


Vodstvo Stranke prava ipak je odlučilo prisustvovati proslavi pedesetogo- 
dišnjice “obnove hrvatske književnosti, zacijelo protiv Starčevićeve volje. S/o- 
boda je, doduše, osudila ilirce što nisu marili ili znali prenijeti “slobodoumne 
napredne ideje" iz europskih literatura u hrvatski narod, tvrdila je da ni danas još 
ne postoji “slobodoumlje" u raspravama o naprednim idejama niti štovanje sva- 
čijega mišljenja “bez obzira na predsude pojedinih razredah i pojedinih osobah?. 
Razlog je tome što stariji književnici nisu krčili pravi put, nisu naime birali ono 
najbolje iz stranih literatura nego su se držali samo njemačke književnosti a ona 
je, nakon velikana 18. stoljeća, znatno oslabila. Stariji su književnici dakle stva- 
rali literaturu koja je “narodna' samo po narodnome jeziku. Pisac ipak priznaje 
Gaju da je utemeljio jezično jedinstvo štokavštinom jer je “najljepša, najrazvije- 
nija i najrasprostranjenija' i danas dopušta čvrst osjećaj da su kajkavština, što- 
kavština i čakavština narječja jednoga te istog jezika. Zato taj preporod treba sla- 
viti.“ U građanski odbor za proslavu ušli su Folnegović, Hinković i Kumičić ali 
su ubrzo izašli iz prosvjeda protiv poziva nasljedniku nekadanjih mađarona — 
Khuenu da prisustvuje svečanosti. On je to odbio jer su u odboru protivnici nje- 
gove vlade, a proslava ima politički značaj.“ 


Spomen-“svetkovina“ ipak je održana 19. listopada 1885. No prije toga 
Starčević je iskalio svu svoju mržnju i bijes na Strossmayera zato što su ga sla- 
vili u povodu otvaranja galerije slika. Nije napao samo “družbu Slavoserbah' 
nego je dao do znanja da najoštrije osuđuje i pravaše koji su pri tome sudjelova- 
li. Ponavlja da je Strossmayer krivac za grozno stanje domovine i strašno se lju- 
ti na “kokodakanje o njegovim dobročinstvima''. Kaže da su biskupi “Ungarie" 
uradili mnogo više “pa gde bleje oni o tom?. Psuje Strossmayera što dopušta da 
ga toliko hvale. Ne može se u jednoj osobi osuditi zlotvor i hvaliti dobrotvor ako 
ta dobročinstva ne nadmašuju “zločine. Što su tisuće forinti, koje je Strossmayer 
darovao, prema milijunima koje Hrvatska gubi njegovom krivnjom u nagodbe- 


46 

Pozor, 10. VI. 1885. 

47 

Sloboda, 8. VII. 1885. Pisac je vjerojatno Kumičić. 
48 


Pozor, 20. VII. 1885. U istupnom pismu trojice pravaša stoji da se nekadašnja “ilirština" pro- 
metnula danas u ideju političkoga preporoda Hrvatske, a mađaronština je ostala protivnica hr- 
vatske ideje. Sloboda, 20. VII. 1885. 

nom razdoblju. (Vidjeli smo da je Starčević pripisao Strossmayeru, a ne Mađari- 
ma i rauchovcima, krivnju za Nagodbu jer joj je, u njegovoj interpretaciji, njego- 
va stranka u Saboru 1865.—67. položila temelje priznanjem zajedničkih poslova, 
a on sam bio je član Kraljevinskoga odbora za pregovore s Mađarima. Starčevi- 
ća nije zanimalo što je Strossmayer bio izraziti protivnik i Nagodbe i njezine re- 
vizije.) U spomenutom pamfletu Starčević kaže da je Strossmayer trebao dati no- 
vaca za potporu župnih pomoćnika (kapelana) koji su na vratu osiromašenoga 
puka, za pučke škole i siromašne đake, a ne za zavod štetan narodu, tj. za Jugos- 
lavensku akademiju. Besmislena je i galerija slika, pa ni Louvre ili Vatikan ne bi 
bili korisni hrvatskome slikarstvu jer je prethodno nužan odgoj naroda. Podsjeća 
da su jedan kipar (Rendić) i jedna pjevačica (Trnina) pobjegli iz Zagreba. Poseb- 
no se obara na zagrebačko građanstvo, uključujući i pravaše, koje je slavilo 
Strossmayera. U svom bijesu uzvikuje: “Mi sažaljujemo prostotu koja neima pri- 
like da postane čovekom, mi sveserdno nastojimo da joj pomognemo; nu prosto- 
tu koja hoće da ostane prostotom, mi preziremo, i smatramo grehom hteti joj po- 
moći, rečju, pogledom, pa bila ta prostota sav narod, bilo celo čovečanstvo.“ 


Starčević kaže da su Khuen i kardinal Mihalović otišli iz Zagreba prije ot- 
varanja galerije slika i da je to građanstvu bio dokaz da će Mađari “popucati od 
jada ako bude sjajna demonstracia". Zato je ono općinstvo koje nije “slavoserb- 
sko" manifestiralo protiv Mađara dok je Strossmayer mislio da je to njemu u čast. 
Starčević se, dakako, strašno ljuti što su toj demonstraciji prisustvovali biskupi 1 
većina duhovnika “zapadne Crkve i sva “službena" inteligencija te tvrdi da je 
“slavoserbska družba kriva što se čini da je “u Hervatah nestalo verozakona 1 ve- 
rozakonske duševnosti". I najgorega Hrvata “vodi duševnost vere" više nego ovu 
“družbu? koja se “podstupljuje suditi o veri drugih". (Vjerojatno misli na optuž- 
be zbog svoga pisanja protiv svećenstva.) Nakon raznih psovki protiv “družbe" 
kojoj je jedini cilj štetiti hrvatskome narodu, Starčević kaže da je svakome slo- 
bodno demonstrirati “svojom mešinom", a bijesan je zato što se u ovom slučaju 
uvlači hrvatski narod. Strossmayerov je komentar tome izljevu mržnje: “Ante 
Starčević nije čovjek pri sebi. Čudo je, kako čovjeka toli bolesna i blesava mogu 
neki ljudi slijediti.“ 

S obzirom na žestoke napade režimskoga i monarhijskoga dualističkoga 
tiska te Starčevića i Slobode na Strossmayera i na jugoslavensku ideologiju, va- 
lja spomenuti kako je ona doista izgledala. Nakon manifestacije pri otvaranju ga- 
lerija slika, afere s književnim kongresom i proslavom pedesetogodišnjice “pre- 
poroda hrvatske književnosti", Khuen je nastojao maknuti Račkoga s položaja 
predsjednika Jugoslavenske akademije. Zato je vladar rješenjem od 1. prosinca 

Sloboda, 19. IX. 1885.; KORS III, Strossmayer Račkome, 28. XI. 1885. Rački je čuo da na- 
kon Starčevićeva izljeva mržnje protiv Strossmayera, mnogi vraćaju Slobodu, a drugi ostavlja- 
ju stranku. KORS III, Rački Strossmayeru, 24. IX. 1885. 

1886. uskratio potvrdu njegova ponovnoga, sedmoga izbora za predsjednika na 
sjednici 16. prosinca 1885. U govoru kojim je položio predsjedničku čast, on je 
jasno nacrtao “pravac, taj duh? koji je vodio njega i Akademiju u dva desetljeća 
njezina postojanja. Od osnutka bio je uzvišen zadatak Akademije da nosi “zasta- 
vu narodne ideje u znanosti". Napusti li taj uzvišeni zadatak, prestaje njezin ra- 
tio existendi. Jugoslavenska akademija je, prema Račkome, osnovana “da bude 
ognjištem književne radnje Južnih Slovena". Ta će misao, “sjedinjujuća jugoslo- 
venska plemena", uvijek voditi Akademiju, jer je uvjerena da samo slavenska 
književna uzajamnost može “ogromnomu narodu slovenskome i njegovim grana- 
ma“ stvoriti dično mjesto u kulturnoj povijesti uz romanske i germanske narode. 
“Naša je Akademija osnovana, da ponajprije hrvatskomu narodu služi, ispituje 
njegov jezik, njegovo biće u svih pravcih, njegovu povijest, pravo i književnost, 
te domovine njegove prirodne odnošaje. A posvećujući znanstven rad hrvatsko- 
mu narodu, upućena je ne samo pravili, nego i znanošću, nego i znanstvenom me- 
todom, na jezik, na biće, na povijest, na pravo, na književnost, na zavičaj srodnih 
mu plemena velikoga slovenskoga roda.??" 


Stranka prava tijekom 1885. i djelatnost Josipa Franka 


S obzirom na novi poslovnik pravaši su morali nastojati da ne izazovu iz- 
grede i da ograniče psovke protiv vlasti ili pojedinaca. Međutim, uza sav rizik 
nisu se odrekli oštre kritike režima pa čak niti “veleizdajničkih" izjava. Ovo pos- 
ljednje pogotovo vrijedi za Erazma Barčića. U svom obrazloženju interpelacije o 
katastrofalnom stanju Hrvatskoga primorja on je, kao senjski zastupnik, osudio 
njegovo “sistematično upropaštavanje i progone onih koji su pristali “uz častnu 
zastavu“ Stranke prava. Grmio je protiv “fikcije? ustava i izjavio je, kao Starče- 
vić, da je od toga bolji pravedni i nepristrani apsolutizam (tj. Rambergov kome- 
sarijat). Barčić kaže da kotao državne mašine “danomice prepunjava se parom 
razvratnom, revolucionarnom". “Paklena misao" nastoji da ona eksplodira i da se 
mađarske “bajonete napere na srdce Hrvatske i da ju zatare". Prema Barčiću, 
“otačbenici" obiju opozicija “grozničavim pozorom paze" da se ventil ne začepi. 
No drži da možda već 1885. može doći do strašne oluje (intervencije Rusije?) i 
tada će “misija" pravaša biti dovršena. “Mi ćemo dopustiti da se ventil začepi, 
neka državna mašina pukne. Eksplozija će poslati na komade trulu ovu monarki- 
ju, a otačbenici stranke prava pobožno će podići komad, koji se Hrvatska zove, te 
nastojati, da dopale joj rane izlieče, da ju njeguju, te da ju predađdu neodvisnu i 
slobodnu narodu svomu.? 


50 
KORS III, 277-280 

15, 1884.—87., 14. 1. 1885. 

U proračunskom govoru u kojemu je, kako je već spomenuto, slavio Stros- 
smayera jer iz Zagreba želi stvoriti Firencu a iz Hrvatske Toskanu, Barčić je po- 
novno pokazao da ne priznaje postojanje srpskoga naroda u Hrvatskoj. Pri tome 
je izričito okrivio vladu da raspiruje vatru mržnje u jednom te istom narodu. 
“Zlorabiv neznatne vjerske razmirice i predsude obstojeće u našem narodu poz- 
vala je na pomoć elemenat pravoslavni" i uspjela je povećati jaz između katolič- 
kih i pravoslavnih Hrvata. Stvorila je privid da to nije jedan narod, nego da su to 
dva naroda “jedan drugom nadmetnuti". Kaže da su se katolički i pravoslavni Hr- 
vati zajedno borili “u najpopularnijem našem ratu", tj. 1848. (Ta je izjava u sup- 
rotnosti sa Starčevićevom osudom 1848.) Pita se čeka li ih zajednička budućno- 
st “kad spojeni od Marice do Egejskoga mora ćemo slaviti naše narodno ujedi- 
njenje?? Opravdanje nalazi u činjenici da katolici i pravoslavni ispovijedaju jed- 
nu Isusovu vjeru i misli da su carigradski patrijarh Fotije i rimski biskup Nikola 
I. izveli raskol zbog neznatnih razlika. Barčić ponavlja da je program Stranke 
prava oslobođenje Hrvatske od tuđega gospodstva te ujedinj enje i nezavisnost 
svih balkanskih zemalja. Zatim kaže da je promijenio svoje mišljenje o Srbima. 
Prije je naime “spadao između protestante Stranke prava, jesam uviek držao 1 
vjerovao, da je srbski elemenat pozvat, da ostvari naše narodno jedinstvo.“ Vi- 
dio je “u srbskoj kneževini Piemont balkanskih zemalja“. No nova se kraljevina 
Srbija, stvorena prolijevanjem ruske krvi, “uzmaknula ruskom protektoratu" ko- 
jemu zahvaljuje svoju državnu samostalnost i pala pod interesnu sferu Austrije, 
“te nepopravljive neprijateljice svih naših težnja". Uz to su članovi srpskoga klu- 
ba “za obećanu, ali ne izplaćenu cienu*? neznatnih pogodnosti u vezi s crkveno- 
školskom autonomijom i ćirilicom, prigrlili “nagodbu, tu negaciju svih naših aš- 
piracija." Zato je Barčić “u pogledu Srbstva" promijenio svoje nazore i smatra 
“pravoslavni elemenat u Hrvatskoj najvećom opriekom k ostvarenju našega na- 
rodnoga ideala." 


Barčić se dakako osvrće i na službenike, plaćene od vlade, koji su Stran- 
ku prava razvikali “kao nelojalnu, kao veleizdajničku" i kao skup razbojnika. Op- 
ravdava to što pravaši sjede kod čitanja kraljeva reskripta izjavom da je kruna 
samo jedan “pasciscent" koji govori drugom “pasciscentu" — narodnim zastupni- 
cima. Drugim riječima, kralj je ravnopravan partner Hrvatskoga sabora. Ponavlja 
da pravaška adresa nije veleizdajnička nego iskrena. Providnost je naime Hab- 
sburgovcima namijenila “na istoku poslanstvo gorostasno", Oni su gospodari Hr- 
vatske, Slavonije i Dalmacije, Kranjske, Štajerske, Koruške, Gorice, Istre, Tamiš- 
koga Banata, Bosne i Hercegovine, Novoga Pazara, a podložna im je i Srbija. 
Mogli bi dakle sigurno i uspješno ostvariti narodno jedinstvo prema programu 
Stranke prava. Uz potporu lojalnoga i hrabroga hrvatskoga naroda mogli bi steći 


2 
To je dakako u opreci sa Starčevićevim učenjem koji uopće nije priznavao postojanje srpsko- 
ga naroda. 

krunu Bizanta! No dosad je Austrija činila samo zlo, a Stranka prava nije kriva 
što u narodu slabi “povjestnička vjernost" koju dosad nije potreslo ni mučeniš- 
tvo, kao što nije kriva ni za poglede preko granice prema sjeveru. Predsjednik mu 
zabranjuje da tako nešto kaže, ali mu ne uzima riječ, pa Barčić može završiti svoj 
govor efektnom izjavom kako narod vjeruje da mu nema spasa dok se “pod zaš- 
titom svete Rusije, te zaštitnice svih Slavena" ne ponove lijepi dani Vilagoša (rus- 
ke pobjede nad mađarskom revolucionarnom vojskom 1849.).? 


Khuen je odmah odgovorio istaknutom predstavniku “stranke prava" (taj 
je Khuenov pojam u saborskom zapisniku uvijek pod navodnikom). Najprije je 
tvrdio da je prestala uzrujanost izvan Sabora otkad je smanjena pravaška agitaci- 
ja u sabornici i izjavio da poslovnik uopće nije strog jer pravaši u Saboru govore 
ono što izvan njega ne mogu i tako izigravaju tiskovni zakon. Upozorava da je 
Barčićeva izjava o lojalnosti dinastiji Habsburg dvojbena, što pokazuju njegove 
posljednje riječi (o Rusiji) i povlađivanje zastupnika njegove stranke. Stevo Po- 
pović je prosvjedovao što Barčić stavlja Srbe u opreku prema “hrvatskoj braći? i 
osudio je “opasnu praktiku' upućivanja naroda prema nedostižnim idealima. Đu- 
ro Đurković odgovorio je Barčiću i kritičarima srpskoga kluba od strane Neod- 
visne narodne stranke da je taj klub dio Narodne stranke u kojoj su i Hrvati. Upo- 
zorio je da ne postoji samo “politička narodnost" nego i ona “u etnografskom 
smislu“. Svatko tko živi u Hrvatskoj je “po političkoj narodnosti Hrvat", kaže 
Đurković i pobija “bludnju" da je razlika između Srba i Hrvata samo u vjeri. Ri- 
ječ je o dva naroda po podrijetlu, materinjem jeziku i svijesti i zato se Srbi neće 
nikada dati hrvatizirati ili katolizirati u ime velike hrvatske države. Kada je Đur- 
ković predbacio Barčiću da želi veliku Hrvatsku od Bruka do Balkana, ovaj je za- 
viknuo: “Neka se stvori Srbija, to je svejedno.?*“ 


Vidjeli smo da su se optužbe protiv pravaša kao pokretača seljačkih nemi- 
ra 1883. neprekidno ponavljale i u sabornici i u režimskome i mađarskom tisku. 
Posljednji put obnovljene su žučne debate o Narodnom pokretu kada je Saboru 
predložen izvještaj proračunskoga odbora za osnovu zakona o pokriću izvanred- 
nih troškova, prije svega 100.000 forinti za vojnu asistenciju 1883. Kao ni u pro- 
računskim raspravama, pravaši nisu sudjelovali u generalnoj debati o toj zakon- 
skoj osnovi, ali su to uradili u specijalnoj debati s obrazloženjem Rukavine kako 
moraju nastojati da se raspoloživi novac upotrijebi u korist naroda. U ime Neod- 


3 

lsto, 28. IV. 1885. I neodvišnjaci su držali da “dinastičko čuvstvo? slabi uslijed vladinih pos- 
tupaka. Nisu doduše optuživali samoga kralja, kao Starčević, nego su ga branili. Tako M. De- 
renčin izražava nadu da će narod shvatiti ustavno načelo da kralj kraljuje a da vlada vlada i je- 
dina je ona odgovorna za događaje u zemlji. Isto, 29. I. 1885. 

4 

Isto, 30. IV. 1885. Nakon što je izjavio da je Srbija u interesnoj sferi Monarhije i da je zato vi- 
še ne drži Piemontom balkanskih zemalja, sada svojim uzvikom dopušta mogućnost stvaranja 
Velike Srbije na Balkanu. O tome vidi str. 707. 

visne narodne stranke dr. Franjo Marković odbio je da “hrvatska zemlja" plaća 
troškove koje su skrivili državni organi, prije svega porezna uprava. Sabor zato ne 
smije odobriti novac za postupke neustavnih vlasti, nego ih mora potrošiti za ko- 
risne investicije. Iso Kršnjavi je branio prijedlog odbora izjavom da za siromaštvo 
puka i za bunu nisu krive oblasti mađarske vlade nego uglavnom veliki problemi 
pri prijelazu iz agrikulturne u industrijsku državu. Folnegović je predložio da se 
spomenuti novac dodijeli seljačkim obiteljima koje su nastradale 1883. 

U svojoj podršci Folnegoviću, Ante Starčević je osudio izvještaj o svoti 
troškova vojne asistencije najprije zato što se ne vidi kako je izračunata, a zatim 
zato što vojne troškove mora podmiriti CE “Translajtanija, tj. Hervatska, Er- 
delj i Ungaria"'. Uz ostalo, pozvao se na “smutnje, koje dolaze pod imenom pok- 
reta antisemitskoga" u nekim ugarskim županijama (u povodu procesa nekim Ži- 
dovima u Tisza Eszlaru zbog ritualnoga umorstva), drži da pri troškovima za gu- 
šenju te bune “ima prinosa od naše domovine". Zatim je Starčević iskoristio pri- 
liku da kaže svoje mišljenje o nemirima 1883. Kao u slučaju Rakovičke bune, 
zahtijevao je spise o pokretu 1883. uvjeren da bi oni pokazali kako su “početni- 
ci i ravnatelji smutnjah verne sluge Njegova otčinskoga i apoštolskoga Veličan- 
stva". Poniženje mu je dalje govoriti o tom pitanju jer na ulazu u sabornice Hr- 
vatske te “Austro-Magjarie* vidi isti natpis kao na vratima Danteova pakla: 
“Kroz nas ideš k izgubljenim ljudem.?* 


Starčević je već nekoliko dana prije spomenutoga govora želio poučiti na- 
rod o korupciji tih “izgubljenih ljudi", pogotovo vlade i činovnika. Iskoristio je 
neku novinsku vijest da je jedan bečki poduzetnik ponudio “zagrebačkoj vladi? 
veliku svotu da mu isposluje dopuštenje za gradnju “železne ceste" od Barča do 
Pakraca, a da je “peštanska vlada? na to pristala. Kao i inače, Starčević u svojoj 
interpelaciji upleće u to i vladara kako bi upozorio na njegov niski moral i na sla- 
bost dinastije. Ako je kralj pri rješavanju spomenutoga pitanja predsjedao Minis- 
tarskom vijeću, onda je on “makar nehotice u tu odurnu stvar upleten". Ako nije 
predsjedao, pa mu je vlada zatajila ili krivo predstavila stanje stvari, “onda gos- 
podo vidimo kako stoji sa nuždnim ugledom krune, koju i najpervi njezini služ- 
benici, dakle oni, koji ju najbolje poznadu, tako zametavaju i preziranju narodah 
izlažu." Riječ je o njegovim opetovanim tvrdnjama da su samo pravaši lojalni jer 
vladaru govore istinu, i da upravo režimski ljudi uništavaju njegov ugled. Starče- 
vić dakle pita vladu je li ona ili “peštanska vlada" učinila korake da opovrgne ili 
razjasni spomenutu vijest. Predstojnik za unutrašnje poslove Danilo Stanković 
odgovorio je da vlada nije demantirala tu “absurdnu" vijest jer ona nema nikakav 
utjecaj pri podjeli željezničkih koncesija. Starčević se time nije zadovoljio jer 


5 
isto, 11.-12. V. 1885. 


6 
Djela I, 12. V. 1885., 273-8 

vlada često proganja novine kada pišu istinu a zašto to ne čini s listom u kojemu 
ima tobožnjih “izmišljotinah". Drugim riječima, želio je izazvati dojam da vlada 
želi prikriti slučaj korupcije.“ 

Khuen je odgovorio na Starčevićeve izjave o troškovima vojne asistencije 
s izjavom da to ne bi morao učiniti jer Starčević uvijek ističe da ovo nije njegov 
sabor i da ga se zakoni stvoreni u njemu ne tiču. Rekao je da je troškove antise- 
mitskih nemira u Ugarskoj platila samo Ugarska, jer je to bila unutrašnja stvar. 
Troškove u vezi s ustankom u Krivošijama platila je cijela Monarhija jer je riječ 
o ratu. To se desilo i s obzirom na Rakovicu gdje su poginuli krivci pobune pro- 
tiv Monarhije, a 1883. stradali su oni koji su najmanje krivi. Drugim riječima, ne- 
mire su stvarno potaknuli pravaši. Zatim je Khuen rekao Starčeviću da mu se nje- 
govo držanje čini nerazumnim upravo s gledišta njegove vlastite stranke. On nai- 
me dokazuje da su “ove kraljevine" samosvojne, da bi po političkom pravu mo- 
rale imati sve grane državne uprave u svojim rukama, no kada se radi o troškovi- 
ma on govori drugačije. Troškovi za uspostavu mira jesu stvar unutrašnje uprave 
i moraju se platiti iz autonomnoga budžeta. Zatim je Khuen izrekao dotad najte- 
že prijetnje Stranci prava. Za nemire nije kriva financijska uprava nego agitatori 
i njihovi suradnici koji su skidali grbove, nagovarali narod na bunu, izmišljali 
fantastične vijesti o povećanju poreza i drugih zala koje će Mađari nametnuti. 
Nije se doznalo za krivce, raznositelje tih glasova. No Khuen ih i danas traži jer 
oni nastavljaju sa svojom djelatnošću i dijele puku “prevratne govore" (vjerojat- 
no one Davida Starčevića). Khuen će ući u trag kliki koja rukovodi tom akcijom; 
nastojat će da narod više ne sluša te agitatore. Osuđeni seljaci nisu krivi jer su na- 
huškani od agitatora koji sjede u salonu i žale što nisu uspjeli. On bi primio Fol- 
negovićev prijedlog i dao novac nastradalima pod uvjetom da se saznaju pravi 
krivci, no ipak to neće uraditi.“ 


Među pravašima i neodvišnjacima koji su se suprotstavili Khuenu, našao 
se i Barčić. Na Khuenove i režimske upite što pravaši rade u Saboru kada ga ne 
priznaju kao zakonitu ustanovu, Barčić je objasnio da im je to jedina mogućnost 
da narodu kažu istinu budući da je vlada konfiscirala sve slobodne institucije, a 
pogotovo štampu. Ponovno je istaknuo da su Hrvati i “velikodušnost autokrata 
ruskoga" spasili Monarhiju (od Mađara 1848.—9.) i prikazao je nastanak dualiz- 
ma u već poznatom Starčevićevu viđenju. 


7 
Isto, 9. V. 1885., 268-273 


& 

HS, 1884.—87., 12. V. 1885. Khuenov je govor pratila velika buka pravaša pa su zastupnici Fra- 
njo Pilepić i Andre Bakarčić isključeni na 31 sjednicu, što se već prije dogodilo Hinkoviću, a D. 
Starčević dobio je ukor. Strossmayer je Khuenove izjave da su uzročnici bune 1883. “negdje u 
salonu? protegnuo i na sebe, vjerojatno zato što se za pravaše baš ne može reći da se kreću po 
salonima. KORS III, 10. V. 1885. Datum je toga pisma netočan jer je Khuen govorio tek 12. V. 

U debati je sudjelovao i Frank. On je najprije branio Starčevića od Khue- 
novih napada uz ostalo i izjavom da svaki član Sabora zastupa dio naroda koji žu- 
ljevima izdržava konstitucionalizam, Sabor i vojsku. Ističe dakle suverenitet na- 
roda kojemu se i ban mora klanjati i na neki ga način opominje da bude — pat- 
riot! Upozorava na izjavu vodstva Stranke prava u kolovozu 1883. kojom se “top- 
lim muževnim načinom" poziva puk da ne sudjeluje u izgredima. Zašto se onda 
od vladine strane predbacuje “velikom duhu našega naroda" (Starčeviću) da širi 
nemir u narod? 


Užarena debata o značaju nemira 1883. još se nastavila. Khuen je odgovo- 
rio Markoviću, koji je opširno objasnio događaje 1883., i Franku zbog njegove 
tvrdnje da su ti nemiri djelovali na vanjsku politiku, da dakle nisu samo unutraš- 
nja stvar, tj. da troškove mora platiti Monarhija. Posebno se oborio na Folnego- 
vića izjavom da nakon ovih govora više ne mora tražiti krivce jer ih sada pozna 
“za one prilike koje bi mogle doći". Optužuje pravaše da obećavaju narodu neiz- 
vedive stvari, da nabrajaju nevolje sustava koji žele porušiti. On sam ne može 
stvarati čuda ali ga ne plaši “trubljenje? i udaranje “u bubanj". Tvrdi da su pra- 
vaši suviše vikali i galamili pa im narod više ne vjeruje. No on će nasuprot nji- 
ma nastojati da osigura sustav pa će im brzo doskočiti. S pedeset četiri prema 
dvadeset i šest glasova većina je izglasala budžetsku stavku o troškovima vojne 
asistencije.“ 


U nastavku debate o drugim izvanrednim troškovima, Smičiklas je predlo- 
žio manje svote za izdanja Jugoslavenske akademije (za rječnik “hrvatskoga i sr- 
bskog" jezika i za historičko-juridičke spomenike) te za galeriju slika. Po Mazzu- 
rinim riječima to je na korist “jednomu i drugomu narodu hrvatskomu i sroskomu 
narodu". Folnegović je izjavio da Stranka prava “koja uzvisuje svoga prvaka" ne 
simpatizira s Jugoslavenskom akademijom jer ona ne poima “ideju hrvatstva? kao 
nekada. Taj zavod ne radi za probitak hrvatske politike i povijesti koliko bi mogao. 
No ipak odobrava predloženu potporu Akademiji, koju Khuen dakako glatko od- 
bija jer u njoj ne vidi instituciju neophodnu za hrvatsku kulturu i znanost nego po- 
litičko sredstvo Strossmayera i Račkoga, odnosno Neodvisne narodne stranke." 


Za odnose između pravaša i neodvišnjaka karakteristična je izjava Sime 
Mazzure kojom je predstavio Neodvisnu narodnu stranku kao predstavnicu inte- 


9 

HS, 1884.—87., 13. V. 1885. Vasa Đurđević napao je Franka da govori kao da je odvjetnik Stran- 
ke prava. Izjavio je da obje opozicije imaju neizvediv program, a krive su da se mađarska vla- 
da ustručava učiniti nešto u materijalnom pogledu. Vlada zato mora voditi borbu s opozicijom 
umjesto da iscrpi sve povoljne mogućnosti Nagodbe. Riječ je o tipičnoj i često ponavljanoj 
Khuenovoj izjavi da je samo opozicija kriva što Nagodba ne funkcionira. 

10 

115, 1884.—87., 15. V. 1885. 

11 

Isto, 16. V. 1885. 

ligencije povrijeđenu nagodbenim sustavom, a na prosvjedne povike pravaških 
zastupnika odgovorio je da je Stranka prava plod povrijeđenih osjećaja naroda 
(puka) a zapravo nije “plod inteligencije". Većina mu je odmah pripisala izjavu 
da je Neodvisna narodna stranka “cvijet inteligencije". To je postao porugljiv iz- 
raz koji je godinama pratio neodvišnjake.'“ Braneći Mazzurinu izjavu i Neodvis- 
nu narodnu stranku, Tadija Smičiklas, autor proslavljene “Poviesti hrvatske", is- 
ticao je njezinu prošlost i hvalio ilirsku stranku (A. Starčević je prigovarao sa 
svoga mjesta). Ona je stvorila jezik književnoga jedinstva s “braćom Srbima" a 
1848. digla je Hrvate i Srbe na obranu. Nije istina da je ona zaboravila hrvatsko 
ime, jer se trudila da se hrvatski jezik upotrijebi u Saboru, a mađaroni su onda 
radili isto što i danas, naime samo ono što žele Mađari. Dakle njegova stranka ču- 
va načela one ilirske stranke i one jugoslavenske ideje iz 1848. koja je složila Hr- 
vate i Srbe. Smičiklas kaže da poštuje jaku volju Ante Starčevića i njegovo nas- 
tojanje “kojim je hrvatsko ime dobilo ondje korjen, gdje ga prije nije bilo“. No 
pita pravaše i većinu zašto se boje jugoslavenstva i kaže da je kongres jugosla- 
venskih književnika zabranjen jer se ne želi da se Hrvati i Srbi sporazumijevaju 
u znanstvenim pitanjima. Smičiklasu je drago što je Stranka prava odustala od 
negacije svega slavenskoga i drži da se iz hrvatskoga plemenskoga programa ne 
smije izbrisati sloga najsrodnijih plemena, jer onda to nije hrvatski naravni i na- 
rodni program. On je u prošlomu govoru osudio Srbe koji podupiru režim, a sada 
se izjašnjava za slogu sa Srbima. Možda će mu zato reći da je “Slavosrb" koji mi- 
jenja dlaku. No Smičiklas je siguran da će njegova ideja naći odziv u srpskom na- 
rodu unatoč krivom postupku srpskih zastupnika, da će se uspostaviti zdrav od- 
nos između “oba plemena" i da će doći do sloge kao 1848. Osudio je Khuena da 
sprema “odzgora prevrat". Valja reći da predstavnici Neodvisne narodne stran- 
ke, ti “generali bez vojske", uključujući i Strossmayera, neprekidno raspravljaju 
o pitanju suradnje sa Strankom prava. Računaju s nesuglasicama u njezinu vod- 
stvu i nadaju se da će se naposljetku moći isključiti Starčevićev pravac odbijanja 
svake političke prakse, a pogotovo suradnje sa “Slavoserbima“. 


S obzirom na to da dr. Josip Frank postaje poslije nasljednik Ante Starče- 
vića i “vođa" “Čiste? stranke prava, valja nešto reći o njegovim političkim nazo- 
rima do prvoga izbora u Hrvatski sabor 1884., a zatim pratiti tijek njegova prib- 
ližavanja Stranci prava. Kada je u siječnju 1872. stekao zavičajno pravo u Zagre- 
bu, Frank je dao prve političke izjave u uvodnicima službenoga lista Agramer 
Zeitung. Franjo Josip je neposredno prije toga odustao od svoga federalističkoga 
pokusa pa se konačno stvorio temelj za učvršćenje dualizma, a novi je mađarski 
ministar predsjednik Melchior L6nyay poveo pregovore s prvacima Narodne 


12 
Isto, 22. IV. 1885. U ime Stranke prava ispsovao ga je Ferdo Sladović, isto, 29. IV. 1885. 


13 
Isto, 29. IV. 1885. 

stranke, ali to mađarska vlada u početku nije odobravala. Zato je slijedio još je- 
dan pokušaj da se zadrži starounionistička vlast, pa je rauchovac Antun Vakano- 
vić imenovan namjesnikom banske časti. Unatoč hajci protiv Narodne stranke s 
veleizdajničkim optužbama o njezinoj suradnji sa Česima, Rusima, Srbima i ko- 
šutovcima, te nastojanju da na izborima pobijedi Vakanovićeva struja, Lonyay 
nije napustio mogućnost pregovora s pojedinim predstavnicima Narodne stranke 
jer je očekivao da će se ona fuzionirati s unionistima. 


U svojim dopisima iz Pešte u listu Agramer Zeitung pod pseudonimom Dr. 
E, Frank slijedi Lonyayevu dvoličnu politiku. Piše da je poželjan sporazum Unio- 
nističke stranke, koja se “dokazala riječju i djelom", s Narodnom strankom ali ona 
mora napustiti svoje utopije i postaviti se na granitno tlo, na nepokolebljiv temelj 
Nagodbe, sankcionirane zakletvom okrunjenoga kralja. Zato revizija Nagodbe ne 
smije biti radikalna preobrazba postojećega državnopravnoga odnosa. Grubim iz- 
razima uključuje se u hajku protiv klike, neprijateljske državi, protiv smrtnih nep- 
rijatelja mađarskoga naroda, protiv federalističkih agitatora i egzaltiranih pansla- 
vističkih plaćenika Petrogradskoga kabineta. Prema kasnijoj Obzorovoj tvrdnji, 
Frank je na izborima 1871. glasovao za mađaronskoga kandidata, a u svibnju 1872. 
za Milana Makanca, protivnika tendencije prvaka Narodne stranke da se sporazu- 
miju s Mađarima na nagodbenome temelju. Taj je Frankov postupak doduše u sup- 
rotnosti s njegovim hvaljenjem Nagodbe u listu Agramer Zeitung ali mu je to bila 
mogućnost da glasuje protiv Makančeva suparnika, kandidata Narodne stranke An- 
tuna Jakića.'* Frank je 1872. otvorio odvjetničku kancelariju u Zagrebu. 


Krajem Mažuranićeva režima 1877. pojavio se kao banov žestoki protivnik 
s listom Agramer Presse koji je zbog zapljena nadomjestio listom Kroatische Post, 
a zatim dnevnikom Brana. U listovima Agramer Presse i Die Drau (u Osijeku) 
vrijeđao je Mažuranića i njegovu okolinu kao kriminalnu kliku koja se prodala 
Mađarima i sluganski se pokorava zapovijedima svoga mađarskoga tutora. Na 
osude u tiskovnom procesu Frank se žalio samome vladaru, optužujući Mažurani- 
ća da prikriva određene spise. On ih je naime slao Banskome stolu a ne vrhovnoj 
instanci Stolu sedmorice. Frank je naišao na podršku koja se pokazala i u interpe- 
lacijama u Saboru. S obzirom na to da su Frankovi listovi izlazili na njemačkome, 
čini se da je pripomogao rušenju Mažuranićeva ugleda i u Austriji. * Uz ostalo, 


14 

O situaciji za prvoga Frankova političkoga nastupa vidi: Gross-Szabo, 1992., 248-251. Agra- 
mer Zeitung, 10. i 18. 1; 1.15. 11.; 30. III. 1872. O Frankovu glasovanju na izborima vidi Ob- 
zor, 23. VIII. 1894. i Matkovic, 1999. 

15 

Iste je godine izašao spis u kojemu je Frank prikazan kao špijun vladina “središnjeg odjelje- 
nja" za 60 forinti mjesečno. S tom su obavijesti Frankovi protivnici često agitirali, ali se čini 
da taj podatak nije istinit. Matković, 1999. 

16 

Hrvatski državni arhiv, Predsjedništvo zemaljske vlade, kutija 105, VI, 633, god. 1877.; inter- 

Frank brani Srbe od tobožnjih Mažuranićevih progona i očekuje od srpske grupe 
u Saboru da će biti pokretačka snaga za opću opoziciju protiv Mažu.anića.'"' Nje- 
govi su protivnici poslije tvrdili da je i njegova gruba opozicija protiv Mažurani- 
ća bila u interesu ili po nalogu Mađara jer su se oni htjeli riješiti bana koji je nas- 
tojao braniti hrvatsku autonomiju. Za takvu interpretaciju možda govori činjenica 
da je list Die Drau, koji je izdavao njegov brat Jakob Frank, nakon dolaska Peja- 
čevića na vlast prestao napadati vladu 1 da je, u suprotnosti sa svojim držanjem 
prema Mažuraniću, grmio protiv opozicije u Pejačevićevu interesu. 


Frank se donekle susreće s pravašima u otporu protiv Mažuranića, ali s pot- 
puno oprečnih pozicija. Pravaško vodstvo zato nije načistu kako da se drži premu 
njemu. Najprije Sloboda izjavljuje da joj je “do guta piskaranja Frankova organa? 
i povezuje ga s ostacima Rauchove struje. Odmah zatim uredništvo ipak podupire 
Frankovu opoziciju.'* Jedna žestoka osuda Frankova lista Kroatische Post od stra- 
ne Slobode dobro ilustrira bitnu opreku između Starčevićeva učenja i Frankova us- 
mjerenja. Kroatische Post naime napada Mažuranićeve suradnike pripisujući im 
odgovornost što dvorski krugovi ne podupiru hrvatsku politiku i želi solidarnost s 
ostalim Slavenima Monarhije u sukobu s Nijemcima i Mađarima. Sloboda suprot- 
stavlja tomu “humorističkom'" i “slavosrpskom' listu Starčevićeva načela, odbija 
oslon na Austriju i Slavene te tvrdnje da su Hrvati malen narod jer su Bosna i Her- 
cegovina, Hrvatska, Slavonija, Crna Gora, Dalmacija, Srbija, Istra, Štajerska, Ko- 
ruška 1 Kranjska “napučene čistim hrvatskim življem". Ljuti se što Kroatische 


Post kao opozicijski list priznaje “t. zv. srosku narodnost". 


Frank je prvi put kandidirao na izborima u II. zagrebačkom kotaru 1878. ali 
je izgubio protiv predstavnika Narodne stranke. Uvjete za pobjedu na izborima nije 
stekao političkim “vertoglavenjem" nego pokušajima da prikaže štetnost financij- 
ske nagodbe. Političku karijeru omogućila mu je njegova polemika protiv mađar- 
skih stavova u povodu obnove financijske nagodbe 1879. U zagrebačko gradsko vi- 
jeće izabran je 1880., a 1884. u popovačkom kotaru u Hrvatski sabor, gdje se po- 
novno afirmirao kao financijski stručnjak. Nije se pridružio nijednoj stranci pa nije 
zastupao niti izmjenu Nagodbe prema programu Neodvisne narodne stranke a po- 
gotovo ne starčevičansku negaciju političke prakse i “veleizdaju. No očigledno je 
procijenio da popularna Stranka prava ima budućnost ako napusti Starčevićev pra- 


pelacije o tome bile su na saborskim sjednicama 12. i 19. IX. 1877. a Mažuranić je odgovorio 
24. IX. 1877. Brana, 7. VIII. 1879. 


17 
Agramer Presse, 22. XN. 1877. 


18 
Sloboda, 6.1 10. XI. 1878. 


19 
Kroatische Post, 28. NI. 1879.; Sloboda, 4. IV. 1879. O kasnijim polemikama oko Frankova 
izdavanja novina za vrijeme Mažuranićeva banovanja piše Matković, 1999. 

vac i prihvati oportunistički politički smjer. Vjerojatno je zato u svim prilikama pru- 
žao podršku Stranci prava ali je istodobno bio u blagoj opoziciji protiv Khuenove 
vlade, tj. glasovao je za neke njezine zakonske osnove i priznavao joj određene “zas- 
luge". To mu međutim nije koristilo jer se Khuenu zamjerio svojim tumačenjem f1- 
nancijskoga stanja, a jednom je prilikom i sam oštro nastupio protiv njega. 

Da bismo shvatili važnost Frankove kritike financijskoga stanja i njegova 
opravdanja općega zahtjeva hrvatskoga građanstva za financij skom samostalnos- 
ti, moramo nešto reći o značaju financijske nagodbe.“ Hrvatsko-ugarskom na- 
godbom oduzet je hrvatskim ustavnim činiteljima svaki utj ecaj na financije tako 
da čak nisu dobivali podatke o odnosu između tereta i prave, skromne porezne 
snage stanovništva. Prema određenom ključu (kvoti) Hrvatska i Slavonija bila Je 
dužna sudjelovati ne samo u teretima zemalja “ugarske krune" nego i za zajed- 
ničke poslove Austro-Ugarske “polag istih službenih podatakah" na temelju ko- 
jih je određen prinos za zajedničke poslove zemalja “ugarske krune? i ostalih ze- 
malja “Nj. Veličanstva". Bitno je pri tome da financijska nagodba između Aus- 
trije i Ugarske ne počiva na poreznoj snazi obaju partnera niti na konačnim raču- 
nima, nego na političkom kompromisu i da zato prihvaćanje sličnoga omjera naj- 
prije za civilnu, a onda za sjedinjenu Hrvatsku i Slavoniju već unaprijed uzroku- 
je katastrofalan financijski položaj. 


Tako je već u prvoj nagodbi uz pomoć nerealne kvote položen temelj nep- 
rekidnim tvrdnjama mađarske strane da ona izdržava Hrvatsku, kao važnome ar- 
gumentu za nastojanja da se nagodbena autonomija do krajnosti suzi, štoviše 1 
tendencijama da se uopće likvidira. Revizijom Nagodbe 1873. ukinut je paušal 
pa se autonomni poslovi financiraju s 45% prihoda Hrvatske i Slavonije, a 55% 
pripada državnoj blagajni. Revizijom Nagodbe nije osiguran niti utjecaj na pro- 
račune i zaključne račune poreznih prihoda pa niti uvid u njihov nastanak. Pro- 
račun za autonomni budžet, tj. preliminar tangente, izrađivao se u Ministarstvu 
financija a nadzirao ga je Kraljevski ugarski računarski dvor. Zatim ga je votirao 
Ugarski sabor u okviru jedinstvenoga budžeta. Preliminarna svota tangente za 
autonomne poslove priopćavala se banu i Hrvatski je sabor mogao njome raspo- 
lagati ali uvijek uz moguća ograničenja prema naređenju mađarske vlade. Zabra- 
na uvida hrvatskim ustavnim činiteljima u budžetske preliminare i zaključne ra- 
čune posljedica je načela mađarske vlade da predstavnici “pokrajinske" autono- 
mije ne smiju nadzirati financijsku manipulaciju jer bi to pretpostavilo određenu 
ravnopravnost mađarske i hrvatske vlade i mogućnost tumačenja hrvatske nagod- 
bene autonomije kao državne. Prema tome, Frankovo razmatranje financijskih 
problema nužno je ulazilo u obuhvatna pitanja hrvatske autonomije uopće. 

Nakon teških trzavica u tijeku trogodišnjih pregovora za austro-ugarsku fi- 
nancijsku nagodbu i njihova svršetka tek uoči Berlinskoga kongresa, počeli su 


20 
O financijskim temeljima nagodbene autonomije vidi: Gross, 1988. i str. 

krajem 1878. pregovori za hrvatsko-ugarsku financijsku nagodbu koji su tri puta 
prekinuti.“ Intonaciju financijskim pregovorima dao je Bela Lukacs u režim- 
skom Pester Lloydu. Tvrdio je da Mađari izdržavaju Hrvatsku 1 da joj zato treba 
smanjiti tangentu od 45% njezina prihoda jer joj je ova dotada omogućavala pri- 
vilegirani položaj prema Ugarskoj koja za tri sektora, adekvatna hrvatskoj auto- 
nomiji, troši samo 20% svojih dohodaka. Lukacs je predlagao postupak kojim bi 
se zapravo ukinuo financijski dio Nagodbe, a naposljetku i ona sama.“ 


Njegova su gledišta doista opasna jer je bio referent u Mađarskom kralje- 
vinskom odboru za obnovu financijske nagodbe. U zboru uzrujanih odgovora s 
hrvatske strane, jedino se Frank sustavno i s računima suprotstavio Lukacsu miš- 
ljenjem o krivim osnovama financijske nagodbe, prije svega s obzirom na spo- 
menutu kvotu za zajedničke poslove Austro-Ugarske. Nije dakle temeljio svoj 
odgovor samo na dotadašnjem uvjerenju o krivim računima što se ionako nije 
moglo dokazati bez uvida u te račune. Na taj način izazvao je znatnu pažnju i 
odobravanje javnosti.“ 


Već smo vidjeli da su financijskom nagodbom 1880. sva bitna financijska 
pitanja zajedno s državnopravnim načelima ostala neriješena. Zato je rasla težnja 
za financijskom samostalnosti jer bi se samo na taj način prihodi obračunavali u 
skladu s poreznom snagom stanovništva i osigurala bi se stvarna autonomija koja 
ne bi ovisila isključivo o promjenljivim ocjenama i interesima mađarske vlade. U 
tim je uvjetima Frank, kao saborski zastupnik, nastavio s izlaganjem svoje proc- 
jene značaja financijskih poslova. Riječ je samo o računima vjerojatnosti jer, ra- 
zumije se, niti on nije imao uvid u način izračunavanja visine tangente. 


Frank je, doduše, na početku zasjedanja glasovao za adresu režimske stran- 
ke ali je u specijalnoj debati predložio ispravak dijela adrese u vezi s povredama Na- 
godbe, s izjavom da bitna ustanova nagodbenoga zakona ima brojne pogreške i da 


21 
Opozicija u njedrima same Narodne stranke javila se prije svega u vezi s financijskim pitanjem 
u budžetskim raspravama. F. Vrbanić, O državnom proračunu, Zagreb, 1879. 


22 

Lukacs nije uzeo u obzir da se iz tangente moraju financirati sve investicije za koje u Ugar- 
skoj postoje drugi izvori, da Hrvatska mora iz autonomnih prihoda financirati osnovne zajed- 
ničke poslove kao što je manipulacija državnoga poreza i da se ponekad u “zajedničke" poslo- 
ve računaju i oni koji su isključivo ugarski. Luk4cs, Bćla: Uber das finanzielleVerhiltnis zwis- 
chen Ungarn und Kroatien-Slawonien, Pester Lloyd, 3.-5. TV. 1879. 


23 

Frank, Joseph: Bćla Lukdcs und die Quote Kroatiens, Agram, 1879.; isti, Die Quote Kroatiens. 
Eine Studie tiber da finanzielle Verhćiltnis zwischen Kroatien und Ungarn anlcisslich der bevor- 
stehenden Verhandlungen der Regnicolar-Deputationen, Agram, 1879. Lukacs je i poslije po- 
novio svoje stavove. Pobijajući program Neodvisne narodne stranke sa zahtjevom financijske 
samostalnosti 1884., nastojao je dokazati da bi Hrvatska u tom slučaju imala godišnje oko pet 
milijuna forinti manjka. Pozor, 12., 16. i 17.1. 1884. i Vrbanićev odgovor 4.-9. II. 1884. Vidi i 
spis Davidova prethodnika na položaju ravnatelja financija Ivana Bartolovića: Račun Bćle Lu- 
kacsa za financijalno-samostalnu Hrvatsku, ocienio ga jedan narodni zastupnik, Zagreb, 1884. 

zato vrijeđa čast hrvatskoga naroda i sprečava njegov procvat.“ S pravom je svoje 


argumente temeljio na nepravednu ključu za prinos Hrvatske i Slavonije zajednič- 
kim poslovima Austro-Ugarske, ističući da ta svota nije razmjerna poreznoj snazi 
zemlje i da zato počiva na neispunjivoj pretpostavci. Tvrdio je da se golemi dio 
skupljenih poreza troši na tuđe potrebe a cilj mu je osvjedočiti Mađare da oni ne uz- 
državaju Hrvatsku i lišiti ju sramotnoga položaja. Kada bi se ključ ispravio zakoni- 
tim putem, Hrvatska bi, prema Frankovim računima, mogla bez problema uzdrža- 
vati svoju autonomiju i pridonositi zajedničkim poslovima. Prije toga ne može se 
ostvariti ni “plemenito geslo" Stranke prava da Hrvatska postane samostalna i neod- 
visna niti programi ostalih stranaka. Većina je dakako odbila Frankov ispravak. 


U siječnju 1885. Frank je izglasovao vladi indemnitet jer je pozitivno oci- 
jenio njezinu želju da se ostvari jedinstveni budžet s Krajinom i njezin uspjeh što 
su, unatoč mađarskom otporu, sazvani kraljevinski odbori s umnim i patriotskim 
članovima, a to je sve u interesu domovine.“ Ponovio je svoj zahtjev za financij- 
skom samostalnosti, izjavio je da tangenta od 45% za autonomne poslove ne spa- 
da u zajednički budžet i osudio je tvrdnje mađarskih zastupnika, a posebno mi- 
nistra predsjednika, u vezi s financijskim pitanjem koje su se temeljile na Lu- 
kacsevim računima. Kaže da je s mađarskim i hrvatskim patriotizmom moguće 
utemeljiti dobar odnos između Ugarske i Hrvatske uz geslo “Magjarska-Mag- 
jarom, Hrvatska-Hrvatom". Prema tome dobar Hrvat može biti i dobar Mađar i 
obratno, pa želi da to bude geslo kraljevinskih odbora. I poslije je Frank nagla- 
šavao da se obraća vladi i vladinoj stranci s priznanjem i štovanjem njezinih zas- 
luga.“ Tom izjavom Frank baš nije mogao očekivati odobrenje pravaša, a pogo- 
tovo Starčevića, međutim oni nisu nikada istupili protiv njega kao što su to radi- 
li sa zastupnicima Neodvisne narodne stranke. 


Već na početku svoje zastupničke karijere Frank je osobno doživio prve 
antisemitske napade, i to od srpske strane. Đuro Đurković je prosvjedovao što 
Frank dovodi u sumnju patriotizam poslanika zajedničkoga Sabora te pita je li 
“ime Frank i poreklo njegovo, i njegovo poznavanje hrvatskoga ili srbskoga jezi- 
ka tako izvrstno" da može učiti patriotizmu ljude čiji su pretci prolijevali krv za 
slavu “ove naše domovine". I Jovan Živković uvrijedio je Franka, a o njegovim 
dobrim odnosima s pravašima govori činjenica što je Živkoviću poslao dvojicu 


pravaških zastupnika koji su izgladili tu “aferu*.“ 


24 

HS, 1884.—87, 27. X. 1884. 

23 

Isto, 2. 1. 1885. 

26 

Isto, 12. I. 1885. 

27 

Isto, 9. I. 1885. Sloboda, 17. i 19. I. 1885. Sličnu opasku kao Frank, doživio je i Hinković jer 

Khuen je nastojao izvrgnuti ruglu Frankove “originalne ideje o financijskim 
odnosima, pogotovo njegovu tvrdnju da je Hrvatska prije Nagodbe plaćala u central- 
nu blagajnu Monarhije 1 900 000 forinti a da se taj iznos sada popeo na 10 000 000. 
Osudio je Frankov prijedlog o kontroli obračuna koju smije obavljati samo “zajed- 
nički" računarski dvor i “zajednička" vlada. Uz ostalo je rekao da ne postoji mađar- 
ski sabor, kako je rekao Frank, nego zajednički. Razumije se da je odobrio djelatnost 
ministra predsjednika koji štuje postojeće zakone, ako treba, i drastičnim sredstvima. 
Jedino u čemu se složio s Frankom jest da bi svaki Hrvat trebao biti dobar Mađar i 
obratno!" Kada je Frank želio pobiti banove izjave, oduzeta mu je riječ.? 


Vidjeli smo da je Frank glasovao za adresu Narodne stranke ali uz ispra- 
vak u specijalnoj debati. To isto uradio je i u vezi s indemnitetom. Zahtijevao je 
naime da vlada do rasprave o proračunu predloži sve podatke koji služe za izra- 
čunavanje tangente od 45%. Već je u generalnoj debati izjavio da ta tangenta ne 
spada u zajednički budžet. No za razliku od indemniteta, odbio je glasovati za 
budžet jer se ban zalaže za mađarsku premoć i uskraćuje Hrvatskoj položaj koji 
bi morala imati po pravu, pravici i znamenitosti. Odbacuje optužbe bana 1 veći- 
ne da nije lojalan prema Ugarskoj; poštuje ju kao saveznicu ali bi želio da i ona 
prizna i poštuje prava Hrvatske. Vrelo zla je, prema Franku, nemoralni financij- 
ski odnos i nužno je da se Hrvatskoj vrati njezina samostalnost i prekine “fi- 
nancijsko robstvo". Kada Khuen kao hrvatski ban bude ministar financija, onda 
će biti opravdana mađarska zastava uz hrvatsku trobojnicu. Zapisnik bilježi bur- 
no odobravanje ljevice i čestitanje svih zastupnika.“ S režimske strane je rečeno 
da je Frank pobudio “senzaciju? i izvan Sabora i da je njegov govor od opozici- 
je “upravo frenetičnom dopadnošću prihvaćen i popraćen..." 


Upitno je je li se tako ponašao i Ante Starčević jer je Frank u tom istom 
govoru nastupio kao drugi Ljudevit Ožegović, pozivajući Stranku prava na onaj 


je rekao da je Kaligula dao izabrati svoga konja za konzula i da bi tako Tisza mogao poslati i 
magarca za bana (zato je isključen na četrdeset sjednica). U gužvi koja je nastala doviknuo mu 
je ultramađaron Stjepan Josipović da nije Hrvat jer tako može govoriti samo “inostranac". Hin- 
ković mu je odgovorio da je rođen u Hrvatskoj i da dobro govori hrvatski za razliku od jedno- 
ga gospodina kod kojega to nije tako. Predsjednik je na to reagirao izjavom da ban nije tuđi- 
nac i da su njegovi pređi ovdje rođeni. Hinković se pokušao izvući tvrdnjom da nije na njega 
mislio. Isto, 23. IV. 1885. 


28 

Isto, 12. 1. 1885. 

29 

Isto, 14. 1. 1885. 

30 

Isto, 24. TV. 1885. 

31 

Isto, 27. IV. 1885. (Izjava dr. Lavoslava Šrama). U ime Neodvisne narodne stranke Franka je 
podržao dr. Franjo Marković (27. TV.) a Barčić je pohvalio njegovo “visoko aritmetičko* izla- 
ganje (28. IV). Sloboda je objavljivala njegove govore. 

put kojim će ju on sam povesti pet godina poslije. Frankova je izjava pala u od- 
ređenoj situaciji. Naime u govoru u kojemu je branio pravaše, uz ostalo od op- 
tužbe da su “petrolerci, socialiste, dinamitiste", Hinković je rekao da bi se Stra- 
nka prava složila sa strankom većine uz uvjet dobre uprave i mogućnosti razvoja 
hrvatskoga naroda, ali to ne dolazi u obzir dok vrijedi Nagodba. Taj je govor na 
svoj način interpretirao i Frank. On se najprije osvrnuo na već spomenutu Maz- 
zurinu izjavu da je Neodvisna narodna stranka “plod inteligencije". Kaže da 
Mazzura zacijelo ne misli da inteligencije nema u stranci kojoj je na čelu Ante 
Starčević niti u stranci kojom ravna ban. Mazzura je vjerojatno htio reći da se 
njegova stranka najviše regrutira iz “razreda inteligentnih", a skrajnja ljevica “iz 
demokratičkih elemenata", tj. da Neodvisnoj narodnoj stranci izvan sabora pri- 
padaju profesori, doktori i ostali, dočim uz Stranku prava “prianja ponajviše, a 
može se kazati skoro sav narod". Frank drži da Mazzura vidi svrhu inteligencije 
u njezinoj patriotskoj ustrajnosti i želji da služi narodu i domovini i time se “prib- 
ližio i mogao bih kazati i klanjao geniusu stranke prava". Pozivajući se na govor 
Hinkovića koji ističe pozitivan rad kome će se Stranka prava posvetiti, Frank mis- 
li “da je stranka došla do spoznanja svoje dužnosti, do spoznanja svog parlamen- 
tarnog rada", tj. da napušta taktiku negacije. Zatim kaže da stranka nije dosad 
tako djelovala, a pogotovo ne onda kada je Ante Starčević bio u Saboru gotovo 
sam. Čini se da i od njega očekuje da prihvati put koji je Hinković usput spome- 
nuo ali ga je Khuen jasno označio u svom razgovoru s Gustavom Eimom. “...kad 
će doći do nagodbe između njegove (Starčevićeve, M. G.) stranke i drugoga od- 
lučujućega faktora (Khuena, M. G.): tu ćemo se naći na polju nagodbe i ja želim, 
da ovaj moment čim prije nadodje, da se može viditi i pozdraviti onaj rad, koji 
nam je dr. Hinković stavio u izgled." No naposljetku hvali većinu koja je izjavi- 
la da želi napredak.“ 

Barčić se namučio da opovrgne mišljenje Franka i drugih da Hinkovicće- 
va izjava nagovještava promjenu politike Stranke prava, odnosno da bi Hinković 
u slučaju materijalnih poboljšanja bio pripravan uskočiti iz Stranke prava u vla- 
dinu stranku. (Hinković nije mogao govoriti jer je bio isključen iz Sabora.) Bar- 
čić je pripisao njegovoj izjavi samo “figurativno znamenje". Kada je Hinković 
rekao da bi većina, kada bi htjela, mogla pretvoriti Hrvatsku u zemlju pravde i 
blagostanja, držao je da će se to postići samo kada se Hrvatska oslobodi, i time 
ostvari program Stranke prava, a onda će svi pristupiti većini! Barčić je dakle, u 
ime Stranke prava, odbio Frankov poziv da se ona približi režimu i postane spo- 
sobna za vladu. Epilog toj izjavi dao je odjelni predstojnik za unutrašnje poslo- 
ve Dane Stanković tvrdnjom da Stranka prava ne može ispuniti svoj program 
parlamentarnim putem. Ona će ostati na dosadašnjem putu ili prihvatiti realne 
odnose, tj. Nagodbu. Misli da bi ovo drugo izazvalo raskol u “nagodbenjake" i 


32 
Isto, 24. IV. 1885. 

“puritane' te ironički kaže da bi se onda “stara Stranka prava mogla zvati 
Neodvisna stranka prava!“ 


Iako je Frank pokazao da stoji na temelju Nagodbe 1 da se baš ne želi zam- 
jeriti Khuenu, nastavio je, ponesen općim odobravanjem, sa svojim prigovorima fi- 
nancijskim odnosima. Predložio je da Sabor zahtijeva od bana iskaz svih dohodaka 
Hrvatske 1 Slavonije te bivše Krajine, kako bi se postigla jasnoća o tome je li tan- 
genta od 45% dobro izračunata. Zbog dotadašnjega sumarnoga 1 površnoga iskaza 
vlade, Sabor je upućen “na sliepo vjerovanje i nema sliku o gospodarskoj i porez- 
noj snazi naroda. Upozorava da je Ugarski sabor predbacio računarskom dvoru kri- 
ve račune i manjkavu kontrolu, pa to treba uzeti u obzir pogotovo u pogledu Hrvat- 
ske jer ona nema utjecaja kod utvrđivanja visine tangente. Najmanje što se može 
tražiti jest da Sabor dobije sve podatke. Odjelni predstojnik Stanković nastojao je 
pobiti Franka izjavom da banov povjerenik u Budimpešti ispituje podatke na teme- 
lju kojih se sastavlja tangenta. Opovrgava Frankove račune i predbacuje mu da se ne 
drži Nagodbe." Mazzura je predložio osnivanje autonomnoga računarskoga dvora, 
no oba su prijedloga zabačena. Dok su pravaši podržali Franka, odbili su Mazzurin 
prijedlog s Barčićevim obrazloženjem da Hrvatska nema po Nagodbi nikakva pra- 
va i da zato autonomni računarski dvor ne bi imao praktičke vrijednosti.“ 

Frank je poslije prekinuo svoju blagu opoziciju pa je, još izravnije od Ante 
Starčevića, optužio Khuena kao upravitelja krajiškoga fonda, zbog manipulacije 1 
“švindela" u vezi s glavnicom za gradnju željeznice Vinkovci-Brčko. Khuen je od- 
mah odgovorio da se to pitanje tiče ministra komunikacija, a da on za ono što čini 
kao upravitelj krajiške investicijske zaklade (koja pripada zajedničkim poslovima) 
nije odgovoran Saboru, a kamoli Franku. No daje izjavu jer želi raščistiti to pitanje. 
Odbija Frankovu optužbu da lakoumno rasipa sredstva u korist jednoga poduzetni- 
ka koji mu je koristan u propagandi, s izjavom da se Frank mnogo trsio da bude 
primljen u stranku koja njega podupire, ali je bio odbijen. Nije oštetio zemlju jer će 
se gradnjom željezničke pruge povećati investicijski fond. Neka ga Frank tuži sudu 
ili dopusti da Khuen tuži njega, tj. da se odreče imuniteta. Dok to ne učini, Khuen 


će svaku Frankovu riječ u Saboru držati “dobro promišljeno bačenom potvorom?.? 


33 

Isto, 1. V. 1885. Stanković je dakako pobijao i želju Neodvisne narodne stranke da Hrvatska 
postigne u Monarhiji isti položaj kao Ugarska. 

34 

Isto, 7. V. 1885. 

39 | 

Isto. Ta je izjava netočna jer banov povjerenik ne utječe na izračunavanje tangente. Njemu je 
samo dopušten uvid kada je već sve pripremljeno za budžetsku debatu u Ugarskom saboru. 
36 

Isto, 8. V. 1885. 


37 
Isto, 1., 3.16. II. 1886. 

Frank je dakako odgovorio Khuenu da je sud u Hrvatskoj pristran i ovisan 
o vladi. No neka ga ban tuži kod — bečkoga suda! Najbolje bi bilo da to ispita sa- 
borska komisija, no to ban ne dopušta. Razumije se da nije priznao da se nuđao 
Khuenovoj stranci i odbio je njegove aluzije da je nedopuštenim načinom prisvo- 
jio određenu svotu (riječ je o jednoj disciplinskoj istrazi). Khuen je predbacio 
Franku da želi sud izvan zemlje kao izliku da se ne odreče imunitetnoga prava i 
da je odbijanjem da ide pred sud u Hrvatskoj provrijedio njegovo dostojanstvo 
koje je on, Khuen, dužan štititi! Zato pobija optužbe da je sud ovisan o njemu.“ 

Nakon toga nije se više ništa čulo o toj aferi, a čini se da je Frank nasto- 
jao izgladiti sukob. Kao član pravosudnoga odbora, on je naime u vezi s preina- 
kama nekih ustanova kaznenoga zakona oštro kritizirao Mazzuru, a i opozicijske 
stranke što imaju različita mišljenja i što svaka misli da posjeduje kamen mudra- 
ca. Čini se da je želio jednu, s vladom složnu, opozicijsku stranku. Zato je optu- 
žen da “očijuka" s vladinom strankom.* Rekao je da ju on štuje i da drži da je 
vlada u vezi s tom hvale vrijednom zakonskom osnovom učinila “prvi reforma- 
torni korak* na pravnome polju. Kaže da desnica uvijek izjavljuje da bi ljevica 
morala prionuti uz ozbiljan ustavni rad. No prije toga ljevica mora biti uvjerena 
da je ona ustavni faktor u ovom parlamentarizmu, a to se može postići samo slo- 
bodom tiska i govora.“ Drugim riječima, Frank prihvaća nagodbeni sustav i želi 
samo da on bude manje represivan. 


U rujnu 1885. Franjo Josip je s ministrom predsjednikom Tiszom dopu- 
tovao na manevre u Požegu ali nitko nije vjerovao da se radi o “izletu u vojne 
svrhe". Očigledno je Tisza želio pokazati kraljevu podršku njegovu režimu u Hr- 
vatskoj. Mađarske novine, pogotovo Pester Lloyd, prikazale su Tiszin boravak u 
Slavoniji kao demonstraciju uperenu protiv pobornika hrvatske državne indivi- 
dualnosti koji kažu da Hrvatska čini s Ugarskom državni savez. Stvarno je riječ 
o jedinstvenoj, nerazdjeljivoj ugarskoj (tj. mađarskoj) državi kojoj je Hrvatska i 
Slavonija sastavni dio iako je dobila neopravdano veliku autonomiju. Pri tome 
se Pester Lloyd poziva na Pestyjeve “dokaze" da je Slavonija integralni dio 
Ugarske. Kaže doduše da se ne zalaže za njezino uključivanje u Ugarsku ali že- 
li da Tisza prekine s dotadašnjim zapuštanjem Slavonije u korist (uže) Hrvat- 


38 

Isto, 9. HI. 1886. 

39 

Isto, 25. XI. 1886. Odgovorio mu je zastupnik Neodvisne narodne stranke dr. Miho Posilović 
da ni u jednom parlamentu ne postoji samo jedna stranka, jer bi se onda manjina morala prik- 
ljučiti većini. 

40 

Isto, 30. XI. 1886. 

41 

Pozor, 14. IX. 1885.; Sloboda, 12. IX. 1885. Sloboda se (15. IX. 1885.) ljuti na “bezobrazno se- 
mitička opadanja" i “magjarsko-semitičku drzovitost". Glavni urednik Maks Falk bio je naime 

ske.“ Pester Lloyd poslije piše da je Zagreb središte rovarenja protiv države dok 
je Osijek lojalan, i daje Khuen otputovao u taj grad da probudi posebne provin- 
cijske osjećaje Slavonaca (tj. uperene protiv Zagreba). Ponovno napadajući star- 
čevićance, neodvišnjake i Strossmayera, Pester Lloyd zaključuje da Slavonci po- 
dupiru Narodnu stranku, da bi Osijek zato morao preuzeti vodstvo od Zagreba 
pa bi tamo trebalo preseliti Sabor i vladu.“ Očigledno Khuen dopunjuje svoju 
politiku divide et impera koja se dotada temeljila na podupiranju opreka izme- 
đu hrvatskih i srpskih političkih činitelja, 1 nastojanjem da se mobiliziraju odre- 
đeni lokalni interesi u Slavoniji kako bi se oslabio otpor njegovu režimu sa sre- 
dištem u Zagrebu.“ 


Franjo Josip je dakle imao zadaću da delegacijama koje su mu se došle 
pokloniti daje izjave u duhu “jedinstvene mađarske države". Već je jednom osu- 
dio pravaše u audijenciji delegacije Hrvatskoga sabora; sada je trebalo da to uradi 
još jasnije i uopće da upozori opoziciju da se ne suprotstavlja Tiszinu i Khuenovu 
režimu. Delegaciji dostojanstvenika koju je predvodio ban, vladar je rekao da se 
raduje što su njegove “ljubljene kraljevine" Hrvatska i Slavonija sada sjedinjene, 
pa i Krajina, spojena s “majkom zemljom sada pripada zemljama “moje ugarske 
krune". Nada se da će se to sjedinjenje odraziti u srcima naroda (des Volkes) na 
temelju pravoga patriotizma i moralne ozbiljnosti 1 da će se težiti samo za onim, 
što se može postići zakonitim putem. Napredak je moguć unutar zakonite autono- 
mije koja je, prema Franji Josipu, vrlo široka. Zato očekuje “bratsku slogu, nepo- 
kolebljivu vjernost, koju štiti najbolje mišljena briga moje vlade i moja neprom- 
jenljiva očinska blagonaklonost...? Ta je izjava opomena opozicijskim strankama. 
Franjo Josip je također upozorio svećenstvo da svoj utjecaj iskoristi isključivo za 
odgoj pučanstva u religijskom duhu, drugim riječima da se ne bavi opozicijskom 
političkom djelatnosti. Zagrebački načelnik Nikola Badovinac u svom je “homo- 
gijalnom poklonstvu' i “djetinjem pozdravu izrazio nadu da će “sunce previšnje 
milosti" 1 dalje sjati nad gradom Zagrebom. Franjo Josip je odgovorio da će i ubu- 
duće pokazati blagonaklonost prema tomu lijepom gradu i da očekuje korisnu dje- 
latnost gradskih zastupnika unutar njihova djelokruga za “pravo dobro" stanovniš- 
tva. Nesumnjivo, to je upozorenje gradskim zastupnicima da se okane opozicijske 
politike. Franjo Josip se pojavio u mađarskoj generalskoj uniformi u Brodu gdje 
su mađarske zastave bile izvješene samo na željezničkoj postaji. Zato je, čini se, 


židovskoga podrijetla. U tom smislu Sloboda (23. X. 1885.) piše i protiv Slawonische Presse 
koji, čini se, ima zadaću afirmacije Slavonije u Khuenovu duhu. Autor je vjerojatno Kumičić. 
42 

Pozor, 28.-31. X. 13. XI. 1885. I Frank je interpelirao zbog “gospodarstvene miserije' Slavo- 
nije, a pogotovo Osijeka, iako tamo postoji odanost sistemu. Nije se složio s izjavama vlastod- 
ržaca da je za to stanje kriv Zagreb. /1S, 1884.—87., 16. XI. 1885. 

43 

Rački je već mnogo prije pisao da se Khuen oslanja na Srbe i Slavoniju i da želi probuditi an- 
tagonizam između Hrvatske i Slavonije, te Zagreba i Osijeka. KORS III, 16. III. 1884., 113. 

ukorio načelnika što uz (crno-žute) boje njegove kuće ne vise i mađarske zastave 
kao izraz zakonitoga državnopravnoga odnosa.“ 


Očigledno na Tiszin ili Khuenov zahtjev, vladar je dao dvije izjave protiv 
Stranke prava. Prema delegaciji grada Senja, kao jednom od središta pravaštva, 
bio je razmjerno blag i samo je rekao da su on i njegova vlada prožeti najboljim 
namjerama i očekuju da će lojalni građani djelovati u cilju napretka grada. Dru- 
gim riječima, da se neće baviti pravaškom propagandom. U duhu Starčevića koji 
je osuđivao svako poklonstvo kralju, pravaški su općinski odbornici Kostajnice 
neuspješno pokušali spriječiti službeno poklonstvo kralju. Onim predstavnicima 
Kostajnice koji su ipak došli Franjo Josip je rekao: “Veseli me, da ste imali hrab- 
rost da dođete unatoč meni poznatoga terorizma."“ Komentar Slobode, vjerojat- 
no iz pera Eugena Kumičića, bio je dakako vrlo oprezan. Pisao je da je kralj do- 
šao prisustvovati završetku manevara i da njegov posjet nema svrhu da se osob- 
no uvjeri u stanje hrvatskoga naroda. Delegacije, koje su pohrlile da ga pozdra- 
ve na hrvatskom tlu, izrazile su osjećaje cijeloga hrvatskoga naroda ali nisu rekle 
ono što je važno, tj. nisu progovorile o lošemu političkom i gospodarskom stanju 
naroda i gradova.“ Tek je A. Starčević pod zaštitom imuniteta mogao u Saboru 
reći što pravaši drže o kraljevu posjetu. 

Razbjesnilo ga je opće klanjanje Franji Josipu koji je pokazao da je kralj 
po Tiszinu kroju (Pozor ga je branio izjavom da je vladar neodgovoran). U već 
užarenu ozračju u vezi s Khuenovim slanjem spisa iz hrvatskoga arhiva u Peštu, 
istupio je s interpretacijom o zastarjelosti i štetnosti poklonstava vladaru nakon 
“padnuća feudalizma". Za “feudalnoga sustava“ živjeli su “povlastjenici“ u cije- 
loj Europi od milosti i povlastica, dakle od “zloporabe". Vladar je tada stajao na 
čelu “svih povlastjenikah? i razumljivo je da su se niži klanjali višima, a svi 
skupa najvišemu. No tamo gdje narodi i vladari zajedno grade zakone i “gde se 
svi deržavljani samo pred zakonom klanjaju“, smatra se “za uvredu zakona 1 za 
poniženje čoveka" klanjati se javnim službenicima. Tako je u Europi, kaže Star- 
čević. “Ni u Hervatskoj nema feudalnog sustava, nu jesu sve zloporabe s njim 
skopčane." Kada je “Nj. otčinsko i apoštolsko Veličanstvo" boravilo u Požegi, 
tamo je pozvano, a neki kažu “doterano" na stotine ljudi iz Hrvatske te Bosne i 


44 

Strossmayer nije siguran je li to kralj doista tako rekao ali misli da je lako moguće da su ga na 
to nagovorili Tisza i Mađari. KORS III, 28. IX. 1885. 

45 

Sloboda, 14. IX. 1885., citirala je sve vladareve izjave na njemačkom (vjerojatno iz Pester 
Lloyda) jer bi prijevod na hrvatski ili prepričavanje zacijelo pogodila zapljena (prijevod iz Slo- 
bode je moj). Uredništvo je podertalo pojedine pasuse koje je držalo važnima. Kraljeva izjava 
u vezi s Kostajnicom istaknuta je najdebljim slovima. Vidi i: Hrvatski državni arhiv, Predsjed- 
ništvo zemaljske vlade, kutija 1888, br. 3565. 

Sloboda, 16. LX. 1885. 

Hercegovine. Čuli su se izrazi iz usta “stanovitih ljudih", a i samoga “otčinskoga 
i apoštolskoga Veličanstva", koji su putem brzojava, “dakle kroz šake" kraljevih 
vlada, došli u novine. Oni koji su bili u vladarevoj blizini nisu, prema Starčevi- 
ću, čuli te izjave. “Ako je tim verovati, onih izrazih, koji su, kako rekoh, službe- 
no proglašeni, a nisu službeno oprovergnuti, nije bilo." U svakom slučaju današ- 
nje stanje hvalili su oni koje nitko nije izabrao ni ovlastio da tako govore. Isticao 
je da od naroda neovlaštene delegacije nisu uopće upozorile kralja na teško sta- 
nje hrvatskoga naroda. Starčevića su posebno pogodile izjave iz “zauzetih zem- 
ljah" da je tamo sve u redu iako je gore nego ikada prije, “a da je zloćah, zloči- 
nah i zločinacah više nego ukupno kroz 400 godinah, kada su stajale u turskoj 
upravi“. Nakon nabrajanja strašnoga stanja u Bosni i Hercegovini gdje vladaju 
“javni službenici sluge Nj. otčinskoga i apoštolskoga Veličanstva", Starčević ka- 
že da je svakome slobodno ići na svoj trošak pokloniti se kralju. No u delegaci- 
jama su bili oni koji su se predstavili kao zastupnici puka i govorili su na njegov 
trošak onako kako puk uopće ne misli i ne osjeća. Taj trošak Starčeviću se čini 
“verstom preodurne globe" pa pita vladu zašto je pred kralja, na trošak naroda, 
pozvana množina ljudi “pod oblikom odborah?.“" Dakako da nije dobio odgovor. 


Udarac nogom i njegove posljedice 


Sve do 1848. “zemaljski arkiv" se sastojao od jedne škrinje s tri ključa, 
“valjda zato, da tako lako ne uteku naše pravice i sloboštine", kako kaže Ivan Ku- 
kuljević. Ta su “pisma služila predstavnicima “Hrvatske kraljevine" u obrani 
njezinih prava. “Komorski spisi" koje je Khuen na zahtjev mađarske vlade uzeo 
iz Arhiva i poslao u Budimpeštu, sastoje se najprije od dokumenata pavlinskih, 
isusovačkih i drugih samostana, ukinutih od Josipa II. i predanih prvo austrijskoj 
a zatim ugarskoj komori. Međutim, imetak tih samostana ostao je dobro Hrvat- 
ske, pa su to zato 1 spisi. Drugi dio “komorskih spisa? su /oci credibiles, kaptol- 
ske oblasti koje su bile na usluzi banskoj vlasti i sudovima. Treći dio tih arhiva- 
lija jesu spisi konfisciranih imanja Zrinskih i Frankopana, ali i drugih velikaških 
obitelji i gradova, koje je austrijska komora pohranila u Grazu.' Dakle svi su ti 
spisi nastali isključivo na području Hrvatske i Slavonije. Kada je 1848. prekinu- 
ta veza Hrvatske i Slavonije s Ugarskom, Bansko je vijeće, na temelju saborskih 
zaključaka, zahtijevalo da se vrate arhivalije koje se tiču njegova područja. Ban 
Jelačić obratio se guverneru Ugarske knezu Windischgritzu čije naredbe Tiszina 
vlada drži protuzakonitim jer nisu izvršene od ustavne vlade (koja je do Vil4go- 


47 
Djela I, 30, DX. 1885., 2718-81 


1 
Kako su ti vrlo različiti fondovi bili preneseni u austrijsku a zatim u ugarsku komoru, naziva- 
ni su skupnim imenom “komorski spisi. 

sa bila Kossuthova). Na temelju Windischgritzove naredbe sastale su se mađar- 
ska i hrvatska komisija (na čelu ove posljednje bio je Kukuljević). Iz komorskih 
arhiva predani su samo oni spisi, listine 1 povelje za koje je utvrđeno da potječu 
iz Hrvatske i Slavonije, no nisu izdvojeni svi takvi dokumenti. Te komisije su 
radile tri godine. | 


Kako se nikada nije našlo novaca za kulturne potrebe, arhiv je bio smješ- 
ten na uskome prostoru dviju soba (s jednom sobicom za osoblje) u banskoj pa- 
lači ispod banova stana. Josip Miškatović bio je arhivar od godine 1882. sve do 
smrti 1890. Mađarska strana zahtijevala je još 1879. povratak spisa od bana Ma- 
žuranića, a on se, ne upuštajući se u pitanje njihova vlasništva, poslužio svojom 
taktikom odbijanja mađarskih pritisaka, naime odugovlačenjem.* No Khuen je 
odabrao metodu izvršavanja naloga mađarske vlade u potaji kao što je to bilo u 
slučaju lijepljenja “krpice" na izvorni tekst Nagodbe ili Davidova stavljanja ne- 
zakonitih natpisa noću. U odsutnosti arhivara Miškatovića, koji je bio na “služ- 
benom putu“, Khuenov je tajnik uz pomoć podvornika 15. srpnja 1885. iznio 
sanduke iz arhiva u prostorije predsjedništva vlade i to bez provjeravanja nalaze 
li se u njima uz komorske spise i druge arhivalije.“ Povjesničar Ivan Krstitelj 
Tkalčić (tada arhivar Jugoslavenske akademije) odmah je otkrio nestanak tih spi- 
sa.* Tkalčić je preko Pozora pitao Miškatovića što se dogodilo s tim “dragocje- 
nim arhivalijama". On je odgovorio da je dobio nalog od bana da se ti spisi, koji 
nisu originalni sastavni dio arhiva, predaju predsjedništvu vlade i pohrane na za 
to određenome mjestu.“ Ubrzo se dakako saznalo da su spisi otpremljeni u Peštu. 
Pozor i Sloboda danomice su plijenjeni zbog pisanja protiv Khuenove povrede 
zakona i Miškatovića koji je u Narodnim Novinama odobravao banov postupak. 


2 


Kukuljević, Ivan: Primanje hrvatskih spisah u Budimpešti god. 1849-1651, Zagreb, 1885.; HS, 
1881.—84., 24. VI. 1884. (Kukuljevićev govor); /S, 1884.—87., 3. X. 1885. (Smičiklasov govor). 


3 

U svesku IV. Sabranih djela Ivana Mažuranića (1979.) objavljeno je Mažuranićevo otvoreno 
pismo Pozoru od 7. VIII. 1885. Sloboda, 18. VIII. 1885., vjerojatno je iz Kumičicćeva pera na- 
pala Mažuranića. 


4 

Zbog nedostatka sredstava nije bilo dovoljno kartona, pa su u neke od njih stavljeni dokumen- 
ti koji nisu pripadali “komorskim spisima“. No isusovački spisi, koji su se prije 1848. nalazili 
u ugarskoj komori, bili su u posebnoj kutiji pa su ostali u zagrebačkom arhivu. 

5 

Čim su predstavnici Neodvisne narodne stranke saznali da su ti spisi preneseni u banovo pred- 
soblje, obratili su se nekim članovima vladine stranke da interveniraju kod bana kako bi pov- 
ratio spise. Ti su pojedinci i sami bili zaprepašteni takvim otuđenjem spisa ali nisu uspjeli pri- 
Voliti bana da ih vrati. HS, 1884.—87., 9. X. 1885. (S. Mazzura) 

6 

O tome pišu Pozor i Sloboda krajem srpnja. Pozor je u svakom broju ponavljao tu nečuvenu 
izjavu jednoga arhivara. 

Osnovno je pitanje bilo jesu li ti spisi hrvatsko ili mađarsko vlasništvo 1 je li 1 
ovom prilikom Khuen prešao preko legislative (o arhivalijama odlučuje Sabor) 1 
državnopravne individualnosti Hrvatske prema Ugarskoj." Kako Sabor u to vije- 
me nije zasjedao, Šime Mazzura je u ime Neodvisne narodne stranke zahtijevao 
od saborskoga predsjednika Mirka Hrvata da sazove izvanrednu sjednicu. O tome 
je Hrvat razgovarao s Mazzurom te s A. i D. Starčevićem, a vodstvo Stranke pra- 
va poslalo je prijedlog da se sazove saborska sjednica radi tužbe protiv Khuena.“ 


Očekujući neugodnosti, Khuen je postavio pred zgradu Sabora oružničku 
stražu s nataknutim bajunetama, a predsjednik je ograničio pristup publike galerija- 
ma,? Na prvoj sjednici 30. rujna Grga Tuškan je u ime Stranke prava predložio da se 
Khuen, na temelju Mažuranićeva zakona (10. I. 1874.) prema kojemu je ban odgo- 
voran Saboru, stavi pod optužbu jer je otpremom komorskih spisa povrijedio zakon 
o arhivu iz 1870. Vjerojatno po Khuenovoj uputi, zastupnik Ljudevit Vukotinović 
reagirao je na Tuškanov govor izjavom da o tom predmetu nije s mjerodavnoga 
mjesta ništa poznato nego se samo raspravlja na ulici sve do — kolibe! Predlaže da 
se preko Tuškanova prijedloga prijeđe na dnevni red i očekuje da će ban poduzeti 
mjere da se vrate oni spisi koji pripadaju kraljevinama Hrvatskoj 1 Slavoniji, tj. ne 
komorski spisi nego oni koji među njih ne spadaju ali se nalaze u istim kutijama. 
Khuen na to izjavljuje da ti spisi nisu bili sastavni dio arhiva, nego su tamo samo 
pohranjeni i da je on zato, na temelju svoga prava nadzora nad arhivom, odredio da 
se oni pošalju u Peštu. Čudi se da se brani egzekutivi taj postupak jer je ona dala te 
spise poslati ovamo, tj. to je uradio Jelačić.“ (No egzekutiva sada nema pravo ras- 
polagati arhivom kao 1849. kada još nije bila odijeljena od legislative.) Šime Maz- 
zura mu je odgovorio da je arhivski materijal pokretno, arhivskim zakonom zaštiće- 
no, fiskalno dobro kojim raspolaže Sabor. Khuen je učinio protupravno djelo pov- 
rede posjeda i prava faktora koji njime raspolaže, tj. otuđenjem fiskalnoga dobra i 
njegovom predajom tuđem nadzoru. Zato predlaže da Sabor prijeđe na dnevni red 
preko Vukotinovićeva prijedloga i da se ogradi od Khuenova protuzakonita 1 pro- 


7 

Mađarske su novine dakako pisale da je otprema tih spisa u Peštu u skladu s mađarskim zako- 
nitim pravom vlasništva. U tom se smislu izjasnio i režimski Agramer Zeitung pod uredniš- 
tvom Antona Schlesingera. Njega je žestoko napala Sloboda (pisac je, čini se, Kumičić) kao 
“doklaćeno u Hrvatsku židovče" i parazita kojemu je novac bog. Sloboda piše da štuje svaku 
vjeru ali drži da hrvatski narod neće doći do slobode dok se ne oslobodi “te rase ljudske", ko- 
joj je Miškatović brat, te njemu sličnih. Sloboda, 7. VIII. 1885. 


8 

Čini se da to nije bilo u skladu s politikom negacije Ante Starčevića, koji je kao i uvijek držao 
da su svi hrvatski zahtjevi besmisleni jer su osuđeni na neuspjeh sve dok traje nagodbeni sus- 
tav. Pozor, 12. VIII. 1885.; Sloboda, 18. i 26. VIII. 1885. 

9 | 

HS, 1884.—87., 30. IX. 1885. Upit D. Starčevića i odgovor predsjednika. 
10 

Isto, 3. X. 1885. 

tuustavna postupka. Ne predlaže dakle stavljanje bana pod optužbu kao Stranka pra- 
va! Tadija Smičiklas je kao “strukovnjak" (profesionalni povjesničar) dokazivao da 
je riječ o isključivo hrvatskim spisima. Prosvjedovao je “u ime časti naroda“ i svo- 
jih drugova, koji rade na historijskom polju, protiv pisanja mađarskih novina da te 
spise nitko nije ni taknuo, jer su na njihovu temelju svoje radove pisali Mesić, Lo- 
pašić, Kukuljević, Rački, Tkalčić i on sam, a sada ih se nastoji prikazati kao igno- 
rante “pred našim blagom". Kaže da je svaki “sviesni Hrvat" ogorčen kada mađar- 
ske novine pišu da su arhivalije mađarsko vlasništvo jer mađarska vlada tvrdi da je 
godine 1848./49. bila zakonita samo Kossuthova vlada. Zato Hrvati, kao i 1848., 
kliču: živio kralj! Taj su usklik prihvatile ljevica i galerije.“ 

Banu je odgovorio barun Jovan Živković. On je dotada pripadao većini, ali 
je kao član Hrvatskoga kraljevinskoga odbora sastavio elaborat koji je ostalim 
članovima bio preoštar. Naglasio je naime “državnu zajednicu“ i zahtijevao je 
“da se međusobnim sporazumkom podpuna jasnoća postojećega nagodbenoga 
zakona izvan dvojbe stavi", dok je cilj režima Tisze i Khuena bilo “državno je- 
dinstvo". Svojim elaboratom, a pogotovo na famoznoj saborskoj sjednici 5. listo- 
pada 1885., Živković je nastupio kao tajnik nove opozicijske “Središnje stranke" 
(Centruma) koja je okupila istaknute velikaše uže Hrvatske (oni iz Slavonije su- 
rađivali su s Khuenom). Na čelu im je bio grof Ivan Drašković s programom 
“savjesnoga vršenja nagodbe" i temeljite sanacije njezinih povreda. Ti su aristok- 
rati imali dobre veze s dvorom, pa su pretpostavljali da će isposlovati promjene. * 
Živković je istupio protiv bana ali nije želio optužbu protiv njega jer je držao da 
je on radio in optima fide, tj. na temelju svoga uvjerenja. Izjavio je da se Hrvat- 
ska i Slavonija nalazila trideset i pet godina “1 u faktičnom i u poštenom 1 u prav- 
nom posjedu" spomenutih arhivskih spisa (ne kaže dakle da je to hrvatsko vlas- 
ništvo). Ističe da je Jelačićev zahtjev za njihovo vraćanje bio opravdan jer je Hr- 
vatski sabor zaključio odcjepljenje Hrvatske od Ugarske, dok je Ugarski sabor, 
bez njezinih predstavnika, stvorio zakone kojima je izbrisao političku individual- 
nost hrvatske zemlje, i stvorio iz nje skupinu županija. Zatim upozorava da je vr- 
hovni upravitelj Ugarske knez Windischgrštz bio kraljev alter ego 1 da je kao ta- 
kav priznao da je hrvatska vlast zakonita a ne revolucionarna. Dakle Živkoviće- 
vo je jurističko uvjerenje da je Hrvatska povratila te arhivske spise od kompeten- 
tnih činitelja poštenim i pravnim načinom. 

Khuenu je nova velikaška opozicija bila vrlo neugodna pa je zato odmah 
odgovorio Živkoviću. Rekao je da je njegovo pravo vratiti spise nasljedniku ko- 


11 

Isto 

12 

Isto. Jesu li Smičiklas i drugi doista mislili da bi kralj mogao intervenirati? 
13 

Pozor, 26. VIII., 2. X. 1885. 

morskoga arhiva, tj. Ugarskome državnom arhivu. Točno je da su oni bili trideset 
pet godina u faktičkom posjedu Hrvatske i Slavonije. “Ali da li je to bio pošten 
posjed, kao što je to označio g. predgovornik, o tom bih ja podvojio.* Na te ri- 
ječi digla se silna “buka i štropot" na ljevici, David Starčević je vikao da je ban 
buntovnik i otimač, da sramoti ovu zemlju, a “članovi ljevice" izašli su iz klupa 
vičući: “To je sramota! Van š njim!" Predsjednik je mislio da će to riješiti na već 
uobičajeni način prijedlogom da se David isključi na četrdeset i jednu sjednicu i 
čak je dao riječ banu da nastavi govor. No D. Starčević je i dalje, vičući, zahtije- 
vao da ban opozove svoju izjavu, a u općoj galami čuli su se usklici s ljevice: 
“Neka opozove! Neka opozove, Hrvati ne imadu ništa nepoštena! Vi kradete! Vi 
razbojnici! Neka kaže komu su Hrvati šta oteli! Neka dokaže! Van š njim! Zatim 
zapisnik bilježi da je ban ostavio svoje mjesto uz silnu viku ljevice i da je pred- 
sjednik sa zastupnicima desnice slijedio bana. Zapisnik prešućuje da su prema 
Khuenu potrčali neki pravaši i da mu je Josip Gržanić uspio zadati nogom zna- 
meniti “vritnjak". Od toga časa započela je igra u kojoj je pravašima, bez obzira 
na teške posljedice, bilo najvažnije objaviti svijetu da je Khuen dobio nogom u 
tur u nadi da on, zbog tadašnjega kodeksa časti, neće moći ostati banom. To bi 
bio najveći uspjeh koji su pravaši u tom režimu mogli postići. Zato su vlada 1 nje- 
zina stranka uvjeravale javnost da se taj prizor uopće nije zbio, i to lažnim svje- 
dočenjem nekih članova većine i sudskim progonom onih koji su tvrdili da su to 
vidjeli. Na istoj sjednici predsjednik je predložio da se D. Starčević, Gržanić, Ku- 
mičić i još četvorica pravaša isključe na šezdeset sjednica, što je poslije prihva- 
ćeno s nekim modifikacijama. David je naposljetku isključen s devedeset sjedni- 
ca. Predsjedništvo je također prijavilo D. Starčevića i Gržanića državnom odvjet- 
niku “radi zločina javnoga nasilja". Vijest o udarcu banu proširila se kao vjetar. 
Tako je i Rački sav radostan pisao Strossmayeru da je Gržanić Khuena primio za 
vrat “baci ga i nogom udari u dupe (oprostite), te izbaci kroz vrata u predsjednič- 


ku sobu..." Zgražao se što se želi zatajiti da je ban “izvritnjakan". ? 


Na idućoj sjednici 6. listopada stavljeni su dakako prigovori zapisniku jer 
ne bilježi prave činjenice. Predsjednik Mirko Hrvat izjavio je da je prijavio one 
koji su navalili na bana ne samo porugama i pogrdama nego i “djelotvorno“. Ja- 
kov Radošević je zahtijevao da se u zapisnik uključi pravo stanje stvari, da je, nai- 
me, hrvatski narod ustao u obranu časti pa je osobu koja je povrijedila njega i kra- 
lja (proglašavanjem postupka kraljeva povjerenika Windischgratza i Jelačića ne- 
poštenima) dostojanstvenim načinom kaznio “tim što ga je faktično isturao iz ove 


14 

HS, 1884.—87., 5. X. 1885. 

KORS III, 6. X. 1885. (Dodatak). Nema sumnje da je ban doista dobio “vritnjak?'. U bilješci 
ovome pismu Šišić kaže da mu je jedan zagrebački profesor, koji je toga dana bio na galeriji i 
sve vidio, pričao da je bivši ban Ladislav Pejačević uzbuđeno i glasno kazao: “Jetzt ist er un- 
mčglich", tj. bio je uvjeren da Khuen nakon te sramote ne može ostati banom. 

sabornice". Ponovio je da je “nogama isturan". S desnice se čulo da je to laž, a 
predsjednik je ukorio Radoševića što jedan izgred naziva dostojanstvenim. Na- 
kon kratkih izjava nekih pravaša o zapisniku, D. Starčević je rekao da će si uzeti 
zadovoljštinu na ulici ako ne može govoriti u Saboru, Šime Mazzura je izjavio da 
je to bila sjednica “koja će biti dugo vremena zabilježena u našoj povjesti" 1 tvr- 
dio je da je ban izazvao metež svojom izjavom. Kada se vikalo neka opozove svo- 
je riječi on je, prema Mazzuri, ustao i više puta rekao “ja opetujem". M. Hrvat je 
dakako odbio izjave da je Khuen dao povod “gunguli", a većina je odobrila za- 
pisnik bez promjena. | 

Folnegović je zatim izjavio da je Khuen “ponižen javno žigom infamije; 
tako obružen javni službenik na čelu zemlje ne može zadovoljiti ni časti krune niti 
probitkom naroda... Zato predlaže da Sabor pošalje kralju predstavku da se 
Khuen ukloni s banske stolice. Može se pretpostaviti da Starčević nije podržavao 
taj prijedlog jer je svako obraćanje Sabora mađarskoj vladi ili kralju u nagodbenom 
sustavu držao ponižavajućim i besmislenim. Bilo je zaista iluzorno očekivati od 
Franje Josipa da će Khuenovo posredno izjašnjavanje za Kossuthovu vladu, time 
što je posumnjao u poštenje kraljeva namjesnika i Jelačića, shvatiti kao uvredu. * 


Mazzura je radi banova dostojanstva požalio što je on, nakon što je po- 
sumnjao u poštenje Windischgritza, Jelačića i Hrvatskoga sabora 1848. te uvri- 
jedio sve stranke, “djelotvorno izguran iz sabornice". Očekivao je da će postupi- 
ti prema ustavnim načelima, tj. da će dati ostavku. Predložio je saborski zaklju- 
čak da se ne održavaju sjednice dok sukob Khuena i Sabora ne bude uklonjen na 
temelju prava, časti i dostojanstva Kraljevine. Prešnost prijedloga Folnegovića i 
Mazzure otklonjena je ali nitko o tome nije govorio. Nakon Tuškanove izjave da 
je ban “izturan", desnica je vikala da je to laž, a predsjednik ga je opomenuo neka 
ne govori neistinu.'" U debati o Tuškanovu prijedlogu optužbe protiv Khuena, Ni- 
kola pl. Czernkovich odobrio je banovo slanje spisa u Budimpeštu, izjavivši da 
je Windischgrštz izdao nalog o komorskim spisima u izvanrednim prilikama i da 
je zato njihovo vraćanje u Hrvatsku povrijedilo formalno pravo Ugarske. Czer- 
nkovich se predstavio kao čovjek koji se ne plaši “terorizma" niti gramzi “za ča- 
sovitom popularnošću" nego želi iskren i pošten savez s Mađarima. Nije propus- 
tio osvrnuti se na izjave Ante Starčevića protiv Jelačića u Saboru i na njegov 
“pamflet? protiv Jelačića iz 1870. (“Nekolike uspomene"). Budući da je Starče- 
vić rekao kako je Jelačić donio Hrvatima danajske darove, Czernkovich pita pra- 


16 

Franjo Josip se već odavno pomirio s košutovcima kojima su nekada pripadali glavni stupovi 
dualizma. Prvi mađarski ministar predsjednik i ministar vanjskih poslova Gyula Andrassy bio 
je poslanik Kossuthove revolucionarne vlade u Carigradu, a nakon poraza mađarske revoluci- 
je, emigrant. K4lm4n Tisza je prije Austro-ugarske nagodbe održavao prisne veze s Kossutho- 
vom emigracijom. 

vaše kako to da sada podižu tužbu protiv bana zbog takvih Jelačićevih darova. !? 
Kada se Khuen digao da govori, ljevica je “štropotom" izašla. On je donekle ub- 
lažio svoju tvrdnju o poštenom posjedu izjavom da takav može postojati po pri- 
vatnom pravu ali da se ovo pitanje mora prosuđivati po javnome pravu, tj. ono- 
me njegova sustava. Uz “burno odobravanje" većine Khuen je oštro odbacio miš- 
ljenje prethodnih govornika — Živkovića, Smičiklasa, Tuškana i Mazzure. 

Ante Starčević je izjavio “da do ovoga vašega postupka i do njegova us- 
pjeha", tj. do Tuškanova prijedloga da se ban optuži, ne drži ništa. Tuškan mu je 
doviknuo: “Hvala liepa, ja to nebi rado; mislim, da će biti nješta." Starčević je 
dakle prvi put javno i odlučno pokazao da se ne slaže sa zaključcima vodstva 
Stranke prava. Rekao je da je odgovornost vlade na papiru i da je to za nj samo 
jedna od “obsenah" kojom se nastoji uvjeriti “kratkovidne ljude da imaju prava 
koja stvarno nemaju. Dok vlada ima većinu, manjina je ne može staviti pod op- 
tužbu. No u izvanrednim okolnostima vlada i većina će odgovarati i bez zakona 
o odgovornosti. Optužio je “gospodu, koja tvrde da je Hrvatska prema nagodbi 
država, da na taj način žele prikriti svoju krivnju za sadašnje stanje i razdražiti 
narod. Time, dakako, misli na predstavnike Neodvisne narodne stranke. Kaže da 
svaka francuska općina ima veća prava od Hrvatske nakon 1866. Hrvatski sabor 
nema nikakva prava niti krug djelovanja “osim da možemo govoriti, dok nam 
drugi dopuštaju". Ovim prijedlogom ne može se Khuen ukloniti “s javnoga mjes- 
ta na koje ga nismo postavili; ja neuvidjam, kako bi on nama zbilja mogao biti 
odgovoran." Drži da će doći do promjena “ali ne poradi našega zaključka, niti ob- 
stojećega sustava, niti s voljom Magjarah", tj. promjene ovise o vanjskim okol- 
nostima. “Ja tverdo verujem, gospodo, da će Magjari povratiti te spise, ali ne u 
današnjih okolnostih, ne po obstojećemu sustavu.? 


Zatim je Starčević opet jednom grubo napao Mažuranića da je on “neka- 
ko priznao vlastničtvo Magjarah" na te spise. Kada je dakle Mažuranić tako pos- 
tupio, što se može očekivati od Khuena kao tuđina iz zemlje gdje su najodličniji 
oni koji imaju “najviše ciganske kervi". Zato on ne zna tko je od njih “većji kri- 
vac" i “većji zločinac" i čudi se što “neka gospoda" osuđuju samo jednoga zlo- 
činca a drugoga ne. Mažuranić dakako nije priznao da su Mađari vlasnici spisa. 
Oportunističkom taktikom svoje je odbijanje da ih preda opravdao time što su oni 
pomiješani s drugim arhivalijama, a u svojemu pismu Pozoru izjavio je “da se 
mučanjem, kad nije sile govoriti, niti prava gube niti prava priznaju ili dosuđu- 
ju*. U svojoj strastvenoj mržnji protiv “Slavoserba" Mažuranića, Starčević je 
prešao preko bitne razlike između dvojice “zločinaca", naime da jedan nije pre- 
dao spise Mađarima, a drugi je to učinio. 

Starčević je zatim izjavio da prijestolje njegova “otčinskog i apoštolskog 
Veličanstva" nema čvršćega stupa i “dostojniega zastupnika" od Khuena, protiv- 

nika onoga naroda koji je 1848. spasio kralja od sudbine svojih rođaka Bourbo- 
na i Habsburgovaca Italije (oni su zbačeni s prijestolja). Ponovio je svoju stalnu 
tvrdnju da je “magjarska narodnost, kao gospodujuća, izmišljotina zdvojne poli- 
tike austrijske", a “slepi i zaslepljeni' Mađari “na tu udicu uhvatjeni“ škode Hr- 
vatima samo privremeno, a upropašćuju sami sebe. Oni će s vremenom uvidjeti 
kako su se prevarili smatrajući Hrvatsku pokrajinom. U vezi sa spisima drži da 
se “bivša skupna pismarnica" (arhiv) Hrvatske i Ugarske trebala razdijeliti kada 
je Hrvatska dobila “posebnu zemljišnu vlast" i vratiti Hrvatima hrvatske spise 
nerala" Jelačića i generala Windischgritza te svakoga poštenoga Hrvata i “oblas- 
tnika". Mađari su predali sve spise koje su htjeli, tj. one za koje su držali da su 
hrvatski. “Samo na temelju bahatosti, koja je u naravi pripuzah, i jer Magjari ve- 
ruju, da se ovde mogu oslanjati na izgubljenike još većje nego su oni sami“, oni 
mogu reći da su ti spisi njihovi. No kada bi među tim spisima bilo mađarskih, tre- 
balo bi imenovati “poverenstva' za razgledavanje Peštanskoga i Zagrebačkoga 
arhiva, kako bi u Hrvatskoj ostalo samo ono što je hrvatsko. Starčević zatim 1z- 
javljuje da je Khuen učinio “prosti zločin? koji ne spada pod zakon o ustavnoj 
odgovornosti vlade nego pod “redoviti kazneni zakon" pri čemu bi trebalo pos- 
tupiti državno odvjetništvo. Mnogi se ne slažu je li riječ o pronevjerenju, zlob- 
nom oštećenju, krađi ili zloupotrebi uredovne vlasti, ili više toga zajedno. 
Naposljetku želi objasniti zašto on kao čovjek, koji ne priznaje zakonitost 
postojećega sustava, dugim govorom preporuča nekoristan Tuškanov prijedlog. 
Kaže da se on 1861. a zatim i 1865.—67. borio protiv tadašnjega stanja, kako to 
čini i danas. On i njegovi prijatelji dolaze u Sabor samo zato jer ih šalje povjere- 
nje naroda pa mu je “deržanstvo" da po mogućnosti služi narodu i da ga brani. 
Starčević dakako ne vjeruje da će saborskim radom ikoga uputiti na pravi put, pa 
mu je isključiva zadaća da narod upozna s činjenicom da većina radi isključivo 
ono što narodu škodi. Prema Starčeviću, jedina je svrha Tuškanova prijedloga po- 
kazati kako je vladina stranka protivna svemu “što smera na sreću naroda i da joj 
na toj stazi ne služe nikakvi razlozi..." Kada ga je predsjednik opomenuo da ne 
podmeće “patriotičnoj većini" takve namjere, Starčević je odgovorio da ne pos- 
toji nijedan slučaj u kojem bi većina primila neki prijedlog Stranke prava, ali je 
ova u njezinu raskrinkavanju postigla velike uspjehe. Zato se nada da će sudbina 
govor jasno pokazuje bitne elemente Starčevićeve ideologije: taktiku negacije, tj. 
sudjelovanja u saborskim raspravama s jedinim ciljem raskrinkavanja većine sve 
do časa kada će se vanjskim pritiskom srušiti dualizam, a i Monarhija. Vidi se ta- 
kođer kontinuitet njegovih teza iz vremena Hervata i Hervatske. Očigledno želi 


19 
Djela I, 8. X. 1885., 281-292. Valja napomenuti da je Starčević zbog bolesti dovršio taj dugi 
govor samo zato jer mu je predsjednik odobrio pet minuta odmora. 

prikazati neodvišnjake i Mažuranića kao predstavnike soja nacrtanoga u “Pismi- 
ma Magjarolacah* i u svojim “Uspomenama*. I naposljetku, doista je trajno nje- 
govo uvjerenje da je Austrija, uz pomoć domaćih izdajnika, stvorila mađarsku 
prevlast u Ugarskoj a ne zavedeni Mađari. 


Starčeviću je odgovorio istaknuti predstavnik Khuenova režima Iso Kr- 
šnjavi. Prema njegovoj tvrdnji, pravi su začetnici Tuškanova prijedloga neodviš- 
njaci, a Stranka prava je samo dodala svoju elementarnu snagu. Složio se sa Star- 
čevićevom optužbom Mažuranića i s njegovom izjavom da ne treba bana staviti 
pod optužbu, nego stvoriti dva odbora koji bi razdvojili hrvatske od mađarskih 
spisa. Da je Stranka prava izašla s tim prijedlogom svoga prvaka, a ne s optuž- 
bom bana, Narodna bi stranka na to pristala. * 


U spektru govornika valja spomenuti grofa Miroslava Kulmera, pripadni- 
ka Centruma koji je, uz burno odobravanje ljevice, iznimno oštro osudio Khue- 
nov postupak kao protivan “historičkom pravu“? i Nagodbi. Pri tome se ogradio 
od izjave Živkovića (svoga političkoga druga) da Khuen nije imao zlih namjera. 
Po njegovu mišljenju, one su se pokazale u tome što je, bez dozvole Sabora, otu- 
đio vlasništvo zemlje na zahtjev tuđe vlade, koja te spise nije zahtijevala od ne- 
kih podžupanija nego od kraljevine Hrvatske gdje je ban u autonomnim poslovi- 
ma neovisan od ugarskoga ministra. Prema Kulmeru, ban dakle nije postupao 
bona fide jer je pokazao da je nagodbeni zakon samo na papiru, tj. da kraljevina 
Hrvatska nije ravnopravna s kraljevinom Ugarskom. Ako Khuenova egzekutiva 
može na taj način prijeći preko legislative, onda bi ona jednoga dana mogla uki- 
nuti i građanski zakonik i kazneno pravo.“ 

Starčević nije mogao očekivati od pravaških zastupnika da će govoriti pot- 
puno u njegovu smislu. Tako je Tuškan branio Mažuranića od psovanja većine. 
Rekao je da on doduše nije djelovao patriotički i odvažno ali njegovo oklijevanje 
ne smije biti povod da Khuen izvede ono što Mažuranić nije, tj. da preda spise. 
Ironija je, kaže Tuškan, da pravaši, nazivani još gorim imenima nego što su “pet- 
rolerci i nihilisti'", brane zakone koje je stvorila većina. Oni također štite “vlas- 
tnost", temelj svih “socialnih odnošaja" u Europi dok većina, predajom hr- 
vatskoga vlasništva Mađarima, napušta to načelo. 


Mazzura je Khuenov postupak u vezi sa spisima, a 1 inače, opisao kao 
posljedicu njegove zadaće da postigne državno jedinstvo. Nije branio svoj pri- 
jedlog da se Sabor ogradi od Khuenova postupka, nego se pridružio Tuškano- 
vu zahtjevu za optužbom protiv bana. Khuen je odgovorio da nikada nije izja- 
vio kako su ove kraljevine podređene jedinstvu državne krune Ugarske, nego 
da su dionici te države. Uvijek je davao jasno do znanja da državnost Hrvat- 

ske, u smislu njezine ravnopravnosti s Ugarskom ne postoji jer su Hrvatska 1 
Slavonija samo kraljevine s autonomijom, tj. s pokrajinskom autonomijom. 
Karakteristično je za njegove najnovije pokušaje da razdvoji užu Hrvatsku od 
Slavonije stavljanjem pojma “Slavonac" uz bok pojmu “Hrvat kao stanovni- 
ka dviju pokrajina. Naposljetku je izjavio da nije rekao kako su vlasti postav- 
ljene od kralja 1848. ilegitimne, jer su one bile legitimne ali ne i ustavne. Tvr- 
dio je dakako da nije povrijedio nikakvo pravo tih kraljevina. Preko Tuškanova 
prijedloga većina je prešla na dnevni red, uz zahtjev banu da se pobrine za pov- 
ratak spisa koji pripadaju kraljevinama Hrvatske i Slavonije, tj. onih dokume- 
nata koji su se nalazili u kutijama s “komorskim'" spisima.“ Zbog toga je Smi- 
čiklas interpelirao bana upitom hoće li vratiti spomenute spise.“ Dogodilo se 
nije ništa pa je Smičiklas još jednom postavio to pitanje na dnevni red u spe- 
cijalnoj debati o proračunu godinu dana poslije. Nije postigao ništa jer je 
Khuen uz podršku većine odlučno zastupao stav da Sabor nema pravo odluči- 
vati o tim spisima.“ | 
Bitno je dakako bilo prikriti činjenicu da je Khuen dobio “vritnjak". U 
tome je odlučno pomogao Franjo Josip koji je, očigledno na Tiszin zahtjev, ruč- 
nim pismom od 4. studenoga podijelio Khuenu red željezne krune prvoga stup- 
nja. Time je dao do znanja da banova čast nije u pitanju 1 da o njegovu odlasku 
nema ni govora. U svojoj prijavi Davida Starčevića i Josipa Gržanića, predsjed- 
nik Sabora tvrdi da su oni silovitim nasrtajem, prijetnjama 1 djelotvornom uvre- 
dom htjeli spriječiti bana u vršenju njegovih zakonitih prava. Svjedoci su mu po- 
jedinci koji su fizičkom intervencijom osujetili namjere izgrednika. To su zastup- 
nici vladine stranke Iso Kršnjavi, Gjuro Dedović, Vilim Hak, Stevo Popović, Ni- 
kola Czernkovich uz ravnatelja saborske pisarne i podvornika. Na temelju te pri- 
jave Sudbeni je stol zatražio od Sabora Starčevićevo i Gržanićevo izručenje, a 
imunitetni je odbor to preporučio s pet protiv tri glasa.“ Sud je zahtijevao i izru- 
čenje Grge Tuškana jer je učinio prekršaj kada je za rasprave na kotarskom sudu 
širio “uzapćene spise", tj. članak Slobode koja je pisala da je Khuen doista dobio 
udarac, te Jakova Radoševića kao autora toga članka. Zatraženo je i izručenje Eu- 


22 

Isto, 10. X. 1885. Od 104 prisutnih, njih 69 glasalo je protiv Tuškanova prijedloga, a 35 za nje- 
ga. Među ovim posljednjima bili su zastupnici Neodvisne narodne stranke, Središta (dijelom 
virilista) te oni pravaši koji nisu bili isključeni iz Sabora. S njima je glasovao i Frank. 

23 

Naime, umjesto da se sastanu komisije, sada je u Peštu trebao ići samo jedan činovnik — Ra- 
doslav Lopašić — a Smičiklas pretpostavlja da mu je zadaća jedino izraditi popis spisa koji su 
primljeni od podvornika bez ikakova popisa. /sto, 28. XI. 1885. 

24 

Isto, 16. XII. 1886. Spisi su vraćeni tek prilikom restitucije arhivalija iz Mađarske do 1960. 


23 
HS, 1884.—87., 10. X. 1885. Od 86 prisutnih za izručenje je glasovalo 62, a protiv 24. 

gena Kumičića jer je toga 5. listopada “poletio? na bana i vikao prema galerija- 
ma: “Narode! tat je izbačen!" (tj. nakon udarca nogom).“ 

Šime Mazzura protivio se izručenju, najprije zato što Sabor nije ras- 
pravljao o kriteriju progona. Svjedoci su na parnici D. Starčeviću i Gržaniću 
tvrdili da je Kumičić u sabornici pokušao čin javnoga nasilja. No stvarni uz- 
rok zahtjeva za njegovo izručenje jest u tome što je u sudnici rekao nešto “ne- 
poćudno", tj. da je Khuen dobio udarac, pa se na taj način želi njegovo svje- 
dočanstvo proglasiti nevjerodostojnim. Mazzura je pokazao cijelu apsurdnost 
postupaka ovisnih sudaca kako bi se prikrio stvarni događaj.“ Progon se nai- 
me opravdava s jedne strane sudjelovanjem sumnjivih u tomu činu, a s druge 
strane njih se hapsi jer su širili vijesti o prizoru koji se tobože uopće nije do- 
godio! Zato je Mazzura odbio izručenje Kumičića i Radoševića zbog čina koji 
nije jasno kvalificiran. Govornici većine zastupali su službenu verziju da su D. 
Starčević i Gržanić pokušali učiniti nasilje prema Khuenu, ali da su ih neki 
zastupnici većine spriječili pa ga njih dvojica nisu ni dotakla, a ban je s mir- 
nim i prezirnim pogledom izašao iz dvorane. Barčić je rekao da su se suci u 
vezi s tom optužbom dogovorili sa svjedocima kako će iskazivati i da je istraž- 
ni zatvor i cijeli postupak prema optuženima samo Khuenova osveta. Nakon 
njegove izjave o nepoštenum posjedu komorskih spisa, hrvatska je krv morala 
uskipjeti i zato bi D. Starčevića i Gržanića trebalo pohvaliti. Barčić i Folnego- 
vić prikazali su ih kao mučenike Stranke prava, koja će pobijediti unatoč ba- 
novoj osveti.“ 


Ante Starčević je u vezi s Kumičićem i Radoševićem govorio protiv izru- 
čenja saborskih zastupnika uopće, a pogotovo postojećim oblastima.“ “O tom 
izručenju vaše nove versti, sudim, da nije dostojno muža osbiljna govoriti." Is- 
tičući da je inozemni tisak (pozvao se na jedne francuske novine) pisao da je 
Khuen izguran iz dvorane, izjavio je da više vjeruje Gržaniću nego samome 
sebi, iako je bio prisutan tom činu. Ponovno je prorokovao kraj sadašnje vlasti. 
Siguran je da su protiv prijedloga imunitetnoga odbora o tom izručenju “svi oni, 
koje Bog u svom gnevu nije prokleo, da ga je u takovo družtvo i medju takove 


26 

Sloboda, 6. X. 1885.; HS, 1884.—87., 27. X., 4. XI., 16. XI. 1885. 

27 

Gržanić je naime zatvoren zato jer je rekao da je “tvorno postupao" protiv Khuena, što prema 
sucu, nije istina. Da je dakle bilo doista tako, bi li on trebao biti pušten? Kako to da je Rado- 
šević tobože širio krive vijesti, kada su D. Starčević i Gržanić upravo zbog tih vijesti izručeni. 
Isto, 16. XI. 1885. 

28 

Isto 

29 

U opravdanju svojih izjava poslužio se izmišljenim dijalogom koji podsjeća na Pisma Magja- 
rolacah. 

ljude odsudio.*“ Tuškan se odrekao svoga prijavljenoga govora jer su Starčevi- 
ćeva načela tako uzvišena da bi ih povrijedio kada bi uzeo riječ. Većina je, razu- 
mije se, izglasla izručenje. 

I Frank je izjavio da se ne poštuje nezavisnost sudačke vlasti od utjecaja 
politike, zato Sabor zapravo izručuje svoje drugove egzekutivi a ne sudu. Upozo- 
rio je da su D. Starčević i Gržanić u istražnom zatvoru bez saborskoga dopušte- 
nja. Predložio je da se Sabor od toga ogradi i drži da se takvim postupkom reži- 
ma stavlja na kocku cijeli konstitucionalni život.“ Tuškan je zatim interpelirao 
bana s pitanjem je li vlada odobrila nezakoniti postupak njihova zatvaranja samo 
na prijavu predsjednika a bez odobrenja Sabora. Pri tome se poslužio Davidovim 
rječnikom protiv čopora plaćenika, hvastavaca spletkara, švindlera i denuncijana- 
ta. Barčić je predložio da se Khuen i odjelni predstojnik za pravosuđe Vjekoslav 
Klein stave pod optužbu jer su tim načinom zatvaranja D. Starčevića i Gržanića 
povrijedili zakon o nepovredivosti i neodgovornosti narodnih zastupnika. Podu- 
pirao ga je Rukavina, uz ostalo i izjavom da “načelnik vlade" ima zadaću uništi- 
ti zemlju u korist “Magjarorsaga", pa mu je predsjednik oduzeo riječ, a zatim je 
isključen sa šezdeset sjednica. Frank, koji je potpisao Barčićev prijedlog, zahti- 
jevao je da se Sabor svečano ogradi protiv nasrtaja na imunitet. No umjesto toga 
taj je prijedlog upućen pravosudnom odboru. 


Zagovarajući Barčićev prijedlog, Ante Starčević se osvrnuo na dva pitanja 
u vezi sa slučajem zatvaranja Davida i Gržanića: na povredu osobne slobode na- 
rodnoga zastupnika i temeljnoga zakona saborskoga “zastupanja“. Kao što je to 
često radio, i ovom je prilikom upozorio na primjere iz velikih europskih država. 
Kaže da je u Engleskoj samostalnost sudačke vlasti na najvišoj razini, da je u 
Francuskoj čak “prie velikoga prevrata", a u vrijeme “neomedjašene" kraljevske 
vlasti, postojala nezavisnost sudaca, da je i takav zlotvor kao “Ludovik XV? šti- 
tio i branio osobnu slobodu državljana, za razliku od stanja u Hrvatskoj. Prema 
Starčeviću, u Europi nema vlade koja bi se upletala u unutrašnje poslove sudova 
osim one “Nj. otčinskoga i apoštolskoga Veličanstva". Starčević kaže da je sud 
trebao odbiti prijavu saborskoga predsjednika, a pogotovo zato jer je riječ o zat- 
varanju bez osude, tužbe i dokazane krivnje. Tužiti je imao oštećenik Khuen. 
Dakle sud bi morao pustiti iz zatvora dvojicu zastupnika i vlada bi ga trebala na 
to primorati. Tako bi, prema Starčeviću, postupili i najgori rimski carevi pa i Ab- 


30 

Djela I, 17. XI. 1885., 293-298 

31 

Za izručenje Kumičića glasovalo je od 72 prisutna 47 sa “da“, a 25 sa “ne", a za izručenje Ra- 
doševića 48 sa “da" a 24 sa “ne“. 

32 

HS, 1884.—87., 17. XI. 1885. 

33 

Isto, 21.124. XI. 1885. 

dul-Hamid, jer su držali do svoje časti 1 nisu dopustili progon “muževa kojima 
krivnja nije dokazana a trpe zato jer su izvršavali svoju zastupničku dužnost. Pos- 
tupak većine mu je dokaz da “celo saborenje nije drugo nego pogibelna obsena". 
Nije se dakako ničemu nadao od Barčićeva prijedloga, čak i kada bi ovaj bio jed- 
nodušno primljen. Osudio je “verne sluge... Njeg. otčinskoga i apoštolskoga Veli- 
čanstva" jer progone nedužne ljude “koji su radili za obćenito dobro i za dobro 
iste krune".* I Starčević i ostali pravaši neprekidno su ponavljali da je njihova 
žestoka osuda stanja u Hrvatskoj i u Monarhiji te kraljeve vlade korisna kruni. 
Stranka prava naime upozorava da će, ne promijeni li svoje postupke u smislu hr- 
vatskoga državnoga prava, izgubiti prijestolje. 

U parnici protiv D. Starčevića, Josipa Gržanića i Eugena Kumičića, optu- 
ženih zbog zločinstva javnoga nasilja, zadaća je suda bila dokazati da se udarac 
nogom nije dogodio.“ Optužba je glasila da su osumnjičeni htjeli navaliti na 
Khuena i silovito mu nanijeti “žig infamije — neizbrisiv žig blamaže? ali su ih 
spriječili Kršnjavi i drugi, pa je on sam izašao, dakle nije bio izbačen iz saborni- 
ce. Protiv Gržanićeva “neistinitoga navoda"? da se na Khuena “nabacio nogom? 
svjedočili su Kršnjavi i drugi da on bana nije “dosegao? jer su to spriječili zas- 
tupnici Narodne stranke. Sud je odbio izrečene sumnje da su oni pristrani svje- 
doci.“ David i Gržanić tvrdili su da su svojim postupcima branili čast hrvatsko- 
ga naroda. Zato, prema Gržaniću, udarac nogom nije nasilje nego uvreda jer je 
Khuen uvrijedio hrvatski narod. Njegov odvjetnik Hinković nastojao je dokazati 
da je Gržanićeva izjava istinita. Kada je Tuškan, kao svjedok na raspravi, rekao 
da je netko udario bana nogom, dospio je u istražni zatvor zbog “krive prisege". 
Naposljetku su 18. prosinca 1885. David Starčević i Josip Gržanić osuđeni na tri 
godine tamnice, a Davidu je oduzet stupanj doktorata i pravo odvjetništva. Ku- 
mičić je bio oslobođen. Osuda je izazvala silno uzbuđenje. “Svi su plakali", a u 
slušateljstvu bilo je ogorčenih prosvjeda. 


U kasacionalnoj raspravi Stol sedmorice ukinuo je osudu prvostupanjsko- 
ga suda 1 snizio je kaznu na pet mjeseci. Prema opisu Hrvatske u prisutnoj je pub- 
lici prevladao “krasni spol, naše otačbeničke gospodje" jer se muškarcima, pogo- 
tovo sumnjivima, nisu izdavale ulaznice za sudnicu. Nakon odslužene kazne, 


34 
Djela I, 25. XI. 1885., 298-303 


33 

Davida je branio Derenčin, Gržanića Hinković, a Kumičića Barčić. Sloboda, 15.—19., 21., 23. 
XII. 1885. 

36 

Sloboda (15. XII. 1885.) piše da se Kršnjavi ističe u obrani Khuenove časti jer se želi popeti 
na “obudovjelu" stolicu predstojnika za bogoštovlje i nastavu, ispražnjenu nakon smrti Ivana 
Vončine. Rački također svjedoči da je Kršnjavi tada bio kandidat za taj položaj. KORS III, Do- 
datak 1, Rački Strossmayeru, 14. I. 1886. No dobio ga je dr. Stjepan Spevec a Kršnjavome je 
to uspjelo tek 1892. O Gržaniću vidi: Kolar, 1995. 

osuđenike su na izlasku iz tamnice dočekale “zagrebačke Hrvatice", a gospođe 


vo so.. 


O pritiscima vlade na sudstvo u ovom slučaju i njegovim mogućim poslje- 
dicama svjedoči i Mažuranićevo pismo austrijskomu ministru pravosuđa Otaka- 
ru Pražćku u povodu spomenutoga rješenja Stola sedmorice. Uklanjanje principa 
nezavisnosti sudaca doživjelo je, prema Mažuraniću, svoj vrhunac pritiskom vla- 
de na ovaj vrhovni sud u vezi s imenovanjem njegovih sudaca (vjerojatno je 
Khuen bio nezadovoljan smanjenjem kazne). Umjesto zakona prevladava, prema 
Mažuraniću, “diktat administracije? koji ugrožava sigurnost, čast i slobodu oso- 
ba, pogotovo kada su ove režimu omražene (missliebig). Mažuranić se boji da se 
pripremaju još teže mjere protiv judikature, a možda i ukidanje vrhovne sudske 
instance u Hrvatskoj. On očekuje da će ministar Pražak o tome obavijestiti vla- 
dara koji bi mogao “u svojoj neizrecivoj milosti posljedice ovoga koraka milosr- 
dno odvratiti od Hrvatske!??" 


Kraljevski sudbeni stol u Zagrebu izvijestio je Sabor da je Grga Tuškan 
kao zaprisegnuti svjedok u procesu D. Starčeviću i Gržaniću govorio “očito neis- 
tinite činjenice" (tj. da je Khuen dobio udarac). Time je “zatečen na djelu zločin- 
stva prevare", pa je sudac odredio da se svjedok pritvori. On se u vezi s tim mo- 
gao pozvati na zakon o imunitetu iz 1867. koji određuje da narodni zastupnik 
smije biti zatvoren bez dozvole Sabora samo ako je zatečen na djelu. Mazzura je 
upozorio na apsurdnost te optužbe na raspravi s tako proturječnim izjavama svje- 
doka, a Kumičićev odvjetnik Barčić zahtijevao je da se Tuškan smjesta pusti iz 
zatvora. Obrazlažući “prešnost" toga prijedloga, Barčić je govorio o zbivanjima 
na sudu i ponovio je Tuškanove riječi kako su se prema Khuenu digle noge i da 
je vidio kako “ga je noga jedan ili dva put dohvatila, ali ne zna tko je to učinio". 
Dakako da je Barčić to ponovio zato jer je tu izjavu mogao nekažnjeno izreći 
samo u Saboru. Tvrdio je da Tuškan nije krivo svjedočio. Prijedlog da hitno pos- 
tavi na dnevni red zahtjev da se Tuškan smjesta pusti iz zatvora nije primljen ali 
je dopis suda predan imunitetnome odboru.“ 

Taj je odbor s pet protiv tri glasa primio prijedlog Jovana Živkovića i zak- 
ljučio da sudac nije imao pravo zatvoriti Tuškana jer on nije zatečen in flagranti, 
nego je to, kako je Živković poslije rekao, samo “šikanacija". Na licu mjesta nai- 
me nije utvrđeno da je Tuškan počinio kažnjivo djelo lažnoga svjedočenja pa je 
protuzakonito zatvoren samo radi sumnje. Branitelj Davida Starčevića, Derenčin, 
pravno je obrazložio prijedlog imunitetnoga odbora a zatim je rekao o čemu je 


37 

Hrvatska, 1., 3., 4. HI. 120. V 1887.; 1. Mažuranić: Sabrana djela IV(1979.), Pismo od 11. III. 
1886., 199-201. Mažuranić se mogao nadati da će kralj biti obaviješten o njegovu pismu jer je 
bio “pravi dvorski savjetnik". 

38 

HS, 1884.—87., 16. XII. 1885. 

stvarno riječ. Naime, zastupnici se ne mogu progoniti zbog onoga što su kazali u 
sabornici pa im se zato želi pripisati kažnjivo djelo počinjeno izvan nje. Uz pod- 
ršku odjelnoga predstojnika za pravosuđe Vjekoslava Kleina, Vasa Đurđević je is- 
tupio s protuprijedlogom kojim se odobrava sučev postupak prema Tuškanu. Ve- 
činom glasova on je primljen no Tuškan je u međuvremenu već pušten iz zatvo- 
ra, ali je od Sabora izručen sudu pa je i protiv njega podignuta optužba i održa- 
na parnica.“ Valja spomenuti da je i urednik Obzora, Klement Božić, osuđen na 
tri mjeseca zbog “širenja lažnih vijesti“ o udarcu Khuenu. Njemu je to bila već 
treća osuda a Obzor je izgubio dio kaucije.“ 


Osuda Davida Starčevića bila je snažan i nepopravljiv udarac Stranci prava. 
Njegov branitelj Derenčin s pravom kaže: “Ja držim, da era, koja se inaugurira da- 
nas u našoj domovini, odaje nadu, želju, da će se uništenjem osoba, spadajućih na 
opoziciju, uništiti opozicija.“ Zbog mogućnosti da Sloboda nakon Davidove osu- 
de bude zabranjena, list je od 30. siječnja 1886. promijenio ime u Hrvatska. 


Nakon Davidove osude, njegov je mlađi brat klerik Mile Starčević isklju- 
čen iz zagrebačkoga sjemeništa. Rački piše da je Mile iznenada otpušten “zbog 
protucrkvenoga duha" i da moli Strossmayera da ga primi u dakovačko sjemeniš- 
te. Kaže da je “i stari Ante, prorok" zamolio Derenčina da intervenira kod njega. 
(Čini mi se nevj erojatnim da bi ponosni Ante mogao bilo što zamoliti čovjeka ko- 
jega je toliko puta ispsovao kao “slavoserbskoga" zlotvora.) Rektor sjemeništa re- 
kao je Račkome da je mladi Starčević vrlo sposoban “ali da ima glavu kao stric 
njegov" i da se “neklerički" ponašao, da je sve pobijao “psovao na svećenstvo, 
kritizirao papinstvo i.t.d." Rački misli da nije riječ o političkome progonstvu jer 
poglavari sjemeništa nisu pristalice postojećega sustava. Mile Starčević se zatim 
pismeno obratio Strossmayeru koji je o njemu imao obavijest da hvali herezu i 
loše govori o papama. “Take ćudi čovjek je vele pogibeljan kano svećenik" (pod- 
crtao Strossmayer). Drži da je on Renanov sljedbenik, pripisuje mu dakle uvje- 
renje da je Isus čovjek, a ne sin Božji. Strossmayer bi inače “Starčevića kano 
Starčevića rado primio, osobito sad kad se počimaju dvije opozicije slagati, što 
je od velike i zamašite koristi." Rački drži da nije zgodno odbiti mladoga Starče- 
vića iz vjerskoga razloga. Zato preporuča da se ne primi u đakovačko sjemenište 
pod izgovorom da usred školske godine nema dotacija niti mjesta za još jednoga 
pitomca. Može se doista pretpostaviti da je Mile davao izjave koje su više odgo- 
varale mišljenju njegova strica nego značaju nastave u sjemeništu. No očigledno 

Isto, 17. XII. 1885. U odsutnosti pravaša, za prijedlog imunitetnoga odbora glasovalo je od 75 
prisutnih 29 sa “da", a 46 sa “ne?. 

40 

Obzor, 10. VII. 1886. 

41 

HS, 1884.—87., 17. XII. 1887. 

je riječ o političkom progonu. Kako to da je Miletov “protucrkveni duh" otkriven 
upravo nakon osude njegova brata?“ Mile Starčević je tada napustio teologiju i 
prešao na pravo. 


Khuen i njegov krug nisu mogli ostati samo pri spomenutoj osudi. Na taj 
način David bi postao mučenikom i njihova svrha, potiskivanje pravaštva, bila bi 
promašena. Zato je Khuen želio zadati mu moralni udarac od kojega se više ne- 
će oporaviti. Vidjeli smo da je David uvijek nastupao kao branitelj puka i psovao 
prvake režimske stranke kao varalice, izdajice i neprijatelje naroda. Trebalo je 
sada pokazati da je licemjer jer upravo on najviše iskorištava puk i da je kao od- 
vjetnik zapravo najveći lopov i “švindler". Anti Starčeviću, koji je samo sjedio u 
svojoj sobici te čitao i pisao, nije se moglo prišiti ništa slično. No vjerojatno je 
Khuen držao da osuda njegova sinovca kao krajnje nepoštena odvjetnika, mora 
pogoditi i njegovu uvjerljivost kao propovjednika općega ljudskoga morala u jed- 
nome krajnje pokvarenom društvu kakva nema nigdje na svijetu. Sramoćenje 
Davida Starčevića aranžirano je pomoću njegovih klijenata. Tužba zbog zločina 
prijevare, koju je David tobože izveo kao odvjetnik, predana je 5. siječnja 1886. 
neposredno nakon osude prvostupanjskoga suda za izgred u Saboru, a uskoro za- 
tim sud je zahtijevao od Sabora njegovo izručenje.“ 


Svojom interpelacijom kojom pita Khuena opravdava li vlada “veksacije'" 
protiv Davida, Josip Gržanić tvrdi da on time dobiva “biljeg mučeničtva" i da su 
mađarski mjerodavni krugovi dali naputak za njegov “sistematični" progon. On 
je, prema Gržaniću, uveo novi duh u političku borbu i našao je velik odziv u na- 
rodu i zato ga se želi prikazati kao “guljara" i varalicu. Time se misli “ubiti? 
Stranku prava, ali ona ne ovisi o jednome čovjeku. Khuen je odmah odgovorio da 
mu sudski postupak protiv Davida Starčevića nije poznat, no vladi je stigla oba- 
vijest da se on tobože proganja, pa ju je predala Banskome stolu kao drugostu- 
panjskome sudu. Grozi se Stranci prava novim progonima. Kaže da će svatko tko 
guli narod biti stavljen izvan zakona. No bit će kažnjeni i oni koji se, zato što ne 
priznaju zakone, sami stavljaju izvan zakona, a sudit će im se prema zakonima 
koje ne priznaju. Iako je Khuen odbio mišljenje da je on pokrenuo sudski progon 
protiv Davida Starčevića, dao je jasno do znanja da ga smatra krivim. Prema 
tome, ovisni sud morao ga je osuditi.“ 


Predstojnik za pravosuđe Vjekoslav Klein odgovorio je Gržaniću kao 1 
Khuen, da vlada nije utjecala na slučaj Davida Starčevića i da je Banski stol kao 

KORS III, 27. XII. 1885. i 7. 1. 1886., 438-9 

HS, 1884.—87., 8. II. 1886. Tužitelji u slučaju ostavštine Time Kokotovića bili su Janko i Bare 
Haramija. 

44 

Isto, 18. XII. 1886. 1 26. II. 1887. 

kaznena oblast radio po svojoj “uviđavnosti“. Vlada je tek nakon Gržanićeve 
interpelacije zatražila uvid u spise, na temelju kojih on osporava Gržanićeve 
navode u pojedinostima i kaže da je David prevario nasljednike jer je prisvojio 
dio jedne ostavštine, da je to Banski stol utvrdio i zato zaključio da je nužan 
kazneni progon te predao spise državnome odvjetniku. Intervenirao je jer su se 
stranke žalile protiv “nehajnog" postupka prvostupanjskoga suda u ovom slu- 
čaju. Prema Kleinu, nije dakle riječ o političkom mučeništvu nego o nedopus- 
tivu sebičnom i protuzakonitu postupku jednoga odvjetnika.“ Nakon toga je 
imunitetni odbor predložio Davidovo izručenje zbog “zločina prevare i pronev- 
jerenja". Izjave odjelnoga predstojnika za pravosuđe jesu dakako grubi pritisak 
egzekutive na sudstvo. U parlamentarnom sustavu bile bi nemoguće njegove 
tvrdnje uoči sudske rasprave da je David kriv, iako još nije proveden dokazni 
postupak. Mazzura se nadao da se većina neće izručenjem osvetiti Davidu Star- 
čeviću jer ju je psovao izrazima kakvi se nisu čuli ni u jednom saboru. Davidov 
odvjetnik Frank pobijao je pojedine točke optužbe u obrambenom govoru kao 
da je u sudnici.“ 


Jedini govornik za izručenje Davida Starčevića bio je Hinković. On je već 
ljeti 1886. istupio iz kluba Stranke prava s izjavom da ostaje privržen programu 
Stranke prava, ali nije rekao zbog čega je to uradio.“ U Davidovu slučaju kaže da 
nije ni za ni protiv njega. Ako je on čist, mora mu biti pravo da se izruči (prela- 
zi dakle preko očekivane pristranosti suda). Ako to nije slučaj, onda treba čovje- 
ka, koji se pomoću naroda digao do najvećega ugleda, koji je protiv drugih u 
stvari poštenja najstrože postupao, koji je uvijek naglašavao da je pošten, raskrin- 
kati kao šarlatana, što on ne bi želio da se dogodi. Ta otrovna izjava protiv Davi- 
da izazvala je, razumije se, odobravanje desnice i Barčićev istup protiv novih pri- 
jatelja većine i izdajstva najnovijih Juda. Rekao je da politički progon Davida 
Starčevića, kojega vlada želi prikazati kao zločinca, neće oslabiti Stranku prava 
jer ima korijenje u narodu.“ Klein je iznio još argumenata za Davidovu krivnju 
iako je tvrdio da ne kvalificira karakter djela i da iznosi samo Činjenice iz sud- 
skih spisa. Uz porugljivi smijeh ljevice, on je, štoviše, izjavio da vlada nije još 
nikada nijednome sucu naložila kako da sudi. Većina je dakako primila prijedlog 
o Davidovu izručenju. | 

[sto, 9. i 14. II. 1886. 

Isto, 14. HI. 1886. 

Obzor, 5. VIII. 1886. Vjerojatno je tome uzrok Starčevićeva osuda njegove izjave u Saboru da 
bi se Stranka prava mogla približiti vladajućoj stranci. 

HS, 1884.—87., 14. III. 1887. Valja reći da je Hinković imao uvid u Davidove odvjetničke spi- 
se jer mu je postavljen za zamjenika dok je bio u zatvoru. 

Prije parnice Davidu Starčeviću održane su protiv pisaca u pravaškome 
tisku još tri parnice. August Harambašić i Nikola Kokotović kao urednik optuže- 
ni su zbog crtice “Tri molitve? u listu Balkan. U njoj je spomenuto “robovanje u 
vojsci? što je državni odvjetnik Tomo Kraljević kvalificirao kao veleizdaju. On 
je u sudnici držao pravi politički govor izjavivši da opozicija s radošću bilježi 
svaki neuspjeh Austro-Ugarske u vanjskoj politici i sustavno odgaja narod da joj 
bude nepokoran. Čak se pozvao na držanje opozicije u srpsko-bugarskom ratu i 
na kasniji otklon Bugarske od Rusije prema Monarhiji s tvrdnjom da se opozici- 
ja pri tome uvijek protivila interesima Monarhije. Prikazom austrougarskoga voj- 
nika kao roba tuđinca, Harambašić želi “odvrgnuće jednoga diela od jedinstvene 
sveze cielokupne monarkije i potiče na pobunu i gradjanski rat". Odvjetnik De- 
renčin predbacio je državnome odvjetniku da kazneni slučaj razmatra s gledišta 
režimske stranke. Odbio je njegove tvrdnje da je riječ o želji za silovitim odcjep- 
ljenjem od Monarhije. U Harambašića, doduše, postoje “zablude mladenačkoga 
zanosa" (imao je tada dvadeset i pet godina) ali one nisu zločin. Tvrdio je da Hr- 
vati znaju da je sudbina njihove domovine nerazdruživo povezana s Monarhijom 
i da u Hrvata nema veleizdaje. Harambašić i Kokotović osuđeni su zbog izjava 
protiv institucije vojske na petnaest mjeseci, odnosno godinu dana, zatvora. Stol 
sedmorice ublažio je kaznu zatvora na šest mjeseci, odnosno tri mjeseca.“ 


Održana je također rasprava zbog već spomenute “lažne" vijesti u Slobo- 
di o udarcu Khuenu, a branitelj je bio Frank. Okrivljeni su osuđeni na više mje- 
seci tamnice, a Sloboda (Hrvatska) na gubitak dijela kaucije.““ Urednik Hrvatske 
Josip Kukor optužen je za zločin smetanja javnoga mira zbog nekih vijesti s bi- 
rališta. No on je bio samo rodoljubivi slagar koji se “dao žrtvom zakonu" kako 
je rekao njegov odvjetnik Mazzura. Naime zbog silnih zapljena, nisu se kao glav- 
ni urednici potpisivali oni koji su stvarno uređivali list jer u tom slučaju Hrvat- 
ska ne bi mogla izlaziti, a Stranka prava bi ostala bez svojih intelektualaca. U ci- 
jeloj je Monarhiji bio običaj da se kao urednici navedu “ljudi od slame" (Stroh- 
minner) koji su onda po potrebi uzeli na sebe zatvorske kazne. Kako Kukor očig- 
ledno nije imao veze s inkriminiranim prilogom, bio je osuđen na dva mjeseca 
zatvora zbog zanemarene pažnje, a Hrvatska na gubitak jamčevine od 2000 fo- 
rinti. Stol sedmorice je i to ublažio dosudivši Kukoru 50 forinti globe ili 10 dana 
zatvora, a Hrvatskoj gubitak jamčevine od 150 forinti."' Nije slučajno da su se 

Hrvatska, 19., 21., 23. I. 2. III. 19. VII. 1887. 

Hrvatska, 11.—12. VII. 1887. To su Josip Gržanić, Jakov Radošević, Petar Gavranič i Franjo 
Milošević. 

51 

Hrvatska, 16. VII. i 14. X. 1887. Svjedoci su bili Eugen Kumičić, Višemir Zima i Nikola Ko- 
kotović. Uredništvo Hrvatske često se odlučivalo na autocenzuru prenoseći članke iz stranoga 
tiska uz izostavljanje vladi nepoćudnih pasusa. 

prenosile vijesti kako je Hrvatska na izdisaju. Ipak se uz velike teškoće održava-| 
la, a spasio ju je tri godine poslije dr. Josip Frank. 

Rasprava protiv Davida Starčevića i Ivana Starčevića, kojega je on “za- 
veo" da sudjeluje u prevari, počela je 29. kolovoza 1887., a branili su ih dr. Josip 
Frank i pravaški odvjetnik dr. Josip Ivandija. Prema očekivanju, David je 13. ruj- 
na 1887. (dakle na početku novoga saborskoga zasjedanja) proglašen krivim i 
osuđen na šest godina tamnice. Kao u svim ostalim slučajevima, prvostupanjski 
je sud izrekao najviše kazne a Stol sedmorice ublažio je zatvor za Davida na dvi- 
je godine, a za Ivana Starčevića na šest mjeseci.“ Time je Davidova politička ka- 
rijera bila završena. 


32 
Hrvatska, 30. VIII.-1. X. 1887.; 9. TI. 1888. 

Uspjeh Khuenove misije 


Uloga i važnost predstavnika Stranke prava u Saboru bitno je oslabila na- 
kon uvođenja novoga poslovnika te osude Davida Starčevića i Josipa Gržanića 
zbog izgreda 5. listopada 1885. No uoči već spomenute saborske rasprave u vezi 
s pripremom procesa protiv Davida Starčevića zbog prijevare, Erazmo Barčić up- 
riličio je ipak još jedan vatromet, kojim je nadmašio svoje dosadašnje proruske iz- 
jave. Sudjelovao je u debati o negativnim rezultatima pregovora kraljevinskih od- 
bora. Počeo je s uobičajenim pravaškim izjavama da je u Saboru nužno poučiti 
hrvatski narod o bezakonjima Mađara uz pomoć domaćih izroda kako bi se u nje- 
mu održalo čuvstvo osvete i mržnje protiv tlačitelja. Nabrojio je sva zla koja je 
Khuenova vlada počinila. Uz ostalo je spomenuo i zabranu kongresa jugoslaven- 
skih književnika te dostojne proslave hrvatskoga narodnoga preporoda, a i vjere- 
sijskoga zavoda koji je pripremala opozicija. No glavni dio govora Barčić je pos- 
vetio “istočnom pitanju". Rekao je da su Hrvati udo velike obitelji koja živi od 
Urala do Jadrana, a pozvana je da “svietom gospoduje". Autonomna i zajednička 
vlada trebale bi, po njegovu mišljenju, podupirati “uzajemnost slavensku"? i poma- 
gati oslobođenje slavenskih “plemena" na Balkanu. Kao dobar Hrvat, Barčić drži 
da vlada kao protivnica takve politike ne zaslužuje povjerenje. Osuđuje protursko 
držanje mađarske vlade od Krimskoga rata na ovamo i njezino nastojanje da me- 
đusobno zavadi balkanske državice kako bi postale mađarski pašaluk, kao što to 
Srbija već jest. No ljevica, tj. Stranka prava, ljubi Rusiju, diči se njezinim carem 1 
divi mu se te drži da će Rusija ispuniti svoje poslanstvo na Balkanu. 

Barčić zahtijeva da se Hrvatskoj zajamče uvjeti samostalnoga državnoga 
bića, jer bi ona u tom slučaju bila važna sila u istočnoj politici Monarhije, dok bi 
u protivnom slučaju bila njezina Ahilova peta. Poziva se na prorusko držanje mla- 
dočeha koji, po njegovu mišljenju, drže da se položaj Slavena u Monarhiji može 
popraviti samo ratom Austrije i Rusije. “Jer, gospodo, neka Magjari, neka viso- 
ka kr. zem. vlada slobodno podržava pooštreno ovo stanje u Hrvatskoj, ali neka 
dobro pamte, da će onaj čas, preuzvišeni gospodine, kad bude prvo kopito kozač- 


1 
HS, 1884.—87., 9. XII. 1886. 

koga konja udarilo na bečkom pločniku, kucnuti sat slobode slavenskih plemena, 
a Hrvatska će slobodnom i nezavisnom uzkrsnuti na razvalinah toga protunarod- 
noga dualističkoga konglomerata," Ne kaže dakle izričito da želi raspad Monar- 
hije jer spominje samo dualistički sustav, no sa službene strane ta se izjava mog- 
la shvatiti samo kao poziv hrvatskome narodu da sudjeluje u rušenju Habsburške 
Monarhije. 


Barčić je tim govorom pokazao da je u opreci s bitnim normama Starčevi- 
ćeva nauka. Snažno promovira slavenski duh, dok se kod Starčevića ne vidi da je 
odustao od osude slavenskoga imena kao sinonima za pojam “sclavus?. No on je 
o tome šutio i dopustio brojnim pravašima i Slobodi da govore i pišu u slavenskom 
zanosu. Barčić također kaže da bi Monarhija u zadovoljnoj Hrvatskoj imala veli- 
ku pomoć pri rješavanju istočnoga pitanja. U suprotnosti s time, iz Starčevićevih 
izjava možemo razabrati da se njega Monarhija ništa ne tiče i da ima na umu samo 
mogućnost da se narodi sadašnje Monarhije ubuduće sporazume kao samostalne 
države koje bi povezivala samo osoba zajedničkoga vladara. Osim toga Starčević 
se nije izjasnio je li ili nije odustao od svojih nekadašnjih tvrdnji da cijeli južnos- 
lavenski prostor (osim Bugarske) pripada Hrvatskoj. No očigledno je da poriče 
zlokobnoj “Austriji bilo kakvo pravo da se miješa u “istočno pitanje". 

Nakon brojnih jasnih ili prikrivenih pravaških izjava protiv dualizma i Mo- 
narhije kao paklenoga zla, ovaj je govor nakon adrese 1884., vrhunac “veleizda- 
je" Stranke prava, a “kozačko kopito" izazvalo je dotada neviđenu senzaciju u tis- 
ku cijele Monarhije. Sada su preostale samo dvije mogućnosti: ili da Stranka pra- 
va ostane na ovome putu i bude od Khuenova aparata moći pregažena ili da na- 
pusti Starčevićev pravac i postupno krene u oportunističke vode. Nakon različi- 
tih kolebanja dešava se ovo drugo. Starčević ne može spriječiti Stranku da zaku- 
častim putovima dospije ravno u naručaj Josipa Franka. 


Razumije se da Khuen nije prepustio nikome od svojih povjerenika da od- 
govori Barčiću. Ustao je sam da ga pobije oštrim i ironičnim riječima te prijet- 
njama. Odbio je optužbe da vlada zloupotrebljava izbore i pripisao je to pripad- 
nicima Barčićeve stranke tvrdnjom da oni prijete izbornicima da će im zapaliti 
kuće 1 iskrčiti vinograde, a prema Khuenu, oni su to u nekim slučajevima doista 
učinili. Tvrdi zatim da je Barčićeva stranka (izbjegava izraz Stranka prava) pri- 
vidno zastupala javno mišljenje ali sada se to svelo na manju mjeru pa Barčić 
zapravo želi dokazati da njegova stranka još živi. Prema Khuenu pravaško je tu- 
mačenje povijesti sredstvo za obmanu javnoga mišljenja. Uvijek nastoji da po- 
moću udarca protiv Stranke prava oslabi cijelu opoziciju. Sada mu smeta i grupa 
hrvatskih velikaša pa tvrdi da je Centrum grofova Draškovića u savezu s prava- 
šima. U vezi s Barčićevom izjavom o Rusiji kaže da je on proširio dotadašnji 
program svoje stranke, što je vrlo štetno za hrvatski narod. Izjavljuje da njemu 
osobno Barčićeva pohvala strane države u Saboru odgovara jer pokazuje da “u iz- 
vjestnoj sabornici nije mjesta za jednu stanovitu stranku". Ako će “gospoda" da- 

lje tako raditi, tj. ako će, kako je pokazao Barčić, ići dalje putem “razsapa ove 
monarkije", onda neće oni ostaviti Sabor nego će im narod pokazati put iz sabor- 
nice, drugim riječima, neće glasovati za pravaše na skorim izborima. Khuen je 
dakle nagovijestio da će pomoću izbora ograničiti broj pravaških zastupnika na 
minimum, što je onda doista uspješno obavio. Valja spomenuti da je tu njegovu 
izjavu popratilo “burno povladjivanje s desna“. 

U nelojalnosti Stranke prava i u tome da se njezini pripadnici ne drže us- 
tava i zakona, Khuen nalazi opravdanje da uguši Hrvatsku i opozicijski tisak uop- 
će. Ako se Barčićeva stranka ne bude držala zakona, stavit će ju izvan zakona. 
Osvrnuo se još na neke Barčićeve optužbe. Kaže da je zabranio literarni kongres 
Jugoslavenske akademije jer je imao politički značaj, a osnivanje vjeresijskoga 
zavoda nemoguće je dok pojedinci rade na zator Monarhije.“ 

Khuenove grožnje Stranci prava zbog dozivanja “u kuću preljubljenoga 
našega vladara vanjskoga neprijatelja", opetovali su režimski zastupnici varirira- 
jući izjave da se puk neće dati zavesti od pravaša i prihvatiti nelojalnost i mržnju 
prema kralju i da Stranka prava i Neodvisna narodna stranka imaju zapravo isti 
program. Šime Mazzura kaže da Barčić govori kao i duhoviti radikalci u Fran- 
cuskoj ali se boji da će radikalizam odozdo pružiti izgovor radikalizmu odozgo, 
tj. da će se Khuen na to pozvati u svom nastojanju da silom nametne mađarsku 
državnu ideju.* U svojoj ocjeni mimoilaženja Nagodbe u praksi u “našega ener- 
gičkoga bana", barun Miroslav Kulmer odbio je Khuenovu izjavu o nekakvu sa- 
vezu njegova Središta sa Strankom prava. Tvrdio je da je bana vodila samo puka 
zloba da pripadnike Centruma biljegom “ilojaliteta“ denuncira na najvišemu 
mjestu. Hrvatski su opozicijski velikaši imali naime dobre veze s dvorom od ko- 
jega su očekivali susretljivost prema svom programu “čistoće"“ Nagodbe, a bro- 
jne su bile glasine da bi Ivan Drašković mogao postati banom. Kulmer veli da je 
upravo Khuen našao saveznicu u Stranci prava jer je ona odbila prijedlog Neod- 
visne narodne stranke i Središta u vezi s izvještajem Kraljevinskoga odbora, “a 
izim toga mu u svrhu, da denuncira narod, najbolje usluge pravi". Je li Stranka 
prava lojalna ili nije, neka odgovori sama, kaže Kulmer, ali se ograđuje od “ko- 
začkoga kopita.“ 

Josip Gržanić branio je Stranku prava od optužbi za nelojalnost koju je 
pripisao Mađarima. Stranka prava je stranka “legitimiteta“ jer od 1861. vapi za 


2 

Isto. O sprečavanju osnivanja Hipotekarnoga zavoda interpelirao je Folnegović. Godine 1892. 
je s mađarsko-austrijskim kapitalom osnovana Hipotekarna banka sa zadaćom da koči uspon 
hrvatskoga kapitala. 

3 

Isto, 10. XII. 1886. 

4 

Isto. Khuen je izmislio savez Draškovićeve grupe i Stranke prava jer je u njezinu glasilu Ag- 
ramer Tagblatt bilo nekih proruskih članaka, no vodstvo je s time brzo prekinulo. 

slobodom i pravicom za hrvatski narod. Rekao je da će radije propasti kao Sla- 
ven nego kao German ili Mađar. Naposljetku je Folnegović “glorificirao"* Barči- 
ća. Nije nelojalan on nego klike i kaste koje pod prividom lojalnosti zastupaju in- 
terese Mađara. Možda je pri tome nehotice pokazao strah od Khuenove teške 
ruke. Izjavio je naime da je već Pejačević progonio Stranku prava no ona je, una- 
toč tome, znatno ojačala. Onda je u Starčevićevu duhu izrazio nezadovoljstvo s 
neprirodnim, prenaglim povećanjem Stranke prava jer su joj se pridružili svi ne- 
zadovoljnici s vladajućim sustavom, dakle i oni koji ne poznaju niti im odgovara 
program i cilj Stranke prava. Ona se dakle brojno povećala ali na štetu ideje za 
koju vojuje. No zbog rata koji je Khuen objavio Stranci prava neobičnim nači- 
nom u parlamentarnom životu, dakle zbog novoga razdoblja kušnje koje dolazi, 
od nje će odbjeći sve što je trulo i kržljavo, dakle Stranka će se riješiti balasta i 
živjeti dulje od bilo koje druge stranke. Valja reći da su na kraju osamdesetih go- 
dina mnoge pristalice doista napustile Stranke prava. 


Dok je Barčič bio zaštićen imunitetom, mogli su ljuto nastradati oni koji 
su odobravali njegovu izjavu. Tako je mladi činovnik u tvornici koža Maks Mos- 
ković, “mozaičkoga vjeroispovjedanja", na denuncijaciju jednoga gradskoga či- 
novnika, optužen i osuđen zbog “zločinstva veleizdaje? jer je na jednome plesu 
u streljani, zacijelo u pijanu stanju, nazdravljao Hrvatskoj i odobrio Barčićev go- 
vor o “kozačkom kopitu" koji je državni odvjetnik kvalificirao kao zahtjev za ot- 
rgnućem jednoga dijela jedinstvenoga državnoga saveza te poziv na pobunu i gra- 
danski rat.“ 


Nakon uvođenja novoga poslovnika i prve Davidove osude, pravaši više 
nisu davali ton u Saboru. Nešto slično kao govor o “kozačkom kopitu? nije se po- 
novilo. Starčevićeva retorika, doduše, nije malaksala ali on zbog svoje uporne ne- 
gacije nije raspravljao o problemima na dnevnom redu, nego je stalno ponavljao 
iste optužbe protiv moralnoga, političkoga, upravnoga i gospodarskoga stanja 
dualističkoga sustava, protiv Monarhije u cjelini i njezine vanjske politike, a i 
protiv dinastije. One su na taj način postale stereotipne i izazivale su još samo 
ukore predsjednika ili optužbe Khuena, a ne i nekadašnje zanimanje javnosti. U 
povodu puta nadvojvode Albrechta Bosnom i Hercegovinom, ljutio se što je pred 
njim zatajena bijeda stanovništva, koja uostalom postoji u svim zemljama i kra- 

Isto, 10.—11. XII. 1886. Fluktuacija simpatizera Stranke prava uvijek je bila velika. Među oni- 
ma koji su se odrekli svoje pripadnosti nekadašnjim dačkim i studentskim skupinama nalazili 
su se sada istaknuti khuenovci. Tako je sveučilišni profesor dr. Franjo Spevec rekao da je na- 
pustio politiku koju je zastupao kao mladić jer je “dječinjska", ali da neki i u starosti ostaju 
djeca. Isto, 19. III. 1887. 

Hrvatska i Pozor, 11. III. 1886. Barčić je tu osudu i onu Harambašića i Kokotovića komenti- 
rao tvrdnjom da se sud nije usudio demantirati Khuenovu izjavu kako je njegov govor veleiz- 
dajnički. HS, 1884.—87., 14. NI. 1887. 

ljevinama “Nj. otčinskoga i apoštolskoga Veličanstva". Očekujući rat (Monarhi- 
je i Rusije) kaže da Berlinskim ugovorom nije određen rok trajanja okupacije 1 
da sve sile koje su dopustile da Monarhija zauzme Bosnu i Hercegovinu mogu 
zahtijevati da ona iz nje opet izađe. Kako se Monarhija nije dogovorila sa sulta- 
nom o zauzeću, našlo se desetak tisuća “ljudih muhamedovskih dobrovoljacah“ 
koji su se (1878.) suprotstavili tom “zauzeću". Ironički kaže da je protiv te “ru- 
koveti muževah" hrabro vojevalo oko 200.000 “verne i junačke vojske Nj. otčin- 
skoga i apoštol. Veličanstva". Tvrdi da je “zauzeće učinjeno najviše (s) dukati, 
banknotami i staatsnotami". Kaže da je moguće da Rusija i Turska pozovu “Aus- 
triu-Magjariu? da izađe iz Bosne i Hercegovine i misli da je i “Cerna Gora? iz- 
gubila svoje “dosadanje uzterpljenje i veledušje". Predviđa i mogućnost pobune 
stanovništva protiv tlačitelja. Misli da neki ljudi žele rat u kojemu će se drugi tu- 
ći za njihove “kese, krivice i zloporabe". Pri tome ponavlja da se Hrvati ne smi- 
ju boriti za “Austriu-Magjariu? jer moraju raditi za nju onoliko koliko ona radi 
za njih, tj. uopće ne. Kako je pučanstvo Bosne i Hercegovine “na pragu našem 1 
udo našega naroda“, njegov se udes “celokupnoga naroda neposredno tiče“. Zato 
pita zna li “vredna vlada Njegova otčinskoga i apoštolskoga Veličanstva" ilije pi- 
tala što će odlučujući krugovi Monarhije učiniti “ako tko Austriu-Magjariu pozo- 
ve ili porene, neka svoju vojsku izvede iz Bosne i Hercegovine?" 

Odmah mu je odgovorio Khuen, iako Bosna i Hercegovina ne može biti 
predmet rasprave “ovoga sabora", no nije želio prijeći preko Starčevićeva govo- 
ra jer bi to značilo povrijediti “načelne ustanove sustava monarkije". Prosvjedu- 
je protiv njegove izjave da se Monarhija ne drži ugovora koji propisuje njezin 
postupak u Bosni i Hercegovini i kaže da su Starčevićeve tvrdnje o stanju “za- 
posjednutih zemalja dosljedne njegovu načelu “sve i sve okaljati". Kako je riječ 
samo o Khuenovoj ogradi od Starčevićeva govora a ne o izjavi u vezi s bosansko- 
hercegovačkim pitanjem, koje ne spada u kompetenciju Hrvatskoga sabora, pred- 
sjednik nije dopustio Starčeviću da mu odgovori.“ 


Predmet jedne druge Starčevićeve interpelacije zadirao je izravno u goru- 
ća ekonomska pitanja. Riječ je o neisplaćenu dugu za odštetu bivšim gospoštija- 
ma u vezi s ukidanjem davanja kmetova. Prema zemljišno-rasteretnim patentima 
iz 1853. i 1857. taj je dug otplaćivalo cijelo stanovništvo prirezom na izravni po- 
rez, a trebalo ga je isplatiti za četrdeset godina.“ Starčević kaže da je taj dug tro- 
balo već odavno isplatiti. Po svom običaju ponovno je želio pokazati da se “NJ. 
otčinsko i apoštolsko Veličanstvo i njegovi verni sluge i javni službenici" ne dr- 
že svojih vlastitih zakona. Reagirao je na Khuenove grožnje jer je “jedna cela 
stranka naše domovine izvan zakona stavljena samo zato, jer stanovite uredbe 

nepriznava zakonitimi*. Tada ga je predsjednik prekinuo jer ne govori o predme- 
tu interpelacije i pozvao ga je da već jednom nauči dati Njegovu Veličanstvu 
“pravi naslov". Starčević je prkosno odgovorio da on to čini! 


No nije se dao smesti u svom odgovoru na Khuenove prijetnje protiv 
Stranke prava. Rekao je da je stvar “osobnoga osvedočenja i posebne duševnos- 
ti? je li netko stanovite uredbe i javno stanje priznaje zakonitim ili ne, 1 da to ne 
“spada" na javne oblasti i zakone. Starčević naime drži da se nitko ne smije pro- 
goniti zbog mišljenja, nego samo zbog stvarnoga gaženja ustanova “koje se izda- 
vaju kao zakoni". Tako su postupali Kaligula i najgore vlade, “ali što su zakonom 
smatrali, oni su sami obderžavali...", tj. za razliku od Khuenove vlade koja to ne 
čini. Kada bi se radilo drugačije, ne bi bilo razlike “izmedju ljudih i nemih živo- 
tinjah'. Prema tome, nije riječ o odnosu vlade prema pojedincima ili stranci “ne- 
go se radi o postupku u izveršivanju zakona napram svemu našemu narodu, nap- 
rama celoj našoj domovini". Naposljetku Starčević pita vladu zašto zemljišne 
rasteretnice za Hrvatsku i Slavoniju nisu posve isplaćene, unatoč prirezu i gdje 
su milijuni viška od toga prireza. Tu interpelaciju Starčević je dao “pismarnici" 
Sabora umjesto osobno predsjedniku Mirku Hrvatu koji je taj čin tumačio kao ig- 
noriranje predsjedništva i njegovih prava. Zato je Starčević dobio riječ tek kada 
se podvrgnuo propisanoj proceduri. 

Da bi vodstvo Stranke prava ipak demonstriralo svoju prisutnost u Saboru 
i odgovorilo na Khuenove prijetnje, obnovilo je svoj prijedlog s početka Khueno- 
va režima. Zahtijevalo je naime da on dade Saboru “previšnje ručno pismo“ o 
svome imenovanju i izvorni obrazac prisege. Predlagač Franjo Pilepić tvrdio je 
da su ti dokumenti na mađarskome jeziku. Kada je predstojnik za unutrašnje pos- 
love Danilo Stanković izjavio da je ban po zakonu dužan samo priopćiti Saboru 
svoje imenovanje, odgovorio mu je Starčević. Iskoristio je priliku da ponovno 
sruči svoju mržnju na Mažuranića i da ga prikaže kao većega zlotvora od Pejače- 
vića i Khuena. Kaže da se “govorkalo" da Mažuranić i njegovi drugovi “za do- 
čepati se službe 1 plaće, revidiraše nagodbu, kako su Magjari hteli" pa je zato 1 
Khuen mogao biti imenovan mađarskim dekretom i obvezati se prisegom “u Her- 
vatskoj raditi za nekakvu magjarsku deržavu*. Svrha je spomenutoga prijedloga 
Stranke prava da se sazna “kakve ljude poglavare Njegovo otčinsko i apoštolsko 
Veličanstvo odpravlja u našu domovinu". Kaže da nitko nema pravo nekoj obite- 
lji narinuti gospodara koji bi i po prisezi morao raditi protiv nje, i da je to pita- 
nje “za čast ljudske pasmine". Uvjeren je da je “izvan žezla Njegova otčinskoga 
i apoštolskoga Veličanstva" malo ljudi koji bi tako nešto uradili. Prema Starčevi- 

Djela I, 5. NI. 1887., 309-315. HS, 1884.—87., 26. II. 1887. U vezi s tim pitanjem Josip Zorić 
iz Neodvisne narodne stranke zahtijevao je da vlada podnese Saboru proračun hrvatsko-sla- 
vonske zemljorasteretne zaklade. Radilo se naime o stanju nakon Nagodbe, tj. o pretpostavci 
da je zaklada aktivna ali da mađarska vlada zadržava taj novac. Većina je primila prijedlog pro- 
računskoga odbora da vlada dade izvještaj o tom pitanju. Žsto, 23. III. 1887. 

ću, svaki stanovnik “naše domovine? vjerojatno zna pod kakvom je vlasti jer mu 
to pokazuje sustavno postupanje kraljeve vlade. Tvrdi da su upravo to razlozi 
zbog kojih se ne žele izručiti dotični spisi. Kao i u ostalim svojim govorima, iz- 
javljuje da brani čast onih koji su ga poslali u Sabor i svoju osobnu i da ce samo 
“za izpuniti našu svetu dužnost" glasovati za Pilepićev prijedlog, tj. on i od nje- 
ga ne očekuje nikakav uspjeh.“ 

Posljednji Starčevićev nastup u saborskoj periodi 1884.—87. odnosi se na 
Žumberak. Već smo vidjeli da je Žumberačko okružje i općinu Marindol zahtije- 
vala Kranjska kao svoj teritorij, da je to pitanje ostalo neriješeno i da je Starče- 
vić u vezi s time dao interpelaciju na koju vlada nije odgovorila." O Žumberku 
je Sabor imao dva izvješća. Upravni je odbor predlagao da se vlada pozove da od 
“mjerodavnih faktora? što prije isposluje rješenje toga pitanja, a Tadija Smičik- 
las je želio da se izglasa paragraf u zakonskoj osnovi o novome upravnom urede- 
nju prema kojem bi Žumberak i Marindol kao 36. izborni kotar bivšega krajiško- 
ga područja birali u Sabor jednoga zastupnika. Pozivajući se na svoju vlastitu in- 
terpelaciju, Starčević je osudio činjenicu da su ta mjesta postala prijeporna izme- 
du Kranjske i Hrvatske bez znanja Sabora koji bi morao “tim vatrenie" ustati pro- 
tiv takve pojave, jer svagdje drugdje ta bi mjesta do konačnoga rješenja uživala 
sva prava zemlje u kojoj se nalaze. Nakon što je iznio historijske argumente, 1s- 
taknuo je da je ta stvar u kompetenciji Sabora a ne izvršne vlasti i da se zato pro- 
tivi zaključku odbora koji to pitanje povjerava vladi “i nekakvim faktorom“. Star- 
čević je odbio i Smičiklasov zahtjev, pripisujući mu da zapravo podržava vladu i 
da joj samo spočitava da presporo rješava to pitanje. Ponovno je iskoristio prili- 
ku da napadne Mažuranića. Rekao je da je riječ o igri kao u slučaju arhivskih spi- 
sa, kada Mažuranić nije javio Saboru da ih zahtijevaju Mađari. Onda se radilo o 
vlasništvu spisa, a sada o vlasništvu zemljišta. Zato vjeruje da vlada niti u ovom 
pitanju neće ništa uraditi. Smičiklas je odgovorio Starčeviću da je on (kao pov- 
jesničar) bolje od njega mogao navesti “historijske čine", no on je prije svega že- 
lio pridobiti većinu za svoj prijedlog. Odbio je Starčevićevu tvrdnju da prikrive- 
no podupire vladu jer to pokazuje njegov zahtjev da se zakonski osigura izbor 
jednoga žumberačkoga zastupnika.“ 


Khuen je u saborskoj periodi 1884.—87. uspješno osigurao svoju vlast u 
skladu s interesima mađarske vlade. Uklonio je naime sve zakone iz Mažurani- 
ćeva vremena koji nastoje osigurati hrvatsku autonomiju sa značajem državnos- 
ti. Učvrstio je strogi nadzor onemogućavanjem svake samouprave i samostalno- 

ga sudstva ili, drugim riječima, pretvorio je Hrvatsku i Slavoniju u mađarsku 
pokrajinu u smislu opetovano jasno izrečenih zahtjeva ministra predsjednika Tis- 
ze te Ugarskoga sabora i novina. Kao “vođi? saborske većine Khuenu nije bilo 
teško da dade izglasati zakonske osnove koje su služile osiguranju toga cilja. 


Bitna zakonska osnova kojom se zapravo ukida samouprava županija i 
gradova jest ona o reorganizaciji uprave izjednačenjem upravnih normi bivše 
Krajine i Provincijala. Riječ je prije svega o zakonskim osnovama o uređenju žu- 
panija te gradskih općina. Užarena se debata vodila u ozračju triju optužbi što ih 
je opozicija podignula protiv bana: zbog njegova otuđenja arhivskih spisa, neza- 
konitoga zatvora Davida Starčevića i Josipa Gržanića, te zbog neraspisivanja iz- 
bora u prvome zagrebačkom izbornom kotaru.'* Mažuranićeva reorganizacija up- 
rave u vezi s diobom sudstva od uprave dobila je dozvolu mađarskoga Ministar- 
skoga savjeta samo uz velike teškoće. Ona se naime razlikovala od modela ma- 
darske uprave jer je Mažuranić htio ograničiti moć velikih župana preko kojih je 
mađarska vlada mogla izravno provoditi svoje naredbe. Khuenova osnova zako- 
na o reorganizaciji županija trebala je osigurati upravo takav utjecaj, a opravda- 
vala se nužnošću povratka na “historički temelj" i osiguravanja “kontinuiteta" žu- 
panijskoga sustava, napuštenoga 1874. Režimski su govornici tvrdili da će župa- 
nije sada ponovno postati središta javnoga života, ali to stvarno nije bilo moguće 
jer su veliki župani dobili apsolutnu vlast uz fiktivno sudjelovanje “obćinstva“. 
Zakonska se osnova drži mađarskoga županijskoga sustava ali izostavlja sve nje- 
gove liberalne dijelove. Zato Folnegović kaže da je to “igra s liberalizmom" koja 
je uvijek prisutna kada se želi promjena institucija na lošije. Prema riječima dr. 
Franje Markovića županije postaju jedinice za provođenje Khuenove mađarske 
državne ideje.“ 


Drugi snažan udarac pod pritiskom mađarske vlade jest ukidanje gradske 
samouprave koja je postojala na temelju zakona iz 1881. Vrhovni nadzor nad up- 
ravom grada Zagreba sada obavlja vrhovni načelnik, a nad ostalim gradovima ve- 
liki župani. Kako su na izborima za vijećnike gradskih općina opozicijski inte- 
lektualci i pripadnici poduzetničkoga građanstva imali najbolje šanse, Khuen im 
je želio oduzeti mogućnost samostalnoga djelovanja. Ta je zakonska osnova izaz- 
vala opće zaprepaštenje, a gradska su vijeća zasula Sabor molbama da se ta os- 
nova ne prihvati. No većina se ponašala kao da se nje ti prosvjedi ne tiču, pa je 

Prešni prijedlog Mazzure o protuzakonitoj obustavi izbora u prvomu zagrebačkom izbornom 
kotaru odbijen je, pri čemu je njemu i F. Markoviću oduzeta riječ. Tuškan je zatim predlagao 
da se Khuen i odjelni predstojnik za unutrašnje poslove, Stanković, stave pod optužbu, izrazio 
je i svoje negodovanje što stanovništvo grada Zagreba ne zna zastupati interese cijele Hrvat- 
ske. To je većina dakako odbila ali nije uspjela osigurati uspjeh svoga kandidata jer je izabran 
dr. Marijan Derenčin iz Neodvisne narodne stranke. Zsto, 17. X1., 1.14. XII. 1885. 

zabranjeno njihovo čitanje.'* Vrhovni načelnik trebao je nadzirati gradsku sa- 
moupravu kao neka vrsta komesara, Khuenova pouzdanika. “ 


Te su zakonske osnove dakle ocijenjene od opozicije kao “karikiranje kon- 
stitucionalizma"', kao protuslovlje reformama u “cielom zapadnom svietu*. Dr- 
žalo se da nije riječ o ujednačenju nebitnih razlika krajiške i civilne uprave nego 
o gušenju samouprave općina kao temelja ustavnoga života. Pripadnici Središta 
zahtijevali su da se izrade nove zakonske osnove, a oni Neodvisne narodne stran- 
ke da se preko predloženih zakonskih osnova prijeđe na dnevni red, a u tome ih 
je podupirao i Frank. U specijalnoj raspravi Folnegović se izjasnio za opće pravo 
glasa. Ako je mladić s dvadeset godina zreo za vojsku, onda bi mu se moralo do- 
pustiti i pravo glasa. Predstavnici Neodvisne narodne stranke predlagali su samo 
smanjenje izbornoga cenzusa i tajno glasovanje, a odjelni predstojnik za unutraš- 
nje poslove Stanković napao je Folnegovića što zahtijeva opće pravo glasa “u naj- 
radikalnijoj formi. Izjavio je da izborno pravo nije naravno pravo čovjeka nego 
državna uredba i da je opće pravo glasa veliko zlo jer daje prevagu masi nad imet- 
kom i sposobnošću.“ | 


Vidjeli smo da je Rijeka godine 1871. pravno postala provizorij ali je fak- 
tički pala pod izravnu upravu mađarske vlade i da su zastupnici Ugarskoga sabo- 
ra, mađarsko javno mišljenje i talijanska uprava grada Rijeke nastojali 1 formal- 
no osigurati pripadnost Rijeke Ugarskoj, i to postupkom koji bi isključio hrvat- 
ske činitelje i, naposljetku, da su pokušali maknuti iz Rijeke središte Riječke žu- 
panije i hrvatsku gimnaziju. Tim nastojanjima udovoljila je spomenuta zakonska 
osnova, naime od osam županija druga je Modruško-riječka sa sjedištem u Ogu- 
linu! Barčić je prvi prosvjedovao što se time prejudicira rješenje riječkoga pita- 
nja od kraljevinskih odbora a Hrvatsko primorje podvrgava neznatnu krajiškom 
mjestu (Ogulinu). Khuen je odgovorio da je Ogulin geografsko središte županije 
i da se time ne dira u rješenje riječkoga pitanja. Smičiklas je nasuprot tome tvr- 
dio da je upravo to cilj zakonske osnove o reorganizaciji uprave u kojoj se nab- 
rajaju svi gradovi osim Rijeke, pa se time to pitanje nezakonitim načinom pre- 
pušta Ugarskome saboru. Zato zahtijeva da Hrvatski sabor izjavi da će Rijeka 1 
ubuduće imati izniman položaj, tj. da neće i formalno biti inkorporirana Ugar- 

Za prosvjednom predstavkom slobodnoga i kraljevskoga grada Zagreba povela su se poglavar- 
stva Križevaca, Varaždina, Senja, Petrinje, Siska, Karlovca i Zemuna. 

U lipnju 1887. Franjo Josip je imenovao zagrebačkim vrhovnim načelnikom Franju Siebera. U 
listopadu gradsko je zastupstvo, s većinom pripadnika Neodvisne narodne stranke a pod na- 
čelnikom Nikolom Badovincem, sastavilo tužbu vladaru protiv Khuena, a podnačelnik Gjuro 
Crnadak odnio ju je u carsku dvorsku kancelariju iako ju je Sieber proglasio “protuzakonitom, 
nenadležnom i poništenom'". KORS III, 329. 

skoj. Spomenuo je da riječke oblasti žele maknuti hrvatsku gimnaziju preko koje 
se narodna ideja širi u Istru i na Kvarnerske otoke. Khuen je dakako tvrdio da ta 
zakonska osnova ne prejudicira pitanje državnopravnoga položaja Rijeke kao što 
to ne može učiniti niti Ugarski sabor zakonskom osnovom kojom se želi rješava- 
ti riječko pitanje bez Hrvatske. No za umirenje barem većine, dao je preko Sve- 
tozara Kuševića predložiti da Sabor izjavi kako ta zakonska osnova ne prejudici- 
ra pravo ovih kraljevina na zakonito sudjelovanje kod autonomnoga uređenja i 
upravnoga položaja Rijeke u smislu $ 66 Nagodbe, tj. Riječke krpice. Barčić je 
nasuprot tome predložio da u okvir novoga zakona uđe paragraf o Rijeci kao di- 
jelu kraljevine Hrvatske i da se taj zakon primijeni na nju kao i na ostale grado- 
ve. I on kaže da se time ne prejudicira rješenje riječkoga pitanja od kraljevinskih 
odbora. Razumije se da je prihvaćen Kuševićev prijedlog, a Barčić je interpela- 
cijom neuspješno zahtijevao da bar središte kotarske oblasti ostane na Rijeci kao 
težištu “ekonomskoga? života. Većina je, dakako, u cjelini primila zakonske os- 
nove o reorganizaciji uprave. * 


Za osiguranje Khuenova sustava “mira, reda i rada" bitna je zakonska os- 
nova o produženju trogodišnje saborske periode na pet godina. Derenčin je pred- 
ložio da se ona otkloni jer odgovara normalnome ustavnom stanju koje u Hrvat- 
skoj ne postoji, ali da se još u ovoj saborskoj periodi izradi nova zakonska osno- 
va o uređenju Sabora i izbornome redu. Predstavnik Khuenove većine dr. Franjo 
Spevec opravdao je nužnost petogodišnje periode potrebom što rjeđih izbora u 
kojima opozicija vara narod, ugrožava sigurnost imetka i osobe te zastrašuje sta- 
novništvo prijetnjama." Predstavnici većine uvijek optužuju opoziciju, a ne 
priznaju da se u izborima angažira cijeli činovnički aparat nasilja. To je stanje 
prikazao Josip Zorić. Istaknuo je da svi javni službenici: bilježnici, panduri, na- 
čelnici rade za vladina kandidata, dok oni od opozicije ne mogu sazvati izbor- 
nike i izložiti svoj program, a oružnici ih prate i špijuniraju. Neki načelnici ili 
bilježnici unaprijed kažu opozicijskome kandidatu da će ga sa žandarima otpra- 
viti iz općine da ne bi bunio narod. Svi službenici moraju glasovati za vladina 
kandidata jer bi inače bili otpušteni. Režimski kandidat ima slobodu govora 1 
može optužiti opoziciju za nelojalnost i izdajstvo, dok opozicijski kandidat 
mora paziti na svaku riječ jer bi mogao svršiti na sudu. I naposljetku, opozicij- 
skim se izbornicima sprečava da uopće uđu u prostorije birališta. I grof Miros- 
lav Kulmer je u jarkim bojama prikazao tu strašnu sliku izbora. Kaže da polici- 
ja, općinski organi i žandari uoči izbora gone samo opozicijske “korteše", a kri- 
minalce ostavljaju na miru. Prije izbora se ne utjeruje porez, a zatim to se radi 
vrlo strogo kod onih koji su glasovali za opozicijske kandidate. Glavna je zaslu- 


18. 
Isto, 30. XI., 1.19. XII. 1885. 


19 
Isto, 19. NI. 1887. 

ga činovnika uspješna “kortešacija" a ne stručnost. Većina je, dakako, primila tu 
zakonsku osnovu.“ 


Vidjeli smo da je Khuenova većina 1884. izglasala zakonsku osnovu ko- 
jom se na tri godine ukida porota. Većina je sada produljila važenje zakona na 
daljnje tri godine.“ Saborska perioda 1884.—87. svršila je izglasanjem zakonske 
osnove o srpskoj crkveno-školskoj autonomiji i upotrebi ćirilice, i to uz kršenje 
hrvatske autonomije jer je nadzor morao biti prepušten ministru predsjedniku 
umjesto banu.“ | 


Spomenuti represivni zakoni pokazuju da Khuen djeluje isključivo u skla- 
đu s nastojanjima mađarske vlade da hrvatsku autonomiju u praksi svede na puku 
formu. No pravi značaj toga režima najbolje se vidi u ishodu pregovora Hrvat- 
skoga i Mađarskoga kraljevinskoga odbora o povredama Nagodbe. Vidjeli smo 
da je adresa vladine stranke na početku saborskoga zasjedanja 1884.—87. molila 
saziv kraljevinskih odbora. Vladar je “blagonaklono" primio saborsku deputaci- 
ju koja mu je predala tu adresu u nadi da će hrvatsko-slavonski sabor i dalje 
“loyalnim načinom? djelovati u skladu s temeljnim zakonom na dobrobit njego- 
vih “ljubljenih" kraljevina Hrvatske i Slavonije. Svojim reskriptom odobrio je 
spomenutu molbu da se sazovu kraljevinski odbori zbog “pomutnje“" koja je nas- 
tala. Ne kaže, dakako, da je riječ o povredama Nagodbe jer je Tiszina vlada tvr- 
dila da one ne postoje. U Hrvatskom saboru je 30. prosinca 1884. izabrano dva- 
naest članova za Hrvatski kraljevinski odbor, razumije se samo iz Khuenove ve- 
ćine, jer su pripadnici Neodvisne narodne stranke odbili da se dadu birati, i to sa 
svega 49 od mogućih 110 glasova. Većina nije dala tom odboru nikakve upute 
nego je prepustila njegovim članovima da po svom nahođenju formuliraju značaj 
“pomutnje" spomenute u kraljevu reskriptu.“ Nije dakle bilo nikakve nade da će 
se izmijeniti način primjene Nagodbe, pogotovo zato što je u Ugarskom saboru 
postojala snažna opozicija koja je željela spriječiti saziv kraljevinskih odbora i 
odlučivati o sudbini Hrvatske isključivo u Ugarskome saboru. 

Valja spomenuti da su se prije toga u Hrvatskom saboru izabrani zastup- 
nici za Ugarski sabor (samo članovi Khuenove stranke) pojavili u Pešti. Predsjed- 
nik stranke Ljudevit Vukotinović održao je pred Tiszom govor u kojem ističe da 
su “zdravi nazori" Narodne stranke o održanju Nagodbe pobijedili na izborima 
te moli ministra predsjednika da vodi gospodarsku politiku i na korist Hrvatske. 


20 
Isto, 21. i 24. III. 1887. 


DI 
Isto, 26. III. 1887. 


22 
Vidi str. 585 


23 
HS, 1884.—87., 29.—30. XII. 1884. 

Tisza odgovara da najprije očekuje veće jamstvo da se Hrvatska 1 Slavonija čvr- 
sto drži unije, a onda će pokazati veću “predusretljivost", pa će podupirati sve že- 
lje Hrvatske 1 Slavonije koje su u skladu s interesima cjelokupne države ugarske 
krune. Takve izjave uvijek je davao i Khuen. I on je u otporu Nagodbi nalazio iz- 
like za katastrofalno gospodarsko stanje 1 davao obećanja da će se ono promije- 
niti kada više ne bude opozicije protiv njegove vladavine.“ 


U proračunskoj debati u Ugarskome saboru zastupnici mađarskih opozicij- 
skih stranaka žestoko su napali Tiszu kao krivca za slabljenje mađarske državne 
ideje u korist “pokrajine" Hrvatske i Slavonije. Valja spomenuti da ti zastupnici 
kao ni mađarska javnost nisu uopće znali kako glasi tekst nagodbenoga zakona 
niti ih je to zanimalo. U kritici mađarske opozicije i Khuenova je stranka loše 
prošla jer su joj predbacivali neiskrenost. Bila je prije svega omražena zato jer su 
zastupnici Hrvatske i Slavonije uvijek morali glasovati za prijedloge vladajuće Li- 
beralne stranke. U protivnom bi morali očekivati teške posljedice Tiszine reakci- 
je. Zato se Đuro Đurković u Ugarskom saboru izjasnio za Liberalnu stranku i od- 
bio je neugodnu debatu, koja je pokazala razne nazore o Nagodbi, izjavom da o 
tome mogu raspravljati samo kraljevinski odbori. Režimske su zastupnike također 
optuživali da preblago postupaju sa “starčevićancima". Tisza je odgovorio na kri- 
tike da neće ništa rješavati bez privole Ugarskoga sabora i izrazio je radost što zas- 
tupnici Hrvatske i Slavonije ističu svoju privrženost jedinstvu “ugarske krune pa 
osuđuje mađarsku ljevicu što ih napada. No ponovno izjavljuje da će, bude li pot- 
rebno, upotrijebiti u Hrvatskoj drastične mjere za održanje Nagodbe.“ 


Tvrdnjama mađarske opozicije odgovorio je u Gornjoj kući Ugarskoga sa- 
bora Jovan Živković. S obzirom na to da su neki govornici u Ugarskom saboru 
pokazali da nemaju pojma o odredbama Nagodbe i da zovu Hrvatsku i Slavoni- 
ju “pokrajinom", on je tim neznalicama objasnio da tamošnji otpor proizlazi iz 
činjenice što se Ugarska ne drži Nagodbe, pa se misli da će je još suziti. Nabro- 
jio je najvažnije povrede Nagodbe, a veliku je pažnju obratio željezničkoj tarifal- 
noj politici mađarske vlade na štetu Hrvatske, zbog koje se ne mogu osnivati po- 
duzeća. Nastavak tog sustava kršenja Nagodbe vodi prema nemogućnosti održa- 
nja ustavne vlade i sloma Narodne stranke. Tisza je odgovorio da će uskoro dati 
prijedlog da se izabere Mađarski kraljevinski dobor i odbio je sve Živkovićeve 
navode kao neopravdane. Kako primjećuje Pozor, bilo je to prvi put da je Narod- 
na stranka “gore" progovorila, tj. u opozicijskom duhu.“ 


24 

Pozor, 25.—26. XI. 1884. Predstavnici zastupnika Hrvatske i Slavonije na Ugarskome saboru 
“poklonili" su se i drugim ministrima, prije svega ministru financija Gyuli Szap4ryju i prepo- 
ručili svoju zemlju njegovoj “zaštiti pri sprečavanju “veksacija' kod ubiranja poreza. 

25 

Pozor, 10.111. XII. 1884. 

26 

Pozor, 17. H. 1885. Hrvatski zastupnici u Ugarskome saboru nisu znali mađarski. Mogli su se, 

Pripreme za izbor Mađarskoga kraljevinskoga odbora odrazile su se 1 u 
žestokoj hajci protiv Hrvatske. Tako Pester Lloyd vidi tamo crnu (Strossmayero- 
vu) i “socijalnu (socijalističku, M. G.) internacij onalu' Stranke prava. Stros- 
smayer prenosi panslavističke ideje na crkveno polje (tj. težnjom za sjedinjenjem 
Crkava) i želi prevariti Hrvate za njihovu narodnost koja im je zajamčena jedino 
unutar krune Sv. Stjepana. List ponavlja već dobro poznate optužbe protiv Stran- 
ke prava kao socijalističke struje revolucionarnoga značaja, koja utječe na najsi- 
romašnije, nepismeno “pučanstvo ladanjsko". Tvrdi da su pravaši 1883. huškali 
narod, ali se nisu postavili na njegovo čelo nego su ga kukavički ostavili na cje- 
dilu da bi sačuvali svoju kožu. Pretpostavlja da Slobodu subvencionira socij alis- 
tička Internacionala i ruska slavenofilska struja Ivana S. Aksakova. Tvrdi da so- 
cijalističke i Starčevićeve spise šire putnici i trgovački agenti te prodaju slike 
obaju Starčevića na čašama i posudama. Pester Lloyd upozorava da je Stranka 
prava opasnost za sav “posjedujući stalež" koji bi bio zahvalan Khuenu da ga os- 


lobodi te “pošasti?.“ 


Nakon ogorčene rasprave, većina je Ugarskoga sabora naposljetku primi- 
la prijedlog vlade da izabere Kraljevinski odbor. Pri tome su karakteristični zah- 
tjevi opozicije da zastupnici Hrvatske i Slavonije iznesu svoje tegobe u Ugar- 
skom parlamentu koji jedino ima pravo rješavati ta pitanja. Onemogućavanje 
institucije kraljevinskih odbora potpuno bi dokrajčilo i ostatke hrvatske autono- 
mije.“ Tisza i opozicija se, razumije se, slažu da se ne smije prihvatiti niti jedan 
zahtjev Hrvatskoga kraljevinskoga odbora u vezi s kršenjem Nagodbe. Njihov sa- 
ziv samo je pokušaj razmjernoga umirenja hrvatske javnosti uz čvrstu odluku da 
se ništa neće promijeniti. U međuvremenu ne prestaju napadi s mađarske strane. 
Ponovno se javlja neizbježni “povjesničar? Frigyes Pesty sa svojim tezama da s 
prostorom među Kupom, Savom i Dravom treba postupati kao s mađarskim žu- 
panijama i da je Nagodba 1868. izdaja tadašnjega mađarskoga vodstva.“ 


Prije nego što se izvještaj Hrvatskoga kraljevinskoga odbora o rezultati- 
ma pregovora našao pred Hrvatskim saborom, mađarski su listovi objavili re- 


prema Nagodbi, poslužiti i hrvatskim jezikom ali bi to bilo besmisleno jer ih ne bi nitko razu- 
mio, a mađarski bi se zastupnici vjerojatno bunili. Jedino su srpski zastupnici iz Slavonije zna- 
li mađarski. Živković je govorio u opozicijskom duhu jer je već bio u dodiru s grupom grofo- 
va Draškovića koja se uskoro organizirala kao stranka. 

27 

Pozor, 18. HI. 1885. 

28 

Pozor, 20. i 26. NI. 1887. 


29 

Članak je objavljen u glasilu Mađarske akademije Ungarische Revue. U odgovoru, koji je vje- 
rojatno sastavio Rački, Pozor (14. VII. 1885.) pod naslovom “Nova buncanja Fridrika Pestyja" 
citira, uz ostalo, ovaj karakteristični pasus: “Wir leben in einem Dualismus nicht nur mit Oster- 
reich, sondern auch mit einer Parvenu Provinz, deren polizeiwidriger Name Croatien 1st. 
KORS III, 168. 

nuncij, tj. odgovor Mađarskoga kraljevinskoga odbora od 16. listopada 1886., 
koji odbija redom sve ionako “čedne" prijedloge Hrvatskoga kraljevinskoga od- 
bora za saniranje Nagodbe. Tada je Marijan Derenčin predložio odgodu raspra- 
ve o budžetu za 1887. dok vlada, odgovorna Saboru, ne izloži svoj stav prema 
tome renunciju, tj. prema u njemu izraženom shvaćanju mađarske vlade. Tim se 
prijedlogom nove velikaške grupe “Središnje stranke" i Neodvisne narodne 
stranke htjelo primorati Khuena da se izjasni smatra li se obveznim da kao ban 
postupa prema nezakonitim izjavama renuncija, sastavljenim na temelju “ma- 
darske državne ideje" u potpunoj opreci s prijedlozima u hrvatskom nunciju 
koje su izradili pripadnici njegove vlastite stranke. Ona mu je u Saboru izglasa- 
la diktatorske ovlasti iako se nakon renuncija može pretpostaviti da ban ne prih- 
vaća njezino tumačenje Nagodbe. S obzirom na Khuenove izjave da se drži 
osamnacstogodišnje nagodbene prakse, tj. razdoblja prožetoga povredama Na- 
godbe, opozicijski su govornici tvrdili da se uopće ne zna što je u Hrvatskoj za- 
kon: tumačenje predstavnika većine u Hrvatskome kraljevinskom odboru ili 
provedba Nagodbe prema interesima mađarske vlade, odnosno tumačenju Ma- 
đarskoga kraljevinskoga odbora. Ako Khuen ne izjavi kako shvaća temeljni za- 
kon zemlje, onda ne može biti niti govora o ustavnoj vladi, a postaje očigledno 
da se on drži isključivo mađarske interpretacije i provedbe Nagodbe, što nije bio 
slučaj s njegovim prethodnicima Mažuranićem i Pejačevićem. Razumije se da se 
Khuen nije htio izjasniti nego je samo žestoko prijetio opoziciji. Usput se poh- 
valio da on sam ima snažnu ustavnu svijest koju Hrvatska i Slavonija zahvalju- 
je svojoj zajednici — s Ugarskom!" 

Erazmo Barčić je u svom govoru o “kozačkom kopitu" u ime Stranke 
prava otklonio prijedlog da se glavar zemlje izjasni kako shvaća nagodbeni za- 
kon s istim argumentom kao većina, tj. da Kraljevinski odbor nije vezan odlu- 
kama Sabora i da bi izjava vlade prije svršetka pregovora mogla prejudicirati 
konačnome rješenju. Zato je Khuen rekao da u tom pitanju potpuno prihvaća 
Barčićevo mišljenje.“ Većina je, naravno, otklonila prijedlog da se Khuen izjas- 
ni kako shvaća Nagodbu i time je iskazala namjeru da ga i dalje slijedi iako je 
znala da zastupa dijametralno suprotno mišljenje od Hrvatskoga kraljevinsko- 
ga odbora. Kada je naposljetku izvještaj Hrvatskoga kraljevinskoga odbora o 
neuspjehu pregovora bio pred Saborom sa zahtjevom da se odobri, Barčić jeu 
ime Stranke prava predložio da se preko njega prijeđe na dnevni red. U Starče- 
vićevu je duhu “negacije" rekao da Nagodba po postanku i provedbi ima obi- 
lježje “radikalne ništetnosti" jer uzima kraljevinama Hrvatskoj, Slavoniji i Dal- 
maciji najnužnije uvjete za opstanak, a “Ugarski" kraljevinski odbor dokazuje 


30 
HS, 1884.—87., 7., 10., 11., 13. XII. 1886. 


31 
Isto, 9. XII. 1886. 

da se Tiszina vlada i ubuduće ne kani držati Nagodbe. Zato niti Hrvatska nije 
na to obvezna.“ 


| Predsjednik Središnje stranke grof Ivan Drašković zadovoljan je s hrvat- 
skim nuncijem ali ponovno pita bana koje je njegovo načelno gledište u vezi s ob- 
ranom hrvatskoga državnoga prava u tom izvještaju. U ime Neodvisne narodne 
stranke Šime Mazzura ističe da režimski bezuvjetni privrženici Nagodbe u Hr- 
vatskomu kraljevinskom odboru priznaju da se ona provodi u suprotnosti s nje- 
zinim temeljnim načelima. Toga će se Tiszina vlada i ubuduće držati, a većina i 
Khuenova vlada i dalje će ju podupirati iako ona odbija i najskromnije zahtjeve 
za saniranje nagodbenih povreda koje predlaže ta ista većina. Zato opozicija iz- 
lazi iz sabornice, a Khuenova većina prima izvještaj i prijedlog Hrvatskoga kra- 
ljevinskoga odbora bez otpora. U komentaru tom izvještaju predstavnici Kralje- 
vinskoga odbora ističu njegova tri bitna sastavna dijela: načelo nerazdružive dr- 
žavne zajednice u kojoj kraljevine Hrvatska, Slavonija i Dalmacija imaju nepo- 
recivo pravo na političku i narodnu individualnost, primjere nezakonitoga provo- 
đenja Nagodbe i nužnost poboljšanja materijalnoga položaja Hrvatske. Osnovni 
uzrok što nije došlo do sporazuma jest različita interpretacija hrvatskoga službe- 
nog jezika prema Nagodbi. No ta izjava ne odgovara zbilji jer Hrvatski kraljevin- 
ski odbor smatra da Hrvatska ima državnu individualnost dok Mađarski kralje- 
vinski odbor interpretira nagodbenu “pokrajinsku autonomiju kao neznatno 
proširenje samouprave koju uživaju mađarske županije, dakle ne vidi njezine 
temelje u dvostranom ugovoru. Većina prihvaća izjavu da žali što pregovori nisu 
uspjeli, ističe da je Nagodba dvostrani ugovor koji se ne može jednostrano mije- 
njati i da će Hrvatski sabor i ubuduće čuvati prava utemeljena na Nagodbi. No 
problem je u tome što ministar predsjednik Tisza i Khuen ta prava ne priznaju.“ 


Prvi nuncij Hrvatskoga kraljevinskog odbora od 28. ožujka 1886. upozo- 
rava najprije da su događaji 1883., posebno uvođenje komesarijata, izazvali uv- 
jerenje da Nagodba ne pruža jamstvo za ustavnost u smislu tumačenja odnosa 
Hrvatske i Ugarske kao državne zajednice, odnosno političke individualnosti kra- 
ljevine Hrvatske i Slavonije.“ I sam prikaz povreda Nagodbe u hrvatskome nun- 


32 
Isto, 16. III. 1887. 


33 
Isto 


34 

Spisi Kraljevinskoga odbora nalaze se u Hrvatskom državnom arhivu, u fondu Hrvatsko-sla- 
vonskoga ministarstva, sv.98/ 612-7. Jedan primjerak tiskanoga izvještaja za Hrvatski sabor 
nalazi se u Nacionalnoj i sveučilišnoj knjižnici pod signaturom II-13.255 s naslovom: Odgo- 
vor kraljevinskog hrv.-slav, odbora u vezi s nagodbenim zakonom i državnopravnim položajem 
koji je Dalmaciji, Hrvatskoj i Slavoniji zajamčen 1868. godine. Naslov ne odgovara sadržaju 
jer se ovdje nalaze relevantni dokumenti obaju kraljevinskih odbora. Pozor je objavio glavne 
pasuse tih izvještaja. 

ciju u opreci je sa stavovima mađarske vlade i Sabora da isključivo oni imaju pra- 
vo raspravljati i odlučivati o značaju Nagodbe i njezinu provođenju. Zato se os- 
novne točke za saniranje Nagodbe u hrvatskome nunciju odnose na potrebu da 
zajednička vlada djeluje sporazumno s autonomnom vladom, da se poslovi sre- 
dišnjih oblasti koji se tiču Hrvatske obavljaju putem hrvatsko-slavonskih odsje- 
ka u ministarstvima (postojale su samo prevodne pisarne), da Hrvatska bude zas- 
tupana u računarskome dvoru i upravnom financijskom sudištu (vidjeli smo da 
hrvatski ustavni činitelji nisu imali uvida u nastanak računa i obračuna autonom- 
ne “tangente"), da se ne proglašavaju kao zajednički oni zakoni koji pripadaju au- 
tonomnom sektoru, da zajednički zakoni svojom formom izražavaju karakter 
ugarsko-hrvatske državne zajednice. Ističući da je pitanje hrvatskoga “službenog 
i državnog" jezika bitan životni interes kraljevina Hrvatske, Slavonije i Dalmaci- 
je, jer se one samo njime mogu održati kao politički narod i kao narod uopće, i 
da postupak zajedničkih oblasti u tom pogledu izaziva “zebnju? 1 “protivštinu", 
nuncij upozorava kako se zajedničke oblasti služe u Hrvatskoj mađarskim jezi- 
kom i potiskuju hrvatski jezik. Zato, uz ostalo, želi da na grbovima zajedničkih 
ureda bude samo hrvatski natpis. Nuncij zahtijeva da se kraljevska rješenja pred- 
stavki hrvatske vlade ne šalju hrvatsko-slavonskom ministru koji samo obavješ- 
tava vladu o tome, tj. ne dostavlja joj spise, želi da mađarska vlada ne mijenja za- 
kone ili uredbe bez obzira na Nagodbu, da se drugačije uredi poslovanje s hrvat- 
skim državnim dobrima, da se zajednički uredi ne financiraju iz kvote od 45% 
prihoda namijenjenih autonomnim poslovima, da se općine odterete od nepos- 
rednih poslova za državne poreze 1 uopće da se uprava financija uskladi s Nagod- 
bom. Hrvatski se nuncij žali na golemi nerazmjer između investicija u Ugarskoj 
1 Hrvatskoj, na rast poreza 1 “pauperizam' jer ratar, obrtnik i prometnik nazadu- 
ju. U nagodbenom zakonu materijalni su interesi Hrvatske povjereni zajedničkoj 
vladi koja bi trebala jednako postupati prema jednome 1 drugome političkome na- 
rodu. Nabrojivši zatim zaostajanje Hrvatske u izgradnji željezničkih pruga, brige 
za luke 1 čišćenje rijeka, nuncij se posebno žali na željezničke tarife jer je prije- 
voz iz Ugarske na Rijeku jeftiniji nego iz Zagreba ili Karlovca. Hrvatski nuncij 
želi da se glavnome gradu Zagrebu, koji nakon Budimpešte zaslužuje više po- 
godnosti od drugih gradova Ugarske, obrati posebna pažnja. 


Mađarski se renuncij najprije poziva na Ugarski sabor koji je, doduše, 
prihvatio pregovore kraljevinskih odbora ali odlučno zastupa mišljenje da povre- 
de Nagodbe ne postoje. Priznaje samo eventualne nesporazume u nekim nuz- 
grednim pitanjima njezine provedbe koja se mogu riješiti upravnim putem. Pre- 
govori su prihvaćeni samo zato da bi Ugarski kraljevinski odbor mogao sasluša- 
ti pitanja koja uznemiruju hrvatsku stranu. Osnovna je tendencija toga renuncija 
da odreče svako pravo predstavnicima hrvatske autonomije da bdiju nad provo- 
denjem Nagodbe od strane mađarske vlade, koja je odgovorna samo Ugarskome, 
a ne Hrvatskome, saboru. Zato mađarska strana odlučno poriče ugovornu narav 

državnopravnoga odnosa između Ugarske i Hrvatske (kada bi ju priznala ne bi 
bilo moguće da jedna strana provodi ugovor kako joj se svidi, bez obzira na pros- 
vjede druge strane). Ban dakle nije odgovoran za provedbu Nagodbe, tj. to pita- 
nje uopće nije u njegovoj kompetenciji. Naime, ministar predsjednik može pos- 
tupati sporazumno s autonomnom vladom samo ako to želi, ali Hrvatska ga mora 
u svemu podupirati i bezuvjetno izvršavati sve naloge zajedničkih oblasti. Re- 
nuncij odriče Nagodbi ugovorni značaj i zato jer za Hrvatsku i Slavoniju, izvan 
njezine autonomije u okviru koje je ona politički narod, vrijede obziri kao za “ma 
koji dio (podcrtala M. G.) krune Sv. Stjepana". Renuncij zatim odbacuje prijed- 
log o aktiviranju hrvatsko-slavonskih odsjeka u ministarstvima jer se ministri ne 
savjetuju s podređenim organima, a za hrvatsko-slavonske interese brine se po- 
sebni ministar (no on je član mađarske vlade i odgovoran je samo Ugarskome sa- 
boru). Taj renuncij dakle potvrđuje neprekidna upozoravanja hrvatske opozicije 
da ban nije odgovoran za provedbu Nagodbe, dakle niti za hrvatsku autonomiju, 
i da je samo činovnik koji izvršava naloge ministra predsjednika, a ovaj provodi 
Nagodbu kao da je riječ o pokrajinskoj autonomiji. 

U skladu s takvim viđenjem hrvatske autonomije renuncij odbija sve zah- | 
tjeve s hrvatske strane. Pri tome priznaje da je prema Nagodbi hrvatski jezik služ- 
beni jezik zajedničkih oblasti u Hrvatskoj, ali da to ne znači da je uz hrvatski je- 
zik isključena službena upotreba mađarskoga jezika! Ugarski državni sabor ne 
može dopustiti da bi “ma u kojem dielu obsega ugarske krune" mađarski jezik 
bio zabranjen. Statističkim podacima renuncij želi pokazati da Hrvatska u izda- 
cima za ceste, rijeke, gradnju željezničkih pruga, za pošte 1 telegrafe neznatno 
zaostaje iza Ugarske i da je zato neopravdana žalba da ona ne sudjeluje u inves- 
ticijama. Jednako tako odbija tvrdnje da je prije svega Budimpešta pri izvozu 
robe na Rijeku povlaštena željezničkim tarifama prema hrvatskim gradovima. 
Statistike su dobrano frizirane. Tako su u statistiku izgradnje pruga uvrštene i one 
koje se financiraju iz krajiške zaklade a ne iz državnoga budžeta, a kod tarifa nije 
navedena razlika udaljenosti Budimpešte i hrvatskih gradova prema Rijeci u ki- 
lometrima koja jedino može pokazati tarifalnu diskriminaciju. Što se tiče grada 
Zagreba i materijalnoga pitanja uopće, izvještaj priznaje da nije u svemu zadovo- 
ljen interes Hrvatske i Slavonije ali ne zbog pomanjkanja volje Ugarskoga držav- 
noga sabora ili zbog nedovoljnoga obzira prema važnosti kraljevina Hrvatske i 
Slavonije, nego zbog teškoga financijskoga stanja kraljevine Ugarske. No nasto- 
jat će se da se svaki “opravdani' zahtjev kraljevina Hrvatske i Slavonije zadovo- 
lji. (Koji je zahtjev “opravdan'', odlučivat će dakako isključivo mađarska strana.) 
Naposljetku, renuncij predlaže usmeno savjetovanje, vjerojatno pretpostavlja da 
će članovi Hrvatskoga kraljevinskoga odbora u svemu popustiti. 


U svom odgovoru Hrvatski kraljevinski odbor još jednom upozorava na 
načelne razlike između mađarskoga shvaćanja da su kraljevine Hrvatska 1 Slavo- 
nija samo jedan od dijelova Ugarske i hrvatske interpretacije da državnopravni 


323 


IZVORNO PRAVAŠTVO 


odnos među njima nije, doduše, identičan s onim Austrije i Ugarske ali je ipak 
paritet svoje vrste. Nuncij odbija mađarsku interpretaciju da je mađarska vlada 
odgovorna samo zajedničkome saboru, a autonomna ju vlada mora uvijek i u sve- 
mu slušati, i zahtijeva određenu suradnju obiju vlada koja odgovara značaju Na- 
godbe. Inzistira na tome da zakon određuje hrvatski službeni jezik za oblasti za- 
jedničke vlade u Hrvatskoj i odbija mađarsku interpretaciju da se mora upotreb- 
ljavati i mađarski službeni jezik. “Na toj nizbrdici nitko nebi mogao znati, gdje 
je prestanak i svršetak, pa uprav zato nuždno je i neobhodno, da se spomenute 
zakonske osnove čisto i strogo izvadjaju.? To ne vrijedi samo za pitanje hrvatsko- 
ga službenoga jezika nego i za druge ustanove Nagodbe. 


Kraljevinski se odbori dakle nisu sporazumjeli, a većina Hrvatskoga sabo- 
ra primila je izvještaj svoga kraljevinskoga odbora o tome neuspjehu, a to znači 
da se Khuenova stranka protivi stavovima mađarske vlade koje on sam mora bes- 
pogovorno slijediti. Zato Derenčin kaže da se većina sramoti jer podupire bana 
koji se s njome ne slaže. Predstojnik Odjela za unutrašnje poslove Danilo Stan- 
ković nasuprot tome tvrdi da neuspjeh pregovora kraljevinskih odbora ne znači 
pogoršanje položaja zemlje, jer su se razbistrili pojmovi, a neki su nesporazumi 
uklonjeni. On se trudi dokazati da ban i Narodna stranka zapravo i ne zastupaju 
različita mišljenja. Uostalom, odnos bana i njegove stranke tiče se samo njih! 


Odgovarajući na pitanja opozicije zašto Narodna stranka podupire vladu 
koja se ne poistovjećuje s njezinim stavovima, Khuen je nastojao prikazati bitne 
suprotnosti između sebe i režimske stranke kao normalnu pojavu. Kaže kako je 
već na početku pregovora izjavio da se s mogućim zaključkom Hrvatskoga kralje- 
vinskoga odbora neće složiti i tvrdi, štoviše, da je riječ o dobro shvaćenu položa- 
ju bana. Žali neuspjeh pregovora i izjavljuje da se on i njegova stranka drže zako- 
na i da ih ta nit veže. Khuen ne kaže kako je to moguće kada s jedne strane nje- 
gova većina, a s druge strane mađarska vlada i on sam, taj zakon tumače sasvim 
drugačije. On jedino napominje da je Narodna stranka dobro primila njegovo dr- 
žanje i da nipošto nije riječ o abnormalnom stanju. Mazzura je primijetio da 
Khuen ne može odobriti izvještaj Hrvatskoga kraljevinskoga odbora jer bi mu kao 
banu “odzvonilo". No Khuen je još jednom jasno izložio svoje shvaćanje o ban- 
skome položaju. Rekao je da ne može prihvatiti “jednostrane stavove? Kraljevin- 
skoga odbora ali to nije razlog da mu ovaj kao banu ne vjeruje (ne kaže nisu li 
onda i mađarski stavovi “jednostrani"). Uostalom, u izvještaju ima i misli koje on 
odobrava. “Perhorescira" jednostranačko gledište (tj. ono svoje Narodne stranke) 
jer mora spriječiti sukob Ugarske i Hrvatske. A zatim, uz pljesak većine, kaže ono 
što je bitno za njegovu vladavinu, da naime ban ne može zastupati samo interese 
Hrvatske nego i državni interes. Prema (ugarskoj) Pragmatičkoj sankciji Ugarska 
i Hrvatska su jedna državna zajednica i time je određen položaj bana. Zastupnici 
većine prihvatili su izvještaj svoga kraljevinskoga odbora i pokazali da oni ostaju 
Khuenova stranka bez obzira na to što on zapravo mora zastupati njima suprotno 

mišljenje Mađarskoga kraljevinskoga odbora. Tom situacijom nestali su i posljed- 
nji elementi ustavnosti. Narodna je stranka potpuno izgubila značaj političke 
stranke s određenim programom i pokazala se kao interesna grupa bezuvjetno ve- 
zana uz Khuena, što god uradio on ili ministar predsjednik.? 


“Lojalna" adresa 


Kada je Khuen nakon udarca nogom pojačao svoj pritisak na opoziciju, 
suradnja Stranke prava, Neodvisne narodne stranke i Stranke saborskoga središ- 
ta bila je tijekom 1886. stalno na dnevnome redu iako se Starčević tome ogorče- 
no protivio. Rašireno je uvjerenje da je takva suradnja neophodna prije svega 
zbog budućih “fatalnih" izbora kako bi se ublažilo Khuenovo nasilje koji će po- 
kušati da opozicija ne bi “ni pisnula?.' Uz to je postojala nada da bi grof Ivan 
Drašković mogao postati ban te osigurati poštovanje nagodbenoga zakona za raz- 
liku od Khuena koji se drži protunagodbene politike mađarske vlade. Očekivanje 
da bi kralj možda odobrio vlast lojalne hrvatske aristokracije nije bilo sasvim ne- 
realno jer su dvor i vrhovi Monarhije imali umnogome interese oprečne od onih 
mađarskoga plemstva i bogatoga građanstva koje je zastupao Tisza.“ 


Prvaci Središta žele da im pristupi Neodvisna narodna stranka uz uvjet da 
napusti svoj program proširenja autonomije. Među neodvišnjacima, koji su se 
stalno kolebali između nagodbene i protunagodbene politike, pojavile su se dvi- 
je struje: jedna koja pristaje na fuziju i druga koja se ne želi vratiti na nagodbe- 
ni program. Strossmayer kaže da je nemoguće potaknuti mađarsku vladu da se 
drži nagodbe. Misli da je Neodvisna narodna stranka zapravo mnogo bliža Stran- 
ci prava nego Središtu. On bi se složio s Ivanom Draškovićem kada bi ovaj na- 
pustio Nagodbu i radio za trijalizam “koji bi bio po momu čvrstomu uvjerenju 
početak pravoga spasa Monarkiji, a zalog ujedno viečite slave dynastiji? (podcr- 
tao Strossmayer). Kada bi to dinastija htjela, on bi upotrijebio svoje posljednje 
sile za uspjeh trijalizma.* No od kralja se doista nije moglo očekivati da izvrgne 
Monarhiju reorganizaciji pa se nije ispunila Strossmayerova želja da ponovno 

HS, 1884.—87., 19.,21.,22., 24. NI. 1887. 

1 

KORS III, Strossmayer Račkome, 5. III. 1886., 207 

2 

Kao organizirana grupa, Središte se pojavljuje na političkom poprištu upravo 1886. nakon 
teškoga sukoba austrijskih i mađarskih vladajućih činitelja u povodu nekih incidenata u vezi 
s vojskom. Ne može se isključiti da su Draškovići dobili mig iz krugova oko carske dvorske 
kancelarije. 

3 

SO Strossmayer Amrušu, 8. II. 1887. 

zaigra važnu političku ulogu. Iz brojnih njegovih izjava jasno se vidi njegovo uv- 
jerenje da bi pravaši primili trijalistički program kada bi se mogli osloboditi ut- 
jecaja Ante Starčevića. On i ne sluti da će nekoliko godina poslije i Starčević pot- 
pisati neku vrst trijalističkoga programa! 


U ovom trenutku pravaši s negodovanjem dočekuju novu nagodbenu stru- 
ju, ani Draškovići ne žele imati posla s “veleizdajnicima"'. Srpski opozicijski list 
Srbobran, naprotiv, pozdravlja Centrum kojemu se, uz Živkovića, pridružuju još 
neki srpski predstavnici. Glavna zapreka za koaliciju opozicije bila je dakle 
Stranka prava koja se stalno kolebala u pogledu suradnje s Neodvisnom narod- 
nom strankom, sklonom da napusti Nagodbu. Kako da sada prihvati sporazum s 
dvije izrazito nagodbene grupe! Naime, i nova Srpska samostalna stranka, koju 
pokušavaju staviti na noge Bogdan Medaković i Srbobran, stoji na programu re- 
vizije Nagodbe. Čini se da ovo stanje ponovno izaziva razmirice i proturječne 
zaključke u pravaškome vodstvu.“ 


Obzor je već na početku 1886. pozivao na koaliciju triju opozicijskih stra- 
naka i upozoravao Stranku prava da ne čeka na vanjske događaje nego da uz dr- 
žavnopravnu politiku iscrpi sva parlamentarna sredstva koja mogu opoziciju bar 
djelomično približiti cilju. To nije “petljanija", kako kažu pravaši.“ “Grofovska? 
stranka baš nije imala simpatija za Stranku prava. Njezino glasilo Agramer Tag- 
blatt osudilo je patriote koji u Saboru izvode žalosne prizore i grde vladu i Ma- 
dare, ali kada treba viribus unitis odvratiti pogibelj od Hrvatske, ostaju kod nega- 
cije, kod “fantastičke i maglovite politike budućnosti". List ne želi natjecanje u 
tome tko će više htjeti, nego u čuvanju onoga što postoji, tj. nagodbenoga zako- 
na kojega se mađarska vlada ne drži.“ 


Može se pretpostaviti da su velikaši zamjerali Starčeviću pogotovo njego- 
vu negativnu ocjenu feudalizma kao nemoralnoga sustava, a i činjenicu da su pra- 
vaši (posebno D. Starčević) u vezi sa suprotnim interesima bivših feudalaca i biv- 
ših kmetova uvijek podržavali seljaštvo. 


Često su se čule i vijesti koje su nalikovale Khuenovoj blagoj izjavi prije 
“veleizdajničke" adrese i Frankovu pozivu Stranci prava da prijeđe na nagodbe- 
ni temelj. Tako je režimski tisak psovao Stranku prava kao antidinastičnu stranku 
"prevrata" te “bezkućnika i anarkista" koja “nije prosta od socijalističih težnja", 


4 

Prema dopisima iz novosadske Zastave, klub Stranke prava zaključio je suradnju sa Srbima, 
ali je nakon osam dana poništio svoj zaključak. Zastava, 28. XI., (10. XII.) 1886.; 16. (28.) I. 
1887. 


5 

Obzor, 25. I. i 6. II. 1886. 

6 

Obzor, 4. II. 1886. (prijevod iz Agramer Tagblatta). Dr. Stjepan Pliverić, koji je u tom listu 
objavio niz državnopravnih članaka, ogradio se ne samo od pravaša nego i od neodvišnjaka. 
Obzor, 24. IV. 1886. 

dao je do znanja da bi suradnja s njome bila moguća. Obzor je tada polemizirao 
s Hrvatskom, zapravo sa shvaćanjima Ante Starčevića. List je upozorio kako se 
pravaška glasila nisu protivila Levinu Rauchu nego opoziciji i Austriji, da je Ante 
Starčević tada htio prvo likvidirati “Slavosrbe", tj. tadašnju opoziciju, a onda tek 
mađarsku stranu. No sušačka Sloboda nije se više držala takve politike jer je pi- 
sala protiv Mađara, koje je Starčević do tada štedio, ali i protiv “Slavosrba" i 
Austrije. Stranka prava se zamjerila Mađarima i zato što se najednom prikazala 
“u čisto slavenskoj fizionomiji? i bacala poljupce Rusiji. Obzor na taj način upo- 
zorava Stranku prava da se nakon pojave Slobode više ne može vratiti na stara na- 
čela, tj. da djeluje u interesu režima, i da joj ne preostaje drugo nego surađivati s 
Neodvisnom narodnom strankom. Hrvatska je odgovorila da nema govora o su- 
radnji s vladajućom strankom ali je odbila i Obzorovu ponudu za suradnju izja- 
vom u Starčevićevu duhu da ne vidi razlike između Narodne stranke i Neodvis- 
ne narodne stranke. No Obzor odgovara da Hrvatska nije uvijek tumač nazora ci- 
jele Stranke prava jer mnogi njezini privrženici dijele mišljenje o nužnosti da se 
opozicija složi. “Navješćivanje velikih nepobitnih istina" se “nemože označiti 
političkim radom" u zemlji gdje ipak postoje neke ograničene političke slobode. 

Starčević je neuspješno pokušao spriječiti suradnju opozicije grubim napa- 
dom na Središte a i na “Slavoserbe" Neodvisne narodne stranke. S pravom je izja- 
vio da je nagodbeni program neizvediv jer se može raditi samo ono što dopušta ma- 
darski gospodar. To su u ovih osamnaest godina spoznali svi oni “kojim nije do ob- 
senjivanja ni do nečiste sebičnosti". Pisao je da se “Slavoserbi" nazivaju neodvis- 
nima kada nisu na koritu. Ponovno se poslužio svojim psovačkim rječnikom. “Tko 
nezna da slavoserbska pasmina ima posebne moždjane, da blatna sebičnost ove ili 
one struke zaslepljuje ljude, i da Beč i učenica mu Pešta najviše računaju na pripu- 
ze...", taj ne može shvatiti kako je Središte moglo objaviti (nagodbeni) program sa 

“sablaznim" izrazima “proti nesmutjenu razumu 1 proti serdcu neotrovanu“. 


Neposredno nakon ovoga Starčevićeva pokušaja da spriječi suradnju opozi- 
cije, počeli su pregovori između kluba Stranke prava, “osim staroga", i Neodvisne 
narodne stranke o zajedničkom postupku na predstojećim izborima, a njima bi se 
pridružili i “neodvisni Srbi". Nije bilo moguće postići trajniji sporazum stranaka, 


7 

Obzor, 12., 16., 18. VI. 1886. 
8 

Hrvatska, 2. XI. 1886. 

9 


KORS III, Rački Strossmayeru 27. XI. 1886. Rački misli da će Hrvatska do konca godine pres- 
tati izlaziti i da će onda biti lakše potići slogu. Strossmayer je uvjeren u neophodnost suradnje 
s pravašima. sto, 1. XII. 1886., 267. Tako su mislili i neki zastupnici Neodvisne narodne stran- 
ke. Svećenik Josip Beruta sumnja u mogućnost izvedbe programa Središta, a i svoje vlastite 
stranke, pa kaže da bi se eventualno mogao primiti program “koje druge radikalne stranke“, tj. 
Stranke prava. F7S, 1884.—87., 9. XII. 1886. 

no zbog prijeke nužde da se Khuenu pruži otpor nastala je izborna koalicija svih 
triju hrvatskih stranaka i Srpske samostalne stranke. Osim toga je vodstvo Stranke 
prava pokazalo objavljivanjem Srbobranovih članaka da odobrava suradnju sa Sr- 
bima-samostalcima. Pravaši u tome pogledu ostaju postojani unatoč kampanji služ- 
bene zagrebačke, peštanske i bečke štampe koja je u napadima na opoziciju pre- 
mašila samu sebe. Režim je najviše pogodila hrvatsko-srpska suradnja pa njegov 
tisak nastoji dokazati da je pomirenje Hrvata i Srba nemoguće. Napada veleizdaj- 
ničku Stranku prava, a ostale opozicijske grupe zbog suradnje s veleizdajnicima. 


Uoči izbora 13.16. lipnja 1887., sva su opozicijska glasila (Obzor, Hrvat- 
ska, Agramer Tagblatt i Srbobran) objavila 27. svibnja vijest da su se sve “opo- 
zicijone" stranke složile u tome koja će od njih postaviti svoga kandidata u poje- 
dinome izbornom kotaru." O samom izbornom gibanju nije se moglo pisati, a 
pogotovo ne o postupcima činovnika koji su morali napustiti sve svoje poslove i 
baviti se isključivo pripremom terena za režimske kandidate. Zbog jedne je tak- 
ve vijesti policija izvela premetačinu u prostorijama Obzora upravo u vrijeme 
sastanka opozicijskih prvaka kojemu su u ime Stranke prava bili nazočni Folne- 
gović i Kumičić." Uostalom, Khuen sada raspolaže mnogo jačim aparatom prisi- 
le nego 1884. Glas za Stranku prava nosi biljeg veleizdaje, a kako je glasanje jav- 
no, mora u najmanju ruku imati kao posljedicu “šikanacije'" Khuenovih oblasti. 
Ostale su opozicijske stranke ionako slabe i režimu nije teško onemogućiti ih te- 
rorom na biralištu. 


U izbornu borbu spadaju dakako i različite intrige. Tako su se s režimske 
strane prenosile vijesti da su u Varaždinu i Koprivnici “naši sugrađani Izraelića- 
ni dobili od pravaša anonimna prijeteća pisma. Od te “infamije" ogradio se ba- 
run Gjuro Rukavina izjavom da pravaši ne slijede prekodravske progone Izraeli- 
ćana, a posebno je osudio parnicu u Tisza-Eszlaru (godine 1883. kada su neki Ži- 
dovi optuženi zbog ritualnoga umorstva kršćanske djevojke) rekavši da je tako 
nešto moguće samo kod Mađara. Tvrdio je da upravo vladinovci korteširaju “an- 
tisemitskim" brošurama.'“ I Obzor je pozvao Izraelićane neka na izborima poka- 
žu da se ne smatraju tuđincima u ovoj zemlji. ? 


10 

Prema dogovoru Neodvisna narodna stranka imala je kandidate u 25 kotara, Stranka prava u 
24, Središte u 9, a Srpska samostalna stranka u 18 kotara. Za popovački kotar izborna koalici- 
ja preporuča Franka. 


l1 

Obzor, 2. 13. VI. 1887. 
12 

Hrvatska, 1. VI. 1887. 
13 


Obzor, 27. V. 1887. Objavljen je i “proglas Izraeličanima" jednoga od njih u kojemu kaže da 
je hrvatski narod zaslužio ljubav jer ne progoni Zidove kao neki, tobože prosvijetljeni narodi. 
Obzor, 8. VI. 1887. 

Kako imendan Ante Starčevića pada upravo u doba izbora, a on je kandi- 
dat koalicije stranaka u iznimno važnom III. zagrebačkom izbornom kotaru, /r- 
vatska mu posvećuje panegirik uobičajen za svaki imendan, ali ovaj put prilago- 
den izbornim potrebama. Može se naime zamijetiti da vodstvo računa s malim 
građanstvom ali uz to ponovno daje povod da protivnici proglase Stranku prava 
socijalističkom. “U ovom vieku socialno ekonomske borbe, gdje se grozničavo u 
koštac hvata crna bieda radnika sa nezasitnom pohlepom glavničara, gdje prvi 
gubi pojmove o gradjanskih i otačbeničkih dužnostih, misleći samo na koru kru- 
ha, a drugi opet požertvovanju za obće dobro predpostavlja lasti i slasti vlastite 
osobe: nije li dar Providnosti za naš narod muž, kojega čitavi način života 1 či- 
nom i besjedom, nije van jedan sjajni, gotovo savršeni primjer, kako valja suspre- 
zati vlastite potrebe za neprikratiti bližnjega svoga, za obezbiediti slobodu vlas- 
tite osobe, za podrediti vlastite probitke najvišemu cilju: sreći otačbine!? Članak 
se žali što mnogi ne znaju cijeniti dubinu znanja i “savršenost u čitanju mislih" 
Ante Starčevića. Izborna borba je “ljuta, težka i tragična jer je abnormalna", ali 
postoji nada da će Starčevićeva načela prodrijeti sve dublje “u slojeve družtvene“" 
i da će se zato proširiti broj njegovih štovatelja. Napominje da se nekadašnji pre- 


zir neprijatelja prema Starčeviću sada pretvorio “u mahnitu mržnju".“ 


Khuen je izašao iz izbora kao potpuni pobjednik. Izabrano je tek nekoliko 
opozicijskih zastupnika da se sačuva privid ustavnosti. Od 110 kotara njegovi su 
kandidati, poduprti svim režimskim sredstvima, dobili njih 87. Stranka prava 
pala je s dvadeset i pet na svega devet zastupničkih mjesta, Neodvisna narodna 
stranka dobila ih je sedam, Središte dva, a izvan stranaka izabrana su dva zastup- 
nika (grof Ladislav Pejačević i Frank.). Srbi samostalci nisu dobili nijedno mjes- 
to. Starčevića je u trećemu zagrebačkom izbornom kotaru pobijedio vladin kan- 
didat, nadbiskupski arhivar Ivan Krapac sa 167 protiv Starčevićevih 147 glasova. 
Za Starčevića je glasovao kanonik Franjo Rački, a s Kaptola još samo prebendar 
i povjesničar Ivan Krstitelj Tkalčić. Starčević je dobio gotovo sve glasove “neod- 
visnoga građanstva?, tj. 133 kućevlasnika, trgovaca i obrtnika, a nijednoga činov- 
nika ili učitelja, a za Krapca glasovalo je svega 20 kućevlasnika, trgovaca i obr- 
tnika ali je zato dobio glasove svih činovnika i učitelja koji nisu apstinirali. Od 
38 svećenika glasovalo je za Krapca 17, za Starčevića 3, a ostali nisu glasovali.? 


Očigledno je da opozicija nakon takva poraza više ne može davati ton u 
Saboru i time utjecati na javno mišljenje. Nema čak ni dovoljno potpisnika za da- 
vanje prijedloga. Ona u Saboru samo figurira i nastoji pokazati da je još živa. 

Hrvatska, 13. VI. 1887. 

Hrvatska, 18. i 20. VI. 1887. Rački piše Strossmayeru da se nadbiskup Mihalović ljuti na ka- 
nonike koji nisu glasovali za Krapca, “a meni se — kako čujem — upravo grozi. Nemam stra- 
ha". KORS III, 29. VI. 1887., 313. 

Poprište potpuno pripada režimskim zastupnicima koji nakon prihvaćanja Khue- 
nova vodstva, iako on zastupa mađarsku interpretaciju Nagodbe, više nisu Stran- 
ka s programom nego interesna grupa bezuvjetno vezana za njega. 


Prva se slomila Neodvisna narodna stranka. Njezini su prvaci držali da im 
je parlamentarni rad nemoguć ako se “neodvišnjaci" i “središnjaci", kojima pri- 
padaju 1 virilisti, ne sjedine. Vodstvo su prepustili Draškovićima, očekujući da će 
“svoj položaj i svoje veze" upotrijebiti na korist zemlje. Prema tome, više nije 
bilo druge nade nego da će dvor naposljetku ipak pristati da ukloni “abnormalno 
stanje naše domovine". Grupa se nazvala “Umjerenom opozicijom? za razliku od 
Stranke prava kao “skrajnje opozicije". No i pravašima su otvorena vrata da pris- 
tupi toj struji, što je dakako bilo nemoguće zbog Starčevićeva otpora. Proklama- 
cijom od 27. lipnja 1887. svrha “Umjerene opozicije" prikazana je kao obrana 
prava zajamčenih kraljevini Dalmaciji, Hrvatskoj i Slavoniji temeljnim zakonima 
i državnopravnim ugovorima. Potpisnici uzalud očekuju da će se oko njih skupi- 
ti “svi rodoljubi hrvatski i srbski". Strossmayer je ogorčeno izjavio “da ja nikako 
u tu najnoviju našu iluziju (podcrtao Strossmayer) stupiti ne mogu..." Nagodba 
mu je krpa papira “kojom Madžari — s oproštenjem — dupe taru*. Zato tu prokla- 
maciju drži “trulom i uškopljenom', dvoji da Draškovići mogu bilo što polučiti i 
ostaje “u apsolutnoj pasivnosti". Kao i Starčević, misli “da nam do vanjskih iz- 
vanrednih događaja nema spasa".'“ No dok je Strossmayer izražavao svoje miš- 
ljenje u pismima Račkome, i to samo kao obavijest grupi oko Obzora, Starčević 
je javno osudio Umjerenu opoziciju kao “delo domaćih gončinah" te “pasmine 
slavoserbske" ovisne o svome bečkome “skerbniku". Pozvao je sve ljude “zdra- 
vih moždjanah" i “serdca neotrovana" da shvate kako se neodvišnjaci i Središte 
kane “kroz obsenjivanje dočepati korita". Kaže da bi pošteno bilo da stupe u vla- 
dinu stranku u koju i spadaju. 


Čini se da je uoči izbora obnovljena Khuenova ponuda iz njegova razgo- 
vora s Gustavom Eimom 1884., tj. da se Stranka prava poveže s vladajućom 
strankom. Grofovi Draškovići su naime proširili vijest da je Khuenov “intimus? 
Nikola Czernkovicz ponudio Folnegoviću trideset mandata ako Stranka prava 
bude surađivala s režimom protiv Središta i Neodvisne narodne stranke. Oko toga 
buknula je velika polemika u koju se, osim Agramer Tagblatta, Obzora i Hrvat- 
ske upleo režimski i dualistički tisak Monarhije, posebno bečki Neue freie Pres- 
se. Czernkovicz je izjavio da je njegova ponuda izborne suradnje pravaškome 
župniku Marije Bistrice Jurju Žerjaviću i poslije Folnegoviću njegova vlastita 

KORS III, Rački Strossmayeru, 29. VI. i 5. VII., te Strossmayer Račkome, 2. VII. 1887. Na str. 
315 objavljen je tekst proklamacije Umjerene opozicije. Vidi: Obzor, 2. VII. 1887. i niz člana- 
ka u prvoj polovini srpnja. 

Hrvatska, 6. VII. 1887. 

ideja, a ne rezultat dogovora s Khuenom. Folnegović i Žerjavić su nasuprot tome 
tvrdili da je ta izjava ozbiljno mišljena. Czernkovicz je čak želio dvoboj s Folne- 
govićem koji se napokon povukao priznajući da je spomenuta ponuda bila 
Czernkoviczev “osobni nazor". Strossmayer je ocijenio Folnegovićevo opravda- 


nje kao “najveću kukavštinu na ovom svijetu". " 


Folnegovićeva konačna izjava u ovoj aferi ujedno je prvo jasno svjedočan- 
stvu o njegovu stalnom sukobljavanju sa Starčevićem od kada je 1875. bio izab- 
ran za zastupnika." Kaže da je njegovo mišljenje uvijek bilo da ideju Stranke pra- 
va treba rabiti “u najizdašnijoj mjeri, ali po zato shodnom sustavu". Drži da se u 
tome nije uspjelo. Starčević je doduše stvorio program Stranke prava i čuvao je 
čistoću njezina načela i svoga imena, ali je odbio one koji bi pomogli Stranci pra- 
va u preteškoj borbi i nije “dovoljno ili sretno privlačio" pristalice. Starčević 1 
Folnegović su u tom pogledu “nepomirljivi protivnici? i on je zbog tih opreka do- 
živio gorke trenutke. Folnegović dakle izričito kaže da je uvijek želio provoditi 
program Stranke prava sredstvima koja je “prvak" odbijao. Držao je da mu je 
dužnost pregovarati sa svakim čovjekom kojega je smatrao poštenim dok se ne 
uvjeri u protivno, ali “Stari...uztrajno pripovieda: u protivnicih gledati samo nep- 
rijatelje, (podcrtao Folnegović) a s njimi ni u crkvu zajedno." Folnegović je uvi- 
jek želio održavati dodire s drugim strankama i otkloniti opreke “iz našega nes- 
nosnoga političkog strančarskog života" koji su zatrovali domaći i strani “dušma- 
ni". No u razgovoru s utjecajnim pojedincima izvan Stranke prava bilo mu je vrlo 
teško jer su ga njegovi korili zbog popustljivosti, a protivnici držali gotovo svo- 
jim agentom. On je to podnosio jer je vjerovao u važnost sporazuma s onima koji 
su željeli braniti ono što je od Nagodbe ostalo kako bi se stvorili normalni ustav- 
ni uvjeti, i pravaša “pobornika čiste ideje narodnoga prava". Mislio je da je bez 
toga saveza “zlo nama, bogme teško i njima, a najgore — narodu". No nakon pos- 
ljednjih iskustava sa spletkama “naših za nevolju saveznika“, tj. Središta, postao 
je nemoguć “izmirujući pravac političke akcije“. 

Folnegović je sada više osramoćen nego svojedobno kada ga je Ante Star- 
čević korio zbog prihvaćanja razgovora s Ljudevitom Ožegovićem, a suradnja s 
Umjerenom opozicijom nije dolazila u obzir. No nije riječ o pobjedi pravca Ante 
Starčevića jer bi prihvaćanje njegova “veleizdajničkoga" duha kao u adresi iz 
1884. dalo Khuenu izliku da dokrajči oslabljenu Stranku prava. Moglo joj se do- 
goditi nešto slično kao nakon Rakovice. Stranka prava je, dakako, još uvijek na- 
lazila simpatizere u širim slojevima koji nisu imali pravo glasa. Siromašno malo 

Polemički članci u vezi s tom aferom tiskani su u Obzoru i u Hrvatskoj od početka srpnja do 
kraja kolovoza 1887. Vidi i: KORS III, Rački-Strossmayeru, 26. VIII. i Strossmayer Račkome, 
29. VIII. Između Czernkovicza i Folnegovića posredovao je Frank. | 

Hrvatska, 16. i 17. VIII. 1887. 

građanstvo nije moglo financirati Stranku tako da je njezin dnevnik, pod udarom 
Khuenovih zapljena a pogotovo osuda na gubitak dijela kaucije, neprekidno gr- 
cao u financijskim nevoljama. Osim toga to nije bila organizirana stranka s prog- 
ramom za političku akciju i kolebala se u odnosu prema političkoj praksi. To je 
bio pokret kojemu je Starčević dao svrhu poučavanja naroda o nepravdi i straš- 
nom zlu koje mu nanosi ne samo dualistički sustav nego i Monarhija kao takva 
na čelu s dinastijom. Pečat tome pokretu dao je Starčević nastojanjem da se hr- 
vatski narod osvijesti i pripremi za trenutak kada će se povoljnom konstelacijom 
velikih sila stvoriti uvjeti za stvaranje samostalne hrvatske države. No pod Khue- 
novim terorom takva propaganda putem saborskih govora više nije bila moguća. 
S malim brojem zastupnika nije se smjelo riskirati da netko od njih bude isklju- 
čen na šezdeset sjednica ili doživi druge nevolje. 


Slom opozicije na početku prve saborske periode u trajanju od pet godina 
opisao je Obzor. Režimska je stranka sada u golemoj većini i može nesmetano 
raditi što god joj Khuen naredi. Stranka prava, u prošlom zasjedanju najveća opo- 
zicijska stranka, sada nema niti dovoljan broj zastupnika koji bi potpisali njezine 
prijedloge. Sa svojom devizom meum regnum non est de hoc mundo, Stari će i 
dalje kratko i jezgrovito dokazivati da je u hrvatskome svijetu sve sama “petlja- 
nija" — i sjest će! Prema Obzoru, on zato nije opasan nijednoj saborskoj većini. 
Od Barčića pisac očekuje da će u saborsku “monotoniju" baciti po koju iskru 
svoga smionoga duha. Folnegović i ostali neće uznemirivati većinu. Zatim je Ob- 
zor još spomenuo da “Umjerena opozicija" svojim “krotkim" programom zaista 
nije zapreka interesima većine.“ Iako se Neodvisna narodna stranka uključila u 
Umjerenu opoziciju, Obzor se uređuje u duhu one njezine struje koja nije želje- 
la odustati od programa napuštanja Nagodbe. 

Grupe pravaških simpatizera počele su se osipati najprije zbog izravnoga 
pritiska Khuenovih oblasti na svakoga u koga se imalo sumnjalo da podržava 
Stranku prava, a zatim i zbog prestanka galame i izgreda pravaša u Saboru na na- 
čin Davida Starčevića koji je uvijek nalazio velik odjek u puku jer je izražavao 
njegovo ogorčenje na svima razumljiv način. Zbog zapljena, slična uspješna agl- 
tacija nije bila moguća putem Hrvatske. Malo se ljudi zanimalo za Starčevićeve 
vanjskopolitičke i načelne članke u listu jer uglavnom nisu imali veze s tekućim 
unutrašnjopolitičkim događanjima koji su, zbog straha od zapljene, ostali bez ko- 
mentara. Osim toga većina pristalica Stranke prava ionako nije čitala novine nego 
je primala obavijesti u interpretaciji određenih lokalnih pravaških grupa ili pre- 
nošenjem vijesti tamo gdje su se ljudi sastajali na sajmovima i u gostionicama. 
Kako ćemo vidjeti, promjene u vezi s povlačenjem Rusije s Balkana umanjile su 
nadu pravaša u njezinu pomoć pri ostvarenju njihova cilja. Pristalice su se umo- 
rile od neprekidnoga uvjeravanja vodstva da se Monarhija nalazi pred slomom. 

Obzor, 1. IX. 1887. 

Zato su jačala “slavoserbska" uvjerenja da nema druge nego da i Stranka prava 
prihvati političku akciju kojom bi se pokušalo postići ostvarenje hrvatske auto- 
nomije “u okviru" Habsburške Monarhije. Na taj način Stranka prava išla bi pos- 
tupnim putem, kao Neodvisna narodna stranka, i ne bi više prevladavalo Starče- 
vićevo “sve ili ništa". U svakom slučaju Stranku je prava zahvatio proces pretva- 
ranja u oportunističku političku stranku. 


Prekretnica u tom smislu bila je adresa Stranke prava od 13. rujna 1887. 
pri otvaranju nove saborske periode. U pokušaju da se prilagodi novim uvjetima, 
vodstvo je nastojalo njome postići dva cilja: najprije, koliko god je to moguće, 
umjerenim tonom ponoviti Starčevićeva načela, a zatim skinuti sa Stranke prava 
pečat veleizdaje, koji joj je nametnut pogotovo u vezi s adresom iz 1884., istica- 
njem nepokolebljive i bezuvjetne vjernosti hrvatskoga naroda dinastiji. No u 
ovom drugom pitanju vodstvo je Stranke prava krenulo putem napuštanja bitnih 
elemenata Starčevićeva učenja. “Lojalnu? je adresu predložio najveći “veleizdaj- 
nik? Stranke prava — Barčić. 

Adresa dakle, kao i dotada, zahtijeva da se postojeći državnopravni polo- 
žaj “Vašem Veličanstvu odane ove kraljevine" dokine i da joj se povrati “tisuć- 
ljetni ustav i zemljištna cielokupnost"; adresa smatra Nagodbu “sa gledišta ustav- 
noga i historičkoga svoga prava protuzakonitom" te dokazuje i nezakonitost sa- 
bor4 nakon 1865. Upozorava da skučeni izborni red sprečava da se “narodna vo- 
lja? izrazi u Saboru i da ne postoji parlamentarna vlada jer “življi" na vlasti sli- 
jede “težnje magjarskoga ministra" koje su u opreci s interesima “pod žezlom Va- 
šega Veličanstva stojeće vjerne ove kraljevine". Prikazujući materijalno propada- 
nje te “današnje stanje protupravnosti i bezzakonja", adresa ističe zloupotrebu 
vlasti i korupciju, te zakonske osnove koje su ukinule sve građanske slobode. Us- 
lijed toga sudovi zavisni od vlade progone sve “što odiše hrvatskim, priestolju 
Vašega Veličanstva probitačnim patriotizmom...? 


Adresa kaže: “Pa ipak unatoč ovim užasnim nepravdam, koje mora hrvat- 
ski narod snašati, njegovi podanički (podcrtala M. G.) osjećaji građanske vjer- 
nosti Vašem Veličanstvu malaksali nisu", o čemu su “historički svjedok" rijeke 
krvi koje je hrvatski narod prolio za obranu prijestolja. Dakle tradicionalna vjer- 
nost hrvatskoga naroda nije oslabila “premda se toliko i poduzelo za smanjiti na- 
šu snagu u vršenju dužnosti, koje nam prirodjeni (podcrtala M.G.) osjećaji ljuba- | 
vi i vjernosti prama svomu kralju i otačbini nameću." No zato se hrvatski narod 
nije odrekao “tradicionalnih svojih prava" na uspostavu granica pa “uzkrišena na 
jugu jaka i samoj sebi povraćena Hrvatska bila bi čvrstom podlogom prestolja." 
Jedino takva Hrvatska pruža jamstvo za podizanje moralnoga i materijalnoga bla- 
gostanja i za mogućnost da bude “iskrenom prijateljicom i koristnom saveznicom 
i same kraljevine Ungarije". Adresa također ponavlja Starčevićevo učenje o nes- 


nosnu stanju cijele Monarhije i još uvijek, ali umjereno, pokazuje svoj proruski | 


duh. Kaže da je protuslavenska politika Monarhije “ohladnila" odnose prema ve- 

likoj slavenskoj državi, izazvala pogibelj vanjskih sukoba pa je zato povećala jav- 
ne terete i tako posijala “sjeme skrajnjega nezadovoljstva medju slavenska ple- 
mena monarkije, sačinjavajuća većinu njezina pučanstva". Adresa upozorava kra- 
lja da Hrvatska ima na temelju Cetinskoga ugovora i Pragmatičke sankcije (da- 
kako, hrvatske) “pravo samoodluke u svih državnopravnih pitanjih". Na kraju se 
ističe da je dužnost narodnih zastupnika reći “svomu vladaru otvoreno istinu? 
koju on zacijelo rado sluša. Zato pravaši drže da na taj način najbolje pokazuju 
svoju odanost kralju i “previšnjim intencijam? za koje se nadaju da ih on “goji 
napram svomu toli vjernomu narodu hrvatskomu?.?' 

U adresi su dakle napuštena osnovna Starčevićeva načela o odnosu Hrva- 
ta prema kralju. Ističu se “podanički" i “prirođeni" osjećaji vjernosti prema nje- 
mu, dok je Starčević, na temelju Cetinskoga “ugovora? gledao u kralju partnera, 
ravnopravnog s hrvatskim narodom koji se ne smije poniziti “podaničkim' istu- 
pima. Štoviše, vladar ovisi o narođu koji je, prema tome, iznad njega. Za Starče- 
vića su prirođeni samo osjećaji prema hrvatskoj domovini ali ne i prema kralju 
jer oni ovise o tome drži li se on toga ugovora ili ne. Adresa ne slijedi Starčevi- 
ćeve stalne optužbe protiv Austrije za koje se može pretpostaviti da se odnose i 
na kralja. Ona ističe da ni najteža iskušenja ne mogu pokolebati vjernost Hrvata 
prema kralju i pripisuje mu dobre intencije prema Hrvatskoj. Starčević nasuprot 
tome drži da je Franjo Josip izravno odgovoran za katastrofalno stanje u Hrvat- 
skoj jer je imenovao vlade koje ga izazivaju, odobravao njihov postupak i nije 
povratio hrvatskome narodu njegova prava. Zato Starčević daje do znanja da hr- 
vatskome narodu samo iz propasti Monarhije sviće bolja budućnost. Dok adresa 
1884. kaže da će Hrvati “mjeriti drugim onom mjerom kojom drugi nam mjere", 
ova adresa više puta ističe njihovu bezuvjetnu vjernost kralju. Iznevjerila se dak- 
le Starčevićevoj lozinki: Bog i Hrvati! Odustala je od učenja da iznad suvereno- 
ga hrvatskoga naroda postoji samo Bog i povratila se shvaćanju da je vladar “od 
božje milosti' nad narodom. 


Valja naglasiti da je ovu adresu potpisao i Josip Frank koji je u svomu spo- 
menutom govoru 1885. pozvao Stranku prava da krene putem prihvaćanja nagod- 
be. U saborskom zasjedanju 1884.—87. pokazao je da su njegova shvaćanja zap- 
ravo najbliža Umjerenoj opoziciji. Vjerojatno ne bi potpisao adresu da nije bio 
uvjeren kako prolazi “veleizdajničko" doba Stranke prava i da je ona, bez obzira 
na protunagodbene izjave u adresi, krenula putem koji je on preporučio. Izjave o 
ve stranke. Ako naime ta vjernost više ne ovisi o ispunjenju hrvatskoga državno- 
ga prava te o Starčevićevu zahtjevu da predstavnici hrvatskoga naroda pregova- 
raju samo sa svojim kraljem bez obzira na ostale zemlje Habsburške Monarhije, 
onda interesi hrvatskoga kralja, ujedno i vladara Habsburške Monarhije, koju 


21 | 
Adresa je objavljena u Djelima I, 323-5, uz Starčevićev govor od 15. X. 1887. 

mora održati i jačati kao veliku silu, onemogućavaju ispunjenje težnje za samos- 
talnom hrvatskom državom. Kao što je to izjavio državni odvjetnik u parnicama 
protiv pripadnika Stranke prava, ta je težnja veleizdajnička jer želi izdvojiti jedan 
dio Monarhije. Jedino tako mogao ju je shvatiti i vladar. Prema tome ta nova di- 
nastička vjernost tek postupno pokazuje svoje posljedice, naime svođenje pravaš- 
koga programa samo na očekivanje razmjerno skromnoga proširenja hrvatske au- 
tonomije “u okviru" Habsburške Monarhije koju će dinastija dopustiti do one 
granice koja joj odgovara.“ 

Kao u slučaju Tuškanova prijedloga da se Khuen stavi pod optužbu, Star- 
čević je ustao da govori protiv Barčićeve adrese iako ju je potpisao. Kaže da bi 
bio protivnik i najoštrije adrese koju bi sam sastavio jer od nje ne očekuje ništa, 
čak kada bi ju većina prihvatila i kada bi stigla pred kralja. Uvjeren je da ona ne 
može postići “veći uspeh, nego li onaj, koji dočekasmo mi i naši otci zadnjih 360 
godinah". Potpisao je adresu samo zato jer su to željeli njegovi prijatelji i drugo- 
vi. Starčević drži da nema nikakva smisla hvaliti ili kuditi postojeći sustav. On je 
“dozreo, razvio se, tu se već danas nemože niti popraviti, niti pokvariti, nego der- 
žati ili srušiti. Ono rade današnji oblastnici, a ovo će valjda drugi učiniti". Dok 
su vlade “Austro-Magjarske" neprijateljice hrvatskoga pučanstva, “ne može biti 
govora o pravoj i iskrenoj izjavi, volji ili želji dotičnoga pučanstva u saborskoj 
adresi, ili u kojih god saborskih zaključcih". U Saboru se dakle ne čuje prava <i- 
ječ naroda pa Starčević misli da je najbolje “mučanje" jer niti iskrena riječ ne bi 
koristila. Prema tome on, u suprotnosti s adresom, ostaje kod svoje politike “ne- 
gacije", tj. uvjerenja o besmislenosti svake političke djelatnosti i nužnosti čeka- 
nja dok “drugi? ne sruše postojeći sustav. 


Jasno je dao do znanja da se ne slaže s autorima pravaške adrese koji mis- 
le da u njoj “treba izraza dati vernosti, odanosti i zahvalnosti vladaru“. Tvrdi da 
su takve izjave nastale u srednjem vijeku “i ja sudim, da su se š njim i preživile“. 
U srednjem je vijeku naime vrijedio sustav koji se temeljio na međusobnoj vjer- 
nosti vladara i vlastele, dok većina naroda nije imala pristup javnim poslovima. 
Danas u Francuskoj, bio na vlasti kralj, car ili predsjednik republike, svaki “i naj- 
zadnji" Francuz može reći da je on vjeran jedino svome narodu i domovini, a 
onome na vlasti samo toliko koliko je on vjeran narodu. Francuzu je svejedno tko 
je na prijestolju. Kada bi naime netko drugi bio dostojniji, on bi se izjasnio za 
njega. Zato su mnogi vladari propali, a održali su se oni koji svoj opstanak teme- 
lje na dobrobiti naroda, tako da ovaj “braneći svoju pravicu, svoje blagostanje, 
već tim ujedno brani i vladara". Time je opet na svoj način nagovijestio moguću 
propast Habsburgovaca jer je, kako znamo, prije toga već bezbroj puta izjavio da 
oni ne pripadaju vladarima koji rade za sreću naroda. 


22 
Gross, 1970. i 1973. 

Utjecaj Sabora ovisi, prema Starčeviću, o njegovoj djelatnosti za dobro na- 
roda, o postupku koji nije prisutan ni u jednom saboru “pod žezlom Njegovoga 
Veličanstva". Danas je već prekasno za izjave koje ionako nisu riječ naroda. “Na- 
ša osobna vernost, odanost, zakonitost, o kojih neima dvojbe", ne može pomoći 
kruni. Zato su to prazne riječi za “obsenjivati" Sabor, narod i krunu. Da izjave 
vjernosti nešto vrijede, “Njegovo Veličanstvo" bi moralo “najbolje i najsigurnije 
stajati" jer ih prima više nego svi ostali vladari. Osuđujući izravno samo adresu 
režimske stranke, Starčević ponavlja da su sve “vlade Nj. Veličanstva u svem 
posve jednake". No druge vlade “hiniše i obsenjivahu i tako zavadjahu prostotu? 
(zacijelo misli na Mažuranićevu vladu) dok je Khuenova vlada iskrena (tj. otvo- 
reno radi za Mađare). No on u tom postupku vidi “strah, skrajnu slaboću i goto- 
vo sdvojnost njezinu i njezinih ljudih". Na kraju Starčević kaže da ne želi kvari- 
ti nasladu “Njeg. Veličanstvu* ako mu te izjave vjernosti još gode, ali njemu sa- 
mome “duševnost" i čast ne dopuštaju da pri tome sudjeluje jer mu se ta naslada 
“čini nekoristnom, škakljivom i možda pogibeljnom". 

Starčević dakle u svemu ostaje kod svojih toliko puta izraženih uvjerenja, 
koja pravaška adresa više u potpunosti ne slijedi. No ipak postoji razlika ove i 
njegovih prijašnjih izjava. U svojim je govorima dotada neprekidno upotreblja- 
vao porugljivi izraz “Njegovo otčinsko i apoštolsko Veličanstvo" jer je želio nag- 
lasiti da Franjo Josip, koji se uvijek služio frazom o svome “otčinskom serdcu? 
prema “svojim" narodima, radi sasvim suprotno, naime protiv tih narod4. Kao 
ugarski kralj nosio je titulu “apoštolski" što je Starčeviću samo još jedan izraz 
mađarske bahatosti. Svatko je, dakako, shvaćao ironički smisao takva kraljeva ti- 
tuliranja ali se to nije moglo upotrijebiti protiv Starčevića jer su te fraze doista 
postojale. Samo je jednom predsjednik Sabora prosvjedovao protiv tih naziva. No 
u ovome govoru Starčević je odustao od te svoje ironije i služio se uobičajenim 
pojmom “Njegovo Veličanstvo". Može se pretpostaviti da ga je vodstvo uspjelo 
nagovoriti da se okani ironije jer bi to bilo štetno nastojanju da se izbriše veleiz- 
dajnički žig. Što se tiče Starčevića, on nije želio slijediti tu tendenciju, a to je Spo- 
menutim govorom bjelodano pokazao. Zato je predsjednik naposljetku izjavio da 
je Starčević upotrijebio svoju vještinu tako da on “njegove najvažnije izreke" nije 
mogao razumjeti. No shvatio je (antidinastički) smjer govora i zato izjavljuje u 
ime Sabora i “pučanstva? da će “u svih okolnosti žrtvovati se za uzdržanje pre- 
jasne dinastije u svih njezinih pravah?.? 


Na kraju govora Starčević kaže da mora zbog zdravlja zaključiti iako bi 
želio još mnogo toga reći. Njegovi govori zadržali su i dalje blještavu retoriku i 
kompoziciju, ali čini se da mu je glas zbog bolesti postao slab pa ga prisutni nisu 
mogli uvijek razumjeti. Osim toga držao je da je prisutnost pravaša u Saboru još 
besmislenija nego prije. U vezi s proglašenjem nevaljanosti izbora Frana Folne- 


23 
Djela I, 15. IX. 1887., 323-331 

govića u Senju od strane saborske većine, Starčević se izjasnio protiv njezina ne- 
zakonita postupka. Uz to je rekao: “Nas članovah stranke prava već odavna net- 
reba u saboru, mi smo naše učinili, nas je svaki ovde suvišan (Istina! na desnici) 
i ako je jedan i on je preveć." Prkosno dobacuje većini da pokazuje svoju slabost 
prema Stranci prava nastojanjem da još više ograniči ionako malen broj njezinih 
zastupnika. “Na muhe ne udara se iz lumbardah.*“* U svakom slučaju Starčević 
se sve rjeđe javlja za riječ, a nedostaju i najbolji govornici Neodvisne narodne 
stranke sa svojim prodornim analizama vladinih zakonskih osnova i njezinih pos- 
tupaka. Događaji u Saboru postaju javnome mišljenju nezanimljivi, pa pobjeda 
Khuenova sustava izaziva “mrtvilo" unutar kojega se postupno zbiva preobrazba 
pravaškoga pokreta u oportunističku političku stranku. 


4 
Isto, 28. XI. 1887., 332-4 

Ruski zanos 


Odnos Starčevića i drugih pravaških autora prema Rusiji znatno je slože- 
niji od njihova nekadašnjega držanja prema Francuskoj. Starčević i Kvaternik 
vidjeli su u Napoleonu III. širitelja zasada Francuske revolucije 1 zato mogućega 
osloboditelja potlačenih europskih naroda. Međutim, rusko samodržavlje sušta je 
suprotnost liberalno-demokratskim tekovinama koje bi se morale ostvariti u sa- 
mostalnoj hrvatskoj državi. Zato su Starčević i Kvaternik u svojoj francuskoj, 
proturuskoj fazi prikazivali Rusiju kao silnu kočnicu razvoja europske civilizaci- 
je. Istina, Starčević je neprekidno ponavljao da je najveće moguće zlo austrijska 
pseudoustavnost a zapravo prikriveni apsolutizam, i da je zato “iskreni" despoti- 
zam kao u Rusiji zapravo bolji. U početku okreta prema Rusiji mogao se štoviše 
nadati da će se velike reforme, započete ukidanjem kmetstva 1861., nastaviti 1 s 
pravom je računao na sklonost cara Aleksandra II. da djeluje u tom pravcu. Kao 
protivnik nasilnih prevrata, Starčević je doduše osuđivao nihiliste kao “Slavoser- 
be" 1 agente Nijemaca 1 vjerovao je da će umjereni pobornici reformi uspjeti sa 
zahtjevima da car podijeli javne poslove s predstavnicima naroda. 


Ruski nihilisti, tj. pripadnici revolucionarno-demokratskoga pokreta, odu- 
ševljavali su se razvojem prirodnih znanosti i materijalističkim učenjem uvjereni 
da čovječanstvo ulazi u fazu “pozitivizma, kada će se ljudski 1 prirodni odnosi 
regulirati znanstvenim metodama. Zato su kao stvaralački podvig propovijedali 
rušenje države i s njome povezanih ustanova. Starčević je odbijao te poglede iz 
tri razloga: zbog isticanja nužnosti nasilja, zbog materijalističkih shvaćanja dije- 
lom preuzetih od prokletih njemačkih filozofa 1 zbog anarhističkih tendencija 
prema državi koju je Starčević u načelu držao najvećim mogućim postignućem 
ako jamči sreću naroda! 

Čini se međutim da se u pravaškoj omladini krajem sedamdesetih godina 
pojavilo materijalističko 1 antireligiozno shvaćanje, a već prije toga bugarski 
emigrant Ilija Milarov, koji je 1875.—78. boravio u Rusiji, branio je u Slobodi i 


1 
Pipes, 1995., 273-4. No 1871. Hervatska je pozitivno pisala o Bakunjinu i Hercenu, a sam 
Starčević cijenio ih je kao plemenite emigrante kakav je bio i Kvaternik. V. str. 221. 

studentskome almanahu Hrvatska ruske teroriste i materijalistička shvaćanja 
uopće. Milarov i Pajo Žetić željeli su izdavati časopis Svijetlo s programom po- 
pularizacije prirodnoznanstvenih i materijalističkih nazora, raspravljanja o druš- 
tvenim pitanjima, zalaganja za realizam u književnosti a i emancipacije žena. 
Tom je krugu, čini se, bio blizak i pravaški zastupnik dr. Mijo Tkalčić koji je 
1882. interpelirao u Saboru zbog zapljene proglasa za časopis Svijetlo.“ Simpati- 
ja za materijalističku ideologiju i za ruski revolucionarno-demokratski pokret po- 
javila se kratkotrajno samo u mladih pravaša. Nakon nasilne smrti Aleksandra II. 
1881., sve su varijante toga ruskoga pokreta uglavnom uništene, a pravaške su se 
simpatije usredotočile na nositelje krajnje konzervativne struje koncentrirane na 
jačanje ruskoga carstva kao velikoruske države, a protivnice ustavnih oblika. 


Osim apsolutističkoga sustava, u suprotnosti sa Starčevićevim shvaćanjem 
parlamentarne demokracije, koja se temelji na općem pravu glasa (za muškarce), 
bilo je i učenje ruskih slavofila. Vidjeli smo da je on izjednačio pojam slavenstva 
s ropstvom pa je zato tvrdio da je “slavenska solidarnost" isključivo izmišljotina 
zlokobne Austrije. U počecima svoga priklanjanja Rusiji (1878.) pisao je da se 
Rusi neće odreći svoga imena i primiti slavensko. On je naime “slavensku soli- 
darnost", “jugoslavenstvo? i sve što je povezano sa slavenskim imenom tumačio 
kao nastojanje da se unište nacionalna imena i individualnosti pojedinih naroda, 
a ne kao pokušaj zbližavanja koje bi malim slavenskim narodima pomoglo da se 
održe protiv jakih susjeda. Zato je tada pisao da Rusija nastoji proširiti svoje ime 
i vjeru na narode koje nije priznavao Slavenima, pa ih je uvijek morao pojedinač- 
no nabrajati. 


Vidjeli smo da se neki pravaški zastupnici, nisu držali Starčevićeva učenja 
o slavenskom imenu kao ropskom, a u Hrvatskoj ima mnogo članaka punih sla- 
venskoga zanosa. Hrvati nisu samo prikazani kao “Slaveni ove monarkije" nego 
i kao “djeca velike slavenske majke", nositelji “krvi zajedničke slavenske", pot- 
lačeni od Nijemaca i Mađara. “Kad bi se zapadna protuslavenska kultura ugnjez- 
dila još i na Iztoku, onda bi mi Hrvati propali. Mi smo Slaveni i nam se je oslo- 
niti jedino o slavensko jako deblo a toga na zapadu nema. Na jugoiztoku su naša 
braća i na nje valja da se oslonimo...Zapadno nas sunce već toliko stoljećah gri- 
je ali nas još ogrijalo nije. Što gore, od toga zapadnog sunca cvokotaju nam zubi, 
drhšću nam ruke, srce se smrzava. Na Iztoku je naša divna zora. Sa Iztoka mora 
da nam se rodi žarko sunce, da spružimo ukočene ruke, da nam bržim kucajem 


2 

Flaker, 1954. i 1958./9. 

3 

Zbunjuje da ni Starčević nije bio dosljedan u svojoj interpretaciji slavenskoga imena. Tako je 
Gustavu Eimu navodno rekao da su Hrvati pripadnici “velikoga slavenskoga roda" kojemu pri- 


pada budućnost, kao što sadašnjost pripada germanskome plemenu. Sloboda, 16. X. 1884; 
Flaker, 1958./9., 117. | 

kucne naše smrznuto srce." Taj izljev slavenskoga osjećaja dakako ne znači da 
se Stranka prava odriče Francuske revolucije koju su Starčević i Kvaternik prog- 
lasili najvećim dostignućem Zapada. 


Valja uzeti u obzir da su upravo ruski slavofili hranili pravaška očekivanja 
da će Rusija intervenirati na Balkanu i možda omogućiti stvaranje samostalne hr- 
vatske države. Njihov se mit pojavio već tridesetih godina a temeljio se na uvje- 
renju da jedino pravoslavlje, tobožnja mistička i mislilačka priroda Slavena i nji- 
hov unutrašnji mir odgovaraju kršćanskim idealima, dok su zapadne Crkve i ci- 
jela zapadna civilizacija iskvarene racionalizmom. Trebalo je rusko društvo i Sla- 
vene uopće očuvati od proturječnosti zapadnoga (kapitalističkoga) društva i rep- 
rezentativnoga parlamanteranoga sustava stvaranjem idealnoga uređenja uteme- 
ljenog na tradiciji ruskoga naroda, pogotovo seljaštva i seoskih općina. Cilj je 
dakle međusobno povjerenje naroda i države te ravnoteža koja je bila narušena 
razvojem nakon reformi cara Petra I. Zato su slavofili vidjeli u birokraciji strano 
tijelo koje se uguralo između cara i naroda. Idealizirana historijska slika prikazi- 
vala je Rusiju kao jedinu zemlju s misijom da preporodi ne samo zapadni svijet 
nego 1 cijelo čovječanstvo. Od slavofilske struje razlikovala se “državna", koja je 
pravašima možda bolje odgovarala, jer je pripisala državi, a ne narodu, glavnu 
ulogu u povijesti. Tvrdila je da je značenje države najveće upravo u Rusiji gdje 
je ona stvorila narod, staleže i društvo okupljajući skupine koje su lutale ruskim 
prostranstvima. Ta struja dakle zastupa tezu o neminovnosti snažne, apsolutne 
carske vlasti 1 o bitnim razlikama u razvoju Rusije i Zapadne Europe. 


Širenje tih struja postiže vrhunac u vrijeme previranja na Balkanu 
1875.—78. 1 pod njihovim pritiskom car se morao odlučiti na vojnu intervenciju. 
Slavofili su, nakon vojnoga uspjeha Rusije u ratu s Turskom, doživjeli popušta- 
nje ruske diplomacije na Berlinskome kongresu kao najgore poniženje. Zato je 
upravo njihov tisak, svojom mržnjom protiv Habsburške Monarhije i Njemačke 
i željom za rusko-francuskim savezom, izazivao u pravaša velike nade. Pravaška 
štampa uzdiže slavofile kao borce za slavenstvo, a “proti otrovnoj bujici german- 
ske pasmine", dok osuđuje ruske “zapadnjake" i njihove težnje za ustavnim ure- 
đenjem Rusije.* Valja istaknuti da Sloboda različite zapadne utjecaje u Rusiji 
proglašava isključivo njemačkima.* Sloboda također ponavlja za slavofilima da 
je ruska seoska općina “nadkrilila mnogu tu nadri-ustavnu državu u pogledu up- 


4 

Hrvatska, 16. X. 1886. 

5 

Sloboda, 1. TI. 1 10. V. 1882. 
6 


“Zapadnjaci odbacuju slavofilsko viđenje pravoslavlja kao jedine religije koja čuva iskonske 
vrijednosti kršćanstva i drže to predrasudom. I oni dakako priznaju da je Rusija sasvim druga- 
čija od Zapada ali ne zbog moralne vrijednosti, nego zbog zaostalosti. Ono malo dobroga što 
treba očuvati stvorio je upravo Petar Veliki svojim reformama. Pipes, 1995., 268. 

rave javnih posalah? (tj. Austro-Ugarsku), a da ruskoga seljaka ne tare porez kao 
hrvatskoga. Napredak Rusije temelji se na činjenici “da se absolutizam u Rusiji 
vazda klanja volji naroda" (podcrtala Sloboda). No iznad svega stalno se ponav- 
lja da je poslanstvo Rusije “oslobodjenje srodnih joj naroda a 


No s vremenom dolazi do bitnih izmjena u učenju slavofilske struje. U 
Ruskome Carstvu naime živi više od stotinu narodnosti, među kojima su, pogo- 
tovo u zapadnom dijelu carstva, u tijeku nacionalni pokreti. Slaveni: Rusi, Ukra- 
jinci i Bjelorusi (bez Poljaka) činili su dvije trećine stanovništva. Zato se već šez- 
desetih godina javila težnja da se ruske vrijednosti koje su, kako tvrde slavofili, 
u opreci prema nižerazrednom i lošem značaju europske kulture, ne ograniče 
samo na rusko stanovništvo nego da se prošire na cijelo carstvo. Program rTusifi- 
kacije carstva, stvaranja snažnoga, homogenog ruskog imperija kao velike sile 
koja će preporoditi svijet, dakle kočenje nacionalnih pokreta, odgovarao je novo- 
me caru Aleksandru III. Tome se dakako pridružilo i nastojanje da se ruski iden- 
titet carstva osigura i pravoslavljem, tj. uz potiskivanje ostalih religija. Nastoja- 
nje da se stvori jedinstvena ruska kultura u cijelome golemom carstvu potpomog- 
nuto je i širenjem ruskoga jezika, i to ne samo kao službenoga." 


Novine najistaknutijih slavofila i ruskih “nacionalista" Ivana Sergejevića 
Aksakova (Rus, tj. Rusija) i Mihajla Nikiforovića Katkova (Moskovskija vjedo- 
mosti) glavni su izvori obavijesti za Slobodu (Hrvatsku) i za Obzor. Iz njih se 
preuzima interpretacija međunarodnoga položaja koliko god je to moguce. /7r- 
vatska objavljuje velike izvode iz tih novina ali zbog opasnosti od zapljene, ne 
može citirati pojedine pasuse pogotovo kada je riječ o psovanju Austro-Ugarske 
i Njemačke. Nakon Aksakovljeve smrti, Hrvatska piše da tuguje “bratimska Ru- 
sija, a zaplakalo (je) cielo Slovjenstvo nad smrću posljednjega proroka (podcrta- 
la Hrvatska) slovjenske misli, kako je to bio nazvan prvi apoštol oslobodjenja 
balkanskih Slovjenah, Ivan Sergejević Aksakov." On je naime držao kako je Bog 
odredio Rusiji poslanje da služi oslobođenju i preporodu svoje potlačene braće, 
a tvrdio je da Rusija pri tome ne želi političku prevlast. Ona se samo zalaže za 
slobodu onih slavenskih naroda koji su ostali vjerni slavenskome bratstvu. Slo- 
boda je citirala neke članke samoga Aksakova.“ Čini se da je on dobivao obavi- 
jesti iz Hrvatske. Tako je Rus prevela iz Slobode govor Davida Starčevića u ko- 
jemu se pozvala na slavensko jedinstvo od Trsta do Novaje Zemlje. Sloboda ka- 


7 
Sloboda, 25. IX. 1884.; Hrvatska, 9. I. 1886. 


8 
Waldron, 1997. 


9 
Hrvatska, 4. VIII. 1887. 


10 
Primjerice Sloboda, 18. 1 19. EX. 1885. 

že da su i druge ruske novine s radošću priopćile “ove milozvučne glase hrvat- 


33 11 


skoga zlatousta". 


Mihajlo Nikiforović Katkov imao je kao glavni urednik Moskovskija vjedo- 
mosti velik utjecaj u ruskoj javnosti krajnje konzervativnoga usmjerenja, a njego- 
vo se učenje, čini se, poklapalo s namjerama Aleksandra III. pri stvaranju policij- 
ske države. Katkov je zastupao načelo homogenoga ruskog apsolutističkog carstva 
uz potiskivanje zahtjeva neruskih naroda. Bio je ogorčen protivnik njemačkoga ut- 
jecaja u samoj Rusiji (pogotovo u vezi s prodorom njemačkoga kapitala) i premo- 
ći Bismarckove Njemačke u međunarodnim odnosima pa se zalagao za rusko- 
francuski savez. Podupirao je posebne mjere carskoga režima protiv Židova i nji- 
hove pogrome. Odjek Katkovljevih interpretacija može se naći i u Slobodi. Tako 
se u jednom “Pismu iz Rusije" tvrdi da su Švabe, Židovi i Poljaci, uz neke ruske 
“lahkomišljenike 1 propalice", posredno ili neposredno sudjelovali kod svih aten- 
tata i da česte požare u Rusiji također podmeću Židovi, Nijemci i Poljaci. 


Ante Starčević slavi Aksakova i Katkova koji su “zastupajuć ruski duh ne 
samo za narode Balkanah, nego i za celo čovečanstvo zasluge stekli". Međutim, 
pravaši ipak nisu mogli u cijelosti prihvatiti učenje Katkova jer on načelno odob- 
rava apsolutizam 1 jednom zauvijek zabacuje bilo kakvo ustavno uređenje. Tako 
je jednom “Pismu iz Rusije" uredništvo Slobode pridodalo bilješku da se s njime 
u svemu ne slaže. Autor toga “pisma naime kaže da se među zaprekama za spo- 
razum Rusa i ostalih Slavena nalazi i “pseudoliberalizam i pseudoparlamentari- 
zam" do kojih neruski Slaveni previše drže. Starčevićevo, često ponavljano miš- 
ljenje, glasi: “Ako okolnosti naroda ili zemlje nisu pogodne ustavu (tj. u Rusiji) 
odtuda ne sledi, da ustav u načelu ne valja. Svakako bolje je nikakav, nego ova- 
kav, koj služi za povod mnogim zloporabam (tj. u Hrvatskoj). '“* 


Kada je godine 1887., nekoliko mjeseci nakon Aksakova, umro i Katkov, 
Hrvatska ga proglašava prvakom među ruskim političarima i novinarima, nosite- 
ljem velikih zasluga za životnost i snagu Rusije i za njezino junačko držanje pro- 
tiv neprijatelja. Hrvatska sveučilišna “molodež", tj. pravaška, poslala je u povo- 
du Katkovljeve smrti telegram sućuti uredništvu Moskovskija vjedomosti u koje- 
mu kaže da plače zajedno s cijelim slavenstvom. Hrvatska je također zabilježila 
telegram Aleksandra III. Katkovljevoj udovici s čijim se mišljenjem zacijelo sla- 


11 
Pisma iz Rusije, Sloboda, 18. i 21. II. 1885. Vidi i nekrolog Aksakova u Obzoru, 11.i15.II. 
1887. 


12 

Sloboda, 12. I. 1885.; Sloboda je (13. II.) objavila ispravak ovome prilogu zbog grešaka nas- 
talih u prijelomu, ali se one ne odnose na spomenute tvrdnje. 

13 

Hrvatska, 9. I. 1886. 

14 

Sloboda, 31. I. 1885. 

gao.'* Valja spomenuti da je list Moskovskija vjedomosti više puta lijepo pisao o 
Stranci prava. U povodu arhivske afere tvrdio je da će ona ostvariti ideal slobod- 
ne Hrvatske i hvalio je rodoljube Antu i Davida Starčevića i druge. * 


Aleksandar II. podlegao je 1. ožujka 1881. trećem atentatu koji je na nj po- 
kušan. Aleksandar III. odlučio je osigurati svoje prijestolje ne reformama, kako 
je to radio njegov otac, nego snažnim mjerama represije koje su potpuno podvr- 
gle društvo moći policije i birokracije. Četrnaestoga kolovoza 1881. izdao je 
proglas o izvanrednim mjerama represije koje su ostale na snazi do revolucije 
1905. Povučene su reforme Aleksandra II. pa su uz ostalo ograničene kompeten- 
cije zemstava od kojih je Starčević 1879. očekivao poticaj za nastavak reformi. 
Politička policija postala je središte Ruskoga carstva. Ona naime nije bila dužna 
predati politički sumnjive sudu nego su njeni pripadnici dobili pravo da traže 1 
zatvaraju podanike te da ih pošalju u progonstvo. Policijski organi se dakako nisu 
upuštali u istragu i dokazivanje krivnje pojedinaca za politički “zločin“. Bilo je 
dovoljno da je netko sumnjiv pa da ga politička policija pošalje u Sibiriju. Orga- 
ni državne sigurnosti rješavali su dakle pitanje političke krivnje isključivo uprav- 
nim putem. Rusija je postala policijska država.“ 

Starčević je bio protivnik terora no izjavio je već 1879. da među protivni- 
cima samodržavlja ima i plemenitih Rusa koji s pravom žele promjene u smislu 
sudjelovanja naroda u javnim poslovima. Nije se slagao s grožnjama Aleksandra 
II., nakon pogibije njegova oca, protiv najplemenitijih sinova i dobročinitelja 
ruskoga naroda “koji možda prevareni u sredstvih, žertvuju se za najsvetiju stvar 
celoga naroda". On se dakle protivi tvrdoglavoj “samovolji" koja nastoji uzdrža- 
ti postojeće stanje “nečistim" mjerama.“ Odbacujući teroristička sredstva, Star- 
čević je držao da među protivnicima samodržavlja postoje dvije skupine: jedno 
su “pravi Rusi koji žele opravdane promjene, a drugi su elementi pod njemač- 
kim utjecajem i na njih on primjenjuje svoje antipatije protiv zapadnoeuropsko- 
ga socijalizma za koji tvrdi da je tvorevina zlokobne Njemačke. Kada u Rusiji 
bude više slobode, rastavit će se “nečisti življi? od “čistih". Radi se dakle o Star- 
čevićevoj primjeni njegovih “slavoserbskih" teza. 

No očekivanje da će Rusija intervenirati na Balkanu i pomoći osnivanju sa- 
mostalne hrvatske države pretpostavlja odobravanje učenja Aksakova i Katkova 


15 
Hrvatska, 4.-5. VIII. 1887. List je 16. VIII. objavio pjesmu Jovana Sundečića “Na uspomenu 
Katkovu?, iz Glasa Crnogorca. Vidi i nekrolog u Obzoru, 3. VIII. 1887. 

Sloboda, 6. VIII. 1885. 

Pipes, 1995. 

Sloboda, 18.TII. 1881.; Flaker, 1958./9., 116-7 

koji su se zalagali za rusko samodržavlje protiv uvođenja ustavnoga, građanskoga 
društva. Zato pravaški tisak ipak hvali Aleksandra III., pa čak i republikanac Bar- 
ČIĆ izjavljuje u Saboru da se njime ponosi. U Slobodi (Hrvatskoj) ima dosta prilo- 
ga koji bezrezervno prenose pohvale ruskoga tiska dobroti ruskih oblasti i oštre 
osude ruskih protivnika i tuđinaca, pogotovo njemačkih poduzetnika. Tako može- 
mo pročitati da su oblasti u povodu jednoga štrajka prihvatile opravdane tužbe rad- 
nika te da je tako nađen pravi put između bezdušnih tuđih tvorničara i nihilistič- 
kih agitatora koji su htjeli zaplesti radnike u svoje mreže. Sloboda nije komenti- 
rala vijest da je pri tome uhapšeno 35 “glavnih krivaca? ali je istakla da su radni- 
ci oduševljeno pozdravili “veledušno" zauzimanje oblasti za njih. ? 


Nije nedostajalo brojnih uzbudljivih trenutaka u odnosu među velikim si- 
lama o kojima je Starčević svim žarom svoga zagrižljivoga pera pisao gotovo 
svaki dan u često zaplijenjenim uvodnicima. Prenosio je izvode članaka iz raznih 
novina koje je odobravao ili odbijao te komentirao. Ocjene su mu uvijek ovisile 
o tome odgovara li određeni prilog u nekim novinama njegovu viđenju akcija rus- 
ke diplomacije i držanja ostalih velikih sila, a prožete su težnjom da Rusija za- 
dobije prvenstvo u međunarodnim odnosima kako bi se mogla osposobiti za svo- 
ju misiju rušenja Habsburške Monarhije i slabljenja Njemačke. U moru članaka 
u pravaškome tisku, Starčević i drugi pisci plješću svakom uspjehu Rusije, bio to 
Balkan ili Afganistan, a napadaju sve njezine protivnice od Njemačke, Austro-U- 
garske (koliko god je to moguće), Velike Britanije do službene Srbije, a napos- 
ljetku i Bugarske. Žale i ljute se pri opisu događaja u kojima se izražava slabost 
ruske diplomacije. 


U proljeće 1885., u povodu tisućgodišnjice smrti sv. Metodija, sveca obi- 
ju Crkava, trebale su se održati dvije odijeljene svečanosti: jedna u Rusiji, a dru- 
ga u Velehrađu u Češkoj. Na hajku ruskoga tiska protiv velehradske proslave 
Starčević je odgovorio pozivom da Hrvati tamo ne idu jer je riječ o političkoj 
demonstraciji pod vjerskim plaštem protiv naroda koji će imati odlučnu riječ u 
budućnosti čovječanstva, a mnogima je pomogao i nije učinio nikakvo zlo zem- 
lji “koje smo sinom". Uostalom, Starčević je držao da rimokatolici: Hrvati, Če- 
si 1 Poljaci nemaju ništa od baštine sv. Metodija, pa ga je zapravo prepustio pra- 
voslavnima.“ Protiv velehradskoga slavlja izjasnile su se i mađarska i austrijska 
vlada u strahu od “panslavizma*. Strossmayer je htio povesti hodočašće u Ve- 
lehrad. U skladu sa svojim učenjem o sjedinjenju Crkava, koje simboliziraju Ći- 
ril i Metodije, želio je da se tamo slavi misa latinskim i grčkim obredom u “na- 
šem starocrkvenom jeziku", što bi tom hodočašću dalo “neku višu znamenito- 
st", To dakako austrijska i mađarska vlada ne bi nikada dopustile, a protivili su 

Sloboda, 9. HI. 1885. 

se i Poljaci, pa je hodočašće otpalo.“ Kardinal Mihalović je zabranio čitanje sla- 
venske mise u Zagrebu tako da ju je slavio samo biskup Posilović u Senju. Ek- 
sponent mađarske vlade, patrijarh German Anđelić, zabranio je proslavu pravos- 
lavnim vjernicima.“ 


Vodstvo Stranke prava nije dakle željelo da Hrvati sudjeluju na svečanos- 
ti u Velehradu ali je zato htjelo pokazati da odobrava “slavenski svetak" u Rusi- 
ji. Predsjednik kluba barun Rukavina i tajnik Kumičić poslali su u ime pravaških 
zastupnika brzojav s čestitkom bratskome ruskom narodu u povodu proslave sve- 
tih apostola Ćirila i Metodija, osnivača njegove nezavisnosti i narodne veličine i 
žale da ne mogu prisustvovati tom slavlju.“ Budući da je cenzura zaustavila te- 
legram, David Starčević je interpelirao u Saboru, zasipajući vlast i vladajuću 
stranku svojim uobičajenim psovkama. Zato mu je predsjednik tri put oduzeo ri- 
ječ s obrazloženjem da ne govori o predmetu svoje interpelacije ali je na kraju 
dopustio da pročita tekst spomenutoga brzojava.“ 


S obzirom na zamršene odnose između Austro-Ugarske i Rusije te na drža- 
nje ostalih velikih sila, bilo je sve do kraja osamdesetih godina dovoljno povoda 
za neprekidno poticanje pravaške nade da će Rusija zaratiti s Austro-Ugarskom ili 
da će ju barem primorati da uz ostalo poboljša i položaj Hrvatske. U listopadu 
1879. sklopljen je dvojni savez Njemačke i Austro-Ugarske ali uz velike razlike 
među interesima saveznika. Bismarck je sve do svoga pada 1890. nastojao posti- 
ći snošljive odnose između Austro-Ugarske i Rusije kako bi se mogao posvetiti ja- 
čanju njemačke snage protiv Francuske. S druge strane diplomacija Austro-Ugar- 
ske željela je savez koji bi je podržao u njezinim proturuskim interesima. Dvojni 
savez, obnovljen 1883., također nije bio čvrst. Austrougarski ministar vanjskih 
poslova grof Gustav Kalnoky odbio je preuzeti bilo kakve obveze u slučaju nje- 
mačko-francuskoga rata. Osim toga od Bismarcka uvedene zaštitne carine oteža- 
vale su izvoz poljoprivrednih proizvoda u Njemačku, a njemački je kapital prodi- 
rao na Balkan i štetio ekonomskim interesima Habsburške Monarhije. 

Već je 1873. došlo do saveza austrijskoga, njemačkoga i ruskoga cara koji 
se uz velike teškoće održao i nakon Berlinskoga ugovora. Trocarski savez obnov- 
ljen je u lipnju 1881. pod Bismarckovim pritiskom. Imao je značaj nove “svete ali- 
janse", naime solidarnosti triju monarha protiv međunarodnih socijalističkih i re- 

KORS III, Korespondencija Rački — Strossmayer od 8. III. do 17. V. 1885. 

Pozor, 23. TV. 1885. 

Sloboda, 2. \. 1885. prenosi na ruskom jeziku tekst telegrama koji je poslan listu 51. Peterbur- 
gskija vjedomosti. 

volucionarnih pokreta, a i francuskih republikanaca. Ta je solidarnost bila važna 
Aleksandru III. nakon ubojstva njegova oca, a i Taaffeovu konzervativnu austrij- 
skom režimu. Starčević je neprekidno napadao taj savez ne samo zato što je držao 
da Rusija njime podliježe kobnu njemačkom utjecaju, nego i zbog njegova usmje- 
renja protiv “prava “ naroda. Taj savez dakako nije spriječio brojne dokaze nepre- 
mostivih opreka Austro-Ugarske i Rusije na Balkanu. Nije funkcionirala podjela 
interesnih sfera na temelju Berlinskoga ugovora, naime ograničenje hegemonije 
Austro-Ugarske na zapadni Balkan, tj. na Bosnu i Hercegovinu te Srbiju, kako je 
to želio Bismarck. Austro-Ugarska je imala važne ekonomske interese u Bugar- 
skoj, a odricanjem od Srbije nije se pogotovo mirio ruski “nacionalistički" tisak. 
Zato je austrougarska diplomacija živjela u strahu od ruskoga utjecaja u Srbiji jer 
bi tada bila odsječena od Istoka ruskim okruženjem od Crne Gore do obale Visle. 
Velike neprilike austrougarskoj diplomaciji činila je mađarska štampa svojim nep- 
rekidnim agitiranjem protiv toga saveza. Snažna propaganda ruskoga “panslavis- 
tičkoga" tiska protiv Habsburške Monarhije i Njemačke a za francusko-ruski sa- 
vez, također je slabila taj savez. U sustavu međunarodnoga osiguranja Habsbur- 
ške Monarhije nastao je u svibnju 1882. još i Trojni savez s Italijom i Njemačkom 
koji je također imao zadaću održanja postojećega društveno-političkoga uređenja 
od opasnosti francuskih republikanaca i socijalista. I taj pokušaj da se nacionalni 
pokreti sprečavaju solidarnošću monarha i da se Austro-Ugarska na taj način pri- 
veže uz Njemačku, naišao je u Starčevića na žestoke osude. 


Koegzistencija Austro-Ugarske s Rusijom je dakle slabo funkcionirala ali 
se ona ipak održala, što se pokazalo međusobnim posjetima Franje Josipa i Alek- 
sandra III. Pogotovo posjet ovoga posljednjega u Kromerižu u kolovozu 1885. 
izazvao je veliku pažnju i Starčevićeve negativne reakcije. No samo mjesec dana 
poslije tu je idilu razorio nepredviđen događaj. Na temelju Berlinskoga kongresa 
dio Bugarske — Istočna Rumelija — ostao je pod turskom vlasti. No sada knez 
Aleksandar Battenberg proglašava uključenje Istočne Rumelije u Bugarsku bez 
dozvole ruskoga cara. Hrvatska i češka javnost dočekuje taj čin neviđenim odu- 
ševljenjem, smatrajući ga početkom aktivizacije Rusije na Balkanu. Uskoro se po- 
kazalo da ruska diplomacija zbog svoga nesigurnoga položaja ne želi mijenjati 
status quo, pa je čak zahtijevala opoziv toga ujedinjenja. Mađarske su političke 
snage željele prekid s Rusijom i podupiranje Bugarske kao brane protiv ruskoga 
utjecaja. No ministar vanjskih poslova Kalnoky nije htio da se ponovno pokrenu 
teritorijalni zahtjevi na Balkanu a upravo to je učinio srpski kralj Milan Obreno- 
vić navještajem rata Bugarskoj. Naposljetku je spomenuti ministar morao spasiti 
njegovo prijestolje nakon katastrofalnoga poraza srpske vojske. Sjedinjenje Bu- 
garske ostalo je na snazi ali je u kolovozu 1886. Aleksandar Battenberg morao pod 
ruskim pritiskom dati ostavku. Austrougarska diplomacija reagirala je međutim 
tek mjesec dana poslije, kada je Aleksandar III., bez pitanja partnera u Trocarskom 
savezu, poslao u Sofiju generala Nikolaja Kaulbarsa sa zadaćom da se pobrine da 
na bugarsko prijestolje bude postavljen proruski knez. Austrougarska kao i bri- 

tanska diplomacija protivile su se tom pokušaju Rusije da povrati svoj nadzor nad 
Bugarskom. Ohrabren ovom podrškom bugarski se otpor pojačao a car Aleksan- 
dar III. je zbog toga neuspjeha i zbog neprijateljstva ruskoga tiska protiv Trocar- 
skoga saveza odlučio da se on ne obnovi. Istekao je u lipnju 1887. Te je godine u 
Bugarskoj izabran za kneza ruski neprijatelj Ferdinand Koburg pa je ruski utjecaj 
na taj način uklonjen s Balkana, a očekivanja pravaša doživjela su težak udarac. 


Ratna opasnost međutim nije prošla. Rusija je pojačala svoje trupe u Polj- 
skoj, a austrijski i ugarski parlament izglasali su u lipnju 1888. novi zakon kojim 
se povećava vojna snaga. Austro-Ugarska je učvrstila svoj ekonomski i politički 
položaj na Balkanu izgradnjom željezničke veze između Beča i Carigrada preko 
Srbije.“ Razne diplomatske igre u prvoj polovini devedesetih godina nisu mogle 
obnoviti staro oduševljenje pravaša za Rusiju. Kao i “obzoraši", bili su razočara- 
ni njezinom neaktivnošću. Kako je nakon 1890. nastajala Frankova stranka s 
programom rješenja hrvatskoga pitanja u okviru Habsburške Monarhije, događa- 
ji u vezi s francusko-ruskim zbliženjem (i savezom 1894.) kojemu su se pravaši 
prije nadali, nisu više relevantni. Nova se Stranka prava mora prilagoditi službe- 
noj vanjskoj politici Monarhije i mađarskomu javnom mišljenju, tj. i neprijatelj- 
stvu prema Rusiji. U svakom slučaju obrati, natezanja i nadmudrivanja među ve- 
likim silama pokazali su da je Starčević bio u pravu kada je na svoj “stekliški" 
način često isticao slabost Habsburške Monarhije prema van. Austro-Ugarska je 
doista bila “razmjerno slaba? država, “jedna od najslabijih velesila? koja je bitno 
ovisila “o pravim velesilama", prije svega Njemačkoj.“ Zato Starčevićevo očeki- 
vanje da će vanjske sile određivati sudbinu Monarhije, a time i Hrvatske, nisu | 
bile sasvim nerealne. 


Uostalom, slično je mislio i Strossmayer koji je komentirao Barčićev go- 
vor o “kozačkom kopitu" kao “neobhodno nuždni plod današnjega pritiska". 
Očigledno se Strossmayer kolebao u svojoj lojalnosti već prije susreta s Franjom 
Josipom godine 1888. kada se usudio proturječiti mu. Kao i Starčević, pripisao 
je u jednom svom pismu krivnju za položaj Hrvatske samome vladaru. “Prejas- 
na dinastija nas je pozitivnom svojom kooperacijom (s Mađarima, M. G.) baci- 
la u današnje stanje, ona nas i opet pozitivnim načinom u ovom stanju drži, i mi 
ćemo u ovakom stanju do skrajnje sramote i propasti doći na veliku štetu 
sj.(ajne) dynastije i ciele države. Bilo bi skrajno vrieme da to sj. dynastija uvi- 
di, i da nam dok je još vrieme da pravedna i patriotična bana i da nam tada u 
borbi proti asiatskoj (mađarskoj, M. G.) oholosti, bahatosti i nesnosljivosti, ni- 
kako ne veže ruke. Ja bi to samo želio od previšnje dynastije. Nebude (11) toga 


25 
Za opis odnosa među velikim silama s obzirom na Austro-Ugarsku vidi: Bridge, 1989., 257- 
279. 


26 
Isto, 256, 275, 282 

ko što nije ufanja, onda valja se boriti do skrajnosti a uzdati se jedino u Boga i 
u buduće događaje.?“ 


Sve do 1887. Sloboda (Hrvatska) objavljuje brojne članke s karakterističkim 
ruskim temama. Pozitivna obilježja ruske države suprotstavljaju se Austro-Ugarskoj 
kao suštoj negativnoj snazi jer se ruski apsolutizam tobože klanja volji naroda, a 
pseudoustavnost u Monarhiji ga upropašćuje. Rusija je oslobodila srodne narode na 
Balkanu, a od Austro-Ugarske oni mogu očekivati samo ropstvo. Ukratko, u Rusiji 
vlada “jedrina, poštenje, napredak", a u Austro-Ugarskoj “preotela (je) mah mloha- 
vost, korupcija, nazadak".* Pravaši podržavaju rusifikaciju Ruskoga Carstva pa su 
im zato Poljaci stalni izvor negodovanja. Poljsko plemstvo u Galiciji podržava nai- 
me režim Austrije gdje je položaj Poljaka neusporedivo bolji nego pod Bismarcko- 
vim pritiskom u Pruskoj, a pogotovo u Rusiji. Pravaško negodovanje izaziva trajna 
poljska agitacija protiv Rusije i slavenske solidarnosti.“ Starčević piše da Nijemci 
beziznimno progone svaki narod, a da Poljaci ipak “sa Nemci snuju proti Rusii" kao 
što to piše jedan “austriansko-židovski" list. Tvrdi štoviše da je samo zasluga Rusi- 
je što se, nakon diobe Poljske, održala “poljačka" narodna osobnost i da bi se bez 
nje za poljsko ime znalo samo iz povijesti! Piše da bi Nijemci uništili Poljake Poz- 
nanja (Pruske) i Galicije (Austrije) da se ne boje Rusije i da oni “najvećma dušev- 
no kvare" Poljake. On štoviše odobrava ruski pritisak na Poljake kao odgovor na nji- 
hovu “nezahvalnost", jer im je Rusija dala “sve uvete napredka i sreće", Da Poljaci 
nisu “u grešnoj slepoći, u neljudskoj zlobi" protivnici Rusije a time i sami sebe, 
Njemačka bi bila temeljito oslabljena. Dokaz “dobrote Rusije prema Poljacima 
Starčević vidi u tome što je car u povodu poplave u Poljskoj dao svojih 200.000 ru- 
balja, a skupljali su se i dobrovoljni prilozi. Kaže da u Galiciji nema političkoga lis- 
ta neovisnoga od vlade “ili od kakve nemalo uvek židovske družbe? do kojih “bo- 
lje obćinstvo" ne drži ništa ali ih podržavaju neprijatelji Rusa, Poljaka i naroda jer 
njih nakon propasti Napoleona III. pomaže samo Rusija. Zato preporuča da “poljač- 
ki otačbenici paze na te mešine" i da ih u svoje vrijeme uklone.* Slično mišljenje 
Sloboda (Hrvatska) ima i prema ukrajinskome nacionalnom pokretu, prije svega 
prema Rutenima jer je i njihovo ime izumila Austrija. 

NSK, R 5662, Strossmayer Vojnoviću, 22. XII. 1886. i 5. III. 1887. 

Sloboda, 25. [X. 1884. 

Kada je ruska vojska u ratu protiv Turaka konačno osvojila bugarsku Plevnu u prosincu 1877., 
u Zagrebu i drugdje zavladalo je opće veselje ali je u Lavovu (L?viv) proglašena opća žalost. 
Bridge, 1989., 430. 

Sloboda, 21. VII. i 30. IX. 1885. 

Hrvatska, 1. XII. 1886.; 14. V. 1887. 

List stalno ponavlja za ruskim tiskom da Rusija pomaže balkanskim naro- 
dima postići samostalni državni život dok ih Austrija pokorava kao u Srbiji. Na- 
padajući Trocarski savez, Starčević i drugi pisci ističu da bez volje Rusije nema 
promjena na Balkanu, a da se uz njezino suglasje može postići sve.“ No potpu- 
no ih opovrgava sjedinjenje Bugarske. Bez znanja da je prevrat uslijedio protiv 
volje ruskoga cara, Sloboda klikće da je taj čin zadivio cijeli “slavenski svijet 
osim Srbije i Khuenove stranke. Čim se Hrvatski sabor nakon višemjesečne stan- 
ke sastao 30. rujna 1885., Erazmo Barčić je u ime Stranke prava izašao s prešnim 
prijedlogom da Sabor čestita bugarskome narodu oslobođenje Bugarske. Ističući 
oduševljenje svih slojeva hrvatskoga pučanstva, rekao je da je to važan korak pre- 
ma rješenju balkanskoga pitanja, tj. prema oslobođenju, nezavisnoti i sjedinjenju 
balkanskih zemalja od Marice do Jadrana i Egejskoga mora. Neodvišnjaci Šime 
Mazzura i Franjo Marković poduprli su taj prijedlog. Tuškan je izjavio da valja 
pokazati kako Bugari u slučaju borbe imaju uza se i Hrvate, a David Starčević je 
uz ostalo istaknuo povezanost Hrvata i Bugara izjavom da “svaki Slaven na ju- 
gu? ćuti nevolju koju mu nanosi mađarska proturuska politika." Prešnost Barči- 
ćeva prijedloga je dakako odbijena a odbor o njemu nije ni raspravljao. Zato je 
Barčić dva mjeseca poslije ponovno stavio to pitanje na dnevni red, a izjavio je 
da je bugarski narod za ujedinjenje balkanskoga poluotoka prvi izvadio mač iz 
korica. Predsjednik Mirko Hrvat mu je odgovorio da će se saborski odbor time 
baviti kada riješi važnija pitanja.“ Stvar je, razumije se, postala bespredmetna jer 
se pokazalo da Rusija ne podržava sjedinjenje Bugarske. 


No u međuvremenu potrajalo je oduševljenje za Bugare a u novinama Mo- 
narhije i Rusije odrazila se sva zamašnost sukoba obiju diplomacija u bugarskome 
pitanju. Ruski su se listovi bojali da će Austro-Ugarska iskoristiti sjedinjenje Bu- 
garske za pokušaj aneksije Bosne i Hercegovine i da će preko Srbije spletkariti pro- 
tiv Rusije. Opće je uvjerenje da je austrougarska diplomacija potakla Milana Ob- 
renovića da navijesti rat Bugarskoj. (Stvarno je on to uradio protiv savjeta ministra 
K4lnokyja.) Poraz srpske vojske samo je pojačao prorusku euforiju pravaša i neod- 
višnjaka. No već se na početku 1886. pokazao dubok jaz između službene Bugar- 
ske i Rusije, a Hrvatska je pratila sve pojedinosti toga odnosa. Starčević je pisao o 
podršci Hrvata Bugarima dok su zastupali pravednu stvar. No sada ih je žestoko 

Sloboda, 22. VI. 1885. 

HS, 1884.—87., 30. IX. 1885. Kanonik dr. Stjepan Vučetić ironički se čudio tome prijedlogu | 
zastupnika Stranke prava jer njihov prvak drži kako je u Turskoj bolje stanje nego u Monarhi- 
ji. Oni su zato trebali Turcima “gratulirati" što su tako sretno vladali i sažalijevati oslobođene 
Bugare. Barčić mu je odgovorio da je Starčević dao takvu izjavu u vezi s Bosnom i Hercego- 
vinom koja još nije oslobođena od tudinaca. 

osuđivao jer se žele ukloniti “opravdanom uplivu? Rusije i baciti se pod noge En- 
gleskoj i Njemačkoj iako im je Rusija činila sama dobročinstva,5 

Starčević je 1 dalje tvrdio da balkanski narodi ljube Rusiju i hvalio sve što 
je za njih uradila ali je uočavao teškoće samodržavlja. Pisao je da je Aleksandar 
NI. doduše uništio “nemački živalj nihilizma", izveo znatne “popravke", raširio 
moć Rusije u Aziji ali da u Rusiji postoji želja za “obširnie razvijanje političke 
slobode". Kako se Rusiji otimaju krajevi koje je natopila svojom krvi (Bugarska), 
caru su vezane ruke da u tom pogledu nešto učini. No Starčević ne osuđuje poli- 
cijsku državu Aleksandra III., kaže, štoviše, da Rusija treba manje promjena nego 
druge države, a da veliki dio Rusa zahtijeva političke slobode iako ih, po njegovu 
uvjerenju, imaju više nego Nijemci. No bez obzira na različita mišljenja, svi su 
Rusi obožavatelji cara i on uopće silno hvali dinastiju Romanova. Vjeruje također 
da svi “družtveni razredi" žele najprije rat, a onda tek unutrašnje “popravke? 


Nakon prekida reformi Aleksandra II., Starčević vidi povratak na politiku 
“vojničtva i vojevanja" cara Nikole i nada se vojnom uspjehu izvanredno junač- 
koga ruskoga naroda koji je pobijedio najvećega junaka “našega vremena" Na- 
poleona I. Starčević i drugi autori očekivali su rat jer je ruski tisak pisao protiv 
Berlinskoga ugovora, jer su se prenosile glasine o aneksiji Bosne i Hercegovine, 
a na to su pogotovo ukazivali događaji u Bugarskoj: odlazak Aleksandra Batten- 
berga, neizvjesnost o novom knezu te misija generala Kaulbarsa koji je trebao 
osigurati izbor Rusiji pogodnoga kandidata što su Bugari odbili, pa su, prema 
Starčeviću, uvrijedili cara i Rusiju." “Nerazumni postupak" Bugara izazvao je 
Starčevićev bijes pa je i za te događaje okrivio “slavoserbsku pasminu". Ona se 
drži svoga zlotvora “kako i bratja u Hervatskoj, ljudih koji su narod navlaš u da- 
našnje stanje rinuli" i opsjenjuju prostotu praznim riječima protiv onih koji su 
umjesto njih na koritu. Starčević zato tvrdi da je “bulgarsko" društvo “do dna 
pokvareno" i da je u njem “byzantinština u cvetu".* U svakom slučaju siguran je 
u rat Austro-Ugarske i Rusije. Budući da ističe nespremnost ove druge za rat i 
slabost vojske, očigledno se nada da će Rusija pobijediti. “U tom ratu ima se od- 
lučiti da-li slavska ili nemačka pasmina ima gospodovati.? 

Hrvatska, 12. V. 1886. 

Sloboda, 30. X. 1885.; Hrvatska, 30. VI. 1886. 

Isto, 18. VI., 3. XII. 1886. 

Isto, 2. IX. 1886. i 4. VIII. 1887. 


39 
Isto, 3. XI. 1886. Uz spomenuti intervju Eimu godine 1884. to je jedini slučaj da Starčević 
odustaje od svoga “slavoserbskoga* tumačenja slavenskoga imena. 

U nizu članaka Starčević i drugi autori prate nemoć ruske diplomacije da 
spriječi izbor novoga proturuskoga bugarskoga kneza Ferdinanda Koburga i uo- 
čavaju da se Rusija povlači s Balkana. Zato Starčević godine 1887. jasno poka- 
zuje svoju nestrpljivost prema neaktivnosti ruske diplomacije. Predbacuje joj da 
samo opominje i da nakon riječi ne slijede djela. “Nu bezuvetno Rusia mora oz- 
biljno i odlučno raditi", a ne smije dopustiti da njezine greške budu na korist tu- 
đincima.“ Valja spomenuti da je jedan od uzroka suzdržanosti ruske diplomacije 
u činjenici da je Rusija ekonomski najzaostalija od svih velikih sila, Kako bi se 
Rusija mogla uzdržati kao vojna snaga, morala se stimulirati industrija uz inves- 
ticije stranoga kapitala. Pri tome je Starčević s jedne strane osuđivao tuđe, prije 
svega njemačke poduzetnike u Rusiji, a s druge je strane odobravao razvoj indus- 
trije pa je tvrdio da Rusija napreduje “oriaški" i da se ne boji financijskih pogi- 
belji.“" S rastom industrije pojavio se u Rusiji i socijalistički radnički pokret o ko- 
jemu Starčević ima svoje mišljenje. Kaže da cijela Europa drhšće pred socijaliz- 
mom ali da mu je najmanje mjesta u Rusiji, a zapravo ga nigdje ne bi trebalo biti. 
Svuda je “isto načelo socializma: živalj i načelo razaranja, uništenja svega što u 
družtvenu i u deržavnu, ter u moralnu životu obstoji".“ On ne razlikuje socijalis- 
tičke struje nego poistovjećuje socijalizam s anarhizmom i ponavlja da je to još 
jedno zlo proizvedeno u Njemačkoj. Zato kaže da u Rusiji jedva ima 200 nihilis- 
ta i da se Romanovi ne boje za svoje živote. (Ruski radnički pokret s nekim obi- 
lježjima zapadnoeuropskoga socijalizma temeljito se razlikuje od nihilizma.) 


Krajem 1887. Starčević je držao još jedan od svojih karakterističnih sabor- 
skih govora u kojemu je ponovio da mogućnost rata zapravo proizlazi iz unutraš- 
njega stanja Monarhije. Rekao je da postoje dva različita mišljenja. Neki drže da 
je “Austro-Magjaria" ojačana savezom s Njemačkom i Italijom 1 da mora “tražiti 
i osigurati nove probitke osobito na Balkanu". Drugi (kao i Starčević) misle da je 
ona “nerazdeljena zemlja Rusie i Nemačke" te “raztočena“ ovim sustavom pa će 
većina pučanstva bez razlike vjere i narodnosti veselo pristati uz svakoga neprija- 
telja i zato očekuje moguće nemire u Cislajtaniji, Translajtaniji te Bosni 1 Herce- 
govini. Istaknuvši da je njegova domovina upropašćena više nego u tatarsko doba, 
ponovio je da hrvatski narod nema što izgubiti a da prestankom postojećega sta- 
nja “on dobiti može mnogo i premnogo". Zato bi se on “kao Hervat i kao čovek 
političke stranke", mogao veseliti nemarnosti vlade prema kruni i narodu. No on 
to ne čini jer je “najprie i nad sve čovek" i ne veseli se ničijem zlu nego želi “čis- 
te odnošaje", dobro postupanje a ne nasilje. Pita vladu je li ona “na odlučujućem 

mestu iskreno razložila po dinastiju pogibelj svakoga domaćega i izvanjskoga su- 
koba..." To je zacijelo još jedan primjer Starčevićeve politike negacije jer je riječ 
o izjavi koja može služiti jedino pouci njegovih pristalica i održavanju njihove mr- 
žnje protiv Monarhije s obzirom na to da se u Hrvatskoj nije mogla objaviti niti 
blaga kritika dualističkoga sustava. Razumije se da takav govor može samo služi- 
ti kao povod novim Khuenovim grožnjama koje pravaši žele izbjeći. On je odmah 
odgovorio i pri tome istaknuo kao proturječnost što se Starčević obraća vladi koju 
ne priznaje zakonitom. Opetuje da neće odgovoriti na interpelaciju jer njezin sad- 
ržaj, naime vanjska politika, ne spada u djelokrug Sabora. Kao i prigodom Barči- 
 čeva govora, izjavljuje, uz odobravanje desnice, da će kao i dosad i dalje paziti na 
one “koji prividno uviek imadu pred očima interese monarkije i dinastije, a u is- 
tinu danomice i proti monarkiji i proti dinastiji rade".“ 


Razočaranje s ruskim povlačenjem s Balkana postaje 1888. sve veće ali 
Hrvatska, uz neke pomake, još uvijek slavi Rusiju. List prenosi članke iz vanj- 
skoga, pogotovo francuskoga, tiska o prevelikoj obzirnosti Rusije prema Njemač- 
koj što deprimira njezine zapadne prijatelje. Uvijek je u središtu pažnje odnos 
Francuske i Rusije. Hrvatska citira opsežne izvode iz ruskoga tiska pogotovo iz 
lista Moskoyskija vjedomosti, koji nastavlja pravac svoga pokojnoga glavnoga 
urednika Katkova, Starčević je uvjeren da Rusija ima pravo na odlučujući utjecaj 
u Bugarskoj, zato sve oštrije osuđuje mlako držanje njezine diplomacije.“ Nakon 
skoro trogodišnjega natezanja oko Bugarske, Starčević se ljuti što je u međuvre- 
menu bilo “konferenciah i čerčkanja i čaverljanja" a Rusija je ipak ostala pod ok- 
riljem Njemačke i Engleske. Bude li Rusija u Europi i dalje dobivala pljuske i 
sramotila se, propast će i njezina “veličajnost" u Aziji.“ Čini se da Starčević dr- 
ži kako bi moguća odlučna akcija Rusije na Balkanu trebala početi zahtjevom da 
Austro-Ugarska napusti Bosnu i Hercegovinu. No o tome nije mogao pisati u Hr- 
vatskoj jer su njegovi uvodnici ne samo s ruskim temama nego 1 s komentarima 
ostalih međunarodnih događaja, koji nisu odgovarali službenoj vanjskoj politici, 
bili često zaplijenjeni. Ljutio se na rusku i francusku diplomaciju da ne istupaju 
oštro protiv Bismarcka i razumije se da je iznimno kritički pratio sastanak care- 
va Wilhelma II. i Aleksandra III. godine 1888. 


Uredništvo Hrvatske nije se u svim slučajevima držalo interpretacija rus- 
kih novina. Pretiskan je članak iz Moskovskija vjedomosti u kojemu se vrenje na 
ruskim sveučilištima pripisuje isključivo uroti iz inozemstva. Jedan uvodnik Hr- 

Djela I, 3. XII. 1887., 334-7 

Hrvatska, 24. II., 6. i 13. III. 1888. List grdi “čifutske" novine (tj. službeni i poluslužbeni tisak 
Austro-Ugarske) koji hvale bugarske vlastodršce i pišu protiv Rusije. Hrvatska, 19. VI. 1888. 

Hrvatska, 19. IV. i 1. VI. 1888. 

vatske doduše tvrdi da se nemirima na ruskim sveučilištima raduju neprijatelji 
“Slavenstva" ali se njegov autor ne slaže s nazorima najviših ruskih krugova 1z- 
raženih u spomenutom članku. Kaže kako ne vjeruje da su nemiri posljedica dje- 
lovanja ruskih političkih zločinaca uteklih u Francusku i Švicarsku te Bismarcka. 
Nihilizam je u Rusiji oslabljen 1 studenti su okrenuli leđa toj “otrovnoj nauci" iz 
Njemačke. Nemiri su posljedica novoga uređenja sveučilišta. Uredništvo Hrvat- 
ske također ne prihvaća mišljenje slavenofilskih “fantasta" o budućem sjedinje- 
nju Slavena pod vodstvom Rusije, ali želi zbliženje s njome.“ 


Autor niza uvodnika u Hrvatskoj, vjerojatno tadašnji glavni urednik Eu- 
gen Kumičić, kritički se izjasnio o najvažnijim ruskim političko-ideološkim 
smjerovima, osim onome koji prije svega podržava snažnu rusku nacionalnu dr- 
žavu. Nakon što je ispsovao proturusko pisanje listova Njemačke i “Austro-Mag- 
jarije" kao organa “jerusolimskih baruna", tj. “carevah burze, Kainovoga pleme- 
na", autor izjavljuje da se novinskim člancima ne može uništiti “moćno Slaven- 
stvo". Uglavnom pozitivno ocjenjuje slavenofilsku agitaciju o štetnosti europskih 
ustavnih i ekonomskih oblika za razvoj Rusije i o nužnosti da se izgradi narodno 
načelo na temeljima koje su potkopale reforme Petra I. Kaže da slavofili nisu us- 
pjeli u svojim nakanama, pogotovo zato što su svoje učenje proširili na vjeru (za- 
cijelo misli na slavofilsku agitaciju da će rusko pravoslavlje preporoditi svijet). 
No čini mu se da oni još nisu izrekli posljednju riječ. Drži da među slavofilima i 
zapadnjacima i ne postoje tako velike razlike. Prema Kumičiću je naime opći za- 
kon da treba uzeti oblike drugoga naroda te usvojiti 1 “asimilovati" ono što odgo- 
vara biti i potrebama vlastita naroda. Misli da su polemike oba smjera bile koris- 
ne jer su unaprijedile narodnu samosvijest i formulirale idealne ciljeve ruskoga 
narodnoga genija. 


Kumičić drži da je “narodničestvo' važan korak naprijed po svom intere- 
su za seljaštvo koji je bitan za razvoj novoga ruskoga građanstva. Kritizira narod- 
njike da su se previše usredotočili na ekonomska i socijalna pitanja i da nisu vid- 
jeli ono što je loše u ruskome pučkom karakteru. Naposljetku Kumičić žali što ni 
u Rusiji nema iznimno moralne osobe koja bi preuzela vodstvo naroda. Zato po- 
laže nadu u ljubav prema bližnjemu i u kršćanski nauk kako to propovijeda Lav 
Tolstoj.“ Valja još spomenuti da u Hrvatskoj postoji posebna rubrika “sloven- 
stvo" koja obuhvaća i obavijesti o događajima u Srbiji te kod Čeha i Poljaka. 


Najveće uzrujavanje u vezi s Rusijom nisu godine 1888. izazvali pravaši 
nego biskup Strossmayer svojom čestitkom kijevskom sveučilištu u povodu 900- 
godišnjice pokrštenja ruskoga naroda. On se zbog toga morao opravdati pred Va- 
tikanom, a neviđenu senzaciju izazvao je njegov susret u Bjelovaru s Franjom Jo- 

Isto 5.111.1., 1.11. 1888. 

Isto 12.—14. TV. 1888. 

sipom koji ga je zbog toga ukorio a biskup mu je odgovorio da je ispravno pos- 
tupio.“* U strašnoj hajci protiv Strossmayera kojom se htjelo postići da ga Vati- 
kan makne s biskupske stolice, Khuen Hedervary nije zaboravio ni pravaše. Hr- 
vatska se “povodom devetstogodišnjice pokrštenja Rusah* najprije javila s više 
članaka u svom “listku" u kojima je hvalila unutrašnje stanje Rusije i pisala o 
pravoslavlju kao vrijednoj svjetskoj religiji“? Članak koji je izašao uoči same 
proslave u cjelini je zaplijenjen. Nakon toga Hrvatska je objavila jedan prilog iz 
Glasa Crnogorca, a u rubrici “Slovenstvo" list se, kao i novosadska Zastava, 
oborio na “laži bečko-peštanskih novina u rukama Židova.“ (Službeni je tisak 
naime pisao da je riječ o konspiraciji ruskih revolucionara protiv Katoličke cr- 
kve, pape i Austro-Ugarske, a 1 protiv same ruske vlade.) 

Khuen je dao izjavu listu Budapesti hirlap kojim je želio dokrajčiti Stros- 
smayera. Prikazao ga je kao čovjeka kojemu je bitna “panslavistička politika" a ne 
njegovo svećeničko zvanje i katolicizam. No budući da je taj intervju morao izaz- 
vati znatan odjek u cijeloj Monarhiji, iskoristio je priliku da pokopa i oslabljenu 
Stranku prava. To je učinio upozorenjem da je David Starčević osuđen jer je up- 
ropastio deset seljačkih obitelji 1 prisvojio 40.000 forinti, da je dakle običan zlo- 
činac. Kazao je da jedva još postoji trag njegove stranke, a da sam David više nije 
opasan jer narod sada vidi tko je on. I ovom prilikom Khuen je istaknuo da su “hr- 
vatski Srbi najvjerniji stupovi vlade", da su mu zahvalni što ih zakonski priznaje 
kao posebnu narodnost dok je Strossmayerova stranka uvijek “u sviet vikala da u 
Hrvatskoj stanuju samo Hrvati"'.*' U vezi s takvom tvrdnjom, nije dakle spomenuo 
pravaše nego “obzoraše". U svakom slučaju Khuenova je izjava u skladu s već 
proširenim mišljenjem da je Stranka prava u rasulu i da će promijeniti pravac. 


U više priloga Hrvatska je kliktala nad zarukama ruskoga kneza Petra Ni- 
kolajevića s Milicom, kćeri crnogorskoga kneza Nikole, i radovala se što se “naj- 
simpatičnija"“ balkanska vladajuća porodica Njegoša, koja se dugo borila za slo- 
bodu zlatnu, spaja s Romanovima. Hrvatska slavi zaruke kao sveto djelo slaven- 
skoga zbliženja 1 dokaz da je slavenstvo još živo. U jednom zaplijenjenom uvod- 
niku tom se događaju radovao i Starčević.“ Hrvatska je još uvijek objavljivala od- 
lomke iz ruskih listova, primjerice o “slavenskoj uzajamnosti'', ružila je “bezsram- 

V. str. 606-607. 

Hrvatska, 2.—6. VII. 1888. To je u vezi s člancima Aleksandra A. Kirjejeva, suradnika pokoj- 
noga Aksakova. 

Isto, 25. 127. VIL, 17.121. VIII. 1888. 

Isto, 14. VIII. i Obzor, 15. VIII. 1888. 

Isto, 6.1 11. VIL, 16. VIII. 1889. 

nu reptiliju", tj. Rusiji neprijateljsku njemačku štampu, no u Starčevića se godine 
1889. zapaža daljnji pomak prema napuštanju ruskoga zanosa. On i drugi autori 
žale se na zlo i sramotu koja pada na Rusiju zbog neaktivnosti njezine diplomaci- 
je, priželjkuju rusko-francuski savez, tvrde da su Nijemci krivi za atentate u Rusi- 
ji, prate sukob interesa Velike Britanije i Rusije u Aziji te kritiziraju rusku diplo- 
maciju što se odnosi neprijateljski prema Velikoj Britaniji umjesto prema Njemač- 
koj. Nova je međutim oštra kritika protureformne politike Aleksandra III., kojega 
je Hrvatska dotada uglavnom slavila, i uopće teškoga unutrašnjega stanja u Rusi- 
ji. Tako se Starčević vraća na mišljenje koje je iskazao na početku svoga okreta 
prema Rusiji. Razlikuje nihiliste kao njemačku biljku i “prave? Ruse koji žele uk- 
loniti zloupotrebe i postići napredne uredbe kako bi Rusija bila doma “što srećni- 
jom, vani što vidjeniom". Zlo je za Rusiju što Aleksandar III. ne nastavlja s refor- 
mama svoga oca i što su u vanjskoj politici teško “povredjeni" narodna čast 1 “za- 
koniti probitci?. Kada bi u Rusiji postojala sloboda tiska 1 sastajanja, nihilisti bi 
propali a bolji dio naroda pristao bi uz “prave" Ruse. Odgovornost za teško stanje 
u Rusiji i u vanjskoj politici pada na cara. Starčević dakle više ne misli da car slu- 
ša glas naroda. Da je Aleksandar III. nastavio s reformama, umjesto da krene u 
suprotnome smjeru, Starčević bi shvatio rusku neaktivnost na Balkanu jer je ra- 
zumno da se domaće prilike srede prije odlučnoga vanjskopolitičkoga postupanja. 
Žaleći što je tako “znatno pala veličajnost Rusie u Europi", on čak upozorava na 
konkretne teškoće u Rusiji, primjerice na glad i nedostatak prometnica.“ Prema 
tome, za razliku od prijašnje prekomjerne pohvale Rusije, sada se u Hrvatskoj 
upozorava na nužnost promjena unutrašnjih i vanjskih odnosa Rusije i ističe da se 
postojeće stanje ne može održati. Drugim riječima, ako se položaj Rusije uskoro 
ne promijeni, pravaši više ne mogu od nje ništa očekivati. 

Obustava Hrvatske ljeti 1889. dvostruko je ubrzala tijek događaja u prav- 
cu napuštanja Starčevićeva nauka i rusofilstva. I dotada je list zbog brojnih zap- 
ljena jedva preživljavao.“* No između 28. lipnja 1 8. kolovoza 1889. Hrvatska je 
mogla izaći svega nekoliko puta da bi se naposljetku, na zahtjev državnoga od- 
vjetnika, redarstvenom odredbom od 12. srpnja zabranilo njezino izdavanje. 
Kada su članovi uredništva došli požaliti se državnome odvjetniku Tomi Kralje- 
viću, on im je, prema Hrvatskoj, odgovorio “vulgarnom slavonskom rečenicom". 
Predao je predmet Kraljevskome sudbenom stolu s prijedlogom da zabrani izla- 
ženje lista. No sud to nije uradio “jer takova obustava u zakonu osnovana nije“ 

Isto, 16.1 18. TV. 1889. 

Zaplijenjeni primjerci uništavali su se a tekst zabrane “razpačavanja tiskopisa", koji se morao 
objaviti u idućem broju, glasio je: “Čitavim smjerom i sadržajem spomenutoga tiskopisa, nas- 
toji se razdražiti na mržnju i prezir proti načinu vladanja i upravi državnoj, što tvori učin 
zločinstva smetanja javnoga mira, označena u par.65.? 

pa je Hrvatska mogla dalje izlaziti.> Čini se da je državni odvjetnik poduzeo te 
“drakonske mjere" zbog “prijateljskoga držanja" Hrvatske prema Rusiji koje je 
izazvalo pažnju ruskoga tiska.* 


Može se nagađati zašto je Khuen dopustio sudu da omogući dalje izlaže- 
nje Hrvatske. Najvjerojatnije je objašnjenje da je držao kako je Stranka prava 
znatno oslabila i da zbog katastrofalnoga materijalnoga stanja ionako više neće 
moći uzdržavati dnevnik ili da će njezin list napustiti Starčevićevo usmjerenje. 
Ako je Khuen doista mislio da će vodstvo Stranke prava biti prisiljeno obustavi- 
ti Hrvatsku, prevario se. Josip Frank je naime pružio listu materijalnu pomoć ali 
zasad nije cjelovito sanirao njegove financijske probleme. Vjerojatno se to desi- 
lo inicijativom Folnegovića koji je održavao dobre odnose s Frankom (obojica su 
bili članovi zagrebačkoga gradskoga zastupstva), a i zbog Frankova približavanja 
Stranci prava već od 1884. u očekivanju da će ona promijeniti svoj smjer." Ako 
je Khuen očekivao da će se Stranka prava pretvoriti u umjerenu opozicijsku 
stranku, bio je u pravu. Vidjet ćemo kako je to pokazao neizbježivi Fran Folne- 
gović jednim novim pokušajem da skrene Stranku prava u oportunističke vode 
čim je Hrvatska ponovno počela izlaziti. 


Pisanje Hrvatske o Rusiji nije se promijenilo nakon obustave lista ali se 
uredništvo još više trudilo da pri tome ne da povod za zapljene. Još uvijek je list 
tvrdio da se simpatije balkanskih Slavena prema Rusiji “neće nikad moći izčupa- 
ti iz njihovih srdaca. Starčević je i dalje pisao da su ruski nihilisti zadojeni 
Feuerbachovim ateizmom i “škakljivimi nauci'' Hegela. Još su se objavljivali 1z- 
vodi iz ruskih i drugih novina o položaju Rusije, a nastavljala se i rubrika “slo- 
venstvo?'.* Starčević se dakle još nije vratio na svoju nekadašnju mržnju protiv 
Rusije ali je bio na najboljem putu da to učini. 

U novoj situaciji nekadašnje “veleizdajničko" držanje postalo je nemogu- 
će u svim pojedinostima. Zato nije slučajno da je postupno napuštanje simpatija 
prema Rusiji izravno povezano s Frankovim i Folnegovićevim nastojanjem da se 

Hrvatska, 8. VILI. 1689. 

Isto, 21. VIII. 1889. Izgleda da je objavljeno pismo, vjerojatno Krunoslava Heruca, iz Rusije, 
s nekoliko redaka na ruskom i ćirilicom. On se uporno zalagao za učenje ruskoga jezika. 

Frank se više puta hvalio da bi Hrvatska bez njega prestala izlaziti. Hrvatska, 23. X. 1894.; 
DAZ, Ostavština Peršić 26 a. Istodobno se održavala tiskovna parnica protiv urednika Obzora 
Gjure Galca i urednika Hrvatske Martina Lovrenčevića. Obojicu je branio Frank. Hrvatska, 
29. VIII. 1889. 

Hrvatska, 16. XI, 11. IV. 1 19. IX. 1889. Starčevic je i dalje pisao o pogubnosti tuđega kapita- 
la u Rusiji, uvjeren da mu se protive “pravi Rusi a ne i “Slavoserbi" slični Strossmayeru, Ma- 
žuraniću 1 drugima. Hrvatska, 28. VIII. 1889. 

promijeni smjer Stranke prava. Prvi jasni znak u vezi s tim jesu izjave baruna 
Gjure Rukavine krajem 1889. On je u oba pitanja inzistirao na dotadašnjemu 
Starčevićevu učenju. Njegovo privatno pismo češkom aristokratu Egbertu Bel- 
crediju dospjelo je u petrogradski dnevnik Den i izazvalo veliku pažnju. Rukavi- 
na je naime pisao u starom “veleizdajničkom' duhu. Nastojao je objasniti Bel- 
crediju zašto podupire Stranku prava (koja je dotad pripadala “krajnjoj ljevici?) 1 
na taj način zauzima posebno mjesto među velikašima ne samo Hrvatske nego i 
Monarhije uopće. Izjavljuje u Starčevićevu duhu da su Hrvati, Slovenci, Česi, 
Rusi (Ruteni — Ukrajinci), Slovaci i Rumunji (ne spominje Srbe) Monarhije u iz- 
nimno teškome položaju u tomu lažnom ustavnom sustavu. Drži da se plemstvo 
ne smije otuđiti od interesa svoga naroda jer onda postaje kasta i povijesni 
anakronizam. Nasuprot tome, ono bi moralo biti nositelj prava i interesa svako- 
ga pojedinoga naroda. Rukavina piše da se položaj potlačenih naroda ne može 
popraviti bez rušenja (potrjasenie) Monarhije jer je ona sada u čvrstoj vezi sa 
svojim povijesnim neprijateljem, naime s njemačkim carstvom. Kaže da je fran- 
cuski narod najkulturniji na svijetu i da je učinio goleme usluge čovječanstvu, a 
da je Rusko Carstvo na čelu s “najplemenitijom 1 najpobožnijom/ dinastijom uči- 
nilo mnoga dobročinstva ljudima, narodima i drugim dinastijama. Rukavina piše 
da su on i njegovi istomišljenici već odavno željeli da Habsburška Monarhija stu- 
pi u savez s Rusijom i Francuskom i da njihove simpatije pripadaju posebno jed- 
noplemenoj Rusiji. Još kaže da članove Stranke prava nazivaju nelojalnima i op- 
tužuju ih da traže spas izvan Monarhije, no da oni zapravo žele pokazati Rusiji 
da nisu izdajnici svoga naroda nego njegovi zaštitnici.? S obzirom na to da se 
vodstvo Stranke prava postupno okretalo prema umjerenoj opoziciji, to mu je pis- 
mo moralo biti neugodno a i opasno jer je moglo izazvati Khuenov gnjev. No Ru- 
kavina je istodobno s objavljivanjem toga pisma odlučno reagirao i protiv još jed- 
noga Frankova pokušaja da skrene Stranku prava na novi oportunistički pravac.“ 

Pisanje Hrvatske o Rusiji godine 1890. bitno se ne mijenja ali uz njezine 
pohvale sve više raste brojnost i oštrina kritičkih priloga. Starčeviću i drugim au- 
torima još uvijek su za glavna zla u Rusiji krivi Nijemci te žele da se isčupa ta- 
mošnji “švabski korov*'. Tako se u jednom uvodniku tvrdi da su radnički pokret 
u Rusiji izazvali Nijemci s argumentom da je plemeniti Aleksandar II. jednim po- 
tezom pera oslobodio milijune kmetova, a vjeruje se da će Aleksandar III. mir- 
nim putem osigurati radnicima život koji im priliči. Autor, štoviše, ističe da sta- 
novite “kulturne? države nisu naprednije od Rusije koju nazivaju barbarskom.“ 

Starčević piše da je rusko gospodarstvo “u šakah" tuđinaca 1 da Rusija zato mora 
tražiti vanjske zajmove, zapaža prodor francuskoga kapitala i nada se da će Fran- 
cuska i Rusija zajedno financijski satrti Njemačku, umjesto da bude obratno.“ 


I dalje postoji rubrika “slovenstvo" a Rusi se hvale kao “najveći slavenski 
narod", još se očekuje “slavenska budućnost i naša sreća u njoj!“ No osjeća se 
početak rezerve prema slavenskoj euforiji. U jednom uvodniku upozorava se da 
je ideju o uzajamnosti svih Slavena pokrenuo sin hrvatskoga naroda Juraj Križa- 
nić, a tako su mislili i dubrovački pisci te ilirci. Kada su režimske Narodne No- 
vine pisale da je Hrvatska ovim člankom napustila svoja, tj. Starčevićeva, načela 
o ropskom slavenskome imenu, list je odgovorio da se on protivio austrijskome 
panslavizmu jer je on stvorio ilirski pokret, da je doduše osuđivao Rusiju onda 
kada ona još nije bila osloboditeljica balkanskih naroda. Taj autor u suprotnosti 
s dotadašnjom slavenskom euforijom ističe u Starčevičevu duhu da je rusko ime 
slavno, dok je slavensko izmišljeno a za tuđe narode ima značenje ropstva 1 da 
još uvijek djeluje od Austrije nametnuti panslavizam.“ 


Dotada Hrvatska nije reagirala na slavofilsko učenje da je rusko pravos- 
lavlje vrednije od ostalih iskvarenih religija, pogotovo katolicizma. Kada je u Hr- 
vatskoj objavljen razgovor s jednim Rusom koji je tvrdio da samo Istočna crkva 
predstavlja pravi ideal i istinu kršćanstva, objavljene su dvije “opazke" župnika 
Cvjetka Grubera. Uredništvo komentira njegov prilog Starčevićevim učenjem da 
je vjera “stvar svačije duševnosti" i da zato u 19. stoljeću ne smije biti sastavni 
dio političkoga programa, tj. niti onoga slavofila.“* Gruber brani dogme Katolič- 
ke crkve od napada predstavnika ruskoga pravoslavlja. On se bori za “svetinju 
stvari, svetinju istine i pravde" i ne protivi se približavanju Slavena pod uvjetom 
vjerske slobode. No nju sprečavaju “sve ostale sljedbe (jer se) boje slobode 1 pro- 
širenja istine“, tj. katoličke vjere. Kako slavofili tvrde da su “brača Zapadne cr- 


koga tiska i mržnju protiv Židova. Osim pogroma, koji su često potaknuti od ruskih oblasti ili 
su ih one dopuštale, Židovi u Rusiji podvrgnuti su posebnim mjerama diskriminacije. Hrvat- 
ska je u vijestima zabilježila pojačanje tih mjera: pogotovo dopuštanje stanovanja samo u od- 
ređenim gubernijama i zabranu stanovanja izvan gradova te bavljenja određenim, pogotovo in- 
telektualnim zanimanjima uz ograničenje školovanja. Hrvatska, 4. VIII. 1890. primijetila je 
samo to da većina ruskih novina hvali te mjere. 

Hrvatska, 9. X. 1890. 

Hrvatska, 8. VII. 1890. Hrvatska (8.—11. IV. 1890.) u više priloga upozorava na petrogradsko 
izdanje karte “slavjanskih narodnostej?. 

Hrvatska, 25. 1 29. IX. 1890. 

Clanci pod naslovom “Iz razgovora s Rusom (6. VIII., 1. 1 10. IX. 1890.) potpisani su s M. D. 
D. (Marko Došen). Gruberovi članci objavljeni su u Hrvatskoj, 9. VIII. 1 13. IX. 1890. 

kve u ropstvu tuđinskoga Rima, Gruber odgovara da je papinstvo naravna sila cr- 
kvene slobode, da su u ropstvu druge sljedbe a ne katolici (vjerojatno misli na 
ovisnost ruske Pravoslavne crkve o državi) i da se Katolička crkva nije ni za vlas 
odmakla od pravoga kršćanstva. Ističe dakle da prihvaćanjem katolicizma i pa- 
pinstva Hrvati ne gube svoju narodnost i narodnu slobodu niti se odriču svoga 
položaja kao Slaveni. 

Očigledno je godine 1890. još uvijek postojalo “silno i iskreno oduševlje- 
nje" za “bratski nam ruski narod". To se pokazalo kod boravka u Zagrebu pjevač- 
ke družine Slavjanskoga. Razumije se da su službene novine napale tu manifes- 
taciju, Ruse i Rusiju te hrvatsku opoziciju. S obzirom na to da se radilo na ustroj- 
stvu hrvatskoga novinarskoga društva, uvrijeđeni suradnici Hrvatske 1 Obzora 
nisu htjeli pri tome surađivati.“ 


Dok u Hrvatskoj još uvijek ima članaka koji priznaju slabost ruske diplo- 
macije, ali se ipak tvrdi da se o europskoj sudbini odlučuje u Petrogradu, Starčević 
misli drugačije. Zato već postoje komentari koji njegovo pisanje drže vraćanjem na 
nekadašnju proturusku mržnju. Tako piše da je Rusija neizmjerno mnogo izgubila 
na Balkanu, a u Europi svoju “veličajnost", no što je najgore, kod naroda koji su 
do nje najviše držali nestalo je povjerenja u nju. Čini se da Starčević drži da Rusi- 
ja ne može ponovno zadobiti svoj stari ugled u Europi i zato što živi “u natražnjač- 
tvu". Kaže da su “pravi? Rusi bez razlike “družtvenih razredah i staležah" ogorče- 
ni na ruski unutrašnji i vanjski položaj pa Starčević očekuje “prasak ako se Alek- 
sandar III. ne osvijesti. A u tu mogućnost on, čini se, više ne vjeruje.“ 


Hrvatska je imala u Petrogradu dopisnika, vlasnika knjižare Krunoslava 
Heruca koji je pisao o stanju u Rusiji. Trudio se da u nekim ruskim listovima rea- 
gira na potpuno nepoznavanje hrvatskih prilika i da obavještava rusku javnost o 
Hrvatskoj u smislu Starčevićeva učenja. Hrvatska dakako nije mogla objaviti nje- 
gove priloge u cjelini jer bi bila zaplijenjena. Pisao je u duhu ruske konzervativ- 
ne struje (ruskih “nacionalista"), uporno je ponavljao želju da se u Hrvatskoj sus- 
tavno uči ruski jezik i književnost i da se prema pravoslavlju pokaže vjerska 
tolerancija. Propovijedao je tezu o ruskom kao međunarodnom jeziku Slavena ali 
baš nije naišao na pravi odjek. Autor jednoga uvodnika, vjerojatno glavni ured- 
nik Martin Lovrenčević, inače izraziti rusofil, čak je pisao da bi hrvatski trebao 
biti taj međunarodni jezik jer je najljepši, ali je ipak shvatio da je to nemoguće. 
Heruc se slagao s izjavama u jednim petrogradskim novinama da Slaveni mnogo 
očekuju od Rusa a sami se ne zalažu dovoljno da se vlastitim silama približe Ru- 
sima koji se za njih žrtvuju. Uredništvo primjećuje da bi čitatelji morali razmis- 
liti o tome značajnom članku. Heruc bi dakle želio utrti put “bratskoj uzajamnos- 

Hrvatska, 26. HI. 1890. 

Isto, 2. VIII, 13. V. 1890. 

ti svih Slavena" ali ne vidi drugoga puta osim učenja ruskoga jezika. No u Zag- 
rebu nije osnovan “ruskij kružok" kako je on to želio.“ 


Prvu knjigu na ruskom jeziku kao pokušaj obavijesti o Hrvatima napisali 
su i izdali 1890. u Petrogradu Krunoslav Heruc i Marko Došen pod dva pseudo- 
nima. Kao autor naveden je M. M. Filipov, a kao sastavljač uvoda i epiloga pred- 
stavio se M. D. Bilajgradski.“ “Filipov iznimno hvali Starčevića i Kvaternika ali 
ne prihvaća bitne sastavne dijelove Starčevićeva učenja. Obavijest o strukturi 
Starčevićeve ideologije vrlo je vjerna, pa je pažljiv čitatelj mogao lako vidjeti 
nesklad između njegovih stavova i onih “Filipova". On, prije svega, ne prihvaća 
Starčevićevu tezu da se Hrvatska nalazi nezakonito u okviru Habsburške Monar- 
hije iz koje se mora osloboditi i postati samostalna država. Uopće ne želi raspad 
Habsburške Monarhije nego obranu slavenskih naroda od njemačko-mađarskoga 
gospodstva i njihovu organizaciju u njezinim okvirima na temelju prirodnoga i 
povijesnoga prava zacijelo pod zaštitom Rusije. Predlaže federalističko uređenje 
četiriju grupa. To su češko kraljevstvo, kojemu bi se mogli pridružiti Slovaci, za- 
tim poljska Galicija u kojoj bi Poljaci bili solidarni s ruskim narodom (s Ruteni- 
ma-Ukrajincima); ruska Galicija, tj. ona s ukrajinskom većinom i, naposljetku, 
hrvatska kraljevina sa zemljama na koje Hrvati imaju prirodno i državno pravo, 
a u njih bi se uključili i Slovenci. “Filipov potpuno prihvaća Kvaternikov nauk 
da su Slovenci dio hrvatskoga naroda. Federalističko uređenje Monarhije Starče- 
viću je užasna predodžba. Još ne sluti da će samo četiri godine poslije potpisati 
dualističko-trijalistički program. Njegovo uvjerenje da Hrvati i drugi narodi 
mogu očekivati bolje dane samo nakon propasti Habsburške Monarhije, izražava 
“Bilajgradski". On, štoviše, zaključuje svoj epilog izjavom da je Austrija nelojal- 
nim i izdajničkim postupcima protiv Hrvata i drugih naroda sama sebi potpisala 
smrtnu osudu.“ 


“Filipov? ratuje protiv teza tradicionalne slavistike jer i neki ruski autori 
podupiru učenje da su svi južni Slaveni Srbi, a Hrvate mrze 1 kao katolike. Me- 
đutim, on nipošto ne dijeli Starčevićevo mišljenje da Srbi kao narod ne postoje. 
Tako nešto ruska javnost ne bi nikada prihvatila. Kaže da su Hrvati i Srbi dva na- 
roda s književnim jedinstvom jer su Dositej Obradović i Srbi prihvatili hrvatski 
književni jezik ali da je za sjedinjenje Hrvata i Srba potrebno uništenje predrasu- 
da s obiju strana i nepristrano držanje prema Srbima i Hrvatima predstavnika 


68 

Isto, 25. TV. 1888.; 18. VI., 25. i 30. IX., 6. XII. 1890. 

M. M. Filipov, Horvati, s vvedeniem i epilogom M. D. Bilajgradskago, Petrograd, 1890. 

“Filipov? zahvaljuje tomu hrvatskome “publicisti? što je čitao njegovu knjigu u korekturama i 


dao mu korisne primjedbe. Mislim da je “Filipov' Heruc, a “Bilajgradski" Došen. O Herucu 
piše Očak, 1984. 

drugih slavenskih naroda. Autor se dakako slaže sa Starčevićevim izjavama pro- 
tiv okupacije Bosne i Hercegovine ali drži da rješenje toga pitanja ne smije dati 
povoda srpsko-hrvatskim sukobima nego mora biti “neutralno“, a stanovništvo 
Bosne i Hercegovine moralo bi se izjasniti kojoj se političkoj grupi želi pridruži- 
ti. “Filipov? se protivi Starčevićevim tezama u spisu “Ime Serb" i kaže da je sr- 
psko ime posvećeno stoljećima, ali da postoje velike kulturne razlike između sr- 
pske kraljevine te Stare Srbije s jedne strane i Hrvatske s druge strane, a tek ih 
treba izgladiti kulturnim zbliženjem tih slavenskih grana. Međutim, autor se prib- 
ližava mišljenju da su Srbi u Hrvatskoj pravoslavni Hrvati, ističe da su srpski zas- 
tupnici na strani Austrije ili Mađara i time opravdava Starčevićevo neprijateljstvo 
prema njima. Ti pravoslavni Hrvati potrebni su mu da se odupre raširenomu rus- 
kom animozitetu prema katoličkim Hrvatima. “Filipov? citira one odlomke iz 
Starčevićevih spisa kojima želi dokumentirati njegovu toleranciju prema pravos- 
lavlju, a posebno ističe njegove izjave protiv katoličkoga svećenstva te protiv 
svjetovne vlasti pape. Ne slaže se s tvrdnjama ruskih “nacionalista? da su svi Sla- 
veni katolici osuđeni na nacionalnu propast. No i on drži da je pravoslavlje ne- 
sumnjivo vrednije od katolicizma, ali zato se s ruske strane Hrvati ne smiju pri- 
kazati kao “bludni sinovi" i izdajnici slavenstva. Autor naprotiv želi postupno i 
nenasilno približavanje katolika k pravoslavnome idealu slobodne Crkve u slo- 
bodnoj državi." Kaže dakle da su Hrvati prvi razvili literaturu s golemim znače- 
njem i za Srbe, no da se ovi posljednji mogu ponositi četiristoljetnom Pećkom 
patrijaršijom i Dušanovim zakonikom. 


“Filipov? se odlično slaže sa Starčevičem u mržnji protiv Strossmayera 
koji je, dakako, protivnik tako koncipiranoga pravoslavlja. Zato se služi Starče- 
vićevim “Uspomenama" i prikazuje Strossmayera kao “slavosrpskoga" zlotvora 
i izdajicu domovine i vjere, nositelja od Austrije izmišljenoga panslavizma koji 
želi izbrisati hrvatsko ime s lica zemlje. Zastupajući nadmoć pravoslavlja nad ka- 
tolicizmom, oštro osuđuje Strossmayerovo učenje o zbliženju Crkava kao želju 
za ostvarenjem “ozloglašene unije", tj. pokatoličenja pravoslavnih uz zadržava- 
nje istočnih obreda, i pripisuje mu od protivnika izmišljenu izjavu da treba ma- 
sovno pokatoličiti ruski narod.“ U svojim izljevima mržnje prikazuje ga kao 
predstavnika “uobraženoga" katolicizma koji želi pokoriti sav svijet, pa ni budis- 
te ne bi pustio na miru. Djelatnost Jugoslavenske akademije je prema Filipovu 

Stvarno je Ruska crkva bila “sluškinja države". Pipes, 1995., 221-245. To je zapažao 1 Starče- 
vić. 

12 

Tako nešto Strossmayer nije nikada izjavio. Riječ je o krivotvorini kakve su se pojavljivale na- 
kon njegova istupa protiv papinske nepogrešivosti na Vatikanskom koncilu. Pripisivale su mu 


pristajanje uz protestantizam ali su ga s druge strane prikazivale kao pobornika unije. Za nju se 
Strossmayer nije zalagao jer je želio zbliženje Crkava, a to je nešto sasvim drugo. 

blagoslavljena od isusovaca, a slavenska politika tih Slavosrba ne oslanja se na 
Rusiju nego na Austriju i Njemačku. Na temelju historijskih podataka o slaven- 
skoj liturgiji, kao dokaza da su se Hrvati protivili jezuitskim latinskim učenjima, 
“Filipov zaključuje da Hrvati imaju poseban, tj. labav, odnos prema papinstvu i 
da pravoslavni svijet može “smjelo" dati ruku Hrvatima. Oni će ga razumjeti 
pogotovo zato što u posljednje vrijeme ruski jezik i književnost imaju među mla- 
dim svećenstvom u Hrvatskoj brojne ljubitelje, a ono je, prema autoru, odlučna 
potpora rusko-hrvatskim težnjama. No želio bi da Rusi nauče razlikovati unijat- 
ska nastojanja pojedinaca odanih Rimu i Austriji i duhovno srodstvo među hrvat- 
skim katolicima i pravoslavnim slavenstvom. Ne postoji bezuvjetna povezanost 
katolicizma i hrvatstva jer su i sljedbenici istočnoga obreda, prema “Filipovu", 
Hrvati. Očigledno drži da katolički Hrvati na temelju svoje crkvene povijesti 
imaju veliku sklonost prema pravoslavlju 1 da će ga možda s vremenom prihva- 
titi. To mišljenje nema, dakako, nikakve veze sa Starčevićevim učenjem iako se 
autor uporno na njega poziva. “Filipov' vidi samo Starčevićeve političke ocjene 
držanja katoličkoga svećenstva a ne ono bitno, naime uvjerenje da je religija stvar 
“duševnosti pojedinaca. Za nj je zato neprihvatljiv politički program povezan s 
vjerom i Crkvom. Knjiga “Filipova" vjerojatno nije nimalo oduševila Starčevića. 
Možda ga je čak podržala na njegovu putu prema proturuskome držanju. Vjero- 
jatno ga je tješila činjenica da je “Bilajgradski" prvi put jasno izložio njegovo 
učenje na ruskom jeziku. 

Valja istaknuti da je i Obzor neprekidno pisao u proruskom duhu i da je 
zato režimski tisak napadao “obzoraše" da se protive dobrim vanjskim odnosi- 
ma koje austrougarska diplomacija nastoji održavati. Razumije se da u njih nije 
riječ o aluzijama da će Monarhija propasti pod udarom Rusije, kao u pravaša. 
No ipak su i zastupnici Nedvisne narodne stranke morali dokazivati da simpa- 
tije za ostale Slavene ne znače nelojalnost prema Monarhiji. Kako kaže Mari- 
jan Derenčin, režimski činitelji ruže to držanje kao “panslavizam? ali se nije- 
dan Hrvat koji tako misli nije ogriješio o dinastiju 1li cjelovitost Monarhije. 
Prosvjeduje protiv tvrdnje da je neprijatelj Monarhije onaj koji želi njezin spo- 
razum s Rusijom jer se pravi interesi Monarhije na istoku mogu ostvariti samo 
na taj način. Vlada je dala plijeniti Obzor jer je list zastupao mišljenje o oprav- 
danosti ruskih interesa u Bugarskoj; pisao je da Rusija ne čini neprilike Monar- 


hiji u Bosni i Hercegovini i da bi zato ova morala jednako postupati u Bugar- 

Svoju historijsku interpretaciju “Filipov temelji na Starčevićevim i Kvaternikovim spisima. 
Zanimljiv je 1 njegov izbor priloga. To su izvodi iz Hrvatskoga sabora 1861. te iz Starčevićeva 
govora 1861. i 1866.; spomenuto Rukavinino pismo iz 1889.; Kvaternikovo dokazivanje da su 
Slovenci dio hrvatskoga naroda; Kvaternikova obrana u njegovim Gorkim uspomenama u vezi 
s optužbama zbog “ruske tajne" 1, naposljetku, opširna obavijest o narječjima hrvatskoga jezi- 
ka kao ustuk i u ruskim krugovima proširenome mišljenju da je štokavština narječje srpskoga 
jezika. 

skoj.“ Rusofilsko držanje Obzora crvena je krpa mađarskoj rusofobiji pa je i 
Neodvisna narodna stranka zbog svoga neslaganja s vanjskom politikom ma- 
darskih grofova i njihovih novina proglašena veleizdajničkom, a zapljene Ob- 
zora nisu bile rjeđe od onih Hrvatske. 


Khuena su, dakako, smetale veze Jugoslavenske akademije, pogotovo 
Račkoga, s ruskim znanstvenicima. Ljeti 1884. Rački je sudjelovao na arheološ- 
kome kongresu u Odesi, a zatim je posjetio Kijev, Moskvu, Petrograd 1 Poljsku. 
I on je vjerovao da ruski narod unatoč “budalaština" diplomacije ima veliku bu- 
dućnost i svjetsku misiju. 


Uz optuživanje Obzora i Hrvatske zbog veleizdajničkih simpatija za Rusi- 
ju, vladajuća je stranka nastojala izvrgnuti ruglu pravaške proturječne stavove u 
vezi s Rusijom. Za takve se izjave u Saboru specijalizirao Josip Miškatović. Upo- 
zorio je da su pravaško hvaljenje Rusije i zanos za slavenstvo u opreci s nekadaš- 
njim Starčevićevim pisanjem o njezinu pogubnom utjecaju na Balkanu i s njego- 
vim učenjem o gnjusnome slavenskom imenu i o slavenskoj ideji kao izmišljoti- 
ni Austrije. U vezi s Barčićevim govorom o “kozačkom kopitu", a posebno s nje- 
govom izjavom da se pravaši ponose Rusijom i njezinim carem, Miškatović se, u 
obrani mađarske politike prema Balkanu, štoviše predstavio kao demokrat. Ka- 
zao je da se ne divi ruskome caru i narodu nego velikanima Gogolju, Turgenje- 
vu, Dostojevskome i Tolstoju kod kojih je svaki redak prosvjed protiv cara i po- 
litičkoga stanja, dakle protiv onoga čemu se divi Barčić kao “poznati liberalac“. 
Poziva se i na poljske pisce Mickiewicza i Krasinskoga kao na protivnike rusko- 
ga cara. Moglo bi se desiti da se umjesto kozačkoga kopita u Beču, husarski (ma- 
đarski) konj pojavi na Dnjestru i Dnjepru. No i kada bi se Barčićeva želja ispu- 
nila, ne bi li Hrvatsku zadesila ista sudbina kao Bugare koji sada zovu Mađare u 
pomoć protiv svojih “osloboditelja"?" 

HS, 1884.—87., 13. XII. 1886. Obzor je pisao da Rusija iskreno želi napredak balkanskih na- 
roda u njihovu vlastitu interesu i da oni zato moraju prihvatiti njezino vodstvo. Deviza je: Bal- 
kan balkanskim narodima u suprotnosti s nastojanjem austrougarske diplomacije da Balkan 
pripadne balkanskim Milanima (onima koji se, kao Milan Obrenović, pokoravaju austrougar- 
skome diktatu). Primjerice: Obzor, 31. VIII., 13. IX. 1886. Kao i Hrvatska, i Obzor je držao 
da su Makedonci dio bugarskoga naroda. Na Strossmayerov trošak izdane su 1887. “bugarske" 
narodne pjesme braće Miladinova. Obzor, 28. I. 1887. 

E. Rački: Putne uspomene o Rusiji i Poljskoj (preštampano iz Vienca), Zagreb, 1887. I Rački 
je osuđivao Poljake kao zapreku zbližavanju Katoličke i Ruske pravoslavne crkve. KORS III, 
29. IX. 1886., 222. Strossmayeru je bilo najvažnije poznanstvo s Vladimirom Sergejevićem 
Solovjovom koji se zalagao za zbliženje Istočne i Zapadne crkve. 

Pravaši i Srbi 


Kada je Starčević 1879. učinio okret prema rusofilskoj politici, Sloboda 
uglavnom više nije slijedila njegovo učenje, utemeljeno spisom “Ime Serb?, da 
srpski narod ne postoji. Novo usmjerenje proizlazilo je iz činjenice što je vodstvo 
Stranke prava u svom “veleizdajničkom'" razdoblju našlo istomišljenike u veli- 
kom dijelu srpske opozicije u južnoj Ugarskoj, a u tom smjeru poticao ga je i po- 
ložaj na Balkanu. Odnos prema Srbima kao narodu ostao je, doduše, prilično ne- 
jasan. Zato u pojedinaca nailazimo na izjave koje se kreću u širokom rasponu od 
Starčevićeve negacije postojanja srpskoga naroda do mišljenja sličnih onima no- 
sitelja jugoslavenske ideologije. Vidjeli smo kako je Barčić doduše govorio o uje- 
dinjenju južnih Slavena, vjerojatno u nekoj federativnoj državnoj zajednici, ali da 
nije priznavao postojanje srpskoga naroda u Hrvatskoj. Što se tiče Bosne i Her- 
cegovine, očigledno je opće mišljenje da je riječ o hrvatskom području. Sve te 
. različite izjave kreću se unutar uvjerenja izraženoga u Slobodi člankom “Fiat 
lux", naime da ne treba “podjarivati" nego gasiti plamen “naših protimbah", a 
rješenje delikatnih pitanja prepustiti budućnosti, tj. razdoblju ostvarenja hrvatske 
države i oslobođenja Srbije od austrougarske hegemonije. I dio srpske opozicije 
u južnoj Ugarskoj, a i u Srbiji, želio je, zbog zajedničkih interesa prema Monar- 
hiji, odgoditi isticanje svojih nacionalnih zahtjeva s obzirom na Hrvate. Tako je 
nastalo ozračje za izražavanje međusobnih simpatija. 


Starčević se nije protivio novom usmjerenju kao što je to uradio pri dru- 
gim potezima vodstva Stranke prava. Nije, doduše, napustio svoje učenje o hrvat- 
stvu južnoslavenskoga prostora ali ga je donekle modificirao. O tome se najjas- 
nije izrazio godine 1883. Dotada mu je bilo najvažnije da hrvatsko ime predsta- 
vi kao ime nekada veličanstvenoga, slavnoga, državotvornoga i gospodujućega 
hrvatskoga naroda koji je vladao svim ostalim skupinama na južnoslavenskom 
prostoru i velikim ih dijelom asimilirao. Udarao je na cijepanje jedinstvenoga hr- 
vatskoga naroda zemljopisnim imenima, među koja je ubrajao srpsko i sloven- 
sko, a njihovu je upotrebu držao posljedicom izdaje “Slavoserba*, uperene pro- 
tiv hrvatskoga naroda i njegove državnosti. Uvjeravao je pristaše da su ta imena 
nametnuta od zlokobne Austrije i njezinih pomagača, a u proturuskoj fazi držao 
je da je tome kriva i Rusija. Sada je ta različita imena, tu nekada glavnu prepre- 
ku za ostvarenje težnje hrvatskoga naroda da živi u svojoj samostalnoj državi, 
proglasio “malenkostima" koje ne smiju smetati borbi za oslobođenje od Austri- 
je, a poslije će se mirnim razvojem pitanje riješiti zacijelo u smislu prevladava- 
nja hrvatskoga imena. 

Starčević je predbacio Slovencima što ne žele prihvatiti hrvatsko državno 
pravo i smatraju se posebnim narodom iako ih ugrožava germanizacija. Uvjeravao 
ih je da nipošto ne želi podložiti jednu hrvatsku pokrajinu drugoj, nego da bi htio 
da one sve budu ravnopravne pod jednim vladarom i zakonodavstvom. Štoviše, 

središte ne bi moralo biti u Zagrebu. Što se tiče stanovništva koje se u Hrvatskoj 
“izdaje za srpsko, Starčević je uglavnom pisao u duhu članka “Fiat lux". “U sva- 
koj zemlji ima pučanstva različnih jezikom, verom, pasminom itd. pa se po tom i 
različnim imenom zovu. I u Hrvatskoj ima pučanstva talianskoga, židovskoga, ci- 
ganskoga itd. Mi neuvidjamo da ti nazivi obćenitosti stanovničtvu ili domovini 
škode. Dok je tako, naše je načelo: te nazive neotimati ni narivavati, neka ih svat- 
ko rabi i menja kako hoće." Dakle sada mu različita imena više nisu glavno zlo. 
Važnije mu je što društvo u cjelini pati od loših zakona, prevelikih poreza, nesi- 
gurnosti imetka i osobe. “...te i takve stvari ne tište samo n. p. Katolike, nego i 
Srbe i Luterane, i Kalvinovce i Židove." Potrebno je dakle da se svi oni slože radi 
uklanjanja tih nesnosnih prilika. “Deržeć se toga načela, mi iskreno ljubimo i za 
brata deržimo i Serba, i Nemca, i Taliana 1 Židova, i Cigana i Luterovca, itd., sva- 
koga tko radi za obćenito dobro svega naroda i cele domovine; a plašimo se jed- 
nako i Hervata i Serba itd., svakoga tko je proti inim skupnim svetinjam.“ 


Starčević je osvjedočen da su štetni samo nesvjesni, izgubljeni ljudi “Sla- 
voserbi" jedne i druge vjere koji pomažu tuđincu da cijepa narod, a da nisu kri- 
va imena. Dakle više nije želio grmiti protiv srpskoga imena. Odustao je od svo- 
jih osnovnih polazišta u spisima o srpskom imenu, slavosrpskoj pasmini te u 
“Pismima Magjarolacah?. No dao je jasno do znanja da srpsko ime ne shvaća na- 
cionalnim svrstavši ga među religije te religijske i etničke grupe koje se po svom 
značenju u Hrvatskoj ne mogu mjeriti sa Srbima. Ipak je žalio da se narod i su- 
više obazire na “te nazive i na druge ništetne, a često i smešne sitnjarie", kojima 
se koristi jedino tuđinac. “Gladnu i na studeni" Hrvatu jednako je teško kao i Sr- 
binu, pisao je Starčević, pa je poželio da narod nauči razlikovati “bitne stvari od 
malenkostih"', poštene ljude od onih koji rade za tuđince. “Mi pazimo samo na 
stvari obćenite slobode i sreće, i na ljude koji su za nje ili proti njima, a za poje- 
dina imena makar kakova nemarimo. Zato, makar se svi proglasili za Hotentote 
ili nas se svaki zvao posebnim imenom, samo da budemo svi slobodni 1 srećni! 
Ne pojedina pučanstva ili imena bilo kakova, ne pojedini kraj makar koj: nego 
ukupni stanovnici kraljevine Hervatske imaju i mogu steći deržavna prava.“ Isti- 
če da su mu važne samo političke stranke koje će raditi za hrvatsko državno pra- 
vo, a sve ostalo drži “malenkostmi koje ili prestaju ili se lahko rešavaju ako se 
ima sloboda u zakonotvorstvu...? Ustaje protiv prepirki koje su “na našu štetu 1 
sramotu a na korist i diku skupnih neprijateljah.? 


Starčević je dakle na svoj način isticao potrebu zajedničke borbe Hrvata i 
Srba, a ostavio po strani ono što ih razdvaja. No može se zapaziti da nipošto nije 
napustio uvjerenje kako je na južnoslavenskome prostoru jedino nacionalno ime 
hrvatsko (uz bugarsko). Priča da je grof Balbo osudio Alfierija jer je htio “da se 
razpiemontezi za potalianiti se", ali je nekoliko godina poslije izjavio da nije zas- 
lijepljen “piemontežtinom? i da bi se veselo “razpiemontezio". “Dakle što jučer 
biaše težak greh, to danas postade krepostju", komentira Starčević. Drugim rije- 

čima, talijanska je nacionalna svijest prirodnim putem postupno nadvladala pok- 
rajinske svijesti. Nema sumnje da time želi reći da će i hrvatsko nacionalno ime 
s vremenom prirodno i bez nasilja pobijediti srpsko i slovensko ime. ' 


Držanje vodstva Stranke prava prema srpskome pitanju ovisi o tri osnov- 
na činitelja. Najprije, kraljevina Srbija nalazila se pod hegemonijom Austro-U- 
garske pa joj je službena politika proturuska i zato izložena kritici opozicijskih 
struja u južnoj Ugarskoj, Srbiji te tiska Stranke prava i Neodvisne narodne stran- 
ke. Srpska opozicija u južnoj Ugarskoj nije nipošto promijenila svoja dotadaš- 
nja mišljenja o Hrvatima i o budućem obujmu srpske države, ali je 1 ona misli- 
la da zasad ne valja isticati opreke nego zajedničke interese protiv Habsburške 
Monarhije i zalagati se za proruske tendencije. Treći činitelj su predstavnici sr- 
pske politike u Hrvatskoj, koji su se u banskoj Hrvatskoj svrstali u Khuenovu re- 
žimsku stranku a u Dalmaciji su, kao protivnici Narodne stranke, povremeno su- 
rađivali s autonomašima i protivili se sjedinjenju Dalmacije i banske Hrvatske. 
Spomenula sam kako su u Hrvatskom saboru frcale iskre između srpskih te pra- 
vaških odnosno neodvišnjačkih govornika. Valja međutim istaknuti da je vod- 
stvo Stranke prava neobično suzdržljivo prema kontinuiranomu protuhrvatskom 
pisanju zagrebačkoga Srbobrana i da je upravo na tom primjeru pokazalo da 
privremeno želi prijeći preko opreka, a ne podržavati ih polemikom sa spome- 
nutim listom. 


Kao što znamo, Srbija je Berlinskim ugovorom postala uporište Habsbur- 
ške Monarhije na Balkanu ali se austrougarska diplomacija mogla oslanjati ug- 
lavnom samo na labilnu osobu Milana Obrenovića i njegov dinastički interes, jer 
je pretežna većina srbijanske javnosti osuđivala austrofilsku politiku i simpatizi- 
rala s Rusijom. Milan i Napredna stranka držali su da je Austro-Ugarska manje 
opasna od Rusije koja je 1878. Sanstefanskim mirom željela proširiti Bugarsku 
na račun srpskih interesa. Oni su zato prihvatili ekonomski i politički nadzor aus- 
trougarske diplomacije koji se najprije izrazio u sklapanju željezničke konvenci- 
je u proljeće 1880., a zatim trgovačkom ugovoru godinu dana poslije. Sloboda je 
negodovala zbog željezničke konvencije i držala je da Srbija time postaje ovisna 
o Austro-Ugarskoj i Njemačkoj. “Balkan je svojina narodah to valja za nas sve, 
a svakom dugom doviknimo Hands off!" Starčević je vjerovao da Srbija nakon 
trgovačkoga ugovora s Monarhijom više nema što izgubiti. Nadao se da puk Sr- 
bije vidi da je žrtvovan tuđincu, a tješio se time da Srbija nema ono značenje za 
Balkan kao Bugarska koja se tada još nalazila na području ruske hegemonije.? 


1 

Sloboda, 25. NI. 1883. Spomenute Starčevićeve izjave sastavni su dio njegova odgovora beč- 
kim protumađarskim konzervativnim krugovima koji su pozivali Stranku prava da se u borbi 
protiv mađarske premoći poveže s Austrijom. 


2 
Sloboda, 14. IV., 10. DX., 14. X. 1883. 

Zajednički interesi austrougarske diplomacije i Milana Obrenovića izrazi- 
li su se posebno u tajnoj konvenciji, političkom ugovoru između Milana i aus- 
trougarske diplomacije u lipnju 1881. koji je bio poznat samo nekim ministrima. 
Tom je konvencijom Srbija obećala da će se uzdržati od propagande protiv inte- 
resa Austro-Ugarske u Bosni i Hercegovini i u Novopazarskome Sandžaku, dok 
će Monarhija štititi Srbiju i njezinu dinastiju i podržati proglašenje Srbije kralje- 
vinom. Ovisnost Srbije, zapečaćene tajnom konvencijom, posebno se pokazala u 
obvezi da Srbija neće stupiti u političke odnose ni s jednom vladom bez sporazu- 
ma s Austro-Ugarskom, koja se neće protiviti eventualnom širenju Srbije prema 
jugu. Tajna konvencija je poslije obnovljena u povodu Milanove abdikacije, a jav- 
nosti je postala poznata tek ljeti 1894. kada je, doduše nedosljedan, okret službe- 
ne srpske politike prema Rusiji već bio u tijeku. 


Srbija je dakle proglašena kraljevinom 22. veljače (3. ožujka) 1882. što je 
Sloboda komentirala u nadi da će Srbija ipak moći učvrstiti svoj nezavisan polo- 
žaj (tajna je konvencija bila dakako nepoznata) i vratiti se svojoj dobročiniteljici 
Rusiji. Razumije se da je Sloboda-Hrvatska negativno ocjenjivala Milanovu vla- 
davinu (i zbog njegovih apsolutističkih tendencija), a hvalila Crnu Goru kao sa- 
veznicu Rusije.“ Sloboda je s pažnjom i odobravanjem pratila jačanje Milanovih 
protivnika i proruski usmjerenih radikala, a pogotovo ih je hvalila nakon uspjeha 
na izborima 1880. S obzirom na njihovu razmjerno snažnu stranku i ugled koji 
su stekli u Srbiji, uredništvo se nadalo da će oni utjecati i na srpsku politiku u Hr- 
vatskoj da se opredijeli za opoziciju.“ Sloboda dalje prati žestoku i bespoštednu 
borbu između režimske Napredne i Radikalne stranke koja je unatoč nasilju po- 
bijedila i na izborima 1883. ali je Milan dao raspustiti Narodnu skupštinu. 


Neposredno nakon Narodnoga pokreta u Hrvatskoj, izbili su seljački ne- 
miri u istočnoj Srbiji (tzv. Timočka buna) koji su zacijelo bili velikim dijelom i 
posljedica radikalske propagande, ali se čini da vodstvo Radikalne stranke nije 
izravno utjecalo na izbijanje i tijek bune. Ona je počela kada su pripadnici dota- 
dašnje narodne vojske u nekim selima odbili predati vlastima oružje u vezi s pro- 
vođenjem novoga zakona o uređenju vojske. Na čelu su pobune bili lokalni radi- 
kali koji su teško stradali nakon njezina ugušenja. Dok su neki prvaci Radikalne 
stranke zatvoreni u tamnicu, drugi su se spasili bijegom (kao Nikola Pašić). Zbog 
prosvjeda iz inozemstva, Milan nije izvršio smrtne kazne izrečene vođama radi- 


3 

Sloboda, 10. NI. 1882. 

4 

Neprijateljstvo između crnogorske dinastije Petrovića i Milana Obrenovića došlo je do vrhun- 
ca kada se najstarija kći kneza Nikole 1883. udala za Petra Karađorđevića, očigledno uz odob- 
ravanje Rusije. 

5 

Sloboda, 9. I. 1881. 

kala. Ta Timočka buna, koja je u nekim pojedinostima sličila Narodnome pokre- 
tu u Hrvatskoj, znatno je ojačala pravaško raspoloženje prema suradnji sa sr- 
pskim rusofilima i protivnicima Monarhije. Iz Slobode se mogu razabrati simpa- 
tije za Timočku bunu iako se njezin tijek nije mogao pratiti zbog opasnosti od 
zapljene. Upravo s obzirom na radikale, Starčević nakon Timočke bune konstati- 
ra da “Serbianci nepristaju uz nemačko-austrijski savez, i da oni to derže za naj- 
kukavnije delo Milanove vladavine. Oni bo dobro znadu, da u tom savezu oni ne 
mogu ništa dobiti do robstva i sramote, a izgubiti mogu sve što vredna imadu?“ 


Za odnos pravaša prema srpskome pitanju bitan je-već spomenuti srpsko- 
bugarski rat. Neki vođe Timočke bune pobjegli su u Bugarsku pa je tako izazvan 
prekid diplomatskih odnosa, a u rujnu 1885. došlo je do ujedinjenja Bugarske i 
istočne Rumelije, doduše protiv volje Rusije. Milan i njegov ministar Milutin Ga- 
rašanin prikazali su taj događaj kao stvaranje Velike Bugarske, dakle poremeće- 
nje ravnoteže na Balkanu, a time i ugrožavanje opstanka srpskoga naroda. Aus- 
trougarska diplomacija nije sprečavala Milana da se priprema za ratnu pustolovi- 
nu ali mu je naposljetku preporučila da odustane od rata. Kada je postalo jasno 
da velike sile neće poništiti ujedinjenje Bugarske, Milan je u studenome 1885. 
objavio rat Bugarskoj, no ubrzo zatim srpska je vojska doživjela krvavi poraz kod 
Slivnice. Posredovanjem austrougarske diplomacije Srbija je spašena. Već smo 
vidjeli da je cijela hrvatska opozicija simpatizirala s Bugarskom vjerujući da je 
njezino ujedinjenje rusko djelo. Daljnji događaji u Srbiji uglavnom više nisu ut- 
jecali na držanje pravaša prema Srbima jer je ono sve više ovisilo o odnosima s 
radikalima južne Ugarske. No valja spomenuti da je Milan morao odustati od 
progona radikala i da je 1887. kratkotrajno na vlasti bila radikalno-liberalna vla- 
da, da je 1888. izglasan novi ustav, koji je trebao prekinuti kraljev apsolutizam, 
da je Milan 1889. abdicirao, a tajna je konvencija produžena do 1895., i da je 
imenovano namjesništvo koje je vladalo umjesto malodobnoga Aleksandra. 


Razumije se da je pritisak mađarske vlade na hrvatsku autonomiju imao 
svoju paralelu u držanju prema “narodnostima" Ugarske. Tako je mađarski jezik 
postao obvezatan u osnovnim i srednjim školama “narodnosti", dakle i u srpskim 
konfesionalnim školama. Mađarska je vlada krajem 1879. uvela strog nadzor nad 


6 

Sloboda, 18., 21., 25. XI. 1883. Starčević polemizira s Pester Lloydom koji tvrdi da je Timoč- 
ka buna djelo Rusije i zvecka oružjem protiv nje. Tom prilikom Starčević kaže da će taj list, tj. 
mađarska vlada, “podbrusiti pete... kad mu pervo kozačko kopito pokuca na granicu". Barčić 
je dakle u svom znamenitom govoru o “kozačkom kopitu" samo ponovio Starčevićeve riječi. 


7 

Kasniji događaji: suradnja radikala i dinastije te državni udar Aleksandra Obrenovića kojim je 
uz pomoč vojske preuzeo vlast i ukinuo ustav iz 1888., pa i nedosljedno približavanje srpske 
službene politike Rusiji, jedva su utjecali na komentare Hrvatske kada je list pod Frankovim 
utjecajem slijedio službenu politiku Ministarstva vanjskih poslova. O političkim događajima u 
Srbiji vidi: Jovanović, 1927.; Popov, 1983., 50-94. 

srpskom crkveno-školskom autonomijom i njezinim Saborom umirovljenjem 
patrijarha Prokopija Ivačkovića te imenovanjem svoga povjerenika Germana An- 
đelića za administratora. Uslijed ofenzive mađarizacije te izravnoga pritiska na 
srpske političke stranke, nastalo je novo ozračje u kojemu se Srpska narodna slo- 
bodoumna stranka morala ograničiti na obranu već stečenih prava i odustati od 
borbe za njihovo proširenje. Na to razdoblje kolebanja i nesigurnosti utjecala je 
i činjenica da bolesni Svetozar Miletić nakon izlaska iz zatvora (na koji je bio 
osuđen za vrijeme srpsko-turskoga rata), više nije mogao usmjeravati Stranku, a 
uskoro se morao sasvim povući.“ Jedino se još Mihajlo -Polit-Desančić isticao 
svojim opozicijskim govorima protiv nagodbenoga sustava u Ugarskome saboru, 
a podupirao je i novoosnovanu Neodvisnu narodnu stranku. U tim se uvjetima ja- 
vila tendencija napuštanja protunagodbene politike izražene u Bečkerečkom 
programu Miletićeve stranke 1869., doduše već ublažene 1872. 


Nakon Miletićeva povlačenja, “notabiliteti", tj. grupa srpske gospodarske 
i političke elite, napustila je otpor protiv državnoga sustava. Na konferenciji zas- 
tupnika Crkveno-narodnoga te Ugarskoga sabora, većinom članova režimske Li- 
beralne stranke, u ožujku 1884. u Budimpešti prisustvovali su i predstavnici iz 
Hrvatske." Konferencija je prihvatila Nagodbu s izjavom da će se založiti za raz- 
Voj i jačanje Ugarske, nije se više protivila zakonu o “narodnostima iz 1868. 
nego je samo zahtijevala njegovo strogo izvršavanje kao 1 saniranje povreda na- 
rodno-crkvene autonomije. Zbor Stranke u Kikindi u travnju 1884. prihvatio je 
program pa je tako umjesto Miletićeve Srpske narodne slobodoumne stranke, 
nastala Srpska narodna stranka, a Miletićeva Zastava postala je privremeno nje- 
zino glasilo." Time je srpska politička akcija u Ugarskoj svedena u okvire narod- 
no-crkvene autonomije. To je usmjerenje imalo vrlo velik utjecaj na odluku pred- 
stavnika srpske politike sada ujedinjene civilne 1 vojne Hrvatske i Slavonije, da 
se na početku saborske periode 1884.—87. pridruže Khuenovoj režimskoj stranci. 
Kasniji “intimus" Khuena Hedervaryja, Vasa Đurđević, zato je izjavio da se pot- 
puno slaže s Kikindskim programom jer on pokazuje približavanje stavova Srba 


8 " 
Miletić je kao duševni bolesnik živio u jednom zavodu sve do smrti 1901. 


9 

Program osnivačke skupštine Narodne stranke u Velikom Bečkereku 28. I. 1869. obvezuje sr- 
pske zastupnike u Ugarskome saboru da se založe za zajedničku borbu s Rumunjima, Slova- 
cima i Rusinima za ravnopravnost naroda u Ugarskoj te za državnopravnu samostalnost i cje- 
lokupnost “Trojednice', da pobijaju nagodbu iz 1867. 1 da podupiru oslobođenje balkanskih 
kršćana od Turske. Program je djelomično izmijenjen već 1872. izostavljanjem osude Nagod- 
be ali još uvijek zalaganjem za prava “Trojne kraljevine*. 

10 

Između ostalih prisutni su bili Bogdan Medaković, Stevan Popović-Vacki i Milan Đorđević. 
Radenić, 1983., 512. | 


11 
Rakić, 1975., 47-49 

Ugarske te Hrvatske 1 Slavonije. Rački je prokomentirao taj događaj izjavom: 
“Naši 1 ugarski Srbi dakle su položili oružje. Nepojmljivo!" Strossmayer mu je 
odgovorio: “Srbi su nam krvavi neprijatelji." Pisao je da je svrha pomirenja Srba 
s Mađarima “da nas utuku*.“ No razlika je bila u tome što se srpska politika u 
Hrvatskoj stabilizirala kao režimska dok nova Narodna stranka u Ugarskoj nije 
imala potporu i nije se mogla održati. Koloman Tisza smatrao ju je nepotrebnom 
pokraj Liberalne stranke u kojoj su lojalni Srbi mogli naći svoje mjesto. 


“Notabilitetima* protivila se struja Mihajla Polita-Desančića, a i “nova om- 
ladina“, poslije radikalna struja, pod vodstvom Laze Nančića i Jaše Tomića. Up- 
ravo ova posljednja postala je neke vrsti partnerica pravašima u otporu protiv Hab- 
sburške Monarhije. “Nova omladina" se predstavila kao nasljednica “Ujedinjene 
omladine srpske" koja se ugasila 1871. Njezini pripadnici, tzv. “vršački socijalis- 
ti", nadahnuli su se u mladosti uz ostalo i socijalističkom ideologijom Svetozara 
Markovića, a željeli su proširenje Bečkerečkoga programa ekonomskim i socijal- 
nim zahtjevima. Zato se Tomić 1881. sukobio sa samim Miletićem. Nova omladi- 


na nije uspjela stvoriti svoju organizaciju.'* No “vršački socijalisti" su od početka | 


1883. do kraja 1884. izdavali tjednik Srpstvo pod Nančićevim uredništvom. Zbog 
svoga žestokoga otpora protiv režimskih “notabiliteta, Nančić i Tomić su zacije- 
lo uživali simpatije pravaša iako u Srpstvu ima i velikosrpskih priloga.'* No Tomić 
se osamdesetih godina suzdržavao od takvih izjava i one tek poslije zajedno s kul- 
tom pravoslavlja postaju čvrstim sastavnim dijelom njegova učenja. 


U siječnju 1885. Milica Miletić je kao vlasnica Zastave prepustila ured- 
ništvo Jaši Tomicu koji se ujesen te godine njome oženio. Tako je Zastava posta- 
la glasilo lijevoga krila Narodne slonodoumne stranke, a već u listopadu 1885. 
počeo je izlaziti Branik kao organ njezina desnoga krila. “Notabilitetska? struja 
postojala je još samo formalno. No umjesto zajedničkoga otpora protiv režima, 
Branikova i Zastavina struja iscrpljivale su se međusobnim strastvenim napada- 
jima. Pri tome su simpatije pravaša bile na Tomićevoj strani pogotovo kada je zat- 
voren zbog jednoga članka koji je pozivao na hrvatsko-srpsku slogu.“ Pripadnici 


12 
Radenić, 1983., 513-15; KORS III, 3. i 10. IV. 1884. 


13 
Radenić, 1983., 529-533 

Tako se u jednom uvodniku tvrdi da su Srbi svi pravoslavni, katolici i muslimani koji se služe 


književnim jezikom (tj. štokavskim) i dok to Hrvati (tj. kajkavci i čakavci) ne priznaju, među 
njima ne može biti sloge. Ne zna se je li to pisao Tomić. Rakić, 1975., 44. 

15 

Valja spomenuti i antisemitizam Szpstva koji se zasniva na Tomićevu spisu Jevrejsko pitanje 
iz 1884. 1 poslije je stalni sastavni dio radikalskoga programa i akcije. Vidi podatke kod Raki- 
ća, 1875. i 1986. te kod Artukovića, 1991. 

Rakić, 1986., 114 

Branikove struje bili su mnogo umjereniji u svom otporu protiv režima nego Zas- 
tava. Tek u siječnju 1887. Miša Dimitrijević održao je u Ugarskome saboru vrlo 
oštar govor protiv mađarske vlade od kojega se u ime srpskih zastupnika Khue- 
nove stranke ogradio Đuro Đurković, ističući njezinu potporu mađarskoj vladi.“ 


U predizbornome ozračju 1887. došlo je konačno do potpunoga razlaza li- 
jeve i desne frakcije Narodne slobodoumne stranke. Branikova struja držala se 
promijenjenoga Bečkerečkoga programa iz 1872. (koji napušta protunagodbeno 
držanje), dok je Zastavina struja željela dopunu Bečkerečkoga programa zahtje- 
vima za osnivanjem organizacija koje bi pomagale unapređenje raznih gospodar- 
stvenih grana u Srba. Čini se da su se prvaci toga krila željeli jasno ograditi od 
srpskoga kluba Khuenove stranke koji je, kao što smo vidjeli, pristao na Tiszino 
tumačenje da je nagodbena autonomija ovisna o dobroj volji ministra predsjed- 
nika. Zato je skup budućih radikala podržao zahtjev za “državnu samostalnost i 
zemljišnu cjelokupnost Trojne kraljevine? i obećao podršku onoj hrvatskoj stran- 
ci koja se bude založila za liberalne ustanove i materijalni napredak te poštovala 
narodnost i narodno-crkvenu autonomiju Srba.'* Valja međutim reći da je Brani- 
kova grupa imala sličan stav. U svakom je slučaju takva izjava Zastavine struje 
na predizbornome skupu u svibnju 1887. utjecala na izbornu koaliciju hrvatske i 
srpske opozicije. Na tom je skupu imenom Celokupna narodna slobodoumna 
stranka najavljen potpuni razlaz s Branikovom strujom koja se i dalje naziva Sr- 
pska narodna slobodoumna stranka. Tek od rujna 1891. Zastava se javlja kao or- 
gan Srpske narodne radikalne stranke. Obje se struje, dakako, prikazuju kao nas- 
ljednice Miletićeve stranke. Njihov žestoki sukob naposljetku prelazi u osobni, 
“jarosnom mržnjom' vođeni obračun između urednika Branika Miše Dimitrije- 
vića i Tomića." Sve se svršilo time da je Tomić u siječnju 1890. u potpunom du- 
ševnom rastrojstvu ubio Dimitrijevića nožem. Prvostupanjski sud osudio je To- 
mića na doživotnu tamnicu ali je kasacijski sud u Budimpešti snizio kaznu na 
šest godina. Iz tamnice u Vacu izašao je 1896., a uredništvo Zastave ponovno je 
preuzeo 1898." Tim krvavim događajem fanatična mržnja između radikala i libe- 
rala nije prestala nego se nastavila do kraja Habsburške Monarhije. 

Radenić, 1983., 526-7; Obzor, 26. I. 1887. 

Radenicć, 1983., 536-7 

Dimitrijević je objavio jedno kompromitirajuće pismo Milice Miletić koje, prema njegovim 
psovkama protiv Tomića u Braniku, pokazuje da je urednik Zastave mogao postati samo onaj 
koji se njome oženi. 

O tome opširno piše Rakić 1986. Dok je Tomić kao urednik Zastave, prije nego što je dospio 
u tamnicu, potisnuo svoje nacionalno shvaćanje zbog zajedničkih interesa s pravašima protiv 
Monarhije, nakon ponovnoga preuzimanja Zastave 1898., zapravo je postao glavni pobornik 
velikosrpske ideologije. 

U vrijeme Mažuranićeve vlade istaknuti srpski zastupnici u Hrvatskome 
saboru pripadali su, kao članovi Miletićeve stranke, opoziciji ali su se uoči izbo- 
ra 1878. pridružili Mažuranićevoj Narodnoj stranci. Pogotovo u vezi sa sjedinje- 
njem vojne i civilne Hrvatske i Slavonije vodstvo je Miletićeve stranke nastojalo 
pojačati svoju djelatnost na tom području posebnom organizacijom. Na zboru u 
Rumi 14. kolovoza 1881., na kojemu je bio i Miletić, osnovana je, unatoč protiv- 
ljenju grupe srpskih zastupnika, Srpska samostalna stranka s programom borbe 
za narodno-crkvenu autonomiju, zahtjevom za promjenu školskoga zakona 1874. 
i za osiguranje ćirilice kao službenoga pisma. Program podržava proširenje auto- 
nomije Trojedne kraljevine a sjedinjenje Dalmacije s banskom Hrvatskom uvje- 
tuje sporazumom predstavnika obiju zemalja uz uvažavanje srpskih interesa. U 
vezi s Bosnom i Hercegovinom želi se “samoopredjeljenje naroda", drugim rije- 
čima priključenje Srbiji. 

Taj prvi pokušaj organiziranja samostalne srpske politike nije uspio jer su 
na izborima pobijedili pripadnici režimske struje. No ni samostalska grupa nije 
se držala rumskoga programa. Odustala je od podupiranja sjedinjenja Dalmacije 
i banske Hrvatske i od zahtjeva za proširenjem nagodbene autonomije, drugim ri- 
ječima nije željela surađivati s hrvatskom opozicijom. To se vidi iz lista Srpski 
glas koji je počeo izlaziti u Rumi u listopadu 1882. Protivnici te grupe afirmira- 
li su se pogotovo u Krajini pa su na zboru birača u Mitrovici 25. veljače 1883. 
zaključili da će osnovati samostalni “Srpski klub", tj. ne stranku, i pomagati Pe- 
jačevićevu vladu. Glasilo Srpske samostalne stranke zastupalo je slične stavove. 
Uz ostalo Srpski glas je najavio svoju rezervu prema narodnome pokretu 1883. 
iako su u njemu sudjelovala i neka srpska sela, te prema izjavama Polita i Jova- 
na Jovanovića-Zmaja o nužnosti hrvatsko-srpske sloge. Već smo vidjeli da je Sr- 
pski samostalni klub na hrvatskome saboru prešao u listopadu 1884. u režimsku 
stranku. Zastava, tada glasilo “notabiliteta", pozdravila je taj razvoj opravdava- 
jući ga protunagodbenim, tj. protuzakonitim držanjem Stranke prava i njezinim 
velikohrvatskim aspiracijama, pogotovo na Bosnu i Hercegovinu, te nemoguć- 
nošću suradnje sa Strossmayerovom “popovsko-rimokatoličkom" strankom, tj. 
Neodvisnom narodnom strankom.“ 


Godinu dana nakon obustave Srpskoga glasa, kada je Srpski klub prešao 
Khuenovoj stranci, počeo je izlaziti Srbobran. List se razlikuje od struja opozici- 
je u južnoj Ugarskoj koja je omogućila njegovo izlaženje. U sukobu radikalske 
ljevice i liberalne desnice drži se rezervirano i ne podupire Tomićev pravac odla- 
ganja rasprave o suprotnostima srpske i hrvatske političke i državnopravne ideo- 
logije i privremenoga zastupanja suradnje. Zato vodi žestoku kampanju protiv hr- 
vatske opozicije. Srbobranovo je pisanje protiv režima blago kao i njegova kriti- 
ka austrofilstva kralja Milana kojega, štoviše, podržava u njegovu izazivanju rata 

O tome opširnije piše Artuković, 1991., 15-26. 

s Bugarima. U uvodnoj riječi u prvome broju Srbobran se, doduše, izjašnjava za 
slogu “s braćom Hrvatima" ali ju nimalo ne podržava svojom kampanjom protiv 
“jezuitizma obzoraškog i šovinizma starčevićanskog" protiv “tobože slavenske", 
a stvarno “srbožderske" Stranke prava. Ipak kritizira mađarsku vladu jer želi za- 
vaditi Hrvate i Srbe. Ne začuđuje dakle što Srbobran poziva Tomića da ne vjeru- 
je lažnom slavenstvu i bratstvu neodvišnjaka i pravaša koji stvarno žele uzeti Sr- 
bima ime i jezik. List žali što se uredništva Pozora i Slobode “grle i ljube sa no- 
vosadskijem, dok međutim od zagrljaja Štrossmayerove i Starčevićeve stranke 
pucaju kosti polovici miliona Srba, koji u Trojednici žive.“ Srbobran nije nika- 
da osudio Khuenove represivne postupke protiv hrvatske autonomije, odobravao 
je njegove mjere da skuči “velikohrvatsku" opoziciju u okvire koje dopušta mi- 
nistar predsjednik, njegovo sprečavanje propagande za sjedinjenje Dalmacije i 
banske Hrvatske te za priključenje Bosne i Hercegovine “Trojednici". List se po- 
sebno protivio njezinu ujedinjenju na temelju hrvatskoga državnoga prava koje, 
prema Srbobranu, osporava ulogu Srbije kao države koja će ujediniti cijelo sr- 
pstvo.“ Osim suprotnosti između Zastave i Srbobrana u pitanju suradnje s hrvat- 
skim političkim činiteljima, razlika se očitovala i u držanju prema Hrvatsko-u- 
garskoj nagodbi koju je Srbobran prihvaćao, a Zastava osuđivala. 

Tijekom 1886.—87. struja oko Srbobrana ipak se odlučila na suradnju s hr- 
vatskom opozicijom na izborima. Srpska samostalna stranka osnovana u Rumi 
1881. obnovljena je uoči izbora u Srijemskim Karlovcima u lipnju 1887. Zboru 
su prisustvovali predstavnici Zastavine radikalske struje koja se upravo odijelila 
od Branikovih liberala. U programu se zahtijevala ravnopravnost Srba i Hrvata. 
U svakom zakonu koji se odnosi na narod i jezik trebalo je spomenuti i srpski na- 
rod, a ćirilica bi bila službeno pismo tamo gdje je većinsko stanovništvo srpsko. 
S obzirom na izbornu suradnju s hrvatskom opozicijom, program ističe da Srbi i 
Hrvati imaju iste interese i zahtijeva proširenje autonomije revizijom Nagodbe. 
Srbobran je proglašen organom Srpske samostalne stranke.“ 


Nakon poraza na izborima, Srbobran je obnovio svoje protuhrvatsko pisa- 
nje s blagom opozicijom Khuenovu režimu i isticanjem dinastičke odanosti. For- 
malno se Samostalna stranka nalazila unutar Radikalne stranke ali je češće dola- 
zilo do sukoba između njezinih predstavnika i vodstva Radikalne stranke te nje- 
zinih pristalica u Srijemu. Kada je urednik Srbobrana Jovanović izabran 1892. u 
Hrvatski sabor, Zastava ga je optužila da je u tome uspio uz Khuenovu pomoć. 
U povodu različitih shvaćanja u vezi s Narodno-crkvenim saborom 1893., poka- 


22 
Srbobran, 6. (18.) XI. 1884.; 12. (24.) XI. 1885.; 28. II. (6. III), 4. (16.) VI. 1886. 

zalo se nastojanje da se srpska organizacija u Hrvatskoj otrese novose dskoga “tu- 


torstva". Konačno je 1896. na sastanku samostalske struje u Zagrebu zaključeno 


da se ona i u Hrvatskom saboru i u Narodno-crkvenom saboru odvoji od radika- 
la. Time se “trojedničko Srpstvo“ osamostalilo a u kasnijem razvoju postalo je 
žestoki protivnik radikala.“ 


Nakon 1887., Srbobran je ponovno zastupao rašireno mišljenje da Hrvati 
nisu narod i da postoji samo srpsko nacionalno ime, da su Hrvati nekadašnji po- 
katoličeni Srbi, da su Hrvati uzeli Srbima književni jezik koji bi se zato morao 
nazivati srpsko-hrvatski a ne hrvatski odnosno srpski ili hrvatski. List je poistov- 
jećivao srpstvo i pravoslavlje a inzistirao je na srpstvu Bosne i Hercegovine, Dal- 
macije i Boke.“ Vrhunac historijske ideologije u Srbobranu oblikovao je Sima 
Lukin Lazić koji je vidio Srbe već pod Trojom, Srbin je zapravo bio i Isus. Srbi 
su mu 1 neki rimski carevi, a pod imenom Vandali oni su srušili Zapadno Rimsko 
Carstvo. Pri tome se služio već spomenutom historijom “Srba i srpskih-jugosla- 
venskih zemalja u Turskoj i Austriji? Miloša Milojevića.“' Srbobran je isticao 
značenje dviju samostalnih srpskih država, ulogu Srba u čuvanju europske civi- 
lizacije, njihovu snagu i s obzirom na sklapanje međunarodnoga ugovora s Leo- 
poldom I. prigodom dolaska u Monarhiju. Slično kao što je Starčević pisao o Hr- 
vatima, list je upozoravao da su Srbi spašavali dinastiju, prolijevali za nju krv ali 
da nisu doživjeli nikakvu zahvalu, a Hrvate je omalovažavao kao neznatan i bi- 
jedan narod u usporedbi sa srpskom veličinom.“ Srbobran zastupa tezu ruskih 
slavofila o suprotnosi Istoka i Zapada koji će se preporoditi pravoslavljem. U tom 
pogledu poslanje Rusije i Srbije poklapa se, a Srbi su nakon Rusije “najvažnije 
pleme u Slovenstvu*'. Srbobran je kao i Hrvatska podržavao rusko carsko samod- 
ržavlje i očekivao je ostvarenje svojih ciljeva od Rusije. List se zalagao za soli- 

Artuković, 1991., 45, 49-50. 

Isto, 137-9, 148. U tom je pravcu važnu propagandnu ulogu imala Istorija Srpske crkve I, 
1893.,111., 1895., Zagreb. Artuković, 140-41. 

Uz Milojevićevu geografsku kartu koja sve zemlje od Trsta do Bugarske prikazuje kao srpske 
(v. str. 331) postojale su barem još dvije slične. “Etnografska karta srpskih zemalja izdana 
1892. a objavljena u službenom listu Ministarstva prosvjete Srbije, te prilog knjizi PN. Nike- 
tiča Srpski svet u reči i slici, Beograd 1890., 3. izd. Ovdje se prikazuju zemlje koje bi se tre- 
bale ujediniti u srpskoj državi. Artuković, 1991., 190. 

Slično su mišljenje zastupali i neki režimski uglednici, samo što to nisu smjeli reći budući da 
su u Khuenovoj stranci bili zajedno s Hrvatima. Pokazalo se to kada su zastupnici Hrvatskoga 
i Ugarskoga sabora Đuro pl. Đurković i Ćiro pl. Milekić anonimno napisali psovačke protuh- 
rvatske članke koji su izazvali veliki skandal i bitno utjecali na sukob srpske i hrvatske politi- 
ke. Mitrovitzer Zeitung, 28. 1. 1894. (Die Nation auf Puff i Mitrovitzer Spazierginge). Artuko- 
vić, 1991., 246. 

darnost slavenskih naroda (bez Poljaka i Hrvata) protiv Nijemaca i tvrdio da bu- 
dućnost pripada slavenstvu. Odobravao je progon Židova u Rusiji i uopće je, kao 
i Radikalna stranka, zastupao konzekventno anitisemitsko učenje.“ Pogotovo na- 
kon što je Frank preuzeo vodstvo Stranke prava, ali i prije, Srbobran je optuživao 
Židove da podupiru Hrvate protiv Srba i Srbije i da su nositelji dekadentne za- 
padne kulture.* 


Naglašena pripravnost vodstva Stranke prava da pokaže svoje simpatije za 
srpsku opoziciju u južnoj Ugarskoj i u Srbiji izrazila se najprije 1883. U vezi s 
Narodnim pokretom Sloboda sa zadovoljstvom bilježi da je Zastava savjetovala 
“svojim Srbom" neka se slože s Hrvatima u obrani hrvatskoga državnoga prava. 
U humorističko-satiričkom listu Starmali urednik Zmaj Jovan Jovanović, stalno 
prisutan u srpskoj javnosti svojim političkim pjesmama, objavio je pjesmu “šta 
se čuje" u kojoj je pozvao Srbe da se slože s Hrvatima i da ne prime “dara koji 
braću našu hoće da obara", tj. protuhrvatsku mađarsku politiku. Pjesmu je zavr- 
šio stihovima: 

“Ojačajte snagu patnika Hrvata; 

Nek zna, da ima u nevolji brata; 

Nek se jednom vidi, kakva j ' sloga blago 
A oni će poslje — kako im god drago. " 


Zmaju je odgovorio hrvatski pjesnik August Harambašić, tada već dobro 
poznati pravaški “bard", pravi “politički" pjesnik. Zahvalio je Zmaju na “brat- 
skom glasu? koji proročanski pokazuje put “k našem spasu". I njemu je teško pa- 
dala “tužna radost zavedena brata": 


“Za usluge tuđin jednako nam vraća. 
Jednako smo b jedni, jednako smo braća. 


3 


Poželio je: “Nek za uv'jek padnu naši jadi stari!" i nadao se slozi “srodne 


braće? 


U obranu Hrvata i Narodnoga pokreta, a protiv ministra predsjednika Tis- 
ze, ustao je u Ugarskome saboru Mihajlo Polit-Desančić pa je Sloboda u optimis- 
tičkom raspoloženju pisala: “Ona razpra medju braćom, koja je postojala nedav- 
no, medju Srbi i Hrvati — ta je sada prestala! Jednog srpskog pjesnika opomena 
na slogu medju Hrvati i Srbi proizvela je u Zagrebu neopisano oduševljenje. Tako 

Artuković, 1991., 224, 226, 229, 132; Rakić 1986., 174-8 

Artuković, 1991., 51, 102, 244 

Zastava je krajem 1891. (kada je Tomić bio u zatvoru) ponovno objavila Zmajevu i Haramba- 
šićevu pjesmu u nadi da će se međusobne simpatije nastaviti, ali tada za to više nije bilo uvje- 
ta. Rakić, 1975., 176. 

je bilo u prošlosti, tako je bilo sada i tako će biti svagda, kad interes našeg naro- 
da u pitanje dolazi.“ 


Godine 1883. još se nije znalo hoće li se glavni činitelji srpske politike od- 
lučiti za opoziciju ili za režim. No ujesen 1884. srpski su se “notabiliteti“ pridru- 
žili Khuenovoj stranci, a oni u Ugarskoj već su se u predizbornoj akciji predstavi- 
li kao režimska struja. Zato je u Hrvatskome saboru došlo do brojnih polemika iz- 
među zastupnika Srba te Stranke prava i Neodvisne narodne stranke.“ Posebni od- 
jek izazvao je govor najutjecajnijega zastupnika režimske grupe Vase Đurđevića 
koji je uz hrvatsku opoziciju grdio i onu srpsku u Novom Sadu. Ostao je zapam- 
ćen po izjavi: “...i posljednji onaj atom, u koje bi se raznieti dao prije, nego što bi 
zatajio ime svoje i taj atom još će vam doviknuti: Vasa Đurđević je Srbin!?* 

Šime Mazzura požalio je u Saboru što se srpski zastupnici ne drže Mileti- 
ćeva rumskoga programa u vezi s proširenjem hrvatske autonomije. No predstav- 
nici opozicije u južnoj Ugarskoj i Srbiji postupali su drugačije. Već je u svojim 
prvim brojevima beogradski radikalski Odjek negodovao što su se srpski zastup- 
nici pridružili Khuenovoj stranci i postali “jataci njenih nedela" jer su joj omo- 
gućili da postigne većinu pa su suodgovorni za tamošnju krizu. Ističući sličnost 
prilika u Hrvatskoj i Srbiji, Odjek se pita: “Dokle ćemo svi navoditi vodu na tu- 
đu vodenicu!"* Osuđujući srpske zastupnike zbog njihove suradnje s režimom 
pri uništavanju hrvatske autonomije, Odjek odbacuje opravdanje da ih je na to 
natjerao hrvatski šovinizam. List, doduše, osuđuje Stranku prava zbog negacije 
srpskoga imena, a “braću Hrvate" općenito zbog uskogrudnosti u vezi s opravda- 
nim srpskim zahtjevima, ali drži da to ne može biti razlogom da Srbi pristanu uz 
one koji žele propast hrvatske samouprave. List je uvjeren da Srbi ne mogu oče- 
kivati ostvarenje svojih zahtjeva od Khuenove stranke. Sloboda prenosi Odjekov 
poziv na rad za hrvatsko-srpsku slogu: “Gledajući s bolom u duši kako se razni 
neprijatelji koriste našim zađevicama na našu štetu, pooštravajući ih i zavađajući 
nas sve više 1 jače i kako smo mi s/epi (podcrtao Odjek) na te tuđinske spletke 1 
zamke — ne zna čovek prosto što da misli o tobož obrazovanim sinovima i vođa- 
ma našega naroda. Tolika neuviđavnost čisto se ne da zamisliti. U mesto da se 
Hrvati i Srbi bratski sporazumu i dogovore, pa zajednički stanu na branik slobo- 
de i samostalnosti svoje rođene otađbine: oni se među sobom glože i zavađaju a 
neprijatelju ostavljaju širom otvorena vrata kroz koja on komotno ulazi da im 

obojima — kuću zapali. Mi bismo želili da i Hrvati i Srbi dobro i ozbiljno promis- 
le o svemu što smo im bratski rekli, pa da gledaju da što pre učine kraj svojim 
međusobnim zađevicama te da zajedničkom snagom stanu na branik slobode i 
samostalnosti hrvatske (podcrtala samo Sloboda a ne i Odjek). Sporazum je me- 
đu njima neodoljivo potreban. I što se on pre dostigne, to bolje. Za nj još nije 
dockan, ali se sa njim ne smije oklevati.?** 


Još prije preuzimanja Zastave, Tomić je kao urednik Srpskoga kola pisao 
u duhu srpsko-hrvatske sloge. Žestoko je napadao srpske zastupnike zbog potpo- 
re režimu i pozivao ih na slogu s Hrvatima,*' Srpsko kolo pokazalo je izrazite sim- 
patije za pravaše. Branilo je njihove izgrede u Saboru kao posljedicu režimskoga 
pritiska. Ilustrirajući teško stanje u Hrvatskoj, uz ostalo i na primjeru “divljeg? i 
“bezdušnog" utjerivanja poreza, list piše: “Na ovo mora čovek i nehotice da uz- 
vikne: što! zar u Hrvatskoj ne ima radikalnije stranke od Starčevićeve?!" Jaša 
Tomić potpisuje članak u kojemu na radost Slobode brani “veleizdajničku* adre- 
su i hvali iskrenost Stranke prava prema vladaru. Protiviti se otvorenoj riječi zna- 
či onemogućiti narodu da “mirnim putem" (podcrtala Sloboda) izloži svoje žal- 
be. Buntovnici nisu pravaši! “Pravi buntovnici su oni koji gone nezadovoljni na- 
rod sa polja javnosti, buntovnici su oni koji opoziciju tjeraju iz sabora te je pri- 
moravaju da tajnim putem, kao ono irredenta radi na svom programu. 

Simpatije između pravaša i budućih radikala pomutila je “dječurlija" koja 
je, ogorčena pisanjem Srbobrana, blatom zamazala ćirilički natpis na zgradi 
uredništva. Tada je i Zastava objavila više dopisa, zacijelo iz toga uredništva, s 
napadima na “tako zvane Hrvate". Zato se u Slobodi, vjerojatno iz pera Eugena 
Kumičića, ističe da se list od članka “Fiat lux" nije nikada ogriješio o “bratstvo, 
koje bi trebalo da vlada izmedju Hrvatah i Srbah, toga jednokrvnoga ali dvoime- 
noga naroda..." (podcrtala Sloboda). Pisac drži da je spas u solidarnosti i brat- 
skoj slozi i boli ga da srpska strana izaziva u njega opravdano ogorčenje koje bi 
se moglo prometnuti u mržnju ako Srbobran nastavi svojim blaćenjem svega što 
je hrvatsko. Žali što Tomić, koga pisac poznaje kao trijezna i pravedna čovjeka, 
objavljuje u povodu spomenutoga događaja dopise u protuhrvatskome duhu. To 
što je neko momče zamazalo ćiriličku firmu Srbobrana, koji “perfidno" napada 

Hrvate nije, prema Slobodi, dokaz da Hrvati preziru “svoje i srbsko cirilsko pis- 
mo?. Tomićevu je Zastavu uz ostalo smetala Strossmayerova izjava da je Hrvat- 
ska jugoslavenska Firenca, pa je odgovorila da to nije moguće jer Hrvati nemaju 
nikakvu kulturu. Sloboda dakle poziva Tomića da ustraje u svom zalaganju za hr- 
vatsko-srpsku slogu. Bez Hrvata Srbima nema spasa, “to je više putah i sam g. 


Tomić iztakao".“ 


Unatoč ovom događaju nastavili su se izrazi simpatija između Slobode i 
Zastave koja je stalno napadala srpske režimske zastupnike i češće obavještava- 
la o pravašima. Sloboda je, neposredno prije spomenutoga članka, pozdravila do- 
lazak u Zagreb Jovana Sundečića, proglasivši ga euforično apostolom mira “u 
jednokrvnom ali dvoimenom narodu hrvatskom ili srbskom", neumornim zas- 
tupnikom “divne ideje o zajedničkoj slozi i ljubavi, o zajedničkom napredku 1 za- 
jedničkih interesih?.“ Mađarska su glasila napadala pravaše zbog “panslavizma 
i približavanja radikalnim Srbima, a njihove simpatije za Zastavu nisu malaksa- 
le jer je mađarska vlada progonila list zbog zalaganja za suradnju “narodnosti? te 
Srba i Hrvata. Nančić je osuđen na godinu dana tamnice jer je pozvao omladinu 
da se bori protiv Mađara.“ 


Među hrvatskom opozicijom osobito je odjeknula parnica protiv Tomića 
zbog članka “Ozbiljna reč Srbima i Hrvatima", Antuna Kovačevića iz Osijeka, u 
kojemu se hvali suradnja osječkih Srba i Hrvata na gradskim izborima. Nabrajaju 
se teške posljedice bečke i peštanske politike divide et impera 1 pozivaju se Srbi 1 
Hrvati da se trgnu iz sna. Budući da je autor živio u Osijeku i nije mogao biti do- 
veden pred mađarski sud, optužen je urednik Tomić. U parnici pred budimpeštan- 
skom porotom državni je tužitelj tvrdio da Tomić želi da se Austro-Ugarska razo- 
ri i da na njezinu području revolucijom nastanu slavenske države. U svom obram- 
benu govoru Tomić se poziva na teško stanje u Hrvatskoj, a između ostaloga spo- 
minje i skandalozni postupak s arhivom. Prosvjeduje što se zalaganje za srpsko- 
hrvatsku slogu kvalificira kao zločin. Osuđen je na tri mjeseca tamnice. Zbog 
mnogobrojnih zahtjeva “jednomišljenikah'', Hrvatska opsežno izvještava o parni- 
ci. Upozorava da se Zastava optužuje zbog draženja i mržnje protiv Mađara upra- 
vo onda kada “propovieda slogu Srbah i Hrvatah" (podcrtala Hrvatska).“ 


Zastava je žestoko napadala Milanovu austrofilsku vladu, što radikalima 
u Srbiji nije bilo moguće. Međutim, slično su pisali Pozor i Sloboda. Kada je Po- 

zoru zabranjen ulazak u Srbiju jer diše neprijateljskim duhom protiv srpskoga na- 
roda, Sloboda je prosvjedovala što se “zločesta" vlada Srbije “identifikuje" s na- 
rodom iako ona nije izraz njegove volje. Zato list diže glas protiv ove narodu nep- 
rijateljske vlade u ime svoje i srpskoga naroda “jer nam je bratski narod drag i 
bratska zemlja previše mila.“ 


Već sam spomenula oduševljenje hrvatske opozicije za ujedinjenje Bugar- 
ske i za bugarsku vojsku u ratu sa Srbijom. Sloboda je pozvala hrvatski narod da 
skuplja milodare za bugarski Crveni križ kao bratsku humanitarnu dužnost jer su 
se Bugari digli za “otačbeničku stvar", za ujedinjenje rascjepkanoga naroda i zato 
zaslužuju simpatije ne samo kao braća nego i kao “članovi čovječanstva“.“ Slo- 
boda se dakako radovala porazu srpske vojske kod Slivnice i žestoko je osudila 
“razbojničku provalu srbske vojske na slobodno, sveto zemljište Bugarah", a 
“Senjanin? je ispjevao dugu psovačku pjesmu “Kajinu“, tj. Srbiji.“ Starčević je 


vidio u Srbijancima “junake na jeziku", a uzročnika rata u “Austrii-Magjarii".“ 


Sloboda redovito prenosi članke iz Zastave koja se, kao i radikali u Srbiji, 
protivi srpsko-bugarskome ratu. Pogotovo Srbobran, a donekle 1 liberalni Branik 
osuđuju, doduše, Milana Obrenovića ali drže da je rat s Bugarskom misija Srbije 
da za sebe osigura Makedoniju. Branik piše da Hrvati i Česi ne bacaju samo ana- 
temu na službenu Srbiju nego i na srpski narod pa, štoviše, konstruira hrvatsko- 
bugarsku suradnju u diobi srpskih zemalja Makedonije te Bosne i Hercegovine.“ 
Sloboda objavljuje pismo “uglednoga' Hrvata koji u Braniku reagira na takvo pi- 
sanje te ističe da Hrvati i Bugari imaju ista načela i istoga neprijatelja, a pripisuje 
austrofilskoj srpskoj vladi krivnju što su Srbi u Dalmaciji protivnici sjedinjenja 
Hrvatske i Dalmacije, “a u Hrvatskoj samoj jedini su Srbi štit sadanje neprijatelj- 
ske nam vlade. Tvrdi da represivnim zakonima “kumuju izključivo Srbi“. Pobija 
poistovjećivanje pravoslavne vjere i srpskoga naroda. “Samo kod Jevrejah identi- 
ficira se vjera i narodnost, inače kod nijednog naroda i plemena." Neka Srbi zah- 
tijevaju ono što se može postići u okviru hrvatske kraljevine i njezinih prava i na 
to će Hrvati pristati jer žele da “ova dva plemena" budu zadovoljna. Dok “srpsko 
pleme" u Hrvatskoj “u oprieci bude stajalo sa svima težnjama Hrvatah", ni Srbi ni 
Hrvati neće doći do samostalnosti i blagostanja. Autor dakako pobija tvrdnje Srba 

da su im Hrvati uzeli jezik. Taj “ugledni' Hrvat nije uvjerio uredništvo Branika, 
ali Sloboda priznaje da ono ipak donekle osuđuje ponašanje srpskih zastupnika u 
Hrvatskom i Dalmatinskom saboru.“ Razumije se da sustavni napadi zagrebačko- 
ga Srbobrana protiv hrvatske opozicije dostižu vrhunac prilikom srpsko-bugar- 
skoga rata. U nizu članaka list tvrdi da Hrvati žele satrti srpsku ideju uz pomoć 
Bugara. S citatima iz pravaškoga tiska nastoji utjecati na radikale u Novom Sadu 
i Beogradu da se odreknu svojih simpatija za pravaše. 


I Rački je u Pozoru u nizu članaka pod naslovom. “Zablude srpske politi- 
ke" nastojao objasniti zašto su Hrvati na strani Bugara. Razlog mu je kontinuira- 
na srpska nacionalna isključivost i osvajačke namjere na “isključivu korist Sr- 
bstva*. To je, prema Račkome, povod “da se kod nas hrvatsko ime pomnije go- 
ji". Srbija je pokazala da želi ostvariti proširenu, gospodujuću srpsku državu na 


Balkanu dok Rački drži da je moguće samo “federativno jedinstvo".*“ 


Srpsko-bugarski rat uglavnom nije pokvario dobre odnose između beog- 
radskih te novosadskih radikala sa Strankom prava. Beogradski radikalski tisak 
češće se bavio političkim stanjem u Hrvatskoj i registrirao progon pravaša. Novi 
Beogradski dnevnik, čiju političku rubriku uređuje bivši socijalist Mita Cenic, 
priželjkuje srpsko-hrvatsku slogu i piše između ostaloga: “Izuzimajući Starčevi- 
čeve stranke, iako je ona poznata kao Srboždera, u Hrvatskoj nema iskrenih i 
dobrih patriota ni mislilaca, pa ticalo se to Srba ili Hrvata! Ko od Hrvata nije pri- 
jatelj svom narodu, ne može biti prijatelj ni Srbima; a sa ljudima, koji su doista 
radi dobru svoga naroda, vavjek se može sporazumjeti 1 raditi, pa ma kako da su 
oni nastrani." List tvrdi da je razlog “doskorašnjem' neprijateljstvu starčevićana- 
ca protiv Srba njihovo ponašanje prema Hrvatima 1 vladi. Pisac izjavljuje da su 
Hrvati revolucionari, a Srbi konzervatori Monarhije, i da su pravaši jedini srpski 
saveznici među Hrvatima. “U cijeloj Austro-Ugarskoj najpametnija je 1 najnarod- 
nija stranka Starčevićeva — osim nje nema čestitih radenika za svoju naciju u c1- 
jeloj toj monarhiji. Iznimka je grupa oko Zastave i rumunjska iredenta. Srbob- 
ran je, dakako, polemički pobijao takvo shvaćanje.? 


U nizu priloga jednoga dopisnika iz Novoga sada u Hrvatskoj Miletić se us- 
poređuje sa Starčevićem, a Tomiću se pjevaju pravi panegirici. On kaže tome do- 
pisniku da smatra borbu protiv srpskih zastupnika u Hrvatskome saboru svojom 

dužnošću “jer za griehe njihove baca se prokletstvo na sve Srbe". Htio bi da se na 
izborima 1887. pojavi makar malobrojna opozicija koja bi rekla Stranci prava: 
“Braćo! vaš program nama ne smeta, mi ga prigrljujemo, jer vi ste pravi borci, 
pravi patriote. Boriti ćemo se za vas, pa makar i na najgorjem mjestu; vaše muke 
naše muke, vaša djela naša djela; biti ćemo jedno (podcrtala Hrvatska). Nu kako 
se mi složismo, radimo da se slože svi Hrvati i Srbi, nebi li tada bar oslobodili 
biednu otačbinu, ali vas ujedno molimo: udovoljite nekim našim traženjima.?* 


U drugoj polovini 1886. Tomić u nizu članaka objašnjava svoje “političko 
vjeruju. Između ostaloga govori i o hrvatskome pitanju. Čini se da piše pod doj- 
mom predbacivanja srpske strane da jače udara na srpske nego na hrvatske mane. 
Tomić oduševljeno sluša kada hrvatska opozicija brani pravo “Trojednice" ali 
tvrdi da ona još nije učinila odlučan korak prema slozi sa Srbima jer, kao niti vla- 
da, nije pokazala želju da udovolji srpskim zahtjevima. Zato drži da fuzija hrvat- 
ske i srpske opozicije ne dolazi u obzir, ali zagovara njihovu suradnju protiv re- 
žima. Srpska bi se opozicija morala vratiti na rumski program, dakle na zahtjev | 
za priključenjem Dalmacije i Rijeke banskoj Hrvatskoj, na shvaćanje da su Ugar- 
ska i Hrvatska dvije ravnopravne države, s mogućnošću da ih spaja samo perso- 
nalna unija i da se energično zalaže za posebne srpske zahtjeve. Zacijelo Tomi- 
ćevi prijedlozi utječu na pokušaj obnove Srpske samostalne stranke i njezinu su- 
radnju s hrvatskom opozicijom na izborima 1887.* Razumije se da je Tomić po- 
sebno osjetljiv u pitanju Bosne i Hercegovine. Pohvalio je, doduše, pravašku ad- 
resu 1884. ali se osvrnuo na “neopravdani zahtjev“, tj. za sjedinjenje Bosne 1 
Hercegovine s Hrvatskom. No razumije se da se Zastava slaže sa Starčevičevom 
izjavom o nužnosti izlaska okupacijske vojske iz Bosne i Hercegovine.“ 

Dopisnik Hrvatske pristaje, štoviše, uz Tomića i njegovu ženu Milicu Mi- 
letić u žestokom sukobu s urednikom Branika Dimitrijevićem. U “Pismu iz No- 
vog Sada" kaže da su “moćni auktoriteti" napadali i Kvaternika te “starinu“ Star- 
čevića ali su im time samo podigli ugled. Tako će biti 1 s Tomićem. Piscu su ne- 
sumnjivo predbacili što se miješa u međusobne svađe srpskih političara. Zato ka- 
že da želi upoznati “svoje Hrvate s borbom boljega življa proti goremu*“, tj. Zas- 
tave protiv Branika" To je držanje razumljivo ako se ima na umu da pravaši vide 

u srpskim liberalima umjerene, kolebljive elemente povezane s neodvišnjacima. 
Branik, doduše, ostaje na programu što šire autonomije Hrvatske 1 Slavonije i 
njezina sjedinjenja s Dalmacijom unutar krune zemalja Sv. Stjepana, ali se do- 
nekle ravna prema činjenici da Srbi u Hrvatskoj više ne postavljaju taj zahtjev. 
Smatra to doduše samo privremenom taktikom, posljedicom napetih odnosa iz- 
među Srba 1 Hrvata, 1 nada se da će se stanje popraviti. Dotle će Branik pomaga- 
ti opravdane zahtjeve Srba u Hrvatskoj .* 

Valja spomenuti da je Branik promijenio svoje mišljenje pa je, kao i Zasta- 
va, podupirao suradnju srpske 1 hrvatske opozicije na izborima 1887. U nizu čla- 
naka pod naslovom “Srbi i Hrvati" Branik je upro prstom u osnovne slabosti sr- 
pske režimske politike. Zato je i Hrvatska upozorila da list više ne želi zastupati 
protuhrvatsku i protupravašku politiku. Branik piše da Srbi iz mržnje prema “Star- 
čevičijancima" postaju grobari svoje domovine i da su pravaši zapravo odustali od 
mišljenja da u Hrvatskoj nema Srba. Kada bi se Srbi pridružili opoziciji, nezavis- 
ni bi Hrvati štedjeli svoje saveznike, možda ne iz ljubavi ali zato zbog političke 
mudrosti. List upozorava na srpsku zabludu da je državnopravna borba Hrvata s 
Mađarima isključivo hrvatska stvar i da su Srbima jedino važni njihovi posebni 
interesi. One kojima je glavna briga ime, Branik podsjeća da se ugarskim “narod- 
nostima" formalno priznaje ime ali se ono neprekidno potiskuje. 


Veliku pažnju izazvao je nakon izbora Polit-Desančić svojim člankom u 
Braniku. Naglasio je da je “Trojednica — naša uzdanica", vjerojatno u opravdanu 
strahu da će nakon sloma kratkotrajne izborne sloge, ponovno buknuti razmirice. 
Ističući suradnju srpske i hrvatske politike u prošlosti, Polit upozorava i na ono 
što ih razdvaja i što treba postupno prevladati. U utjecaju istočne i zapadne kul- 
ture, u katolicizmu i pravoslavlju vidi jedan od najvažnijih uzroka sukoba. Me- 
đutim brani Strossmayera od srpskih napada. U njemu razlikuje katolika i hrvat- 
skoga rodoljuba te drži da on nije “ambiciozan jezuita? koji želi pokatoličiti Srbe. 
Da je tako, Strossmayer bi, prema Politu, već odavno bio kardinal.“ Polit odob- 
rava pojavu Srba katolika u Dalmaciji ali kaže da srpstvo ne treba forsirati na na- 
čin koji vrijeđa Hrvate. Upozorava da neprijatelji srpske budućnosti nisu Hrvati 
nego Austrijanci i Mađari 1 zato Srbi, kao i Hrvati, moraju nastojati da se postig- 
ne što veća samostalnost “Trojednice odnosno Hrvatske". I za Srbe bi bila katas- 
trofa kada bi mađarski pritisak uništio hrvatsku autonomiju i sveo i Hrvate na 
“narodnost". Polit drži da je moguća suradnja s umjerenom opozicijom ali ne i sa 

Strankom prava koja je najviše šovinistička hrvatska stranka, Kaže da u njoj ima 
najviše “mediokriteta" jer osim Folnegovića 1 i Barčića, njezini pripadnici nisu na 
razini jedne političke stranke.“ 


Vidjeli smo da su pravaši nastojali stvoriti dobro ozračje za suradnju sa 
Srbima ali da to nipošto ne znači da su potpuno napustili Starčevićevo učenje 
o hrvatstvu južnoslavenskoga prostora. To se dobro vidi iz niza članaka o “pis- 
mima magjarolacah? u kojemu autor, vjerojatno Gjuro Deželić, nastoji pobiti 
uvjerenje da se Starčevićev pojam “Slavoserbi" odnosi na slavensko i srpsko 
ime. Kaže da se u “Pismima" izvrgava ruglu slavenstvo, jugoslavenstvo i sr- 
pstvo jer je to tada bilo potrebno zbog ugroženosti hrvatskoga imena. No sada 
je to suvišno. Međutim, on nimalo ne voli srpsko ime i smatra ga posljedicom 
djelatnosti neprijatelja Hrvatske. “Dakako nekomu bi (austrijskim i mađarskim 
službenim krugovima, M. G.) i sad milije bilo kad bi stranka prava sve svoje 
sile trošila boreći se proti tomu imenu, jer nebi dospjevala na drugo", tj. na bor- 
bu protiv režima. Ističući da Starčević nije napadao sav narod kojemu se pripi- 
suje srpsko ime, pisac izražava integralno nacionalno shvaćanje velikoga dije- 
la pravaša riječima: “u istinu, onaj jače grieši proti obstanku našeg naroda koji 
ga dieli u dva razna diela po vjeri, nego li onaj koji veli da uobće Hrvata ni 
nema, nego da je to jedan narod...Kad nebi kod nas vladali jadni odnošaji, kad 
nebi bila ovako uzburkana doba kakova je; kad bi se moglo mirno razgovarati 
o imenu naroda, a da se to ne proteže na narod, to bi bila najpreča nužda da do- 
đemo na čistac s timi imeni, da se zna, koje je ime narodnostno, koje li lokal- 
no, koje narinuto po drugih narodih.?“ Drugim riječima, dva “narodnostna“ 
imena nisu moguća, pravo je ime zacijelo hrvatsko ali se raspravljanje o tome 
mora odgoditi za bolja vremena. No vidjeli smo da se u suprotnosti s tom izja- 
vom u Hrvatskoj govori i o “jednokrvnom ali dvoimenom narodu" kao u pred- 
stavnika jugoslavizma. 


U svakom slučaju pravaši ne nasjedaju politici divide et impera austrijskih 
i mađarskih vladajućih vrhova u borbi za ekonomsku i političku prevlast u Bos- 
ni i Hercegovini. Bečki protumađarski konzervativni krugovi nadahnuli su spis o 
“Sadašnjosti Bosne i njenoj bliskoj budućnosti". Autor bi htio da se Austrija 
učvrsti u Bosni služeći se katoličkim Hrvatima protiv Srba. Starčević ustaje pro- 
tiv toga poziva i kaže između ostaloga: “Proterati muhamedovce, terti zapuštene 
sleditelje iztočne cerkve, pa svojim načinom dizati katolike, to je program pisca 
za usrećiti Bosnu...On zamerava današnjoj vladi da nekako štiti iztočnu cerkvu, 
u tom on ima pravo. Ali on kaže da vlada štiti zapadnu cerkvu, dakle da jedna 

krivica prestane, pa da se druga uvede. U tom on ima krivo...Pisac hoće da rabi 
katolike za sredstvo, za orudje koje-čijega gospodovanja.?? 


Uvjete za suradnju srpske i hrvatske opozicije pruža tek narodno-crkve- 
ni kongres 1886. na kojemu dolazi do otvorenoga sukoba srpskih zastupnika s 
kraljevskim komesarom te patrijarhom Anđelićem, povjerenikom mađarske 
vlade, zbog namjera da se Sabor pretvori iz najvišega organa crkveno-školske 
autonomije u puko savjetodavno tijelo. Taj put hrvatska opozicija ne šuti nego 
odobrava otpor srpskih zastupnika.“ Zastupnik Neodvisne narodne stranke dr. 
Miho Posilović pita vladu zašto se ne sankcionira zakonska osnova o srpskom 
pitanju iz 1884. i prosvjeduje jer je kraljevski povjerenik otvorio Srpski narod- 
no-crkveni sabor mađarskim reskriptom, što je u suprotnosti s Nagodbom.“ 
Srbobran sada naglo mijenja svoj dotadašnji ton. Odobrava Posilovićevu 
“mušku obranu" srpskih prava, a prilikom budžetske debate u prosincu 1886. 
hvali “duboko slavensko osjećanje" hrvatske opozicije i pljeska joj zbog od- 
lučne obrane zajedničke domovine. “Kad vidimo i čujemo onake narodne bor- 
ce, nama rastu grudi jer se sjećamo naše borbe za našu srpsku autonomiju. 
Drugim riječima, sada Srbobran uviđa da je pritisak mađarske vlade na hrvat- 
sku nagodbenu i srpsku crkveno-školsku autonomiju isto zlo izazvano provo- 
đenjem u život “jedinstvene mađarske države" i da je nužna zajednička obra- 
na. List hvali dvojicu srpskih zastupnika jer prilaze opoziciji (riječ je o Jova- 
nu Živkoviću koji se pridružuje Središtu grofova Draškovića) i time obaraju 
“donekle pravedne prijekore braće Hrvata, zbog ponašanja nekijeh i nekijeh 
individua, koje nose srpsko ime". Misli se na režimske zastupnike na narod- 
no-crkvenom saboru na čelu s Đurom Đurkovićem, povjerenikom patrijarha 
Anđelića.“ 

Ključni utjecaj na odnose hrvatskih i srpskih političkih činitelja ima zakon 
“O uređenju posala crkve grčko-iztočne i uporabi ćirilice" izglasan od Khueno- 
ve večine na kraju saborske periode 1884.—1887. Taj zakon ima razmjerno dugu 
povijest. Zakonskim člankom 9/1868. Ugarski je sabor priznao srpsku narodno- 
crkvenu autonomiju u poslovima crkve, škole i fondova uz nadzor krune “ustav- 

nim putem, tj. preko mađarske egzekutive i legislative, a u praksi mađarskoga 
ministra predsjednika. On dobiva apsolutnu moć odlučivanja na cijelom područ- 
ju na koje se proteže srpska autonomija, dakle i u civilnoj i vojnoj Hrvatskoj i 
Slavoniji gdje živi većina Srba i gdje je u Srijemskim Karlovcima središte met- 
ropolije. Taj zakon dobiva kraljevu sankciju prije Hrvatsko-ugarske nagodbe, ko- 
jom je Hrvatskoj i Slavoniji priznata autonomija u poslovima bogoštovlja 1 nas- 
tave, dakle nadzor nad srpskom narodno-crkvenom autonomijom morao bi pri- 
pasti banu. Prema tom je zakonu, bez obzira na hrvatsku državnopravnu autono- 
miju, izvedena organizacija narodno-crkvene autonomije uključivši i školstvo. 
Strog nadzor ministra predsjednika i u Hrvatskoj i Slavoniji bio je nužan kako bi 
se narodno-politički značaj koji toj autonomiji želi dati srpska građanska politi- 
ka, sveo uz pomoć crkvene hijerarhije na usko crkveno-školska pitanja. Spora- 
zumna djelatnost ministra predsjednika i bana nije dolazila u obzir. Mađarska se 
vlada nije htjela savjetovati s hrvatskom vladom, prema njoj se ponašala kao pre- 
ma svojoj ekspozituri koja je mora bespogovorno slušati. No jedinstvena organi- 
zacija srpske narodno-crkvene autonomije u Ugarskoj i u Hrvatskoj i Slavoniji 
bila je 1 u interesu srpske političke akcije ali je ovisila o tome hoće li hrvatsku 
autonomiju srpska strana shvatiti kao okvir i za srpske interese ili smetnju narod- 
no-političkom jedinstvu Srba. Hrvatska je strana uglavnom isticala zajednički in- 
teres obiju autonomija.“ 


Centralizacija svih poslova u vezi sa srpskom narodno-crkvenom autono- 
mijom u rukama ministra predsjednika konačno je potvrđena zakonom o ustroj- 
stvu narodno-crkvenoga Sabora u svibnju 1875. U suprotnosti s time bila je za- 
konska osnova “ob uređenju posalah grčko-iztočne crkve", primljena u Hrvat- 
skom saboru 10. lipnja 1875. bez ikakve rasprave. Naime, svaki kraljev čin vr- 
hovnoga nadzora nad tim poslovima (putem ministra predsjednika) za Hrvatsku 
i Slavoniju supotpisao bi ban. Mađarsko ministarsko vijeće odbilo je predložiti 
tu zakonsku osnovu na sankciju kralju. Zahtijevalo je da poslovi te autonomije 
budu centralizirani u rukama ministra predsjednika, a zadaća hrvatske vlade bila 
bi samo da provede njegove naredbe. Banov supotpis na kraljevu rješenju zna- 
čio bi ne samo njegovu stvarnu ingerenciju u vezi sa srpskom autonomijom 
nego i ravnopravnost hrvatsko-slavonske i mađarske vlade. Mađarska je vlada 
dakle i ovom prilikom nametnula svoje shvaćanje da je Nagodba samo koncesi- 
ja podređenom sudioniku, kojom ona može manipulirati kako želi. Kralj je zato 
vratio zakonsku osnovu banu s naredbom da se ona izmijeni, ali ju Mažuranić 
nije ponovno predložio Saboru. Na jednoj sjednici ministarskoga vijeća pod 
predsjedništvom Franje Josipa prosvjedovao je protiv držanja mađarske vlade 
ali se kralj i tom prilikom složio s mađarskim ministrima. No shvaćajući da se 

radi o povredi Nagodbe, dopustio je da se spomenuta zakonska osnova zasad ne 
predloži Hrvatskom saboru.“ 


Da bi osigurao podršku srpskih “notabiliteta", Khuen je uoči izbora 1884, 
predložio Hrvatskom saboru novu verziju zakona o autonomiji “Srba izpovjedni- 
ka grčko-iztočne crkve u kraljevinah Hrvatskoj i Slavoniji" koji bi osigurao i 
upotrebu ćirilice. No i tom se prilikom izvršavanje zakona povjerava banu. Na to 
je kod hrvatskoga ministra Bedekovića u ime mađarske države prosvjedovao ma- 
đarski ministar bogoštovlja i nastave August Trefort jer se tom zakonskom osno- 
vom cijepa jedinstvo crkveno-školske autonomije i proturječi praksi po koj Oj 
glavni nadzor nad njome ima isključivo ministar predsjednik.“ 


Nova se zakonska osnova mogla prema tome provesti samo povredom Na- 
godbe. Pojavila se pred Hrvatskim saborom neposredno prije zaključenja periode 
1884.—87., 1 to nakon odgode Srpskoga narodno-crkvenoga sabora zbog žestokih 
sukoba kongresne većine s mađarskom vladom u vezi s patrijarhom Anđelićem. 
Prvi i drugi paragraf zakonske osnove uglavnom su isti kao 1884., treći se odno- 
si na ćirilicu, a više ne postoji četvrti paragraf o izvršenju toga zakona od strane 
bana. Dr. Bogdan Medaković, koji je jedini od srpskih zastupnika ostao vjeran 
rumskome programu i nije sa Srpskim klubom ušao u Khuenovu stranku, nazvao 
je tu zakonsku osnovu nesrećom jer će, umjesto sporazuma Srba i Hrvata, izazva- 
ti još dublji jaz. On je, uz pljesak hrvatske opozicije, izjavio da mađarska vlada 
jednako guši i hrvatsku i srpsku autonomiju. Držao je da se tom zakonskom osno- 
vom učvršćuje “fatalna praksa kojom je ministar predsjednik “exekutivu u pog- 
ledu vršenja vrhovnoga nadzora nad autonomijom srbskom uzurpirao iz ruku svo- 
ga ministra prosvjete i što je za nas mnogo važnije iz ruku bana i vlade naše". Ta 
je praksa, prema Medakoviću, uperena protiv državnoga prava “ove zemlje" uza- 
konjenoga nagodbom pa je, uz odobravanje “ljevice", izjavio da će se ovim zako- 
nom “sankcionirati najflagrantnija i ja bih rekao i najzamašnija povrieda nagod- 
be". Pozivanje režimskih zastupnika na ugarski zakon 9/1868. nazvao je neoprav- 
danim jer se on ne provodi nego je srpski autonomni organizam u posljednje vri- 
jeme “takorekuć stavljen“ izvan zakona, a i državnopravna nagodba doživljava 
teške povrede. Ne drži kao Khuen i režimski zastupnici da bi se srpska narodno- 
crkvena organizacija raspala kada bi uvažila hrvatsku autonomiju. Medaković uz 
to naglašava individualnost srpskoga naroda kao jedinoga subjekta autonomije i 
uvjeren je da se povlastice i autonomija moraju dati srpskom narodu a ne Srbima 

“grčko-istočne" vjere. U tome se bitno razlikuje od srpskih zastupnika režimske 
stranke koji se, kao zastupnici na srpskom Narodno-crkvenom saboru moraju pri- 
lagoditi činjenici da ministar predsjednik dopušta samo raspravu o usko crkveno- 
školskim pitanjima a nikako o narodno-političkim zahtjevima.“ 

Khuen je branio osnovu izjavom da je riječ o jedinstvenoj “grčko-iztoč- 
noj" Crkvi čije poslove mora nadzirati isključivo jedno vrhovno tijelo, tj. minis- 
tar predsjednik, da se time samo protežu prava iz Ugarskoga zakona 1868. i na 
Hrvatsku i Slavoniju gdje su ih Srbi stvarno i dosad uživali. Kaže da je formula 
o banovu izvršenju zakona nepotrebna jer se ona ne može protezati na srpsku au- 
tonomiju kao takvu, a samo se po sebi razumije s obzirom na materijalnu potpo- 
ru u religijske svrhe i na ćirilicu. Prvi potpredsjednik Sabora Vasa Đurđević re- 
kao je da bi ustrojstvo Narodno-crkvenoga sabora došlo u pitanje uz izvršnu vlast 
bana što on, kao Srbin, ne može dopustiti. 


Sve tri hrvatske opozicijske grupe glasale su zato da se osnova primi kao 
podloga za specijalnu debatu kako im se ne bi predbacilo da su protivnici Srba i 
podupirale su Medakovića. U ime Neodvisne narodne stranke Tade Smičiklas 
proglasio je zakonsku osnovu “danajskim darom", dok je njegov drug Miho Posi- 
lović nastojao pobiti izjave režimskih srpskih zastupnika, a zbog uvrede “glave 
vlade" isključen je s trideset sjednica. Folnegović je u Starčevićevu duhu izjavio 
da je Stranci prava svejedno hoće li se osnova primiti ili zabaciti jer će se u sva- 
kom slučaju nastaviti razdor “koji se medju nami umjetno i vješto podražuje“, tj. 
s mađarske strane. Kaže da je svrha te zakonske osnove da se ovisnost Srpske cr- 
kve od mađarske vlade održi i u Hrvatskoj. Folnegović misli da je napredak samo 
u slozi kojoj se Mađari opiru a režimski im zastupnici vjerno služe, dok bi zajed- 
nička borba Hrvata i Srba to onemogućila. Ističe da Stranka prava zastupa načelo 
ravnopravnosti i slobode svakoga plemena i svake vjeroispovjesti u slobodnoj Hr- 
vatskoj. On također prihvaća ćirilicu kao službeno pismo. Josip Miškatović, jedan 
od najutjecajnijih hrvatskih režimskih zastupnika, odgovorio mu je, uz odobrava- 
nje “desnice", da za razdor Hrvata i Srba nisu krivi Mađari nego Starčevićeve 
“brošure" o slavosrpskoj pasmini i srpskome imenu koje su izazvale najviše jada 
i ogorčenosti među Srbima. Ironično kaže da mu nije poznato jesu li ti spisi nas- 
tali pod mađarskim utjecajem." Na završnoj saborskoj sjednici 23. svibnja 1887. 
zastupnici su obaviješteni da je vladar sankcionirao “srpski zakon“. 


Svoje prijateljstvo prema Zastavi, Hrvatska je prije izbora 1887. još jed- 
nom posvjedočila u povodu rane smrti Laze Nančića, uz Tomića najvažnijega no- 
sitelja želje za suradnjom s Hrvatima. Nančić se, čini se, još kao student u Gra- 

zu upoznao s nekim pravašima, pa ga je u Hrvatskoj hvalio njegov “pobratim*. 
U nekrologu Nančiću Hrvatska ovako interpretira smjer Zastave: “Iako je Zasta- 
va danas objeručke prigrlila veliku misao, da nam je Srbom i Hrvatom jedini spas 
u međusobnoj ljubavi, podupiranju i poštovanju, ako se u njezinih stupcih izbje- 
gava sve, što bi još pravo nezacieljene rane iz prošle nebratske borbe ozliediti 
moglo, zasluga je pok. Laze i njegovog prevriednog pobratima (Tomića, M. G.), 
koga zaklinjemo da uztraje na udarenom putu bratskog izmirenja, pa eto nam si- 
gurne zajedničke bolje budućnosti naše.?“ 


Već je rečeno da je na izborima 1887. došlo do suradnje triju hrvatskih 
opozicija i grupe oko Srbobrana. I Hrvatska i Obzor objavili su izborni proglas 
Srpske samostalne stranke u kojemu se ona protivi djelatnosti režimskih srpskih 
zastupnika, želi bratsku slogu Srba i Hrvata i zastupa državno pravo na temelju 
Nagodbe kao dvostrano obveznoga ugovora.“ No Khuen je onemogućio opozici- 
ju i uspio je svesti broj njezinih zastupnika na najmanju mjeru. Srpska samostal- 
na stranka nije dobila nijedan mandat. O daljnjoj suradnji više nije bilo ni govo- 
ra. Kada se raspao sporazum Središta i Neodvisne narodne stranke, prvaci ove 
posljednje su u ožujku 1888. predložili “temeljna načela" za rješenje hrvatsko- 
srpskih odnosa. Oni bi ovisili o sporazumu Hrvata i Srba u Hrvatskoj i Slavoni- 
Ji, koji bi se zatim nastojao ostvariti u Dalmaciji gdje razmirice podgrijava “net- 
ko" kome je krivo što one jenjavaju u Hrvatskoj i Slavoniji (tj. bečki vrhovi Mo- 
narhije). Osnovno je načelo da su Hrvati i Srbi dva plemena jednoga naroda, a 
svako to pleme ima svoj poseban narodno-politički razvoj. Izjednačenje imena 
treba prepustiti budučnosti i svijesti naroda. Očigledna je razlika između te stru- 
je koja zastupa jugoslavensku ideologiju i, čini se, većega dijela pravaša. Kako 
možemo razabrati iz Hrvatske, oni su uvjereni da će u budućnosti doći do pobje- 
de hrvatskoga imena. No i oni su, kao i neodvišnjačka elita, tada još željeli slo- 
gu odlaganjem delikatnih pitanja. Spomenuta ponuda Srbima, nadalje, odobrava 
ravnopravnost latinice i ćirilice i obećava podupiranje narodno-crkvene autono- 
mije pod uvjetom da se ne krši hrvatsko državno pravo. Odgovor sa srpske stra- 
ne otezao se a nakon 1890., više nema uvjeta za bilo kakav sporazum predstav- 
nika Neodvisne narodne stranke i grupe Srba.“ 

Hrvatska, 2. IV. 1887. 


73 
Hrvatska, 24. V. 1887.; Obzor, 23.—24. V. 1887. Oba su lista ispustila dijelove proglasa iz stra- 
ha od zapljene. Hrvatska, 31. V. 1887; Obzor, 1. VI. 1887. 

Obzor je 19. II. 1888. na dan proslave zlatne mise biskupa Strossmayera objavio Smičiklasov 
članak “Hrvati i Srbi!" koji je formulirao ova načela. Prijedlog su pripremili Rački i Jovan Živ- 
ković a potpisali su ga svi ugledni obzoraši. Ponuda se držala u tajnosti sve do mogućega spo- 
razuma s grupom Srba. No godinu dana poslije prijedlog sporazuma objavilo je zemunsko 
Novo vreme i popratilo porugom, a tekst je onda izašao u Obzoru, 11. XI. 1889. Branik je pros- - 

Tijekom 1888. ne vide se promjene u držanju Hrvatske prema radikali- 
ma." List još uvijek piše o događajima u Srbiji na temelju obavijesti iz radikal- 
noga tiska, a pogotovo ga zanima tadašnji uspon radikala. Stvari se ne mijenjaju 
niti u vezi s novim zakonom o pučkom školstvu. Nakon što je konačno provede- 
na jedinstvena upravna organizacija bivše vojne i civilne Hrvatske 1 Slavonije 
(1886.), trebalo je Mažuranićev zakon protegnuti i na bivše krajiško područje. 
Zatim je školski zakon morao pretrpjeti iste preobrazbe kao i sve ostale Mažura- 
nićeve reforme, tj. zadržati modernizacijsku jezgru ali uz izmjene koje osigura- 
vaju potpuni nadzor represivnoga režima, naime ukidanje nezavisnosti sručnoga 
nadzora nad pučkim školama od političkih oblasti. Khuen je, dakako, morao iza- 
ći ususret opetovanim upornim srpskim zahtjevima za srpskim autonomnim ško- 
lama pod isključivom ingerencijom Narodno-crkvenoga sabora. No srpsko kon- 
fesionalno školstvo neovisno o vladi nije bilo moguće jer Khuenov režim strogo 
nadzire sva životna područja, a osim toga bi izazvao reprizu žestokoga otpora ka- 
toličkoga svećenstva ako se i katoličke pučke škole ne bi vratile pod crkvenu up- 
ravu. Nakon teških sukoba oko nezakonitoga imenovanja patrijarha Germana An- 
đelića, raspuštanja Narodno-crkvenoga sabora te ugroženosti srpske autonomije 
uopće, prepuštanje srpskih škola autonomnim organima pogotovo nije dolazilo u 
obzir. Khuen se morao držati interesa mađarske vlade kao i u slučaju nezakoni- 
toga protezanja isključivoga nadzora ministra predsjednika nad srpskom narod- 
no-crkvenom autonomijom i na Hrvatsku i Slavoniju. No kako bi zadržali potpo- 
ru srpskih zastupnika, mađarska vlada i Khuen dopuštaju olakšice pri otvaranju 
i radu srpskih konfesionalnih škola, ali uz strogu kontrolu vlade, dakle u suprot- 
nosti sa srpskim željama za isključivim nadzorom srpskih autonomnih oblasti. 
Nakon određenih nesuglasica, srpski su zastupnici morali prihvatiti novu zakon- 
sku osnovu. “ 


Kada je Hrvatska ljeti 1889. privremeno obustavljena, Zastava, “organ 
braće Srbah?', zabilježila je to “upravo kolegialnom susretljivošću" 1 s izjavom za 


vjedovao protiv “persiflaže' Novog vremena i izjavio je da prihvaća “prijateljsku ruku braće 
Hrvata? i da se slaže s prijedlogom. Obzor, 16. i 19. XI. 1889. O sudbini toga prijedloga piše 
Krestić 1983., 411-15. 

Hrvatska je 17. TV. 1888. negodovala zbog priloga u Zastavi u kojemu se tvrdi da je list prešao 
u ruke Draškovića i da zato “stari Starčević dobiva mjesečnu plaću. Slične je glasine preno- 
sio i bečki i peštanski tisak jer se Hrvatska nalazila u katastrofalnome materijalnom položaju 
i držalo se da je njezino saniranje bez promjene pravca nemoguće. 

Hrvatski zastupnici Khuenove većine brane načela Mažuranićeva zakona. Miškatović prosvje- 
duje protiv izjava srpske strane da je tom zakonu bila namjera “samo biće srbskoga naroda “ 
podkopati*. HS 1887.—1892., 30. VI. do 5. VIII. 1888. Zakon je dobio kraljevu sankciju 31. X. 
1888. Gross, 1988., 110-114. Hrvatska (13. HI. 1 25. V. 1888.) bez komentara prati pripreme 
za taj zakon. 

koju je uredništvo Hrvatske zahvalilo Zastavi." Komentari o događajima u Srbi- 
ji ne mijenjaju ton.“ Starčević je, doduše, stranke u Srbiji proglasio “slavoser- 
bskima" jer im je svima samo do korita, umjesto da se okrenu Rusiji koja je Sr- 
biju stvorila ni iz čega i dala joj nezavisnost na pladnju. Veliku je pažnju posve- 
tio odreknuću prijestolja Milana Obrenovića i uvođenju regencije, zacijelo oče- 
kujući mogući okret prema Rusiji." Dakako, proces pretvaranja “veleizdajničko- 
ga" pravaškoga pokreta u oportunističku političku stranku prati u stopu napušta- 
nje suzdržanosti u srpskome pitanju i ponovno prihvaćanje polemika. Tako Hr- 
vatska objavljuje predizborni članak Prodanove Katoličke Dalmacije koji, uz os- 
talo, tvrdi da je “srpstvo" izmišljena narodnost pogibeljna opstanku Hrvata i že- 
li se suprotstaviti poistovjećivanju srpstva i pravoslavlja te srpskoj “poplavi? po- 
vezivanjem borbe za vjeru i za hrvatstvo pod geslom “Bog i Hrvati", 

Prijelaz prema protusrpskoj politici zapaža se kod Folnegovića koji je, ne- * 
posredno nakon što je režim odustao od zabrane izlaženja Hrvatske, na svoj na- 
čin objavio razgovor navodno održan dvije godine prije s već pokojnim genera- 
lom barunom Josipom Filipovićem. General je pripadao istim onim austrijskim 
konzervativnim protudualističkim krugovima kao i pisac brošure koji je predla- 
gao da se u Bosni i Hercegovini vlada oslonom na Hrvate protiv Srba, što je Star- 
čević oštro osudio. Prema Folnegovićevoj izjavi, Filipović je tvrdio da se hrvat- 
ska i srpska “ideja" ne mogu izmiriti i da bi se prije Mađari pomirili s pravaškim 
učenjem nego Srbi. Držao je da Stranka prava premalo uvažava snagu toga pro- 
tivnika i da neće postići nezavisnost protiv volje Srba. Hrvatima je zato potrebna 
pomoć onih od kojih Stranka prava najviše zazire. “Tko može imati većega inte- 
resa za sreću Hrvatske kao Hrvatske, nego li Austrija?" (podcrtao Folnegović) i 
razumije se dinastija. Nužnost suradnje s Austrijom Filipović je uz ostalo oprav- 
davao oslonom Srba u Hrvatskoj na dvije samostalne države koje im ne mogu po- 
moći pa oni podržavaju slabljenje hrvatske državne misli pod pritiskom vladaju- 
ćega sustava." Dakako, na takvu ulogu režimskih Srba često su upozoravali pra- 


77 
Hrvatska, 8. VIII 1889. 

Hrvatska, 26. IV. 1889. ima obavijest o proslavi 500-godišnjice Kosovske bitke. Bez komen- 
tara objavljuje 30. I. 1889. proglas “narodu srpskom ili hrvatskom? odbora za podizanje spo- 
menika Đuri Daničiću. No drugom se prilikom jedan “Samo Hrvat? suprotstavlja izrazu “Hr- 
vat ili Srb" (9. XI. 1889.). 

Hrvatska, 9. I.; 5., 6., 8. TV. 1889. 

Hrvatska, 6. VI. 1889. Jedan je dopis uperen protiv “vjersko-fanatičkoga švindela" nekih pra- 
voslavnih popova. 

Hrvatska, 10. VIII. 1889., v. str. 690 

vaški i neodvišnjački zastupnici u Saboru i njihov tisak. No bitna je razlika u 
tome što je Filipović, zajedno s Folnegovićem, držao da u tom pitanju treba sli- 
jediti interese Austrije i dinastije, vjerojatno i zato što premoć Monarhije u Srbi- 
Ji nije bila sigurna, dok Starčević još uvijek nije odustao od uvjerenja da će Ru- 
sija intervenirati na Balkanu protiv Habsburške Monarhije. 


Niz događaja godine 1890. izazvalo je konačnu prekretnicu u odnosu pre- 
ma srpskome pitanju i napuštanju “sloge" s opozicijskim srpskim političarima. 
No prije toga se pokazalo da simpatije vodstva Stranke prava za srpske radikale 
ipak imaju razmjerno čvrste temelje. Riječ je o parnici protiv Jaše Tomića zbog 
ubojstva urednika Branika Miše Dimitrijevića. Hrvatska je u nastavcima objav- 
ljivala ne samo obavijesti o parnici nego i tekst Tomićeva obrambenoga govora i 
pokazala da ga žali i da drži da je prvobitna doživotna kazna prestroga, a prepo- 
ručila je slogu zavađenih srpskih stranaka." 


Vidjeli smo da je u vodstvu Stranke prava nakon 1879. očigledno prelaže- 
nje preko Starčevićeva učenja da su svi Južni Slaveni, osim Bugara, Hrvati. Me- 
dutim, u vezi sa Slovencima stvari stoje drugačije. Nema nikakva znaka da bi 
vodstvo napustilo Kvaternikove “dokaze" kako su Slovenci “planinski Hrvati". 
Hrvatska 1 1890. piše da su Slovenci “ogranak kajkavskih Hrvata", da im nema 
drugoga spasa osim da se pretope u Hrvate, a određenu sklonost slovenske poli- 
tike za suradnju s hrvatskom opozicijom tumači kao put prema prihvaćanju Star- 
čevićeva nauka.“ 


Veliki šok pobjede udruženih Srba-katolika i Talijana na gradskim izbori- 
ma u Dubrovniku nad Narodnom hrvatskom strankom u svibnju 1890. izazvao je 
u Stranci prava kraj dotadašnjih pokušaja održavanja sloge s opozicijskim Srbi- 
ma i izbjegavanja polemika. Pri ocjeni ozračja koje je nastalo valja uzeti u obzir 
da se tada i u Dalmaciji pojavilo pravaštvo kao politička snaga. Srpski je tisak da- 
kako likovao. Srbobran je pisao kako su se u “srpskoj Atini" proslavili potomci 
srpskoga pjesnika Gundulića i da je riječ o znamenitoj pojavi u srpskoj povijes- 
ti, a Hrvatska je sada žestoko odgovarala.“ Putovanje zagrebačkih pravaških pr- 
vaka po Dalmaciji u povodu otkrića Kačićeva spomenika u Makarskoj, koje se 
pokazalo kao sjajna afirmacija pravaštva, također je utjecalo na okret prema pro- 
tusrpskome smjeru. Euforiju pravaša u povodu toga Hrvatska je naglasila izja- 
vom da je hrvatska svijest “oživila krepkim životom u cielom našem narodu, od 

Hrvatska u ožujku 1890. 

Hrvatska, 25. [., 24. XI. 1890. 

Hrvatska, 31. V., 7. VI. 1890. Poslije, godine 1893., zagrižene su polemike u povodu otkrića 
Gundulićeva spomenika u Dubrovniku pokazale da je i Zastava zaplovila protuhrvatskim vo- 
dama. Rakić, 1975., 176. 

Triglava do Balkana, od Adrije do Drine i traži ono, što ju po božjoj i prirodnoj 
pravdi ide". U svom govoru u Solinu Harambašić je, opijen pravaškim slavljem 
u Dalmaciji, izjavio u duhu Starčevićeva učenja da će se odsada od Triglava do 
Timoka, od Soče do Balkana oriti poklik: živjela Hrvatska!“ Prema tome po miš- 
ljenju pravaškoga glasila Hrvatska se proteže samo do Drine, a prema Haramba- 
šiću ona obuhvaća cijeli južnoslavenski prostor osim Bugarske. Ta se dilema pos- 
lije razriješila u korist prvoga mišljenja.“ 

Hrvatska, 11. 1 12. LX. 1890. 

Hrvatska, 26. X. 1890. Javlja se izraz “tako zvani Srbi" koji se poslije u listu stalno ponavlja. 

Vjera, Crkva i svećenstvo 


U tijeku modernizacije u svim se državama morao preispitati odnos susta- 
va političke moći i službenih Crkava te konfesija. U središtu zbivanja bio je veći 
ili manji otpor katoličkoga svećenstva novim liberalnim institucijama i ideologi- 
jama. Takvi su sukobi obilježili političko ozračje Njemačke gotovo dvadeset go- 
dina nakon njezina ujedinjenja a bili su snažni i u Francuskoj. U Austriji su slič- 
ne borbe izazvale bitne političke i društvene preobrazbe, a u Ugarskoj je taj prob- 
lem bio složen i zato što se najmoćnija mađarska aristokracija, koja je stvarala 
bitne političke odluke, sastojala velikim dijelom od protestanata. (Pripadala je 
Reformiranoj crkvi, tj. “kalvinistima*).' 


Značaj sukoba katoličkoga svećenstva s modernizacijom i liberalizmom 
ovisio je u banskoj Hrvatskoj o ograničenjima hrvatske autonomije u nagodbeno- 
me sustavu. Naime, koordinirani istup katoličkoga svećenstva protiv pojava ne- 
poćudnih Katoličkoj crkvi nije bio moguć jer su njegovi pripadnici podržavali 
sve postojeće političke stranke. Hijerarhija zagrebačke nadbiskupije morala je 
stajati uz režim, ostalo je svećenstvo uglavnom podupiralo Neodvisnu narodnu 
stranku, a potkraj osamdesetih godina sve više i Stranku prava. Zato su zajednič- 
ku akciju svećenstva protiv liberalizma kočile političke suprotnosti ovisne o od- 
nosima među političkim strankama. Za političku konstelaciju karakteristično je i 
to da su se u Khuenovoj i Neodvisnoj narodnoj stranci zajedno nalazili katolički 
svećenici, odnosno konzervativni katolici, 1 liberali. 


Prvi značajniji sukob katoličkoga (i pravoslavnoga) svećenstva s liberaliz- 
mom desio se u povodu Mažuranićeve reforme kojom je uprava pučkih škola 
oduzeta crkvenim institucijama, ali je otpor katoličkoga svećenstva brzo oslabio 
jer je zadržan religijski temelj nastave.“ Međutim, pojačao se napad na materija- 


1 
Leisching, 1985.; Csaky, 1985.; Gottas, 1985. 


2 
Gross-Szabo, 1992., 402-414 

lističko učenje koje je prvi put dospjelo pred sud 1878. kada su u Frankovom Ag- 
ramer Presse objavljeni protureligijski članci Friedricha Reuscha koji se pozivao 
na Darwina, Humboldta i Haeckela.* Ogorčeni otpor katoličkoga svećenstva 
izazvala je 1884. okružnica vlade koja je, s obzirom na zakon o ravnopravnosti 
Izraelićana iz 1873., dopustila mogućnost prijelaza na židovsku vjeru radi braka. 
Taj je događaj izazvao polemike u tisku i prosvjed svećenika Zorića, člana Neod- 
visne narodne stranke, u Hrvatskom saboru pa je vlada morala povući svoju 
izjavu.“ Pravaši se o tome nisu izjašnjavali. 

Godine 1885., u doba širenja pravaškoga pokreta, odnos vodstva prema 
katoličkome svećenstvu izaziva veliku pažnju u političkim i svećeničkim krugo- 
vima. Prije svega, u pitanju je zagrebački nadbiskup, kardinal Mihalović, 1 nje- 
gov krug koji mora provoditi aktivnu režimsku politiku. Zato nije slučajno da 
glavni napadač Stranke prava David Starčević interpelira vladu zato što se Stran- 
ci prava pripisuju prevratnička načela pa njezini simpatizeri u svećenstvu ne 
mogu uopće računati s time da će postati župnici. Pri tome kaže da su i kardinal 
i patrijarh (Anđelić) postavljeni “preko Drave".? Prema pisanju Slobode, senjsko- 
modruško svećenstvo beziznimno je podržavalo Stranku prava a zacijelo je ima- 
la jaku potporu u senjskome sjemeništu. List se žali da vlada ne odobrava prijed- 
loge biskupskoga ordinarijata za namještenje mladih svećenika koji tobože šire 
“prevratna načela" Stranke prava.“ Tvrdnju Katoličkoga lista da ženidba Davida 
Starčevića nije valjana, opovrgnuo je župnik Stjepan Kućan koji ga je vjenčao. 
Osudio je veliku “graju? na starčevićance i pravaško svećenstvo jer vjeri i Kato- 
ličkoj crkvi ne prijeti pogibelj od slobodne Hrvatske. Do tada, treba se usredoto- 
čiti na “narodnu radnju? a onda će se rješavati ostala pitanja, dakle i ona vjere i 
Crkve. Zato “sviestno" hrvatsko svećenstvo mora stajati uz Stranku prava i nje- 


3 
Flaker, 1954., 88. 


4 

Strecha, 1999.; Gross, 1998. Protiv katoličko-židovskoga braka tom su se prilikom posebno 
angažirali Strossmayer i Rački. Strossmayer je uvjeren da spomenuta odluka potječe od Ma- 
đara jer, kako poslije piše, Mađarska nije ništa drugo “nego kalvinizam, čifutizam i framaso- 
nizam". (Valja imati na umu du su ponekad pretežno kalvinističke mađarske vlade utjecale na 
popunjavanje viših položaja u Katoličkoj crkvi u Hrvatskoj.) Strossmayer je uvjeren da židov- 
ski narod već skoro dvije tisuće godina gnjevno i s mržnjom progoni Isusa Krista. KORS III, 
Korespondencija Strossmyer-Rački od 27. IV. do 2. VIII. 1884.; 20. IX. 1 20. XI. 1886. 


5 

Drugom je prilikom David Starčević izjavio da je Mihalović pri ređenju svećenika pozvao na- 
zočne da se drže Nagodbe i da zapamte kako župe dijeli on, a ne Starčević. FS 1884.—87., 9. V, 
14. X. 1885. Uostalom, kardinal je zahtijevao od svih svećenika da glasuju za vladine kandi- 
date, pa su i svećenici, pripadnici Neodvisne narodne stranke, loše prolazili. KORS IV, Rački- 
Strossmayeru, 8. II. 1886. 


6 
Sloboda, 3.1. 1885. 

zino geslo Bog i Hrvati! “U načelih političkih stranke prava da smo jedno, u os- 
talih pitanjih svakom svoje... 

Starčević je još 1869. izjavio da nikada nije bio “pobožnjak na glasu", no 
njegove izjave protiv svećenstva najjače su i neprekidno upotrebljavano oružje 
režimskih svećenika protiv Stranke prava. Tako je kanonik dr. Stjepan Vučetić 
upozorio u Saboru da je “vođa" Stranke prava napisao knjigu o “slavoserbskoj 
pasmini“ u kojoj tvrdi da je Isusov nauk manje čist nego Muhamedov i da je za 
pokvarenost hrvatskoga naroda krivo katoličko svećenstvo, a “to znači nauk 
apostatično ostaviti". Pravaški svećenik Ivan Šimek odgovorio mu je tvrdnjom da 
se vođa Stranke prava nikada nije očitovao da je napustio Katoličku crkvu i da 
Stranka prava nije njezina protivnica. S obzirom na uzvike od strane pravaških 
zastupnika da su lažne Vučetićeve izjave o Starčevićevu odmetništvu, on je želio 
opširno citirati znameniti pasus u kojemu Starčević piše da je hrvatski narod po- 
živinčen krivnjom katoličkoga svećenstva, no predsjednik mu je uzeo riječ.“ 

Starčevićeva shvaćanja o vjeri, papi i svećenstvu stalno su nailazila na 
otpor režimskoga i neodvišnjačkoga svećenstva. No čini se da njegovo pisanje 
u drugoj polovini osamdesetih godina više nije kočilo simpatije dijela svećen- 
stva za Stranku prava. U siječnju 1885. održan je zbog jednoga pitanja časti 
dvoboj pištoljima između Ise Kršnjavoga i pravaškoga zastupnika Milana Pav- 
lovića, kojemu je sekundant bio David Starčević. Nitko nije bio ranjen, no Cr- 
kva je zabranjivala dvoboj pod kaznom ekskomunikacije a Starčević je, u sup- 
rotnosti s time, pod naslovom “Mi laik", napisao niz članaka protiv izopćenja 
sudionika dvoboja i sekundanata iz Crkve. Uvredljivo je izjavio da to piše “kad 
neima drugoga posla i kad mu se neda spavati". Započeo je polemikom protiv 
Pozora, koji je odobravao ekskomunikaciju zbog dvoboja na temelju odluka 
Tridentinskoga koncila, i tvrdio je da je taj prijepor zapaljen “Zubljom magjar- 
sko-magjaronsko-slavoserbskom". Karakteristična je Starčevićeva izjava koja 
pokazuje da se on doduše osjeća katolikom ali se ne želi pokoriti svim učenji- 
ma Katoličke crkve niti vodstvu svećenstva. Kaže da nije “ni ludji ni gorji od 
biškupa" pa da i on, kao laik, može tumačiti “zakone cerkve". Prije svega osu- 
duje mogućnost gubitka imetka osobe koja je ekskomunicirana i proglašena 
“infamnom? i tvrdi da se Crkva na taj način bavi poslovima koji joj ne pripa- 
daju. “Dvoboj i cerkveno izobćenje!? Na reč popa izgubiti što si teškimi žulji 
stekao!?" Drži da bavljenje svjetovnim stvarima najviše šteti njegovim začetni- 
cima u Crkvi a ne njemu osobno i njegovoj stranci. Kada bi naime sudionik 


7 

Isto, 13. IV. 1885. 

8 

Djela III, 219. HS 1884.—87., 13. V. 1885. Starčevićevu izjavu nisu osuđivali samo svećenici 
nego i njegovi režimski protivnici, primjerice veliki župan Stjepan Kovačević u Saboru 10. 
XII. 1886. | 

dvoboja pravaš Pavlović bio izopćen, to bi zacijelo izazvalo neugodne poslje- 
dice i za Stranku prava. | 

Kao i inače, Starčević je pokušao opravdati svoje mišljenje historijskim 
argumentima. Osvrnuo se na razvoj pitanja izopćenja od starih Židova do crkve- 
noga raskola i “inquizicie" kako bi pokazao da tako nešto u njegovo vrijeme vi- 
še nema smisla. “Najzapletenija točka"? mu je u tome da Crkva ne osuđuje rato- 
ve u kojima se međusobno ubijaju nevini ljudi, dok njihovi začetnici čuvaju svo- 
je “mešine". Umjesto toga Crkva progoni “najtežom pedepsom" samo dvobojni- 
ke “a ne ubojice i razbojnike", odnosno vojnike koji u ratu ubijaju ljude. Drži da 
je to “sablazan, preteranost".* Uz Obzor Starčeviću je nizom članaka oštro odgo- 
vorio Katolički list. Autor potanko obrazlaže i opravdava zabranu dvoboja, pozi- 
va “mujezina" Starčevića da siđe s visine svoga minareta i optužuje ga da piše o 
stvarima koje ne razumije, a misli da zna sve. Zločin je “mjesto podučavati, poj- 
move samo brkati, opletati i mješati. A tko to radi i komu? Hrvat Hrvatu.? '" 


Uskoro zatim Starčević se ponovno teško zamjerio Katoličkoj crkvi. U po- 
vodu 84. rođendana slavnoga francuskog književnika Victora Hugoa, Sloboda pi- 
še da takvi geniji pripadaju cijelom čovječanstvu “koje im daje sviest za domo- 
vinu"," Kada je u svibnju 1885. Hugo umro, Sloboda ga je proglasila najvećim 
Francuzom koji je tješio čovječanstvo svojim božanskim perom. Iako je bio “gro- 
fovski sin, bude demokratom, i uzveliča svoju domovinu" kao “apoštol slobode? 
Klub Stranke prava poslao je dnevniku Rappel telegram, potpisan od Ante Star- 
čevića, u kojemu se kaže da u povodu Hugoove smrti bol osjeća cijelo čovječan- 
stvo, a utjeha je u tome da veliki francuski narod (la grande nation francaise), 
koji je tako plodan genijima, neće dopustiti da ta golema praznina ostane dugo 
neispunjena.“ No valja reći da postupci Victora Hugoa nisu u svemu odgovarali 
. Starčevićevim uvjerenjima. Hugo se naime suprotstavio njegovu nekadašnjem 
idolu Napoleonu III. i morao je 1852. u progonstvo u Englesku. Vratio se u Fran- 
cusku tek 1870. kada je pao Napoleon III. i proglašena republika, pa je postao 
simbol republikanskoga otpora protiv Carstva. No Starčević je očigledno odob- 


9 

Sloboda, 17.—20. IL, 2. III. 1885. Strossmayer kaže: “Alaj Ante Starčević ludo piše; ni prave 
učenosti ni prave duhovitosti, nego tašta i prazna glava." KORS III, 8. III. 1885. 

10 

Katolički list (26. IL., 5., 12., 19. III. 1885.); KORS III 165; Khuen je štitio drugoga sudionika 
u dvoboju, Kršnjavoga koji je već tada bio kandidat za mjesto odjelnoga predstojnika za bo- 
goštovlje i nastavu (to je postigao tek krajem 1891.), pa je zato dobio “dispenziju" od crkvene 
kazne. Zato ni pravaš Pavlović nije nastradao. KORS III, Strossmayer-Račkome, 8. V. 1885. 
Kršnjavi je izazvao još jedan “strašni skandal" rastavom i ponovnim brakom. Zsto, 14. i 18. X. 
1886. 


ll 
Sloboda, 14. III. 1885. 


12 
Isto, 23. 1 30. V. 1885. 

ravao njegove prosvjede protiv raznih nepravdi i zalaganje za one najsiromašni- 
je, zaboravljene i potlačene, a zacijelo je poznavao njegov znameniti roman Bi- 
jednici (1865.). Starčević je osuđivao njemu suvremenu francusku republiku, ali 
je ostao do kraja života vjeran idealima Francuske revolucije, smatrajući očigled- 
no da je Hugo najveći nastavljač njegovih zasada. 


U vezi s protivljenjem francuske Katoličke crkve da se Hugo pokopa u 
Panthćonu uz ostale francuske velikane, Starčević je napisao članak kojim je pro- 
tiv sebe izazvao još jače napade svećenstva. Hugo je bio član Instituta, “po našu 
govoreć akademik", a govor na njegovu grobu trebao je držati jedan francuski 
akademik, autor knjige protiv Pariške komune. Mnogima se činilo neumjesnim 
da on slavi Hugoa koji je svojim znamenitim pismom 1871. prosvjedovao zbog 
strašne osvete francuske vlade komunarima, a osudio je belgijsku vladu jer im je 
uskratila utočište. Budući da je francuska Akademija imenovala drugoga govor- 
nika, izazvala je Starčevićev bijes jer je, kako on misli, priznala da Hugoa može 
slaviti samo “komunard ili prijatelj komune", što on nipošto nije bio jer nije ru- 
šio kuće ni ubijao ljude, nego je pomagao onima koji trpe pa bili oni sami krivi 
za svoju nesreću, tj. kao komunari. Ističe pri tome da je Hugo bio protivnik smr- 
tne kazne (koja se masovno primjenjivala nad komunarima) ali nije bio komunar. 
Postupak francuske Akademije, izazvao je, prema Starčeviću, pohvalu Komune i 
zato “rogi rastu zločincem i besnim ljudem". On je na taj način istaknuo svoju 
vlastitu osudu Komune, vjerojatno želeći demantirati tvrdnje protivnika da su 
pravaši “petroleri", socijalisti i nihilisti, tj. bliski komunarima. Treba se pri tome 
podsjetiti da je Starčević u doba trajanja i likvidacije Komune 1871. šutio dok su 
se u Hervatskoj pojavile proturječne izjave: Kvaternikova oštra osuda i simpatije 
mladih pravaša za njezine sudionike. 


Starčević je zatim prikazao sudbinu Panthćona koji je krajem 18. stoljeća 
sagrađen kao crkva zaštitnice Pariza sv. Genoveve, ali je 1791. za vrijeme Revolu- 
cije proglašena panteonom u kojemu će se pokapati “veliki muži“. To je prema 
Starčeviću sreća jer je ““zaslepljeno duhovničtvo izazvalo meržnju naroda proti veri 
i proti sebi? pa bi za Revolucije crkva vjerojatno bila srušena da nije proglašena 
narodnim spomenikom. Starčević piše o tome kako je Panthćon više puta prelazio 
iz crkvenih u svjetovne ruke i obratno, “dakle ruši i briši, pa gradi i piši“, i kako su 
se pri tome držali “zanešenjaci" s jedne i druge strane. Čuo je štoviše da su oni 
kriomice izvadili iz grobnica pepeo Voltairea i Rousseaua i prosuli ga. Zgrada Pan- 
thćona nije ostala crkvom jer je francuska vlada “protjerala duhovnu vlast iz 
crkve. Njezini “zanešenjaci" nisu naime željeli da Hugo bude u njoj pokopan “jer 
se pokojnik nije izpovedio, i jer nije verovao sve što oni uče". Prema Starčeviću, 
Hugoova su dobra djela veća od onih “svih bogoslovacah" i on uglavnom odobra- 
va njegovu oporuku kojom je odbio molitve svih crkava, primio molitve svih duša 


13 
Hervatska je 1871. objavila Hugoovo pismo. V. str. 300. 

i izjavio da vjeruje u Boga. “Dakle on verova u boga, u dušu, i u korist molitve dru- 
gih ljudi. Koliko je katolikah, u obće kerstjana koji se s njime kroz svoja dela u tom 
svemu slažu?...Bilo što mu drago, čini Viktora Huga spadaju na ljude, a vera po- 
kojnikova spada samo na njega i na boga. Njegovimi se čini ljudi mogu ponositi i 
imaju ih nasledovati, a u svojoj veri on je dao račun sudcu kojega je priznavao i ko- 
jemu je svimi svojimi čini nastojao ugoditi." Starčević zato odobrava što je zgrada 
Panthćona uzeta onima koji su se protivili pokopu Hugoa u njoj i svojom “besno- 
ćom' zapravo opravdavaju progon Katoličke crkve u Francuskoj. Starčević je više 
puta izrazio svoje uvjerenje da je vjera osobna stvar pojedinca. Ovom je prilikom 
to uradio posebno spektakularno jer je braneći Hugoa, zapravo vojevao za svoja 
vlastita načela. Očigledno se Katoličkoj crkvi zamjerio i patetičnim krajem svoga 
članka. Izrazio je radost što je Hugo pokopan pokraj Rousseaua. “U životu redko, 
a poslie smerti možda je to pervi put, da dva muža ovako vruće ljubavša čovečan- 
stvo počivaju jedan uz drugoga." Naime, Katolička crkva osuđivala je i Rousseaua 
čije je vjersko shvaćanje bilo u opreci s njezinim učenjem.“ 

U dva članaka u Narodnim Novinama, koje je vjerojatno pisao Miškato- 
vić, Starčević je zapravo proglašen “antikristom", a nabrajaju se njegovi grijesi 
od spisa o “slavoserbskoj pasmini" (koje “službeno piskaralo" ne razumije jer je 
njezin potomak, kako kaže Sloboda). Naposljetku autor pita bi li, ako kojim ču- 
dom uskrsne slobodna Hrvatska, Ante Starčević bio pokopan u katedrali. Slobo- 
da mu odgovara da bi on to zaslužio više nego kanonici o kojima se ništa ne zna.!* 
Unatoč napadima, Starčević je svoje mišljenje o Hugou ponovio i dvije godine 
poslije izjavom da je on napustio duhovnike i njihovu zlu stvar, ali ne i Boga i 
vjeru i tvrdio je da u njega ima više “prave kerstjanske ljubavi" nego kod “tisu- 
ćah slavljenih kerstjanah". Misli da je postupak nekih izgubljenih ljudi protiv 
Hugoa izazvao često nepravedno držanje francuskoga naroda prema katolicima.“ 

Glavna ofenziva svećenstva nije bila uperena protiv Starčevića i Stranke 
prava nego protiv “apostola bezvjerja" dr. Franje Spevca, profesora Pravnoga fa- 


14 

Zato je nakon prosvjeda Katoličke crkve povučen već otiskani treći svezak hrvatskoga prije- 
voda Rousseauova romana Emile, v. bilj. 44. Starčevićev prilog o Hugou je u Slobodi 3. VI. 
1885. No Sloboda je i dalje izazivala svećenstvo jer je 10. VI. 1885. objavila govor “glasovi- 
toga učenjaka" Ernesta Renana o Hugou. Renan je doživio oštru osudu Katoličke crkve i pro- 
testanskih crkava jer je svoju knjigu o Isusovu životu pisao u ateističkom smislu. Hrvatska je 
(21. VI. 1887.) objavila Renanov znameniti članak: “Što je narod?" 


15 

Sloboda, 9. VI. 1885. Autor je vjerojatno Kumičić. On je 15. VI. izjavio da list neće rasprav- 
ljati o vjerskim pitanjima jer ne želi pobijati ničiju savjest i pravo na osvjedočenje. 

16 

Hrvatska, 12. IV. 1887. Strossmayer je dakako mislio sasvim drugačije. Doduše, pribrojio je 
Hugoa “veleumnim i veleslavnim muževima? koji su nakon “strahovitog prevrata? nastojali 
vratiti Evanđelju stari ugled, ali je istaknuo da se to odnosi samo na početak njegove djelatnos- 
ti. KORS III, 20. XI. 1886. 

kulteta, koji je u svojim predavanjima zastupao načela protivna učenju Katoličke 
crkve. Tom se prilikom pokazalo kako politika sprečava zajedničku akciju kato- 
ličkoga svećenstva. Spevec je naime bio zastupnik Khuenove stranke pa se re- 
žimsko svećenstvo smjelo samo razmjerno blago od njega ograditi dok su glav- 
nu borbu protiv njega u Saboru i tisku vodili svećenici Neodvisne narodne stran- 
ke uz Strossmayerovo odobravanje. Jasna opredjeljenja kočila je i činjenica što 
su u režimskoj i Neodvisnoj narodnoj stranci bili zajedno i liberali i svećenici. “ 


Hrvatska dakako nije mogla u potpunosti slijediti Starčevićev pravac u pi- 
tanju vjere i Crkve. Vodstvo je moralo voditi računa o pravaškom svećenstvu, no 
kada je riječ o Spevcu, kao pripadniku režimske stranke, nije imalo razloga šted- 
jeti ga. Osim toga u Dalmaciji se javilo konzervativno katoličko svećenstvo koje 
je zastupao don Ivo Prodan. Zato je uredništvu Hrvatske bilo zgodno da prenosi 
dopise o Spevcu iz Zagreba u Prodanovoj Katoličkoj Dalmaciji, koja je preporu- 
čila hijerarhiji da poduzme sve kako bi se taj propovjednik bezvjerja izbacio sa 
sveučilišta i žalila se na indiferentizam prema vjeri, Crkvi i svećenstvu “u sred- 
njem staležu" te na mišljenje “neke učene gospode" da je vjera korisna samo 
puku kako ne bi krao i počinjao zločine.'* Hrvatskoj se sve više javljaju sami sve- 
ćenici nezadovoljni režimskim držanjem katoličke hijerarhije. Tako jedan autor 
kaže da se i u Hrvatsku unose doktrine pred kojima strepe najvažniji 1 najpros- 
vjetljeniji narodi. “T. zv. znanosti? dana je moć da se sa sveučilišne stolice naba- 
cuje na sve vjerske svetinje, jer krivi proroci tvrde da se obožavati smije samo 
znanost. Pisac se žali na opadanje religioznosti i nehaj crkvenoga vodstva da po- 
duzme mjere protiv toga, a pogotovo da se pobrine za napredak mladoga klera.“ 
Hrvatska napada pisanje Katoličkog lista koji gleda na svijet s tornja Sv. Stjepa- 
na. U članku u povodu dvjestogodišnjice oslobođenja Ugarske od Turaka, Kato- 
lički list tvrdi da Ugarska, dakako i Slavonija, zahvaljuje za taj čin Sv. Stolici i 
habsburškoj dinastiji koja je potjerala Turke iako su se “Zrinović" i Frankopan “u 
svojoj slavičnoj kratkovidnosti" dali zavesti i potkupiti od francuskoga kralja. 
Slaveći habsburšku dinastiju i Austriju, Katolički list joj pripisuje na Balkanu u 

Vidi govorničke bitke u Saboru 9.—11., 13. XII. 1886. Angažiranost Strossmayera i Račkoga u 
tim sukobima ilustrira njihova korespondencija. KORS III (210-218); zatim Strossmayerov do- 
pis u kojemu se Jugoslavenska akademija poziva da se drži vjere (232-238); govor Račkoga u 
Jugoslavenskoj akademiji protiv materijalizma (239-243), te Strossmayerova pisma odstupaju- 
ćem rektoru Sveučilišta Gustavu Baronu i novom rektoru Franu Vrbaniću (243-266). Oni su 
poslije dobili papinsko odlikovanje zbog svojih zasluga za vjeru u slučaju Spevčeve “afere". 
Strossmayer i Rački bili su ogorčeni zbog oportunističkoga držanja kardinala Mihalovića. 

18 

Hrvatska, 31. XII. 1886.; 5. I. 1887. Napadajući kardinala Mihalovića, Hrvatska (10. XI. 
1886.) objavljuje žalbu svećenika koprivničkoga kotara protiv stanja u nadbiskupiji u kojoj se 
tvrdi da je nemar svećenika kriv što su neprijatelji vjere napali njezine svetinje. 

19 

Hrvatska, 8. X. 1886. 

prošlosti i u budućnosti “providnostnu zadaću", koja bi se sastojala u obrambe- 
nom savezu protiv Rusije. Njime bi se austrijski i balkanski “narodići" održali 
pod okriljem slavne dinastije. Autor zatim izravno napada Stranku prava. Osuđu- 
je podilaženje “Napoleunu? i ruskome caru Aleksandru. Kao što Zrinski i Fran- 
kopan, unatoč pomoći silnoga Louisa XIV., nisu mogli zaustaviti “providnostnu 
misiju" Habsburgovaca, tako to neće uspjeti ni košutovcima ni pravašima. “Bu- 
dimo vierni katolički Hrvati! U to ime pomogao nam Bog!" Dakako da Hrvatska 
žestoko odgovara: “Budimo vjerni Katolici, budimo dobri Hrvati!" ali ne u smis- 
lu Katoličkog lista. Pisac uzvikuje: “zacrveni se historijo"! Nije istina da su Hab- 
sburgovci oslobodili Hrvatsku od Turaka, jer je ona bila predziđe kršćanstva i pita 
kako to da cenzura nije zabranila izjavu da će vladarska kuća uništiti pravoslav- 
lje. Pobija negativnu ocjenu Zrinskoga i Frankopana, mišljenje da su se o dinas- 
tiju razbili islam i luteranstvo, pa će se to dogoditi i pravoslavlju (tj. Rusiji), te 
izjave da je djelovanje kardinala Mihalovića “blagoslovno?. Tvrdi da se pošteno 
svećenstvo zgraža što Katolički list sramoti hrvatski narod i njegovu prošlost te 
osuđuje bratski ruski narod umjesto da brani svetinje vjere napadnute sa sveuči- 
lišne stolice.“ 


Valja istaknuti da se svećenstvo nije uzbudilo samo zbog Spevčevih preda- 
vanja nego i u vezi s razvojem prirodnih znanosti te pojavom darvinizma, koji je 
izazvao polemike već sedamdesetih godina. Sada su otpor uzrokovali Bogoslav 
Šulek i Špiro Brusina u Radu Jugoslavenske akademije te novi Glasnik hrvatsko- 
ga naravoslovnoga društva pokrenut od Brusine, u kojemu je Oto Kučera, prema 
tvrdnji Katoličkoga lista, napisao protuvjerski članak “Čovjek i prirodna znano- 
st", kojim se želi “podivljačiti" hrvatski narod i uvesti “atheizam"."' Rački, koji je 
kao predsjednik Jugoslavenske akademije, nastojao unaprijediti prirodne znanos- 
ti, držao je da je “naravoslovno" društvo suvišno i zapravo proizvod Brusinine am- 
bicije. Pozvao je Strossmayera da upozori Jugoslavensku akademiju na tijesnu 
vezu znanosti i vjere i da odvrati stručnjake “od bezvjerstva u nauci, koje niti 
naučno nije.“ U borbu oko darvinizma uključuje se u podlistku Slobode (Hrvat- 
ske) na početku 1886. autor pod pseudonimom Dobrinski, koji u nizu članaka zas- 
tupa ideju evolucije bez isključenja čovjeka. U jednom se uvodniku Slobode uz 

Katolički list, 16. IX.; Hrvatska, 14. X. 1886. I prilikom papinskoga odlikovanja Barona i Vr- 
banića Hrvatska (5. II. 1887.) napada kardinala Mihalovića i njegovo svećenstvo da ne brane 
vjeru protiv Spevca. 

21 

Katolički list, 5. i 12. VIII. 1886. Autor je Luka Turčić. 

22 | 

KORS III, Rački Strossmayeru, 10. X. 1886. Strossmayer je odgovorio već spomenutim pis- 
mom Jugoslavenskoj akademiji. Rački osuđuje neke dijelove Brusinina rada “Zoologija i Hr- 
vati" objavljenoga u 80. knjizi Rada, a na svečanoj sjednici Jugoslavenske akademije 25. XI. 
1886. govori protiv “materijalističkog prirodoslovlja". KORS III, 239-42. 

ostale velikane spominju i “ona dva velika prevratnika čovječje misli" Darwin i 
Spencer. Hrvatska je pružila podršku Brusini objavljivanjem njegova govora na 
glavnoj skupštini Hrvatskoga naravoslovnoga družtva (30. prosinca 1886.) u koje- 
mu se on žali zbog napada na to društvo sa svih strana i svečano izjavljuje da pri- 
rodoslovci ne diraju ni u čiju vjeru, da nisu “materijalisti'' nego samo žele istraži- 
ti istinu. Kaže da ih kritiziraju ljudi koji nemaju pojma o znanstvenim metodama. 
Brusina prosvjeduje protiv nastojanja da Hrvatska zatvori vrata prirodnim znanos- 
tima iako ona u tome zaostaje dvjesto godina i žali da hrvatska inteligencija o 
tome ne vodi računa.“ No Hrvatska se poslije pridružuje: osudama darvinizma. 
Daje prostor svećeniku Luki Turčiću koji nastoji pobiti Šulekovu i Brusininu ob- 
ranu darvinizma, ali ujedno žestoko napada urednika Katoličkoga lista dr. Antuna 
Bauera jer nije objavio njegov prilog o darvinizmu. I “jedan župnik", vjerojatno 
Cvjetko Gruber, stao je “zmiji na glavu" jer je osudio Katolički list kao glasilo 1s- 
ključivo zagrebačke nadbiskupije, i to niske kvalitete i pozvao kler da pokrene 
novi list. Bauer je odgovorio “ojadjenim piscem Hrvatske, a sam je u nizu člana- 
ka pod naslovom “Područje materializma" pobijao darvinizam.“ 


Važan politički potez pape Lava XIII. na završetku “kulturne borbe" u 
Njemačkoj izazvao je Starčevićev bijes. Papa Pio IX., ogorčeni neprijatelj mo- 
derniteta, navijestio je rat svim razvojnim tendencijama 19. stoljeća (marijan- 
skom dogmom 1854., silabusom zabluda 1864. i dogmom o papinskoj nepogre- 
šivosti Vatikanskoga koncila 1870.) Njemački su katolici, zaprepašteni činjeni- 
com da je protestantska Pruska a ne katolička Habsburška Monarhija postigla he- 
gemoniju u ujedinjenoj Njemačkoj, bili skloni neposluhu novoj državi. Nužno je 
dakle došlo do sukoba između protestantskih liberala, povezanih s Bismarcko- 
vom autoritarnom državom, i pripadnika militantne Katoličke crkve. Ti su libe- 
rali u nastanku pretežno protestantskoga carstva vidjeli završetak procesa koji je 
počeo reformacijom, tj. pobjedu nad Katoličkom crkvom, i htjeli su spriječiti 
novu protureformaciju, naime nastojanja Vatikana da onemogući ubrzani proces 
modernizacije u Njemačkoj. Tako je došlo do “kulturne borbe". U interpretaciji 
protestantskih liberala riječ je o obrani svih zasada moderne kulture: građanskih 
prava, tolerancije, liberalizma, znanosti i slobodnoga duhovnoga života. U toj 
borbi svjetonazora našla se na okupu neformalna koalicija državne moći na čelu 
s Bismarckom i liberala koji se u represiji katoličkoga otpora baš nisu držali svo- 
jih ideala pravne države. 


23 

Hrvatska, 26. I. 1885., 31. XII. 1886., 5. I. 1887. Reagirajući na spomenuti govor Račkoga, 
Brusina je uz ostalo napisao da “historici" nemaju pojma o prirodnim znanostima a ipak žele 
poučavati prirodoslovce koji se dobro razumiju u historiju ali se nitko od njih nije “nametnuo 
za učitelja ili mentora". Brusinin govor objavljen je u Glasniku hrvatskoga naravoslovnoga 
društva br. 6. O darvinizmu piše Balabanić, 1983. 


24 
Hrvatska, 22.23. [., 11.114. 11. 1889.; KL, 7.11. 1889. 

Mjere protiv Katoličke crkve Pija LX. počele su odmah nakon ujedinjenja 
Njemačke 1871./2. znamenitim “Kanzelparagraphom'", zakonom kojim se, uz pri- 
jetnju zatvora, zabranjuje svećenicima propovijedati u crkvi protiv države. Slije- 
dio je niz zakona i mjera kojima je Bismarck nastojao što više oslabiti utjecaj Va- 
tikana dok je Pio IX. proglasio sve te zakone nevažećim i pozvao katolike na pa- 
sivni otpor. Sukob je 1875./6. postigao vrhunac, gotovo polovica njemačkih bis- 
kupa nalazila se u zatvoru. Popuštanje s obiju strana nazire se tek 1878. s novim 
papom Lavom XIII., a mjere za ublažavanje sukoba postigle su svrhu tek u prolje- 
će 1887. Bismarckovi pokušaji potiskivanja katolika izazvali su suprotan efekt, 
naime snažnu crkveno-političku mobilizaciju katolika, ali je modernizacija obra- 
njena i mogla se nastaviti. Katoličkom Središtu također nije odgovaralo da bude u 
stalnoj opoziciji. Zato je naposljetku došlo do sporazuma katoličke hijerarhije i 
Bismarckove autoritarne države. Da bi se dakle olakšalo napuštanje “kulturne bor- 
be", katoličko je Središte trebalo po nalogu Lava XIII. podupirati u parlamentu 
neke zakone a među njima i “septenat", tj. odobrenje vojnoga budžeta za sedam 
godina. Papa je dakle želio pomoći Bismarcku da provede ratne mjere uperene, 
dakako, protiv Francuske i upravo to je bio uzrok Starčevićeva ogorčenja.“ 


Osuđivao je “Praizku" jer je “saterla' Francusku i primorala ju na plaća- 
nje goleme ratne štete, a zatim počela progoniti katolike 1 njihovu vjeru. Svaki 
“pravi katolik" mora podupirati papu u njegovoj uzvišenoj zadaći poučavanja 
vjere i morala i nastojati da on u tome bude slobodan i neodvisan. “Pravi kato- 
lik? ne smije željeti da se papa upleće u stvari koje ne spadaju u njegovo sveto 
zvanje, tj. vjernici ne bi trebali slušati glavu svoje Crkve “u stvarih izvan vere i 
morala, u stvarih političkih, gospodarstvenih, vojničkih, itd." Tko to ne vidi, pris- 
taje na “bezglavje', zalaže se za ukidanje odgovornosti i odobrava da se papa mi- 
ješa u pitanja koja nisu pod njegovom vlašću pa on ne može za njih položiti ra- 
čune. Starčević pripisuje protestantskoj Pruskoj namjeru da politički utječe na 
katolike, da Lava XIII. zavadi s vjernicima, kako bi mogla prigrabiti imetak Ka- 
toličke crkve. Zato je Bismarck zadao Rimskoj Stolici grdnu ranu, za koju Star- 
čević okrivljuje “okoliš" Lava XIII. (On papu nikada izravno ne napada.) Papu 
moraju slušati svi katolici kada on govori o pitanjima svoga zvanja. No kako je 
u slučaju preporuke glasovanja za sedmogodišnji njemački vojni budžet djelovao 
izvan toga okvira, njegovi ga vjernici nisu slušali. Katolički centrum naime nije 
prihvatio njegove upute nego je glasovao za trogodišnji vojni budžet, a i to je pre- 
ma Starčeviću više nego što je trebalo. “Teško da su kroz vekove, sve političke 
pogreške Vatikana, toliko naškodile dostojanstvu pape, koliko mu škodi taj nes- 
rećni korak. 


Prema Starčeviću, papa je dakle stao uz njemački narod od kojega je doži- 
vio samo zlo a protiv francuskoga naroda koji mu je učinio samo dobro. I tom je 


23 
Wehler, 1995., 892-907, 1182-3 

prilikom iskazao svoju ljubav prema francuskome narodu, toliko korisnom čovje- 
čanstvu, a mržnju protiv njemačkoga naroda o kojem osim “slavoserbske" inteli- 
gencije i Jugoslavenske akademije nitko na svijetu ne zna ništa dobra. Nije li po- 
kušajem da ojača Njemačku protiv Francuske “okoliš pape uznemirio francuski 
i talijanski narod “i sav bolji katolički svet?" Francuskome se narodu Katolička cr- 
kva zamjerila već zbog svoga postupka protiv Victora Hugoa, a što će tek biti sada 


kada se “glava vere katoličke izjavila za barbare proti Francezom?'*“* 


Nizom članaka u Hrvatskoj 1888. Starčević još jednom obrazlaže i saži- 
ma svoje osnovno shvaćanje o pitanjima Crkve, vjere i svećenstva, i to u povo- 
du triju jubileja: pedesetogodišnjice misništva pape Lava XIII. i biskupa Stros- 
smayera te proslave devetstogodišnjice pokrštenja ruskoga naroda. Jubilej Lava 
XIII. bio je sav u znaku sukoba papinstva i talijanske države koja mu je oduze- 
la svjetovnu vlast." Starčević je tom prilikom ponovno obrazložio zašto je pro- 
tivnik papine svjetovne vlasti. Po svom običaju poslužio se historijskim argu- 
mentima upozoravajući na okolnosti koje su ju nekada učinile nužnom, ali je is- 
taknuo da to više nije slučaj.“ Osudio je “okoliš" Lava XIII. jer “hoće da natrag 
pozovu vodu koja je protekla". Starčević je i ovom prilikom pokazao da unatoč 
svoje kritičnosti cijeni papinstvo i Katoličku crkvu, a u usporedbi s njome “iz- 
točna? je Crkva kod njega uvijek loše prolazila. “Nikada cerkva zapadna 1 iztoč- 
na nisu bile jedna cerkva, nego biahu dve polovice koje se slagaše samo u bit- | 
nih stvarih vere, a ovih biaše malo; u svemu drugom pako svaka idjaše svojim 
putem.? Posebno je usporedio “rimsko duhovničtvo" koje je neovisno od držav- 
ne vlasti dok je “grčko" postalo njezinim “slepim orudjem'". Papa je, prema 
Starčeviću, “počovečio barbare", a “iztočna cerkva podlegla je svim, 1 najher- 
djavijim barbarom." Optužio je carigradskoga patrijarha da je držao puk u po- 
tištenosti dok ga nije “probudila i podignula" Rusija, i da se s nepravom proti- 
vio rimskome papi. Žalio je što protestanti papu ne procjenjuju pravednije. “Ali | 
i njima su kako i Slavoserbom, zloba i obsenjivanje glavnimi življi. — Katolici 
su proti papi iz neznanja ili herdje.? 


26 

Hrvatska, 9. i 12. IV. 1887. I Strossmayer osuđuje spomenuti postupak Lava XIII. Uvjeren je 
naime da Bismarck želi zavladati cijelom Europom i da će zato izazvati rat pa će “dobru dušu 
Leonovu? gristi savjest jer je i ona “tomu zlu dobrano doprinijela" (podcrtao Strossmayer). 
KORS III, Strossmayer Račkome, 11. 1. 1887. 

21 

O tome vidi KORS III, 326-7.Čini se da su Rački i donekle Strossmayer bili rezervirani pre- 
ma velikoj propagandi Vatikana za dominium temporale. No o tome je među svećenstvom vla- 
dalo različito mišljenje. 

28 

On se već u Slobodi 24. VIII. 1881. pokazao bezuvjetnim protivnikom papine svjetovne vlasti, 
uvjeren da je ona iznimno škodljiva, no nije odobravao postupke talijanske vlade protiv pape. 
Vjerojatno se u prikazu papinske svjetovne vlasti poslužio, uz ostalo, i djelom Natka Nodila: 
Postanje svjetovne papinske vlasti ili 50 godina talijanske historije, 124-744, Zagreb 1878. 

Starčević je dakle osudio sve papine protivnike, podržao papinstvo ali je 
nabrojio njegove velike pogreške. Zamjerio mu je što je crkvena organizacija i 
značaj dušobrižništva zastario i neprikladan za potrebe suvremenoga društva. 
Papa je “za vremena" morao stegnuti “sudbenost cerkve u njezine granice: na 
prodikaonicu i izpovedaonicu." Na taj način vjera bi se “uklonila mnogim mer- 
žnjam 1 preziranjem". Požalio je što papa nije “nagnuo učitelje vere neka svoj ži- 
vot ravnaju po nauku koj uče“, što “papini učitelji nerazlučuju odrasle ljude od 
detce ...oni bo hoće da sve istom hranom zalažu, i često svoju hranu narivavaju i 
onim koji nje netrebaju, jer nauk znadu i derže ga se koliko mogu." Ova je izja- 
va u skladu s njegovom obranom Victora Hugoa, a očigledno se i sam smatrao 
kršćaninom kojemu nije potrebna pouka svećenika jer može samostalno suditi o 
vjerskim svetinjama i crkvenim pitanjima. 

Naposljetku Starčević zamjerava Lavu XIII. što postupa kao vladar koji je 
izgubio prijestolje i htio bi da ga bivši podložnici drže za vladara. No on je osu- 


divao i talijansku državu jer je papi otela “prestolje, a usporedio je njezin pos- 


tupak s razbojništvom. U brojnim vanjskopolitičkim člancima oštro kritizira ta- 
lijanske vlade zbog pristupa Italije Trojnom savezu s Njemačkom i Austro-Ugar- 
skom (1882.) i zahlađenja odnosa s Francuskom, a posebno se protivi politici 
Francesca Crispija, talijanskoga ministra predsjednika (1887.—93.). Na kraju 
Starčević ipak čestita Lavu XIII. jubilej “jer je za moral mnogo učinio, i bio bi 
učinio još više da nebude pačkah koje nasekosmo.?? 

> U komentaru proslave Lava XIII. Starčević ponavlja i svoje mnogo puta 
izražene želje za izgradnjom harmoničnoga društva. Poziva se na pismo koje je 
papi 1825. poslao francuski utopijski socijalist Saint-Simon. U vezi sa spomenu- 
tim pismom Starčević ističe da Saint-Simon želi da kršćanstvo usreći ljude već 
na Zemlji, a ne tek na nebu. Mjesto propovijedi da su “siromasi ljubljena detca 
boga" Saint-Simon je, prema Starčevićevim riječima, zahtijevao da Crkva preuz- 
me zadaću da popravi “moralni i fizički obstanak razreda najmnogobrojniega". 
To bi bilo potrebno i zato što duhovništvo često preporuča vjernicima da se spre- 
me za budući život ali se ono samo prije svega hvata “dobarah ovoga života“. Cr- 
kva bi se morala truditi da i svjetovnoj vlasti bude osnovna svrha “nedati da bo- 
gati mogućni tlače siromahe". Starčeviću se te misli neobično sviđaju i kaže da 
“gospodarstvena načela ovoga muža imadoše i danas imaju neizmeran upliv". 


Učenje Saint-Simona, zanimljivo i u krugu oko Napoleona III., predviđa 
društvo u kojemu bi prevladavala “industrijska klasa" koja obuhvaća sve osobe u 
proizvodnji, dakle poslodavce i radnike, a pri tome bi se poboljšao položaj “naj- 


siromašnije 1 najbrojnije klase". To novo društvo “industrijalaca", u kojemu ne bi 


bilo parazita kao što su feudalci, stvorilo bi se mirnim putem, uvjeravanjem vla- 
dara i bogataša u njegovu nužnost. U tome je smisao pisma koje je Saint-Simon 


29 
A. Starčević, Jubilei, Djela IV, 1-18 


604 


Važni problemi krajem osamdesetih godina 


uputio papi. Njegova se utopija dojmila Starčevića vjerojatno zato što je i on 
suosjećao s “najmnogobrojnijim razredom" i želio da se njegov položaj popravi 
mirnim putem a ne socijalizmom koji je osuđivao kao nemoralnu pojavu i pois- 
tovjetio s nasiljem. Osim toga, to je učenje izlazilo u susret Starčevićevoj težnji 
za moralnim preporodom hrvatskoga društva u smislu harmoničnoga zajedničko- 
ga života svih društvenih slojeva u samostalnoj hrvatskoj državi. Zato Starčević 
piše da je Saint-Simonov “najmnogobrojnii razred, danas, pravo govoreć izravno 
ili neizravno sav narod". On se ne slaže s nastojanjem papa i nekih vlada da se 
nedjelja bezuvjetno svetkuje. Drži da je to “proti naravi stvari" što se tiče “ljudi 
onoga najmnogobrojniega razreda". Radnik ne može prestati raditi nedjeljom jer 
svojom “nadnevicom? jedva preživljava, a onaj koji je nešto prištedio zacijelo će 
prije ići u krčmu nego svetkovati nedjelju.“ 

Kao što je to uradio u povodu otvaranja Strossmayerove galerije slika, 
Starčević se opet jednom oborio na biskupa kao najgorega “Slavoserba". No ovaj 
put nije bila samo riječ o tome da ga je “prostota" u povodu njegove zlatne mise 
ponovno slavila kao dobrotvora. Strossmayer se naime izravno suprotstavio sa- 
mome Franji Josipu pa su Starčevićeve tvrdnje da je biskup zlotvor i glavni kri- 
vac za nesnosan položaj Hrvatske jer bespogovorno sluša bečko “ravnateljstvo 
ravnateljstva“, postale posebno neuvjerljive. Strossmayer nije imao dobre odno- 
se s Vatikanom jer se, kako kaže, “Rim ustručava išta činiti, što bi Austro-Unga- 
riji nepovoljno bilo", štoviše “Rim se istovetuje s dualizmom" i u svemu podrža- 
va režimskoga kardinala Mihalovića. Važna posljedica toga držanja jest i zabra- 
na slavenske mise. Strossmayer je uvjeren da je Vatikan s isključivo talijanskom 
kurijom i prelaturom nesposoban univerzalizirati se i založiti za svjetsku misiju 
danu joj od Boga, tj. za sjedinjenje Crkava koje je Strossmayer toliko želio.“ Zato 
u jednom pismu Račkome uzvikuje neka na hodočašće u Rim u povodu papina 
jubileja pođu oni koji žele “da narod hrvatski pod današnjim jarmom ostane i da 
se u škopce pretvori". Naposljetku je ipak krenuo ali mu je “bilo zabranjeno išta 
reći? u ime hrvatskih hodočasnika u govoru pred papom.“ | 


Strossmayer je na I. vatikanskom koncilu bio istaknuti predstavnik manji- 
ne prelata koja se suprotstavila dogmi o nepogrešivosti pape. U korizmenoj 
okružnici o Cirilu i Metodiju 1881. on je prihvatio dogmu o “nezabludivosti" 
pape interpretacijom kojom je htio umiriti pravoslavno svećenstvo jer je ono dr- 
žalo da poziv za sjedinjenje Crkava pod apsolutističkom vlasti pape smjera na 


30 
Isto, 14 -17 

KORS III, 29. VIII., 14. X., 18. XI. 1887.; 16. V. 1888. 


32 

Strossmayer je samo s nekoliko riječi pozdravio papu koji ga je zatim ipak primio u “vrlo krat- 
ku? privatnu audijenciju. KORS III, 17. IV i 2. V 1888. Hrvatska, 18-20 i 27. IV. 1888. kriti- 
zira hodočašće zbog nehrvatskoga duha i, štoviše, drži da Rim treba vratiti papi. 

pokatoličenje pravoslavnih. No postigao je upravo suprotno. Tu su okružnicu 
osudili srpski liberali, svi episkopi u Hrvatskoj te sarajevski metropoli:.* To je lo- 
še ozračje uz ostalo utjecalo na odluku srpske politike da se prikloni Khuenu. 
Strossmayerovo uvjerenje o njegovoj misiji kao biskupa na prostoru susreta ka- 
tolicizma 1 pravoslavlja ništa nije moglo pokolebati, pogotovo zato što je glavna 
pravoslavna snaga bila ruska, a ne srpska Pravoslavna crkva. Zato je on na nago- 
vor Račkoga, u povodu proslave 900-godišnjice pokrštenja ruskoga naroda, brzo- 
javno čestitao rektoru sveučilišta Sv. Vladimira u Kijevu. Bio je uvjeren da je vje- 
ra sv. Vladimira sveta.“ Telegram je izazvao žestoku kampanju protiv Stros- 
smayera. Odnosi Austro-Ugarske 1 Rusije bili su krajnje loši a u službenim kru- 
govima pravoslavlje se smatralo prethodnicom ruske ekspanzije uperene protiv 
Monarhije. Takva se propaganda temeljila na već spomenutoj slavofilskoj ideo- 
logiji da je pravoslavlje najveća ruska vrednota i da je moralno nadmoćno kato- 
licizmu, a to se uvjerenje izrazilo i u toj proslavi. Na prvu vijest o telegramu rea- 
girao je i Vatikan. Kardinal Mariano Rampolla pisao je Strossmayeru o papinu 
zaprepaštenju kada je saznao da je on poslao brzojav skupu “šizmatika'* neprija- 
teljskih papinstvu a da nije spomenuo “uniju. (Strossmayer dakako nije želio 
uniju, tj. pokatoličenje pravoslavnih uz održavanje istočnih rituala, nego zbliža- 
vanje putem promjena u obje Crkve.) Strossmayer se žalio Račkome da Sv. Sto- 
licu zavode “židi i framasoni najgore vrsti" a zapravo oni koji iza njih stoje, tj. 
vrhovi Monarhije. Svojim uvjeravanjem da telegram ne sadrži ništa što nije u 
skladu s Katoličkom crkvom, Strossmayer je uspio barem toliko umiriti papu da 
nije ispunio zahtjeve dualističkih činitelja da ga makne s biskupske stolice. 


Ta je opasnost ipak znatno porasla kada se Strossmayer zajedno s ostalim 
velikodostojnicima poklonio Franji Josipu koji je ujesen 1888. došao na vojne ma- 
nevre u Bjelovar. Kralj mu je naime rekao da je zacijelo bio bolestan kada je pos- 
lao telegram u Kijev, a Strossmayer je odgovorio da ga je slao pri punoj svijesti, da 
mu je savjest čista i da je u tom pitanju već umirio papu. No Franjo Josip je na to 
rekao da se u Kijevu sastao šljam revolucionarnih elemenata koji su konspirirali 
protiv Katoličke crkve i pape i da je to bila demonstracija protiv austrijske a i rus- 
ke vlade. Strossmayer je na to odgovorio da to nikako ne može vjerovati.“ Činje- 
nica da se Strossmayer usudio proturječiti moćnome vladaru i što se u Vatikanu po- 

Gross — Szabo, 1992., 523 

KORS IV, 7. VIII. 1888. 

35 

KORS IV, 20. 1 24. VIII. 1888. Biskup se dugim pismima opravdavao kardinalu Marianu Kim 
polli i bečkomu nunciju Luigiju Galimbertiju. 

36 

Isto, 13. IX. 1888. Strossmayer citira cijeli razgovor na njemačkome i u izravnome govoru i 
moli Račkoga da to pismo sačuva “za vječita vremena, kao znak vremena, u komu smo živje- 
l1?. O “Bjelovarskoj aferi" piše Mirošević, 1980. 

sumnjalo u njegovu odanost Katoličkoj crkvi, izazvala je širok odjek u Monarhiji 
i u inozemstvu sa silnom kampanjom i “paklenom halabukom' protiv njega, ali 1 
odobravanjem i čestitkama sa svih strana u Hrvatskoj. Naposljetku je Khuen nas- 
tojao materijalno uništiti dakovačko biskupsko imanje kako bi postigao da se Stros- 
smayer makne s biskupske stolice, ali u tome kod Vatikana ipak nije uspilo. 


U hajku protiv Strossmayera uključio se 1 Starčević svojim često opetova- 
nim tvrdnjama da on u svakom novčiću prima od naroda “kervavu suzu“, da je 
“Hervatsku rinuo u današnje odnošaje*. Nije mu priznavao ni vjerske zasluge. 
Smatrao je da je apsurdno što je Strossmayer dao “u selu" (Đakovu) sagraditi ve- 
liku crkvu koja bi bila na mjestu za veliki grad. Ponovno ga je optužio da je po- 
mogao osnovati zavode “u kojih se papir i mladići kvare“, tj. Jugoslavensku aka- 
demiju i Sveučilište. Osudio je biskupova nastojanja za sjedinjenjem Istočne 1 
Zapadne crkve, njegovu želju da se “muhamedovci" pokrste te ironično kaže da 
ne zna hoće li on pustiti na miru i “Budhovce". Trudi se prikazati slabost vjere u 
Strossmayerovoj biskupiji zbog jačanja sekte nazarenaca. Usput Starčević ponav- 
lja teze koje izazivaju oštru osudu svećenstva. Naime i ovom se prilikom čini da 
su “muhamedovci'" moralniji od “kerstjana'". Kaže da Strossmayer neće moći 
nagovoriti niti Židove da se pokrste. Kada je riječ o sjedinjenju Crkava, Starče- 
vić ne vjeruje da Strossmayer doista misli “da će vladari iztočne cerkve tako lah- 
ko hteti svoju samosvojnu vlast deliti s nepogrešivim papom, kojega su deržani 
vernici slušati, a on se meša i u svetovne posle." Ako je tako, onda ovi “kako 1 
ostali posli" biskupa “upravo škode stvari". “Dakle, najbolje je deržati se svoje 
vere, a nepozvan nedirati u nijednu drugu." 


Kao i uvijek kada napada Strossmayera, Starčević zaključuje da njega “vodi 
samo osobna taština podstavljena tudjimi probitci" i da mu uvijek samo neki “na- 
mestjeni ljudi? kliču u raznim prigodama. Usput psuje i “cvet slavoserbske inteli- 
gencie" i ponavlja da ona nije nikakva opozicija nego krilo vladine stranke štetno 
za pravednu stvar i gleda samo kako će doći na korito. Tvrdi da je Strossmayerova 
“zapetljana družba" skovala kijevskom čestitkom novu opsjenu vjernika. No za sus- 
ret Franje Josipa i Strossmayera ne nalazi valjanih argumenata kojima bi osudio ve- 
liku podršku hrvatske javnosti biskupu. Kaže samo da nema sigurno mišljenje jer 
novine o tome različito pišu pa nagađa da su “Slavoserbi' već prije bjelovarskoga 
sastanka željeli da Strossmayer postane mučenikom naroda, “on koj je mučenikom 
naš narod učinio". Kaže da je stvar “u stanovitu sverhu skovana“, tj. dogovorena, 1 
da se biskup zato usudio “sa svojim vladarem prepirati upravo pravdati". Starčević 
također pretpostavlja da bi Strossmayer kao “mučenik" bio poslije “povratjen" ili 
čak uzvišen, tj. da bi postao nadbiskup, ili da bi došao “u sabor oponirati svojemu 
delu", tj. nagodbenom sustavu koji je prema Starčeviću upravo on stvorio .?' 


37 
Jubilei, 18-23. Sličnu izjavu o Strossmayeru dao je već Khuen jednome mađarskom listu. U 
nastojanju da Vatikan makne Strossmayera s biskupske stolice, tvrdio je, uz ostalo, da se Rim 

Strossmayer je dakako ogorčen na Starčevićevo “drsko i besramno" pisanje 
o papinskoj svjetovnoj vlasti i o njemu, a pripisuje mu potpuno nepoznavanje cr- 
kvenih prilika: “nije za gusku sijeno!" Nada se da će"stara luda", koja spada u Ste- 
njevec, ostati sama i da više neće imati utjecaj na Hrvatsku. I Rački piše da će ga 
trijezni pristalice napustiti.“ I doista, Erazmo Barčić i riječki pravaši prosvjeduju 
protiv Starčevićeva psovanja Strossmayera u “Jubilejima". To je prvi korak prema 
njihovoj odluci da istupe iz Stranke prava, što će uraditi godinu dana poslije." 


U trećem dijelu niza članaka pod naslovom “Jubilei", Starčević u povodu 
proglasa kijevskoga odbora za proslavu devetstogodišnjice pokrštenja Rusa po- 
navlja i razrađuje svoja shvaćanja o Ruskoj pravoslavnoj crkvi, Rusiji, Katolič- 
koj crkvi 1 vjeri uopće. Kijevski je odbor naime tvrdio da od Pravoslavne crkve 
potječe moć Rusije i njezina narodna nezavisnost koju su Slaveni katolici izgu- 
bili; izrazio je nadu da će se i oni okrenuti Rusiji i pravoslavlju. Svrha je Starče- 
vićeva izlaganja da pobije mišljenje kako je snaga Rusije u Pravoslavnoj crkvi, i 
to prije svega podacima o njezinoj slabosti s obzirom na brojne sekte i ovisnost 
Crkve o državi. Naime Starčević je znao da je Petar I. ukinuo autonomni položaj 
Crkve 1 pretvorio je u dio uprave, a to se stanje tijekom 19. stoljeća još učvrstilo. 
Među ruskim seljacima postojali su krajnje iracionalni sektaški pokreti kakvih u 
Zapadnoj Europi nakon reformacije više nije bilo. Država je štitila pravoslavlje 
tako što je gonila otpadništvo kao kriminal.“ 


Starčević je dakle prikupio podatke “o ruskih sledbah" kako bi pokazao da | 


Pravoslavna crkva nije nikada uspjela naobraziti puk i zadojiti ga kršćanskim du- 
hom. No kaže da pravoslavno svećenstvo “nije svoj puk ni saterlo, ni pokvarilo, 
ni poživinčilo, nije mu veru sgrustilo, ni ljubav morala ubilo", tj. kao katoličko. 
Kao i u svojim člancima o Rusiji, ističe vrline ruskoga seljaka “samo ih treba na 
pravi put navesti". Pobijajući mišljenje kijevskoga odbora o veličini Pravoslavne 
crkve kao stvoriteljici moćne Rusije, Starčević ponovno tvrdi da Rusija svoj po- 
ložaj zahvaljuje carevima i plemstvu. Hvali Petra “velikoga" jer se nije oslanjao 
na Pravoslavnu crkvu. “I triput jao njegovim nasljednikom, ako ga u tom pravcu 


posve od njega odvratio jer nije svećenik, borac za katoličanstvo, nego političar koji želi “pan- 
slavističko carstvo", a hvalio je nadbiskupa Mihalovića. Hrvatska, 14. VIII. 1888. Valja spo- 
menuti da je u Hrvatskoj (26. VII.) zaplijenjen cijeli uvodnik o “krštenju Rusah". 


38 
KORS IV, 17. X., 1.129. XI. 1888. 


39 
V. str. 694. 


40 

O Ruskoj “crkvi kao sluškinji države" piše Pipes, 1995. Osnovne vjerske grupe izvan pravos- 
lavlja među seljacima bili su starovjerci i različite sekte. No Pravoslavna crkva nije našla za- 
jednički jezik niti sa slavofilima niti s brojnim intelektualcima, primjerice s Lavom Tolstojem 
te Vladimirom Solovjovim koji je zastupao mišljenje blisko Strossmayerovu učenju o sj edinje- 
nju Crkava. Vidi brojne podatke o tome u KORS III i IV 

sveto neslede.? Misli da se opreke katoličkoga i pravoslavnoga svećenstva ne te- 
melje na vjeri. Zapadna crkva, prema njemu, nije protivnica Istočne crkve “nego 
derži da ova neveruje u nekoje članke, koje bi po njezinu sudu imala verovati." 
Slično je mišljenje pripisao i Istočnoj crkvi, a uzrok oprekama našao je u činje- 
nici što se papa “mešao i hoće da se još meša i u svetovne posle, on hoće da ga 
vernici i tu slušaju", a na tako nešto ruski vladari ne mogu pristati. 


Krivnju za neprijateljsko držanje ruskoga pravoslavnoga svećenstva pre- 
ma Katoličkoj crkvi Starčević pripisuje poljskome plemstvu koje je, prema nje-. 
mu, loša suprotnost dobrim osobinama ruskoga plemstva. Kao što je već mno- 
go puta istaknuo, opet tvrdi da Njemačka sustavno uništava Poljake, dok oni u 
Rusiji “u svemu napreduju? a ipak joj se, zbog svoje zloće, više protive nego 
Njemačkoj. Zato izvor mržnje mnogih Rusa protiv katolika vidi u njihovu lošem 
iskustvu s Poljacima. Rusiju je dakle plemstvo učinilo velikom, a svu pomoć od 
duhovništva “mogla bi muha na krilu odneti: od ruskoga, i od slavoserbskoga 
duhovničtva u Hervatskoj, neima na zemlji nemoćniega duhovničtva. Da što, ta 
oba duhovničtva pod zaštitom bajunete revu; ali tko ih sluša, tko sledi njihovo 
revanje?"? Kao i u svojim člancima o Rusiji na kraju svoje proruske faze, Star- 
čević i ovom prilikom hvali cara Aleksandra II. a osuđuje Aleksandra III. jer je 
odustao od reformi. 

Još je jednom naglasio svoj otpor protiv svjetovne vlasti pape izjasnivši se 
ponovno protiv isusovaca kojima su se otvarali vladarski dvorovi i povjeravala im 
se nastava mladih. Osudio je one koji su “poslie velikoga francezkoga prevrata 
uzpostavili svetovnu vlast pape i Isusovce". Nadao se da će Rusija provesti nu- 
žan vjerski, politički i “socialni" prevrat mirnim putem jer će Rusi inače upotri- 
jebiti silu kao što su to učinili zapadni narodi. No te dvije mogućnosti ovise o vre- 
menu i o državničkoj mudrosti Aleksandra III. koju on još nije pokazao. 


Kada je riječ o protestantima, Pravoslavnoj i Katoličkoj crkvi, Starčević 
odobrava jedino djelatnost ove posljednje ali samo u prošlosti. Ne svida mu se 
učenje protestanata “da svatko mora bibliu koja je jedini izvor vere, čitati..." pa 
je “bogoslovac? svatko i nitko. Za Pravoslavnu crkvu kaže da nakon rastave Cr- 
kava “nije ni za stopu napred išla", da dakle nije izgradila “podpuno bogoslov- 
je". Takvo ima samo Zapadna crkva jer ona mora obrazložiti zašto je krenula da- 
lje od Istočne, te “zašto su protestanti išli dalje od nje i proti njoj". Prema Star- 
čeviću, Katolička crkva može opravdati svaki svoj korak u prošlosti “a pitanje je 
da-li i za sadašnjost i za budućnost". Kaže da nije dokazano da su sve njezine 
uredbe korisne i danas kada je nestalo “one borbe i okolnostih onih u kojih su 
uredbe uvedene". On dakako ne misli da bi Katolička crkva morala mijenjati svoj 
sveti i nedvojbeno istinit nauk, ali bi trebala način i opseg pouke prilagoditi suv- 
remenim vjernicima. Dok bude ljudi, oni će trebati hranu, odjeću, moral. “Sver- 
ha je cerkve glavna: dizati moral koj ljude na ovom svetu čini srećne, i u budu- 
ćem otvara im vrata sreće." 

Kao i u svojim prijašnjim člancima, on osuđuje bogoslove i duhovnike 
obiju Crkava što svoje učenike podučavaju uvijek na isti način, “gde svoj nauk 
nezačinjaju, neosladjuju, nepodupiru različnimi razlozi, dokazi, sredstvi i posve- 
tami što ih znanosti pružaju“, a svojim nemoralnim načinom života pokazuju da 
ne vjeruju u budući život. Glavni su krivci oni koji duhovnike krivo odgajaju pa 
ih “namestjaju“ a zatim ne ocjenjuju prema zaslugama i greškama. Pri tome za- 
cijelo misli na režimsku crkvenu hijerarhiju i na profesore bogoslovija, protivni- 
ke Stranke prava. Zbog ovoga stanja moguća je “težka oluja" u obje Crkve. “Der- 
žati se vere, naroda i napredka, jedino je sigurno utočište proti onoj pogibeli. Net- 
ražilo se to utočište prekasno.“ 


Starčević je i u povodu katoličkoga kongresa u Španjolskoj suprotstavio 
zahtjevima za papinom svjetovnom vlasti svoje “povjestničke istine" o njezinoj 
štetnosti za papinstvo. Istaknuo je da samo tuđe oružje može vratiti papama tu 
“obsenu".“ Njegova upornost u tom pitanja pobudila je neke svećenike da napus- 
te Stranku prava. Saborski zastupnik Marko Lončarević nije kao “sviestan? sve- 
ćenik želio biti član kluba čiji organ Hrvatska osuđuje crkvenu upravu i daje upu- 
te Rimskoj Stolici kako bi imala vladati Crkvom. Zato se pridružio Barčićevoj 
grupi koja se suprotstavila vodstvu Stranke. U komentaru toga čina uredništvo 
Hrvatske podržalo je Starčevića izjavom da je publicistička dužnost lista osvijet- 
liti neka političko-crkvena pitanja upravo zato da se spriječi jaz između svećen- 
stva i puka. Uredništvo je naglasilo da nipošto ne dira u dogme Katoličke crkve. 
Čini se da su se vodile ozbiljne rasprave u klubu Stranke prava koji se napokon 
izjasnio da je borba za “umišljenu" papinsku svjetovnu vlast bila glavna zapreka 
“napredku 1 procvatu crkve zapadne". Uredništvo Hrvatske misli da papu spreča- 
va njegov “okoliš" da se izmiri s kraljevinom Italijom i nada se da će to on uči- 
niti kada Crispi (pobornik Trojnoga saveza) više ne bude ministar predsjednik. 
Pri tome uredništvo Hrvatske kaže da je listu sveta dužnost poučavati “sve druž- 
tvene razrede, a osobito najvažniji stališ, koji ima najuzvišeniju dužnost, da pazi 
na znakove vremena dok je zgode..." I tom prigodom osuđuje svećenike koji pod- 
ržavaju režim da bi dobili bolji položaj i kaže da upravo takvi tvrde da je Hrvat- 
ska protivnica vjere. I Lončarević je, prema uredništvu, “ostavio redove svojih 
drugovah, da se može baciti na polje političkih petljanijah.?“* 

Neki su svećenici tolerantniji prema Hrvatskoj vjerojatno u nadi da će 
vodstvo Stranke prava ipak napustiti svoja načela o papinskoj svjetovnoj vlasti. 


41 

Jubilei, 18-55. Obzor je (29. XII. 1890.) pisao da Starčević nesmotreno “bubne" o vjerskim pi- 
tanjima, da jednom hvali svećenstvo a drugi put ga kudi, da jednom hvali Katoličku crkvu a 
drugi put ističe njezine stranputice. Hrvatska, 31. XII. 1890. 


42 
Hrvatska, 24.—25. VI. 1889. 


43 
Isto, 5. XI. 1889. 

Župnik Cvjetko Gruber pisao je da katolički teolog i katolički političar moraju 
imati jedinstveno mišljenje i da bi Hrvatska zato trebala zastupati nepokolebivo 
i sveto pravo Sv. Stolice na Rim.“ No nasuprot tome Katolički list ratuje protiv 
Stranke prava. Poziva svećenike da ju kao i Lončarević napuste jer je ona protiv- 
nica dogmi Katoličke crkve. “Zar pravi član stranke prava može biti samo onaj, 
koji podpiše svaku prorokovu izjavu?“ I mnogi drugi svećenici osuđivali su 
Stranku prava “jer joj je na čelu muž, koji je uztvrdio da je katoličko svećenstvo 
poživinčilo narod". Hrvatska se trudi da pobije takvo mišljenje izjavama da pr- 
vak Stranke prava nije grdio cijelo svećenstvo nego je “historički dokazao" da je 
hrđavo svećenstvo bilo i da će uvijek biti na štetu naroda. Jedan autor piše da se 
nakon osnivanja “čisto hrvatske stranke" počelo upozoravati “popove? da je “Sta- 
ri pisao protiv vjere i klera, a to nije točno jer je on samo protivnik nekih “kam- 
piona? u svećenstvu i bolji je katolik od bilo kojega drugoga narodnoga prvaka. 
Pa i da je “bezvjerac" — što onda? U Stranci prava nalaze se “i čifuti i protestan- 
ti i hrišćani" i zato im se ne niječe patriotizam.“ 

U sukobu hijerarhije zagrebačke nadbiskupije s razmjerno velikim dije- 
lom svećenika pojavilo se ozračje za rast simpatizera Stranke prava. Zato Hrvat- 
ska napada upravu nadbiskupije zbog “korteširanja" za režim i potiskivanja opo- 
zicijskoga svećenstva na razne načine. Čini se da se branilo svećenicima da drže 
Obzor i Hrvatsku. Ogorčeno su se javljali i svećenici mimoiđeni pri natječajima 
za župnička mjesta jer su glasovali za “opozicionaša“. Jedan se od njih žalio da 
se svećenici odlikuju zbog političkih zasluga, a da vrijedni “duhovni radnici" os- 
jećaju ruku “moći duhovne? jer su joj politički “nepoćudni?.“ 

Vodstvo Stranke prava moglo je u početku računati samo na podršku 
klerika i mladih svećenika ili tzv. “vječnih kapelana", a rijetko pojedinih žup- 
nika. Međutim, kada je na kraju osamdesetih godina postalo očigledno da je u 


44 

Isto, 23. i 25. XI. 1889. Istodobno Hrvatska objavljuje dopis potpredsjednika Hrvatskoga pe- 
daško-književnoga zbora Skendera Fabkovića u povodu odluke da se već odštampani treći dio 
pedagoškoga romana Emile, Jean-Jacquesa Rousseaua, ne da u prodaju zbog prosvjeda Crkve 
(Emile je bio na indeksu zabranjenih knjiga). Fabković je u tom dopisu opravdavao pokušaj 1z- 
davanja knjige, a u Hrvatskoj napao ga je jedan kapelan i vjeroučitelj uvjeren da svi hrvatski 
učitelji nisu čvrsti u pitanjima vjere i da bi ih “bezbožni“ Emile mogao zavesti. Hrvatska, 25. 
XI. i 9. XII. 1889. Dr. Martin Štiglić napao je Emilea i Hrvatski pedagoško-književni zbor u 
Narodnim Novinama i u Katoličkom listu 31. X. 1889. 

45 

Hrvatska, 2. XII. 1889.; Katolički list, 14. XI. 1889. 

46 

Hrvatska, 20. I. i 8. X. 1890. Ovaj posljednji prilog piše L. iz Dalmacije. Kako je izgledala 
svećenička propaganda protiv Starčevića, pokazuje i pamflet Franje Ivekovića: Dr. Ante Star- 
čević, Značajne crte o njemu, Zagreb 1905. 

47 

Hrvatska, 25. I. i 5. XI. 1890. 

tijeku njezina preobrazba u oportunističku političku stranku i da više nije 
“stekliška", nastupila je prekretnica. Unatoč tome što su mnogi župnici bili 
neprijateljski raspoloženi prema Stranci prava, neki od njih su joj prišli. Među 
njima se nalazio i dr. Stjepan Boroša, upravitelj zagrebačke župe Sv. Marka. 
Kada ga je zagrebačko gradsko zastupstvo izabralo za župnika, Hrvatska je to 
popratila oduševljenjem u nadi da će taj izbor djelovati na sve “prave i pošte- 
ne" Hrvate, a osobito na svećenike jer je očigledno “da se i najžarče otačbe- 
ničtvo može dovesti u najljepši sklad sa uzvišenimi dužnosti prema sv. crkvi; 
koja je od svoga početka cielo čovječanstvo vodila samo k prosvjeti, napredku 
i slobodi.“ 


Boroša nije dugo čekao na napad obzoraškoga i režimskoga svećenstva. 
Naime Strossmayerov Glasnik biskupije bosanske i sriemske te Katolički list pod 
uredništvom dr. Antuna Bauera zamjerili su mu što je obavio crkveni pokop um- 
rloga prvaka Khuenove stranke Josipa Miškatovića, koji je napustio svoje sveće- 
ničko zvanje, pa je prema Glasniku bio “javni apostat od kršćanske vjere, koji je 
Božju objavu niekao". Boroša je u Hrvatskoj opravdavao svoj postupak teološ- 
kim argumentima.“ Valja još spomenuti da se nakon Boroše, Stranci prava prid- 
ružio i dr. Juraj Žerjavić, župnik najbogatije hrvatske župe Marije Bistrice, a pos- 
lije jedan od najuglednijih prvaka Stranke prava. Razumije se zato da Hrvatska 
svoje izjave sve više prilagođava svećenstvu.“ Starčević je i poslije pisao o pita- 
njima Katoličke crkve u Francuskoj, uvažavao njezinu ulogu, ali se i dalje nega- 
tivno izražavao o papinskoj svjetovnoj vlasti. 


Stogodišnjica Francuske revolucije 


Na Starčevića se zacijelo može primijeniti izreka poštovatelja Francuske 
revolucije u 19. stoljeću. “Za svakog čovjeka... prva je zemlja njegova domovina, 
a druga je Francuska." Vodstvu Stranke prava Francuska je “klasična zemlja ev- 
ropske historije kao stara Hellada i Rim" s najvišom kulturom. Tamo čovjek sva- 


koga “stališa" može naći više “životnih blagodatih i moralnoga udovoljenja nego 


48 
Isto, 4. HI. 1890. 


49 
Isto, 1.i 29. X1., 31. XII. 1890. 


50 

U siječnju 1890. Hrvatska je objavila niz članaka protiv materijalizma, autor X pisao je protiv 
“barbarske" reformacije (24. X.), a Gruber protiv mješovitoga braka u Ugarskoj (8. XI., 5. XII, 
13. XII. 1890.). Zaplijenjen je posljednji članak u kojemu Gruber piše da je mađarsko kraljev- 
stvo predano u ruke kalvinista, Židova i slobodnih zidara udruženih protiv Katoličke crkve. 


51 
Hrvatska, niz članaka u ožujku 1893.; Hrvatska, 27. IV, 12. i 22. VI. 1893. 

igdje drugdje", a Europa “najsaveršenije forme evropskoga gradj anstva*'.' Naža- 
lost, sebični bogataši i drugi “slavoserbski" pokvarenjaci spriječili su razvoj fran- 
cuskoga naroda u skladu s tim povoljnim uvjetima. Starčević je opširno izložio 
svoje mišljenje o francuskim revolucijama, političkim odnosima i društvu u 
Francuskoj u nizu članaka “Ustavi Francezke", u Hrvatskoj od 23. siječnja do 1. 
travnja 1889, Bio je to njegov najopsežniji spis. 

Nakon što je 1888. prikazao “nekoliko jubilea verske znamenitosti", Star- 
čević želi 1889. “jedan narisati političkoga zamašaja, i ovime narisom pridružiti 
se ovogodišnjoj svetkovini naroda francezkoga koja zaslužuje takovom biti za 
celu Europu.“ Bavi se francuskim ustavima počevši s onim revolucionarnim 
1791., utemeljenim na Deklaraciji o pravima čovjeka i građanina iz 1789., do us- 
tavnih zakona Treće republike 1875. Svojim uvodnim rečenicama sažima smisao 
toga spisa. Naime “sve što Francezka danas ima dobra, dolazi od onoga prevra- 
ta, i sve zlo koje ju tišti, nastalo je od tuda što se više ili manje nemari za velika 
načela koja se u onom dogodjaju očitovaše. Osim kerstjanstva koje biaše verstom 
veličanstvena prevrata u moralnu svetu, ni jedan prevrat nije uplivao na narode 
koliko onaj francezki. Njegova načela raznešena su u sve zemlje, ona su svoj Eu- 
ropi dala novo lice, njimi su nadahnuti svi narodi: ona uvek živu i razvijaju se. 
Izražena su u pervom francezkom ustavu, a usadjena su u svako ljudsko serdce, 
i večnja je šteta, i prokletstvo pada na one koji su krivi da su se ona morala i gde- 
što da se moraju kervju provadjati, učverstjivati, razvijati. Da toga nebude i nije, 
za premnoge nesreće nebi se bilo znalo, i nebi se znalo,“ 


Glavna Starčevićeva tema jesu dakle promjene ustava: revolucionarnih 1 
onih koji su htjeli spriječiti revoluciju. Pri tome mora “zagrizti u povest naroda? 
pa želi prikazati “javne uredbe kao uzroke ili posledice činah i dogodjajah". Nas- 
toji zato objasniti zašto cijeni Francusku revoluciju, te upozoriti na uzroke i kriv- 
ce što se njezina načela nisu mogla provesti. Iz brojnih izjava već znamo značaj 
njegova učenja o najboljemu političkom i društvenom uređenju, a njegovi ko- 
mentari francuskim ustavima to još jednom jasno pokazuju. Starčević dakle prih- 
vaća nauk Američke i Francuske revolucije o legitimaciji vlasti na temelju isklju- 
čivoga ustavotvornoga prava suverenoga naroda. To pravo nije ničim vezano, ono 
je neograničeno i neotuđivo. Prema potrebama naroda ustave treba mijenjati jer, 


1 | 

Michelet, Jules: Le Peuple, Introduction et notes par Paul Viallaneix, Pariz 1974., 228; Hrvat- 
ska, 23. VI. 1885. 

Ž 

Ustavi Francezke, Djela V. 

3 

Isto, 175 


4 
Isto, 3 

kako kaže Rousseau, jedno pokoljenje ne može stvarati odluke za buduća poko- 
ljenja. Drugim riječima, narod je nešto stalno i nepromjenljivo dok je ustav pro- 
vizorna stvar. 

Osnovno pitanje u razvoju ustavnosti i demokracije na koje Starčević stal- 
no nailazi jest napetost između ustavotvorne moći (pouvoir constituant) naroda i 
konstituirajuće moći (pouvoir constituć), tj. političko-pravnih institucija putem 
kojih djeluju predstavnici naroda. Nije naime nastala društvena stabilnost koja bi 
bila izraz poštivanja ljudskih i građanskih prava proglašenih 1789. i narodnoga 
suvereniteta. Oba su se Napoleona izdavala za predstavnike naroda i pozivala na 
nj kao na jedinu ustavotvornu snagu, ali je takva legitimacija služila samo njiho- 
voj samovlasti. Niti poslije, u republici, nije provedeno u život načelo o stvara- 
lačkom uključivanju naroda, sastavljenoga od svjesnih građana, u oblikovanje 
“opće volje". 

Starčević doduše proglašava ustav iz 1791., sastavljen na temelju Deklara- 
cije o pravima čovjeka i građanina, vrhunskim postignućem, ali ne uzima u obzir 
njegova načela u ocjeni kasnijih događaja. Bitna mu nije francuska ustavna nego 
snažna država kao odlučujući činitelj u kolu velikih sila koji bi, uz ostalo, ostva- 
rio uvjete za samostalnu hrvatsku državu. Zato odobrava vladavine obaju Napo- 
leona kao karizmatskih ličnosti, stasalih na temelju volje naroda, izražene u ple- 
biscitima koji su simbolički pokazali da narod naknadno odobrava njihove odluke 
kao gotov čin. Naposljetku, štoviše, podržava generala Boulangera koji je namje- 
ravao ukinuti ustav francuske republike jer je doživio velik uspjeh na izborima, tj. 
imao je podršku naroda, i jer je htio povesti osvetnički rat protiv Njemačke. 

Starčevićeva sklonost da ne uvaži načelo povezivanja demokracije kao 
“opće volje" naroda s ustavnim uređenjem utemeljenim na pravu svih građana da 
budu sudionici stvaranja odluka, proizlazi uz ostalo iz njegova nauka da je cilj 
svakoga političko-društvenoga uređenja sreća naroda i pojedinaca. Zato u govo- 
rima i u Hrvatskoj izjavljuje da je svejedno živi li narod u republici ili “despoci- 
ji? jer u oba sustava može biti sretan ili nesretan. Dakako, Napoleone, pod koji- 
ma je prema njegovu mišljenju narod mogao biti sretan, nije držao despotima 
nego izabranicima naroda. Međutim, samu vlast naroda ne odobrava. Uvjeren je 
doduše da svaki narod, a pogotovo puk (osim njemačkoga), ima “duh ispunjen 
ljudskim vrlinama (le bon peuple — dobri puk) ali da je svuda pokvaren od “Sla- 
voserbah" i da ga zato treba sustavnom poukom, u duhu prosvjetiteljstva, izves- 
ti na pravi put ljudskoga dostojanstva slobodnih i samosvjesnih “deržavljanah? 
(građana). Zato oslonom na Aristotela zamišlja društveno uređenje na čelu s mo- 
ralno čistim višim slojevima, tj. s aristokracijom duha, učiteljicom etičkih i inte- 
lektualnih vrijednosti. 


5 
Hrvatska, 21. IV. 1888. 

Kod Starčevića postoji napetost između učenja o pojedincu kao ljudsko- 
me biću i “opće volje". Zacijelo prihvaća Rousseauovo učenje da se pojedinac 
mora odreći svojih prava i uključiti u kolektiv, tj. u naciju, u kojoj njegovu zašti- 
tu jamči vrhovno načelo “opće volje". U Starčevića je bitno uvjerenje da držav- 
no uređenje oblikuje identitet pojedinca, zato je hrvatski narod za vladanja Hab- 
sburgovaca “poživinčen" i tek će ga njegova samostalna država uzdići na razinu 
ljudskoga dostojanstva i sposobnosti razumnoga prosuđivanja, tek će tada shva- 
titi da je sloboda apsolutna vrijednost. kao što to proglašava Francuska revoluci- 
ja. Nesumnjivo je u Starčevića bitan uvjet za samostalnu hrvatsku državu “opća 
volja" da se u pogodno vrijeme, putem Hrvatskoga sabora izabranoga na temelju 
općega prava glasa, stvore temelji za moralni identitet hrvatskoga naroda i poje- 
dinca. Rad za stvaranje te “opće volje" preko aristokracije “uma" i morala osnov- 
na je Starčevićeva životna zadaća. U njega međutim postoji bitno ograničenje pri 
zalaganju za prirodna prava čovjeka proglašenih 1789. U skladu sa svojom “sla- 
voserbskom" tezom, jednom od glavnih sastojina njegova ideološkoga sustava, 
tvrdi da svi ljudi nemaju prirodna prava, tj. da nisu rođeni jednaki, nego da u 
svim narodima postoje nepopravljivi, zlonamjerni podljudi ropskoga duha. Oni 
su njemu glavni krivci za pseudoustavnost, loše političke odluke i društvenu pok- 
varenost u pojedinim državama. 


U svom prikazu ustava Starčević prije svega odobrava “veliki prevrat fran- 
cezki" jer je ukinuo “načelo i posledice sustava poznana pod imenom “prava bož- 
jega?." Osvrnuvši se na slavnoga pisca Bossueta koji je u 17. stoljeću opravdavao 
sustav apsolutnih vladara pozivom na Bibliju, on kaže da su se njezinim krivim 
tumačenjem stoljećima služili “svi sabljaši proti puku". I “deržavna vlast i sva 
herpa povlastjenikah* učili su puk da svoju nesreću ne pripisuje njima nego “sa- 
mo božjoj volji koja da je to uvela". Prevrat je umjesto “prava božjega" stvorio 
“samosvojnost naroda, tj. načelo po kojemu sva javna vlast stoji u narodu, ter ju 
on prenosom kroz svoje zastupstvo izveršuje". Narod bi dakle morao imati “sav 
svoj udes u svojih šakah* no to on u Francuskoj nema. Uzrok je što je “duhov- 
ničtvo i plemstvo svojom krivnjom? izgubilo vlast i odlučivanje u javnim poslo- 
vima koji su pali isključivo “u šake bogatih gradjanah".“ Nije se dakle stvorilo 
homogeno društvo svih “razredah" nego je sustav feudalne nejednakosti zamije- 
nilo novo kapitalističko društvo nejednakosti i golemih sukoba interesa među 
društvenim “razredima, među bogatima i siromašnima, a zato on okrivljuje 
francuske “Slavoserbe". 


Obavijesti o starom režimu i revoluciji Starčević preuzima od francuskih 
liberalnih i romantičkih povjesničara. Kao i uvijek, ne drži se svojih uzora u cje- 
lini pa i ovom prilikom “umovanjem? u svojoj sobi prerađuje nadahnuća dobive- 


6 
Ustavi, 177, 179, 180, 184 

na tom literaturom. Očigledno dobro poznaje publicističku djelatnost i historij- 
sku interpretaciju slavitelja revolucije Francoisa Guizota, Francoisa Migneta i 
Adolphea Thiersa. Oni su držali da je osnovno obilježje zapadne civilizacije rast 
i pobjeda trećega staleža na čelu s građanstvom koje je puk uvijek samo slijedio. 
Njegova stoljećima pripremana konačna dominacija jest glavni uspjeh Francuske 
revolucije. Starčević doduše proklinje feudalni sustav, a u trećem staležu vidi ci- 
jeli francuski narod. No vlast buržoazije, tj. bogatoga građanstva, i njezin politič- 
ko-ekonomski sustav drži pogubnim. Zato ga više nadahnjuje slavni romantični 
povjesničar “neumerli" Jules Michelet koji gleda na povijest kao na izraz stvara- 
lačkoga duha francuskoga naroda, a bitne ljudske vrijednosti nalazi pogotovo u 
revolucionarnu pariškom puku a ne među “bogatim klasama?" 


Kada je riječ o “povlastjenikah", prvome i drugome staležu staroga reži- 
ma, Starčević ne štedi s oštrim osudama. Slično kao u “Jubilejima“, tvrdi da “du- 
hovničtvo, uz rijetke iznimke, nije željelo ništa drugo nego uzdržati predrevolu- 
cionarno stanje, da je za revolucije izazivalo ustanke puka protiv ustava “koj ima- 
diaše narod preporoditi i zemlju urediti", da ono zapravo ne vjeruje u Boga nego 
traži korist na ovome svijetu dok drugima preporuča budući život. Za “bogate 
građane" kaže da se nisu smatrali trećim staležom nego nekim novim posredni- 
kom između seljaka i privilegiranih staleža. Pohvalio je pariški puk koji se uz 
kralja i Narodnu skupštinu pojavio kao treća sila. Parižani se “u dobru i zlu po- 
kazaše dostojnimi gradjani glavnoga grada". Drži da stari režim nije imao nika- 
kav sustav “osim slepe samovolje" vladara na koju su utjecali “pripuzi" prije sve- 
ga među plemićima i duhovnicima, 


Zbog velike financijske krize, Louis XVI. bio je primoran sazvati general- 
ne staleže za svibanj 1789,* Pojedine grupe formulirale su svoje ciljeve a pojavi- 
li su se brojni reformni prijedlozi među kojima je najznamenitiji i Starčeviću 
dobro poznati spis opata Sieyesa “Što je treći stalež?". Starčević pri tome ističe 
naputke trećega staleža, tj. “gradjanah i seljanah" koji su bili u skladu sa željama 
naroda. No odmah reagira na jednu izjavu da je trebalo držati se tih naputaka jer 
bi se na taj način steklo sve što je poslije omogućio prevrat ali bez njegovih zlo- 
čina. Starčević naime drži da se “kervavi prevrat" ima pripisati slabosti kralja 1 
spletkama njegovih “pripuzah...a ne mužem plemenitim" (predstavnicima treće- 
ga staleža), “koji su morali žertvovati nekoliko odsudjenih ljudih radije nego da 
žertvuju sav pošten narod". Oni su, prema Starčeviću, prekoračili sadržaj spome- 


7 
Gross, 1996., 150, 153 


8 
Ustavi, 5-7 


9 | 
Za osnovne podatke o francuskim revolucijama od 1789. do 1848. poslužila mi je prije svega 
knjiga Tulard, 1985. 

nutog naputaka “u prekoj nuždi" i u korist naroda. Krivnju za krvave događaje 
pripisuje povlaštenim staležima jer “ta cela družba" nije htjela niti čuti za naput- | 
ke trećega staleža.“ 

Generalni staleži sastali su se dakle 5. svibnja 1789. Kako je sporazum o 
tome hoće li se glasovati prema staležima ili prema glavama bio nemoguć, pred- 
stavnici trećega staleža proglasili su se 17. lipnja Narodnom skupštinom." Starče- 
vić očigledno odobrava Siey&sovo shvaćanje da treći stalež zapravo obuhvaća cije- 
lu naciju (Nation) i da zato govori u njezino ime. Ta, Narodnoj skupštini pridruži- 
li su se i neki zastupnici privilegiranih staleža najviše iz redova nižega klera. Izvan 
“Nacije" ostali su dakle samo zlokobni “povlastjenici". Predstavnici trećega stale- 
ža proglasili su se Narodnom skupštinom a Starčević je držao da je taj čin središ- 
nje postignuće velike revolucije, naime prekid sa starim stanjem 1 okret prema no- 
vome društveno-političkom uređenju. Zato svoj spis svršava izjavom: “Mi smatra- 
mo najsvetiim deržanstvom, svetkovati 17. lipnja (dakle ne 14. srpnja kada je pala 
Bastille, M. G.), dan kad-no se zastupnici naroda francezkoga proglasiše narodnim 
saborom, pa se dadoše na radnju kojoj sva kopna Europa najviše ima zahvaliti za 
svoj napredak, a sve nesreće i nazadovanje ona ima pripisati protivnikom one rad- 
nje. Ako poživemo, mi ćemo onaj dan sveserdno i pobožno svetkovati."'“ 


Ti “muži, veliki, veličanstveni u dobru i u zlu“, podupirani od pariškoga 
puka, naposljetku su 1791. omogućili proglašenje ustava. No prethodilo mu je 
“očitovanje pravah čoveka i deržavljanina" na koje se, kako Starčević misli, ug- 
lavnom oslanjaju svi ustavi osim onoga koji je Louis XVIII. nametnuo 1814." 


Starčević je već prije pokazao da nadahnuće za svoj ideološki sustav crpi 
također iz engleskoga ustavnoga razvoja i američke revolucije. Prvu prethodnicu 
objave o pravima čovjeka i građanina vidi u Engleskoj 1689. kada je kralj Wil- 


liam III. Oranski potpisao “očitovanje pravah', naime “postavne zakone" engles- 


koga ustava. '* Zatim upozorava da su “severni Amerikanc1', kada su ustali protiv 


10 
Ustavi, 12-13. 


Hi 
Zastupnici trećega staleža zakleli su se 20. lipnja da će se razići tek nakon prihvaćanja ustava, 
dok se kralj 23. lipnja izjasnio za održanje staleškoga uređenja. 


12 
Ustavi, 191 


13 

Starčević i drugi, ne samo pravaški, autori prevode pojam “Citoyen* ili “Birger" uvijek s poj- 
mom “državljanin, dok “građanin" znači samo pripadnika građanstva ili stanovnika grada. 
14 

Pozvan da preuzme englesku kraljevsku čast, William Oranski priznao je 1689. Bill of Rights 
koji jamči prava parlamenta prema kralju, pa je time Engleska postala parlamentarna kraljevi- 
na koja je prije svega štitila interese viših slojeva. Riječ je o beskrvnoj i zato “slavnoj revolu- 
ciji. Zacijelo Starčević poznaje i raniji akt Habeas corpus (1679.) kojim je parlamentu zajam- 
čeno pravo govora, sloboda izbora a svim građanima pravo na peticiju i druge slobode. 

Engleza, prepustili svakoj saveznoj državi da izda svoje “očitovanje pravah koja 
joj se čine najskladnia sa pravi čoveka i deržavljanina, sa pravi narave, ter se ni- 
kako ne mogu odstraniti? (podcrtao Starčević)."? Starčević kaže da su te ideje 
došle pred francusku Narodnu skupštinu posredovanjem generala Lafayettea koji 
je sudjelovao u američkom oslobodilačkom ratu.“ 


Narodna je skupština prava čovjeka i građanina proglasila 26. kolovoza 
1789., a prije toga (4.—5. kolovoza) ukinula je osnovne sastojke feudalnoga susta- 
va. U ustavu (koji je stupio na snagu 3. rujna 1791.) Starčević vidi uzor za društvo 
kakvo želi. Ustav naime proglašava da društvene razlike ne smiju biti protivne op- 
ćoj koristi. Ističe da su “prava naravska" i neodstranjiva temelj toga ustava (slobo- 
da, vlasništvo, sigurnost i otpor protiv tlačenja, sloboda vjeroispovjesti). Drži da je 
jedno od “najdragoceniih" prava čovjeka sloboda “mislih i mnenjah". Taj ustav 
proglašava načelo suvereniteta naroda sastavljenoga od svih građana. “Načelo sva- 
ke samosvojnosti stoji bitno u narodu. Zakon je izraz volje obćenite, i svi deržav- 
ljani imaju pravo da ga osebno ili kroz svoje zastupnike pripomažu graditi?" Star- 
čević upozorava da su ostale ustanove ustava, dakle ukidanje “feudalne vladavine“, 
samo provedba tih načela i opširno obavještava o pojedinim točkama. * 


Starčević dalje obavještava da taj ustav zapravo nije ni monarhijski ni re- 
publikanski, da je kratko trajao jer se “ona družba“, tj. bivši staleži i kralj, njemu 
protivila, te je narod s pravom vjerovao da ti “ljudi zaslepljeni nečistimi strastmi'? 
rade za povratak staroga režima, a emigranti su u inozemstvu kovali zavjere pro- 
tiv svoga naroda. Na svoj način opisuje događaje iz 1791. do novoga ustava 1793. 
Prije svega obraća pažnju osobi i sudbini Louisa XVI. U vezi sa zaključcima Na- 
rodne skupštine o oduzimanju imetka svim službenicima koji su ostavili svoja 
mjesta, kaže da to kralj nije htio potvrditi. Podsjeća da je kralj doduše imao pra- 
VO “veta" ali da je ustav proglasio “samosvojnost" naroda 1 da su zato ustavni za- 
koni morali biti izvršeni 1 bez kraljeve potvrde. Uvjeren je da su “pripuzi oberla- 
till" Louisa XVI. i drži da se on morao još u lipnju 1789. odreći prijestolja i omo- 

Ustavi, 14. Starčević zacijelo misli na Bill of Rights savezne države Virginije (12. VI. 1776.) 
koji proglašava da su svi ljudi po prirodi slobodni i samostalni te imaju urođena prava i da sva 
vlast pripada narodu i proizlazi iz njega. Starčević drži da Sjever u američkome građanskom 
ratu nastavlja tu tradiciju. Sloboda (27. VII. 1885.) objavljuje nekrolog Ulyssesu Grantu, ge- 
neralu Sjevera i predsjedniku SAD-a u kojemu ga hvali kao državnika oduševljenoga “za idea- 
le slobode i čovječanstva", koji će se uvijek spominjati “u povjesti čovječanstva. 

Tome je kumovao i tadašnji američki poslanik u Parizu, a poslije američki predsjednik Thomas 
Jefferson. 

Ustav 1791. još priznaje monarhiju a temelji se na suverenitetu naroda i trodiobi vlasti, ali i na 
cenzusom ograničenu izbornom pravu. 

gućiti regenciju koja bi možda spasila monarhiju, a “prevrat se ne bi izvergao u 
što se izvergao“, tj. u krvavo nasilje, jer se “begunci", ti glavni krivci “svih smut- 
njah i spletkah'", ne bi mogli oslanjati na kralja. 

Starčević zatim piše o vanjskim proturevolucionarnim okolnostima (prvi 
koalicijski rat na čelu s Austrijom), o pobuni pariških masa koje su nametnule Na- 
rodnoj skupštini ukidanje monarhije. Prema Starčeviću, ona je to proglasila iz 
straha za svoje “mešine" jer nije mogla odoljeti “tolikim zloćam tolikoj sili: pod- 
punu bezglavju". Osuđuje “obćinu parižku? jer su mase 2.—5. rujna 1792. prodrle 
u tamnicu i poubijale zatvorenike osumnjičene za kontrarevoluciju. Ne stoji dak- 
le u svemu na strani pariškoga puka. Međutim, odobrava obranu domovine od 
vanjskih i unutrašnjih neprijatelja treće Narodne skupštine, Konventa jer su “be- 
gunci' pod austrijskom i pruskom zastavom ratovali protiv Francuske, a “nižji du- 
hovnici s ostalimi kraljevci“ bunili puk. Kaže doduše da je u tim uvjetima bilo 
“težko meru deržati, razum slediti". Ne odobrava što je Konvent izveo “odurni 
čin" kraljeve osude na smrt 1 tako postao tužitelj i sudac. No pita se “što bi mi na 
mestu onih muževah bili učinili: okolnosti su često jačje od čoveka." Ako se nai- 
me uzme u obzir da se “sva Europa" digla protiv Francuske a da su “kraljevci“ po- 
ticali ustanke u zemlji, onda se može lako razumjeti i to da su poubijani ““sumnjiv- 
ci" u zatvoru i da je Marat zahtijevao da se ubije 270.000 kontrarevolucionara. ? 


Prema Starčeviću razlaz Ustavotvorne skupštine nakon što je kralj potvr- 
dio ustav bila je pogreška jer je u novi “sabor"', tj. Konvent (convention nationa- 
le), izabrana većina mladih “muževah" bez iskustva i umjerenosti. Oni su bili “ž1- 
va vatra“. U Konventu su postojale dvije struje: žironda (Gironde je jedna pokra- 
jina), građanska elita, koja se zalagala za federativnu republiku i planina (Mon- 
tagne) koja se oslanjala na Parišku komunu 1 klub jakobinaca (nazvanih tako po 
samostanu u kojem su se sastajali). Oni su djelovali u savezu s pariškim malim 
građanstvom i širim slojevima (sans-cullottes).“ Njihov od Rousseaua nadahnut 
program jest centralizirana država na temelju “opće volje" naroda. Kada su ži- 
rondinci mobilizirali veliki dio pokrajine protiv glavnoga grada, došlo je u Pari- 
zu do pučkoga ustanka pod vodstvom jakobinaca i pariških “stekliša" — “bijes- 
nih" (les enrag€s). Tada su žirondinski prvaci uhapšeni, a “berdjan1'', kako Star- 
čević zove Montagneu, našli su se između građanskoga konventa i gradskih re- 
volucionara. Zbog unutrašnje i vanjske prijetnje revoluciji, osnovali su diktator- 
ski ratni režim na čelu s odborima javnoga spasa i opće sigurnosti te revolucio- 
narni sud. Sustavne mjere terora uveo je prvak jakobinaca Robespierre pa su re- 

Cullotes su hlače do koljena koje su nosili muškarci viših slojeva. Muškarci iz puka, koji su 
nosili duge hlače, nazvani su sans-cullotes, tj. oni koji su bez takvih hlača, a Starčević je za 
njih i za proletere uopće izmislio pojam “golokraki?. 

volucionarni odbori osuđivali sumnjive kontrarevolucionare na smrt giljotinom, 
a na isti način maknuti su i drugi protivnici Robespierrove diktature. No nakon 
pobjede francuske vojske nad austrijskom kod Fleurusa (26. lipnja 1794.), nesta- 
la je vanjska opasnost. Tada se teror više nije mogao održati. Iz straha od vlasti- 
toga uhićenja, članovi spomenutih odbora maknuli su Robespierrea i njegove 
pristalice 1 dali ih giljotinirati. 

Raspravljajući o Konventu, Starčević stoji na strani “berdjanah". Ne slaže 
se S onim što “kažu obično povestnici' da su se sve struje samo borile za vlast. 
Misli da su se “berdjani" pokazali smionijima od ostalih jer je narod bio uz njih. 
Starčević najprije piše o ustavu 1793. koji, nakon pada jakobinske diktature, nije 
stupio na snagu; poslije komentira vladavinu “trepeta". Uočava veliku razliku iz- 
među prvoga i drugoga ustava i kaže da su izbrisane sve ustanove “starinske vla- 
davine* (prvi je ustav odgovarao predstavnicima viših slojeva građanstva i ustav- 
noj kraljevini). U vezi s drugim ustavom ističe da “neima nikakove družtvene 
razlike. Svi su ljudi jednaki po naravi", a narod “složen iz ukupnosti deržavlja- 
nah" (građana) ima pravo mijenjati svoj ustav dok se za “izveršavanje samosvoj- 
nosti", tj. izravnoga imenovanja zastupnika i službenika, svake godine sastaju op- 
ćenarodne “pervotne skupštine". Starčeviću je to “preznameniti ustav" ali je ipak 
prema njemu kritičan. Drži da nije uveo “vladu množine" nego je zapravo “uki- 
nuo svaku vladu? i da je ogledalo sumnje i nepouzdanja prema svakom pa 1 “Sa- 
boru', da vjeruje samo narodu u čije je “šake" predao svu vlast i stegnuo traja- 
nje vlasti svih javnih službenika na kratko vrijeme, kako se na položaju nitko ne 
bi mogao ugrijati a “kamo-li ugnezditi i ojačiti?." Odobrava obustavu ustava u 
danim okolnostima jer drži da je “prevratna diktatura" manje zlo nego “bezglav- 
je neograničeno“. 

Svoje mišljenje o jakobinskome teroru Starčević obrazlaže tek u komen- 
taru restauraciji, tj. “ustavu? Louisa XVIII. nakon pada Napoleona I. Taj “ukaz“ 
suprotstavlja kao potpuno zlo razmjernome dobru jakobinske diktature. Uvjeren 
je naime da “svi pametnii i pošteniii, svi osim Slavoserbah, žale za starim vlada- 
njem “trepeta'.? Jakobnici su doduše giljotinirali na stotine tisuća osoba, iako se 
na njih samo sumnjalo, tj. krivnja im nije bila dokazana. “To je sbilja grozno; ali 
ako se sva istina dozna, grozota prestaje, ter ono stanje, trajaše samo oko dve go- 
dine, postaje nuždnom, zakonitom obranom." Kaže da su se političke struje su- 
kobljavale, da je jača davila slabiju, ali da se nitko nije morao “u to ni jedno kolo 
hvatati, tu doći na gilotinu većinom stoji od volje." Upozorava da su “kraljev- 
ci" počinili strašne zločine u cijeloj zemlji. Priznaje doduše da svaki “kraljevac" 
nije bio zločinac ali misli da je Konvent ipak morao zatvarati “sumnjivce", me- 

đu kojima su bili stvarni pristalice kraljevstva i neprijatelji slobode, te rođake 
bjegunaca da ne bi učinili još veće zlo. Uostalom misli da na te zatvorenike u sva- 
kom slučaju pada “stanovita sumnja za zla dela" počinjena protiv republike. 
Odobrava popisivanje sumnjivih i kaže da je Konvent bio u pravu da drži te lju- 
de u tamnici, ispita njihovu krivnju i sudi im tek onda kada se utišaju stranačke 
strasti (no pogubljeni su već prije). Neki su dakle zatvarani “i poradi sumnje o 
sumnji? ali su odsječene glave i onima koji su to isto prije činili republikancima. 
Opravdao je dakle teror Konventa kao zakonite vlasti primorane da se brani od 
vanjske i unutrašnje opasnosti i s obzirom na jednakost svih ““deržavljanah". “...to 
promislimo, pa ćemo o konventu i o njegovu “trepetu* pravedno moći suditi. Ono 
biaše uistinu vlada trepeta; ali ona biaše zakonita i pravedna, njezin postupak bia- 
še opravdan, nuždan, samo za dobro obćenito.?? 


Uzrok svojoj obrani “trepeta" Starčević otkriva pri usporedbi “ustava? 
Louisa XVIII., koji je pokvario narod sve do njegova vremena, i jakobinske dik- 
tature. “Glavno konvent svojim “trepetom', u pretežkih domaćih i izvanjskih 
okolnostih, iz herpe nesrećnikah raztrešenih u herpe pokrajinah, načini jedan slo- 
bodan i srećan narod i dade mu jednu veliku domovinu Francezku; on dade Fran- 
cezkoj preizverstnih muževah u svakoj struki; kod njega je vladala pravica: svat- 
ko je dobio ono što je zaslužio svojom radnjom za dobro obćenito."“ Iako je pro- 
tivnik “kervavih prevratah", pa je Kvaternik morao dignuti bunu iza njegovih le- 
đa, Starčević cijeni jakobince, uvjeren da su oni dovršili zadaću revolucije, nai- 
me da su dali čvrstu podlogu jedinstvenoj francuskoj državi i naciji (Za grande 
nation frangaise kako je zove u telegramu sućuti u povodu smrti Victora Hugoa) 
i osposobili ju da kao međunarodna snaga širi u Europi ideale Francuske revolu- 
cije, tj. da pomaže otpor protiv feudalnih društava i stvaranje uvjeta za samostal- 
ne nacionalne države. 

Starčevićevo mišljenje proširuje i razjašnjava uvodnik Hrvatske, napisan 
vjerojatno od glavnoga urednika Martina Lovrenčevića u povodu svečanoga ot- 
varanja svjetske izložbe u Parizu, tj. početka proslave stogodišnjice Revolucije. 
On kaže, uz ostalo, da se prevrat doduše izrodio “u kervavu igranku* ali misli da 
bez tih “vremenitih izgreda? ne bi “resultati" bili tako veličanstveni 1 trajni. Ve- 
like prekretnice nisu nikada prošle bez žrtava, pa je i kršćanstvo, “taj neizmerni 
preokret u životu čovječanstva", zahtijevalo kroz stoljeća milijune žrtava. Pisac 
dakle žali potoke krvi ali se divi muževima prevrata jer “...od početka velike re- 
volucije nastaje posve novo doba za čovječanstvo". Uvjeren je da ono malo dob- 
ra koje čovječanstvo uživa potječe od Francuske revolucije i francuskoga naroda 
kojemu Europa zahvaljuje svoj preporod. Drži “da se taj veliki prevrat ne ima 

smatrati dovršenim. On traje još sveudilj i nastavlja započeto djelo preporoda 
čovječanstva manje drastičnimi sredstvi.? Međutim, neće li ipak stanje europskih 
država, a pogotovo bijeda “najradinijega diela čovječanstva“, tj. radnika, još jed- 
nom zahtijevati veće krvave žrtve nego ikada prije? Autor štoviše vidi analogiju 
između predrevolucionarne Francuske i sadašnjega stanja u Europi." 


No vratimo se “Ustavima Francezke", Kako kaže i Starčević, smrću Ro- 
bespierrea i “znamenitih" članova odbora za javnu sigurnost “preživila se i vla- 
da prevratna". Moć su postigli nositelji liberalne revolucije iz 1789. uz potporu 
maloga građanstva, a prestao je savez s gradskim revolucionarnim pokretom koji 
je sve više slabio. Sada je postao moguć oslon na pobjedničku francusku vojsku 
i povratak na uzor ustavne monarhije iz 1791. No vrata se nisu otvorila rojalisti- 
ma nego generalu Bonaparteu. Ustav od 1795., koji je trajao do Bonaparteova dr- 
žavnoga udara 1799., stvorio je građansku republiku i sadrži liberalne norme: 
diobu vlasti, izborni cenzus, a na čelu izvršne vlasti nalazi se predsjedništvo od 
pet direktora. Starčević doduše odobrava što ustav direktorija pokušava “sapeti" 
bijesne strasti. No žali potiskivanje klubova i udruženja u Parizu, tj. gradskoga 
revolucionarnoga pokreta koji je “nešto zla, a najviše dobra učinio". Umjesto njih 
nastala su društva “kraljevacah" i oni su, prema Starčeviću, bili pravi “besnaci? 
a ne puk. Prikazuje ih kao “prave zveri i ubojice" s kojima se zlodjela Parižana 
za Revolucije ne mogu usporediti. Uglavnom, drži da je ustav iz 1795. “versta 
natražnjačtva“, štetan stvari za koju su se zalagali “umereni republikanci". 


Izvanrednim mjerama direktorij nije mogao izaći na kraj s rojalističkom 
reakcijom, pa se pokazala nužnost čvršćega i popularnijega režima. Ratni junak | 
Napoleon Bonaparte, koji je prisilio Austriju na mir u Campoformiju 1797., a 
okupirao je sa svojom vojskom Italiju i druga područja te ratovao protiv Engles- 
ke u Egiptu i Siriji, izveo je 9. studenoga 1799. državni udar. Napoleon je kao 
prvi od triju konzula, sada na čelu provizorne vlade, proglasio da su ostvarena na- 
čela revolucije, tj. da je ona dovršena. Starčević odobrava Bonaparteov državni 
udar. Misli da je on morao osloboditi Francusku “iz preslabih ili iz nevrednih ru- 
kuh", jer su to zahtijevali ugledni muževi i “sav bolji del naroda", i tako pokva- 
riti posao “Slavoserbima?. 


Ustav konzulata od 24. prosinca 1799. dobio je plebiscitom veliku većinu 
glasova a sadržavao je formalno demokratski okvir za Napoleonov cezaristički 
režim: opće pravo glasa ali neizravni izborni postupak, dvije komore od kojih je 
prva savjetodavna a druga mora izglasati zakone bez debate. Vlada imenuje dr- 
žavno vijeće i senat. Kasnije Napoleonove pobjede nad Austrijom još su više 
učvrstile njegovu moć u Francuskoj. Zato je ponovnim plebiscitom (2. kolovoza 
1802.) sebi osigurao doživotni položaj konzula, a zatim je ustanovio nasljedno 
carstvo koje je ponovno dao potvrditi plebiscitom od 6. studenoga 1802. Već se 

2. prosinca, pomazan od pape Pija VII., sam okrunio za cara u pariškoj katedra- 
li. Tako je potpuno ukinuto liberalno ustavno uređenje ali je pravni sustav štitio 
jednakost pred zakonom i privatno vlasništvo. Znamenit je Napoleonov građan- 
ski zakonik (Code Napolćon) iz 1804. 


Prema tome, Napoleon je napustio revolucionarne ideale iz deklaracije o 
pravima čovjeka i građanina koje je Starčević, uz određene rezerve, odobravao, ali 
on ipak hvali Napoleonovu vladavinu, a posebno preuređenje cijele uprave, pov- 
ratak slobode i sigurnosti “kerstjanskoj veri", tj. reguliranje odnosa između drža- 
ve i Crkve.“ Odobrava Napoleonov poziv bjeguncima da se vrate i misli da je tako 
pružena prilika da se “družtveni razredi medju se približe i slože u radnji za do- 
movinu". Cijeni Napoleonov uspjeh u likvidaciji buna u samoj Francuskoj. Prema 
Starčeviću, Francuska je postala sretna i zato jer su obavljene značajne gradnje, 
uvedeni novi zakoni, a Napoleon je pobijedio sve neprijatelje. No za “Slavoser- 
be", protivnike naroda i slobode, takav je sjajan muž morao biti “neman". 


Starčević je uvjeren “da je u Napoleonu francezki narod i Francezka". 
Drži da je on od trenutka kada je postao prvim konzulom “bio podpun monarka, 
i to voljom svega naroda, ne silom, ne spletkami, ne milostju bilo čijom“. Prema 
Starčeviću proglasio se carem jer je to narod želio a ne zbog svoje vlastite ambi- 
cije! Odobrava Napoleonovu strategiju plebiscita umjesto demokratskih izbora 
pa u vezi s “ustavom? 1804., tj. s osnivanjem carstva, kaže: “Jer se samosvojnost 
naroda sveto štuje, on mora odlučiti i o tom ustavu", tj. plebiscitom. Citira for- 
mulaciju Napoleonova pitanja na koje treba odgovoriti na tom plebiscitu, naime 
hoće li ili neće narod carevinu, i upozorava da se golema većina glasača izjasni- 
la za carevinu. Očigledno je, prema Starčeviću, potvrdom Napoleonove odluke 
udovoljeno “općoj volji" francuskoga naroda, a takvoj se zacijelo nada i pri os- 
tvarenju samostalne hrvatske države.“ 


Starčević nije slijep za činjenicu da su oba Napoleona, doduše, ostvarila 
carstvo uz golemu podršku francuskoga naroda ali da su poslije vladala bez rep- 
rezentativnoga sustava kako im je odgovaralo, tj. slično kao i vladari “od Božje 
milosti". Zato kaže da je Francuska postala “neograničena monarkia, skoro des- 
pocia" ali da sam Napoleon “nije postao despotom", da je “tako očarao sve vlas- 

Već u prvoj fazi revolucije svećenici su trebali postati državni činovnici i polagati zakletvu da 
će se držati novoga crkvenoga uređenja. Više od polovice svećenika odbilo je to učiniti, a papa 
Pio VI. proglasio je tu uredbu nevažećom. Sukob države i Crkve doživio je vrhunac kada je 
Robespierre 1794. uveo kult “najvišeg bića". Napoleon je još u vrijeme konzulata otklonio te 
napetosti konkordatom prema kojemu je Pio VII. pristao na položaj svećenika kao državnih či- 
novnika, nije zahtijevao povratak oduzetih crkvenih veleposjeda, tj. priznao je revolucionarne 
promjene posjedovnih odnosa. Sa svoje strane Napoleon je osigurao vjersku slobodu i povra- 
tak crkvene države papi. 

ti i sav narod, da svatko nastoji njemu ugoditi, nepazeć na zakon, nemareć na vlas- 
tito osvedočenje?.“* Misli da su mnogi sudili kako pojedine stvari nisu korisne, ali 
su ih prihvatili jer je Napoleon tako htio. Starčeviću se dakle sviđa šarm Napoleo- 
nove karizmatske ličnosti i ne ograđuje se od njegova sjajna prijestolja, nove aris- 
tokracije, od osnivanja kneževina, vojvodina 1 kraljevina “kao feuda“ za braću, ro- 
đake, maršale. Drži da je Napoleon bio “najplemenitia duša, da je muž bolji 
svakomu nego sebi" ali da nije mogao nadzirati sve pojedinosti. Priznaje da se 
protiv Napoleona nisu okrenuli samo vanjski neprijatelji 1 “Slavoserb1", nego da 
su i pošteni francuski “otačbenici" osuđivali prije svega njegovu “ratobornost". 


Starčević komentira Napoleonovu propast strastvenom osudom njegovih 
neprijatelja “kraljevacah i republikanacah" te njegovih dotadašnjih saveznika. 
Svi koji su se okrenuli protiv njega ustali su zapravo “proti Francezkoj, proti na- 
rodom, proti slobodi", štoviše i “proti čovečanstvu". Kaže da je Napoleon mogao 
prignječiti te “cerve" da nije bilo “domacih što kukavacah, što izdajicah: Slavo- 
serbah?".“ Misli dakle da se Napoleon osjećao odgovornim “ne samo svojemu na- 
rodu, nego i čovečanstvu* jer je njegovu carstvu pripadala “skora sva kopna Eu- 
ropa". Silno ga hvali a proklinje ministre koji su ga izdali, opravdava njegove 
postupke protivne načelima revolucije. Tako, primjerice, odobrava ukidanje slo- 
bode tiska koju inače drži temeljnom stečevinom građanskih prava, zbog “kralje- 
vacah'", “republikanacah" ali 1 “carevacah" koji su mu se protivili. Tvrdi da je Na- 
poleon morao povesti rat s Rusijom, koji je izazvao nezadovoljstvo njegovih pro- 
tivnika, jer bi inače Rusija zajedno s Austrijom i Pruskom, pa i Engleskom, uda- 
rila na Francusku. Starčević piše taj tekst u vrijeme kada Francuska nije bila me- 
đunarodna snaga, pa mu se razdoblje u kojemu je Napoleon odlučivao u cijeloj 
Europi čini sjajnim, pogotovo zato što mu pripisuje da je nastojao izvršiti misiju 
Francuske revolucije, tj. osloboditi narode i uništiti despocije. Zato osuđuje “sra- 
motno bezumje“ senata koji ga je nakon njegova poraza u Rusiji i ulaska pruske 
vojske u Pariz (13. travnja 1814.) lišio prijestolja. 

Završava prikaz toga razdoblja izjavom da je upozorio na “sve sustavne i 
znamenite ustave francezke" jer je sve nakon Napoleonova samo “kerparenje?.? 
Kada se Napoleon odrekao krune i bio prognan, Senat je izglasao ustav na teme- 
ljima iz 1791. 1 pozvao na prijestolje brata Louisa XVI. kao ustavnoga monarha. 
No Louis XVIII. oktroirao je svoj “ustav? (charte constitutionelle) koji, doduše, 
nije uklonio društvena i posjedovna postignuća Revolucije, ali je potpuno ogra- 
ničio političke slobode. Zakonodavna tijela, izabrana na temelju visokoga cenzu- 

sa, nisu imala inicijativu, a egzekutiva je bila u kraljevim rukama. Vratila se ple- 
mićka emigracija pa je burbonska zastava s ljiljanima zamijenila revolucionarnu 
trobojnicu i izazvala strah širih slojeva i onih koji su stekli imetak i posjed za Re- 
volucije da će se ponovno uvesti stari režim. Zato se Napoleon mogao trijumfal- 
no vratiti iz progonstva ali je njegova vojska ubrzo poražena od Engleza kod Wa- 
terlooa, i to je bio njegov kraj. Louis XVIII. je nakon toga vladao u korist ultra- 
rojalističkih grupa kao što je to uradio i njegov nasljednik Charles X. Ta su pre- 
viranja izazvala revoluciju 1830. | 


Starčević dakako žestoko osuđuje ustav senata koji se “izdade za provid- 
nost: za sudca Francezke" jer je pozvao Louisa XVIII. u ime francuskoga naro- 
da koji nije imao prilike da se o tome izjasni. Novi kralj je odmah nametnuo svoj 
“ukaz" jer je vjerovao u “pravo božje" i mislio je “da sva prava ima od sama 
boga, dakle da o njih ni narod ni drugi nitko neima reč1". Pripisuje mu zato naj- 
gorje ljudske osebine i proglašava “Slavoserbom?.*' Uspoređujući njegovu vlada- 
vinu potpunoga zla s jakobinskim terorom Starčević, uz ostalo, kaže: “Naprama 
tim, Marat biaše angjeo, “trepet' konventa biaše ugodna zabava.?* 


Optužuje Louisa XVIII. i zato što je uzimao za ministre čas “liberalce", 
čas “kraljevce', što su “najomraženiji i najnevrednii duhovnici, osobito Isusovci“ 
imali glavnu riječ.“ Drži da je “ustavom Louisa XVIII. francuski narod pokva- 
ren i da su se tome mogli oteti samo “jaki dusi". Pod vlašću zakona koji je samo 
privid “običan čovek...postaje sebičnjakom'', ne mari što je njegov nedužni sus- 
jed nastradao nego se veseli da je preživio dan. Ta se “kuga" širi u “prostoti" jer 
su ljudi sami krivi za svoju nesreću kada “kroz zloće rade dobiti milost i osebnu 
korist", a riječ je pogotovo “o ljudih već u kervi, i kroz nauke pokvarenih", tj. o 
“Slavoserbima'. Naposljetku Starčević zaključuje da su “zdravi moždjani“ 1 
“nezlobno serdce" morali znati da je ustav Louisa XVIII. samo “obmana? jer “je 
po njemu vladar sve, a narod, i zakon 1 sve oblasti da nisu ništo van na koliko vla- 
dar hoće..." U Francuskoj se dakle trovalo javno mišljenje “kako ga slavoserbska 


urota u Hervatskoj truje svojimi stečevinami, nagodbami'.“ 


Louisa XVIII. naslijedio je 1824. Charles X. koji je je stajao pod utjeca- 
jem reakcionarnih, ultramontanskih povratnika iz inozemstva 1 nije se mogao na- 
goditi s rastućom liberalnom strujom, a poduzimao je i represivne mjere protiv 

Isto, 70, 73; Starčević registrira i ustav carstva 1815. nakon Napoleonova privremena povrat- 
ka iz progonstva na Elbi kojim je želio dati Francuskoj “vladu zastupstva i slobodoumnu? i bi- 
lježi da je narod podržao taj ustav gotovo jednodušnim plebisicitom. 

građanstva. To je stanje izazvalo srpanjsku revoluciju 1830. u kojoj su se zajed- 
no našli pariški puk, prije svega radnici, i liberalno građanstvo. Međutim, taj se 
savez odmah raspao jer se građanstvo osjećalo ugroženim od pojave radničkoga 
i socijalističkoga pokreta. Gradski su revolucionari željeli republiku, no liberali 
su pozvali na prijestolje Louisa-Philippea, vojvodu od Orlćansa, i on se zakleo na 
revidirani ustav (charte), a trobojnica je ponovno postala državna zastava. 


Starčević drži da je srpanjski “prevrat 1830. bio “neukloniv" jer “vredni 
del naroda 1 sabora nehtede biti prostim savetom jednoga svojevoljnoga čoveka 
tj. Charlesa X. Misli doduše da je vojvoda od Orleansa bio “muž pošten" 1 da ova 
mlađa grana dinastije nije bila protivnica naroda 1 slobode, no revidiranu ““charte" 
i cijelu vladavinu Louisa Philippea ocjenjuje negativno. Zato kaže da liberali nisu 
htjeli popraviti ustav, da nisu željeli proširiti izborno pravo kako bi i ubuduće vlast 
zadržala “herpa najbogatiih i najsebičniih gradjanah' te izrabljivala “sav narod" 
koji ni u čemu nije sudjelovao osim u nošenju javnih tereta. Ljuti se što su minis- 
tri nastojali natrpati svoje “Žžepe" i opskrbiti “korteše, i njihove tetke i ujne". Drži 
da ondašnji sabor i njegova većina “biahu ništetne ništice naroda" da su njihovi 
programi bili bezumni i ubitačni kao što su to i danas.* Drugim riječima, on ta- 
dašnje liberale poistovjećuje sa suvremenim republikancima koje neprekidno psu- 
je. Zaključio je dakle da je većina naroda morala biti nezadovoljna, a osim toga i 
ponižena jer Francuska više nije imala nikakvu ulogu u međunarodnim odnosima. 


Prema Starčeviću sve je više ljudi vidjelo da većina naroda trpi zato jer nije 
bogata i da sve zlo proizlazi iz činjenice što “premalo deržavljanah ima reč u jav- 
nih poslih*. Obrtnici 1 intelektualci mogli su reći “ja sam gradjanin', ali o njima 
su odlučivali “lihvari ili Židovi itd., koji su se koje-kako nasuli novca“, a njih same 
nitko nije ništa pitao jer nisu imali novaca. Izbornu su reformu pojedini slojevi i 
grupe različito tumačili. “Muži slobodoumni" htjeli su reformu ustavne monarhi- 
je, republikanci su bili pristalice reforme ali ne “socialne, koje su im odurna sab- 
lazan, trepet". Puku su međutim “socialne reforme sverhom, a izborne, političke 
samo sredstvom“, a to je moglo voditi “u socializam"'.*“* Kralj je proglasio taj pok- 
ret neprijateljskim, što je on, prema Starčeviću, doista i bio jer se kralj pokazao 
zaprekom ““socialnih reformah". Nije se naime radilo samo o proširenju prava gla- 
sa, nego se “šiba* u “obćenito glasovanje, pa u socializam''. Kaže da “svako dete 
u deržavničtvu — samo ako nije slavoserbske pasmine", zna da je kralj mogao 
zaustaviti nesretnu revoluciju 1848. smanjenjem izbornoga cenzusa i obranom 


puka “proti novčarom'"'. No “tverdokornost" kralja nagnala je puk “na skrajnost??,?" 

U vezi s Louis-Philippeom Starčević govori i o sebi. Neki naime kažu da je 
kralj bio “zasukan starac...Ali svi su razumni starci zasukani i tverdokorni, oni 
moraju takovi biti, jer su se kroz dugo vreme sa svojimi načeli i mnenji po nekoj 
način srasli; nu temeljitim razlogom starci se klanjaju iskrenie nego mladi ljudi.'* 


U veljači 1848. izbio je u Parizu revolucionarni ustanak organiziran od Ta- 
dikalnih republikanaca, a predstavnici buržoazije na vlasti smjesta su kapitulira- 
li pred pariškim malim građanstvom i radništvom. Osnovana je “lijeva" vlada 
koja je proglasila republiku. Na izborima su većinu dobili liberalni republikanci 
ali radničkim zahtjevima nije udovoljeno pa je u lipnju buknuo u Parizu radnič- 
ki ustanak koji je krvavo ugušila vojska republikanske vlade, a slijedila su hap- 
šenja i deportacije u Alžir. Stari su odnos trećega staleža i plemstva zamijenili 
teški konflikti buržoazije i radništva. Novi ustav “demokratske 1 nedjeljive“ re- 
publike više se nije obazirao na radnike. Na čelu republike trebao je biti izravno 
izabran predsjednik s četverogodišnjim mandatom. Na izborima 10. prosinca 
1848. premoćno je pobijedio Louis Napolćon Bonaparte koji je državnim 
udarom 2. prosinca 1851. raspustio Narodnu skupštinu, a godinu dana poslije 
proglasio se carem. Starčević potanko opisuje ustav iz 1848. Misli da omoguća- 
va slobodno kretanje “na stazi napredka i prosvete" i da želi sve “deržavljane“ 
podići na veći stupanj “moralnosti znanja i blagostanja". No ipak zaključuje da 
je to “kerpljačina" starih republikanskih ustava koji nisu ništa postigli i da je što- 
više gorji od njih. 

Kada se 1848. pokazala opasnost radničkoga pokreta koji, kako kaže Star- 
čević, vodi “u socializam", vladajuća buržoazija prepustila je veći dio svoje po- 
litičke moći Louisu Napolćonu koji je mogao obraniti njezine društvene i eko- 
nomske privilegije. I taj se režim oslanjao na plebiscitarno odobravanje prije sve- 
ga maloga građanstva i seljaštva. Nova vladavina u društvu potresenom nizom re- 
volucija bila je autoritarna, antiparlamentarna i paternalistička. Sastojala se s jed- 
ne strane od snažne represije a s druge strane od intenzivnoga usmjerenja prema 
modernim društvenim oblicima uz podupiranje ekonomskih interesa “uzdignutih 
klasa". No car je u Saint-Simonovu smislu želio pomoći i “najmnogobrojnijim 
klasama" pa su provedene i neke mjere za ublažavanje bijede. U prvoj je fazi 
(1852.—58.) Napoleon III. vladao autoritarnim metodama: terorom nad opozici- 
jom, hapšenjem, progonstvom odnosno deportacijom republikanaca ali i legiti- 
mista i orleanaca. Režim se oslanjao na Crkvu, vojsku i policiju. Napoleon III. 
želio je uz to obnoviti prevlast Francuske u Europi podržavajući nacionalne pok- 
rete protiv Habsburške Monarhije i ulazeći u kolonijalna osvajanja. No autoritar- 

ni režim nije se mogao održati i Napoleon III. morao je u drugoj fazi svoje vla- 
davine (1858.—70.) provesti neke liberalne reforme i dopustiti opoziciju. Uoči 
propasti carstva ponovno je plebiscitom prihvaćen liberalni ustav. 


Starčević odlučno brani režim Napoleona III. i ne uzima u obzir da i on 
zastupa “bogate" i društvenu nejednakost što toliko osuđuje u vrijeme restaura- 
cije, Srpanjske monarhije i Treće republike. Da se Louis Napolćon pokorio usta- 
vu iz 1848. postao bi, po Starčevićevu mišljenju, lutkom Narodne skupštine. Zato 
on odobrava njegov državni udar, uvođenje carstva i prve represivne zakone iako 
su “natražnjačkoga duha", jer mu je “javno mnenje dalo poslanstvo neka brani 
družtvo od bezglavja, od komunizma itd.“ Louis Napolćon izveo je 2. prosinca 
1851. državni udar jer parlament nije pristao na izmjenu ustava prema kojemu 
predsjednik nakon četverogodišnjega mandata više ne može biti izabran. Starče- 
vić kaže da ga na to “prisiliše" republikanci, ti bijesni i slijepi ““Slavoserbi". Dr- 
žavnim udarom Napoleon je raspustio Narodnu skupštinu, proglasio opće pravo 
glasa i produžio predsjednički mandat na 10 godina. Komentirajući i ovaj plebis- 
cit, Starčević kaže da je taj ustav potvrdilo više naroda nego dosad, dok republi- 
kanci svoj ustav nisu podložili sudu naroda. Znali su naime da su mu mrski jer 
ga samo globe i kvare. Zato su republikanci “i njihovi izvanjski drugovi Slavo- 
serbi svih narodih, onaj udarac prikazali kao osobitu strahotu* iako je tom prili- 
kom ubijeno manje ljudi nego u lipnju 1848. Psujući republikanske protivnike 
Napoleona III. kao “Slavoserbe", Starčević zaboravlja da barem dvojicu od njih 
visoko cijeni. Prvi, najslavniji francuski književnik Victor Hugo bio je prognan 
nakon državnoga udara, a vratio se u Pariz tek kada je Napoleon pao. Drugi je 
“neumerli" povjesničar Jules Michelet koji nije htio dati službenu prisegu Napo- 
leonu pa je izgubio mjesto profesora na College de France i arhivista u Nacional- 
nom arhivu. Starčeviću dakle nije norma parlamentarni reprezentativni sustav 
nego činjenica što je “neizmerna većina naroda" podržavala oba Napoleona “za 
glave republike i, ako oni hoće, za care". “Ljubav naroda" trebalo je štovati a ne 
protiviti se kao republikanci “koji se za Francuze izdavahu*. Ipak Starčević ne 
odobrava Napoleonovu “osvetu nad protivnicima.“ 


Louis Napolćon se na godišnjicu svoga državnoga udara (2. prosinca 
1852.) i pedesetogodišnjicu krunidbe svoga strica proglasio carem Napoleonom 
HI. Ustav carstva sadržavao je opće pravo glasa ali je vlada kod izbora postavlja- 
la “službene kandidate. Prava parlamenta svedena su na najmanju mjeru i nala- 
zila su se pod nadzorom vijeća i senata čije je članove imenovao car. “Senat-kon- 
sulti" mijenjali su odredbe ustava koje je “narod plebiscitom samo potvrđivao. 
Starčević citira riječi Napoleona III. da senat i vlada mogu provesti promjene 

samo uz potvrdu naroda, tj. plebiscitom, i da je narod zato gospodar svoga usta- 
va. Starčeviću je dakako jasno da nijedan ustav nije davao vladaru takva prava 
kao Napoleonu III. Ipak odobrava spomenuti način mijenjanja ustava kao izraz 
potrebe i volje naroda. Opravdava Napoleona III. kao “muža uzvišenih misli 1 
plemenita srca koji je morao djelovati u teškim uvjetima. 


Ipak se ne slaže s Napoleonovim vladanjem posljednjih godina njegove 
vlasti, tj. upravo u vrijeme liberalizacije unutrašnjega uređenja. Za slabost i pog- 
reške režima okrivljuje carev “okoliš" 1 njegovu bolest. Kritika se odnosi na Na- 
poleonovu vanjsku a ne unutrašnju politiku. Kao i prije, odobrava Krimski rat ko- 
jim je razbijena “sveta alijansa" uperena protiv oslobodilačkih pokreta te Napo- 
leonovu pomoć Italiji. Ističe 1 njegovo načelo “neposredovanja, t.j. da vladara 
proti domaćemu narodu nitko izvanjski nesmi braniti, i time je europejskim naro- 
dom učinio više dobra neg svi vladari do njega".“ No kasniju Napoleonovu vanj- 
sku i vojnu politiku ocjenjuje s pravom kao niz neuspjeha. Osuđuje njegov “taš- 
ti" pokušaj da pomogne Poljacima u ustanku protiv Rusije (1863.—64.), zatim po- 
gađanje s Pruskom, katastrofalni slom uvođenja carevine u Meksiko, priklanja- 
nje “južnjakom" u američkome građanskom ratu. Sada više ne misli da su pro- 
tivnici Napoleona III. sve sami “Slavoserbi" jer su francuski narod i “saborska 
opozicia' ogorčeni protiv njega. U vezi s promjenama ustava kaže, štoviše, da 
javnost više nije vjerovala Napoleonu III. i da je držala da je riječ o “obseni par- 
lamentarna vladanja". Ovaj put dakle ne odobrava plebiscit za promjenu ustava 
jer to “zaudara" po namjeri da Napoleon, nakon liberalnih ustupaka, želi “opet 
vratiti se k osebnoj svojoj vladavini". Zato je pokušao steći naklonost naroda rat- 
nim uspjehom, tj. želio je “neka se ne bavi slobodom nego ratom". Starčević sada 
tvrdi da je bio protivnik rata 1 prije obavijesti o slabosti i neorganiziranosti fran- 
cuske vojske i da je zaključio “da u tom poslu nije ni sene" Napoleona III. jer 
samo je ona vlast velika koja se može vlastitom snagom “uplitjati"' u europska 
pitanja. Optužuje Napoleona III. da je poznavao stanje u Pruskoj, a prije svega da 
je znao da neće postići “popravljanje granica na Rajni, a ipak je neopravdano 
udario na Prusku zbog namjere da se na španjolsko prijestolje postavi vladar iz 
obitelji Hohenzollern. Sve to uradio je upravo onda kada se njegov narod “proti 
njegovu vladanju ozlovoljio". “Težko da bi koj cvet slavoserbske inteligencie, ili 
jugoslavenski akademik bezobraznie vertoglavio.?“ 


Starčević misli da su se nakon poraza francuske vojske kod Sedana (2. ruj- 
na 1870.) svi Francuzi trebali skupiti oko Napoleona IV. (sina Napoleona III.) i 
odmah sklopiti mir s Pruskom. Umjesto toga uvedena je vlada “narodne obrane“ 
i proglašena republika pa kaže, dvadeset godina poslije, da je odmah znao kako 

ti. Dok narod zbog toga trpi, “Slavoserbi"? u Hrvatskoj i u Francuskoj snuju novu 
“obsenu? i izdaju. Zato “deržavnici" moraju paziti na dobro naroda i “slediti nauk 
povesti ter poznanje ljudih, stvarih i odnošajih?.“ Opisujući djelatnost republika- 
naca nakon Sedana, Starčević dapače tvrdi da su oni radili na korist i po želji Ni- 
jemaca i da su svojim postupcima izazvali Parišku komunu. Krizu republike i ja- 
čanje monarhista do republikanskih ustavnih zakona 1875. prikazuje kao poslje- 
dicu zlokobne djelatnosti francuskih “Slavoserbah". 


Republikanski ustavni zakoni iz siječnja 1875. definirali su mehanizam 
vlasti kao kompromis između republikanskoga načela te općega prava glasa i tež- 
nje orleanista da se vlast ravna samo prema interesima viših slojeva. Starčević 
tvrdi da je tada “razdraženost medju strankami" i nezadovoljstvo u narodu pos- 
tiglo vrhunac, te da Francuska prije i nakon Revolucije nije nikada bila u tako ka- 
tastrofalnu stanju. S očekivanjem druge vladavine, koja će omogućiti da Francus- 
ka opet zauzme svoje mjesto među velikim silama, Starčević završava svoj “nep- 
ristrani" opis francuskih ustava. Očito misli na maršala Boulangera, koji je nam- 
jeravo slistiti francuski republikanski režim, a Hrvatska ga je danomice strasno 
zagovarala. Izravno o tome nije pisao u “Ustavima" jer tada još nije bilo jasno 
kako će završiti Boulangerove pripreme za državni udar. 


Valja istaknuti da su Starčević i drugi autori godinama pisali vanjskopoli- 
tičke članke u duhu izraženom u “Ustavima". Glavni krivac što se ideali Francus- 
ke revolucije nisu ostvarili nigdje, pa ni u Francuskoj, Starčeviću je uvijek nje- 
mački “hudobni duh?. “Nemac i njegov učenik, slavoserb, ne priznaje nikakvo 
pravo, nikakav moral, nikakovu veru; to su njemu prazne reči kojimi se služi za 
obseniti ove koji ga nepoznadu ter mu veruju..." Zlokobnom njemačkome naro- 
du Starčević suprotstavlja plemeniti i lakoumni francuski narod koji je izravno ili 
preko svojih vladara doduše mnogo griješio ali ima iznimnu ulogu za cijelo 
čovječanstvo.“ Kao i u “Ustavima", članci u Slobodi-Hrvatskoj za proslave go- 
dišnjica rušenja Bastille (14. VII. 1789.) imaju redovito dvostruki aspekt: slavlje- 
nje Revolucije i psovanje republikanaca. Tako je primjerice 1884. Sloboda optu- 
žila “francuske slavosrbe" da su na vlasti nezasitni kao svi pravi “golokraki"? 
(proleteri), da žele samo zadržati masne plaće a da narod nema nikakvih prava, 
Republikanci se štoviše okrivljuju za epidemiju kolere. Mislilo se da zato neće 
biti proslave. Ako se to ipak zbude, pisala je Sloboda, za eventualno širenje ko- 
lere bio bi odgovoran ministar Ferry i njegova družba pa se autor nadao da će im 
to “zaokrenuti vratom" (proslava se održala bez posljedica). Istodobno list hva- 

Sloboda, 18. IV. 1885. 

Jules Ferry, predstavnik republikanske ljevice, obavljao je različite funkcije u vladi a imao je 

li “veliki prevrat" izveden “pomoćju gradjanstva i seljačtva' unatoč otporu “gos- 
pode". Zastupnici naroda ukinuli su sve zloporabe i povlastice, “oni proglasiše 
ljudska i gradjanska prava; oni ustanoviše slobodu govora, slobodu štampe, slo- 
bodu sastanka i slobodu rada te osnovaše jednakost svih Francezah po zakonu? 
Francuzi su tako postali sinovi slobodnih ljudi. “Tim dogodjajem imadu zahvali- 
ti i mnogi drugi, što danas ne pasu travu, a u buduće: Bog i Hrvati!" Starčević 
je 1 dalje pisao da je pad Bastille velik čin ali da republikanci nisu nasljednici Re- 
volucije, da oni “oskvernjuju ime" republikanaca jer su poniženjem nakon Seda- 
na kupili mir od Nijemaca.“ Uz pomoć republikanaca Nijemci su zadali Francus- 
koj strašan udarac, a zasluga je ruskoga cara Aleksandra II. da nisu ponovno po- 
veli rat protiv Francuske. Tvrdi da je nakon pada predsjednika MacMahona “oso- 
bito za despotičku i zversku Nemačku, republika najbolja vladavina Francez- 
ke". Starčevićevi komentari temeljili su se na činjenici što su francuske vlade 
vodile kolonijalnu politiku i nisu mogle spriječiti Bismarcka da svojom međuna- 
rodnom politikom, okrunjenom 1882. Trojnim savezom, potpuno izolira Fran- 
cusku, Uz ostalo Starčević optužuje Ferryja kao “luterovca", odgovornog za iz- 


- bacivanje raspela iz učionica, tj. za uvođenja laičkoga školstva, zamjerava mu što 


ne pokazuje priklonost “potlačenim narodom Balkanah" te vodi prema Rusiju 
istu krivu politiku kao Engleska.* 


Kako sam već spomenula, general Georges Boulanger, ministar rata 
1886.—67., bio je glavna Starčevićeva nada da će Francuska ponovno postići 
vanjskopolitičku ulogu kakvu je imala za Napoleona III. i unutrašnje smirenje 
autoritativnim režimom. On je već 1886. stekao popularnost podupiranjem fran- 
cuskih revanšističkih osjećaja protiv Njemačke (zvali su ga general “osveta"), pa 
je izazvao Bismarckovu zabrinutost. Njemački je kancelar tada uspio još pojača- 
ti izolaciju Francuske, prije svega sklapanjem ugovora o “reosiguranju" s Rusi- 
jom, pa se Boulanger morao povući s položaja ministra rata. No oko njega se 
okupio autoritarno-antiparlamentarni “nacionalistički? pokret svih struja od re- 


veliku ulogu u učvršćenju republike i osiguranju građanskih sloboda: slobode skupljanja, tis- 


ka, udruživanja, te laičkoga školstva. Pao je 1885. zbog kontroverzne kolonijalne politike koju 
Sloboda prikazuje kao “pustolovje po svietu? da bi se odvratila pozornost pučanstva od doma- 
čih nevolja. 

Sloboda, 16. VII. 1884. 

Isto, 26. i 29. VII. 1884. 

Maršal MacMahon bio je predsjednik republike nakon pada Thiersa 1873. Očekivao je restau- 
raciju monarhije koja je izostala jer se pretendenti bourbonske i orićanske loze na prijestolje 
nisu složili. Zato je morao odstupiti. 

Sloboda, 22. IV. 1885. Starčević je uvijek negativno ocjenjivao Veliku Britaniju kao protivni- 
cu Rusije. No držao je da je njezin parlamentarni sustav najbolji. 

publikanskih radikala, pa i socijalista, do monarhista s kojima je pregovarao. Pos- 
ljednji put Boulanger je sjajno pobijedio na djelomičnim izborima u Parizu 27. 
siječnja 1889., tj. četiri dana nakon početka izlaženja Starčevićeva niza članaka 
o ustavima Francuske. No oklijevao je s državnim udarom jer su mu se neke pok- 
rajine protivile a nije mogao računati niti s potporom cijele vojske. Zato je repub- 
likanska vlada ostala pobjednica a Boulanger je pobjegao u Belgiju gdje je 1891. 
izvršio samoubojstvo. Starčevićeve i ostale članke u Hrvatskoj 1887.—90. obilje- 
žava dakle nestrpljivo očekivanje da će Boulanger konačno likvidirati vladavinu 
republikanaca i obračunati s Njemačkom. Starčević mu daje visoku moralnu oc- 
jenu i raduje se povećanju vojnoga budžeta dok za republikance uporno tvrdi da 
im je stalo samo za vlastite “mešine“ 1 džepove dok su “bolji i pametnii France- 
zi" svih struja Boulangerovi privrženici.? 


Psujući republikance, Starčević se ne izjašnjava protiv parlamentarizma 
uopće, daje mu naime dobru ocjenu u Engleskoj i Belgiji. No ističe da u Fran- 
cuskoj nije riječ o alternativi parlamentarizam ili diktatura, nego da narod hoće 
“oravicu'?, slobodu, sigurnost, “radnju', zaslužbu, uživanje svega što je stekao 
zakonitim načinom. Zato mu je, prema Starčeviću, svejedno hoće li to dobiti od 
republike ili monarhije, jer narod može biti “srećan u despocii" a “nesrećan"? u 
republici, kao što je to slučaj u Francuskoj.“ Osim toga, nije bilo poznato hoće li 
Boulanger uvesti monarhiju ili ostaviti republiku 1 na koji će način izvesti “prev- 
rat", U svakom slučaju svi pisci članaka u Hrvatskoj bezrezervno su pljeskali 
Boulangerovoj nakani da likvidira “robske saveznike željeznoga kancelara". 
Očekuju od generala da će očuvati francusko dostojanstvo, nisu baš oduševljeni 
mogućim ratom, ali ako bude potrebno Francuzi će slijediti “svoga vođu", a sto 
milijuna “slavenskih srdaca" želi u ratu uspjeh junačkome francuskom narodu.* 
No očigledno je da Francuska bez saveza s Rusijom ne može odoljeti Njemačkoj. 
Vjerojatno Starčević odobrava uništenje republikanaca i zato što drži da ruski 
car-samodržac ne može podupirati jednu republiku i da bi vjerojatno lakše prih- 
vatio bulanžizam. No ti su problemi prevladani kasnijim francusko-ruskim save- 
zom. Hrvatska se dakle do kraja nadala da će “hrabri general" pobijediti, a nje- 
gov neuspjeh samo je još jedno od brojnih Starčevićevih razočaranja koja podr- 

Hrvatska, 19. III., 30. IV, 16. VII. 1887. Starčević je psovao i Sadija Carnota, izabranog za 
predsjednika republike 1887. (Hrvatska, 5. i 7. XII. 1887.). On je uspio povećati prestiž Fran- 
cuske u inozemstvu i savladati velike teškoće za krize izazavane od Boulangera. Godine 1894. 
ubio ga je neki anarhist. 

Hrvatska, 21. IV. 1888. 

Isto, 6., 11. i 13. VIL, 5. VII. 1888.; 7. I., 19. HILL, 2., 4.1 10. IV, 2. V. 1889. 

Isto, 29. I. 1889. 

žavaju i jačaju njegovo ogorčenje i bijes. Naknadno kaže da je poštovao Bou- 
langera jer je htio promijeniti vladavinu u Francuskoj, a “to nam biaše 1 ostade 
svetinjom. .?* 


Starčević doduše odobrava deklaraciju o pravima čovjeka i građanina ali 
ju ne želi primijeniti na sve ljude. Piše da su “bogati gradjani“ ucjepili narodu 
nauk o demokraciji, tj. kako oni kažu “o vladanju svih bez razlike". To mu se či- 
ni vrlo lošim jer bi upravljati morali “najbolji, versta aristokracie" a za to je pot- 
rebno “mnogo znanja, poštenja 1 marljivosti". U Francuskoj i onako ne postoji 
“vladanje svih" jer “rukovet bogatih i sebičnih gradjanah...obsenjuje“ narod tvr- 
dnjama da on tobože ima “svoj udes u šakah". Tako nešto nije rekao za plebisci- 
te obiju Napoleona. Vidjeli smo kako Starčević prema republikancima primjenju- 
je svoje učenje o zlokobnim i nemoralnim ljudima sužanjske naravi i “pokvare- 
ne kervi'. Već se prije ogradio od Rousseauova nauka o naravnom pravu svih lju- 
di, a u “Ustavima" se vraća na svoje tvrdnje iz “Pasmine slavoserbske" potkrijep- 
ljene Aristotelovim učenjem da vladati moraju “ljudi ljudske naravi"? 1 da “stari 
narodi ne puštaše u javne posle ni one sužnje po naravi, ni zarobe, t. j. ljude ljud- 
ske narave, nu koji kroz nesreću postadoše sužnji."*' Ponovno se poziva na Du- 
šanov zakonik po kojemu je, kako tvrdi, “pasmina slavoserbska“ imala samo 
povlastice te je kao “tudja i nečista" mogla “svaki čas proterana biti", a “ni u os- 
talih hervatskih zemaljah (podcrtala M. G.) ta pasmina nije uživala javno pravo, 
nego se kao stranjska po njih klatila."** Iz ove se izjave vidi da se Starčević drži 
svojih tvrdnji da su sve južnoslavenske zemlje (osim Bugarske) hrvatske i da je 
u svima postojalo nestalno stanovništvo “slavoserbske pasmine" koje je zatrova- 
lo hrvatski narod. Vidjeli smo da u vrijeme proruske i prosrpske orijentacije nije 
pisao da je 1 Srbija hrvatska zemlja, no u “Ustavima" to ponovno čini. 


Starčević nije u nedoumici da nađe vrstu “slavoserbske pasmine" i u Fran- 
cuskoj jer mu je to jedino objašnjenje za zla koja su, po njegovu mišljenju, re- 
publikanci nanijeli francuskome narodu. Poslužio se francuskim pojmom cagot 
(bogomoljac, čovjek koji se pretvara da je jako pobožan, licemjer) koji od prili- 
ke odgovara njegovoj ocjeni značaja “Slavoserbah" u Hrvatskoj. Izraz potječe od 
cagota (Cagots, chiens de Gots, gotski psi), prezrene zajednice izbačene iz druš- 
tva u srednjem vijeku 1 u starom režimu. Tvrdilo se da su potomci gubavaca a či- 
ni se i heretika. Živjeli su izvan sela pod izravnim nadzorom Crkve. Bili su 

56 
Isto, 13. X. 1890. 

podvrgnuti posebnim mjerama pa su, uz ostalo, morali nositi znak na odjeći. U 
18. stoljeću bilo je pokušaja da se oni, kako Starčević kaže, “priznadu zakonom 
za ljudsku pasminu*. Uvjeren je da “Slavoserbske pasmine, ovog ili onog imena, 
ove ili one dlake? ima “i u ostalih zemljah'. Kaže, doduše, da Cagoti možda nisu 
imali tako zle osobine kako je “prostota? mislila i držala da se one ne slažu s nje- 
zinom vlastitom “ljudskom naravom?. No “tako zamerženo i kao prokleto pučan- 
stvo? moglo je u svojoj zdvojnosti “još većma, povražiti se? i osvećivati se tlači- 
teljima. Kada su se “muži prava dali na ukidanje predsudah i na uvadjanje pravi- 
ce", oni su ih doduše trebali primiti “medju ljude? ali ostaviti ih u krugu koji im 
odgovara po njihovoj naravi, a ne dopustiti im ono “čemu nisu dorasli“, tj. dati 
im sva prava kao Francuzima ljudske naravi. Prvi je francuski sabor dakle učinio 
pogrešku što je Cagote i Židove “uzeo za ljude" iako su Židovi otkad se za njih 
zna uvijek bili “pasminom? koja je “izuzev nekoje iznimke, bez svakoga morala 
i bez svake domovine, pasmina koje svako udo podano je samo dobitku osebnu, 
ili onomu svojih rodjakah. U čašu najbistrie vode baci mervu blata, pa se sva 
voda bude zamutiti. Mi smo uvereni da su Cagoti i Židovi, bez razbora pušteni u 
javan život, premnogo pokvarili i raztrovali narod francezki."“ On to oprašta pr- 
vome revolucionarnom “saboru? koji je radio pod “hajkom? ali ne i kasnijima jer 
su oni trebali shvatiti tu pogrešku i ispraviti je, tj. oduzeti Židovima i Cagotima 
(ali tko su oni u 19. stoljeću?) građanska prava. No kako su Starčeviću “Slavo- 
serbi" u Hrvatskoj i drugdje apsolutno zlo koje nitko ne može nadmašiti, on ipak 
tvrdi da su Židovi “manje škodljivi" od njih. Židovi naime “gledaju samo za se i 
za svoje? ali kada im to ne uspije, oni se ne protive dobitku ili napretku drugih 
dok su “Slavoserbi “uvek samo zlo? i gledaju da naškode drugima, a pogotovo 
“dobroj ili pravednoj stvari". Starčević misli da “Ženske, malodobnike i one pod 
skrbništvom ne treba pustiti da se bave javnim poslovima. No načelo isključiva- 
nja od građanskih prava treba rabiti “sa razborom" jer “možda i medju Cagoti i 
medju Židovi ima pravih ljudih; ali ti se imaju kroz čine takovimi pokazati.“ 
Kada je nakon godinu i pol Josip Frank postao član Stranke prava, a Starčeviće- 
vom pomoći i njegov nasljednik, je li on tada mislio da se Frank činom pokazao 
kao iznimka pokvarene židovske “pasmine"? U svakome slučaju Starčević ima 
iste preporuke za Hrvatsku i Francusku, naime izbacivanje Slavoserba “različnih 
dlakah" iz društva ili barem iz sudjelovanja u javnim poslovima jer su oni “svi 
blatno sebični, svi neprijatelji dobroj stvari". “Nadajmo se da će duh naroda do 
nedavno najpervoga i najprosvetljenijega, toj nepravilnosti kraj učiniti." Tada bi 
naime nestali temelji društvu nejednakosti. 

Vidjeli smo da je Starčević isticao kao cilj samostalnu hrvatsku državu s 
homogenom, moralnom zajednicom. Svoje teze opširno je razradio u kritici fran- 
cuskoga kapitalističkoga društva. Njegovo raspoloženje ilustrira uvodnik (vjero- 
jatno glavnoga urednika Martina Lovrenčevića) u Hrvatskoj u vrijeme izlaženja 
nastavaka “Ustava*''. Pisac naime kaže da se prijelazom “velikih načela? 1z filo- 
zofskih traktata 18. stoljeća “u bučnu arenu historije", tj. u političku praksu, nisu 
ispunila očekivanja. Umjesto političkih oblika za koje su se žarko borili “idealis- 
ti prijašnjega vremena", došlo je do pomanjkanja vjere u političke ideale, do 
prevlasti ekonomskih probitaka nad društvenim i moralnim vrijednostima. “Rep- 
rezentativni sborovi' samo su izraz viših i srednjih slojeva društva 1 nisu korisni 
nižim slojevima. Pisac misli da bi “silesija radećega proletarijata" promijenila 
politička prava za materijalne polakšice. Najgorje je, dakako, u Njemačkoj, na 
čelu s protivnikom liberalizma Bismarckom, a 1 uzor parlamentarizma — engles- 
ki Donji dom gubi svoj čar. Autor dakle drži da je parlamentarizam u krizi i ne 
zna hoće li “zaglaviti" ili će se preporoditi vraćanjem na velika načela koja su 

“praktičnjaci" “izvrnuli“. 


Niz uvodnika u Hrvatskoj bavi se vizijom homogenoga društva. Ideal je 
dakako društveno uređenje bez nasilja a “u skladu sa nuždami i potrebami poje- 
dinca". No to nije moguće u društvu u kojemu prevladavaju “jednostrani probit- 
cili težnje vladajućega razreda'. Nužan je dakle “liepi sklad medju umnimi, mo- 
ralnimi i političkimi probitci družtva“, a uvjet mu je borba “proti kasti ljudih, koji 
imajući na umu lične probitke, obuzdavaju zakonite i naravne težnje naroda“. 
Pod pojmom ““družtvo" uglavnom se shvaćaju viši slojevi koji imaju svjesno miš- 
ljenje o političkim pitanjima. No taj pojam može obuhvatiti 1 cijeli narod pa se 
društvo zapravo nalazi u opreci prema državi. Osuđujući njemačko shvaćanje o 
državnoj ““svevlasti", tj. poistovjećivanje društva i države, autor kaže da država 
mora biti korisna za cijeli narod “a ne tek za koju klasu pučanstva“, ona dakle 
mora poštovati općenarodne interese “nad posebnimi razrednimi probitci'. Pisac 
doduše drži da najveći utjecaj u društvu treba prepustiti “višim i srednjim razre- 
dom ali s time da se političke institucije demokratiziraju. Tek kada će narod na 
taj način vladati, nestat će razlike između društva i države, a to autor smatra pri- 
rodnim zakonom. On dakle interpretira Starčevićevu osnovnu nadu da će se u sa- 
mostalnoj hrvatskoj državi stvoriti moralno društvo skladnih društvenih slojeva, 
tj. nestat će razlike između društva i države.“ 


Starčević je imao prilike da više puta kritizira hrvatsko društvo zbog nje- 
gova utemeljenja na suprotstavljenim “razredima". No osamdesetih godina pisao 
je samo vanjskopolitičke članke jer je Hrvatska bila žrtva masovnih zapljena, uz 

ostalo i zbog njegovih uvodnika, a upravo nakon izlaženja “Ustava" postojala je 
opasnost da uopće prestane izlaziti. Osim toga, njemu je s visine njegove negaci- 
je ispod časti da se bavi petljanjima u unutrašnjoj politici. Zato je svoje osnovne 
teze prikazao u kritici građansko-kapitalističkoga društva u Francuskoj — od res- 
tauracije i srpanjske monarhije do Treće republike ali je preskočio doba Napoleo- 
na III. Mislim da se Starčević nadahnuo romantičnom nacionalno-društvenom 
ideologijom povjesničara Julesa Micheleta, izraženom u njegovim historijskim 
djelima, a posebno u spisu “Le peuple" (puk) koji je prvi put objavljen 1847. Ide- 
ja francuske domovine i nacije trebala je okupiti Francuze “svih klasa". Zato 
Michelet apelira na bogate da se ne boje puka, a uvjeren je da siromasi mnogo 
više vole Francusku jer najbogatijima vlada “čisti egoizam račundžija bez domo- 
vine". Bogati bi morali spoznati najveće dobro, naime instinkt, tj. genij (duh) 
puka. Ovaj će preporoditi kultivirane klase na temelju ideala ljubavi kojom jači 
štiti slabije. Središte društvenoga organizma bio bi genij puka, koji bi obuhvatio 
naciju. Pri tome ističe da je svaka nacija nositeljica određenih ideja važnih za 
ljudski rod. “Velika društvena harmonija" kojoj se Michelet nadao ima cilj slo- 
bodni napredak društva u kojem bi se svi slojevi međusobno pomagali.“ 

Čini se da je Starčević prihvaćao i mišljenja o društvu raširena u doba Na- 
poleona III. Njemu su se naime pridružile “uzdignute klase" očekujući ekonom- 
sku stabilnost, a prije svega iz straha od širih slojeva nakon lipanjske revolucije 
1848. Paternalističko učenje kruga oko cara, nadahnuto Saint-Simonom, zahtije- 
valo je strog nadzor nad širim slojevima u ime “moralnog autoriteta" elite, koja 
bi mogla utjecati na podizanje morala u radništva. Zato je socijalna politika Na- 
poleona III. provodila neke mjere u korist radnika. 


U francuskome društvu uoči 1848. Starčević uočava uspon “bogatih grad- 
janah" i zamjenu aristokracije plutokracijom.? Nastale su velike banke i indus- 
trijski pogoni. Industrijska revolucija silno je povećala pauperizam, a liberali, 
koji su na temelju svojih načela slobodne konkurencije odbijali državnu interven- 
ciju u smislu socijalnoga zakonodavstva, zapravo su pomogli rađanju snažne 
nove opozicije — radničkoga i socijalističkoga pokreta. S obzirom na izborno pra- 
vo ograničeno cenzusom, predstavnici te elite imali su glavnu riječ u parlamentu 
a i vodeće položaje u upravi i vojsci. Starčević upozorava da se francuski ustavi 
često mijenjaju, da se narod ne smiruje nego da ide iz prevrata u prevrat, a izme- 
đu toga uglavnom “zlovoljan kipi". Okrivljuje plemiće i duhovnike i kaže da su 
oni ustavom 1791. izgubili samo povlastice a ne prava, ali umjesto da se pridru- 

Nakon sloma Napoleona I., postupno su počeli prevladavati interesi najbogate buržoazije, di- 

že građanstvu, “oba razreda kao slepa" protiviše se napretku domovine, izgubiše 
imanja i ugled u narodu, “oba postadoše ništicami, ili prokletimi neprijatelji do- 
movine". To držanje bivših privilegiranih staleža Starčević osuđuje i zato jer je 
uvjeren da “gradjani" ne mogu sami obavljati javne poslove, jer nisu sposobni za 
“deržavni život", kao što su to plemići i duhovnici, a pogotovo zato jer “imaju 
preveć strastih i požudah". Francuska dakle nije mogla izaći iz revolucije jer je 
plemstvo i svećenstvo željelo nekadašnje povlastice, seljaci su htjeli stvarna pra- 
va a ne samo riječi, a “gradjanstvo" nije dalo vlast iz svojih “šakah". Neophod- 
no skladno društvo sprečavaju dakle spomenuti “razredi" s oprečnim interesima. 
Starčević kaže da su samo Konvent i oba Napoleona radili da se “družtveni raz- 
redi u pravih zbilja izjednače". No ustav Konventa (1793.) nije stupio na snagu a 
Napoleoni nisu mogli iskorijeniti zlo jer je građanstvo ojačalo, a plemstvo i sve- 
ćčenstvo oslabilo u svemu osim u spletkarenju. Starčević zato zaključuje: “kada 
se koj družtveni razred izrodi" treba ga pustiti da nestane zbog svoje unutrašnje 
slabosti “ili da se u jednakosti s ostalimi razredi, preporodi svojom snagom.? 


Prema Starčeviću ostvarenje sklada svih društvenih slojeva ne ugrožavaju 
samo “sebični" moćnici i njihova “družba? nego i radništvo koje je pokazalo svo- 
ju snagu u revoluciji 1848. On osuđuje vladu Louisa-Philippea jer većina naroda 
“samo zato jer nije bogata" nije imala riječ “u javnih poslih?. Izbornu reformu 
svatko je shvaćao na svoj način. “Zanatnici, rukotvorci, manji obertnici, inteli- 
gencia, jednom rečju siromašnii gradjani" željeli su se izjednačiti s bogatim ve- 
likim poreznicima. Pri tome im je bila potrebna pomoć puka, tj. “seljanah, pa sel- 
skih i gradskih radnikah". No taj puk, “uvek pravedan i plemenit dok ga drugi 
nepokvare“, zna da bi se pravo glasa protegnulo samo na te slojeve, a oni bi opet 


ostali “bez delničtva u vladanju?." 


U tom spisu “puk" izravnim govorom kazuje zahtjeve koje Starčević od- 
bija očigledno zato što ih drži socijalističkima, dakle izrazom težnje da se druš- 
tvo u potpunosti izmijeni. Nasuprot tome, želi održati društvo “razredah? ali na 
temelju moralnoga sklada među njima. U duhu učenja Saint-Simona i prosvjeti- 
telja, obrazovani bi pri tome morali poučavati puk. 


Taj “puk" dakle kaže da je 1789. i 1830. srušio “neomedjašene vladavine? 
ali da ipak nema politička prava iako je sposobniji i marljiviji od onih kod kojih 
radi “...ali mi nemožemo doći do glavnice...Jer danas izrabljuju nas i ubij aju po- 
duzetnici: oni bo za svoju mertvu glavnicu proti svakoj pravici dobivaju neiz- 
mjerno više nego mi za našu kervavu radnju, prem mi prihod pridelavamo. Dak- 
le deržavna vlast ima zakonom uvesti pravedno razmerje medju dobitkom koj 
pripada nami za radnju, i medju onim koj pripada novčaru, glavničaru za njego- 

vu glavnicu.“ No Starčević se s time ne slaže nego kaže da bi “oblastnici" tre- 
bali poučavati puk, tj. radnike, da državna vlast ne može određivati “novčarima? 
što će raditi sa svojim novcem, da i “glavničari" imaju mnogo problema “da ima 
stradanja kod radnikah, ali da ima i propalostih kod glavničarah itd.?* 

Starčević ipak ne stoji na strani “glavničarah? i kaže da “oblastnici i njihovi 
prijatelji? ne žele radnike “temeljito podučiti" nego ih bezumno varaju. Oni naime 
uvjeravaju radnike da su njihovi zahtjevi “proti slobodi" jer da o njihovoj slobodnoj 
volji ovisi hoće li raditi uz određenu nadnicu. Na to “puk?, prema Starčeviću, od- 
govara da ga na rad za male nadnice tjeraju glad i nevolja i da će “sklapati ujedinje- 
nja", tj. sindikate, i “kerzmati" (štrajkati) dok im se nadnice ne povećaju. Starčević 
drži da je to mišljenje pogubno za radnike jer “glavničari" mogu dulje izdržati “bez 
nova dobitka nego vi bez zalogaja svagdanjega kruha. Dakle vi morate ili poginuti, 
ili kada se nagladujete i nastradate, na radnju se dati." (No takvo “ujedinjenje" bilo 
je ionako zakonom zabranjeno.) Starčević vidi da su svi obrazovani “razredi“ pro- 
tivnici socijalnih reformi “koje su im odurna sablazan, trepet. A puk kaže da su nje- 
mu socialne reforme sverhom, a izborne, političke samo sredstvom.? Prema tome 
ocjenjuje da je radnički pokret vodio “u socialisam" a da inače oprečne političke 
struje “sve udaraše na puk, na socialiste". U tom “umovanju* nitko nije vidio da puk 
neće raspravljati o svojim zahtjevima nego da će “na šake ići", tj. u revoluciji 1848." 


U tijeku te revolucije pojavio se pokušaj da se provede program Louisa 
Blanca o organizaciji rada na temelju načela o pravu svakoga čovjeka na rad. No 
“narodni atelieri" za zapošljavanje radnika doživjeli su neuspjeh jer nisu odgova- 
rali interesima buržoazije. Blancu je država jedan od bitnih činitelja društvenoh 
reformi, što Starčević odlučno odbija. No ipak drži da je Blanc bio “plemenita 
duša" i “velika glava", a zamjerava mu što nije poučio radnike o štetnosti štraj- 
ka." Obazire se i na jačanje radničkoga pokreta u doba zalaska moći Napoleona 
III. i kaže da se u jednom štrajku “opaža ruka “Internationale?; 1 ostali radnici bez 
prestanka občinjaju Pariz i svu Francezku.?“ 

Isto, 118-119. Može se pretpostaviti da je Starčević osim Saint-Simona i Blanca poznavao i 
druge pisce koji su u prvoj polovini 19. stoljeća predlagali reformu društva. U vrijeme izlaže- 
nja “Ustava Hrvatska je krajem siječnja u više nastavaka pisala o hrvatskom prijevodu Knji- 
ge za puk Lammenaisa, koji je želio preporoditi društvo u duhu liberalnoga katolicizma. Nje- 
gova knjiga Les paroles d'un croyant (Riječi jednoga vjernika), iz 1834., osuđena je papin- 
skom enciklikom. 

72 

Ustavi, 156 


639 


IZVORNO PRAVAŠTVO 


Starčević 1 ostali autori u Slobodi-Hrvatskoj uvijek osuđuju društvene 
krajnosti: bogate “sebične kapitaliste i radnike, pogotovo socijaliste, ali suosje- 
ćaju s radničkom bijedom. Primjerice, Starčević piše 1885. o jadnome stanju ob- 
rtnika 1 radnika u Francuskoj. Kaže da radnik dobiva sve manju “nadnevicu? i da 
vlada besposlenost. Misli da ta francuska “pojavljenja" imaju veliko značenje “iz 
njih mora ranie ili kasnie prevrat slediti" jer republikanci nisu u stanju spriječiti 
propast obrtnika, tj. maloga građanstva. Ima više članaka koji upozoravaju na 
“patnje radničkog stališa“, a republikanska se vlada optužuje da dopušta pljačka- 
nje bogatstva zemlje na korist “hrpe objestnih ljudi bez saviesti i bez duše" (pod- 
crtala Sloboda). I u ovom pitanju glavno zlo uvijek izvire iz Njemačke jer je nje- 
zina vlada svojim nasiljima potakla u Europi socijalizam i anarhizam. Zato tamo 
glavna svrha socijalista nije “da uvedu ovaj ili onaj popravak, nego da razore sve 
što obstoji". Starčević osuđuje “najodurnia sredstva* režima, naime njemačke za- 
kone protiv socijalista." 


Francusko društveno-političko stanje u doba Treće republike Starčević 
ocjenjuje potpuno negativno u usporedbi s Engleskom gdje postoje samo dvije 
stranke: liberalna i konzervativna a imaju razvijeni politički moral. Nasuprot 
tome u Francuskoj “se imaju herpe družbah, poddružbah, skupinah, podskupi- 
nah, odlomakah, pododlomakah, i pojedinacah koji ne spadaju u ni jednu her- 
pu." Uzrok toj rascjepkanosti i “burkanju*" Starčeviću je jasan: “Jer duhovničtvo 
i plemstvo svojom krivnjom izgubi svu vlast u javne posle, ova je sva pala u ša- 
ke bogatih gradjanah. Mi to deržimo za glavni uzrok nesrećah koje Francezka 
od onda terpi i ne zna se kada će im kraj biti. Gradjanski bo razred može preko- 
ristan biti 1 premnogo dobra učiniti ako ga upravljaju stalnii, ponosnii, nesebič- 
nii, veštii, vidjenii, uredjenii razredi, a on sam u vlasti, bez onoga upravljanja, 
lahko postaje presebičnim i nezasitljivim, ter ga redovito samo osebni, ili druž- 
be probitci vode, pa je nestalan." Pri tome Starčević okrivljuje “bogate gradja- 
ne? na vlasti i za “nespodobu" socijalizma koju su oni stvorili svojom pogub- 
nom gospodarskom politikom. Kaže da ima “na milione golokrakah i poljodjel- 
skih" i predlaže da se to pitanje riješi “odpravljajuć u Algeriu težake i radnike 
suvišne ili siromašne". Tamo bi oni bili sretni a kraj njih i Arapi bi morali radi- 
ti “ili kroz svoju nemarnost i lenost propasti..." Starčević je već prije osudio do- 
lazak stranih radnika u Francusku i predlagao da se oni i njihovi poslodavci opo- 
rezuju kako ne bi uzimali zaslužbu domaćim radnicima. Uvjeren je da su stran- 
ci zapreka da se domaći radnici nagode s poduzetnicima. Čini se da su mu svi 
stranci zlokobni “tuđinci“, bili oni kapitalisti ili radnici. Pri tome osuđuje “slav- 
nu republiku" da ne pomaže ni radnicima ni poduzetnicima nego da radi za Ni- 

jemce i za “nekoje pripuze"." Kada bi se postupalo prema Starčevićevim savje- 
tima, Francuska bi se riješila socijalizma jer bi imala upravo toliko radnika ko- 
liko treba. Oni bi se zaposlili uz dobro materijalno stanje jer bi se mogli “sa po- 
duzetnici pogadjati o nadnevicah". No “sebičnim gradjanom bogatim" u intere- 
su je da ima što više nevoljnika koji moraju raditi za bijedne nadnice. Zato žali 
što neki ljudi, koji ne rade, imaju na milijune franaka, a deseci milijuna koji rade 
dan i noć nemaju ni kruha. Starčević također registrira propadanje sela, rast gra- 
dova i neizravne “štibre? koje prije svega plaćaju “siromasi". Sve je to “u nara- 
vi sustava što ga grade i derže bogati gradjani". Ako se položaj radnika ne pop- 
ravi zakonitim putem, piše Starčević, “milioni golokrakah i nevoljnikah" postat 
će pravi “dynamit".“ 

No dogodilo se nešto što nije očekivao. U srpnju 1889., u vrijeme svjetske 
izložbe, održao se u Parizu osnivački kongres II. internacionale, a Starčević mis- 
li da se sastao radi dogovora “o novom prevratu*. Kaže da jedna struja želi samo 
poboljšanje položaja radnika “napram ostalim razredom", dok bi “pravi social- 
isti? htjeli iz temelja srušiti sve što postoji i postaviti cijelo društvo na nove te- 
melje." I grupa zagrebačkih radnika prihvatila je preporuke pariškoga kongresa 
za proslavu 1. svibnja kao manifestacije za radničke zahtjeve, prije svega za 
osamsatno radno vrijeme. Komentirajući pripremni sastanak za tu proslavu, je- 
dan uvodnik Hrvatske piše da “kapitalisti' postupaju tako loše s radnicima da im 
ne preostaje drugo nego “pressijom" ostvariti svoje zahtjeve. No to se odnosi 
samo na razvijene europske zemlje pa članak izražava opće uvjerenje da “naša 
otačbina? ne pripada zemljama koje trese radnički pokret. Tvrdi štoviše da u Hr- 
vatskoj nema radnika koji bi “baš Bog zna kako oskudno bili plaćeni...kod nas 
nema t. zv. proletaraca' bez zalogaja kruha. No autor ipak odobrava zahtjev za 
osamsatni rad i čak misli da će radnici time doseći sve što im zasad nedostaje. 
Zato Hrvatska hvali zagrebačke radnike, njih preko tisuću “svake ruke", što su se 
valjano držali na tom sastanku. Uoči same radničke skupštine 1. svibnja uvodnik 
Hrvatske pozdravlja “slogu toga stališa? i želi mu da ostvari svoje pravedne zah- 
tjeve. Upozorava ponovno da stanje radnika u Hrvatskoj nije dramatično jer ima 
vrlo malo “industrijalnih podhvata? i misli da radničko pitanje treba rješavati nji- 
hovom naobrazbom, štednjom te izbjegavanjem krčmi. Autor upozorava radnike 
neka ne zaborave da su sinovi hrvatskoga naroda i nada se da ih neće zavesti po- 
gubni njemački kozmopolitizam i “grubi materijalizam". Kako se na toj prvoj 
radničkoj skupštini nije pokazala izričito socijalistička ideologija, isti se autor ra- 

duje što je prošla u miru pa je težak kamen pao sa srca “imućnika" i kaže da su 
radnici pokazali kako su ozbiljni ljudi i dobri Hrvati. ? 


Kao ni na druge događaje u Hrvatskoj, Starčević se ne obazire na početak 
radničko-socijalističkoga pokreta u Zagrebu. No kada je 1890. prestao vrijediti za- 
kon protiv socijalista u Njemačkoj, piše o Bismarcku kao krivcu za pojavu socija- 
lizma. Tvrdi da je i sam na strani socijalista “dok stroj bogatu služi a siromaka ta- 
re". Ponavlja svoje uobičajene tvrdnje da Nijemci imaju “kvargel-moždjane“, ro- 
daci su “Slavoserbah" i ne mogu se uzdići ni do kakve zdrave misli a kamoli stvo- 
riti sređen društveno-politički sustav. Zato u Njemačkoj popravak “družtvenih od- 
nošajah mora biti prostom sanjariom?." Za razliku od spomenutoga članka o zag- 
rebačkim radničkim skupštinama, Starčević najavljuje rezervu prema zahtjevu za 
osamsatnim radnim danom, a pogotovo prema štrajku kao suprotnosti iskustvu i 
naravi. Kaže da zdravo čeljade može raditi dvanaest sati, a slabome je previše 1 
šest sati. Nije dakle riječ “o urah* rada nego o tome da se neki posao čestito oba- 
vi. Pogotovo “prečesto i bezobzirno kerzmanje" i zahtjev za povišenjem nadnica 
izazvat će poduzetnika da zaustavi proizvodnju. Ipak drži da mora doći do korje- 
nitoga preuređenja društvenih odnosa ali sumnja da bi radnici to mogli dobro oba- 
viti jer i u njihovim nastojanjima ima “klica pokvarenosti". Prema tome Starče- 
vićev ideal nije homogeno društvo bez “razredah". Kao prosvjetitelj, drži da bi vi- 
ši obrazovani slojevi: plemstvo, svećenstvo i građanstvo morali zajednički vlada- 
ti u skladu s najvećim etičkim normama, a na korist “puka, poučavati ga racio- 
nalnom i moralnom načinu života i tada puk ne bi glasovao za nedostojne zastup- 
nike i ne bi imao razloga buniti se. Kao i feudalno društvo, Starčević odbacuje kao 
nemoralno i građansko društvo s dominacijom bogate buržoazije jer drži da mu je | 
jezgra “slavoserbstvo" koje kvari puk. Jamstvo društvene ravnoteže su dakle 
“srednji razredi, oni niti prekomjerno bogati niti “golokrak1", i zato bi, na putu 
prema društvenom idealu, trebalo prije svega podupirati njihove interese. Malog- 
rađanski su slojevi u Hrvatskoj prepoznali takve namjere Stranke prava pa su se 
njezini simpatizeri i pristaše regrutirali iz malih obrtnika i trgovaca, kalfa i trgo- 
vačkih pomoćnika, učitelja i nižega svećenstva, a prije svega je našla odziv u mla- 
dića gimnazijalaca i studenata. Iako u Hrvatskoj nije bilo bogate industrijske 1 
bankarske buržoazije kao u Francuskoj, Njemačkoj ili Austriji, ipak su postojali 
obrazovaniji i bogatiji slojevi građanstva s drugačijim interesima od pravaških ma- 
lograđanskih pristalica, kojima je Starčević mogao pripisati “sebičnost? i neljud- 
sko “slavoserbsko" ponašanje. I u Hrvatskoj je iskustvo gospodarske, društvene i 

psihičke nesigurnosti prevladavalo u svakodnevici maloga građanstva zbog pro- 
dubljivanja jaza prema dobrostojećim slojevima i silnoga straha da će mnogi od 
njih svršiti u redovima siromaha i “golokrakih". Mentalitet beznađa pojačao je 
psihički pritisak koji je pogodovao sklonosti za prihvaćanje pravaškoga pružanja 
nade da će se društvo u samostalnoj hrvatskoj državi uskladiti s njihovim životnim 
potrebama. S obzirom na Starčevićevu strategiju “negacije", Stranka prava nije 
imala program za poboljšanje položaja maloga građanstva ali ga je osjećajno priv- 
lačila, govorila je “stekliškim" jezikom njegova ogorčenja. | 

U Hrvatskoj i dalje izlaze prilozi u duhu “Ustava Francezke", a Starčević 
nastavlja napadati “slavoserbske" republikance. Tvrdi čak da je apsolutistička mo- 
narhija bila bolja od republike. Posebno ga zanima nova situacija kada je papa Lav 
XIII. 1892. pozvao katolike da prihvate republiku što ju je, dakako, ojačalo.“ Na- 
posljetku se u Francuskoj desilo ono što je Starčević toliko želio. Naime, krajem 
1892. sklopljena je vojna konvencija između Rusije i Francuske (stupila je na sna- 
gu u siječnju 1894.) kao protuteža Trojnom savezu i time je prestala međunarod- 
na izolacija Francuske nakon propasti Napoleona III. Starčević je već 1890. zabi- 
lježio da se u francuskom parlamentu počelo raspravljati o vanjskoj politici 1 izra- 
zio nadu da “trostruka zajednica" neće moći spriječiti sporazum dva velika naro- 
da. No nakon negativnih ocjena i Rusije i Francuske, postao je oprezan. Pisao je 
da će se posljedice tek s vremenom pokazati. “Mi željno izgledamo te čine.?* 


Starčevićeva ideologija u književnosti 


Još je šezdesetih godina u lijepoj književnosti prevladavao diletantizam s 
kriterijem je li neki “književni? rad napisan hrvatskim jezikom 1 potiče li rodo- 
ljublje koje je često bilo jedina motivacija za pisanje. “Nadripjesnici i stihokrpi? 
oponašali su njemačke romantičke drugorazredne pisce i nisu još znali pristupiti 
književnu djelu estetskim mjerilima. U pseudoromantičnome patetičnom ugoda- 
ju nisu se mogli afirmirati prvi pokušaji u novelama da se prikažu stvarni ljudi 
sela i grada i njihov društveni položaj. Proboj prema realističnoj književnosti bio 
je težak, ali velikim naporom stvoreni su za vrijeme bana Mažuranića u časopi- 
sima i drugim izdanjima uvjeti za napredak estetske razine književnosti. 

Hrvatska, 10. HI. 1892.; 25. VII.—3. VIII. 1893. (Starčević). Već sam spomenula da je on u nizu 
članaka pisao o odnosima države i Crkve u Francuskoj (27. 11-27. III. 1893.). Hrvatska je ko- 
mentirala nove događaje a Gjuro Jurković slao je dopise iz Pariza, pogotovo o panamskom 
skandalu. 

82 

Hrvatska, 1. XI. 1890.; 24. XI. 1893. Uglavnom iz Jurkovićeva pera list je obavještavao o ma- 
nifestacijama toga novoga saveza, pogotovo o “silnom ushićenju pri posjetu ruskoga brodov- 
lja Francuskoj u listopadu 1893. 

Šezdesetih godina, kada se pravaštvo sastojalo od grupe mladića okuplje- 
nih oko Starčevića i Kvaternika, nije dakako nastala književnost utemeljena na 
njihovu učenju. Tek su dva uvjeta stvorila takvu mogućnost: pravaški pokret i us- 
pon književnosti u drugoj polovini sedamdesetih godina. Tada su unatoč skuče- 
nim društvenim odnosima i materijalnim preprekama objavljena brojnija i raz- 
novrsnija izdanja, širio se utjecaj knjižara i tiskara i rasla je čitalačka publika. 
“Brižnici hrvatske liepe knjige" i uopće “narodne književnosti? nisu doduše bili 
zadovoljni brojem čitatelja i kulturno zainteresiranoga građanstva te kvalitetom i 
raznovrsnosti izdanja, no radosno su uočili da se ubrzava tempo širenja građan- 
ske kulture. Usred potištenosti zbog uske i kontrolirane autonomije kao kočnice 
modernizacije, kulturni je napredak pružao nadu u bolja vremena. 


Čitatelji izdanja hrvatske književnosti regrutirali su se prije svega iz redo- 
va rastućega broja učenika gimnazija. Novo sveučilište u Zagrebu pružalo je šan- 
se za odgoj i naobrazbu buduće inteligencije. U nedostatku struka bitnih za mo- 
dernizaciju, kao što su tehničke znanosti i medicina, više od polovice studenata 
upisivalo je pravo. Na drugom je mjestu bila teologija a tek zatim filozofija. Stu- 
denti sveučilišta stvarali su novu kulturnu klimu u “glavnom gradu? Zagrebu 
svojim sudjelovanjem u političkom životu, velikim dijelom u pravaškom pokre- 
tu, i svojim zanimanjem za književnost i kazalište. Znatno se povećao broj udru- 
ženja koja su promijenila dotadašnji isključivo rodoljubni značaj. Pogotovo rea- 
lizacija profesionalnih interesa preko udruženja utjecala je na dizanje opće civi- 
lizacijske razine. No pravničko, liječničko i ostala elitna društva nisu podupirala 
pravaški pokret. Pravaštvo je ponajprije našlo oslona u udruženjima koja su 
obuhvaćala i malo građanstvo, prije svega pjevačka, a zatim gimnastička i plani- 
narska društva. Učitelji osnovnih škola povećavali su redove čitalačke publike 
zainteresirane za pravaški pokret. 

Nakon pisaca, velikim dijelom diletanata koji su se mučili s jezičnim iz- 
razom u prilikama nesigurnosti zbog nesređenoga stanja u pravopisu i gramatici, 
August Šenoa je sedamdesetih godina unio u hrvatsku kulturu svoje blještavo 
umijeće upotrebe štokavskoga jezičnoga izraza i njegova obogaćivanja uz zanim- 
ljivo fabuliranje. Uređivao je Vienac (1873.—1880.) na temelju programa “narod- 
ne beletristike", sa zadaćom da poukom utječe na nastanak jačega i kompaktni- 
jega hrvatskoga građanstva. Među ličnostima koje su sedamdesetih godina utje- 
cale na modernizaciju, Šenoa je zacijelo dao najveći doprinos odgoju hrvatsko- 
ga građanstva najprije kritikom društvenih otpora i zapreka novome kulturnom 
kretanju. U tom se smislu njegova pouka koncentrirala na zagrebačko građanstvo 
u težnji da Zagreb doista bude glavni grad moderne Hrvatske, a to je mogao samo 
ako postane “hrvatskiji". Želio je vidjeti građanstvo kao nositelja “duha* hrvat- 
skoga naroda i najboljih europskih liberalnih tradicija. Građanstvo je trebala pro- 
žeti svijest o zadaći stvaranja novoga društva u korist svih slojeva, koja će ujed- 
no omogućiti vrhunski razvoj hrvatske nacionalne samosvijesti i samim tim prik- 

ljučenje europskim društvima na visokoj civilizacijskoj razini. Šenoa je, kao i 
Starčević, držao da je razvoj “raznih razreda društva neprirodan" jer su oni odi- 
jeljeni i međusobno suprotstavljeni kao indijske kaste. Zato je u romanima idea- 
lizirao likove iz svih društvenih slojeva i “kaputaša* i “čohaša". Šenoa je osjećao 
duboku mržnju protiv “tuđinaca" Nijemaca pa je i u njega, kao i u Smičiklasovoj 
povijesti hrvatskoga naroda, prisutno uvjerenje da povijest Hrvata obilježava 
očajnička borba za opstanak. Slično je mišljenjenje Starčević uglavnom primije- 
nio na razdoblje vlasti habsburške dinastije.' 

Šenoino sustavno nastojanje da učvrsti hrvatski “duh" u građanskoj kultu- 
ri kretalo se unutar jugoslavenske orijentacije Narodne stranke. Slavio je hrvat- 
stvo ali je hvalio i Mažuranića te Jugoslavensku akademiju. To je razumljivo jer 
su nositelji jugoslavenske ideologije u građanskoj eliti bili stvaratelji hrvatskih 
političkih i kulturnih postignuća šezdesetih i sedamdesetih godina, iako je “ju- 
goslavenstvo" već prije, a pogotovo u Šenoino doba, pokazivalo brojne pukotine. 
S visine svoje kulturne profinjenosti, Šenoa se kao pripadnik kulturne elite zgra- 
žao na Starčevićevim otrovnim, prostačkim psovanjem Narodne stranke, a pogo- 
tovo nad njegovom “Pasminom slavoserbskom" i osuđivao je mlade “stekliše" 
koji su ga slijedili i napadali sva postignuća pri kretanju prema građanskome 
društvu. No Šenoa je ipak bio sklon pomoći mladim perspektivnim pravaškim 
piscima. Tako je u Viencu 1877. objavio “Baruničinu ljubav" Ante Kovačića, a 
1880. i pjesme Augusta Harambašića pa, štoviše, i životopis Eugena Kvaternika.“ 


Vidjeli smo da je Starčević negativno ocjenjivao sve elemente razvoja hr- 
vatske građanske kulture. Ogorčen što njegovo učenje nije nigdje imalo pristupa, 
on je odgoj, naobrazbu i recepciju znanosti od pučkih škola pa preko gimnazija, 
Sveučilišta do Jugoslavenske akademije prikazivao isključivo kao “slavoserbsko“ 
kvarenje mladića i hrvatskoga naroda uopće. Samo neizravnim putem pravaštvo 
se moglo uključiti u osnovne škole poukama pravaških učitelja, a u gimnazije 1 
sveučilišta samostalnim stjecanjem obavijesti učenika i studenata, njihovim dru- 
ženjem a pogotovo čitanjem Starčevićevih spisa. Razumije se da je na samome 
početku pravaškoga pokreta bilo jasno da pravaška ideologija mora obuhvatiti 1 
kulturni život, a posebno književnost, pa se zato pravaška mržnja izlila prije sve- 
ga na Šenou. On je dođuše htio uređivati Vienac kao “hrvatski beletristički list", 
ali je taj časopis, kao i Obzor, izdavala Dionička tiskara Narodne stranke, a 1 nje- 
gov je značaj odgovarao simpatizerima Mažuranićeve stranke. U anonimnome 
pamfletu Kovačić je Šenou prikazao kao samovoljnoga silnika u književnosti pi- 


1. 


O književnosti vidi moj tekst u: Gross-Szabo, 1992., i to poglavlja “Narodna književnost i gra- 
danska kultura šezdesetih godina? i “Šenoino doba". 


2 


Šenoa je pozdravio i pravaški usmjereni zabavnik bečkih studenata Velebit i Hrvatski dom zag- 
rebačkih studenata. 

šući ujedno grubu parodiju na Mažuranićeva “Smailagu" — “Smrt babe Čengić- 
kinje" (1880.) kao “formu literarne subverzije". Neposredno nakon Šenoine smr- 
ti (1882.) počeo je izlaziti književni časopis Hrvatska vila koji se poslije sukobio 
s Viencem. Kao privremeni urednik Vienca, Šenou je naslijedio Folnegović, ali 
nije nastojao promijeniti karakter časopisa. 

Šenoina namjera pri odgoju čitatelja za svjesne pripadnike građanskoga 
društva, pobudđivala je i njegov interes za suvremena društvena pitanja i sklonost 
prema realističkim elementima. No Šenoino djelo ne nadahnjuje se europskom 
realističkom književnosti pa ni francuskim romanom koji je posebno štovao. 
Realistični roman nastojao je prikazati zbilju bez idealiziranja. Opis hrvatskoga 
društva s njegovim stagnacijama, posrtanjima i zaprekama izazvao bi u čitatelja 
pesimizam i možda potištenost. To ne bi bilo u skladu sa Šenoinim ciljem, nai- 
me s moralnom mobilizacijom za hrvatstvo i građanski način života u duhu libe- 
ralnih ideala. Zato su pravaški kritičari osuđivali Šenou da idealizira Hrvate um- 
jesto da ih opiše kakvi jesu i pripisivali su mu nedostatak realističnoga pristupa. 
Dakako, književno zainteresirani pravaši nisu pod “realizmom shvaćali što je 
moguće vjerniji opis društva. Za njih je “realizam? Starčevićeva mračna vizija 
suvremenoga društva, koje su takvim stvorili “Slavoserbi" i “tuđinci". 

Pravaškom značaju nije odgovarao “zdrav i vedar realizam" koji su želje- 
li neki kritičari. Pod dojmom Starčevićeva učenja o mračnoj sadašnjosti u Hrvat- 
skoj koja se može promijeniti samo stvaranjem samostalne hrvatske države, Eu- 
gen Kumičić je pokazao afinitet prema određenim vanjskim oblicima francuske 
naturalističke književnosti. Nadahnut Zolinim spisom o eksperimentalnom roma- 
nu, htio je da i u Hrvatskoj nastane naturalistička književnost kao društvena zna- 
nost, analiza, anatomija.* No Zolino bilježenje “egzaktnih" podataka o zbilji bez 
stvaranja zaključaka, nije odgovaralo Starčevićevu učenju koje je zahtijevalo 
“steklišku" osudu. Pravaši književnici nisu dakle stvorili neku novu realističnu 
književnost nego su na razne načine komentirali Starčevićev nauk, a uz to su se 
ipak nadahnuli Šenoinom umjetničkom riječi i njegovim “protorealizmom"', mje- 
šavinom romantičnih i realističnih sastojaka.“ 

Prije nego što upozorim na najpoznatija književna djela nadahnuta Starče- 
vičevim naukom, moram spomenuti da je roman koji se najviše približio realis- 
tičnoj društvenoj kritici djelo Ksavera Šandora Đalskoga “U noći". Iako se prije 
svega bavio zagrebačkim građanskim društvom, njegov pogled uglavnom vrijedi 


3 

Jenio Sisolski (Kumičić): “O romanu? i (Josip Pasarić) “Hoćemo li naturalizmu?", u: Šicel, 
1972., 124-142 i 113-123. Emile Zola pisao je da je umjetnost pomoćnica znanosti, a držao je 
da za pisca romana kao istraživača nisu važni mašta i zaplet nego sposobnost da izradi izvješ- 
će 0 zbilji na temelju egzaktna promatranja. 


4 
Frangeš, 1970. O hrvatskome romanu piše Nemec, 1999. 

i za provincijske gradove u banskoj Hrvatskoj. Svoj je roman Đalski objavio 
1886. pod teškom morom Khuenova režima. Taj bivši pravaš i poštovatelj Marxa 
bio je tada ogorčeni protivnik pravaštva. No zacijelo su sjećanja iz mladosti ima- 
la određen utjecaj na njegovu odluku da pokuša upozoriti na hrvatsku “noc". Pod 
dojmom svoga razočaranja pravaštvom on crta tipove mladića okupljenih oko 
Starčevića, a prikazuje ih gotovo kao romantične negativne likove. Ni u književ- 
nosti ni u publicistici nitko osim Đalskoga nije umio tako dobro dočarati ozračje 
u kojemu su živjeli pravaški mladići i objasniti zašto je svuda i na svakom mjes- 
tu uvijek opet nicalo pravaštvo. No valja upozoriti da on na temelju vlastitoga is- 
kustva daje svojim pravašima obilježja iz vremena Hervata i Hervatske i da ne 
uzima u obzir promjene osamdesetih godina. 


Glavni junak, pravnik Petar Krešimir Kačić, postupno klizi u pravaštvo, 
koje Đalski opisuje kao most prema egzistenciji režimskoga činovnika. Na Kači- 
ćevu primjeru čitatelji su saznali zašto je pravaška propaganda mogla privući ob- 
razovana, plemenita i rodoljubna mlada intelektualca. Njegov se junak u početku 
opirao pravaškim shvaćanjima i metodama da bi ga na kraju strašna “noć" pri- 
morala da se, doduše samo privremeno, utopi u pravaštvu. Svom pravaškom pr- 
vaku Pavlu Boliću daje mnoge Starčevićeve osobine. U njega su uvijek bile male 
grupe studenata pravnika, ali i nezadovoljnih trgovačkih pomoćnika, obrtnika, tr- 
govaca koji su dobro zarađivali prodajom “velikohrvatskih" šešira, “Velebit"-ča- 
ša ili revolvera “Petra Zrinskog". Kao potomak plemićke obitelji, Đalski malo 
svisoka crta Bolića-Starčevića kao ideologa maloga građanstva i deklasiranih 
elemenata. Romansirani pravaški prvak govori “glatko, sigurno 1 kratko, kao da 
je oštrim britkim dlijetom odsječeno". On je nesumnjiv autoritet, “otac svojoj 
djeci ili prorok svojim sljedbenicima". Pravaški studenti koji su uvijek vikali da 
su autoriteti glavna nesreća Hrvata, slijepo su se pokoravali njegovoj riječi i na 
njegov mig smjesta su napuštali svoja dotadašnja uvjerenja. Čovjek se ne može 
oteti dojmu da je Đalski htio vratiti Starčeviću milo za drago jer je on u “Pismi- 
ma Magjarolacah'' zamišljao “Slavoserbe" kako u tijeku jednoga jedinoga razgo- 
vora stalno mijenjaju nazore koje zapravo i nemaju. Svojim Bolićem, Đalski že- 
li istaknuti osobnu Starčevićevu ulogu u osvajanju mladića koji su se spremali za 
intelektualna zvanja. Bez njegove sposobnosti da uvjeri slušatelje u nepobitnu lo- 
giku svojih misli, bez njegove vješte dijalektike u argumentaciji, bez njegova 
osobnoga čara, mladi Kačić ne bi postao pravaš. Utjecaj njegovih studentskih ko- 
lega ne bi bio dovoljan. Bolić-Starčević bio je kadar uvjeriti svakoga mladića. 
Kačić je samo mutno osjećao da su mnoge Bolićeve tvrdnje “paradoksi, sofizmi 
i cinizam", ali je naposljetku u njega nestalo svake sumnje. 


Prilike koje je Bolić tako uvjerljivo osuđivao bile su doista strašne. Treba 
samo proći s Đalskim promenadom zagrebačke Ilice, na kojoj se govori njemač- 
ki i gotovo se i ne čuje hrvatska riječ; posjetiti ples sa svim beznačajnim kreatu- 
rama koje danas ližu pete onima koje su jučer blatili; vidjeti nekadašnje odu- 

giku svojih misli, bez njegove vješte dijalektike u argumentaciji, bez njegova 

Prilike koje je Bolić tako uvjerljivo osuđivao bile su doista strašne. Treba 
samo proći s Đalskim promenadom zagrebačke Ilice, na kojoj se govori njemač- 

ševljene ilirce kao šutljive i pokorne činovnike; sjetiti se potištenosti hrvatskoga 
imena koje se i suviše često zamjenjuje s “naškim"; doživjeti nakon čitanja, po- 
gotovo Kvaternikovih spisa, bol što je i samo ime “stare kraljevine" gotovo isčez- 
lo; vidjeti pred sobom bijedu i propadanje seljaka i razumjeti kako se u mladu 
čovjeku budi starčevićanski gnjev i kako postaje sklon prihvatiti način pravaške 
generalizacije pojedinih najmučnijih slučajeva. Kao dobro odgojenu plemićkom 
potomku, Đalskome su mrski “goropadni izrazi“ i psovke pravaških mladića na 
sve i svakoga, ali dobro opisuje podrijetlo toga izraza nemoćnoga bijesa. Ne svi- 
da mu se dakako ni njihova namještena skromna i neuredna odjeća kojom opo- 
našaju Starčevićev skroman način života i žele pokazati svoj prosvjed protiv “fi- 
nog" pokvarenoga društva. 

Pisac posebno ističe da je srpska ideologija jedan od najvažnijih poticaja za 
pristup njegova junaka pravašima, “Vukova riječ “Srbi svi i svuda" nije ni kod nje- 
ga ostala bez zamašna traga. Bolilo ga od negda, kad je vidio Srbe u vječnim re- 
dovima hrvatskih neprijatelja, a doba ilirskih, jugoslavenskih i srpsko-hrvatskih 
pokušaja davno je minulo prije njegova đakovanja. (...) Predaleko popuštanje Hr- 
vata u ime sloge davno je rodilo ma i neopazice reakcijom i sve većma prijetila 
opasnost, da se padne u drugu protimbu." Probuđenoj hrvatskoj nacionalnoj svi- 
jesti mladoga Kačića bilo je nepodnošljivo živjeti u ozračju u kojemu “kao da hr- 
vatsko ime i individualnost Hrvata ima najmanje uvjeta opstanku i najmanje pra- 
va, da se širi." Đalski osuđuje svoga junaka što je pao u pravašku krajnost. Žigo- 
še primitivizam i besmisao tipične prepirke međusobne negacije jednoga Srbina i 
mladoga pravaša koja se ne vodi “razlozima nego dosjetkama i prostotama“. Nje- 
govo pozitivno lice, pravnik Narančić, koji izražava osnovne misli Đalskoga, bra- 
ni hrvatsko-srpsku slogu. “Za me nisu odlučne izjave ovoga gospodina (tj. spome- 
nutoga Srbina za kojeg hrvatstvo ne postoji, M. G.) i njegovih drugova; za me nisu 
odlučni dosadašnji grijesi, počinjeni na jednoj i drugoj strani, jer ih je sakrivilo 
neznanje, glupost i strast. Neka zasja jednom u sve strane luč prosvjete, znanja i 
uljuđenosti, pa će svega nestati.“ Ta izjava dakako zvuči kao štrosmajerovsko uv- 
jerenje da su prosvjeta i kultura temelji svakoga napretka, 


Đalski dobro poznaje Starčevićev i Kvaternikov nauk iz listova Hervat i 
Hervatska. Na različite načine on mu se u svom romanu protivi, čak i ruga ne- 
kim njegovim aspektima. Uvjeren je da pravaštvo ne može stići dalje od lijepih 
fraza. “Riječi lete u zrak, odbijaju se gdje pod zadimljenim svodom smrdljive ka- 
vane, da onda zastruje na uši nadobudne mladeži, koju dakako uznesu u deseto 
nebo. No, eto, tada opet neprilike; u nebu zamnijevaju samo simfonije, u nebu se 
ne radi — pa tako u deseto nebo uzdignuta mladež ništa ne radi, već dalje govori. 


— 


5 
Gjalski, Ksaver Šandor: U noći, Svagdašnja povijest iz hrvatskoga života, Zagreb 1913., 138-9 

I opet riječi, ništa nego riječi." No Đalski nije tim riječima suprotstavio čin koji 
bi doista mogao osvijetliti hrvatsku “noć". Želi samo spasiti mlade od besplodna 
i štetna politiziranja. Kaže da “politika nije jedino stvar čuvstva nego poglavito 
umijeće razbora i znanja". Kao Starčeviću, i njemu se gadi ljigava svakodnevna 
politika koju doživljava za Khuenova režima. Uvjeren je da ona mora demorali- 
zirati mlade. Njegov Narančić upozorava Kačića da se okani pravaštva 
“...deklamovat ćeš mnogo o velikoj Hrvatskoj, za volju politike bit ćeš 1 klevet- 
nikom i lažljivcem i prostakom. A vrijeme će letjeti i ti ga nećeš upotrijebiti da 
nabereš znanja i snage, pa da se oboružaš onim jedinim oružjem, kojim se može 
za Hrvatsku raditi."* Đalski je uvjeren da “dnevna politička borba čovjeka vuče 
u blato, pa stoga neka se je mladež čuva." Osuđujući po njegovu mišljenju loš 
značaj mladih pravaša, autor za to ne krivi njih. “... sve to nije nego posljedica, 
što je kod nas sve nenaravno“, tj. stisnuto i zgnječeno u okviru koji je nametnuo 
tuđinac. Zato Kačić već kao pravaš postaje novinar službenih listova, da bi pos- 
lije, nakon teških duševnih borbi, primio činovničko mjesto, jer je to bio jedini 
način da ne propadne i da osnuje solidnu građansku egzistenciju. I on je morao 
prihvatiti samoopravdanje malodušnih da je njihovo pokoravanje “politika oprez- 
nosti, samozataje i mudre obzirnosti'. Riječ je o onom “sužanjskome*' osjećaju 
vlastite slabosti koji je Starčević uvijek žigosao kao glavno sredstvo tuđinaca i 
“Slavoserbah" da unište hrvatski narod. 


Kada je preko mosta pravaštva poslao svoga junaka u moralnu propast, 
Đalski se zapravo ipak približava Starčeviću. U toj strašnoj khuenovskoj “noći, 
on ne zna završiti svoj roman upozorenjem na čin koji bi pružao nadu. Umjesto 
toga on moli Boga: “...i daj nam značajeva, daj nam značajeva!" A nije li 1 Ante 
Starčević čeznuo za “značajevima* i poistovjećivao pojam Hrvat-pravaš s moral- 
nim vrlinama? 

Optimizma nema ni u djelima Ante Kovačića koji se najviše približio 
smislu Starčevićeve osude društva i njegovoj ciničnoj satiri. Pomogao je širenju 
pravaštva svojom već spomenutom satirom Mažuranićeva epa te kritikom ilirsko- 
ga preporoda u romanu “Fiškal*. No najbolje mu je uspio roman “U registraturi" 
(1888.) pri opisu seljačke i malograđanske sredine. Kada nije kvario svoj opis 
neuvjerljivim romantičnim ekskursima, Kovačić je znao dobro osvijetliti neizdi- 
ferencirani “purgarski" sloj, koji gubi seljačku podlogu ali još nema građansku 
svijest niti mogućnost građanske egzistencije. Kao odvjetnički perovođa Kovačić 
je imao iskustvo s radom u “pismarnici". Zato u nj živi svijet “malih polutanskih 
činovničića, što ureduju polunjemački i poluhrvatski"? pogotovo pred seljacima, 
a služe mu kao simboli za Starčevićevo učenje o sužanjskom mentalitetu. Kova- 

čić tumači Starčevićevo bolno uvjerenje da je puk, koji bi trebao nositi u sebi 
gospodujući duh hrvatskoga naroda, stoljećima tlačen i “poživinčen? i da zato ne 
može razlikovati dobro od zla. U romanu “U registraturi" to učenje simbolizira 
otac glavnoga junaka, seljak, u duši plemenit, s malim ljudskim slabostima, koji 
ne može zamisliti bolju budućnost za svoga sina nego da postane “kumordinar" 
(Kammerdiener — gospodski sluga). Zacijelo je Kovačić posebno ugodio Starče- 
vićevoj mržnji protiv Strossmayera kada je svoga junaka doveo kao slugu čudo- 
višnome zlotvoru “Meceni", predsjedniku “slavnoga društva poniznosti 1 ustr- 
pljivosti", tj. Jugoslavenske akademije. I razgovori među spisima u registraturi 
ilustriraju Starčevićevo uvjerenje da ljudi ne razumiju ili ne žele shvatiti njegov 
jedino ispravan nauk. Kovačić pokazuje kako malograđanska sredina buči o po- 
javama o kojima nema obavijesti i drži, primjerice, da o književnosti najviše go- 
vore oni koji ništa ne čitaju. 

Književna ilustracija Starčevićeva učenja na Kovačićev način i romanima 
uopće nije pristupačna poluobrazovanim pristalicama Stranke prava. Neuporedi- 
vo im je bliži drugi komentator Starčevićeve poruke, pjesnik naivnih budnica 
koje su s velikim uspjehom mobilizirale nezadovoljnike za pravaški pokret osam- 
desetih godina — August Harambašić. Nije bilo sastojaka Starčevićeve ideologije 
i važnijih događaja koje on ne bi zanosno opjevao po uzoru na romantičku poe- 
ziju ljubavi prema domovini i ženi. On je svojim pjesmama ilustrirao kolebljivu 
tendenciju Slobode nakon članka “Fiat lux!", isticao je potrebu sloge “braće" 
protiv zajedničkoga neprijatelja ali je, čini se, kao i Starčević, ostao pri uvjerenju 
da južnoslavensko područje pripada sferi hrvatske državnosti. 


“Od Jadranskog mora do hladna Timoka, 
Od Balkana pa do Triglava visoka 

Svud su tvoji sinci i svud sreća huda; 

Tu se oni krste raznimi imeni, 

Al su zato redom sužnji zarobljeni, 

Jer razdiru sami tvoja divna uda. " 


Tako je Harambašić započeo svoju pjesmu “Hrvatskoj", koja je prvi put 
objavljena u almanahu Hrvatska 1881., s temom koju je poslije često ponavljao. 

U pjesmama je dao oduška nepodnošljivu osjećaju ropstva hrvatskoga na- 
roda s tako slavnom povijesti. Pozivao je svoj rod da se digne s odra 1 prihvati ba- 
junete, da se ne pokaže kukavicom pred slavnim pređima. Stotinu je puta izraža- 
vao svoju spremnost da umre za domovinu. Harambašićevo zveckanje oružjem 
nije samo pjesnički izraz ohrabrenja naroda. Njegov je zadatak da pjesmama 
priprema narod za “crni petak" koji će osvanuti Nijemcu kad Rusija zarati s nji- 


9 
O “babi Čengićkinji" piše Nemec, 1991. Godinu dana nakon izlaska romana U registraturi, 
Kovačić je umro u stenjevečkom “zavodu za umobolne*. Hrvatska, 11.1 13. XII. 1889. 

me. Pjevao je da zora rudi s Balkana uz pomoć Rusije i pozivao je “hrvaćanskog 
diva" da trgne sablju i postane baštinik polumjeseca. No sablju je zapravo treba- 
lo uperiti protiv Austro-Ugarske koja je okupirala Bosnu i Hercegovinu. Želio je 
pri tome “bratsku slogu i ljubav? i nadao se “zajednici svih Balkana!“". Iz Haram- 
bašićeve skromne poezije zrače osnovne Starčevićeve historijske 1 društvene 
pouke. Hrvatski dom nije nikada pokoren sabljom, nego prevarom, jer je hrvat- 
ski narod bio predobar. Nije istina da je hrvatski narod preslab da se oslobodi. I 
David je ubio Golijata! 


“Mi hoćemo što nas ide, 
što je naše od starine: 
Suverenost i slobodu, 

I jedinstvo otačbine!" 


I u Harambašića ima društvene kritike. On ruži živinski nagon “velikana? 
koji se goste bijelim kruhom na račun sirotinjskih suza. Žali da puk zna samo ono 
što od njega trebaju gospoda, a ne misli o propaloj slobodi. Pjeva o mogućnicima 
i nesretnicima o bogatašima i siromasima. Vidi ono što je dobro u kolibama, a ne 
u palačama. Jadikuje nad strašnim nevoljama seljaka radi povećanja “harača“. 


“A sad porez raste kano drač na polju. 
Ne možeš ga smoći uz najbolju volju. " 


Harambašić je spjevao more prigodnica, od kojih su najpoznatije bile one 

koje su slavile kult Zrinskoga i Frankopana. U Starčevićevu duhu obara se i na 

“praktične stekliše" koji riječima pokazuju “žar...za svetu stvar", ali kada im se 

dirne “u džep", tada “potegnu rep". Izvanredno mnogo pridonio je kultu Ante 

Starčevića. Spjevao je mnogobrojne pjesmice “divnom starcu*, svom uzoru i naj- 
većemu hrvatskom sinu, koji je osvijestio svoj narod i pokazao mu pravi put. 


“Očaj svuda - al da ne bje Tebe 
Ne bi jadni ni znali za sebe!" 


I za sebe kaže: “A ja čovjek samo sam po tebi!" 


Valja još spomenuti da je Harambašić bio neumoran suradnik pravaških 
humorističkih listova koji su povremeno izlazili osamdesetih godina. Oni su, da- 
kako, bili samo blijed odraz Starčevićeve satire, ali su davali boju pravaškome oz- 
račju i ton propagandi." 

Najznačajniji spomenik Starčeviću i Kvaterniku podigao je Eugen Kumi- 
čić pretočivši u svoj roman “Urota Zrinsko-Frankopanska", posvećen “otcu otač- 


10 
Harambašić, August: Antologija, uredio i predgovor napisao A. Barac, Zagreb 1926.; isti, Li- 
rika I, II, ukupna djela A. Harambašića, uređuje J. Benešić, sv. 1-2, Zagreb 1942./3. 

bine", samu bit izvorne pravaške ideologije. Roman je doduše izašao u rujnu 
1893. kada je Stranka prava pod Frankovim i Folnegovićevim vodst om već uči- 
nila najvažnije korake na putu svoga pretvaranja u oportunističku stranku i na- 
puštanja izvorne Starčevićeve ideologije. No “Urota" je proizvod ozračja pravaš- 
koga pokreta osamdesetih godina. Kumičić je doduše do kraja života ostao Fran- 
kov politički suradnik ne shvaćajući, čini se, da se njegova struja postupno pove- 
zuje s onima koje je prokleo kao ubojice Zrinskoga i Frankopana. Stoga je više 
puta doveo Franka u veliku nepriliku jer je nastavio govoriti u Saboru u protuaus- 
trijskom tonu. Naposljetku je još napisao roman “Kraljica Lepa" u kojemu slije- 
di Starčevičevo shvaćanje vjere i Crkve. “Urota" je imala izvanrednu ulogu kada 
je izvorni pravaški nauk, uperen protiv Habsburške Monarhije i okrenut prema 
samostalnoj hrvatskoj državi, bio prognan iz političkoga života na područje maš- 
tanja. Živjela je kao spomenik Kvaternikova i Starčevićeva pravaštva i pomogla 
je svojom popularnošću da ono ne bude zaboravljeno. 


“Urota" je zacijelo djelo skromne stvaralačke moći i po svojoj estetskoj 
razini zaostaje za drugim Kumičićevim romanima. No kao ideologija sjajno dje- 
luje u redovima maloga građanstva. Pravaški simpatizeri među poluinteligenci- 
jom nisu razumjeli Starčevićeve spise namijenjene obrazovanim čitateljima. Do 
mase simpatizera njihova je poruka stizala razvodnjena u stilu Davida Starčevi- 
ća 1 često je postajala jednolična, iako je svojim nazdravičarstvom poticala emo- 
cije. Ta publika nije mogla imati sluha za suptilniju, angažiranu književnost. 
“Urota" joj je zato dobro odgovarala. S jedne strane prevladala je svojim književ- 
nim oblikom monotoniju jednoznačne političke poruke, a s druge strane zadrža- 
la je sve ono što je za agitaciju najvažnije: jasnoću, neposrednost, jednostavnost 
i bijelo-crnu shemu. Zacijelo se čitatelja neusporedivo više dojmilo kada su Ku- 
mičićev Petar Zrinski i njegovi časnici govorili o hrvatskome državnom pravu, o 
mržnji protiv Nijemaca, o nesreći ropstva hrvatskoga naroda, jezikom Starčevića 
i Kvaternika, nego kada su slušali nekakav nespretan govor ili čitali na brzinu na- 
pisan članak. Lakše je bilo pamtiti i usvojiti sadržaj listina kojima su pravaši op- 
ravdali svoja državnopravna shvaćanja kada su ih recitirali Kumičićevi junaci, 
nego čitati ih u kakvu manje pristupačnu obliku.“ Psihološko produbljivanje 
približilo bi pisca povijesnom Petru i Katarini, a to nije bio njegov cilj. Njemu su 
oni simboli patnji hrvatskoga naroda i morali su ostati papirnati i bez unutrašnje- 
ga života kao sve ličnosti pretvorene u mit, kojemu sadržaj daju isključivo sredi- 
na i uvjerenja pisca. Čitatelj koji ne bi razumio mentalitet velikaša 17. stoljeća 
mogao se poistovjetiti sa simbolom svojih vlastitih maštanja i želja. Sjaj pogub- 
ljenih plemenitih velikaša osvjetljavao je njegov skromni život. Mogao je snažno 


12 

Kumičić se poslužio svim tada poznatim izvorima o Zrinskom i Frankopanu i branio ih je od 
mišljenja da su se povezali s Turcima. Kumičić, Evgenij: Petar Zrinski i Fran K. Frankopan i 
njihovi klevetnici, Zagreb 1889. Vidi'i: Kumičić: Petar Zrinski, historička drama u pet činova, 
Zagreb 1901.; Šicel, 1971. 

doživjeti njihovu heroizaciju kao utjelovljenje najviših vrijednosti svoga društva 
i vremena, naime ideala samostalne hrvatske države. 

Bez obzira na to što se Kumičić nije mogao približiti Šenoinu lokalnu ko- 
loritu i njegovoj kreaciji živih i neposrednih junaka, uspio je duboko dirnuti svo- 
je čitatelje. Opisao je Petra i Katarinu kao hrvatskoga kralja i kraljicu. Oni sim- 
boliziraju osnovna obilježja hrvatskoga naroda — veličanstvo i patnju. U Petru je 
uskrsnula srednjovjekovna banska vlast predstavljena zapravo kao kraljevska, jer 
su Hrvati tuđemu vladaru predali samo krunu, a žezlo, simbol vlasti, zadržali su 
za sebe. Upravo uništenje tako protumačene banske vlasti važna je poluga da se 
u čitatelja izazove mržnja protiv Habsburgovaca, a pogotovo Nijemaca. Zrinski 
su osim toga prikazani kao prava kraljevska dinastija, tijesno povezani sa stoljet- 
nom slavom hrvatskoga naroda, kojemu se kršćanski svijet divio. Knezovi Zrin- 
ski i Frankopani bili su slavni već onda kada još nitko nije znao za nekakve Hab- 
sburgovce. Istina je, nisu baš svi Zrinski bili dostojni svoga imena. Vjeran Star- 
čeviću, Kumičić se morao ograditi od Nikole Šubića Zrinskoga. Zato njegov Pe- 
tar kaže da bi bilo bolje da nije branio Siget (tj. u interesu Austrije) nego svoju 
zemlju. Za onoga čitatelja kome i nakon svih razgovora i aluzija nije bilo jasno 
što predstavljaju Petar i Katarina, Kumičić je navijestio da se u Ozlju, koji je opi- 
sao kao kraljevski dvor, možda nalazila i sama hrvatska kraljevska kruna. 

Na stranicama “Urote" sustavno se ponavlja Starčevićeva historijska slika, 
a Kumičić pokazuje da dobro poznaje i Kvaternikove spise. Petar Zrinski govori 
svojoj družini na Badnjak, datumu nade u spas, ali i slutnje buduće Golgote hr- 
vatskoga naroda pod Austrijom. Petar vjerno ponavlja Kvaternikov doživljaj 
“zvanja“ hrvatskoga “naroda spasitelja". Kaže: “Moglo bi se dogoditi, da nam 
ograne sunce, a mogla bi nas zastrti još veća tama, ali sam tvrdo uvjeren, da ne- 
će Bog dopustiti, da propadne Njegov izabrani hrvatski narod. Da: izabrani na- 
rod, jer je Bog našemu narodu dao ovu zemlju, da bude bedem proti navalama na 
Njegovu svetu vjeru. Ova je zemlja morala biti napučena hrabrim narodom, jer 
je samo takav narod mogao zaustaviti azijatsku bujicu, što je htjela poplaviti i 
sam Rim! Petar je osvjedočen da je slava hrvatskih junaka, tj. hrvatska povi- 
jest, vječna kao i vjera Isusova i zato hrvatski narod mora jednoga dana rastrgati 
okove i zavladati zemljom koju mu je dao sam Bog. U Kvaternikovu duhu Petar 
vidi slijed neprijatelja kršćanstva protiv kojih se hrvatski narod srčano borio — od 
Avara do Turaka. “Urota? dalje priča o izboru Ferdinanda Habsburškoga za hr- 
vatskoga kralja na temelju pravaškoga učenja o “ugovoru", o vjerolomnosti di- 
nastije koja je rascjepkala hrvatske zemlje umjesto da ih ponovno sjedini. Goto- 
vo u svakoj Petrovoj rečenici, a i u drugih ličnosti, prepoznajemo Starčevićev 1 
Kvaternikov nauk, često ponovljen njihovim vlastitim riječima. I Kumičić ističe 


w 


da u “planinskoj Hrvatskoj" žive Hrvati, a u Bosni i Hercegovini “najčišće hrvat- 

sko plemstvo". Odobrava sporazum s Mađarima protiv Austrije, ljuti se na izda- 
jice među hrvatskim plemstvom. 


Starčevićansko uvjerenje da su Hrvati i suviše dugo bili vjerni dinastiji od 
koje su samo stradali, izražava se u Petrovoj neizmjernoj strpljivosti 1 želji da pri- 
dobije kamarilu za pošten odnos prema Hrvatima. Kao i Starčević, koji je držao 
da nije revolucionar i veleizdajnik onaj koji zahtijeva povratak prava hrvatskoga 
naroda nego onaj koji savjetuje kralju da to ne učini, i Petar se protivi bečkim op- 
tužbama 1 kaže da nije urotnik onaj koji zahtijeva pravo svoga naroda. Vrhunac 
Kumičićeve pouke je razgovor između Leopolda I., kreature isusovaca, 1 Petra 
Zrinskoga. U vezi s nezadovoljstvom što je dvor spriječio da hrvatsko plemstvo 
ratuje protiv Turaka i brani svoju zemlju, Petar otvoreno kaže vladaru da prekrši- 
telji ugovora između kralja i naroda nisu oni koji u nevolji traže drugdje pomoć, 
nego oni koji puštaju Hrvate bez obrane i zaboravljaju svoju prisegu. Hrvati nisu 
buntovnici, oni žele biti vjerni kralju koji se drži ugovora. Ujedinjeno 1 oslobo- 
đeno hrvatsko kraljevstvo bilo bi najjači oslon prijestolju, nastavio je Petar, a kao 
ban zamolio je kralja da se sjeti svoje prisege Hrvatima. Bog je stvorio Hrvate za 
velika djela, a ne zato da budu tlačeni. Petar zahtijeva od vladara uspostavu usta- 
va i potpune banske časti, tj. nad banom bio bi samo kralj. Taj i ostale zahtjeve 
želi osigurati ugovorom koji bi ovjerili svjedoci. Petar otvoreno i muški upozora- 
va vladara da Hrvati imaju pravo latiti se u krajnjoj nuždi 1 oružja i izabrati no- 
voga kralja ako vladar bude i dalje gazio njihov ustav. Tako je hrvatski ban rekao 
kralju istinu i time ispunio svoju dužnost prema njemu i domovini. Očigledno je 
ta scena na bečkome dvoru u 17. stoljeću samo simboličan sažetak “razgovora' 
koji je Starčević vodio s vladarom sve tamo od 1861., kada je sastavio predstav- 
ke Riječke županije. 

Kumičić nije ostavio Zrinskog i Frankopana u njihovu feudalnome okruž- 
ju negativno ocijenjenom od Starčevića. Svoju ulogu pobornika samostalne hr- 
vatske države mogli su ispuniti samo čvrsto povezani s cijelim hrvatskim naro- 
dom. Zato seljaci pred nasiljima njemačke vojske bježe u Ozalj pod zaštitu Zrin- 
skih, a Kumičić ističe da su oni uvijek bili dobri prema kmetovima. Zrinski-Fran- 
kopani i hrvatski narod su kao kruh i vino. Kada je velikašima dobro, i narod je 
zadovoljan. Oni su uoči svoga pogubljenja morali biti svjesni smisla svoje žrtve 
za hrvatski narod. U posljednjem razgovoru Petra i Frana prije njihove smrti, 
Fran je rekao: “Petre, uništit će naše porodice, ali živit će naš narod i znat će, zaš- 
to su pale naše glave (...) Blago onome, tko će našim tlačiteljima platiti za djelo, 
koje su nama učinili, uzdahne Zrinski." 


I tako su pale njihove glave. “Jedno dugo doba od više krvavih i slavnih 
stoljeća prekinulo se iznenada okrutnim udesom, strahovito, očajno. Budućnost 
hrvatskoga kraljevstva bila je zastrta crnom tamom, kao stratište onim suknom, i 
nitko nije možda pomislio, da će ona krv probiti tamu, kako je probila sukno. Sve 
je ležalo u prahu i krvi, razstavljeno od prošlosti. Ona Hrvatska, kojom su ravna- 

sko plemstvo". Odobrava sporazum s Mađarima protiv Austrije, ljuti se na izda- 
jice među hrvatskim plemstvom. 

li pojedini velikaški rodovi za uviek je propala u krvi na stratištu, onda je isčez- 
la onakva Hrvatska, a u ono grozno doba još nitko nije ni naslutiti mogao silnu 
moć seljačke kolibe, veličanstvo naroda...“ 


Još više nego haračenjem njemačke soldateske u hrvatskim selima, Kumi- 
čić je izazvao bol i mržnju protiv Nijemaca svojim opisom teške sudbine pojedi- 
nih pripadnika Petrove obitelji, koju je čitatelj morao doživjeti kao pokušaj uniš- 
tenja hrvatskoga naroda. No ono što je najvažnije, rekao je u predsmrtnoj viziji 
Katarine Zrinske, simbola “obožavane" majke Hrvatske. Njoj su se u snu javili 
Petar i Fran i tješili su je. “Katarina, ne plači jer će naš narod saznati za naše ve- 
like muke, za našu mučeničku smrt. Doći će vrieme, kad će ga naše slavne pat- 
nje sokoliti u borbi za slobodu otačbine (...) Mila ženo, mila sestro, ne plači jer 
će nakon stoljeća hrvatski narod plakati za tobom, za nama, za svima našima, i 
prolit će suza, koliko ih nije za nikim prolio... Ne, ne plači, mila ženo, ne, ne pla- 
či mila sestro, jer će svaka Hrvatica i svaki Hrvat, kojim neće biti srce od kame- 
na, plakati za tobom. Morat će plakati." Dakle Kumičićeva je poruka: neka iz 
plača hrvatskoga naroda za Zrinskim i Frankopanom nikne sloboda. Vjerojatno 
nije slutio da će službena politika Stranke prava odustati od kulta Zrinskog i 
Frankopana i tražiti sporazum ili pokoriti se nasljednicima njihova ubojice. 


U povodu izlaska “Urote", Martin Lovrenčević ju slavi u listku Hrvatske. 
Drži da “historička pripoviest" ima zadaću da otkriva istinu prošlosti i da pisac 
mora biti odgojitelj. Očigledno ne voli historiju pisanu “za učenjake". Kumičiću 
pripisuje u zaslugu što je na temelju izvora pokazao da hrvatski velikaši nisu bili 
urotnici, tj. nisu sklopili savez s Turcima, i da je zato njihova nasilna smrt poslje- 
dica namjera da se Ugarska i Hrvatska uključe u Carevinu kao njezini integralni 


dijelovi. Pisac se žarko nada da će “sinci hrvatski" čitati tu “umnu knjigu". “ 


Razumije se da je pravaški tisak sudjelovao u bitkama oko pravopisa i uvo- 
đenja fonetike. Vidjeli smo da su do kraja osamdesetih godina svi sastojci Star- 
čevićeva učenja u većoj ili manjoj mjeri obilježavali pravaški pokret, osim njego- 
vih jezičnih nazora, tj. ekavice i posebnoga pravopisa, kojih se držao do kraja ži- 
vota. On se i inače nije javljao u polemikama, a ovaj put imao je još manje raz- 
loga jer je znao da njegove teze ne mogu biti prihvaćene. 

Osnovnu ulogu pri razvoju visoke kulture imala je zacijelo visokoštokav- 
ska standardizacija hrvatskoga književnoga jezika oko koje bitke nisu prestajale 
od pedesetih godina. Redovito je bila riječ o političkome pitanju koje je ovisilo o 

karakteru političke borbe i držanju režima te o opredjeljenju pojedinaca prema 
bitnim oprekama — naime shvaćanju o jedinstvu hrvatskoga i srpskoga pravopisa 
prema Karadžićevu modelu, odnosno o njihovoj zasebnosti i različitosti. Još je 
sedamdesetih godina postojao “uistinu šareni pravopis", bez “najprimitivnijih na- 
čela" koja nisu bila ujednačena niti u izdanjima Jugoslavenske akademije. Nes- 
ređeni odnosi postojali su dakle u “književnosti", kao pojmu koji ne obuhvaća 
samo “lijepu književnost" nego sve što je napisano na razini visoke kulture od 
historije do prirodopisa. Pogotovo u školama vladala je prava “anarhija“ jer je 
stara Gajeva ortografija, propisana Mažuranićevom naredbom 1862., potpuno 
nestala, a zamijenila ju je samovolja. Zemaljski školski odbor izradio je 1877. 
prijedlog za “ublaženi' etimološki pravopis koji je ostao na sredini između Ka- 
radžićeva i Gajeva pravopisa, ali se Mažuranić nije odlučio primijeniti ga u ško- 
lama. Dotle je u Jugoslavenskoj akademiji prevladao Karadžićev pravopis. Godi- 
ne 1880. izašao je Daničićev prvi svezak Akademijina “Rječnika hrvatskog ili sr- 
pskog jezika" koji je odmah postao predmet polemika. Daničić nije uzeo u obzir 
tradiciju svih triju dijalekata hrvatskoga književnoga jezika nego uglavnom samo 
štokavski prema Karadžićevu pravopisu. 


Prvi svezak “Rječnika" ubrzo je napala Sloboda nizom kritičkih članaka 
odvjetnika Frane Pilepića. Tako su oni izraz starčevićanske mržnje protiv Jugosla- 
venske akademije, i pojedinci izvan Stranke prava držali su da su neke njegove 
primjedbe opravdane.'* No za Daničić-Karadžićev pravopis izjašnjavaju se pogo- 
tovo u Viencu mlađi lingvisti (Ivan Broz, Tomo Maretić, Franjo Iveković), a s nji- 
ma se slagao 1 urednik časopisa profesor Vjekoslav Klaić. Pitanje standardizacije 
hrvatskoga književnoga jezika dobiva za Khuenove vladavine još veće političko 
značenje nego dotada. Godine 1889. Khuenova je vlada u vezi s uvođenjem jedin- 
stvenoga pravopisa u škole, zadužila Ivana Broza da izradi pravopis na fonološ- 
kim načelima." Nije slučajno da je te godine uredništvo Hrvatske povelo “stekliš- 
ku" kampanju protiv “političkih gigerla", nositelja “slavosrbske govedarštine*, 
protiv Matice hrvatske, Tome Maretića, koji je u Viencu zagovarao fonetski pra- 
vopis, a pogotovo protiv urednika časopisa Vjekoslava Klaića. Uredništvo ga je 
napalo kao “Slavosrba" iako je bio jedini pripadnik kulturne i znanstvene elite koji 

Gross-Szabo, 1992., 287-8, 532-3; Vince, 1978. 


18 

Vince, 1978., 596-7; Pilepić, Frano: Kakav je riečnik hrvatskoga jezika kojega izdaje Hrvat- 
ska akademija?, Njekoliko rieči, Sušak 1880. 

je pokazao afinitet prema Starčevićevu učenju. Svojim zemljopisom Bosne 
(1878.) proglasio je stanovništvo Bosne i Hercegovine hrvatskim, a u nj je uklju- 
čio “muhamedovske Hrvate", dok je za “kršćanske Hrvate, tj. katoličke Hrvate 
ili Latine i “grčko-istočne' Hrvate pisao da su izgubili slobodnu volju jer su sto- 
ljećima robovali.“ Klaić je dakako žestoko odgovorio na psovke Hrvatske, a usput 
se osvrnuo i na Starčevićev jezik.“ Uredništvo Hrvatske pozivalo je “sviestne Hr- 
vate da odbace fonetiku pa se, povodom otvorenja Hrvatskoga učiteljskoga doma 


nadalo da će hrvatski učitelji biti u tom smislu “čuvari hrvatstva".“ 

Klaić, Vjekoslav: Bosna. Podatci o zemljopisu i poviesti, Zagreb 1878. Jeronimsko društvo 1z- 
dalo je Klaićev “Opis zemalja u kojima obitavaju Hrvati" (1880.—83.). To je prvi rad s obavi- 
jestima o Hrvatima koji žive izvan Hrvatske te Bosne i Hercegovine, tj. u Bačkoj, zapadnou- 
garskim županijama, Austriji, Moravskoj 1 Italiji. Gross-Szabo, 1992., 536. 

21 

Vidi članke uoči te polemike: Hrvatska, 16. III., 18. TV, 14. V, 6. VI. 1889.; zatim samu pole- 
miku u Hrvatskoj, 8.—9. VIII., 22. VIII, 24. VIII, 2. IX. 1889. T. M _.(aretić); u Viencu odgova- 
raju Maretić i Klaić. 

22 

Hrvatska, 4. X. 1889. 


657 


PREOBRAZBA STRANKE PRAVA 


Pojava pravaštva u Dalmaciji 


U Dalmaciji se pravaštvo pojavilo 1883. a možemo zapaziti ove faze u nje- 
govu razvoju: do 1889. stvaraju se uvjeti za nastup i akciju pristalica Stranke pra- 
va; proslava otkrića Kačićeva spomenika 1890. u Makarskoj predstavlja pravaš- 
tvo kao novu političku snagu, a u razdoblju do 1892. postaje moguće okupljanje 
i uključenje u opću suradnju pravaštva banske Hrvatske, Dalmacije i Istre. To us- 
mjerenje zatim jača da bi se prekinulo raskolom Stranke prava. 


Dok je Narodna stranka imala u svojim redovima Hrvate i Srbe uglavnom 
pod slavenskim imenom, a vodila se teška borba za općine s autonomašima Talija- 
nima, nisu postojali uvjeti za nastanak pravaštva. No hrvatska i srpska nacionalna 
ideologija konačno su se razdvojile 1879. Tada Miho Klaić nije uspio proći na iz- 
ravnim izborima za Carevinsko vijeće jer su se srpski birači opredijelili za autono- 
maškoga kandidata, a uskoro je osnovana i Srpska narodna stranka. Uvjeti za nas- 
tup pravaštva u Dalmaciji stvoreni su tek kada je napokon (1882.) u narodnjačke 
ruke pala Splitska općina. Kao što je pravaški pokret u banskoj Hrvatskoj izrastao 
iz općega nezadovoljstva s nagodbenim režimom i njegovim provođenjem interesa 
mađarske vlade, tako se i u Dalmaciji javlja pravaštvo kao reakcija na nemoć Na- 
rodne stranke za odlučniju političku akciju radi ublažavanja gospodarske sta- 
gnacije. Nezadovoljstvo i nestrpljenje rada se i unutar same Narodne stranke. Nje- 
zino se vodstvo naime prilagodilo režimu austrijskoga ministra predsjednika 
Eduarda Taaffea (1879.—1893.) i mislilo je na taj način olakšati politički pritisak, 
postići jeftinije zajmove, izgradnju određenih objekata i uvođenje hrvatskoga jezi- 
ka kao službenoga. Vodstvo Narodne stranke zaobilazi od 1877. pitanje sjedinjenja 
Dalmacije 1 banske Hrvatske jer austrijski moćnici vide u tom zahtjevu “panslavi- 
zam" 1 trude se različitim mjerama spriječiti dodire političara obiju hrvatskih ze- 
malja. Nada Narodne stranke da će u suradnji s režimom djelomično ostvariti svo- 
je zahtjeve, izjalovila se. Unatoč prilagođavanju “neizbježivim okolovštinam?, 
kako se izrazio Miho Klaić, Narodna stranka nije izborila uvođenje “hrvatskoga ili 
srbskoga" jezika kao službenoga niti nužne gospodarske investicije.' Za bečko sre- 

dište Dalmacija je samo udaljena pokrajina strateške važnosti. Pod dojmom izbor- 
noga sporazuma između hrvatske i srpske opozicije godine 1887. u banskoj Hrvat- 
skoj, klub Narodne stranke predlaže 1888. Srpskome klubu na Dalmatinskome sa- 
boru sporazum, zacijelo u nadi da će prestati srpsko-autonomaška suradnja koja se 
pokazala naročito na izborima 1885. No srpska je strana to odbila.“ Tako je posta- 
la nužna izrada novoga programa Narodne stranke na temelju hrvatskoga državno- 
ga prava, dakle i zahtjeva za sjedinjenjem Dalmacije s banskom Hrvatskom. 


U Dalmatinskom se saboru već 1877. pripremala adresa o sjedinjenju no 
Sabor je prije rasprave raspušten, a nije se sastao do 1880. Grupa oko urednika 
Narodnoga lista Jurja Biankinija, koja je nakon smrti Mihovila Pavlinovića bila 
zagovornica odlučnije politike Narodne stranke, predlaže 1888. adresu za sjedi- 
njenje Dalmacije s banskom Hrvatskom. No Miho Klaić se tome protivi zacijelo 
iz straha od raspuštanja Sabora, pa štoviše prijeti istupom iz Stranke. Tada Bian- 
kinijeva grupa odustaje od svoga prijedloga. 

U novim izborima Narodna stranka ponovno dobiva većinu i objavljuje 
novi program, zapravo kompromis između Klaićeva oportunističkoga pravca i 
nastojanja unutrašnje opozicije da se povede odlučnija politika i naglasi hrvatstvo. 
Prema programu od 16. kolovoza 1889. Narodna stranka se preimenuje u Narod- 
nu hrvatsku stranku te širi, a dijelom i mijenja, stari program od 8. lipnja 1875. Te- 
melj je hrvatsko državno pravo, cjelokupnost Hrvatske i zahtjev da se Dalmacija 
“što skorije" sjedini s Hrvatskom i Slavonijom i da se “Hrvatskoj državi povrate 
sve njezine česti", a u međuvremenu će krijepiti “hrvatsku svijest" 1 nastojati da 
se “ponarode" učione i uredi, da se zemlja riješi “talijanštine* i obrani od “njem- 
štine". Međutim, pitanje sjedinjenja ublaženo je izjavom da će Narodni hrvatski 
klub “u svaki sgodni čas" zamoliti kralja da sjedini Dalmaciju s Hrvatskom 1 Sla- 
vonijom. Drugim riječima, Narodna hrvatska stranka ne namjerava se sustavno 
zalagati za sjedinjenje. Samo upozorava da načelno od njega ne odustaje, ono je 
zapravo samo akademsko pitanje. Osim toga program izjavljuje da se pod zašti- 
tom hrvatskoga državnoga prava nalaze Hrvati i Srbi koji “sačinjavaju isti te jedan 
narod osim kojeg u Dalmaciji nema drugoga (talijanskoga).“ Iako oprezno for- 
muliran, zahtjev za sjedinjenjem Dalmacije s banskom Hrvatskom izaziva žestok 
odgovor režimskih činitelja u Austriji i kod Mađara. Ministar predsjednik Taaffe 
već uoči oivaranja Dalmatinskoga sabora 1889. dopušta namjesniku da ga raspus- 
ti ako se bude raspravljalo o sjedinjenju. Poslije namjesnik dobiva takav nalog za 
svako saborsko zasjedanje. U programu Narodne hrvatske stranke još se kaže da 


Ž | 
Bakotić, dr. Lujo, Srbi u Dalmaciji od pada mletačke republike do ujedinjenja, Beograd b.g. 


3 
Perić, 1984., 28 


4 
Narodni list, 24. VIII. 1889.; Macan, 1980., 307 

će se “nemijašajući vjeru sa narodnosti, niti ovo dvoje spajajuć" braniti “starosla- 
venština u crkvenoj službi." I ta izjava nailazi na nezadovoljstvo u Beču jer se sla- 
vensko bogoslužje uvijek smatra izrazito subverzivnim političkim pitanjem stvo- 
renim pod utjecajem Rusije.? Valja još spomenuti da taj program ističe nužnost že- 
ljezničkoga spoja s Monarhijom (tj. preko banske Hrvatske), kao i s prirodnim za- 
leđem Bosnom “bez koje Dalmaciji nema ni hrane ni obrane". 


Pravaštvo je međutim niklo već prije te metamorfoze Narodne stranke a 
imalo je dva izvora: značaj hrvatske svijesti i njegovo probijanje u posebnim po- 
litičkim i kulturnim uvjetima u Dalmaciji, i nadahnuće pravaškim pokretom u 
banskoj Hrvatskoj ali bez prihvaćanja bitnih sastojaka Starčevićeva ideološkoga 
sustava. Uvjet za pojavu pravaštva pružilo je učenje Mihovila Pavlinovića izras- 
lo iz “pučke inteligencije", tj. svećenstva s područja seljačkoga društva, koje se 
razlikovalo od gradske narodnjačke ideologije. Pavlinović je najprije zastupao 
“hrvatsku nacionalnu ideju, uz ideju o općenitoj južnoslavenskoj solidarnosti i 
kulturnom jedinstvu", a zatim se donekle približio nauku gradskih narodnjaka. 
Međutim između 1866. i 1877. formulirao je ideologiju hrvatskoga državnoga 
prava uz odbacivanje dotadašnjih oblika jugoslavizma.* Najprije je pretpostavljao 
da će se razviti jedinstvena južnoslavenska nacija iako je dobro vidio “plemen- 
ske" razlike između Hrvata i Srba zbog različitog političkoga, kulturnoga i vjer- 
skoga razvoja. Želio je da Hrvatska bude kulturno središte južnih Slavena, dok bi 
Srbija imala ulogu da ih oslobodi od turske vlasti. Sličnosti između shvaćanja 
Pavlinovića te Strossmayera i Račkoga su dakle očigledne. Međutim, krajem šez- 
desetih bio je načistu da su Hrvati i Srbi dva srodna naroda. Njegovo učenje o hr- 
vatskome državnome pravu nastalo je pod utjecajem Hrvatsko-ugarske nagodbe 
prema kojoj je Hrvatska i Slavonija “politički narod", a ostavljena su otvorena 
vrata i za mogućnost sjedinjenja banske Hrvatske i Dalmacije. Nauk koji bitno 
obilježava značaj pravaštva u Dalmaciji, Pavlinović je formulirao već u svom 
neobjavljenom spisu “Hrvatska misao".' No kada ga je 1877. objavio u “Hrvat- 
skim razgovorima“, izazvao je izniman odjek ne samo u Dalmaciji nego i u ban- 
skoj Hrvatskoj i stvorio je prve temelje dalmatinskome pravaštvu.* 


Pavlinović se kao čovjek i ideolog temeljito razlikovao od Starčevića. 
Obojica su doduše bili “tvrdi? ili, kako bi Starčević rekao, “zasukani" pa su upor- 
no i žestoko zastupali svoje mišljenje, a imali su ubojito pero. No dok je Starče- 


= 

Vidi moj tekst u: Šidak, Gross, Karaman, Šepić 1968., 167. 

6 

Stančić 1996., 206, 210; isti autor 1994. U tim su radovima citirani prijašnji Stančićevi prilo- 
zi istraživanju Pavlinovićeve ideologije. 

7 

Pojedini dijelovi Hrvatskih razgovora izdani su već prije 1876. Stančić, 1970.—71., 1972.—73. 


8 
Pavlinović, Mihovio, Hrvatski razgovori, Zagreb 1994. (pretisak iz 1877.). 

vić primao pristalice u svojoj sobi i nije nikada išao među puk, Pavlinović je 
primjer “pučkoga tribuna" i organizator političke akcije u korist Narodne stran- 
ke. Kao svećenik znao je razgovarati s ljudima i poučavati ih. Nije nastojao iza- 
zivati strasti kao jedan drugi “pučki tribun" — David Starčević. 


“Hrvatski razgovori“ iz 1877. imaju dva dijela. U obliku razgovora Pavli- 
nović najprije poučava puk o bitnim pretpostavkama za njegovo sudjelovanje u 
nacionalnom pokretu a i u politici, naime o pojmovima i zasadama na kojima se 
temelji nacionalna svijest. Međutim, dvije trećine spisa nisu pristupačne neobra- 
zovanim slojevima iako je i taj tekst pisan u obliku “pučkoga? razgovora. Riječ 
je o bitnim tezama izloženim pod naslovom: “O Slavenstvu, Jugoslavenstvu, Sr- 
bo-hrvatstvu, Srbstvu i Hrvatstvu* koji podsjeća na Starčevićev spis “Bi li k 
Slavstvu ili Hrvatsvu" te “Ime Serb". Te je teze Pavlinović zacijelo poznavao, a 
može se pretpostaviti da je 1877. do njega stigla i Starčevićeva “Pasmina slavo- 
serbska" (1876.). Međutim, osim u pobijanju srpske nacionalne ideologije i isti- 
canja hrvatstva, između Pavlinovića i Starčevića postoje bitne razlike. Treba pod- 
sjetiti kako se Kvaternik za Rauchova režima neuspješno trudio privoljeti Pavli- 
novića da odobri njegovo i Starčevićevo učenje. Za ocjenu Pavlinovićeva odnosa 
prema pravaštvu važno je upozoriti da “Hrvatski razgovori" izlaze godinu dana 
prije početka pravaškoga pokreta u banskoj Hrvatskoj. U spomenutom tekstu 
Pavlinović se ne osvrće na Starčevićeve spise ali šuti i o drugoj strani s kojom se 
više ne slaže, tj. sa Strossmayerom i Račkim, a pogotovo s Mihom Klaićem. 


U prvom dijelu “Hrvatskih razgovora" najvažnija je Pavlinovićeva pouka 
o narodnosti, samostalnosti i “viri". “Kad je jedan jezik, jedan nauk, jedna misa", 
eto brate, gotova naroda, a uz narod i gotove samostalnosti." Puk mora jednog- 
lasno reći da hoće “u kolo hrvatsko", tj. da želi sjedinjenje, i znati da “Hrvatska 
kraljevina ima po ugovoru, po kraljevskoj zakletvi, svoju narodnost i svoju sa- 
mostalnost." To sjedinjenje želi, prema Pavlinoviću, i hrvatski kralj Franjo Josip 
ali treba “da se mi prvo medju sobom složimo dogovorimo" i zato on tumači 
puku da su “autonomaši zapreka tim težnjama. Drži da “cesar" ne može ništa 
dati “osamljenoj' Dalmaciji ali je to dužan uraditi “Dalmaciji, Hrvatskoj i Slavo- 
niji kad su zajedno". Onima koji kažu “što bi nam zapovida' Zagreb", Pavlino- 
vić odgovara da je nužno postići “vladu i zapovid ciloga hrvatskoga naroda" kada 
on bude “pametniji i valjaniji". Pokušava približiti puku temu o potrebi “sdruže- 
nja sa našom braćom hrvatskom? i odobrava postupan politički put “narodnjaka? 
u borbi s autonomašima. Kaže da je u “Posavini, tj. u banskoj Hrvatskoj, bolje 
nego u Dalmaciji. “Jest, brate, Hrvata je dopao uz Magjara kriv dio; al? je bolje 
i kriv dio, nego nikakav dio.?"“ Pavlinović pobija tvrdnje autonomaških svećeni- 


9 
Isto, 44 


10 
Isto, 56 

ka da će pobjeda “narodnosti" “pohrišćaniti" puk. “Jedno je jezik, običaj, narod- 
nost, samostalnost, država; a drugo je duša, vira i crkva.'" Upozorava da je pro- 
tivnicima “naše narodnosti“ koji žele autonomiju i talijanski službeni jezik od- 
zvonilo kad “smo se mi kršćani i hrišćani u jedno jato složili?." 

Za razliku od Starčevića, Pavlinović je pobornik papinske svjetovne vlas- 
ti pa kaže da su Talijani zauzeli Rim pod utjecajem “pramasuna" koji su “smuti- 
li cio katolički svit" a njima je pripadao i car “Napolijun? te njegovi rođaci i “vit- 
nici“ (činovnici). “Pramasuni" su oni koji “hoće slobodu svačemu na svitu. A 
kako je narav ljudska po sebi više zla nego dobra, tako oni pušćaju bah mah zlu 
svakomu.“ Zaključuje da svatko tko vjeruje u Boga ljubi hrvatsku narodnost i 
vjeran je kralju. Treba dakle ljubiti “Narodnost i Samostalnost" a još više “našu 
Viru i sv. mater crkvu", jer o narodnosti ovisi “tilo i umrli život? a o vjeri “duša 
i vikovični život". Zato upozorava puk da u Sabor bira branitelje vjere. Među njih 
ubraja i “hrišćane“, “pa, ko što smo zajedno i u obrani Narodnosti i samostalnos- 
ti, možemo biti zajedno i u obrani crkve i zakona Božjega." Još kaže da se raz- 
like u vjeri ne smiju pretresati u Saboru. Ipak misli da u Dalmaciji nema pravih 
“pramasuna" ali ima njima sličnih, naime “masla slobodnjačkoga? i onih koji su 
glasovali u Zadru i Beču za zakone osuđene od pape (austrijske školske zakone). 
To se odnosi prije svega na autonomaše dok su narodnjaci stari Hrvati koji bra- 
ne trojstvo jezika, slobode i vjere. Bitno je dakle “postati i razviti se ko narod", 
imati svoju kraljevinu “ili ti državu hrvatsku? a time i samostalnost, tj. “vladanje 
hrvatsko". Ovaj prvi dio “Hrvatskih razgovora" još ne ostavlja za sobom ideolo- 
giju dalmatinskih narodnjaka osim u intenzitetu isticanja hrvatstva, ali se suprot- 
stavlja Klaićevoj struji i u odnosu prema vjeri.“ 


Za razliku od Starčevića, Pavlinović ništa ne zamjera hrvatskome kralju 
Franji Josipu a, ističući samo sjedinjenje, ne kaže jasno kako bi se hrvatsko pita- 
nje moralo riješiti. To postaje očigledno tek u spisu: “O Slavenstvu, Jugoslaven- 
stvu, Srbo-hrvatstvu, Srbstvu i Hrvatstvu? iz pouka Petra Duvnjaka, tj. Pavlinovi- 
ća. Sudjeluju Dubrovčanin “gospar Vlaho", nesiguran u svojim stavovima ali 


l1 
Isto, 65 


12 
Isto, 69 


13 
Isto, 76 


14 

Pod Klaićevim utjecajem program Narodne stranke je 1872.—73. zabilježio: “u pitanjima vje- 
rozakonskim ostavlja se sloboda uvjerenjim pojedinaca. Tome su se protivili Pavlinović i Kos- 
ta Vojnović koji su zastupali “strog katolički smjer" pa taj program nisu potpisali. Klaić je pos- 
lije posvjedočio da se Stranka tada skoro raspala. Radilo se i o papinskoj svjetovnoj vlasti. Ma- 
can, 1980., 231, 233. O Pavlinovićevu odnosu prema liberalizmu pišu: Kapitanović, 1990. i 
Ganza-Aras, 1990. 

spreman da prihvati Pavlinovićevo učenje, šutljivi “kapetan Risto" “pod crnogor- 
skom kapom? koji, za razliku od Srba, nije izgubljen slučaj, a glavni je sugovor- 
nik mladi “gospodin Stevo". Taj je “omladinski poslovodja ili novinar iz Bačke“, 
doduše nešto učio, ali osim žestokih riječi i golih tvrdnji, psovki i vike nema ni- 
kakvih argumenata za svoje velikosrpske izjave. On zastupa ideologiju Ujedinje- 
ne omladine srpske i Miletićeve Zastave, koja se pomalo već šezdesetih godina, 
a intenzivno u vrijeme bosansko-hercegovačkoga ustanka, dakle u vrijeme nas- 
tanka “Razgovora", širi među srpskim stanovništvom Dalmacije. Zato Pavlinović 
posvećuje spis pobijanju “nove sanjarije omladinske" i “omladinske urote", a pri- 
kazom Steve kao budale, želi izraziti svoj prezir prema srpskoj strani zacijelo kao 
odgovor Karadžićevoj ideologiji i njezinu omalovažavanju hrvatstva. Valja nag- 
lasiti da Pavlinović prije svega odgovara onome srpskom autoru koji je 1851. 
pružio povod Starčeviću da oštro osudi Karadžićevo učenje. Riječ je o Danilu 
Medakoviću, tada uredniku novosadskoga Srbskog Dnevnika, piscu srpske “po- 
vestnice" u kojoj se historijski opravdava učenje o srpstvu svih štokavaca i Du- 
šanovo carstvo, a s njome Pavlinović izravno polemizira. 


On komponira “Razgovore" prema onim temama koje pogoduju isticanju 
bitnih opreka između srpske nacionalne ideologije i one hrvatske u njegovoj inter- 
pretaciji. Pod naslovom “Slavenska crkva" on najprije odbacuje učenje koje nala- 
zi među srpskom omladinom, pripisuje mu nadahnuće Konfucijem, Mazzinijem i 
Garibaldijem, štoviše i uvjerenje da je religija obmana. Na svoj način odgovara sr- 
pskoj propagandi protiv “rimskih svećenika" i na prikazivanje Hrvata kao “porim- 
ljenih Srba" i zato neprijatelja Srba. Za razliku od Starčevića, priznaje da postoji 
“cjelokupno pleme slavensko" i velika slavenska država Rusija, ali prosvjeduje 
protiv mišljenja “da smo mi svi Slovinci, tobož jedan jediti narod". Uvjeren je da 
nijedan mali slavenski narod neće “pregoriti svoga imena, svoje knjige, svoje dr- 
žave". Pobija mišljenje da bi se Slaveni mogli ujediniti kao Njemačka i Italija jer 
one “nisu našega vieka postale nacion, ili ti jedan narod; nego su to bile, od kad 
sviet pamti". “Slavjanstvo" se dakle, prema Pavlinoviću, ne može ni ujediniti niti 
porusiti. On ne odbija solidarnost slavenskih naroda (Hrvata, Srba, Bugara, Čeha 
i Poljaka) ali ne uz uvjet udovoljavanja zahtjevima srpstva da se Hrvati odreknu 
hrvatskoga prava “za ljubav umišljenoj njegovoj budućnosti...“ 


19 

Medaković, Danilo: Povestnica srbskog naroda od najstarii vremena do godine 1850, I-IV, 
Novi Sad 1851-52; Pavlinović također poznaje historiju Dimitrija Davidovića a pogotovo: /s- 
toriju srpskog naroda Rusa A. Majkova (preveo Đuro Daničić), Beograd 1858. Ne vidi se je li 
Pavlinović poznavao i ostale historije važne za širenje ideologije koju je pobijao. To su: Krstić, 
Nikola, Istorija srpskoga naroda I-II, Beograd 1863./64.; a pogotovo knjiga i atlas Miloša St. 
Milojevića koji obuhvaća “srpsko-jugoslovenske" zemlje u Turskoj i Austriji, tj. Dušanovo car- 
stvo, a izdani su prvi put u Beogradu 1872./73., dakle u vrijeme oblikovanja Pavlinovićeve 
ideologije formulirane u “Hrvatskim razgovorima“. 


16 
Hrvatski razgovori, 92-97 

Pavlinović zacijelo reagira na stanje u Dalmaciji gdje još postoji slavo-dal- 
matinska ideologija autonomaša (tek su pet godina nakon “Razgovora" narodnja- 
ci osvojili splitsku općinu i konačno osigurali svoju nadmoć), a zbog suradnje Hr- 
vata i Srba u Narodnoj stranci još se uvijek najviše ističe slavenstvo. Pavlinović 
zato odbija “Jugoslaviju" u srpskome tumačenju, naime kao Dušanovo carstvo na 
temelju pouke da su “Srbi svi i svuda“, tj. da su Dalmacija, Bosna i Hercegovina, 
Krajina i Slavonija srpske zemlje. Reagirajući na poistovjećivanje srpstva i pra- 
voslavlja, na prikazivanje “katoličtva" kao latinskoga tuđinstva, odbacuje naziv 
“Pravoslavje" i želi da se “hrišćani" nazivaju “grčko-iztočnim" imenom. Opovr- 
gava tvrdnje da je Srbija jugoslavenski Piemont jer u “umišljenoj Jugoslaviji" ne 
postoji jedinstvo zemalja, naroda, jezika, imena i svijesti kao u ujedinjenoj Italiji. 
Argument mu je i to što Srbija nije nezavisna. (Samostalna država postala je go- 
dinu dana poslije, Berlinskim ugovorom.) Kaže da se Piemont odrekao “državne 
osebine i vlastitoga imena " (podcrtao Pavlinović), a nasuprot tome Srbija bi htje- 
la “da na razvalinah inih naroda i država sagradi samo Veliku Srbiju". Srpske no- 
vine i knjige ne zastupaju jugoslavensku misao. “Pa ja velim Jugoslavija i jugos- 
lavenstvo u smislu jednoga naroda i jedne države, da je to ili prazna sanja ili gola 
golcata /až, pritvorstvo, da se lude glave navedu lašnje na srpsku meku", tj. na 
“posrbljenje' Hrvata, Bugara i Slovenaca (podcrtao Pavlinović). Prema tome, na- 
ziv “Jugoslavija" nije državno ni narodno ime “nego golo zemljopisno". !* 

Prema Pavlinoviću, Hrvati i Srbi su doduše jedan narod po krvi i jeziku “ali 
nisu jedan po životu duševnom; nisu jedan narodno-državnim pravom: u jednu rieč, 
Hrvati i Srbi ne imadu jedne iste narodne sviesti, ni jedne težnje.?' Tu izjavu Pav- 
linović objašnjava uvjerenjem da jezgra “narodnosti" nije “jezik nego svijest, koju 
izvadja poglavito duševna zajednica, kad državnom, kad prosvjetnom, kad vjero- 
zakonskom jednom te istom težnjom?.“ Uostalom, on ima još jedan bitan argume- 
nt protiv “Jugoslavije. Kaže najprije da Srbi (tj. Steva) žele kao Bismarck i švi- 
carski kalvini da se katolici odreknu Rima, pape i “jezuitA4", dok većina Hrvata dr- 
ži katoličanstvo “pravom, jedino spasavajućom vjerom. Hrvati, puštajuć slobodu 
inovjercem, naosob braći svojoj iztočne crkve, nisu ni jednoj vjeri pogibelni; dok 
slobodi njihove vjere i crkve katoličke bila bi velika pogibel, kad bi se Hrvati na- 
pustili u državnu zajednicu, većinom nekatoličku."' Vidi dvije strane vjere: ona je 
slobodna kao “stvar duše" ali je njezina bit i Crkva i njezina povijest. 


17 
Isto, 103-107 

Središte Pavlinovićeva razmišljanja je Bosna.“ Valja uzeti u obzir da je 
njegov spis nastao u vrijeme bosansko-hercegovačkoga ustanka i očekivanja os- 
lobođenja Bosne i Hercegovine od turske vlasti. Tada su se, kao što smo vidje- 
li, pojačale polemike hrvatskoga i srpskoga tiska zbog oprečnih želja za njezinu 
budućnost. Za razliku od svojih prijašnjih shvaćanja, Pavlinović je sada uvjeren 
“da je do Drine od postojanja bila vlast hrvatska", da je Bosna “hrvatska zem- 
lja"'. Nastoji to opravdati historijskim prikazom “medja" Bosne birajući citate 
iz njemu suvremenih autora. “Povjestnica, ili, da voliš, starostavna knjiga " pri- 
povijeda, prema Pavlinoviću, od samoga početka o premoći Hrvata nad Srbima 
u junaštvu i moralu. Po tonu i duhu može se razabrati da se Pavlinović nadah- 
njuje Kvaternikovim spisima. Uz ostalo kaže da Srbija u starije doba nije imala 
-“povjestne" znamenitosti niti prave “samosvojnosti? i zato joj nije mogla pripa- 
dati Bosna, a tvrdi: “Za Bosnu je Hrvatska, a ne Srbija, svoju najplemenitiju krv 
za vjekova prolievala.?“* Kaže naposljetku da Srba “starinom" u Bosni uopće 
nije bilo, nego su ih primili Hrvati, pa su se nastanili u Bosni i Hrvatskoj. Ističe 
da nisu Srbi svi oni koji se drže Istočne crkve jer su za vrijeme Focijeva rasko- 
la neki Hrvati pristali “uz iztočnu crkvu, ostajuć dakako, svedjer Hrvati, ko što 
su i prije bili." 

Zaključuje međutim da Hrvatska “nestopljena" s Krajinom i “osiromaše- 
nom"? Dalmacijom, ne može sebi priključiti Bosnu. No srećom, ona je u zajedni- 
ci kraljevina i zemalja “habsburgske carevine" za koju je mnogo žrtvovala, pa Pav- 
linović misli da će ona radi vlastite koristi pomoći “da se urede i pridignu zemlje 
koje, uz obnovljeni život i napredak Hrvatske, dodat će životne snage cieloj care- 
vini". Poziva se na interes Ugarske i Austrije, misli da “Magjari saveznici Hrvat- 
ske? i “bečki cesar" neće dopustiti “da se ikoja nova država razmakne na Bosnu" 
jer bi postala prijetnjom i gospodarskoj nezavisnosti “svemu posavju i primorju 
hrvatskomu*.“ Srbija, prema tome, ima svoju “najnaravniju medju" na Drini, a 
“prirodno proširenje? Srbije je do “Stare Srbije (tj. Kosova i Makedonije) 1 Raši- 
je i Zete, sve uz Crnu Goru i Arbaniju do mora" (podcrtao Pavlinović). Nasuprot 
tome Bosna je za Hrvatsku “klin? i čini s njome zemljopisno jedinstvo.“ 


22 
Pavličević, 1990. 

Hrvatski razgovori, 116, 118 

Isto, 128-29, 156 

Isto, 150 

Isto, 156 

Isto, 156 

Pavlinović ističe da nije neprijatelj Srba 1 zato bi želio da Hrvati 1 Srbi nap- 
reduju svaki na svome području, da prošire svoje granice “te postanemo, s jedne 
strane mi Hrvati, s druge strane vi Srbi, one točke, o koje će se srodni Slovenci 1 
Bugari pribirati, da se na slovinskom jugu razčisti zemljište, ko što je bilo od is- 
kona..." Na taj način osigurao bi se napredak “pojedinih osebina i cjelokupne za- 
jednice".* Uvjet bi dakako bio da se balkansko područje podijeli izmedju Hrvat- 
ske 1 Srbije po Pavlinovićevu savjetu. Hrvatska bi se proširila do Drine, a Srbija 
uglavnom prema jugu.“ Prije toga treba dakako da se “ukloni divlja vlast polu- 
mjeseca". Za razliku od Starčevića, Pavlinović ne pokazuje nikakvu toleranciju 
prema Islamu, mrzi ga kao krajnje divljaštvo.“ Godinu dana nakon objavljivanja 
“Razgovora" Pavlinović je pozdravio okupaciju Bosne i Hercegovine ali se usko- 
ro razočarao jer od njegova očekivanja da će se Bosna priključiti ujedinjenoj Hr- 
vatskoj, nije bilo ništa.“ Umjesto vikom na Hrvate i “srbljenjem' svakoga “hriš- 
ćana", Srbi bi trebali skupljati narodno blago kao Vuk, djelovati kao Daničić 1 ug- 
ledati se na junaštvo Crnogoraca. Takvim poštenim radom dići će se “srbstvo da 
nešto postane na jugu slovinskom? i omogućiti usporednu radnju s Hrvatima.“ 


Zaključak Pavlinovićeva razmatranja je dakako da je Hrvat onaj koji živi 
“u hrvatskoj državi“, a Srbin onaj koji živi u Srbiji, tj. da je riječ o “dva narod- 
no-državna imena“. Misli da Hrvati i Srbi po krvi i jeziku “tj. rodoslovno, jesu 
jedan te isti narod", da zato u Hrvatskoj ima Srba “po seobi" ali ne kao naroda 
različita od hrvatskoga, naime po domovini, državi i vjeri, jerje od “vajkada" bilo 
Hrvata “pri iztočnoj crkvi" i Srbi ne bi smjeli usporediti “svoje ime vjersko ili ro- 
doslovno sa državno-narodnim imenom hrvatskim". Priznaje naime “vjerske i 
genetičke Srbe" u Hrvatskoj “po narodu i domovini za ljude istovjetne ostalim 
ljudem Hrvatom; pa ih s toga zovem sve, jednim te istim narodno-državnim ime- 
nom Hrvati" (podcrtao Pavlinović).“ 


28 
Isto, 160-161 

Hrvatska bi obuhvatila područja do utoka Lima, do Goražda, zatim od izvora Neretve do pod 
Nevesinje i Trebinje. Srbija bi se proširila od Lima, Goražda, Nevesinja i Lubinja k jugoisto- 
ku preko Durmitora, Peći i Kosova “dokle vas god volja i snaga dostiže", i k sjeveru bugarsko- 
mu, i k jugu starohrvatskom do Leše i do Bara. Slično kao Starčević ističe tobožnju slabost sr- 
pstva koje se povlači pred Švabama, Rumunjima, Bugarima i Cincarima. 

Hrvatski razgovori, 68, 161, 226 

Pavličević, 1990., 201-202 

Za Karadžića kaže da je “jio" hrvatske riječi i pjesme, uvjeren da će tako pojesti i Hrvate. Ipak 
mu oprašta jer je “obće naše blago na svjetlost iznio!" Hrvatski razgovori, 166. 

Isto, 167-68, 172, 174 

On odbija prijedlog “gospara Vlahe" da se narod nazove “Srbo-Hrvati ili 
Hrvato-Srbi" a jezik “hrvatsko-srbski", uvjeren da bi se tada i “trojednoj kralje- 
vini" oduzelo hrvatsko ime. Kaže da se Srbin može ponositi svojim imenom kao 
“vyjerozakonski-narodnim' i dati jeziku svoje ime dok ne uvidi svoju zabludu. On 
se štoviše ne protivi Daničićevu nazivanju jednoga te istoga jezika imenom “sr- 
bski ili hrvatski" jer označuje “dva skupa narodna", tj. državna, koja tim jezikom 
govore. No drži da je apsurdno složiti dva naziva istoga jezika u jedan.“ U nazi- 
vu “srbo-hrvatski" Pavlinović vidi “liepak" vladin, autonomaški i “veliko-srbski" 
za one Hrvate koji sanjaju “o jedinstvenoj Jugoslaviji"? sličnoj jedinstvenoj Itali- 
ji. Uvjeren je da bi na taj način s vremenom otpao “pridjevak hrvatski... pa eto go- 
tovo ono Vukovo: Srbi svi i svuda" (podcrtao Pavlinović). Ili drugim riječima: “A 
narodno-državno srbstvo za Hrvata je samoubojstvo..." Pavlinović nije protivnik 
“hrišćanstva" ali predbacuje Srbima da iz “hrišćanina Hrvata" žele stvoriti “Srba 
po narodu, da “pravoslavju' podmeću srpstvo. Ne želi isticati katoličanstvo pro- 
tiv “braće druge vjere, ali drži ga Božjim darom, jamstvom mira i sklada te “dr- 
žavne samostalnosti hrvatske" koja opet, od svoje strane, jamči slobodu katolič- 
koj vjeri.“ Odbacuje ćirilicu kao “skrpljenu azbuku“ i Vukov pravopis iznoseći 
argumente u korist “korenjaša“ a protiv “eufonaša". Dobro zna da je pravopis pri- 
je svega političko pitanje.“ 

Pavlinović ocjenjuje srpstvo u Srbiji potpuno negativno i vidi tamo doka- 
ze “duševne praznine i narodno-državne nesposobnosti". Te mane prenosi i na 
prošlost upozoravajući na zločine i nemoralne postupke Nemanjića i drugih 
istaknutih Srba a ne nalazi ni traga “razvikanoj slavi srbskoj?.*" U svom omalo- 
važavanju Srba poziva se i na “bizantinizam" kao “cesaropapizam", naime prep- 


34 

Isto, 174, 177-78. Kao opravdanje, Pavlinović u dodatku citira Daničićevo mišljenje da i Hr- 
vati govore štokavskim narječjem (tj. ne samo Srbi) te da su Srbi i Hrvati jedan narod s dva 
imena i dvije države. Isto, 285. 

Isto, 180, 183, 185. Pavlinović kaže da je samo Katolička crkva snošljiva prema drugim vje- 
rama, da su španjolska inkvizicija i Bartolomejska noć (pokolj hugenota-kalvinista u Francus- 
koj god. 1572.) osamljeni slučajevi iz srednjega vijeka, dok pravoslavni i protestanti svuda 
progone katolike. Osuđuje Francusku revoluciju od koje i danas boluje “taj najplemenitiji 
narod? (tj. francuski), odbacuje prosvjetiteljski nauk Dositeja Obradovića kao volterijanski, 
ruži beogradsku “Veliku školu? jer uči Srbe “hegelianizmu, bichnerizmu (Biichnerovu materi- 
jalizmu), živinstvu?. Pavlinović zna i za beogradski “komunistički Radenik*, tj. glasilo Sveto- 
zara Markovića koje propagira njegovu varijantu socijalističkog nauka. Isto, 184-85, 187, 195. 
36 

O Pavlinovićevu otporu fonološkome pravopisu u Dalmatinskom saboru 1883. piše Vince, 
1978., 526-27. 

Da bi opravdao te tvrdnje, Pavlinović citira pojedine pasuse iz djela autora “prijatelja Srba“ 
kao što su Leopold Ranke, Die serbische Revolution (Berlin 1844.), zatim iz srpskoga i rusko- 
ga tiska. Pri tome uspoređuje junaštvo Crnogoraca s kukavičlukom Srba. 

letanje svjetovne i crkvene vlasti i drži da je to negativna i nemoralna opreka la- 
tinskome kršćanstvu. Taj je “bizantinski sustav zasegao u srbsko biće, i narodno 
i državno". Od Srba se dakako razlikuju Hrvati koji, doduše, imaju mane ali su 
od početka imali narodno-državni sustav koji odgovara “prosvjeti i napredku ev- 
ropejske uljudnosti", a pape su uvele Hrvate “u red državnih naroda". Njihovu ju- 
naštvu nije bilo premca jer bi bez njih “barjak divljega Svetca" (Muhameda) dos- 
pio do Rajne.* Pri tome se Pavlinović poziva na uvod Francuza Leouzon Le Duca 
knjizi “La Croatie et la Confederation italienne". Riječ je o Kvaternikovoj knjizi 
iz godine 1859. u kojoj on nije označen kao autor ali se jedva može pretpostavi- 
ti da to Pavlinović 1877. još uvijek nije znao. U svakom slučaju oduševljava se 
Kvaternikovim opisom presjajne povijesti Hrvata a, čini se, i njegovim uvjeren- 


jem da Hrvatska ima od Boga dano “zvanje?.? 


Pavlinović dakle želi hrvatsko pravo: “Samostalnost, Cjelokupnost, Us- 
tav", a pri tome prihvaća sustav Hrvatsko-ugarske nagodbe kao okvir za njegovo 
postupno oživotvorenje. Kaže da Hrvatska priznaje ugarsku krunu svojom jer je 
s njome spojena hrvatska kruna, ali ako Habsburgovci izumru, Hrvatska ć€ se 
vratiti svojoj posebnoj Zvonimirovoj kruni. Uostalom, misli da je sadašnja kruna 
i hrvatska pa se “kao zajednička zove ugarsko-hrvatska'. (No tako su je zvali 
samo Hrvati jer za Mađare i Franju Josipa to je samo ugarska (stvarno mađarska) 
kruna Sv. Stjepana.) Mogućnost ostvarenja hrvatskoga prava proizlazi, prema 
Pavlinoviću, iz članka 42 Hrvatskoga sabora 1861. jer ga je kralj potvrdio 1 time 
uzakonio samostalnost Hrvatske. Kaže doduše da Nagodba, odobrena od neza- 
konitoga sabora bez zastupnika Krajine i Dalmacije, ne odgovara članku 42 jer 
se stara državna samostalnost Hrvatske suzila na unutrašnju samoupravu. Nagod- 
ba i njezina revizija je “traljava i kljakava" ali “udarila je bar temelje redovitomu 
razvitku odnošaja Hrvatske' novom samoupravom. Nagodba je 1873. “poštogod 
popravljena...pa budemo li ljudi, mi ćemo ju zakonitim putem na čistac izvesti." 
Svoje dalmatinske čitatelje upoznaje s cjelovitim tekstom članka 42 i Hrvatsko- 
ugarske nagodbe. Zaključuje da je dužnost vladara sjediniti pokrajine Hrvatske, 
tj. današnje Trojedne kraljevine, da Hrvati moraju nastojati da im se pridruži tur- 
ska Hrvatska, turska Dalmacija, Bosna te Istra i dio Slovenije. Ponavlja još jed- 
nom da bi hrišćani, koji se ne žele zvati Hrvatima po plemenu, morali priznati da 

Hrvatski razgovori, 223-24, 226 

Isto, 228. Pavlinović krivo citira da je knjiga izašla 1869. umjesto 1859. La Croatie je poslu- 
žila Pavlinoviću samo djelomično kao nadahnuće jer nije mogao prihvatiti Kvaternikove tvr- 
dnje o zlodjelima Habsburgovaca kojima je opravdavao nužnost prekida “ugovora" između 
vladara i hrvatskoga naroda. Zato mislim da se više držao Kvaternikova Iztočnoga pitanja, ali 
ga ne spominje. 

Hrvatski razgovori, 240 

su Hrvati po hrvatskoj zemlji i državi, nada se sjedinjenoj Hrvatskoj, pomoću 
koje bi se popravio položaj Austrije u srednjoj Europi, a njezin Sabor imao bi ne- 
kadašnje velike kompetencije. “Rad o ukriepljenju Hrvatske" bio bi dakle koris- 
tan vladaru i savezu onih kraljevina koje nemaju težišta izvan carevine.“ 


Pavlinović očigledno zamišlja postupnu preobrazbu dualizma te kaže da je 
Austro-Ugarska monarhija potpora Hrvatskoj, jer će u njoj ujedinjena Hrvatska 
postati “ponajglavnija savezna kraljevina", a njezina snaga bit će joj “jamstvo sa- 
mostalnosti u zajednici bilo kojoj“, tj. unutar Monarhije. Želi pobiti mišljenje da 
je Srbija jača “naprama jugoslavenskom preporodu' od Hrvatske jer je “samos- 
vojna", no ona nema “samosvojnosti duševne" koju će pokazati ujedinjena Hr- 
vatska, uz ostalo i djelatnošću Akademije i Sveučilišta. 


Uza svu negativnu ocjenu Srba i Srbije te velikosrpske “Jugoslavije", Pavli- 
nović se ne odriče jedne drugačije zamišljene Jugoslavije. No to je moguće tek na- 
kon što Hrvati, Slovenci, Srbi i Bugari postanu samostalni narodi. “Jugoslovinska 
zemlja tad će postat jedna, slobodom bratinskih naroda, ko što je danas jedna polo- 
žajem i stoljetnim mukama!" Hrvati će biti najvjerniji prijatelji Srbije ako se ona 
bude držala svoga “prirodnoga prava" na istoku. “Hrvati sa zapada, a Srbi sa 1zto- 
ka, svak u svojih granicah, uzporedo radeć, nema pogibelji da se kosnu u zavidnoj 
takmi. Dapače, jedino samostalnim radom, s jedne Hrvata, a s druge Srba, krče se 
staze budućnosti, što dolikuju Jugoslaviji. Kaže da težnja Hrvata prema cjelokup- 
nosti nije prepreka “budućoj zajednici" kao što ju ne ruši ni jednaka težnja Srba 1 
Bugara za “preporod iztoka". “Taka Jugoslavija uzčuvati će sjedne strane najsveti- 
je osebnosti Hrvatu, Srbu i Bugaru; a s druge će zajamčiti zajedničku nezavisnost 
od vanjske premoći (Rusije, M. G.). Svi ti narodi imaju različitih domacih probita- 
ka; ali su svim jednaki probitci na Dunavu i na jadranskom moru. Jugoslavija u svo- 
je vrieme biti će, kako joj dolikuje da bude, skup pobratimskih naroda." Naposljet- 
ku još ističe: “Mi Hrvati pripadamo zapadu, Rusija je za iztočne strane.“ 


Pavlinović ne spominje nijednu struju koja se razlikuje od njegove ideolo- 
gije. Isticanje veličine hrvatstva i omalovažavanje Srba zbog potpuno negativno- 
ga prikaza njihove povijesti i duhovnih osobina, u punoj je opreci s političkim dr- 
žanjem Narodne stranke pod vodstvom Mihe Klaića u vrijeme kada Srbi još nisu 
osnovali vlastitu stranku. Zato Klaić kori Pavlinovića zbog njegovih vrućih sim- 
patija za Austriju i pretjerane mržnje protiv srpstva i pravoslavlja te tvrdi da se 
Austrija služi “Razgovorima* u svojoj propagandi u Bosni 1 da tako sramoti Pav- 
linovića.“ Spis također pokazuje da je Pavlinović u raskoraku sa shvaćanjima 

Isto, 244, 272, 274, 276 

Isto, 233, 280-281 

43 i | 

Palavršić-Zelić, 1962., Klaić Pavlinoviću, 29. HI. 1877., 252-3. No i Klaić se u austrijskoj de- 
legaciji naposljetku izjasnio za okupaciju. Pavličević, 1990., 201-202; Palavršić-Zelić, 270. 

Strossmayera i Račkoga.“ Potonji je već 1875. bio uvjeren da Pavlincvićeve “uz- 
grijane nade" o Bosni, tj. o njezinu priključenju Hrvatskoj, nemaju nikakva te- 
melja, a njegovo “isključivo Hrvatstvo" mu je nerazumljivo jer misli da Hrvati 
nemaju nikakvu budućnost bez izgleda na sporazum između sva četiri plemena 
na “slovinskom jugu". Sam razgovor “O Slavenstvu...? Rački izričito osuđuje i 
zato što su ga naši “prijatelji (mislim Mađari) upotrijebili protiv Srba i pri tome 
upleli Strossmayera.“ 

Pavlinovićeve historijske tvrdnje morale su dakako naići na kritiku profe- 
sionalnoga povjesničara Račkoga. On je u Obzorovu podlistku napao neka histo- 
rijska tumačenja nadahnuta “Razgovorima" (u izdanju 1876.). Pavlinović misli 
da članak Račkoga izaziva “veselje pravoslavne braće Srba hrvatskih i dalmatin- 
skih". Izjavljuje da nije “kritički istražitelj" i “strukovnjak? i da je samo htio “za- 
tupiti zube preuzetnome Stevi", tj. Srbima, citirajući njemu suvremene poznatije 
strane pisce. Zato misli da je neopravdana kritika Račkoga da piše o povijesti a 
da “nije ni zavirio* u izvore. Ipak moli Račkoga da mu pošalje “dokaza istinitih? 
da je Bosna “jedno vrieme stajala u tjesnoj svezi s Hrvatskom " (podcrtao Pavli- 
nović), koje bi upotrijebio u novom izdanju iz 1877. No u svom odgvoru Rački 
odbacuje i Pavlinovićevo historijsko obrazloženje o hrvatstvu cijele Bosne i nje- 
gov program za sadašnjost, pa se Pavlinović jako naljutio. Rački naime kaže da 
je morao “ošinuti današnju historičku nadripisariju' koja se “upravo ništa ne os- 
vrće ni na izvore ni na rezultate hrvatske novije historiografije", a potječe iz ig- 
norancije mladeži koja unatoč tome misli da može o svemu suditi. Kaže da se ti 
“sokolovići" pozivaju na Pavlinovića gdje ima i nema pravo. Što se tiče interpre- 
tacije prošlosti, Pavlinović griješi (što mu Rački ne zamjerava jer historija nije 
njegov “specialan predmet", tj. on nije profesionalan povjesničar), pa ga poseb- 
no poučava o državnopravnom položaju Bosne. Kada je riječ o sadašnjosti, uvje- 
ren je da postojeća vlast stoji na putu sjedinjenju Krajine i Dalmacije s banskom 
Hrvatskom jer se kruna oslanja na Mađare i Nijemce, a ako zadobije Bosnu ne- 
će ni nju pridružiti Hrvatskoj. Misli da je nevolja “što plemena na našem jugu? 
nisu imala “državotvorne sile" u prošlosti, a nemaju je ni danas, pa Hrvatska nije 
mogla postati privlačnom jezgrom veće državne tvorevine. Ako je točno da izme- 
du Hrvatstva i Srpstva ne može biti sporazuma, kako to misli Pavlinović, onda 
oni moraju propasti. Rački kaže da se “ne srdi na Hrvatstvo", kako to vjeruje 
Pavlinović, ali mu ne želi pripisati snagu koju ono nema. Mladi ljudi trebali bi, 
prema Račkome, najprije učiti, a onda pisati, i uopće kaže da je “mladež? raz- 
vratna, nema vjere 1 sklona je “nihilizmu* koji je gori od ruskoga. Očigledno alu- 

U Razgovorima (str. 213) Pavlinović brani Strossmayera od ružnoga sumnjičenja srpskoga i 
ruskoga slavofilskoga tiska da je oruđe Beča i Vatikana. 

45 

KORS I, 24. V. 1875.; KORS II, 27. VIII. 1876. Međutim, Miškatović izražava u Obzoru slič- 
no mišljenje kao Pavlinović. 

dira na pravašku mladež. Po te poroke dakle ne treba ići u Beograd, kako to drži 
Pavlinović. Na marginama pisma Pavlinović je gnjevno nabacio svoje primjedbe. 
Uvjeren je da su Hrvati u prošlosti imali znatnu državotvornu snagu, vjeruje u 
budućnost Hrvatske i (kao Kvaternik) u njezino “providencijalno zvanje“, štovi- 
še predbacuje svećeniku Račkome da nije Hrvat u duši i da ne vidi snagu katoli- 
cizma. Odbacuje njegovu izjavu o nihilizmu među mladima jer je Hrvatska u du- 
ši katolička “ako valjda to i sama ne zna!" Ljutito odbija želju Račkoga da pisci 
historijskih prikaza moraju upotrijebiti rezultate profesionalnoga historijskoga is- 
traživanja. Zato predbacuje Račkome da misli “Istorija je svojina jugoslav. Aka- 
demije i njezina predsjednika!!?“* Razumljivo je dakle da u izdanju 1877. ne mi- 
jenja svoje prijašnje historijske tvrdnje. Očigledno je odlučno krenuo putem s ko- 
jim se Rački i Strossmayer nisu slagali ali je ostao s njima u dobrim odnosima. 


Pavlinović je uživao popularnost ne samo u Dalmaciji nego i u književnim 
krugovima banske Hrvatske.“ Svojim pjesmama i spisima iskazao se kao pravi 
pučki čovjek, Kačićev nasljednik. Istaknuta ličnost takva značaja nije postojala u 
banskoj Hrvatskoj. Kao pučkoga prosvjetitelja posebno ga je cijenio August Še- 
noa, predstavnik jugoslavenske ideologije unutar koje hrvatstvo ima vidno mjes- 
to. Koristio se jezičnim blagom koje je sabrao Pavlinović, ocjenjivao mu je spise 
u Viencu, a svoju apoteozu seljačkoga puka, roman o Gupčevoj buni koji je iza- 
šao 1877., dakle iste godine kao i konačno izdanje “Hrvatskih razgovora", pos- 
vetio je Pavlinoviću kao prototipu pučkoga prvaka.“ 


Pavlinovićev ideološki sustav u “Razgovorima" temeljito se razlikuje od 
Starčevićevih dogmi. Umjesto Starčevićeva odbacivanja slavenstva kao inkarna- 
cije sužanjstva, zamišlja da je moguća solidarnost malih slavenskih naroda. Um- 
jesto Starčevićevih tvrdnji da srpski narod ne postoji ni u Srbiji a kamoli u Bos- 
ni i Hrvatskoj, da je izmišljotina zlokobne Austrije i njezinih “Slavoserbah" i da 
su hrvatske sve južnoslavenske zemlje (osim Bugarske), Pavlinović uvažava pos- 

Zelić, 1969., Pavlinović Račkome, 12. II. 1877.; Palavršić-Zelić, 1962., Rački Pavlinoviću, 4. 
II. 1877., 248-251. Uz ostalo Pavlinović izražava “živu želju da Rački radi ljubavi prema hr- 
vatskome narodu zaboravi “težke mahne vladajuće stranke u banovini", tj. Mažuranićeve, pro- 
tiv koje je Rački u opoziciji. 

On je zajedno s Ivanom Danilom objavio 1865. zbirku narodnih pjesama u izdanju Matice dal- 
matinske. Matici hrvatskoj poklonio je pjesme, a Jugoslavenskoj akademiji veliku zbirku rije- 
či iz puka za njezin Rječnik. Kekez, 1990.; Zečević, 1990. 

Svoje oduševljenje tim povodom Pavlinović iskazuje u pismu Šenoi kao “osvetniku puka za- 
gorskoga" i kaže da je i on “neku bunu začimao u puku? ali mu ona nije donijela Gupčevu kru- 
nu. Želi Šenoi da u svoj već golemi “Vienac? uplete još koji cvjetak “na slast 1 za slavu cielo- 
ga Hrvatstva". Zelić-Bučan, 1969., 402. Liberal Šenoa dao je romansiranome Gupcu lik libe- 
ralnoga prvaka iz 19. stoljeća ali ga pri izboru Pavlinovića kao Gupčeva nasljednika nije sme- 
tao njegov konzervativni nauk. 

tojanje srpskoga naroda ali ga, slično kao Kvaternik, prikazuje tamnim antipo- 
dom svijetlih osobina hrvatskoga naroda u junaštvu i moralu. U suprotnosti sa 
Starčevićem, Pavlinović priznaje “genetičke Srbe kao državno-političke Hrvate 
u Hrvatskoj a kao nositelje državnosti u Srbiji. Iz tih oprečnih opredjeljenja izvi- 
ru i manje važne razlike. Dok su Starčeviću Nemanjići nositelji hrvatskoga gos- 
podskoga duha, Pavlinović u njima vidi samo vladare zloćudnih pobuda. On, do- 
duše, odbacuje velikosrpsku “Jugoslaviju" ali ju može zamisliti kao savez naro- 
da na Balkanu ako se Srbi odreknu svojih pretenzija na Hrvate i Bugare. To je 
mišljenje Starčeviću neprihvatljivo iako je i on prolazno razmišljao o Balkan- 
skom savezu s nositeljima Hrvatima i Bugarima (ta srpski i slovenski narod za 
njega ne postoje). Dok je Starčeviću vjera osobna stvar a protivnik je papinske 
svjetovne vlasti, Pavlinoviću je katolička vjera jamstvo za hrvatsku samostalno- 
st 1 treba ju braniti političkom akcijom. Protivnik je ujedinjene Italije koja je papi 
oduzela svjetovni posjed. Dok Starčević poštuje islam, Pavlinović drži da mu je 
jezgra divljaštvo. 

Prema Starčevićevu kriteriju Pavlinović je izraziti “Slavoserb". Dok je nje- 
mu članak 42 iz 1861. najgora izdaja, Pavlinoviću je jamstvo hrvatske državnos- 
ti. Dok je Starčeviću dualistički sustav Monarhije 1 Hrvatsko-ugarska nagodba 
vrhunac zla, za koje su odgovorni Mažuranić i Strossmayer, Pavlinović se nada 
da će se ona moći izmijeniti i toliko se uzda u to da ga čak oportunistički politi- 
čari Klaić i Rački opominju da se zanosi iluzijama. Dok Starčević vidi u Hab- 
sburgovcima, a pogotovo u Franji Josipu, despote koji su izdali državno pravo hr- 
vatskoga naroda i mogu računati na njegovu vjernost samo ako ispune “ugovor", 
Pavlinović doživljava Franju Josipa kao hrvatskoga kralja koji će ujediniti hrvat- 
ske zemlje.“ Uz ostale kritičke primjedbe, Rački je navodno kazao da se u Pav- 
linovićevim “Hrvatskim razgovorima" krije Starčević.“ U svakom slučaju, pra- 
vaštvo u Dalmaciji niče iz kombinacije njihovih učenja. 

“Hrvatski razgovori" nailaze na ogorčeni odjek kod Srba i jedan su od ar- 
gumenata za njihovo napuštanje Narodne stranke, osnivanje vlastite stranke i su- 
radnju s autonomašima. Temelji za taj čin postojali su već prije, ali su posebno 
ojačali nakon kongresa Ujedinjene omladine srpske u Novom Sadu u kolovozu 
1866., koja je nastojala postati organizacijom srpskoga građanstva i inteligenci- 
je u svim područjima gdje žive Srbi, a nadahnula se ideologijom Svetozara Mi- 

Na kraju Razgovora (283-84) Pavlinović objavljuje svoj pozdrav “hrvatskome kralju? Franji 
Josipu iz Narodnoga lista u prigodi njegova dolaska u Dalmaciju u travnju 1875. očekujući od 
njega da će dati narodu “što ga po Božjem i po Tvojem zakonu idje?. Nije to dakle Starčevi- 
ćev kralj s kojim hrvatski narod pregovara kao ravnopravni činitelj. 

Macan, 1980., 278. To ponavlja 1 Sava Bjelanović u polemici s Pavlinovićem pa kaže da je on 
drugi Starčević “u blažijoj formi", ali da je lukaviji od njega jer ne tvrdi otvoreno da srpski na- 
rod uopće ne postoji. Don Miho na braniku, Zadar 1883. 

letića. Takva organizacija nije stvorena, ali je učenje “Omladine" bitno utjecalo 
na propagandu među Srbima i u Dalmaciji. Mladi oduševljeni ljudi širili su Mi- 
letičevu Zastavu pa se prvak Srpske stranke Sava Bjelanović, u mladosti Mileti- 
ćev poklonik i dopisnik Zastave, sjeća “...a tek od Miletića počeo je naš politič- 
ki razvitak"? Iz slavenskoga okvira Narodne stranke sve se više izdvajalo hrvat- 
stvo i srpstvo s oprečnim državno-kulturnim ideologijama koje su već dugo bile 
predmet polemike u tisku banske Hrvatske te južne Ugarske i Srbije. No u sple- 
tu uzročnosti osnivanja Srpske stranke zacijelo prevladavaju oprečna historijska 
opravdanja i suprotstavljene tvrdnje o nacionalnom sastavu stanovništva Bosne i 
Hercegovine, o neophodnosti njezina priključenja Srbiji odnosno Austro-Ugar- 
skoj, s manje-više izraženom nadom da će se Bosna i Hercegovina konačno sje- 
diniti s Hrvatskom. Čini se da je odobravanje okupacije od strane hrvatskoga tis- 
ka bitno utjecalo na odluku o odcjepljenju srpske politike od Narodne stranke, 
koje je počelo spomenutim glasovanjem Srba Bukovice na izborima za Carevin- 
sko vijeće protiv Klaića a za autonomaškoga kandidata." Tada se Pavlinović od- 
rekao mandata da bi Klaić mogao biti izabran u Carevinsko vijeće. Narodni list 
pod uredništvom Jurja Biankinija žestoko napada bukovičko “izdajstvo" i zastu- 
pa Pavlinovićevu tezu da su Srbi u Hrvatskoj političko-državni Hrvati. 


Kada je osnovana Srpska narodna stranka, počeo je u siječnju 1880. izla- 
ziti Srpski list kao “organ srpske stranke na Primorju? pod uredništvom njezina 
prvaka Save Bjelanovića. On je sustavno napadao Pavlinovića koji se neko vrije- 
me skanjivao izravno odgovoriti." Čini se da se na to odlučio kada ga je Bjela- 
nović kao “Srbin katolik" izazivao u Srpskom listu da se odazove na borbu. Tada 
je Pavlinović odgovorio člancima u Narodnom listu koji su 1882. izdani kao spis 
“Misao hrvatska i misao srbska u Dalmaciji", a i Bjelanović je 1883. objavio svo- 

Isto 

Autonomaški kandidat Gustav Ivanić dao je 6. VI. 1879. pismenu izjavu da će se zalagati da 
srpski narod u Dalmaciji bude priznat kao ravnopravan s drugim narodima Dalmacije, da sr- 
pski jezik i pismo bude naukovni jezik u školama sa srpskom većinom. U izjavi se kaže da su 
se Srbi odlučili na taj korak “što im je sa hrvatske strane prijetila opasnost narodnom imenu, 
pa će autonomaški kandidat u slučaju sukoba s hrvatskom stranom biti uz Srbe i naposljetku 
da će odbiti svaki pokušaj sjedinjenja “dalmatinske Kraljevine s Kraljevinama Hrvatske i Sla- 
vonije". Odbija se mogućnost da se (već okupirana) Bosna i Hercegovina u slučaju aneksije 
pridruži zemljama ugarske krune kao i prijedlog da se Bosna i Hercegovina te Dalmacija sje- 
dine unutar Cislajtanije. Bakotić, 65-7. 

Urednik Narodnoga lista Juraj Biankini držao je da treba ignorirati Srpski list jer da polemika 
daje “Srbadiji" značenje koje ona nema. Slično misli i Klaić i kaže da je riječ “o tricam? u vezi 
s interpretacijom prošlosti. Uvjeren je da “pod našim prezirom nestat će neosrbstva? za koje 
tvrdi da se pojavilo potporom dalmatinskoga namjesnika Rodića. Zacijelo Klaić ne shvaća da 
je riječ o potpunu prekidu srpske i hrvatske politike. Palavršić-Zelić, 1962., Biankini Pavlino- 
vicu, 22. II. 1880., Klaić Pavlinoviću, 3. III. 1880.; Macan, 277-8. 

je polemičke članke u spisu “Don Miho na braniku?.* Pavlinović je u svome spi- 
su, s nešto manje strasti nego u “Razgovorima“, prikazao svoje viđenje razvoja 
hrvatske misli u Dalmaciji od 1848., ističući da su Srbi na početku zastupali u 
Narodnoj stranci “hrvatsku misao“, tj. sjedinjenje Dalmacije s banskom Hrvat- 
skom, da su se dakle svi bez razlike imena 1 vjere ponašali kao jedan politički na- 
rod i jedna politička individualnost. Tek pojavom Ljubišina ““zemljaštva' 1873. 
počeo je proces odcjepljenja “hristjana“, 1 to pod utjecajem agitacije o Dušano- 
vu carstvu, prema kojem srpstvo “uz prirodno pravoslavlje“ želi “da zagospodu- 
je na ruševinama Hrvatske". Rekonstruira polemiku citatima iz Zastave i Obzo- 
ra. Svoje uvjerenje da se ne treba protiviti srpskom genetičkom imenu ali da Srbi 
u Hrvatskoj moraju biti “politički Hrvati", tj. “svjestni državljani hrvatski", Pav- 
linović potkrepljuje citatima iz Slobodina članka “Fiat lux*. 


Bjelanović pak posebno ističe Pavlinovićevu preobrazbu od prijatelja Srba 
i Srbije 1 pobornika vjerske snošljivosti u protivnika Srba i pravoslavne vjere. 
Predbacuje mu da tjera Srbe s hrvatske zemlje, da napada “bizantinizam' a sam 
uzdiže rimski “cesaropapizam', da zasniva hrvatsko pravo na Bosnu na osvaja- 
njima austrijskih i mađarskih generala, da drži kako su Mađari saveznici Hrvata, 
da želi poništiti crnogorsku samostalnost protezanjem hrvatskoga prava do Boja- 
ne i Skadra. Bjelanović tvrdi da je Mihovil Pavlinović zapravo nestao i pretvorio 
se u Petra Duvnjaka iz “Hrvatskih razgovora". Bjelanoviću je Pavlinovićeva “hr- 
vacka misao" tuđinski proizvod Austro-Ugarske s ciljem da se srpski narod uniš- 
ti. Pavlinovićevu katoličkom konzervativizmu Bjelanović suprotstavlja “slobod- 
nu misao" kao opravdanje za “srpstvo triju konfesija" (prema Karadžićevu uče- 
nju), a pobija njegovo omalovažavanje srpske kulture hvalospjevom njezine viso- 
ke vrijednosti prema ništetnosti one hrvatske. Osuđuje i Strossmayerovo učenje 
o sjedinjenju Crkava. 


Pavlinovićeva “Misao hrvatska i misao srbska u Dalmaciji" nije dakle no- 
vost prema “Hrvatskim razgovorima“. Oba su spisa zajedno imala velik utjecaj 
na nova politička shvaćanja u Dalmaciji, a dijelom i u banskoj Hrvatskoj. Recep- 
cija Pavlinovićeva učenja bila je moguća među prvim dalmatinskim pravašima ali 
se ono dojmilo i simpatizera Narodne stranke kojoj je Pavlinović pripadao. O 
tome svjedoči Dinko Politeo, urednik Bulatova splitskoga Naroda, koji je svoje 
članke 1z toga lista objavio u posebnome spisu, posvećenu Strossmayeru. Riječ je 
o odgovoru jednome “Srbinu katoliku" u kojemu Politeo žustro brani Pavlinovi- 

Klaić odobrava Pavlinovićevu namjeru da opiše razvoj hrvatske i srpske misli u Dalmaciji, ali 
ga moli da bude “objektivan' kako mu se ne bi predbacila mržnja protiv Srba i želi da pokaže 
“nesmisao" srpskoga pitanja u Dalmaciji, a pogotovo saveza Srba s autonomašima. U tom slu- 
čaju njegova će “razprava imati praktične vriednosti'. Palavršić-Zelić, 1962., Klaić Pavlinovi- 
Cu, 5. IX., 377; Pavlinović, Mihovil: Misao hrvatska i misao srbska u Dalmaciji, Zadar 1882. 
Bjelanović, Don Miho na braniku; Bakotić, 69-80; Car, Marko: Sava Bjelanović. Jedan pog- 
led na pisca, Dubrovnik 1911. O Pavlinoviću vidi i Diklić 1989. 

ća.“ Taj anonimni “Dubrovčanin, držao je da su za srpsko-hrvatski spor krive 
obje strane, ali je veću krivnju pripisao onoj hrvatskoj, pogotovo Pavlinoviću. Po- 
liteo je dubrovačkom srpskom autoru priznao da piše trijezno ali je proglasio kle- 
vetom izjave da su Pavlinovičevi “Razgovori uzrokovali jaz između Hrvata i 
Srba jer je taj postojao već prije. Politeo opisuje djelatnost Pavlinovića, koji je ci- 
jeloga života bio utjelovljenje “hrvatske ideje", tvrdi da se njegovi nazori nisu 
promijenili od 1860. i da oni odgovaraju programu Narodne stranke. Kaže, što- 
više, da je Pavlinovićevo mišljenje podloga sporazumu Hrvata i Srba u Dalmaci- 
Ji (tj. u smislu članka “Fiat lux"), da je Pavlinoviću bila sveta dužnost tumačiti 
narodu što je hrvatstvo i hrvatsko pravo u Dalmaciji. Priznaje da je Pavlinović na- 
pisao koju “grku? (riječ) no bitno mu je da je isticanjem hrvatstva doskočio pog- 
reški što se Narodna stranka u početku nazvala narodnom a ne hrvatskom. 

Iste godine kada je izašla “Misao", dugogodišnja borba između Narodne i 
Talijanske stranke doživjela uspješan vrhunac kada su narodnjaci na izborima os- 
vojili splitsku općinu. Put pravaštvu u Dalmaciji bio je otvoren i vjerojatno nije 
slučajno da je Fran Folnegović 1883. posjetio Dalmaciju (bio je iu Dubrovniku) 
i razgovarao s Klaićem 1 Pavlinovićem. Zacijelo se Folnegović mogao sporazum- 
jeti s Pavlinovićem čije je učenje bilo blisko njegovoj opoziciji protiv Starčevića. 
Sklonost mladih prema pravaštvu i sustavna agitacija postala je moguća tek pod 
snažnim dojmom Narodnoga pokreta 1883. u banskoj Hrvatskoj i uvjerenja da je 
Stranka prava tom prigodom izrazila pravi osjećaj puka.* 


Godine 1870. počeo je u Zadru izlaziti list La Dalmazia cattolica, zacije- 
lo sa zadaćom da širi zaključke Vatikanskoga koncila, prije svega dogmu o papi- 
noj nepogrešivosti, i da nakon sjedinjenja Italije i proglašenja Rima glavnim gra- 
dom, zastupa zahtjev za obnovom papinske svjetovne vlasti. Urednik don Ivo 
Prodan uspio je od siječnja 1880. izdavati hrvatski list Katolička Dalmacija. Još 
1879. Pavlinović se sukobio s Prodanom kada je ovaj napao narodnjačku opčin- 
sku upravu Makarske. Pri tome je Prodan požalio što je Pavlinović u Narodnome 
listu osudio njegove novine jer to nije očekivao “od osobe koju u zviezde kuje- 
mo''.*" Očigledno se Prodan na svom putu prema pravaštvu nadahnuo Pavlinovi- 
ćevim učenjem. Unatoč toj početnoj napetosti, Prodan se obratio Pavlinoviću za 
savjet kada je 1880. počela izlaziti Katolička Dalmacija. Tada mu je Pavlinović 

Dubrovčanin, L. G: Srpsko-hrvatsko pitanje u Dalmaciji, Nekoliko iskrenih riječi narodu, Split 
1888.; Politeo, Dinko: Srbsko-hrvatsko pitanje u Dalmaciji: odgovor Dubrovčaninu L.G, Split 
1889. 

Te je godine Dalmacijom putovao i Smičiklas, a svi koji su dolazili s njime u dodir bili su po- 
liciji sumnjivi. Perić, 1984., 17. 

Diklić, 1990., 129. O Prodanovoj političkoj ulozi vidi i: Diklić, 1990. 1 1998. 

preporučio da otvori stupce “misli katoličkoj i hrvatskoj" ali da ne izvrgava po- 
gibelji prvo katoličko glasilo u Dalmaciji.“ Zacijelo je želio umjereno pisanje a 
ne i sudjelovanje svećenika u gruboj svakodnevnoj politici. Prodan očigledno 
nije poslušao jer je Katolička Dalmacija sve oštrije pisala protiv oportunizma 
Narodne stranke, a prešla je na “stekliški" ton kada je svojim političkim uzorom 
proglasila Stranku prava.? Čini se da su odnosi Pavlinovića i Prodana već 1882. 
dobrano zatrovani. Prodan je naime proglasio urednika Narodnoga lista i Pavli- 
novićeva suradnika Jurja Biankinija izdajnikom i autonomašem. Zato je on pos- 
lao Pavlinovićevu “Misao svim “novinam na jugu" osim Katoličkoj Dalmaciji 1 
Srpskom listu.“ 


Poticaj pravaškom usmjerenju dao je vjerojatno represivni režim dalmatin- 
skoga namjesnika Stjepana Jovanovića kojemu se Narodna stranka nije mogla 
protiviti jer su njezini zastupnici u Carevinskom vijeću podržavali Taaffeovu vla- 
du. No vjerojatno Prodanova pojačana “stekliška" agitacija proizlazi iz njegova 
neuspjeha na izborima za Dalmatinski sabor." Zato je njegov suradnik mladi 
Ante Dean pokrenuo u prosincu 1883. list Stekliš, od kojega je zbog zapljena 
izašlo samo osam brojeva, dok se Pravaš nakon prvoga broja u travnju 1884. vi- 
še nije pojavio. | 

Kada je Prodan 1884. objavio svoj program u Katoličkoj Dalmaciji, mog- 
li su se pravaši izbrojiti na prste jedne ruke, kako je poslije sam napisao. Prvi 
“stekliši? bili su zapravo samo klerici središnjega bogoslovnoga sjemeništa 1 pi- 
tomci preparandije u Arbanasima kod Zadra. Uz lozinku: “Najprije Bog, najpri- 
je vjera, pa domovina", Prodan je isticao da je Bog i spas duše glavni dio njego- 
va programa i da se pravo rodoljublje mora temeljiti na katoličanstvu kao jedinoj 
vjeri koja se razvija, i jedinoj koja je u skladu s razborom. Kaže da Hrvati dugu- 
ju Rimskoj crkvi dvije krune: onu službe Bogu i onu Kraljevine Hrvatske. Dok 
mnogi drugi svećenici nalaze u Ante Starčevića grozno bezvjerje, Prodan citati- 
ma iz njegovih spisa nastoji dokazati da mu je rimokatolička religija iznad ostal- 
ih. Misli da ljubav za domovinu i bližnje treba podrediti vrhovnoj ljubavi prema 
Bogu, zamjerava jednoj osobi koja je izjavila da je “prije Hrvat". Podlogu rodo- 
ljublju vidi u uklanjanju “nekatoličkih poglavica" i u zaštiti prava i ekonomskih 
interesa svećenstva. Prodanov konzervativni katolicizam nije dakako u skladu sa 
Starčevićevim uvjerenjem da je vjera privatna stvar i da ne smije postati dio po- 

litičkoga programa. No Starčevićevu učenju ne odgovara niti Prodanov politički 
program. On se naime želi dopuštenim sredstvima založiti za samostalnu i ujedi- 
njenu Hrvatsku pod vladom Habsburgovaca. Pri tome, za razliku od Starčevića, 
odbacuje prirodno pravo naroda. Pogotovo je u suprotnosti sa Starčevićevim nau- 
kom kada ističe dinastičnost i trijalističko preuređenje Monarhije. Kao i Stros- 
smayer, sklon je prihvatiti Helfertov trijalistički prijedlog 1884. koji je Starčević 
ogorčeno odbio s obrazloženjem da je riječ o kamarili koja želi iskoristiti Hrva- 
te da bi obnovila bečki centralizam. I Prodan misli da je trijalistička ponuda iz 
Beča nastala “po nadahnuću samog c.k. Dvora", no to je njemu, za razliku od 
Starčevića, vrlo korisno za Hrvate. Pozvao se na kraljevu zavjernicu iz 1867. kao 
jamstvo hrvatskoga državnoga prava. Kaže da je ona doduše bila diktat Mađara i 
slab odsjaj slavne hrvatske prošlosti, ali se kralj zakleo da će štovati prava Hrvat- 
ske. Zaključuje dakle da već u dualizmu postoji nešto što sliči na trijalizam. 
Samo nagodbeno uređenje oštro osuđuje.“ Kao Pavlinović, i Prodan se nadahnuo 
Kvaternikovim historijskim slikama i shvaćanjima iz vremena njegove “hrvat- 
sko-austrijske" politike izražene uoči Hrvatskoga sabora 1861.# Preko njegova 
otpora protiv Habsburške Monarhije prešao je šutke. Za razliku od Starčevića, a | 
slično kao Pavlinović, Prodan dakle ne vidi nezakonit prekid kontinuiteta hrvat- 
skoga državnoga prava niti za nj pripisuje glavnu krivnju Habsburgovcima, pa dr- 
Ži da se stari hrvatski ustav može provesti u život tako da Hrvatska postane “sa- 
vezna država" unutar Monarhije, tj. u trijalizmu. 


Prodan se 1885. žestoko protivi programu Narodne stranke jer ne ističe 
dovoljno hrvatstvo niti spominje ujedinjenje hrvatskih zemalja. Predbacuje Na- 
rodnoj stranci da se drži sustava iako on ne dopušta niti ravnopravnost hrvatsko- 
ga jezika s talijanskim i sprečava gospodarski napredak. U Austriji kao jedinstve- 
noj državi ne bi se moglo ostvariti hrvatsko državno pravo niti ravnopravnost Hr- 
vata s onim narodima koji se mogu pozvati samo na prirodno pravo, i uopće za- 
povijedao bi najjači. Zato želi “mnogostručnu? Austriju uz jaku Hrvatsku s vlas- 
titom državnosti koja bi učvrstila Monarhiju. Prodanovo se mišljenje dakle razli- 
kuje od Pavlinovićeva, koji je imao na umu postupne promjene dualizma, ali nije 
rekao kako ih zamišlja, a u opreci je i sa Starčevićevim, odlučnim odbacivanjem 
trijalističkoga programa. Prodan je zacijelo njegov najdosljedniji pobornik.“ 

Čim je postalo očigledno da se Prodanovi nazori, izraženi u Katoličkoj 


2... we. 

Poslije je preveo Kvaternikov njemački spis (Eugen Kvaternik, Historijsko-diplomatski odno- 
šaj Hrvatske prema ugarskoj kruni sv. Stjepana, Hrvatska kruna 2-17, 1894.). 

vić ga napada nizom članaka u Narodnom listu, između ostaloga i zato što svo- 
jim stekliškim pisanjem daje povoda nasiljima namjesnika Jovanovića. Posljedi- 
ca je strastvena polemika u kojoj uz Prodana sudjeluje Ante Dean i sukob sveće- 
nika među kojima se skupljaju prosvjedi i pouzdanice za Pavlinovića, odnosno 
Prodana, a objavljuju u Varodnom listu i Katoličkoj Dalmaciji." Naposljetku 
Pavlinović obustavlja polemiku zamolivši Biankinija da više ne objavljuje pouz- 
danice u Varodnom listu, no nastoji obračunati s Prodanom napadom na njegov 
uzor, tj. zagrebačko “starčevićanstvo".“ Tako je Rački svojom kritikom “Hrvat- 
skih razgovora" izazvao Pavlinovićev gnjev, on i dalje održava dobre odnose s 
njime. Piše Račkome kako je i on uvjeren “da ranu Starčevićanstva red je posvu- 
da liečiti što brže" i zato mu šalje tekst koji želi objaviti te ga moli da ga ispravi 
i dopuni. “Dao Bog, da psovke i potvore sekte proti meni, budu koristna žrtva, da 
bar bezazleniji zavedenjaci progledaju, i odvrate glavu od vodstva, koje nam Hr- 
vatsku vodi u ponore sdvojnosti i bratimske mržnje." " Zacijelo mu je bitno da 
odvrati svećeničku i ostalu mladež od starčevićanstva, 

Pavlinovićev spis “Hrvatski razmišljaji? jedina je temeljita kritika Starče- 
vičeva nauka. Njegove brojne ocjene u Obzoru i režimskome tisku više su se ba- 
vile pojedinim pitanjima važnim u određenim političkim situacijama. U “Hrvat- 
skim razgovorima" Pavlinović piše da Hrvatsko-ugarska nagodba ipak ima “sta- 
novite vriednosti", pogotovo ako se položaj banske Hrvatske usporedi sa stanjem 
ostalih nenjemačkih i nemađarskih zemalja. Zato se protivi Starčevićevu odbaci- 
vanju dualizma kao nezakonitoga stanja. Osuđuje njegove psovke protiv Stros- 
smayera kao stranačko sljepilo, crnu nezahvalnost te “nečovještvo" koje zavodi 
“nevježe“. Kao nekada u vezi s Kvaternikovim pismima, obara se na “stekliše? 
zbog suradnje s Rauchom i njihova veselja što im je on dizao hrvatstvo protiv sr- 
pstva. Uzvikuje “Jadna im majka!" hvaleći uz to borbu Narodne stranke protiv 
Raucha. Uvjeren je, štoviše, da je Stranka prava korisna i Khuenu jer napada 
Neodvisnu narodnu stranku i sve ono što su Jelačić, Strossmayer i Mažuranić 
učinili dobra za Hrvatsku. Ljuti se što je “hrdja" Khuenove stranke dala krila 
Starčeviću i “razpirila plameni hup njegove steklišadi". Pavlinović ogorčeno na- 
pada Starčevića kao čovjeka i “zasukanost" njegova “naučanstva“. Drži da je 
Starčević čovjek sam sobom zadovoljan, nepokolebljivo uvjeren u svoju nepog- 
rešivost, vješt da utječe na “neutvrđenu pamet" mladih srdaca. Ruga se Antinoj 
“taštini Diogenesovoj", njegovu odbacivanju svega što u Hrvatskoj postoji, nje- 

Diklić, 1990., 131-3; usporedi i Biankinijeva pisma Pavlinoviću u: Palavršić-Zelić, 1962., 319, 
321-2, 324. 

Osuđujući Pavlinovića i braneći Prodanovo “čisto hrvatstvo, Sloboda se (10.124. IV, 1.V 
1884.) umiješala u tu polemiku. 

govim bijelo-crnim šablonama. Kao svećenik osjeća se pozlijeđen pogotovo Star- 
čevićevim napadom na svećenstvo u “Pasmini slavoserbskoj“. “Srdce bi mu iz- 
čupao, kad bi mu okrnuo slovce njegove dogme; već ako bi se po čem on sam 
predomislio, i to otajstvenim okretom on sam izveo." Starčeviću “srdce ne zebe" 
zbog posljedica sukoba (pravaša i neodvišnjaka), a u tijeku svih promjena uvijek 
ostaje pri svojim tvrdnjama. No unatoč tim poraznim ocjenama, Pavlinović priz- 
naje Starčeviću da je “kroz pometnje preranog jugoslavenstva i mimo krparije sr- 
bo-hrvatstva, iznio zastavu hrvatstva.??* 


Pavlinovića posebno zabrinjavaju “hupetanja sljedbe" Starčevićeve. 
“Steklištvo" školske mladeži drži opasnom pojavom u duševnom životu Hrvata. 
Ne okrivljuje doduše samoga Starčevića za sve ludosti “starčevićanstva“ ali želi 
to starčevićanstvo i steklištvo odijeliti od Stranke prava “u sebi. Njoj naime pri- 
pada svaki čestit Hrvat kao uzoru rodoljublja i plemenita osjećaja, tj. svaki onaj 
koji se zalaže za hrvatsko državno pravo. Žesti se što starčevićanstvo svojim pret- 
jeranostima pogani uzvišenu zastavu hrvatskoga prava. Ograđuje se od Starčevi- 
ćeva sumnjičenja svega i svakoga, od njegova tumačenja pojava raznim “urota- 
ma", od njegove strastvene mržnje i psovanja svakoga tko mu se bezuvjetno ne 
pokloni. Pavlinović osuđuje “preuzetnost" mladih koji iz školskih klupa napada- 
ju “sijede glave", a kada im dođe vrijeme rodoljubne djelatnosti u javnome živo- 
tu, onda nestaju ili se pretvore u očajnike i odmetnike, tj. poslušnike režima. Pav- 
linoviću se gade saborski prizori koje izazivaju zastupnici Stranke prava u Hrvat- 
skome saboru (tj. prije svega David Starčević) i stvaranje domovine po krčmama 
uz čašu. “Da se smožđi Hrvatska od Triglava do Marice, od sgode do sgode kida 
joj i razčinja sve do gola imena. Da stvara svoje prividne otačbenike, Starčevi- 
ćanstvo ubija prave ljude.“ Pavlinović donekle opravdava nesnošljivost starče- 
vićanstva “preuzetnostima“ srpstva u Hrvatskoj za koje kaže da robuje tuđincu 
kako bi lakše uništilo hrvatsku domovinu. Uvjeren je da se ništa ne može posti- 
ći osvetom i mržnjom, nego ljubavlju 1 krepošću. 

Pavlinović se dakle ne slaže sa sustavom Starčevićeve ideologije. Zato smi- 
sao “Hrvatskih razmišljaja“ nije u tome da se razluči srž Starčevićeva nauka od 
njegovih vlastitih ljudskih mana i od vulgarne, psovačke, nazdravičarske primje- 
ne u mladeži. Pravaštvo suprotstavljeno starčevićanstvu i steklištvu ne identifici- 
ra se sa Starčevićevom dogmom o samostalnoj hrvatskoj državi s odgovarajućom 
interpretacijom hrvatskoga državnoga prava, s osudom Habsburške Monarhije 1 
negacijom političke prakse kao nemorala. Pravaštvo je Pavlinoviću svako isticanje 
hrvatstva na temelju hrvatskoga državnoga prava za njegovu afirmaciju u Hab- 
sburškoj Monarhiji konkretnom političkom akcijom. “Adresa" Neodvisne narod- 

ne stranke, koju je 1884. u Hrvatskome saboru predložio Pavlinovićev prijatelj i 
sumišljenik u pitanjima vjere Kosta Vojnović, bolje je odgovarala njegovim nazo- 
rima nego Starčevićevo “sve ili ništa". Zato u “Razmišljajima* predlaže da se pra- 
vaši slože s neodvišnjacima, zacijelo u želji da se poveže Starčevićevo isticanje hr- 
vatstva i politička praksa neodvišnjaka. Uz ostalo, to pokazuje u Beču kada na 
koncertu studentskoga društva “Zvonimir? u spomen Petra Preradovića, nazdrav- 
lja Strossmayeru i Starčeviću.“ Priznaje doduše da je Narodna stranka u prošlosti 
mnogo griješila, a Starčević je lako mogao biti nepogrešiv jer se nikada nije prih- 
vatio nikakve odgovorne dužnosti. Pavlinović misli da može utjecati na “čestite? 
prvake Stranke prava u nadi da oni ipak neće “bilo čiju političku doktrinu uzeti za 
objavljenu dogmu". No koliko god se Pavlinović svojim napadom na Starčevića 
zamjerava njegovoj zasad još malobrojnoj “sljedbi u Dalmaciji, ipak polaže te- 
melj ideološkoj strukturi dalmatinskoga pravaštva koje ne slijedi učitelja Starčevi- 
ća do njegove dosljedne kulminacije, naime do njegovoga “ili — ili", tj. ili ostvare- 
nje samostalne hrvatske države izvan okvira Monarhije ili propast hrvatskoga na- 
roda. Uostalom, Starčevićeva se negacija postupno napušta i u banskoj Hrvatskoj. 


Razumije se da Sloboda odmah žestoko napada Pavlinovića da nišani u 
srce hrvatskoga naroda koji da je ogorčen zbog njegove “potvore?." Pravi odgo- 
vor Pavlinović dobiva anonimnim spisom potpuno u tonu “hupetanja steklišadi“, 
Sastavlja ga “ščekac" (tako je Pavlinović nazvao dalmatinske stekliše), klerik za- 
darskoga sjemeništa Bare Poparić, zacijelo u suradnji sa zagrebačkim vodstvom 
Stranke prava.“ Optužuje Pavlinovića da je njegov spis naručen od Strossmayera 
kako bi spasio od propasti dalmatinsku Narodnu stranku i Neodvisnu narodnu 
stranku u Banovini, a pogotovo da proizlazi iz Pavlinovićeve ljubomore na Star- 
čevića. Spis ponavlja najgore Starčevićeve psovke protiv Strossmayera, a mlado- 
me je kleriku dakako važno pobiti Pavlinovićev prikaz Starčevića kao protivnika 


svećenstva. Zato pisac pronalazi u Slobodi čak i ultrakatoličke članke. 


Folnegović zacijelo nije zamjerio Pavlinoviću napad na Starčevića pa mu 
1887. piše nekrolog u kojem ga bezgranično slavi kao “apostola hrvatstva? 
Starčević je dotada šutio o Pavlinoviću, ta on nikada nije odgovarao “Slavoserbi- 
ma". No možda pod dojmom Folnegovićeva panegirika, on u jednom svom član- 
ku u kojemu napada Neodvisnu narodnu stranku kao “pasminu slavoserbsku*, 

uvrštava u tu kategoriju i Pavlinovića ali mu ne spominje ime. Kaže da su neod- 
višnjaci pretiskali naručeno “čerčkanje" jednoga dalmatinskoga “Slavoserba“, 
čovjeka poštena ali “zasukana", strastvena i tašta, nedorasla javnim poslovima. 
Svoje predbacivanje nelogičnosti i čak životinjske gluposti “Slavoserbima" prim- 
jenjuje i na Pavlinovića jer je on “čerčkao" protiv pravaša, a istodobno je uvjera- 
vao prostotu da je njegova stranka ista kao Stranka prava.“ Hrvatska slijedi Star- 
čevićevo, a ne Folnegovićevo držanje prema Pavlinoviću. Uoči odlaska zagrebač- 
kih pravaša na proslavu otkrivanja Kačićeva spomenika ljeti 1890. u Makarskoj, 
valjalo je Pavlinovića još jednom negativno ocijeniti jer se pretpostavljalo da bi 
utjecaj pokojnika mogao postati kočnicom očekivanu širenju pravaštva u Dalma- 
ciji. Pisac jednoga uvodnika u Hrvatskoj (vjerojatno Vjekoslav Fleišer) kaže da 
valja ozbiljno računati s onom stranom “koja je uz hrvatstvo digla i zastavu ka- 
toličanstva* (tj. Prodanova grupa) iako se u inteligenciji mnogi protive “da se 
vjera u politička pitanja upliće". Ne vjeruje baš da je svećenstvo vrsno preuzeti 
vodstvo naroda. Kaže naime da je Pavlinović bio pošten i “pravi pravaš" ali da je 
kao katolik odijelio “našega dičnoga vodju“ od pravaških načela samo zato da 
obrani od pravaša i naroda osuđenoga Strossmayera. Zato u Pavlinovićevu hrvat- 
stvu ima “dosta slavoserbštine". No Hrvatska ne želi vodstvo niti onih svećenika 
koji se bez ograničenja izjašnjavaju kao pravaši. Daje im zadaću da odgoje inte- 
ligenciju koja će ih s vremenom zamijeniti, a zalagat će se za hrvatstvo i vjersko 
čuvstvo. Tada se (1890.) zagrebačko vodstvo prije svega oslanja na mlade libe- 
ralne pravaše na čelu s Antom Trumbićem. I upravo on zadaje pokojnome Pavli- 
noviću posljednji udarac. Polažući vijenac na grob Ante Deana, koji je bio glav- 
ni napadač na Pavlinovića u Katoličkoj Dalmaciji, kaže da su “Slavosrbi" uvijek 
bili pristaše Pavlinovića a protivnici Deana. Zato se Trumbić protivi prijedlogu 
don Frane Bulića da se Pavlinoviću podigne spomenik. 


Nekoliko mjeseci nakon izlaska “Razmišljaja“ (1885.), otkriveno je u 
Dubrovniku tajno udruženje đaka na čelu s petnaestogodišnjim Franom Supilom. 
Oni su odbili prisustvovati dočeku prijestolonasljednika Rudolfa. U svojim uspo- 
menama Melko Čingrija kaže da su se Dubrovnikom širile vijesti o Starčeviće- 
voj ljubavi za slobodu, o njegovoj mržnji protiv Austrije i Mađara. Na presluša- 
vanju Supilo je izjavio da zna kako je Starčević “pošten čovjek koji ne priznaje 
nagodbe s Ugarskom i brani prava Hrvata.“ Možda je Supilo znao o Starčeviću 

ipak malo više nego što je priznao na preslušavanju. No zacijelo su Harambaši- 
ćeve rodoljubne pjesme imale neusporedivo veću ulogu u privlačenju mladih 
nego spisi Ante Starčevića, koji je bio samo simbol isticanja hrvatstva, ljubavi za 
domovinu i mržnje protiv tuđinaca. 


No dok je odnos mladoga Supila prema pravaštvu još maglovit, nešto 
stariji pobornik dalmatinskoga liberalnoga pravaštva — Ante Trumbić, već na- 
lazi svoj put. On naime školske godine 1882./83. i 1883./84. studira pravo u 
Zagrebu, dakle upravo u doba razbuktavanja pravaškoga pokreta pa ima oba- 
vijesti iz prve ruke." Trumbić je tada i poslije iznimka među pravašima jer je 
temeljito proučio Starčevićeve spise. Kako je poznavao zagrebačke prvake 
Stranke prava, mnogo je pogodnija osoba za vezu s Dalmacijom od Prodano- 
va kruga. Sloboda-Hrvatska 1885./86. opširno komentira političke prilike u 
Dalmaciji i kritizira program Narodne stranke u povodu izbora 1885. Trumbić 
od siječnja 1887. objavljuje u Hrvatskoj vrlo zapažena “Pisma iz Dalmacije? 
pod šifrom -at-. No tek s njegovima dopisima 1890. list postaje važna instan- 
ca koju političke struje u Dalmaciji moraju uzeti u obzir. Hrvatska dakako pri- 
ma obavijesti 1 od novih liberalnih pravaša i od Prodanove Katoličke Dalmaci- 
je. Trumbić se u svojim “Pismima bavi svim aktualnim političkim temama od 
jezika do djelatnosti zastupnika Narodne stranke u Carevinskom vijeću, a u 
središtu kritike mu je neuspješna “oprezna" taktika Narodne stranke prema 
vladi." Mladi splitski pravaši htjeli su nakon objave programa Narodne hrvat- 
ske stranke 1889., pokrenuti glasilo Slobodu koje bi zacijelo oštro istupalo 
protiv oportunističkih političkih poteza te stranke i zalagalo se za intenzivniju 
opozicijsku političku praksu. Pokušaj izdavanja novoga lista podržava i Hrvat- 
ska nastojeći da se pri tome ne zamjeri Prodanu. Međutim, do izdavanja novo- 
ga lista ne dolazi.“ 


U postupnom stvaranju uvjeta za širenje i jačanje pravaštva u Dalmaciji 
značajna je prekretnica godina 1890. Riječ je najprije o općinskim izborima u 
Dubrovniku na kojima pobjeđuje srpsko-autonomaška struja a to, razumije se, 
izaziva pravaški odgovor. Kako je već spomenuto, dubrovački izbori utjecali su i 
na promjenu držanja vodstva Stranke prava prema Srbima. Uoči dubrovačkih op- 
ćinskih izbora krajem svibnja 1890. nastala je takva situacija da pripadnici Na- 

rodne hrvatske stranke nisu pri tome niti sudjelovali.“ Hrvatska, koja je već pri- 
je polemizirala s Biankinijevim Narodnim listom kao “slavosrbskim trubilom“, 
osuđuje kao krivce za taj događaj “šarenu družbu? mlitavih dalmatinskih narod- 
njaka. Pisac ogorčeno tvrdi da su pravaši uvijek željeli slogu s onima “koji se na- 
zivlju Srbi? ali su čuvali hrvatsko ime, dok su ga dalmatinski narodnjaci napus- 
tili za volju sloge.“ 


Otkriće Kačićeva spomenika, kojega je autor Rendić, u Makarskoj 26. ko- 
lovoza 1890. zamišljeno je kao manifestacija jedinstva svih narodno-političkih 
snaga banske Hrvatske i Dalmacije i zato je trebalo, barem privremeno, odustati 
od bjesomučnih novinskih polemika. No to nije bilo tako lako jer je u tijeku prip- 
rema za proslavu Miho Klaić održao u austrijskim delegacijama govor o bosan- 
skome proračunu u kojemu je pohvalio upravitelja Bosne i Hercegovine Benjami- 
na Kallaya. Grupa bečkih hrvatskih studenata tada je protiv njega demonstrirala. 
U komentaru tome događaju Obzor kaže da je politika Narodne stranke u Dalma- 
ciji mlitava i oportunistička. Vodstvo Neodvisne narodne stranke naime ne odob- 
rava Klaićevu političku akciju isključivo u nagodbenom okviru jer se ona, nakon 
raspada Draškovićeva “Centruma", vratila na svoj zahtjev revizije Nagodbe iz vre- 
mena Vojnovićeve adrese. Obzor se dakle ne slaže s Klaičevom taktikom ali upo- 
zorava da je on mnogo puta ustao na obranu hrvatskih “pravica" i izdržao sve pro- 
gone i zato žali studentske demonstracije u Beču. Hrvatska dakako tvrdi da je us- 
klik hrvatske “omladine “pereat!", protiv Klaića opravdan jer je hvalio vrhovno- 
ga upravitelja “dviju hrvatskih pokrajina" koji progoni hrvatstvo i hrvatsko ime, a 
Obzor proglašava “slavosrpskim? jer istodobno brani i osuđuje Klaića.“ 

U brojnim prilozima Hrvatska obavještava o pripremama za Kačičevu 
proslavu i poziva “prave? Hrvate bez razlike “stališa i vjere" da se priključe iz- 
letnicima u Dalmaciju. Piše da je Kačić ovjekovječio junačke čine hrvatskoga na- 
roda i obuhvatio “sve grane velikoga slavenskoga plemena ovdje na jugu, na po- 
luotoku balkanskom? ali je najviše ljubio svoj hrvatski narod. Njegove pjesme su 
hrvatske svetinje drage seljaštvu i gospodi.“ Kolektivni posjet Dalmaciji organi- 
ziraju Folnegović i Trumbić. Na proslavu je doputovala sva pravaška i obzoraška 
elita, au Dalmaciji joj se pridružuju narodnjaci i pravaši. Taj posjet nadahnuo je 
mladež stilom i ugođajem tradicionalne pravaške hrvatske euforije, a “steklištvo“ 

prisutno samo u tisku, sada se prelijeva na ulicu. Hrvatska je u pravu kada ocje- 
njuje proslavu kao pravašku političku “enuncijaciju*. Pravaši i obzovaši posjetili 
su više gradova Dalmacije pa je postalo moguće da se stanovništvo, koje možda 
nije nikada čulo za pravaše, s njima upozna. Dok je Narodnome listu i splitsko- 
me Narodu teško priznati propagandni uspjeh pravaša, Obzor piše da je njihov 
put po Dalmaciji pravi trijumf.“ 

Jednu od karakterističnih scena s puta po Dalmaciji spominje Katolička 
Dalmacija. Tuškan i Harambašić šetali su Makarskom pozdravljeni usklicima 
“živio Ante Starčević!", a na Tuškanov poziv “svi podigoše tri prsta zaklinjuć 
se..." da će, ako treba, mrijeti za domovinu. Mladi su nosili Prodana na rukama 
ali je on morao prekinuti svoj pokušaj govora jer nije bio predviđen u programu 
odobrenom od policije.* Prvoga dana boravka u Splitu (25. kolovoza) gosti iz 
Zagreba razgledali su Split i Solin a na ručku je, uz ostale, govorio i Trumbić. Iz- 
javio je da samo Stranka prava vojuje pod zastavom “cjelokupnosti i nezavisnos- 
ti hrvatskoga naroda", da samo ona zaslužuje povjerenje naroda i osudio je one 
koji nisu u njoj a svojataju njezina načela.“ Iz opće se euforije izdvaja “vođa" 
puta Folnegović svojim držanjem prema Klaiću kojega su sa svih strana osudiva- 
li Zbog “mlitavosti" i zamjeravali mu pohvalu Kallayeve uprave. Na oproštajnoj 
večeri u Zadru banovinski su se političari sreli s Klaićem. Tom prilikom pozdra- 
vio ga je Gjuro Deželić, a Klaić mu je kratko odgovorio i istaknuo uspjehe u bor- 
bi Narodne stranke. No Folnegovićev govor je “gotovo prenerazio" pravaše u 
Dalmaciji, kada ga je djelomično objavio Narodni list, jer je on zapravo pohva- 
lio Klaića. Hrvatska objavljuje njegov cjeloviti govor, ali vjerojatno ne može po- 
biti spomenuti dojam. Folnegović je, prema tom tekstu, doduše rekao da je po po- 
litičkim uvjerenjima bliži Klaićevim protivnicima ali je istaknuo da je “u gigan- 
tskoj borbi"? za preporođenu hrvatsku Dalmaciju Klaić imao veliku ulogu 1 oprez- 
no je izrazio želju da se sve dalmatinske struje slože.“ Time je bio u raskoraku s 
općim pravaškim ugođajem koji su stvorili Trumbićevi dopisi jer su šibali Klai- 
ća i njegovu stranku i nisu mu priznavali ama baš nikakve zasluge. Razumije se 
da Folnegović, koji je u banskoj Hrvatskoj želio pomirenje Stranke prava i Neod- 

visne narodne stranke, nije htio odbiti dalmatinske narodnjake već i zbog njiho- 
vih dobrih veza u Beču. Iako je u vrijeme putovanja Dalmacijom prevladalo nep- 
rijateljstvo pravaša prema Narodnoj hrvatskoj stranci, Folnegović je možda ipak 
bio zadovoljan. Uspio je pokazati mjerodavnim činiteljima da Stranka prava ima 
podlogu i u Dalmaciji i da je dostojna i sposobna da je vrhovi Monarhije štuju 
kao umjerenu stranku. U tom nastojanju sada dobiva saveznika. Među banovin- 
skim političarima nalazi se naime i Frank. Na banketu mu je nazdravio Biankini 
kao poborniku financijske autonomije, a on odgovara duljim izlaganjem svojih 
teza.“ Tri mjeseca nakon puta po Dalmaciji, Frank ulazi u Stranku prava. 


Na Kačićevoj proslavi nije bilo ni Srba ni Slovenaca a iz Istre je prisustvo- 
vao samo dr. Dinko Trinajstić. Hrvatska se nadala da će Slovenci, kao ogranak kaj- 
kavskih Hrvata, podržati program sjedinjenja s Hrvatskom. Naime slovenski libe- 
rali Ivan Hribar i dr. Ivan Tavčar pokazali su velik interes za suradnju s hrvatskom 
opozicijom. Hribar je održavao veze s obzorašima i pisao je Strossmayeru 1889. da 
je njegov program “političko sjedinjenje s Hrvatskom". Želio je osnovati u Ljub- 
ljani banku oko koje bi se okupilo slovensko i hrvatsko građanstvo. Preko Stros- 
smayerovih veza u Francuskoj htio joj je osigurati potporu francuskoga kapitala, ali 
pregovori s Francuzima nisu uspjeli.“ Slovenski liberalni tisak (Slovenski narod) 
više puta je pisao o potrebi sloge hrvatske opozicije, zacijelo kao uvjeta za surad- 
nju slovenske i hrvatske politike. U međuvremenu slovenski su liberali održavali 
dobre veze i s obzorašima i s pravašima. Nadu vodstva Stranke prava u vrijeme 
posjeta Dalmaciji da će Slovenci podržati program sjedinjenja Slovenije i Hrvat- 
ske, podržavao je dr. Fran Podgornik, urednik ljubljanskoga lista Slovanski svet. Pi- 
sao je o potrebi priključenja sjedinjenih slovenskih pokrajina Hrvatskoj koja bi 
obuhvatila Dalmaciju, Rijeku, Međimurje i srpsku Vojvodinu. Hrvati i Srbi bi se 
najprije paritetno nagodili, a Slovenci bi im pristupili na temelju hrvatskoga držav- 
noga prava. Razmatrajući program Stranke prava, Hrvatska piše da bi Srbi morali 
biti “barem hrvatski državljani", a da su “Planinci' Hrvati što je “znanstveno? do- 
kazao već “neumrli" Kvaternik, a potvrđuje to i “bezpristrana historija". Autor pri- 
pisuje Podgorniku shvaćanje koje zastupa i Stranka prava uvjerena da ime “planin- 
ski Hrvati" Slovencima više nije zazorno. I pod dojmom Kačićeve proslave, Hrvat- 
ska ponavlja da je slovensko “pleme" ogranak hrvatskoga naroda i da se može spa- 
siti njemačke bujice samo prihvaćanjem hrvatske svijesti koja je zaslugom Stran- 
ke prava oživjela u cijelom narodu od Triglava do Balkana. Svaki Slovenac, protiv- 
nik toga sjedinjenja, izdajnik je svoga naroda i cijeloga slavenstva.“ Dok u ovom 

članku Hrvatska seže samo do Drine, euforija za posjeta Dalmaciji pogoduje i ob- 
novi Starčevićeva učenja. U svom govoru Harambašić naime predviđa da će se od 
Triglava do Timoka, od Soče do Balkana oriti usklik: “živila Hrvatska.??' 


Već smo vidjeli da su staročesi prihvatili 1890. češko-njemačku nagodbu 
koju su mladočesi odlučno otklonili i naišli na Starčevićevo odobravanje. Pod tim 
dojmom pripremao se u Ljubljani dogovor slovenskih i hrvatskih zastupnika 
“južnih" sabora Cislajtanije (kranjskog, štajerskog, goričkog, istarskog i dalma- 
tinskog). I Hrvatska i Obzor pišu da je riječ o jačanju narodne svijesti nakon Ka- 
čićeve proslave. Posredovanjem istarskoga zastupnika dr. Dinka Vitezića, Folne- 
gović 1 dr. Ivan Zahar, u ime obzoraša, dolaze u Ljubljanu gdje je bio i Vjekos- 
lav Spinčić. No taj sastanak, proglašen od Hrvatske najvažnijim događajem na- 
kon Kačićeve proslave, iznevjerio je nade. Rezolucija nije naime spominjala od- 
nos s Hrvatskom nego se ograničila na zahtjev za sjedinjenjem slovenskih pok- 
rajina uz uvjete koji bi ojačali položaj slovenskoga naroda prema Nijemcima. 
Slovenski narod pisao je uoči sastanka da Slovenci moraju najprije ostvariti prog- 
ram sjedinjene Slovenije i ravnopravnosti naroda, a kada to uspije, mogle bi se 
jednom u budućnosti ujediniti južnoslavenske zemlje Cislajtanije s Hrvatskom te 
Bosnom i Hercegovinom. 


U Dalmaciji nije mogao nastati pravaški pokret nadahnut Starčevićevom 
osudom svake političke prakse kao nemorala dok traje dualizam. Pavlinovićevo, 
Prodanovo, a i Trumbićevo, isticanje hrvatstva temelji se na uvjerenju da treba 
odlučnije nego dotada djelovati u postojećem sustavu. Uostalom, i zagrebačko 
vodstvo Stranke prava kreće putem izgradnje oportunističke, umjerene stranke. 
Zato dalmatinski pravaši žele nastaviti političku djelatnost Narodne hrvatske 
stranke ali uz prosvjede protiv postojećega stanja i intenzivnije isticanje hrvat- 
skoga državnoga prava. Jedan uvodnik Hrvatske, još u vrijeme oduševljenja s 
dalmatinskim posjetom, navješćuje buduću političku taktiku. Pozivajući se na 
Starčevića, pisac kaže da dalmatinski zastupnici ne bi više smjeli moliti kralja da 
sjedini hrvatske zemlje, nego da bi morali u Carevinskome vijeću isticati da im 
tamo nije mjesto, ili uopće ne ići u Beč jer Dalmacija, kao dio Hrvatske, nema 
posla s Austrijom nego s hrvatsko-ugarskom krunom. Treba dakle zahtijevati hr- 
vatsko pravo na zakonitom temelju i objasniti hrvatskome narodu da se “srećna 
budućnost" temelji isključivo na njegovoj “povestničkoj ili, što je isto, današnjoj 
pravnoj narodnosti". Slično se izjašnjava Trumbić u svojim dopisima. Nakon 

Kačićeve svečanosti postaje poznat kao političar i njegova se riječ sluša. U nizu 
članaka piše da zastupnici Dalmatinskoga sabora i Carevinskoga vijeća ne mogu 
doduše osloboditi Hrvatsku i materijalno usrećiti Dalmaciju, ali ne smiju više biti 
kukavice i “šarenjaci? i zato od njih treba očekivati “muževne" čine i nepomirlji- 
vu borbu protiv vlade. Kaže da se Narodna stranka doduše prozvala Narodna hr- 
vatska stranka, da se Narodni list i splitski Narod razbacuju hrvatstvom, ali da u 
tom smislu ne postupaju. Izuzima donekle Biankinija. Osvrćući se na brojna 
akutna pitanja: položaj Dalmatinskoga sabora, nedostatak željezničkih pruga, po- 
tiskivanje hrvatskoga jezika, školstvo, Trumbić također osuđuje splitskoga bisku- 
pa Filipa Nakića zbog njegova postupanja prema svećenicima koji su sudjelova- 
li u Kačićevoj proslavi. “Stekliškim" rječnikom oštro napada “jezuite".“ 

Ujesen 1890. Trumbića posjećuje u Splitu Frano Supilo u vezi s pokreta- 
njem hrvatskoga lista u Dubrovniku, a Crvena Hrvatska počela je izlaziti 7. ve- 
ljače 1891. Značaj lista je doduše posljedica posebnoga stanja u Dubrovniku na- 
kon srpsko-autonomaške pobjede na gradskim izborima, a uređuje ga neiskusan 
mladić. No Supilo ipak oblikuje osnovne teze pravaštva u Dalmaciji koje se te- 
melje velikim dijelom na Pavlinovićevu učenju, a ubrzo počinje trijezno razmat- 
rati prilike u banskoj Hrvatskoj.“ Supilo kaže da su Hrvati i Srbi jedan narod s 
dva plemena i imena, da govore jednim jezikom koji Hrvati zovu hrvatskim a 
Srbi srpskim. “Velikosrpskom bahatom ekskluzivizmu" koji je napredovao zato 
jer mu se hrvatstvo nije odlučno oduprlo, kao što je slučaj s dubrovačkim “slo- 
vinstvom', treba, prema Supilu, suprotstaviti “čisto hrvatski" pravac i zato ustro- 
jiti “čisto hrvatsku stranku". Kao i Pavlinović, drži da se Srbi ne bi smjeli proti- 
viti hrvatskome državnom pravu, tj. sjedinjenju Dalmacije s banskom Hrvat- 
skom, i želi da ne stvaraju uvjete u kojima se hrvatska i srpska ideja međusobno 
isključuju. I on zagovara “cjelokupnost trojedne kraljevine, sjedinjenje Dalmaci- 
je i spojenje zaposjednutih zemalja u jednu cjelinu". Kaže da se “Jugoslavija? ne 
može stvoriti preko noći i da ne bi smjela biti pod hegemonijom Srbije “niti bez 
nezavisne i ujedinjene Hrvatske". Zato se svaki rodoljub mora zalagati “za Hr- 
vatsku, i jedino za Hrvatsku, jer se bori za cjelokupnost i samostalnost najnap- 
rednijeg i najprosvjetljenijeg, pa i najviteškijeg plemena na slovinskome Jugu*." 

Supilo je dakako kritičan prema Narodnoj hrvatskoj stranci i kaže da joj 
je Pavlinović znao pritegnuti uzde ali da je i on bio popustljiv. Svoje mišljenje o 

Starčevićevu učenju jasno je izrekao tek krajem 1892. u vezi s pitanjem suradnje 
Stranke prava i Neodvisne narodne stranke u banskoj Hrvatskoj, no može se pret- 
postaviti da je tako mislio već prije. Tada (1892.) Pavlinovićevu tezu o razlici pra- 
vaštva i starčevićanstva zastupaju oni koji drže da je Starčević ozbiljna zapreka 
sjedinjenju hrvatskih stranaka. Supilo nije sklon tom mišljenju ali ga se do sta- 
novite mjere ipak drži. Ograđuje se naime od bitnih elemenata Starčevićeva uče- 
nja ali tu činjenicu proglašava nevažnom. Tako ne prihvaća Starčevićeve tvrdnje 
da srpski narod ne postoji, da su oni koji se zovu srpskim imenom “hrvatski iz- 
rodi" ili tuđa pasmina. I on, doduše, misli da ima hrvatskih izroda koji se naziva- 
ju Srbima “ali da ima i pravih Srba, srpskoga plemena, s kojima mi sačinjavamo 
jedan narod." Odbacuje Starčevićev jezik i ne vidi “dvije socijalne kaste od ko- 
jih jedna savršeno je dobro, druga pak savršeno zlo" (“prave Hrvate pravaše i 
“Slavoserbe"), nego samo političke stranke s greškama i zaslugama.“ Za razliku 
od Starčevića, Supilo cijeni Jugoslavensku akademiju ali želi da što prije posta- 
ne hrvatskom, poštuje Strossmayera i prosvjeduje protiv toga da se oni Hrvati 
koji stoje “isključivo na narodnopravnom i državnopravnom temelju" dijele pre- 
ma simpatijama za Starčevića i Strossmayera. 


Ulazak Josipa Franka u Stranku prava | 


Kada je vodstvo Stranke prava svojom adresom 1887. nagovijestilo napuš- 
tanje bitnih elemenata Starčevićeva nauka, javile su se brojne, kako kaže uredniš- 
tvo Hrvatske. “tendenciozne i drzovite izmišljotine" prije svega bečkih i peštan- 
skih novina, da će Hrvatska prestati izlaziti, da će Stranka prava promijeniti prog- 
ram i da je uopće u rasulu. Tim je vijestima kumovao Khuen koji je jednim ma- 
darskim novinama izjavio da je Starčevićeva stranka uništena i da je izgubila po- 
pularnost u narodu. Starčević u svojim saborskim govorima i dalje zastupa svo- 
je načelo “negacije". Ne ulazi naime u srž pitanja zbog kojih se javlja za riječ, 
nego naglašava kako Sabor u dualističkom sustavu ne može ništa rješavati. U po- 
vodu zakonske osnove o promjeni, tj. o suženju izbornoga reda za Sabor, osvrće 
se na izborne zloupotrebe od strane režima. Kaže da svatko mora biti “čovek i 
deržavljanin" te imati politička prava među kojima je najvažnije da sudjeluje “u 
zakonotvorstvu“. No kako drži da je svaka politička akcija besmislena i nemoral- 
na, završava i taj govor izjavom da želi samo ispuniti svoju dužnost “prema na- 
rodu kojeg sam sin i naprama stvari koju zastupam i naprama onim, koji su me 

ovamo poslali i naprama meni". Sve ostalo zavisi od Boga i naroda, vremena i 
događaja a ne od njega i “onih koji se derže nad nami“. Khuen i ovom prilikom 
nastoji ismijati Starčevićevu negaciju svega što postoji pa se, uz ostalo, ruga 1 
njegovoj bolesti jer teško govori i često pije vodu. | 
Krećući prema umjerenoj politici, Hrvatska uglavnom prestaje pisati o do- 
maćim prilikama, što joj mnogi čitatelji zamjeravaju. Uredništo nalazi opravdanje 
za svoje držanje u brojnim zapljenama lista i globama zbog kojih je list u stalnoj 
opasnosti da prestane izlaziti. No trebalo je ipak nešto reći o Khuenovoj stranci i 
umjerenoj opoziciji. Ova druga se doduše raspala jer “saborsko središte" grofova 
Draškovića više nije postojalo, a preostala je samo grupa “obzoraša“ koja drži da 
se opozicija mora ujediniti. To se čini nužnim i nekim pripadnicima Stranke pra- 
va. Ako ona naime namjerava ostaviti za sobom pravaški radikalizam i odbijanje 
da sudjeluje u političkoj praksi, onda više nema načelnih zapreka za suradnju s 
grupom oko Obzora. Snažna kočnica je pri tome sam Ante Starčević, a pogotovo 
odjek njegovih “Jubileja u kojima je ponovno psovao Strossmayera i izazvao 
prosvjed riječke grupe oko Barčića. Predsjednik kluba Stranke prava Rukavina i 
Kumičić ustaju u Starčevićevu obranu. Obzor drži da Folnegović, nasuprot Star- 
čeviću, pripisuje Strossmayeru znatnu političku ulogu i izražava nadu da će Bar- 
čić i Folnegović reorganizirati Stranku prava.? Folnegović, na svoj način, ponavlja 
stare pravaške tvrdnje o nužnosti samo jedne opozicije, tj. Stranke prava, kojoj bi 
se ostali morali pridružiti, ali ipak otvara vrata mogućnosti suradnje među stran- 
kama.“ O kolebanju vodstva Stranke prava govori činjenica da nakon razmjerno 
pomirljivih Folnegovićevih članaka slijede žestoki napadi na “slavosrbski ... cviet 
inteligencije? u Starčevićevu duhu, pa o suradnji više nema ni govora. 


Khuen šiba Hrvatsku gotovo svakodnevnim zapljenama, a nakon njezine 
obustave ljeti 1889. zbog jednoga proruskoga članka, strahuje se da je listu došao 
kraj. No pravaško glasilo spašava Frankova novčana potpora, a Khuen ne inzisti- 
ra na uništenju Hrvatske jer je zacijelo, kao i Frank, uvjeren da se ona postupno 
pretvara u oportunističku, umjerenu stranku.* Opasnost od obustave lista pogodu- 
je ubrzanijem kretanju “u desno". Glavni je činitelj pri tome i opet Folnegović koji 
drži da se Stranka prava mora riješiti žiga veleizdaje, i to tako da odobrovolji di- 


2 
Djela IL, 23. VI. 1888., 344-7; HS 1887.—92., 21. VI. 1888. 


3 
Obzor, 19. X., 27. X., 3. XI. 1888. 


4 
Hrvatska, 12., 14., 16. I. 1889.; Obzor, 19. [., 7. 1. 1889. 


5 
Hrvatska, 27. H., 13. VI. 1889. 


6 B 
Isto, 8. VIII. 1889. O obustavi Hrvatske vidi str. 555. 

nastiju, da slijedi austrijske interese, a poslije da se snađe u dualizmu. U početku 
je oprezan 1 taktizira a potom nalazi privremenoga saveznika u Josipu Franku. 


Nije slučajno da Folnegović odmah nakon ponovnoga izlaženja Hrvatske 
procjenjuje da može objaviti svoj razgovor s generalom Josipom Filipovićem koji 
se održao još u srpnju 1887., dakle nakon izbora u kojima je Khuenova stranka 
porazila udruženu opoziciju.“ General Filipović bio je zapovjednik vojske koja je 
1878. okupirala Bosnu i Hercegovinu, a opozvan je na zahtjev tadašnjega minis- 
tra vanjskih poslova Andr4ssyja pod optužbom da se oslanja na katolike protiv 
ostalih vjera, da se osjeća Slavenom i želi likvidaciju islama, odnosno da zastu- 
pa hrvatstvo.“ Folnegović želi prikazati nazore jednoga od najbistrijih hrvatskih 
muževa u 19. stoljeću i kaže da ga je slušao kao hrvatski “otačbenik", ne zato da 
bi se s njime sporazumio nego zato da ga uzmogne dobro razumjeti. 


Filipović se predstavlja kao Hrvat i Austrijanac, kojemu je hrvatska držav- 
na ideja svetinja, a drži da su joj Srbi najveća zapreka jer imaju dvije državice i 
žele njezino uništenje putem vladajućega sustava, pa su svi u logoru Mađara. Fi- 
lipović zato kaže da se istočno pitanje ne može riješiti fantomom podunavske fe- 
deracije na razvalinama Austrije, misleći zacijelo na Barčićeve teze, nego da se 
moraju uzeti u obzir dinastički interesi. Ljuti se što pravaši zaziru od onih koji su 
njemu najveća nada jer “tko može imati većega interesa za sreću Hrvatske kao 
Hrvatske, nego li Austrija" (podcrtao Folnegović). Folnegović na to kaže da je to 
jasno 1 da ne razumije kako se to općenito ne uzima u obzir. “I upravo zato, kako 
se može sumnjati, da to i mi ne uvidjamo ter nas pače sumnjičiti s veleizdajstva.?? 
Zato Folnegović moli Filipovića da preko svojih veza na odlučnom mjestu spri- 
ječi takve klevete. 


Filipović žali što se Hrvatski sabor nije već 1861. izjasnio za Austriju i 
poslao zastupnike u Carevinsko vijeće i drži da je to glavna pogreška hrvatske 
politike. Kaže da štuje muževe koji su tada bili na čelu političke djelatnosti, a po- 
gotovo Strossmayera, ali drži da je upravo tadašnja protubečka strategija kriva da 
se današnje stanje ne može iz temelja promijeniti. Da je Hrvatski sabor prihvatio 
Veljačku diplomu, kaže Filipović, bila bi Hrvatska već davno ujedinjena. Folne- 
govič se, doduše, ne slaže s Filipovićevim mišljenjem ali mu imponira njegova 
“apodiktična tvrdnja“. Filipović također drži da treba uvažiti snagu dualizma i 
kaže da štuje program Stranke prava i osobnu požrtvovnost i “otačbeničtvo? nje- 
zinih pripadnika ali žali da se ona, uza zadržavanje svoga programa (sjedinjenja 
banske Hrvatske i Dalmacije?), ne može odvažiti “da svoju političku taktiku ko- 
renito promieni". Prema Filipoviću, Stranka prava morala bi podupirati Draško- 


7 

Prvi broj Hrvatske nakon privremene obustave izašao je 8. VIII., a već 10. i 12. VIII. objavljen 
je taj razgovor. 

8 

Gross-Szabo, 1992., 463 

viće, koji su “notorno" poznati kao “konservativci" a ipak su po krvi i osjećaju 
Hrvati, a po položaju bliski kruni “te sigurni njezina pouzdanja". Velika je razli- 
ka ako kruna nametne vladajućoj stranci “Ungarije" bana ili obratno, i samo o 
Stranci prava ovisi koju će mogućnost odabrati. Priznaje da se time ne bi promi- 
jenio dualistički sustav ali bi se moglo mnogo uraditi “za daljnju veliku buduć- 
nost našu". Filipović doduše zna da Draškovići baš nisu vješti u politici ali ipak 
moli pravaše da ih podupru, jer će na taj način biti “nužni posrednici izumedju 
krune i naroda". Folnegović je skeptičan prema Draškovićima ali ipak obećava 
Filipoviću da će pokušati slijediti njegove savjete. | 

Folnegović uz ostalo priča da je branio Stranku prava od Filipovićevih pri- 
govora, a može se pretpostaviti da je riječ o kritici Starčevića jer su Filipovićeve 
preporuke da Stranka prava prihvati proaustrijsku politiku unutar dualizma u pot- 
punoj opreci s njegovom osudom zlokobne Austrije. Vjerojatno on u Filipoviću 
vidi “slavoserbskoga" austrijskoga generala kakav je bio i Jelačić. Osim toga Fili- 
pović je želio suradnju Stranke prava s “konservativcima“, nekadašnjim feudalci- 
ma, koje je Starčević uvijek osuđivao. Prema tome, Stranka prava trebala bi osim 
svojih političkih načela napustiti i ona socijalna koja je zastupala kao “skrajnja lje- 
vica". No Filipovićev program u biti odgovara i Folnegoviću 1 Franku. 

Prema Folnegovićevoj izjavi razgovor se održao u lipnju 1887. nakon iz- 
bora u kojima je Khuen porazio opoziciju. Starčević je tada grubo osudio “um- 
jerenu opoziciju", a Folnegović je postao glavno lice afere koja je potekla upra- 
vo od Draškovića, pa o suradnji s njima više nije bilo ni govora. Izražavajući ra- 
zočaranje zbog svoga neuspjeha u traženju saveznika Stranci prava, Folnegović 
je tada prvi put izjavio da se protivi Starčevićevoj “negaciji" političke prakse i 
proglašavanju neprijateljima svih onih koji nisu u Stranci prava.“ Pitanje je dak- 
le zašto je Folnegović objavio sadržaj toga razgovora tek dvije godine poslije 
kada on više nije aktualan jer su se Draškovići povukli iz politike. Očigledno že- 
li interpretacijom toga razgovora naglasiti nužnost okreta Stranke prava prema 
austrofilskoj oportunističkoj taktici i prema dualizmu. Starčević tom prilikom ne 
reagira javno kao što je to uradio 1884. kada je Folnegović objavio izjavu baru- 
na Ljudevita Ožegovića i dao do znanja da bi njegovu kritiku Stranke prava tre- 
balo ozbiljno uzeti u obzir. 


Kada je nakon obustave u srpnju 1889. Hrvatska počela ponovno izlaziti, 
njezino je uredništvo stvorilo ozračje umnogome slično onome u Rauchovo doba. 
List je protiv obzoraša i Strossmayera poveo psovačku kampanju a šutio je o re- 
žimu. Obzor naime u povodu obustave Hrvatske ironički izjavljuje da kao glasi- 
lo “Slavosrba? nema razloga ni za žalost ni za veselje, ali osuđuje nezakonit pos- 


9 

Hrvatska, 6. VII., 16.—17.VIII. 1887. Vidi str. 590. Neuvjerljiva je Folnegovićeva izjava da je 
Starčević odobrio njegov razgovor s Filipovićem jer je on zacijelo mogao unaprijed znati za 
generalov proaustrijski stav. F. Folnegović: Sada ili nikada, Zagreb 1900., 10. 

tupak gradskoga poglavarstva 1 državnoga odvjetnika. Pohvalivši novosadsku 
Zastavu zbog kolegijalnosti prema Hrvatskoj u tom slučaju, uredništvo proglaša- 
va Obzor glasilom šarlatana koji mijenjaju programe “kako gigerli odjeću?.'“ U 
polemici s Obzorom list slijedi Starčevićeve optužbe i njegovu taktiku “negaci- 
je". Opravdava svoju šutnju o Nagodbi izjavom da smisla ima samo prosvjetlji- 
vanje čitatelja vjernom slikom političkoga života i upozoravanjem na “opačine 
sebičnih političara." Glavne su pri tome tvrdnje da je jedina prava opozicija 
Stranka prava jer u njoj djeluju “odlučni i pošteni muževi“ kakvih drugdje nema. 
Zato Hrvatska odgovara na jedan upit Vjekoslava Klaića što su zapravo “Slavos- 
rbi" u Starčevićevu duhu. “Mi vam odgovaramo, da uredništvo našega lista drži 
svakoga inteligentnoga Hrvata, koji nije u redovih pravaštva — Slavosrbom.? No 
istodobno javlja se i novo tumačenje Starčevićeva nauka. Tako u jednom od po- 
lemičkih članaka stoji: “Narod je htio da živi kao država i to podpuna država, a 
ne tek polovična, nu pod žezlom Njeg. Vel. kralja dakle u okviru monarkije.? "? 
U suprotnosti s time Starčević odbacuje rješenje hrvatskoga pitanja “u okviru? 
Monarhije, drži da su Habsburgovci hrvatski kraljevi zato što su 1527. sklopili 
ugovor s hrvatskim narodom i da se odnosi s ostalim njegovim zemljama mogu 
urediti tek kada Hrvatska postane samostalna država. 


U svomu prvom polemičkom članku Obzor odbacuje optužbu da je zago- 
varao obustavu pravaškoga glasila i zamjerava Hrvatskoj da “kroji kapute čitavoj 
Evropi" a ne želi vidjeti što se dešava kod kuće. Riječ je o aluziji na Starčeviće- 
ve vanjskopolitičke članke. Uredništvo Obzora daje do znanja da bi se sporazum 
opozicije lako ostvario bez Starčevićeva pritiska na vodstvo Stranke prava. Očig- 
ledno pod dojmom Starčevićeva upornoga psovanja francuskih republikanaca 
kao “Slavoserbah", Obzor tvrdi da je on čudak koji mrzi pojedince, cijele stran- 
ke, narode, države čak i dijelove svijeta. Kada bi mu se oduzela mržnja, više ne 
bi imao programa. Kaže da i u Stranci prava ima malo ljudi kojima je Starčević. 
sklon jer ne mogu svi tako mrziti kao on, niti kimati glavom na sve što on odlu- 
či. Prema Obzoru, Starčević bi se želio okružiti samo neiskusnim mladićima koji 
bi se čudili “dubokoj učenosti" njegovih “političkih smiešnih brošura". Obzor dr- 
ži da i u Stranci prava kao radikalnoj stranci ima živahnih i okretnih ljudi, ali su 
oni paralizirani mržnjom i predrasudama, pa su 1884.—87. imali kukavnu ulogu 
jer su se pokoravali Starčeviću. Pri tome izuzima Barčića. Obzor optužuje Hrvat- 
sku da je ušla u savez s režimskim listovima koji se raduju njezinim napadima na 
Obzor, uz ostalo i zato što Obzor piše o događajima u Hrvatskoj a pravaško gla- 


10 
Obzor, 13. VII. 1889.; Hrvatska, 8. VIII. 1889. “Gigerl" je žigolo, tj. muška prostitutka. 


11 
Niz polemičkih članaka objavljen je u Hrvatskoj u rujnu i listopadu 1889. 


12 
Hrvatska, 22. VIIL., 4. X. 1889. 

silo o — Afganistanu, i to s “azijatskom" intonacijom. Dok Hrvatska tvrdi da je 
za sadašnje stanje odgovorna obzoraška opozicija, Obzor kaže da je kriv dualis- 
tički sustav. Uvjerava čitatelje da Stranka prava, napuštanjem svojih grdnji pro- 
tiv svega slavenskoga i srpskoga i prihvaćanjem sloge sa Srbima i zajednice sa 
Slavenima, zapravo zastupa program obzoraša a ipak ih naziva Slavosrbima. OD- 
zor odbija pravaške prigovore jer se poziva na Nagodbu u onim elementima u ko- 
jima ona priznaje hrvatska prava." 


Upravo u pitanju Nagodbe očituje se razlika između političke prakse “um- 
jerene opozicije" i negacije Starčevićeve Stranke prava. Naime pred Sabor dola- 
zi izvještaj Kraljevinskoga odbora o četvrtoj financijskoj nagodbi, kojom je kvo- 
ta (prinos za zajedničke poslove Habsburške Monarhije) povišena a tangenta (dio 
prihoda Hrvatske i Slavonije za autonomne poslove) smanjena s 45 na 44% s ob- 
razloženjem da su promjene nužne zbog priključenja Vojne krajine Civilnoj Hr- 
vatskoj i Slavoniji. “Umjerena opozicija" izjasnila se protiv izvještaja Kralje- 
vinskog odbora o toj nagodbi s izjavom da ona ne odgovara hrvatskome držav- 
nom pravu, niti interesima kraljevine Hrvatske, Slavonije i Dalmacije i željela je 
da se izvještaj odbije, a da posebni odbor izradi prijedlog koji bi osigurao prava 
i interese zemlje. Zastupnici Stranke prava nisu potpisali taj prijedlog a Starčević 
opet jasno demonstrira svoju taktiku negacije. Izjavljuje da su postojeći zakoni 
samo “obsena? i da bi on zato “sva naša municipalna prava dao za lulu duhana". 
Nagodba, prema Starčeviću, nije nikakav dvostrani ugovor jer nema nijednoga 
uvjeta “za budi obćine autonomiu, a kamo za deržavu“. Ponavlja da opozicija vi- 
če na Nagodbu, da ju već toliko vremena uzima u pretres a nikada ju ne želi ure- 
diti, nego djeluje samo iz “blatne sebičnosti i zlobe i vražtva proti našemu naro- 
du. Ponavlja svoju glavnu tezu da je opozicija u Saboru 1865.—67. proglasila Hr- 
vatsku mađarskom zemljom, da su to Mađari prihvatili a kruna potvrdila, i da je 
sadašnja opozicija tu nagodbu poslije još pokvarila. Dakle Nagodba, prema Star- 
čeviću, nije ugovor nego dar Mađara, a hrvatska je vlada grana peštanske. Zato 
Hrvatski sabor nikako ne može utjecati na provođenje Nagodbe ili na njezine iz- 
mjene. Svršava govor karakterističnom izjavom: “Uostalom, gospodo, vi to zna- 
te da toga pitanja za mene i moje drugove neima, ter mi niti ga razpravljamo, niti 
o njem glasujemo.?'* Razumije se da budući Starčevićev nasljednik Frank tako 
ne misli. On se u političkom životu afirmira upravo svojom kritikom financijske 
nagodbe pa i tom prilikom drži govor koji izaziva Obzorovo oduševljenje. ? 


13 

Obzor, 9. VIII., 26.—28. IX. 1889. 
14 

Djela I, 14. X. 1889., 376-9 

15 


Obzor, 15. X. 1889. Frank, Josip: Govor u razpravi ob obnovi nE nagodbe dne 15. X. 
1889. u saboru, Zagreb 1889. 

Nezadovoljan pasivnošću pravaša, “osobnim kultusom' Ante Starčevića te 
njegovim krutim stavovima i psovanjem Strossmayera u “Jubilejima'', Erazmo Bar- 
čić je još 1888. bio spreman napustiti Stranku prava. Želio je povezati se s prvaci- 
ma umjerene opozicije uz uvjet da napuste nagodbeni stav i prihvate radikalniju 
opoziciju. Strossmayer se slaže s Barčićevim prijedlogom ali se vodeći obzoraši 
boje odbaciti Nagodbu u cjelini.“ Ujesen 1889. Barčić sa zastupnicima A. Valuš- 
nikom i svećenikom I. Urpanijem istupa iz Stranke prava; svoj korak obrazlaže 
spomenutom polemikom, osuđujući obje strane. Ne želi se pridružiti nijednom klu- 
bu koji se ne bi zalagao za sjedinjenje svih Slavena na jugu-bez razlike imena i vje- 
re. Hrvatska odgovara Barčiću da bi morao uzeti u obzir barem imena kada to već 
ne čini s vjerama. “Zar nakon svega izkustva da opet postanemo Jugoslaveni." Tvr- 
di da “gospoda disidenti" žele namamiti Stranku prava “u močvaru oportunizma? 
ali s pravom kaže da je razlog Barčićeva istupa što mu je pravaški program postao 
preuzak, tj. ne odobrava nove tendencije rješavanja hrvatskoga pitanja unutar Mo- 
narhije. " Barčić dakle želi sjedinjenje “Slavena na Jugu? u obliku balkanske fede- 
racije, a to je “veleizdajnički" program neprihvatljiv plašljivim obzorašima. 

Barčić opet ostaje sam ali pokušava malo prodrmati mrtvilo u koje je 
Khuenova čvrsta pesnica gurnula hrvatsko političko ozračje. Želi vjerojatno po- 
jačati dojam novoga programa dalmatinske Narodne hrvatske stranke iz kolovo- 
za 1889. Vidjeli smo da se u njemu oprezno navodi da će Stranka “u sgodni čas? 
zahtijevati sjedinjenje.“ Barčić vjerojatno ne želi tako dugo čekati. Njegov pri- 
jedlog da se na dnevni red Sabora postavi pitanje sjedinjenja, potpisuju, čini se, 
svi prisutni članovi opozicije osim Starčevića i Rukavine. Prijedlog je potpisao i 
Frank. No Hrvatska se, zacijelo na Starčevićev zahtjev, odmah ograđuje od Bar- 
čićeva prijedloga i piše da bi se sjedinjenjem učvrstila nagodba, tj. Dalmacija bi 
se našla u istom podređenom odnosu kao banska Hrvatska. Klub Stranke prava 
zatim “jednođušno" zaključuje da članovi ne smiju ubuduće potpisati nijedan sa- 
borski prijedlog bez privole kluba. Obzor predbacuje Hrvatskoj nedosljednost 
zato što je 1877. grdila Klub dalmatinske Narodne stranke jer nije htio da se pri- 
jedlog za sjedinjenje stavi na dnevni red Dalmatinskoga sabora.! 


16 

KORS IV, 47-8, 51; SO, Mazzura Strossmayeru, 7. XI. 1888. 

17 

Agramer Tagblatt, 2. X.; Obzor, 3. X., Hrvatska, 12., 18. X. 1889. Vodstvo Stranke prava ne 
upušta se u polemiku s Barčićem, pozivajući se na Starčevića koji ne polemizira ni u Saboru 
ni u novinama. Zato klub Stranke prava samo prima na znanje Barčićev istup. 

18 

Vidi str. 659. 

19 

Hrvatska, 22.—24. X. 1889.; Obzor, 21., 24. X. 1889. Khuenov glasnogovornik Miškatović 
predlaže u saborskome odboru da se Barčićeva inicijativa odbije jer se to pitanje može riješiti 
samo u dogovoru s Ugarskim saborom. 

Međutim, doista postoji mogućnost dvostruke instrumentalizacije pitanja 
sjedinjenja. Mađarska se vlada može njime koristiti da malo uznemiri austrijsku 
stranu, koja drži da je Dalmacija integralni dio Cislajtanije. Međutim, Starčević 
prije svega vodi računa o pregovorima između njemačkih i čeških prvaka kojima 
bi se njihovi oportunistički elementi (staročesi) donekle zadovoljili, a dualizam 
bi bio cementiran. U dobačene mrvice od strane zlokobne Austrije ubraja 1 pri- 
jedlog za sjedinjenje Dalmacije i banske Hrvatske. Nakon historijskoga uvoda, 
on u saborskom govoru odbacuje bilo kakvo pravo “Ungarie* na Dalmaciju, 
prosvjeduje protiv spominjanja kraljevina Hrvatske, Slavonije i Dalmacije jer 
““gva ta tri dela sa drugima kroz vekove sačinjavaše jednu kraljevinu Hervatsku“, 
a ti pojedini dijelovi nikad nisu bile kraljevine niti su imale kraljeve. Ponovno 
osuđuje saborsku “gospodu* da cijepa hrvatski narod zemljopisnim imenima, da 
izmišljava države i time obavlja posao tuđinaca i narodnih neprijatelja. Starčević 
napominje da su kraljevine Hrvatska i Ugarska imale “jednu krunidbenu zaver- 
benu diplomu" (tj. kraljevu zavjernicu) kojom je vladar prisegao da će kraljevini 
vratiti ono što joj je oteto. U pogledu Dalmacije je “naš narod i sabor već davno 
učinio sve što se slaže s čašću naroda", pa je kruna imala dosta vremena da pov- 
rati “Hervatskoj ono, što ju ide", ali to nije učinila. “Niti ovaj naš niti dalmatin- 
ski sabor nije samosvojan" i ne može u vezi s tim ništa odlučiti. Kako je kruna 
“davno i češće opomenuta poradi Dalmacie", Starčević ironički kaže da je nedos- 
tojno to pokušati iznova jer bi to bilo poniženje naroda “pred Njegovim Veličan- 
stvom po milosti božjoj i apoštolskom". Drugim riječima, hrvatski bi se narod na 
taj način odrekao svoga položaja ravnopravnoga partnera ustavnoga kralja. Drži 
da je zahtjev za sjedinjenjem u vezi s položajem Monarhije nakon okupacije Bos- 
ne i Hercegovine jer je ona izazvala sukob s Rusijom i bacila se u naručaj svoga 
pravoga neprijatelja Njemačke, pa u Cislajtaniji želi udobrovoljiti neke narode 
popuštanjem “u malenkosti", kao u Galiciji 1 Češkoj, a taj poticaj slijedi i u Dal- 
matinskom saboru “skovana većina? od ljudi koji kažu da su Hrvati ali to Starče- 
vić nije primijetio. Riječ je dakako o Narodnoj hrvatskoj stranci koja govori o 
združenju sada, a da je htjela mogla je to uraditi već prije. Zahtjev za sjedinje- 
njem je, prema Starčeviću, samo dobačena kost, kojom bi se gospoda trebala 
zabavljati na svoju nesreću. Taj nečist i pogibeljan pokušaj ima dakle svrhu da se 
narod odvrati od svojih nevolja i da se bavi “ništetnim pitanjem" pa da onda “po 
navadi brani zemlju za tudjince, svoje neprijatelje", tj. u ratu s Rusijom. Zato 
Starčević ne želi biti ničije oruđe pa kad narodu ne može koristiti, ne želi mu ni 
škoditi. Drugim riječima, takvo je oruđe Barčić.“ 

Na tu insinuaciju Barčić odvraća da je Starčević i Kvaternika prikazao kao 
austrijsko oruđe, ističući pri tome da ostaje “do groba" vjeran Stranci prava, ali se 


20 


Djela I, 5. XI. 1889., 379-384. Hrvatska (7. XI. 1889.) kaže da Starčević nije nazvao Barčića 


Austrijancem, nego da je rekao kako je on potaknut na svoj prijedlog “makar kroz desetu ruku". 

ne želi klanjati osobama, tj. Starčeviću. Pravaški zastupnici naposljetku ne glasu- 
ju za prijedlog koji su potpisali, a držanje vodstva izaziva zaprepaštenje među 
pristalicama i daljnje osipanje Stranke. Khuenova većina dakako odbija Barčićev 
prijedlog.“ U žestokoj polemici oko toga pitanja, Obzor tvrdi da je većina pljes- 
kala Starčeviću i da je Stranka prava zbog odbijanja izjave o sjedinjenju, savezni- 
ca većine. Hrvatska odgovara da je Khuenova stranka tim pljeskom htjela uništiti 
Starčevićev ugled u narodu i da je on odbijanje prijedloga obrazložio sasvim Op- 
rečnim opravdanjima od govornika Khuenove stranke. Za furor dalmaticus režim- 
ske novine zato optužuju prije svega Obzor. U suprotnosti sa svojim držanjem u 
povodu Barčićeva prijedloga o sjedinjenju banske Hrvatske i Dalmacije, vodstvo 
Stranke prava podupire mladu dalmatinsku pravašku struju koja sustavno kritizira 
oportunizam Narodne hrvatske stranke, između ostaloga, i u pitanju sjedinjenja. 


Otrovne odnose između vodstva Stranke prava i Umjerene opozicije Star- 
čević još povećava svojim govorom u proračunskoj debati. Ovaj put se ne drži 
svoga načela da za njega Nagodba ne postoji. Svrha govora mu je da za težak po- 
ložaj Hrvatske ponovno grubo okrivi Strossmayera i Mažuranića. Budući da se 
radilo “o njihovoj mešini ili o njihovoj taštini", oni su, prema Starčeviću, izruči- 
li domovinu volji Mađara, a da nisu “izhodili dokazala" kojima bi se mogao us- 
tanoviti pravi prihod Hrvatske. “Eto perva Nagoda bila je naše prokletstvo, a dru- 
ga je naša propast.“ Strossmayer se jako uzrujava zbog Starčevićevih psovki i 
moli Račkoga da Obzor izjavi kako Starčević “ta kukavica i bluna bludi i kleve- 
će" hotimično jer je on osudio i prvu i drugu nagodbu (reviziju) zbog koje je 
izostao iz Sabora i nije više nikada u nj ušao. U tom smislu Obzor objavljuje krat- 
ku bilješku “a bilo bi za “Staroga prevelika čast često se na nj osvrtati", kaže 
Rački. On “brblja? i napada biskupa “iz same taštine", a to više ne odobravaju ni 
njegovi pristaše osim “plitkoumnoga" Rukavine. 

Starčevićevo uporno isticanje da je svaka politička akcija besmislena i ne- 
moralna dok traje dualizam i da treba čekati na povoljnije uvjete nakon promje- 


ži 

HS 1887.—92., 5, 7.—8. XI. 1889. I Folnegović optužuje Barčića da je bečko oruđe (Hrvatska, 
6. II. 1890.); Rukavina poslije izjavljuje da je i Starčević bio “od stanovite strane potaknut" da 
predloži to sjedinjenje. Hrvatska, 16. II. 1895.; Barčić prikazuje taj događaj u listu // pensiero 
slavo, 23.11. 1895. 


22 

Djela I, 26. XI. 1889., 385-388; HS 1887.—92., 26. XI. 1889. Ova izravna optužba Strossmaye- 
ra i Mažuranića izostavljena je u izdanju Starčevićevih govora (Djela I) iz 1893. jer je to go- 
dina “sloge" opozicije te susreta Starčevića i Strossmayera u Krapinskim Toplicama. Priređi- 
Vači Djela isto su uradili sa Starčevićevim govorima o komasaciji (1890.) i zemljišnome ras- 
terećenju (1891.). 

23 

KORS IV, 28. XI., 1. XII. 1889, 105-6. Strossmayer se zadovoljava Obzorovim odgovorom. Ža- 
li se na tužno i sramotno stanje i na korupciju svećenstva (od strane režima). “Nama, dašto, sa- 
m(0) Bog i vanjski događaji pomoći mogu." /sto, 5. XII. 1889., 108. 

na konstelacije velikih sila, osamdesetih je godina razmjerno uvjerljivo. Naime, 
ravnoteža snaga stvorena Nagodbom 1867. održava se uglavnom do početka de- 
vedesetih godina. Glavni predstavnici relativnoga učvršćenja dualizma ministri 
predsjednici Eduard Taaffe u austrijskom dijelu, a Kalman Tisza u ugarskome di- 
jelu Monarhije, nastojali su spriječiti bilo kakve promjene. Čuvene lozinke Taaf- 
fea — fortwursteln, naime stvarati privid djelatnosti ali truditi se da sve ostane na 
istom, i Tisze — quieta non movere, tj. ne micati ono što miruje, odražavaju svu 
krutost dualističkoga sustava i nemogućnost i najmanjih promjena a da se ne iza- 
zove kriza dualizma. Oko ideologije jedinstvene mađarske države okupljaju se 
sve mađarske političke struje; režim je uperen protiv nemađarskih narodnosti u 
Ugarskoj i hrvatske autonomije, a štiti veleposjednike od pokreta širih slojeva, pa 
se služi apsolutističkim metodama. No s druge strane, održanje odlučujuće ulo- 
ge mađarske vladajuće elite u Habsburškoj Monarhiji i osiguranje unutrašnje sa- 
mostalnosti pretpostavljaju ustavnost. Ta se proturječnost rješava izgradnjom 
zapravo jednostranačkoga sustava koji onemogućava opoziciji da dođe na vlast. 
Prema vani taj sustav brani ustavnost, ali u samome parlamentu potiskuje opozi- 
ciju apsolutističkim metodama. Jednostranački sustav u banskoj Hrvatskoj samo 
je pogoršano izdanje toga važnoga obilježja dualizma u Ugarskoj. 

Uz neke izmjene taj se način vladavine održava do sloma Monarhije, ali 
već krajem osamdesetih godina pokazuje pukotine zbog porasta mađarske opo- 
zicije i otpora predstavnika nemađarskih naroda. Jednako tako Tisza više ne mo- 
že uskladiti suprotne interese predstavnika mađarskoga industrijskoga kapitala i 
veleposjednika “agraraca". Konzervativna opozicija osniva 1892. svoju Narodnu 
stranku (pod vodstvom A. Apponyja), a znatno je porasla Nezavisna stranka koja 
okuplja srednji 1 veći posjed te građanstvo. Isključena jednostranačkim sustavom 
iz vlasti, ona može politički djelovati samo unutar staroga municipalnoga uređe- 
nja koje pomalo nestaje pod udarom Tiszine centralizacije. Nezavisna stranka, 
doduše, više ne teži za rušenjem dualizma, ali se ne zadovoljava postojećim sta- 
njem nego želi ravnopravan položaj s austro-njemačkim vladajućim činiteljima 
ili, štoviše, mađarsku prevlast u Monarhiji, pa stalno pokreće “državnopravna' 
pitanja. Težnjom za izmjenom snaga Nezavisna stranka slabi dualizam. U tim uv- 
jetima pada ministar predsjednik Tisza u ožujku 1890., a tri i pol godine nakon 
toga, u studenome 1893., slijedi ga 1 Taaffe. Dakle i politički predstavnici vlada- 
jućih naroda, nositelja dualizma, zalažu se za određene promjene u njegovu us- 
troju, što u vodstvu Stranke prava izaziva uvjerenje da oportunistička politička 
taktika dobiva određene šanse za rješavanje hrvatskoga pitanja “u okviru“ Mo- 
narhije. Zato raste sklonost vodstva da napusti Starčevićevo: Sve ili ništa! Novi 
ministar predsjednik postaje za Hrvatsku zlokobni bivši ministar financija Gyu- 
la Szapary ali ostaju nejasne posljedice tih promjena za Khuenov režim. Preno- 
se se vijesti da je zapravo Khuen trebao postati ministar predsjednik, u svakom 
slučaju postoji velika nada da su Tiszinim odstupom “i njegovim rodjakom pri- 

lično odbrojeni dani?.“* Strossmayer i Rački nadaju se da se tim promjenama sla- 
bi Khuenov “truli i nemoralni sistem između ostaloga i zato što s pravom oče- 
kuju da Tiszini nasljednici neće imati takav utjecaj kao on.* Međutim, Khuenov 
režim i dalje ostaje “koristan Madžarom', pa se, sa svim svojim dotadašnjim obi- 
lježjima, drži do 1903. 

Na okret Stranke prava prema oportunističkoj politici rješavanja hrvatsko- 
ga pitanja “u okviru" Monarhije djeluje još jedna iznimno važna činjenica. Nai- 
me istodobno s Tiszom, u ožujku 1890. pada i njemački kancelar Bismarck. Od 
ujedinjenja Njemačke 1871. do 1890. on je kao državnik imao karizmu kakvu 
nije uživao niti jedan europski državnik. U njemačkome carstvu uspio je stvoriti 
sustav “pseudoustavnoga apsolutizma“, a u međunarodnim odnosima bio je naj- 
važniji činitelj. Njegovim odlaskom nastaju bitne preobrazbe jer je vanjska i 
unutrašnja politika ere cara Wilhelma II. razmjerno kolebljiva. I vodstvo Stranke 
prava može sada pretpostaviti da će popustiti njemačka potpora dualističkome 
sustavu Habsburške Monarhije i da će se zato povećati šansa njegove preobraz- 
be. Frank dakle dolazi na čelo Stranke prava u novome ozračju u kojemu se prak- 
tična politička akcija više ne čini besmislenom nego naprotiv poželjnom. 

Kada se bura oko Barčićeva prijedloga donekle slegla, Folnegović oprezno 
nastavlja poticati novo usmjerenje Stranke prava, započeto objavljivanjem njego- 
va razgovora s generalom Filipovićem. Povod je češko-njemačka nagodba u siječ- 
nju 1890. Naime već 1887. pojavili su se otpori politici grupe staročeha, udruže- 
nih s češkim aristokratima, koji su surađivali s Taaffeovom vladom. Mladočeška 
struja (Neodvisna narodna stranka) protivila se dotadašnjoj politici “mrvica", a 
nakon svoje pobjede na izborima za Češki sabor ljeti 1889., navijestila je borbu za 
samostalnu češku državu u okviru austrijskoga carstva. Svojom adresom 12. listo- 
pada 1889. obnavlja zahtjeve za ostvarenjem historijskoga češkoga državnoga pra- 
va. Taafe tada pokušava postići nagodbu njemačkih liberala u Češkoj sa Staroče- 
sima 1 aristokracijom. Početkom siječnja objavljene su tzv. “bečke punktacije? 
koje obuhvaćaju sporazum o školskome pitanju, o boljoj razdiobi nekih ekonom- 
skih institucija, uprave i sudstva u korist Čeha, i promjene izbornoga reda za Češ- 
ki sabor. To je još jedna karika u lancu kompromisa staročeha i njihova uvjerenja 
o identičnim interesima dinastije i češkoga naroda. Postavljeni pred gotovu činje- 
nicu, mladočesi objavljuju 20. veljače 1890. izjavu, koju je sastavio Julije Gregr, 
kojom odbijaju punktacije jer zadovoljavaju samo njemačko stanovništvo, a cilj 
im je razdijeliti zemlju u njemačka i “dvojezična" područja. Vlada sprečava mla- 
dočešku kampanju represivnim mjerama. No staročeška se struja raspada, mlado- 
češka postaje najjača grupacija u Češkome saboru a u ožujku 1891. pobjeđuje na 


24 
Hrvatska, 13. HI. 1890. O Tiszinoj eri piše Gottas 1976. 


25 
KORS IV, Rački Strossmayeru, 17.—18. III., 168-9; 14. IV. 1890., 172 

izborima za Carevinsko vijeće. Raspad Ceškoga kluba u austrijskome parlamentu 
razbija “željezni obruč" Taaffeove vlade, naime njezina nastojanja da na konzer- 
vativnome temelju održi ravnotežu među političkim strujama.“ 


Starčević već u listopadu 1889. obraća veliku pažnju spomenutim kreta- 
njima. Vidi da su “pravi Česi", tj. mladočesi, napredovali, a uz Nijemce grdi i 
“Pemce" (die B&hmen) pripadnike aristokracije i namjesnika grofa Franza Anto- 
na Thuna, gojenca isusovaca, zaljubljenog “u feudalni sustav?'.“' Osuđuje “bečke 
punktacije" odmah nakon njihova objavljivanja izjavom da su “Pemc1* protivni- 
ci Češke kao i “Slavoserbi" Hrvatske i uspoređuje “pemsko-nemačku* nagodbu 
s onom revidiranom mađarsko-"slavoserbskom? (1873.). Drži da su Česi podleg- 
li i izgubili čast.“ | 

Folnegović ne misli tako i, čini se, smatra kako je nastalo pogodno vrije- 
me da ponovno naglasi potrebu dodira Stranke prava i odlučnih dualističkih čini- 
telja Monarhije. Služi se tobožnjom “Porukom iz Beča" jedne utjecajne ličnosti, 
s kojom polemizira na stranicama Hrvatske. Tu je “Poruku' zadarski Narodni list 
objavio kao razgovor jednoga hrvatskoga političara iz Banovine s “uglednom 
bečkom ličnosti. Folnegovićevi protivnici tvrde nakon raskola Stranke prava da 
je on sam taj hrvatski političar i da je, štoviše, izmislio cijeli razgovor kako bi 
postavio na dnevni red rješavanje hrvatskoga pitanja prema vlastitom viđenju. 
“Poruka" se poziva na češko-njemačke punktacije i predlaže sličan kompromis 
između Hrvata i Mađara. Kritizira stranke u Hrvatskoj koje su htjele promijeniti 
odnos prema Mađarima prekrajanjem ustroja Monarhije iako joj prijeti pogibelj 
europskoga rata. Kao i Česi, i Hrvati bi trebali odložiti sva velika pitanja zbog 
vanjske opasnosti i obzira prema Franji Josipu koji se odlučno drži dualizma. 
Misteriozna “ugledna* ličnost želi da se u tu svrhu stvori snažna “patriotska" po- 
litička grupa koja bi mogla postati vladajuća i zahtijevati ostvarenje svojih poli- 
tičkih prava i ekonomskih interesa u okviru dualističkoga sustava. 

Sav se opozicijski tisak diže protiv “Poruke", a Folnegović joj odgovara 
nizom članaka u Hrvatskoj. Svojom tobožnjom polemikom nastoji, čini se, pobi- 
ti sumnju u svoje veze s “Porukom'' pa štoviše prikazuje Barčićev prijedlog za 
sjedinjenje Dalmacije i banske Hrvatske kao odgovor na nju.“ Osuđuje dakle 
“Poruku što želi rješavati hrvatsko pitanje isključivo s gledišta interesa Monar- 
hije, a ne i Hrvatske, pa izjavljuje da se ta “ličnost? trebala obratiti Khuenovoj 


26 
Urban, 1994., I, 555-586. 


27 
Hrvatska, 7.9. X. 1889. 


28 
Isto, 20. II. 1890. 


29 
Vidjeli smo da se Barčićevo držanje temeljito razlikuje od savjeta “Preporuke". 

stranci. Kaže da je češko-njemačka nagodba loša 1 da je dualizam štetan i Hrvat- 
skoj i Monarhiji. No uza sav oštar ton očigledno je da Folnegović prihvaća “Po- 
ruku". Prosvjeduje doduše protiv nje ali ipak predlaže da Beč omogući slobodne 
izbore na kojima će Stranka prava pobijediti, doći na vlast i bez diranja u temelj- 
ne državne zakone sklopiti sporazum s Mađarima!* 


Iz Hrvatske se jasno razabire kolebanje vodstva između usmjerenja pre- 
ma oportunističkoj političkoj struji, koja obuhvaća suradnju s obzorašima, i 
Starčevićeve politike negacije te mržnje protiv “Slavoserbah?. Strossmayer to 
komentira izjavom: “Htjeti stupiti u odnošaj s “Obzorom!' a razvezane ruke dati 
ludi staroj, protuslovje je.'*' U početku prevladava Starčevićev pravac odbija- 
nja svake suradnje.“ Hrvatska kori obzoraše zbog nagodbenjaštva, a na prigo- 
vore da je Stranka prava odustala od svoje nekadašnje borbenosti u Saboru, od- 
govara da sada nije potrebna smjelost nego da treba “tegobe hrvatskoga naro- 
da svečano na govornici u saboru iznieti " (podcrtala Hrvatska) i kaže da “sa- 
mo veleumu našega prvaka" treba zahvaliti da je “Poruka? općenito otklonje- 
na. List upozorava da hrvatski narod mora biti spreman poslužiti se “prvom 
zgodom“ ali “da hrvatsko pitanje nije takovo, koje se uličnimi barikadami iz- 
vojevati može?.? 


Uoči Frankova ulaska u Stranku prava opće je uvjerenje da Starčević upor- 
no ostaje pri svome nauku. U jednome vanjskopolitičkom članku kaže: “U obće, 
ako zrel, izkusan, star čovek promeni mnenje danas, gde je jemstvo da ga neće 
sutra promeniti, pa tko da se na njega zanaša?- Gledajmo Slavoserbe, kako se 
uvek menjaju i uvek su isti, proti svakom dobru naroda.-?* To je Starčević napi- 
sao jedan dan prije Frankove izjave da će stupiti u Stranku prava. On govori u 
svoje ime a političko kretanje u Stranci nakon njezine adrese 1887. teče drugim 
pravcem. U jednoj kasnijoj polemici Folnegović odbacuje tvrdnju da je Stranka 
prava krenula “u desno“ tek Frankovom pojavom. “Ta mi smo baš idući vazda na 
desno, sastali se sa drom Frankom...?* 


30 

Narodni list, 29. I. 1890.; Hrvatska, 3., 6., 8., 11., 13., 15.11. 3. HI. 1890. E POMBONE Od- 
ziv na poruku iz Beča, Zagreb 1890.; DAZ, Ostavština Peršić, 26a. 

KORS IV, 2. II. 1890. 

32 

Zbog Khuenove uvredljive izjave protiv Ignjata Brlića, “umjerena" je opozicija napustila sa- 
bornicu a zastupnici Stranke prava nisu joj se pridružili. Hrvatska, 11.—14. III. 1890. 

33 

Hrvatska, 3. IV., 28. VI. 1890. 

34 | 

Od 1884., kada je postao saborski zastupnik, Josip Frank je stalno održa- 
vao veze s vodstvom Stranke prava. Kao “divljak" zastupao je umjerenu opozi- 
cijsku taktiku uz mogućnost približavanja režimu, što je jednom prilikom prepo- 
ručio i Stranci prava.“ Podupirao ju je pogotovo svojim potpisom adrese 1887., 
obranom Davida Starčevića u političkom procesu i naposljetku spašavanjem Hr- 
vatske od financijskoga sloma (1889.). Hrvatska ga i prije toga nije nikada napa- 
dala, kao što je to radila s “Centrumom" grofova Draškovića, iako je i Frank 


odobravao njihov program “čistoće“ Nagodbe oslonom na vladara. 


Godine 1889. već se jasno vidi da je Stranka prava krenula “u desno“, ali 
nema uvjeta da joj Frank pristupi jer se još ne zna hoće li previranje u vodstvu 
dovršiti glatkim porazom Starčevićeva učenja ili neće. U svakom slučaju Frank 
joj se želi približiti isticanjem hrvatstva, a priliku za to dobiva u svome rodnome 
gradu Osijeku. Stranka prava uglavnom nije imala pristalica u Slavoniji, a pogo- 
tovo ne u Osijeku. Komentirajući tamošnje stanje hrvatske svijesti, Hrvatska pi- 
še da je ona samo djelomična jer je svuda “grozna niemština? i prevlast Židova." 
Već smo vidjeli da je Khuen nastojao oslabiti hrvatsku opozicijsku politiku u gra- 
du Zagrebu upozoravanjem na suprotnosti između materijalnih interesa Slavoni- 
je i uže Hrvatske, odnosno Zagreba i Osijeka. Tom razdvajanju trebala je poslu- 
žiti i gospodarska izložba u Osijeku. U taj grad dolaze neki zagrebački pravaši s 
pjevačkim društvom “Kolo? a s njima i Frank, te prisustvuje banketu pri zatvara- 
nju izložbe. Prema Hrvatskoj, on je svojim govorom pretvorio službenu svečano- 
st “munjevitim udarcem u hrvatsko slavlje" i izazvao veliko oduševljenje. Želio 
je zagrljaj Osijeka i Zagreba i rekao je da Hrvatska ne može pružiti Osijeku sve 
uvjete za materijalni razvoj jer nije gospodarski neovisna kao Austrija i Ugarska. 
Kada bi ona postala financijski samostalnom, razvio bi se hrvatski rodoljubni 
duh i u Osijeku. Naposljetku Frank je uzviknuo: “Hrvati jesmo, Hrvati budimo, 
Hrvati ostanimo! Živila Hrvatska!*?* Autor vijesti zacijelo drži da je Frankov go- 
vor prekretnica u prihvaćanju hrvatske “svete misli? i u Osijeku. 


Međutim Frank godine 1889. još ne ulazi u Stranku. Čini se naime da ga 
dio vodstva ne kani prihvatiti, a 1z njegova budžetskoga govora može se razabrati 
da u Starčeviću vidi kočnicu za svoje namjere sa Strankom. Frank se naime izjaš- 
njava za sjedinjenje banske Hrvatske i Dalmacije na temelju historijskoga i prirod- 
noga prava jer je to, kako kaže, 1 u interesu Ugarske 1 i Monarhije. Ugarska je, pre- 
ma Franku, važan činitelj u europskoj politici, a ponosi se uz to i velikim muževi- 
ma kakvih Hrvatska nema! Može se pretpostaviti da je oštrica toga govora upere- 

na protiv Starčevića, koji dakle ne bi bio nepogrešiv prorok kakvim ga prikazuju 
pravaši. Osim toga on govori o sjedinjenju banske Hrvatske i Dalmaci,e nakon što 
je Starčević osudio Barčićev prijedlog kao izraz tuđinskoga interesa, što znači da 
ustaje izravno protiv njega. Tako to shvaća i predsjednik Stranke prava Gjuro Ru- 
kavina. On brani Starčevićeva načela od Khuena i obzoraša, odlučno se protivi 
pritisku izvana i u samoj Stranci da se prihvati suradnja opozicije, odobrava Star- 
čevićeve napade na Strossmayera. Valja podsjetiti da je Starčević, dva dana prije 
Franka (26. studenoga) održao svoj budžetski govor sa svrhom da ponovno ocrni 
Strossmayera 1 Mažuranića. Rukavina navaljuje na Franka, svrstavajući ga među 
obzoraše koji se okreću prema vjetru. Govore hrvatskome narodu da su isto što i 
Stranka prava dok se u Budimpešti i Beču ograđuju od nje.“ Razumije se da Ru- 
kavina posebno zamjera Franku izjavu da hrvatski narod nema istaknutih muževa. 
Kaže da Frank očigledno ne zna za požrtvovne Hrvate jer je šetao Bečom i Peš- 
tom i vidio samo Tiszu, pa neka se onima tamo pridruži. 


Obzor se, dakako, žestoko obara na Starčevićevo psovanje Strossmayera u 
Saboru, a Hrvatska, razumije se, odgovara novim napadima na obzoraškoga “ku- 
mira" Strossmayera. Takva polemika ne bi bila ništa novo da se u nju ne upleće 
Frankova osoba. Zacijelo se već pronose glasine da će Frank ući u Stranku pravu. 
Kada je Obzor napao Rukavinu zbog njegova govora protiv obzoraša a i protiv 
Franka, vodstvo Stranke našlo se u neprilici jer su očigledno postojala različita 
mišljenja o odnosu prema Franku. Hrvatska zato kaže da se ponosi što je jedini 
pravi hrvatski velikaš, tj. barun Rukavina, u redovima Stranke prava, ali za razli- 
ku od njega hvali Franka, a pogotovo njegovu obranu Davida Starčevića te ističe 
da list nije nikada ružno pisao o Franku.“ Rukavina odmah zatim daje “očitova- 
nje“ koje jasno pokazuje nesuglasice u vodstvu između Starčevićeve i oportunis- 
tičke, vjerojatno Folnegovićeve, struje. Odgovarajući na Obzorovu osudu svoje sa- 
borske izjave o Franku, kaže da mu je Frank prije nekoliko dana priopćio neke 
opaske o Stranci prava, iz kojih je shvatio da on misli kako je Stranka prava izgu- 
bila dosadanje značenje (tj. ono u smislu Starčevićeva učenja), a u tome ga je 
učvrstio Frankov proračunski govor. Rukavina dakle napada Franka za ono što mu 
je privatno rekao, a ne za ono što je govorio u Saboru. Vjerojatno na taj neuobiča- 
jeni način želi upozoriti na opasnost Frankova smjera za Starčevićevu stranku. U 
odgovoru Obzoru, Rukavina ponavlja da je Frank stupio na praktično polje obzo- 
raša 1 da je, kao i oni, htio hrvatskome narodu kazati: “ja sam isto što i stranka pra- 
va, a gospodi u Beču i Pešti: mi nismo zasukani poput stranke prava, s nami je mo- 


39 

HIS 1887.—92., 28. XI. 1889. 
40 

Isto, 29. XI. 1889. 

41 


Hrvatska, 2. XII. 1889. 


702 


Preobrazba Stranke prava 


ći računati." Ne isključuje mogućnost da bi Frank u daljnjem radu mogao druga- 
čije postupati, ali zasad drži da je čak premalo rekao “zavodnikom" hrvatskoga 
naroda, tj. Obzoru i Franku. Misli da su oni u vezi jer napadaju Starčevića, taj “ži- 
vi monumenat programa stranke prava", koji raskrinkava njihove namjere.“ Do- 
kaz tadašnjega Rukavinina ustrajanja na Starčevićevu učenju jest i njegovo pri- 
vatno pismo grofu Belcrediju koje je dospjelo u ruski tisak.“ 

Uskoro nakon ovih događaja održani su zagrebački gradski izbori, na ko- 
jima je “građanska stranka", tj. opozicija, dobila većinu (osim u II. činovničko- 
me kotaru). Kandidati za gradonačelnika bili su Frank i dr. Milan Amruš. Hrvat- 
ska se najprije zalagala za Franka ali se ipak radovala Amruševu izboru iako je 
tada još bio obzoraš.“ 


Valja spomenuti da je Frank počeo svoju karijeru kao odvjetnik maloga gra- 
danstva s periferije, a i seljaka iz okolice grada Zagreba. Kao Židov, doduše pokr- 
šteni, nije mogao voditi odvjetničke poslove za članove viših društvenih slojeva. 
Njegova mu je sposobnost postupno pribavila klijente među imućnijim trgovcima 
i obrtnicima. Nakon stanovitoga vremena mogao je u svoju klijentelu ubrojiti i 
neke pripadnike hrvatske aristokracije što je zacijelo utjecalo na njegovu zamisao 
o rješavanju hrvatskoga pitanja s njome na čelu. Rukavinina sumnja da Frank su- 
rađuje s obzorašima bila je opravdana. On je naime odobravao program “umjerene 
opozicije", tj. Centruma grofova Draškovića i privremeno s njima povezane Neod- 
visne narodne stranke. Prema Folnegovićevu svjedočanstvu, vodstvu Stranke pra- 
va bilo je poznato da je Frank prigodom pristupa Stranci želio u nju privući Draš- 
koviće, Strossmayera a i baruna Živkovića, također pripadnika Centruma. Folnego- 
vić se tada radovao što Frank tako misli.“ No ako je to zaista točno, onda su Frank 
i Folnegović u to vrijeme pretpostavljali da je moguće ukloniti Starčevićev utjecaj. 
Frank je zacijelo želio umjerenu, oportunističku Stranku prava, koja bi mogla oku- 
piti opoziciju, istisnuti Khuenovu stranku i postati vladajuća grupacija koja bi dje- 
lovala u smislu “Poruke iz Beča". Raspravljajući o različitim političkim mišljenji- 
ma u opoziciji, Hrvatska s pravom kaže da bi Frank i Amruš rado htjeli “neku vrst 
onakove nagodbe, kao što je sklopila Ugarska sa Cislajtanijom''.“* U vodstvu Stran- 

Frank je za svoje imenovanje intervenirao kod Kršnjavoga. No režim se odlučio za Amruša u 
očekivanju da će njegova djelatnost izazvati rascjep u gradskoj opoziciji. 1. Kršnjavi: Zapisci 
iza kulisa hrvatske politike I, Zagreb 1986., 20. 

45 

E. Folnegović: Mrtvilo u Banovini, Zagreb 1899., 4-5; Hrvatska, 26. X. 1895. 

46 

Hrvatska, 27. HI. 1890. 


703 


IZVORNO PRAVAŠTVO 


ke prava taj je program zastupao Folnegović, a Frankovim ulaskom u Stranku on 
se, nakon određenih kolebanja, afirmira kao službeni program. 


Frankovu odluku da stupi u Stranku prava zapečatilo je njegovo putovanje 
s prvacima te stranke po Dalmaciji. Vidio je naime da se stvorila mogućnost za 
značajno širenje pravaštva u Dalmaciji, a zacijelo nije držao da bi se ono moglo 
razviti na temelju Starčevićeve dogme. Već mjesec dana nakon povratka iz Dal- 
macije, Frank posjećuje svoje birače kako bi im “položio račun? o svome sabor- 
skome radu. Priča o oduševljenu dočeku kod dalmatinskih Hrvata i dakako o pi- 
tanju financijske samostalnosti. Tom se prilikom prvi put zapaža karakter “mo- 
dernoga" načina propagande i stvaranja Frankova kulta. Hrvatska piše kako su ga 
birači divno dočekali, i da su mu dva seljaka zahvalila na njegovu radu za neod- 
visnost Hrvatske. List drži da bi narodni zastupnici trebali slijediti Frankov prim- 
jer i sastajati se s biračima što češće jer to dotada nije bio slučaj.“" Prema tome, 
dok se Starčevićev kult temelji isključivo na njegovoj proročkoj uzvišenosti i na 
dojmovima pojedinaca koji ga posjećuju, Frank ide među “puk? i, kako se s vre- 
menom vidi, nastoji postići odobravanje birača i ulice po uzoru na Davida Star- 
čevića. U Saboru Frank po svome običaju ustaje protiv financijske ovisnosti Hr- 
vatske i napada režimsku stranku što ne brani domaće gospodarske interese. Iz te 
kritike isključuje Khuena pokazujući na taj način želju da Stranka, koju bi on zas- 
tupao, zamijeni dotadašnju Khuenovu stranku u suradnji s režimom. No Khuen 
ne uzvraća ljubav, odbija pohvale vladi i solidarizira se sa svojom od Franka na- 
padnutom strankom.“ 


Starčevićeva šutnja u vezi s komešanjem u vodstvu pri Frankovu ulasku u 
Stranku može se dijelom objasniti i njegovom fizičkom slabošću koju pokazuje 
prigodom govora o prijedlogu zakona o komasaciji. Nestalo je njegove krute lo- 
gike, suhoga humora, sarkazma i dostojanstvenoga držanja, a preostali su izljevi 
mržnje protiv Strossmayera i Mažuranića kao krivaca za Nagodbu. Govori tiho, 
nerazumljivo, muči se i često pije vodu. Prijedlog zakona o komasaciji (o preras- 
podjeli zemljišnoga vlasništva sa svrhom da vlasnik umjesto na sve strane raza- 
sutih sitnih parcela dobije u zamjenu veći komad zemlje) u prilog je veleposjed- 
nika. Optužujući zastupnike i njihove prethodnike za cjepkanje zemljišta i šire- 
nje neplodnosti kao sastavnice stoljetnoga namjernoga uništavanja hrvatskoga 
puka, Starčević se zalaže za srednji posjed, kakav imaju zadruge, i tvrdi da je cilj 
zakonskoga prijedloga uništiti mali i srednji posjed, a veliki je “nemalo sav već 
u tudjih šakah". Kao i svaki zakon u ovom sustavu, Starčeviću je i komasacijski 

otimanje i razbojništvo, ukidanje vlasništva, dakle nova nesreća za narod “a o 
tom prokletstvu rade premnogi ljudi, koji su u Hervatskoj rodjeni i u njoj živu“. 
I ovom prilikom osuđuje gradnju “železnih cestah" jer su one dobre samo za gos- 
podarsko stanje kakvo ne postoji ni u Ugarskoj ni u Hrvatskoj.“ 


Dakako da Khuen, koji jedva čeka da se obori na opoziciju, ističe protur- 
ječja u Starčevićevim izjavama i uz smijeh svojih mameluka sipa na starca straš- 
nu porugu. Scena se morala mučno dojmiti svakoga pravaša. Na Khuenov poziv 
neka Starčevićevi “apoštoli" protumače što on zapravo hoće, ne odaziva se nije- 
dan od pravaških zastupnika nego upravo — Frank. Prije svega brani Starčevića 1 
podržava njegovo shvaćanje da je pitanje komasacije povezano s očajnom bor- 
bom seljaka za opstanak. Prema Franku, Starčević je u pravu da bi uzor razvoju 
poljoprivrede trebalo tražiti u Francuskoj, gdje se radi na podizanju maloga pos- 
jeda, a ne u Njemačkoj gdje veleposjed ima povlašten položaj. Na kraju, u opre- 
ci sa svojom potporom Starčevićevoj obrani maloga i srednjega posjeda protiv 
velikoga, izražava želju za jačanjem veleposjeda, koji može mnogo uraditi za 
kulturni i gospodarski napredak zemlje. Hrvatskoj bi bilo nužno potrebno da ima 
više rodoljubivih veleposjednika.“ Ta izjava odgovara njegovoj želji da Stranka 
prava postane umjerena lojalna stranka na čelu s aristokracijom u smislu progra- 
ma grofova Draškovića. 

U tom govoru Frank najavljuje svoj pristup Stranci prava jer prima njezin 
program kojim se “narodu zajamčuju njegova prava i jer držanje ove stranke nije 
se svojoj zadaći još iznevjerilo". Ističe da program Stranke prava treba izvesti us- 
tavnom borbom. Ovaj govor i izjava o pristupu Stranci prava pokazuje promjenu 
Frankove taktike. Dok je godinu dana prije, kao i obzoraši, držao da se preobraz- 
ba Stranke može obaviti samo ako se ukloni Starčevićev utjecaj u vodstvu, on 
sada, upravo obratno, procjenjuje da to može izvesti jedino uz pomoć Starčevi- 
ćeve osobe i njegove karizme. Vjerojatno računa s njegovom bolesti 1 zato sa 
slabljenjem otpora protiv shvaćanja uperenih protiv njegovih načela. No valja 
naglasiti da je dotadašnji Folnegovićev pravac uglavnom istovjetan s Frankovim. 
Uostalom, taj je prvi Frankov govor karakterističan za kontinuitet njegova odno- 
sa prema Starčeviću. Na riječima uvijek se poziva na njega ali postupa sasvim 
drugačije uz tvrdnje da slijedi “čisti" Starčevićev pravac. Saborska je većina, 
kako piše Hrvatska, nečuvenim načinom prekidala Franka i vrijeđala ga. Kada je 
izjavio da ulazi u Stranku prava, čuli su se glasovi da ga tamo neće primiti. Hr- 

vatska kaže da je stvar Stranke kako će se pogoditi s Frankom, a na tvrdnje da se 
Starčević držao kao da Frankovu izjavu nije čuo, upozorava da on u to vrijeme 
uopće nije bio u sabornici.“' Sam Starčević ni slovcem ne komentira prve drama- 
tične događaje pri Frankovu ulasku u Stranku prava. On je u studenom i prosin- 
cu 1890. vidljiv u javnosti samo u Hrvatskoj gdje piše komentare vanjskopolitič- 
kim događajima. 

Klub Stranke prava primio je Franka kao svoga novoga člana 9. prosinca 
1890. Na tu ga je sjednicu doveo njegov nekadašnji branjenik David Starčević. 
Predsjednik sjednice, Folnegović, navodno ga je srdačno pozdravio i pozvao da 
pročita 1 potpiše pravila Kluba, a zatim su ga svi prisutni, uključujući Antu Star- 
čevića, aklamacijom proglasili za člana. No predsjednik Kluba, Rukavina, nije bio 
prisutan. Za Frankov prijam glasao je i Grga Tuškan koji nakon raskola tvrdi da je 
Klub bio prisiljen primiti ga, da su samo radi njega sastavljena pooštrena pravila 
koja je morao potpisati, da je poslan u Stranku sa zadaćom da ju vodi ili da ju raz- 
bije. Ostaje dakako nejasno tko su bili oni koji su Franka nametnuli Stranci pra- 
va. Hrvatska piše da je “novi drug" radosno dočekan u klubu i da je njegov pris- 
tup posljedica “dubokoga svestranoga razmišljanja' i zato važan događaj u poli- 
tičkom životu Stranke prava. U koraku toga pronicava, umna muža Hrvatska vidi 
“sjajnu zadovoljštinu* Stranci prava za sve osvade, tj. optužbe za veleizdaju, nep- 
rijatelja Hrvatske. Razumije se da odmah slijede brzojavi đaka s čestitkama Fran- 
ku, ai oni izbornika koji odobravaju njegov postupak. Valja podsjetiti da Frank fi- 
nancira Hrvatsku od ljeta 1889. i da vjerojatno zato može odmah nakon ulaska u 
Stranku bitno utjecati na njezino pisanje i svojom marljivošću brzo steći glavnu 
ulogu u vodstvu. Na Folnegovićev prijedlog odmah nakon primanja u Stranku, do- 
biva nadzor nad uredništvom, već 1891. preuzima osnovnu brigu za list, a 1892. u 
potpunosti određuje njegov smjer i vodi sve materijalne poslove.“ 


Drugi dan nakon primanja u članstvo Kluba, Frank drži proračunski govor 
iz kojega jasno proizlazi njegova slika Stranke prava. Ona ne teži “za građanskim 
prevratom, za revolucijom, taj je program najlojalniji naprama domovini i napra- 
ma dinastiji... Taj program što vam osobito naglašujem, ne izključuje i neperho- 
rescira bratski odnošaj s kraljevinom Ugarskom." Kada mu jedan režimski zas- 
tupnik dovikuje da je to novi program Stranke prava, Frank to opovrgava. “Ja sam 
ovlašten danas ovdje izjaviti od prvaka stranke prava što mi je nedavno kod jed- 
ne prilike privatno kazao. (Izvjestitelj dr. Kršnjavi: Neka sam to ovdje kaže, onda 
ćemo vjerovati.) On to tajiti neće, on je meni kazao, a to je za mene odlučno, da 

Frankova izjava o toj sjednici kluba u Hrvatskoj Domovini 3. II. 1896., odgovor je na Tuška- 
nove tvrdnje u istom listu od 25. I. da je silom ušao u Stranku. O tome kako je preuzeo Hrvat- 
sku Frank piše u Hrvatskom Pravu 10. II. 1896. O primanju Franka vidi: Hrvatska, 11., 17., 
22., 31. XII. 1890. 


706 


Preobrazba Stranke prava 


nije neprijatelj dinastije, da nije neprijatelj Ugarske i da u stečena prava Ugarske 
dirati neće, te da mu to niti na umu nije." Frank ne kaže što su to “stečena pra- 
va" Ugarske ali se može pretpostaviti da je riječ o državnom pravu kodificiranom 
u mađarskome tekstu Austro-ugarske nagodbe. Vidjeli smo da je Starčević manje 
mrzio Mađare nego Austriju, da je za Hrvatsko-ugarsku nagodbu okrivljavao 
“Slavoserbe' a ne Mađare, da je bio sklon suradnji s Mađarima protiv Austrije, 
ali da je državnopravni sporazum s Ugarskom mogao zamisliti tek kada Hrvatska 
postane samostalna država. Tako Frank istoga trenutka kada je primljen u Stran- 
ku prava, nastupa kao tumač Starčevićeva učenja dajući mu novo značenje. 


U spomenutome govoru Frank spominje i svoju omiljelu želju. “Što bi bila 
hrvatska aristokracija na čelu samostalne, cjelovite i neodvisne kraljevine Hrvat- 
ske? Kakav znamenit faktor bi ona bila, a što je danas hrvatska aristokracija? Da- 
nas živi pod sjenom ugarske aristokracije, danas ona, kao hrvatska aristokracija, 
niti neeksistira, dakako na svoju vlastitu štetu. Na čelu stranke za samostalnost, 
neodvisnost, te cjelokupnost Hrvatske ona bi mogla narod usrećiti", uzvikuje 
Frank uz odobravanje “ljevice". Zahtijevajući ujedinjenje Hrvatske, Slavonije, 
Dalmacije, Istre, “hrvatskih krajeva“ Štajerske, Koruške i Kranjske te Bosne i 
Hercegovine, drži da bi Monarhiju trebalo urediti federalistički. Zacijelo zamiš- 
lja nešto kao trijalizam. Očigledno odbacuje Starčevičevo načelo o samostalnoj 
hrvatskoj državi i njegovu osudu svakoga pokušaja rješavanja hrvatskoga pitanja 
“u okviru? Monarhije. Na sve te izjave, dijametralno suprotne svome učenju, 
Starčević šuti. 

Zastupnici Stranke prava dakle plješću Franku, a šute kada govori njihov 
bivši stranački drug Erazmo Barčić, zastupajući i dalje svoju varijantu Starčevi- 
ćeva nauka iz vremena pravaškoga pokreta. Prije Frankova govora, Barčić rea- 
gira na “sramotni hvalospjev" Mihe Klaića u Austrijskoj delegaciji Kallayevu 
režimu u Bosni i Hercegovini. Ističe da se okupacijom Bosne i Hercegovine 
“poremetio tuđim življem iztočni problem u narodnom svom riešenju, a očita 
svrha okupacije bijaše ona, da se sprieči državna neodvisnost i narodno ujedi- 
njenje na balkanskom poluotoku." Međutim Frank-Folnegovićeva taktika kreće 
upravo suprotnim pravcem, naime odobravanjem okupacije i nastojanjem da se 
održavaju dobre veze s Kallayevim režimom. Dan nakon Franka, Barčić u pro- 
računskoj debati ističe da govori samo u svoje ime. Usvaja pravašku misao os- 
lobođenja i ujedinjenja Hrvatske “nu ovaj program podčinjavam drugoj većoj 
misli, a to je ujedinjenje svih Slavenah na jugu pod svakom formom, pod sva- 
kim imenom, zvali se velika Hrvatska, velika Srbija ili Ilirija". To su dakako 
misli koje Starčević nije nikada odobravao. Barčić još uvijek zastupa iste veleiz- 
dajničke teze kao u svom znamenitome govoru 1886. Tada je dočarao “rusko ko- 

HS 1887.—92., 10. XII. 1890. Hrvatska (13. XII. 1890.) masnim slovima objavljuje izvode iz 
Frankova govora. 

pito" na bečkome pločniku, a sada kaže da je Rusija spasila Monarhiju 1849. i 
da pod tišinom “koju vi zovete mir sve gori i kipi, jer bi bila dostatna jedna is- 
kra, da sve plane plamenom i da poteče krv potocima". Još uvijek čeka na vanj- 
ske događaje i završava svoj govor riječima: “Prvi hitac puške na Visli naviesti- 
ti će Slavenom, da je osvanuo dan osvete i odkupa. Opetujem, a međutim se str- 
pimo pa onda do vidova.“ Grobna tišina prati kraj Barčićeva govora. Čuju se 
samo glasovi nekih režimskih zastupnika: “To je lojalnost!" Ipak Barčić drži da 
je Stranka prava mnogo dobila Frankovim pristupom! Izjava nije jasna jer on 
spomenutim govorom pokazuje da ne ide putem pripremanja Stranke prave za 
vladajuću stranku koja unutar dualističkoga sustava lojalno slijedi vladareve in- 
terese i ne pomušlja na čekanje promjena u Monarhiji ili njezina sloma pomoću 
vanjskih neprijatelja. 

U proračunskoj debati izredala se elita režimskih zastupnika. Unatoč pri- 
sezanjima pravaša na lojalnost vladaru i Monarhiji, oni govore o veleizdajničkom 
karakteru Stranke, a obzoraše proglašavaju beznačajnom grupom. No ono bitno 
kažu sam Khuen i izvjestitelj proračunskoga odbora Iso Kršnjavi. Khuen prije 
svega konstatira neobičnu činjenicu da je Frank, tek što je stupio u Stranku, zau- 
zeo “najodličnije mjesto, koje takovo družtvo podieliti može". On naslućuje da 
se Frank nije htio priključiti Stranci prava dok nije bio ovlašten na spomenutu iz- 
javu koja bitno mijenja pravaški program, “jer to je promjena programa kad se 
veli da članovi stranke prava nisu neprijatelji stečenih prava Ugarske", tj. Austro- 
ugarske nagodbe. Khuen bi zato htio dobiti jasan odgovor koji je sada stav Stran- 
ke prava prema Nagodbi. Folnegović mu dovikuje da se pokorava zakonima dok 
se ne izmijene. Khuen nastavlja tvrdnjom da se prvobitni program Stranke prava 
ne može provesti u život parlamentarnim putem. Kaže da je u tom smislu jedini 
dosljedni opozicionalac Barčić jer se taj program može izvesti samo “hicem na 
Visli", ali pravaši to više ne odobravaju, možda zato što nakon Frankova pristu- 
pa Stranci “misle malo oportunističnije?" Khuen dakako napada i obzoraše i 
Strossmayera.“ Hrvatska, koja objavljuje Frankov proračunski govor velikim slo- 
vima, podržava njegove izjave i uporno tvrdi da nije riječ o promjeni programa 
nego o onome iz 1861., da Frank pri ulasku u Stranku nije postavljao nikakve uv- 
jete u tom smislu. List ističe da se program Stranke prava “i te kako dade parla- 
mentom izvesti..." (podcrtala Hrvatska) i da “nekome? nije nikako po volji lojal- 
na Stranka prava. Želi zacijelo reći da se Khuen i njegova stranka boje da bi ih 
lojalna Stranka prava mogla izgurati s vlasti. 

HS 1887.—92., 6. i 11. XII. 1890. Dakako da se Hrvatska (16. XII.) ograđuje od Barčića. 

HS 1887.—92., 11. XII. 1890. 

Hrvatska, 13. 1 19. XII. 1890. 

Khuen dakle ne reagira na Frankovu prikrivenu ponudu suradnje, ali to či- 
ni jedan od njegovih glavnih suradnika Iso Kršnjavi, zacijelo u dogovoru s njime. 
On poziva Stranku prava da se poveže s režimom protiv umjerene opozicije, tj. 
da obnovi svoju poziciju iz Rauchovih vremena. Osuđuje austrijski centralizam 
koji tobože žele obzoraši i drži da su oni izgubili smisao opstanka. Za razliku od 
njih, Stranka prava je bliža režimskoj stranci jer je, prema Kršnjavome, 1 ona pro- 
tivnica austrijske državne ideje. Otrcanim mađaronskim argumentima uvjerava 
da Hrvatska ne može biti samostalna i hvali prednosti njezina zavisnoga položa- 
ja. Izjavljuje štoviše da je njegova stranka postigla dio ideala Stranke prava sje- 
dinjenjem Vojne i Civilne Hrvatske i Slavonije “pa kad bi se vi htjeli na naše sta- 
novište staviti i napustiti borbu proti temelju našega državnoga prava (tj. Hrvat- 
sko-ugarske nagodbe, M. G.), budite uvjereni da bi s nami u savezu postignuli i 
ujedinjenje Dalmacije, Bosne i Hercegovine." Frank doduše nastoji izvesti pot- 
puni preokret usmjerenja Stranke prava ali ipak ne može ići do krajnjih konzek- 
vencija, tj. do otvorene suradnje s omraženim režimom. Od napada Khuena i pri- 
padnika njegove stranke Frank se, uz ostalo, brani izjavom da se ne boji prijetnja 
ni protiv svoga života, a predsjednik Mirko Hrvat oduzima mu riječ zbog “uvre- 
de" Sabora, jer drži da je na taj način optužio većinu da bi ga mogla dati ubiti. 
On štoviše predlaže da se Frank isključi iz Sabora na trideset sjednica, što veći- 
na odobrava dok opozicija napušta sabornicu.“ Frankov ulazak u Stranku prava 
svršava dakle njegovim “mučeništvom' pa on postaje neke vrste nasljednikom 
Davida Starčevića. Čini se da režim nakon Tiszina pada doista drži kako mu je 
Frankovo nagodbenjaštvo opasno. 


Josip Frank podrijetlom je iz židovske obitelji, a dao se pokrstiti tek 1874. 
kada se rodio njegov sin Vladimir. Krstio ga je dr. Stjepan Boroša, poslije član 
vodstva Stranke prava, u zagrebačkoj crkvi Sv. Marka.* No krštenje nije utjeca- 
lo na promjenu držanja određenoga dijela hrvatske javnosti prema Židovima. 
Kako to mnogo godina poslije kaže Antun Radić: “Ne koristi ni to, ako se židov 
pokrsti: narodu a i mnogomu svietu — židov ostaje židov.“ Pitanje je dakle kako 
to da prvaci Stranke prava primaju Franka u Stranku, i dopuštaju mu štoviše da 

HS 1887.—92., 11. XII. 1890. U opreci s ovom antiaustrijskom izjavom, Kršnjavi 1906. prvi 
prihvaća velikoaustrijski program. 

Frank aludira na svoj izbor u Popovači 1887. kada ga je rulja, nahuškana od protukandidata 
Miškatovića, pod vodstvom nekih općinskih činovnika navodno htjela ubiti. Većina je odobri- 
la zaključak o isključenju Franka, a rok je istekao tek na kraju saborske periode 21. 1. 1892. 
HS 1887.—92., 15. XII. 1890.; Hrvatska, 23. V. 1891., 23. 1. 1892. 

Frankova izjava u Hrvatskoj Domovini, 3. II. 1896. Matković 1999. 

A. Radić: Sabrana djela V, Zagreb 1937., 206 

ubrzo postigne vodstvo. Pisanje Ante Starčevića i Hrvatske o Židovima uoči 
Frankova ulaska u Stranku ali donekle i poslije, uvjetovano je određenim činje- 
nicama. Židovski kapital i intelektualna elita u Mađarskoj i Austriji velikim su di- 
jelom potpora dualizma, a urednici utjecajnih liberalnih novina (Veuve freie Pres- 
se i Pester Lloyd) bliskih vladama, u određenim su razdobljima uglavnom pokr- 
šteni Židovi. Isti je slučaj i sa zagrebačkim režimskim listom Agramer Zeitung i 
osječkim Die Drau. Zato su mnogi hrvatski uglednici, od Strossmayera i Račko- 
ga do pisaca u Hrvatskoj, ružili “čifutske" novine. Starčević je prvi put pokazao 
svoje mišljenje u povodu sudske parnice od lipnja do kolovoza 1883. protiv ne- 
kih Židova u mađarskome selu Tisza-Eszlar zbog ritualnoga umorstva kršćanske 
djevojke. (Židovima se naime od srednjega vijeka, a ponegdje i do kraja 19. sto- 
ljeća, pripisivalo da se za svoje obrede služe kršćanskom krvlju. U Habsburškoj 
Monarhiji održano je od 1867. do 1914. dvanaest procesa optuženima zbog ri- 
tualnoga umorstva.) Starčević doduše ne vjeruje u ritualno umorstvo na temelju 
vjerozakona, ali ipak dopušta da je ono moguće i da bi, kada bi se to dokazalo, 
kršćani postali skloni potjerati sve Židove, pa i amerikanske, iz svojih zemalja. S 
obzirom na mučan i kontroverzan tijek toga političkoga procesa, Starčević prije 
svega napada mađarsku vladu i pravosuđe, te prihvaća mađarsku antisemitsku 
propagandu da Židovi vladaju Ugarskom i da ju “perušaju". U suprotnosti sa svo- 
jim naglašenim protuaustrijskim izjavama, kaže da austrijska vlada nije prodala 
sebe i pokrajine Židovima kao mađarska, da je stanje narod4 Austrije u tom 
pogledu bolje nego u “magjarskoj Ugarskoj", jer u Austriji Židovi ne mogu “bez 
svake odgovornosti kerstjane klati". Starčevićeva se izjava odnosi na sudsko os- 
lobađanje optuženih od krivnje. Antisemitske izgrede nakon te presude on pripi- 
suje “derzovitosti" i “bezobraznosti" Židova.“ 


Zbog skučenoga izbornoga prava u Hrvatskoj, mnogo je vrijedio svaki ži- 
dovski glas. No oni su uz ovisne činovnike i “slobodne" Srbe uglavnom birali 
kandidate režimske stranke u strahu da glasovanjem za opoziciju ne ugroze svo- 
ja poduzeća i miran život. Čini se da je vlada posebno od Židova zahtijevala “1o- 
jalno? držanje kojim je uvjetovala zaštitu njihove građanske ravnopravnosti uza- 
konjene od Hrvatskoga sabora 1873. Osim toga starijoj je generaciji Židova ma- 
terinski jezik bio njemački, rjeđe mađarski, a nisu se baš žurili da nauče hrvat- 
ski. Tek je njihovoj djeci, odgojenoj u hrvatskim školama, stasaloj na prijelomu 
stoljeća, materinji jezik hrvatski. Međutim, u vrijeme Frankova ulaska u Stranku 
prava, već postoji izrazita suradnja hrvatskoga 1 židovskoga kapitala u poduzeći- 
ma i bankama te vjerojatno tajna potpora nekih bogatih Židova Frankovoj stran- 

Sloboda, 6., 20., 22. VII. i 5., 15. VIII. 1883. Pavličević, 1980., 114. Prema Folnegoviću, Star- 
čević je navodno pisao opsežno “strahovito antisemitsko djelo" koje je Folnegović dobio od 
njega na čitanje, a ipak je u klubu najavio Franka kao budućega pravaša. Folnegović dakle tvr- 
di da se Starčević zalagao za primanje Franka u Stranku. Folnegović, Fran: Mrtvilo u Banovi- 
ni, Zagreb 1899., 5. 

ci, između ostaloga i zato što srpski tisak vodi sustavnu žestoku protužidovsku 
kampanju i drži Židove glavnim konkurentima prije svega srpskih trgovaca. Zato 
nema suradnje između srpskoga i židovskoga kapitala. I u Hrvatskoj se zapaža 
mržnja protiv malih židovskih trgovaca i obrtnika na selu jer se tvrdi da oni, za 
razliku od kršćanskih, izrabljuju seljake. Za Hrvatsku je karakteristično da obj av- 
ljuje ili prepričava pisanje ruskoga tiska koji redovito tvrdi da su Nij emci i Žido- 
vi glavni neprijatelji Rusije. Uoči ulaska Josipa Franka u stranku, u Hrvatskoj 
postoje protužidovske izjave različitoga intenziteta ali one ne prelaze u neku sus- 
tavnu kampanju. 


Najznačajnija protužidovska izjava iz Stranke prava jest ona Starčevićeva 
u “Ustavima Francezke". Kako smo vidjeli, on je žalio što francuskim Židovima 
nisu oduzeta građanska prava. U povodu jedne vijesti o pokušaju “nekolicine 
švabskih židova ili židovskih švaba? koji su se “dotepli" da Požeški kraj “truju 
svojom gadnom sduhom", naime njemačkim novinama, Hrvatska kaže da ta be- 
zobzirnost Židova prema narodu čijim se “znojem i žuljevi tove", potiče na zak- 
ljučak da su oni svuda isti “a kod nas najgori". Pisac doduše ne želi stupiti u re- 
dove “antisemita'', on ih štoviše osuđuje.“ Drži naime da su Židovi “kao ljudi na- 
ša braća", osuđuje doduše njihove greške ali im priznaje i “vrline“. Židovi su, 
prema piscu, “najokoreliji njemškutari" i najodaniji privrženici svake vlade. Za- 
sad među njima nema čovjeka koji bi se mogao nazvati “velikim Hrvatom" (dak- 
le niti Frank dvije godine prije ulaska u Stranku prava). Od Židova se Oka 
samo da poštuju hrvatski narod čiji kruh jedu, a ne da budu “najveći pravaši“. 
Autor dakle želi da Židovi postanu dobri Hrvati i piše taj članak ne da ih izazo- 
ve nego da ih osvijesti.“ 


Godinu dana poslije, u povodu jednoga proglasa čeških Židova za češki je- 
zik, Hrvatska piše da bi se hrvatski Židovi morali ugledati u Židove Češke i Morav- 
ske, da u Zagrebu već ima “izraelitskih? obitelji koje i u svojoj kući govore hrvat- 
ski, pa kad su oni mogli naučiti jezik naroda kome žive, zašto to ne bi uradili i os- 
tali.“ U vezi s izborima za zagrebačko gradsko vijeće, u vrijeme ulaska Josipa Fran- 
ka u Stranku prava, Hrvatska se u proglasu, u kojemu preporuča izbor župnika Stje- 
pana Boroše, grozi izbornicima “izraelitske" vjere, za slučaj da ne glasuju za njega 
jer je katolički svećenik. “...nemojte dakle da radi časti našega kandidata ne glasu- 

“Antisemitima? se tada nazivaju organizirane grupe i stranke s antisemitskim programom koje 
uz pomoć ulice vode sustavnu protužidovsku kampanju. U vrijeme Frankova ulaska u Stranku 
prava one se šire u Njemačkoj, a u Beču se javlja struja Karla Luegera čije političko značenje 
Hrvatska odmah prepoznaje. 

Hrvatska, 12. [. 1889. 

jete. Ne mojte, da gradjanstvo takodjer stane razlikovati gradjanstvo po vjeri!" U 
jednom saborskome govoru Khuen predbacuje opozicijskim listovima da a pro- 
tiv Židova, ali kada su izbori pa trebaju njihove glasove, drže se pomirljivo.“ 


No upravo kod gradskih izbora čuju se novi tonovi koji ukazuju na budući 
odnos nekih Židova prema Franku. Hrvatska naime objavljuje odgovor predsjed- 
nika izraelitičke bogoštovne općine iz Broda na Savi, Jacoba Kohna, na napad re- 
žimskih Narodnih Novina jer su glasovali za opoziciju. Hvali “čisto katoličku 
stranku" kao “skroz na skroz tolerantnu" jer Židovima daje osjećaj da nisu samo 
“trpljena pastorčad" nego ravnopravni građani Broda. Riječ je zapravo o sukobu s 
nekim Srbima koji Židovima u gostionici “Boga čivutskoga psuju* i ne žele ih u 
gradskome vijeću. Uz ostalo kaže da su Židovi “neprasjedioci" i da duguju har- 
nost hrvatskome narodu. Zato nisu glasovali za “antisemitske ideje Velikog Sr- 
bstva" koje su se u Brodu pojavile nakon okupacije Bosne i Hercegovine. Kohn 
dakle želi da Židovi žive u slozi s katoličkom braćom na korist grada 1 cjelokup- 
ne domovine Hrvatske. Uskoro zatim više “svjestnih Hrvata izraelićana' grada 
Broda osuđuje one “koji se oholo Srbi nazivlju". Cijeli dopis diše jezikom pravaš- 
ke propagande.“ Slično je i s pismom “više sisačkih Izraelićana" koji reagiraju na 
slab posjet predstavama jednoga srpskoga putujućega dramskoga društva jer je 
Obzor, pišući o tome, “svojim poznatim načinom taknuo i nas Izraelićane". Do- 
pisnici kažu da nisu išli na predstave koje šire srpstvo gdje mu nije mjesto i žale 
“što nas ne posjetiše naši hrvatski umjetnici" pa ističu: “Izraelićani u Hrvatskoj 
smatraju hrvatsku umjetnost takodjer svojom te ju i radostno podupiru." Može 
se dakle pretpostaviti da u lokalnim razmjerima jača konkurencija židovskih i sr- 
pskih interesa i kapitala, koja omogućava simpatije i glasovanje nekih Židova za 
sada već oportunističku Stranku prava u središtima gdje ona ima pristalica. 


Židovski su glasovi pravašima posebno važni u saborskim izborima. Tako 
Hrvatska objavljuje apel zagrebačkih izbornika “Izraelićana? za izbore 1892. is- 
tovjernicima da glasuju za Stranku prava a ne za one koji na ruševinama hrvat- 
skoga naroda žele podići “umišljeno carstvo", tj. Dušanovo. Hrvatski je narod Ži- 
dove gostoljubivo primio i osigurao im potpunu ravnopravnost i toleranciju “pa 
smo obvezani boriti se zajedno za obstanak hrvatskoga imena i naroda?.? O od- 

Hrvatska, 3. XII. 1890. 

66 

HS 1887.—92., 12. XII. 1890.; Hrvatska, 13. XII. 1890. 

67 

Hrvatska, 1. XII. 1890., 21.11. 1891. 

68 

Isto, 10. VI. 1891. 

69 

Isto, 27. V. 1892. Jednu možda karakterističnu scenu pritiska ulice na Židove kod izbora opi- 
suje Hrvatska (21. IV. 1893.). Kaže naime da je jedan židovski izbornik došao glasovati, a 


712 


Preobrazba Stranke prava 


nosu vodstva Stranke prava prema Židovima govori i interpelacija predsjednika 
kluba Stranke baruna Rukavine kojom prosvjeduje što se protiv volje 1 vjersko- 
ga osjećaja naroda u jednoj pučkoj školi nalazi učiteljica židovske vjere. No od- 
mah se donekle ograđuje od te interpelacije izjavom da ju je morao predložiti jer 
to zahtijeva gradsko zastupstvo Koprivnice. Kaže naime da je njegova stranka li- 
beralna i da on ne govori protiv Židova kao pripadnik Stranke prava. Ona je po- 
kazala da nije protivnica Židova jer njih ima u njezinim redovima. Kako je Star- 
čevićevo uvjerenje da je vjera privatna stvar pojedinca, na stranicama Hrvatske 
uglavnom nema priloga u duhu antijudaizma katoličkih konzervativnih krugova. 
Iznimno, u povodu pedesetogodišnjice biskupovanja pape Lava XIII., župnik 
Cvjetko Gruber, uz ostalo, piše da su pape branile “Evreje" kada su svi bili pro- 
tiv njih “samo kad bi to ova rasa ljudi znala pravo cieniti, te uvidjeti svoje sljepi- 
lo i prigrliti kršćanstvo." 


I nakon Frankova ulaska u Stranku, Starčević ostaje kod svojih protužidov- 
skih izjava iz “Ustava Francezke". Proglašava neopravdanim prosvjed jednih en- 
gleskih novina zbog progona Židova u Rusiji, ne priznaje njegove posljedice i na- 
pada Židove što izbjegavaju vojnu dužnost jer se boji da će to onda učiniti i Rusi. 
Osuđuje neke Ruse jer drže mudrom “onu pasminu koja se, odkada se za nju zna, 
pokažuje najtupljom, ter medju drugimi derži se i napreduje samo zato jer se ove 
bave svakakovimi, a ona samo jednim: telesnoga dobitka poslom. Inače, Starče- 
vić je protivnik antisemitskoga pokreta u Njemačkoj i kaže da nije riječ o vjerskoj 
mržnji nego o kriku “smert bogatim", naime o istoj mržnji “koju ima golokračtvo 
proti gradjanstvu", tj. proletarijat i socijalistički pokret.“ Starčević nije pisao pro- 
tiv hrvatskih Židova, niti u duhu kršćanskoga antijudaizma. Valja istaknuti da je 
već prije Franka pokršteni Židov Hinko Hinković bio u najužem vodstvu Stranke 
prava. Ostavio ju je vjerojatno nakon sukoba sa Starčevičem zbog svoje izjave u 
Saboru koja se mogla tumačiti kao najava približavanja Khuenovoj stranci. 


Da bi se prikrio oportunistički politički put u vrijeme Frankova ulaska u 
Stranku, Hrvatska masnim slovima objavljuje “program koji osim isticanja za- 
konitoga puta pri ostvarenju zahtjeva sliči na Starčevićev smjer. U tom se krat- 


mnoštvo ga je opkolilo ne znajući za koga će glasovati. No kada ga je Frank izvukao iz nevo- 
lje, jer je to bio njegov pristalica, mnoštvo mu je vikalo: živio! U Hrvatskoj ima priloga u ko- 
jima se grde Židovi da drže stranu Mađarima i Nijemcima. 

HS 1887.—92., 24. XII. 1891. Baš u vezi s tim slučajem Khuen tvrdi da pravaši izvrgavaju rug- 
lu pripadnike izraelitske vjere. Hrvatska (3. III. 1893.) odgovara da židovska učiteljica ne smi- 
je biti na katoličkoj pučkoj školi jer je tamo obuka u doticaju s vjerom. Hrvatska, 3. II. 1893. 


TI 

Hrvatska, 28. IV. 1891. Židovi su izbjegavali regrutiranje u rusku vojsku jer su tamo bili izlo- 
ženi tjelesnom mučenju do ubojstva. Donekle uz priznanje da se Židovi u Rusiji progone, Star- 
čević citira protužidovske članke iz ruskoga tiska još i onda kada je već odustao od nekadaš- 
njih pohvala Rusije. Hrvatska, 10. II. 1892.; 21. 1., 27. IX., 25. X. 1893. 

kom tekstu kaže da će Stranka prava svim zakonitim sredstvima raditi za zakoni- 
tu i povijesnu neodvisnost i samostalnost kraljevine Hrvatske, sjedinjene pod za- 
konitim vladarom, koji samo sporazumno s narodom ima odlučiti o svim držav- 
nim pitanjima.“ Međutim, tijek pretvaranja Starčevićeve Stranke prava u umjere- 
nu oportunističku struju koja uglavnom uvažava Nagodbu, briše dotadašnje raz- 
like s političkim usmjerenjem Neodvisne narodne stranke. Vidjeli smo da je Fra- 
nk 1889. držao, kao i obzoraši, da se Stranka prava može preobraziti samo ako 
se makne Starčevićev utjecaj i da je pri svom ulasku u Stranku promijenio takti- 
ku. Starčevićeva je karizma zračila među pristašama i bila je mjerodavna za nji- 
hovo opredjeljenje, dakle i za njegov uspjeh. Zato Frank uviđa da se može pope- 
ti na čelo Stranke prava samo ako njezinu preobrazbu predstavi kao “čisti" Star- 
čevićev pravac i pri tome stekne Starčevićevu naklonost i zaštitu. Zacijelo proc- 
jenjuje da će uspjeti ako ugodi njegovoj mržnji protiv Strossmayera i obzoraša 
koja je dobila takve razmjere da bi mogla oslabiti ili čak ukloniti Starčevićev ot- 
por protiv promjena njegovih načela u smjeru upravo onoga “slavoserbstva“ koje 
je već trideset godina strastveno pobijao. Zato se Frank, umjesto suradnje, koja 
bi ojačala opoziciju protiv Khuena nakon pada njegova zaštitnika ministra pred- 
sjednika Tisze, odlučuje za grubu i psovačku kampanju protiv obzoraških “Sla- 
vosrba". Politička situacija podsjeća na vrijeme bana Levina Raucha jer režim 
može dobro iskoristiti međusobnu borbu opozicije. Prihvaćanje obzoraškoga pri- 


jedloga za suradnju bilo bi dakle “grieh pred licem dra. Ante Starčevića". ? 


Proslavom njegova imendana u povodu tridesetogodišnjice političkoga 
rada, Starčevićev kult postiže vrhunac uz tvrdnje da Stranka prava slijedi ““pravo- 
ga i trajnoga vođu? hrvatskoga naroda i njegova načela objavljena u “predstavka- 
ma" 1861. Na toj proslavi Frank već ima glavnu ulogu. U svom govoru ističe ono 
što je bitno za njegov uspon, naime pitanje financijskoga 1 ekonomskoga stanja 1 
veliča Starčevića kao požrtvovna prvaka kojega Stranka prava mora slijediti.“ 
Uostalom, Frank nakon ulaska u Stranku prava ima priliku ponovno osuditi ka- 
tastrofalno gospodarsko stanje, ovaj put u vezi s novim mađarskim “tovarnim c1e- 
nikom? kojim su željezničke tarife udešene prema interesima prijevoza mađarske 
robe (pogotovo žita i brašna), a na štetu hrvatske. Prema Franku, riječ je prije sve- 


12 
Hrvatska, 22. XL, 3. XII. 1890. itd. 


73 
Obzor, 10. X. i Hrvatska, 11. X. 1891. 

Na toj se proslavi već vidi Frankovo uporno nastojanje da ostavi dojam svoje osobne bliskos- 
ti sa Starčevićem. Naime njegova mala kći i “sinčić" čestitaju Starčeviću kiticom cvijeća i re- 
citacijom. Hrvatska, 13. i 15. VI. 1891. Na komersu u povodu te svečanosti Frank govori o pi- 
tanju konverzije zemljišnorasteretnoga duga (trebalo je naime 56% viška zemljišnorasteretnih 
zaklada prepustiti zajedničkim poslovima, tj. Mađarima). O tome u Saboru govori i Starčević, 
napadajući Strossmayera i Mažuranića (Djela I, 29. V., 413-416). 

ga o tome da se Slavonija jeftinom tarifom poveže s Budimpeštom i odijeli od 
uže Hrvatske. Na svoj karakterističan način Frank piše u Hrvatskoj da bi Mađa- 
ri morali pokazati sklonost prema gospodarskom stanju Hrvatske “koja godina- 


ma u Magjarsku šalje svoje milijune i kroz stoljeća dieli istu sudbinu s njom*.? 


U čemu je dakle nasljeđe Ante Starčevića? Citirajući neke dijelove iz 
“Predstavki", Hrvatska kaže kako je nužno “da se širi naše hrvatsko ime, da se 
upoznavanjem sjajne hrvatske poviesti osviestimo, da se ćutimo svaki pojedinac 
udom velike hrvatske obitelji, kojoj je zajednička prošlost, kao i budučnost..." 
Treba se dakle odreći krparija Nagodbe, “jugoslavenštine" i projekata o sjedinje- 
nju vjera, tj. Strossmayerovih. Frank piše da je Hrvatski sabor 1861. zahtijevao 
pravo predlaganja bana, a ovisi samo o hrvatskome narodu, koji je uvijek bio vje- 
ran dinastiji 1 državi, da svoje stoljetno pravo izvojuje ustavnim putem. Uvjeren 
je da je nesebičnim, požrtvovnim radom i u postojećemu sustavu moguća insti- 
tucija bana, tj. hrvatske vlade koja bi bila manje ovisna ili neovisna o mađarsko- 
me ministru predsjedniku. Dakle ostavština Ante Starčevića bila bi zapravo u is- 
ticanju hrvatstva koje se može spojiti s različitim političkim opcijama pa i s pos- 
tojećim sustavom. Zato se nazire oprezan nagovještaj da bi se Hrvatska mogla 
sporazumjeti s Ugarskom unutar Monarhije. Hrvatska piše o mogućemu pošte- 
nom savezu slobodne i samostalne Ugarske i slobodne i samostalne Hrvatske koji 
bi bio moćan činitelj u europskoj politici “Ungarije", pozivajući se pri tome na 
zajedničku sudbinu u prošlosti. Mažuranić i Strossmayer, a ne Mađari, glavni su 
krivci za Nagodbu.“ Bilo kakva aluzija na Starčevićevo učenje o samostalnoj hr- 
vatskoj državi izvan “okvira“ Monarhije potpuno se izgubila. Na nj upozorava 
samo Trumbić. Kaže da hrvatsko državno pravo “obuhvaća svu povjest hrvatsku 
a znači da je po njemu Hrvatska samostalna država ma bilo prema komu 1 u svoj 
monarkiji, 1 da ona nema nikakovih obveza prema nikomu osim prema jedinoj 
vladajućoj dinastiji Habsburga na dvostranoj podlozi." 


Kada je nakon Frankove izjave da će se priključiti Stranci prava, Šime 
Mazzura u ime obzoraša predložio sporazum, vodstvo Stranke prava ga odbija. 


19 

Frankovi članci u Hrvatskoj, 5., 12., 18. TI. 1891. Pod naslovom “Uskrsnuće, Frank citira 
Evenđelje i ponavlja da Mađari nezakonito prisvajaju velik dio hrvatskoga dohotka. Hrvatska, 
28. III. 1891. Uopće list sada mnogo više ističe da su ekonomska i politička pitanja usko po- 
vezana. Hrvatska, 1. ITV. 1891. 

Hrvatska, 21. 1., 11. IV. (Frankov članak) i 6. VI. 1891. 
77 

Isto, 11. IV. 1891. 

Već uoči Frankova ulaska u Stranku prava, Folnegović je predložio grupi oko Obzora sastanak 
s Dalmatincima, Istranima, Slovencima i Cesima. Rački vjeruje da bi za dva sata došlo do spo- 
razuma s pravašima da nema “Staroga? i njegove mržnje prema Strossmayeru. Cak u jeku 

Rački ima pravo kada kaže da je polemika nametnuta Obzoru jer je grupa oko 
lista htjela suradnju. No kada se već tako dogodilo, na poprište stupzju najvješti- 
ja pera: Šime Mazzura, a poslije i Dinko Politeo koji usmjeravaju strategiju po- 
lemike u vezi s programima obiju stranaka. Oni formalno priznaju Nagodbu kao 
zakon ali ona je kočnica njihovu programu ujedinjene Hrvatske 1 njezine držav- 
ne samostalnosti u okviru Monarhije. Zato se žele poslužiti odredbama Nagodbe 
koliko je moguće 1 nastojati da se taj sustav promijeni. Zločinstvo bi bilo dopus- 
titi kršenje Nagodbe pod izlikom njezina nepriznavanja (kako je to dotada radio 
Starčević). Obzor piše da je program Stranke prava nejasan i protuslovan jer vod- 
stvo tvrdi da ne priznaje Nagodbu, a ipak izjavljuje da će nastojati ostvariti svoj 
Cilj “svim zakonitim sredstvima". Drugim riječima, Stranka prava se zapravo dr- 
ži Nagodbe jer osim ove nema drugih zakonitih sredstava. Mazzura čak kaže da 
se Hrvatska zato više drži Nagodbe nego Obzor i misli da u tom “programu" ima 
nešto više nego u Nagodbi, naime izjava da se hrvatski narod mora sporazumje- 
ti s vladarem. To je prema Mazzuri konfuzno mišljenje u duhu srednjega vijeka. 
Zakoniti vladar, koji je i austrijski car, i hrvatski narod dijele prema europskom 
ustavnom shvaćanju suverenost u ustavnoj državi, i to narod preko zastupnika a 
kruna preko odgovornoga ministarstva. Prema tome, Hrvatskoj je koristan Obzo- 
rov pravac a ne onaj Stranke prava. Gotovo iz broja u broj autori polemičkih čla- 
naka u Obzoru ponavljaju da se vodstvo Stranke prava drži Nagodbe, da ne piše 
protiv vlade nego protiv Obzora, da je u sporazumu s Markovim trgom. Obzor 
uvodi u polemiku tezu preuzetu od Pavlinovića koji je, kako smo vidjeli, razgra- 
ničio pravaštvo od starčevićanstva. Prema Obzoru, pravaši bi bili pobornici slo- 
ge opozicije, a starčevićanci njezini protivnici. ? 

Ne začuđuje da Obzor isprva odobrava Frankov smjer. Starčević je svaku 
nagodbenu opoziciju držao “slavosrpskom petljanijom?, piše list,.a sada se ona 
može naći i u Hrvatskoj. Autor hvali Frankove članke o financijskim pitanjima i 
upozorava na njegov nagodbeni duh “stvarnoga na zakonu i njegovih svagdanjih 
povriedah utemeljenoga razlaganja". Raduje se što se Stranka prava odriče Starče- 
vićeve “apatične pasivnosti prema svim životnim pitanjem zemlje, i stupa na akti- 
vno polje“, tj. više ne odbija političku praksu, i daje do znanja da se u mnogo če- 
mu slaže s mišljenjem koje je starčevićancima “počeo polagano uciepljivati njihov 


strastvene polemike, misli da bi se moglo nešto uraditi unatoč Starčeviću “čovjeku umobolnu?. 
Sam Strossmayer ruži obzoraše 1 njihovu nagodbu jer je ona izvor svih zala, a ipak je se neki 
ljudi ne žele odreći. I on kaže da samo cinizam Starčevića i nekih njegovih pristaša sprečava 
slogu opozicije. KORS IV, Pisma Račkoga, 24. XI. 1890.; 6. I., 24. IV. 1891. Pismo Stros- 
smayera, 31. 1. 1891. 

Hrvatska, 31. L., 4. 1I., 13. IL, 3. IV, 12. V. 1891. Polemike su trajale gotovo iz broja u broj sve 
do kratkotrajnoga primirja kod dolaska Dalmatinaca u Zagreb na gospodarsku izložbu u kolovozu 
1891. Hrvatska psuje Obzorovo slavosrpstvo, brani se od optužbi “jezuitskoga'' Obzora da sura- 
duje s banom. Polemizira se i oko toga zastupa li Hrvatska ili Obzor načela liberalizma. 

najnoviji Pasteur i Koch, štovani dr. Frank"." Dakako, Obzor mijenja kabanicu 
kada postaje jasno da Franku ta polemika odgovara. Napada ga da ne može proves- 
ti svoj umjeren pravac jer bi onda morao surađivati s ovzoraškom strujom. Napos- 
te posebno ističe njegove veze s banom Ladislavom Pejačevićem. Tvrdi da je Fran- 
kova opozicija protiv Khuenova režima lažna." Unatoč Frankovu utjecaju na Hr- 
vatsku, list se ne može poistovjetiti s njegovim novinama iz razdoblja bana Mažu- 
ranića iako je on, uz Strossmayera, glavna meta Starčevićevih psovki. U ono vrije- 
me Stranka prava nije imala dodira s Frankom pa Hrvatska parira Obzorovu poku- 
šaju da sije razdor između Franka i Folnegovića izjavom da trojica “patriota" u 
opoziciji protiv Mažuranića — naime Milan Makanec, Folnegović i Frank — tada 
nisu surađivala, ali da to Folnegović i Frank čine danas. Nezgodno je i to što se 
Frank tada žalio protiv Mažuranića predstavkama na Carsku kancelariju.“ Hrvat- 
ska dakako nabraja “registar grieha" obzoraša, pogotovo Nagodbu i njezinu revizi- 
ju, pa s tim slavosrpskim izrodima i neprijateljima hrvatske slobode ne želi ići “ni 
u crkvu", kako je to rekao Starčević. Poziva narod da se čuva slavosrpske urote ko- 
joj pošteni Hrvati moraju navijestiti rat do uništenja. Pobija sve tvrdnje da zapravo 
stoji na nagodbenome temelju. Po stoti put okrivljuje Strossmayera za Nagodbu.“ 


U polemici Hrvatske i Obzora sudjeluju i Dalmatinci. Supilo u Crvenoj 
Hrvatskoj doduše osuđuje pisanje Šime Mazzure ali jasno pokazuje da želi slo- 
gu opozicije. Predlaže sastanak svih stranaka “naših i slovenačkih" kojemu bi za- 
jednički program bio sjedinjenje hrvatskih zemalja i jednakost s ostalim narodi- 
ma Monarhije bez povrede hrvatskoga državnoga prava. Nakon dosadašnjega 1s- 
kustva, ne vjeruje da bi se Srbi priključili takvu programu, pa zato zagovara pri- 


je svega slogu Hrvata na “čisto hrvatskome pravcu.“ U dopisima Hrvatskoj 


80 

Obzor, 5. IMI. 1891. 
81 

Isto, 4. VI. 1891. 
82 


Polemika između Franka i Obzora vodila se krajem srpnja i početkom kolovoza. Frankova tuž- 
ba protiv Obzora, koji nije objavio njegov ispravak, odbijena je jer je sud zaključio da nije riječ 
o ispravku nego o psovkama. Obzor (4. VI. 1891.) napada Starčevića da je bio pomoćnik ured- 
nika Narodnih novina Ljudevita Gaja kada je list postao režimski, i da je Rauch štitio Stranku 
prava jer mu je Zvekan dobro poslužio. Odgovor je karakterističan. Starčević doduše već dugo 
godina ne čita Obzor i uopće ne želi da mu urednik Hrvatske Vjekoslav Fleišer pročita taj čla- 
nak. No dopušta mu da odgovori Obzoru da on ostaje pri onome što je pisao u Zvekanu, da ga 
Rauch nije podupirao i da nije bio suradnik Narodnih novina nego je samo dolazio u uredniš- 
tvo čitati strane novine. Hrvatska, 5. VI. 1891. 


83 
Hrvatska, 16.—17. 1L., 5. V., 15. VII. 1891. 


84 
Hrvatska, 21. IV. 1891. Supilov se prijedlog djelomično ostvario godinu dana poslije sastan- 
kom na Rijeci kojemu prisustvuju samo pravaši. 

Trumbić kritizira strategiju Obzorove polemike, tj. navalu na Starčevića, optužbe 
da je Stranka prava u vezi s režimom i pokušaj odvajanja pravaša od Starčevića. 
No 1 on kaže ono što je karakteristično za mlade pravaške intelektualce. Osuđu- 
je doduše Obzorovu namjeru da se maknu Starčevićeve pristalice kako bi njego- 
va grupa s ostalim pravašima mogla sklopiti primirje, ali daje do znanja da se ni 
on ne slaže sa svim Starčevićevim načelima. No kaže da narod ne prihvaća ObD- 
zorov program proširenja Nagodbe. Prema Trumbiću, obzoraši ne bi smjeli zah- 
tijevati pomirenje sa Strankom prava uz uvjet napuštanja Starčevićevih načela pa 
ih poziva da kapituliraju i uđu u Stranku prava.* Ali poslije se vidi da zapravo ka- 
pitulira Stranka prava jer u osnovnim crtama prihvaća obzoraški dualističko-tri- 
jalistički program (1894.). | 

Važno je upozoriti da se Frankovim ulaskom u Stranku prava mijenja do- 
tadanje držanje Hrvatske prema Srbima. Ono se temeljilo na osudi srpskih režim- 
skih političara a na blagom tonu prema radikalnom tisku u južnoj Ugarskoj i Sr- 
biji koji je bio neprijateljski raspoložen prema Monarhiji i zato osuđivao poma- 
ganje srpske politike režimu u Hrvatskoj. Osnovna je motivacija tih promjena što 
Frank i Folnegović žele skinuti sa Stranke prava veleizdajnički pečat. U dualis- 
tičkome sustavu, u kojemu režimi u višenacionalnim pokrajinama izigravaju je- 
dan narod protiv drugoga, Frank zamišlja da bi suradnji vladajućih činitelja sa 
Strankom prava morao prethoditi oslon režima na hrvatsko građanstvo protiv sr- 
pskoga, tj. napuštanje dotadašnje Khuenove taktike oslona na srpsko građanstvo 
protiv hrvatskoga. Po receptu preporučenom već od Folnegovića, na temelju Fi- 
lipovićeve izjave i “Poruke iz Beča", Frank nastoji prebaciti “veleizdaju? na Srbe, 
ističući njihovu vezu sa Srbijom u kojoj dominantne pozicije Austro-Ugarske, 
postignute Berlinskim ugovorom 1878., postaju već krajem osamdesetih sve ne- 
sigurnije. Dok je Hrvatska godinama, zajedno sa srpskom Radikalnom strankom 
(sve dok radikali nisu došli na vlast), osuđivala hegemoniju Austro-Ugarske u Sr- 
biji, sada prelazi na suprotnu poziciju — saveza Hrvatske i Ugarske protiv Srbije. 
Hrvatska piše da onaj koji se smatra Srbinom može to ostati u budućoj slobod- 
noj Hrvatskoj, da mu u vjeru nitko neće dirati, ali odbacuje “agresivno, vojujuće 
srbstvo" upereno protiv Hrvata. No kaže da je u Hrvatskoj malo pravih Srba ali 
da ima pravoslavnih Hrvata koji su postali “plien biesnog srbstva". Hrvatska se 
dotada suzdržavala od polemika sa Srbobranom, no sada to radi spuštajući se na 
njegovu razinu. Osim toga, ograđuje se od svoje dotadašnje blagonaklonosti pre- 
ma srpskim radikalima i žestoko polemizira s njihovim tiskom. 


Ta se preobrazba ne može pripisati samo Frankovu utjecaju. Prilike u 
banskoj Hrvatskoj i Dalmaciji, južnoj Ugarskoj i kraljevini Srbiji uzrokom su 

vrhunca polemike hrvatskoga i srpskoga tiska u prvoj polovini devedesetih go- 
dina. I Obzor je upleten u brojne polemike protiv srpskih listova kada negiraju 
ne samo hrvatsko državno pravo nego i postojanje hrvatske nacije, a pri tome, 
slično kao Pavlinović, zastupa mišljenje da su Srbi zaseban “genetički" narod a 
da u Hrvatskoj pripadaju hrvatskome političkom narodu. Dakako, u bjesomuč- 
noj polemici s Obzorom, Hrvatska optužuje njegovu skupinu da je kriva za sr- 
psku “urotu? i da zajedno sa Srbima želi uništiti hrvatstvo. Frankova Hrvatska 
ne zastupa Starčevićevo mišljenje koje nakon 1879. nije isticao, a u međuvre- 
menu mu se vratio. Riječ je o učenju da su svi južni Slaveni osim Bugara Hrva- 
ti, a da ih je pokvarila ropska “slavoserbska pasmina" pa zato svi ne prihvaćaju 
hrvatsko ime. Nasuprot tome, Frankovoj Hrvatskoj granica je Hrvatske na Dri- 
ni, pa Srbija postaje krajnje neprijateljska zemlja i važan argument u postupnim 
Frankovim pokušajima suradnje s vrhovima Monarhije, koja bi se zbog svojih 
interesa na Balkanu morala oslanjati na Hrvate protiv Srba. Zirvatska se služi 
Starčevićevom tezom o “pasmini slavoserbskoj" na nešto promijenjeni način. 
“Pokvarena pasmina srbska" (dakle ne slavosrpska!) jest “izmet Cincara, Ciga- 
na, Škipetara i Vlašadije" koja truje narode srpskom propagandom. Pripisuje joj 
“neslavensko, škipetarsko, pravije semitsko porieklo" i piše da su to krvnici hr- 
vatskoga naroda. “Toj veleizdajničkoj čeljadi treba naviestiti borbu do konačno- 
ga iztriebljenja.* 

Starčević se uključuje u protusrpsku kampanju Hrvatske obnavljanjem 
svojih teza iz “Pasmine slavoserbske". Poistovjećujući Serbe i Slavoserbe i osu- 
đujući “pasminu serbsku? i sve njezine političke struje kao natražne, jer Slavo- 
serbi proizvode uvijek samo zlo, ipak ne vjeruje da je “prosti puk u korenu pok- 
varen". Pjesmom “Najnovija davorija" obnavlja svoju nekadašnju porugu Srba 
zbog njihova poraza u ratu protiv Bugara 1885.* Khuenu naravno odgovara ta 
psovačka polemika. Kada se zastupnik njegove stranke Vasa Đurđević žali u Sa- 
boru što Hrvatska nije zaplijenjena zbog pisanja protiv Srba, Khuen mu odgova- 

ra da se sa srpske strane, tj. u Srbobranu, piše “isto tako žestoko pak što se do- 
pušta jednim, ima se dopustiti i drugim??? 

Erazmo Barčić osuđuje novi smjer Hrvatske i vodstva Stranke prava zbog 
prelojalnih izjava, izbjegavanja da se spomene slavenska solidarnost i napada na 
“jednokrvnu braću Srbe". Odgovara mu predsjednik kluba Rukavina. On je već 
prije izrazio zadovoljstvo što je Stranka prava očišćena od ljudi koji se osvrću na 
“kumire" (Strossmayera) i razne obzire, tj. prije svega od Barčića. Kaže da su 
osim Stranke prava sve ostale stranke klike koje se rukovode osobnim interesi- 
ma. Držanje Stranke prava mora biti jasno i dosljedno a učinjeno je već dosta 
pogrešaka “proti želji nas nekojih?'.“ Može se pretpostaviti da je to aluzija na pri- 
manje Franka u Stranku. Rukavina je povrijeđen Barčićevom kritikom njegove 
pretjerano lojalno izjave u povodu dolaska prijestolonasljednika Rudolfa u Zag- 
reb 1888. Nakon uvjeravanja o lojalnosti Stranke prava u njezinoj adresi 1887., 
Rukavina je u Hrvatskom saboru prosvjedovao što u poklonstvo “nasljedniku na- 
šega hrvatskoga kralja" nije pozvana delegavija Sabora, predstavnika naroda i 
ravnopravnoga činitelja s krunom. Rudolf je tada pokazao kakve šanse ima toli- 
ko spominjani sporazum hrvatskoga naroda s njegovim kraljem. Rekao je naime 
da su Hrvatska i Zagreb biser krune Sv. Stjepana, nerazdruživo spojeni sa zem- 
ljama sv. krune vezama slavne prošlosti i zajedničkih interesa. Istaknuo je da hr- 
vatski narod osjeća vjernost i odanost “prirodjenoj dinastiji" (dakle onoj od Boga 
danoj a ne onoj koja je sklopila ugovor s hrvatskim narodom). 


U odgovoru na Barčićevu kritiku, Rukavina brani svoju tadašnju lojalnu 
izjavu argumentom da je izabran “od monarhijski ćutećeg' naroda. Kao i Frank 
te Folnegović, drži da su česte lojalne izjave nužne jer se Stranka prava neprekid- 
no ocrnjuje zbog antidinastičnosti izopačavanjem izjava njezinih članova. Iz oda- 
nosti prema Starčeviću, Rukavina je žestoki protivnik obzoraša. Između ostaloga 
kaže da Starčevićeva kovanica “Slavoserb" znači čovjeka koji iz nehata ili koris- 
toljublja ne radi za hrvatske ideale a izgovara se “slavjanstvom i uplitanjem umiš- 
ljenoga srbstva" tamo gdje se radi samo o hrvatstvu. Misli da protiv hrvatskoga 
naroda rade vlastiti sinovi, izdajice i izrodi “sliepi zanešenjaci kojekakovih ku- 
mira“, tj. Strossmayera. Potrebno je više aktivnih sinova koji bi djelovali u korist 
svoga naroda, ali uz to i za “slovinsku uzajamnost". Aktivni Hrvati su, prema Ru- 

kavini, samo oni koji se drže programa Stranke prava, a prvi među njima je Star- 


čević koji je zato trn u oku umišljenim velikanima “slavosrbstva"'.? 


Kako je dakle došlo do toga da je Frank tako brzo uspio postati prvakom 
Stranke prava? Kada je stupio u Stranku, “Starac" je, prema Folnegovićevoj tvr- 
dnji, “odredio vrhovno vodstvo" sebi, Rukavini, Tuškanu i Folnegoviću.“ Starče- 
vić se dakako nije bavio svakodnevnim poslovima, Tuškan je imao odvjetničku 
kancelariju u Sisku, a Rukavina je većinom boravio na svom zagorskom imanju. 
Glavnu je riječ dakle imao Folnegović, pa se može pretpostaviti da je u početku 
pomagao Franku kao svome savezniku u nastojanju da Stranka prava postane 
umjerena, oportunistička struja. Poslije je, računajući s općim animozitetom pr- 
vaka Stranke prema Franku, mislio da će ga lako maknuti i nije očekivao da bi 
Frank, podržan od Starčevića, mogao ukloniti njega. I sam je Folnegović nagla- 
sio da se Stranka prava pod njegovim utjecajem kretala u desno, i da se zato naš- 
la s Frankom. Bit stvari uočio je Supilo kada je 1894. doduše branio Franka od 
optužbi da je “pridošlica", ali je upozorio nove pripadnike Stranke da ne zabo- 
rave “da su oni pristupili k stranci, a ne stranka k njima.?* | 


Protivnici su uporno tvrdili da je Frank stekao svoj položaj spletkama, mi- 
moilaženjem Kluba i zavođenjem Ante Starčevića. Međutim, valja uzeti u obzir 
njegovu radinost i osobitu energiju u vođenju i nadziranju poslova, dok su ostali 
prvaci bili uglavnom pasivni. Riječ je o posljedici Starčevićeve “negacije" svake 
političke djelatnosti u dualističkoj Monarhiji. Naime, dok je u vrijeme međuna- 
rodnoga prvenstva Francuske, a poslije očekivanja da će Rusija obračunati s Mo- 
narhijom, mogao upozoravati da su uvjeti za samostalnu hrvatsku državu pred 
vratima, to je u vrijeme Frankova ulaska u Stranku zvučalo neuvjerljivo. I Star- 
čević je uvidio da treba dugo čekati na ostvarenje ideala. Ta izjavio je uredniku 
Neue freie Presse ujesen 1891. da se o sjedinjenju Hrvatske može samo sanjati i 
govoriti. Kada mu je mladi Stjepan Radić rekao da bi trebalo dobro uređivati 1 
povećati nakladu pučkoga lista “ako ozbiljno kanimo narodnom sviešću postići 
slobodu i jedinstvo Hrvatske'', Starčević mu je odgovorio: “Ah, dragane moj, ne 
žurite se tako, nećemo mi toga dočekati." Na to je Radić kazao da bi to Starče- 
vić morao reći narodu (a ne samo gospodi), a pogotovo onima “koji misle, da na 
sam glas Vašega imena drhću Madžari i Austrija". Mile Starčević, koji je živio sa 
stricem od 1885., svjedoči da mu je on mnogo puta rekao da se velike ideje ne 
oživotvoruju u jedan sat, da za to treba rada i vremena. Ante Starčević je mislio 
da će proći godine “a postignut će se stalno, kad narod za to bude pripravan, kad 

bude ustavno prosvietlen, kad se dušmani nadju u neprilici i t. d.* U usporedbi 
sa Starčevićevim odbijanjem političke prakse i pasivnim čekanjem na razmjerno 
daleku budućnost, Frankova je neumorna politička aktivnost pozitivno odjeknu- 
la kod njegovih kasnijih najogorčenijih protivnika, od Barčića do dalmatinskih 
pravaša i dakako kod obzoraša. Kada je postalo jasno da Frank teži za apsolut- 
nom vlašću u Stranci, već je bilo kasno da se spriječe njegove namjere. 

Previranja u Stranci prava i put prema Frankovoj adresi 


Susret vodstva Stranke prava iz banske Hrvatske i dalmatinskih pravaških 
grupa kod otkrivanja Kačićeva spomenika u Makarskoj, ljeti 1890., pokazao je 
da ima šansi za ubrzan razvoj pravaštva u Dalmaciji. Posljedice se vide ljeti 1891. 
kada Dalmatinci uzvraćaju posjet dolaskom na Gospodarsku izložbu u Zagrebu. 
Istina, na izborima za Carevinsko vijeće u proljeće 1891., dalmatinski pravaši j OŠ 
nisu u stanju predložiti svoga kandidata. Međutim, u previranjima tim povodom 
očigledno je jačanje tendencija započetih 1890. Pri tome se nazire razgraničenje 
liberalne pravaške struje i Prodanova političkoga katolicizma. U tim izborima 
Prodan naime na svoju ruku predlaže jednoga kanonika kao kandidata “Katolič- 
ke hrvatske stranke". Hrvatska reagira razmjerno oštro na taj pokušaj a Prodan 
naposljetku izjavljuje da su Katolička stranka i Stranka prava na istoj razini bez 
obzira na to hoće li program Stranke prava obuhvatiti “vjersku stranu? ili neće." 


U jednom od niza članaka u kojima napada Narodnu hrvatsku stranku 1 
komentira izbore za Carevinsko vijeće, Trumbić obraća veliku pažnju Prodano- 
vu nastojanju da osnuje “katoličku hrvatsku stranku“. Drži da Stranka prava 
mora okupljati narod bez razlike vjere, da stranka Hrvata mora imati isključivo 
političku zadaću, dok bi program Katoličke Dalmacije isticao društveno pitanje. 
Trumbić osuđuje i politički katolicizam u Austriji koji služi Prodanu kao uzor, i 
tvrdi da postupanje Katoličke Dalmacije može stvoriti “medju Hrvati pitanje li- 
beralizma i klerikalizma", a ono ima opravdanje jedino u samostalnom narodu. 
Kaže da katoličkoj državnoj vjeri, kao svetinji austrijske vladarske kuće, ne pri- 
jeti nikakva opasnost, no ako katolici žele neka ju brane, ali to ne može biti prva 
zadaća političke stranke koja prije svega zastupa hrvatsku stvar. Kao i Starčevi- 
ću, Trumbiću je vjera “stvar duševnosti pojedinoga čovjeka" i drži da katoliča- 
nstvo ne smije nametati hrvatstvu vjerska ograničenja. Želi slogu Hrvata svih 
vjera i odbacuje Prodanovo geslo “prije katolici pa Hrvati". Prema Trumbiću, za- 
daća je ustrojiti preko Velebita Stranku prava. Ona će se s braćom ostalih kraje- 
va boriti za slobodnu Hrvatsku koju shvaća kao samostalnu državu u Starčeviće- 


1 
Hrvatska, 16., 19.—20., 27. HI. 1891. 


723 


IZVORNO PRAVAŠTVO 


vu smislu.“ On je već prije napao splitskoga autonomaškoga biskupa Nakića jer 
je pokrenuo istragu protiv svećenika prisutnih na Kačićevoj proslavi, a prikazao 
ga je kao zaštitnika “zarazne pasmine" isusovaca ističući da se oni svojim pro- 
tuhrvatskim duhom temeljito razlikuju od većine svećenika zadojenih “odvajka- 


333 


da žarkim otačbeništvom'. 


Nakon izbora u Carevinsko vijeće 1891., Trumbić žestoko napada “tama- 
njenje glagoljice" i odbija tvrdnje crkvene hijerarhije i austrijske vlade da se 
svjetovnjaci ne smiju pačati u crkveno pitanje liturgije. Trumbić piše da je jezik 
službe Božje “eminentno" narodna stvar, poziva “crkovnjake" da se ne daju op- 
sjeniti praznom riječi “stege ili posluha prema starešinstvu“ ako se biskup proti- 
vi glagoljici. “Napred Hrvati na obranu glagoljice.?* 

U ožujku 1891. izabrano je u Carevinsko vijeće sedam zastupnika Narod- 
ne hrvatske stranke, jedan Srbin i jedan Talijan. Komentirajući novi sastav Care- 
vinskoga vijeća, Starčević kaže da je Dalmacija “po navadi'" izabrala “Slavoser- 
be" koji kažu da su Hrvati. K njima je ubrojio i Slovence, a držao je da u Care- 
vinskom vijeću samo Česi (tj. mladočesi) imaju čist i svet program.“ Nakon po- 
kušaja osnivanja hrvatsko-slovenskoga kluba na Carevinskome vijeću, hrvatski i 
slovenski zastupnici pridružili su se režimskome konzervativnome Hohenwarto- 
vu klubu zajedno s češkim veleposjednicima (Starčevićevim “Pemcima*) i nje- 
mačkim konzervativcima. Hrvatski su zastupnici izjavili da taj postupak ne pre- 
judicira hrvatskome državnom pravu iako su se nalazili na strani njegovih protiv- 
nika. Glavno im je opravdanje da se moraju protiviti “vladohlepnim njemačkim 
ljevičarom'" kao protivnicima svega slavenskoga. U svom zasebnome klubu mla- 
dočesi su dali izjavu da ne odstupaju od državnoga prava češkoga kraljevstva, i 
Hrvatska žali da se oni ne osvrću na druge narode i da, prema tome, među njima 
1 hrvatskim zastupnicima nema veze.“ 


Za razliku od Dalmacije, Stranka prava se u izborima za Carevinsko vije- 
će u Istri afirmira kao vodeća hrvatska politička snaga. Vidjeli smo da se pravaš- 
tvo pojavilo u Istri već nakon Rakovice. U neravnopravnoj borbi s premoćnom 
Talijanskom strankom, njegovi su mladi nositelji uspjeli održati kontinuitet. Vje- 
koslav Spinčić izabran je ljeti 1882. za zastupnika Istarskoga sabora, 1883. prid- 
ružio mu se Matko Laginja, a 1889. Matko Mandić, urednik Naše sloge, koju Hr- 

vatska s pravom smatra pravaškim listom. Valja istaknuti da istarski pravaši nisu 
slijedili Starčevićevo antiaustrijsko učenje o samostalnoj hrvatskoj državi. U po- 
litičkoj praksi morali su računati s Austrijom kao odlučnim činiteljem u teškoj 
borbi za ravnopravnost s Talijanima koji su osamdesetih godina pojačali svoju or- 
ganizaciju i nastojanja za talijanizacijom Istre. Zbog zajedničkih interesa hrvat- 
skoga i slovenskoga nacionalnoga pokreta, postojala je uska suradnja sa sloven- 
skim političkim društvom “Edinost" u Trstu (današnja slovenska područja pripa- 
dala su zapadnoj Istri), a istarski hrvatski i slovenski zastupnici u Carevinskom 
vijeću uvijek su djelovali zajedno. Zato istarski pravaši, koliko god slavili Star- 
čevića, nisu širili tvrdnje zagrebačkoga vodstva da su Slovenci “planinski Hrva- 
ti". Zastupajući doduše hrvatsko državno pravo, mnogo su više od Starčevića is- 
ticali prirodno pravo jer je samo ono moglo biti temelj težnjama za ujedinjenje 
slovenskoga naroda." 


U izborima za Carevinsko vijeće 1891. uredništvo Naše sloge i sloven- 
sko političko društvo “Edinost? u Trstu imenovali su kandidate za Carevinsko 
vijeće: za srednju i istočnu Istru Vjekoslava Spinčića, a za zapadnu Istru dr. 
Matka Laginju. Spinčić je izabran umjesto dr. Dinka Vitezića koji je bio zas- 
tupnik osamnaest godina. Talijanska je većina uz nasilne mjere spriječila iz- 
bor Laginje. Međutim, na temelju žalbi iz Istre, parlamentarni verifikacijski 
odbor poništio je izbor talijanskoga kandidata, pa je u naknadnim izborima u 
listopadu 1891. konačno pobijedio Laginja." Položaj istarskih pravaša otada 
se temeljito razlikuje od onoga u banskoj Hrvatskoj i u Dalmaciji. Stranka 
prava je u banskoj Hrvatskoj imala veliku ulogu u političkom životu ali nije 
obuhvaćala cijelu opoziciju. U Dalmaciji je pravaštvo jačalo ali se nije mog- 
lo cjelovito organizirati. U Istri, međutim, pravaška komponenta sada prevla- 
dava u hrvatskoj politici a Spinčić, Laginja i Mandić POsuju vrlo utjecajni u 
općepravaškom kretanju. 


Gospodarska izložba u povodu pedesetogodišnjice osnivanja Hrvatsko- 
slavonskoga gospodarskoga društva održava se ljeti 1891. u Zagrebu jer Khuen 
želi pokazati kako njegov režim pomaže gospodarski napredak." Skroman gospo- 
darski aspekt izložbe nije opoziciji tako važan. I pravaši i obzoraši nastoje se njo- 
me poslužiti prije svega zbog manifestacije političkoga jedinstva banske Hrvat- 


7 

O jačanju narodnoga pokreta u Istri piše Šepić, 1968., 182-87. 

8 

Milanović, II., 1973., 46, 51; Hrvatska (10. IV. 1891.) objavljuje predgovor knjižice što ju je 
izdala tršćanska “Edinost", kojom se prosvjeduje protiv nezakonita izbora talijanskoga kandi- 
data; Bratulić, 1958. 

9 

Ibler, Janko: Gospodarsko-šumarska jubilarna izložba hrvatsko-slavonskoga gospodarskoga 
društva u Zagrebu godine 1891, Zagreb 1892. 

ske i Dalmacije. Obzor se tom prilikom nada da bi dogovor s Dalmatincima mo- 
gao biti polazna točka zajedničke akcije za sjedinjenje." U Splitu je već u trav- 
nju osnovan odbor predstavnika Narodne hrvatske stranke i pravaša koji se bri- 
nuo za što brojniji posjet izložbi. Prema Supilu, trebalo je tom prilikom pokaza- 
ti želju za sjedinjenjem i pružiti “počast strankama koje se bore za tu ideju", tj. 
ne samo Stranci prava nego i obzorašima.'" 

Izložba je svečano otvorena 15. kolovoza 1891., a od 25. do 28. istoga 
mjeseca u Zagrebu borave Dalmatinci. S neviđenim oduševljenjem Zagrepčani 
dočekuju povorku s brojnim pojedincima u narodnim nošnjama i s crven-kapa- 
ma. Ilica je krcata cvijećem pripremljenim zacijelo od “hrvatskih ljepoticah". 
Očigledno, to je znatan proboj kineskoga zida podignutoga od dualističkoga sus- 
tava između banske Hrvatske i Dalmacije.“ U građanskome odboru koji je prip- 
remao doček Dalmatinaca pod Bulatovim službenim vodstvom, zastupani su 
predstavnici obiju opozicija, a i režimske stranke. No razumije se da dugotrajne 
i teške razmirice između obzoraša i pravaša onemogućavaju složnu manifestaci- 
ju za ujedinjenje, pa svaka strana nastoji pridobiti Dalmatince za svoje stranačke 
interese. Hrvatska piše da je njihov dolazak u Zagreb odgovor na prošlogodišnji 
posjet pravaša Dalmaciji, a pri tome ističe Frankove zasluge. On vodi goste na iz- 
ložbu, gdje mladi dalmatinski pravaši spontano slave mučenika Davida Starčevi- 
ća i nose ga na ramenima dok on uzrujano viče da je nevino osuđen. Hrvatska 
samo spominje da je bio na izložbenome prostoru, ali zato piše da su Dalmatin- 
ci iza kazališne predstave nosili Franka i da se mnogo klicalo Franku, Stranci pra- 
va i Starčeviću. 


Dalmatinci, zacijelo predstavnici Narodne hrvatske stranke, a i neki pra- 
vaši, razgledali su Strossmayerovu galeriju slika pod vodstvom Račkoga i posla- 
li pozdravni telegram Strossmayeru. Mladim dalmatinskim pravašima Starčević 
je, doduše, idol ali nisu skloni sudjelovanju u ispadima protiv Strossmayera i ob- 
zoraša. Ni Folnegović ne odobrava izgrede pravaške mladeži, no iza njih zacije- 
lo stoji Frank sa svojim sinovima, vjerojatno zato da bi ugodio Starčeviću. Razu- 
mije se da nije moguća zajednička manifestacija zavađenih grupa. Kada je Gju- 
ro Crnadak nazdravio Strossmayeru i čini se izjavio da on personificira hrvatski 
narod, mnogi su, prema Hrvatskoj, psikali i vikali: živio Starčević. Među govor- 

Obzor, 25.VII. 1891.; SO, Smičiklas Strossmayeru, 5. XI. 1891. 

nicima je i Supilo koji hvali Frankove zasluge oko bistrenja financijskoga “pod- 


ložništva Hrvatske?.!“ 


U dvije grupe, 27. i 28. kolovoza, dalmatinski pravaši posjećuju Starčevi- 
ća koji ih prima u Frankovu stanu. Među njima su Trumbić i Prodan a Supilo go- 
vori u ime pravaške mladeži. Dr. Roko Mišetić pozdravlja Starčevića u ime od- 
bora za posjet Zagrebu. Ističe da u Dalmaciji postoji trvenje među patriotskim 
življem jer mnogi ne žele da se napada mecena Strossmayer. Ako se s time pres- 
tane, sva će Dalmacija biti pravaška. Na temelju obavijesti očevidaca Biankini pi- 
še da se Starčević ponašao kao pravi “vukodlak", koji bi žrtvovao i stranku i Hr- 
vatsku samo da može udovoljiti svojoj mržnji protiv Strossmayera. Dalmatinske 
je Hrvate zaprepastila Starčevićeva izjava da Strossmayer nije Hrvat nego Nije- 
mac i da se prodao Austriji. Jedan od njih navodno je rekao Folnegoviću i Fran- 
ku neka Starčevića pokopaju živoga, jer će on sve upropastiti. 

Prema Hrvatskoj, Starčević je izjavio da neće nikada prestati “razkrinkava- 
ti zlotvore naroda, a za slogu sa pravima ljudima išao bi bos do majke božje“. Dru- 
gim riječima, on će i dalje napadati “zlotvore" obzoraše i Strossmayera koji nisu 
“pravi ljudi". Tako to shvaća i Obzor pišući da su Dalmatinci imali dojam da Star- 
čević ne želi odustati od svoje mržnje. Frank međutim pokušava dati Starčeviće- 
voj izjavi drugi smisao. Navodno je kazao da je uvijek želio otkriti zlo počinjeno 
Hrvatskoj, i od toga neće odustati i da njemu nije stalo do osoba nego do stvari. 
Rekao je neka drugi rade dobro pa neće biti smutnje. “On će za volju sloge prvi 
ići bos k majci božjoj" (podcrtala Hrvatska).'* Promjenom već prije citiranih reče- 
nica Frankova Hrvatska nastoji izazvati dojam da bi Starčević ipak bio spreman 
na suradnju s obzorašima ako oni prihvate učenje Stranke prava. Taj Frankov po- 
kušaj da dade do znanja kako Starčević neće biti zapreka eventualnom sporazumu 
opozicije, posljedica je njegove spoznaje da se zbog dalmatinskih pravaša više ne 
može ići đonom na Strossmayera. Njihova mu je potpora nužna u planovima za 
preobrazbu Stranke. Zato Hrvatska piše da su Frank i David Starčević upozorili 
Antu Starčevića na potrebu dodira između njega i Strossmayera. Prema Hrvatskoj, 
Frank je rekao dalmatinskim pravašima kako bi htio udovoljiti njihovoj želji da 
Hrvatska obustavi napade na Strossmayera ako Obzor prestane s “biesnimi član- 
ci? protiv Starčevića. Uvjeren da dalmatinski pravaši štuju Strossmayera a ne i ob- 
zoraše, Frank se nakon toga služi novom taktikom. Tvrdi naime da Strossmayer ne 

odobrava “šaranje i lutanje" obzoraša i da bi ih trebao javno dezavuirati kako to 
radi privatno u pismima nekim pravašima." Umjesto da štiti obzoraše, koji zlorab- 
ljuju njegovo ime, trebao bi se izjasniti za — Stranku prava! Na taj apsurdan zah- 
tjev koji pokazuje Frankovu i Folnegovićevu nepriliku jer ne mogu ugoditi i Star- 
čeviću i dalmatinskim pravašima, Strossmayer odgovara u povodu posjeta delega- 
cije zagrebačkih građana koji mu poklanjaju album jubilarne izložbe. Kaže da 
“neprijatelji našega naroda" najviše mrze njega, a “domaći ljudi“, tj. pravaši, ne- 
hotice ih podupiru. To odgovara zbilji jer Khuen nastoji maknuti Strossmayera s 
biskupskoga položaja, austrijski i mađarski ga tisak stalno optužuje zbog “pansla- 
vizma“, a srpski zbog njegovih teza o ujedinjenju Crkava, Starčevićeve izjave i bu- 
čenje pravaške mladeži čine se režimu manje opasnim, pogotovo zato jer se Stran- 
ka prava preobražava u oportunističku, umjerenu opozicijsku stranku. Ne spomi- 
njući Starčevićevo ime, Strossmayer nabraja njegove ponovljene optužbe protiv 
sebe kao apsurd i uvjerava svoje posjetitelje da ga vanjski i i domaći napadi neće 
spriječiti u ljubavi prema Bogu i hrvatskome narodu.!* 

Frank 1 Folnegović imaju gotovo iste namjere pri preobrazbi Stranke pra- 
va ali oprečne ambicije da preuzmu vodstvo Stranke prava. U vrijeme izložbe, 
njihove suprotnosti ostaju iza kulisa. No velika je Frankova prednost što je Hrvat- 
ska već 1891. pod njegovim utjecajem jer je on financira, pa ga list veliča kad 
god ima priliku. Ipak mora priznati da je dodir s dalmatinskim pravašima, prije 
godinu dana i sada, Folnegovićevo djelo i da je on zaslužan što je ideja Stranke 
prava proglašena i u Dalmaciji jedinom spasonosnom. To mu štoviše priznaje i 
sam Starčević koji mu zahvaljuje kao “pravom otačbeniku i prevrednu članu 
stranke prava" za njegove napore kod dočeka “bratje iz Dalmacije" i završava 
pismo riječima “grleć i ljubeć vas najiskrenije". ' No teško je zamisliti da bi Star- 
čević doista bio sklon Folnegoviću, godinama glavnomu protivniku svoga učenja. 
Velikim dijelom na njegovoj mržnji protiv Folnegovića, Frank gradi svoje prven- 
stvo u Stranci i izaziva raskol. 

U vrijeme boravka dalmatinskih Hrvata u Zagrebu dešava se još jedna 
zgoda koja pokazuje značaj preobrazbe Stranke prava. Naime, Khuen ima inte- 
resa privremeno donekle ublažiti svoje represivne postupke protiv opozicije. Hr- 

vatska priznaje da je sada “štampa malo slobodnija“, tj. više nema toliko zaplje- 
na. U svome govoru pri otvaranju Gospodarske izložbe, Khuen, prema /Hrvat- 
skoj, udara u patriotske žice pjevajući “skroz hrvatsku melodiju". List doduše ne 
vjeruje “sladkim riečima" ali ipak daje do znanja da Khuenovo izmijenjeno po- 
našanje drži posljedicom pobjede Stranke prava i Starčevićeva hrvatstva. U dru- 
gim prilikama Khuen ne bi sudjelovao kod otkrića Rendićeva spomenika Kačiću 
u Zagrebu, a bečki i peštanski tisak zacijelo bi to proglasio izrazom “panslaviz- 
ma". No u uvjetima svoje oslabljene pozicije nakon pada ministra predsjednika 
Tisze, Khuen drži govor, hvaleći postignuća svog režima pogotovo zato što je 
omogućio napredak vjekovima zanemarenih materijalnih i kulturnih potreba. On, 
štoviše, prikazuje Kačića kao prijatelja Mađara jer je pjevao o Sibinjaninu (Hu- 
ny4dy J&4nos), sinu ugarskoga kralja Matijaša Korvina.“ Pisanje Hrvatske poka- 
zuje karakterističan način Frankove ponude Khuenu za suradnju. Zato Obzor ka- 
že kako Hrvatska hvali bana da je postao pravaš i da vodstvo Stranke prava želi 
surađivati s režimom protiv obzoraša. Kada većina gradskoga odbora za otkriće 
Kačićeva spomenika poziva Khuena na tu svečanost, Rački, Smičiklas i drugi ob- 
zoraši odbijaju sudjelovati pri toj “profanaciji" i gradonačelnik Amruš našao se 
u velikoj neprilici.“ 

Nakon spomenutih događaja u Zagrebu, nastavlja se sukob dalmatinskih 
narodnjaka i pravaša. U uredništvu Obzora održava se naime dogovor kojemu 
prisustvuju dalmatinski narodnjaci na čelu s Bulatom, ali dolazi i Supilo. Razgo- 
vara se o Mazzurinu prijedlogu za sjedinjenje opozicija. Zaključeno je da se 
Klaić izvijesti o razgovoru i da se zatim izaberu po tri predstavnika Hrvatskoga i 
Dalmatinskoga sabora sa zadaćom da koordiniraju parlamentarnu akciju za sje- 
dinjenje banske Hrvatske i Dalmacije. Od svega toga nije bilo ništa. Za dalma- 
tinske narodnjake, kao struju blisku režimu, taj bi pokušaj bio opasan. Osim toga, 
uskoro zatim iz Narodne hrvatske stranke istupa Biankini i osniva posebni “Hr- 
vatski klub". Posljedica toga dogovora samo je članak Bulatova splitskoga Naro- 
da koji zamišlja mogućnost sjedinjenja na temelju Nagodbe. Bulat poslije izjav- 
ljuje da ne želi zahtijevati sjedinjenje isključivo unutar Nagodbe ali se tome ne 
želi ni protiviti. Trumbić i Folnegović žigošu pokušaj da se istodobno vodi pra- 
vaška i nagodbena politika.“ No u svojoj vlastitoj djelatnosti Folnegović se toga 
ne drži. U svakom slučaju sjedinjenje je osnovna svrha posjeta dalmatinskih Hr- 
vata, a pri tome svi zaboravljaju da je Starčević prije dvije godine prokleo zah- 
tjeve za sjedinjenjem u danomu političkom sustavu kao “slavoserbstvo“. 

Manifestacijski značaj Gospodarske izložbe bitno jača dolaskom Hrvata 
Istre, Rijeke i Hrvatskoga primorja te Slovenaca. I među Istranima postoje raz- 
ličita mišljenja o demonstrativnome posjetu Starčeviću. No u dogovoru o tom 
pitanju lako prevladava prijedlog pravaša: Spinčića, Trinajstića, Jakića (uredni- 
ka lista // diritto croato) i Mandića (urednika Naše sloge) da se ide Starčeviću 
“na najdublji poklon?', nad rezervom narodnjaka Dinka Vitezića i kanonika Vo- 
larića koji ne žele da se ponove neugodni prizori kao pri posjetu dalmatinskih 
Hrvata. U govoru pred Starčevićem Spinčić ga hvali prije svega zato jer su on i 
Kvaternik u svoj program uključili Istru kao dio hrvatske kraljevine na temelju 
naravnoga i državnoga prava. Proglašava Starčevića jedinim predvodnikom i pr- 
vakom i izjašnjava se za sjedinjenje Istre s banskom i dalmatinskom Hrvatskom. 
Starčević mu odgovara da je jednom nogom u grobu i da neće vidjeti Hrvatsku 
kakvu želi, ali se uzda u domoljublje mladih. Kaže da treba braniti svoje a poš- 
tovati tuđe, da nas Bog uči ljubiti “iskrnjega" ali ne više od sebe. Ravnatelj Ba- 
karske štedionice R. Katalinić zahvaljuje Starčeviću u ime Hrvata Rijeke 1 Pri- 
morja što je hrvatskome narodu otvorio oči i raskrinkao neprijatelje. Nije za slo- 
gu pod svaku cijenu. Starčević mu odgovara slično kao dalmatinskim Hrvatima, 
naime da je pristalica sloge ali samo među dobrim ljudima i ponavlja da nije on 
stvorio program Stranke prava nego da ga je izvadio iz povijesti i srca hrvatsko- 
ga naroda. Zato svatko tko želi slogu, mora prigrliti program Stranke prava. I 
ovaj posjet dakle pokazuje da suradnja s obzorašima zasad ne dolazi u obzir.“ 
Zastupniku Carevinskoga vijeća, Spinčiću, govor pred Starčevićem donosi ot- 
pust iz profesorske službe. 


Na banketu grada Zagreba u čast Slovenaca, Istrana i Primoraca, uz osta- 
le govore Spinčić i Barčić. Među Slovencima najvažniji je gost liberalni političar 
Ivan Hribar, a prisutni starosta slovenskoga Sokola izjašnjava se za zajedničku 
budućnost Hrvata i Slovenaca. Kod Trumbića se ponovno zapaža da je djelomič- 
no blizak Starčevićevu učenju. On naime misli da dinastija ima pravo da kralju- 
je, tj. ne da vlada, i da su Hrvati uvijek vjerno ispunjavali obveze svoga dvostra- 
noga ugovora s dinastijom. No za razliku od nekadašnjih Starčevićevih izjava ne 
daje do znanja da se dinastija nije držala ugovora s hrvatskim narodom. Među- 
tim, i on ima na umu rješenje hrvatskoga pitanja u okviru Monarhije pa kaže da 
bi uspostava kraljevine Hrvatske već zbog njezina zemljopisnoga položaja na 
Jadranu osigurala Monarhiji položaj velevlasti.“ 


U svakom slučaju dozreli su uvjeti za dogovor pravaša banske Hrvatske, 
Dalmacije i Istre o pripremi zajedničkoga programa. Na sastanku u Zagrebu 8. 
rujna 1891. pod Folnegovićevim predsjedništvom sudjeluje, prema Hrvatskoj, 

56 osoba. Riječ je o dogovoru za skup koji će se u travnju 1892. održati u Rije- 
ci.“ Vidjeli smo da je sastanak slovenskih i hrvatskih zastupnika Cislajtanije 
ujesen 1890. razočarao jer nije predviđao neku buduću vezu s banskom Hrvat- 
skom. No dodiri između slovenskih liberala i hrvatskih opozicijskih prvaka nas- 
tavljaju se. Uoči izložbe održava se pod pokroviteljstvom dr. Ivana Tavčara sas- 
tanak slovenskih i hrvatskih abiturijenata koji ima manifestacijski značaj.“ Raz- 
govori predstavnika opozicije sa Slovencima na čelu s Hribarom u vrijeme zag- 
rebačke izložbe ne pospješuju političko približavanje. Na banketu grada Zagre- 
ba Trumbić izražava pravašku želju za jedinstvo Hrvata i Slovenaca na temelju 
hrvatskoga državnoga prava. Na spomenutom sastanku predstavnika Stranke 
prava govorilo se, prema Frankovoj izjavi, o suradnji sa Slovencima ali se od 
realizacije te misli odustalo.“ 


Predstavnici mladočeha pokazali su dotada znatne simpatije za Stranku pra- 
va. Ta je činjenica Franku dragocjena iako su veze s mladočesima izraz “slavenske 
solidarnosti" na koju dualistički režimi i njihove novine reagiraju vrlo oštro. O 
tome Frank i Folnegović moraju voditi računa ako žele pretvoriti Stranku prava u 
lojalnu, konzervativnu i blagu opoziciju. No zasad, u vezi s porastom ugleda mla- 
dočeha nakon sloma staročeha, Hrvatska ih podržava brojnim člancima. Uostalom 
ni mladočeška stranka nije radikalna. Njezin prvak Eduard Gregr jednom prilikom 
izjavljuje da bi se Češka zadovoljila autonomijom kakvu ima Hrvatska! U novom 
smjeru Stranke prava mladočehe smeta samo protusrpski pravac zbog kojega pos- 
lije dolazi do prekida veza. Pod vodstvom zastupnika Carevinskoga vijeća dr. 
Hyneka Langa, grupa od 28 Čeha dolazi u Zagreb; u Ilici ih dočekuje “špalir" koji 
im kliče i posipa ih cvijećem. Oni se sastaju i s obzorašima i s pravašima, a Frank 
štoviše neke od njih dovodi k Starčeviću. No zacijelo je vladalo razočaranje što je 
izostao najavljeni posjet prvaka mladočeha Gregra, Herolda i Vašatyja.“ Hrvatska 
u brojnim prilozima prati političku akciju mladočeha za nezavisnu, cjelokupnu 
češku kraljevinu na temelju češkoga državnoga prava pod “prejasnom" dinastijom 
Habsburgovaca. Kaže da su “Stari" i Kvaternik već prije Čeha isticali državnoprav- 
no načelo i da je pobjeda mladočeha na izborima za Carevinsko vijeće jamstvo da 
će se udovoljiti pravednim zahtjevima Slavena Monarhije. Prema Hrvatskoj slaven- 

Isto, 1., 3., 5., 6., 12. X; 3., 12. XII. 1891. Rački je početkom rujna posjetio Prag gdje se sas- 
tao s češkim znanstvenicima, mladočesima i konzervativcima. Frank se u Beču susreo s 
Gregrom. 

ski je živalj jedina potpora prijestolja, a posebno su to Česi u Austriji, dok je Hr- 
vatska važna za cijelu Monarhiju.“ 

Bečka i peštanska štampa ogorčeno prate zagrebački “panslavizam' koji u 
vrijeme izložbe okuplja Hrvate obiju polovina Monarhije, Slovence i Čehe. Pes- 
ter Lloyd napada štoviše i Khuenovu stranku jer je tako nešto dopustila. Zbog ve- 
likoga interesa u središtima Monarhije za spomenute događaje, u Zagreb dolazi 
urednik lista Neue freie Presse S. Singer da bi razgovarao s režimskim i opozi- 
cijskim prvacima. Frankov brat Jakob tada već redovito obavještava bečke i peš- 
tanske liberalne listove o Stranci prava i prikazuje ju kao umjerenu opoziciju, 
dostojnu pregovora s odlučnim činiteljima Monarhije. Pri tome dakako daje do 
znanja da Stranku usmjeravaju Frank i Folnegović. Starčević koji iz dna duše 
mrzi 1 prezire protuhrvatski, dualistički liberalni tisak, ipak prima Singera. Nije 
jasno tko ga je nagovorio da tako postupi jer se moglo očekivati da će se njegove 
izjave bitno razlikovati od Frankova usmjerenja. 


Neue freie Presse objavljuje Singerove razgovore pod naslovom “'Croatis- 
che Bekenntnisse". Uvodno kaže da su se nakon njegova posjeta Zagrebu 1883. 
desile velike promjene. Komentira Khuenovu blagost jer u posljednje vrijeme 
nema ni zapljena opozicijskih listova ni suđenja. Pita se jesu li pri tome bitni 
vanjski uzroci, tj. Khuenov nesiguran položaj nakon Tiszina pada, ili je riječ o že- 
lji režima da Stranka prava dobije više slobode kako bi se zajedno s njome uniš- 
tila obzoraška, odnosno Strossmayerova stranka. Čini se da se Singer najviše za- 
nima za jednog “od novijih vodećih članova? Stranke prava, tj. Franka koji mu 
“iskreno i temperamentno" iznosi svoje misli. Frank pobija optužbe o manifesta- 
ciji “panslavizma" na Izložbi te izjavljuje da Stranka prava poznaje samo hrvat- 
sko državno pravo. Zato ona i pokazuje “odlučno neprijateljsko držanje prema sr- 
pskim težnjama“. Uz to denuncira obzoraše jer oni održavaju vezu sa srbijanskim 
političarima u konspiraciji za proširenje Srbije do Jadrana. Radi se o Frankovoj 
taktici skretanja veleizdajničkih optužbi sa Stranke prava na Srbe i obzoraše. Ka- 
že da dalmatinski Hrvati svojim političkim vođom smatraju Starčevića a ne 
Strossmayera kojemu priznaju samo kulturne, ali ne i političke zasluge.“ U vezi 
s konferencijom Stranke prava u Zagrebu, Frank ističe čvrste veze s Dalmatinci- 
ma 1 Istranima, a umiruje vladajuće faktore koji se boje “panslavizma izjavom 
da se zasad odustalo od rada za sjedinjenje sa Slovenijom te Bosnom i Hercego- 
vinom, ali govori o suradnji s mladočesima i nadi da će se dalmatinski i istarski 
zastupnici u Carevinskom vijeću s njima složiti. Završava dakako tužbom na fi- 
nancijsko izrabljivanje Hrvatske i tvrdi da bi ujedinjena Hrvatska mogla lako iz- 
vršiti svoje obveze prema Austro-Ugarskoj Monarhiji. No kada je riječ o rješenju 

hrvatskoga pitanja unutar Monarhije, Frank zacijelo zastupa svoju staru tezu koja 
se kreće između proširene hrvatske autonomije u dualizmu i trijalističkoga preu- 
ređenja Monarhije, a doći će do izražaja u njegovoj adresi pri otvaranju nove sa- 
borske periode. Zato Singer kaže: “Nadanu novu preobrazbu nije izrično nazvao 
trializmom, no proti tomu nazivu nisam opazio ni osobite odvratnosti. 


U predgovoru svoga intervjua sa Starčevićem Singer kaže da se njegovo 
ime u šarenoj vrevi austrougarskih naroda vrlo često spominje, a ponekad zam- 
jenjuje s onim Davida Starčevića. Zato je posjetio toga duševnoga prvaka velike 
stranke u njegovoj osamljenoj i tihoj sobici, u kojoj živi od neznatnoga dohotka 
svoga pera i zato uživa moralni ugled.“ Iz te sobice šire se među mladu genera- 
ciju velike lozinke koje joj, prema Singeru, nisu korisne. Čudi se da se Starčević, 
uz tako veliku učenost i točno poznavanje prilika, može suzdržati od svih život- 
nih ugodnosti. Vrijedan je poštovanja jer vjeruje u ono što propovijeda. Dobro- 
dušnošću koja graniči s naivnosti izražava Singeru neprihvatljivo mišljenje. Star- 
čević zapravo ponavlja dobro poznate izjave iz svojih saborskih govora. Opet ka- 
že da unutrašnje snage u postojećem sustavu Monarhije ne mogu ništa riješiti i 
da će zato o njezinoj sudbini odlučiti skori svjetski događaji. On i njegovi prija- 
telji žele sjedinjenje hrvatskoga naroda i povratak njegovih prava, ali ne u sadaš- 
njoj Monarhiji. “Danas nam je ravnodušno ima li nas više ili manje na okupu jer 
smo i onako svi kao u velikoj tamnici." Zato najprije treba vratiti hrvatskome na- 
rodu njegov starodavni ustav pa će “naš narod sa svojim kraljem slobodno raz- 
pravljati o svojih stvarih!"* Za taj veliki cilj svaki je saveznik dobrodošao, no ve- 
lika je razlika “izmedju pojmova podupirati se i stupiti u savez". Starčević dakle 
ne pristaje na savez s Ugarskom (kao Frank i Folnegović) i drugim zemljama Mo- 
narhije ali mu je poželjna međusobna potpora protiv postojećega sustava. 


Sjedinjena Hrvatska trebala bi obuhvatiti “današnju* Hrvatsku, Istru, Dal- 
maciju, predjele gdje žive Slovenci koji, prema Starčeviću, govore hrvatskim 
narječjem, te Bosnu i Hercegovinu. To on zahtijeva na temelju historijskoga pra- 
va: “To nisu fikcije, nego historijska fakta." Starčević dakle ne odustaje od svo- 
je negacije političke prakse i čekanja na povoljne uvjete koje će stvoriti velike 
sile. On štoviše napominje: “Ne mogu vam dakle ni kazati, budemo li uobće, i 

Singer opisuje ugođaj Starčevićeve sobe, nakrcane knjigama i spisima, a vidio je i golemu lulu 
koju su mu poklonili Dalmatinci jer je u Saboru rekao da nagodba ne vrijedi ni lulu duhana. 

Ovom prilikom Starčević ne ponavlja svoju tezu da sve dinastije koje rade protiv naroda, mo- 
raju propasti. No da on to još uvijek misli, vidi se iz članka u kojemu osuđuje službenu Rusi- 

što ćemo uraditi. Sanjati, govoriti o sjedinjenju to možemo ali to je i sve." Još 
uvijek drži da je s obzirom na pritisak njemačkih 1 mađarskih vladajućih činite- 
lja poniženje staviti prijedlog i moliti sjedinjenje u okviru lažne hrvatske autono- 
mije. Nakon okupljanja pravaša iz banske i dalmatinske Hrvatske te Istre, radi 
zajedničke političke prakse koja bi pospješila sjedinjenje 1 državnost cjelovite 
Hrvatske, Starčević, kao 1 1889. kada je osudio Barčićev prijedlog za sjedinjenje 
kao tuđe maslo, ostaje i dalje kod svoga odbijanja za sjedinjenjem dok god pos- 
toji nagodbeni sustav. 


U opreci sa Starčevićem, vodstvo Stranke prava očigledno drži da se pita- 
nje sjedinjenja ne može odgoditi za vrijeme kada Mađari i Nijemci odluče pos- 
tati “pravedni“ prema Hrvatima. Osim toga, Starčevićeva oštra osuda Nagodbe u 
opreci je s Frankovim i Folnegovićevim nastojanjem da se pokušaju sporazumje- 
ti s nositeljima dualističkoga sustava. Singer dakako pita kako Starčević zamišlja 
državnopravno uređenje ujedinjene Hrvatske. Riječ je zacijelo o bitnom pitanju 
preobrazbe Stranke prava, naime: treba li hrvatsko pitanje rješavati “u okviru" 
Monarhije, tj. hoće li ona imati zajedničke poslove s ostalim zemljama Monarhi- 
je ili će biti samostalna država koja će s njima imati samo istoga vladara. Vidje- 
li smo da se vodstvo Stranke prava pod Frankovim i Folnegovićevim utjecajem 
priprema za sporazum s vladajućim faktorima Monarhije priznavajući “okvir", a 
tome preokretu prethodi kao bitan uvjet stalno isticanje lojalnosti kralju. Budući 
da je Starčević prvak hrvatskoga naroda koji je prema “ugovoru ravnopravan 
partner a ne podanik kralja, kod njega nema ni govora o “dinastičnome tonu. 
Dopustio je doduše Franku da izjavi kako on nije neprijatelj dinastije ali je pre- 
ponosan da to sam kaže. | 

O državnopravnom uređenju Hrvatske odlučit će hrvatski narod s kraljem, 
kaže Starčević, ali ova izjava sada dobiva nešto drugačije značenje jer on ublaža- 
va svoje nekadašnje učenje da se Hrvata ne tiče što je njihov kralj ujedno i vla- 
dar drugih zemalja Monarhije, i da bi tek nakon uspostave potpune državne sa- 
mostalnosti bilo moguće da Hrvatska možda sklopi određeni sporazum s Ugar- 
skom pa i s ostalim zemljama Monarhije. U svakom slučaju njegova izjava Sin- 
geru u velikoj je opreci s Frank-Folnegovićevim programom. Starčević naime že- 
li da se češkoj kruni i Nijemcima dade ono što ih ide (prihvaća češko-hrvatsku 
ali ne 1 slavensku solidarnost) pa će nastati “više skupina nezavisnih, koje će za- 
jedno sačinjavati državu ili monarhiju. Svaka bi imala “podpunu samoupravu, 
a davala bi materijalna sredstva samo za zajedničku obranu. Car bi doduše bio vr- 
hovni gospodar ali svaka bi skupina sama odlučivala čak i o vojnim uredbama i 
branila domovinu pod svojom zastavom. Na Singerovo pitanje zalaže li se Star- 
čević za federalno uređenje Monarhije, on odgovara da je federalizam prazna ri- 
ječ. Ako se naime svakoj skupini dade što je ide, “Onda moramo i onako u savez 
stupiti, jer svaka od ovih skupina po sebi bila bi preslaba." S obzirom na svoje 
nekadašnje načelo bezuvjetnoga odbacivanja “okvira? Monarhije za buduću uje- 

I enu Hrvatsku, ostaje prilično nejasan.“ No još uvijek čeka “vanjske dogođa- 
je" i nada se ratu Austro-Ugarske i Njemačke s Rusijom, vjerojatno i zato jer je 
mjesec dana prije došlo do rusko-francuskoga sporazuma. Starčević je uvjeren da 
bi Rusija oduševljeno ratovala protiv Njemačke i Austrije, a složne bi skupine 
Monarhije mogle naći saveznike u Francuskoj i Engleskoj. Kao i u vanjskopoli- 
tičkim člancima upozorava na slabost i besmislenost Trojnoga saveza. 


Kada Singer, s obzirom na Starčevićevo isticanje uloge Rusije, kaže da 
njegove izjave zvuče kao panslavizam, Starčević ponavlja svoja često izrečena 
shvaćanja da se svaki narod zove svojim imenom, a samo ih Europa naziva iz- 
mišljenim “panslavenskim imenom". Kaže da se pojam Slaveni može upotrijebi- 
ti samo u istom značenju kao pojam Germani ili Romani i da sadašnja politika 
Monarhije primorava male narode da se bace u naručaj “panrusizma“, a ne “pan- 
slavizma". Još uvijek izražava mržnju prema Poljacima. 


Mladočeški otpor potresao je cijelu Austriju pa Singera, s obzirom na pos- 
jet Čeha Zagrebu, zanima pitanje solidarnosti Čeha i Hrvata. Starčević želi da oni 
ustanu na obranu svoje časti i prava te protiv zajedničkoga neprijatelja. Kaže da 
su Hrvati i Česi slabi. “Naša se snaga sastoji u pasivnosti do stanovitog mo- 
menta? i oba se naroda moraju prirediti za događaje koji će se neminovno desiti. 
U međuvremenu Česi ne smiju stupiti u savez s velikonijemcima i natražnjacima 
(s konzervativnim Hohenwartovim klubom u Carevinskome vijeću u kojem se 
nalaze i dalmatinski zastupnici), kao što Stranka prava ne može nikad biti prija- 
teljica Mađara koji tlače Hrvate, a narodnosti Ugarske drže u ropstvu. Kada Ni- 
jemci i Mađari budu pravedni i priznaju svoje grijehe, Hrvati će im biti vatreni 
prijatelji. Singer odgovara da unutrašnje stanje Hrvatske, tj. nagodbena autono- 
mija, protuslovi Starčevićevu mišljenju, no on ponavlja da je ta autonomija laž- 
na i da su je stvorili “Slavoserbi" Strossmayerove stranke, da ih Khuen podržava 
i da on dobro obavlja svoju dužnost kao oruđe Mađara. 


Razumije se da Singer želi znati Starčevićev stav prema “aspiracijama" 
Srba na Bosnu i Hercegovinu; Starčević ponavlja da u sadašnjemu stanju ne želi 
sjedinjenje s bosanskom braćom. Kada se bude stvarala Velika Hrvatska, narod 
će zajedno s kraljem riješiti i bosansko pitanje." Što se tiče Srba, Starčević se dr- 
ži svojih spisa “Ime Serb" i “Slavoserbska pasmina po Hervatskoj“. Kaže da su 
Srbi pobjegli ispod turskih vješala, našli utočište u Hrvatskoj, dobili veliku auto- 
nomiju a ipak su pravoslavni Srbi uvijek zakleti neprijatelji domovine. U srpskoj 
povijesti ne nalazi nijedan pošteni čin jer su oni uvijek živjeli od fikcija, a poraz 
kod Slivnice (1885.) od Bugara izraz je njihova nemoralna bića. Srbi su prvobit- 

no bili robovi pod svim mogućim imenima, preuzeli su hrvatski jezik, srpsko je 
ime samo geografsko, a vlada podupire Srbe da bi mogla tlačiti Hrvate. 


Naposljetku urednik Neue freie Presse kaže da je Starčević doduše govo- 
rio “zapinjajući, no biranom niemštinom“'. Taj ga je prorok hrvatske mladeži kao 
“svjetski čovjek" otpratio do izlaza i rekao mu da pozdravi prijatelje Hrvata u 
inozemstvu. No Singer misli da Starčevićevi stavovi ne mogu Hrvatima pribavi- 
ti prijatelje osim u njegovoj vlastitoj stranci. “Njegovi nazori sačinjavaju straho- 
viti odklon od svega onoga, što austro-ugarskoj monarhiji zajamčuje današnji im- 
ponujući položaj.“ 

Singer je razgovarao i s Račkim koji opravdava zahtjeve za sjedinjenjem 
Dalmacije i banske Hrvatske, kaže da se Nagodba mora bezuvjetno revidirati i da 
ne postoji uzajamnost s Česima, da Hrvati ne teže izvan Monarhije dok Srbe kon- 
fesija spaja sa Srbijom, Crnom Gorom i Srbima Bosne i Hercegovine. No pitanje 
ove posljednje je međunarodno pa ga Monarhija ne može sama riješiti." 


Za ocjenu političkoga položaja u vrijeme Izložbe važne su i izjave Nikole 
Czernkovicza, Khuenova glasnogovornika. On kaže da starčevićanci žele sjedi- 
njenje Dalmacije i banske Hrvatske na temelju hrvatskoga državnoga prava koje 
uopće ne postoji, jer je riječ o osamstogodišnjemu zajedničkome državnome pra- 
vu s Ugarskom, a s onim što je bilo prije toga (tj. s ranosrednjovjekovnom hrvat- 
skom državom) ne može se baviti nijedan ozbiljan političar. Prema tome, držav- 
no pravo je Nagodba i ona je najviše što se Hrvatskoj može dati. Czernkovicz dr- 
ži da je Obzorova stranka najgora jer ona zbog popularnosti “natuca? o nekakvu 
državnome pravu, a kod pregovora dala bi Mađarima veće koncesije nego stari 
unionisti i Narodna stranka (Khuenova). Očigledno je dakle da režimska stranka 
usklađuje svoju agitaciju protiv obzoraša s onom pravaškom. Tobožnju Stros- 
smayerovu stranku napada jer ima sve kulturne institucije, mnoga društva i nov- 
čane zavode u svojim rukama. Pod njezinim se utjecajem u školi uči kriva “ju- 
goslavenska" povijest i ucjepljuje djeci mržnja protiv Mađara pa je zato potrebna 
revizija školskih knjiga. Ljuti se što svećenstvo podržava tu struju. Dok se dakle 
Czernkovicz žestoko obara na obzoraše i Strossmayera, vrlo je blag prema Stran- 
ci prava. Odbijajući pitanje sjedinjenja banske Hrvatske i Dalmacije kao neak- 
tualno, navodi da će se ono riješiti u dalekoj budućnosti na temelju Nagodbe. Ka- 
že da se Česi služe Hrvatima samo radi rješavanja svojih domaćih prijepora s 
Austrijom. Misli da je odnos s Ugarskom formalno u redu ali žali što u najširim 
krugovima nema prijateljstva za Mađare. Ujedno daje do znanja da Khuenovi od- 
nosi s mađarskom vladom nisu idealni. Ona je naime učinila mnoge greške na 
gospodarskome području, ozlijedila je narodne osjećaje “malenkostima" koje su 

se mogle izbjeći i dovela Khuenovu stranku u težak položaj jer te greške mora 
braniti. Iz Czernkoviczeva intervjua postaje jasno da je svrha Khuenove “blagos- 
ti? za vrijeme Izložbe bila postići umirenje duhova i spriječiti protumađarske iz- 
grede kojih doista nije bilo. 


Naposljetku urednik Neue freie Presse zaključuje da su te oprečne izjave 
hrvatskih političara žalosno svjedočanstvo “o darmaru duhova" na jugoistoku i 
njihovu odmicanju od postojećih odnosa u Austro-Ugarskoj. Položaj mu se, do- 
duše, ne čini tragičnim ali ipak zaslužuje veliku pažnju vladajućih “muževa? 
Austrije i Ugarske. Je li je to preporuka da oni u Hrvatskoj postupe čvrstom ru- 
kom kako bi očuvali dualistički sustav? 

No koji je uopće “program" Stranke prava? Starčevićevo čekanje na po- 
voljnu međunarodnu konstelaciju koja će omogućiti preuređenje Monarhije i sa- 
mostalnu hrvatsku državu povezanu s ostalim zemljama Monarhije samo dinas- 
tijom i eventualno obrambenim savezom? Frank-Folnegovićev okret prema na- 
godbenoj politici uz pripremu pregovora s vladajućim činiteljima Monarhije, S 
ciljem da Stranka prava postane režimska stranka koja bi unutar Monarhije pos- 
tigla sjedinjenje hrvatskih zemalja i njihovu proširenu autonomiju s elementima 
državnosti? Dakako, Frankova Hrvatska zastupa ovaj drugi program. Kakve li j je 
dojmove morao steći prosječan čitatelj Hrvatske koji se nastojao snaći u protur- 
ječnostima na njezinim stranicama? Koji je zapravo program Stranke prava kada 
ona u svome glasilu objavljuje uglavnom nagodbene stavove a istodobno se nje- 
zini zastupnici u Saboru izjašnjavaju protiv Nagodbe? Ne bi li se sada mogao pri- 
mijeniti nekadašnji Kvaternikov moto uperen protiv “Slavoserba": “Reci, pa po- 
reci, te opet izverni!" Prvaci Stranke prava bili su vrlo nezadovoljni Frankovim 
usmjeravanjem lista, ali su to javno izrekli tek nakon raskola. No simpatizeri 
Stranke prava iz maloga građanstva uglavnom ne razbijaju glave s “velikom po- 
litikom“. Zacijelo su pripravni povjerovati opetovanim tvrdnjama Hrvatske da 
Stranka prava zastupa jedna te ista načela otkad ih je 1861. formulirao Ante Star- 
čević. (Kvaternik se dakako ne spominje.) Međutim, pretežna većina simpatize- 
ra ne čita Hrvatsku, a novinari imaju čini se teške životne uvjete i ne primaju re- 
dovito svoju skromnu plaću. Odmah nakon ulaska u Stranku, Frank postaje član 
uredničkoga odbora i predlaže nacrt za sustavni rad uredništva koji klub Stranke 
prihvaća. Na temelju toga plana okuplja se krajem 1891. urednički odbor a Frank 
se brine za materijalnu stranu i velikim dijelom financira list. Zato klubu ne 
preostaje drugo nego da mu naposljetku odobri nadzor nad uređivanjem.“ Frank 

Isto, 24. IX. 1891. 

Godine 1890., tj. prije Frankova ulaska u stranku, naklada lista iznosi svega 700 komada, upo- 

uspijeva podići nakladu lista koji postaje bogatiji obavijestima, raznovrsniji, a 
ima i više suradnika. No budući da ne postoji prava stranačka organizacija putem 
koje bi se članstvo određenoga mjesta ili područja moglo držati na okupu i obav- 
ještavati, Hrvatska vrlo rijetko prodire do prosječnoga simpatizera. On je upućen 
na obavijesti najagilnijih pravaških agitatora u svome mjestu i na različita prep- 
ričavanja. Zato on nema pojma o razvoju Stranke “u desno" 1 može vjerovati da 
se ona i dalje temelji na nauku legendarnoga Ante Starčevića, karizmatične lič- 
nosti koju želi slijediti iako ne pozna njegovo učenje. | 

U polemici Obzor se izdašno služi maglovitim političkim izjavama Hrvat- 
ske. Optužuje pravaše zbog šurovanja s banom i tvrdi da djelatnost nekadašnjega 
Pejačevićeva saveznika Franka i tradicija veze s Rauchom logično vode do surad- 
nje Stranke prava s Khuenom protiv Neodvisne narodne stranke. Točno je da se 
u Frankovoj Hrvatskoj mogu naći članci iz kojih zrači dodvoravanje Khuenu, ali 
se ubacuju i prilozi s blagom kritikom njegova sustava. Dakle sve do jeseni 1892. 
(kada se stvara osnova za suradnju opozicije) Hrvatska iz broja u broj objavljuje 
napade protiv Obzora i Srba dok su kritike režima vrlo rijetke. List vojuje protiv 
“predrasuda“ da bi slobodna Hrvatska bila opasna za Mađare 1 ističe da Stranka 
prava nije načelno protumađarska i zato predlaže ravnopravan savez s Ugarskom. 
Obzor u tome vidi još jedan novi “program'' Stranke prava. List jedva čeka da 
upozori na pravaško mijenjanje stavova jer predstavnici režima i Stranke prava 
zajednički optužuju Neodvisnu narodnu stranku zbog “šarenjačtva", tj. mijenja- 
nja programa. Obzor pronalazi ni više ni manje nego sedam različitih programa 
Stranke prava!“ 


Obzorova ocjena previranja u Stranci prava utječe na sukobe u vodstvu. 
Zato predsjednik kluba Rukavina pokušava odbiti optužbe da su pravaši prihva- 
tili Nagodbu. U borbi za pravi ustavni život on poznaje samo dva faktora: kralja 
i narod. Rukavina ostaje pri starome programu koji ne priznaje zajedničke poslo- 
ve Hrvatske s ostalim zemljama Monarhije. Osuđuje nasilja i zločine Nijemaca 
pod plaštem kršćanstva i kaže da ih Mađari u tome slijede. Izjava Rukavine za- 
cijelo je prikrivena osuda Frankova smjera.“ Promađarski duh u Hrvatskoj prati 
bučno uvjeravanje u odanost dinastiji i želja da aristokracija, koja uživa povjere- 
nje krune, stane na čelo Stranke prava. Frank dakle nastoji dokazati eliti da Stran- 
ka prava nije antidinastična niti “radikalna", ona više ne smije biti “skrajnja lje- 


la manje od Obzora, a manje i od beletrističkih listova Vienac i Dom i sviet. Izvješće trgovač- 
ko-obrtničke komore u Zagrebu 1886-1890., Zagreb 1892., 639. Prije raskola naklada lista iz- 
nosi preko 2000 komada. Frank piše o svom vođenju lista u Hrvatskome Pravu, 10. II. 1896. 
41 

Obzor, 13. X., 5. XII. 1891.; Hrvatska, 24.—25. IX., 14., 24. X., 2. XII. 1891.; 30. L, 17. V 
1892. 

HS, 1887.—1892., 23. XII. 1891. Iz jednoga drugoga govora vidi se da je tog starounionista i 
bivšega časnika privukla u Stranku prava mržnja protiv Nijemaca. /sto, 12. XII. 1891. 

vica" kao u doba Davida Starčevića. Vidjeli smo da je Frank za svoje planove htio 
pridobiti “eviet hrvatskoga naroda“, naime aristokraciju i zato se trudi odbiti op- 
tužbe da je Stranka prava ono što su “u zapadnoj Evropi pobornici socijalnoga 
prevrata" i prosvjeduje da se pravaši “trpaju u isti red s nihilisti i petrolerci!" Hr- 
vatska piše kako aristokracija zna da se “negdašnji feudalni odnošaji" ne mogu 
vratiti i da je pravaški program slobodne i nezavisne države “pravi narodni kon- 
servatizam a stranka prava jest najkonservativnija stranka u Hrvatskoj". Zato 
aristokracija ne bi smjela slijediti tuđu kulturu nego prihvatiti njezin program 
povratka oduzetoga hrvatskoga prava i borbe za samoopredjeljenje. Proaustrij- 
skoga duha još nema. “Na nas ne može pasti sumnja da težimo u Beč", piše Hr- 
vatska u jednome promađarskom članku.“ Frank zasad ne može prijeći preko 
Starčevićeve odvratnosti prema Austriji i Njemačkoj, a u Beču ionako još nema 
snage s kojom bi mogao računati. Uvjeti za potporu austrijskih generala Franko- 
voj struji javljaju se tek za raskola. 


Teške razmirice opozicijskih stranaka ne dopuštaju ni suradnju na zagre- 
bačkim gradskim izborima. Od 1890. načelnik je obzoraš dr. Milan Amruš, a ve- 
ćinu predstavlja “autonomni klub na čelu s dr. Aleksandrom Bresztyenszkim. 
Uoči izbora dolazi do žestokoga sukoba između obzoraša i pravaša u tome klu- 
bu. Naime, više nije riječ samo o političkim oprekama nego i o različitim eko- 
nomskim interesima nekih tvrtki u komunalnim poslovima. Nakon rasprave o 
uvođenju električne rasvjete, Folnegović i Frank istupaju iz “autonomnoga" klu- 
ba i zapravo zastupaju iste interese kao i režimska struja. Kako Obzor optužuje 
Franka da je stvorio pravaško-mađaronsku interesnu koaliciju, javlja se režimski 
glasnogovornik Nikola Czernkovicz izjavom da nije bilo kompromisa s pravaši- 
ma ali da su pripadnici Narodne stranke (Khuenove) glasovali za Folnegovića, 1 
to ne iz političkih razloga, jer su im ciljevi dijametralno suprotni, nego zato što 
se slažu s njegovim nazorima o elekričnoj rasvjeti u Zagrebu. No Czernkovicz ne 
krije režimsku potporu pravašima protiv Obzorove struje. “Mi mrzimo laž, vara- 
nje, klevetu i potvoru, a najviše dvoličnost, a isti ti osjećaji vladaju u stranci pra- 
va; mi ljubimo otvorenu ma i odrješitu borbu, ali preziremo jezuitsko sredstvo. 


Mi i pravaši imamo s “Obzorom jednaka izkustva?.“ 


Uzrok te hajke jest činjenica što obzoraši zastupaju hrvatski kapital u us- 
ponu, koncentriran prije svega u Zagrebu. U gradu postoje dva izborna kotara s 
tri izborništva u kojima se glasuje na temelju izbornoga cenzusa. U prvom izbor- 
ništvu glasuju najbogatiji poduzetnici i predstavnici kapitalističkih ustanova, u 
drugom činovnici i dio srednjega građanstva, a u trećem srednje i malo građan- 
stvo. U prvome izborništvu postoje izgledi za pobjedu opozicije ako za nju gla- 


43 
Hrvatska, 18. IX., 13. XL. 1891. 

Narodne Novine, 1. IV. 1892. 


739 


IZVORNO PRAVAŠTVO 


suju predstavnici domaćega kapitala. Gradski izbori 1892. pokazuju da viši i 
srednji slojevi zagrebačkoga građanstva drže da će njihove interese najbolje zas- 
tupati Obzorova struja. Ona zato pobjeđuje u prvome 1 trećemu izborništvu prvo- 
ga kotara i u trećemu izborništvu drugoga kotara. Ostale jedinice biraju režimske 
kandidate, dok dio maloga građanstva glasuje za pravaše. Obzor likuje nad tom 
pobjedom ističući ponosno da su za njegovu grupu glasovali i predstavnici vele- 
posjeda, Trgovačko-obrtničke komore i gotovo svih dioničkih zavoda.“ 


Jasno je da Khuen ne može dopustiti da mu se u glavnome gradu Zagre- 
bu opire domaći kapital. Zato vlada neposredno nakon tih izbora povlači uloške 
svojih oblasti iz novčanih zavoda, za što Hrvatska okrivljuje Obzor jer se hvalio 
da su zagrebački kapitalisti glasovali za njegove kandidate!“ Uzroci su dakako 
drugi. Khuen se naime ne može zadovoljiti političkim pritiskom protiv opozicije 
i njezine ekonomske podloge, mora stvoriti solidnu ekonomsku osnovu svome 
režimu. Mađarskim i austrijsko-njemačkim kapitalom osniva u lipnju 1892. Hi- 
potekarnu banku kao zavod koji će biti zapreka razvoju hrvatskoga kapitala. Hi- 
potekarna banka nalazi se pod nadzorom banske vlade i postaje privilegirani 
zavod u odnosu prema domaćim bankama. Ima monopol na hipotekarne poslo- 
ve, a svi fondovi autonomnih organa uprave i zemaljskih posjeda moraju se po 
naredbi banske vlade ulagati isključivo u Hipotekarnu banku. Udarac protiv opo- 
zicijskoga kapitala je strašan. Samo iz Prve hrvatske štedionice vlada povlači 
1.000.000 kruna.“ (Monopol hipotekarne banke traje do 1907. kada ga onemo- 
gućava vlada Hrvatsko-srpske koalicije.) Hrvatska se o osnivanju te banke izra- 
žava s blagom rezervom i ne osuđuje njezinu pojavu. Obzor dakako piše da je os- 
nivanje te banke “znamenit korak kojim se Hrvatska kani staviti u materijalnu 
ovisnost od tuđega kapitala' (podcrtao Obzor).“ 


Prva glavna skupština Hipotekarne banke održana je 25. lipnja 1892., a 18. 
lipnja Khuen raspušta zagrebačko gradsko vijeće. Za taj postupak nalazi politič- 
ku izliku. Naime u povodu proslave dvadeset i pete godišnjice krunidbe Franje Jo- 
sipa krunom Sv. Stjepana, ministar predsjednik Szapary vodi pred vladara jedin- 
stvenu delegaciju u koju su uključeni i predstavnici Hrvatske i Slavonije. Prosvje- 
dujući protiv te manifestacije jedinstvene mađarske države, zagrebačko Gradsko 
vijeće zahtijeva da kralju čestita posebna delegacija Hrvatske 1 Slavonije pod ba- 
novim vodstvom. Zato Khuen raspušta zagrebačko Gradsko vijeće s argumentom 

Obzor, 19.—24. NI. 1892. U Hrvatskoj je 26. HI. 1892. objavljena statistika izbora. 

Obzor, 29. III. 1892. 

Gross u: Šidak, Gross, Karaman, Šepić, 1968., 142-3. 

Hrvatska, 2. VII. 1892.; Obzor, 30. VI. 1892. Zakon o povlasticama Hipotekarne banke izgla- 
san je u Saboru 1894. 

da je ono prekoračilo svoj djelokrug jer se bavilo državnopravnim odnosima defi- 
nitivno uređenima Nagodbom. Dr. Adolf Mošinsky, savjetnik zemaljske vlade, 
imenovan je vladinim povjerenikom i preuzima upravu grada do novih izbora. U 
opreci sa svojim okretom prema Nagodbi, Hrvatska ovaj put piše u Starčevićevu 
duhu. Uredništvo izjavljuje da je “ravnodušno" prema raspustu Gradskoga vijeća 
jer ga se ne tiču povrede Nagodbe koju ne priznaje. Stranka prava očekuje dakle 
da će slobodna i cjelokupna Hrvatska pregovarati s kraljem, “a uz to deveta joj je 
briga ako sve propadne.“ U suprotnosti s ovom izjavom, adresa Stranke prava 
dva mjeseca poslije de facto priznaje dualizam. No vodstvo Stranke prava odmah 
pokazuje da nije nimalo ravnodušno prema sudbini zagrebačke samouprave pa, 
uza sve grozne polemike s Obzorom, zaključuje izborni sporazum s njegovom 
grupom. Opozicija pobjeđuje u trećem izborništvu prvoga kotara gdje glasuje 
malo građanstvo. Pod teškim dojmom Khuenove lekcije raspusta Gradskoga vije- 
ća i povlačenja uložaka iz banaka, bogatije građanstvo bira vladine kandidate.“ 


Zbunjujuća, proturječna slika usmjerenja Stranke prava koju pruža Hrvat- 
ska, nužno zahtijeva jasniju formulaciju njezina programa. To se doista dešava u 
travnju 1892. ali ne u Frankovu smislu nego velikim dijelom pod utjecajem Eraz- 
ma Barčića. Naime, nakon spomenutoga sastanka pravaša banske Hrvatske, Dal- 
macije i Istre 8. rujna 1891. u Zagrebu, Hrvatska piše da je Barčić pogriješio 
kada je 1889. istupio iz Stranke prava pod utjecajem obzoraša, makar ga oni nisu 
podržali jer nije napustio načela Stranke prava. Iako je Barčić “veleizdajnik" i 
može oslabiti dojam uvjeravanja da je Stranka prava dinastična i lojalna, Folne- 
gović ga poziva da se vrati u Stranku, vjerojatno zato što računa s Barčićevim ut- 
jecajem na primorske, riječke a i istarske Hrvate. Barčić se odaziva Folnegoviće- 
vu pozivu, a osamljen ionako ne može ništa uraditi. Izjavljuje da je 1866. prvi put 
stupio u Sabor pod zastavom “nezaboravnog" Kvaternika i Starčevića (spominja- 
nje Kvaternika Folnegoviću zacijelo nije ugodno) i pod tom zastavom ostaje jer 
samo s njome hrvatski narod može ostvariti svoje ideale i “postati važnim fakto- 
rom u kolu Slavenstva"'. Zbog “taktičkih razlika" i nekih “nenačelnih opreka", on 
više nije član kluba Stranke prava ali će podupirati njegove načelne zaključke. No 
Folnegović ga poziva da ponovno postane član kluba kako ga neprijatelji Stran- 
ke prava ne bi mogli iskoristiti. I zaista, Barčić se ponovno priključuje Stranci 
prava, a Folnegović tvrdi da između njih više nema opreka.* 


Nije jasno kako je Folnegović mogao zamisliti da se njegovo nastojanje 
stvaranja stranke bliske režimu može uskladiti s Barčićevim tezama utemeljenim 

Hrvatska, 7., 20., 23., 28. VI. 1892. 

na nauku pravaškoga pokreta osamdesetih godina. No bio Barčić u klubu Stran- 
ke prava ili ne, vodio pregovore s obzorašima ili ne, on zastupa uvijek jedan te 
isti proslavenski i proruski stav. U govoru na banketu u vrijeme Izložbe, a pogo- 
tovo u proračunskoj debati, on još uvijek čeka na veliki događaj koji će riješiti 
sudbinu “Slavena na jugu“, a u međuvremenu želi isticati hrvatsko državno pra- 
VO i buditi hrvatsku nacionalnu svijest. Sjedinjenje hrvatskih zemalja parlamen- 
tarnim putem (kako to predviđaju Frank i Folnegović) njemu je “utopija sažalje- - 
nja vriedna*. Brani se od veleizdajničkih optužbi s izjavom da je ruski susjed na 
Visli pouzdaniji za Monarhiju nego njemački, pozivajući se na godinu 1849. (ka- 
da je ruska vojska skršila mađarsku revoluciju) te na sedmogodišnji i “sedmod- 
nevni" rat (1866.) Pruske i Austrije. Istodobno odriče Habsburškoj Monarhiji 
smisao postojanja jer ne zna ostvariti jednakost naroda, a to je, prema Barčiću, u 
opreci s poslanstvom koje je Bog odredio državama.“ 


Folnegović nesumnjivo ima važne razloge za dobre odnose s Barčićem 
iako se s njime ne slaže. Proglašava spomenuti Barčićev govor najvažnijim na- 
kon Starčevićeva 1861., jer jasno pokazuje katastrofalno stanje zemlje. Hrvatska 
brani Barčića od Khuenovih optužbi da je revolucionar. On samo želi “spokojno? 
(podcrtala ZIrvatska) čekati na vanjske događaje, a to nije revolucionarnost. Pre- 
ma Hrvatskoj Barčić jedino nastoji “upućivati odlučujuće krugove" da se prime 
rješavanja hrvatskoga pitanja i zato je njegov govor u skladu sa shvaćanjima 
Stranke prava, 

U nastojanju da se stvori jedinstvena pravaška organizacija u svim hrvat- 
skim pokrajinama, Folnegović je posebno agilan, a s njime surađuje i Barčić. 
Njegov se utjecaj doduše ne osjeća u Hrvatskoj jer je list u Frankovim rukama, 
no sastanak u Rijeci u Barčićevoj kući u travnju 1892. pokazuje da Hrvatska ne 
izražava mišljenje uglednih pravaša koji očigledno traže neku sredinu između na- 
godbene taktike i nekadašnjih Starčevićevih načela. Uoči toga sastanka Barčić 
dopunjava svoje spomenute izjave. U polemici s Obzorom, koji mu zamjerava po- 
novni pristup Stranci prava, Barčić kaže da je pobornik hrvatskoga državnoga 
prava, povratka Rijeke i pridruženja Dalmacije te obnove cjelokupnosti Hrvatske 
kakva je bila za Krešimira Velikoga. Želi dakle stvaranje Hrvatske sa svim držav- 
nim atributima i zato odbija bilo kakve kočnice ostvarenju hrvatskoga državnoga 
prava. Barčić nesumnjivo podcjenjuje Frank-Folnegovićev smjer kada se nada da 
će pokrenuti Stranku prava u odlučnu bitku protiv dualizma. 


Na Obzorove optužbe da se izjasnio protiv demonstrativnoga posjeta Star- 
čeviću za vrijeme Izložbe, a sada se angažira za Spinčića (koji je zbog govora pred 
Starčevićem izgubio profesorsko mjesto), Barčić kaže da se protivio zloupotrebi 

Izložbe, koja je trebala okupiti cijeli hrvatski narod, za stranačku demonstraciju. 
Odgojen je naime u tradiciji talijanskoga preporoda, pogotovo Mazzinija, kada su 
se vrlo različite struje složile pod lozinkom “fuori lo straniero* i odgodile među- 
sobne opreke za vrijeme kada će tudinac biti izbačen. On dakle želi slogu opozici- 
je ali drži ludom obzorašku nadu da bi Stranka prava, kao predstavnica hrvatskoga 
naroda, mogla biti poražena na izborima. I on predbacuje obzorašima prihvaćanje 
revizije Nagodbe, krivnju za sadašnje stanje i zato drži da je drzovitost optuživati 
Stranku prava za destruktivno ponašanje. Za razliku od brutalnoga ocrnjivanja ob- 
zoraša na stranicama Hrvatske, kao krajnjega zla u Starčevićevu duhu, Barčić im 
priznaje da njihovu političku akciju “nadahnjiva čisti bezkoristni patriotizam" ali 
da su svojim oportunističkim diplomatiziranjem, popuštanjem i kolebanjem više 
štetili hrvatskoj misli nego njihovi neprijatelji. Barčić pokazuje da je dosljedan jer 
napušta Stranku prava kada mu postaje jasno da i ona kreće krajnje oportunistič- 
kim putem. Ističe svoje rezerve prema “do zla boga" raspaljenim strastima protiv 
Srba. Drži da je patriotsko djelo uklanjati im se jer Hrvati i Srbi govore jedan je- 
zik, pa su zato “jedan te isti narod". Tko prema tome vrijeđa Srbina, vrijeđa i Hr- 
vata. Ponavlja da su Srbi u kraljevini Hrvatskoj hrvatski politički narod.“ 


Neposredno prije pravaškoga sastanka na Rijeci mijenja se ustroj politič- 
kih struja u Dalmaciji. Uz opreke između oportunističke taktike vodstva Narod- 
ne hrvatske stranke i težnje pravaških grupa da se povede odlučnija politika, taj 
su razvoj uzrokovale i gospodarske prilike. Naime glavna dalmatinska proizvod- 
na grana — vinogradarstvo, osnovni izvor opstanka seljaštva i akumulacije trgo- 
vačkoga kapitala, doživjela je krizu već osamdesetih godina zbog zatvaranja 
vanjskoga tržišta. Jedini je izlaz prodaja u Austro-Ugarskoj, gdje bi se dalmatin- 
sko vino moglo bez carinskoga opterećenja lakše plasirati od proizvoda drugih 
zemalja. Međutim, upravo u toj osjetljivoj situaciji ta grana i dalmatinsko gospo- 
darstvo uopće doživljava najteži udarac — trgovački ugovor s Italijom koji omo- 
gućava razornu konkurenciju talijanskoga vina. Italija je naime nepouzdan član 
Trojnoga saveza s Austro-Ugarskom i Njemačkom, pa vrhovi Monarhije nastoje 
privući je, uz ostalo, i trgovačkim ugovorom 6. prosinca 1891., koji sadržava vin- 
sku klauzulu, naime omogućava uvoz talijanskoga vina u Austro-Ugarsku uz mi- 
nimalan carinski namet. Vinska klauzula oduzima dalmatinskome vinu unutraš- 
nje tržište a zbog nemogućnosti izvoza, upropaštava vinogradarstvo. U Carevin- 
skom vijeću se Klaić i Bulat ograđuju samo od vinske klauzule a ne kažu ništa o 
političkom značaju ugovora, dok se Laginja izjašnjava protiv toga sredstva učvr- 
šćenja Trojnoga saveza. 


54 
Obzor, 5., 12.—13., 26. IV. ; Hrvatska, 12., 16. TV; Kvarner, 10., 24. TV. 1892. 

Karaman u: Šidak, Gross, Karaman, Šepić, 1968., 161, 170. Vidi Trumbićevu interpretaciju u 
Hrvatskoj, 29. 1.11. 11 1892. 

Odmah nakon ove parlamentarne rasprave, u naknadnim je izborima za 
Carevinsko vijeće (4. veljače 1892.) izabran Juraj Biankini, urednik Narodno- 
ga lista i bivši Pavlinovićev štićenik i suradnik. On doduše više nije podržavao 
svoga učitelja pred njegovu smrt 1887., ali je provodio njegovo učenje u poli- 
tičkoj praksi. Pavlinovićev se smjer nužno morao sukobiti s Klaić-Bulatovom 
oportunističkom taktikom, i to u vezi s pitanjem sjedinjenja Dalmacije i banske 
Hrvatske te s njihovim nastojanjem da se ne zaoštrava odnos prema Srbima. U 
svojoj poslanici nakon izbora, Biankini izjavljuje da je sjedinjenje s banskom 
Hrvatskom nužnost jer je naravno središte Dalmacije u Zagrebu, a ne u Beču. 
On bi htio djelovati u Carevinskom vijeću u bratskoj solidarnosti sa Slavenima 
a ne želi ući u režimski Hohenwartov klub.“ U svome prvom parlamentarnom 
govoru Biankini daje državnopravnu izjavu da Dalmacija pripada Hrvatskoj i 
da može biti samo privremeno zastupana u austrijskome parlamentu (što posli- 
je izjavljuju svi pravaški zastupnici). Prvih nekoliko rečenica izgovara hrvat- 
skim jezikom i izaziva prosvjed njemačkih zastupnika a odobravanje zastupni- 
ka Istre, Slovenije i mladočeha. Iako Narodni list dotada nije pokazivao simpa- 
tije za pravaštvo, Trumbić pozdravlja Biankinijev nastup i drži da će ga odob- 
riti svi “pravi" Hrvati jer je riječ o pravaškome duhu uperenu protiv “austrijsko- 


ga narodnjačtva?.* 


I zagrebački obzoraši pozdravljaju Biankinijevu djelatnost u nadi da će on 
izvući Narodnu hrvatsku stranku iz njezine političke apatije, a vjeruju da ju on 
neće napustiti. No uskoro zatim Biankini s petoricom zastupnika istupa iz Narod- 
ne hrvatske stranke i osniva posebni “Hrvatski klub" u Dalmatinskome saboru. 
Povod tome činu je zaključak Sabora protiv pritajivanja hrvatskoga i srpskoga 
imena u čitankama, nasuprot Biankinijevoj tvrdnji da se hrvatsko ime pritajuje u 
korist srpskoga.** Kada se neposredno nakon pojave “Hrvatskoga kluba" održava 
pravaški sastanak na Rijeci, još je nejasno što će Biankini dalje učiniti." 


56 
Gross u: Šidak, Gross, Karaman, Šepić, 1968., 173; Hrvatska, 8. II. 1892. List piše 11.11. da 
je Biankini pobijedio Bjelanovića, kandidata “hrvatskih odroda nazovi Srbalja? i autonomaša. 


ožu 
Hrvatska, 22. I., 9.—10. II. 1892.; Perić, 1984., 51. 


58 | 
Gross u: Šidak, Gross, Karaman, Šepić, 1968., 174; Hrvatska, 28. HI., 1. IV. 1892. 

Nakon istupa iz Narodne hrvatske stranke Biankinijev “Hrvatski klub" najprije opravdava taj 
čin a zatim izlaže svoj program: sjedinjenje Dalmacije i banske Hrvatske na temelju hrvatsko- 
ga državnoga prava, priznanje samo jednoga, tj. hrvatskoga, naroda po državljanstvu i zemlji 
u cijeloj Hrvatskoj. Zahtijeva se hrvatski državni jezik u uredima, spajanje banske Hrvatske i 
Dalmacije željeznicom uz obranu zanemarenih “ekonomičkih interesa". Geslo je: “čisto 
hrvatskim pravcem i odlučnim radom k sdruženju...? Hrvatska, 9. V. 1892. Klub nije pripad- 
nik Stranke prava pa Biankini u Narodnom listu samo izražava želju za suradnjom i kaže da 


različitost imena ne bi smjela dijeliti “iskrene Hrvate". Perić, 1984., 54. 

Sastanak dogovoren u Zagrebu ujesen 1891. održava se na Rijeci, u Bar- 
čićevoj kući, 27.-28. travnja 1892. u vezi s predstojećim saborskim izborima. 
Zaključci toga sastanka nisu u Frankovu duhu. Nije slučajno što Hrvatska o tome 
ne piše jer želi pričekati “do sgodnijega trenutka". Međutim, objavljuje ih Kvar- 
ner, zacijelo na Barčićevu inicijativu, a za njim Obzor i drugi listovi. Zato i Hr- 
vatska mora četrnaest dana poslije objaviti tekst rezolucije. Dakako, Riječka se 
konferencija nije izrazila u smislu Barčićeva radikalnoga otpora protiv Monarhi- 
je i njegove težnje za ujedinjenjem “Slavena na jugu". U tom pogledu je osam- 
ljen jer je ozračje iz osamdesetih godina potpuno nestalo. Ali zaključcima nedos- 
taju osnovna obilježja Frank-Folnegovićeva smjera: upozorenje mjerodavnim či- 
niteljima da bi Stranka prava prihvatila dualizam uz kritike Nagodbe da bi se to 
prikrilo, isticanje lojalnosti i dinastičnosti, te sustavna protusrpska agitacija. Re- 
zolucija Riječke konferencije je nasuprot tome antidualistična, a što je bitno ne 
spominje zajedničke poslove “u okviru? Monarhije, nije protusrpska i diše sla- 
venskim duhom. Nesumnjivo je riječ o Barčićevu minimalnome programu. Re- 
zolucija, dakle, na temelju državnoga i prirodnoga prava zahtijeva ujedinjenje 1 
nezavisnost svih hrvatskih zemalja. Za taj će cilj raditi klubovi Stranke prava. Re- 
zolucija ne priznaje pravnu valjanost uredaba koje su u opreci prema hrvatskome 
državnom pravu ili mogu utjecati na kašnjenje njegova oživotvorenja. Stranka 
prava će zato nastojati ustavnim sredstvima ukloniti te uredbe, tj. Nagodbu 1 pro- 
tivit će se svim strankama koje priznaju njihovu pravnu valjanost. * 


Rezolucija pozdravlja istup šestorice 1z kluba dalmatinske Narodne hrvat- 
ske stranke i nada se da će oni u svome posebnom klubu prihvatiti načela Stran- 
ke prava. Izjavljuje da su mladočesi načelni saveznici Hrvata 1 očekuje uzajam- 
no podupiranje, a ističe štetnost Trojnoga saveza za Hrvate 1 Slavene Monarhije. 
Stranka prava očituje da u Hrvatskoj postoji samo jedan hrvatski narod (misli se 
politički narod) 1 podupirat će težnje “otačbenikah" u kraljevini Srbiji i kneževi- 
ni Crnoj Gori ako ne budu vrijeđale hrvatsko državno pravo.“ Rezolucija obve- 
zuje Stranku prava da pomaže braću izvan današnje Banovine da se, na temelju 
sada postojećih zakona, brane koliko mogu, pogotovo od valova njemačke i tali- 
janske bujice, i da se s njome sjedine. Uz Dalmaciju riječ je o rodoljubima Istre, 
Kranjske, Gorice, Štajerske i Koruške te Bosne i Hercegovine. Rezolucija vjeru- 
je “da najotmjeniji sinovi ovih zemalja uviđaju, da se podpuna obrana narodnos- 
ti 1 napredak gospodarstveni može postići jedino ujedinjenjem cielokupne kralje- 


60 go 

Sjetimo se da je Barčić izjavio kako je pokušaj rješenja hrvatskoga pitanja parlamentarnim pu- 
tem — utopija. Značajno je također da se o Nagodbi ne govori kao o zakonu nego se upotreb- 
ljava pojam “uredba pa se, na taj način, možda izražava bliskost Starčevićevu nepriznavanju 
Nagodbe. 

Ta izjava pogotovo nije u interesu Franka jer on naglašava nužnost zajedničke protusrpske po- 
litike dinastije 1 Hrvata. 

vine Hrvatske, gdje bi narod uz vladara imao samoodluku o svojih najživotnijih 
pitanjih?. Već je istaknuto da se o zajedničkim poslovima kraljevine Hrvatske s 
ostalim zemljama Monarhije uopće ne govori.“ 


Konferenciji pod predsjedništvom Rukavine i Folnegovića prisustvuju naj- 
važniji predstavnici Stranke prava iz banske Hrvatske, te sva tri istaknuta prava- 
ša iz Dalmacije: Trumbić, Prodan i Supilo. Laginja i Spinčić nisu mogli doći jer 
se tada u Carevinskome vijeću raspravljalo o Spinčićevu progonu zbog njegova 
govora pred Starčevićem ujesen 1891., ali i oni podupiru rezoluciju. Izvjestitelji 
su Istranin Antun Jakić, urednik lista I/ diritto croato, Trumbic 1 Tuškan. Bolesni 
Starčević nije prisutan i zacijelo ne utječe na sadržaj rezolucije. Ona ne odgova- 
ra Folnegovićevim namjerama, no vjerojatno je ipak zadovoljan jer je Riječka 
konferencija prvi korak prema zajedničkoj organizaciji Stranke prava u banskoj 
Hrvatskoj, Dalmaciji i Istri. Za Franka to je zacijelo poraz koji pokazuje da ima 
mnogo protivnika. Mora dakle pojačati nastojanje da Starčevića privuče sebi. To 
čini na samoj konferenciji prijedlogom da hrvatski narod pokloni Starčeviću pa- 
laču u znak priznanja za njegovo velebno djelo. Konferencija to prihvaća i “Star- 
čevićev dom" postaje središnja točka Frankove agitacije jer se on brine za skup- 
ljanje priloga i nabavljanje drugih materijalnih sredstava te za njegovu gradnju. 
Svega tri i pol mjeseca poslije pokazuje se da je program riječkoga sastanka samo 
privremeni Frankov poraz. Naime Frank pri otvaranju nove saborske periode 
1892.—97. sastavlja adresu koja je u potpunoj opreci s riječkom rezolucijom. 


Novo usmjerenje Stranke prava ima svoj korijen i u promjenama društve- 
nih struktura. Pravaški pokret osamdesetih godina oslanjao se na neizdiferencira- 
ne šire slojeve a njegov radikalni značaj uglavnom nije bio prihvatljiv etabliranim 
trgovcima 1 obrtnicima jer je mogao izazvati pritisak režima na njihova poduzeća. 
Oportunistička, umjerena stranka, koja ipak zadržava dobro poznatu pravašku re- 
toriku, znatno im bolje odgovara jer oni stalno osjećaju da je dualistički sustav ve- 
lika kočnica njihovu ekonomskome interesu. Čini se da nova obilježja Stranke 
prava odgovaraju dijelu srednjega građanstva. Njegov postupan, iako skroman, 
gospodarski napredak te posjednički mentalitet koji više ne želi riskirati “stekliš- 
tvo" tipa Davida Starčevića, strah od buntovno raspoloženoga seljaštva i od pro- 
letarizacije, a nakon 1890. 1 od socijalističkoga radničkoga pokreta — uzrokom su 
da dio građanstva odobrava naglašeno odbacivanje “revolucionarnosti" 1 “veleiz- 
daje" iz osamdesetih godina u vodstvu Stranke prava i težnju da ono ne izazove 
režim. Čini se da pri tome veliku ulogu imaju Frankove opetovane ocjene pogub- 
nosti financijske nagodbe 1 zahtjevi za financijskom samostalnosti jer je građan- 
stvo uvjereno da je ona uvjet gospodarskoga razvoja i stvarne autonomije. Prim- 
jećuje se da se akcije i deklaracije vodstva sve više ograničavaju na građanstvo, 
dakako uz stalne izjave da Stranka prava zastupa cijeli hrvatski narod. 

Kvarner, 10. V;; Hrvatska, 30. TV, 14. V. 1892. 

Tijekom osamdesetih godina a i poslije znatno raste broj trgovaca, a neš- 
to manje obrtnika, pa oni u lokalnim razmjerima imaju velik utjecaj na afirmaci- 
ju Stranke prava.“ Tradicionalnim pristalicama Stranke prava iz redova najsiro- 
mašnijih malih trgovaca i obrtnika pridružuju se i neki bolje stojeći pa i “indus- 
trijalci?.“ Najveći porast zapaža se među malim obrtnicima koji rade bez pomoć- 
nika a najviše su ugroženi proletarizacijom. No za Stranku prava važnija je pot- 
pora obrtnika koji zapošljavaju jednoga do pet pomoćnika. Prema statističkim 
podacima jedna trećina Zagrepčana pripada 1890. radničkome stanovništvu, a 
početkom devedesetih godina već ima većih štrajkova i u obrtničkim radionica- 
ma.“ Može se pretpostaviti da je to jedan od razloga za sklonost obrtnika, a 1 tr- 
govaca, prema Stranci prava kada ona napušta radikalizam pravaškoga pokreta i 
predstavlja se kao konzervativna stranka. 


Statističke pokazatelje o razvoju građanstva dopunjuju konkretni stra- 
nački izvori koji pokazuju društveni sastav onih pravaša i obzoraša koji mogu 
utjecati na stranačke smjerove. Naime rezoluciju sastanka na Rijeci potpisuje 
osamdeset osoba, dok ih 86 potpisuje proglas Neodvisne narodne stranke o ap- 
stinenciji na izborima.“ Upada u oči velika aktivnost svećenstva u obje opozi- 
cijske stranke. Od petnaest pravaških svećenika trinaest su župnici, a od obzo- 
raških trideset i šest, njih tridest i četiri su župnici. Opozicijsko raspoloženje 
župnika može se velikim dijelom objasniti otporom protiv mađarskoga libera- 
lizma pogotovo protiv zakona o civilnome braku, te nepovoljnim ekonomskim 
položajem svećenstva u manjim i siromašnim župama, a i Strossmayerovom 
tradicijom. Pri tome valja spomenuti da je to nakon smrti kardinala Mihalovi- 
ća 1891., doba vakantnosti zagrebačke nadbiskupske stolice koja izaziva strah 
da bi Khuen mogao privoljeti Vatikan da za nadbiskupa postavi režimskoga 
kandidata, pa čak Mađara, kao što je to bio Mihalović. Iz činjenice da su pot- 
pisnici obiju proklamacija župnici ne može se zaključiti da oni jednako poma- 
žu i pravaše i obzoraše. Razumije se da pravašku izbornu proklamaciju potpi- 
suju samo najugledniji pristalice, a to su župnici a ne mladi svećenici. Iz poli- 
tičke borbe dobro se vidi da većina župnika radije pomaže Neodvisnu narodnu 


63 
To se odnosi na zagrebačko okružje. Izvješće trgovačko obrtničke komore u Zagrebu za godi- 
ne 1886/90., Zagreb 1892. Slično je i u drugim gradovima i manjim mjestima. 

Zastupnik Stranke prava Gjuro Jakčin, trgovac drvom i poduzetnik, interpelira u Saboru zbog 
krize trgovine drvom. Žali što se trgovina i industrija ne nalaze u hrvatskim rukama i što inte- 
res domaćega kapitala nailazi na zapreke mađarske vlade koja nastoji spriječiti konkurenciju 
mađarskoj robi. HS 1887.—92., 10. XII. 1890., 7. XII. 1891. 


65 
V str. 813-814. 

Hrvatska, 21. V.:; Obzor, 20. V. 1892. 

stranku i čini se da su oni zapravo njezin glavni oslon izvan Zagrebe. No mladi 
svećenici, lakše od starijih, prelaze preko Starčevićevih osuda svećenstva 1 nje- 
govih izjava da je vjera privatna stvar pojedinaca. Zato ne začuđuje polemika 
«starih? i “mladih? svećenika u Obzoru i u Hrvatskoj. U svakom slučaju, rast 
broja svećenika u Stranci prava zacijelo utječe i na njezino pretvaranje u kon- 
zervativnu opoziciju. 

Broj potpisnika iz redova inteligencije u proglasima pokazuje da obzoraši 
imaju više potpore kod zagrebačke, a pravaši kod inteligencije nekih pokrajin- 
skih gradova, no kod jednih i drugih prevladavaju odvjetnici. Obzoraške pristali- 
ce su Zagrepčani, vlasnici najvećih radionica i poduzeća i odlučni činitelji u ob- 
rtničkome dijelu zagrebačke Trgovačko-obrtničke komore. Međutim, među pra- 
vaškim potpisnicima nalazi se samo jedan obrtnik, i to gostioničar. Pravaške pris- 
talice među malim obrtnicima zacijelo nisu poznate osobe, pa njihovi potpisi na 
spomenutome dokumentu ne bi imali političko značenje. Rezoluciju Stranke pra- 
va potpisuju najutjecajniji trgovci u nekim pokrajinskim gradovima. Vidjeli smo 
u zagrebačkim gradskim izborima da domaći “veleobrtnici", tj. industrijalci, i 
zagrebački veletrgovci okupljeni oko Trgovačko-obrtničke komore naginju obzo- 
rašima. No njihov proglas o apstinenciji na izborima oni ne potpisuju, vjerojatno 
zbog već spomenuta Khuenova pritiska. Potpisi na proglasima pokazuju da je 
Neodvisna: narodna stranka prije svega zastupnica svećenstva i zagrebačkoga 
građanstva, dok Stranka prava predstavlja građanstvo u nekim manjim gradovi- 
ma i naseljima a u Zagrebu privlači male obrtnike i trgovce, pomoćnike, studen- 
te, srednjoškolce i mlade svećenike. 


Krajem svibnja Hrvatska objavljuje imena oko četrdeset kandidata Stran- 
ke prava za saborske izbore. Iako je popis nepotpun, a desile su se 1 promjene, 
može se razabrati omjer zanimanja tih kandidata. U istome broju (po osam) 
prevladavaju odvjetnici i župnici. Zatim slijede posjednici (četiri), uglavnom 
kućevlasnici, potom trgovci te trgovci i posjednici (četiri), veleposjednici i vlas- 
tela (četiri), pa po jedan obrtnik, industrijalac (Jakčin), književnik i posjednik 
(Kumičić) i književnik (Harambašić). Dakako, nije riječ o omjeru zanimanja 
među pristalicama Stranke prava nego o izboru obrazovanijih i umješnijih nosi- 
telja političke djelatnosti, a ti su uvijek iz redova inteligencije, a ne iz proizvod- 
noga građanstva. 


Dva tjedna nakon pravaške konferencije na Rijeci, Hrvatski se sabor raspuš- 
ta i raspisuju se izbori. Ante Starčević potpisao je riječke zaključke a u svom prog- 
lasu izbornicima delničkoga kotara ne predlaže nikakav program. Šalje im samo 
«“serdačan otačbenički pozdrav i poljubac", ispričava se da mu “glabljina' ne do- 
pušta doći među njih. Nada se da oni odobravaju njegov dotadašnji javni rad. On 
više neće dugo uživati ni stradati no njegovo je “sveto deržanstvo" ustrajati na svo- 
me putu do smrti. Starčevićeva će se vruća želja i molitva ispuniti ako budu djeca 
rekla da su on i mnogi drugi radili u “ljuta vremena... o pravu, 0 zasluženoj sreći 

Hervatske"."" Starčević još uvijek, ali znatno rjede, piše u Hrvatskoj vanjskopolitič- 
ke članke, ne daje nikakve izjave o previranju u Stranci prava. Na riječkom se sas- 
tanku razgovaralo o pripremama za izbore. Nasuprot tome, većina na konferenciji 
Neodvisne narodne stranke zaključuje apstinenciju na izborima. Bez suradnje s 
pravašima izgledi obzoraških kandidata izvan Zagreba vrlo su mali. Što se tiče 
Zagreba, isključeno je da bi mogao proći obzoraški kandidat jer je Khuen pripre- 
mao raspust Gradskoga vijeća, a Hipotekarnom je bankom zadao strašan udarac 
hrvatskome kapitalu. Povlačenjem s izbornoga poprišta obzoraši daju povod prava- 
šima i režimskim krugovima za tvrdnje o njihovu potpunom slomu. Tako Hrvatska 
piše da obzoraše nije uništila vlada nego njihovi vlastiti grijesi jer su izgubili oslon 
seljaštva i građanstva. “Kapitulacija Obzorove struje je, prema Hrvatskoj, poslje- 
dica uspjeha Stranke prava. Obzor u svakom broju objavljuje kapitalnim slovima 
proglas prijateljima i pristalicama da ne izlaze na izbore, a čini se da se vodstvo 
Stranke prava ljuti što Obzor ne poziva pristalice da glasuju za Stranku prava.“ 


Režimski tisak dakako likuje nad povlačenjem Obzorove grupe. S obzi- 
rom na usmjerenje Stranke prava prema dualizmu, Khuen vjerojatno očekuje da 
će lako izaći na kraj s njezinim kandidatima. Valja spomenuti da taj događaj poz- 
dravlja i bosansko službeno glasilo Bosnische Post s izjavom da hrvatski narod 
može slijediti samo Stranku prava. Zbog svojih interesa u Bosni i Hercegovini, 
Kallayev režim naime podupire protusrpsku kampanju vodstva Stranke prava, pi- 
še o “tzv. Srbima" kao “urotnom življu? protiv opstanka Monarhije i predlaže ja- 
čanje Hrvatske unutar njezina državnopravnoga položaja “a na osnovu postojećih 
državnih zakonah", tj. na temelju Nagodbe.“ Uoči izbora i Supilo komentira pov- 
lačenje obzoraša izjavom kako je Khuen poslan da svlada “ekstremne elemente" 
a uradio je obratno, naime prisilio je umjerenu opoziciju da se povuče a nije svla- 
dao Stranku prava koja je ojačala u Banovini i izvan nje.“ 


Apstinencija obzoraša daje pravašima priliku da pokažu svoju snagu ali 
je očigledno da su sami preslabi da se odupru Khuenovu teroru.“ Stranka pra- 

Isto, 17. V. 1892. 

Obzor, 21. V;; Hrvatska, 24. V. 1892. Čini se da su neki obzoraši razgovarali s Folnegovićem i 
Barčićem u vezi s tom apstinencijom. Barčić: Bistrimo, 25-6. Apstinenciji se protive Rački 1 
Strossmayer, koji misli da je to pogreb Neodvisne narodne stranke. KORS IV, 319-20. 

Hrvatska, 18., 30. V. 1892. 


70 

Isto, 31. V 92. 

Postupak lokalnih vlasti pokazuje uhićenje seljaka u sisačkome kotaru jer su pokušali pripre- 
miti izbornu skupštinu za kandidata Franka, no on uspijeva isposlovati kod Khuena njihovo 
puštanje iz zatvora. Hrvatska, 17.—18. V. 1892. 

va pobjeđuje u svega osam kotara. U Sabor ulazi i Mile Starčević. Khuen do- 
pušta dakle izbor određenoga broja opozicijskih zastupnika koji mu je potreban 
da bi sačuvao privid parlamentarizma, pa da može objaviti svijetu slabost opo- 
zicije i snagu svoje stranke “u narodu". Valja podsjetiti da je Stranka prava 
1884. osvojila 25, a 1887. jedanaest mandata, dakle riječ je o ponovnu padu 
broja zastupnika.“ Supilo u Crvenoj Hrvatskoj vidi uzroke izbornome neuspje- 
hu u vladi, sustavu ali i u narodu koji još nema narodnu svijest kao Česi. No 
Hrvatska odgovara da to nije istina jer narod “u prvom redu seljani“ nemaju 
pravo glasa, a glas za Stranku prava je “junačtvo" pod Khuenovim izbornim te- 
rorom. Izbori su pokazali da Stranka prava u danim uvjetima ne postiže uspje- 
he u “inteligentnom gradjanstvu" koje se pod pritiskom vlade, velikih župana, 
kotarskih pristava i rojeva nižih činovnika ne može izjasniti kako bi to htjelo. 
Zato Hrvatska vidi svoju glavnu potporu u seljačkim biračima, tj. u imućnom 
seljaštvu koje ima pravo glasa." 


Izborni neuspjeh Stranke prava pokazuje da Neodvisna narodna stranka 
nije baš sasvim “pokopana" i da je vodstvu Stranke prava potrebna suradnja s 
njome želi li pridobiti građanstvo. Možda na okret vodstva prema suradnji s ob- 
zorašima utječe i potreba da se svećenstvo složi i da se na taj način lakše odbiju 
česti napadi na Stranku prava kao, tobože, “protukatoličku" stranku zbog brojnih 
Starčevićevih napada na svećenstvo.“ Režim oštro reagira na političku djelatno- 
st svećenika u Stranci prava. Najugledniji među njima, župnik Marije Bistrice Ju- 
raj Žerjavić, dospijeva zbog svoga zalaganja za pravaškoga kandidata pred sud 
gdje ga brani Frank." 

Hrvatska (4. VI. 1892.) doduše uvjerava da Stranka prava unatoč smanjenu broju mandata uži- 
va veću potporu jer su 1887. izborni kotari, u kojima je pobijedila, obuhvaćali 39 općina a sada 
ih je 44. 

Hrvatska, 18., 20. VI. 1892. 

U svom ratovanju protiv Obzora, uredništvo Hrvatske služi se i pojedinim Pismima Magjaro- 
lacah, pa 4. VI. objavljuje i Pismo XV u kojemu Starčević, uz ostalo, svrstava “učitelje vere? 
u “Slavoserbe". Zato Katolički list (glasilo zagrebačke nadbiskupije) i Obzor tvrde da je Stran- 
ka prava protukatolička. 


19 

Žerjavić je optužen da je svojom izjavom u crkvi navodno izazvao izgrede puka protiv činov- 
nika zbog glasina da će se kip Majke Božje prenijeti u Mađarsku čime bi siromašno stanovniš- 
tvo ostalo bez skromnih prihoda od hodočašća i proštenja. Frank nastoji dokazati da za uzne- 
mirenje puka nije kriv Žerjavić nego stanje u općini. No župnik je osuđen na mjesec dana zat- 
vora a kazna je pretvorena u globu od 300 forinti. Poslije se održava ročište protiv 49 seljaka 
radi bune, a i ta optužnica tvrdi da ju je izazvao Žerjavićev govor. Pravaški odvjetnik dr. Ivan 
Ružić dokazuje da nije riječ o zločinu ustanka, a Hrvatska se trudi odbiti optužbe režimskoga 
i obzoraškoga tiska da Stranka prava izaziva nerede i tvrdi da su izgredi puka posljedica izbo- 
ra omraženoga zastupnika većine. Hrvatska, 17.—18. VI., 27. VI., 14. VIL, 9., 12., 17. XI. 1892. 

Pri otvaranju nove saborske periode 1892.—97. Stranka prava poj avljuje se 
s Frankovom adresom, različitom od izbornoga programa prihvaćenoga na Rije- 
ci. Klub Stranke prava više dana raspravlja o toj adresi, prije svega o kraljevoj 
zavjernici 1867. na kojoj Frank temelji svoje argumente. Protiv nje ustaju dr. Ivan 
Banjavčić, Barčić i Folnegović, koji se zapravo suprotstavlja smjeru kojemu je 
začetnik. Mile Starčević, ljubimac svoga strica i Frankov suradnik, napominje 
Barčiću da se ni on ne slaže s isticanjem kraljeve zavjernice ali da treba popusti- 
ti Franku jer Hrvatska bez njega, tj. bez njegova financiranja, ne bi mogla izlazi- 
ti. Tada je Barčiću sve bilo jasno! Tek je na dan saborske sjednice, na kojoj je tre- 
balo pročitati adresu, odlučio potpisati ju. Poslije žali “svoju slabost" jer je sa 
svim potpisima svojih zastupnika klub Stranke prava, zaveden od Franka, “ne- 
posredno priznao pravnu valjanost nagodbe s Mađarima". Prema Frankovim iz- 
javama nakon raskola, Starčević i drugi zastupnici molili su Franka da kao velik 
“znalac? sastavi adresu, na kojoj mu je Starčević čestitao. Zbog otpora nekih pr- 
vaka adresi, s obzirom na kraljevu zavjernicu, na prvoj sjednici kluba, Starčević 
je došao na drugu sjednicu, pohvalio Franka i izjavio da će ju on potpisati, a tko 
to neće neka istupi iz Stranke. Zato Frank dovikuje trojici svojih protivnika da že- 
le biti bolji pravaši od “Staroga".“ 

Kraljeva ili krunidbena zavjernica izdana je 1867. na temelju zaključka 
Ugarskoga sabora u kojem hrvatski zastupnici nisu bili prisutni, i to nakon spora- 
zuma kralja i mađarskoga plemstva o uvođenju dualističkoga sustava. U skladu s 
Ugarskom pragmatičkom sankcijom (1723.) jamčila je cjelokupnost, zakonitost, 
neodvisnost i slobodu Ugarske i “posestrimah zemljah", tj. nerazdruživost zemalja 
krune Sv. Stjepana. Ta kraljeva zavjernica bila je mađarskim prvacima neophodna 
ne samo iz načelnih razloga, tj. kao jamstvo jedinstva i cjelovitosti Ugarske (uz uk- 
ljučenje njezinih “posestrimah" Hrvatske i Slavonije kao partes adnexae), shvaće- 
ne kao “jedinstvene mađarske države", nego i zato što je Franjo Josip nakon 1848. 
izdvojio iz Ugarske Hrvatsku i Slavoniju, Vojvodinu Srpsku i Erdelj. On se sada 
zapravo zakleo da to više neće učiniti. Kraljeva je zavjernica potvrđena za Ugarsku 
28. srpnja 1867., tj. isti dan kad i mađarski tekst Austro-ugarske nagodbe. Kada je 
16. studenoga 1868. Hrvatski sabor prihvatio Hrvatsko-ugarsku nagodbu, ta je ista 
zavjernica 10. prosinca 1868. proglašena i za Hrvatsku i Slavoniju. Ona dakle jam- 
či Ugarsko-hrvatsku nagodbu a ne povijesna hrvatska prava kako to tumači Frank, 
izjavljujući da Hrvatsko-ugarska nagodba nije izraz prava proglašenih u zavjerni- 
ci. Vladareva zakletva za Ugarsku te Hrvatsku i Slavoniju samo je jamstvo hrvat- 
ske nagodbene autonomije, koju kralj i mađarska vlada shvaćaju kao “pokrajin- 
sku? unutar jedinstvene mađarske države. Samo bi posebna kraljeva zavjernica za 
Hrvatsku i Slavoniju izražavala formalno priznanje njezine državnosti. To su shva- 
tili već zastupnici Hrvatskoga sabora 1866. i 1867. kada su zahtijevali takvu poseb- 

Barčić: Bistrimo, 15-16; Hrvatsko Pravo, 24. [. 1896. 

nu zavjernicu. Međutim, u zavjernici ima pasus koji pripadnici Stranke prava mogu 
tumačiti kao kraljevo obećanje da će sjediniti hrvatske zemlje s Bosnom i Herce- 
govinom kada ju stekne. Naime kralj se obvezuje da će sve zemlje koje su “natrag 
stečene", a i one koje će se ubuduće pribaviti, vratiti Ugarskoj i njezinim posestri- 
mama. UZ to, vladar se zaklinje da od Ugarske i njezinih posestrima neće ništa otu- 
diti nego da će nastojati da te zemlje umnoži i raširi. Očigledno je u zavjernici Ti- 
ječ o Bosni i Hercegovini, samo treba imati na umu da ona jamči dualizam, tj. da 
mađarska vlada i Franjo Josip ne priznaju postojanje hrvatskoga državnoga prava, 
nego samo ugarskoga, koje je za njih istovjetno s mađarskim. 


Frank zapravo preuzima nekadašnju interpretaciju zavjernice od strane 
Neodvisne narodne stranke. Dr. Kosta Vojnović se na nju pozivao u govoru 15. si- 
ječnja 1884., kojim je opravdao novi program svoje stranke, naime proširenje Na- 
godbe. Najprije je isticao presudnu ulogu “prejasne habsburške kuće" u Monarhi- 
ji i vjernost hrvatskoga naroda kralju, a pri tome je mislio da ta zavjernica ne jam- 
či dualizam nego da kralj njome obećava “cjelovitost? Hrvatske, tj. prije svega sje- 
dinjenje banske Hrvatske i Dalmacije. Vojnović je zacijelo držao da izmjena Hr- 
vatsko-ugarske nagodbe ovisi o kraljevoj volji. I Starčević je u svome govoru pro- 
tiv Barčićeva prijedloga o sjedinjenju banske Hrvatske i Dalmacije rekao da su 
kraljevine Ugarska i Hrvatska imale i od prije “jednu krunitbenu zaverbenu dip- 
lomu? i tvrdio je da u njoj vladar priseže “da će raditi da se kraljevini povrati ono, 
što joj je oteto", a to je, prema njemu, dužnost krune i bez neke prisege. Dok su 
Ugarskoj vraćeni teritoriji pod Turcima, kruna nikada nije htjela povratiti Hrvat- 
skoj “što ju ide". Tom je izjavom Starčević zacijelo želio dati do znanja da se Hab- 
sburgovci nisu nikada držali “svoga? ugovora s hrvatskim narodom. S obzirom na 
takvu interpretaciju ne začuđuje što Starčević u klubu Stranke prava pristaje uz 
Franka s argumentom da su te zavjernice uvijek bile istovjetne pa očigledno pri- 
hvaćanje zavjernice iz 1867. ne drži okretom prema Nagodbi. 


Prema jednoj Obzorovoj primjedbi, u Stranci prava više ništa nije nemo- 
guće nakon prihvaćanja adrese koja se temelji na kraljevoj krunidbenoj zavjerni- 
ci. Zato je teško shvatiti zašto su stranački prvaci “zatvorili oči“ pred adresom, 
kao “čudnom zvjerkom'", nastalom “križanjem? Nagodbe i pravaštva. Jesu li šut- 
jeli zato što je Starčević držao da je zavjernica jamstvo hrvatskoga državnoga 
prava? Iz Hrvatske se može razabrati da su iza kulisa pokazivali svoje nezado- 
voljstvo. Tek su nakon raskola izrekli mišljenje da je adresa, koja se temelji na 
zavjernici, “uporište Nagodbe u smislu ugarske Pragmatičke sankcije. U njoj je 
riječ samo o ugarskome kralju i kruni a nestaje samostalnost i nezavisnost hrva- 
tske kraljevine. Tuškan poslije tvrdi da je Frank “narinuo" Stranci prava tu inau- 
guralnu diplomu kao temelj adrese. U svakom slučaju, ona je najvažniji uzrok što 


su pravaši “zabludili u oportunizam'." 

Djela I, Govor 5. XI. 1889., 382; Obzor, 2. VII. 1894.; Hrvatska Domovina, 21.-23. 1. i 14. II. 
1896. 


752 


Moderno pravaštvo 


Prema saborskom poslovniku Stranka prava nema dovoljno potpisnika za 
adresu, pa predsjednik ne mora dopustiti da se ona postavi na dnevni red. No on 
odobrava da ju Frank čita na sjednici 16. kolovoza 1892., a prema Hrvatskoj, slu- 
ša ju, štoviše, s osobitom tolerancijom. Zacijelo tako postupa u dogovoru s Khue- 
nom koji vjerojatno želi dobiti priliku da naglasi potpuni zaokret od Starčeviće- 
va prema Frankovu programu i prikazati Stranku prava neozbiljnom i neiskrenom 
“družbom/" koja luta u magli. 


Frank najprije citira kraljev reskript od 27. veljače 1866. koji nalaže dogo- 
vor Hrvatskoga i Ugarskoga kraljevinskoga odbora o uređenju međusobnih od- 
nosa. “Stavljajući vam na volju, da si pri tom uzčuvanjem svoje na pravu osno- 
vane autonomije dovoljno stečete jamstva za narodne interese svoje." A zatim ka- 
že da je hrvatsko pravo, najavljeno tim reskriptom, našlo izraz u kraljevoj zavjer- 
nici i zakletvi. Pri tome prešućuje da je vladar izdao spomenuti reskript i dopus- 
tio pregovore između Hrvatskoga i Ugarskoga kraljevinskoga odbora 1866. kada 
se još nije konačno odlučio za uvođenje dualizma niti su bili formulirani mađar- 
ski zahtjevi, a da je zavjernica iz 1867. posljedica njegova sporazuma s madđar- 
skim prvacima, da je sastavljena od njih, tj. od Ugarskoga sabora, koji u Hrvat- 
skoj i Slavoniji vidi samo “posestrime kraljevine", u najboljem slučaju s odrede- 
nom pokrajinskom autonomijom, tj. integralni dio jedinstvene mađarske države. 
Nasuprot tome Frank u svome govoru kaže da zahtjevi za ujedinjenjem Hrvatske 
nisu “panslavizam" (kako piše mađarski tisak) jer je “sama Magjarska utanačila, 
složila i inartikulirala nezavisnost, slobodu, cjelokupnost i ustav kraljevine Hr- 
vatske sa kraljevskom zavjernicom'. To bi dakako značilo da je Ugarski sabor 
sastavio zavjernicu protiv svojih vlastitih interesa jer je mađarska elita držala da 
je i skromna hrvatska nagodbena autonomija prevelika “koncesija“ Hrvatskoj 1 
Slavoniji. No Frankovo tumačenje donekle je u skladu sa Starčevićevim mušlje- 
njem koji je uvijek tvrdio da su zapravo Mađari nudili Hrvatima više a da su onda 
“Slavoserbi' na zapovijed zlokobne Austrije i iz urođene mržnje prema Hrvat- 
skoj suzili tu autonomiju na minimum. 


Frank drži da je kraljeva zavjernica zapravo izraz hrvatske Pragmatičke 
sankcije 1712. koja proglašava cjelokupnost hrvatskih zemalja, kao zasebne dr- 
žavne skupine prema Ugarskoj. Međutim, Habsburgovci ju nisu nikada potvrdili 
nego su umjesto nje prihvatili ugarsku Pragmatičku sankciju iz 1723. koja uklju- 
čuje Hrvatsku i Slavoniju u Ugarsku kao njezin integralni dio, a čini temelj Aus- 
tro-ugarske nagodbe i zato jer proglašava nerazdruživost Ugarske i ostalih kralje- 
vih zemalja. Frank zatim kaže da bi Hrvatska morala dobiti jednaka prava kao 
Ugarska jer Hrvatsko-ugarska nagodba i njezina revizija ne odgovaraju niti kra- 
ljevu reskriptu niti sadržaju zavjernice. Adresa podsjeća da je Ugarski kraljevin- 
ski odbor 1866. izjavio kako želi sporazum s Hrvatskom na temelju zajedničkih 
interesa koji su, prema Franku, postojali u mnogostoljetnome životu hrvatskoga 
naroda i naroda Ugarske, a Nagodbom su uništeni. Uz ostalo, Frank to dokazuje 

svojim često ponavljanim izjavama o financijskoj katastrofi Hrvatske. Prema 
tome, adresa, pozivanjem na zavjernicu, načelno prihvaća Nagodbu no drži da je 
nužno proširiti postojeću hrvatsku autonomiju. Upravo to je od 1884. program 
Neodvisne narodne stranke. S obzirom na stalne izljeve dinastičnosti kojima Fra- 
nk i drugi žele izbrisati sliku o “veleizdaj1' Stranke prava iz osamdesetih godina, 
pozivanje na zavjernicu ima, čini se, prije svega zadaću udobrovoljiti vladara i 
dati mu do znanja da bi lojalna Stranka prava prihvatila i one njegove odluke koje 
se ne bi temeljile na hrvatskoj Pragmatičkoj sankciji, odnosno ne bi odgovarale 
njegovu “ugovoru s hrvatskim narodom. 

Vidjeli smo da “prvašnji pravaški program" na temelju Starčevićeva uče- 
nja nije priznavao niti Nagodbu niti zajedničke interese s ostalim zemljama Mo- 
narhije, a zahtijevao je samo pregovore između hrvatskoga kralja 1 hrvatskoga na- 
roda, s time da bi se nakon uspostave potpuno samostalne hrvatske države mog- 
lo do stanovite granice prići sporazumu s ostalim vladarevim zemljama. Franko- 
va adresa svojim pozivanjem na kraljevu zavjernicu, stvorenu ne samo bez pred- 
stavnika hrvatskoga naroda nego i uz njihov prosvjed, ostavlja za sobom Starče- 
vićevu negaciju i postavlja se na temelje Nagodbe ali to ne želi priznati. Kao prvi 
branitelj Frankove adrese javlja se novi zastupnik Mile Starčević. Pozivajući se 
na “svetost historičke istine", on odbacuje Nagodbu ali vidi u budućnosti savez 
potpuno slobodne i neodvisne hrvatske države i Ugarske. I on tumači kraljevu 
zavjernicu kao obećanje ostvarenja hrvatskoga državnoga prava na temelju hrvat- 
ske Pragmatičke sankcije iz 1712. bez obzira na to što se, prema spomenutoj Bar- 
čićevoj izjavi, nije slagao s Frankovom interpretacijom. * 

| Starčević se u Saboru 17. kolovoza 1892. izjašnjava protiv Frankove adre- 
se lako ju je potpisao 1, štoviše, odobrio njezino utemeljenje na kraljevoj zavjer- 
nici. No valja upozoriti da taj proturječan postupak nije za nj ništa novo. Već je 
u Saboru 1861. branio Kvaternikov prijedlog ali sam je zastupao drugačije miš- 
ljenje. Nije se složio s Tuškanovim prijedlogom 1885. da se Khuen stavi pod op- 
tužbu 1 govorio je protiv adrese Stranke prava 1887. iako je potpisao i prijedlog i 
adresu. Da bismo razumjeli Starčevićev postupak, moramo imati na umu da se 
on nikada nije držao kao primus inter pares. On je sebe zamišljao kao mudraca 
i proroka koji “umovanjem' u svojoj sobi oblikuje velika načela, uglavnom ne- 
razumljiva pretežnu dijelu naroda zbog njegove zavedenosti od “Slavoserba?. S 
jedne strane, njega je širenje pravaštva zacijelo radovalo ali ga je pravaški pokret 
zabrinjavao jer brojni pripadnici pokreta nisu slijedili njegova “čista" načela, nisu 
ih razumjeli, imali su druge interese ili su držali da se ona ne mogu primijeniti. 
Drugim riječima, Starčević se od samoga početka pravaškoga pokreta nalazio u 
procjepu između potpore pokretu koji je izrastao iz njegova učenja, pa se njime 
mogao ponositi, te javne ili zakulisne ograde od brojnih postupaka u političkoj 

praksi koji nisu bili u skladu s njegovim “čistim? načelom. I uopće, svakodnev- 
ni poslovi išli su mu na živce. Vidjeli smo da je Starčević potpisao adresu 1887. 
koja je zacrtala pravac dinastičnosti i odustala od njegova učenja o ravnopravnos- 
ti kralja 1 suverenoga hrvatskoga naroda, ali se od nje ogradio izjavom o nepot- 
rebnosti adrese kao ostatka srednjovjekovne podaničke vjernosti kralju “od bož- 
je milosti“. Slično je uradio i s adresom 1892. No dok je adresa 1887. doduše 
odustala od jednoga od bitnih elemenata Starčevićeva ideološkoga sustava, ali ga 
nije sasvim napustila, Frankova se adresa nagodbenim programom odrekla Star- 
čevićeva ideala samostalne hrvatske države izvan okvira Monarhije, a time i sre- 
dišnje točke njegove ideologije. Nije jasno je li je tako bolestan i slab bio u pot- 
punosti načistu o čemu se tu radi." 

U svakom slučaju Starčevićev je govor u potpunoj opreci s adresom koja 
priprema tlo za oportunističku političku praksu, a u skladu je s njegovom dota- 
dašnjom “absolutnom negacijom" političke djelatnosti dok traje dualizam. Slu- 
žeći se primjerima iz rimske povijesti, on i ovaj put kaže da su prilike u Monar- 
hiji vrhunac nemorala. Napadajući posredno i krunu, opet izjavljuje da mu je mi- 
lija “iskrena despocia' nego “despocia družbe, okrinkana obsenom zakona". Na 
temelju svoga neprekidno ponovljenoga uvjerenja da su sve političke akcije i svi 
saborski zaključci osuđeni na propast, kaže da je protivnik svake adrese jer su sve 
one u tijeku 350 godina, tj. u vrijeme vladavine Habsburgovaca, bile uzaludne. 
No kada već mora primiti neku adresu, onda prihvaća pravašku jer u njoj ne vidi 
“stvarih neistinitih i škodljivih narodu". Kao i 1887., misli da se ništa ne bi pro- 
mijenilo niti onda kada bi ta adresa stigla do vladara. Iskrena adresa (što ova, pre- 
ma tome, nije) morala bi kralja sjetiti da su svi sabori nakon 1861. izabrani na te- 
melju nezakonitoga izbornoga reda, da treba Hrvatskoj povratiti zakonito stanje 
i popraviti zlo, upozoriti da je javna uprava lošija od one u osvojenim zemljama 
(u Bosni i Hercegovini). Starčević dakle suprotstavlja Frankovu usmjerenju pre- 
ma političkoj akciji unutar dualizma svoju negaciju političke prakse kao besmis- 
lene i nemoralne u danim uvjetima, a Frankovoj bezuvjetnoj dinastičnosti, prik- 
rivenu kritiku Habsburgovaca. On je dakle još uvijek “veleizdajnik". Tako to 
shvaćaju svi režimski govornici pa već i predsjednik Sabora na kraju Starčeviće- 
va govora izjavljuje da ova država “usprkos crnih slikah Starčevićevih imade ži- 


votnu snagu i budućnost?“ 


Na temelju potpuno oprečnih izjava Franka i Starčevića, Khuen može iz- 
vesti u Saboru još veću predstavu nego pri Frankovu ulasku u Stranku prava 

Brojni su podaci o Starčevićevoj fizičkoj slabosti. U vezi sa spomenutim govorom, promatrač 
sa saborske galerije kaže da je govorio tiho i mirno, ali još dosta jakim glasom za svoje godi- 
ne. Hrvatska, 18. VIII. 1892. 

1890. Uz pljesak i smijeh “desnice" ruga se proturječnosti u kojoj se našla Star- 
čevićeva “družba (ironizira taj pojam jer se Starčević njime stalno služi protiv 
njegove vladavine). U adresnoj debati taj ton oponaša kor režimskih zastupnika. 
Khuen se najprije obara na Starčevića kao najkonzekventnijega saborskoga zas- 
tupnika po svom uvjerenju da je sve što on kaže najbolje, a sve što postoji u proš- 
losti, sadašnjosti i budućnosti ne valja ništa. Ismijava Starčevića jer tobože želi 
postaviti politiku na temelje zdravoga morala, a sam postupa nemoralno potpisi- 
vanjem adrese koju onda pobija. Najviše mu se ruga zbog njegova kolebanja iz- 
među ustavnosti i despocije." Khuen se pita koji je pravi stav Stranke prava, da 
li Frankov ili Starčevićev? Kaže da je već u prošloj saborskoj periodi uočio pro- 
turječnost među njima, no držao je da je Starčević vođa “družbe". Sada međutim 
vidi da je već tada bilo mjerodavno Frankovo mišljenje “pak smo se — čini se — u 
mnogome približili". Prema Khuenu, Frankova je zasluga što “nestoji više stran- 
ka prava na absolutnoj negaciji, na kojoj stoji gosp. zastupnik čabarski (Starče- 
vić, M. G.). Ja sam našao jednu točku, gdje mogu kazati, da stoji absolutno na 1s- 
tom stanovištu, na kom i mi, a to je jako važna točka. Ono drugo, što je gosp: zas- 
tupnik prije i kašnje govorio, to se i meni čini, kako se činilo i gosp. zastupniku 
slunjskom (I. Jagiću, M. G.), samo neki više manje manevar, da se glavni cilj što 
bolje iztakne. Jer on protestira i proti osnovi na reskript i proti zaključku sabora 
i ja neznam proti čemu sve a ipak onda dolazi do toga, da zavjernicu od god. 
1867. prihvaća glavnim stupom, a to je veliki napredak, koji se imade zahvaliti 
pročelniku stranke prava g. zastupniku križkomu (Franku, M. G.). Zato osobito 
rado konštatujem, da on stoji na stanovištu zavjernice god. 1867., jer je to izho- 
dište onoga mišljenja i onog stanja, koje zastupa ova stranka, koje zastupa 1 vla- 
da. (Žamor na ljevici). 


Odbijajući optužbe “slavne družbe" da on i njegova stranka govore za “ob- 
sjeniti prostotu", Khuen nastoji izazvati dojam da to zapravo čine prvaci Stranke 
prava, zacijelo zato jer prihvaćaju Nagodbu a ne žele to priznati. Spominje i dru- 
ge opreke između Starčevićevih i Frankovih izjava. Dok Starčević drži da je kru- 
nidba Ferdinanda I. nesreća za hrvatski narod, jer je svih 350 godina nakon toga 
čina doživio samo zlo, Frank tvrdi da je to izvor hrvatskoga prava. Naposljetku, 
Khuen optužuje Stranku prava da joj je glavno obilježje netolerancija prema dru- 
gim strujama, vjerama i narodima. Ističe njezino držanje prema Srbima 1 zamje- 
ra Stranci što ne želi jednako vrednovati pojmove “Slavonac" 1 “Hrvat" koji su 
Khuenu očigledno samo dva pokrajinska imena. On naime ne poznaje kraljevinu 

Khuen naime predbacuje Starčeviću da se jednom predstavlja kao pobornik ustavnosti, a dru- 
gi put despocije, kako mu već odgovara. No on, vjerojatno namjerno, prelazi preko smisla tih 
Starčevićevih izjava. Nije on pristalica despocije, nego želi istaknuti da je despocija, prikrive- 
na ustavnošću, nemoralnija od despocije koja jasno pokazuje ono što jest. 

Hrvatsku nego po zakonu samo kraljevinu Hrvatsku i Slavoniju, “a k tome jošte 
Dalmaciju“. Optužuje Stranku prava da želi silom asimilirati druge narode od 
Sjevernoga do Egejskoga mora. 


Historijskoj interpretaciji Stranke prava, Khuen suprotstavlja tumačenje 
kojim nastoji pokazati da je Hrvatska i Slavonija za njegove vlade postigla vrhu- 
nac onoga što je u politici moguće. Tvrdi da je Ilirska stranka doduše uzela kri- 
vo ime ali je slijedila svjetsko usmjerenje kao “narodnostna i demokratska stran- 
ka", Zasluga je mađarona bila što su se zalagali za stari, tradicionalni ustav ali su 
pogriješili u svom otporu protiv narodne i demokratske struje. Nakon dvadeseto- 
godišnje borbe, obje te patriotske struje složile su se prihvativši Nagodbu i nje- 
zinu reviziju u korist naroda. Khuen dakle želi uvjeriti javnost da njegova stran- 
ka, a ne Stranka prava, uživa potporu “naroda. 


Khuenu odmah odgovara novi karlovački zastupnik Stranke prava dr. Ivan 
Banjavčić. Pokušava odbiti njegove optužbe o netolerantnosti Stranke prava pre- 
ma drugim vjerama te prema njemačkome jeziku ali, razumije se, izjavljuje. da 
Stranka stoji na straži hrvatskoga imena i odbacuje ilirsko, jugoslavensko, sr- 
psko-hrvatsko i hrvatsko-slavonsko ime. Odlučno odbija Khuenove sugestije o 
“slavonskome narodu" i optužuje ga da želi jedinstveni hrvatski narod rascjepati 
u konglomerat narodnosti. Odbacuje također Khuenovu optužbu o netoleranciji 
prema Židovima i opravdava nepriznavanje sljedbenika “grko-iztočne vjere" po- 
sebnim narodom. Kao što to rade svi pravaški govornici i autori, i Banjavčić iz- 
jednačava otpor protiv Stranke prava s borbom protiv hrvatskoga naroda. 


Khuen odgovara Banjavčiću ponavljajući optužbe o netoleranciji Stranke 
prava prema drugim vjerama i narodima pogotovo u pisanju Hrvatske. Na Ba- 
njavčićevu optužbu da želi pretvoriti Slavonce u narodnost, Khuen odgovara osu- 
dom naziva “kraljevina Hrvatska" kao izraza netolerancije prema Slavoncima. 
Svoju stranku prikazuje kao braniteljicu sloge Hrvata i Srba i protivnicu separa- 
tističkih ideja koje su, kako kaže, srž Stranke prava. Naposljetku Khuen ismija- 
va stalno uvjeravanje o lojalnosti i dinastičnosti kod pravaških govornika. Kaže 
da Banjavčić na kraju govora “ispali nekoliko raketah lojalnosti", vjerojatno zato 
što je Starčević ponovno izjavio da je hrvatskome narodu već 350 godina jako 
zlo, tj. “odkad prejasna naša dinastija gospoduje".“ Starčevićev govor te isticanje 


83 

U Hrvatski sabor izabran je i urednik Srbobrana Pavao Jovanović. On unosi u sabornicu ton 
toga lista što se prvi put očituje u njegovoj prepirci s Banjavčićem. Khuen pri tome kaže da se 
težnje Srba mogu oživotvoriti samo uz pomoć njegove stranke i zato se VERađijE od Jovanovi- 
ća kao opozicijskoga zastupnika. 

Među zastupnicima koji se oduševljavaju za adresu režimske stranke a ujedno napadaju Stranku 
prava, ističe se izvjestitelj dr. Fran Spevec, koji u zaključnome govoru opširnije upozorava na te- 
meljite suprotnosti između Starčevića i novoga Frankova smjera. HS, 1892.—97., 19. VIII. 1892. 

opreka između Franka i Starčevića od strane Khuena i njegovih zastupnika, veli- 
ka su opasnost za Frankovu ulogu u Stranci prava. Kada bi simpatizeri Stranke 
povjerovali u različitost njegovih i Starčevićevih načela, u razdor u Stranci prava 
Frankovom krivnjom, bilo bi svršeno s njegovim odlučnim utjecajem. Hrvatska 
se muči s dokazivanjem da se Starčevićevo mišljenje nimalo ne razlikuje od ono- 
ga u adresi, a Frank se grozničavo baca na posao da to potvrdi. Uspijeva mu na- 
govoriti članove kluba Stranke prava da korporativno posjete Starčevića kako bi 
mu, kao prvaku “radnikah" koji su posvetili sve svoje snage za slobodu i zakoni- 
tu nezavisnost i cjelokupnost domovine, čestitali na “biseru* njegova govora i is- 
takli da je “...svojim oratorskim saborskim dielom? zadivio pristalice i protivni- 
ke. Hrvatska piše da je Starčević “kod razpravljanja u klubu najbitnije utjecao 
(podcrtala Hrvatska) na nastanak adrese", da je ona zapravo djelo “siedoga vod- 

"i danjemu treba zahvaliti što je adresa porazila protivnike koji su, za utjehu, 
izmislili neistinu da u Stranci prava nema sloge. Čestitare je predvodio Folnego- 
Vić. Nije slučajno da Frank upravo sada počinje s akcijom prikupljanja priloga za 
Starčevićev dom.“ 


Frank nesumnjivo misli da može uraditi bilo što, bez obzira na pravašku 
tradiciju, ako mu uspije uvjeriti javnost da uz njega stoji Starčević. No Starčevi- 
ćevo proturječno držanje u vezi s adresom, a i spoznaja da Frank napušta njego- 
vo učenje, izaziva nezadovoljstvo u nekih pravaša. Pod utjecajem režimskoga i 
obzoraškoga tiska koji otkriva nagodbeno obilježje adrese, obrazovaniji simpati- 
zeri Stranke zahtijevaju objašnjenje. Frank zato mora u Hrvatskoj braniti adre- 
su.“ Ne može tajiti “da se je kod nekih privrženikah stranke prava pokazala neka 
sumnja napram mogućim posljedicam, koje bi tuj mogle nastati". Upozorava pra- 
vaše koji se još zanose protumonarhijskim osjećajima neka sebi izbiju iz glave 
očekivanje da bi Stranka prava poduzela “kakav eksplozivni čin". Ona je u adre- 
si naglasila “miroljubiv rad", a radikalna je samo u želji “da se s temelja promie- 
ni politički (podcrtala Hrvatska) organizam, na kojemu počiva vladajući sistem u 
Hrvatskoj". Frank se brani od optužbi da zagovara dualizam i da pozivanjem na 
kraljevu zavjernicu nastoji poništiti žig veleizdaje na Stranci prava. Zato nakon 
brojnih kritika i optužbi zbog svoga nagodbenoga usmjerenja, tvrdi da zavjerni- 
ca u adresi nije “jedino izhodište našeg rada". Ona je samo jedan od najmlađih 
neoborivih dokaza u nizu prijašnjih ali “daleko očitije od njih potvrđuje hrvat- 
sko državno pravo. Ponavlja da je zavjernica posebni državni spis koji ne inaugu- 
rira Nagodbu. Poziva se štoviše i na Barčića, za koga svatko zna da neće ni za 

Hrvatska, 19., 22. VIII. 1892. 

86 

Najprije Hrvatska u nizu članaka “Iza adresne rasprave", u prvoj polovini rujna, prikazuje zna- 


čaj adrese u Frankovu viđenju, a zatim on sam piše u prilozima pod naslovom “Adresa Stran- 
ke prava". Hrvatska, 22.—24., 29. IX. i 20., 22., 24. X. 1892. 

dlaku odstupiti od programa Stranke prava, a koji je, prema Franku, priznao le- 
gitimitet zavjernice (što je poslije požalio). 

Značajno je što Frank nastoji povezati interes Hrvatske s težnjama vrhova 
Monarhije za ekspanzijom na Balkanu. “Prema zapadu, sjeveru i iztoku zatvore- 
no joj (Monarhiji, M. G.) je svako ekspanzivno kretanje. Samo joj je jug još ot- 
voren. Ali na jug dolazi se samo preko Hrvatske. Hrvatska bi morala zato u ovoj 
Monarhiji, kad bi vladala zdrava politika, biti više favorizirana, morala bi zauze- 
ti odlično mjesto, morala bi uživati upravo takov iznimni politički položaj, da 
svojom slobodom, svojim kulturnim napredkom i uređenjem, svojom kompak- 
tnom cjelinom postane onom privlačnom silom, kojom se može najbolje djelova- 
ti na srodne narode". Budući da Monarhija može “udovoljiti svojim aspiracijama 
na Iztoku" samo na temelju hrvatskoga državnoga prava, ona mora imati protusr- 
pski pravac jer je šurovanje sa srpskom propagandom, vezanom uz kraljevinu 
Srbiju, anakronizam opasan za Monarhiju. 


Franku priskače u pomoć i njegov protivnik Folnegović iako u klubu nije 
zagovarao adresu. Štoviše, u svom predizbornom govoru u Sisku ide korak dalje 
od Franka. Ističe da se Stranka prava adresom ne odriče svoga programa nego 
ga samo dopunjuje. Vidjeli smo da je Frank naprotiv tvrdio da u programu Stran- 
ke prava nije došlo ni do kakve promjene. Folnegović dakle kaže da Stranka pra- 
va kao i dosad ne priznaje pravnu valjanost Nagodbe, a novo u adresi jest poziv 
da se zaboravi godina 1848. kada je s hrvatske strane prekinut savez s Ugarskom. 
Uvjerava birače da otpor protiv toga saveza nije temeljna točka programa Stran- 
ke prava, kako se često misli, pa je zato adresa učinila kraj “ovoj žalibože sustav- 
no kultiviranoj predsudi proti stranci prava..." Kako je sada jedina parlamentar- 
na opozicija, Stranka prava je držala “svetim svojim zadatkom prvi svoj politički 
korak u ovoj novoj situaciji tako udesiti, da ju na tom putu može sliediti svaki 
pošteno misleći, a oporbenim duhom zadahnuti Hrvat" (podcrtao Folnegović). 
Budući da i Strossmayer želi slogu, Folnegović drži da više nema zapreka spora- 
zumu opozicije pod zastavom Stranke prava. Drugim riječima, program Stranke 
prava ipak je promijenjen kako bi ga mogli prihvatiti i obzoraši. Adresu je sasta- 
vio Frank, nastavlja Folnegović, a on već odavno zastupa u “Posavju" interese ka- 
pitala i trgovine koji podupiru konzervativne težnje, često krivo izjednačene s ob- 


ranom vladajućega sustava. Zato je novo u adresi isticanje potrebe materijalnoga. 


blagostanja naroda. Folnegović se prije svega obraća sisačkim trgovcima i obrtni- 
cima, pa ih poziva da se ne upuštaju u razmatranje socijalnoga pitanja jer za to 
još nije vrijeme. Naposljetku Folnegović zamišlja budućnost hrvatskoga naroda 

Ta su shvaćanja sušta suprotnost Starčevićevoj posljednjoj izjavi, tj. pismu predsjedniku Ugar- 
skoga parlamenta Banffyju. V. str. 789. 

Frank je izabran u dva kotara. Odrekao se sisačkoga u kojemu je naknadno izabran Folnegović. 

“samo u slozi, ljubavi i savezu s Ungarijom" ali kao ravnopravne braće. Čini se 
dakle da je pravaško vodstvo postalo konzervativnije od obzoraškoga. Neodviš- 
njaci su se doduše kolebali između “čistoće? Nagodbe (dok su pripadali “Centru- 
mu" Draškovića) i proširenja postojeće autonomije (izražene Vojnovićevom ad- 
resom) ali nisu bezuvjetno povezali budućnost hrvatskoga i mađarskoga naroda. 
U polemici Obzor tvrdi da bezuvjetan savez Hrvatske i Ugarske, kakav želi Fol- 
negović, unaprijed isključuje njihovu ravnopravnost.“ 

Folnegović je spomenutom izjavom učinio taktičku pogrešku iako je go- 
vorio u duhu Frankove adrese. Frank naime nije rekao da želi bezuvjetan savez 
s Ugarskom iako to logički proizlazi iz prihvaćanja kraljeve zavjernice kao po- 
litičkoga ishodišta. Vidjeli smo da je uporno tvrdio da nije riječ o nagodbeno- 
me programu. U ozračju spletaka oko Starčevića, Folnegović pruža Franku mo- 
gućnost da ga pred Starčevićem ocrni kao nagodbenjaka. Zato Folnegović u 
žestokoj polemici s Obzorom mora priznati da je izrazio svoje osobno mišlje- 
nje, a ne stav Stranke, iako nije jedini koji tako misli, tj. aludira na Franka. Od- 
bijajući Obzorove optužbe o dodirnim točkama njegova i režimskoga programa, 
čak uzvikuje da bi obzoraška vlada bila gora od mađaronske." Frank ističe kra- 
ljevu zavjernicu u nadi da će tako pokazati svoju odanost dinastiji, a ne prizna- 
je njezin nagodbeni značaj. Štoviše, uvjerava pristalice da ona jamči sve ono za 
čim Stranka prava teži: ustav, nezavisnost, slobodu i cjelokupnost, čak i “Veli- 
ku Hrvatsku"." On je dakle oprezan i želi ostaviti otvorenu mogućnost za dru- 
gačije rješenje hrvatskoga pitanja, dakako uvijek uz uvjet da ono ne bude pro- 
tivno interesima Franje Josipa. Folnegović međutim ostaje pri svojoj misli da je 
budućnost hrvatskoga naroda osigurana jedino “u sretnom savezu s Ungari- 
jom. Izjavljuje, doduše, da je Stranka prava protivnica Nagodbe (tj. onakve 
kakva je sada) ali da nikada nije griješila protiv nje dok je režimska struja do- 
puštala njezino kršenje. 

Frankova adresa otvara vrata suradnji Stranke prava i Obzorove struje iako 
otrovne polemike obilježavaju političko ozračje nakon izložbe 1891. i u prvoj po- 
lovini 1892. Između ostaloga riječ je o “aferi" Vjekoslava Spinčića kojega je Ob- 
zor oštro napao zbog njegova poklonstva Starčeviću u vrijeme Izložbe. Zatim je, 
pod dojmom potpunoga prevladavanja pravaštva u istarskome hrvatskom politič- 
kom životu, kada je još i Laginja izabran u Carevinsko vijeće, pripisao Spinčiću 


89 
Obzor, 4., 6. X.; Hrvatska, 5. X. 1892. 

Hrvatska, 8., 10. X. 1892. 

Isto, 24. X. 1892. 

HIS, 1892.—97., 21. XII. 1893. 

krivnju za velike teškoće u Istri, pa je izazvao negodovanje Istrana.* Stvar se po- 
goršala kada je Spinčić, profesor učiteljske škole u Gorici, dekretom Ministarstva 
bogoslužja i nastave, a na prijedlog namjesništva u Trstu, izbačen iz službe jer je 
pred Starčevićem izjavio da je Istra dio hrvatskoga naroda i da želi sjedinjenje hr- 
vatskih pokrajina na temelju hrvatskoga državnoga prava, a i zbog njegove djelat- 
nosti protiv istarskih Talijana u povodu Laginjina naknadnoga izbora u Carevin- 


sko vijeće. Hrvatska je odmah optužila Obzor, a zatim zagrebačkoga obzoraško- 


ga načelnika Milana Amruša, da je zagrebačka policija denuncirala Spinčića u Tr- 
stu, te povela hajku protiv Obzora zahtijevajući da se izbaci iz javnih prostorija.“ 


No dugogodišnja borba Stranke prava i Neodvisne narodne stranke izgu- 
bila je Frankovom adresom načelne temelje. Režimski zastupnik dr. Fran Spevec 
s pravom izjavljuje da je Frank pobrkao pravaški i obzoraški program 1 da se up- 
ravo u tome razlikuje od “čistih pravaša. Obzor dakle ima razloga pozdraviti ad- 
resu i istaknuti da između nje i prošlih pravaških adresa “nema nikakova dotica- 
ja? i da je “steklištvo" nestalo. “Mi se tome radujemo, jer se tako utire put onoj 
zajednici opozicija, koju smo mi uvijek zagovarali." Priznanjem postojećega dr- 
žavnopravnoga položaja i zahtjevom za promjenom (revizijom Nagodbe) Stran- 
ka prava je stupila “na polje realne politike", tj. napustila je Starčevićevu negaci- 
ju. Opreke između Franka i Starčevića Obzor, uz ostalo, vidi i u tome što adresa 
očekuje prijedlog krune za rješenje hrvatskoga pitanja, dok je Starčević to zahti- 
jevao na temelju državnoga i historijskoga prava.“ Mišljenje oporbene javnosti 
izražava Biankinijev Narodni list koji pozdravlja adresu uglavnom zato što ne za- 
zire od saveza s Ugarskom pod uvjetom priznanja hrvatskoga prava na temelju 
“ugovora* s kraljem. List piše da se jaz između Stranke prava i Neodvisne narod- 
ne stranke može premostiti i da će s vremenom doći do sporazuma.“ 


Nakon adrese kojom Stranka prava objavljuje svoj konzervativni duh, a taj 
se poklapa s tendencijama Neodvisne narodne stranke, oporbena javnost pojača- 
va pritisak na vodstva obiju stranaka da se slože pa prvaci moraju poslušati “glas 
naroda". Obzoraši su ionako često predlagali suradnju, a pravaši su im, nakon 
svoga neuspjeha na izborima, sami ponudili “slogu". Čini se da je Folnegović, 

Obzor u listopadu 1891.; Hrvatska, 13. X., 27. XL. 1891. 

Hrvatska, 12. XII. 1891. 12. I. 1892. Načelnik Amruš izjavljuje da su optužbe Hrvatske lažne 
a uredništvo ih, dakako, ne može dokazati. Hrvatska, 31. HI., 12.—13. IV. 1892. Bijes uredniš- 
tva Hrvatske izaziva i Obzorova Dionička tiskara izdavanjem lista za puk Prijatelj naroda, koji 
Frank tuži zbog izjava o njemu. 

Obzor, 18. VIII. 1892. 

Hrvatska, 1. IX. 1892. Valja spomenuti da je Hrvatska vrlo kritična prema Narodnome listu jer 
Biankini nije pristupio Stranci prava. 

unatoč spomenutoj polemici s Obzorom, glavni zagovornik sporazuma zbog svo- 
je veze sa Strossmayerom, a priča se da se Frank tome protivi kako bi ugodio 
Starčeviću. Frank je doduše nakon ulaska u Stranku prava morao uzeti u obzir 
Starčevićevu mržnju protiv Obzora i Strossmayera, ali sada vjerojatno procjenju- 
je da je Starčević već preslab i bezvoljan da utječe na vodstvo Stranke, pa se od- 
važuje na suradnju sa “Slavoserbima*'.* Zajednički program s njima nužno bi se 
kretao u okviru zacrtanom adresom i omogućio bi učvršćenje Frank-Folnegovi- 
ćeva smjera. | 

Najprije se naglo prekida novinska “prepirka", a prvi se razgovori vode iz- 
među Amruša i Franka. Rački zatim pokreće službene pregovore koji se održava- 
ju u stanu dr. Aleksandra Bresztyenszkoga.“ Na sastanku 18. prosinca 1892. na 
kojemu sudjeluju pravaši Frank, Folnegović i Kumičić te obzoraši Rački, Mazzu- 
ra, Amruš i Smičiklas, zaključen je tekst sporazuma. Opozicija će zajedno raditi 
na ostvarenju državnoga i prirodnoga prava hrvatskoga naroda u Habsburškoj Mo- 
narhiji, za sjedinjenje svih hrvatskih zemalja (ne kaže se kojih), za uvođenje libe- 
ralnih, parlamentarnih uredaba i za isključivu upotrebu hrvatskoga službenoga je- 
zika. Opozicija će zajedno istupati prema drugim strankama u Hrvatskoj i u Mo- 
narhiji. Nitko ne smije ni s kime pregovarati bez dopuštenja zajedničkoga egzeku- 
tivnoga odbora. Opoziciji se mogu priključiti i pojedinci izvan spomenutih strana- 
ka." Uoči nove godine 1893. Obzor i Hrvatska objavljuju sjedinjenje opozicija, 
ali ne 1 tekst toga sporazuma, uz radost javnosti u banskoj Hrvatskoj, Dalmaciji te 
pljesak Istrana i Slovenaca.'"' U svome prvom komentaru Hrvatska piše da je tr- 
venje prevladano i da je opozicijama cilj da se u Habsburškoj Monarhiji sve hr- 
vatske zemlje spoje u jednu politički samostalnu skupinu, da su obje stranke libe- 

DAZ, Ostavština Peršić, 26 a. 

Između 1891. i 1893. množe se vijesti o Starčevićevoj bolesti. Kako bi uredništvo pobilo Ob- 
zorova nagađanja da Starčević nije bio nazočan requiemu za Kvaternika (u povodu dvadeseto- 
godišnjice pogibije) jer osuđuje njegovu bunu, Hrvatska (16. XI. 1891.) piše da je javio da ne 
može doći na misu “radi nepovoljnih zdravstvenih razloga". Čini se da je Starčeviću vrlo sla- 
bo na početku faze pomirenja pravaša i obzoraša. Strossmayer to komentira izjavom da se “na- 
ša mladež osvješćuje“, tj. više se ne ponaša “stekliški", vjerojatno zato jer ne demonstrira pro- 
tiv njega. “Ne znam, bi 1 bilo žaljeti smrt Staroga. On je bio veliki otrov naše mladeži." KORS 
TV, 15. III. 1893., 361. 

ralne i žele postići za Hrvatsku “velike slobodoumne stečevine prosvete Europe? 
i zato nastoje ukloniti sve što nije u suglasju s duhom slobode i ustavnosti.!“ 


Istodobno se u Hrvatskoj može pročitati doista neobičan niz članaka, nai- 
me govor Franje Račkoga u povodu dvadeset i pete godišnjice Jugoslavenske aka- 
demije koju je Starčević proglasio sramotnom predvodnicom “slavoserbske" uro- 
te za uništenje hrvatskoga naroda.'“ Sada pravaši mogu nešto saznati o nesumnji- 
vim znanstvenim uspjesima Akademije i čuti od Račkoga da je misao o Akademi- 
Ji “za južne Slavene" bila, doduše, “smjela? ali da je postigla znatan uspjeh u “fi- 
lologijskoj i historijskoj grani", a zatim “i u prirodoslovnih strukah". (Prema Rač- 
kome, Akademija je dotada objavila 241 knjigu.) Rački također kaže da se Aka- 
demija najviše bavila Hrvatskom i Hrvatima, da joj je “sijelo u duši hrvatstva? 
koje je “zasada među južnoslavenskimi plemeni" najnaprednije u prosvjeti. Rač- 
ki se, dakako, ponosi suradnjom južnoslavenskih i ostalih slavenskih “knji- 
ževnika“, Iz toga govora pravaši također mogu razabrati da bi bez inicijative naj- 
zloćudnijega “Slavoserba" Strossmayera, hrvatska kultura ostala bez znanstvene 
proizvodnje. Zacijelo Starčević teško doživljava pohvalu Jugoslavenske akademi- 
je, no Frank i Folnegović više ne mogu imati obzira prema njegovu bijesu. 

Razumije se da režimska zagrebačka, budimpeštanska i bečka štampa od- 
govara na pojavu “Sjedinjene opozicije" uzrujanim napadima, a Khuenova cen- 
zura nadmašuje samu sebe po broju zapljena.'“ Obzor piše da je cilj opozicije 
ujedinjenje hrvatskih zemalja u Habsburškoj Monarhiji na temelju državnoga i 
prirodnoga prava. Okupljanje svih protivnika postojećega režima čini, zapravo, 
dio borbe Slavena Monarhije (misli prije svega na mladočehe). Frankov stav iz- 
ražava glasilo njegova brata Jakoba, Agramer Tagblatt, koje piše da u vezi sa spo- 
razumom opozicije nema ni pobjednika ni pobijeđenih, da im je cilj isti, samo su 
putovi bili različiti. List se nada da će se opoziciji pridružiti i konzervativni ele- 
menti, tj. aristokracija.“ 


Frank sada nastoji pobiti sumnje starih pravaša i tvrdnje Khuena i režim- 
skih zastupnika da je Stranka prava adresom i sporazumom s opozicijom, a po- 
gotovo pozivanjem na kraljevu zavjernicu, potpuno izmijenila svoj tradicionalni 
program. U tri saborska govora najprije ističe da je hrvatsko državno pravo štit 

Hrvatska, 2. I. 1893. 

Hrvatska, 24., 28.—29., 30. XII. 1892.; 2. I. 1893. Govor je objavljen u KORS IV, 334-349. 

Karakteristična je izjava glasila mađarske Nezavisne stranke da je hrvatska opozicija navijes- 
tila rat ugarskome ustavu jer se Hrvatska, kao integralni dio Ugarske, može od nje odcijepiti 
samo revolucijom. Autor pobija svaku sličnost s težnjama Nezavisne stranke da se izmijene 
odnosi Austrije i Ugarske, jer su to dvije države, što Hrvatska nije. Hrvatska, 4. I. 1893. 

Monarhije 1 dinastije, uporno tvrdi da kraljeva zavjernica nije samo jamstvo pra- 
va za Ugarsku, kojoj je Hrvatska “apendix", nego za obje jer je Hrvatska ravnop- 
ravni partner Ugarske. Nastoji dokazati da Hrvatsko-ugarska nagodba nije rezul- 
tat jamstva kraljeve zavjernice nego, naprotiv, posljedica njezina iznevjeravanja. 
Kako bi uvjerio pravaše da između Starčevićevih načela te njegove adrese i spo- 
razuma s obzorašima nema razlike, citira Starčevićeve riječi iz Slobode kojima 
želi dokazati da je Starčević uvijek interpretirao zavjernicu kao i on. Khuen me- 
đutim proglašava pravaše lijevim krilom obzoraša i s pravom drži da ne bi došlo 
do sjedinjenja opozicije da Stranka prava nije bitno izmijenila svoja načela. Kada 
Frank tvrdi da on još od 1879. zastupa isti program, Khuen mu odgovara da je 
upravo to dokaz da se promijenila Stranka prava. Režimski zastupnik Spevec ka- 
že da je Frank corpus alienum u Stranci prava jer je njezina tradicija počela nes- 
tajati kada je on preuzeo vodstvo. U vezi s Frankovom izjavom da između njega 
i Starčevića nema razlike u shvaćanju zavjernice, Khuen kaže da bi htio čuti od 
samoga Starčevića što misli o tome i o sjedinjenju opozicije. Sa svoga mjesta 
Frank mu dovikuje “dok ozdravi".'“ Starčeviću je tada bilo veoma zlo, no i kada 
se oporavio, nije odgovorio na Khuenovu provokaciju. Očigledno je podupirao 
Franka ostajući pri tome kod svojih njemu oprečnih načela. 

Unatoč brojnim nagađanjima i kasnijim izjavama pojedinaca bliskih vod- 
stvu, ostaje nejasno što se događa iza kulisa. Kako to da Starčević, koji je uvijek 
nastojao jasno izreći svoje mišljenje, a kolebanje i mijenjanje stavova grubo je 
osuđivao kao “slavoserbstvo", sada šutnjom podržava “vertoglavenje' koje vodi 
napuštanju njegova nauka. Možda sjećanje Stjepana Radića može donekle rasvi- 
jetliti tu zagonetku. Radić je ujesen 1892. pošao Starčeviću kao priznatome vođi 
Stranke prava da mu se požali na prvi broj stranačkoga “pučkoga lista Hrvatski 
narod koji je, po njegovu mišljenju, bio seljaštvu nerazumljiv. Starčeviću je išao 
na živce, rekao je da se on time ne bavi i uputio Radića da se obrati Folnegoviću 
i Franku. Na Radićevo uvjeravanje o nužnosti da upravo on poučava seljaštvo, 
odgovorio je otresito: “Neka ga uči vrag ili Bog, ja ga učiti neću ' (podcrtao Ra- 
dić). Njemu je važna samo Hrvatska, iz koje će čitatelji “upoznati sve naše nep- 
rijatelje".“"" U svom obračunu s “gospodskim" strankama Radić, dakako, ističe 
Starčevićev potpuni nedostatak interesa za seljaštvo. Međutim, taj razgovor po- 
kazuje i to da njega uopće više ne zanimaju poslovi Stranke, da više ine zna ine 
mari za ono što rade Folnegović i Frank i da mu je najvažnije da Hrvatska napa- 
da “neprijatelje", tj. obzoraše. S napredovanjem bolesti i fizičkim slabljenjem 
takvo raspoloženje u njega potpuno prevladava i čini ga ovisnim o obavijestima 
njegove okoline, prije svega nećaka Mile. 

U okviru Monarhije 


Do proglašenja “Sjedinjene opozicije" prevladavale su, na radost režima, 
psovke i gruba netrpeljivost. Sada to ozračje zamjenjuje nazdravičarska euforija 
za tobožnju “slogu". “Gradjanski komers" u proslavu sjedinjenja opozicije u 
Zagrebu 12. ožujka 1893., kojemu su nazočni i “sveučilištni građani“, daje ton 
ostalim sličnim priredbama. “Frenetički" pozdravljeni govore ugledni prvaci obi- 
ju stranaka. Rački želi da se kulturne, narodne i političke stečevine sačuvaju i 
prošire i da se tako Hrvatska uveća i ojača. To se može očekivati samo ako Hr- 
vatska bude samostalna, neodvisna i slobodna “u okviru ove monarkije, u koju su 
naši otci dobre i svoje volje unišli" (podcrtala Hrvatska). 


Posebno značenje ima govor dr. Šandora pl. Bresztyenszkoga, staroga unio- 
nista a zatim pripadnika Centruma grofova Draškovića, jer je predsjedavao prego- 
vorima i nastojao pomiriti dvije stranke s namjerom da se stvori jedinstvena kon- 
zervativna opozicijska stranka slična Centrumu. U njegovu bi viđenju “Sjedinje- 
na opozicija“ morala primiti u svoje kolo “konservativni živalj", naime “odlični- 
ke" koji žele normalne uvjete “samo se protive nenaravnim skokovom...jer kon- 
servativci rade uvieke ozbiljno i postepeno".' Prema Bresztyenszkome takva 
stranka unaprijedila bi kulturne, materijalne i političke interese Hrvatske a ne bi 
povrijedila sjaj krune ili pravo “posestrime" kraljevine Ugarske. Nova bi se stran- 
ka zalagala da Hrvatska postane ravnopravna s kraljevinom Ugarskom a ne da 
bude njezina “pastorkinja“. Očigledno je dakle da je riječ o načelima koje je pred- 
lagala famozna “Poruka iz Beča". Slična je i vizija Frank-Folnegovićeva smjera, 
samo je pitanje kako će se to konkretno izraziti i ostvariti. 


Frankovu izjavu na komersu da se opozicija doista sjedinila, prati “ur- 
nebes" nazočnih, a on se nada ostvarenju slobodne i nezavisne velike Hrvat- 
ske “u ovoj monarkiji". Folnegović naglašava da je uvijek nastojao izgladiti oš- 
trine među oporbama, a pri tome mu je bilo važno da značajnome Strossmaye- 
rovu djelu izvojšti priznanje u narodu i u Stranci prava. Folnegovićevo nabra- 
janje Strossmayerovih odlika prati “neopisivo oduševljenje" koje traje više mi- 
nuta. Folnegović nastavlja da je narodu potreban Starčević “kao glava u tije- 
lu", a Strossmayer “kao srdce u junačkih grudih" i da se zato sve sile moraju 
oko njih sjediniti. No kaže i to da je Strossmayer “jedini Hrvat koga čitavi ci- 
vilizovani sviet poznaje i štuje!" Razumije se da se Strossmayeru šalje brzojav, 
na koji on odgovara, dok obzoraš dr. Milan Amruš čak kaže da je današnja slo- 
ga velikim dijelom Starčevićeva zasluga i slavi ga kao naobraženoga čovjeka 
zadojenoga “idealnim klasicizmom"', a zatim se odlučuje da ga posjeti deputa- 
cija građana. 


1 
Ovo mišljenje Bresztyenszky je izrekao i u svom “proslovu? u povodu proslave 25-godišnjice 
biskupovanja pape Lava XIII. Hrvatska, 20.—22. II. 1893. 

Na tom komersu Šime Mazzura slavi borbu mladočeha za čečko državno 
pravo, Dinko Politeo obavještava o oduševljenu odjeku na vijest o “Sjedinjenoj 
opoziciji“ u Dalmaciji i Istri, govori i Slovenac Marn te župnik Franjo Forko koji 
proglašava Slovence “planinskim Hrvatima", a njegov govor prate povici: živili 
Slovenci, živili “planinski Hrvati"! Među govornicima je i David Starčević kod 
kojega se vide tragovi njegova nekadašnjega stila. Kao suorganizator komersa, 
Stjepan Radić se u ime studenata obraća “hrvatskoj gospodi" te “uglednicima 
koji su zaboravili osobne uvrede i misle samo na domovinu i težnje svoga hrvat- 
skoga naroda. Zato zahvaljuje “poštovanim glavama" i misli da nakon postignu- 
te sloge, Hrvati više neće “laskati Beču, popuštati Pešti i klanjati se Biogradu". 
Zacijelo se htjelo pokazati da “Sjedinjena opozicija" zastupa cijeli hrvatski na- 
rod pa govori i “seljak u širokih gaćah" Stjepan Cebin. Obraćajući se “gospodi 
hrvatskoj“, on u ime seljaka želi da ona nastupi pod barjakom čistoga hrvatstva. 
“Kad bismo se mi svi (seljaci, M. G.) digli, vi biste borme bježali odavle", uzvi- 
kuje on, ali drži da seljaci sami ne znaju pravi put koji im mora pokazati nhoze 
cija. Dr. Grga Tuškan nazdravlja svjesnome hrvatskom seljaku. 


Na pozdravne telegrame odgovara u ime mladočeha dr. Josef Kaizl, a u 
ime hrvatsko-slovenskoga kluba u Carevinskome vijeću Matko Laginja. On se ra- 
duje slozi “pravih Hrvata u nastojanju da izbore hrvatsko državno pravo i kaže 
da će 1 zastupnici u Carevinskome vijeću, kao predstavnici “odtrgnutih dielova 
kraljevine Hrvatske", raditi zato “da se sva uda kraljevine u obsegu monarhije 
Habsburga ujedine? 


Sjedinjenje Stranke prava i “Slavoserbah" te slavljenje njihova glavnoga 
zloduha Strossmayera, mora da je Starčeviću grozno. Kao i za posjeta Dalmati- 
naca 1891., on i ovaj put deputaciji “građanstva pokazuje svoju rezervu ali je, 
čini se, umjereniji. U odgovoru na njihov pozdrav Starčević kaže da je “neodvis- 
no gradjanstvo više puta zalutalo" ali se nada da je sada na pravome putu i da 
dostojno zastupa glavni grad Hrvatske. Razumije se da ne vjeruje “Sjedinjenoj 
opoziciji" jer kaže “...čini moramo dokazati, što rekosmo o slozi". Misli da će na- 
rodu biti sve gore dok se Hrvati ne zauzmu za domaću stvar, a primjećuje da tre- 
ba podići siromašnog “obrtnika, zanatliju?.* 

Slični komersi s istim sadržajem ali tonom prilagođenim lokalnim uvjeti- 
ma, održavaju se u Varaždinu, Slavonskom Brodu i Karlovcu.“ U Brodu je glav- 


2 

Hrvatska, 13.—17. HI. 1893. 
3 

Isto, 13. I. 1893. 

4 


Proslava sjedinjenja hrvatskih oporbenih stranaka u Varaždinu 9. travnja 1893., Zagreb 1893. 
Hrvatska, 11.—13.; 18.—20. IV. 1893. U prostorijama u kojima su se održavale svečanosti vis- 
jele su slike Starčevića i Strossmayera. 

na zvijezda Folnegović. Karlovačka svečanost održava se istodobno s proslavom 
sedamdesete godišnjice života Ante Starčevića. Po nalogu velikoga župana Stje- 
pana Kovačevića, karlovačko kotarsko poglavarstvo kaže u svojoj okružnici da 
postoji “rovarenje proti ugarskoj državi“ i naređuje popis prisutnih na toj “pro- 
tudržavnoj demonstraciji". Okružnica prijeti načelniku i bilježniku pozivanjem 
na odgovornost, ako budu “mlitavo? postupali. Režimski tisak ne sustaje u na- 
padima na “Sjedinjenu opoziciju", grozi se apsolutizmom ako fuzija stranaka 
doista uspije. Čini se da je Khuenovo dugogodišnje podržavanje sukoba u opozi- 
ciji doživjelo neuspjeh jer bi nova, umjerena i lojalna stranka mogla ugroziti nje- 
govu vlast, a isticanje hrvatstva, makar ne više u smislu Starčevićeva zahtjeva za 
samostalnom hrvatskom državom, uvijek je opasno za mađarsku hegemoniju. 
Zato Khuenov glasnogovornik Nikola Czernkovicz izjavljuje u Saboru da u Aus- 
tro-Ugarskoj ne može postojati hrvatska nego samo ugarska politika. Prema 
tome, tko se protivi jedinstvu zemalja krune Sv. Stjepana, kao što to čini hrvat- 
ska opozicija, svojom težnjom za sjedinjenjem hrvatskih zemalja 1 za financij- 
skom samostalnosti, slijedi austrijsku politiku.“ 


Pretežni dio hrvatske javnosti površno je upoznat s programima stranaka i 
osjećajno se vezuje uz osobe kao simbole nezadovoljstva postojećim stanjem. 
Zato su Starčević i Strossmayer upravo idealni “kumiri. Strossmayer se 1867. 
nije htio pokoriti nalogu Franje Josipa da se založi za nagodbu s Mađarima, izos- 
tao je iz Sabora 1 nakon toga više nije u nj kročio, iako je na to imao pravo kao 
virilist. Bio je protivnik revizije Nagodbe i bana Mažuranića ali nije utjecao na 
disidente iz Mažuranićeve Narodne stranke, tj. na Neodvisnu narodnu stranku s 
kojom se u različitim političkim situacijama nije slagao. No veliku ulogu u njoj 
imao je Rački, preko kojega je Strossmayer mogao obavijestiti vodstvo o nekim 
svojim mišljenjima te uvrstiti u Obzor članke ili obavijesti koje su često deman- 
tirale uvijek prisutne napade režimskih krugova na njega. Vodstvo Neodvisne na- 
rodne stranke je, dakako, sustavno njegovalo Strossmayerov kult potreban stran- 
ci zbog njegove političke 1 kulturne važnosti. Svoje kritičko raspoloženje prema 
dualizmu 1 vatikanskoj diplomaciji, koja se morala sporazumijevati s vrhovima 
Monarhije, nije iznosio u javnost i mi o tome znamo samo iz njegovih pisama 


5 
Hrvatska, 31. V. 1893. 


6 

HS 1892.—97., 14. I. 1893. Czernkovicz je nešto slično izjavio u ugarskoj Delegaciji, a prema 
Neue freie Presse kralj je pohvalio njegov “korektni govor". Navodno je rekao da Hrvatska 1 
Slavonija ima autonomiju kakvu nema nijedna pokrajina Monarhije i još izjavio da je Czer- 
nkovicz dobar Hrvat. Kako je to doba vakancije zagrebačke nadbiskupske stolice, a zakulisno 
se vode velike borbe oko podobnoga kandidata, Czernkovicz je još rekao Franji Josipu da Zag- 
reb treba strogoga, tj. režimskoga, nadbiskupa. I ova vladareva izjava pokazuje da se “hrvatski 
kralj", od kojega Bresztyenszky i drugi očekuju određenu sklonost za proširenje hrvatske au- 
tonomije, striktno drži dualizma i mađarskih interesa. U austrijskoj Delegaciji predsjednik je 
zabranio Mihi Klaiću da Czernkoviczu odgovori. Hrvatska, 19.20. VI., 7. VII. 1893. 

Račkome. Nikada nije odgovarao na Starčevićeve vulgarne psovke, njegova sr- 
džba razabire se samo iz pisama. Vodstvo Stranke prava godinama je podupiralo 
Starčevićevu mržnju harangom protiv Strossmayera, izgredima mladih, izbaciva- 
njem njegovih slika, ali nije uspjelo smanjiti a kamoli uništiti njegov ugled u ob- 
razovanoj javnosti koja je cijenila njegovu inicijativu za osnivanje Sveučilišta 1 
Jugoslavenske akademije i pomaganje gotovo svih kulturnih nastojanja.“ 

Kao simbol “čistoga hrvatskoga duha, Starčević je izrastao, pogotovo za 
pravaškoga pokreta, u mnogo agresivniji i glasniji mit od Strossmayera. Ostao je 
čvrsta točka koja je držala na okupu pravaše različitih nazora i onda kada je sam 
Starčević izgubio utjecaj na djelatnost Stranke. Zato se u nazdravičarskome ozrač- 
ju nove “sloge? uvijek kliče i Starčeviću i Strossmayeru i njih dvojica zajedno sada 
odjednom simboliziraju ono najbolje što je hrvatski narod stvorio. Na taj se način 
zasjenjuju teškoće pregovora opozicija o zajedničkome programu i stranačkome je- 
dinstvu. No s obzirom na brojne Starčevićeve izljeve strastvene mržnje protiv “Sla- 
voserba? Strossmayera, odjeknulo je kao iznimno iznenađenje kada su se njih dvo- 
jica sastala u Krapinskim Toplicama. Okolnosti toga sastanka baš nisu jasne, a još 
više ih zamagljuju kasnije interpretacije pripadnika zavađenih stranaka. 


Hrvatska javlja 15. lipnja 1893. da su neki pojedinci posjetili Starčevića u 
Krapinskim Toplicama gdje se on nalazi “na oporavku zdravlja". Strossmayer pi- 
še Račkome da će doći u Zagreb 12. lipnja, prenoćiti kod njega, a 13. lipnja kre- 
nuti u Krapinske Toplice, ali pomišlja da ostane do 15. lipnja zbog svečanosti pre- 
nosa kostiju grofa Janka Draškovića na Mirogoj. Rački mu odvraća da se 13. lip- 
nja sprema banket “na slavu" sedamdesetogodišnjice Starčevićeva života, pa se 
boji da će biskupa “napastovati" da pri tome bude nazočan. “A moje i Vaše mni- 
jenje nije se glede Starčevića promijenilo, unatoč sjedinjenju opozicije." Neka 
dakle Strossmayer 13. lipnja ranim vlakom otputuje u Krapinu, a Rački će ga pra- 
titi “samo da lijepim načinom umaknem gozbi." Strossmayer mu odgovara: “Star- 
čević je nesreća. Ja ne bi nipošto htio prisustvovati banketu na slavu (njegovu). 
Sloga je dobra, ali razvratnik i mahnitavac ostaje uvijek razvratnik i mahnitavac.? 


No Strossmayer ne dolazi u zakazano vrijeme, pa ga Rački obavještava da 
se Starčević nalazi u Krapinskim Toplicama, no ako mu je to neugodno neka ode 
u Varaždinske Toplice. Strossmayer taj savjet nije poslušao. Stigao je u Zagreb 
19. lipnja i odmah krenuo u Krapinske Toplice gdje se već 20. lipnja sastaje sa 
Starčevićem. O tome piše Račkome tek 6. srpnja jer je on bio na otkrivanju Gun- 
dulićeva spomenika u Dubrovniku. Kaže da nisu istinite vijesti u novinama da je 
prvi pohodio Starčevića. Posjetio je župnika Ivana Rukavinu kod kojega je Star- 
čević bio gost, a ovaj ga je uveo u njegovu sobu. “što sam dakle drugo činiti mo- 


7 

Slično je i s Jelačićem kojeg je Starčević proglasio najgorim “Slavoserbom" ali je ostao sim- 
bol otpora protiv Mađara. U vrijeme “sloge Frank i drugi predstavnici vodstva Stranke prava 
prisustvuju zadušnicama koje se svake godine drže na godišnjicu njegove smrti. 

gao, nego ga lijepim licem pozdraviti. On mi je odvratio vizitu, pak tim mirna 
Bosna. To vam je i vanjštinom svojom i nutraštinom svojom monstrum (podcrtao 
Strossmayer). Što ćemo kad nam je narod tako nezreo i nedora(sta)o, da se mo- 
ramo i golomu imenu bez svakoga smisla pokloniti!" Razumije se da jedan bis- 
kup posjećuje župnika u mjestu u kojem privremeno boravi. Strossmayer je znao 
da je Starčević u Krapinskim Toplicama, no je li mu bilo poznato da stanuje up- 
ravo kod toga župnika? 


U svakom slučaju, režiser toga sastanka je župnik Ivan Rukavina koji od- 
mah piše Franku da se njegova želja ispunila jer su se Strossmayer i Starčević 
zadržali pola sata “u najugodnijem razgovoru" i da će Starčević sutra vratiti “vi- 
situ" Strossmayeru, što se, prema Strossmayerovoj izjavi i pisanju Zrvatske, 
doista i dogodilo. Hrvatska kaže da taj sastanak nije bio ugovoren, da ga je sama 
Providnost upriličila i nada se da će se susreti dvojice velikana ponoviti. Tvrdi da 
su se rastali intimno “da već intimnije nije moglo biti." U svom euforičnom 
odobravanju što su se “dva velika starca? sastala kako bi odobrila sjedinjenje 
opozicije, Obzor nimalo ne zaostaje za Hrvatskom. Tvrdi da su oni uvijek zastu- 
pali istu ideju ujedinjene i slobodne Hrvatske, i da im je samo akcija bila različi- 
ta. Stjepan Miletić slavi dvojicu “dioskura" pjesmom u kojoj uzvikuje: “S Vama 
Hrvat sad & slobodi juri!" (podcrtao Obzor). Susret je iznimno snažno odjeknuo 
u tisku Monarhije i Khuenove stranke. Na Strossmayeru je ostao pečat poniženja 
jer je vladalo uvjerenje da je on sam, svojevoljno prvi posjetio čovjeka koji ga je 
toliko vrijeđao. Narodne novine pišu da je išao u Canossu. Prešutno prihvaćaju- 
ći takvu interpretaciju, Hrvatska uvjerava čitatelje da je posjet Strossmayera 
Starčeviću jedno od njegovih najvećih djela za hrvatski narod, da je susret zape- 
čatio slogu opozicije, da je Strossmayer izjavio kako će u slozi ustrajati. Razumi- 
je se da u listu nema nijedne riječi o Starčevićevu komentaru njegova susreta s 
najgorim “Slavoserbom".* Taj događaj usrećuje mnoge rodoljube. Nakon ovoga 
“čuda? oni vjeruju u velike uspjehe složne opozicije. Očigledno, simbolika sus- 


8 

Hrvatska, 22. VI., 12. VII. 1893. Obzor, 22. 1 23. VI. 1893. O ocjeni toga susreta kod franko- 
vaca svjedoči Poparić (1936., 41). Kaže da je Strossmayer krenuo u Canossu Starčeviću i da 
ga je prema izjavi župnika Rukavine zagrlio i rekao: “Bruder Ante, peccavi!?" S obzirom na 
Starčevićeve tvrdnje da je Strossmayer podrijetlom Nijemac i upravo zato “Slavoserb'', ne za- 
čuđuje da on u Poparićevoj verziji kaže Starčeviću “Bruder*" a ne “brate? i da tobože priznaje 
da je griješio on, a ne Starčević. 

9 

To osvjedočenje dijeli i Barčić u pismima Strossmayeru. Prije “sloge? on je držao da bi za Hr- 
vatsku bio blagoslovljen dan kada bi Strossmayer kao “personifikacija"? kulture, a Starčević hr- 
vatskoga državnoga prava, zajedno koracali “na čelu složnih njezinih (Hrvatske, M. G.) sino- 
vah k meti njezinog ujedinjenja i njezine nezavisnosti". Nakon sastanka dvojice “velikana, 
Barčić je sav sretan. Kako misli da je Strossmayer učinio prvi korak, proglašava ga “gorosta- 
som?" i “pravim isusom' u hrvatskoj povijesti. SO Barčić Strossmayeru, 14. III. 1892. 1 b.d. (po 
sadržaju kraj lipnja ili početak srpnja 1893.). 

reta mnogo znači iako je opće poznato da ni jedan ni drugi od njegovih sudioni- 
ka zapravo više ne utječu na političke odluke. 

Hrvatska neumorno hvali “genijalnoga" Franka, tu marljivu i neutrudljivu 
pčelu pri radu za dobrobit hrvatskoga naroda. U režimskim krugovima vlada uv- 
jerenje da je Frank “voda? “Sjedinjene opozicije" jer predsjedava egzekutivnome 
odboru. Obzor nastoji pobiti te tvrdnje uvjeravanjem da ne postoji bitka za pr- 
venstvo, da je predsjedništvo egzekutivnoga odbora jednodušno (podcrtao ODb- 
zor) ponuđeno “učenjaku daleko na glasu? (Račkome) koji je to odbio.“ Khuen 
se služi posebnom taktikom kako bi razbio sporazum opozicije, naime pohvala- 
ma Franka iz kojih bi se moralo zaključiti da je on režimski čovjek; daje intervju 
listu Jakoba Franka Agramer Tagblatt, a pri tome osuđuje obzoraše i kaže da bi 
oni trebali nestati s političke pozornice. Starčevićanci, naprotiv, ne goje politiku 
mržnje protiv vlade, pa su Khuenu ugodniji protivnici od obzoraša. On, dakako, 
ne vjeruje u izmirenje Strossmayera i Starčevića. Khuen se dakle pridružuje iz- 
javama svojih povjerenika Kršnjavoga i Czernkovicza koji su dali do znanja da bi 
režimska struja prihvatila suradnju s Frankom." Prema svjedočanstvu Kršnjavo- 
ga, Khuen računa s nepovjerenjem “Ujedinjene opozicije" prema Franku koji 
“tjera austrijsku politiku" i drži da ne bi trebalo dopustiti da Frankova “diktatura 
padne", tj. Khuen je s pravom uvjeren da upravo Frankova djelatnost u egzeku- 
tivnome odboru opozicije vodi prema njezinu razlazu.“ 


Godine 1893. konačno je dovršen postupni preokret Hrvatske od ruskoga 
zanosa prema oštroj osudi Rusije. U uvodnicima se Starčević protivi držanju rus- 
ke diplomacije prema Bugarskoj i Njemačkoj kao “byzantinštini* i štoviše napa- 
da one koji se još uvijek oduševljavaju za Rusiju (zacijelo misli na Barčića) i go- 
vore da Rusija zna što radi. “To ćeš kod nas uvek čuti od zasukanih strastvenih 
blesgah o Rusii i o svakomu za koga slepo su.?'* U proljeće 1893. urednik Hrvat- 
ske Martin Lovrenčević brani Starčevića od tvrdnji režimskih novina da je nedos- 
ljedan u pogledu pitanja Rusije i čini se da pokušava ispraviti loš dojam kod pra- 
vaških simpatizera koji nakon toliko godina bezgraničnoga slavljenja Rusije ne 
mogu shvatiti taj preokret. Lovrenčević piše o potrebi sporazuma Monarhije 1 
Rusije, kako to žele i obzoraši, a nipošto ne uvjerava Hrvate da će im Rusi doči 
oružjem u pomoć, kako to u tiskovnoj parnici protiv Hrvatske zbog toga članka 


10 

Obzor, 31. VII.; Hrvatska, 1. VIII. 1893. 

11 

Agramer Tagblatt, 17.18. X. 1893. 

12 

Khuenovu taktiku ilustrira njegova izjava Kršnjavome da bi trebalo udovoljiti molbi Jakoba 
Franka za stipendijom jer će se na taj način povećati nepovjerenje opozicije prema Franku. Kr- 
šnjavi, 1986., I, 19. Nestručna redakcija stavila je tu obavijest u godinu 1989. umjesto 1893. 
13 

Hrvatska, 8. VI., 20. DZ. 1893. 

tvrdi sudac Milan Accurti. Unatoč tome što inkriminirani prilog nije u Barčićevu 
duhu, Lovrenčević je osuđen na zatvor a list na gubitak dijela kaucije.“ Ova 
Khuenova pouka svakako učvršćuje Frankovo nastojanje da se i proturuskom po- 
liikom približi režimu. 

Već od 1891. Hrvatska pokazuje naglašeno protusrpski pravac. Jedan od 
priloga iz niza pod nazivom “Hrvatsko pitanje i t. zv. Srbi" izričito osuđuje čla- 
nak “Fiat lux" u Slobodi 1879. jer je u protivnosti s “naukama? povijesti i protiv 
zdravoga razuma priznao “srbstvo" (navodnike je stavila Hrvatska) uz uvjet da 
oni, koji se Srbi zovu, zajedno s Hrvatima brane domovinu protiv Mađara. No 
kako su “t. zv. Srbi" nakon toga postali još gori, Hrvati su počeli borbu protiv tih 
parazita, “novoskovanih" Srba i plaćenika kraljevine Srbije. 


Vidjeli smo već da je pobjeda srpsko-autonomaške koalicije na gradskim 
izborima u Dubrovniku 1890. općenito zaoštrila odnose između hrvatske i srpske 
politike. U tom smjeru djeluje i proslava otkrića Rendićeva spomenika Gundđuli- 
ću u Dubrovniku 26. lipnja 1893. U vrijeme svečanosti Hrvatska se suzdržava od 
protusrpskoga pisanja. Iz različitih proturječnih vijesti može se pretpostaviti da 
Frank za vrijeme te proslave pokušava pregovarati s nekim srpskim predstavnici- 
ma. U svakom slučaju otkriću spomenika prisustvuju delegacije iz Srbije, Crne 
Gore 1 drugih krajeva i, razumije se, predstavnici svih hrvatskih stranaka. Frank 
i Supilo tvrde na komersu da je Dubrovnik tom proslavom osvojen za ideju “čis- 
toga" hrvatstva, a Zastava piše da se pokazalo kako je Dubrovnik srpski. U svom 
kontroverznom izvještavanju sa svečanosti Hrvatska piše da je bilo i poklika za 
slogu Hrvata i Srba. I Obzor je uvjeren da je dubrovačka proslava potvrdila hr- 
vatstvo Dubrovnika i da se, krivnjom hrvatskih Srba koji su slavlju htjeli dati sr- 
pski karakter, nije ostvarila nada u sporazum Hrvata i Srba. Rački drži da su Srbi 
razočarani jer u Dubrovniku i Boki nisu našli “same ovejane Srbć*.'* Nakon Gun- 
dulićeve proslave polemika hrvatskoga i srpskoga tiska je na vrhuncu. Svojatanju 
pjesnika isključivo za srpstvo odgovaraju uzurujani glasovi o njegovu hrvatstvu. 
Nižu se tvrdnje svake takve polemike da su Hrvati preuzeli srpski, odnosno Srbi 
hrvatski jezik, vodi se bitka između oprečnih interpretacija povijesti te fonetskog 


14 

Isto, 7., 10. VL; 3., 7. VII. 1893. Frank prosvjeduje u Saboru protiv ove osude pozivajući se na 
ministra vanjskih poslova Gustava Kalnokyja koji želi dobre odnose Austro-Ugarske i Rusije. 
HS, 1892.—97., 27. 1. 1894. I poslije (28. XII. 1894.) Frank ističe u Saboru proturusko uvjere- 
nje Stranke prava. 

15 

Hrvatska, 4. TV. 1893. Starčević podupire pisanje Hrvatske ponavljanjem poruge iz svoje pjes- 
me “Najnovija davorija" protiv srpskih kukavica koje bježe od Bugara prije nego ih vide. Zr- 
vatska, 3. III., 3., 9. V. 1893. 

16 

KORS IV, 29. VII. 1893.; Hrvatska i Obzor od kraja lipnja i u srpnju; Zastava, 25. VII. 1893. 

i etimološkoga pravopisa, a na dnevnom redu je kao i uvijek pripadnost Bosne i 
Hercegovine." 


Ljeti 1893. Frank doživljava napade sa svih strana. Prodan u Katolič- 
koj Dalmaciji osuđuje pravaško pozivanje na tuđe zakone, tj. na Nagodbu i 
kraljevu zavjernicu, i kaže: “Stranka prava odriče se malo po malo svojih tra- 
dicija..." što može prouzročiti njezino rasulo.'* No radi se ipak o privremenom 
Prodanovu mišljenju jer poslije pristaje uz Franka. Mnogo veći odjek izaziva 
držanje vodstva Stranke prava u povodu proslave 400-godišnjice Obodske 
štamparije na Cetinju (26. srpnja 1893.) zbog koje Barčić ponovno prekida 
odnose s vodstvom Stranke prava. U punoj suprotnosti s Frankovom i Folne- 
govićevom “dinastičnom" politikom, on je ustrajan “veleizdajnik?.'* Posebno 
nakon adrese uvjeren je da Frank čini “umorstvo" Stranke prava, ali oklijeva 
da o tome govori u javnosti. No ljeti 1893. suprotnosti se više ne mogu prik- 
riti. Frankov brat Jakob obavještava list Neue freie Presse da je klub Stranke 
prava odbio prijedlog o odlasku delegacije na Cetinje zbog svojih isključivo 
hrvatskih tendencija. No klub o tome dotad uopće nije raspravljao. Hrvatska 
piše da Stranka prava mora biti oprezna jer hrvatski narod još nije postigao je- 
dinstvo. Njegove težnje ne smiju izgledati kao izazov kojim bi se neprijatelji 
mogli poslužiti. Prema Frankovoj kasnijoj izjavi, on se protivio odlasku na 
Cetinje jer je crnogorski knez prijatelj Rusije pa bi taj posjet mogao škoditi 
Stranci prava. Do slučaja s Obodom Hrvatska nije poistovjećivala Srbe i Cr- 
nogorce, no sada se Frank odlučuje to učiniti. Hrvatska piše da u žilama na- 
roda Crne Gore, doduše, teče hrvatska krv ali se to taji a širi se srpska misao, 
pa s crnih brda puše isti vjetar kao iz kraljevine Srbije. Budući da se Stranka 


17 

Polemika se u rujnu 1893. zaoštrava do krajnosti parnicom protiv Srbobrana na tužbu Vladi- 
mira Mažuranića. List piše protiv njegova oca “hijene" Ivana Mažuranića, koji da je uništio sr- 
pske konfesionalne škole i progonio Srbe. Tvrdi da je on plagijator jer je prisvojio Njegošev 
spjev “Smrt Smail-age Čengića". U toj polemici sudjeluju Obzor, Vienac, Hrvatska te Srbob- 
ran i ostali srpski listovi. Iz Hrvatske se dakako ne može razabrati da je “Smail-aga? nekada 
bio predmet Starčevićeve grube osude i rugalice njegova književnika Ante Kovačića. 


.ve 


Slične polemike izaziva izjava Antonija Stražičića, dubrovačkoga “katolika Srbina", nekadaš- 
njega suradnika Zastave, protiv srpskoga lista Dubrovnik i njegov sukob sa srpskim tiskom 
uopće. O tome piše Hrvatska u listopadu i studenom 1893. 


18 

U otvorenom pismu Franku, Prodan se diže u obranu “pravog i starog pravaškog stanovišta? i 
optužuje ga za poplavu zabluda i kobno lutanje. Nije protivnik sporazuma opozicije, a vjer- 
skim argumentima protivi se uključivanju materijalnoga pitanja u politički program, tj. ne 
odobrava Frankovo tumačenje financijske nagodbe. Hrvatska, 22. VII., 4., 7. VIII. 1893. 

19 

Barčić se još uvijek nada prestanku “ubitačnog stanja u Hrvatskoj i zasluženoj kazni onih u 
Beču (dinastije, M. G.) koji su tome krivi*. Taj udarac očekuje od novih francusko-ruskih sa- 
veznika. SO Barčić Strossmayeru, 5. IX. 1893. HS 1892.—97., 15. II., 19. XII. 1893. 

prava protivi “posrbljivanju hrvatstva" iz Srbije, ne želi otvoriti vrata ni tome 
nastojanju iz Crne Gore.“ 


Pulski tjednik 7/ Diritto croato, blizak Barčiću, žali se “s dubokom boli" na 
držanje Stranke prava u slučaju Obodske štamparije. Citira tobožnje pismo iz Zag- 
reba kojim se krivnja za protuslavenski stav pravaškoga vodstva pripisuje “zlodu- 
hu? (il spirito malefico) koji je ušao u Stranku da bi služio interesima trećih i lu- 
kavo stekao povjerenje neopreznih rodoljuba. Odmah se sumnja da je autor spo- 
menutoga pisma Frankov protivnik Folnegović. On to smjesta demantira izjavom 
da takvo pismo nije napisao niti on, niti neki član kluba Stranke prava, odnosno 
egzekutivnoga odbora Sjedinjene oporbe. Na povratku sa svečanosti na Cetinju 
urednik lista 77 diritto croato, Ante Jakić, potvrđuje da spomenuto pismo nije pos- 
lao Folnegović ali kaže da je to učinila ugledna osoba iz Zagreba. On sada proši- 
ruje optužbe protiv Franka, tvrdi da on nadahnjuje Hrvatsku i strogo ju cenzurira 
te da se protivi slavenskoj solidarnosti. Jakić želi upozoriti hrvatski narod na oso- 
be koje bi htjele trgovati njegovim interesima.“ Franka brane Biankinijev Narod- 
ni list i Supilova Crvena Hrvatska, a u interesu “Sjedinjene opozicije" mora to 
učiniti i Obzor iako ne dijeli stav pravaškoga vodstva prema crnogorskoj proslavi. 


U vrijeme ovih događaja Starčević boravi u Sisku kod Grge Tuškana. Ša- 
lje Franku opširno pismo u kojemu se s njime solidarizira, osuđuje napade na 
njega, te izražava svoj otpor protiv sporazuma “Sjedinjene opozicije".“ Prije sve- 
ga odobrava odbijanje kolektivnoga posjeta Cetinju. I Hrvatska je imala svetko- 
vina a da nijedna skupina iz Srbije i Crne Gore nije prisustvovala. Oni koji su 
došli držali su se “kao Serbi". “Evangelje kaže: ljubi iskernjega kao i tebe, dak- 
le ne više nego tebe." 

Starčević piše da su prepiranja, osobnosti i neistine “glavnimi življi slavo- 
serbah; od nekojega vremena pokažuje se tih sablazni i u “Hrvatskoj*, pa ih tre- 
ba iskorenit, i za buduće čuvat ih se kao kuge, ter listu stranke čuvat ugled, što si 
ga je u razumnu, u poštenu, u nepristranu svetu stekao." Nakon raskola Tuškan 
prikazuje to pismo kao opomenu Franku koji, kako kaže, unatoč tome i dalje ure- 
đuje list u “slavoserbskome" duhu. Starčević očigledno zna da Frank nadzire pi- 
sanje Hrvatske, ali se čini da kritika nije upućena samo njemu nego i njegovim | 
protivnicima. Starčević naime ne vidi u Franku nositelja novoga “slavoserbstva? 


20 

Obzor, 31. VIL; Hrvatska, 1., 18. VIII. 1893. O tome vidi Hrvatsku Domovinu, 25. 1., Hrvat- 
sko Pravo, 11. II. 1896. 

21 

II diritto croato, 19. VIL, 5., 23. VIII. 1893.; Hrvatska, 15., 18., 21., 26.27. VIL, 8., 14. VIII. 
1893. 

22 

Hrvatska, 19. VIII. 1895. Pismo nosi datum 5. VIII. 1893. Vidi Tuškanovu interpretaciju u Hr- 
vatskoj Domovini, 25. I. 1896. 

nego naprotiv pravaša jer piše da “nekoji itako zagrizaju u vas, u druga, koji stva- 
ri naroda služite možda više nego oni svi skupa!" Protivnici navaljuju na Franka 
jer ga drže “za preodlično udo" Stranke. 


Starčević vjeruje da Stranka prava nije nikada ni u čemu popustila i zato 
sumnja u “roj" ljudi koji joj sada žele pristupiti a njega opisuju kao “natražnja- 
ka", Kaže doduše da među 'zabludjelima ima i poštenih koji će krenuti pravim pu- 
tem kada ga ugledaju. On sam uvijek je išao “stalnom stazom k istomu cilju' pa 
ako neki sumnjaju u njega, on još više sumnja u one ljude “koji se po svojoj na- 
ravi ne mogu do načela dignuti", a mijenjali su programe i išli svim stranputica- 
ma, no otkrit će se kroz svoje čine. On naravno ne vjeruje ljudima koji su prije 
pobijali program Stranke prava, a sada ga žele prihvatiti. Starčević piše da je već 
proživio dva “medjunarodna komešanja“ u kojima se različitim sredstvima htje- 
lo opčiniti Hrvate da se žrtvuju za svoje neprijatelje. (Vjerojatno misli na doga- 
daje 1848. i na Kvaternikovu bunu). Misli da se sada sprema treće “komešanje? 
(moguća aneksija Bosne i Hercegovine?) pa “pravi sinovi'' naroda moraju prema 
svim zbivanjima i zlotvorima biti krajnje oprezni. Drugim riječima, Starčević dr- 
Ži da je i “Sjedinjena opozicija" posljedica zavjere protiv Hrvata. 

Kako u budimpeštanskim i bečkim vrhovima Monarhije ne bi ostala ni naj- 
manja sumnja da Frankova Hrvatska odobrava “panslavizam'', Frank se mora od- 
reći “slavenske solidarnosti" i sa Slavenima Monarhije. Odgovarajući na zamjer- 
ke da je Stranka prava “odviše ekskluzivna, odviše ultra-hrvatska, premalo slaven- 
ska, pače da zazire od slavenske solidarnosti", Hrvatska se služi Starčevićevim ar- 
gumentima. List naime piše da bi slavenska solidarnost zahtijevala da Hrvati pri- 
me “južnoslavensko ime? i da se utope “u moru slavenstva", te uvjerava da je zau- 
vijek zakopana ideja “ilirstva, jugoslavenstva i srbohrvatstva". Prikazujući “sla- 
vensku solidarnost" umnogome onakvom kakvu je u svom strahu vide dualistički 
krugovi, Frank zacijelo želi uvjeriti vrhove Monarhije da Hrvati stoje uz njih, i da | 
je kao 1 oni ne mogu prihvatiti. “Slavenska solidarnost"? je naime nužno opozicij- 
ska jer pretpostavlja suradnju predstavnika pojedinih slavenskih naroda za pobolj- 
šanje stanja svakoga od njih. Kako se sve mađarske političke struje najviše boje 
“panslavizma, razumije se da osudu “slavenske solidarnosti" prate uvjeravanja 
da Hrvati, pobornici neodvisne i cjelokupne Hrvatske, nisu neprijatelji Mađara.“ 


Pri napuštanju “slavenske solidarnosti" protiv mađarskih i njemačkih 
predstavnika dualizma, i usmjerenja prema suradnji s njima, važnu ulogu ima 
Frankovo držanje prema mladočesima. Oni su u svibnju 1893. svojom opstrukci- 
jom u Češkome saboru dokrajčili svaku mogućnost sporazuma s austrijskim re- 
žimom i Nijemcima Češke kojim bi se održala njihova hegemonija. Ne može se 
baš reći da su mladočesi dosljedni pobornici “slavenske solidarnosti" jer imaju 


23 
Isto, 17.—18., 23., 28. VIII. 1893. 

svoje posebne interese, ali im naravno dobro dolazi odobravanje hrvatske opozi- 
cije. Mladočeško glasilo Ndrodny Listy toplo pozdravlja sjedinjenje opozicije, ali 
se u zatrovanim polemikama između hrvatskoga i srpskoga tiska uglavnom pos- 
tavlja na stranu Srba, što mu zamjeraju i Hrvatska i Obzor. Dok Hrvatska pole- 
mizira s mladočesima, u Češkoj boravi David Starčević koga mladočesi, a pogo- 
tovo dr. Gustav Eim, vrlo dobro primaju.“ David još uvijek misli u duhu pravaš- 
koga pokreta, a Frank bi htio izbrisati svaku uspomenu na nj. Zato Hrvatska ne 
prati Davidovo putovanje po Češkoj. | 

Ipak Frankova Hrvatska taktizira jer mora računati s javnim mišljenjem, a 
u slučaju Čeha i s držanjem hrvatskih zastupnika u Carevinskome vijeću. Naime 
već 1891. i 1892. pojavila se unutar mladočeške opozicije Napredna omladina, 
koja se zalaže za suradnju Slavena u Monarhiji i želi okupiti mladiće svih slaven- 
skih naroda koji studiraju u Pragu. “Stekliši" među njima upriličuju demonstraci- 
ju u povođu careva rođendana i žele ga podsjetiti na njegovo neodržano obećanje 
od 12. rujna 1871. da će ostvariti češko državno pravo. Tada režim proglašava iz- 
vanredno stanje u Pragu. Slijede dramatični događaji u Carevinskome vijeću. Iako 
je konzervativac, ministar predsjednik Taaffe predlaže 10. listopada 1893. izbor- 
nu reformu ali ga onemogućava desna većina 1 vladar ga 11. studenoga 1893. ot- 
pušta.“ U Carevinskom se vijeću održava vatrena debata o izvanrednom stanju u 
Pragu. U svom govoru 13. prosinca Spinčić, kao zastupnik Hrvata i Slovenaca Is- 
tre, usmjerava raspravu u neočekivanu pravcu. Kaže naime da je izvanredno sta- 
nje u Češkoj neopravdano jer se u Istri dopušta iredentizam koji se ne drži zako- 
na, dok za Čehe, Hrvate i Slovence Monarhije već odavno postoji neproglašeno 
iznimno stanje. U debati, koja se sada usmjerava na obranu Talijana i napade na 
Hrvate i Slovence Istre, Spinčić mora uvjeravati nazočne da je vjeran prejasnoj di- 
nastiji i Monarhiji. Brojni govornici u Carevinskome vijeću tvrde da “djetinjasti? 
izgredi omladine, kako to kaže Klaić, ne opravdavaju iznimno stanje.“ U veljači 
1894. počinje proces omladincima optuženim zbog veleizdaje, uvrede veličanstva 
i Crkve, zbog nasilja, a posebno zbog pripadnosti tajnom udruženju koje uopće 
nije postojalo. Ta je parnica tako očigledno političke naravi da Hrvatska mora po- 
kazati bar malo “slavenske solidarnosti" u vezi s teškim osudama mladih.“ 


24 

Obzor, 25. VIL., 31. VIIIL.; Hrvatska, 17., 30. VIII, 7., 9. IX. 1893. Ratković, Milan: Croatica 
iz praških arhiva, Građa za povijest književnosti Hrvatske XVIII, 179 i d. Hrvatska (9. IX.) ka- 
že neka David Starčević uputi Čehe u prilike u Hrvatskoj jer njihovi listovi pišu kao da imaju 
podatke iz Beograda ili Srbobrana. 


25 
Urban, 1994., 199, 629 1 d. 


26 
Hrvatska, 15. XII. 1893. i u tijeku siječnja 1894. 


27 
Urban, 1994., 199, 629 i d. 

No Frank nije nikada siguran da će moći izbrisati sjećanje na “veleizdaju 
Stranke prava. Nevolje mu priređuje i njegov prisni suradnik Eugen Kumičić. On 
ujesen 1893. objavljuje svoju “Urotu Zrinsko-Frankopansku*, najbolji izraz Star- 
čevićeve predaje, dakle i potpune opreke s Frank-Folnegovićevim smjerom “di- 
nastičnosti". U proračunskome govoru u Saboru, Kumičić pada u pjesnički žar 
pri isticanju da se protiv ropstva u Monarhiji dižu Česi, Slovaci, Hrvati, Rumu- 
nji (Srbe i Rutene ne spominje). Oni imaju dobre izglede jer je pao Bismarck, i 
zato Berlin, taj glavni oslon Budimpešte, više ne odlučuje. Rasulo se carstvo Kar- 
la Velikoga pa će nestati i ono koje je stvorio “Karl der Witzige? (šaljivi Khuen, 
koji se u Saboru uvijek ruga Stranci prava). Svojim “buntovničkim" istupom Ku- 
Mičić nanosi štetu Frankovim naporima da uvjeri vrhove Monarhije u umjereno- 
st Stranke prava i u njezinu sposobnost da postane vladajuća stranka. Primoran 
je zato izjaviti da Kumičić ne griješi protiv “lojalnosti?.?* 

Frankov najopasniji protivnik zasad je Barčić. Kako kaže njegov sudrug 
dr. Andre Bakarčić, oni ne odobravaju rad “Stranke prava" (navodnici su Bakar- 
čićevi) “odkad se u nju ušuljao" Frank.“ No prava borba među prvacima još se 
neko vrijeme odgađa. Na skupštini Stranke prava koja priprema sastanak s obzo- 
rašima i proglašenje sporazuma “Sjedinjene opozicije", Frank postiže osudu “šu- 
rovanja" sa Srbobranom (Barčića), pokušaja sumnjičenja pojedinih članova eg- 
zekutivnoga odbora (od strane Jakića), a skupština mu, štoviše, “burnim odobra- 
vanjem" izražava priznanje.“ Frank dakako neumorno ističe da je teško bolesni 
Starčević “voda" Stranke prava, a u Saboru se proglašava “prostim vojnikom? 
Stranke. Ne sustaje s izjavama da su njegovi pogledi istovjetni sa Starčevićevima 
i da u redovima Stranke prava vlada puna harmonija. Hrvatska piše da je Starče- 
vić nakon dugoga izbivanja ponovno došao u Sabor i da je tom prilikom čestitao 
Franku i Folnegoviću na njihovu uspješnom radu. 


Vidjeli smo da je sastanak predstavnika obzoraša i pravaša 18. prosinca 
1892. objavio sjedinjenje opozicije ali ne i tekst tada zaključenoga sporazuma. 


28 

HS, 1892.—97., 21.—23. XII. 1893. No autor Urote drži se doduše raspona “modernoga pravaš- 
tva“, tj. pozivanja na kraljevu zavjernicu i ujedinjenje Hrvatske u okviru Monarhije, ali u svom 
proračunskome govoru 19. prosinca 1894. izaziva sumnju u svoju lojalnost i opasnost da mu 
predsjednik oduzme riječ jer kraljeve savjetnike naziva izdajicama i okrivljuje ih za tlačenje 
hrvatskoga naroda. 

29 

Bakarčić šalje Hrvatskoj vrlo nespretan, ironičan dopis u vezi s napadima na Barčića, pa ga 
uredništvo zato može dobro iskoristiti. To na svoj način čini i Srbobran pa mu Barčić daje is- 
pravak. Hrvatska, 24. VII., 28. X., 6. XI; Srbobran, 20. X. (1. XI.), 23. X. (4. XL) 1893. 

Hrvatska, 16. XI. 1893. Barčić više ne sudjeluje u radu Stranke prava ali šuti, 


31 
HS, 1892.—97., 22. XII. 1893., 28. II. 1894. Hrvatska, 7. XII. 1893. 

Tek jedanaest mjeseci poslije, nakon sastanka “Sjedinjene opozicije" 15. stude- 
noga 1893., javnost može doznati njegov sadržaj koji ni na što ne obvezuje. Smi- 
sao objavljivanja sporazuma očito je želja da se javnosti pokaže kako se i dalje 
radi na jedinstvenome programu i na fuziji stranaka. Mnogi sumnjaju da je tako 
nešto moguće, a među pravašima postoji bojazan da je već i taj sporazum odus- 
tajanje “od stožernih načelah" Stranke prava, što Frank nastoji pobiti izjavama da 
je riječ o hrvatskome državnom pravu. Prije proglašenja sporazuma obje stranke 
održavaju zasebne skupštine. Na pravaškoj je, prema pisanju Hrvatske, 160 čla- 
nova, a vodi ju potpredsjednik kluba Folnegović. Skupština odobrava spomenuti 
sporazum s dva glasa protiv. 


Skupštinu “Sjedinjene opozicije" otvara Bresztyenszki, govorom usmjere- 
nim dualistički. Kaže da je cilj provesti u život prirodno i državno pravo kralje- 
vine Hrvatske “u okviru austro-ugarske monarkije; taj skroz hrvatski cilj opovr- 
gava jur sam po sebi objedu naših protivnikah, da težimo tobož za panslavizmom 
ili austricizmom." Opozicija želi paritetan savez s Ugarskom “za koju nisu takod- 
jer jošte minule sve pogibelji, te koja će laglje i sjegurnije ići za opravdanimi ci- 
ljevi bude li imala ne samo vlastite svoje ruke slobodne spram Hrvatskoj, nego 
na zajedničku korist, i slobodne pomoćnice — ruke hrvatske. 


Na toj skupštini Folnegović ponovno tvrdi kako mu je Strossmayer prije 
deset godina rekao da Stranka prava ne smije popustiti jer je jedino ona načelno 
važna, dok je značenje obzoraša samo prolazno za slučaj da se postojeći sustav 
počne “drmati". Tada bi kruna naime imala pri ruci ljude “koji bi predbježno 
mogli kormilo u Hrvatskoj u ruke primiti". Folnegović misli da sada više nema 
te mogućnosti koja je bila uzrokom postojanja dviju stranaka. Drugim riječima, 
Folnegović želi da obzoraši stupe u Stranku prava. Pri tome “zaboravlja? da je 
pravaška nepopustljivost od prije deset godina nestala i da Stranka sada uglav- 
nom zastupa stav sličan programu tadašnjih neodvišnjaka. No kaže da se tragovi 
duge stranačke borbe ne mogu tako brzo izbrisati jer u redovima oporbe postoje 
različite, “pače i najradikalnije ideje" koje su zapreka jedinstvu stranaka. Zato su 
obje stranke povukle u pregovore “representante i najheterogenijih političnih ele- 
menata dotične stranke", pa se Folnegović nada da će s vremenom doći do fuzi- 
je.“ Naime trzavice ne postoje samo u Stranci prava. I pripadnici Neodvisne na- 
rodne stranke imaju vrlo različita mišljenja, a na okupu ih je držao autoritet Fra- 
nje Račkoga, no nakon njegove smrti, jačaju suprotnosti. Nakon ove skupštine 

Jedan od njih sigurno je Rukavinin, a drugi vjerojatno Davidov. Nazočni su i Prodan, Trumbić 
i Supilo. 

33 

Hrvatska i Obzor, 16. XI. 1893.; Obzor, 22. XI. 1893. 

34 

Hrvatska, 20. XI. 1893. 

optimizam opozicijske javnosti dobrano je splasnuo i ustupio mjesto strahovanju 
od neuspjeha pregovora. I zaista, šest mjeseci poslije dolazi do razlaza. 


Već je spomenuto da predsjednik egzekutivnoga odbora Bresztyenszki 
stoji izvan stranaka i vodi pregovore sa željom da se primi dualistički program. I 
Khuen vidi u “Sjedinjenoj opoziciji" nagodbenu struju. Egzekutivni odbor bira 
u pododbor za izradu zajedničkoga programa Franka i Kumičića za Stranku pra- 
va te Mazzuru i Smičiklasa za Neodvisnu narodnu stranku. Pitanje je sada kako 
se složiti o zajedničkom programu kada dvije stranke imaju vrlo različite tradici- 
je. Neodvišnjaci su Vojnovićevom adresom priznali legitimitet Nagodbe ali su 
zahtijevali njezinu reviziju u pravcu samostalnosti Hrvatske u svim poslovima 
koji Austro-ugarskom nagodbom nisu odredeni kao zajednički poslovi za cijelu 
Monarhiju. To je program koji stoji između dualizma i trijalizma a o političkom 
položaju ovisi koje će rješenje prevladati. Pod utjecajem Starčevićeva nauka 
Stranka prava nije osamdesetih godina priznavala legitimitet Nagodbe i propovi- 
jedala je da hrvatski narod samo s hrvatskim kraljem mora rješavati pitanje svo- 
je državne samostalnosti, tj. da se Hrvatska po svom državnome pravu ne nalazi 
u okviru Habsburške Monarhije. Manje ili više prikriveno izražavala se nada da 
će ona propasti. “Veleizdajnički" značaj Stranke prava ostavio je duboke tragove 
jako se proces napuštanja Starčevićeva nauka zapaža od 1887., a nakon ulaska 
Franka u Stranku te jačanja Folnegovićevih nastojanja u tom pravcu, mijenja se 
velikom brzinom. Ipak, Starčevićev intervju u Neue freie Presse pokazuje da se 
još uvijek mogu očekivati njegove nepoćudne izjave. Zato se neki obzoraši boje 
fuzije stranaka i drže da dvor još uvijek gleda u Stranci prava antidinastičku stru- 
ju.* Može se doista pretpostaviti da Franjo Josip ne zaboravlja tako lako pravaš- 
ku “veleizdaju makar ju je do kraja opovrgla Frankova adresa 1892., utemelje- 
na na kraljevoj zavjernici, koja jamči dualizam, ali izaziva i nadu da ce kralj do- 
pustiti proširenje hrvatske autonomije. 


Za novu Stranku prava sada je bitno da dobije program jer ga dotada uop- 
će nije imala. Programom se smatrao Starčevićev “Naputak za pristaše Stranke 
prava? iz 1871. u kojemu on u trideset točaka izlaže svoje viđenje o odgoju hr- 
vatskoga naroda, o njegovoj moralnoj pripremi za buduću samostalnu državu. 
Sam kaže da je to “općeniti naputak" i da će onaj član Stranke koji ga prouči “u 
preredkih slučajih trebati naputak o pojedinostih". S obzirom na Starčevićevo uv- 
jerenje da je svaka politička akcija u postojećemu političkom sustavu osuđena na 
propast i krajnje nemoralna, da Stranka prava nije politička stranka nego izraz 
težnji cijeloga hrvatskoga naroda, u vrijeme pravaškoga pokreta nije se mogao 


33 

HS, 1892.—97., 23. XII. 1893. No sveučilišnom profesoru Bresztyenszkome nije pomoglo nje- 
govo nagodbenjaštvo. U proljeće 1894. naglo je umirovljen. 

36 

Obzor, 26. X. 1894.; NSK Korespondencija Mazzura, R 6491, Politeo-Mazzuri, 6. V. 1894. 


778 


Moderno pravaštvo 


očekivati praktičan politički program. Umjesto toga, simpatizeri su se nadahnuli 
pojedinim Starčevićevim spisima ili, bolje reći, njegovim najproširenijim izjava- 
ma 1 originalnim kovanicama. Nužno je dakle da se novi, bitno izmijenjeni smjer 
Stranke prava, izražen u Frankovoj adresi, programatski kodificira i prikaže kao 
izvorno Starčevićevo učenje koje obzoraši tobože prihvaćaju. Može se pretposta- 
viti da su se Frank 1 Folnegović odlučili za pregovore s obzorašima jer je to bio 
jedini način da osiguraju oportunistički program, suprotan Starčevićevu učenju. 
Oblikovanje takva programa isključivo u klubu Stranke prava, u kojemu je vla- 
dalo veliko nezadovoljstvo s Frankovom adresom, ne bi bilo moguće. Zato je 
Franku i Folnegoviću bezuvjetno potrebno da se nova fuzionirana stranka nazo- 
ve Stranka prava. Nastaje naizgled apsurdan položaj da se, doduše, prima isti 
program ali da fuzija doživljava neuspjeh. Važno je spomenuti da je Frank vodio 
pregovore mimo kluba Stranke prava. Na ovaj ili onaj način uvijek je stavljao pr- 
vake pred gotove činjenice. 


U nacrtu programa Stranke prava koji je sastavio Frank, najvažniji je zah- 
tjev sjedinjenje Hrvatske i Slavonije, Dalmacije, Rijeke, Međimurja, Bosne i 
Hercegovine, Istre, Kranjske, Koruške i Štajerske “u okviru habsburške monar- 
kije", te da poslove koji su, prema (ugarskoj) Pragmatičkoj sankciji, zajednički 
cijeloj Monarhiji, kraljevina Hrvatska ravnopravno s kraljevinom Ugarskom rje- 
šava s ostalim zemljama Njegova Veličanstva. Čini se da se predsjednik kluba 
Rukavina, David Starčević i župnik Žerjavić pri izradi toga nacrta bune protiv 
Franka od “Beča poslanoga da stranku raztruje".*" Pozivanje na Pragmatičku san- 
kciju znači, prema tumačenju obzoraša, dualistički program jer se Austro-ugar- 
ska nagodba s obzirom na položaj Ugarske u Monarhiji temelji na ugarskoj Prag- 
matičkoj sankciji iz 1723., potvrđenoj od vladara kao jamstvo cjelokupnosti 
Ugarske kojoj su partes adnexae integralan dio. Zato Starčević želi da se istakne 
hrvatska Pragmatička sankcija iz 1712. koja zahtijeva cjelokupnost hrvatskih ze- 
malja, tj. Hrvatska i Slavonija se na temelju svoje tradicionalne autonomije smat- 
ra posebnom državnom jedinicom a ne integralnim dijelom Ugarske. No hrvat- 
sku Pragmatičku sankciju Habsburzi nisu nikada potvrdili. I izjava o zajedničkim 
poslovima u Monarhiji obuhvaća, prema obzorašima, one poslove koje Austro- 
ugarska nagodba proglašava zajedničkima na temelju (ugarske) Pragmatičke san- 
kcije. No pravaši tvrde da priznavanje zajedničkih poslova nema veze s dualiz- 
mom jer i u federalističkom uređenju postoje zajednički poslovi.“ 


Nacrt prvaka Neodvisne narodne stranke temelji se na Vojnovićevoj adre- 
si o državnopravnome odnosu Hrvatske prema Ugarskoj i cjelokupnoj Habsbur- 


37 
Mazzura, Šime — Derenčin, Marijan: Program oporbenih stranaka, Zagreb 1894., 12. (Prog- 
ram Stranke prava od 3. XI. 1893.); DAZ Peršić, 26a 

NSK. Korespondencija Mazzura, R6672 (3), Bilješke 17.—20. III. 1894.; Mazzura-Derenčin, 50. 

škoj Monarhiji “koja bi jedina bila podobna kraljevini Dalmaciji, Hrvatskoj i Sla- 
voniji obezbiediti njezinu državnom pravu odgovarajući državno pravni položaj", 
ustavne slobode 1 “mirni postepeni razvitak". Pozivajući se na povrede Hrvatsko- 
ugarske nagodbe, nacrt obzoraša zahtijeva njezinu reviziju s time da svi poslovi 
koji nisu zajednički cijeloj Monarhiji prema Austro-ugarskoj nagodbi 1 ne tiču se 
zajednice hrvatsko-ugarskih zemalja, pripadnu isključivo državnoj samoupravi 
kraljevine Dalmacije, Hrvatske i Slavonije. Otpala bi, prema tome, i potreba za- 
jedničkoga Ugarsko-hrvatskoga sabora. Obzoraški nacrt kreće se dakle između 
dualizma i trijalizma, tj. ne zahtijeva izričito samostalan državnopravni položaj 
Hrvatske u reorganiziranoj Monarhiji. Da se ne bi izazvalo neprijateljstvo dualis- 
tičkih moćnika 1 dvora, u nacrtu se štoviše kaže da je moguća samostalna Hrvat- 
ska “i u obstojećem dualizmu, no krajnja, logična konzekvenca je ipak trijali- 
zam. I među obzorašima o tome ne vlada isto mišljenje. Derenčin se primjerice 
boji da se novim programom zahtijeva trijalizam, a on ne želi biti član stranke 
“koja si stavlja na zastavu preustrojstvo monarkije". Zahar, štoviše, želi da se 
programom istakne dualistički pravac.“ 


Programski nacrt Neodvisne narodne stranke ne zahtijeva sjedinjenje hr- 
vatskih zemalja s Bosnom i Hercegovinom te slovenskim zemljama kao Frankov 
nacrt. “Praktični“ obzoraši drže se “Trojedne kraljevine" kao zasad jedinoga 
programa s mogućnosti određenoga uspjeha. U tom je pitanju razlika između oba 
shvaćanja najveća. Ako već Stranka prava odustaje od samostalne hrvatske drža- 
ve, onda Frankove tvrdnje da je riječ o Starčevićevu programu, mogu biti uvjer- 
ljive samo uz zahtjev za uključenjem svih onih zemalja koje su Starčević i Kva- 
ternik proglasili hrvatskima, u buduću hrvatsku državnu jedinicu, dakako sada u 
“u okviru" Monarhije.“ Rački izlazi ususret Frankovu nacrtu prihvaćajući uvjet- 
no sjedinjenje sa slovenskim zemljama i Istrom, ako to tamošnji rodoljubi žele, 
a u slučaju aneksije Bosne i Hercegovine i sjedinjenje s njome. U konačnome se 
tekstu Istra te Bosna i Hercegovina zahtijevaju bezuvjetno. Obzorašima je nep- 
rihvatljiva uporna pravaška tvrdnja da su Slovenci “planinski Hrvati". Zato prog- 
ram naposljetku sadrži samo stavku da će podupirati nastojanja “braće Slovena- 
ca" za sjedinjenje s Hrvatskom.“ 


Na sjednici pododbora 14. travnja 1894. prima se konačna redakcija prog- 
rama. Njome pravaši usvajaju “okvir Monarhije i rješenje hrvatskoga pitanja po- 
litičkom konstrukcijom između dualizma i trijalizma. Obzoraši pak pristaju ne 
samo na sjedinjenje Trojedne kraljevine (Hrvatske, Slavonije, Dalmacije, Rijeke 


39 
Isto, Mazzurine bilješke sa sjednice 28., 30. III. te 2. i 10. IV. 1894. 


40 
Izuzete su Srbija i Crna Gora koje su prema Starčeviću hrvatske zemlje. 


41 
Mazzura-Derenčin, 13 i d. 

i Međimurja) nego i Istre, Slovenije te Bosne i Hercegovine. S obzirom na karak- 
ter mađarske hegemonije i njezin pseudoustavni režim, umjerenoj je opoziciji 
neophodna “pravna država" i “parlamentarna vladavina" utemeljena na građan- 
skim liberalnim načelima. Upada u oči da zahtjev za liberalnim ustanovama ne 
sadrži Starčevićevo načelo o općemu pravu glasa. Na to obzoraši ne bi nikada 
pristali a Frank to i nije predlagao. 


Na program se do propasti Habsburške Monarhije pozivaju uglavnom sve 
umjerene opozicijske struje unatoč svojim oprekama. Zbog toga ga valja citira- 
ti u cjelini: 


“I Hrvatska sjedinjena opozicija, stojeći na temelju državnoga prava i na- 
rodnoga načela, raditi će svim zakonitim sredstvima, da se narod hrvat- 
ski, koji stanuje u Hrvatskoj, Slavoniji, Dalmaciji, na Rijeci s kotarom i 
u Medjumurju, Bosni i Hercegovini i Istri sjedini u jedno samostalno dr- 
žavno tielo, u okviru habzburške monarkije, te će podupirati svom sna- 
gom i nastojanje braće Slovenaca, da se i slovenske zemlje ovomu dr- 
žavnomu tielu prikupe. 


II Isto tako raditi će sjedinjena opozicija, da se kraljevina Hrvatska uredi 
kao pravna država ustavno i slobodno tako, da će narod po svojim zas- 
tupnicima, u svim granama državnoga života, po načelima parlamentar- 
ne vladavine vršiti u hrvatskom saboru zakonodavnu vlast sporazumno 
s krunom. 

III Poslove skupne cieloj monarkiji, potičući iz pragmatičke sankcije, rieša- 
vati će kraljevina Hrvatska ravnopravno kraljevini Ugarskoj, s ostalim 
zemljama Njegova Veličanstva. 


IV Raditi će u obće, da se ustav, sloboda i zakonita nezavisnost kraljevine 
Hrvatske oživotvori i svim zakonitim jamstvima, naposeb slobodoum- 
nim izbornim redom, pravom sakupljati se i sastajati se, te slobodom 
savjesti, govora i štampe zajamči. 

V Provedenje ovoga programa povjerava se eksekutivnom odboru, koji mo- 
že dozvoliti sudjelovanje u tom radu i drugim otačbenicima, ako i nisu 
članovi stranke.“ 


Nitko nije dospio povjerovati da je nakon dogovora o zajedničkome prog- 
ramu fuzija stranaka gotova stvar. Odmah nakon prihvaćanja programa na sjed- 
nici pododbora 14. travnja 1894., dakle prije nego što je dogovor bio dokončan i 
definiran, u bečkim i peštanskim listovima pojavljuju se brzojavi da se fuzija 
opozicijskih stranaka razbila. U tome se razabiru Frankovi prsti jer je vijest pos- 


42 
Isto, 31 i d. Klub Stranke prava prima program 6. VI., skupština 26. VI. a skupština Neodvis- 
ne narodne stranke 25. X. 1894. 

lao njegov brat Jakob, a Hrvatska ju odmah potvrđuje i piše da je program, do- 
duše, prihvaćen ali da nije riješeno pitanje imena nove stranke. Frank 1 Folnego- 
vić su od početka dali do znanja da nova fuzionirana stranka mora nositi ime 
Stranka prava. TA inače bi doista bile neuvjerljive tvrdnje da je riječ o “čistom? 
programu Ante Starčevića. No može se pretpostaviti da Frank želi onemogućiti 
fuziju jer bi obzoraši i njegovi neprijatelji u Stranci prava mogli zajednički spri- 
ječiti njegovo vodstvo. Time on može ugoditi Starčeviću koji se Zvvijen užasava 
nad fuzijom i nagovoriti ga da potpiše program. 


Neki obzoraši naivno vjeruju da se prihvaćanjem imena Stranke prava fu- 
zija može spasiti i zahtijevaju od vodstva da spasi slogu “ako boga znade". Zato 
Obzor prije i nakon konačnoga sloma pregovora uvjerava čitatelje kako prihva- 
ćanje toga imena nije puka formalnost, nego da je riječ o razlici u tumačenju za- 
jedničkoga programa. Obzorašima on je dualistički, a pravaši tvrde da je to stari 
Starčevićev program pa bi ime Stranke prava značilo pokoravanje Starčevićevu 
vodstvu. Obzor čak apelira na disciplinu svojih pristalica. Smičiklas, nakon smr- 
ti Račkoga, glavni voditelj pregovora uz Mazzuru, drži da je program posljedica 
kompromisa između obje stranke i da bi zato trebalo napustiti oba imena.“ 


Taj je program za Franka, a i za Folnegovića, velik rizik, jer što će se do- 
goditi ako ga Starčević ne prihvati? Frank je donio program Starčeviću, a njegov 
nećak Mile čitao mu ga je “rieč po rieč*. Njegov je stric razmišljao nad svakom 
riječi 1 naložio je Mili da kod pojma “pragmatička sankcija' umetne riječ “hrvat- 
ska". Rješenje na temelju hrvatske Pragmatičke sankcije pretpostavilo bi reorga- 
nizaciju cijele Monarhije u kojoj bi ujedinjena Hrvatska vjerojatno bila treća dr- 
žavna jedinica. Hrvati bi se tada kao treća vladajuća nacija pridružili austrijskim 
Nijemcima i Mađarima dok bi sve druge nacije ostale u istom neravnopravnome 
položaju kao za dualizma. Međutim, taj umetak zapravo ne mijenja značaj prog- 
rama “Sjedinjene opozicije" jer se u njegovoj drugoj točki zahtijeva ujedinjenje 
hrvatskih i slovenskih zemalja te Bosne i Hercegovine koje se zacijelo ne bi mog- 
lo izvesti bez temeljite reorganizacije Monarhije. Ostaje dakle činjenica da taj 
program stoji između dualizma i trijalizma 1 da njegovi tvorci, s obzirom na sada 
već permanentnu krizu dualizma, namjeravaju iskoristiti položaj koji će nastati u 
vrijeme kada bude moguće rješavati hrvatsko pitanje. Očigledno se Ante Starče- 
vić teško odlučio da odobri program (iako je potpisao Frankovu adresu koja je 
njegov temelj). Tekst je zato pet dana ležao nepotpisan na njegovu stolu. Kako 
kaže Mile, “oklievao? je jer je vidio da se program može tumačiti na razne nači- 
ne, a na kraju je, uz spomenuti važni ispravak, pokazao “popustljivost, da dade 
dokaz ljubavi za slogu naroda", a bio je uvjeren da će se u provedbi programa 
“ako ikad dodje za to vrieme, njegovi vjerni prijatelji, držati načela iztaknutih u 


43 
NSK Korespondencija Mazzura, R 6491 (pisma raznih osoba); isto R 6672/5, bilješke sa sas- 
tanka 10. TV. 1894.; SO Smičiklas Strossmayeru, 18. IV. 1894.; Obzor, 18. IV., 28. V. 1894. 

njegovih djelih i u njegovu radu". Starčević je očigledno načistu da taj program 
nije izraz njegovih načela, ali kao što je podcjenjivao sve adrese 1 izjave, vjero- 
jatno nije pridavao važnost niti tom programu, nije bio kadar uočiti njegovu da- 
lekosežnost. Među pravašima se pričalo da su Mile i Kumičić imali “vraškoga 
posla" dok ga je Starčević potpisao, uz uvjet umetanja pojma “hrvatska pragma- 
tička sankcija". “Davidovci", istomišljenici Davida Starčevića, protivnici “okvi- 
ra", uvjereni su štoviše da mu je program podmetnut na potpis. No vjerojatno ga 
je Mile izvojevao svojim umiljatim “striček amo — striček tamo" a usamljen, 
ogorčen i zagrižljiv starac doista je volio svoga nećaka s kojim je zajedno živio 
od 1885. Teško bolestan, nemoćan da se odupre svojoj okolini i da se snađe u no- 
vim prilikama, Ante Starčević potpisuje dokument kojim odustaje od svoga nau- 
ka i tako dopušta nedostojnu zloporabu svoga imena. Tek taj potpis omogućava 
uvjerenje većega dijela pravaških simpatizera da je riječ o njegovu starom prog- 
ramu, stiliziranom prema potrebama vremena. U trenutku kada Hrvatska pobjed- 
nički javlja da je klub Stranke prava 6. lipnja 1894. prihvatio program “kao izraz 
čistoga programa stranke prava“, ta stranka, tj. pravaški pokret, više ne postoji.“ 

Do definitivnoga razlaza “Sjedinjene opozicije" dolazi na sjednici egze- 
kutivnoga odbora 9. svibnja nakon što je klub Neodvisne narodne stranke odob- 
rio program, ali odbacio ime Stranka prava “u kojoj mu drago kombinaciji". Već 
prije toga Frankovi sinovi organiziraju demonstracije protiv obzoraša, a za Fran- 
ka kao najzaslužnijega člana Stranke prava. Nakon razlaza egzekutivnoga odbo- 
ra, te su se demonstracije ponovile 10. svibnja pred stanovima Mazzure i Smičik- 
lasa, pregovarača Neodvisne narodne stranke.“ Potpora studenata i ulice Franku 
sve više postaje sastavni dio njegova pritiska na protivnike. Frank posebno nas- 
toji optužiti Smičiklasa da je razbio suradnju opozicije zbog osobnih interesa, jer 
režim u slučaju “sloge? ne bi dopustio da on, nakon pokojnoga Račkoga, posta- 
ne predsjednik Jugoslavenske akademije.“ Nakon razbijanja sporazuma, Obzor i 
Hrvatska vode beskrajne, užarene psovačke polemike o tome tko je kriv za raz- 
laz i što se zapravo događalo na pojedinim sjednicama. Razmjerno jasan pregled 
događaja daju Derenčin i Mazzura u nizu članaka u Obzoru pod naslovom “Nes- 


44 
DAZ Peršić, 4, 26a; Šegvić, 1911., 31; Hrvatska, 7. VI. 1894. Dr. Mile Starčević: Na obranu 
istine, Zagreb 1909. 

Prema Hrvatskoj skupilo se 30. travnja, kada se trebala održati “odsudna" sjednica egzekutiv- 
noga odbora, masa građanstva, radnika, štoviše i gospođa i gospođica na čelu sa studentima 
koji su demonstrirali za ime Stranka prava. Zbog tih događaja izgrednici su osuđeni. Hrvatska, 
1., 8., 17. V. 1894. 

Hrvatska, 1., 7., 19. V. 1894.; Smičiklas je doista uputio pismo odjelnome predstojniku Kršnja- 
vome u kojemu ga poziva da zaborave nekadašnje razmirice iz mladosti, na što je Kršnjavi lju- 
bezno odgovorio. Nema dokaza da je Smičiklas htio razbiti “Sjedinjenu opoziciju". Obzor, 16. 
V. 1894.; Kršnjavi, 1986., 1, 58-9. 

jedinjena opozicija", objavljenima u posebnome spisu, dok im Hrvatska odgova- 
ra pod naslovom “Bistrimo", a Folnegović pripisuje autorima da žele “oštrinom 
p 


advokatske rabulistike potamniti istinu.“ 


Frank i Folnegović moraju program prikazati kao pravaški i pokušati da 
uvlačenjem Strossmayera u polemike onemoguće Neodvisnu narodnu stranku. 
Zato Frank uoči posljednje sjednice egzekutivnoga odbora upućuje Strossmaye- 
ru pismo, a Hrvatska ga objavljuje 12. svibnja, tj. odmah nakon definitivnoga 
prekida pregovora o fuziji stranaka, kao “razjašnjenje" o smislu i tijeku pregovo- 
ra u Frankovu viđenju. U pismu Frank želi nagovoriti Strossmayera da telegrafi- 
ra Smičiklasu neka obzoraški pregovarači prime ime Stranke prava za fuzionira- 
nu stranku, i uvjeren je da će oni poslušati njegov savjet. Glavni mu je argument 
da ime opozicije mora biti “Stranka prava" jer ono izražava “čisto hrvatstvo, a 
narod hoće stranku koja je “inkarnacija političke stalnosti, vjernosti i nepromje- 
njivosti" (podcrtao Frank). Tvrdi da je Neodvisna narodna stranka napustila svoj, 
a prihvatila pravaški program pogotovo u prvoj točki u kojoj se zahtijeva sjedi- 
njenje hrvatskih zemalja, Slovenije te Bosne i Hercegovine “u jedno samostalno 
državno tielo u okviru habzburške monarkije". (Karakteristično je da Frank pod- 
crtava “samostalno državno tielo" a ne i “okvir? Monarhije.) 


Frank se hvali da je u tijeku pregovaranja želio baciti koprenu zaborava na 
prošle neugodne događaje, pomažući Amrušu i Smičiklasu kod izbora, a ističe da 
je odbor za izdavanje djela Ante Starčevića “pazio naposeb na Vašu Preuzviše- 
nost", tj. izbacio je iz Starčevićevih govora psovke protiv Strossmayera i Mažura- 
nića. Komentira neuspjeh dogovora te izjave Smičiklasa i Mazzure da se jedinstvo 
stranaka ne može izvesti pod vodstvom Ante Starčevića. No prema Franku, on nije 
vođa koji se može dekretirati ili svrgnuti, nego ga je takvim proglasio narod, koji 
je Strossmayeru pružio “palicu kulturnog prvenstva". Franku i Stranci prava ne- 
moguće je odreći se političkoga vodstva Ante Starčevića jer bi to značilo “zakla- 
ti" njegovo djelo i još udariti “bodežom? na njega. U ovom pismu i u svim član- 
cima Hrvatske o prekidu pregovora, Franku je uvijek bitno istaknuti kako je taj 
program vrhunski izraz Starčevićeva nauka koji jedinstvena Stranka prava mora 
prihvatiti. Obzoraši bi dakle trebali isčeznuti u jedinstvu, a to ne bi bila kapitula- 
cija “već plemenito višje shvaćanje svoga poziva u vječnom poredku" (podcrtao 
Frank). Prema Tuškanovoj izjavi nakon raskola, Frank je Strossmayeru uputio pis- 
mo u ime Stranke iako prvaci nisu o tome ništa znali i bili su ogorčeni što se “je- 
dan" Frank usuđuje tako uvredljivo pisati jednomu katoličkom biskupu.“ 

Hrvatska, 22. VI. 1894. 

48 

Hrvatska Domovina, 25. I. 1896.; Smičiklasa ogorčava Frankova “čifutska bezobraznost" ko- 


jom nastoji potegnuti Strossmayera u dnevnopolitičke svađe, SO, Smičiklas Strossmayeru, 11. 
VI. 1894. 

Očigledno je da Frank s prvim kodificiranim programom u ruci ne želi 
predstaviti Stranku prava kao jednu od političkih stranaka nego kao pokret po 
uzoru na Starčevićevo shvaćanje da političke stranke s različitim programima 
smiju postojati tek u samostalnoj hrvatskoj državi i da su zato svi oni koji kažu 
da su opozicija, a nisu u pravaškom pokretu, “Slavoserbi". Vjerojatno Frank mis- 
li da bi ta opozicija pod nazivom Stranke prava mogla okupiti pravaše svih hrvat- 
skih zemalja (a oni se pojavljuju već i u Bosni i Hercegovini), pa bi onda nasta- 
la “čvrsta falanga" s njime na čelu, koju bi vrhovi Monarhije morali vrlo ozbilj- 
no uzeti u obzir. Reagirajući na takve izjave, Obzor kaže da vodstvo Stranke pra- 
va želi nenaravni javni život bez stranaka, što je nemoguće. List je u pravu jer 
umjesto sveobuhvatne Stranke prava, utemeljene tobože na Starčevićevim nače- 
lima, dolazi do raskola i do nastanka različitih suprotstavljenih struja koje se kite 
imenom Stranke prava. 


U nizu svojih poslanica Folnegović, kao i Frank, zastupa mišljenje da 
Neodvisna narodna stranka više ne postoji. “Mi vam gospodo od neodvisne stran- 
ke iskreno ispoviedamo da smo išli u pregovore s Vami s nakanom da neodvisnu 
stranku utopimo u stranci prava." Piše da je novi program “čisti stari pravaški 
program u obnovljenoj formi". Priznaje jednu “karakterističnu" stavku, koja se 
nije nalazila u starome programu, kao jedinu “tobožnju? promjenu. “Ta stavka 
sadržaje ove rieči: u okviru habsburške monarkije. Ovo je uvršteno na izrični zah- 
tjev gospode neodvišnjaka" (podcrtao Folnegović). On nesumnjivo govori istinu 
jer je neodvišnjacima “okvir* preduvjet za zajednički program. No isto tako je si- 
gurno da su pravaši, s iznimkom Davida Starčevića i Rukavine, vrlo rado “popus- 
tili". Ta vodstvo Stranke prava još je prije Frankova dolaska kretalo prema “okvi- 
ru? jer je samo na taj način moglo skinuti sa sebe pečat “veleizdaje". No kako 
onda stoji s upornom tvrdnjom pravaša da su obzoraši prihvatili “čisti Program 
stranke prava? Folnegović pri tome ima originalnu misao da su se naime novim 
programom zapravo spojile dvije “pravaške" ideje: Starčevićeva 1 Pavlinovičćeva! 
Pozivajući se na svoj susret s “gorostasom' Pavlinovićem 1883., kaže da je upra- 
Vo on isticao potrebu imena Stranke prava (ne kaže, dakako, da je razlučio pravaš- 
tvo od starčevićanstva) 1 da bi, da je živ, više od Folnegovića mlatio toljagom po 
obzoraštini.“ Vidjeli smo da se Pavlinovićeve državnopravne teze temelje na “ok- 
viru' Monarhije, štoviše 1 na prihvaćanju dualizma. Ako se dakle Pavlinovićev 1 
Starčevićev nauk spominju u vezi s novim programom, onda se može reći samo 
jedno — da je naime Pavlinovićeva ideologija pobijedila Starčevićevu. 


Folnegović podsjeća na pravaško načelo legitimiteta i na Starčevićevu od- 
vratnost prema “prevratu". Drži da se slavenska solidarnost može unapređivati i 
u okviru Monarhije. No dok Frank javno ističe Starčevićevo političko vodstvo, a 


49 
Hrvatska, 5. VII. (Javna pisma XIII, Prijatelju -o - (Josipu Zoriću); Folnegović, Fran: Sada ili 
nikada, Zagreb 1900., 27 

Strossmayeru prepušta samo manje značajno kulturno prvenstvo, Folnegović že- 
li maknuti Starčevićev utjecaj. Dva mjeseca nakon sloma “Sjedinjene opozicije, 
a uoči polaganja temeljnoga kamena za Starčevićev dom, tvrdi u pismu Stros- 
smayeru da su se prilike u njegovoj stranci promijenile na bolje. Jamči mu da će 
cijela stranka u svim dijelovima “otadžbine", sa svih svojih dvadeset političkih 
glasila, raditi “kako će jim diktirati onaj sporazumak, kojega smo nas dvojica 
kadri upriličiti“. Folnegović dakle drži da bi Strossmayer mogao pristati na pok- 
roviteljstvo nad ujedinjenom Strankom prava (uključujući i obzoraše) kojoj bi on 
sam bio na čelu!“ Očigledno računa s rastućim otporom u vodstvu protiv Fran- 
ka, a1 s time da klub više ne mora izvršavati naredbe teško bolesnoga Starčevi- 
ća, odnosno očekuje njegovu smrt. Strossmayer je boljega zdravlja ali se, razu- 
mije se, ne želi vratiti odavno napuštenoj aktivnoj politici, a čini se da ni on više 
nije u stanju sustavno prosuđivati političke događaje. Njegov tajnik Cepelić još 
je 1892. pisao Račkome da je biskup “sub rosa rečeno in politicis jako popus- 
tio". U svakom slučaju Frank ima argumente kada prilikom raskola tvrdi da je 
Folnegović želio “prodati Stranku prava Strossmayeru i da je zapravo on izveo 
raskol jer je u tu svrhu nastojao maknuti Franka. 


Tragikomedija sa Strossmayerom nastavlja se i u povodu njegova dolaska 
u Zagreb na ustoličenje novoga nadbiskupa dr. Jurja Posilovića. Hrvatska piše da 
obzoraši ne slijede Strossmayera koji je posjetio Starčevića i s njime se izmirio, 
dakle tobože pristao na jedinstveni, tj. pravaški, program 1 da zato Stranka prava 
uz Starčevića uvijek spominje i Strossmayera. Zato pravaši Folnegović, Boroša, 
Kumičić i Jakčin posjećuju Strossmayera i sarajevskoga nadbiskupa Stadlera. Tom 
prilikom Folnegović je kazao Strossmayeru da će, bude li opet ušao u politiku, tre- 
bati potporu Stranke prava u kojoj se nalazi većina hrvatskoga naroda. Stros- 
smayer mu, razumije se, odgovara da se ne poistovjećuje niti s jednom strankom 
i da želi biti samo objektivni motritelj.““ Na Folnegovićev je prijedlog, prigodom 
svečanosti polaganja kamena temeljca za Starčevićev dom, poslan telegram Stros- 
smayeru u kojemu mu se pripisuje da je prednjačio pri ujedinjenju oporbe. 

U tijeku 1894. Folnegović još prikriva svoj sukob s Frankom iako svi o 
tome znaju. On, štoviše, kaže da je dobro što je Frank (a ne on) vodio pregovore 
s obzorašima 1 uopće da se obilježje Stranke nije ni u čemu izmijenilo otkada joj 
je pristupio Frank.“ Od Folnegovića možemo saznati zašto on i Frank misle da će 

SO, Folnegović Strossmayeru, 13. VI. 1884. 

Arhiv HAZU, Ostavština Račkoga, Cepelić Račkome, 1. VII. 1892. 

Hrvatska, 6.—-7.VIIL. 1894. 

Isto, 5.—6. X. 1894. 

pravaši povjerovati neistinitim tvrdnjama da se novi program temelji na Starčevi- 
ćevim načelima. Naime, još nitko nije obradio i prikazao Starčevićev sustav, kaže 
Folnegović, a rijetki su oni koji su ga proučili. Dok “Slavosrb" kida pojedine ne- 
povezane dijelove Starčevićeva učenja da bi mu se narugao, dotle pravaš vadi iz 
Starčevićeva nauka sitnice s kojima agitira pa ga u svom nerazumijevanju često 
karikira, a narod prianja uza Starčevića samo srcem i povjerenjem.** Prema tome, 
Folnegović i Frank se mogu predstaviti kao autentični tumači Starčevićeva nauka, 
a zasad ne nailaze na javno protivljenje pravaša Istre i Dalmacije. 

No očigledno mnogi pripisuju Franku krivnju za razbijanje pregovora. U 
to je uvjeren i student Stjepan Radić koji se istakao u agitaciji za “Sjedinjenu 
opoziciju". On se već predstavio među mladima svojim ispadima protiv mađar- 
skoga službenoga jezika na željeznici, a i incidentom protiv Khuena na proslavi 
tristogodišnjice pobjede na Turcima kod Siska, koji ga je stajao dužega zatvora. 
Radić drži da je Frank razbio sporazum jer želi postati vođa i “komandant' opo- 
zicije, a “Stari? je ionako njegova lutka. “Šmrkavac" Radić sukobljava se s “pož- 
rtvovnim prvakom" Frankom. Kada Kumičić na jednoj skupštini izjavljuje da 
pravaši nisu bili ništa dok među njih nije stupio Frank, Radić mu dovikuje da su 
i sada ništa, pa se izlaže tvornim napadima.? 

U vrijeme sloma “Sjedinjene opozicije", u proljeće i ljeto 1894., politič- 
kom scenom prevladavaju kriza mađarske vlade i dvije krajnosti: da Khuen pos- 
tane ministar predsjednik, ili da se mora sasvim povući. Pri tome je važno znat- 
no jačanje mađarske Nezavisne stranke, pogotovo nakon prijenosa mrtvoga tije- 
la Lajosa Kossutha u Budimpeštu i njegova pokopa, kada njegov kultus dostiže 
iznimne razmjere i izaziva nemire. Neki zagrebački studenti žele na dan Kossut- 
hova pogreba izvesti protumađarske demonstracije pred Jelačićevim spomeni- 
kom, a austrijski službeni Fremdenblatt drži da je riječ o proaustrijskome činu. 
Hrvatska piše da hrvatski narod neće biti oruđe protiv slobode (Mađara) niti že- 
li da zbog “kratkovidnoga oportunizma'" (podcrtala Hrvatska) demonstrira protiv 
slobode 1 kaže da rast košutizma nije opasan za Hrvatsku. Predsjednik kluba 
Stranke prava Rukavina, sada već Frankov ogorčeni protivnik, odobrava taj pos- 
tupak, a zacijelo to čini i Starčević jer se još uvijek boji da bi protumađarske de- 
monstracije mogle poslužiti Austriji.“ To držanje izaziva nezadovoljstvo u beč- 
kom središtu a 1 kod pripadnika Khuenove stranke koji bi željeli demonstracije 
protiv nezavišnjaka, banovih neprijatelja. Narodne Novine čak izjavljuju kako 

Hrvatska, 22. X. 1894. 

NSK, Ostavština Mazzura, R 6491, Kanonik Lehpamer Mazzuri, 5. 1 7. V. 1894.; Hrvatska, 16. 
X. 1894. 

Hrvatska, 2., 9., 11., 13. IV. 1894. Agramer Tagblatt, 10. IV. 1894. 

“mjerodavni drže da su “stekliši poludjeli" što su osujetili demonstraciju. Pri 
tome se još uvijek misli da su obzoraši “Austrijanci", a pravaši protivnici Austri- 
je u Starčevićevu duhu. 


Frank zacijelo procjenjuje da proaustrijsko držanje nije oportuno te ne isko- 
rištava priliku da lojalnost Stranke prava kralju istakne demonstracijama protiv an- 
tidinastičnih košutovaca. Godinu dana poslije njegovi sinovi sudjeluju u protuma- 
darskim demonstracijama prilikom kraljeva dolaska u Zagreb u skladu s tada već 
izrazito proaustrijskim smjerom svoga oca. U tih godinu dana dolazi i do načelno- 
ga razmimoilaženja Franka i Folnegovića, dok je dotadašnji sukob među njima pot- 
jecao više iz osobne mržnje u borbi za “prvenstvo" u Stranci. Tijekom 1894./95. 
Folnegović naime ostaje kod dualističke promađarske taktike dok se Frank postup- 
no opredjeljuje za proaustrijsku. Na to ga primorava nužnost da reagira na izjavu 
Ante Starčevića čiji on nauk tobože brani u svoj njegovoj “čistoći“. Starčević se 
naime nakon razlaza egzekutivnoga odbora “Sjedinjene opozicije“ ponaša kao 
1891. u svom intervjuu uredniku Neue freie Presse i 1892. u vezi s Frankovom ad- 
resom. On stoji uz Franka, dopušta da Frank pod njegovim imenom vodi politiku 
suprotnu njegovim načelima, ali kada daje javnu izjavu, onda se drži svoga nauka. 


Kako bi se pokazala prijateljska povezanost mađarskih i hrvatskih ustav- 
nih institucija, režimski su činitelji dogovorili međusobne posjete zastupnika 
Ugarskoga parlamenta i Hrvatskoga sabora. Na poziv Khuenove stranke, počet- 
kom veljače 1894. u Zagrebu borave mađarski zastupnici na čelu s predsjedni- 
kom parlamenta Desiderom (Dezso) Banffyjem. Zastupnici Stranke prava otkla- 
njaju njegov poziv za uzvratnim posjetom koji prihvaćaju samo pripadnici Khue- 
nove stranke." Zimi 1893./4. Starčevićeva se bolest ponovno pogoršava pa on 
prestaje pisati i dotada rijetke vanjskopolitičke priloge za Hrvatsku, no nakon 
oporavka kod Tuškana u Sisku, on se, svečano dočekan, vraća u Zagreb nakon 
Ba4nffyjeva poziva zastupnicima Hrvatskoga sabora da dođu u Budimpeštu. Vec 
prije toga odgovara B&nffyju iz Siska pismom od 12. svibnja u kojemu navodi 
razloge za otklon poziva. To je njegovo posljednje načelno izlaganje. Nije jasno 
misle li on i Tuškan da se privatno pismo predsjedniku parlamenta neće objaviti 
ili, naprotiv, očekuju da će ga on dostaviti tisku. Pismo dobiva Pester Lloyd, a 
prenose ga i službeni listovi Agramer Zeitung i Narodne Novine pa je Frank pri- 
moran da ga na temelju tih listova objavi u Hrvatskoj, ali tek uoči svoje vlastite 
izjave mađarskom tisku jer nastoji ublažiti vrlo loš dojam koji to pismo izaziva u 
mađarskim režimskim i opozicijskim krugovima. 

Mazzura opovrgava te glasine izjavom da Hrvati smiju demonstrirati protiv Mađara samo kad 

Starčević želi ukloniti nesporazume sadržane u Banffyjevu pozivu Saboru 
pa u pismu ponavlja da u dualizmu i pod hegemonijom Mađara ne postoji “her- 
vatski narodni sabor", tj. parlament, jer je riječ samo o “dvorani zvanoj saborni- 
com' u kojoj pripadnici Stranke prava brane pravo i čast hrvatskoga naroda. Piše 
da su Hrvatima sveta imena “Ungarac i Ungaria", da je pojam “Magjar" prvi spo- 
menuo Kačić koji je opjevao junake “Ungarce*" i Hrvate. Ističe da su se Hrvati 1 
Mađari borili zajedno s drugim narodima “Ungarie" ali se onda “nije znalo za na- 
rode, za narodnosti, za države u današnjem smislu tih reči, nego se znalo samo za 
povlašćene razrede" koje je bez obzira na narodnost ujedinjavao latinski jezik. “Tu 
ne biaše podčinjenosti ni premoći jezika, narodnosti." Drži da su svi, bez razlike 
narodnosti, bili jednaki u pravima pa su branili svoju skupnu domovinu, dok da- 
nas u Ungariji nema prava i jednakosti narodnosti, a da se i ne govori o jednakos- 
ti “u javnih pravah" Hrvatske i “Ungarie" koju neki žele učiniti “Magjariom. 

Starčević ostaje uporno kod svoga učenja da je glavno zlo Austrija i da su 
se Mađari uhvatili na njezinu udicu. Ona je u svom interesu stvorila premoć ma- 
đarskoga naroda, koja dakle nije nastala iz vlastite narodne snage, a u svojoj slje- 
poći i po želji skupnoga neprijatelja natkriljuje u tlačenju naroda i samu Austri- 
ju. U tim uvjetima Hrvatska nije ništa dobila a uvijek je branila svoje neprijate- 
lje. Starčević je uvjeren da je Hrvatskoj i Ugarskoj neophodno nužno “zajednič- 
tvo" koje je, međutim, moguće samo među “pravednimi ljudi i za pravednu 
stvar..." Jasno je da Starčević ne prihvaća Frank-Folnegovićevo mišljenje o “pa- 
ritetnom savezu" Hrvatske i Ugarske “u okviru" Monarhije. Oni naime misle 
samo na sporazum Hrvata i Mađara dok Starčević želi da se Hrvatska složi sa 
svim narodima Ugarske, kojoj su se Mađari nepravedno i nezakonito nametnuli 
na poticaj zlokobne Austrije. Dakle Hrvati i svi narodi Ugarske trebali bi se pro- 
tiviti Austriji 1 Njemačkoj, a o nekom savezu Hrvatske i Ugarske može biti govo- 
ra tek kada Hrvatska bude samostalna država. On doživljava Banffyjevu izjavu 
da Mađar smatra Hrvata “svojim prijateljem i ljubljenim bratom?" kao ironiju jer 
ne postoji nijedno životno područje na kojemu se nije pokazalo da je Mađar Hr- 
vatu najveći neprijatelj i najnepravedniji i najbezobzirniji protivnik. No “Slavo- 
serbi* su u svakom slučaju mnogo veći krivci od Mađara. U Hrvatskoj naime 
“zlikovci" rade sve što hoće oslanjajući se na Mađare, koji sva ta bezakonja mož- 
da nisu zapovjedili ali ih prihvaćaju. “Ali vi možda tu razumite verstu ljudi, sla- 
voserbe svih dlakah nu jedne pasmine, kakovih je svagdje, koji su u Hervatskoj 
rodjeni i živu u njoj, pa proti njoj rade, ter nisu Hervati. Ako tako mislite, vi mož- 
da pravo imate, i neka vam bude." Starčević dakle odbija “pohod" u Budimpeš- 
tu jer drži da bi to bilo samo “hinjenje, prenavljanje i neiskrenost, a tih kod mene 
nije, i za sigurno mnogi će vam ih doneti". 

Vidjeli smo da rješenje hrvatskoga pitanja “u okviru" Monarhije pretpos- 
tavlja nužnost da se vladar uvjeri kako je Hrvatska iznimno važna za položaj Mo- 
narhije kao velike sile i da su Hrvati “kulturtregeri' i pomagači u njezinu učvr- 

šćenju na Balkanu. Samo u tom slučaju on bi mogao pristati na sjedinjenje hrvat- 
skih zemalja uz njihovu autonomiju na razini državnosti. No Starčević ima o 
tome sasvim oprečno mišljenje. “Po mojemu sudu, moral je glavna sastavina 
prosvete; Iztok ima staru prosvetu svoje verste i ćudi i morala, više neg oni koji 
pod izlikom da ga prosvetle, samo kvare ga i upropastjuju. Ako mu se hoće dru- 
ge prosvete, volja mu je, a ja želim bez vanjskoga nepozvana uticanja, i da Her- 
vati ne spadaju u neiskane prosvetljivatelje.??? 


Khuenova i mađarska štampa žestoko se obara na Starčevića, koji na taj 
način ugrožava izglede vodstva Stranke prava da se u skladu s novim programom 
profilira kao umjerena opozicija bliska režimu. Frank putuje u Budimpeštu zaci- 
jelo u namjeri da uvjeri mađarske odlučne krugove da su pravaši promađarski 
nastrojeni. Daje izjavu glasilu nezavišnjaka Magyarorszdgu, a ne najraširenijem 
organu vladajuće Liberalne stranke Pester Lloydu. Taj Frankov korak ne znači 
potporu “antidinastičnoj" Nezavisnoj stranci nego je posljedica krize vlade. In- 
tervju je objavljen 25. svibnja 1894., a 30. svibnja pada vlada S4ndora Wekerlea 
jer konzervativna većina Gornje kuće parlamenta odbacuje nacrt zakona o civil- 
nome braku. Frank dobro procjenjuje da se ne smije oglasiti u režimskome tisku. 
Naime, i vlada i njezina stranka dolaze u sukob s kraljem, a zna se da je Khuen, 
kao kraljev kandidat za ministra predsjednika, Wekerleov protivnik. Objavljuju- 
ći dakle svoju izjavu u listu Nezavisne stranke, Frank se čuva da se ne uplete u 
borbu mađarskih struja za vlast. Istim potezom može ugoditi i Starčeviću, koji 
mrzi režimske nositelje dualizma, ali zacijelo ne i istaknuto protuaustrijske neza- 
višnjake. Uostalom, Khuenov pokušaj prvih dana lipnja da sastavi novu mađar- 
sku vladu propada zbog snažnoga otpora Liberalne stranke, koja se solidarizira s 
Wekerleom, pa Franji Josipu ne preostaje drugo nego ponovno postaviti Weker- 
lea za ministra predsjednika i natjerati Gornju kuću da primi zakonski prijedlog 
o civilnome braku.“ 


Frankovu maglovitu, ali nedvosmisleno promađarsku izjavu prvi priopću- 
je Obzor i ona mu služi kao dobro agitacijsko sredstvo protiv Stranke prava. Ma- 
gyarorszag dakle objavljuje intervju s “prvakom? Stranke prava (Frankovo se 
ime ne spominje). On prije svega izjavljuje da obzoraši više nemaju pravo op- 

Hrvatska, 25. V. 1894.; Obzor, 26. V. 1894. U tom tekstu uredništvo se služi autocenzurom jer 
Starčević upozorava kako je Khuen slao arhivske spise u Budimpeštu vjerojatno rječnikom 
koji bi izazvao zapljenu lista. Braneći Starčevićevo pismo od napada, Hrvatska (26. VI.) priz- 
naje da su mu izrazi doista oštri ali tvrdi da je u pismu najvažnije isticanje zajedništva Hrvat- 
ske i Ugarske. Pismo je naišlo na velik odjek pa je objavljeno i u Kemćnyjevu zborniku izvo- 
ra o povijesti “narodnosti u Ugarskoj u vrijeme dualizma, Kemćny II, 1956., 282 i d. Mile 
Starčević poslije kaže da je on utjecao na sadržaj pisma B4nffyju. 

U tijeku krize Wekerle izjavljuje da Khuen nije pogodan za ministra predsjednika ali da se tako 
sposobnoga bana kao što je on više ne može naći. Hanak, 1959., 319. 

stanka na političkoj pozornici, da su “panslavisti" i da je svrha pregovora s nji- 
ma bila samo u tome da se neki od njih prime u Stranku prava. Frank ističe da 
Stranka prava u pitanju budućnosti domovine zahtijeva ravnopravnost i jednakost 
Ugarske i Hrvatske kao što mađarska “krajnja ljevica", tj. Nezavisna stranka, 
zahtijeva jednakost s Austrijom. Paritetna nagodba Mađara i Hrvata, kakvu je u 
svojim memoarima poželio i Kossuth, koristila bi Mađarima “jer smo mi Hrvati 
narod, u koji se može čovjek iskreno pouzdati, zgražavamo se od panslavističke 
misli ali ljubimo Mađare mada se mi i za provedbu hrvatske ideje borili" (pod- 
črtao Obzor). Frank je to rekao “sa očima, koje su se kriesile od uzhita". Na taj 
način on objavljuje još jedan program koji do tada nije bio spomenut. Prije i na- 
kon sloma “Sjedinjene opozicije" Hrvatska je redovito isticala da Hrvati smiju 
pregovarati jedino s kraljem o zajedničkim poslovima cijele Monarhije. Nasup- 
rot tome, sada bi se Stranka prava u ime samostalne i cjelokupne Hrvatske pari- 
tetno nagodila sa samostalnom Ugarskom, tj. s Mađarima. Obzor drži da je ta iz- 
java neozbiljna i da joj je jedini cilj ukloniti sumnje Mađara zbog Starčevićeva 
pisma, a podsjeća da je Frank pokazao “bratske osjećaje" i prema mađarskim li- 
beralnim krugovima, što Frank odlučno demantira. Tvrdi da je išao u Budimpeš- 
tu da bi nabavio neke mađarske proračune za svoj saborski rad i da se nije 
predstavio kao “prvak" Stranke, tj. nije uzurpirao čast koja pripada Starčeviću. 
On je, štoviše, uputio novinara Magyarorszdga na Starčevićevo pismo Banffyju, 
tj. na mišljenje koje on svojom izjavom opovrgava.“ 

Osuda “panslavizma? tipična je za Franka ne samo zbog ocrnjivanja obzo- 
raša. Vidjeli smo već da mađarska javnost pod tim pojmom shvaća svaki i naj- 
skromniji nacionalno-politički zahtjev. “Slavensku solidarnost" Frank je defini- 
tivno napustio još prije godinu dana, a sada postaje jasna njegova koncepcija 
nagodbe s mađarskim vladajućim krugovima protiv interesa nemađarskih “na- 
rodnosti" u Ugarskoj. U vezi s Obzorovim pisanjem da je išao u Budimpeštu nu- 
diti Mađarima nagodbu bez obzira na Rumunje, Slovake, Srbe i Nijemce Ugar- 
ske, Frank u jednom govoru pred izbornicima kaže da bi sklopio nagodbu s Ma- 
đarima na temelju koje bi Hrvatska postala samostalna i cjelokupna i da tom pri- 
likom ne bi pitao je li osiguran i položaj drugih naroda. Ta svi narodi Monarhije 
rado bi se nagodili s vladajućim činiteljima Monarhije ne pitajući za sudbinu Hr- 
vatske.“ Epizoda s mađarskim nezavišnjacima ne prekida dodvoravanje Hrvatske 
Khuenovoj stranci jer treba računati s tim da će on ostati na vlasti. Primjerice, list 
piše da su okorjeli mađaroni samo Srbi, dok mađaroni-Hrvati tobože potajno lju- 

Obzor, 2., 6. VI. 1894.; Hrvatska, 4. VI. 1894. 

Hrvatska, 3. VII. 1894.; zato Obzor optužuje Franka da je prodao Hrvatsku mađarskim Žido- 
vima. No Frank se ipak ne može oglušiti na spektakularne progone Rumunja u pne *veleiz- 
dajničke" parnice, pa Hrvatska o tome piše. 


791 


IZVORNO PRAVAŠTVO 


be svoj narod i simpatiziraju sa Strankom prava.“ Drugim riječima, postoji mo- 
gučnost sporazuma s njima. 

Taj intervju pojačava nezadovoljsvo protiv Franka u vodstvu Stranke pra- 
va, Nije jasno odobrava li Folnegović Frankov pokušaj približavanja mađarskim 
nezavišnjacima, no vjerojatno je izvan sebe što Frank svojata naslov “prvaka? 
koji, po njegovu uvjerenju, nakon Starčevićeve smrti, pripada njemu. No jedino 
se predsjednik kluba Stranke prava Rukavina javno ograđuje od Franka; osuđu- 
je svaki pokušaj suradnje s Mađarima protiv nemađarskih “narodnosti Ugar- 
ske, odbacuje dakako zablude “sveslavjanstva? i “jugoslovjenstva? i srpstva na 
štetu hrvatstva, ali ističe da Stranka prava mora imati na umu da ne postoji Ma- 
darska nego Ugarska u kojoj živi i dio Hrvata. Hrvati iz Hrvatske moraju se spo- 
razumjeti sa svim narodima Ugarske. Stranka prava ne dopušta da Hrvatska 
bude oruđe reakcije (bečke) ili bilo kojeg tuđina (Mađar4 protiv “narodnosti"). 
Stranka prava mora imati prijateljske odnose sa svim narodima i držati se sla- 
venske solidarnosti, a odbiti samo neprijatelje Hrvatske bili oni “t. zv. Srbi", 
Slaveni ili neslaveni. Protiv toga načela griješe svi nepravaši a i neki članovi 
Stranke prava koji su se dali zaslijepiti.“ Članak je očigledno uperen protiv 
Franka ali, čini se, i protiv Barčića. Rukavina zapravo brani staro Starčevićevo 
učenje izraženo i u pismu Banffyju. 

Već smo vidjeli da se međusobne otrovne polemike nakon sloma “Sjedi- 
njene opozicije", događaju u vrijeme krize Wekerleova kabineta zbog zakonsko- 
ga prijedloga o civilnome braku i mogućnosti da Khuen postane ministar pred- 
sjednik. U Ugarskoj je većinska religija katolička. Mađari su katolici te reformi- 
rani ili evangelički protestanti; Srbi, Rumunji i Ruteni su pravoslavni, a Slovaci 
većim dijelom katolici. Zato se neprekidno isprepleću nacionalni i religijski in- 
teresi. Ministar predsjednik Tisza bojao se dirati u nesređeno međukonfesional- 
no pitanje pogotovo miješanoga braka, tj. u odnos Crkve i države. Crkveno-poli- 
tičkoga zakonodavstva laća se ministar predsjednik Sandor Wekerle zakonskim 
prijedlogom o obveznome civilnom braku kojim bi se razgraničili državni od 
konfesionalnih interesa i međukonfesionalnih sukoba. Donja kuća prima nacrt 
zakona o obveznom civilnom braku a priprema se i recepcija židovske religije i 
opća sloboda religija. Tek nakon teških prepirki i krize vlade, Gornja kuća prima 
zakon o obveznome civilnom braku (21. lipnja 1894.) s većinom od svega četiri 
glasa. Dok je prije devedesetih godina postojao širok spektar različitih mišljenja 
o međukonfesionalnim odnosima, sada se javljaju samo dva nepomirljiva tabora: 
Katolička crkva i njezina nova Katolička pučka stranka, koja se poistovjećuje s 
političkim konzervativizmom, i liberalna država. No nakon prvobitne pobjede, 

Hrvatska, 1. XII. 1894. 

Hrvatska, 5. VI. 1894. 

politički liberalizam slabi zbog brojnih loših poteza režima u društvenoj politici 
i u sukobu s “narodnostima. 


Prije uvođenja obveznoga civilnoga braka u Ugarskoj (zakon ne vrijedi za 
Hrvatsku zbog njezine autonomije u pravosuđu i bogoštovlju), okončane su teš- 
ke zakulisne borbe oko kandidata za zagrebačku nadbiskupsku stolicu koja je 
bila vakantna od smrti kardinala Mihalovića (19. veljače 1891.).* U ožujku 1894. 
postavljen je za nadbiskupa senjski biskup dr. Juraj Posilović, a Katolički list ka- 
že da je nakon 65 godina biskupska stolica prvi put povjerena Hrvatu “dušom i 
tielom'", koji će se založiti i za narodne svetinje i braniti Crkvu u postojećim teš- 
kim prilikama.“ Uoči toga čina Posilović u svojoj korizmenoj poslanici pokazu- 
je da nije prijatelj Stranke prava koja u njegovoj senjskoj biskupiji ima dosta pris- 
talica i među svećenstvom. Drži da su mađarski zakonski prijedlozi o bračnome 
pravu opasni i za Hrvatsku jer bi ih veselo dočekali i neki hrvatski zastupnici. Pri 
tome misli na one koji za sebe tvrde da zastupaju čisto hrvatsko rodoljublje a pro- 
tivnici su saveza Hrvatske i Ugarske.“ Posilović osuđuje zakone koji izjednača- 
vaju katoličanstvo s ostalim od države priznatim religijama, on upućuje vjernike 
da ne biraju u općinska vijeća i Sabor one koji odobravaju te zakone. Stranke pra- 
va tiče se i Posilovićeva kritika političkih sukoba među svećenicima i njihova 
pretjeranoga “revnovanja* . 


Obzor zdušno sudjeluje u kampanji osude “protuvjerskih" zakona ali se ne 
odriče liberalizma, ističući da su mađarski i austrijski pobornici civilnoga braka 
pseudoliberali. To pokazuju progonima nemađarskih narodnosti, izvanrednim 
stanjem u Češkoj te zapljenom novina. Zato navješćuje odrješit otpor protiv toga 
“laži-liberalizma'. Sam Posilović održavao je dobre odnose sa Strossmayerom. 
On je 1882. posvetio đdakovačku katedralu a pri tome je služio misu na hrvatskom 

Csaky, 1985., 289-301. 

O borbi za “osvajanje' nadbiskupske stolice vidi korespondenciju Rački — Strossmayer u: 
KORS IV Strossmayer je predlagao sarajevskoga nadbiskupa Stadlera, koji kao “Strossmaye- 
rovac" nije bio prihvaćen, Khuen i mađarska vlada izvodili su makinacije s nekim režimu po- 
dobnim kandidatima. Naposljetku Vatikan prihvaća Khuenov prijedlog za senjskoga biskupa 
dr. Jurja Posilovića. Vidi kod Kršnjavoga (I. 1986., 58) obavijesti o razmiricama oko kandida- 
ta i Posilovićevu zahvalnicu Khuenu. Za vakancije nadbiskupske stolice nadležni su branili 
svećenicima da se angažiraju u opoziciji, a neke su i kaznili. Hrvatska, 15. V. 1893. 

Hrvatska, 7. TV. 1894.; Katolički list, 5. IV. 1894. 

Hrvatska, 27. NI. 1894. Pri tome misli na Barčića. Prije Posilovićeve poslanice, Katolički list 
napada ga zbog izjave da nije protivnik civilnoga braka, pa poziva svećenike da ne glasuju za 
njega. Katolici koji na taj način vrijeđaju Crkvu mogu “pravaškim idealom" samo škoditi a nji- 
hova ujedinjena Hrvatska bila bi lošija karikatura nego što je to “Italia unita". Pripisuje Barči- 
ću da ogovara senjskoga biskupa Posilovića. Katolički list, 25. [., 1. TI. 1894. 

jeziku. Prema Obzoru, on je u hajci protiv Strossmayera, nakon njegova susreta 
s Franjom Josipom u Bjelovaru, stajao “vjerno i neustrašivo" uz Strossmayerov 
bok. Đakovački biskup mu je u ceremoniji nadbiskupske instalacije predao pal- 
lium (plašt) u ime Sv. Stolice. Zato nije slučajno što Frankova Hrvatska, koja za 
slom “Sjedinjene opozicije" okrivljuje obzoraše, drži štoviše da su oni to uradili 
pod Posilovićevim utjecajem, koji da djeluje prema bečkim sugestijama, i zato 
što se nadaju njegovoj materijalnoj potpori. Ističući “semitičku" prirodu tih laž- 
nih tvrdnji, Obzor optužuje Frankovu Hrvatsku da bi joj bili miliji predloženi ma- 
đaronski kandidati za nadbiskupa, no također želi da vlast ne primorava katolič- 
ke svećenike da zataje svoje političko uvjerenje, ali ne odobrava njihovu stranač- 
ku strast, tj. onu koju pokazuju pravaški svećenici. U međuvremenu Khuen u 
Gornjoj kući parlamenta glasuje za civilni brak uz izjavu da to čini kao mađarski 
dostojanstvenik a ne kao hrvatski ban. Kada je zakonska osnova o građanskome 
braku pala u velikaškoj kući, Hrvatska očekuje da će Khuen postati ministar 
predsjednik. No ako pobijedi struja protiv liberalnih reformi, zaoštrit će se bor- 
ba (mađarske Nezavisne stranke) protiv sustava a za personalnu uniju. Hrvatska 
želi Ugarskoj, tj. Mađarima, slobodu, a slobodna Hrvatska bila bi u interesu Ma- 
đara.“ Posredno, Hrvatska se dakle izjašnjava za civilni brak ali jednako tako ob- 
javljuje brojne članke u duhu konzervativnoga katoličanstva. 


Obzorova struja nije propala, kako to tvrdi Hrvatska, ona i dalje ima znat- 
nu ulogu u političkome životu zahvaljujući velikim dijelom svećenstvu. Zato Po- 
silovićevo upozorenje svećenstvu da ne sudjeluje u žestokim političkim borbama 
ostaje bez odjeka. Sukob među obzoraškim i pravaškim svećenicima zaoštravaju 
dva govora na komersu Stranke prava u povodu polaganja kamena temeljca za 
Starčevićev dom. Župnik Čvek kaže da je među prisutnima malo starijih sveće- 
nika jer oni drže da je Starčević čovjek bez vjere. Čvek nasuprot tome tvrdi da 
Starčević ne leže niti ustaje “a da ne metne na se sveti krst"? i da su se svi govor- 
nici na ovom skupu pozivali na sv. vjeru i Sv. pismo. On zato ne razumije zašto 
stariji svećenici nisu došli na svečanost. Kaže da se Hrvatska ponosi svećenici- 
ma kakvi su Biankini i Spinčić, a na njih bi se morali ugledati svi mlađi svećeni- 
ci. On sam radi za vjeru i narod za koji je spreman umrijeti iako mu stariji sve- 
ćenici prigovaraju. Vjekoslav Spinčić kaže da se raduje što je na svečanosti pri- 
sutan lijep broj mlađih svećenika koji su mu miliji od starijih. No pravaške sve- 
ćenike ne čekaju “crveni i modri pasovi, već možda trnove krune". Upozorava da 
su neki opozicijski svećenici u Dalmaciji i Istri suspendirani, da se to doduše nije 
dogodilo njemu i Biankiniju ali su i oni pripravni na nevolje." 

Hrvatska, 15. V., 23. VI. 1894.; Obzor, 14. III, 22. VI, 2. i 7. VII. 1894. Dok je Frank bio “gos- 
podar" Hrvatske, bilo je svakome dopušteno da vrijeđa katoličke biskupe, kaže Tuškan nakon 
raskola. Hrvatska Domovina, 25. I. 1896. 

Hrvatska, 27. VI. 1894. 

U Obzoru župnik Josip Zorić osuđuje spomenute zdravice. Kako se nakon 
svečanosti polaganja kamena temeljca za Starčevićev dom kao glavni tumač 1 
branitelj novoga programa pojavljuje Folnegović, on ga u svojim poslanicama 
“prijatelju -o-" u Hrvatskoj žestoko napada. Proglašava ga obzorašem koji ne 
misli iz svoje glave kao što je i inače slučaj s mnogim svećenicima. Obzor daka- 
ko ima dobru priliku omraziti Stranku prava kod svećenika provokativnim pita- 
njem što njezino vodstvo misli o građanskome braku. Uredništvo na to ne želi 
odgovoriti ali to čini Folnegović. Piše da je Spinčić blago kritizirao razmjerno 
brojno svećenstvo koje svoje političko osvjedočenje žrtvuje “osobnim probit- 
kom", da nije istina kako je većina svećenika uz obzoraše. Kada je riječ o civil- 
nome braku, Folnegović piše da u svakoj stranci ima njegovih pobornika 1 protiv- 
nika. No vodstvo Stranke prava imalo je dosad važnijega posla nego raspravljati 
o tome. Tek kada spomenuto pitanje dođe na dnevni red (Sabora), ono će to uči- 
niti. Obzor napada Folnegovića i tvrdi da se Stranka prava zalaže za civilni brak 
i da će pomoći Khuenu da ga uvede. Zato Folnegović kaže da Neodvisna narod- 
na stranka želi klerikalnu stranku." U povodu velikih svečanosti ustoličenja nad- 
biskupa Posilovića, povorka pravaških đaka kliče Franku i Starčeviću. Manifes- 
tacije pred Frankovim stanom postaju svakodnevica.“ 


Vidjeli smo da je postojala razmjerno velika fluktuacija pristalica Stran- 
ke prava. Najprije su studenti, okupljeni oko Starčevića i Kvaternika, napušta- 
li njihov krug kada su se zaposlili a neki od njih postali su istaknuti pripadni- 
ci režimske stranke. Nakon žestokoga Khuenova udarca protiv Stranke prava, 
zapaža se u drugoj polovini osamdesetih godina bijeg mnogih simpatizera iz 
“veleizdajničkoga'' pokreta. No kada se Stranka prava pretvara u umjerenu, 
oportunističku struju, postaje atraktivna za neke lokalne elite. “Starije sve- 
censtvo osim istaknutih iznimki, još je uvijek na strani Obzorove struje ali ona 
ne odgovara građanstvu pokrajinskih gradova i mjesta, jer su njezini interesi 
koncentrirani u Zagrebu, a i tamo slabe zbog Khuenovih postupaka protiv hr- 
vatskoga kapitala. Frank-Folnegovićeva taktika pogoduje širenju na ona pod- 
ručja u kojima Stranka prava dotada nije nailazila na odjek, a to su Slavonija 1 
Srijem. Čini se da je jedan od važnih razloga sukob između hrvatskoga i sr- 
pskoga građanstva. U Srijemskoj Mitrovici počinje 1893. izlaziti tjednik Hr- 
vatski branik, au Brodu na Savi 1894. “opozicionalni politički tjednik" Posav- 
ska Hrvatska. Prodan 1892. pokreće list Hrvatska kruna, a nakon objave prog- 
rama i Biankini pristupa Stranci prava pa i Narodni list postaje pravaško gla- 
silo. Novi 1 nešto stariji listovi u Dalmaciji i Istri, a na svoj način i Glas Her- 

Isto, 4.—6., 9., 12., 18., 30. VII.; Obzor, 2., 4., 11., 17. VII. 1894. 


m2 
Hrvatska, 9. i 10. VII. 1894. List piše da se svečanost ustoličenja nadbiskupa pretvorila u slav- 
lje Stranke prava i njezina vođe Starčevića. 

cegovca, podupiru smjer Frankove Hrvatske.“ Oni sudjeluju u napadima na 
Obzor a sve u nadi da dolazi vrijeme kada će Stranka prava prerasti u jedin- 
stvenu, snažnu organizaciju banske Hrvatske, Dalmacije 1 Istre koja će proves- 
ti ujedinjenje hrvatskih zemalja, postići njihovu državnu autonomiju “u okvi- 
ru? Habsburške Monarhije, a s vremenom i priključenje Bosne i Hercegovine 
i Slovenije. 


Već sam spomenula da je klub Stranke prava 6. lipnja 1894. prihvatio 
novi, tobože “čisti pravaški program, a Frankova Hrvatska to proglašava pob- 
jedom Starčevićeve misli koja nije ništa drugo nego izraz težnji i želja hrvat- 
skoga naroda. Na svečanosti polaganja kamena temeljca za Starčevićev dom 
zakazanoj za 26. lipnja 1894. (to je datum Starčevićeva govora u Saboru 1861. 
u povodu Kvaternikova prijedloga) trebale su sve pravaške organizacije prihva- 
titi taj program. Kako je Frank inicijator i organizator prikupljanja priloga za 
Dom i pripreme za gradnju, a kao član pododbora “Sjedinjene opozicije" bitno 
je utjecao na značaj programa, očigledno je svečanost, uz slavljenje Starčevića, 
trebala poslužiti njegovoj afirmaciji kao “vođe" buduće ujedinjene Stranke pra- 
va. U vezi s prihvaćanjem “čistoga staroga" programa Stranke prava, krivnja za 
razlaz “Sjedinjene opozicije" pripisuje se dakako obzorašima. No pod utjeca- 
jem dalmatinskih i istarskih sudionika i Folnegovića, skupština prihvaća zaklju- 
čak o zahvalnosti Strossmayeru i Starčeviću koji su tobože prednjačili da se 
opozicijske stranke slože. Na svečanost dolazi i Biankini koji se, nakon duga 
kolebanja, odlučuje za Stranku prava tek u vezi s novim programom. On na 
skupštini izjavljuje da je “Hrvatski klub" na Dalmatinskom saboru član Stran- 
ke prava. Prihvaća se Spinčićeva formulacija zaključaka o organizaciji Stranke 
prava za cijelu “otačbinu". Zagrebački klub bio bi matica povezana s klubovi- 
ma u pokrajini.“ 

Kada je Frank u svibnju 1892. predložio gradnju Starčevićeva doma, hr- 
vatski je narod bio rascjepkan, a sada su svi “okupljeni i kristalizirani" oko jed- 
noga programa, jedne stranke, jednoga vođe, piše Hrvatska. Jedinstvo hrvatsko- 
ga naroda postignuto je dakle u Stranci prava pa je pobjeda sigurna. To je treba- 
lo pokazati s nazočnosti uglednih pravaša iz svih krajeva, povorkama, klicanjem, 
pjevanjem i glazbom po zagrebačkim ulicama. Na samome gradilištu Frank pre- 
daje Starčeviću isprave o njegovu vlasništvu palače, a u svom govoru ističe da je 
riječ o kulturnom djelu stvorenom silama hrvatskoga naroda. Starčević hvali Fra- 


13 

Hrvatska se sada znatno bolje uređuje. U uredništvo ulazi Dinko Politeo, koji je prije radio u 
Narodnom listu, a zatim u Obzoru. Rezolucija skupštine 26. VI. nabraja kao “pomočnike" Hr- 
vatske 13 listova, između njih i ljubljanski Slovenski narod! 

Hrvatska, 26.—28. VI., 10. VII. 1894.; Narodni list, 4. VII. 1894. Izjava za stranku prava... Zag- 
reb 1894.; Ustrojstvo stranke prava, Zagreb 1894. 

nka u vezi s Domom te kaže da nastavak toga djela ne može povjeriti pouzdani- 
jim rukama nego što su njegove." 


Na komersu se želi pokazati kako se Stranka prava zapravo već proširila 
na sve one zemlje koje bi buduća ujedinjena Hrvatska trebala obuhvatiti. Poseb- 
no mjesto ima novi pripadnik Stranke prava Juraj Biankini koji osuđuje porugu 
od ustava i rascjepkanost hrvatskih zemalja i izjavljuje ono što pravaši od njega 
očekuju, naime da je spas domovine samo u hrvatskome državnom pravu prema 
učenju Ante Starčevića. Na skupštini Biankini kaže da prvo treba razviti osjećaj 
hrvatstva prema Starčevićevu nauku, što je uvjet da “velika liberalna načela" ne 
budu za Hrvate “mrtvo slovo“. 


Na svečanosti se prvi put pojavljuju pobornici Stranke prava iz Bosne 1 
Hercegovine, a posebno je zapažen govor Osmana Nuri Hadžića. On se poziva na 
Starčevića koji je dao “istinski sud o nama Hrvatima muhamedanske vjere" te is- 
tiče “da smo upravo mi najčišća hrvatska krv". Drži da pravaše ne dijeli vjera jer 
slijede nauk ziroga “da je svakom svoja vjera stvar duševnosti“, i uvjerava pri- 
sutne da će i “osviešćeni Hrvati Muhamedove vjere" raditi za veliku, slobodnu 


Hrvatsku." Marko Šešelj iz Mostara žestoko se okomio na Srbe. 


Važna je i nazočnost predstavnika “planinskih Hrvata" dr. Ivana Tavčara 
na komersu i na skupštini. Prvaci slovenskih liberala Ivan Hribar i dr. Ivan Tav- 
čar s odobravanjem su pratili nastanak “Sjedinjene opozicije". Hribar je naginjao 
obzorašima, odbijajući pravašku tezu da su Slovenci dio hrvatskoga naroda, dok 
je Tavčar simpatizirao sa Strankom prava. Hribar je želio najprije uske kulturne i 
ekonomske veze slovenskoga i hrvatskoga građanstva, koje bi mogle dovesti i do 
političkoga sporazuma. U tom je smislu razgovarao sa Strossmayerom, Račkim 1 
Folnegovićem, kojega je smatrao odgovornim za novu umjerenu politiku Stranke 
prava. Krajem 1893. egzekutivni odbor “Sjedinjene opozicije" razmatrao je Hri- 
barov prijedlog o sastanku slovenskih i hrvatskih zastupnika na kojemu bi se ras- 
pravljalo je li veza slovenske i hrvatske politike moguća na temelju hrvatskoga 
državnoga prava ili prirodnoga prava, je li korisna Slovencima, i što bi trebalo po- 
duzeti da se Hrvati i Slovenci bolje upoznaju. No mnogi slovenski zastupnici pro- 
tive se sjedinjenju s Hrvatskom pa ih, prema Hribaru, treba lijepim načinom pri- 
dobiti za ovu “veliku ideju bližnje budućnosti", a postojanje “Sjedinjene opozi- 
cije" jamči uspjeh tog nastojanja. Rački je želio da na tom sastanku sudjeluju i 


75 

Hrvatska, 27. VI. 1894. Pred Starčevićem je govorio i Folnegović, Žerjavić je blagoslovio ka- 
men temeljac u koji je stavljena darovnica potpisana od svih zastupnika Stranke prava u Hr- 
vatskom saboru, te od Biankinija, Laginje, Spinčića i Slovenca dr. Ivana Tavčara. 

Hadžić tada živi u Zagrebu a pravaši ga tetoše zbog njegova spisa Islam i kultura kojim je od- 
govorio jednome srpskom autoru u Starčevićevu duhu, pa Hrvatska kaže da “Stari? preporuča 
svakom Hrvatu da tu knjigu čita. Pišući o “hrvatskoj muhamedanskoj braći", hvali ga i Obzor, 
3.128. VI. 1894. 

Dalmatinci, a kada ga je u veljači 1894. zatekla smrt, vezu s Hribarom uspostavio 
je privremeni urednik Obzora Dinko Politeo. Hrvatsko-slovenski sa;tanak prip- 
reman za svibanj 1894. nije se održao jer se “Sjedinjena opozicija"? raspala." Gla- 
silo slovenskih liberala, Slovenski narod, ostaje neutralno u razdoru opozicijskih 
stranaka, žaleći što je onemogućen rad za sjedinjenje Hrvatske i Slovenije. No 
list izjavljuje da potpisuje novi program s obje ruke. * 

Tavčar je već na proslavi otkrivanja Gundulićeva spomenika ljeti 1893. iz- 
javio da Slovenci mogu ostvariti svoje narodne težnje samo na temelju programa 
Stranke prava, a Crvena Hrvatska i Hrvatska proglasile su njegovu izjavu najvaž- 
nijim događajem dubrovačke proslave. Sada Tavčar dolazi na svečanost polaganja 
kamena temeljca Starčevićeva doma bez znanja Hribara koji je poziv odbio. Tom 
prigodom Tavčar se demonstrativno izjašnjava za Starčevićev nauk o Slovencima. 
Na banketu kaže da je već prije dvadeset godina, kada je proučio Starčevićeve spi- 
se, izjavio u Zagrebu da se osjeća “planinskim Hrvatom, a u Ljubljani su ga zbog 
toga htjeli kamenovati. No drži da je ta misao sada uhvatila korijen i kaže da Slo- 
venci kao “planinski Hrvati" moraju naći utočište u ujedinjenoj i slobodnoj Hrvat- 
skoj i da žele potpuno stapanje u smislu Starčevićeva nauka." 


Na svečanosti se zapaža još jedna novost, naime izravan nastup žena. One 
su dakako i prije sudjelovale na proslavama, kićenjem dvorana, šivanjem zastava 
i drugih simbola, a za pravaškoga pokreta osamdesetih godina dolazile su na ga- 
lerije i povicima i pljeskanjem pružale podršku pravaškim govornicima. Na spo- 
menutoj svečanosti neki su govornici nazdravili prisutnome “krasnom spolu*, a 
na tome je zahvalila gospođa Terihaj, supruga jednoga gradskoga zastupnika, 
koja je sasvim u duhu svečanosti osudila obzoraše i požalila što je agitirala za 
Amruša, a na samome polaganju kamena temeljca vodi delegaciju od osam “od- 
ličnih" zagrebačkih gospođa na poklon Starčeviću, koji ganuto zahvaljuje na nje- 
zinu zanosnom pozdravu. “Sjeme čistog hrvatstva se prima srdacah hrvatskih že- 
na." Naposljetku valja spomenuti da se na toj svečanosti prvi put javlja govor- 
nik u ime hrvatskih radnika koji nazdravlja Starčeviću uz izjavu da hrvatski rad- 
nici ne smiju tražiti spas u socijalizmu nego u Stranci prava. 


Skupštinu vodi potpredsjednik kluba Stranke prava Folnegović jer se pred- 
sjednik Rukavina već sasvim povukao. Trebalo je prihvatiti rezoluciju skupštine 

Hribar, Ivan: Moji spomini I, Ljubljana 1928., 209 i d.; Arhiv HAZU, Ostavština Račkoga, Hri- 
bar Račkome, 20. i 30. XI.; Klaić Račkome, 8. XII. 1893.; NSK Ostavština Mazzura, R 6491, 
Hribar Amrušu, 16. III. 1894., Hribar Mazzuri, 18. III. 1894. 

Hrvatska, 16., 28. VI.; Obzor, 16. VI. 1894; Lončar, 1921., 61 

u smislu programa odobrenoga od kluba (s umetnutom hrvatskom Pragmatičkom 
sankcijom). Frank ga čita, a njegovu izjavu da ga je Starčević prvi potpisao na- 
zočni primaju “frenetičnim odobravanjem". Spinčić formulira rezoluciju skupšti- 
ne koja se prihvaća jednoglasno i bez rasprave. Program se proglašava izrazom 
čiste pravaške misli i temeljem za organizaciju Stranke prava. Njezin klub u Zag- 
rebu morao bi postati “maticom stranke prava i vodjom jedinstvene akcije u čI- 
tavoj otačbini", a pokrajinski klubovi djelovali bi u skladu s programom onako 
kako im bude najzgodnije. Ujedno skupština zahvaljuje hrvatskome narodu jer je 
doprinosima za Dom osigurao Starčevićeve stare dane. 


Valja reći da se na svečanosti Strossmayer spominje kao najpozvanija 0so- 
ba za spajanje zapadne i istočne kulture. Tuškan kaže da je govorio s biskupom 
u Krapini (tj. u vrijeme njegova susreta sa Starčevićem) i da se ushitio kada je 
Strossmayer priznao da je širenje svijesti hrvatskoga naroda isključivo zasluga 
Stranke prava. Na Biankinijev prijedlog sa skupštine je poslan brzojav dobrotvo- 
ru hrvatskoga naroda Strossmayeru te ocu i prvaku Stranke prava i vođi hrvatsko- 
ga naroda Starčeviću jer su prednjačili u nastojanju da se oporbe sjedine, što je i 
uspjelo. Kako to kažu rezolucije skupštine, jedinstvo oporbe postignuto je u 
Stranci prava. Odgovarajući na Obzorovu porugu zbog telegrama Strossmayeru, 
Hrvatska štoviše piše da Strossmayer osuđuje Obzor 1 da pripada cijelome naro- 
du a ne samo jednoj stranci. 


Stvarnost se međutim ne poklapa s izjavama o jedinstvenoj velikoj Stran- 
ci prava. Glasine o sukobu u vodstvu množe se. Da bi ih prikrio, Folnegović na 
banketu ističe Frankove zasluge za Starčevićev dom. Čini se da je on, unatoč 
Frankovu “osobnom kultusu'', zadovoljan skupštinom jer zacijelo misli da će us- 
pjeti jedinstvena organizacija Stranke prava, podobna za pregovore s vrhovima 
Monarhije. No pri tome drži da može izigrati Franka i više ne računa s teško bo- 
lesnim Starčevićem.“' 


Folnegovićev optimizam nije na mjestu jer proces raspadanja Stranke 
prava sprečava zajedničku organizaciju u banskoj Hrvatskoj, Dalmaciji i Istri. 
Upravo razdoblje polaganja kamena temeljca za Starčevićev dom jest prijelaz iz 
latentne u akutnu krizu koja vodi do raskola Stranke. Naslućuje to Supilo kada 
u Crvenoj Hrvatskoj komentira svečanost. Kaže da i Starčević ima mane ali 1s- 
tiče njegove iznimne vrline, prije svega nepokolebljivost i dosljednost. Svatko 
tko pristaje uz “Staroga mora biti pošten, radišan i spreman na žrtvu. Tko sebe 
naziva pravašem, a nema tih svojstava, vrijeđa Starčevića. Dok je on živ, kaže 
Supilo, nema drugoga prvaka, a kada ga nestane, jedino će narod znati tko mu 
je dostojan nasljednik. Drugim riječima, Supilo nipošto ne misli da je sigurno 
hoće li nakon Starčevićeve smrti prvenstvo pripasti Folnegoviću ili Franku. No 
kao i svi ostali prvaci, i Supilo tvrdi da je prihvaćeni program reprodukcija sta- 

roga programa Stranke prava iako je plod kompromisa. Zato 1 on drži da je 
Neodvisna narodna stranka prestala postojati. Upravo u polemici sa Supilovom 
Crvenom Hrvatskom, Mazzura nastoji u Obzoru pokazati apsurdnost tih tvrdnji. 
Kaže da je riječ o programu Neodvisne narodne stranke koji se temelji na član- 
ku 42 iz 1861. i na zahtjevima Hrvatskoga kraljevinskoga odbora 1866. Stranka 
prava je odustala od “šovinističkoga' zahtjeva da se Kranjska, Koruška 1 Štajer- 
ska, teritorij na kojemu ne živi hrvatski narod, uključe u program kao sastavni 
dio Hrvatske (po programu to dolazi u obzir uz suglasnost Slovenaca). Jednako 
tako predstavnici Stranke prava prihvatili su od obzoraša predloženu točku o 
“pravnoj državi". Bitno je pri tome da Stranka prava prije nije priznavala skup- 
ne poslove s Monarhijom nego je htjela pregovarati isključivo s kraljem, bez ob- 
zira na interese svih ostalih naroda Monarhije. Sada ih je, međutim, u trećoj toč- 
ki ne samo priznala nego je, štoviše, pristala na formulaciju prema kojoj se ti 
poslovi mogu obavljati i u okviru dualizma. (Vidjeli smo da je u program uba- 
čena hrvatska Pragmatička sankcija ali da novi pojam ne mijenja njegov karak- 
ter). Prema Obzoru, Stranka prava primila je, dakle, program Neodvisne narod- 
ne stranke objavljen u Saboru u siječnju 1884. Zbog priznavanja zajedničkih 
poslova, Starčević je Obzorovu struju nazvao “magjarolcima". Sada su zajednič- 
ke poslove Monarhije prihvatili i pravaši. Jesu li dakle i oni “magjarolci?? Pobi- 
jajući tvrdnje da su obzoraši preuzeli stari pravaški program, Obzor prelazi u 
drugu krajnost kada kaže da je Neodvisna narodna stranka uspjela odvratiti 
Stranku prava “od puke negacije obstojnosti" i privesti ju političkome radu, ra- 
zumljivu državnicima Monarhije i Europe. No vidjeli smo da je takvo usmjere- 
nje postojalo u Stranci prava još prije Franka.“ 


Frank je već u vrijeme spomenute svečanosti u sukobu s uglednim člano- 
vima vodstva. Sa sigurnošću može računati samo na Milu Starčevića i Kumičića, 
koji su najbliži Anti Starčeviću i mogu utjecati na njegove odluke. Rukavina se 
povukao ali svoje neslaganje s Frankom još ne iznosi u javnost. Poznato je da dal- 
matinski 1 istarski zastupnici ne odobravaju Frankovu djelatnost. No sve razmiri- 
ce ostaju zasad u ozračju govorkanja i ogovaranja. I sukob Franka 1 Folnegovića 
ostaje iza kulisa. Folnegović štoviše dobiva veliko značenje u javnosti jer u nizu 
svojih poslanica određenim osobama u Hrvatskoj opširno izlaže svoje viđenje 
novoga smjera Stranke prava koje se ponešto razlikuje od Frankova. On naime 
priznaje jedinu “tobožnju“ promjenu u programu, naime rješenje hrvatskoga pi- 
tanja u okviru Monarhije 1 tvrdi da je ta točka unesena u program na izričiti zah- 
tjev obzoraša. No oni se očigledno nisu morali mnogo truditi da u tom pogledu 

Hrvatska, 30. VI. 1894.; Obzor, 27. 1 28. VI.; 2., 12. 1 13. VII. 1894. Obzor tvrdi da je ideja 
Narodne stranke o neodvisnosti i cjelokupnosti Hrvatske starija od one Stranke prava koja se 
rodila Kvaternikovim govorom na Hrvatskome saboru 1861. i da je njezin otac zapravo Kva- 
ternik, a ne Starčević. (Kvaternik je doista prvi formulirao ideološke pretpostavke Stranke pra- 
va ali ne u Hrvatskome saboru 1861. nego u svojoj knjizi La Croatie 1859.). 

uvjere pravaške pregovarače jer je “okvir? već istaknut u Frankovoj adresi. Uza 
sve to i Folnegović uvjerava čitatelje da je riječ o čistom starom pravaškom prog- 
ramu koji su obzoraši prihvatili jer su pristali na zahtjev za ujedinjenjem ne samo 
“Trojedne kraljevine" nego i Istre, Bosne i Hercegovine te Slovenije.“ 


Mjesec dana nakon svečanosti polaganja kamena temeljca za Starčevićev 
dom, Folnegović posjećuje ministra za Bosnu i Hercegovinu Benjamina KaAllaya. 
To se dešava u vrijeme važne prekretnice u nacionalno-vjerskim pokretima u 
Bosni i Hercegovini. Kallayeva se politička praksa temeljila na nastojanju da izo- 
lira Bosnu i Hercegovinu od bilo kakvih utjecaja iz Srbije, Crne Gore, banske Hr- 
vatske i Dalmacije. K4llay najprije obraća glavnu pažnju na Crnu Goru jer se Mi- 
lan Obrenović tajnom konvencijom obvezao da će odustati od propagande iz Sr- 
bije u Bosni i Hercegovini. No kada se on 1889. odriče prijestolja, radikalska vla- 
da nastoji obnoviti veze s Rusijom, prekinute za Milanova režima, i uz pomoć tis- 
ka u Srbiji i Vojvodini podržava srpsku agitaciju u Bosni i Hercegovini, uperenu 
pogotovo protiv Ka4llayeve osobe. Zato on taktikom divide et impera postaje 
sklon ublažiti svoje držanje prema novoj oportunističkoj Stranci prava. Hrvatska 
(Sloboda) je na popisu zabranjenih novina već od početka Kallayeva režima jer 
je Stranka prava posebno sumnjiva zbog svoje “veleizdaje" i rusofilstva, a zaci- 
jelo su Kallayu poznate Starčevićeve ogorčene izjave protiv okupacije Bosne i 
Hercegovine. Osamdesetih godina bosansko-hercegovačka vlada je očigledno dr- 
žala da je Stranka prava važan faktor “panslavističke ideologije", ali je njezina 
nositelja vidjela u Strossmayeru.“ No početkom devedesetih godina “velikosr- 
pstvo? se smatra najopasnijom pojavom. 


Hrvatski nacionalni pokret u Bosni i Hercegovini bio je slab. Nakon otpus- 
ta generala Josipa Filipovića, koji je izveo okupaciju, hrvatska propaganda nije 
imala šanse. Tek ljeti 1885. franjevci mogu izdavati politički list Glas Hercegov- 
ca." Sve do kraja osamdesetih list nije smio spomenuti hrvatsko ime, no tada se, 
zacijelo posredovanjem Prodanove Katoličke Dalmacije, pravaštvo širi među 
hercegovačkim franjevcima. Ono je vjerojatno odgovor snažnoj propagandi o sr- 

U poslanicama od 11. lipnja do 12. srpnja 1894. Folnegović se obraća Amrušu, Bresztyenszko- 
me, mladom pravašu (onima koji kritiziraju novi program) i župniku Zoriću. 

Tako su konfidenti uvjeravali bosansku vladu da će otkriće Kačićeva spomenika u Makarskoj 
1890. biti “jedna velika južnoslavenska demonstracija, no kada se pokazalo da će sudjelova- 
ti samo Hrvati, vlada je dopustila nazočnost hercegovačke delegacije ali je upozorila predvod- 
nike da će biti kažnjeni budu li sudjelovali u “velikohrvatskim? demonstracijama. Kraljačić, 
1987., 144-145. Isti autor piše o nastojanju Kallayeva režima da izolira Bosnu i Hercegovinu 
od susjednih zemalja. 

Prethodio mu je 1884. književno-zabavni list Hercegovački bosiljak pod uredništvom don Fra- 
ne Miličevića, a uz pomoć mostarskoga franjevačkog biskupa Paškala Buconjića. 

pstvu Bosne i Hercegovine.“ Tek u vrijeme jačanja srpskoga nacionalnoga pok- 
reta, K4llay dopušta Glasu Hercegovca da se predstavi kao hrvatski list pa može 
pisati u protusrpskome tonu i pozivati muslimane da ne prime “nedostojno“ sr- 
psko ime. No bitka za nacionalno opredjeljenje muslimana vodi se i protiv “boš- 
njačke narodnosti", podupirane od Kallaya. List ističe da su Bosna i Hercegovi- 
na hrvatske zemlje, a sve se polemike temelje na “poviestnim dokazima" tipič- 
nim za pravašku struju. Glas Hercegovca nastoji privući muslimane u tabor hr- 
vatstva uvjeravanjem da njihovoj vjeri ne prijeti opasnost od hrvatstva, koje nije 
istovjetno s katoličanstvom, dok je naprotiv srpstvo istovjetno s pravoslavljem i 
zato propast za Muhamedovu vjeru. Godine 1892. javljaju se i prvi proaustrijski 
članci. Opstanak hrvatskoga naroda najsigurniji je u Austriji, piše list, i zato Hr- 
vati moraju pomagati njezine interese jer će, u protivnome, nastradati od velikos- 
rpstva. No Glas Hercegovca se tek u vrijeme polaganja kamena temeljca za Star- 
čevićev dom proglašava listom Stranke prava.“ Valja još reći da Folnegović pos- 
jećuje Kallaya u vrijeme kada se hrvatska politička akcija ograničava na franjev- 
ce, a tek se poslije uključuju krugovi oko nadbiskupa Stadlera te predstavnici hr- 
vatskoga građanstva. Kallay je očigledno već prije Folnegovićeva posjeta zapa- 
zio preokret Stranke prava. O tome svjedoči njegovo službeno glasilo Bosnische 
Post koje podupire pravaše protiv obzoraša. 


Nakon Folnegovićeva razgovora s generalom Filipovićem i njegova odgo- 
vora tobožnjoj “Poruci iz Beča", može se pretpostaviti da se on namjerava sastati 
i s drugim uglednicima kako bi ih uvjerio u umjerenost i dinastičnost Stranke pra- 
va. Pri tome je Kallay zacijelo iznimno važna osoba koju treba izvesti “na pravi 
put" sporazumijevanja s vodstvom Stranke prava. Prvi je korak ukidanje zabrane 
ulaska Hrvatske u Bosnu i Hercegovinu. No Kallay je u tom pogledu oprezan pa 
najprije traži Khuenovo mišljenje, i tek kada on odgovara da nema ništa protiv, Ze- 
maljska je vlada pripravna ukinuti zabranu širenja Hrvatske pod uvjetom da više 
ne napada bosansko-hercegovačku upravu. Uredništvo se i pismeno na to obvezu- 
je pa se spomenuta zabrana raspačavanja lista u Bosni i Hercegovini ukida.“ 

Najpoznatiji spis s takvom srpskom agitacijom je onaj Milovana Milovanovića: Srbi i Hrvati, 
Beograd 1895. 

Prigodom raskola Stranke prava, Glas Hercegovca želi biti neutralan. No Dalmatinac Nikola 
Radičić, kojemu je Miličević povjerio uredništvo, oštro istupa protiv Franka i izaziva sukob s 
Miličevićem i prestanak izlaženja lista ljeti 1896. O hrvatskoj politici u Bosni i Hercegovini 
vidi: Gross 1966./67. 

Zemaljska vlada poslije omogućava uredniku Hrvatske (Lovrenčeviću?) da besplatno putuje 
po Bosni i Hercegovini s obrazloženjem da je list promijenio svoje držanje. Kraljačić, 1987., 
147-8. Ipak, još uvijek nisu uklonjene kočnice hrvatskome nacionalnom pokretu. Naime, tek 
1899. dopušta se neometana upotreba hrvatskoga imena i simbola. 

Prvu vijest o svom susretu s K4llayem objavljuje Folnegović u izjavi dopis- 
niku Neue freie Presse kojom vjerojatno ispunjava obećanje da će Hrvatska ubu- 
duće pisati povoljno o bosansko-hercegovačkoj upravi. Folnegović kaže da je raz- 
govor trajao sat i po. Hvali bosansaku upravu koja je podigla blagostanje puka i 
drži da će Sarajevo uskoro ekonomski nadkriliti Zagreb. Ističući tri kulture u jed- 
nome narodu (katoličku, pravoslavnu i muslimansku), on drži da vladajući faktor 
“stoji nad spomenutimi trimi težnjami" i želi svakoj miran i slobodan razvoj. Bu- 
dući da toliko hvali bosansku upravu, ne može priznati ni katastrofalan položaj 
kmetova ni napadati feudalni sustav. Osim toga su zemljoposjednici, bosanski be- 
riti. Zato Folnegović postavlja pitanje je li za puk bolje da se agrarni problem i po- 
rezni sustav reguliraju “u smislu zapadne evropske kulture? ili je bolje da puk pri- 
je toga nauči raditi i gospodariti prema zahtjevima te kulture? Folnegović se dak- 
le ne izjašnjava za ukidanje kmetstva.“ U “Javnim pismima" u Hrvatskoj Folne- 
gović brani svoje pohvale Kallayeva režima; kritičarima odgovara da ističe pozi- 
tivne rezultate uprave a ne i narodno-političko poslanstvo bosanske vlade. Napa- 
da Khuena da ne može osigurati razvoj industrije kao u Bosni. Štoviše, kaže da 
tamo postoji faktična autonomija bez ustava, dok je u Hrvatskoj obratan slučaj.“ 


Iako se program Stranke prava na temelju kraljeve zavjernice može smat- 
rati dualističkim, Hrvatska to prikriva pisanjem protiv Nagodbe, a i zastupnici 
Stranke prava govore u Saboru u tom smislu. Zato Folnegovićev razgovor s jed- 
nim od glavnih predstavnika dualizma izaziva zaprepaštenje. Sam Starčević koji 
je osuđivao okupaciju i bosansko-hercegovačku upravu, zacijelo strašno zamjera 
Folnegovićev čin. Godinu dana poslije Folnegovićev posjet jedno je od glavnih 
opravdanja za raskol. No u međuvremenu Frank misli kao i Folnegović pa Hrvat- 
ska pod njegovim nadzorom ne piše protiv Kallaya. On sam se u Saboru poziva 
na Folnegovića ističući kako se bosansko-hercegovačka vlada, za razliku od hr- 
vatske, brine za gospodarski razvoj. Khuen ponovno dobiva priliku da se naruga 
proturječnim izjavama prvaka Stranke prava. Kaže njezinim zastupnicima da se 
ne drže Starčevićeva zahtjeva da Austro-Ugarsku treba istjerati iz Bosne i Herce- 
govine, a još prije godinu dana pravaši su pljeskali mladočesima koji su u austrij- 
skoj Delegaciji osudili bosansko-hercegovačku upravu." Kallay blagonaklono 
prima pohvale Folnegovića koji se iz Šavla pretvorio u Pavla, i njegovo obećanje 

Hrvatska, 23. VII. 1894. 

Hrvatska, 23. VII. (intervju u Neue freie Presse). O susretu s K4llayem Folnegović piše 26., 
28., 30. 131. VIL, 1.,2.14. VIII, 5. X. 1894. 

Ne spominje da Folnegović svojim postupkom dezavuira pravaške demonstracije 1890. protiv 
Miha Klaića, kada je u austrijskoj Delegaciji hvalio bosansku upravu. HS, 1892.—97., 23. VII. 
1894. 

da Hrvatska ubuduće neće napadati bosanko-hercegovačku upravu. Zato list ob- 
javljuje pozitivne članke o Stranci prava iz službenoga glasila Bosnische Post. 
Ujesen iste godine, kada mladočeški zastupnik govori u austrijskoj Delegaciji 
protiv gospodarske politike bosanske uprave, Kallay se poziva na Folnegovićeve 
pohvale gospodarskoga napretka.“ 


Vidjeli smo dakle Frankovu i Folnegovićevu promađarsku taktiku. Među- 
tim, u pozadini postoji i proaustrijska politika kao posljedica naglašene dinastič- 
nosti i očekivanja da će vladar možda utjecati na promjene državnopravnoga po- 
ložaja Hrvatske. Iako su se Draškovići već odavno povukli, njihova politika u tom 
smislu i dalje je aktualna. Zacijelo Frank drži da bi djelatnost Stranke prava za 
interese dinastije mogla sklonuti glavni oslon krune — austrijske generale — da po- 
mognu prisiliti Mađare na popuštanje Hrvatskoj. Naime, ujesen 1894. još uvijek 
postoji mogućnost da će se Khuen zbog ogorčenoga sukoba sa svojim mađarskim 
protivnicima morati povući. Premještaj u Zagreb jednoga Habsburgovca, austrij- 
skoga nadvojvode Leopolda Salvatora (tada pukovnika), prema Hrvatskoj je pos- 
ljedica politike Stranke prava. List čak daje do znanja da je vodstvo Stranke pra- 
va uspjelo uvjeriti dinastiju da joj se prikloni i da je, nakon Khuenova odlaska, 
dovede na vlast. No može se pretpostaviti da premještaj toga nadvojvode u Zag- 
reb doista ima političko značenje kao kraljev “šahovski potez" u tijeku krize ma- 
đarske vlade.? 


Frank interpelira u Saboru zbog upotrebe mađarskoga jezika od strane za- 
jedničkih oblasti u Hrvatskoj i predlaže, štoviše, da Hrvatski sabor ne šalje svo- 
je zastupnike u Ugarski sabor dok mađarska vlada ne prekine s tom praksom. 
Upravo se priprema nova kriza koja naposljetku vodi do Wekerleova pada i do 
postavljanja novoga ministra predsjednika Banffyja. Zato je Frankova osuda vla- 
dajuće Liberalne stranke zapravo izjava odanosti dinastiji.“ 


U vrijeme buke u povodu Folnegovićeva posjeta Ka4llayu, Obzor se poči- 
nje služiti pojmom “moderno pravaštvo" kojim želi istaknuti da su Starčevićevi 
“nasljednici' napustili njegova načela i dali Stranci prava sasvim drugačije us- 
mjerenje. Tu i tamo već se pojavljuje izraz “frankovci“. 

Obzor, 5., 9.—14. X. 1894. 
93 | 
Hrvatska, 27. IX.; Obzor, 29. IX. 1894. Prenose se glasovi o Frankovoj vezi s predstojnikom 
dvorske kancelarije. // pensiero slavo, 27. X.; Obzor, 30. X., Hrvatska, 31. X. 1894. Zato do- 
lazi i do sudske parnice. Kršnjavi I., 1986., 77. 

HS, 1892.—97., 30. XI. 1894. 

Svečanost polaganja kamena temeljca Starčevićevu domu s prihvaćanjem 
“čistoga programa Stranke prava nije postavila temeljac njezinoj respektabilnoj 
jedinstvenoj organizaciji za bansku Hrvatsku, Dalmaciju i Istru, a time i prego- 
vorima “vođa? s vrhovima Monarhije. Nasuprot tome, već se ujesen 1894. poka- 
zuje da se Stranka raspada, i to najprije zbog sukoba Franka i Folnegovića s Bar- 
čićem te njegovim krugom. Polemika je započela kritikom Supilove Crvene Hr- 
vatske tršćanskoga lista 1/ pensiero slavo zbog njegova već spomenutoga napada 
na “zlođuha' Franka. Razlog je tome, piše Crvena Hrvatska, što u Stranci prava 
više nema ukočenosti i pasiviteta (kao u vrijeme Starčevićeve “negacije") 1 što je 
prožeta duhom rada i napretka. Protiv Stranke prava sada ustaju neki riječki Hr- 
vati koji su sami krivi što je hrvatska svijest na Rijeci tako nisko pala. Supilo za- 
cijelo nije “frankovac", poslije — za raskola — odlučno ustaje protiv njega. No vje- 
rojatno želi spriječiti podjelu koja bi nastala ako bi se dio pravaša priklonio Bar- 
čićevu krugu. U polemici najprije sudjeluje riječki poduzetnik Andre Bakarčić, 
koji je dio svoga “znatnog imetka? potrošio na Stranku prava, te Barčić, a odgo- 
varaju im Folnegović i u manjoj mjeri Frank. 

Bakarčić i Barčić osuđuju “moderno pravaštvo" u cjelini: dualističko us- 
mjerenje na temelju kraljeve zavjernice, Folnegovićeve izjave o savezu s Mađari- 
ma kao jedinom izlazu za Hrvate, Frankovu tendenciju da surađuje s Mađarima na 
štetu Slavena u Ugarskoj, Folnegovićevu pohvalu Kallayeve uprave i osude “sla- 
venske solidarnosti". Frankov list napada riječke Hrvate, ističe Barčić, jer oni dob- 
ro znaju da je Frankov ulazak u Stranku prava početak njezina raspadanja. Frank 
ih se želi otresti kako bi mogao do kraja provesti “degeneraciju njenog pravca i 
njeno samoubojstvo". Barčić ne želi služiti Franku koji sebe predstavlja inkarnaci- 
jom hrvatskih ideala, a prije ulaska u Stranku rekao mu je da bi ona morala na- 
pustiti svoj “tobože ilojalni" stav i prihvatiti Nagodbu i osuđivao je Starčevića. Is- 
tičući da je prvobitni program Stranke prava “nepriznavanje postojećih uredba u 
Monarkiji, nepriznavanje nikakovih zajedničkih interesa sa ostalimi zemljami ove 
Monarkije", i da će, dosljedno tome, hrvatski narod pregovarati samo s kraljem, 
Barčić drži da Frankova adresa zabacuje negativni stav i okreće se prema Nagod- 


1 
Crvena Hrvatska, 22. IX.; II pensiero slavo, 29. IX.; Hrvatska, 8. i 17. X.,9. XL 1894. 

bi, a novi program o ujedinjenju hrvatskih zemalja za svakoga je razumnoga čov- 
jeka priznanje zajedničkih interesa s ostalim zemljama Monarhije. 


Barčić misli kako vladini listovi s pravom očekuju da će Frank stvoriti re- 
žimsku Stranku prava. Zato on izbjegava slavensko pitanje i “tjera strogu hrvat- 
sku separatističku politiku". Kaže štoviše: “Da je Dr Frank agent austro-ugarske 
politike to tvrdim." Barčić se sam drži “stroge negacije od koje nikad ne odus- 
tah". Cijeni Antu Starčevića “glede postojanosti njegova značaja" pa je “vatreni 
pristaša njegovog negativnog programa", a odobrava i Starčevićevu mržnju pro- 
tiv Austrije. No Barčić osuđuje Starčevićeve strasti, zablude i pretjeranosti, a po- 
sebno njegovu slabost prema laskavcima. S obzirom na protusrpski smjer Starče- 
vića i “modernoga pravaštva" Barčić kaže: “Da, ja odsudjujem i odsudjivati ću 
Starčevića, kad on, zasliepljen strašću neće da priznaje da ljudi, koji jednim te is- 
tim jezikom govore sačinjavaju jedan te isti narod, pa, kad se proti jednom dije- 
lu jednog te istog naroda nabacuje blatom i najprostijimi infamnimi pogrdami, u 
mjesto, da uznastoji, da taj dio naroda privede u kolo boriocah za neodvisnost i 
samostalnost otačbine.?* 

Folnegović u svojoj polemici tvrdi da su Bakarčić i Barčić htjeli priznati 
srpsko ime. S obzirom na neke Barčićeve izjave iz kojih se razabire da mu je bit- 
no ujedinjenje južnih Slavena na ruševinama Habsburške Monarhije, dok je za- 
jedničko ime sporedna stvar, Folnegovićeva interpretacija nije bez osnova. U pr- 
voj polovini devedesetih godina sukob je hrvatskoga i srpskoga građanstva na vr- 
huncu pa i najdosljedniji zastupnici “sloge? među obzorašima bivaju uvučeni u 
sitničave, pakosne prepirke. Barčić je, čini se, iznimka jer bez obzira na potporu 
srpskoga građanstva Khuenovu režimu zastupa svoje nekadašnje mišljenje. 

Iz Barčićevih nabrajanja Starčevićevih “zabluda? jasno se vidi da seoni 
prije pojave “modernoga pravaštva“ slagao sa Starčevićem samo u “negaciji" 
Habsburške Monarhije. Osuđivao je naime Starčevićeve psovke protiv Stros- 
smayera, francuskih republikanaca i talijanskoga preporoda, njegovu tvrdnju da 
su katolički popovi “poživinčili" hrvatski narod (Barčić je vjernik u Mazzinijevu 
duhu), njegove izjave da su željeznice nesreća za Hrvatsku te da se raja Bosne i 
Hercegovine digla protiv Turaka zbog krađe i kada je želio pobjedu Turaka na 
Balkanu." Barčić se protivi Starčevićevim člancima devedesetih godina u kojima 
napada Crnu Goru i Rusiju izrazima kakvima se služe samo poljski “odmetnici, 


2 
Barčić: Bistrimo; Il pensiero slavo, 6., 13., 20., 27. X., 7. i 24. XI. 1894. Folnegović i Frank 
odgovaraju u Hrvatskoj, 13., 15.—17., 19.—20., 22.—23., 25. X. 1894. 

Sve su hrvatske novine zabilježile umorstvo francuskoga predsjednika Sadija Carnota, a Barčić 
i njegovi sumišljenici pokazali su se tom prilikom kao pravi republikanci. Bili su nazočni zađuš- 
nicama u Rijeci i posjetili su francuskoga konzula te izrazili sućut “velikom francuskom narodu? 
u ime hrvatskoga naroda. Barčić tom prigodom kaže da je radostan što je francuska republika 
postala prijateljica “najmoćnije slavenske države, velike Rusije". Hrvatska, 2. VIL 1894. 

a s druge strane hvali jednoga Stambulova, krvnika bugarskoga naroda. Kada 
Starčević sve to kaže, “tada se moja duša proti njemu uročuje i ja ga smatram 
sablasnim zlotvorom naše otačbine", uzvikuje Barčić. Napadi na idola Starčevi- 
ća, želja za slogom sa Srbima u času najvećega sukoba s njima, “veleizdajničke" 
težnje, kult Kvaternika u doba kada Stranka prava ističe svoje lojalno dinastičko 
obilježje, nužno izoliraju Barčića ne samo od Franka i Folnegovića nego i od zag- 
rebačkih i dalmatinskih pravaških krugova uopće.“ Frank i Folnegović su na muci 
kada u Hrvatskoj složno odbijaju Barčićeve tvrdnje o napuštanju pravaških nače- 
la i nastoje uvjeriti čitatelje da je “okvir? Monarhije stari pravaški credo. Oni ka- 
žu da ih Barčić napada samo iz taštine i želje da postane “vodja" Stranke prava, 
a stvarno se upravo njih dvojica bore za Starčevićevo “nasljedstvo“. 


U tijeku polemike protiv Barčića zaoštrava se pitanje “vodstva" Stranke. 
Bakarčić naime odbija Folnegovićeve napade na svoje poštenje upozorenjem da 
on ogovara Franka umjesto da s njime otvoreno obračuna. Polemika primorava 
Folnegovića da se upusti u “teoretsko razmatranje pitanja vodstva, ne želi li os- 
taviti pravaške simpatizere u uvjerenju da je Frank pravi “vodja" Stranke. Izjav- 
ljuje da je Starčević “otac? Stranke, a Frank njezin “revni radnik" ali da stvarno 
vodstvo ima klub, bez čije se privole ne može stvoriti nijedna odluka.* Klub 
Stranke prava doista se sastaje u prosincu 1894. i raspravlja iza zatvorenih vrata 
o sukobima oko Franka ali i o nezadovoljstvu s Folnegovićem. Javnosti se priop- 
ćava samo odluka da klub Stranke prava prekida odnose s Barčićem i Bakarči- 
ćem.“ Istarski i dalmatinski zastupnici u Carevinskome vijeću (Laginja, Spinčić, 
Biankini, Dapar i Perić) izjavljuju da je Starčević vođa Stranke prava do kraja ži- 
vota. Odaju priznanje Franku kao najagilnijemu pojedincu, iako neki drže da se 
on “pogubno? nametnuo “vodjom". Kada bi to Frank i htio, ne bi mogao namet- 
nuti Stranci načela protivna njezinoj tradiciji. Spomenuti zastupnici drže da bi se 
oni koji tako misle morali vratiti u Stranku, ali onima koji su Starčevića nazvali 
“zlotvorom' (Barčiću), nema u njoj mjesta. I predsjednik kluba Rukavina izjav- 
ljuje da je klub vrhovni forum u svim pitanjima hrvatske politike te ističe tobož- 
nju slogu i bratski sporazum u Stranci prava. Dakle i Rukavina objavljuje zabri- 
nutim pravašima da se pomirio s Frankom.“ 


On dakle može u proračunskoj debati ponovno jasno izreći shvaćanja 
“modernoga pravaštva". Opet se poziva na kraljevu zavjernicu pripisujući joj da 


4 
Folnegović predbacuje Barčiću što hvali Kvaternika. Hrvatska, 23. X. 1894. 


5 
Il pensiero slavo, 6. X.; Hrvatska, 9. X. 1894. 


6 
Folnegovićeva interpretacija u: Otvorite oči, 40-42; te Frankova u Hrvatskome Pravu, 11.i 12. 
II. 1896. 


7 
Hrvatska, 7., 10. XN. 1894. 

obećava sjedinjenje Bosne i Hercegovine s hrvatskim zemljama. “Danas je čita- 
va Hrvatska osvojena po velikom duhu, koje se zove hrvatstvo nada sve?, uzvi- 
kuje on oponašajući lozinku njemačkoga imperijalizma “Deutschland, 
Deutschland iiber alles". Prikazuje hrvatski narod “državotvornim i državo-uzdr- 
žavajućim elementom" Habsburške Monarhije te ističe da srpski element čini 
centrifugalnu, veleizdajničku struju. Uz “medene? izjave lojalnosti, on se odluč- 
no ograđuje od politike “ruskoga kopita", tj. bivšega rusofilstva Stranke prava i 
Kvaternikova “atentata" na Monarhiju.“ Prema Obzorovim riječima Frank je u 
Hrvatskome saboru svečano “abjurirao" staru pravašku vjeru. 


Na kraju proračunske debate Khuen pozitivno ocjenjuje metamorfozu 
Stranke prava pod Frankovim utjecajem. Između ostaloga kaže da se njegovo 
vlastito shvaćanje temeljito razlikuje od Obzorova i da se češće slagao s pisa- 
njem Hrvatske. Khuenu je razumljivo što su oni koji su ostali vjerni načelima 
“stroge negacije" i računaju na tuđu (rusku) pomoć, napustili Stranku. Njemu je 
Frank mnogo bliži nego stari pravaši. “Ja se tomu radujem jer je to jedan korak, 
koji dokazuje, kako će stranka prava doći malo po malo na stanovište koje ja 
zauzimljem.“ Khuen kaže da je kraljeva zavjernica most za prijelaz Stranke pra- 
va na otvoreno prihvaćanje Nagodbe, čime bi joj se otvorila vrata da postane re- 
žimska stranka.? 


Rasulo Stranke prava ne može se zaustaviti i ono se tijekom 1895. nastav- 
lja ubrzanim tempom. Prva polovina godine ispunjena je međusobnim razmirica- 
ma u stranačkome vodstvu. Političko ozračje odzvanja polemikama između 
Hrvatske i Obzora te između hrvatskoga i srpskoga tiska.'“ Naposljetku, u kasno 
proljeće 1895., akutna kriza vodstva prelazi u posljednju fazu. Predsjednik Ru- 
kavina više ne želi održati primirje s Frankom niti podržati Folnegovićevo nagod- 
benjaštvo. Osim Davida Starčevića on je jedini pripadnik vodstva koji nije htio 
potpisati program “modernoga pravaštva*. Zagorski klub Stranke prava pod nje- 
govim utjecajem prosvjeduje protiv Folnegovićevih pisama u Hrvatskoj u vezi s 
poplavama Save, u kojima se on ulaguje Khuenu, i uopće protiv pisanja lista jer 
je napustio prvobitni pravac Stranke prava, razina mu je niska, a izjave nedosljed- 
ne. Rukavina zahtijeva da se pozove na odgovornost uređivački nadzorni odbor, 
drugim riječima da se Franku oduzme glavni nadzor. No to se ne događa pa Ru- 
kavina objavljuje svoj istup iz Stranke prava u režimskim Narodnim Novinama, 


8 

HS, 1894.—97., 22. XII. 1894. U istom duhu piše Starčević u svojim sve rjeđim člancima. On 
naime obnavlja svoju nekadašnju mržnju protiv Rusije. Slavenofile Aksakova i Katkova koje 
je prije kovao u zvijezde, sada proglašava “slepim byzantincima?, a Aleksandra III. “tmina- 
rom? i “natražnjakom'. Hrvatska, 5. X. 1894. 


9 
HS, 1892.—97., 22. XII. 1894. 


i0 
Frank tuži Obzor. Hrvatska, 4. I.; Obzor, 14.—15. [., 6. VI. 1895. 

a ne u Frankovoj Hrvatskoj niti u Obzoru koji nikako ne trpi. Starčević navodno 
proglašava optužnicu zagorskoga kluba protiv Franka “austrijskom sduhom“". Ta 
je izjava naravno teško uvrijedila Rukavinu kao najvjernijega sljedbenika njego- 
va učenja. Starčević je zatim ipak rekao da Rukavina nije “Austrianac" ali je pri- 
mio na znanje njegovu odluku da napusti klub, vjerojatno i zato što je tom prili- 
kom u klubu prvi put jasno rečeno da je on “zaveden? od Franka." Hrvatska ko- 
mentira Rukavininu odluku izjavom da on “više neće pripadati nijednoj politič- 
koj stranki za to, jer mu ni jedna nije dovoljno radikalna, dovoljno odrešita, ter 
dovoljno nepomirljiva, ne samo sa sustavom, nego i s nosiocima postojećeg sus- 
tava. On se nije mogao nikako sljubiti ni sa idejom izmirenja med oporbami. On 
je isto tako odrješito ter javno odsudio neoprostivu zabludu Barčićevu i Bakarči- 
ćevu. A što je možda najodlučnije i najvažnije: on je premalo važnosti davao u 
obće parlamentarnoj oporbenoj akciji u Hrvatskoj obzirom na obćenitu političku 
situaciju“, tj. još je zastupao Starčevićevu “negaciju?.'“ 

Uz Rukavinu se jedino David Starčević još uvijek drži učenja svoga stri- 
ca. No s obzirom na sukob u “vladajućoj obitelji" Starčević, sam ga Ante nasto- 
ji maknuti i želi da ga klub isključi. Govorilo se da je svađa izbila zbog nasljed- 
stva Starčevićeva doma. Što je Ante više slabio, postao je sve ovisniji od Mile 
koji se za njega zdušno brinuo. Čini se da je mislio kako bi njegov mladi nećak 
mogao postati prvak kakav je nekada bio sam. Zato ga je oporučno imenovao je- 
dinim nasljednikom, doduše zaduženoga, Doma. U njega je prevladala “idealna, 
silna velika ljubav prema čovjeku njegove krvi i njegova imena". Jedino s 
dopuštenjem Mile mogli su ga posjetiti pojedinci iz vodstva Stranke prava, a sve 
je obavijesti primao u Milinoj verziji. Njegov je utjecaj zato bio presudan za Star- 
čevićev potpis na dokumentu o njegovu istupu iz Stranke prava." Čini se da u 
Ante Starčevića sada prevladavaju osobni razlozi, da porast njegova nepovjerenja 
u prvake Stranke prava potpuno zasjenjuje mogućnost da uoči značaj “moderno- 
ga pravaštva". Činjenica da je takav protivnik “okviraškoga" programa kakav je 
David, izložen mržnji svoga strica, znatno je olakšanje za Frankove namjere. Zato 
ne začuđuje da je Jakob Frank odmah nakon Davidove političke likvidacije, pos- 
lao obavijest listu Veue freie Presse o njegovu isključenju iz kluba. Nije dakle 
slučajno da protivnici pripisuju Franku odgovornost za Davidovu sudbinu. 

Bl 


Hrvatska, 8. IV.; Narodne Novine, 31. V.; Hrvatska Domovina, 23. XI. 1895. O tome Frank u 
Hrvatskom Pravu, 7. 11. 1896. 

12 

Hrvatska, 1. VI. 1895. 

13 

Folnegović, Otvorite oči, 51. Kada Mile Starčević 1908. konačno napušta Frankovu stranku, 
predstavlja se kao “pravi nasljednik i najkompetentniji tumač učenja svoga strica, pa njegova 
struja mijenja program iz 1894. Drugim riječima, on tek 14 godina poslije priznaje da taj prog- 
ram nije u skladu sa Starčevićevim naukom. Gross, 1973., 370-371. 

Frankova namjera da učvrsti svoj položaj prigodom predaje izgrađenoga 
Doma Starčeviću, doživljava težak udarac. On je naime već na sastanku kluba 29. 
svibnja 1895. bio primoran položiti sve svoje časti. Pri tome je važno da ga dal- 
matinski i istarski zastupnici više ne žele podržati. U međuvremenu je na teme- 
lju zaključka skupštine pri polaganju kamena temeljca za Starčevićev dom, 22. 
kolovoza 1894., održan sastanak na kojemu je zaključeno sjedinjenje Biankinije- 
va Hrvatskoga kluba i pravaških struja u jedinstvenu dalmatinsku Stranku prava. 
Nazočni su bili Folnegović i Kumičić. Nova je stranka sve do rujna 1896. imala 
tri okružna odbora.“ Tajnik splitskoga odbora je Ante Trumbić koji od svibnja 
1894. ima odvjetničku pisarnicu u Splitu, pa mu je zacijelo ugled znatno poras- 
tao. Okružni odbor Stranke prava u Splitu šalje krajem lipnja 1895. središnjemu 
klubu u Zagrebu očitovanje koje je zacijelo sastavio Trumbić. Odbor prosvjedu- 
je što se Stranka prava dala “na sklizavu stazu političkog oportunizma koji se sa 
njezinim tradicijama nikako u sklad dovesti ne da." Prema toj izjavi Stranka gubi * 
značaj “svjestne ponosne, nezavisne stranke, predstavnice hrvatskoga naroda“, a 
sprema se da eventualno izbori “novu nuancu nagodbene Hrvatske", Od nje se 
više ne može očekivati da provede u djelo “uzvišeni narodni ideal, ujedinjenu 
slobodnu nezavisnu Hrvatsku...Iskreni štovatelji svjetlih pravaških tradicija 1 
svjesni pristaše čistih pravaških načela" ne mogu slijediti stranku na put nove tak- 
tike. Naprotiv, imaju “sveto držanstvo? da čuvaju i šire načela nužna za “osvješ- 
ćenje i ravnanje" hrvatskom narodu sadržana “u govorima i djelima dvaju veli- 
kih i ničim nesavladivih duša, dvaju svjetlih, ponosnih i samostalnih umova: Eu- 
gena Kvaternika i Antuna Starčevića". Značajno je da očitovanje stavlja Kvater- 
nika na prvo mjesto. Je li on sada simbol samostalne države za koju je poginuo 
dok je Starčević postao žrtvom “modernoga pravaštva??? 


Trumbićev dopis klubu Stranke prava u Zagrebu pogađa i Folnegovića koji 
se nadao da u dalmatinskim pravašima ima saveznika protiv Franka. Zato on, u 
ime kluba, zahtijeva objašnjenje od splitskoga odbora. I doista dobiva pismo u 
kojemu Trumbić potanko obrazlaže mišljenje dalmatinskih pravaša sa zahtjevom 
da se ono pročita članovima kluba prilikom skupštine i otvaranja Starčevićeva 
doma. U drugom pismu splitski odbor oštro odbija prigovor zagrebačkoga kluba 
da je zaveden od neprijatelja Stranke prava. Rad Stranke mora se suditi po javnoj 
djelatnosti, jer je njezina zadaća da osvješćuje narod, kaže se u poruci, koja zap- 
ravo odbacuje temelj Frankove i Folnegovićeve taktike, naime zakulisni dogovor 
prvaka s određenim utjecajnim osobama. Djelatnost “kolovođa Stranke u Zag- 
rebu jasno pokazuje da njihova aktivna politika stoji “u očitoj opreci" s prošloš- 


14 

Središnji odbor sastoji se od saborskih zastupnika, zatim Supila, Trumbića i Prodana kao pov- 
jerenika zagrebačkoga kluba Stranke prava, i od po dva predstavnika svakoga okružnoga od- 
bora. Perić, 1984., 58: isti 1996., 123-4. 

ću 1 s tradicijama Stranke prava jer vodi političkom oportunizmu. “Taktika može 
da prema prilikama bude udešena, ali ona mora da je uviek naravni odraz nače- 
la. U Hrvatskoj gdje je cieli postojeći red negacija prave zakonitosti i pravice, 
svaka taktika mora da je s postojećim redom nepomirljiva kao što je nepomirljiv 
program stranke sa sužanjstvom što ga postojeći sustav podržava u Hrvatskoj." 
No “nova politika" Stranke prava drži da je ta nepomirljivost zabluda, nastavlja 
Trumbić, i kaže da “taj koreniti preokret uz najveću opreznost ne da se izvesti 
neopaženo uslied česa pak nastaje u redovima stranke neizbježivo trenje. 


Izjava opravdava optužbe o “sklizavom'" oportunizmu zagrebačkoga vod- 
stva s nekoliko primjera. Osuđuje Franka što je laskavo priznao Khuenu “čiste 


prste" nakon njegova desetogodišnjega banovanja i “desavuirao" dotadašnje dr- 


žanje pravaša. Podsjeća da oni u povodu arhivske afere “udarom noge kazniše 
onu nečuvenu drzkost tugjinca" kojega je Starčević nazvao zločincem i tatom. 
Folnegovićevu ulagivanju Khuenu, a posebno KAllayu, poruka suprotstavlja Star- 
čevićev članak “Turska" u Hervatskoj 1871. u kojemu se izjasnio protiv okupa- 
cije. Nakon toga Stranka prava se uvijek protivila upravi koja iscrpljuje prirodna 
bogatstva Bosne i Hercegovine u korist tuđinaca i truje duh stanovnika “kako se 
ne bi smatrali braćom jednoga naroda i jedne domovine među sobom i s ostalim 
Hrvatima u ovoj monarhiji". Trumbić oštro osuđuje Franka što je požalio “krva- 
ve događaje“ u Rakovici i ispade pravaških zastupnika protiv Khuena 1885., jer 
su to “presjajne točke u povijesti stranke prava". No ovo pismo odstupa i od Star- 
čevićeve ocjene bune u Rakovici kao zlodjela tuđinaca kojima je Kvaternik pos- 
tao žrtvom. 


Trumbić zaključuje da se u Stranci prava sukobljavaju dvije struje: jedna 
koja želi ukloniti opreke između Stranke i “postojećeg reda stvari" i očekuje us- 
pjeh isključivo od parlamentarnoga rada i druga koja je nepomirljiva prema sus- 
tavu, a parlamentarizmom se služi samo “kao sredstvom za nuždu. Dalmatinski 
se pravaši izjašnjavaju za drugu struju, tj. onu koja je bliska Starčevićevu nauku. 
Trumbić u pismu kaže da se parlamentarizam izrodio i kod slobodnih naroda, a 
u Hrvatskoj on je “rugoba" i “krinka" despociji. Splitska poruka sa žaljenjem 
konstatira da u vodstvu Stranke prava prevladava prva struja. 

Trumbić se dakle drži pravaške predaje o samostalnoj hrvatskoj državi ali 
se ne vraća na Starčevićevu potpunu negaciju političke djelatnosti. On ne osuđu- 
je “moderne" pravaše zbog političke prakse kao takve, nego zbog taktike i cilja 
protivnih izvornom pravaštvu. Praktična politika mora biti u skladu s krajnjim ci- 
ljem, koliko god je to moguće, a prije svega ona je poželjna kao plod iskrene opo- 
zicije a ne ljuljanja između oporbenoga i režimskoga usmjerenja. Rezerva prema 
parlamentarizmu i pohvala Rakovice ne znači da se Trumbić vraća Kvaternikovu 
otporu protiv Habsburške Monarhije. Ovo pismo naime ne kritizira dualističko- 
trijalistički program 1z 1894. koji su dalmatinski pravaši prihvatili na skupštini 
pri polaganju kamena temeljca za Starčevićev dom, a upravo taj program uteme- 

ljuje značaj Frankove i Folnegovićeve djelatnosti. Očigledno misii da se može i 
na temelju takva programa voditi “iskrena? opozicijska politika. 

Osudujući taktiku “časovitih uspjeha", splitska se poruka poziva na primjer 
dalmatinske Narodne stranke. Ona je na početku “junački vojevala pod programom 
hrvatskim kolikogod je u onih prvih dana bilo moguće". No kada je izvojevala ve- 
ćinu, bacila se u politiku oportunizma i “mrvica", pa se, prema Trumbiću, napos- 
ljetku izrodila. Važno je spomenuti da splitski odbor poziva pravaše u Zagrebu koji 
se s njime slažu da ne napuštaju Stranku, nego da ostanu u njoj i nastoje da joj se 
promijeni pravac. No to je nemoguće. Nakon što je odbacio prij edlog statuta eg- 
zekutivnoga odbora Stranke jer zahtijeva “stegu" kojom bi se poslužila kritizirana 
struja da očuva svoju premoć, Trumbić oštro osuđuje isključenje Davida Starčevi- 
ća iz kluba. Prosvjeduje što je Stranka izbacila čovjeka koji je teško stradao zbog 
nje, a da se nije “uztvrdilo a kamo li dokazalo da se iznevjerio načelima stranke... 
Drugim riječima, principima su se zapravo iznevjerili oni koji su ga isključili.“ Na 
taj način Trumbić dolazi u opreku s Antom Starčevićem jer je on to, zacijelo iz 
osobnih razloga, uporno zahtijevao a klub je samo nevoljko popustio. 

I pravaški zastupnici Carevinskoga vijeća potpisuju zaključak uperen pro- 
tiv Franka koji sastavlja Spinčić. O tome znam samo iz Frankove izjave. Za nje- 
ga sada postoje dvije mogućnosti: ili da ga većina uglednika Stranke prava poli- 
tički likvidira ili da, uz Starčevićevu pomoć, postane vođa dijela Stranke. I Fol- 
negović je zacijelo načistu da ne uživa povjerenje dalmatinskih i istarskih prava- 
ša ali se vjerojatno ipak nada da može iskoristiti negodovanje protiv Franka. “Nji- 
hove kabale i intrige međusobne dovele su bile stranku u pravu stranačku Sodo- 
mu i Gomoru", piše poslije jedan mladi pravaš.“ 

Zbog odlaska Rukavine i oštre kritike dalmatinskih i istarskih pravaša, 
Frank mora dati ostavku kao vrhovni nadzornik Hrvatske." Vjerojatno Folnegović 
misli da je njegov protivnik onemogućen i da će na skupštini 17. srpnja 1895., u 
vezi sa svečanom predajom Starčevićeva doma, osigurati svoj utjecaj u vodstvu. 
Uoči skupštine vlada “neopisiva uzrujanost" zbog odlaska Rukavine i Davidova 1s- 
ključenja. Hrvatska još uvijek kuje Franka u zvijezde, a u povodu svečane predaje 
Doma, Starčević odgovara na Folnegovićev govor zahvalom Franku “mojemu naj- 
vjernijem drugu", poborniku za najsvetiju misao, hvaleći njegovu požrtvovnost, 
ustrajnost i odanost." Kao potpredsjednik kluba, Folnegović, nakon povlačenja 

predsjednika Rukavine, vodi skupštinu, čini se u dogovoru s istarskim i dalmatin- 
skim pravašima, a Frank, koji je poslove u vezi s Domom obavljao na svoju ruku, 


odbija dati izvještaj o računima i gradnji uopće. Zatrovano ozračje oko financijske 


konstrukcije, zajmova i promjena planova pri izgradnji “proklete kuće", kako je 
Dom navodno nazvao Mile, postaje “onaj kamen smutnje, koji je izazvao katastro- 
fu, Sam Starčević, naviknut na vrlo skroman život bez ikakva imetka, sada posta- 
je vlasnikom zaduženoga “narodnoga dara", što u njega izaziva tjeskobu 1 silno ne- 
povjerenje prema prijedlozima rješenja toga pitanja.“ Skupština pod Folnegoviće- 
vim predsjedništvom ne bira Franka i Milu Starčevića u središnji odbor (od fran- 
kovaca izabran je samo Kumičić kao zamjenik), ne isključuje Davida Starčevića iz 
Stranke. Sam Frank izjavljuje na skupštini da je već prije dvije godine znao da 
mnogi ne odobravaju njegov rad, iako mu u lice iskazuju povjerenje. Sada je, što- 
više, stigao zaključak drugoga kluba (zastupnika Carevinskoga vijeća koji je sasta- 
vio Spinčić) uperen protiv njega, a i Folnegović mu je dao do znanja da većina ne 
želi da on vodi Stranku. Zato daje ostavku na sve časti i predstavlja se kao žrtva 
spletaka. No, čini se da je uvjeren da će na skupštini prevladati njegove pristalice 1 
vratiti ga, tobože “protiv njegove volje", na častan položaj.“ | 

Pri tome manevru vjerojatno računa na grupu “Hrvatskih radnika" koju je 
počeo organizirati. Josip Frank bio je oštrouman i mnoge je pojave uočavao pri- 
je svojih suvremenika. Dok je hrvatsko građanstvo uglavnom gledalo na socija- 
listički pokret, koji se pojavio nakon prve prvosvibanjske proslave 1890., kao na 
grupu kriminalaca, Frank je bio načistu s društvenim značenjem radničkoga pok- 
reta. Kada su 1892./3. zaredali policijski progoni socijalističkih radnika, pružao 
im je odvjetničke usluge, zacijelo u očekivanju da će se oni prikloniti Stranci pra- 
va pod njegovim vodstvom. Uvjeravao ih je da najprije moraju sudjelovati u agi- 
taciji za oslobođenje Hrvatske, a tek nakon toga nastalo bi opravdanje i za soci- 
jalnu demokraciju. Franku jer bila nužna “ulica' da mu kliče kao “najvećem ži- 
vućem Hrvatu" nakon Starčevića. Demonstracije, povorke, bakljade, “mačje de- 
rače' pod prozorima protivnika mogle su se očekivati od srednjoškolaca 1 stude- 
nata, a zato su se brinuli njegovi sinovi, a i od malih obrtnika i obrtničkih pomoć- 
nika. Čini se da je Frank mislio da će u tu svrhu lako odvratiti od socijalne de- 
mokracije neobrazovane radnike i nagovoriti ih da sudjeluju u manifestacijama 
za njegovo vodstvo Stranke prava. 


Frank je krajem 1893. predložio socijaldemokratskim radnicima da će u Sa- 
boru braniti radničke zahtjeve po uzoru na neke austrijske demokratske zastupnike. 


20 

O tome Folnegović na više mjesta u spisu: Otvorite oči. Obavijesti o Domu daje Matković, 
1999. 

2 

DAZ, Peršić, 4, 16; Hrvatska, 18. VII 1895. Prema Peršićevu svjedočanstvu, Franku je uoči 
skupštine “iz daleka" rečeno (zacijelo od Folnegovića) da se odrekne svoga položaja u Stranci. 


813 


IZVORNO PRAVAŠTVO 


Prvi put je govorio u vezi s prijedlogom zdravstvenoga zakona i zahtijevao da se 
uvede zdravstvena zaštita radnika. Po svom običaju, Khuen je odmah shvatio kamo | 
Frank smjera kada se obratio “na jedan stališ, koji je veoma velik i koji mu može 
sbilja liepu vojsku dati“. Nakon toga, Kumičić je zagovarao opće pravo glasa u in- 
teresu radnika, a Frank je zahtijevao da vlada dopusti osnivanje radničkih sindika- 
ta. U saborskoj debati, zastupnici Stranke prava podupirali su predstavku prvomaj- 
ske skupštine 1892. koja još nije isticala socijalističku objavu. Čini se da se Khuen, 
zajedno s državnim tužiteljem, ozbiljno zabrinuo zbog mogućnosti povezivanja 
Stranke prava s radnicima. Ta briga nije bila opravdana jer Frank-Folnegovićevo us- 
mjerenje ne dopušta sustavnu suradnju sa socijalističkom strujom. Nova konzerva- 
tivna Stranka prava mora se odreći ne samo svoga nekadašnjega “veleizdajničkoga' 
značaja nego i demantirati optužbe upućene “skrajnjoj ljevici" zbog “petrolerstva', 
“socijalizma“ i “anarhizma, pogotovo u vezi s držanjem Stranke u narodnom pok- 
retu 1883. Iako je na prvomajsku skupštinu 1894. došla grupa pravaških studenata, 
socijalistima je, čini se, uskoro postalo jasno da se Frank želi poslužiti njima u svo- 
je osobne svrhe. Hrvatska ih već ljeti 1894. napada kao protivnike težnje hrvatsko- 
ga naroda za slobodom koju zastupa Stranka prava. Već je tada bilo jasno da će 
Frank organizirati svoju “radničku? grupu i da će ona biti njegova “garda?.“ 

Sedmoga srpnja 1895., kada je već očigledno da će Frank na svečanosti ot- 
varanja Starčevićeva doma izgubiti svoje vodstvo, održava se sastanak “sviestnih 
hrvatskih radnikah" koji ovlašćuje delegaciju, sastavljenu od obrtnika, da preda 
spomenicu Starčeviću. Prosvjedujući protiv socijalističke “utopije medjunarod- 
nosti", taj spis ističe dužnost radnika da se zajedno s ostalim “staležima bore za 
ujedinjenje 1 oslobođenje Hrvatske. Potpisnici su uvjereni da će radničko pitanje 
naći najbolji oslon u Stranci prava. Spomenica na kraju slijedi Starčevićevu tež- 
nju za harmoničnim društvom pjesmicom kojom se poziva seljak, radnik 1 gospo- 
din da se uhvate u jedno kolo. No na skupštini nije došlo do manifestacije ““Hrvat- 
skih radnika" koje bi omogućile Franku da ipak ostane na čelu Stranke.“ 


Glavna osoba na skupštini je Folnegović. Unatoč kritikama, on u svome 
dugom govoru ponavlja i opravdava stavove “modernoga pravaštva“. Naročito 1s- 
tiče da pravaški tisak ne smije provocirati i razdraživati odlučne činitelje Monar- 
hije jer oni mogu Stranci prava i koristiti i škoditi ako se promijeni političko sta- 
nje.“ Folnegović dakle najavljuje bezuvjetno prijazne odnose s dualističkim reži- 
mom. Konzekvencija toga shvaćanja vidi se tri mjeseca poslije kada njegova iz- 
java protiv spaljivanja mađarske zastave postaje povod raskolu. 


22 
Gross, 1957. i 1958. 


23 
Gross, 1957. O listu Hrvatski radnik i Hrvatskoj radničkoj stranci sada i Matković, 1999. 

Hrvatska, 17. VI. 1895. : 

S obzirom na Frankov pokušaj da pridobije i organizira radnike i male ob- 
rtnike u svoje svrhe, Folnegović na skupštini govori o stavu Stranke prava prema 
radničkom pitanju i uopće prema potrebama širih slojeva. “Socijalno pitanje ima 
za stranku prava biti sporedne naravi. Njezina glasila valja ipak da pomno prate 
njegov razvoj, ali su dužna suzbijati svaki pokušaj, kojim bi se hrvatsko socijal- 
no pitanje načelno kao stranačko u narod uvlačilo prije nego što bude oživotvo- 
ren program stranke prava. Braneći pravicu, štujući rad, zagovarajući potlačeni- 
ke, boreći se, da svi državljani steknu na najširem temelju jednaka ustavna pra- 
va, kao što su im dužnosti napram državi jednake: stranka prava nalazi u tih svo- 
jih osnovnih načelih one dodirne točke sa radničkim stališem, koje su jedino kad- 
re, da uzdignu taj prevažni stališ do prave duševne visine i materijalnog blagos- 
tanja." Folnegović dakle drži da se Stranka prava ne smije upustiti u rješavanje 
položaja širih slojeva, koji treba popraviti isključivo širenjem građanskih slobo- 
da. Prema tome, s iznimkom grupa mladih pravaša sedamdesetih i osamdesetih 
godina, službeni stranački stav o socijalnom pitanju ne mijenja se i uglavnom se 
poklapa sa Starčevićevim mišljenjem da socijalno pitanje dolazi na red tek nakon 
ostvarenja samostalne države, odnosno, u verziji “modernoga pravaštva“, nakon 
proširenja hrvatske autonomije u okviru Monarhije. Frankovo i Folnegovićevo 
usmjerenje ne želi voditi brigu o ekonomsko-društvenim teškoćama širih sloje- 
va. Takva nastojanja škodila bi im kod vrhova Monarhije jer u dogovoru s njima 
žele riješiti hrvatsko pitanje. Valja ipak spomenuti da Frank zna vješto govoriti o 
teškoćama maloga građanstva. 

Već smo vidjeli kako je pitanje vjere i civilnoga braka osjetljivo za Stran- 
ku prava jer ona bitno ovisi o potpori svećenika koja je velikim dijelom upitna 
zbog Starčevićevih napada na svećenstvo i njegova učenja da je vjera stvar “du- 
ševnosti"?.“ Zbog umirenja sada već brojnih svećenika u Stranci prava, Folnego- 
vić se na skupštini doduše izjašnjava za načelo slobode “duševnosti" ali s ogra- 
ničenjem “da je njegovanje pravoga vjerskoga čuvstva i na tom temelju osnova- 
nog javnoga ćudoredja temeljni uvjet za oslobodjenje i ujedinjenje hrvatskoga 
naroda". Tom izjavom zadovoljava liberalne svećenike ali ga nakon raskola na- 
padaju Prodan i frankovci kao framasona.“ 


25 

Isto. Folnegović piše o socijalizmu i socijalnom pitanju i u svojim “Javnim pismima“, Hrvat- 
ska, 19., 21. DX. 1894. 

26 

Posljednji put Starčević vulgarnim rječnikom napada obzoraške svećenike u povodu skupštine 
Neodvisne narodne stranke 1894. s pjesmom “Najkratja davoria". Hrvatska, 19. X.; Obzor, 23. 
X. 1894. 


Ži 

Hrvatska, 21. VII. 1895. Prema Šegvićevu viđenju preko 300 svećenika primilo je na skupšti- 
ni rezoluciju da će se Stranka “svim silama opirati ustrojenju jedne vjerske ili klerikalne stran- 
ke, jer ju smatra suvišnom i pogubnom po hrvatski narod". (Šegvić: Starčević, 322) 

Nakon Frankova odstranjenja iz vodstva Stranke, Folnegović može još jed- 
nom razgovarati sa Starčevićem, koji se ljuti što središnji odbor Stranke nije is- 
ključio Davida. Na Folnegovićev je prijedlog središnji odbor zaključio da Stranka 
u obliku dioničarskoga društva preuzme brigu za Dom i za otplatu dugova, s time 
da se Starčevićevo vlasništvo osigura ugovorom uz zajamčeni stan i mjesečnu go- 
tovinu. No Starčević kaže da ne želi doći pod skrbništvo Stranke, a Folnegović mu 
odvraća kako se naprotiv radi o tome da se ukloni Frankovo skrbništvo nad njime. 
Sada Starčević želi isključiti iz Stranke i Folnegovića, vjerojatno zato što su ga 
“klevetnici" uvjerili da mu on želi oteti “kuću". Nakon toga, Starčević više ne ko- 
municira s klubom i središnjim odborom i ne želi im javiti što je odlučio o Domu. 


Frank poslije neprekidno nastoji opovrgnuti tvrdnje protivnika da je izveo 
raskol zato što se morao odreći svih časti u Stranci. Uvjerava naprotiv da je to uči- 
nio Folnegović u želji da njega makne, a Starčevića izolira od prvaka Stranke. Fol- 
negović je u kolovozu 1895. pisao “Starcu' neka ga pozove k sebi kako bi se mo- 
gao opravdati zbog njegovih zamjerki u vezi sa Starčevićevim domom. Folnego- 
vić poslije kaže da nije dobio odgovor, ali čuo je od Tuškana da je Starčević po- 
čeo sastavljati pismo, ali da mu se preko papira prolila tinta! No dopis je zacijelo 
izostao jer je Starčeviću tada ponovno jako pozlilo. Frank je 1899. objavio to Star- 
čevićevo pismo koje je vjerojatno barem djelomično autentično jer dobro pokazu- 
je kombinaciju Starčevićeve mržnje protiv “Slavoserba" i Frankovih interesa. Taj 
neposlani dopis nabraja Folnegovićeve glavne grijehe (susret s Ljudevitom Ože- 
govićem, odnos s Draškovićima i Račkim, posjet Đakovu u ožujku 1895. koji je, 
prema tvrdnjama frankovaca, imao cilj da se Frank isključi iz Stranke), i daje jas- 
no do znanja da Starčević ne želi nikakav sporazum s Folnegovićem. Dakle, pogi- 
belj Stranci prava ne prijeti od Franka nego od onih koji su u njoj a rade protiv nje. 
“Od tih treba stranku očistiti... Starčević se ljuti što Frank i Kumičić nisu izabra- 
ni u središnji odobor i što Folnegović radi sve na svoju ruku. Stalo mu je do kak- 
voće a ne do brojnosti Stranke i radije bi bio sam nego da podnosi bezglavje i “sle- 
pe nečiste strasti." Ako je pismo autentično, očigledno je da je Frank pripremao 
raskol mnogo prije Folnegovićeve izjave u povodu paljenja mađarske zastave. 


Folnegović dakle nije dobio to pismo i zato pismeno upozorava Starčevi- 
ća da Stranka prava više nije samo “abstraktna ideja? i hrpica odvažnih ljudi nego 
kompaktan organizam “u svih dielovih hrvatske zemlje" koji mora sustavno dje- 
lovati. Ako na čelu stranke stoji muž koji ne vidi ili prezire taj organizam, tj. Star- 
čević kao počasni predsjednik, a drugi se (Folnegović) proglašava zlotvorom, 
onda se Stranka uz takve prvake mora gubiti “u nizkom spletkarenju i u gnjusnih 
osobnih zadjevicah". Ako se Starčević ne bude javio do sastanka središnjega od- 
bora, Folnegović će se povući iz vodstva kluba.“ Starčević još prima Spinčića i 


28 
Josip Frank: Izdaja u stranci prava (“Mrtvilo" u Banovini), Zagreb 1899., 58-63; Folnegović: 
Otvorite oči, 55-57 

Ružića ali se oni vraćaju neobavljena posla, a zatim se klub protivi Starčevićevu 
zahtjevu da se Folnegović makne pa ga, štoviše, bira za predsjednika, a Tuškan je 
potpredsjednik.“ 


Članovi kluba zacijelo drže da se “frankovci? Mile Starčević i Kumičić ne- 
će moći oduprijeti svim najuglednijim prvacima Stranke prava, iako bolesnoga 
“Staroga" drže u svojim rukama. Starčević je već pri polaganju kamena temeljca 
u lipnju 1894. bio vrlo slab, a od jeseni 1894. doživljavao je jednu krizu za dru- 
gom. Na početku 1895. prebolio je upalu pluća, a zatim se oporavljao u Krapin- 
skim Toplicama, no u rujnu 1895. ponovno je legao. Očigledno je u vrijeme sa- 
moga raskola bio u teškome stanju. Iako su Frank i Kumičić sve do njegove smr- 
ti tvrdili da je unatoč svojoj fizičkoj slabosti zadržao bistar duh, prvaci Stranke 
prava već su dugo prije raskola bili uvjereni da je toliko “obnemogao* da može 
imati još samo ulogu sveca pod staklom. 


Odmah nakon sastanka središnjega odbora Stranke prava, Franjo Josip 
posjećuje Zagreb s namjerom da svojom nazočnosti potvrdi uspjeh Khuenova re- 
žima u “pacifikaciji" Hrvatske. Kako bi pokazali da zemlja nije pretvorena u po- 
kornu mađarsku pokrajinu, studenti pred Jelačićevim spomenikom spaljuju ma- 
darsku zastavu. Ujedno, trebala je to biti manifestacija lojalnosti vladaru pa su 
mladići vikali: živio hrvatski kralj, slava Jelačiću, abzug Magjari! U parnici iz- 
grednicima, optužnica proglašava Stjepana Radića glavnim inspiratorom demon- 
stracije, ali je očigledno da je Frank u pozadini vukao konce jer je poslao svoje 
sinove da izazovu izgrede.*“ Tako je Ivo Frank dijelom predvodio svjetinu koja je 
zahtijevala da se skine “srbsko-pravoslavni crkveni barjak" sa srpsko-pravoslav- 
ne crkve i općine, a Vladimir Frank se popeo na slavoluk na trgu Franje Josipa “i 
izveo atentat na ugarsku trobojnicu*; pokušao je naime skinuti mađarsku zasta- 
vu, a zatim je došlo do tučnjave s mađarskim činovnicima na željeznici. Optuž- 
nica drži da su ti događaji “predteča" spaljivanja mađarske zastave. U duhu poli- 
tičke taktike svoga oca, Ivo Frank kaže u svom ispitivanju u tijeku parnice da su 
mladići došli pred spomenik Jelačića “u kojem je inkorporirana i personificirana 
lojalnost i vjernost", tj. dinastiji. U parnici studentima Stjepan Radić osuđen je 
na šest mjeseci, a Vladimir i Ivo Frank (te neki pravaši kao Osman Hadžić) na 

Hrvatska, 15., 30. X. 1895. 

Ivan Peršić koji, prema Frankovim uputama, zajedno s njima agitira među studentima, priča u 
svojim uspomenama da se protivio tome da studenti prigodom kraljeva dolaska obuku “gala? 
uniforme. On je držao da je to mamac studentima za stišavanje njihova ogorčenja zbog izjava 
Narodnih Novina da kralj dolazi vidjeti uspjeh nagodbenoga sustava. U tom smislu Peršić pi- 
še za Hrvatsku pjesmu rugalicu koja je izmakla Frankovoj pažnji i naknadno izaziva njegov bi- 
jes jer se boji da se pjesmi ne pripiše “antidinastički" značaj. Peršić se zato zavadio s braćom 
Frank ali im je sve “oprostio' kada su skinuli mađarsku zastavu sa slavoluka na Trgu Franje 
Josipa. DAZ, Ostavština Peršić, 4, 11. 

četiri mjeseca strogoga zatvora.“ No mladi, koji spaljuju zastavu, neće se svrsta- 
ti među frankovce nego će, velikim dijelom pod Radićevim utjecajem, iz njiho- 
vih redova nići Frankova opasna protivnica — Napredna omladina. 


Frank je dobro pretpostavio da će se studentski protumađarski prosvjed 
shvatiti u Beču kao proaustrijski i prodinastički. Već smo vidjeli da se najkasni- 
je 1894. pokazalo Frankovo nastojanje da prodre do dinastije preko njezina 
najčvršćega oslona — austrijskih visokih vojnih krugova. Njihovo glasilo Reic- 
hswehr odobrava spaljivanje mađarske zastave a očigledno ima obavijesti od 
Franka. List naime piše da su demonstracije protiv mađarske zastave posljedica 
toga što su neki mađarski željezničari na polumrtvo isprebijali dva studenta (bra- 
ću Frank) i upozorava da strogu kaznu za hrvatske mladiće zahtijevaju oni isti 
mađarski političari koji su branili mađarske krivce za gaženje crno-žute zastave, 
a ova “ima trostruku važnost i glede monarha i glede vojske i glede Austrije". U 
to doba bečka se Kršćansko-socijalna stranka uzdiže kao meteor. Na općinskim 
izborima u Beču 1895. kršćanski socijali pobjeđuju liberale, a njihov prvak dr. 
Karl Lueger četiri je puta izabran za načelnika, ali po vladarevu nalogu mora 
odustati od te časti. Potvrđen je tek 1897. Kršćanski-socijali nastoje naći savez- 
nike protiv Mađara u Slavenima i Rumunjima Monarhije i čeznu za novom 1848. 
godinom. Na svojoj zastavi ispisuju vrhunsku dinastičnost, kršćanstvo kao poli- 
tički program, 1 antisemitizam kojim pridobivaju malo građanstvo protiv libera- 
lizma uopće, a posebno protiv bogate židovske buržoazije. Hrvatska već u tijeku 
1895. želi Luegeru uspjeh i podupire njegovu borbu protiv lažnoga liberalizma i 
tobože protiv premoći Nijemaca, a posebno Mađara. Rezervirana je doduše pre- 
ma antisemitizmu ali drži da uspjeh kršćanskih socijala pretkazuje preokret u 
Monarhiji. Čini se da zastupa isto “austrijansko" mišljenje kao Cepelić, tajnik 
biskupa Strossmayera koji piše: “Lueger je zapalio luč u Beču za svu monarhiju 
— pak će svanuti zora i nama.** U vezi sa svojim namjerama sa Strankom prava, 
Frank se može nadati simpatijama dvaju moćnih bečkih protumađarskih faktora: 
vojnih vrhova i kršćanskih socijala. 


Spaljivanje mađarske zastave brani i pozdravlja sva hrvatska javnost s iz- 
nimkom režimske stranke. Obzoraši, uključujući i svećenike, vrlo su aktivni u 
prikupljanju pomoći za osuđene omladince. Kako se demonstracija shvaća kao 
dinastična, s njome se mogu solidarizirati i najkonzervativniji elementi. Simpati- 
zeri Stranke prava misle vjerojatno kao Trumbić koji kaže da su ti događaji osvi- 

Hrvatski đaci pred sudom, Stenogram suđenja hrvatskim sveučilištarcima, u Zagrebu 1895. 
Pretisak (1995) s predgovorom D. Pavličevića. 

Hrvatska, 16. V., 30. IX. 1895. Skalnik, 1954. 

jetlili Hrvatskoj lice pred Europom, “i pokazali da postoji hrvatsko pitanje u duhu 
stranke prava?“ Vidjeli smo da između Folnegovića i Franka u početku uglav- 
nom nije bilo razlike pri novom usmjerenju Stranke prava. Sukob se rađao prije 
svega iz njihove konkurencije za vodstvo Stranke.“ No tijekom 1894. razabire se 
da oni više ne dijele isto mišljenje. Dok Frank računa s mogućim promjenama 
dualističkoga sustava, Folnegović ostaje striktno u njegovu okviru, želi odobro- 
voljiti Franju Josipa i nositelje režima i na taj način otvoriti put vladajućoj Stran- 
ci prava. Demonstracija mladih ruši njegove napore i nade. Iako je morao znati 
da sva hrvatska javnost simpatizira s mladim paliteljima mađarske zastave, da će 
njihova osuda s njegove strane izazvati opće negodovanje, da Frank vreba na nje- 
ga, Folnegović se upušta u rizik ograđivanja od mladih. 


Kako poslije kaže, morao je to uraditi jer je imao opsežne “kombinacije“. 
želio je organizirati Stranku prava prije izbora, ponovno se sporazumjeti s Neod- 
visnom narodnom strankom, ili postići parlamentarnu većinu “bez ikakvoga pak- 
tiranja"'. Tada bi zastupnici Stranke prava ušli u Kraljevinski odbor i time opovr- 
gli “predsude" da je Stranka prava antidinastična i protivnica Mađara. Bio je uv- 
jeren da je hrvatsko pitanje važnije za “velevlastni" položaj Habsburške Monar- 
hije od češkoga, pa bi Hrvati, preko Stranke prava, zajedno s Česima postigli 
glavnu ulogu u Monarhiji. Folnegović je očekivao preokret u odnosu dinastije 
prema hrvatskome pitanju i zato je, kao “razumni državnik", ocijenio u gradskoj 
vijećnici studentsku demonstraciju u skladu s izjavom kralja (koji se striktno dr- 
žao dualizma), a da pri tome, kako misli, nije pogazio načela Stranke prava. 


Pripadnici Khuenove stranke nastoje uvjeriti mađarsku javnost i političa- 
re, koji im prijete, kako hrvatska javnost nije solidarna s mladima i tako spriječi- 
ti Khuenove mađarske protivnike da se u sukobu s njime okoriste tim događajem. 
Spomenutoj namjeri služi izvanredna gradska skupština na kojoj Khuenov surad- 
nik dr. Nikola Tomašić predlaže da se ministar predsjednik Banffy, koji je pratio 
vladara pri njegovu posjetu, i Khuen proglase počasnim građanima Zagreba, a re- 
žimska većina Gradskoga vijeća izražava žaljenje zbog incidenta. Gradski zas- 
tupnik Folnegović, doduše, ustaje protiv tog prijedloga, izjavljuje da je manjina 
protivnica režima i da se zalaže za ravnopravnost Hrvatske i Ugarske ali, da ne 
bi “razdražio" mjerodavne, kaže da nema smisla rušiti B4nffija i Khuena dok se 
ne zna hoće li se na taj način postići novi ustav. On upisuje obojici u zaslugu što 
je kralj došao u Zagreb i što se mogao uvjeriti u lažnost optužbe da jedna stran- 
ka drži da su interesi domovine i dinastije u suprotnosti i da u narodu slabi pri- 
rođeni osjećaj vjernosti prema zakonitom vladaru. Predlaže rezoluciju prema ko- 

joj je spaljivanje mađarske zastave isključivo djelo studenata, te da oni zato mo- 
raju odgovarati akademskom senatu, tj. ne sudu. Prema Folnegoviću dakle nema 
razloga da gradsko zastupstvo brani zagrebačko građanstvo od tendencioznih op- 
tužbi da je ono solidarno s mladima. Folnegović poručuje budimpeštanskoj om- 
ladini, koja je zagrebačkim studentima odgovorila protudemonstracijama, da će 
oni isti omladinci, koji sada čame u tamnici, izljubiti mađarsku zastavu kada ona 
postane simbol bratstva i jednakopravnosti Hrvatske i Ugarske!“ 


Folnegović doduše ne želi da gradsko zastupstvo izrazi žaljenje zbog čina 
studenata, ali se tendencija njegove izjave poklapa s držanjem Khuenove stranke: 
ona isto tako znači ograđivanje od palitelja zastave. Ne začuđuje dakle da budim- 
peštanske novine objavljuju Folnegovićev govor i da u Zagrebu vlada uvjerenje 
kako je Khuenu učinio uslugu. On se naime služi Folnegovićevom izjavom u od- 
govoru svojim mađarskim protivnicima koji u spaljivanju mađarske zastave vide 
neuspjeh njegova režima. Štoviše, i ministar predsjednik B4nffy poziva se na Fol- 
negovića kada u parlamentu odgovara interpelantima.*' Folnegović se brani da 
njegova politička taktika nije uperena protiv mladih i da nije rekao da većina sta- 
novništva ne odobrava taj čin, kako njegovu izjavu interpretira Banffy. Kaže da 
se Stranka prava ne smije solidarizirati s događajem s kojim nema veze jer bi ju 
to moglo baciti natrag u stanje u kojemu je bila 1884. Folnegović upozorava da 
je Stranka prava eminentno parlamentarna stranka i da ne smije napustiti čvrsto 
tlo ustavnosti, tj. dualizma, jer bi se mogla naći “na stratištu??.* 


U vrijeme svoga govora Folnegović kao predsjednik kluba Stranke prava 
ima iza sebe službeno vodstvo i zacijelo računa da će ga ono poduprijeti. No to 
nije moguće jer je izazvao golemo ogorčenje među pravašima. Neki Frankovi 
protivnici postaju skloni zaboraviti njegovu bitnu ulogu u pretvaranju Stranke 
prava u njezinu vlastitu suprotnost jer im Folnegovićev postupak izgleda kao naj- 
gora “ljaga" za Stranku, kao “kukavština" koja ih je rastužila “do zdvojnosti". 
Kada Frank sa Starčevićem istupa iz Stranke, Folnegović više ne može ostati nje- 
zin predsjednik. Propao je njegov najmiliji san da na čelu Stranke prava pregova- 
ra s moćnicima Monarhije za proširenje hrvatske autonomije. 

Folnegovićeva izjava dolazi Franku kao naručena. Svojim pozivanjem na 
kraljevu zavjernicu u adresi 1892. Frank je, doduše prikriveno, prihvatio duali- 
zam ali javno nije bio u dodiru s dualističkim krugovima kao Folnegović. Starče- 

Fran Folnegović: Mrtvilo u Banovini, Zagreb 1899., 14-15; Hrvatska, 21. X. 1895. 

SO, Smičiklas Strossmayeru 27. X.; Obzor, 23. X.; Hrvatska, 26. X. 1895. Az 1892 evi feb- 
ruar ho 18-ara hirdedett orszaggyiiles k&ćpvisel&hazanak naploja XXVI, sjednica 25. X. 1895. 
(Dnevnik ugarskoga parlamenta) 

vić očigledno ne obraća pažnju na laskanje Hrvatske režimskim krugovima i za- 
cijelo vjeruje Franku da brani “čistu? ideju Stranke prava od “odmetnika" Folne- 
govića. U vrijeme spaljivanja mađarske zastave Frank, u skladu s novim proaus- 
trijskim pravcem, napušta taktiku simpatije prema mađarskoj Nezavisnoj stranci. 
Njezin prvak Ferencz Kossuth optužio je naime mađarsku vladu da nije svom si- 
lom provodila mađarsku državnu misao u Hrvatskoj i da nije dovoljno nadzirala 
hrvatsku autonomiju. Pala je i jedna izjava koja mi se čini karakterističnom za dr- 
žanje odlučnih mađarskih činitelja, a i javnosti, prema Hrvatskoj, a ilustrira ideo- 
logiju “jedinstvene mađarske države". Grof Albert Apponyi prosvjedovao je nai- 
me protiv rezolucije zagrebačkoga Gradskoga vijeća jer osuđuje izgred protiv 
zastave “bratskoga naroda". Mađarska je zastava, prema Apponyju, i njihova, a 
hrvatska se zastava samo iz milosti tolerira uz mađarsku. 


Spaljivanje mađarske zastave ugrožava pregovore “vođa" Stranke prava s 
dualističkim faktorima ali olakšava njihov dodir s bečkim protudualističkim 
predstavnicima, a njihov utjecaj, kao što smo vidjeli, naglo raste pa Frank s nji- 
ma računa. No Starčević ne obraća pažnju na Frankovu želju da se osloni na zlo- 
kobnu Austriju. Ne prosvjeduje niti protiv istaknuto lojalne demonstracije spalji- 
vanja mađarske zastave kod spomenika Jelačiću, kao što je to uradio u povodu 
manifestacije 1870. Prelazi preko činjenice da je Jelačića nekada kudio kao “Sla- 
voserba", simbol odvratna ropstva i ponizne austrijanštine. Ovaj put mu ne sme- 
taju protumađarske demonstracije prema kojima se prije uvijek držao rezervira- 
no iz straha da bi mogle koristiti austrijskoj despociji. Sada pristaje da se čin ko- 
jim podupire i omogućava stvaranje Frankove stranke, opravda upravo Folnego- 
vićevom osudom demonstracije kod Jelačićeva spomenika. 


Sutradan nakon Folnegovićeva govora 22. listopada, Ante Starčević zajed- 
no s Frankom, Milom Starčevićem i Kumičićem pismeno najavljuje istup iz klu- 
ba Stranke prava i osnivanje “čiste? Stranke prava. U ime Starčevićevih načela 
pravaške tradicije mogu se protiv Folnegovićeve djelatnosti navesti doista teške 
optužbe. No pismo, kojim se najavljuje istup, ne govori u ime tih načela. Ono je 
kombinacija Starčevićeve osobne mržnje i Frankovih interesa. Razlog je raskolu, 
kaže se u pismu, što je Folnegović isključio najstarije, radine i vjerne drugove iz 
važnih rasprava središnjega odbora Stranke, proglasio Strossmayera protektorom 
Stranke prava i izvještavao ga o njezinu radu, osudio mlade koji nisu uradili niš- 
ta protiv posvećene osobe vladara, dinastije i Monarhije, i naposljetku pridružio 
se onoj stranci koja djeluje protiv nezavisnosti i cjelokupnosti Hrvatske.“ 

Orszaggyiilćs 23. X. 1895. Odlomke iz rasprave o spaljivanju zastave objavljuje Kemćny, 413; 
i Lebl, 1964. (260-262), daje neke informacije o sjednicama parlamenta (22. X., 6. XI., 15. 
XI.) na kojima se raspravlja o tom činu. 

Folnegović i drugi Frankovi protivnici poslije tvrde da je Starčeviću na 
potpis podmetnut spis “kojim razara jednim potezom pera čitavo djelo svojih pu- 
nih trideset i pet godina", tj. da nije znao o čemu se radi.“ No čini mi se da tak- 
vo tumačenje njegova držanja nije uvjerljivo. Istina, on se više nije dizao iz kre- 
veta 1 zacijelo nije sudjelovao u sastavljanju toga pisma, ali dugo vremena izoli- 
ran, ovisan o Mili Starčeviću koji ga je obavještavao o događajima u Frankovu in- 
teresu, oduvijek sklon tumačenja svih pojava koje je osuđivao zavjerom “'Slavo- 
serbah", vjerojatno je lako povjerovao u “urotu? svih najuglednih pripadnika 
Stranke prava protiv sebe 1 “čistoće" svojega učenja. Može se dakle pretpostavi- 
ti da je potpisao to pismo bez nekoga naročitoga uvjeravanja Mile ili Franka. O 
tome svjedoči Supilo koji ga je posjetio prije raskola i našao ga u jadnom stanju. 
Hvalio je Franka, a napadao Davida, Folnegovića i Tuškana, tužio se da su ga iz- 
dali, ali Supilo nije shvatio na što se Starčević zapravo žali. Činilo mu se da se 
radi samo o osobnim simpatijama i antipatijama te da su mu postale najvažnije 
“sitnice i govorkanja" koje je nekada prezirao.“ 


U vezi sa spomenutim pismom sastaje se 24. listopada 1895. egzekutiv- 
ni odbor kluba Stranke prava i objavljuje da preuzima upravu Stranke i njezina 
glavnoga organa kojim već dugo nije zadovoljan. Pod izlikom da ustaje protiv 
Folnegovića, Frank je spremio udarac Stranci prava. Zlorabio je bolest “skroz 
obnemogloga prvaka'', naveo ga da istupi iz kluba, a htio je oteti i Hrvatsku. 
Folnegović je ušao u trag “tom zlotvorskom djelu". Htio je pokazati da njego- 
va osoba nije razlog Frankovu činu, pa je predsjedništvo kluba privremeno pre- 
pustio potpredsjedniku Tuškanu. U toj i drugim izjavama Frankovi protivnici 
dakako inzistiraju da su načela Stranke prava na njihovoj strani. Potpisnici iz- 
jave pozivaju pravaše da ne nasjedaju spletkama koje smjeraju na razdvajanje 
Stranke prava. Starčević ostaje prvakom kao i prije nego što je dospio u Fran- 
kove ruke.“ 


Frankovi se protivnici nalaze u tešku položaju jer se moraju protiviti Star- 
čevićevoj potpori Franku, a masa pristalica želi biti tamo gdje je Starčević. To 
dobro komentira Trumbić: “Da među drugovima Staroga nema Franka, pa da se 
on sam od svih vas odielio — ipak s njim bi bila ciela stranka, premda ste mnogi 
između vas na glasu u narodu zbog vaše požrtvovnosti i otačbeničtva.? Podsjetiv- 
ši kako su obzoraši i Barčić (ne spominje Pavlinovića) bez uspjeha nastojali od- 

Perić, 1984., 152. Supilo je već prije bio razočaran Starčevićem jer je očekivao da će se on dr- 
žati kao klasično obrazovan doktor filozofije, a stvarno se ponašao kao seljak. 

vojiti pravaštvo od Starčevića, Trumbić zaključuje: “Stranka je primila kao dog- 
mu onu: ubi Petrus ibi ecclesia.“ 

Frank, koji je morao odustati od svoga nadzora nad Hrvatskom, počinje 2. 
studenog izdavati list Hrvatsko Pravo, u kojemu odgovara vodstvu Stranke Star- 
čevićevim pismom-optužnicom protiv Folnegovića. U ozračju rata između Hr- 
vatske i Hrvatskoga Prava sastaje se 6. studenoga klub Stranke prava da “sudi? 
Folnegoviću. Klub ne može imati na čelu čovjeka koji je otvoreno istupio u pri- 
log omraženih dualističkih krugova. Zato odbacuje Folnegovićevu izjavu u vezi 
sa spaljivanjem mađarske zastave i prima njegovu ostavku. | 


Klub je tada odlučio da zastupnici Carevinskoga vijeća pokušaju izravna- 
ti spor, no oni se nisu odazvali. Zacijelo su držali da se ne da ništa postići dok 
Frank može manipulirati Starčevićevim izjavama. Zato klub Stranke prava na- 
posljetku prima na znanje istup Starčevića i drugova i osuđuje ga kao čin koji se 
ničim ne može opravdati a uperen je protiv jedinstva Stranke. Klub odbacuje op- 
tužbe da je birao Središnji odbor bez Franka i Kumičića, jer je taj izbor obavila 
glavna godišnja skupština 17. srpnja 1895. Klub nije proglasio Strossmayera pro- 
tektorom Stranke niti ga je izvještavao o svome radu. Osim toga “razkolnici" su 
povrijedili pravila i zato što su prigovore protiv Folnegovića morali izložiti pred 
klubom, ali to nisu uradili.“ Uostalom, dr. Ružić je na dan istupa zaklinjao Star- 
čevića da to ne uradi jer je njegova izjava uperena samo protiv Folnegovića, dok 
on napuštanjem kluba kažnjava cijelo vodstvo. Čini se da je tada Ružić uzrujano 
viknuo Starčeviću da ostavlja klub isključivo iz osobnih motiva i strasti. No do- 
lazi do još jednoga sastanka. Naime, Hrvatsku drži u svojim rukama klub, a Ru- 
žić dobiva zadatak da kod Starčevića pokuša postići obustavu Frankova ZIrvat- 
skoga Prava, pa će se to uraditi i s Hrvatskom, a izlazilo bi jedno glasilo pod no- 
vim imenom. Drugim riječima, zavađene struje opet bi se ujedinile ali, dakako, 
ne pod Frankovim vodstvom. Starčević je tada brzojavno pozvao Ružića i župni- 
ka Žerjavića u svoj stan, gdje je 28. studenoga 1895. održan sastanak na kojemu, 
razumije se, nije postignut nikakav dogovor. Prema Hrvatskom pravu, u kojemu 
je objavljen spomenuti razgovor u upravnom govoru, Starčević je navodno podi- 
gao uvis tri prsta i zakleo se da ga ništa više ne može odvratiti od odluke da is- 
tupi iz Folnegovićeva kluba.“ O Starčevićevu raspoloženju i uvjerenju tom prili- 
kom najbolje svjedoči župnik Žerjavić. Starčević mu je rekao: “Ja sam vogja 
stranke prava. Tko se meni nepokorava taj nespada u stranku, a jer sam ja slab i 
bolestan sada to ima voditi mjesto mene stranku onaj u koga imam još povjere- 

nja, a to je Dr. Frank. Tko se njemu ne pokorava ne spada u stranku." Ako Žerja- 
Vić vjerno reproducira tu izjavu, onda se može pretpostaviti da Starčević smatra 
Stranku svojim vlasništvom i da više nema povjerenje ni u koga osim u Franka. 
Njegove su osobne mržnje dakle prevladale mogućnost prosuđivanja i odgovora 
na pitanje jesu li doista svi najugledniji pripadnici Stranke prava u banskoj Hr- 
vatskoj, Dalmaciji 1 Istri izdajice i njegovi neprijatelji jer su isključili Franka iz 
svoje sredine.“ 

Drugoga prosinca počinje izlaziti glasilo Frankovih protivnika Hrvatska 
Domovina. Raskol između frankovaca i “domovinaša* nepromjenljiva je činjeni- 
ca. Kao posmrtno zvono izvornoj Stranci prava zvuči izjava baruna Rukavine 
koji je, uz Davida Starčevića, bio najbliži Starčevićevim načelima do njegove bo- 
lesti. On želi povratak na riječku rezoluciju 1892. i njezinu dopunu.“ Podsjetimo 
se da ona ne spominje “okvir'' Monarhije i da je zapravo posljednji plamičak tra- 
dicionalnoga pravaštva. No povratka nema! I “domovinaši" se drže dualističko- 
trijalističkoga programa iz 1894. 

Političko ozračje odjekuje od međusobnih psovki, a osoba “Staroga, 
proglašena svetinjom, nedostojno se povlači u polemikama. Na čelu prvoga bro- 
ja Hrvatskoga Prava nalazi se svjedodžba dvojice liječnika koji potvrđuju da 
Starčević nije senilan. U pismu u istom broju lista Starčević se žali što se tvrdi 
da je lud i da ima delirium tremens. Frank vodi neke svoje pristalice Starčeviću 
kako bi ih uvjerio da nije “lud''. Među njima je i Peršić koji se sjeća da je starac 
doduše ležao u krevetu, ali da je bio duhovno svjež. No na drugom mjestu svo- 
Jih uspomena ipak kaže da je “podjetinio? od senilnosti. Sve u svemu, igra sa 
Starčevićem bila je neljudska. 


Raskol je prouzročio osobne tragedije nekih obrazovanijih pravaša koje 
nije privlačio samo sjaj Starčevićeva imena i znali su da se ni Frank ni “domovi- 
naši" ne drže Starčevićeva nauka. Ovisilo je o raznim osobnim utjecajima i vješ- 
tini agitacije kojoj će se stranci tko prikloniti. Mnogi su prelazili s jedne strane 
na drugu. Frankova je propaganda mnogo agilnija, organiziranija i umješnija od 
“domovinaške", a tijekom vremena raspolaže i s dovoljno materijalnih sredstava. 
Mnogi su pravaši jedva čekali Starčevićevu smrt u nadi da se osamljeni Frank ne- 
će moći održati. No Franku više nije potreban živi Starčević jer ga je pridobio u 
odsudnom trenutku. Zato je nakon Starčevićeve smrti nimbus “čistoga' pravaš- 
tva ostao u očima neobrazovanoga maloga građanstva u njegovu taboru. 

Dalmatinski i istarski pravaši nisu mogli utjecati na politički rasplet. Po- 
kazale su se razorne posljedice razdvajanja hrvatske politike u austrijskom i 
ugarskome dijelu Monarhije. Glavne dalmatinske, sada pravaške, novine Narod- 
ni list uređuje Biankini, koji potječe iz Pavlinovićeve škole a ne iz pravaške tra- 
dicije. Razumljivo je da su dalmatinski pravaši nakon raskola malodušni. U pis- 
mu Folnegoviću Supilo piše da je korak “Staroga" 1 Franka izdajstvo, ali osuđu- 
je i Folnegovićevo ponašanje u vezi sa spaljivanjem mađarske zastave. “Nas je 
Zagreb it. d. ubio", piše Supilo, a Trumbić se žali da su “stvari tako zapletene da 
se čoviek ne zna snaći".“ Zato se pravaši neposredno nakon raskola drže neutral- 
no. To uglavnom želi Trumbić dok Supilo misli da su “domovinaši" manje zlo i 
da ih treba podupirati. Za razliku od Trumbića, Supilo ne pati od Starčevićeva 
kulta. Izaziva Trumbićevo negodovanje kada neposredno nakon raskola brzojav- 
no osuđuje ponašanje “Staroga" i Franka. Ipak odbija ponudu da bude urednik 
Hrvatske Domovine jer nije dobio jamstvo da će moći uređivati list po svom na- 
hođenju. U Crvenoj Hrvatskoj jasno pokazuje da stoji na strani “domovinaša"'. <I 
Laginja 1 Spinčić ograđuju se od Franka. Uz njega stoji samo Prodan. 

Uredništvu Hrvatske domovine važno je pokazati da Frankova struja nema 
ništa zajedničko sa starčevićanskom tradicijom. Zato list opravdava nekadašnji 
značaj Stranke prava kao “radikalnoga" pokreta, odbacuje oportunizam koji je 
pod tuđim gospodstvom bezuspješan i štetan način borbe protiv bezakonja i ne- 
dopustivo priznanje tuđe premoći. List, štoviše, odobrava “t. zv. politiku negaci- 
je" jer drži da je najsigurniji temelj hrvatsko državno i naravno pravo, a to znači 
da Stranka prava ne smije priznati uredbe uperene protiv hrvatske zakonitosti, sa- 
mostalnosti i slobode. Ponavlja Starčevićevo učenje da se parlamentarnim radom 
ne može postići ništa osim osvješćenja hrvatskoga naroda i bistrenja pojmova, da 
Stranka prava zato prihvaća “negaciju današnjeg stanja (podcrtala Hrvatska Do- 
movina); ali dok ona svoj program temelji na legalnom, narodnom i historičkom- 
neotudjivom pravu, ona zastupa najpravilniju pozitivnost, ona bo traži ono, što de 
jure (pravno) još uviek postoji. Narod se hrvatski još nikad nije odrekao svoga je- 
dinstva, svoje samostalnosti i slobode, niti je to ikad pravno izgubio." Razumije 
se da ovo držanje pretpostavlja prije svega osudu Frankove adrese 1892. i njezi- 
na utemeljenja na kraljevoj zavjernici kao jamstvu dualističkoga uređenja 1 opre- 
ci hrvatskome državnome pravu.“ Kako Frank “zavodi pristalice poistovjeće- 
njem Starčevićeve osobe i Stranke prava, Hrvatska Domovina piše da je ona ute- 
meljena u narodu, a ne u jednoj osobi. List uskrsava prešućenoga Kvaternika, 
stavljajući ga kao tvorca nauka Stranke prava u najmanju ruku uz Starčevićev 
bok. On je, prema Hrvatskoj Domovini, “temeljito znanstveno" rasvijetlio hrvat- 

Hajdarhodžić, Arneri, Morović, Nemec, 1963., 67, 68; Grabovac, 1965., 33 

ska “historička" prava. U Starčevićevu nekrologu u listu stoji, primjerice, da se 
mladež zaklinje na načela koja je, uz Kvaternika, objavio Starčević.*' 


Najveći udarac zadaje Franku Tuškanovo otvoreno pismo pod naslovom 
“Dr. Frank u stranci prava", u kojemu autor u dvadeset točaka nabraja Franko- 
ve nedopuštene postupke koji su konačno doveli do raskola. Pri tome Tuškan 
dakako tvrdi da je Frank “poslan? u Stranku da je uništi (u tisku domovinaša 1 
obzoraša često se tvrdi da je agent neke židovske organizacije). Tuškan piše da 
je i Starčeviću rekao kako Frank ne može biti predsjednik kluba jer je izvana 
poslan u Stranku prava, a Hrvatska je pod njegovim nadzorom podružnica 
Neue freie Presse." Frank odgovara nizom od dvadeset i osam članaka, preki- 
nutim tek Starčevićevom smrću, pod naslovom “U stranci prava". Nastoji se 
prikazati marljivim radnikom pod Starčevićevim vodstvom koji je postao žr- 
tvom spletaka i kleveta neradnika. U brojnim prilozima Hrvatskoga Prava tvr- 
di se da je pri tome bila na djelu “nevidljiva ruka", tj. slobodnoga zidarstva pre- 
ko Folnegovića.* 


U svojoj polemici s Hrvatskom Domovinom, Frank može pripisati Starče- 
viću izjave koje vjerojatno odgovaraju njegovoj ogorčenoj reakciji na obavijesti 
Mile Starčevića, Franka i Kumičića o “izdajstvu" svih ostalih prvaka Stranke 
prava. Navodno je “vlastoručno" potpisao pismo protiv “najnovijega trubila ne- 
kih slavosrbskih pripuzah' (Hrvatske Domovine) koje se usuđuje navoditi i ko- 
ristiti odlomke iz njegovih djela, tj. u polemici s Frankom.* Jednako tako Starče- 
vić je, navodno, prigodom čestitanja za novu godinu, izjavio da je sreća što se ri- 
ješio ljudi koji su toliko godina hinili da su pripadnici Stranke prava, i tako stek- 
li ime i glas. Starčević ne vjeruje da su počinili to “gnjusno djelo" (tj. nisu prih- 
vatili njegova naređenja) samo iz osobne taštine, nego tvrdi da su djelovali po 
vanjskom naputku. > 

Isto, 18. I., 18. IL.; Hrvatsko Pravo, 17.1. 1896. 

Vjerojatno je Folnegović bio blizak framasonskim krugovima jer je i preko njih mogao uspos- 
taviti kontakt s politički važnim “uglednim osobama, pogotovo kod Mađara. Vidi njegovu in- 
terpretaciju u spisu: Otvorite oči, gdje, štoviše, tvrdi da slobodni zidari drže Starčevića po nje- 
govim idejama “velikim meštrom hrvatske zidarije bez pregače". O sukobu frankovaca i Fol- 
negovića zbog toga, piše Matković 1999. Hrvatska Domovina u vezi s tim optužbama progla- 
šava Franka “bezvjercem', no on to demantira dokazom da je kršten. Hrvatska Domovina, 31. 
I. 1896. U istom listu Cvjetko Gruber u nizu članaka (14. 1.-4. II. 1896.) nastoji “razkrinkati"? 
framasonstvo. 

Epilog — raskol Stranke prava 


Hrvatsko Pravo neumorno ističe da Starčević nije Frankova igračka, prog- 
lašava to izmišljotinom nad kojom se Starčević zgraža. Tvrdi da raskol nije izveo 
Frank nego sam Starčević i da se nikada nije radilo o tome da se prvaci Stranke 
pokore Frankovu vodstvu. Naposljetku Hrvatsko Pravo objavljuje Starčevićev 
poziv za glavnu skupštinu Stranke 5. ožujka. U tekstu se uz ostalo kaže da je sre- 
ća što se Stranka prava otresla ljudi koji su radili protiv Stranke 1 njezinih najvi- 
đenijih članova, tj. Franka i Kumičića. U komentaru list ističe važnost toga sas- 
tanka jer ga je sazvao “vodja*, a to on dotada nije radio. Tim pozivom se deman- 
tiraju spletke da je Starčević duševno i tjelesno “obnemogao", on je naime bodar 
i svjež kao uvijek i očekuje se da će se ponovno postaviti na čelo “aktivnih rad- 
nikah?. Starčevićev poziv je, prema Hrvatskome Pravu, spas za sve one koji že- 
le slogu.“ Očigledno je Frank još jednom, u posljednji tren, pokušao iskoristiti 
Starčevićev autoritet kako bi i formalno postao “vodja' Stranke prava. No može 
se pretpostaviti da Starčević više nije bio u stanju potpisati svoj tobožnji poziv. 
On je tada već imao iza sebe dvije “operacije", tj. punktiranje exudata koji je nas- 
tao zbog ponovne upale pluća, i zacijelo se jako mučio. 


Hrvatska Domovina reagira na taj “poziv" izjavom da prema “ustrojstvu? 
Stranke, koje je sastavio Frank uz Starčevićevo odobrenje, samo klub, u dogovo- 
ru sa središnjim odborom, može sazvati glavnu skupštinu pa se to pod Starčevi- 
ćevom osobnom “firmom ne može uraditi. Tom prilikom list prvi put izravno 
osuđuje samoga Starčevića. Ako je on doista u svoje ime sazvao glavnu godišnju 
skupštinu, postao je od skromnoga učitelja vladar, i ne može biti nepristran su- 
dac, kako to očekuje Frank. On “silom" hoće da Frank bude svuda predsjednik i 
dopušta da se pod njegovim imenom grdi svaki pripadnik Stranke prava koji se 
ne želi pokoriti Frankovu vodstvu. On dakle nipošto nije “živi izražaj“ jedinstve- 
ne Stranke prava nego naprotiv simbol njezina raskola. Klub domovinaške grupe 
na čelu s predsjednikom Rukavinom zaključuje da se pozovu pravaški zastupni- 
ci Carevinskoga vijeća da ispitaju stvar. Klub se sastaje 12. veljače 1896. 1 izjav- 
ljuje da sastanak na temelju Starčevićeva poziva nije u skladu s organizacijskim 
statutom Stranke prava i da se zato ne smatra glavnom godišnjom skupštinom pa 
se zaključci toga skupa neće priznati." 


No već prije toga sastanka kluba, Starčević je bio na umoru. Hrvatsko Pra- 
vo objavljivalo je izvješća o njegovoj agoniji. Treće punktiranje exudata više nije 
izdržao. Umro je 28. veljače 1896. u tri sata i dvadeset minuta. Prema oporuci 
objavljenoj u Hrvatskom Pravu, zaželio je da bude pokopan na nekom groblju 
oko Zagreba “samo ne u zagrebačkom", tj. među pripadnicima “slavoserbskoga' 
građanstva. Razumije se da njegova zabrana svakoga sjaja pri sprovodu nije uze- 

ta u obzir. Svečan i velik sprovod legendarnoga prvaka bio je najbolja prilika da 
se Frank i njegovi sljedbenici predstave kao njegovi baštinici. Na sprovod su, da- 
kako, došli najugledniji pripadnici Stranke prava iz banske Hrvatske, Dalmacije 
i Istre. S obzirom na njihov boravak u Zagrebu održana su 2. ožujka dva sastan- 
ka: onaj koji je tobože sazvao Starčević i onaj na koji je u ime Središnjega odbo- 
ra pozvao Spinčić. Frank i frankovci izgredima su onemogućili svaki razgovor na 
skupštini kojom su dominirali Rukavina, Biankini, Laginja i Spinčić. Na franko- 
vačkoj su se skupštini izgredi ponovili, posebno se Kumičić odlikovao agresiv- 
nim ponašanjem, tako da su Spinčić, Laginja te dalmatinski zastupnik Dapar na- 
pustili dvoranu. Tako su “pobijedili' frankovci, a za predsjednika Stranke izab- 
ran je Frank.* 


Umjesto velike, jedinstvene Stranke prava koja bi obuhvatila bansku Hr- 
vatsku, Dalmaciju i Istru, pa bi u svakom slučaju postala snaga s kojom bi vlada- 
jući činitelji morali računati, sada nastaju zavađene struje koje svojataju baštinu 
Ante Starčevića. Drugačije nego što je to nekada zamišljao Miho Pavlinović, 
sada se starčevićanstvo odvaja od pravaštva. Kultus “nazovistarčevićanstva“ je 
naime sušta suprotnost Starčevićevu razmjerno čvrstom ideološkom sustavu s 
krajnostima: idealom samostalne hrvatske države te vrhuncem zla — austrijskom 
despocijom. Politička praksa jedne umjerene stranke nije mogla nastati na teme- 
lju toga učenja. Nesumnjiva je, doduše, Frankova osobna uloga pri raspadu izvor- 
ne Stranke prava, nastale na Starčevićevu i Kvaternikovu učenju, ali to izazivaju 
i promijenjeni društveno-politički uvjeti. Pravaštvo, kao isticanje hrvatstva u fun- 
kciji zahtjeva za sjedinjenjem hrvatskih zemalja s karakterom državnosti u okvi- 
ru Habsburške Monarhije, a u pozadini sa starčevićanskim “snom o samostal- 
noj hrvatskoj državi, može se povezati s različitim političkim opcijama koje nas- 
taju u posljednjim godinama Habsburške Monarhije. Zato se prvobitni raskol 
nastavlja pojavom suprotstavljenih grupa koje se povezuju s tradicijom jugosla- 
vizma, s političkim katolicizmom, s omladinskim strujama.“ Sve se te “Stranke 
prava" na razne načine spajaju i razdvajaju, a u tom “vertoglavenju" Starčevićev 
mit ostaje neuništiv i dalje nadahnjuje pojedince. 

Die urspriingliche (Staats-) Rechtsparte1 
Ideologie, Agitation, Bewegung 


Die Autorin befasst sich mit dem von Eugen Kvaternik und Ante Starče- 
vić entwickelten ideologischen System und dessen Einfluss auf die kroatische 
nationale Integrationsbewegung. Der Idealtypus ihrer Forschung der urspriingli- 
chen Rechtspartei (Partei des kroatischen Staatsrechtes) ist die Konzentrierung 
auf die Forderung des selbststindigen kroatischen Staates ausserhalb “des Rah- 
mens" der Habsburgermonarchie. Um diesen ideologischen Kern entstand ein 
Wert- und Gedankensystem welches alle wesentlichen Bereiche des menschlic- 
hen Lebens umfasste: die Geschichtsinterpretation, die politische Doktrin, die 
Vorstellung von einer gerechten und harmonischen Gemeinschaft im 
selbststindigen kroatischen Staat im Gegensatz zu der verdorbenen Gesellschaft 
unter der Fremdherrschaft und eine moralisierende Lebensphilosophie. 


Im staatsrechtlichen Sinne griindete sich dieses ideologische System auf 
der Tradition des kroatischen Staates im friihen Mittelalter und der Munizipalau- 
tonomie des kroatischen Adels im historischen Ungarn. Naturrechtlich wurde es 
von den bekanntesten europđischen liberalen Denkern und Ideologen, sowie der 
franzosichen Revolution, inspiriert indem es eine Art von liberaler Demokratie 
mit der kroatischen Tradition, den gegebenen Mentalitaten und besonders mit 
dem kroatischen Nationalismus verband. 


Das Buch hat drei Teile: Die Entstehung und Entwicklung von Starčević's 
und Kvaternik's ideologischem System, der Charakter der Bewegung die sich auf 
Starčević's Dogma griindete, und die Absetzung von dieser Lehre, bzw. der Wan- 
del der “hochverriterischen'' Bewegung zuerst in eine und dann in mehrere opor- 
tunistische Parteien und Gruppen. 


Im ersten Teil beschreibt die Autorin die erste Formulierung der 
Rechtspartei-Ideologie in Kvaterniks franzosischem Buch von 1859 sowie die 
Schriften und Landtagsreden der beiden Ideologen in den sechziger Jahren. Sie 
befasst sich mit den Unterschieden in den Auffassungen von Starčević und Kva- 
ternik, mit ihren Propaganda-Mčglichkeiten nach dem Ungarisch-kroatischen 
Ausgleich (1868), mit der Hoffnung dass Napoleon III die unterdriickten Natio- 

nen Europas befreien, und auch den Kroaten helfen wiirde sich von dem, ihnen 
ungesetzlich aufgedringten Staat der “Despotie" Osterreich unter Jer “treulo- 
sen? Habsburger-Dynastie, loszulosen und den eigenen Staat zu grinden. Die 
Autorin beschreibt die Rechtspartei in ihrer ersten Phase als “Sekte" der sich um 
die beiden Ideologen scharenden Jugendlichen. Als Kvaternik hinter dem 
Riicken Starčevićs den selbststindigen kroatischen Staat durch einen Aufstand 
gegen die Monarchie (1871) in der Militirgrenze zu erreichen versuchte, und da- 
bei ums Leben kam, schien dies das Ende der Rechtspartei zu sein. Doch gerade 
in den siebzieger Jahren publizierte Starčević mehrere Schriften die seiner Ideo- 
logie ihre klassische Form verliehen. 


Die zweite Phase, die die Autorin als “grosse Zeit" der Rechtspartel 
bewertet, wird gekennzeichnet durch die Massenbewegung von kleinbiirgerlic- 
hen Schichten, die auf die iusserst schweren wirtschaftlichen und gesellschaftlic- 
hen Verhiiltnisse unter der magyarischen Herrschaft nach dem Ungarisch-kroa- 
tischen Ausgleich reagierten, und deren Angste und Hoffnungen von der Propa- 
ganda der Rechtspartei gut ausgedriickt werden konnten. Die Rechtspartei als in 
einigen Teilen Kroatiens verbreitete Bewegung wurde vor allem durch Starčevi- 
6's Taktik der “Negation' gekennzeichnet. Nach seiner Meinung war die politis- 
che Praxis unter den pseudokonstitutionellen Institutionen in der dualistischen 
Monarchie und in Kroatien unmoralisch und &usserst schadlich fir die kroatis- 
che Nation. Die Rechtspartei diirfe daher nur protestieren, die kroatische Nation 
aufkliren, bilden und ihren einstigen “Herrschaftsgeist' als souveriner Nation 
wecken um sie fiir ihren selbststindigen Staat vorzubereiten. 


Wegen des Untergangs der franzčsischen Monarchie nach der Schlacht bei 
Sedan wurde die franzčsische Euphorie mit eine Verherrlichung Russlands erset- 
zt, in der Erwartung dass Russland die Habsburgermonarchie im Kriege besiegen 
wiirde. Teile des ideologischen Systems wurden durch die Verbreitung der Bewe- 
gung und die verschiedenen Meinungen der fiihrenden Persčnlichkeiten der 
Rechtspartei gećindert, jedoch Starčević's Hoffnung auf den selbststindigen 
kroatischen Staat blieb erhalten. 


Die Autorin befasst sich unter anderem mit dem Standpunkt der 
Rechtspartei gegeniiber den Serben. Im Gegensatz zu Karadžićs These dass alle 
štokavisch sprechenden Siidslawen Serben seien und der Ideologie des alle 
Siidslawen umfassenden serbischen Reiches des Kaisers Dušan, hat Starčević 
alle Siidslawen (ausser den Bulgaren) der kroatischen Nation zugerechnet. Die 
Autorin beschreibt den vorliufigen Wandel dieses Teiles der Starčević-Ideologie 
wegen des gemeinsamen Widerstandes der serbischen Opposition in der Vojvo- 
dina und Serbien und der Vertreter der kroatischen Rechtspartei gegen die Hab- 
sburgermonarchie nach der Okkupation Bosniens und der Herzegowina. Sie be- 
fasst sich auch mit den Auffassungen iiber die Lage Bosniens und der Herze- 
gowina und seine Zukunft als wichtigem Bestandteil der Rechtspartei-Ideologie. 

Zusammenfassung 


Besondere Aufmerksamket wird noch zwei Themen gewidmet: Starčevi- 
ć's Stellung zur Religion und seiner Kritik der Geistlichkeit. Er lehrte dass Reli- 
gion eine personliche Angelegenheit sei um die katholischen, orthodoxen und 
moslemischen Siidslawen leichter als Kroaten umfassen zu kčnnen. Das zweite 
wichtige Thema sind Starčević's Auslegungen iiber das parlamentarische System 
und gesellschaftliche Probleme zum Anlass der Jahrhunderfeier der franzčsisc- 
hen Revolution. 


Die Autorin erklirt die Erfolge und Misserfolge der Rechtspartei-Bewegung 
auch mit der allgemeinen politischen Situation unter der magyarischen Herrschaft 
und der kontinuirten Politik der Verletzungen des ungarisch-kroatischen Ausgleic- 
hs duch die “gemeinsame" Regierung. Wegen der antimagyarischen Volksbewegu- 
ng von 1883. und den Ausschreitungen der Rechtspartei-Abgeordneten im kroatis- 
chen Landtag, wurden die Anhinger der Rechtspartei als “Sozialisten" und “Petro- 
leure" angeprangert. Der Banus Khuen-Hćdervary konnte die Rechtspartei-Bewe- 
gung unterdriicken und auch dadurch das Ende der “hochverraterischen" Phase der 
Rechtspartei beschleunigen. Ab 1887. mehrten sich Begebenheiten und Thesen die 
die gegen die Habsburgermonarchie gerichtete Rechtspartei-Bewegung schrittwei- 
se in eine opportunistische Partei mit dem Program einer Autonomie des vereinig- 
ten Kroatien (welches vorerst Nordkroatien, Dalmatien und Istrien und spater Bos- 
nien und die Herzegowina umfassen sollte) im “Rahmen' der Habsburgermonar- 
chie, mit Elementen der Staatlichkeit, verwandelte. 


Zu dieser Zeit entstanden auch Voraussetzungen fir die Entstehung der 
Rechtspartei in Dalmatien und Istrien. In Istrien wurde sie die fiihrende kroatis- 
che Nationalbewegung, in Dalmatien erlebte sie einen Aufschwung im Gegensa- 
tz zur opportunistischen National-kroatischen Partei. Die Autorin befasst sich 
unter anderem mit den ideologischen Unterschieden zwischen den neuen Grup- 
pen und dem Zentrum in Zagreb. 


Der Schlussteil des Buches bezieht sich auf die definitive Umwandlung 
der Rechtspartei von einer “hochverriterischen" Strčmung auf Grund des Star- 
čević-Dogmas in eine opportunistische Partei die zuletzt, zusammen mit der bis- 
her bekriegten Unabhingigen Nationalpartei, ein Program zusammenstellte das 
zwischen dem Dualismus und Trialismus stand. Diese Umwandlung wurde von 
Josef Frank, der erst 1890. in die Rechtspartei eintrat und sofort die Fiihrung er- 
langte, systematisch betrieben und auch vom alten und kranken Starčević unter- 
stiitzt (er starb im Februar 1896), obwohl er noch Erklirungen im Sinne seiner 
urspriinglichen Ideologie gab. Da sich die angesehendsten Mitglieder der 
Rechtspartei nicht Franks Fiihrung unterwerfen wollten, kam es zur Spaltung in 
zwei Parteien (1895/6). Das war nach der Meinung der Autorin das Ende der ur- 
spriinglichen Rechtspartel. 


Als Betonnung des Kroatentums in der Funktion der Forderung der Vere1- 
nigung der kroatischen Lander im Rahmen der Habsburgermonarchie mit staat- 

lichem Charakter, und im Hintergrund mit Starčević's Traum vom selbststandi- 
gen kroatischen Staat, konnte sich die Rechtspartei an sehr verschiedene politis- 
che Optionen in den letzten Jahren der Habsburgermonarchie anlehnen, Deshalb 
folgten der ersten Spaltung entgegengesetzte Gruppen die sich mit der Tradition 
des Jugoslawismus, mit dem politischen Katholizismus und den Strčmungen der 
Jugendlichen verbinden konnten. 

Arhivski dokumenti 


Arhiv Hrvatske akademije znanosti i umjetnosti: Starčevićeva i Kvaternikova pis- 
ma Edi Halperu, Strossmayerova ostavština, Ostavština Račkoga. 


Državni arhiv u Zagrebu: Ostavština Ivana Peršića, 
- Hrvatski državni arhiv, Akvizicija 1: Starčevićeva pisma Dragutinu Accurtiju. 


Hrvatski državni arhiv: Predsjedništvo zemaljske vlade, Hrvatsko-slavonsko-dal- 
matinsko ministarstvo. 


Nacionalna i sveučilišna knjižnica: Ostavština Sime Mazzure 


Osterreichisches Staatsarchiv, Haus-Hof und Staatsarchiv, Kabinetskanzlei, Un- 
garische Ministerratsprotokolle. 


Tisak 


Pravaški listovi: Zvekan, Hervat, Hervatska I, Hervatska II, Sloboda, Hrvatska, 
Hrvatsko pravo, Hrvatska domovina, Hrvatska kruna. 

Ostali listovi: Danicza, Zora dalmatinska, Neven; Obzor (Pozor); Katolički list; 
Agramer Tagblatt; Agramer Presse, Brana, Kroatische Post; Narodne novine, 
Agramer Zeitung, Pester Lloyd; Naša sloga, Kvarner, II Diritto Croato, Il pen- 
siero Slavo; Narodni list, Narod; Glas Hercegovca; Zastava, Odjek, Branik, 
Srbobran. 


Hrvatski sabor 


Dnevnik Sabora Trojedne kraljevine Dalmacije, Hrvatske i Slavonije držanog u 
glavnom gradu Zagrebu god. 1861. U Zagrebu 1862. 


Spisi saborski sabora kraljevinah Dalmacije, Hrvatske i Slavonije od god. 1861. 
Uredili i izdali: Bar. Dragojlo Kušlan i dr. Mirko Suhaj, Zagreb 1862. 


Dnevnik sabora Trojedne kraljevine Dalmacije, Hrvatske i Slavonije godine 
1865—1867., Zagreb 1867. 

Dnevnik Sabora Trojedne kraljevine Dalmacije, Hrvatske 1 Slavonije, godine 
1868—1871., u Zagrebu b. g. 


Saborski dnevnik kraljevinah Hrvatske, Slavonije i Dalmacije god. 1872-1875., 
Zagreb 1875. 


Saborski dnevnik SJENI Hrvatske, Slavonije i Dalmacije 1875—1878., Zag- 
reb 1878. 


Saborski dnevnik kraljevinah Hrvatske, Slavonije 1 ki god. 1878-1881., 
Zagreb 1903-1904. 


Saborski dnevnik kraljevinah Hrvatske, Slavonije i Dalmacije, godina 
1881.—1884., Zagreb 1884. 


Saborski dnevnik kraljevinah Hrvatske, Slavonije i Dalmacije, godina 
1884—1887., Zagreb 1887. 


Stenografički zapisnici sabora kralj. Hrvatske, Slavonije i Dalmacije, petogodiš- 
te 1887-1892. sv. I. 1887.; sv. II. 1888.; sv. III. 1889.; sv. IV. 1890.; sv. V 
1891—2., Zagreb. 


Stenografički zapisnici sabora kralj. Hrvatske, Slavonije i Dalmacije, petogodiš- 
te 1892—1897., sv. I. 1892.; sv. II. 1893.; sv. III. 1894.; sv. IV. 1895.; sv. V. 
 1896/7. Zagreb. 


Objavljene korespondencije 


Hajdarhodžić, Hamdija — Arneri, Rafo — Morović, Hrvoje — Nemec, Marija: Ko- | 
respondencija Frana Supila iz periode 1891—1894., Arhivski vjesnik VI, Zag- 
reb 1963. 


Macan, Trpimir: Iz korespondencije Miha Klaića, Historijski zbornik 1968/69. 


Očak, Ivan: Građa za povijest hrvatsko-ruskih veza u drugoj polovini XIX stolje- 
ća, Historijski zbornik 1966/67. 


Palavršić, Ante — Zelić, Benedikta: Korespondencija Mihovila Pavlinovića, Split 
1962. 


Šidak, Jaroslav: Dva priloga hrvatskoj povijesti od 1868—-1871., Historijski zbor- 
nik 1966/67. 


Šidak, Jaroslav: Dvanaest pisama Eugena Kvaternika J. V. Friču (1864), Arhivski 
vjesnik 26, 1983. 


Šišić, Ferdo: Korespondencija Rački-Strossmayer I-IV, Zagreb 1928-1931. 


Zelić-Bućan, Benedikta: Stotinjak pisama Mihovila Pavlinovića, Izdanje Histo- 
rijskoga arhiva u Splitu, svezak 7, 1969. 

Starčević, Kvaternik i drugi pravaški autori 


Djela Dra Ante Starčevića, Izdaje odbor Kluba Stranke prava, Zagreb 1893: (pre- 
tisak 1995.): I Govori, Zagreb 1893.; TI Predstavke, Zagreb 1893.; III Znan- 
stveno-političke razprave, Zagreb 1894.; IV Jubilei (preštampano iz Hrvat- 
ske), Zagreb 1888.; V Ustavi Francezke (preštampano iz Hrvatske), Zagreb 
1889.; VI Pisma Magjarolacah, Zagreb 1879.; VII Iztočno pitanje (preštampa- 
no iz Hrvatskog prava), Zagreb 1899.; VIII Ruski odnošaji (preštampano iz 
Slobode), Sušak 1879. ' | 


Ante Starčević: Razvod istrianski, Arkiv za povestnicu jugoslavensku II, Zagreb 
1852. 


Hervatski kalendar za prostu godinu 1858/I, ureditelj: Dr. Antun Starčević, Zagreb. 

Ante Starčević: Izabrani spisi, priredio Dr. Blaž Jurišić, Zagreb 1945. (iekavizi- 
rano izdanje). 

Ante Starčević: Misli i pogledi, Pojedinac-Hrvatska-Svijet, sastavio Blaž Jurišić, 
Zagreb 1971. (ijekavizirano izdanje). 

Ante Starčević: Politički spisi, izbor i predgovor Tomislav Ladan, Zagreb 1971. 
(ijekavizirano izdanje). 

Ante Starčević: Književna djela, priredio i predgovor napisao Dubravko Jelčić, 
Zagreb 1995. 


Ante Starčević: Izabrani politički spisi, izbor i uvodna studija Pavo Barišić, Zag- 
reb 1999. 


(Eugen Kvaternik) La Croatie et la Confederation italienne, avec une introduc- 
tion par L. Leouzon Le Duc, Paris 1859. 


Eugen Kvaternik: Politička razmatranja na razkrižju hrvatskoga naroda I, 
Zagreb 1861. 

Eugen Kvaternik: Das historisch-politische Verhdiltnis des Konigreichs Kroatien 
zur ungarischen St. Stephans - Krone, 2. izd. Agram 1861. 

Eugen Kvaternik: Was ist die Wahrheit? Eine Erwiederung auf das Szalay 'sche 
Pamphlet betitelt “Zur kroatischen Frage " (A horvat kćrdeshez), Agram 1861. 

Govor Eugena Kvaternika, zastupnika ribničkog slavne županije zagrebačke; što ga 
je govorio na saboru trojedne kraljevine dne 18. lipnja 1861., U Zagrebu 1861. 

Eugen Kvaternik: Politička razmatranja na razkršću hrvatskog naroda, posvetio 
ih svim razborito mislećim Hrvatom Evgenij Kvaternik, hrvatskih zakonih od- 
vetnik, Sveščić II, Zagreb 1862. 

Eugen Kvaternik: Odgovor “Pozoru" na članak “Odziv" u 108. broju sadržan, 
Zagreb 1862. 

Hrvatski glavničar ili: Putokaz k narodnjoj obrtnosti a kroz ovu k narodnjem bla- 
gostanju, Spisao Eugen Kvaternik, U Zagrebu 1863. 

Eugen Kvaternik, Istočno pitanje i Hrvati, Zagreb 1868.; pretisak 1997. s pred- 
govorom Nikše Stančića. 


Eugen Kvaternik: Rieč u sgodno vrieme, Zagreb 1870. 


Eugen Kvaternik, Promemorija princu Jć6romeu Napolćonu, preveo i predgovor 
napisao Franjo Bučar, Zagreb 1936. | 


Eugen Kvaternik: Politički spisi, Razprave, govori, članci, memorandumi, pisma, 
priredila Ljerka Kuntić, Zagreb 1971. 


Iz pera Eugena Kvaternika, Kamov 13/1971. 


Eugen Kvaternik: Izabrani politički spisi, priredio Dubravko Jelčić, Zagreb 
1998. 


Barčić, Erazmo: La voce di un patriota, Fiume 1860. 


Barčić, Erazmo: Bistrimo. Nešto na odgovor i obranu Frankovcem u Zagrebu, 
pretiskano iz lista “Il pensiero slavo“, Trst 1895. 


Deželić, Gjuro Stj.: Hrvatska narodnost iliti duša hrvatskoga naroda, Zagreb 
1879. 


Folnegović, Fran: Odziv na poruku iz Beča, Zagreb 1890. 
Folnegović, Fran: Otvorite oči!, Zagreb 1896. 

Folnegović, Fran: Mrtvilo u Banovini, Zagreb 1899. 

Folnegović, Fran: Sada ili nikada, Zagreb 1900. 

Folnegović, Fran: Doživljaji i dojmovi, Zagreb 1902. 

Frank, Joseph: Bćla Lukdcs und die Quote Kroatiens, Agram 1879. 


Frank, Joseph: Die Quote Kroatiens. Eine Studie iiber das finanzielle Verhćiltnis 
zwischen Kroatien und Ungarn anlcisslich der bevorstehenden Verhandlungen 
der Regnicolar-Deputationen, Agram 1879. 


Frank, Joseph: Vertheidigungsrede des Dr. Josef Frank gehalten im Prozesse des 
Dr. David Starčević am 9. September 1887, Agram 1887. 


Frank, Josip: Govor u razpravi ob obnovi financijske nagodbe dne 15. X 1889 u 
saboru, U Zagrebu 1889. 


Frank, Josip: Izdaja u stranci prava (“Mrtvilo" u Banovini), Zagreb 1899. 


Harambašić, August: Antologija, uredio i predgovor napisao Antun Barac, Zag- 
reb 1926. 


Harambašić, August: Lirika I, II, Ukupna djela Augusta Harambašića, uređuje 
Julije Benešić, sv. 1-2, Zagreb 1942/3. 


Kumičić, Eugen: P Zrinski i Fr. K. Frankopan i njihovi klevetnici, Zagreb 1899. 
Kumičić, Eugen: Petar Zrinski, historička drama u pet činova, Zagreb 1901. 


Kumičić, Eugen: Urota Zrinsko-Frankopanska, Zagreb b. g. 3. izd. 

Kumičić, Evgenij: Govori, priredio Dubravko Jelčić, Zagreb 1994. 

Lovrenčević, Martin: Rad i borba Ante Starčevića, u: Dr. Ante Starčević, O 40. 
godišnjici smrti, Zagreb 1936. 

Pavlinović, Mihovio: Hrvatski razgovori, priredio Nikša Stančić, Zagreb 1994. 
(pretisak iz 1877.) 


Pavlinović, Mihovio: Misao hrvatska i misao srbska u Dalmaciji do godine 1882. 
Sabrao Mihovio Pavlinović, narodni zastupnik. Zadar 1882. 


Pavlinović, Mihovil: Hrvatski razmišljaji, Zadar 1884. 
Pavlinović, Mihovil: Izabrani politički spisi, izbor i uvodna studija Nikša Stančić, 
Zagreb 2000. 


Pilepić, Frano: Kakav je riečnik hrvatskoga jezika kojega izdaje hrvatska akade- 
mija? Njekoliko rieči, Sušak 1880. 

(Poparić Bare) Razmišljaji i istina, Odgovor na Pavlinovićev pamphlet “Hrvatski 
razmišljaji'', Zadar 1884. 

Poparić, Bare: U spomen dra Ante Starčevića, u: Dr. Ante Starčević, O 40. godiš- 
njici smrti, Zagreb 1936. 


Prodan, Ivo: Za sjedinjenje ili nekoliko opazaka “narodnom " proglasu, Zadar 
1885. 


Prodan, Ivo: Uspomene I, 2. izd. Zadar 1895. 

Radošević, Jakov: Životopis Eugena Kvaternika, Zagreb 1880. 
Starčević, David: Slaviteljem Jelačića bana, 2. izd., Pešta 1870. 
Starčević, Mile: Na obranu istine, Zagreb 1909. 


Supilo, Frano: Politički spisi, članci, govori, pisma i memorandumi, priredio Dra- 
govan Šepić, Zagreb 1970. 


Ostali autori 


Aristotel: Politika, preveo Tomislav Ladan, s predgovorom Zvonka Posavca, Zag- 
reb 1988. 


Bakotić, Lujo: Srbi u Dalmaciji od pada mletačke republike do ujedinjenja, 
Beograd b. g. 


(Bartolović Ivan) Račun Bele Lukacsa za financijalno-samostalnu Hrvatsku, 
ocienio ga jedan narodni zastupnik, Zagreb 1884. 


Bjelanović, Sava: Don Miho na braniku, Zadar 1883. 
Bojničić, Ivan: Zakoni o ugarsko-hrvatskoj nagodi, Zagreb 1907. 


Bosnien als Neuosterreich, Leipzig 1886. 

Bosniens Gegenwart und ndchste Zukunft, Leipzig 1886. 
Broz, Ivan: Hrvatski pravopis, Zagreb 1893. 
Car, Marko: Sava Bjelanović, Jedan pogled na pisca, Dubrovnik 1911. 


Chmel, Josef: Aktenstiicke zur Geschichte Kroatiens und Slawoniens in den Jah- 
ren 1526 und 1527, Wien 1846. 


Deak, Ferencz: Franz von Deak's Denkschrift viber das Verhdltnis zwischen Un- 
garn und Kroatien, Wien 1861. 


Deak, Ferencz: Adresse Entwurf von Franz von Deak auf das konigliche Reskri- 
pt vom 21. Juli 1861, Kronstadt 1861. 


Dubrovčanin, L. G: Srpsko-hrvatsko pitanje u Dalmaciji, Nekoliko iskrenih rije- 
či narodu, Split 1888. 


Filippov, M. M. (Krunoslav Heruc i Marko Došen): Horvati, s vvedeniem i epi- 
logom M. D. Bilajgradskago, Petrograd 1890. 


Gjalski, Ksaver Šandor: U noći, Svagdašnja povijest iz hrvatskoga života, Zag- 
reb 1913. 


Hadžić, Nuri Osman: /slam i kultura, Zagreb 1894, 

Helfert, Freiherr von: Trias, Wien 1884. 

Hellenbach, Lazar: Misli o socialnoj politici u Austriji, Zagreb 1862. 
Hilferding, A.: Sobranie sočinenija A. Giljferdinga II, S. Petersburg. 


Horvath, Stephan von: Uber Croatien als eine durch Unterjochung erworbene 
ungarische Provinz, und des Konigreichs Ungarns wirklicher Teil, Leipzig 
1844. 


Hribar, Ivan: Moji spomini I, Ljubljana 1928. 


Ibler, Janko: Gospodarsko-šumarska jubilarna izložba hrvatsko-slavonskoga 
gospodarskoga društva u Zagrebu godine 1891, Zagreb 1892. 


Iveković, Franjo: Dr. Ante Starčević, Značajne crte o njemu, Zagreb 1905. 
Jagić, Vatroslav: Spomeni mojega života I-II, Beograd 1930, 1934. 


(Karadžić, Vuk Stefanović) V. S. K: Kovčežić za istoriju, jezik i običaje Srba sva 
tri zakona, Beč 1849. 


Karadžić, Vuk Stefanović: Skupljeni gramatički i polemički spisi Vuka Stefanovi- 
ća Karadžića, Beograd 1896. 
Klaić, Vjekoslav: Bosna. Podatci o zemljopisu i poviesti, Zagreb 1878. 


Klaić, Vjekoslav: Opis zemalja u kojih obitavaju Hrvati, 3 sv. Zagreb 
1880-1883. 


Kossuth, Ludwig: Meine Schriften aus der Emigration I, Pressburg-Leipzig 
1880. 


Krstić, Nikola: Istorija srbskoga naroda I-II, Beograd 1863/4. 

Kršnjavi, Iso: Zapisci iza kulisa hrvatske politike I., priredio Ivan Krtalić, Zag- 
reb 1986. | 


Kukuljević, Ivan: Primanje hrvatskih spisah u Budimpešti godine 1849-1851, 
Zagreb 1885. 


(Kušević Josip) De municipalibus iuribus et statutis regnorum Dalmatiae, Croa- 
tiae et Slavoniae, Zagrabiae 1830. 


(Kušević Josip) O samosvojnih pravih kraljevina Dalmacije, Hrvatske i Slavoni- 
je, preveo iz latinskog Fr. X. Ž. (Žigrović-Pretočki), Zagreb 1882. 


Majkov, A.: Istorija srpskog naroda (preveo Đuro Daničić), Beograd 1858. 


Majkov, A.: Dva pisma A. A. Majkova hrvatskoj akademičkoj omladini, Novi Sad 
1877. 

Matković, Petar: Hrvatska i Slavonija u svojih fizičnih i duševnih odnošajih, Zag- 
reb 1873. 


Mazzini, Giuseppe: Dužnosti čoveka, s talijanskog preveo dr. Miloš Martecchini, 
Zagreb 1922. | 


Mazzura, Šime — Derenčin, Marijan: Program oporbenih stranaka u Hrvatskoj, 
Zagreb 1894. 


Mažuranić, Ivan: Pisma i govori, sabrana djela IV, priredio Milorad Živančević, 
Zagreb 1979. 


Mažuranić, Ivan: Izabrani politički spisi, izbor i uvodna studija Dragutin Pavli- 
čević, Zagreb 1999. 


Medaković, Danilo: Povestnica srbskog naroda od najstarii vremena do godine 
1850, I-IV, Novi Sad 1851—52. 


Michelet, Jules: Ze peuple, Introduction et notes par Paul Viallaneix, Paris 1974. 


Mill, John Stuart: Izabrani politički spisi, izbor, predgovor i bilješke S. Ravlic, 
Zagreb 1988. 


Milojević, Miloš St.: Odlomci istorije Srba i srpskih-jugoslovenskih zemalja u 
Turskoj i Austriji I, Beograd 1872. 

Milojević, Miloš St.: Istoričesko, etnografičesko-geografičeska mapa Srbije i sr- 
pskih (jugoslovenskih) zemalja u Turskoj i Austriji od Miloša St. Milojevića. 
Izdao K. Atanacković-Šumenković, Beograd 1873. 


Milovanović, Milovan: Srbi i Hrvati, Beograd 1895. 


Nodilo, Natko: Postanje svjetovne papinske vlasti ili 50 godina talijanske histo- 
rije 724 do 774, Zagreb 1878. 


Osterreich und die kroatische Frage, Triest 1883. 
Pesty, Friedrich: Die Entstehung Croatiens, Budapest 1882. 
Pesty, Frigyes: Szđz politikai es torteneti level Horvatorszagrol, Budapest 1885. 

Pliverić, Josip: Beitrdge zum ungarisch-kroatischen Bundesrechte, Agram 
1886. 


Politeo, Dinko: Srpsko-hrvatsko pitanje u Dalmaciji. Odgovor Dubrovčaninu L. 
G., Split 1889. 


Rački, Franjo: Odlomci iz državnoga prava hrvatskoga za narodne dynastie, Zag- 
reb 1861. 


Rački, Franjo: Ocjena starijih izvora za hrvatsku i srpsku poviest srednjega vie- 
ka, Književnik, časopis za jezik i poviest hrvatsku i srpsku, Zagreb 1864. 


Rački, Franjo: Putne uspomene o Rusiji i Poljskoj, Zagreb 1887. 
Radić, Antun: Sabrana djela V, Zagreb 1937. 

Radić, Stjepan: Najjača stranka u Hrvatskoj, Rieka 1902. 

Ranke, Leopold: Die serbische Revolution, Berlin 1844. 

Rousseau, Jean-Jacques: Du contrat social, Paris 1966. 

Rousseau, Jean-Jacques: Emil ili ob uzgoju I-II, Zgb 18771 1IL-IV b.g. 


Rousseau, Jean-Jacques: Rasprava o porijeklu nejednakosti među ljudima, Druš- 
tveni ugovor, Zagreb 1978. 


Rousseau, Jean-Jacques: Politički spisi, izbor, redakcija prijevoda i pogovor Dra- 
gutin Lalović, uvodna studija Victor Goldschmidt, Zagreb 1993. 


Smičiklas, Tadija: Poviest hrvatska I-II, Zagreb 1882, 1879. 

Szalay, Laszlo: A horvat kerdeshez, Pest 1861. 

Szalay, Ludwig: Geschichte Ungarns I-III, Leipzig 1861-1866. 

Šegvić, Kerubin: Dr. Ante Starčević, Njegov život i njegova djela, Zagreb 1911. 
Šulek, Bogoslav: Naše pravice, Zagreb 1868. 

Šulek, Bogoslav: Hrvatski ustav ili konstitucija godine 1882, Zagreb 1883. 
Šulek, Bogoslav: Izabrani članci, Zagreb 1952. 

Vitezović, Pavao Ritter: Oživjela Hrvatska, Zagreb 1997. 

Vrbanić, Fran: O državnom proračunu, Zagreb 1879. 


(Vukotinović-Farkaš Ljudevit) Regni Slavoniae erga Hungariam legalis correla- 
tio, Zagrabiae 1846. 


Žigrović-Pretočki, F.: Das Verhćiltnis Croatiens zu Ungarn, Eine Erlčiuterung der 
Stephan von Horvathschen Unterjochungsgeschichte Croatiens durch Unga- 
rn, Leipzig 1846. 


Žolger, Ivan: Der staatsrechtliche Ausgleich zwischen Osterreich und Ungarn, 
Leipzig 1911. 

Različiti izvori 


Grabovac, Julije: Dalmatinski pravaši prema oportunizmu “modernog pravaštva“ 
i raskolu u banovinskoj Stranci prava, Pedagoška akademija Split, Radovi 7, 
Split 1965. 


Hrvatska, Napisala i izdala ju hrvatska mladost stranke prava, I-II, Sušak 1882. 


Hrvatski dom, zabavnik hrvatske omladine, izdalo ga Đačko društvo Hrvatski 
domna 1 hrvatskom sveučilištu, I-III, 1876/77, 1880. > 


Hrvatski daci pred sudom, Stenogram suđenja hrvatskim sveučilištarcima u Zag- 
rebu 1895, s prilogom dr. Dragutina Pavličevića: Franjo Josip u Zagrebu 
1895.godine, spaljivanje mađarske zastave, suđenje hrvatskim sveučilištarci- 
ma, Zagreb 1995. (pretisak). 


Izjave za stranku prava. Pismeni i brzojavni pozdravi stigli na svetkovinu dana 
26. lipnja 1894. Preštampano iz Hrvatske, Zagreb 1894. 


Izvješće trgovačko-obrtničke komore u Zagrebu 1886-1890, Zagreb 1892. 


Kemćny, Gabor: Iratok a nemzetisegi tortenetehez Magyarorszdgon a dualizmus 
kordban 1892-1900, Budapest 1956. 


Konstantin Porfirogenet: O upravljanju carstvom, priredio Mladen Švab, preveo 
Nikola Tomašić, Zagreb 1994. 


Kušlan, Dragojlo: Pisma županije zagrebačke od g. 1861, Zagreb 1861. 
Obći zagrebački koledar za godinu 1850. 


Proslava sjedinjenja hrvatskih oporbenih stranaka u Varaždinu 9. travnja 1893, 
Zagreb 1893. 


Die Protokolle des osterreichischen Ministerrats 1848-1867., Die Ministerien 
Erzherzog Rainer und Mensdorf, Bd. 2, bearbeitet von Stephan Malfer, Wien 
1981. 


Die Protokolle des čsterreischischen Ministerrates 1848-1867. Das Ministerium 
Belcredi, Bd. 1, bearbeitet von H. Brettner-Messler, Wien 1971. 


Ratković, Milan: Croatica iz praških arhiva, Građa za povijest književnosti Hr- 
vatske, knj. XIII, Zagreb 1938. 


Stančić, Nikša: Iz rukopisne ostavštine Mihovila Pavlinovića, Historijski zbornik 
1972/73. 


Šicel, Miroslav: Programi i manifesti u hrvatskoj književnosti, Zagreb 1972. 
Šidak, Jaroslav (ur): Historijska čitanka za hrvatsku povijest I, Zagreb 1952. 
Šidak, Jaroslav: Prilozi povijesti ranog pravaštva, Historijski zbornik 1972/73. 
Što hoće Neodvisna narodna stranka, Zagreb 1884. 


Ustrojstvo stranke prava, Zagreb 1894. 

Vojvodić, Vaso: Izveštaji Rade Čuića o Rakovičkoj buni (1871), Historijski zbor- 
nik 1961. 


Zakonski članci Ugarskog daržavnog Sabora godine 1847/8, U Zagrebu 1860. 

313, 381, 529, 544, 636, 645, 646 

47, 224, 226, 289, 538, 822 

323, 324, 327, 328, 362, 383, 408, 

716, 727, 733, 746, 754, 767 

Framasoni 594, 606, 612, 662, 815, 

552, 553, 558, 593, 602-604, 612, 
615, 619-624, 626-643, 646, 685, 
721, 735, 806 

596, 597, 613, 614, 621, 622, 624, 
626, 628-634, 637, 640, 643, 692, 

Francuski ustavi 26, 613, 614, 617, 618, 
620, 622-629, 637, 638 

Francusko društvo 637, 638 

Frankovci 804, 805, 813, 815-818, 824, 
826, 828 

Generali, austrijski 690, 691, 804, 818 

Germanizacija 44-47, 87, 124 

Glagoljica (slavensko bogoslužje) 49, 
58, 232, 605, 660, 724 

Gospoda 219, 248, 256, 288, 442, 444, 
632, 695, 721, 764, 766 

Gospodarstvo 66, 111, 128, 161, 
175-177, 181, 183, 251, 271, 381, 
414, 440, 444, 448, 454, 517, 518, 

729, 730, 736, 739, 740, 743, 745, 
746, 804 

Građani (državljani) 182, 266, 293, 295, 
296, 318, 617, 618, 620, 626 

Građanstvo, malo i bogato 26, 37, 39, 
43, 46, 47, 78, 112, 114, 128, 161, 
162, 173, 178, 211, 212, 252, 256, 
264, 293-295, 316, 328, 353, 410, 
442, 444, 447, 514, 529, 532, 613, 
615, 616, 622, 626, 627, 632, 634, 
637-642, 647, 649, 703, 718, 737, 
739-741, 746, 748, 749, 766, 795, 

39, 43, 46, 62, 65, 66, 70, 74, 75, 78, 
85, 89, 90, 94, 104, 105, 109, 111, 
114, 122, 126, 156, 158, 173, 177, 

284, 309, 310, 320, 332, 336-338, 
353, 355, 360, 363, 364, 374, 400, 

510, 532-534, 540, 544, 560, 562, 

677, 697, 698, 708, 719, 721, 732, 

805, 806, 808, 811, 814, 815, 819, 

401, 465, 767, 781, 789 

34, 38, 40, 55, 56, 58, 61, 65, 67, 70, 

105, 110-112, 118, 150, 171, 172, 
192, 194, 215, 218, 221, 223, 226, 
234, 236-240, 244, 245, 248-252, 
263, 264, 269, 276, 279, 282, 287, 
289, 291, 308, 310, 320, 325, 332, 
335, 338, 341, 346, 352, 353, 369, 
380, 395, 405, 411, 437, 452, 470, 

170, 238, 256, 268, 269, 373, 375, 

Hrvatska 15, 65, 70, 94, 96, 103, 105, 
110, 114, 138, 145, 164, 172, 219, 
223, 228, 229, 233, 242, 245, 257, 
258, 288, 321, 333, 335-337, 346, 
356, 370, 381, 382, 398, 425, 431, 
470, 519, 533, 543, 547, 549, 560, 
563, 600, 625, 644, 655, 665, 666, 
669, 670, 678, 679, 686, 687, 701, 
704, 718, 727, 735, 749, 760, 763- 
765, 769, 777, 779, 789, 791, 793, 
800, 804, 808, 810, 813, 814, 819-821 

Hrvatska državna autonomija u okviru 
Habsburške monarhije 80, 89, 94, 
109, 119, 120, 122, 126, 133, 141, 
143, 151, 158, 160, 166, 177, 188, 
189, 194, 199, 206, 207, 224, 229, 
241, 248, 264, 321, 323, 324, 416, 
427, 431, 513, 521, 533, 535, 659, 
662, 669, 677, 692, 694, 697, 707, 
715, 716, 730, 733, 734, 737, 763, 
765, 774, 777-781, 784, 785, 789- 
791, 796, 800, 807, 815, 820, 828 

Hrvatska pokrajinska autonomija u 
Ugarskoj 94, 104, 115, 120, 122, 
188, 189, 195-197, 199, 202, 229, 
249, 327, 382, 496, 497, 514, 517, 
518, 521, 523, 753 

Hrvatska samostalna država 15-17, 22, 
23, 24, 27, 31, 32, 34, 37, 46, 48, 52, 
56, 65, 67, 74-76, 80, 90, 94, 96, 97, 
99, 103-105, 108, 109, 111,119, 122, 
126, 130, 172, 177, 180, 183, 193, 
194, 214, 221, 225, 226, 248, 249, 
260, 264, 265, 280, 283, 284, 286, 
289, 291-293, 309, 312, 316, 338, 
347, 351, 353-355, 359, 387, 413, 
418, 424, 427, 428, 433, 444, 447, 
455, 508, 532, 535, 538, 540, 543, 
564, 605, 614, 615, 623, 636, 643, 
646, 652-654, 680, 692, 707, 715, 
721, 723, 725, 734, 737, 145, 755, 
778, 780, 811, 815, 828 

Hrvatska samostalna država — savez s 
narodima Habsburške monarhije 
124, 125, 754 

Hrvatska, kraljevina 102, 105-107, 
112, 116, 123, 172, 393, 416, 455, 
456, 488, 565, 590, 676, 695, 746, 
757,781 

Hrvatska 1 Slavonija (banska Hrvatska) 
45, 88, 96, 102, 104, 107, 146, 155, 
157, 175, 176, 179, 188, 195, 206, 
207, 259, 326, 330, 351, 364, 401, 
491, 517, 519, 570, 585, 588, 593, 
658, 661, 678, 683, 687, 694, 695, 
697, 723, 725, 726, 740, 751, 753, 
757, 824, 828 

Hrvatska, Slavonija i Dalmacija — vidi 
Trojedna kraljevina 

Hrvatska i srpska politika (Stranka 
prava i srpska opozicija) protiv 
Habsburške monarhije 374-377, 564, 
566, 570-573, 575-578, 580- 582, 
587, 588, 591, 718 

Hrvatska 1 Ugarska, raskid godine 
1848. 120, 123, 191, 195, 210, 491, 
759 

Hrvatska i Ugarska, savez samostalnih 
država 131, 789 

Hrvatski narod i država na južnoslaven- 
skom području 40, 42, 50, 53, 58, 
60, 62, 77, 78, 103, 129, 144, 166, 
184, 185, 221, 223, 224, 231, 238, 
248, 250, 256, 262, 263, 272, 286, 


293, 303, 312, 319, 321, 330, 331, 
338-340, 351, 356, 362, 389, 423, 
437, 456, 466, 471, 507, 508, 564, 
565, 583, 592, 634, 650, 671, 685, 
686, 691, 719 

Hrvatski narod, gospodujući duh na 
južnoslavenskom području 15, 57, 
72, 223, 225, 226, 230, 268, 308, 
348, 558, 650 

Hrvatski narod, izabrani 70, 72, 73, 133, 
171, 235-237, 268, 312, 653, 671 

Hrvatski narod različite krvi 223, 268, 
339, 348 

Hrvatski politički narod i Srbi 68, 70, 
79, 81, 95, 109, 121, 145-147, 149, 
158, 165, 209, 226-229, 353, 359, 
375-377, 422, 423, 426, 472, 522, 
523, 660, 666, 667, 669, 672, 674, 
719, 743, 744 

Hrvatski narod, veličanstveni 34, 75, 
220-223, 293, 298, 348, 558, 653 


Hrvatski kralj — vidi kralj, hrvatski 


Hrvatsko državno pravo 22, 24, 33, 38, 
39, 68, 70-72, 74, 78, 79, 83, 89, 90, 
93, 106, 113, 114, 125, 151, 162-165, 
167, 203, 213, 214, 224, 228, 248, 
262, 267, 271, 285, 295, 330, 338, 
355, 358, 385, 433, 436, 438, 490, 
500, 534, 565, 573, 575, 586, 588, 
652, 659, 660, 663, 668, 675, 677, 
679, 686, 687, 693, 715, 717, 724, 
725, 731, 736, 742, 744, 745, 752, 
754, 758, 759, 761-763, 777, 780, 
797, 800, 825 

Hrvatsko ime 38, 42, 49, 53, 55, 57, 
67, 144, 147, 182, 223, 227, 229, 
232, 235, 268, 342, 375, 476, 564, 
566, 580, 583, 588, 648, 683, 715, 
744, 757, 801, 802 

Hrvatstvo 42, 56-58, 220, 228, 266, 
279, 331, 348, 352, 365, 376, 659, 
661, 662, 670, 673, 675, 680, 682, 
690, 701, 715, 719, 720, 729, 730, 
766, 771, 784, 797, 798, 802, 808, 
828 

Hrvatsko primorje 116, 355, 356, 391, 
397, 398, 470, 730 

Ideologije 34-37 

Ilirci i ilirizam 38-40, 42, 45, 46, 50, 
52-55, 64, 65, 68, 70, 71, 81, 94, 148, 
165, 169, 271, 423, 476, 558, 648, 
649, 757, 774 

Industrija 175-177, 182, 747, 148, 803 

Integracija, nacionalna 15, 32-34, 38, 39, 
64, 85, 148, 158, 162, 293, 351 

Inteligencija 15, 39, 46-48, 55, 60, 61, 
73, 80, 114, 119, 161, 168, 173, 211, 
252, 263, 285, 291, 434, 476, 601, 
644, 681, 748, 750 

Internacionala 300, 372, 510, 639, 641 

Islam (muhamedovština) — vidi i musli- 
mani 62, 313, 338, 340, 346, 348, 
600, 666, 672, 690 

Istok i istočno pitanje 67, 116, 138, 
163, 232, 234, 235, 237-242, 244, 
245, 268, 309, 332, 336, 339, 342, 
345, 346, 371, 416, 507, 508, 539, 
690, 759, 790 

Istra 85, 88, 91, 116, 155, 184, 159, 
351-353, 391, 516, 724, 725, 730, 
732, 744, 760-762, 766, 775, 787, 
794, 795, 812, 813, 824, 825, 828 

Isusovci (jezuiti) 45, 130, 246, 252, 
340, 562, 582, 609, 625, 654, 664, 
687, 699, 716, 724, 739 

Italija — vidi Talijani 

Izbori 206, 207, 399, 401-404, 449, 
461, 508, 509, 516, 525, 528, 529, 
581, 582, 591, 739, 740, 748-750, 
ZM 


Jadran 95, 96, 100, 102, 103, 110, 114, 
126, 132, 138, 156, 171, 172,175, 
178, 184, 244, 262, 669, 732 

Jakobinci 24, 25, 109, 619-621, 625 

Jezik, francuski 143 

Jezik, hrvatski (književni 1 službeni) 
38, 44, 49-51, 54, 57, 58, 87, 144, 
148, 209, 223, 229, 246, 252, 304, 
326, 340, 407, 409, 468, 521-524, 
559, 560, 562, 643, 647, 655, 656, 
658, 677, 687, 736, 762, 771 

Jezik, hrvatski ili srpski 147, 229, 304, 
330, 467, 468, 475, 658, 667 

Jezik, hrvatskosrpski (srpskohrvatski) 
147, 148, 229, 574, 667 

Jezik, jugoslavenski 147, 148, 229, 468 

Jezik, mađarski 155, 383, 384, 407, 
409, 452, 522-524, 568, 797, 804 

Jezik, njemački 44, 45, 143, 155, 274, 
647, 659, 757 

Jezik, ruski 559, 560, 562 

Jezik, slavenosrpski 54, 55, 59 

Jezik, srpski 57, 148, 687, 771 

Jezik, talijanski 143, 659, 662, 677 

Jugoslaveni 50, 128, 129, 145, 256, 694 

Jugoslavenska akademija znanosti i 
umjetnosti 147, 148, 219, 227, 254, 
257, 270, 288, 357, 362, 390, 439, 
466-470, 475, 509, 561, 563, 600, 
603, 607, 629, 645, 650, 656, 671, 
688, 763, 768, 783 | 

Jugoslavenska ideologija (jugoslavizam) 
42, 50, 58-60, 93, 103, 144, 146, 150, 
158, 161-166, 169, 170, 212, 228, 
230, 233, 239, 241, 242, 304, 305, 
325, 332, 362, 363, 376, 426, 447, 
469, 564, 583, 645, 660, 671, 828 

Jugoslavenska konferencija u Ljubljani 
304-306, 319 

Jugoslavenstvo 58, 169, 171, 202, 269, 
321, 330, 331, 423, 451, 466, 468, 
539, 583, 645, 661, 679, 715, 774, 
792 

Jugoslavija 103, 258, 303, 306, 664, 
667, 669, 672 

Južni Slaveni (Slaveni na jugu) i 
južnoslavenski prostor 38, 42, 51, 53, 
54, 57, 65, 70, 76, 164, 221, 233, 
306, 470, 560, 564, 660, 666, 670, 
683, 694, 742, 745, 763, 806 

Južnoslavenska federalna država 162, 
229, 233, 237, 262, 305, 564, 580, 
694, 707 


Kapital, hrvatski (glavničarstvo) 66, 
167, 175, 179-181, 183, 272, 381, 
444, 448, 529, 712, 739, 740, 749, 
759, 795 

Kapitalizam, liberalni 29-32, 43, 161, 
615, 636-641 

Kaputaši 173, 185, 256, 280, 442, 645 

Karizma 19, 36, 614, 624, 698, 705, 
714, 738 : 

Katolici i katoličanstvo 27, 56, 62, 95, 
184, 228, 256, 297, 316, 317, 338, 
341-344, 465, 544, 554, 559-561, 
582, 598, 601-603, 606, 608, 664, 
667, 671, 676, 681, 690, 712, 713, 
723, 750, 792-794, 802, 803 

Klerikalizam 285, 723, 795 

Književnost 50, 55, 60, 437, 439, 468, 
476, 539, 560, 643-656 

Komuna, Pariška 296, 299-301, 312, 
320, 597, 631 

Komunizam 114, 294, 449 

Konzervativci, konzervativizam 114, 
161, 187, 188, 286, 296, 315, 400, 
426, 442, 539, 542, 593, 640, 671, 
674, 676, 691, 739, 747, 749, 759- 
761, 765, 792, 794, 814, 818 

Krajina, vojna (Granica) 40, 41, 45, 65, 
107, 108, 116, 118, 119, 131, 136, 
142, 152, 185, 188, 190, 192, 195, 
196, 200, 202, 207, 210, 212, 268, 
2714-276, 279-281, 309, 311, 315-317, 
326, 332, 335, 337, 338, 359, 361, 
439-441, 449, 455, 456, 664 

Kralj (vladar) "po milosti Božjoj" 32, 
33, 43, 85, 118, 130, 151, 152, 191, 
264, 265, 359, 534, 615, 623, 656, 
755 

Kralj, češki 212 

Kralj, hrvatski 108, 124, 172, 173, 193, 
241, 247, 248, 280, 295, 335, 338, 
400, 414, 417, 436, 471, 534, 653, 
661, 662, 672, 716, 720, 733, 767, 
778, 791, 817 

Kralj, ugarsko-hrvatski 337 

Kralj, ugarski 203, 204, 241, 404, 536, 
720, 752 

Kraljeva (krunidbena) zavjernica 195- 
197, 202, 203, 209, 417, 677, 695, 
751-754, 756, 758, 760, 763, 764, 
772, 178, 803, 805, 807, 808, 820, 
825 

Kraljevinski odbor, hrvatski 196, 200, 
201, 207, 208, 214, 322, 323, 379, 

383, 387-389, 397, 416, 425, 426, 
454, 465, 507, 509, 517, 519-524, 
693, 753, 800, 819 

Kraljevinski odbor, ugarski 196, 207, 
322, 323, 379, 397, 425, 454, 465, 
507, 509, 517, 520-525, 573 

Kršćani 1 kršćanstvo 28, 34, 70, 72, 73, 
222,223, 231,235,.239, 245,246. 
273, 309, 310, 313, 333, 335, 340, 
342, 344-347, 540, 558, 559, 600, 
604, 613, 621, 653, 713, 738, 818 

Kruna, hrvatska (Zvonimirova) 84, 
102, 103, 115, 123, 126, 141, 331, 
374, 458, 653, 668 

Kruna, ugarska (Sv. Stjepana) 40, 81, 
83, 89, 96, 101, 102, 104, 117, 167, 
188, 189, 194, 207, 209, 321, 337, 
362, 364, 391, 414, 429, 453, 454, 
486, 518, 519, 523, 668, 720, 740, 
751, 752, 767 

Kruna, ugarsko-hrvatska 362, 668, 686 

Krv, nečista (nečisti življi) 265, 283, 
290, 293, 341, 343, 348, 349, 373, 
380, 543, 618, 634 

Kultus, osobni 218, 350, 354, 438, 694, 
704, 714, 767, 787, 799, 804, 825 

Kuran 273, 288 


Liberali 1 liberalizam 15, 20, 26, 27, 
29, 30, 32, 42, 87-89, 104, 114, 120, 
152, 155, 156, 160, 161, 177, 179, 
180, 181, 187, 190, 204, 286, 295, 
297, 320, 325, 336, 399, 424, 426, 
439, 444, 462, 465, 514, 518, 542, 
363, 593, 599, 601, 615, 622, 623, 
625, 626, 628, 629, 636, 637, 640, 
644, 646, 671, 681, 682, 685, 713, 
723, 731, 732, 747, 762, 763, 781, 

792, 793, 797, 798, 815, 818 


Ljevica, "skrajnja" 433, 459, 485, 492, 
494, 504, 507, 557, 691, 707, 738, 
814 


Mađari 34, 43, 65-67, 71, 74, 75, 84, 


88, 89, 95-97, 99, 100, 102-104, 106, 
109, 111, 114, 130-132, 137, 139, 

156, 158, 159, 171, 172, 184, 187, 
193, 194, 198-200, 204, 215, 216, 
219, 221, 233, 239, 244, 247-249, 
252, 257, 265, 271, 275, 276, 280- 
282, 287, 290, 291, 309, 316, 317, 
320, 325, 332-338, 360, 361, 364, 
380, 381, 384, 398, 400, 405, 407, 
411, 427, 439, 452, 453, 477, 495, 
510, 527, 528, 530, 539, 546, 547, 
563, 578, 582, 595, 659, 661, 665, 
670, 696, 698, 699, 707, 715, 729, 
734-736, 738, 747, 753, 1774, 787, 
789, 791, 792, 804, 805, 817-819, 
826 

Mađari, pravi 384 

Mađarizacija 71, 383, 424, 569 

Mađarolci_ 153, 154, 214-217, 220, 
224-226, 251, 252, 257, 259, 270, 
290, 291, 349, 457, 583, 647, 800 

Mađaroni 39, 216, 217, 240, 249, 260, 
271, 281, 311, 318, 380, 595, 757, 
760, 791, 794 

Mađarska jedinstvena država (mađarska 
državna ideja) 38, 39, 94, 110, 122, 
124, 157, 158, 189, 197, 208, 210, 
211, 214, 249, 334, 379, 382, 387, 
399, 402, 407, 422, 454, 485, 486, 
509, 514, 518, 520, 584, 697, 751- 
753, 821 

Mađarska vlada 212, 249, 325, 326, 
328, 333, 337, 362, 379, 387, 397, 
401, 402, 414, 415, 426, 454, 507, 
525, 589, 736, 752, 787, 790, 804, 
821 

Mađarska zastava 487, 814, 817-822, 
825 

Mađarski zakoni (ustav) god. 1848. 89, 
120-122, 130, 155, 159, 167, 184, 
195, 196, 227, 249, 382, 491 

Makedonija 238, 245, 262, 331, 579 

Mase 173, 185, 266, 281, 296, 299, 
309, 313 

Materijalizam 178, 182, 218, 538, 539, 
594, 601, 612, 641 

Međimurje 92, 107, 109, 157, 210 

Ministarsko vijeće, austrijsko 151, 152, 
189, 190, 195, 218 

Ministarsko vijeće, mađarsko 323, 324, 
402, 408, 412, 430, 473 

Mladež, mladi pravaši 63, 218, 259- 
263, 294, 297-299, 304, 311-315, 
319, 320, 329-331, 333, 334, 337- 
339, 351-354, 365, 370, 389, 542, 
597, 647-649, 670, 671, 675, 679, 
683, 726, 727, 730, 736, 762. 768, 
787, 795, 818-821, 826 

Modernizacija 33, 43, 45, 93, 113, 152, 
175-179, 211, 212, 295, 316, 439, 
593, 601, 644 

Moderno pravaštvo 804-810, 814 

Moral pojedinca i naroda 30, 32, 47, 
84, 218, 226, 257, 259, 289, 290-293, 
297, 298, 355, 373, 503, 605, 609, 
610, 615, 635, 637, 640, 649, 755, 
756, 778, 790 | 

Muslimani (muhamedovci) 62, 248, 
273, 337, 343-346, 511, 583, 607, 
802, 803 

Muslimani (muhamedovci) — hrvatsko 
plemstvo 223, 272, 308, 339, 344, 
348, 653, 657, 797, 803 


Nagodba, austro-ugarska 83, 196, 202, 
204, 205, 213, 215, 228, 248, 380, 
382, 569, 703, 709, 751, 753, 779, 
780 

Nagodba, hrvatsko-ugarska 22, 89, 
122, 153, 154, 183, 189, 199, 206, 
207-211, 216, 217, 229, 243, 248, 
287, 312, 325, 327, 390, 404, 458, 
459, 519, 530, 593, 660, 668, 672, 
678, 692, 693, 696, 697, 704, 707, 
708, 714, 715, 729, 735-738, 141, 
745, 749, 751, 754, 756-758, 764, 
767, 772, 805, 808, 810 

Nagodba, hrvatsko-ugarska — čistoća 
385, 427, 428, 491, 509, 760 

Nagodba, hrvatsko-ugarska — financijs- 
ka 327, 328, 362, 379, 382, 383, 
387, 388, 402, 416, 479, 480, 701, 
704, 746 

Nagodba, hrvatsko ugarska — povrede 
211, 325, 337, 379, 383, 385, 407, 
408, 414-416, 425, 430, 438, 454, 

461, 491, 517, 518, 520, 521, 586, 
716, 760, 780 

Nagodba, hrvatsko-ugarska — proširenje 
i izmjene 385, 386, 388, 416, 428, 
526, 683, 716, 718, 736, 752, 754, 
760, 761, 778 

Nagodba, hrvatsko-ugarska — 
provođenje prema volji ministra pred- 
sjednika 412-416, 522, 571, 585, 821 

Nagodba, hrvatsko-ugarska — revizija 
god. 1871. 214, 215, 322-325, 329, 
362, 434, 439, 485, 668, 696, 743, 
767 

Nagodba, hrvatsko-ugarska — ugovor 
211, 385, 415, 416, 425, 454, 485, 
521, 522, 693 

Nagodba, hrvatsko-ugarska — ukidanje 
382-384, 390, 407, 416, 417, 430, 
452 

Nagodba, hrvatsko-ugarska — ustavni 
zakon 211, 453 

Narav ljudska i narav sužanjska 48, 61, 
225, 250, 634, 635 

Narodi Ugarske — vidi Ugarska 

Negacija nagodbenoga sustava 1 
političke prakse 16, 97, 101, 109, 
120, 135, 137, 138, 141, 169, 174, 
178, 193, 203, 218, 219, 224, 225, 
243, 244, 247, 248, 251, 254, 257, 
259, 262, 264, 271, 284, 354, 355, 
356, 363, 367, 384, 391, 392, 396, 
400, 403, 405, 406, 410, 415, 417- 
420, 424, 426, 430, 432, 433, 440, 
442, 447, 458, 466, 474, 495, 510- 
313,920.:320;.521.:532.:535,.331, 
552, 637, 643, 686, 688, 689, 691, 
692, 696, 700, 716, 721, 722, 733- 
735, 741, 754-756, 761, 778, 800, 
805, 806, 808, 809, 811, 825 

Nihilisti 371, 372, 496, 538, 544, 551, 
553, 555, 556, 597, 670, 671, 739 

Nijemci i Njemačka 43-46, 74, 89, 
102, 110, 114, 156, 158, 171, 197, 
198, 214, 219, 221, 222, 233, 241, 
245, 256, 257, 259, 262, 264, 280, 
284, 289-291, 299, 305, 309, 320, 
332, 347, 349, 360, 366, 368-370, 


372, 380, 439, 451, 454, 538-544, 
546, 547, 550-553, 555, 557, 558, 
565, 593, 602, 603, 614, 630-633, 
640-642, 645, 650, 652, 653, 655, 
663, 670, 686, 695, 711, 713, 727, 
734, 735, 738, 739, 769, 770, 774, 
789, 791, 808, 818 


Obzoraši — vidi Stranka, Neodvisna 
narodna ' 

Odgoj građana i naroda 15, 23, 24, 30, 
292, 293, 359, 469, 614, 642, 644, 778 


Panslavizam 202, 332, 334, 467, 468, 
554, 558, 561, 562, 578, 608, 658, 
128: 129. 132. 135,.163, 114. TI1, 
791, 801 

Pape i papinstvo 27, 502, 554, 559, 
561, 562, 595, 601-612, 623, 643, 
662, 672, 675, 713 

Partes adnexae (pridružene strane) 71, 
72, 74, 78, 84, 89, 91, 102, 109, 121, 
158, 167, 189, 197, 202, 323, 334, 
465, 751, 753, 779 

Petrolerci_ 229, 315, 319, 483, 496, 
597, 739, 814 

Plebiscit 25, 614, 622, 623, 628, 629, 
634 

Plemstvo 19, 39, 40, 68-72, 78, 83, 85, 
129, 161, 217, 252, 272, 638, 640, 
642 

Pokret god, 1883. 408-412, 442, 472, 
515, 675 

Polemike hrvatskog 1 srpskog tiska 
151, 162-166, 227, 228, 236, 325, 
333, 337, 590, 591, 665, 673, 718, 
719, 771, 775, 808 

Politika, tajna _101, 104, 173, 174, 310 

Poljaci 34, 66, 69, 70, 110, 171, 184, 
185, 221, 369, 370, 542, 545, 548, 
553, 560, 563, 575, 605, 663, 735, 
806 

Poljoprivreda 176, 177, 181 

Porez (štibra, daća) 326, 327, 361, 398, 
403, 407, 409, 410, 456, 522, 803 

Povijest (zgodovnica, dogođajnica, his- 
toria) hrvatskoga naroda 16, 20, 26, 

34, 35, 50, 52, 57, 62, 64, 66-68, 72, 
73, 76, 99, 100, 110, 126, 152, 167, 
192, 222, 224, 227, 230, 235-241, 
243, 245, 260, 262, 267, 291, 292, 
320, 321, 340, 458, 508, 519, 600, 
615, 631, 645, 650, 653, 655, 665, 
668, 670, 671, 715, 736, 763, 771 

Pragmatička sankcija, austrijska 87, 115 

Pragmatička sankcija, hrvatska 78, 82, 
83, 91, 102, 107, 115, 169, 173, 192, 
241, 534, 753, 754, 779, 7182, 783, 
799, 800 

Pragmatička sankcija, ugarska 83, 102, 
115, 201, 202, 207, 210, 524, 751- 
753, 779, 781 

Pravo glasa, opće 25, 29, 32, 275, 295, 
298, 299, 359, 367, 399, 418, 447, 
455, 539, 615, 622, 626, 628, 631, 781 

Pravo povijesno, državno — vidi 
hrvatsko državno pravo 

Pravo prirodno (naravsko) čovjeka i 
naroda 18-20, 22, 24, 32, 33, 43, 84, 
90, 305, 359, 424, 615, 618, 677, 
725, 730, 745, 762, 825 

Pravopis 50, 51, 55, 60, 304, 354, 644, 
655, 656, 667, 772 

Prijetnje kralju 364, 365, 404, 428, 
435, 454, 456, 457, 549, 500, 507, 
508, 511, 534, 535 

Pravoslavni i pravoslavlje (srpsko 1 
rusko) 42, 55, 56, 65, 66, 77, 184, 
246, 316, 317, 374, 422, 471, 540, 
541, 553, 554, 558, 559, 561, 562, 
579, 582, 600, 606, 611, 662, 664, 
674, 802, 803 

Program Stranke prava i Neodvisne 
narodne stranke (Sjedinjene opozici- 
je) 781-783, 787, 799, 800, 805, 812 

Proleteri (bezkućnici, golokraki) 62, 
144, 161, 294, 372, 373, 381, 449, 
526, 624, 631, 636, 640, 641, 643, 
713 

Prorok 52, 217, 257,277, 286, 292, 
354, 502, 541, 611, 647, 702, 704, 
736, 754 

Protestanti 565, 593, 594, 600-603, 
609, 611, 612, 667, 792 

Pruska 89, 156, 193, 198, 200, 215, 
232, 264, 265, 275, 283, 309, 364, 
602, 624 

Puk 27,31, 61, 173, 254, 256, 292, 
298, 299, 316, 361, 398, 401, 412, 
442, 532, 614, 616, 626, 637-639, 
642, 650, 661, 671, 675, 704, 721, 
750, 764 


Radnici, hrvatski 798, 813, 814 

Radnici i radnički pokret — vidi i soci- 
jalizam 29, 30, 177, 294, 299, 398, 
444, 448, 529, 544, 557, 605, 622, 
626, 627, 637-642, 813-815 

Rakovica 65, 75, 185, 241, 279, 284, 
309, 310, 312, 314, 316-321, 329, 
330, 352, 361, 385, 410, 438, 439, 
458, 531, 811 

Ratovi i bitke 41, 62, 65, 66, 84, 86, 
126, 153, 186, 192, 194, 197, 249, 
264, 265, 275, 276, 279, 280, 283, 
289, 299, 309, 321, 333, 334, 341, 
364, 368, 381, 505, 507, 540, 546, 
549, 550, 568, 579, 580, 596, 622, 
624, 629, 735, 142 

Razredi, društveni (klase, staleži) 92, 
167, 170, 173, 181, 285, 293, 294, 
310, 311, 381, 441, 604, 605, 615, 
623, 624, 636-642, 645 

Republika 283, 289, 291, 299 

Revolucija, američka 20, 26, 613, 617, 
618 

Revolucija, francuska 15, 16, 20, 24- 
27, 29, 33, 47, 48, 50, 68, 76, 84, 85, 
97, 98, 111, 114, 122, 250, 264, 283, 
284, 289, 295, 296, 319, 349, 538, 
540, 597, 609, 612, 613, 615-617, 
619-622, 624, 631, 667 

Revolucija, "slavna" (engleska) 20, 617 

Revolucija srpanjska (francuska) 26, 
27, 626 

Revolucije god. 1848. 26, 29, 32, 41, 
43, 53, 627, 637-639 

Rijeka 89, 91, 92, 97, 98, 109, 116, 
157, 202, 203, 207, 208, 210, 211, 
326, 337, 382, 386, 404, 416, 454, 
515, 516, 730, 731, 742-748, 751, 805 

Rijeka — krpica 387, 390-397 

Rimljani 18, 19, 22, 223, 235, 237, 
340, 369 

Romantizam 22, 26, 27, 29, 34, 46, 50, 
53, 54, 75, 85, 347, 615, 643, 650 

Ropstvo, robovi — vidi sužanjstvo, 
sužnjevi 

Rumunji i Rumunjska 96, 102, 157, 
172, 233, 247, 308, 557, 776, 791, 
792, 818 

Rusi i Rusija 18, 62, 65, 66, 70, 94- 
96, 110, 127, 132, 169-172, 177, 193, 
202:.212. 216..221..233;234. 239. 
241, 244, 245, 247, 258, 265, 268, 
272, 213, 285, 288, 291, 308, 309, 
322, 332, 334-336, 338-340, 345, 
346, 355, 357, 361, 364, 367-373, 
378, 384, 433, 445, 447, 451, 458, 
468, 471, 472, 505, 507, 508, 511, 
527, 532, 534, 538-564, 566, 567, 
574, 590, 591, 600, 603, 606, 608, 
624, 630, 633, 643, 650, 651, 660, 
663, 669, 695, 711, 713, 721, 735, 
742, 770, 772, 801, 806, 808 

Rusi, pravi 349, 543, 555, 559 

Ruteni 244, 548, 557, 560, 776, 792 


Sabor, dalmatinski 116, 659, 662, 687, 
694, 695, 744, 796 

Sabor, hrvatski _ 41, 43, 71, 84, 87, 92, 
98, 105, 108, 113, 115, 131, 139, 
152, 153, 157, 160, 167, 181, 187- 
193, 196, 198, 203, 206-208, 218, 
229, 275, 283, 287, 290, 294, 296, 
311, 320-323, 333, 336, 356, 358, 
363, 367, 379, 380, 387, 390, 400, 
402, 407, 413, 414, 416, 440, 441, 
453, 458, 471, 490, 494, 507, 512, 
514, 516, 518, 520, 521, 524, 529, 
585-587, 688, 690, 720, 748, 750, 
751, 755, 788, 804 

Sabor, hrvatski — isključenje zastupnika 
420, 421, 445, 457, 459-461, 492, 
499, 587, 709 

Sabor, hrvatski — izgredi pravaških zas- 
tupnika 414, 419-421, 436, 442-445, 
457, 492-494, 497-500, 505, 532 


Sabor, istarski 724 

Sabor, ugarski _156, 187, 189, 191, 195, 
196, 198, 201-203, 209, 345, 382, 
388, 391, 397, 408, 409, 413-415, 
417-419, 694, 753, 780, 788, 804 

Satire 19, 219, 251, 253, 267 

Seljaštvo 39, 46, 65, 127, 128, 144, 
161, 176, 180, 181, 252, 263, 293, 
294, 316, 317, 326, 328, 343, 351, 
352, 369, 371, 381, 397, 403, 407, 
409, 410, 412, 423, 443, 444, 447, 
540, 541, 553, 632, 638, 648-650, 
654, 660, 671, 703-705, 711, 746, 
749, 750, 764, 766, 822 

Sibirija 372, 543 

Sjedinjena opozicija — vidi Stranka 
prava 1 Neodvisna narodna stranka 

Sjedinjenje civilne i vojne Hrvatske 1 . 
Slavonije 332, 379, 387, 390, 393, 
397, 401, 403, 407, 418 

Sjedinjenje Dalmacije, Rijeke i 
Međimurja s Hrvatskom i Slavonijom 
91, 96, 104, 116, 118, 122, 123, 152, 
198::£00:.103: 200203: 201212. 
385, 417, 418, 428, 454, 465, 572, 
573, 582, 658-661, 670, 674, 690, 
694, 696, 699, 701, 702, 726, 729, 
736, 742, 744, 752, 766, 806 

Sjedinjenje Hrvatske i Slavonije, 
Dalmacije, Rijeke, Istre, Međimurja, 
Kranjske, Koruške, Štajerske i Bosne 
i Hercegovine 95, 108, 335, 337, 
101,147, 13012: 133.145.732, 
779-782, 784, 801 

Slaveni i slavenstvo 38-40, 50, 54, 65, 
70, 78, 95, 111, 128, 169, 171, 185, 
221: 230,235,236.2711,.283..235: 
336, 352, 356, 369, 451, 470, 472, 
476, 508, 510, 539-542, 553, 554, 
556, 558-560, 562, 563, 575, 583, 
633, 658, 661, 663, 669, 690, 693, 
708, 735, 741, 742, 7144, 774, 792, 806 

Slaveni Habsburške monarhije 155, 
198, 199, 204, 320, 387, 507, 539, 
731, 763, 774, 775, 805, 818 

Slavenska solidarnost (uzajamnost) 
220, 466, 470, 507, 539, 554, 558, 

671, 720, 734, 773-775, 785, 791, 
805 

Slavisti i slavistika 42, 53, 54, 59, 144, 
230, 236, 238, 240, 560 

Slavofili 65, 519, 539, 540, 541, 553, 
558, 606 

Slavo-Hrvati 65, 77, 128, 168 

Slavonija 81, 147, 176, 228, 229, 382, 
414, 485, 486, 497, 599, 664, 701, 
715, 756, 757, 795 

Slavosrbi (Šafarik) 54, 57, 248 

Slavoserbi (Starčević) 17, 18, 101, 153, 
154, 217, 218, 227, 232, 234, 240, 
245-259, 262, 264, 265, 269-274, 
276, 278, 281-284, 286, 294, 300, 
303, 304, 307, 309, 314, 318, 319, 
324, 330, 339-345, 347-350, 354-356, 
358, 367, 369, 372, 375, 376, 380, 
381, 383, 386, 422-444, 434, 439, 
451, 464, 469, 478, 527, 530, 533, 
538, 543, 550, 562, 564, 565, 587, 
590, 595, 598, 603, 605, 607, 609, 
614, 615, 620, 622-626, 628-631, 
634, 635, 642-647, 649, 656, 671, 
672, 680, 681, 683, 688, 689, 691, 
693, 699, 700, 707, 714, 716, 719- 
121.124; 129; 135.131; 153.754. 
762-766, 769, 773, 785, 787, 789, 
816, 821, 822, 826, 827 

Sloboda 15, 18, 28, 181, 252, 258, 265, 
267, 280, 296, 298, 320, 366, 368, 
372, 596, 615, 618, 632, 655 

Sloboda tiska 298, 367, 453, 463, 624, 
781 

Slovaci 131, 244, 380, 557, 560, 776, 
791, 792 

Slovenci i slovenske zemlje 38, 40, 53, 
55, 93, 108, 116, 123, 184, 246, 304- 
306, 332, 335, 352, 685, 686, 717, 
724, 725, 730, 731, 744, 762, 780, 
781, 797, 798, 800 

Socijalizam, socijalistički radnički 
pokret 27, 29, 294, 299, 300, 319, 
412, 442-444, 449, 453, 458, 483, 
519, 526, 529, 551, 570, 597, 605, 
626, 637-642, 713, 739, 746, 798, 
813, 814 

Sofizam 17, 224 

Srbi 38, 53, 54, 57, 58, 65, 72, 76-78, 
93, 95, 96, 103, 128, 144, 146, 150, 
166, 168, 169, 171, 173, 227-230, 
232, 236-238, 240, 246, 322, 329, 
332, 334, 335, 338, 356, 363, 369, 
374, 478, 560, 564, 565, 579-581, 
583, 590, 606, 658-660, 664, 670, 
672-674, 685, 687, 688, 690, 693, 
711, 712, 717,:720, 724, 728, 732, 
735, 736, 738, 743, 744, 756, 757, 
TH; 112; 115: 2116..191.:1292,:7191; 
807, 808 

Srbi — genetički narod u Hrvatskoj 145, 
149, 226, 376, 377, 666, 667, 672, 
674, 719 

Srbi, katolici 673, 585, 591, 674 

Srbi — štokavci svih vjera 54, 55, 57-60, 
144-147, 163, 164, 227-229, 562, 
570, 663 

Srbija (kneževina, kraljevina) 58, 66, 70, 
71, 78, 96, 138, 157, 163, 170, 172, 
231, 233, 246, 269, 304, 307-309, 
332-334, 336, 346, 356, 362, 370, 374, 
378, 422, 471, 507, 544, 546, 549, 
553, 566-568, 578, 579, 590, 591, 667, 
669, 672, 718, 719, 736, 759, 771-773, 
801 | 

Srbi i Hrvati, jedan narod — vidi Hrvati 
i Srbi : | 

Srbohrvatstvo 466, 661, 667, 679, 774 

Sreca čovjeka i naroda 17, 18, 21, 30, 
47, 98, 106, 222, 226, 245, 248, 258, 
267, 292, 294, 295, 359, 436, 529, 
535, 538, 565, 614, 633, 749 

Srijem 149, 150, 373 

Srpska crkveno-školska autonomija 
149, 150, 446, 471, 517, 569, 572, 
584-589 

Srpska država, proširenje, Dušanovo 
carstvo 227-229, 233, 238, 254, 262, 
305, 306, 331, 472, 566, 573, 580, 
663-665, 674, 712, 732, 801-803 

Srpska nacionalna ideologija prema 
hrvatskome imenu, narodu i jeziku 
42, 53, 54, 58-60, 70, 144, 162, 166, 
228, 230, 238, 303, 338, 339, 423, 

573, 574, 577, 578, 648, 663, 664, 
674,719 

Srpski režimski zastupnici u Hrvatskom 
saboru 374, 375, 379, 390, 403, 415, 
417, 419, 420, 422, 423, 425, 426, 
446, 452, 453, 458, 461, 465, 471, 
472, 516, 554, 566, 569, 571, 576, 
579, 580, 588, 590, 718, 791, 806 

Srpsko ime 50, 54-56, 58, 70, 93, 145, 
147, 316, 330, 368, 375, 419, 423, 
424, 565, 566, 583, 584, 587, 744, 
806 

Starčevićanstvo i pravaštvo 678, 679, 
688, 716, 718, 729, 785, 823, 828 

Stekliši i steklištvo 57, 219, 220, 222- 
226, 248, 251, 253, 256, 258, 259, 
271, 274, 282, 288, 299, 314, 319, 
329, 350, 386, 406, 410, 412, 436, 
444, 455, 547, 612, 619, 643, 645, 
646, 656, 676, 679, 683, 687, 746, 
761, 775, 788 

Stranačka grupa — Hrvatski klub (dal- 
matinski) 744, 745, 796 

Stranka, Liberalna (mađarska) 380, 387, 
569, 570, 790, 804 

Stranka, Narodna 101, 104, 168, 174, 
178, 183, 206, 207, 211-219, 221, 
224, 228, 229, 233, 234, 239, 242, 
243, 247-251, 253, 254, 258, 260, 
261, 263, 264, 267, 269-271, 274, 
275, 278, 281, 283-286, 288, 292, 
294, 304, 316, 319, 320, 322-325, 
328-330, 333, 335, 349, 354, 356, 
357, 361, 362, 379, 380, 383, 384, 
404, 437, 439, 451, 453, 477, 645, 
678, 680 

Stranka, Narodna (Pejačevićeva i 
Khuenova) 402, 407-409, 411, 412, 
415, 427, 438, 454, 461, 486, 517, 
518, 524, 525, 527, 530, 593, 599, 
696, 737, 739, 788, 791, 792, 819, 
820 

Stranka, Narodna (dalmatinska) 160, 
196, 270, 351, 374, 430, 431, 658, 
659, 661, 662, 664, 669, 672, 677, 
680, 682-684, 694 

Stranka, Narodna hrvatska (dalmatinska) 


591, 682, 683, 685, 687, 694, 695, 
723, 724, 726, 729, 742, 744, 745 
Stranka, Narodno-liberalna 157, 158, 
160, 161, 188, 190, 195, 199, 203 
Stranka, Neodvisna narodna (obzoraši) 
260, 349-351, 355, 362, 378, 383, 
385, 387-389, 391, 393, 397, 399, 
403, 406, 412, 414-418, 420, 423- 
425, 427, 428, 430-432, 434, 437, 
439, 440, 445-449, 451, 452, 454, 
457, 459, 460, 464, 465, 472, 475, 
476, 483, 490, 494, 509, 520, 525, 
921, 229,532,533,. 531.554.562. 
563, 566, 569, 572, 582, 584, 587, 
588, 593, 594, 599, 678, 680, 683, 
684, 694, 702, 703, 705, 708, 709, 
714, 718, 720, 722, 725-729, 731, 

732, 736, 738, 739, 743, 747-750, ' 
752, 754, 759-761, 767, 793, 800, 
806, 818, 819, 822, 826 

Stranka, Neodvisna narodna i Stranka 
prava — vidi Stranka prava i 
Neodvisna narodna stranka 

Stranka, Nezavisna (mađarska) 380, 
382, 697, 787, 790-792, 821 

Stranka prava 24, 138, 141, 153, 168, 
169, 217, 218, 226, 243-245, 247- 
249, 259, 260, 262, 264, 265, 268, 
269, 271, 276, 280, 281, 283-286, 
290, 291, 293, 294, 297, 298, 301, 
303, 312, 313, 315, 317-321, 352, 
353, 355, 357, 374, 378, 385-389, 
399-405, 410-418, 420, 424, 426-428, 
430-436, 439, 441, 443, 447-449, 
451-454, 458, 459, 461, 464-466, 
471, 476, 478, 479, 483, 487, 490, 
491, 495, 498, 500, 502, 505, 507- 
512, 519, 520, 525-535, 540, 543, 
549, 554, 556, 557, 564, 566, 572, 
573, 575, 576, 583, 590, 591, 593, 
596, 600, 610-612, 643, 650, 652, 
655, 656, 658, 673, 678, 680, 681, 
684, 686, 689-702, 705-732, 734, 
736-739, 741-743, 745-765, 768, 
772-774, 776-786, 788-793, 795-828 

Stranka prava, čista 821, 824 

Stranka prava, dalmatinska 810, 812 

Stranka prava (domovinaška) 824-826 

Stranka prava — kriza i raskol 786, 799, 
800, 805, 807, 808, 810-813, 816, 
817, 821, 822, 824, 825, 827 

Stranka prava i Neodvisna narodna 
stranka (Sjedinjena opozicija) 692, 
693, 700, 718, 727, 729, 730, 741, 
750, 759, 760, 761-767, 769, 770, 
774-778, 786, 787, 196-798 

Stranka prava — organizacija za Bansku 
Hrvatsku, Dalmaciju i Istru 746, 796, 
799, 805, 828 

Stranka prava — put pokreta prema opor- 
tunističkoj stranci 483, 508, 533, 534, 
537, 590, 689-691, 697-700, 702-704, 
714, 718, 728, 737, 738, 143 

Stranka prava — razmirice u vodstvu 
411-413, 427, 428, 430, 434-437, 465, 
466, 494, 526, 527, 531, 689, 691, 
694, 701, 702, 706, 720, 728, 738 

Stranka prava prema slovenskom 
imenu, narodu i jeziku 77, 78, 82, 
83, 240, 241, 246, 248, 260, 268, 
280, 286, 306, 307, 351, 374-377, 
456, 467, 557, 560, 562, 564, 566, 
591, 653, 664, 685, 724, 725, 733, 
766, 780, 797, 798 

Stranka prava prema srpskom imenu, 
narodu i jeziku 56-58, 60, 170, 226, 
227, 229, 230-232, 237-239, 244-248, 
256, 260-262, 268, 269, 280, 286, 
303, 304, 308, 339, 341-343, 349, 
356, 373-378, 389, 422, 423,471, 
561, 564, 590, 592, 671, 683, 688, 
718-720, 735, 736, 759, 771, 773, 
792, 802, 806 

Stranka, Samostalna narodna 157, 159, 
166, 187, 201 

Stranka, Središnja (Centrum) 427, 442, 
460, 491, 496, 508, 509, 520, 521, 
525-527, 530, 588, 683, 689, 703, 765 

Stranka, Srpska narodna (dalmatinska) 
346, 374, 658, 673 

Stranka, Srpska samostalna 526-529, 
5712-574, 581, 588 

Stranka, Talijanska (dalmatinska) — vidi 
autonomaši 

Stranka, Talijanska (istarska) 724, 725 

Stranka, Umjerena opozicija 530-532, 
693, 696, 703 

Stranka, Unionistička (Ustavno narodna 
stranka) 119, 135, 161, 190, 201, 206, 
207, 211, 214, 217, 281, 285, 357, 
477, 765 

Suverenitet naroda 30-32, 43, 67, 82, 
85, 117-119, 122, 125, 141, 154, 191, 
247, 292, 295, 320, 353, 358, 362, 
400, 416, 455, 475, 534, 613-615, 
618, 755 

Sužanjstvo i sužnji 18, 22, 24, 25,31, 
110,111, 117, 191, 193,223, 225, 
230, 231, 248-251, 258, 262, 265, 
275, 283, 314, 342, 348, 356, 361, 
381, 615, 634, 649, 650, 652, 811 

Svećenstvo, katoličko 39, 41, 42, 45, 
52, 56, 61, 114, 120, 160, 188, 211, 
254, 255, 273, 280, 294-296, 301- 
303, 311, 314, 316, 317, 341, 343, 
368, 386, 401, 448, 469, 486, 502, 
529, 561, 562, 589, 593-595, 599, 
602-604, 609-612, 615, 616, 619, 
637, 638, 640, 642, 660, 676, 678- 
681, 687, 696, 711, 724, 747, 748, 
750, 793-795, 815, 818 

Svećenstvo, pravoslavno (grčko- 
istočno) 188, 303, 340, 343, 590, 593, 
603, 605, 608-610 

Sveučilište u Zagrebu 211, 259, 330, 
351, 353, 359, 365, 366, 447, 599, 
600, 644, 645, 768 


Škole 37, 262, 303, 359, 589, 593, 644, 
645, 736, 744 


Talijani i Italija 26, 28, 43, 57, 84, 85, 
94, 96, 171, 173, 184, 185, 221, 245, 
247, 351, 370, 546, 551, 565, 591, 
603, 604, 610, 658, 662-664, 675, 
724, 725, 743, 761, 775, 806 

Tirolci 45, 193, 215, 219, 252, 275 

Trgovina i obrt 176, 177, 180, 182, 
326, 361, 381, 448, 718, 743, 746, 
747, 759, 766 

Trijalizam 425, 427, 429-431, 438, 

525, 526, 560, 677, 707, 718, 733, 
778, 780, 782, 811, 824 

Trocarski savez 332, 545-547, 549 

Trojedna kraljevina 38, 71, 83, 89-92, 
115, 116, 118-120, 122, 124, 145-147, 
149-152, 154, 157-160, 163, 164, 191, 
195, 196, 200, 203, 206, 207, 209, 
210, 224, 227, 228, 233, 256, 260, 
305, 323, 324, 326, 346, 347, 454, 
529, 530, 569, 571, 572, 581, 582, 
661, 667, 693, 695, 780, 801 

Trojni savez 546, 604, 610, 643, 735, 
743 

Tuđinstvo i tuđinci 15, 16, 18, 48, 52, 
61, 65, 97, 105, 112, 177,178, 181, 
182, 221, 244, 252, 263, 265, 283, 
320, 321, 340, 348, 381, 398, 405, 
448, 494, 558, 565, 640, 645, 646, 
649, 679, 682, 695, 743, 811 

Turci 1 Turska 16, 65, 66, 68, 74-76, 
106, 116, 131, 171, 192, 193, 200, 
233, 234, 237, 244, 245, 272-274, 
288, 309, 310, 332-340, 342, 343, 
345-347, 360, 399, 456, 511, 540, 
599, 600, 654, 655, 787, 806 


Ugarska i narodi Ugarske 70, 78, 88, 
94, 96, 106, 107, 109-111, 114, 115, 
118-120, 122, 124, 129, 131, 132, 
155-157, 173, 184, 189, 210, 234, 
242, 287, 310, 353, 380, 382, 397, 
405, 414, 425, 483, 485, 533, 568, 
570, 593, 599, 665, 695, 697, 701, 
706, 707, 710, 715, 736, 738, 751, 
752, 760, 764, 765, 777, 779, 789, 
791-793, 819, 820 

Ugovor hrvatskoga naroda i kralja i 
mogučnost njegova otkaza 19, 20, 23, 
70-72, 74, 78-84, 90, 102, 103, 107, 
115, 117, 123, 124, 130, 131, 140, 
191, 193, 280, 336, 353, 359, 360, 
361, 405, 534, 653, 654, 668, 672, 
692, 720, 730, 734, 752, 754, 761 

Ugovori _ Kraljevine Hrvatske s narodi- 
ma Habsburške Monarhije 107, 109 

Unija, personalna Hrvatske i Ugarske 
79, 82, 115, 151, 167, 168 


Ustav, listopadska diploma 87, 88, 90, 
92, 96, 97, 106, 123, 139, 151, 156, | 
158, 159, 187, 190, 360, 429 

Ustav, oktroirani 43, 44, 87, 88, 187 

Ustav, veljački patent 88, 89, 96, 106, 
123, 138-140, 151, 155-159, 187, 
190, 690 


Vatikanski koncil 255, 270, 282, 301, 
302, 601, 675 

Veleizdaja (nelojalnost) 96, 109, 132, 
264, 321, 353, 362, 405, 428, 451, 
453-455, 457-459, 470, 471, 505, 
509, 510, 526, 528, 531, 533-536, 
556, 563, 577, 590, 654, 689, 690, 
706, 707, 718, 719, 732, 741, 742, 
746, 754, 755, 772, 776, 778, 785, 
795, 807, 808 | 

Veličanstvo "otčinsko i apoštolsko" 
107, 108, 130, 188, 194, 395, 446, 
454, 455, 457, 458, 486, 487, 499, 
511, 512, 536, 695, 801 

Vjera 16, 38, 170, 193, 228, 233, 241, 
285, 298, 312-314, 368, 469, 595, 
599, 600, 652, 660, 662, 676, 718, | 


723, 756, 757, 794, 815 

Vjera, stvar duševnosti (osobna stvar) 
255, 293, 302, 312, 448, 558, 562, 
598, 662, 687, 713, 748, 797, 815 

Vojvodina, srpska 56, 58, 92, 144, 149- 
151, 168, 170, 751, 801 

Volja, opća i volja hrvatskoga naroda 
23-26, 105, 182, 191, 243, 244, 248, 
252, 280, 281, 283, 295, 297, 355, 
614, 615, 618, 619, 623 


Zadruge 143, 144, 179, 185, 294, 410, 
704 

Zajednički poslovi i interesi 119, 120, 
122, 124, 139, 141, 156, 191, 193, 
194, 200, 203, 214, 247, 283, 358, 
367, 447, 455, 465, 738, 746, 791, 
800, 805, 806 

Zapad, zapadna civilizacija 62, 144, 
171, 172, 236, 244, 245, 369, 371, 
539, 540, 616, 669 

Zemljoposjednici, mali i veliki 24, 114, 

161, 176, 180-82, 294, 295, 381, 443, Žene 29, 30, 37, 61, 257, 344, 398, 


511, 704, 705, 714, 740, 803 421, 500, 501, 539, 635, 726, 783, 
Znanost, prirodna 600, 601, 656, 763 798 | 
Zvanje (misija) hrvatskoga naroda 28, Židovi (Izraelićani, čifuti, antisemiti- 
33, 34, 47, 61, 68, 73, 74, 84, 172, zam) 231, 337, 343, 410, 481, 510, 
174, 178, 181, 185, 241, 281, 297, 528, 542, 548, 554, 558, 565, 575, 
311, 653, 668 579, 594, 596, 606, 611, 612, 626, 
635, 703, 709-713, 757, 784, 791, 
Željeznice 128, 178, 212, 225, 326, 792, 794, 818, 826 


332, 335, 381, 382, 387, 448, 451, 
456, 473, 522, 523, 660, 687, 705, 
714, 744, 787, 806 


870 


KAZALO OSOBNIH IMENA 


Abdul-Hamid 499 

Accurti, Dragutin 188, 291 

Accurti, Milan 771 

Aksakov, Ivan Sergejević 519, 541-543, 
554 

Albrecht, nadvojvoda 338, 510 

Aleksandar I. 600 

Aleksandar II. 371-373, 538, 539, 543, 
550, 557, 609, 632 

Aleksandar III. 371, 541-544, 546, 547, 
550, 552, 555, 557, 559, 609 

Aleksandar Makedonski 47, 52 

Alfieri, Vittorio 565 

Alipaša 261 

Amruš, Milan 703, 729, 739, 761, 762, 
765, 784, 798, 801 

Andrassy, Gyula 196, 198, 201-203, 
205, 208, 211, 213, 214, 218, 234, 
261, 316, 320, 322, 325, 332, 333, 
335, 396 

Anđelić, German 420, 545, 569, 584, 
586, 589, 594, 719 

Apponyi, Albert 697, 821 

d'Arc, Jeanne 315 

Aristotel 16-18, 20, 22, 31, 32, 249, 
250, 614, 634 

Arpadović Koloman 71, 72, 78, 102, 
117, 213 

Arpadović, Ladislav 71 

Arpadovići 71, 78, 79, 109, 115 


Bach, Alexander 44, 150, 178 
Bach, Vjekoslav 215, 264, 276, 284, 
289, 310, 312, 315, 317, 318, 458 


Badovinac, Nikola 486, 515 

Bakarčić, Andre 776, 805, 807, 809 

Bakunjin, Mihail 221, 371, 538 

Balabin, V. P. 67 

Balbo, Cesare 565 

Ban, Matija 50 

Banffy, Desider (Dezso) 788, 789, 791, 
792, 804, 819, 820 

Banjavčić, Ivan 218, 751, 757, 822 

Barčić, Erazmo 28, 97, 98, 188, 355, 
356, 367, 385, 386, 413, 416, 421- 
424, 426, 431, 433, 434, 436, 437, 
438, 449, 457, 462, 465, 466, 470- 
472, 474, 482-484, 498-501, 504, 
507-510, 515, 516, 520, 532, 533, 
535, 544, 547, 549, 552, 563, 564, 
568, 583, 608, 610, 689, 690, 692, 
694-696, 698, 699, 702, 707, 708, 
720, 722, 730, 734, 741- 743, 745, 
749, 751, 752, 754, 758, 769-773, 
776, 792, 793, 805-807, 809, 822 

Baron, Gustav 599, 600 

Battenberg, Aleksandar 546, 550 

Baudrillart, Henri 180 

Bauer, Antun 601, 612 

Bedeković, Koloman 207, 213, 286, 
311, 322, 586 

Belcredi, Egbert 187-189, 557, 703 

Beruta, Josip 527 

Beust, Friedrich 198, 201, 202, 204, 
205, 216, 233 

Biankini, Juraj 659, 673, 676, 678, 683, 
685, 687, 727, 729, 744, 761, 773, 
794-797, 799, 807, 810, 825, 828 

Bismarck, Otto von 156, 197, 198, 215, 
284, 306, 332, 542, 545, 546, 548, 
552, 553, 601, 602, 630, 632, 636, 
642, 664, 698, 776 

Bjelanović, Sava 672-674, 744 

Blanc, Louis 639 

Bodin, Jean 20 

Bogović, Mirko 59, 135 

Boroša, Stjepan 612, 709, 711, 786 

Bossuet, Jacques-Bćnigne 615 

Botić, Luka 136 i | 

Boulanger, Georges 614, 631-634 

Bourboni 191, 265, 459, 625, 630 

Božić, Klement 502 

Branković, Lazar 341 

Bresztyenszki, Aleksandar 700, 739, 
762, 765, 767, 777, 778, 801 

Brlić, Andrija Torkvat 50-52, 163 

Brlić, Ignjat 207, 210 

Broz, Ivan 656 

Brusina, Špiro 600, 601 

Biichner, Ludwig 667 

Buconjić, Paskal 801 

Bulat, Gajo 674, 729, 743, 744 

Bulić, don Ante 681, 684 


Carnot, Sadi 633, 806 

Cavour, Camillo 156 

Cebin, Stjepan 766 

Cenić, Mita 580 

Cepelić, Milko 786, 818 

Charles X. 625, 626 

Chmel, Josef 80 

Ciceron 18, 47 

Cormenin, Louis Marie de 28 

Coronini, Johann 86, 87 

Crispi, Francesco 604, 610 

Crnadak, Gjuro 177, 726 

Crnojević, Arsenije 273, 341 

Csengery, Antal 210 

Cuvaj, Slavko 321 

Czartoryski, Adam 84 

Czernkovicz, Nikola 464, 467, 493, 
497, 530, 531, 736, 737, 739, 767, 
770 

Czoernig, Carl 54 

Čingrija, Melko 681 
Cuić, Rade 317 
Cvek, župnik 794 


Ćiril 223, 544, 545 


Daničić, Đuro 55, 59, 338, 544, 545, 
656, 666, 667 

Danilo, Ivan 671 

Dante 473 

Dapar, Nikola 807, 828 

Darwin, Charles 594, 601 

David, Antal 383, 384, 401, 407-409, 
489 

De&k, Ferenz 91, 121, 156, 157, 160, 
167, 188, 189, 196, 201, 275, 380 

Dean, Ante 676, 678, 681 

Dedović, Gjuro 497 

Demeter, Dimitrije 59 

Derenčin, Marijan 404, 420, 445, 446, 
472, 500-502, 505, 514, 516, 520, 
524, 562, 780, 783 

Deželić, Gjuro 350, 357, 375, 583, 684 

Dimitrijević, Miša 571, 581, 591 

Dobrila, Juraj 351 

Dostojevski, Fjodor M. 563 

Došen, Marko 558, 560 

Drašković, Ivan 491, 509, 521, 525, 683 

Drašković, Janko 768 

Draškovići, grofovi 427, 442, 508, 519, 
525, 530, 584, 589, 689-691, 701, 
703, 705, 760, 765, 804, 816 

Durkheim, Emile 35 | 

Dušan, Stefan 57, 77, 164, 238, 254, 
306, 331, 339, 341, 422, 634, 663, 
664, 674, 712 


Đalski, Ksaver Šandor 646-649 

Đorđević, Milan 347, 569 

Đurđević, Vasa 475, 502, 569, 576, 587, 
719 .. 

Đurković, Đuro 417, 458, 461, 472, 
481, 518, 571, 574, 584, 719 


Eim, Gustav 450, 451-453, 459, 483, 
119 
Ečtvos, Jozsef 157, 530, 539 


Kazalo osobnih imena 


Fabković, Skender 611 

Falk, Max 485 

Favre, Jules 630 

Ferdinand I. Habsburški 79-81, 95, 117, 
2714, 653 

Ferdinand Koburg 547, 551 

Ferdinand V. 39, 84, 117 

Ferry, Jules 630-632 

Feuerbach, Ludwig 556 

Ficker, Adolf 54 

Filipović, Ivan 363 

Filipović, Josip 336, 590, 591, 690, 
691, 698, 718, 801, 802 

Fleišer, Vjekoslav 681 

Focije 471, 665 

Folnegović, Fran 218, 312, 328-330, 
333, 335, 336, 355-357, 362, 363, 
370, 385-390, 392-395, 399, 403 410- 
414, 417, 418, 420, 421, 424, 427, 
428, 430-438, 440, 441, 448, 453, 
465, 466, 468, 473-475, 493, 498, 
509, 510, 514, 515, 528, 530-532, 
536, 556, 583, 587, 590, 591, 646, 
652, 675, 680, 681, 683-686, 689- 
691, 696, 698-700, 702-708, 710, 
717, 718, 720, 721, 726-734, 737, 
739, 741, 742, 745, 746, 751, 758- 
765, 767, 772, 173, 1716-779, 782, 
784-789, 792, 795-808, 810-826 

Forko, Franjo 766 

Frank, Ivo 783, 788, 817, 818 

Frank, Jakob 478, 732, 763, 770, 772, 
782, 809 

Frank, Josip 9, 259, 328, 342, 350, 354, 
436, 459, 461, 462, 464, 470, 475- 
485, 497, 499, 504-506, 508, 515, 
526, 529, 531, 534, 547, 556, 557, 
568, 575, 594, 635, 652, 685, 688- 
691, 693, 694, 698, 700-723, 726- 
729, 731-734, 737-739, 7141, 742, 
745, 746, 749-756, 758-765, 769-792, 
794-796, 799-801, 803-828 

Frank, Vladimir 709, 783, 788, 817, 
818 

Frankopan, Fran Krsto 62, 69, 75, 98, 
130, 200, 309-311, 321, 599, 600, 
652, 655, 654, 709, 817 


Frankopan, obitelj 192, 488, 653 

Franjo Ferdinand 9 

Franjo Josip 32, 43, 80, 83, 84, 86, 88, 
89, 92, 106, 113, 115-117, 123, 124, 
130, 151, 152, 156, 157, 187-189, 
191, 193-199, 201-204, 210-215, 232, 
233, 249, 284, 301, 319, 320, 323, 
332, 334, 335, 337, 338, 359, 360, 
362, 364, 372, 396, 397, 408, 412, 
430, 459, 461, 476, 485-487, 493, 
497, 515, 534, 536, 546, 547, 553, 
585, 605-607, 661, 662, 668, 672, 
699, 740, 751, 752, 760, 767, 778, 
790, 794, 817, 819 

Frič, Josef Vaclav 184, 221 

Friedrich II. 52 


Gaj, Ljudevit, 49, 50, 55-58, 163, 232, 
338, 468, 656, 717 

Galac, Gjuro 556 

Galimberti, Luigi 606 

Gambetta, Leon 437, 630 

Garašanin, Ilija 233, 307 

Garašanin, Milutin 568 

Garibaldi, Giuseppe 184, 663 

Gašparović, Franjo 449 

Gavranić, Petar 505 

Gladstone, William E. 345, 371 

Gobineau, Joseph Arthur 347 

Gogolj, Nikolaj 563 

Gregr, Eduard 731 

Gregr, Julije 698 

Gruber, Cvjetko 558, 559, 601, 611, 
713, 826 | 

Griinhut, Gavro 371, 412 

Gržanić, Josip 218, 492, 497-501, 503- 
505, 507, 509, 514 

Gubec 671 

Guizot, Francois 27, 616 

Gundulić, Ivan 53, 232, 282, 591, 768, | 
771, 798 

Gušići 269 


Habsburgovci 19, 23, 62, 67, 69, 70, 74, 
78-84, 95, 98, 106-110, 115, 123, 
130, 131, 149, 154, 156, 191-193, 
198, 200, 240, 241, 247, 249, 258, 

265, 286, 288, 309, 346, 359-361, 
364, 367, 370, 374, 392, 400, 615, 
653, 668, 672, 677, 692, 752, 753, 
755, 779, 804 

Hadžić, Osman Nuri 797, 817 

Haeckel, Ernst 594 

Hain, Joseph 54 

Hak, Vilim 497 

Halper, Eduard 264, 266, 294, 301, 
311-315 

Harambašić, August 444, 505, 575, 592, 
645, 650, 651, 682, 684, 686, 748 

Haulik, Juraj 160, 190, 206, 234, 255, 
282, 301 

Hegel, Georg Wilhelm Friedrich 26, 
556, 667 

Helfert, Alexander 429-431, 438, 677 

Hellenbach, Lazar 114, 161, 179, 180, 
182 

Heraklije 74, 77, 231, 235, 237 

Hercen, Aleksandar 221, 371, 538 

Herder, Johann Gottfried 26 

Herold, Josef 731 

Heruc, Krunoslav 559, 560 

Hilferding, Alexandar 67 

Hinković, Hinko 335, 355, 370, 374- 
377, 444, 455, 457, 460, 462, 468, 
481-483, 500, 504, 713 

Hohenwart, Karl 213, 214, 306, 320, 
322, 133 

Hohenzollern 629 

Horacije 19 

Horvath, Istvan 72, 75, 167, 382 

Hribar, Ivan 685, 730, 797, 798 

Hrvat, Mirko 418, 420, 421, 457, 490, 
492, 493, 512, 549, 709 

Hugo, Victor, 300, 444, 596-598, 603, 
604, 621, 628 

Humboldt, Alexander 594 

Hunyady, Janos 729 


Ivačković, Prokopije 569 
Ivan bez Zemlje 20 

Ivan Zapolja 80 
Ivandija, Josip 506 
Iveković, Franjo 656 
Ivić, Mato 418, 432 

Jagić, Ivan 756 

Jagić, Vatroslav 53, 278 

Jakčin, Gjuro 747, 748, 786, 822 

Jakić, Ante 730, 746, 773, 776 

Jakić, Antun 177-180, 183, 477 

Jakšić, Adolf 299 

James II. Stuart 20 

Janković, Julije 119, 134, 135, 207 

Jelačić, Josip 40, 41, 43, 44, 46, 86, 87, 
107, 130, 192, 200, 218, 255, 278, 
279, 310, 319, 404, 488, 490-495, 
678, 691, 768, 787, 788, 817, 821 

Jelačić, obitelj 40 

Josip Flavije 231 

Josip II. 43, 44, 70, 71, 83, 488 

Josipović, Stjepan 433, 482 

Jovanović, Evgenije 56, 146 

Jovanović, Jovan Zmaj 572, 575 

Jovanović, Pavao 573 

Jovanović, Stjepan 676, 678 

Jukić, fra Ivan 344 

Jukić, Luka 321 

Jurković, Gjuro 643 

Juvenal 19 


Kačić Miošić, Andrija 53, 269, 304, 
591, 658, 671, 683, 685-687, 729, 
789 

Kaizl, Josef 766 

Kaligula 512 

Kallay, Benjamin, 345, 683, 684, 707, 
749, 801-805, 811 

Kalnoky, Gustav 467, 545, 549, 771 

Kanižlić, Antun 304 

Karadžić, Vuk 50, 51, 53-56, 58-60, 
144, 146, 254, 268, 339, 423, 648, 
656, 663, 666, 667, 674 

Karađorđević, Aleksandar 307 

Karađorđević, Petar 567 

Karađorđevići 339 

Karlo (III.) VI. 82, 117, 192 

Karlo Veliki 52, 776 

Katalinić, R. 730 

Katkov, Mihajlo Nikiforović 541-543, 
532 

Kaulbars, Nikolaj 546, 550 

Keresturi, Josip 70, 71 


Kazalo osobnih imena 


Khuen-Hedervary, Karoly 325, 334, 
353, 363, 380, 390, 395, 402, 403, 
407, 409, 412-415, 418-422, 424, 
425, 430-432, 438-440, 443, 446, 


449-455, 457, 460-463, 466-469, 472, 


474-476, 479, 482-491, 493, 494, 
496-503, 505, 507-521, 524-526, 
528-532, 535-537, 549, 552, 554, 
556, 557, 563, 566, 569, 571-573, 
576, 584, 586, 587-589, 593, 599, 
606, 607, 612, 647, 649, 656, 678, 
688-691, 694, 696-705, 708, 709, 
712-714, 717-719, 725, 728, 729, 


732, 735-742, 147-750, 753-758, 763, 


764, 767, 769-771, 776, 778, 787, 
788, 790-792, 794, 795, 802-804, 
806, 808, 811, 814, 817, 819, 820 

Kirjejev, Aleksandar 554 

Klaić, Miho 305, 374, 422, 658, 659, 
661, 662, 669, 672, 673, 675, 683, 
684, 707, 729, 743, 744, 775, 803 

Klaić, Vjekoslav 656, 657, 683, 692 

Klein, Vjekoslav 499, 502-504 

Koch, Robert 717 

Kohn, Jacob 712 

Kokotović, Nikola 451, 505, 510 

Kollar, Jan 38, 54 

Konfucije 663 

Konstantin Porfirogenet 54, 58, 76, 77 
97, 163, 223, 231, 236, 238 

Kopitar, Jernej 54 

Korvin, Matijaš 729 

Kossuth, Ferencz 821 

Kossuth, L4jos 94, 110, 156, 157, 201, 
275, 370, 380, 489, 491, 787, 791 

Kostić, Laza 305 

Kovačević, Antun 578, 581 

Kovačević, Stjepan 595, 767 

Kovačić, Ante 330, 645, 649, 650 

Krajač, Ivan 342, 462, 

Kraljević, Tomo 505, 550 

Krapac, Ivan 529 

Krasinski, Zygmunt 563 

Krestić, Nikola 390, 445 

Krešić, Milan 177, 178, 183 

Krešimir IV, Petar 52, 442, 742 

Križanić, Juraj 558 


3 


Kršnjavi, Iso 459, 460, 464, 473, 496, 
497, 500, 595, 596, 703, 704, 706, 
708, 709, 770 

Kučera, Oton 600 

Kućan, Stjepan 594 

Kukor, Josip 505 

Kukuljević Sakcinski, Ivan 49, 53, 59, 
71, 72, 80, 114, 115, 117, 144-147, 
240, 419, 488, 489, 491 

Kulmer, Franjo 192 

Kulmer, Miroslav 496, 509, 516 

Kumičić, Eugen 26, 352, 419, 464, 468, 
487-489, 491, 492, 498, 500, 501, 
505, 528, 545, 553, 577, 598, 646, 
651-655, 689, 748, 762, 776, 778, 
783, 786, 787, 800, 810, 813, 814, 
816, 817, 821, 823, 826-828 

Kušević, Aurel 114 

Kušević, Josip 71, 72, 115 

Kušević, Milan 188, 202 

Kušević, Svetozar 134, 415,425, 426, 
427,516 

Kuzmanić, Ante 56 

Kvaternik, Eugen 9-11, 15, 16, 19-23 
20-29, 31-35, 39, 42, 43, 63-85, 89, 
90, 93-105, 108-111, 114, 116-119, 
121-145, 147-153, 160, 161, 164, 
166-175, 177-185, 188, 192, 200, 
202, 213-217, 220-222, 225-227, 231 
232, 234-241, 243, 244, 249, 251, 
253, 259-270, 272, 276, 279-281, 
283-289, 293, 294, 296-304, 306-321 
330, 353, 354, 357, 358, 361, 368, 
376, 382, 385, 401, 447, 458, 538, 
540, 560, 581, 591, 597, 621, 630, 
644, 645, 648, 651-653, 661, 665, 
668, 671, 672, 677, 678, 685, 695, 
730, 731, 737, 741, 754, 762, 774, 
780, 795, 796, 800, 807, 808, 810, 
811, 825, 826, 828 

Kvaternik, Romuald 39, 64, 608 


3 


2 


3 


Laginja, Matko 352, 353, 724, 725, 743, 
746, 760, 761, 766, 807, 825, 828 

Lammenais, Felicite Robert 27-29, 639 

Lang, Hynek 731 

Lav XIII. 601-604, 643, 713, 765 

Lazar Branković 341 

Lazić, Sima Lukin 574 

Le Duc, Leouzon 668 

Lenac, Valentin 167 

Leonida 75, 200 

Leopold I. 149, 574, 654 

Likurg 50 

Livije 19 

Locke, John 20 

Lončarević, Marko 610, 611 

